
I.  Armodens  Bekymring. 

II.  Overflodens  Bekymring. 

III.  Ringhedens  Bekymring. 

IV.  Høihedens  Bekymring. 

V.  Formastelighedens  Bekymring. 

VI.  Selvplagelsens  Bekymring. 

VII.  Tvivlraadighedens«  Vankelmodighedens,  Trøstesløshedens  Bekymring. 


Bøn. 

Fader  i  Himlene!  Ved  Foraarets  Tid  vender  i  Naturen  Alt 
igjen  tilbage  med  ny  Friskhed  og  Skjønhed,  Fuglen  og  Lilien  har 
Intet  tabt  siden  sidst  —  o,  at  vi  ogsaa  saaledes  uforandrede  maatte 
vende  tilbage  til  disse  Læremesteres  Underviisning!  Ak,  men  der- 
som vi  i  den  svundne  Tid  toge  Skade  paa  Sundheden,  at  vi  da 
maatte  gjenvinde  den  ved  atter  at  lære  af  Lilierne  paa  Marken  og 
af  Himmelens  Fugle!  — 


Evangeliet  paa   15de  Søndag  efter  Trinitatis. 

Ingen  kan  tiene  to  Herrer;  thi  han  maa  enten  hade  den 
ene  og  elske  den  anden,  eller  holde  sig  til  den  ene  og  foragte 
den  anden.  I  kunne  ikke  tiene  Gud  og  Mammon.  Derfor 
siger  jeg  Eder!  bekymrer  Eder  ikke  for  Eders  Liv,  hvad  I 
skulle  æde,  og  hvad  I  skulle  drikke;  ikke  heller  for  Eders 
Legeme,  hvad  I  skulle  iføres.  Er  ikke  Livet  Mere  end  Maden, 
og  Legemet  Mere  end  Klæderne?  Seer  til  Himmelens  Fugle; 
de  saae  ikke,  og  høste  ikke,  og  sanke  ikke  i  Lader,  og  Eders 
himmelske  Fader  føder  dem;  ere  I  ikke  meget  Mere  end  de? 
Men  hvo  iblandt  Eder  kan  lægge  en  Alen  til  sin  Væxt,  end- 
dog  han  bekymrer  sig  derfor?  Og  hvi  bekymre  I  Eder  for 
Klæderne?  Betragter  Lilierne  paa  Marken,  hvorledes  de  voxe; 
de  arbeide  ikke,  spinde  ikke.  Men  jeg  siger  Eder,  at  end  ikke 
Salomon  i  al  sin  Herlighed  var  saa  klædt,  som  een  af  dem. 
Klæder  da  Gud  saaledes  det  Græs  paa  Marken,  som  er  i  Dag, 
og  i  Morgen  kastes  i  Ovnen,  skulde  han  ikke  meget  mere 
klæde  Eder,  I  lidet  troende!  Derfor  skulle  I  ikke  bekymre 
Eder,  og  sige:  hvad  skulle  vi  æde?  eller:  hvad  skulle  vi 
drikke?  eller:  hvormed  skulle  vi  klæde  os?  efter  alt  saadant 
søge  Hedningerne;  thi  Eders  himmelske  Fader  veed,  at  I  have 
alle  disse  Ting  behov.     Men   søger   først  Guds  Rige    og    hans 

Retfærdighed,  saa  skulle  og  alle  disse  Ting  tillægges  Eder. 
Bekymrer  Eder  derfor  ikke  for  den  anden  Morgen;  thi  den 
Dag  i  Morgen  skal  bekymre  sig  for  sit  Eget.  Hver  Dag 
haver  nok  i  sin  Plage. 


Indgang. 


D, 


et  var  paa  Toppen  af  Sinai,  at  Loven  blev  givet,  under 
Himmelens  Torden;  hvert  Dyr,  som,  ak  uforskyldt  og  uforvarende, 
nærmede  sig  det  hellige  Bjerg,  skulde  ihjelslaaes  —  ifølge  Loven. 
Det  er  ved  Foden  af  Bjerget,  at  Bjergprædikenen  holdes.  Saaledes 
forholder  Loven  sig  til  Evangeliet,  som  er:  det  Himmelske  nede 
ved  Jorden.  Det  er  ved  Foden  af  Bjerget;  saa  formildet  er  Evan- 
geliet, saa  nær  er  det  Himmelske,  der  stiger  ned,  nu  ved  Jorden, 
og  dog  end  mere  himmelsk.  Det  er  ved  Foden  af  Bjerget;  ja, 
hvad  mere  er.  Fuglen  og  Lilien  er  kommen  med  —  næsten  lyder 
det,  som  løb  det  spøgende  ud  paa,  at  de  vare  med  ...  i  Legen; 
thi  om  end  Alvoren  bliver  desto  helligere,  netop  fordi  Fuglen  og 
Lilien  er  med,  den  bliver  det  ved  den  Spøg,  og  en  Spøg  bliver 
det  dog,  at  Lilien  og  Fuglen  er  med.  De  ere  med,  ja,  hvad  mere 
er,  de  ere  ikke  blot  med,  men  de  ere  med  i  at  undervise;  thi  vel 
er  Evangeliet  selv  den  egentlige  Lærer,  Han  »Læreren«  —  og  Veien 
og  Sandheden  og  Livet  i  Underviisningen,  men  Fuglen  og  Lilien 
er  dog  med  som  en  Slags  Hjælpelærere. 

Hvorledes  er  dette  muligt?  Nu,  Sagen  er  ikke  saa  vanskelig. 
Hverken  Lilien  eller  Fuglen  ere  nemlig  Hedninge,  men  Lilien  og 
Fuglen  ere  heller  ikke  Christne,  just  derfor  kunne  de  med  Held 
være  behjælpelige  ved  Underviisningen  i  Christendom.  Agt  paa 
Lilien  og  Fuglen,  saa  opdager  Du,  hvorledes  Hedninge  leve,  thi 
de  leve  netop  ikke  saaledes  som  Fuglen  og  Lilien;  lev  saa  Du  som 
Lilien  og  Fuglen,  da  er  Du  en  Christen  —  hvad  Lilien  og  Fuglen 
hverken  er  eller  kan  blive.  Hedenskabet  danner  Modsætningen  til 
Christendommen;    men  Lilien    og  Fuglen    danne  ingen  Modsætning 

til  nogen  af  disse  stridige  Parter,  de,  hvis  man  saa  tør  sige,  spille 
udenfor,  og  holde  sig  klogeligen  udenfor  alle  Modsætninger.  For 
nu  iicke  at  dømme  og  fordømme  bruger  Evangeliet  Lilien  og  Fug- 
len til  at  gjøre  Hedenskabet  aabenbart,  men  derved  igjen  til  at 
gjøre  det  aabenbart,  hvad  der  fordres  af  den  Christne.  For  at  for- 
hindre det  Dømmende  er  Lilien  og  Fuglen  skudt  imellem;  thi 
Lilien  og  Fuglen  dømmer  Ingen  —  og  Du,  Du  skal  jo  ikke  dømme 
Hedningen,  Du  skal  jo  lære  af  Lilien  og  Fuglen.  Ja,  det  er  en 
vanskelig  Opgave,  en  vanskelig  Stilling,  Fuglen  og  Lilien  har  ved 
Undervi isningen;  der  var  heller  Ingen,  som  kunde  giøre  det, 
enhver  Anden  vilde  saa  let  komme  til  at  anklage  og  dømme 
Hedningen,  til  at  lovprise  den  Christne  (istedenfor  at  undervise), 
eller  til  spottende  at  dømme  den  saakaldte  Christen,  der  ikke 
levede  saaledes.  Men  Lilien  og  Fuglen,  der  ene  ere  beskjeftigede 
med  og  fordybede  i  at  undervise,  lade  sig  slet  ikke  mærke 
med  Noget,  see  hverken  til  Høire  eller  til  Venstre,  de  hverken 
rose  eller  skjende,  som  en  Lærer  ellers  gjør  det,  ligesom  Han, 
»Læreren«,  om  hvem  der  siges,  >han  skjøtter  om  Ingen«  (Mc.  12, 
14.),  saaledes  skjøtte  de  om  Ingen  eller  de  skjøtte  sig  selv.  Og 
dog,  dog  er  det  næsten  en  Umulighed  ikke  at  lære  Noget  af  dem, 
naar  man  agter  paa  dem.  Ak,  et  Menneske  kan  gjøre  Alt,  hvad 
han  formaaer,  og  dog  kan  det  stundom  være  tvivlsomt,  om  den 
Lærende  lærer  Noget  af  ham;  men  Fuglen  og  Lilien  gjøre  slet 
Intet,  og  dog  er  det  næsten  en  Umulighed  ikke  at  lære  Noget  af 
dem.  Kan  ikke  allerede  et  Menneske  af  dem  lære,  hvad  det  er  at 
undervise,  hvad  det  er  at  undervise  christeligt,  lære  den  Underviis- 
ningens  store  Konst:  at  lade  som  Ingenting,  at  skjøtte  sig  selv,  og 
dog  gjøre  det  paa  en  saa  opvækkende,  saa  gribende,  saa  indyndende, 
derhos  i  Henseende  til  Bekostningen  saa  billig  og  derved  saa  rø- 
rende Maade,  at  det  er  umuligt  ikke  at  lære  Noget  deraf!  Thi 
vistnok,  naar  en  menneskelig  Lærer  har  gjort  Alt,  og  den  Lærende 
dog  ikke  har  lært  Noget,  da  kan  han  sige  »det  er  ikke  min  Skyld« ; 
o,  men  naar  Du  har  lært  saa  saare  meget  af  Lilien  og  Fuglen,  er 
det  da  ikke  som  sagde  de  >  det  er  ikke  vor  Skyld « !  Saa  vel- 
villige ere  disse  Lærere  mod  den  Lærende,  saa  velvillige,  saa 
menneskelige,  saa  værdige  deres  guddommelige  Beskikkelse. 
Har  Du  glemt  Noget,  ere  de  strax  villige  til  at  gientage  det  for 
^i^)  og  gjentage  og  gjentage,  saa  Du  dog  tilsidst  maa  kunne  det; 
lærer  Du  ikke  Noget  af  dem,  gjøre  de  Dig  ingen  Bebreidelser,  men 
vedblive  kun  med  sjelden  Nidkjærhed  at  fare  fort  i  Underviisningen, 
ene  beskjeftigede  med  at  lære  ffa  sig;  og  lærer  Du  Noget  af  dem, 
tilskrive  de  Dig  Alt,  lade  som  have  de  slet  ingen  Andeel  deri,  som 

var  det  ikke  dem,  Du  skyldte  det:  de  opgive  Ingen,  hvor  ulærvillig 
han  end  er,  og  de  fordre  ingen  Afhængighed,  end  ikke  Dens,  der 
lærte  meest  af  dem.  O,  I  vidunderlige  Læremestere,  hvis  man  af 
Eder  ikke  lærte  Andet,  hvis  man  lærte  at  undervise:  hvor  meget 
lærte  man  ikke!  Stort  allerede  om  en  menneskelig  Lærer  gjør 
Noget  af  hvad  han  selv  siger,  som  oftest  gjør  man  vel  mange  Ord 
og  kun  Lidet  deraf  —  ak,  men  ogsaa  denne  Bemærkning  om 
Andre,  den  havde  aldrig  Fuglen  eller  Lilien  gjort!  Men  I,  —  ja 
I  gjøre  rigtignok  i  en  vis  Forstand  heller  ikke  hvad  I  sige;  I  gjøre  ^ 
det,  uden  at  sige  Noget.  Dog  denne  Eders  ordknappe  Taushed  og  ' 
denne  Eders  Troskab  mod  Eder  selv  i,  Aar  ud  og  Aar  ind  saa 
lang  Dagen  er,  paaskjønnet  eller  upaaskjønnet,  forstaaet  eller  mis- 
forstaaet,  seet  eller  useet,  at  gjøre  det  Samme:  o,  vidunderlige 
Mesterskab  i  at  undervise! 

Altsaa  ved  Hjælp  af  Lilien  og  Fuglen  lære  vi  Hedningenes 
Bekymringer  at  kjende,  hvilke  de  ere,  de  nemlig  som  Fuglen  og 
Lilien  ikke  have,  skjøndt  de  have  de  tilsvarende  Fornødenheder. 
Imidlertid  kunde  man  jo  ogsaa  paa  en  anden  Maade  lære  disse 
Bekymringer  at  kjende:  ved  at  reise  til  et  hedensk  Land  og  see, 
hvorledes  Menneskene  der  leve,  hvad  der  bekymrer  dem.  Og 
endelig  paa  en  tredie  Maade:  ved  at  reise  til  —  dog  hvad  siger 
jeg,  at  reise,  vi  leve  jo  paa  Stedet,  i  et  christent  Land,  hvor  der 
er  lutter  Christne,  altsaa  maa  man  kunne  slutte:  de  Bekymringer, 
som  ikke  Ondes  hos  os,  skjøndt  de  tilsvarende  Fornødenheder  og 
Tryk  ere  tilstede,  det  maa  være  Hedningenes  Bekymringer.  Saa- 
ledes  kunde  man  slutte,  ak,  hvis  ikke  en  anden  Betragtning  maaskee 
tog  Magten  fra  os  til  at  slutte  ved  at  tage  Forudsætningen,  og  nu 
sluttede  paa  en  anden  Maade:  disse  Bekymringer  findes  blandt 
Menneskene  i  dette  Land,  ergo  er  dette  christne  Land  hedensk. 
Talen  om  Hedningenes  Bekymringer  vilde  da  komme  til  at  lyde 
som  en  underfundig  Spot.  Dog  turde  vi  ikke  tillade  os  at  tage 
et  saadant  Strenghedens  Sigte  paa  Christenheden,  ei  heller  denne 
næsten  grusomme  Spot,  en  Grusomhed,  der  da  vel  at  mærke  vilde 
komme  til  at  gaae  ud  over  den  Talende  selv,  som  vel  ikke  heller 
er  saa  fuldkommen  en  Christen.  Men  lad  os  ikke  glemme,  at 
Talen  kunde  have  dette  ligesom  bag  Øret,  at  hvis  en  Engel  vilde 
tale,  kunde  han  paa  denne  Maade  drive  sin  Spot  med  os,  vi  som 
kalde  os  Christne,  ved  at  vende  Sagen  saaledes,  at  han,  istedenfor 
at  irettesætte  vor  maadelige  Christendom,  fremstillede  de  hedenske 
Bekymringer  og  da  bestandigt  tilføiede  «men  her  i  dette  Land, 
som  er  christent.  Ondes  naturligviis  ingen  saadanne  Bekymringer«, 
sluttende   fra,   at  Bekymringerne  jo  ere  Hedningenes  Bekymringer; 

eller  omvendt,  at  han  fra  at  Landet  jo  er  christent  sluttede  til  at 
saadanne  Bekymringer  vist  med  Urette  ere  blevne  kaldte  Hednin- 
genes; eller  at  han  tænkte  sig  et  christent  Land,  hvor  der  virkelig 
var  lutter  Christne,  og  lod  som  var  dette  Land  vort  Land,  slut- 
tende: da  disse  Bekymringer  ikke  findes  der,  saa  maae  de  være 
Hedningenes.  Lad  os  ikke  glemme  dette,  og  lad  os  heller  aldrig 
glemme,  at  de  Hedninge,  som  findes  i  Christenheden,  ere  de  dybest 
sjunkne:  hine  i  de  hedenske  Lande  ere  endnu  ikke  løftede  op  til 
Christendommen,  disse  ere  sjunkne  under  Hedenskabet;  hine  til- 
høre den  faldne  Slægt,  disse  ere,  efter  at  være  blevne  opreiste, 
faldne  endnu  engang  og  end  dybere. 

Saa  kæmper  da  det  opbyggelige  Foredrag  paa  mange  Maader 
for,  at  det  Evige  maa  seire  i  Mennesket,  men  det  glemmer  heller 
ikke  paa  rette  Sted  ved  Hjælp  af  Lilien  og  Fuglen  først  og  frem- 
mest at  formilde  til  Smilet.  O,  Du  Stridende,  lad  Dig  formilde! 
Man  kan  glemme  at  lee,  men  Gud  bevare  et  Menneske  fra  nogen- 
sinde at  glemme  at  smile!  Et  Menneske  kan  glemme  Meget  uden 
Skade,  og  maa  vel  ogsaa  finde  sig  i  med  Alderdommen  at  glemme 
Meget,  som  han  kunde  ønske  at  huske;  men  Gud  forbyde,  at  et 
Menneske  indtil  sin  sidste  salige  Ende  skulde  glemme  Lilien  og 
Fuglen ! 


I. 

Armodens  Bekymring. 

Derfor  skulle  I  ikke  bekymre  Eder  og  sige:  hvad 
skulle  vi  æde?  eller  hvad  skulle  vi  drikke?  — 
efter  alt  saadant  søge  Hedningene. 


D 


eooe  Bekymring  har  Fuglen  ikke.  Hvoraf  lever 
Fuglen  —  thi  vi  ville  nu  ikke  tale  om  Lilién,  den  kan  sagtens,  den 
lever  af  Luften;  men  hvoraf  lever  Fuglen?  Den  borgerlige  Øvrig- 
hed har  som  bekjendt  meget  at  bekymre  sig  for;  snart  har  den 
den  Bekymring,  at  der  er  Nogle,  som  Intet  have  at  leve  af,  men 
saa  igjen  til  andre  Tider  er  den  ikke  nøiet  med,  at  et  Menneske 
har  Noget  at  leve  af,  han  bliver  kaldt  op  og  spurgt,  hvoraf  han 
lever.  Hvoraf  lever  nu  Fuglen?  Dog  vel  ikke  af  hvad  den  sanker 
i  Lade,  thi  den  sanker  ikke  i  Lade  —  og  egentligen  lever  man  da 
heller  aldrig  af  Det,  man  har  liggende  i  Laden.  Men  hvoraf  lever 
saa  Fuglen?  Fuglen  kan  ikke  gjøre  Redelighed  for  sig;  dersom 
den  blev  opkaldt,  maatte  den  vel  svare  ligesom  den  Blindfødte,  der 
blev  adspurgt  om  Den,  der  havde  skjenket  ham  hans  Syn  >jeg  veed 
det  ikke,  men  dette  veed  jeg,  at  jeg  den  Blindfødte  seer«,  saaledes 
maatte  Fuglen  vel  svare  »jeg  veed  det  ikke,  men  det  veed  jeg,  jeg 
lever«.    Hvoraf  lever  den  da?   Fuglen  lever  af  det  »daglige  Brød«, 

denne  himmelske  Føde,  som  aldrig  er  overgjemt,  dette  uhyre  For- 
raad,  som  dog  er  saa  vel  forvaret,  at  Ingen  kan  stjæle  det;  thi  kun 
Det,  der  »gjemmes  til  Nattene,  kan  Tyven  stjæle,  Det  der  er  brugt 
om  Dagen  kan  Ingen  stjæle. 

Altsaa  det  daglige  Brød  det  er  Fuglens  Levebrød.  Det  dag- 
lige Brød  er  det  knappest  tilmaalte  Forraad,  det  er  netop  nok,  men 
heller  slet  ikke  mere,  det  er  det  Lidet,  som  Armoden  behøver. 
Men  saa  er  jo  Fuglen  fattig?  Istedenfor  at  svare,  ville  vi  spørge: 
er  Fuglen  fattig?  Nei,  Fuglen  er  ikke  fattig.  See,  her  viser  det 
sig,  at  Fuglen  er  Læremesteren;  den  er  i  den  Tilstand,  at  man, 
hvis  man  vil  dømme  efter  dens  ydre  Vilkaar,  maa  kalde  den  fattig, 
og  dog  er  den  ikke  fattig;  Ingen  vilde  falde  paa  at  kalde  Fuglen 
fattig.  Og  hvad  vil  saa  dette  sige?  Det  vil  sige,  dens  Vilkaar  er 
Armod,  men  den  har  ikke  Armodens  Bekymring.  Dersom  den  blev 
kaldt  op  —  derom  kan  ingen  Tvivl  være,  at  Øvrigheden  vilde  finde, 
den  i  strengeste  Forstand  hørte  under  Fattigvæsenet;  men  naar 
man  blot  lader  den  flyve  igjen,  saa  er  den  ikke  fattig.  Ja,  fik  Fat- 
tigvæsenet Lov  til  at  raade,  blev  Fuglen  nok  fattig;  thi  man  vilde 
vel  plage  den  med  saa  mange  Spørgsmaal  om  Udkommet,  at  den 
selv  mærkede,  at  den  var  fattig. 

Derfor  skulle  I  ikke  bekymre  Eder  og  sige:  hvad  skulle  vi 
æde?  eller:  hvad  skulle  vi  drikke?  —  efter  alt  saadant  søge  Hed- 
ningene; thi  den  Christne  har  ikke  denne  Bekymring. 
Er  den  Christne  da  riig?  Nu  ja,  det  kan  maaskee  gjerne  være,  at 
der  er  en  Christen,  som  er  riig;  men  derom  tale  vi  jo  ikke,  vi 
tale  om  en  Christen,  som  er  fattig,  om  den  fattige  Christen.  Han 
er  fattig,  men  han  har  ikke  denne  Bekymring,  han  er  altsaa  fattig, 
og  dog  ikke  fattig.  Naar  man  nemlig  i  Armod  er  uden  Armodens 
Bekymring,  er  man  fattig  og  dog  ikke  fattig,  og  saa  er  man,  hvis 
man  ikke  er  en  Fugl,  men  et  Menneske,  og  dog  som  Fuglen,  saa 
er  man  en  Christen. 

Hvoraf  lever  da  den  fattige  Christen?  Af  det  daglige  Brød. 
Deri  ligner  han  Fuglen.  Men  Fuglen,  som  rigtignok  ikke  er  Hed* 
ning,  er  dog  heller  ikke  Christen  —  thi  den  Christne  beder  om  det 
daglige  Brød.  Men  saa  er  han  jo  endnu  fattigere  end  Fuglen,  at 
han  endog  maa  bede  derom,  istedetfor  at  Fuglen  dog  faaer  det 
uden  at  bede?  Ja  saaledes  mener  Hedningen.  Den  Christne  beder 
om  det  daglige  Brød;  ved  at  bede  derom  faaer  han  det,  dog  uden 
at  have  Noget  at  gjemme  til  Natten;  han  beder  derom,  og  ved  at 
bede  derom,  holder  han  i  Natten  Bekymringen  borte,  medens  han 

sover  sødt  for  den  næste  Dag  at  vaagne  til  det  daglige  Brød,  som_ 
han  beder  om.  Den  Christne  lever  altsaa  ikke  af  det  daglige  Brød 
som  Fuglen  eller  som  Eventyreren,  der  tager  det,  hvor  han  finder 
det;  thi  den  Christne  finder  det,  hvor  han  søger  det,  og  søger  det  I 
ved  at  bede.  Men  derfor  har  han  ogsaa,  hvor  fattig  han  end  er, 
noget  Mere  at  leve  af  end  det  daglige  Brød,  der  for  ham  har  en 
Tilsætning,  et  Værd  og  en  Mættelse,  som  det  ikke  kan  have  for 
Faglen,  thi  den  Christne  beder  jo  derom,  han  veed  altsaa,  at  det 
daglige  Brød  er  fra  Gud;  har  ikke  ogsaa  ellers  saaledes  en  ringe 
Gave,  en  lille  Ubetydelighed  uendeligt  Værd  for  den  Elskende,  naar 
den  er  fra  den  Elskede!  Derfor  siger  den  Christne  ikke  blot,  at 
det  daglige  Brød  er  ham  nok,  forsaavidt  han  tænker  paa  sin  jor- 
diske Trang  og  Fornødenhed,  men  han  taler  tillige  om  noget  Andet 
(og  ingen  Fugl  og  ingen  Hedning  veed,  hvad  det  er  han  taler  om), 
naar  han  siger  »det  er  mig  nok,  at  det  er  fra  Ham  c,  nemlig  fra 
Gud.  Som  hiin  eenfoldige  Vise,  skjøndt  han  bestandigt  talte  om 
Mad  og  Drikke,  dog  dybsindigt  talte  om  det  Høieste,  saaledes  taler 
den  fattige  Christen,  naar  han  taler,  om  Maden,  eenfoldigt  om  det 
Høieste;  thi  naar  han  siger  »det  daglige  Brød,«  tænker  han  ikke 
saa  meget  paa  Maden,  som  paa,  at  han  faaer  den  fra  Guds  Bord. 
Saaledes  lever  Fuglen  ikke  af  det  daglige  Brød.  Den  lever  vistnok 
ikke  som  en  Hedning  for  at  spise,  den  spiser  for  at  leve  —  men 
lever  den  dog  egentligen? 

Den  Christne  lever  af  det  daglige  Brød ;  at  det  er  deraf,  derom 
er  der  intet  Spørgsmaal,  men  heller  intet  om,  hvad  han  skal  æde 
eller  hvad  han  skal  drikke.  Han  veed  sig  i  denne  Henseende  for- 
staaet  af  den  himmelske  Fader,  der  veed,  at  han  haver  alle  disse 
Ting  behov ;  den  fattige  Christen  spørger  ikke  om  alt  Saadant,  som 
Hedningene  søge.  Derimod  er  der  noget  Andet,  han  søger,  og  der- 
for lever  han  (thi  det  var  jo  tvivlsomt,  hvorvidt  man  egentligen 
kan  sige,  at  Fuglen  »lever«)  han  lever  derfor,  eller  det  er  for  dette 
han  lever,  og  det  er  derfor  man  kan  sige,  at  han  lever.  Han' 
troer,  at  han  har  en  Fader  i  Himlene,  der  hver  Dag  oplader  sin 
milde  Haand  og  mætter  alt  hvad  som  lever  —  ogsaa  ham  —  med 
Velsignelse;  dog  hvad  han  søger  er  ikke  det  at  blive  mæt,  men 
den  himmelske,  fader.  Han  troer,  at  et  Menneske  ikke  deri  er 
forskjellig  fra  Fuglen,  at  han  ikke  kan  leve  af  ligesaa  lidet,  men 
deri  at  han  ikke  kan  leve  »af  Brød  alene«,    han   troer,    at  det   er 

Velsignelsen  som  mætter;  dog  hvad  han  søger  er  ikke  det  at  blive 
mæt,  men  Velsignelsen.  Han  troer  (hvad  ingen  Spurv  veed  Noget 
af,  og  hvad  hjælper  det  saa  egentligen  Spurven,  at  det  er  saa!),  at 
ingen  Spurv  falder  til  Jorden  uden  den  himmelske  Faders  Villie. 
Han  troer,  at  som  han,  saa  længe  han  har  at  leve  her  paa  Jorden, 
vel  vil  faae  det  daglige  Brød,  at  han  saaledes  engang  skal  leve 
salig  hisset.  Saaledes  forklarer  han  det  Sted,  >at  Livet  er  mere 
end  Maden«;  thi  vistnok  er  selv  Timelighedens  Liv  mere  end 
Maden,  men  et  evigt  Liv  er  dog  vel  uden  Sammenligning  med  Mad 
I  og  Drikke,  hvori  et  Menneskes  Liv  ikke  bestaaer,  saa  lidet  som 
!  Guds  Rige !  Han  betænker  stadigt,  at  Hellighedens  Liv  er  ført  her 
^paa  Jorden  i  Armod,  at  »Hånt  hungrede  i  Ørkenen  og  tørstede 
paa  Korset;  saa  man  da  altsaa  ikke  blot  kan  leve  i  Armod,  men 
i  Armod  kan  leve.  —  Derfor  beder  han  vel  om  det  daglige  Brød 
og  takker  derfor,  hvad  Fuglen  ikke  gjør;  men  det  at  bede  og  det 
at  takke  er  ham  vigtigere  end  Maden  og  er  ham  dog  hans  Spise, 
ligesom  det  var  Christi  »Spise,  at  gjøre  Faderens  Villie.« 

Men  saa  er  jo  den  fattige  Christen  riig?  Ja  vistnok  er  han 
riig.  Thi  Fuglen,  der  i  Armod  er  uden  Armodens  Bekymring,  den 
fattige  Fugl,  er  rigtignok  ingen  Hedning  og  derfor  heller  ikke  fat- 
tig, skjøndt  fattig  ikke  fattig ;  men  den  er  heller  ingen  Christen,  og 
derfor  er  den  dog  fattig  —  den  fattige  Fugl,  o,  ubeskrivelig  fattig! 
Hvor  fattigt  ikke  at  kunne  bede,  hvor  fattigt  ikke  at  kunne  takke, 
hvor  fattigt  at  maatte  tage  Alt  hen  som  i  Uskjønsomhed,  hvor 
fattigt  ligesom  ikke  at  være  til  for  sin  Velgjører,  hvem  man  skylder 
Livet!  Thi  det,  at  kunne  bede  og  at  kunne  takke,  det  er  jo  at 
være  til  for  ham;  og  det  at  gjøre  det,  det  er  at  leve.  Den  fattige 
Christens  Rigdom  er  netop  at  være  til  for  den  Gud,  som  vistnok 
ikke  een  Gang  for  alle  gav  ham  jordisk  Rigdom,  o  nei,  som  hver 
Dag  giver  ham  det  daglige  Brød.  Hver  Dag!  Ja,  hver  Dag  er 
den  fattige  Christen  foranlediget  til  at  blive  opmærksom '  paa  sin 
Velgjører,  til  at  bede  og  takke.  Og  hans  Rigdom  voxer  jo  for 
hver  Gang  han  beder  og  takker,  for  hver  Gang  det  bliver  ham 
tydeligere,  at  han  er  til  for  Gud  og  Gud  for  ham;  medens  jordisk 
Rigdom  bliver  fattigere  og  fattigere  for  hver  Gang  den  Rige  glem- 
mer at  bede  og  at  takke.  O,  hvor  fattigt,  saadan  een  Gang  for 
alle  at  have  faaet  Sit  for  hele  Livet;  hvilken  Rigdom  derimod 
»hver  Dag«  at  faae  Sit!     Hvor  misligt,    næsten    hver  Dag   at   være 


at    ingen    Spurv   falder   til  Jorden   osv.]  Matth.   10,  29.  Christi 

•Spise,  at  gjore  Faderens  Villie*]  Joh.  4,  34. 


23 

foranlediget  til  at  glemme,  at  man  har  faaet  hvad  man  har;  hvor 
saligt,  hver  Dag  at  mindes  derom,  det  er,  at  mindes  om  sin  Vel- 
gjører,  det  er  om  sin  Gud,  sin  Skaber,  sin  Forsørger,  sin  Fader  i 
Himlene,  altsaa  om  den  Kjerlighed,  for  hvill^en  det  ene  er  værd 
at  leve,  og  som  det  ene  er  værd 'at  leve  for! 

Men  saa  er  jo  den  fattige  Christen  riig?  Ja  vist  er  han  riig, 
og  Du  slcal  ogsaa  kjende  ham  paa,  at  han  ikke  ønsker  at  tale  om 
sin  jordiske  Armod,  men  vel  om  sin  himmelske  Rigdom.  Og  der- 
for lyder  hans  Tale  stundom  saa  forunderlig.  Thi  medens  Alt 
uden  om  ham  minder  om  hans  Armod,  taler  han  om  sin  Rigdom 
—  o,  og  derfor  kan  Ingen  forstaae  ham  uden  en  Christen.  Der  I 
fortælles  om  en  from  Eneboer,  som  i  mange  mange  Aar,  død  for 
Verden,  havde  levet  strengt  holdende  Armodens  Løfte,  at  han  havde 
vundet  en  riig  Mands  Venskab  og  Hengivenhed.  Saa  døde  den 
rige  Mand  og  indsatte  hiin  Eneboer,  der  nu  i  saa  lang  Tid  havde 
levet  af  det  daglige  Brød,  til  Arving  af  sin  hele  Formue.  Men  der 
man  kom  og  fortalte  Eneboeren  dette,  svarede  han  »det  maa  være 
en  Feiltagelse,  hvorledes  kan  han  indsætte  mig  til  Arving,  da  jeg 
er  død  længe  før  han!c  O,  hvor  fattigt  tager  Rigdommen  sig  ikke 
ud  ved  Siden  af  —  Rigdommen!  Jordisk  Rigdom  tager  sig  altid^ 
fattig  ud  i  Forhold  til  Døden.  Men  den  Christne,  der  i  Armod  er 
uden  Armodens  Bekymring,  han  er  ogsaa  død  for  Verden,  og  fra 
Verden.  Derfor  lever  han.  Thi  Fuglen  ophører  at  leve  ved  at 
døe,  men  den  Christne  lever  ved  at  døe.  Og  derfor  tager  hele^ 
Verdens  Rigdom,  som  man  kan  have  Brug  for  saa  længe  man 
lever,  sig  saa  fattigt  ud  i  Sammenligning  med  hans  —  Armod,  ja 
eller  hans  Rigdom.  At  en  Død  ikke  behøver  Penge,  det  veed  vi 
Alle;  men  den  Levende,  der  virkeligen  ingen  Brug  har  for  dem, 
han  maa  enten  være  meget  riig  —  og  saa  kan  det  vel  være  han 
behøver  flere  —  eller  han  maa  være  en  fattig  Christen. 

Forsaavidt  da  den  fattige  Christen  er  riig,  ligner  han  ikke 
Fuglen.  Thi  Fuglen  er:  fattig  og  dog  ikke  fattig;  men  den  Christne 
er:  fattig,  dog  ikke  fattig,  riig.  Fuglen  er  uden  Bekymring  for  det 
Ringere,  som  den  ikke  søger,  men  den  søger  heller  ikke  det 
Kølere;  Fuglen  er  selv  uden  Bekymring,  men  ogsaa  dens  Liv  er 
for  den,  som  var  den  ikke  Gjenstand  for  nogen  Andens  Bekymring. 
Den  Christne  deler  ligesom  med  Gud;  han  lader  Gud  sørge  for 
Spise  og  Drikke  og  alt  Saadant,    medens   han  søger  Guds  Rige  og 

hans  Retfærdighed.  Høit  svinger  den  fattige  Fugl  sig  i  Sky,  uden 
at  tynges  af  Armodens  Bekymring,  men  den  Christne  svinger  sig 
dog  endnu  høiere;  det  er  som  søgte  Fuglen  Gud  i  sin  Flugt  mod 
Himmelen,  men  den  Christne  finder  ham;  det  er  som  fløi  Fuglen 
langt  langt  bort  efter  Gud,  men  den  Christne  finder  ham,  og  finder 
ham  (o,  himmelske  Salighed!),  finder  ham  ved  Jorden;  det  er  som 
fløi  Fuglen  ind  i  Himmelen,  men  Himlen  bliver  dog  lukket,  kun 
for  den  Christne  aabnes  den.! 

Derfor  skulle  I  ikke  bekymre  Eder  og  sige:  hvad  skulle  vi 
æde?  eller:  hvad  skulle  vi  drikke  —  efter  alt  saadant  søge  Hed- 
ningene.    Ja,  Hedningene  bekymre  sig  om  Sligt. 

Fuglen  er  i  Armoden  uden  Armodens  Bekymring  —  den  tier; 
den  Christne  er  i  Armoden  uden  Armodens  Bekymring,  men  han 
taler  ikke  om  Armoden,  derimod  om  sin  Rigdom.  Hedningen  har 
Armodens  Bekymring.  Istedenfor  i  Armoden  at  være  uden  Bekym- 
ring er  han  (og  det  Ene  svarer  da  ganske  til  det  Andet)  »uden 
Gud  i  Verden«.  See  derfor  har  han  Bekymringen.  Han  tier  ikke 
som  den  sorgløse  Fugl;  han  taler  ikke  som  en  Christen,  der  taler 
om  sin  Rigdom;  han  har  og  veed  egentligen  intet  Andet  at  tale 
om  end  Armoden  og  dens  Bekymring.  Han  spørger,  hvad  skal  jeg 
æde,  og  hvad  skal  jeg  drikke,  idag,  imorgen,  iovermorgen,  til  Vinter, 
næste  Foraar,  naar  jeg  er  bleven  gammel,  jeg  og  Mine,  og  hele 
Landet,  hvad  skulle  vi  æde  og  drikke.  Dette  Spørgsmaal  gjør  han 
ikke  blot,  ak  i  et  bekymret  Øieblik,  og  saa  igjen  dog  fortrydende  '^' 
det;  ak  i  en  Trængselens  Tid,  og  saa  dog  igjen  bedende  Gud  om 
Tilgivelse.  Nei,  han  er  uden  Gud  i  Verden  og  gjør  sig  —  vigUg 
ved  Spørgsmaalet,  som  han  kalder  det  egentlige  Livs- Spørgsmaal; 
han  bliver  sig  selv  betydningsfuld  ved  den  Tanke,  at  han  udeluk- 
kende beskjeftiger  sig  med  dette  Livs-Spørgsmaal ;  han  finder  det 
uforsvarligt  af  det  Offentlige  (thi  med  Gud  har  han  Intet  at  skaffe), 
om  han  skulde  mangle  Noget,  han,  som  ene  lever  for  dette  Livs- 
Spørgsmaal.  Enhver,  der  ikke  beskjeftiger  sig  dermed,  eller  dog 
med  at  underholde  ham,  anseer  han  for  en  Drømmer;  selv  det 
Høieste  og  det  Helligste  anseer  han  i  Sammenligning  med  dette 
Virkelighedens  dybeste  Livs-Spørgsmaal  for  Tant  og  Indbildning. 
Han  finder  det  taabeligt  at  henvise  et  voxent  Menneske  til  Fuglen 
og  Lilien;  thi  hvad  skulde  vel  der  være  at  see,  og  hvad  skulde 
man  vel  lære  af  dem!     Naar  man,  som  han,  er  en  Mand,  der  har 

lært  hvad  Livets  Alvor  er,  er  Mand,  Borger  og  Fader,  saa  er  det 
dog  nok  en  temmelig  flau  Spøg,  og  et  barnagtigt  Indfald  at  henvise 
En  til  at  agte  paa  Lilierne  og  Fuglene,  som  havde  man  ikke  Andet 
at  tage  vare  paa.  »Dersom  det  ikke  var  for  en  Skams  Skyld«, 
siger  han  >og  af  Hensyn  til  mine  Børn,  som  man  nu  engang  efter 
Skik  og  Brug  lader  undervise  i  Religion,  saa  vilde  jeg  sige  lige  ud, 
at  man  til  Besvarelse  af  det  vigtigste  Spørgsmaal  kun  finder  meget 
lidet  i  den  hellige  Skrift  og  overhovedet  meget  lidet  Gavnligt,  med 
Undtagelse  da  af  en  enkelt  herlig  Sentens.  Man  læser  om  Christus 
og  Apostlene;  men  det,  som  er  det  egentlige  Livs-Spørgsmaal,  til 
Besvarelsen  deraf  finder  man  ikke  det  mindste  Bidrag,  det  egent- 
lige Livs-Spørgsmaal:  hvad  de  have  levet  af,  hvorledes  de  have 
baaret  sig  ad  for  at  betale  Hver  Sit  og  svare  Skatter  og  Afgifter. 
At  løse  det  Spørgsmaal  om  Dyrtiden  ved  et  Mirakel  er  et  meget 
intetsigende  Svar  paa  dette  Spørgsmaal,  —  om  det  end  er  sandt, 
hvad  beviser  saa  det!  Aldeles  ikke  at  være  betænkt  paa  nogen 
Ud  vel  iforveien,  og  naar  saa  Termins-Tiden  er  kommen  og  Skatten 
opkræves,  da  at  lade  en  Discipel  drage  en  Fisk  op  af  Vandet,  i 
hvis  Mund  der  er  en  Stater,  hvormed  man  betaler  —  hvis  det  end 
er  sandt,  hvad  beviser  saa  det!  Jeg  savner  overhovedet  Alvor  i  den 
hellige  Skrift,  alvorligt  Svar  paa  det  alvorlige  Spørgsmaal;  en  alvor- 
lig Mand  ønsker  ikke  at  holdes  for  Nar,  som  var  man  paa  Comedie. 
Lad  Præsterne  præke  om  Sligt  for  Fruentimmer  og  Børn;  enhver 
alvorlig  og  oplyst  Mand  er  dog  i  sit  stille  Sind  enig  med  mig,  og 
der,  hvor  de  Alvorlige  komme  sammen,  i  de  offentlige  Forsam- 
linger, der  ærer  man  dog  kun  den  Klogskab,  som  har  Forstand 
paa  Virkeligheden.« 

Saaledes  Hedningen;  thi  Hedenskabet  var  uden  Gud  i  Verden, 
men  Christendommen  gjør  det  ret  aabenbart,  at  Hedenskab  er 
Ugudelighed.  Det  Ugudelige  er  endda  ikke  det  at  være  bekymret, 
skjøndt  det  vistnok  ikke  er  det  Christelige  at  yære  det;  det  Ugude- 
lige er,  slet  ikke  at  ville  vide  af  Andet,  og  slet^kkg..  at  ville  vide 
af,  at  denne  Bekymring  er  syndig«  at  Skriften  derfor  siger,  at  et 
Menneske  ganske  i  samme  Forstand,  som  han  kan  besvære  sit 
Hjerte  med  Fraadseri  og  Drukkenskab,  kan  besvære  det  ved  Sorg 
for  Næring  (Luc.  21,  34).  Overalt  i  Livet  er  der  Skille vei.  Ethvert^ 
Menneske  staaer  engang,  ved  Begyndelsen,  paa  Skille veien  —  dette 
er  hans  Fuldkommenhed  og  ikke  hans  Fortjeneste;  hvor  han  ved 
Slutningen  staaer  (thi   ved  Slutningen   er  det  umuligt  at  staae  paa 


lade  en  Discipel  drage  en  Pisk     p  osv.]  MaUh.  17,  27. 


\'*'^ 


26 

Skilleveien),  er  hans  Valg  og  hans  Ansvar.     For  Den,  der  er  i  Ar- 
mod,  og   som    altsaa  ikke  kan  svinge  bort  fra  Armoden,  er  Skille- 
veien:    enten    at    svinge    christeligt   bort   fra   Bekymringen,   ved  at 
I  vende  ad  »Veienc  o£_ad,  ^\\er  ugudeligt  at  overgive  sig  til  Bekym- 
I  ringen  ved  at  dreie  ad  Afveien  ned  ad;   thi   evigt  forstaaet  er  der 
I  aldrig  to  Veie,    uagtet   der  er  Skillevei,    der  er  kun   een  Vei,   den 
'anden  Vei   er  Afveien.     Jo   dybere   han   saa   synker  ned  i  Bekym- 
ringen, desto  mere  Qerner  han  sig  fra  Gud  og  fra  det  Christelige; 
dybest  er  han  sjunken,    naar  han  intet  Høiere   vil    vide,    derimod 
vil,  at  denne  Bekymring  ikke   blot  skat   være   den   tungeste   (hvad 
den  dog  heller  ikke  er,  thi  det  er  Angerens  Smerte),  nei  skal  være 
den  høieste. 

Men  de,  der  ville  være  rige,  falde  i  mange  Fristelser  og  Sna- 
rer; og  hvilken  er  Armodens  Bekymring  uden  den  at  ville  være 
riig!  Maaskee  fordrer  Bekymringen  ikke  strax  Rigdom;  tvungen  af 
den  haarde  Nødvendighed  og  i  Umuligheden  nøies  den  maaskee 
indtil  videre  med  Mindre.  Dog  denne  samme  Bekymring,  hvis  den 
fik  sit  nærværende  Ønske  opfyldt,  hvis  der  aabnedes  Udsigt  til 
Mere,  den  vilde  bestandigt  begjere  Mere  og  Mere.  Det  er  et 
Sandsebedrag,  om  Nogen  mener,  at  Armodens  Bekymring,  naar  den 
ikke  har  villet  lade  sig  gudeligt  helbrede  (og  i  saa  Fald  kan  Hel- 
bredelsen lige  saa  godt  begynde  med  lidt  Mindre  som  med  lidt 
Mere),  skulde  finde  noget  Vilkaar,  hvormed  den  var  nøiet,  før  den 
havde  naaet  Rigdommen,  som  den  heller  ikke  var  nøiet  med.  O, 
lange  Vei,  som  der  ligger  for  Armodens  Bekymring,  og  hvad  det 
Forfærdeligste  er,  denne  Vei  er  overalt  gjen nemkrydset  med  Fristel- 
ser! Thi  vi  gaae  Alle  i  Farer,  hvor  vi  gaae;  men  Den,  der  vil 
være  riig,  gaaer  overalt  i  Fristelse,  og  det  er  uundgaaeligt,  at  han 
falder  i  denne  Fristelse,  i  hvilken  Gud  ikke  har  ført  ham,  men  i 
hvilken  han  har  styrtet  sig  selv.  Den,  der  er  i  Armod,  er  allerede 
vanskeligt  stillet,  men  ingenlunde  forladt  af  Gud;  Frelsen  er  den 
befalede:  at  være  uden  Bekymring—  thi  at  den  af  Gud  tilbudne 
Frelse  er  den  eneste  sande,  kjendes  just  paa,  at  den  er,  og  er  det 
I  netop,  fordi  den  er  den  »befalede. c  At  være  uden  Bekymring,  ja 
det  er  en  vanskelig  Gang,  næsten  som  at  gaae  paa  Havet;  men 
dersom  Du  kan  troe,  saa  lader  det  sig  dog  gjøre.  Det  gjælder  i 
Forhold  til  al  Fare  især  om  at  kunne  komme  bort  fra  Tanken 
om  den.  Armoden  kan  Du  nu  ikke  komme  bort  fra,  men  Du  kan 
komme  bort  fra  Tanken  om  den  ved  bestandigt  at  tænke  paa  Gud : 


de,  der  ville  være  rige,  osv.]  1.  Tim.  6,  9. 


27 

saaledes  gaaer  den  Christne  sin  Gang;  han  vender  Blikket  op  ad, 
han  seer  bort  fra  Faren,  i  Armod  er  han  uden  Armodens  Bekym- 
ring. Men  Den,  der  vil  være  riig,  hans  Tanke  er  bestandigt  ved 
Jorden,  hos  hans  Bekymring  ved  Jorden,  med  hans  Bekymring  ved 
Jorden;  han  gaaer  bøiet  og  seer  sig  bestandigt  for  —  om  han  ikke 
skulde  kunne  finde  Rigdommen.  Han  seer  sig  bestandigt  for  — 
ak,  dette  pleier  ellers  at  være  det  bedste  Middel  til  at  undgaae 
Fristelsen;  men  for  ham,  ja  han  veed  det  ikke,  for  ham  er  netop 
det  at  see  sig  for,  det  at  gaae  i  Fælden,  Veien  til  at  opdage 
Fristelsen  større  og  større,  og  til  at  synke  dybere  og  dybere  i  den. 
Han  er  allerede  i  Fristelsens  Vold,  thi  Bekymringen  er  Fristelsens 
snildeste  Tjener;  og  Fristelsen  er  nede  ved  Jorden,  der  hvor  talt 
Saadant  er  som  Hedningene  søge«;  og  Fristelsen  er  nede  ved 
Jorden  —  jo  mere  den  faaer  Mennesket  til  at  see  ned  efter,  desto 
sikkrere  er  hans  Undergang.  Thi  hvilken  er  »Fristelsen«,  der  i 
sig  er  de  mange?  Den  er  den,  vel  ikke  som  Fraadseren,  at  leve 
for  at  spise,  nei  (o.  Oprør  mod  den  guddommelige  Orden !)  at  leve 
for  at  trælle;  Fristelsen  er  den,  at  tabe  sig  selv,- at  tabe  sin  Sjel, 
at  ophøre  at  være  Menneske  og  at  leve  som  Menneske,  istedetfor 
at  være  friere  end  Fuglen,  gudforladt  at  trælle  uslere  end  Dyret. 
Ja,  at  trælle!  Istedenfor  at  arbeide  for  det  daglige  Brød,  hvad 
hvert  Menneske  er  budet,  at  trælle  for  det  —  og  dog  ikke  mættes 
af  det,  fordi  Bekymringen  er  at  blive  Hig.  Istedenfor  at  bede  om 
det  daglige  Brød  at  trælle  for  det  —  fordi  man  blev  Menneskers 
og  sin  Bekymrings  Træl  og  glemte,  at  det  er  Gud  man  skal  bede 
om  det.  Istedenfor  at  ville  være,  hvad  man  er,  fattig,  men  tillige 
elsket  af  Gud,  hvad  man  ogsaa  er,  aldrig  glad  i  sig  selv,  aldrig 
glad  i  Gud,  at  forbande  sig  selv  og  sit  Liv  til  denne  Trællen  i 
mismodig  Græmmelse  Dag  og  Nat,  i  mørk  og  rugende  Forstemthed, 
i  aandløs  Travlhed,  Hjertet  besværet  af  Sorg  for  Næring  —  besmittet 
af  Gjerrighed,  skjøndt  i  Armod! 

Tænk  nu  til  Slutning  paa  Fuglen,  som  jo  er  med  i  Evangeliet 
og  skal  være  med  i  Talen.  I  Sammenligning  med  Hedningens 
ugudelige  Tungsind  er  Fuglen,  som  i  Armod  er  uden  Armodens 
Bekymring,  Sorgløshed ;  i  Sammenligning  med  den  Christnes  fromme 
Tro  er  Fuglens  Sorgløshed  Letsindighed.  I  Sammenligning  med 
Fuglens  Lethed  er  Hedningen  tungt  besværet  som  en  Steen;  i 
Sammenligning  med  den  Christnes  Frihed  er  dog  ogsaa  Fuglen 
underlagt  Tyngdens  Lov.  I  Sammenligning  med  Fuglen,  der  lever, 
er  Hedningen  død;  i  Sammenligning  med  den  Christne  kan  man 
dog    ikke    egentlig    sige,    at   Fuglen    lever.     1  Sammenligning    med 

Fuglen  der  tier,  er  Hedningen  snaksom;  i  Sammenligning  med  den 
Christne  er  Hedningen  dog  en  Umælende,  han  hverken  beder  eller 
takker,  hvad  i  dybeste  Forstand  er  det  menneskelige  Sprog,  alt 
Andet,  Alt  det  Hedningen  siger,  forholder  sig  dertil  som  en  Fugl, 
der  har  lært  at  tale,  forholder  sig  til  et  Menneske.  Fuglen  er 
fattig  og  dog  ikke  fattig;  den  Christne  er  fattig,  dog  ikke  fattig, 
riig;  Hedningen  er  fattig,  og  fattig,  og  fattig,  og  fattigere  end  den 
fattigste  Fugl.  Hvo  er  den  Fattige,  som  er  saaledes  fattig,  at  det 
er  det  Eneste,  der  er  at  sige  om  ham,  ligesom  det  er  det  Eneste, 
han  selv  veed  at  tale  om?  Det  er  Hedningen.  Efter  Christen- 
dommens Lære  er  ellers  Ingen,  Ingen  fattig,  hverken  Fuglen  eller 
den  Christne.  Det  er  en  lang  Vei:  i  Armod  at  ville  være  riig; 
Fuglens  Gjenvei  er  den  korteste,  den  Christnes  den  saligste. 


IL 

Overflodens  Bekymring. 

Derfor  skulle  I  ikke  bekymre  Eder  og  sige:  hvad 
skulle  vi  æde?  eller:  hvad  skulle  vi  drikke?  — 
efter  alt  saadant  søge  Hedningene. 


D 


enne  Bekymring  har  Fuglen  ikke.  Men  er  da  Over- 
flod en  Bekymring?  Maaskee  er  det  kun  en  underfundig  Spydig- 
hed at  tale  saa  ligeligt  om  det  saa  Forskjellige,  om  Armod  og 
Overflod,  saa  ligeligt  som  Evangeliet,  ak  næsten  snarest,  som  var 
just  Overflod  Bekymring  i  Overflod.  Et  Menneske  mener  jo,  at 
Rigdom  og  Overflod  skulle  holde  ham  fri  fra  Bekymringer  —  mon 
ogsaa  fra  Bekymring  for  Rigdommen?  Thi  Rigdom  og  Overflod 
komme  hykkelsk  i  Faareklæder  under  Skin  af  at  skulle  sikkre  mod 
Bekymringerne,  og  blive  saa  selv  Bekymringens  Gjenstand,  » Be- 
kymr! ngenc;  de  sikkre  et  Menneske  omtrent  ligesaa  godt  mod 
Bekymringerne,  som  Ulven,  sat  til  at  passe  paa  Faarene,  sikkre 
disse  —  mod  Ulven. 

Dog  Fuglen  har  ikke.  denne  Bekymring.  Er  Fuglen  fattig? 
Nei;  dette  have  vi  tydeliggjort  os  i  den  foregaaende  Tale.  Er 
Fuglen  da  riig?  Jii,  er  den  det,  maa  den  ikke  vide  af  det,  er  den 
det,  er  den  uvidende  derom.  Eiler  hvor  har  Fuglen  sit  Forraad 
gjemt?  Dersom  alle  Herremænd  og  alle  Bønder  stode  hver  ved 
sin  Lade  og  sagde  >nei  stop,  denne  er  min«,  hvor  er  saa  den 
Lade,  som  er  Fuglens?     Fuglen  har  altsaa  ikke  den  Bekymring  at 

eie  Overflod,  ikke  den  Overflodens  Bekymring,  at  Andre    eie  Mere, 
ei  heller  den,  ak,  at  Andre  eie  Mindre  eller  slet  Intet. 

Hvorledes  lever  da  Fuglen?  Ja,  det  er  Gud,  der  hver  Dag 
tilmaaler  Fuglen  det  bestemte  Maal:  nok;  men  det  falder  heller 
ikke  Fuglen  ind,  at  den  bar  eller  at  ville  have  mere,  at  ville  have 
til  Overflod.  Hvad  Gud  giver  hver  Dag  det  er:  nok;  men  Fuglen 
vil  heller  ikke  have  hverken  mere  eller  mindre  end:  nok.  Det 
Maal,  hvormed  Gud  hver  Dag  tilmaaler  Fuglen,  det  samme  Maal, 
om  jeg  saa  tør  sige,  har  Fuglen  i  Munden;  den  maaler  med  det 
samme  Maal  som  Gud:  han  giver  Fuglen  »nok«,  saa  maaler  Fuglen 
og  siger  »det  er  nok.«  Om  den  lille  Fugl  slukker  sin  Tørst  paa 
en  Dugdraabe,  der  netop  er  nok,  eller  den  drikker  af  den  største 
Søe,  den  tager  ligemeget,  den  forlanger  ikke  at  have  Alt,  hvad  den 
seer,  ikke  hele  Søen,  fordi  den  drikker  af  den,  ikke  at  tage  Søen 
med  sig,  for  saa  at  være  sikkret  for  hele  Livet;  om  Fuglen  i 
Høstens  Tid  kommer  til  det  rigeste  Forraad,  den  veed  ikke  hvad 
Overflod  er,  hvad  det  er  for  en  overflødig  Viden;  om  der  i  den 
Skov,  hvor  Fuglen  bygger  og  boer  med  Sine,  er  den  størst  mulige 
Overflod  paa  Alt,  hvad  den  og  Dens  behøver,  skulle  de  end  leve 
nok  saa  længe,  den  veed  ikke  hvad  Overflod  er,  hverken  den  eller 
dens  Mage  eller  deres  Unger:  men  naar  man,  selv  om  man  har 
Overflod,  ikke  veed,  hvad  Overflod  er,  saa  er  det  umuligt,  at 
Overflod  kan  vorde  En  til  Bekymring.  Naar  Fuglen  har  spiist  og 
drukket,  falder  det  den  aldrig  ind,  hvor  skal  jeg  faae  Noget  næste 
Gang  —  derfor  er  den  fattige  Fugl  dog  ikke  fattig;  men  det  falder 
den  heller  aldrig  ind,  hvad  skal  jeg  nu  gjøre  med  Resten,  med 
hele  Søen,  med  det  uhyre  Forraad  af  Korn,  der  blev  tilovers,  da 
den  havde  taget  de  tre  Korn,  som  var  »nok«:  den  har  ikke.  den 
eier  ikke  Overflod  og  har  ikke  dens  Bekymring.  Og  naar  Tiden 
kommer  og  Længselen  vaagner,  da  den  maa  bort,  saa  forlader  den 
Huus  og  Hjem,  Alt  hvad  den  eier  og  har,  den  med  Flid  og  Konst 
byggede  Rede,  det  maaskee  saa  heldig  valgte  gunstigste  Sted,  hvis 
Lige  den  aldrig  skal  finde:  den  tænker  den  Tid  den  Sorg  —  og 
saa  flyver  Fuglen  bort.  Thi  Fuglen  er  en  Reisende,  selv  den,  der 
ikke  reiser,  er  dog  en  Reisende,  derfor  vil  den  ikke  have  med 
Overflod  og  ikke  med  dens  Bekymring  at  skaffe. 

Saa  ligger  det  jo  dog  i  Fuglen,  at  den  ikke  har  Overflod,  at 
den  ikke  har  Overflodens  Bekymring.  Den  første  Tønde  Guld, 
sige  Pengemændene,  skal  være  den  vanskeligste  at  erhverve;  naar 
man  har  den,  gaaer  Resten  af  sig  selv.  Men  den  første  Hvid  med 
Viden  om  den  Tanlce,  at  man  begynder  at  samle  til  Overflod,  den 

er  ogsaa  Haaadpengene  —  Fuglen  vil  Intet  have,  ikke  en  Hviid 
til  Overflod,  for  at  undgaae  Resten  (der  jo  følger  af  sig  selv):  Be- 
kymringen. Med  den  punktligste  Nøiagtighed  tager  den  bestandigt 
hver  Gang  netop  >nokt,  ikke  det  mindste  Mere,  for  ikke  at  komme 
i  den  Qerneste  Berøring  med  den  tvetydige  Viden  om  hvad  Over- 
flod er.  I  Armod  er  Fuglen  uden  Armodens  Bekymring;  mod 
Overflodens  Bekymring  bar  den  forsigtigt  sikkret  sig. 

Hvorledes  er  nu  Fuglen  Læremesteren,  hvor  er  Underviis- 
ningens  Tilknytningspunkt?  Ih,  naturligt,  den  lærer  os  den  sikkre- 
ste  Vei  til  at  undgaae  Rigdoms  og  Overflods  Bekymring,  den,  ikke 
at  samle  Rigdom  og  Overflod  —  betænkende,  at  man  er  en  Rei- 
sende; og  dernæst  lærer  den  os,  hvad  der  især  vedkommer  denne 
Tale,  i  Overflod  at  være  uvidende  om,  at  man  har  Overflod  —  be- 
tænkende, at  man  er  en  Reisende.  Thi  Fuglen  er,  som  hiin  Old- 
tidens eenfoldige  Vise,  Læremesteren  i  Uvidenhed.  O,  vanskeligt, 
blot  man  er  skjøn  ikke  at  vide  af  det  (hvad  dog  baade  Fuglen  og 
Lilien  kanX  endnu  vanskeligere,  naar  man  har  Overflod  ikke  at 
vide  af  det!  Men  Fuglen  er  i  Overflod  saa  uvidende  om,  at  den 
har  Overflod,  som  havde  den  det  ikke. 

Den  Christne  har  ikke  Overflodens  Bekymring.  Er 
den  Christne  da  fattig,  er  enhver  Christen  fattig?  Vistnok  er  der 
Christne,  som  ere  fattige;  men  derom  tale  vi  nu  ikke,  vi  tale  om 
den  rige  Christen,  der  har  Rigdom  og  Overflod,  og  vi  tale  om,  at 
han  dog  ikke  har  Bekymringen.  Naar  man  nemlig  i  Overflod  er 
uden  dens  Bekymring  —  ved  Uvidenhed,  saa  er  man  enten  en 
Fugl,  eller  hvis  man  er  et  Menneske  og  dog  som  Fuglen,  saa  er 
man  en  Christen. 

Den  rige  Christen  har  altsaa  Overflod,  men  er  uvidende,  og 
det  maa  han  altsaa  være  bleven.  At  være  uvidende  er  ingen 
Konst,  men  at  blive  uvidende,  og  ved  at  være  bleven  at  være 
uvidende,  det  er  Konsten.  Forsaavidt  er  den  Christne  forskjellig 
fra  Fuglen,  thi  Fuglen  er  uvidende,  men  den  Christne  vorder  det; 
Fuglen  begynder  med  Uvidenhed  og  ender  med  den,  den  Christne 
ender  med  at  være  uvidende  —  og  christeligt  spørges  der  heller 
aldrig  om,  hvad  et  Menneske  var,  men  hvad  han  blev,  ikke  om, 
hvordan  han  var,  men  om  hvordan  han  blev,  ikke  om  Begyndelsen, 
.roen  om  Enden.    Dog  saaledes  at  blive  uvidende  det  kan  tage  lang 

Tid,  og  det  er  en  vanskelig  Opgave,  inden  det  lykkes  ham,  lidt 
efter  lidt,  og  inden  det  tilsidst  lykkes  ham  ret  at  blive  uvidende 
om  hvad  han  veed,  og  saa  at  blive  det,  at  vedblive  at  være  det, 
at  han  ikke  atter  synker  tilbage,  fangen  i  Videns  Snare.  Den 
Christne,  naar  han  haver  Overflod,  er  som  den,  der  ikke  haver 
Overflod ;  saa  er  han  altsaa  uvidende,  og  saa  har  han  den  jo  ikke, 
hvis  han  ellers  virkeligen  er  som  den,  der  ikke  haver.  Men  op- 
rindeligen  er  den  Christne  Menneske,  og  som  saadan  er  han  ikke 
saaledes;  han  bliver  det  som  Christen,  og  jo  mere  han  bliver 
Christen,  desto  mere  er  han,  der  haver,  som  Den,  der  ikke  haver. 

Hvad  kan  nemlig  tage  Rigdom  og  Overflod  fra  et  Menneske? 
Det  kan  Nød  og  Trang,  eller  den  Gud,  som  gav,  han  kan  ogsaa 
tage.  Naar  det  skeer  saaledes,  saa  bliver  den  —  forhenværende 
Rige  virkelig  fattig.  Derom  tale  vi  altsaa  ikke,  ei  heller  om  at 
den  Rige  kan  bortgive  sin  hele  Rigdom  og  Overflod,  thi  saa  bliver 
han  jo  en  forhenværende  Riig.  Men  er  der  ikke  Noget,  som  kan 
tage  Rigdom  og  Overflod  saaledes  fra  et  Menneske,  at  det  er  ham 
frataget,  uden  at  han  dog  er  bleven  —  en  forhenværende  Riig,  at 
det  er  ham  frataget,  og  han  dog  endnu  den  Rige?  Jo,  der  er 
noget  Saadant.  Hvilken  Magt  er  da  det?  Det  er  Tanken  og  Tankens 
Magt.  Kan  da  Tanken  paa  nogen  udvortes  Maade  tage  Overfloden 
fra  den  Rige?  Nei,  det  kan  Tanken  ikke.  Tanken  kan  i  Forhold 
til  Overfloden  tage  Besiddelsens  Tanke  fra  den  Rige,  den 
Tanke,  at  han  besidder  og  eier  denne  Rigdom  og  Overflod  som 
sin.  Og  dog  lader  Tanken  ham  i  udvortes  Forstand  beholde  det 
Hele;  der  er  intet  andet  Menneske  der  faaer  hans  Rigdom  og  Over- 
flod, ethvert  andet  Menneske  maa  sige,  at  den  er  den  Riges.  Saa- 
ledes bærer  Tanken  sig  ad;  lykkes  dette  for  den,  indvilliger  den 
Rige  deri,  giver  han  sig  og  sin  Overflod  ganske  i  Tankens  Magt 
saa  er  han,  der  haver,  som  Den,  der  ikke  haver.  Og  dette  gjør 
den  Christne. 

Ja,  det  er  en  listig  Magt  Tankens  Magt!  Saaledes  kan  ingen 
Tyv  stjæle,  saaledes  kan  ingen  Voldsmand  røve,  saaledes  kan  end 
ikke  Gud  tage,  end  ikke  naar  han  tager  Tankens  og  Forstandens 
Magt  fra  den  Rige;  og  dog  kan  ingen  Tyv  og  ingen  Røver  saa 
ganske  tage  Alt  fra  den  Rige  som  Tanken  kan,  naar  den  faaer  Lov 
til  at  raade.  Hvorledes  skeer  nu  dette?  Naar  jeg  ikke  veed,  hvad 
jeg  skal  leve  af  imorgen,  ikke  sandt,  saa  eier  jeg  Intet.  Men  naar . 
jeg  tænker,    at  jeg  maaskee  kan  døe  i  Nat,    »endnu   i   denne  Natt. 

saa  eier  jeg  heller  Intet,  hvor  riig  jeg  end  er.  For  at  være  rlig 
maa  jeg  eie  Noget  til  den  Dag  imorgen  o.  s.  v.,  være  sikkret  for 
den  Dag  imorgen ;  men  for  at  være  riig,  maa  jeg  ogsaa  være  sikker 
paa  den  Dag  imorgen.  Tag  Rigdommen  bort,  saa  kan  jeg  ikke 
mere  kaldes  riig;  men  tag  den  Dag  imorgen  bort,  ak,  saa  kan  jeg 
heller  ikke  mere  kaldes  riig.  For  at  være  riig  maa  jeg  eie  Noget, 
men  for  at  være  riig  maa  jeg  dog  vel  ogsaa  være  til.  Og  dette 
veed  den  rige  Christen  ikke,  om  han  skal  leve  den  Dag  imorgen, 
eller  han  veed,  at  han  ikke  veed  det.  Det  veed  i  Grunden  ethvert 
Menneske;  men  den  Christne  betænker  det  »endnu  idagc  og  hver 
Dag,  at  han  ikke  veed  det,  ikke  veed,  om  han  maaskee  skal  døe 
»endnu  i  denne  Natc.  —  Fremdeles.  Naar  jeg  Intet  eier  og  altsaa 
Intet  kan  tabe,  saa  er  jeg  ikke  riig.  Men  naar  jeg  uheldigviis  eier 
Det,  som  kan  tabes  og  som  hvert  Øieblik  kan  tabes,  er  jeg  saa  riig? 
Naar  jeg  Intet  har  i  min  Haand,  saa  holder  jeg  ikke  heller  paa 
Noget;  men  naar  jeg  holder  Det  i  min  Haand,  som  løber  bort 
mellem  Fingrene,  det  Tabelige,  hvad  holder  jeg  saa  paa?  Rigdom 
er  jo  Besiddelse;  men  virkeligen  eller  væsentligen  at  besidde  Det, 
hvis  væsentlige  Egenskab  er,  at  det  kan  tabes  eller  Tabelighed,  er 
ligesaa  umuligt  som  at  sidde  ned  og  dog  gaae  —  Tanken  kan  i 
det  mindste  ikke  faae  Andet  i  sit  Hoved  end  at  det  maa  være  en 
Indbildning.  Dersom  nemlig  det  at  kunne  tabes  er  en  væsentlig 
Egenskab  ved  Rigdommen,  saa  er  der  aabenbart  ingen  væsentlig 
Forandring  foregaaet  med  den,  naar  den  er  tabt,  der  foregaaer 
ingen  væsentlig  Forandring  med  den  ved  at  tabes;  den  er  altsaa 
væsentligen  det  Samme;  men  saa  er  den  jo  ogsaa  væsentligen  det 
Samme,  medens  jeg  besidder  den:  den  er  tabt  —  thi  det  væsent- 
ligen Samme  maa  den  jo  være  i  ethvert  Øieblik.  Tabt  er  den 
væsentligen  det  Samme,  besiddet  er  den  væsentligen  det  Samme, 
er  tabt,  det  vil  sige  den  lader  sig  i  dybere  Forstand  ikke  besidde, 
det  er  en  Indbildning  med  den  Besidden.  Fra  alt  ulovligt  Gods 
kan  Retfærdighedens  Tanke  paa  sin  Maade  tage  Besiddelsens  Tanke, 
og  tager  den  med  Magt,  med  det  Onde;  men  fra  Rigdom  og  Over- 
flod, selv  om  den  lovlig  besiddes,  tager  Evighedens  Tanke  Besiddel- 
sens Tanke  —  med  det  Gode,  uden  at  bruge  anden  Magt  end  Tankens 
Magt,  og  forsaavidt  Mennesket  vil  give  sig  i  Tankens  Magt,  eller 
vil  sit  eget  Vel. 

Ja,  det  er  en  listig  Magt  Tankens  Magt;  dersom  Menneskene 
ikke  paa  saa  mange  Maader  vare  —  sikkrede,  eller  havde  —  sikkret 
sig  mod  denne  Magt,  vilde  de  tilstaae,  at  den  er  listig,  men  tillige 
sande,  at  det  er  i  Sandhedens  Tjeneste  den  er  saa  listig.  Ikke  hiin 
den  skarpsynede  Rovfugls  Blik  opdager  saa  hurtigt  og  saa  sikkert  sit 

Bytte,  som  den  frelsende  Tanke  hvad  den  har  at  kaste  sig  over. 
Den  sigter  ikke  med  feil  Sigte  efter  den  Ordstrid,  om  hvad  man 
skal  kalde  Rigdom,  hvad  Velstand,  hvad  Bemidlethed  o.  s.  v.,  den 
sigter  efter  Besiddelsens  Tanke.  Og  den  Christne  unddrager  sig 
ikke,  at  der  sigtes  saaledes  paa  ham,  han  hjælper  selv  til  at  faae 
det  helbredende  Saar  saa  dybt  som  muligt. 

Saa  sigter  Tanken  ogsaa  paa  en  anden  Maade  efter  Besiddelsens 
Tanke.  Naar  jeg  skal  være  riig,  maa  jeg  jo  eie  Noget,  og  det  jeg 
eier,  det  er  saa  Mit.  Men  naar  jeg  nu  eier  Noget,  som  ikke  er 
Mit!  See,  her  er  Modsigelsen;  og  denne  Modsigelsens  Kamp  kan 
ikke  udkjæmpes  indenfor  Forholdet  mellem  Menneske  og  Menneske. 
Forsaavidt  det  ikke  er  Mit  eier  jeg  det  jo  ikke;  men  dog  er  der 
intet  andet  Menneske,  der  eier  det,  menneskeligt  talt  er  det  Mit; 
men  er  det  Mit,  saa  eier  jeg  det  jo.  Dog  dette  er  der  ingen  Mening 
i.  Der  maa  da  altsaa  (for  Meningens  og  for  Tankens  Skyld)  være  en 
Tredie,  som  overalt  er  med,  hvor  der  i  disse  utallig  mange  For- 
hold mellem  Menneske  og  Menneske  er  Tale  om  >Mitc,  en  Tredie, 
der  siger  »det  er  Mit.«  Det  er  ligesom  Eccho;  hver  Gang  et 
Menneske  siger  »Mit«,  lyder  det  gjentagende  »Mit«.  »Det  er  Mit« 
siger  Du;  »det  er  Mit«  siger  han,  han  den  Tredie,  »det  er  Alt  Mit« 
siger  Han,  som  er  Alt.  Egentligen  veed  nu  Enhver  nok,  at  intet 
Menneske  i  dybere  Forstand  eier  Noget,  at  Ingen  har  uden  hvad 
ham  er  givet  —  det  veed  Enhver  i  Grunden.  Men  den  rige  Christen 
betænker,  at  han  veed  det,  han  gjør  sig  hver  Dag  Rede  for,  at 
han  veed  det,  og  Rede  for  sit  Ansvar,  hvis  han  ikke  veed  det; 
dette  hører  med  til  hans  Regnskab  over  Mit  og  Dit.  Han  betænker, 
at  han  Intet  eier  uden  hvad  ham  er  givet,  og  kun  eier  hvad  ham 
er  givet  ikke  for  at  han  skal  beholde  det,  men  til  Laans,  som  Laan, 
som  betroet  Gods.  At  et  Menneske  dog  til  syvende  og  sidst  ikke 
kan  beholde  Rigdommen  han  har,  det  veed  i  Grunden  Enhver;  men 
den  rige  Christen  betænker,  at  han  end  ikke  har  faaet  den  for 
at  beholde  den,  men  som  betroet  Gods.  Saaledes  bestyrer  han 
den  ogsaa  paa  bedste  Maade,  for  Eiermandens  Regning,  g3'sende 
blot  ved  Tanken  om  noget  Falsk  i  Mit  og  Dit.  Men  Eiermanden 
er  Gud.  Og  Gud  ønsker  jo  ikke,  som  var  han  en  Pengemand,  sin 
Formue  forøget  ved  snilde  Omsætninger,  derimod  bestyret  paa  en 
ganske  anden  Maade,  hvis  han  skal  være  tilfreds.  Dette  forstaaer 
den  rige  Christen,  der  er  Huusholderen,  heel  vel  —  og  derfor  kan 
han  ikke  forstaae,  at  det  har  voldet  Fortolkerne  saa  stor  Vanske- 
lighed at  forklare  Parabelen  om  den  utroe  Huusfoged.     Thi,  siger 

han,  lad  det  have  været  hiin  Huusfogeds  lovlige  Eiendom,  dette  an- 
taget, saa  har  Gud  ikke  Noget  mod,  at  Du  sætter  Dig  ned  og 
skriver  —  falske  Beviser,  skriver  Gjelds-Beviserne  en  halv  Gang 
mindre,  det  er,  Gud  bar  ikke  Noget  mod,  at  Du  eftergiver  Dine 
Skyldnere  den  halve  Gjeld;  Du  maa  gjerne  eftergive  dem  den  hele, 
og  paa  den  Maade  erhverve  Dig  Venner,  som  kunne  modtage  Dig 
hisset.  Utroskaben  var,  at  Huusfogeden  bandlede  saaledes  med 
Andens  Eiendom.  Derfor  var  det  klogt,  og  derfor  prise  Verdens 
Børn,  som  forstaae  sig  paa  denne  Verdens  Ting,  hans  Klogskab. 
Havde  han  ikke  været  Huusfoged,  men  Herren,  og  da  gjort  med 
sin  Eiendom,  hvad  Huusfogeden  gjorde  med  Herrens,  havde  det 
været  ædelt,  høimodigt,  christeligt  —  og  saa  havde  Verdens  Børn  ikke 
blot  ikke  fundet  det  klogt,  men  fundet  det  indskrænket,  taabeligt,  og 
udleet  ham.  Parabelen  vil  egentligen  lære,  at  det  Ædle  i  Verden 
ansees  for  Dumhed,  det  Onde  for  Klogskab.  Thi  ved  at  eftergive 
Gjelden  —  at  stjæle  af  sin  egen  Lomme,  hvor  indskrænket;  men 
behændigt  at  stjæle  af  en  Andens  Lomme,  hvor  klogt!  Parabelen 
anpriser  imidlertid  det  Ædle,  at  handle  saaledes  som  Huusfogeden  — 
men,  men  med  sin  egen  Eiendom.  Dog,  hvad  siger  jeg,  »sin  egen  Eien- 
dom«, den  rige  Christen  forstaaer  jonetop,  at  Rigdommen  i  høieste 
Forstand  dog  ikke  er  hans  egen  Eiendom.  Ere  vi  da  nu  lige  nær 
igjen?  O,  nei;  thi  Eiermanden  er  Gud,  som  netop  ønsker  den  be- 
styret saaledes.  Saa  langt  er  det  fra,  at  den  rige  Christen  kan 
kalde  den  jordiske  Rigdom  »Mit«,  den  er  Guds  Eiendom;  og  den 
skal  saavidt  muligt,  efter  Eiermandens  Ønske,  bestyres  med  Eier- 
mandens  Ligegyldighed  for  Penge  og  Penges-Værd,  bestyres  ved 
paa  rette  Tid  og  Sted  at  bortgives. 

Dog,  naar  jordisk  Gods  skal  bestyres  saaledes,  bestyres  det  bedst 
af  en  Reisende  —  Huusfogeden  var  jo  ogsaa,  strax  han  havde  gjort  det 
Klogeste,  betænkt  paa  det  ligesaa  Kloge:  at  pakke  sammen.  Og  vi, 
vi  skulle  vel  ikke  ligne  Huusfogeden,  derimod  lære  af  ham.  Men 
enhver  Christen  er,  ligesom  Fuglen,  en  Reisende;  saaledes  ogsaa 
den  rige  Christen.  Han  er  som  Reisende  en  Christen;  og  som 
Christen  en  Reisende,  der  bestemt  veed  hvad  han  skal  tage  med 
sig,  og  hvad  han  ikke  skal  tage  med  sig,  hvad  der  er  hans  og 
hvad  der  ikke  er  hans.  Til  daglig  Brug  har  man  maaskee  stundom 
Noget  liggende  hos  sig,  som  ikke  er  Ens  Eiendom ;  men  i  det  Øie- 
blik  man  tænker  paa  at  reise,  seer  man  nøiagtigt  Alt  efter,  hvad  der 
er  Ens  Eget  og  hvad  der  er  Andres.  Og  den  rige  Christen,  som 
i  ethvert  Øieblik  er  en  Reisende,  han  tænker  og  taler  derfor  i  et- 
hvert Øieblik  saaledes  om  sin  jordiske  Rigdom ;  han  som  har  ganske 
Andet   at   tænke  paa,    han   ønsker   netop    ikke   nu   —   i   det   sidste 

Øieblik  at  mindes  om,  hvad  han  dog  ikke  skal  have  med,  og  hvad 
der  ikke  er  hans.  Maaskee  falder  det  Dig  vanskeligere  at  forstaae 
ham?  Nu,  han  forstaaer  det,  og  han  forstaaer  sig  selv;  det  er 
maaskee  ogsaa  engang  faldet  ham  vanskeligt  at  forstaae  det,  men  nu 
forstaaer  han  det.  Det  falder  maaskee  ogsaa  stundom  den  rige 
Christens  Hustru  og  Børn  vanskeligt  at  forstaae  ham,  de  ville  saa 
gjerne  paanøde  ham  en  Viden  om  hans  Rigdom,  indbilde  ham,  at 
han  har  Overflod;  men  da  siger  han  irettesættende  »Sligt  vil  jeg 
ikke  vide  Noget  af  at  sige,  og  jeg  vil  ikke  høre  det  af  Eder,  især 
ikke  nu  i  det  sidste  Øieblik. t  Ak,  og  saa  er  der  igjen  Ingen  uden 
en  Christen,  der  kan  forstaae  ham,  da  han  hverken  er  syg,  eller, 
efter  hvad  Passkriveren  veed,  skal  reise  i  Morgen.  Saa  uvidende 
er  han  om  sin  jordiske  Rigdom,  hvad  han  blev  og  bliver  ved  at 
blive  vidende  om  noget  ganske  Andet  (thi  ved  at  blive  vidende  om 
noget  Andet  v  ord  er  man  uvidende  om  hvad  man  vidste)  nemlig 
om,  at  han  kunde  døe  endnu  i  denne  Nat,  at  jordisk  Rigdom  ikke 
væsentligen  lader  sig  besidde,  at  den  er  betroet  Gods,  at  han  selv 
er  en  Reisende;  saa  uvidende  er  den  rige  Christen  om  sin  jordiske 
Rigdom,  ja  som  en  Aandsfraværende. 

Er  nu  den  rige  Christen  saaledes  uvidende  om  den  Overflod, 
han  har,  kan  han  jo  umuligt  have  Overflodens  Bekymring.  Det 
har  han  heller  ikke,  han  er  i  Overflod  uden  Overflodens  Bekym- 
ring; han  har  ingen  Bekymring  for  hvad  der  ellers,  efter  et  skjønt 
Udsagn,  samles  med  Uro,  for  hvad  der  ellers  besiddes  med  Uro, 
for  hvad  der  ellers  tabes  med  Uro,  for  hvad  der  ellers  forlades 
med  Uro  —  og  dog  har  han  Overflod.  Han  har  ingen  Bekymring 
ved  at  samle  Overflod,  thi  han  br^'der  sig  ikke  om  at  samle  Over- 
flod; han  har  ingen  Bekymring  for  at  bevare,  thi  det  er  let  nok 
at  bevare  hvad  man  ikke  har,  og  han  er  jo  som  Den,  der  ikke  haver ; 
han  har  ingen  Bekymring  for  at  tabe,  det  er,  for  at  tabe  hvad 
man  ikke  har,  thi  han  er  jo  som  Den,  der  ikke  haver;  han  har 
ingen  Bekymring  for  at  Andre  eie  mere,  thi  han  er  som  Den  der 
ikke  eier  Noget;  han  veed  ikke  til  Bekymring,  om  Andre  eie  mindre, 
thi  han  er  som  Den,  der  ikke  eier  Noget;  og  han  har  ingen  Be- 
kymring for  hvad  han  skal  efterlade  Sine.  Saaledes  har  han  ingen 
Bekymring  af  sin  Overflod,  og  derimod  den  Overraskelse,  hver 
Gang  han  bruger  Noget  af  den  for  at  gjøre  Godt  dermed,  den 
Overraskelse  som  naar  En  flndcr  Noget;  thi  da  han,  der  haver, 
er  som  Den,   der  ikke  haver,   flnder  han  jo  hvad  han   ikke  haver. 


samles  med  Uro]  smlgo.  Ordspr.   15,   16. 


37 

Men  saa  er  jo  den  rige  Christen,  han  er  jo  saa  i  Grunden 
lige  saa  fattig  som  den  fattige  Christen?  Ja,  det  er  han  ogsaa. 
Men  han  er  riig  som  Christen.  Saa  uvidende  som  den  fattige 
Christen  er  om  sin  jordiske  Fattigdom,  ligesaa  uvidende  er  den 
rige  Christen  om  sin  jordiske  Rigdom,  han  taler,  ligesom  hiin  ikke 
taler  om  sin  jordiske  Fattigdom,  ikke  om  sin  jordiske  Rigdom;  de 
tale  begge  om  Eet  og  det  Samme,  om  den  himmelske  Rigdom,  om 
det  at  være  til  for  Gud  som  Den,  der  beder  og  takker  for  det 
daglige  Brød,  og  som  Den,  der  er  Guds  Huusholder. 

Og  saaledes  forstaaet,  kun  saaledes  forstaaet,  har  den  rige 
Christen  Glæde  af  sin  jordiske  Rigdom.  Men  er  dette  dog  ikke 
mærkeligt  nok,  hvor  langt  hurtigere  det  gik  med  fra  Armoden  at 
naae  Glæden,  og  derimod  hvor  mange  Vanskeligheder  der  ere  for- 
bundne med  fra  den  jordiske  Rigdom  at  naae  Glæden,  uden  at  vi 
dog  kunne  siges  at  have  gjort  ufornødne  Vanskeligheder!  Altsaa 
som  Christen  har  saa  den  rige  Christen  Glæde  af  sin  jordiske 
Rigdom.  Han  troer  som  Christen,  at  han  hnr  en  Fader  i  Himlene, 
og  at  det  er  denne  Fader,  der  giver  ham  den  jordiske  Rigdom; 
dog  er  Giveren  ham  uendeligt  mere  end  Gaven,  han  søger  derfor 
ikke  Gaven,  men  Giveren,  han  tager  ikke  Gaven  hen,  men  han 
tager  den  af  Giverens  Haand.  Han  troer  (hvad  enhver  Christen 
troer,  men  hvad  især  er  den  rige  Christen  saa  fornødent),  at  en 
Christens  Rigdom  er  i  Himmelen;  derfor  søger  hans  Hjerte  derhen, 
hvor  hans  Skat  skal  være.  Han  betænker  stadigt,  at  »Hane,  der 
eiede  al  Verdens  Rigdom,  opgav  Alt,  hvad  han  eiede  og  levede  i 
Armod,  at  altsaa  Hellighedens  Liv  er  ført  i  Armod,  og  saaledes 
igjen  i  Uvidenhed  om  al  den  Rigdom  der  eiedes.  Derfor  er  den 
rige  Christen  istand  til  at  have  Glæde  af  sin  jordiske  Rigdom; 
Glæde,  hver  Gang  ham  forundes  Leilighed  at  gjøre  noget  Godt 
med  sin  Rigdom,  at  han  kan  gjøre  et  andet  Menneske  en  Tjeneste, 
og  at  han  med  det  samme  kan  tjene  sin  Gud.  O,  det  skal  jo 
være  vanskeligt  at  gjøre  to  Ting  paa  een  Gang;  men  vanskeligt 
fandtes  vel  ogsaa  et  saligere  Dobbelt  at  gjøre  paa  een  Gang,  end 
at  gjøre  et  andet  Menneske  en  Tjeneste  og  med  det  samme  at  tjene 
Gud!  Det  skal  være  vanskeligt  at  huske  to  Ting  paa  een  Gang; 
vanskeligt  nok  for  mangt  et  Menneske  at  huske  det  Ord  »glemmer 
ikke  at  gjøre  vel  og  at  meddelec,  dog  husker  den  rige  Christen  paa 
eet  endnu  »glem  ikke  Gud,  idet  Du  gjør  vel  og  meddeler. t  Derfor 
har  og  den  rige  Christen  dobbelt  Glæde  af  at  gjøre  vel,  fordi  han 

tillige  kommer  til  at  tænke  paa  Gud.  Den  rige  Christen  troer 
(hvad  der  nærmest  synes  at  angaae  Modtageren,  men,  christeligt, 
lige  saa  meget  angaaer  Giveren),  at  al  god  og  al  fuldkommen  Gave 
kommer  ned  herovenfra,  saa  det,  hvis  den  Gave  han  giver,  skal 
være  god  og  fuldkommen,  maa  være  Gud,  der  giver  den  ved  ham. 
Derfor  har  han  Glæde  af  sin  Rigdom,  fordi  den  giver  ham  Anled- 
ning og  Leilighed  til  at  lære  Gud  at  kjende,  der  jo  er  den  egentlige, 
den  skjulte  Velgjører,  den  rige  Christen  hans  Fortrolige,  som  bruges 
i  disse  velsignede  Ærinder;  og  derfor  har  den  rige  Christen  Glæde 
af  sin  jordiske  Rigdom,  at  han  hjælper  Andre  til  at  takke  og  prise 
Gud,  medens  han  igjen  tillige  selv  erhverver  sig  Venner,  som  vel 
ikke  kunne  gjøre  Gjengjeld,  men  som  dog  (o,  er  det  ikke  næsten 
Aager!)  til  Gjengjeld  kunne  modtage  ham  hisset. 

Saaledes  er  den  rige  Christen  i  Overilod  uden  Overflodens 
Bekymring,  uvidende  som  Fuglen,  forsaavidt  fattig  som  den  fattige 
Christen,  riig  som  Christen,  og  har  saa  endelig  Glæde  af  sin  jordiske 
Rigdom.  Han  har  forud  for  Fuglen  det,  at  være  riig  som  Christen, 
og,  saaledes  forstaaet,  derved  igjen  det  at  have  Glæde  af  sin 
jordiske  Rigdom,  han  er  ikke  blot  som  Fuglen  uden  Bekymring. 

Derfor  skulle  I  ikke  spørge:  hvad  skulle  vi  æde?  eller:  hvad 
skulle  vi  drikke?  —  efter  alt  saadant  søge  Hedningene.  Thi  den 
rige  Hedning  han  har  denne  Bekymring. 

Den  rige  Hedning  er  saa  langt  som  det  er  muligt  fra  at  være 
uvidende  om  sin  Rigdom  og  Overflod.  Uvidende  kan  nemlig  Den, 
der  har  Rigdom  og  Overflod,  kun  blive  ved  at  blive  vidende  om 
Andet;  men  den  rige  Hedning  hverken  veed  eller  vil  vide  om 
Andet.  Ja,  det  er  en  vanskelig  Sag  for  et  Menneske,  naar  han  har 
Rigdom  og  Overflod,  da  at  blive  uvidende  om,  hvad  der  Dag  ud 
og  Dag  ind  saa  mange  Gange  og  paa  saa  forskjellige  Maader,  men 
altid  besnærende,  paanøder  sig  En.  Dog  lader  det  sig  gjøre,  ved 
christeligt  at  blive  vidende  om  Gud.  Thi  denne  Viden  tager  ganske 
den  Christnes  Sind  og  Tanke,  udsletter  alt  Andet  af  hans  Hukom- 
melse, fængsler  hans  Hjerte  for  evigt,  saa  han  bliver  ganske  uvidende. 
Den  rige  Hedning  derimod  har  ogsaa  kun  een  Tanke:  Rigdommen, 
derom  dreie  alle  hans  Tanker  sig  —  dog  er  han  intet  mindre  end 
en  Tænker.  Han  er  ikke  blot  uden  Gud  i  Verden,  men  Rigdommen 
er  hans  Gud,  der  drager  hver  hans  Tanke  paa  sig.  Han  har  kun 
eet  Fornødent,  Rigdommen,  det  ene  Fornødne  —  saa  behøver  han 

end  ikke  Gud.  Men  hvor  Ens  Liggendefæ  er,  der  er  ogsaa  Ens 
Hjerte,  og  den  rige  Hednings  ved  Rigdommen,  ved  Jorden  —  han 
er  ingen  Reisende,  han  er  trælbunden  til  Jorden.  Er  den  rige 
Christen,  der  haver  Rigdom,  som  Den,  der  ikke  haver,  da  er  den 
rige  Hedning  som  Den,  der  ikke  haver  Andet  —  intet  Andet  at 
tænke  paa,  intet  Andet  at  fortrøste  sig  til,  intet  Andet  at  glædes 
ved,  intet  Andet  at  bekymres  for,  intet  Andet  at  tale  om.  Han  er 
istand  til  at  kunne  see  bort  fra  alt  Andet,  fra  Alt,  hvad  der  er 
høit  og  ædelt  og  helligt  og  elskeligt,  men  fra  sin  Rigdom  er  det 
blevet  ham  en  Umulighed  at  kunne  see  bort  i  noget  Øieblik. 

Ja,  den  rige  Hedning  han  har  Viden  om  sin  Rigdom  og  Over- 
flod, og  med  den  forøgede  Viden  den  forøgede  Bekymring;  han  er 
vidende  om  hvad  der  volder  Bekymring,  og  da  det  er  det  Eneste, 
han  er  vidende  om,  har  han  lutter  Bekymring.  Du  kan  ogsaa  see 
det  paa  ham,  naar  Du  seer  ham;  ham  den  gustne  Puger,  der 
samler  og  samler  —  sig  selv  Bekymring;  ham  den  udhungrede 
Fraadser,  som  i  Overflod  hungrer,  som  ogsaa  siger,  hvad  skal  jeg 
æde,  hvad  skal  jeg  drikke,  hvor  skal  det  være  muligt  imorgen 
(thi  idag  gaaer  det  endnu  an)  at  udflnde  en  Ret  saa  lækker,  at  den 
kunde  lyste  mig;  ham  den  søvnløse  Gjerrige,  hvem  Pengene  gru- 
sommere end  den  grusomste  Bøddel  holde  søvnløsere  end  den 
afskyeligste  Forbryder;  ham  denne  skelende  Pengesjel,  som  aldrig 
seer  fra  sine  Penge  uden  for  misundeligt  at  see,  at  en  Anden  eier 
mere;  ham  denne  visne  Karrige,  der  for  Penge  (hvad  dog  ellers 
aldrig  spurgtes,  at  Nogen  har  gjort  for  Penge)  sulter  sig  selv  ihjel. 
See  dem  —  og  hør  saa  hvad  de  sige,  de  sige  Alle,  og  dette  er  det 
Eneste  de  tale  om,  de  sige  Alle  i  Grunden:  hvad  skulle  vi  æde 
og  hvad  skulle  vi  drikke.  Thi  jo  mere  Rigdom  og  Overflod  de 
faae,  desto  mere  Viden  erhverve  de  sig  ogsaa;  og  denne  Viden,  der 
er  Bekymringen,  den  mætter  ikke  Hungeren,  den  stiller  ikke  Tørsten, 
nei,  den  pirrer  Hungeren,  og  den  hidser  Tørsten. 

Sandeligen  De,  der  ville  være  rige,  falde  i  mange  Fristelser 
og  Snarer,  som  fordærve  et  Menneske  —  og  hvilken  er  vel  Rig- 
dommens Bekymring  uden  den,  at  ville  være  riig:  at  ville  ganske 
sikkret  vedblive  at  være  riig,  at  ville  være  rigere?  Det  er  et 
Sandsebedrag,  at  den  Rigdommens  Bekymring,  som  ikke  gudeligt 
helbrededes  (og  i  saa  Fald  kan  Begyndelsen  lige  godt  skee  enten 
man  eier  noget  Mindre  eller  noget  Mere),  skulde  finde  noget  Vilkaar, 
hvormed  den  var  nøiet;  som  der  aldrig  har  levet  nogen  Fugl,  der 

nogensinde  har  taget  mere  end  »nokc,  saa  liar  der  aldrig  levet 
nogen  riig  Hedning  der  har  faaet  >nokc.  Nei,  der  er  ingen  Hunger 
saa  umættelig  som  Overflodens  unaturlige,  ingen  Viden  saa  utilfreds- 
stillelig  som  den  besmittende  om  Rigdom  og  Overflod. 

Og  hvilken  er  saa  >Fri  stel  sen«,  der  i  sig  indeholder  de 
mange  Fristelser?  Den  er,  ved  at  afskafle  Gud,  at  ophøre  at  være 
Menneske:  istedeifor  at  være  renere  end  den  uskyldige  Fugl,  gud- 
forladt,  værre  end  dyrisk  besmittet  at  synke  under  Dyret;  fattigere 
end  den  fattigste  Hednings  Trællesjel  at  trælle  den  usleste.  Afsin- 
dighedens Trældom,  i  Overflod  at  trælle  for  Mad  og  Drikke,  i 
Rigdom  at  trælle  for  Penge,  sig  selv  en  Forbandelse,  Naturen  en 
Væmmelse,  Slægten  en  Besmittelse. 

Lad  os  nu  til  Slutning  tænke  paa  Fuglen,  der  jo  var  med  i 
Evangeliet  og  skal  være  med  i  Talen.  Fuglen  er,  ja  hvis  den  er 
riig,  saa  er  den  uvidende  om,  at  den  er  riig;  den  rige  Christen 
blev  uvidende  derom,  han  er  riig,  fattig,  riig;  den  rige  Hedning 
er  fattig,  fattig,  fattig.  Fuglen  tier,  det  kan  den  sagtens,  den  tier 
med  hvad  den  ikke  veed;  den  rige  Christen  taler  slet  Intet  om  sin 
jordiske  Rigdom,  men  kun  om  Rigdommen;  den  rige  Hedning  veed 
Intet  at  tale  om  uden  sit  Mammon.  I  Sammenligning  med  den 
uvidende  Fugl  er  den  rige  Christen  en  Viis  i  Uvidenhed;  men  Hed- 
ningen en  Daare,  en  meget  Vidende  i  den  Viden,  som  er  Daarskab. 
Den  uvidende  Fugl  er  i  Sammenligning  med  den  Christne  en  lille 
Tosse,  i  Sammenligning  med  Hedningen  som  en  Viis.  Den  uvidende 
Fugl  er  uskyldigt  vidende  om  Intet,  den  rige  Hedning  skyldigt 
vidende  og  kun  vidende  om  det  Besmittende.  Den  uvidende  Fugl 
lever  som  en  Søvngjænger,  i  Søvnens  Vold,  den  seer  Intet;  den 
rige  Christen,  der  blev  uvidende  om  sin  jordiske  Rigdom,  han  kan 
som  i  en  Leeg  Intet  see  —  fordi  Evigheden  blænder  ham,  han 
kan  ikke  see  ved  dette  jordiske  Dag-Lys;  den  rige  Hedning  seer 
skummelt  kun  i  Mørke  —  han  kan  ikke  see  ved  Evighedens  Lys. 
Fuglen  er  den  lette,  den  flygtige  Reisende;  den  rige  Christen,  som 
blev  uvidende,  reiste  for  evigt  og  længere  bort;  den  rige  Hedning 
bliver  tungt,  som  Stenen,  ved  Jorden,  endnu  tungere  ved  Besmit- 
telsen. Der  er  naar  man  er  riig,  kun  een  Vei  til  at  blive  riig: 
den  at  blive  uvidende  om  sin  Rigdom,  at  vorde  fattig;  Fuglens  Vei 
er  den  korteste,  den  Christnes  den  saligste.  Der  er  efter  Christen- 
dommens Lære  kun  een  Riig:  den  Christne;  enhver  Anden  er 
fattig,  den  Fattige  og  den  Rige.  Da  er  et  Menneske  sundest,  naar 
'^an  slet  ikke  mærker  eller  veed  af  at  han  har  et  Legeme,  og  da 
-  den  Rige  sund,   naar  han,   sund  som  Fuglen,   slet   ikke  veed  af 

sin  jordiske  Rigdom;  men  naar  han  veed  af  den,  naar  det  er  det 
Eneste,  han  veed,  da  er  han  fortabt.  Naar  den  rige  Christen  blev 
ganske  uvidende  om  sin  jordiske  Rigdom,  vandt  han  mere  end 
Fuglen,  der  svinger  sig  mod  Himlen,  han  vandt  Himlen;  naar  den 
rige  Hedning  blev  ganske  og  ene  vidende  om  sin  Rigdom,  tabte 
han,  hvad  ingen  Fugl  taber,  naar  den  falder  til  Jorden,  han  tabte 
Himlen ! 


III. 

Ringhedens  Bekymring. 

Bekymrer  Eder  ikke  for,   hvad  I  skulle   iføres 
efter  alt  saadant  søge  Hedningene. 


D 


enne  Bekymring  har  Fuglen  ikke.  Spurvene  ind- 
deles i  Graa-Spurve  og  Guul-  eller,  om  Du  saa  vil,  Guld-Spurve, 
men  denne  Forskjel,  denne  Inddeling:  ringe  —  fornem,  er  ikke  til 
for  dem  eller  for  nogen  eneste  af  dem.  Den  Fugl,  der  i  Flokken 
flyver  foran,  eller  til  Høire,  den  følge  vel  de  andre,  der  er  Forskjel 
paa  Forrest  og  Bagest,  paa  Høire  og  Venstre;  men  den  Forskjel: 
ringe  —  fornem  er  ikke  til;  i  Flugtens  dristige  Sving,  naar  Flokken 
yndigt  svinger  sig  frit  i  de  luftige  Skikkelser,  vexler  det  ogsaa  med 
Først  og  Sidst,  med  Høire  og  Venstre.  Og  naar  de  tusinde  Stemmer 
synge  i  Chor,  er  der  vel  een,  som  slaaer  Tonen  an,  denne  Forskjel 
er  der,  men:  ringe  —  fornem,  denne  Forskjel  er  ikke,  og  frit  lever 
Glæden  i  Stemmernes  Vexlen.  Det  fornøier  »den  Enkeltec  saa  ube- 
skriveligt at  synge  i  Chor  med  de  Andre;  dog  synger  den  ikke  for 
at  fornøie  de  Andre,  den  fornøier  sig  selv  med  sin  Sang  og  med 
de  Andres  Sang,  bryder  derfor  ganske  vilkaarligt  af,  holder  et 
Øieblik  inde,  indtil  det  atter  lyster  den  at  stemme  i  med  —  og  at 
høre  sig  selv. 

Fuglen  har  da  ikke  denne  Bekymring.  Hvoraf  kommer  nu 
det?  Det  kommer  deraf,  at  Fuglen  er  hvad  den  er,  er  sig  selv, 
nøiet  med  at  være  sig  selv,  fornøiet  med  sig  selv;  den  veed  neppe 
tydeligt  eller  er  ganske  paa  det  Rene  med   sig  selv  om,   hvad  den 

er,  end  mindre«  at  den  skulde  vide  Noget  om  Andre.  Men  den 
er  fornoiet  med  sig  selv,  og  med  hvad  den  er  —  hvad  dette  saa 
end  forresten  er;  thi  det  har  den  ikke  Tid  til  at  tænke  over,  eller 
til  blot  at  begynde  paa,  saa  fornøiet  er  den  ved  at  være  det  den 
er.  For  at  være,  for  at  have  Glæde  af  at  være,  skal  den  ikke  gaac 
ad  den  lange  Vei  ved  først  at  faae  Noget  at  vide  om  de  Andre, 
for  derved  at  faae  at  vide,  hvad  den  selv  er.  Nci  den  har  Sit  fra 
første  Haand,  den  skyder  den  fornøieligste  Gjenvei;  den  er  hvad 
den  er;  for  den  er  der  intet  Spørgsmaal  om  at  være  eller  ikke  at 
være;  ved  Hjælp  af  Gjenveien  slipper  den  forbi  alle  hiin  Forskjel- 
ligheds  Bekymringer.  Om  den  er  Fugl  ligesom  alle  andre  Fugle, 
om  den  er  >lige  saa  god  Fugle  som  de  andre  af  samme  Art,  ja 
blot  om  den  er  ligesom  dens  Mage,  alt  Sligt  tænker  den  slet  ikke 
paa,  saa  utaalmodig  er  den  i  sin  Glæde  over  at  være;  ingen  ung 
Pige,  der  staaer  paa  Springet  og  skal  til  Dands,  kan  være  saa 
utaalmodig  efter  at  komme  afsted,  som  Fuglen  er  efter  at  være  i 
Gang  med  at  være  hvad  den  er.  Thi  den  har  intet,  ikke  det 
korteste  Øieblik  at  give  bort,  naar  dette  skulde  sinke  den  fra  at 
være;  det  korteste  Øieblik  vilde  være  den  en  dræbende  lang  Tid, 
naar  den  i  det  ikke  maatte  være  hvad  den  er;  den  vilde  døe  for 
Utaalmodighed  ved  den  mindste  mindste  Indsigelse  mod  at  faae  Lov 
til  uden  videre  at  være.  Den  er,  hvad  den  er,  men  den  er;  den 
lader  fem  være  lige,  og  saa  er  den.  Dette  er  dog  vel  saaledes. 
Saae  Du  end  ikke  den  kongelige  Fugls  stolte  Flugt  —  naar  Du  seer 
den  lille  Fugl,  der  sidder  og  gynger  sig  paa  et  Ax,  og  morer  sig 
selv  med  at  synge:  er  der  vel  mindste  Spor  af  Ringhedens  Be- 
kymring? Thi  Du  vil  dog  vel  ikke  indvende,  hvad  jo  netop  er  det 
Lærerige:  at  den  er  høit  paa  Straa.  Og  vil  Du  det,  saa  tag  Straaet 
paa  hvilket  den  sidder.  Mere  livlig  end  Lilien  i  Glæde  over  at 
være  er  Fuglen  dog  ganske  som  Lilien  i  uskyldig  Selvtilfredshed. 
Saae  Du  end  ikke  den  pragtfulde  Lilie,  der  kneiser  ydmygt  i  al 
sin  Deilighed,  naar  Du  seer  den  uanseelige,  der  staaer  i  en  Grøft 
og  narres  med  Vinden  som  var  de  To  Ligemænd;  naar  Du  seer 
den,  eflerat  et  Uveir  har  gjort  Alt  for  at  lade  den  føle  dens  Ube- 
tydelighed —  dersom  Du  betragter  den,  idet  den  atter  stikker  Hovedet 
frem  for  at  sce,  om  det  dog  ikke  snart  skulde  til  at  ville  være  godt 
Veir  igjen:  synes  Dig,  at  der  er  mindste  Spor  af  Ringhedens  Be- 
kymring? Eller  naar  den  staaer  ved  det  mægtige  Træes  Fod  og 
seer  med  Forundring  op  ad  det,  synes  Dig,  at  der  er  mindste  Spor 
af  Ringhedens  Bekymring  hos  denne,  den  forundrede  Lilie;  eller 
troer  Du   den  vilde   føle  sig  selv   mindre,    hvis  Træet  var  end  een 

Gang  saa  stort?  Er  det  ikke  snarere,  som  havde  den  i  al  Uskyl- 
dighed den  Indbildning,  at  Alt  var  til  for  dens  Skyld? 

Saa  let  har  Fuglen  og  Lilien  ved  at  være,  saa  let  tage  de  sig 
i  det  at  leve,  saa  naturligt  falder  Begyndelsen  dem,  eller  det  at 
komme  til  at  begynde.  Thi  dette  er  Liliens  og  Fuglens  lykkelige 
Begunstigelse,  at  det  er  gjort  dem  saa  let  med  at  begynde  paa  at 
være  til,  at  de,  strax  de  ere  blevne  til,  strax  ere  begyndte,  strax 
ere  i  fuld  Fart  med  at  være,  og  der  slet  ikke  behøves,  at  Noget 
gaaer  forud  for  Begyndelsen,  og  de  slet  ikke  forsøges  i  hiin  blandt 
Menneskene  meget  omtalte  og  som  saa  farefuld  skildrede  Vanske- 
lighed, Begyndelsens  Vanskelighed. 

Hvorledes  er  nu  Fuglen  Læremesteren,  hvor  er  Underviisningens 
Tilknytningspunkt?  Mon  ikke  deri:  at  gjøre  Omveien  efter  Begyn- 
delsen, det  er  efter  at  finde  Begyndelsen,  denne  Omvei,  der  kan 
blive  saa  saare  lang,  at  gjøre  den  saa  kort  som  muligt,  for  saa 
hurtigt  som  muligt  at  komme  til  sig  selv,  at  være  sig  selv. 

Denne  Bekymring  har  den  ringe  Christen  ikke.  Dog 
er  han  deri  forskjellig  fra  Fuglen,  at  han  maa  forsøges  i  denne 
Begyndelsens  Vanskelighed;  thi  han  er  vidende  om  den  Forskjel: 
ringe  —  fornem.  Han  veed,  og  han  veed,  at  de  Andre  vide  det 
Samme  om  ham,  at  han  er  et  ringe  Menneske;  og  han  veed,  hvad 
dette  vil  sige.  Han  veed  ogsaa  hvad  der  forstaacs  ved  Jordlivets 
Fortrin,  hvilke  disse  saa  saare  forskjellige  ere,  ak  og  at  de  alle 
ere  ham  nægtede,  at  de,  medens  de  ellers  ere  til  for  at  udtrykke, 
hvad  de  Andre  ere  i  disse  Fortrin,  i  Forhold  til  ham  ere  ligesom 
for  at  betegne,  hvor  ringe  han  er.  Thi  med  hvert  et  Fortrin,  den 
Fornemme  føier  til,  desto  fornemmere  bliver  han,  og  med  hvert 
et  Fortrin  den  Ringe  maa  tilstaae  at  være  ham  nægtet,  desto 
ringere  bliver  han  jo  paa  en  Maade;  hvad  der  er  til  for  at  betegne 
hvor  meget  den  Fornemme  er,  det  synes  fra  den  anden  Side  at 
være  til  for  at  betegne,  hvor  lidet  den  Ringe  er.  —  O,  vanskelige 
Begyndelse  paa  at  være  til  eller  for  at  komme  til  at  være  til:  at 
være  til,  derpaa  at  blive  til,  for  saa  først  at  være  til;  o,  listigt 
skjulte  Snare,  som  ikke  spændes  efter  nogen  Fugl!  Thi  det  seer 
jo  ud,  som  skulde  et  Menneske,  for  at  begynde  paa  at  være  sig 
selv,  først  blive  færdig  med,  hvad  de  Andre  ere,  og  derved  faae 
at  vide,  hvad  han  da  selv  er  —  for  saa  at  være  det.  Dog,  gaaer 
han  i  denne  Øienforblindelsens  Snare,  kommer  han  netop  aldrig 
til  at  blive  sig  selv.  Han  gaar  da  fremad  og  fremad  som  Den,  der 
gaaer  ad  en  Vei,  om  hvilken  de  Forbigaaende  sige  ham,  at  den 
ganske  rigtigt  fører  til  Byen,  men  glemme  at  sige  ham,  at  hvis  han 

vil  til  Byen  raaa  han  vende  sig  om;  thi  han  gaaer  ad  den  Vei, 
som  fører  til  Byen,  ad  den  Vei  gaaer  han  —  bort  fra  Byen. 

Men  den  ringe  Christen  gaaer  ikke  i  denne  Øienforblindelsens 
Snare,  han  seer  med  Troens  Øine,  han  er  med  Troens  Hurtighed, 
der  søger  Gud,  ved  Begrundelsen,  er  for  Gud  sig  selv,  nøiet  med  at 
være  sig  selv.  Han  har  faaet  at  vide  af  Verden  eller  af  de  Andre, 
at  han  er  et  ringe  Menneske,  men  han  har  ikke  givet  sig  hen  i 
denne  Viden,  han  taber  sig  ikke  verdsligt  i  den,  gaaer  ikke  ganske 
op  i  den;  ved  med  det  Eviges  Tilbageholdenhed  at  holde  sig  til 
Gud  er  han  bleven  sig  selv.  Han  er  som  Den,  der  har  to  Navne,  eet 
for  alle  Andre,  et  andet  for  sine  Nærmeste;  i  Verden,  i  Omgang 
med  de  Andre  er  han  det  ringe  Menneske,  Andet  giver  han  sig 
ikke  ud  for,  og  Andet  tages  han  heller  ikke  for,  men  for  Gud  er 
han  sig  selv.  Det  seer  i  Omgangens  Berøring  bestandigt  ud  som 
skulde  han  hvert  Øieblik  vente  paa  af  de  Andre  at  faae  at  vide, 
hvad  han  nu  er  i  dette  Øieblik.  Men  han  venter  ikke;  han  haster 
med  at  være  for  Gud,  fornøiet  med  for  Gud  at  være  sig  selv.  Han 
er  et  ringe  Menneske  med  i  Menneskenes  Mængde,  og  hvad  han 
saaledes  er,  afhænger  af  Forholdet;  men  han  er  i  at  være  sig  selv 
ikke  afhængig  af  Mængden,  han  er  for  Gud  sig  selv.  Thi  af  »de 
Andre«  faaer  et  Menneske  naturligviis  dog  egentligen  kun  at  vide, 
hvad  de  Andre  ere  —  det  er  paa  den  Maade  Verden  vil  bedrage 
et  Menneske  fra  at  blive  sig  selv.  »De  Andre«  veed  igjen  heller 
ikke,  hvad  de  selv  ere,  men  bestandigt  kun  hvad  »de  Andre«  ere. 
Der  er  kun  Een,  som  ganske  kj ender  sig  selv,  som  i  og  for  sig 
selv  veed,  hvad  han  selv  er,  det  er  Gud;  og  han  veed  ogsaa,  hvad 
ethvert  Menneske  i  sig  selv  er,  thi  det  er  han  netop  ene  ved  at 
være  for  Gud.  Det  Menneske,  der  ikke  er  for  Gud,  er  heller  ikke 
sig  selv,  hvad  man  kun  kan  være  ved  at  være  i  Den  der  er  i  og 
for  sig  selv.  Man  kan,  naar  man  er  sig  selv  ved  at  være  i  Den, 
som  er  i  og  for  sig  selv,  være  i  Andre  eller  for  Andre,  men  man 
kan  ikke  ved  at  være  blot  for  Andre  være  sig  selv. 

Den  ringe  Christen  er  for  Gud  sig  selv.  Saaledes  er  Fuglen 
ikke  sig  selv;  thi  Fuglen  er  hvad  den  er.  Ved  Hjælp  af  denne 
Væren  er  den  i  ethvert  Øieblik  sluppen  forbi  Begyndelsens  Vanske- 
lighed; men  saa  naaede  den  heller  ikke  til  den  vanskelige  Begyndelses 
herlige  Ende,  i  Fordoblelse  at  være  sig  selv.  Fuglen  er  som  en 
Ener,  Mennesket,  der  er  sig  selv,  mere  end  en  Tier.  Fuglen  slipper 
beldigt  forbi  Begyndelsens  Vanskelighed,  faaer  derfor  ingen  Fore- 
stilling om,  hvor  ringe  den  er;  men  saa  er  den  jo  netop  uden 
Sammenligning  ringere  end  Den,  som  veed,  hvor  ringe  han  er. 
Ringhedens  Forestilling  er  ikke  til  for  Fuglen;  men  den  ringe 

Christen  er  ikke  væsentligen  til  for  denne  Forestilling, 
han  vil  ikke  væsentligen  være  til  for  den,  thi  væsentligen  er  han 
og  vil  han  for  Gud  være  sig  selv.  Fuglen  er  altsaa  egentligen  den 
Ringe.  Den  ringe  Christen  er  i  Modsætning  til  sin  Ringhed  sig 
selv,  uden  dog  derfor  taabeligt  at  ville  ophøre  at  være  det  ringe 
Menneske,  han  er  i  Forhold  til  Åndre;  han  er  i  Ringheden  sig 
selv.  Og  saaledes  er  den  ringe  Christen  i  Ringhed  uden  Ringhedens 
Bekymring.  Thi  hvori  ligger  Ringhed?  I  Forholdet  til  »de  Andre«. 
Men  hvori  grunder  dens  Bekymring?  I  kun  at  være  til  for  de 
Andre,  ikke  at  vide  om  Andet  end  om  Forholdet  til  de  Andre. 
Fuglen  er  slet  ikke  vidende  om  Forholdet  til  de  Andre,  forsaavidt 
ikke  Ringe,  og  igjen  forsaavidt  uden  Ringhedens  Bekymring;  men 
den  er  naturligviis  da  heller  ikke  vidende  om,  at  den  har  et  høiere 
Forhold. 

Og  hvad  er  saa  den  ringe  Christen,  som  for  Gud  er  sig  selv? 
Han  er  Menneske.  Forsaavidt  han  er  Menneske  er  han  i  en  vis 
Forstand  ligesom  Fuglen,  der  er  hvad  den  er.  Dog  dette  ville  vi 
her  ei  videre  dvæle  ved. 

Men  han  er  tillige  Christen,  hvilket  jo  ligger  i  Spørgsmaalet 
om,  hvad  den  ringe  Christen  er.  Forsaavidt  er  han  ikke  som 
Fuglen;  thi  Fuglen  er  hvad  den  er.  Men  saaledes  kan  man  ikke 
være  Christen;  er  man  Christen,  maa  man  være  bleven  det. 
Den  ringe  Christen  er  altsaa  bleven  til  Noget  i  Verden;  ak,  Fuglen, 
den  kan  ikke  blive  til  Noget,  den  er,  hvad  den  er.  Den  ringe 
Christen  var,  som  Fuglen,  Menneske,  men  saa  blev  han  Christen; 
han  blev  til  Noget  i  Verden.  Og  han  kan  bestandigt  blive  Mere 
og  Mere;  thi  han  kan  bestandigt  blive  mere  og  mere  Christen. 
Som  Menneske  var  han  skabt  i  Guds  Billede;  men  som  Chri- 
sten har  han  Gud  til  Forbillede.  Denne  uroligcnde  Tanke,  der 
i  eet  væk  kalder  paa  En,  et  Forbillede,  kjender  Fuglen  ikke;  den 
er  hvad  den  er,  Intet,  Intet  forstyrrer  den  denne  dens  Væren;  ja, 
det  er  sandt,  Intet  forstyrrer  den  —  end  ikke  den  salige  Tanke  at 
have  Gud  til  sit  Forbillede.  Et  Forbillede  er  rigtignok  en  Opfor- 
dring, men  hvilken  Salighed!  Vi  tale  allerede  om  Lykke,  naar  vi 
tale  om,  at  der  inden  i  Digteren  er  Noget,  som  opfordrer  ham  til 
Sang;  men  Forbilledet  fordrer  endnu  stærkere,  tilskynder  hver  Den 
end  stærkere,  hvem  det  kom  for  Øie,  for  hvem  det  er  til.  For- 
billedet er  en  Forjættelse,  ingen  anden  er  saa  sikker,  thi  Forbilledet 
er  jo  Opfyldelsen.  —  For  Fuglen  er  der  intet  Forbillede,  men  for 
den  ringe  Christen  er  Forbilledet  til,  og  han  er  til  for  sit  For- 
billede —  han  kan  bestandigt  komme  til  at  ligne  det  mere  og 
mere. 

Den  ringe  Christen,  der  for  Gud  er  sig  selv,  er  som  Christen 
til  for  sit  Forbillede.  Han  troer,  at  Gud  har  levet  paa  Jorden, 
at  Han  har  ladet  sig  føde  i  ringe  og  fattige  Kaar,  ja  i  Vanære,  og 
derpaa  som  Barn  levet  sammen  med  den  simple  Mand,  der  kaldtes 
Hans  Fader,  og  den  foragtede  Jomfrue,  der  var  Hans  Moder.  At 
Han  derpaa  vandrede  omkring  i  en  Tjeners  ringe  Skikkelse,  ikke 
til  at  adskille  fra  andre  ringe  Mennesker  end  ikke  ved  sin  paa- 
faldende  Ringhed,  indtil  Han  endte  i  den  yderste  Elendighed,  kors- 
fæstet som  en  Forbryder  —  og  saa  rigtignok  efterlod  sig  et  Navn; 
men  den  ringe  Christens  Begjæring  er  jo  blot  at  turde  i  Liv  og 
Død  tilegne  sig  Hans  Navn,  eller  Navn  efter  Ham.  Den  ringe 
Christen  troer,  som  det  er  fortalt,  at  Han  til  sine  Disciple  valgte 
ringe  Mennesker  af  den  simpleste  Stand,  og  at  Han  til  sin  Omgang 
søgte  dem,  som  Verden  forskjød  og  foragtede;  at  Han  gjennem  sit 
Livs  forskjellige  Omvexlinger,  da  Menneskene  vilde  høit  ophøie 
Ham,  og  da  de  vilde  fornedre  Ham  om  muligt  end  mere,  end  Han 
selv  havde  fornedret  sig,  blev  de  ringe  Mennesker  tro,  til  hvem 
Han  var  knyttet  ved  nærmere  Forbindelser,  de  ringe  Mennesker 
tro,  hvem  Han  havde  knyttet  til  sig,  de  foragtede  Mennesker  tro, 
hvem  man  just  udstødte  af  Synagogen,  fordi  Han  havde  hjulpet 
dem.  Den  ringe  Christen  troer,  at  dette  ringe  Menneske  eller  at 
dette  Hans  Liv  i  Ringhed  har  viist,  hvad  et  ringe  Menneske  har 
at  betyde,  ak,  og  hvad, et,  menneskelig  talt,  fornemt  Menneske  dog 
egentligen  har  at  betyde,  hvor  uendelig  Meget  det  kan  betyde  at 
være  et  ringe  Menneske,  og  hvor  uendeligt  Lidt  det  at  være  et  for- 
nemt Menneske,  hvis  man  ikke  er  Åndet.  Den  ringe  Christen  troer, 
at  dette  Forbillede  just  er  til  for  ham,  han,  som  jo  er  et  ringe 
Menneske,  kæmpende  maaskee  med  Armod  og  trange  Kaar,  eller 
det  endnu  Ringere,  foragtet  og  forstødt.  Han  tilstaaer  vel,  at  han 
ikke  er  i  det  Tilfælde  selv  at  have  valgt  denne  overseete  eller  for- 
agtede Ringhed,  og  forsaavidt  ikke  ligner  Forbilledet;  men  dog 
fortrøster  han  sig  til,  at  Forbilledet  er  til  for  ham.  Forbilledet,  der 
ved  Hjælp  af  Ringheden  barmhjertigt  ligesom  paanøder  sig  ham, 
som  vilde  det  sige  >ringe  Menneske,  kan  Du  ikke  see,  at  dette  For- 
billede er  for  Dig«.  Vel  har  han  ikke  med  egne  Øine  selv  seet 
Forbilledet;  men  han  troer,  at  Han  har  været  til.  Der  havde  jo 
i  en  vis  Forstand  heller  ikke  været  Noget  at  see  —  uden  Ring- 
heden (thi  Herligheden,  den  maa  tro  es);  og  Ringheden  kan  han 
da  nok  gjøre  sig  en  Forestilling  om.  Han  har  ikke  med  egne  Øine 
.seet  Forbilledet,  han  gjør  heller  ikke  noget  Forsøg  paa  at  lade 
Sandsen  danne  sig  et  saadant  Billede.  Dog  seer  han  ofte  For- 
billedet.    Thi  hver  Gang  han  i  Troens  Glæde  over  dette  Forbilledes 

Herligbed  ganske  forglemmer  sin  Armod,  sin  Ringhed,  sin  For- 
agtethed,  da  seer  han  Forbilledet  —  og  da  seer  han  selv  til  nær- 
melsesviis  ud  som  Forbilledet.  Dersom  nemlig  i  et  saadant  saligt 
Øieblik,  naar  han  er  fortabt  i  sit  Forbillede,  et  andet  Menneske 
seer  paa  ham,  saa  seer  dette  andet  Menneske  kun  et  ringe  Menneske 
for  sig:  saaledes  var  det  just  ogsaa  med  Forbilledet,  man  saae  kun 
det  ringe  Menneske.  Han  troer  og  haaber  stedse  mere  og  mere 
at  skulle  nærme  sig  til  Lighed  med  dette  Forbillede,  der  først 
hisset  skal  vise  sig  i  sin  Herlighed;  thi  her  paa  Jorden  kan  det 
kun  være  i  Ringhed  og  kun  sees  i  Ringheden.  Han  troer,  at  dette 
Forbillede,  hvis  han  stadigt  kæmper  for  at  ligne  det,  bringer  ham 
anden  Gang  og  i  endnu  nølere  Slægtskab  med  Gud,  at  han  ikke 
blot  har  Gud  til  Skaber,  som  alle  Skabninger  have,  men  har  Gud 
til  Broder. 

Men  saa  er  jo  denne  ringe  Christen  dog  noget  meget  Ophøiet? 
Ja  vist  er  han  det,  noget  saa  Ophøiet,  at  man  ganske  taber  Fuglen 
af  Sigte.  Han  er,  som  Fuglen,  ringe  uden  Ringhedens  Bekymring, 
trykket  i  en  vis  Forstand,  som  Fuglen  ikke  er  det,  ved  Bevidst- 
heden om  sin  Ringhed  —  dog  er  han  høit  ophøiet.  Ringheden 
taler  han  heller  ikke  om,  og  da  aldrig  bedrøvet;  den  minder  ham 
jo  blot  om  Forbilledet,  medens  han  tænker  paa  Forbilledets  Op- 
høiethed  —  og  naar  han  gjør  det,  minder  han  selv  tilnærmelsesviis 
om  Forbilledet. 

Den  ringe  Hedning  derimod,  han  har  denne  Be- 
kymring. 

Den  ringe  Hedning,  han  er  uden  Gud  i  Verden,  og  altsaa 
aldrig  væsentlig  sig  selv,  (hvad  man  kun  er  ved  at  være  for  Gud) 
og  altsaa  heller  aldrig  nøiet  med  at  være  sig  selv,  hvad  man  dog 
vel  ikke  er,  naar  man  ikke  er  sig  selv.  Han  er  ikke  sig  selv, 
ikke  nøiet  med  at  være  sig  selv,  ei  heller,  som  Fuglen,  det  han 
er:  han  er  misfornøiet  med  det  han  er;  sig  selv  en  Plage  sukker 
han  over,  og  anklager  han  sin  Skjebne. 

Hvad  er  han  da?  Han  er  den  Ringe,  slet  ikke  Andet,  det  er, 
han  er  hvad  >de  Andre«  gjøre  ham  til,  og  hvad  han  gjør  sig  selv 
til  ved  kun  at  være  for  Andre.  Hans  Bekymring  er:  Intet  at 
være,  ja  slet  ikke  at  være.  Saa  langtfra  er  det,  at  han  er  som 
Fuglen,  der  er  hvad  den  er.  Og  derfor  er  hans  Bekymring  igjen: 
at  blive  Noget  i  Verden.  At  være  til  for  Gud,  det  er  ikke  Noget, 
mener  han  ~  det  tager  sig  heller  ikke  ud  i  Verden  ved  Modsætning 
til  eller  i  Sammenligning  med  Andre.  At  være  Menneske,  det  er 
ikke  Noget   at  være,    mener   han  —  det  er   jo   at   være  Ingenting; 

thi  deri  er  da  slet  ingen  Forskjel  fra  eller  Fortrin  for  alle  andre 
Mennesker.  At  være  Christen,  det  er  ikke  Noget  at  være,  mener 
ban  —  det  er  vi  jo  Alle.  Men  at  blive  Justitsraad  —  det  var 
Noget  at  være;  og  Noget  maa  han  for  Alt  blive  i  Verden,  det  er 
til  at  fortvivle  over,  slet  intet  at  være. 

»Det  er  til  at  fortvivle  overe,  han  taler  som  var  han  ikke 
allerede  fortvivlet;  dog  er  han  fortvivlet,  og  Fortvivlelsen  er  hans 
Bekymring.  Man  antager  jo,  at  i  enhver  Stat  den  Ringe  ordent- 
ligviis  er  fritagen  fra  at  bære  de  Byrder,  som  de  mere  Begunstigede 
maae  bære;  men  den  fortvivlede  Ringe,  Hedningen,  vil,  selv  om 
han  er  det,  ikke  være  fritagen,  han  bærer  den  tungeste  af  alle 
Byrder.  Man  taler  om,  at  Kongen  bærer  Kronens  Vægt,  den  Høit- 
staaende  Vægten  af  Styrelsens  Ansvar,  Den,  hvem  Mange  ere  be- 
troede, Forsorgens  Vægt,  medens  da  igjen  Kongen  dog  ogsaa  er 
Kongen,  den  Høitstaaende  den  Høitstaaende,  den  Betroede  den  Be- 
troede; men  den  fortvivlede  Ringe,  Hedningen,  slæber  sig  ihjel  paa 
Vægten  af  hvad  han  ikke  er,  han,  ja  det  er  Afsindighed,  han  for- 
løfter sig  paa  hvad  han  ikke  bærer.  Om  det  er  saa,  at  det  er 
Kongen,  der,  som  Grunden,  bærer  alle  de  Andre,  eller  det  er  alle 
de  Andre,  der  bære  Kongen  som  den  Øverste,  ville  vi  her  ikke 
undersøge:  men  den  fortvivlede  Ringe,  Hedningen,  bærer  alle  de 
Andre.  Denne  uhyre  Tyngde  »alle  de  Andre«,  den  tynger  paa 
ham,  og  med  Fortvivlelsens  fordoblede  Vægt;  thi  det  er  ikke  gjennem 
Forestillingen  om,  at  han  er  Noget,  at  den  tynger  paa  ham,  nei 
den  tynger  paa  ham  gjennem  den  Forestilling,  at  han  er  Intet. 
Sandeligen,  saa  umenneskeligt  har  aldrig  nogen  Stat  eller  noget 
Sarafund  handlet  mod  noget  Menneske,  at  En  paa  Vilkaaret  af  at 
være  Intet  skulde  bære  Byrden  af  Alle;  saa  umenneskeligt  handler 
kun  den  fortvivlede  Ringe,  Hedningen,  mod  sig  selv.  Dybere  og 
dybere  synker  han  i  fortvivlet  Bekymring,  men  han  finder  intet 
Fodfæste  for  at  bære  —  han  er  jo  Intet,  hvad  han  til  sin  egen 
Qval  bliver  sig  bevidst  gjennem  Forestillingen  om  hvad  de  Andre 
ere.  Latterligere  og  latterligere,  o  nei,  ynkeligere  og  ynkeligere, 
eller  rettere  ugudeligere  og  ugudeligere,  mere  og  mere  Umenneske 
bliver  han  i  sin  daarlige  Stræben  for  dog  at  blive  til  Noget,  Noget, 
om  det  var  nok  saa  Lidt,  men  Noget,  som  det  efter  hans  Begreb 
var  værd  at  være. 

Saaledes  synker  den  fortvivlede  Ringe,  Hedningen,  under  Sam- 
menligningens uhyre  Vægt,  som  han  selv  paalægger  sig.  Dette,  at 
være  et  ringe  Menneske,  hvad  der  for  den  ringe  Christen  hører 
ham  med  til  det  at  være  Christen  som  den  neppe  hørlige,  svage 
Beaandelse  foran  Bogstavet  hører  med  til  Bogstavet,  hvilket  egent- 

ligen  høres  (og  saaledes  taler  den  ringe  Christen  om  sin  jordiske 
Ringhed,  han  taler  blot  om  den,  idet  han  udtaler,  at  han  er  Christen) 
—  dette  er  for  Hedningen  hans  Bekymring  Dag  og  Nat,  med  dette 
bcskjeftiger  al  hans  Digten  og  Tragten  sig.  Uden  Evighedens  Ud- 
sigt,  aldrig  styrket  af  Himlens  Haab,  aldrig  sig  selv,  forladt  af  Gud 
lever  han  fortvivlet,  som  var  han  til  Straf  dømt  at  leve  disse  70 
Aar,  martret  ved  Tanken  om  at  være  Intet,  martret  ved  det  Frugtes- 
løse i  hans  Stræben  efter  at  blive  til  Noget.  For  ham  har  Fuglen 
intet  Trøsteligt,  Himlen  ingen  Trøst  —  og  det  forstaaer  sig.  Jord- 
livet har  da  for  ham  heller  ingen  Trøst.  Om  ham  kan  man  ikke 
sige,  at  han  trælbunden  bliver  ved  Jorden,  overtalt  af  Jordlivets 
F'ortryllelse,  der  bragte  ham  til  at  glemme  Himmelen,  nei,  det  er 
jo  snarere  som  gjorde  Timeligheden  Alt  for  at  støde  ham  fra  sig^ 
ved  at  gjøre  ham  til  Intet.  Og  dog  vil  han  tilhøre  Timeligheden 
paa  det  usleste  Vilkaar,  han  vil  ikke  slippe  den,  han  klamrer  sig. 
fast  ved  det  Intet  at  være,  fastere  og  fastere,  da  han  forgjeves 
søger  verdsligt  at  blive  Noget,  han  klamrer  sig  med  Fortvivlelse 
fastere  og  fastere  om  det  —  han  indtil  Fortvivlelse  ikke  vil  være; 
saaledes  lever  han,  ikke  ved  Jorden,  men  som  var  han  nedstødt  i 
Underverdenen.  See,  hiin  Konge,  hvem  Guderne  straffede,  han  leed 
den  rædsomme  Straf,  at  hver  Gang  han  hungrede,  da  viste  de  lystelige 
Frugter  sig,  men  naar  han  greb  efter  dem,  da  forsvandt  de;  den 
fortvivlede  Ringe,  Hedningen,  lider  end  qvalfuldere  i  Selvmodsigelsen. 
Thi  medens  han,  martret  ved  Intet  at  være,  forgjeves  søger  at  blive 
Noget,  er  han  egentligen  ikke  blot  Noget  men  Meget;  det  er  ikke 
Frugterne,  der  unddrage  sig  ham,  det  er  ham  selv,  der  unddrager 
sig  endog  for  at  være  hvad  han  er.  Thi  er  han  ikke  Menneske  — 
og  kan  han  ikke  blive  Christen! 

Lad  os  saa  til  Slutning  tænke  paa  Fuglen;  den  er  med  r 
Evangeliet,  og  skal  være  med  i  Talen.  Den  ringe  Fugl  er  uden 
Ringhedens  Bekymring;  den  ringe  Christen  er  i  Ringhed  uden  Ring- 
hedens Bekymring,  og  saa  —  høit  ophøiet  over  al  jordisk  Høihed; 
(len  ringe  Hedning  er  i  Bekymringen  langt  urider  sig  selv,  var  han 
end  den  Ringeste.  Fuglen  seer  ikke  nøie  paa  hvad  den  er;  den 
ringe  Christen  seer  nøie  paa  hvad  han  er  som  Christen;  den  ringe 
Hedning  stirrer  indtil  Fortvivlelse  paa,  at  han  er  ringe.  »Hvad .  . 
ringe  .  .<,  siger  Fuglen,  »lad  os  aldrig  tænke  paa  Sligt,  det  flyver 
man  fra!t   »Hvad  .  .  ringe«,  siger  den  Christne,    »jeg  er  Christen!« 


hiin  Konge]  Tantalus. 

>Ak,  ringe!«  siger  Hedningen.  >Jeg  er  hvad  jeg  er,«  siger  Fuglen; 
>hvad  jeg  skal  vorde,  er  endnu  ikke  aabenbart,«  siger  den  ringe 
Christen;  >jeg  er  Intet,  og  jeg  vorder  ikke  til  Noget,«  siger  den 
ringe  Hedning.  >Jeg  er  til,«  siger  Fuglen;  >i  Døden  begynder 
Livet,«  siger  den  ringe  Christen;  >jeg  er  Intet,  og  jeg  bliver  i 
Døden  til  Intet,«  siger  den  ringe  Hedning.  I  Sammenligning  med 
den  ringe  Christen  er  Fuglen  et  Barn;  i  Sammenligning  med  den 
ringe  Hedning  er  den  et  lykkeligt  Barn.  Som  den  frie.  Fugl,  naar 
den  svinger  sig  høiest  i  Glæde  over  at  være  til,  saaledes  hæver 
den  ringe  Christen  sig  endnu  høiere;  som  den  fangne  Fugl,  naar 
den  modløs  og  angst  spræller  sig  ihjel  i  Nettet,  saaledes  afsjeler 
den  ringe  Hedning  sig  selv,  endnu  ynkeligere,  i  Intethedens  Fangen- 
skab. Der  er  efter  Christendommens  Lære  kun  een  Ophøielse,  den 
at  være  Christen ;  alt  Andet  er  Ringe,  Ringhed  og  Høihed.  Der  er, 
naar  man  er  Ringe,  kun  een  Vei  til  Høihed,  den  at  blive  Christen; 
den  Vei  kjender  Fuglen  ikke,  den  bliver  hvad  den  er;  men  saa  er 
der  ogsaa  en  anden  Vei,  den  kjender  Fuglen  heller  ikke,  ad  den 
gaaer  Hedningen.  Fuglens  Vei  i  at  være  er  gaadefuld,  den  fandtes 
aldrig;  den  Christnes  Vei  er  funden  af  Ham,  som  er  Veien,  og  den 
er  salig  at  finde;  Hedningens  Vei  ender  i  Mørket,  Ingen  fandt  til- 
bage ad  den.  Fuglen  slipper  hiin  Omvei  og  lykkeligt  al  Fare  forbi ; 
den  ringe  Christen  gaaer  ikke  ad  Omveien  og  frelses  salig  til  Herlig- 
heden; den  ringe  Hedning  vælger  Omveien  og  »gaaer  saa  sin  egen 
Vei«  til  Fortabelsen. 


•hvad  Jeg  skal  vorde,  er  endnu  ikke  aabenbart«]  smlgn.  1.  Joh.  3,  2. 
•gaaer  saa  sin  egen  Vei«]  smlgn.  Ap.  Gj.   14,   16. 

IV. 

Høihedens  Bekymring. 

Bekymrer  Eder  ikke,  for  hvad  I  skulle  iføres 
efter  alt  saadant  søge  Hedningene. 


D 


en  Bekymring  har  Fuglen  ikke.  —  Men  er  da  Høihed 
en  Bekymring;  man  skulde  dog  troe,  at  jo  høiere  et  Menneske 
stod,  desto  mere  var  han  ogsaa  fritagen  for  alle  Bekymringer, 
desto  Flere  har  han  jo  om  sig,  der  ene  ere  bekymrede  for  og  be- 
skjeftigede  med  at  holde  alle  Bekymringer  borte  fra  ham.  Ak,  det 
er  dog  vist  ingen  usand  Spydighed,  at  tale,  som  Evangeliet  gjør 
det,  ganske  ligeligt  om  Høihedens  og  Ringhedens  Bekymring.  Thi 
Høihed  og  Magt  og  Ære  og  Anseelse  tilbyde  deres  —  trofaste  Tje- 
neste som  Drabanter,  der  skulle  værge  om  den  Høitstaaende,  at 
ingen  Bekymring  kommer  ham  nær,  de  tilsige  ham  ligesom  knæ- 
lende deres  —  Troskab:  o,  men  just  denne  Livvagt,  som  den  Høit- 
staaende ikke  har  Mod  til  at  bryde  med,  just  denne  Livvagt,  der 
for  Sikkerhedens  Skyld  er  ham  saa  nær  paa  Livet,  just  den  koster 
ham  Nætternes  Søvn.  Det  er  jo  seet,  hvad  der  kan  tjene  som 
Sindbillede:  en  Keiser,  der  hersker  over  hele  Verden,  omgiven  af 
sin  trofaste  Livvagt,  der  hersker  over  Keiseren;  en  Keiser,  der 
bringer  hele  Verden  til  at  skjælve,  omgiven  af  sin  tappre  Livvagt, 
bag  hvilken  og  for  hvilken  Keiseren  skjælver. 


Livvagt,    der   hersker    over    Keiseren]    Prætorianer-Garden    i    den 
romerslce  Kejsertid. 

Men  Fuglen,  som  dog  altid  er  i  Høiheden,  har  ikke  denne 
Helhedens  Bekymring,  hverken  den,  om  hvilken  her  ikke  kan 
være  Tale,  den  som  er  en  Ære  for  den  Høitstaaende,  at  han  haver 
Omsorg  for  de  ham  Betroedes  Vel  (thi  vi  tale  jo  i  dette  lille  Skrift 
bestandigt  kun  om  den  Bekymring,  Mennesket  kan  være  uden,  ja 
skal  være  uden,  ikke  om  den  Bekymring,  uden  hvilken  Mennesket 
umuligt  kan  være  en  Christen),  ei  heller  den  Høihedens  Bekym- 
ring, om  hvilken  her  er  Talen.  Det  falder  neppe  Fuglen  ind,  at 
den  skal  sørge  for  sig  selv,  end  mindre,  at  den  skulde  være  be- 
skikket til  at  sørge  for  Andre;  Fuglen  siger  i  al  Uskyldighed  om 
sit  Forhold  til  de  Andre  »er  jeg  vel  min  Broders  Vogter. t  Det 
falder  ingen  Fugl  ind,  end  ikke  den  som  fløi  høiest,  at  den  skulde 
være  saa  høit  stillet,  at  den  havde  at  herske  over  Andre;  men  saa 
bar  den  heller  ingen  Bekymring,  om  nu  de  Andre  vise  ham  den 
pligtskyldige  Opmærksomhed,  eller  om  de  negte  ham  den,  eller 
om  de  maaskee  endog  ere  betænkte  paa  at  styrte  ham  fra  Høi- 
heden: saa  høit  stillet  er  ingen  Fugl. 

Og  dog  er  jo  enhver  Fugl  i  Høiheden;  men  det  er  som  var 
enhver  Fugl  væsentligen  lige  høit  stillet.  Denne  himmelske  Lige- 
lighed mellem  Fuglene,  eller  deres  lige  Ophøiethcd  under  Himlen, 
har  Noget  tilfælles  med  det  evige  Livs  Høihed  —  hvor  der  lige- 
ledes ikke  er  hverken  Høi  eller  Lav  og  dog  Ophøiethed.  Alle 
Fugle  ere  i  Høiheden,  men  Indbyrdes  er  ingen  af  dem  i  Høiheden. 
Under  Himmelens  Hvælving  er  der  rigelig  Plads  for  Enhver,  at 
svinge  sig  saa  høit  den  vil;  men  ogsaa  den  Fugl,  der  gaacr  ved 
Jorden,  er  i  Grunden  i  Høiheden.  Anderledes  forstaaer  Fuglen 
det  ikke.  Vil  Nogen  sige  til  den:  tmen  saa  er  Du  jo  egentligen 
ikke  ophøiet,  naar  Du  ikke  er  mere  ophøiet  end  de  Andre,c  da 
vilde  Fuglen  svare  »hvorledes,  er  jeg  ikke  i  Høihedenc  —  og  saa 
flyver  Fuglen  høit,  eller  den  bliver  ved  Jorden,  men  hvor  den  dog 
er  i  Høiheden,  sig  sin  Høihed  bevidst.  Derfor  er  den  i  Høihed 
uden  Høihedens  Bekymring,  i  Høihed  uden  at  være  ophøiet  over 
Nogen  —  under  Himmelens  Hvælving  er  der  for  stor  Plads  — 
eller  der  er  ikke  Plads  til  Smaalighed. 

Betragt  engang  hiin  eensomme  Fugl,  hvor  den  staaer  høit  op- 
høiet i  Skyen,  saa  rolig,  saa  stolt,  uden  een  eneste  Bevægelse,  den 
end  ikke  hjælper  sig  ved  et  Vingeslag.  Og  dersom  Du  saa  maaskee 
har  besørget  Dine  Forretninger,  og  efter  nogle  Timers  Forløb  ven- 
der tilbage  til  det  samme  Sted,    betragt,    den    staaer    uforandret    i 


>er  jeg  vel  min  Broders  Vogter«]  1.  Mos.   4,  9. 

Luften,  den  hviler  sig  stolt  paa  de  udbredte  Vinger,  hvilke  den 
ikke  bevæger,  medens  den  overskuer  Jorden.  Ja,  det  er  vanske- 
ligt for  det  uøvede  Øie  at  maale  Afstand  i  Luft  og  paa  Vand,  men 
den  har  maaskee  ikke  forandret  sit  Sted  en  halv  Alen.  Den  staaer, 
uden  Fodfæste,  thi  den  staaer  i  Luften,  saa  rolig  i  Høiheden  — 
skal  jeg  nu  sige,  som  en  Hersker,  eller  var  vel  nogen  Hersker  saa 
rolig?  Den  frygter  Intet,  den  seer  ingen  Fare,  ingen  Afgrund 
under  sig,  for  dens  Øie  svimler  det  aldrig  i  denne  Høihed,  dens 
Blik  omtaages  aldrig,  ak  og  dog  var  intet  Menneske  saa  klar-  og 
saa  skarp-synet,  end  ikke  Den,  der  i  Ringhed  misunder  Høiheden. 
Men  hvad  er  det  da  der  holder  den  saa  rolig  i  Høiheden?  Det 
er  Høiheden.  Thi  i  Høiheden  i  og  for  sig  er  der  ingen  Fare,  og 
under  den  ingen  Afgrund.  Kun  naar  der  under  den  er  en  Høi- 
hed, som  dog  er  ringere  end  den  og  saaledes  videre,  kort,  naar 
der  er  Kogen  under  den,  saa  er  der  Noget  under  den,  og 
saa  er  ogsaa  Afgrunden  under  den.  Men  for  Fuglen  er  ingen 
Hingere,  derfor  er  den  i  Høiheden  uden  at  have  Afgrunden 
under  sig,  og  derfor  uden  Bekymringen,  som  kommer  med  og 
fra  Afgrunden. 

Fuglen  er  i  Høihed  uden  at  være  høiere  end  Nogen,  derfor 
uden  Høihedens  Bekymring.  Saaledes  er  den  Læremesteren,  her 
er  Underviisningens  Tilknytningspunkt.  Paa  den  Maade  at  være  i 
Høihed,  det  lader  sig  gjøre  uden  Bekymringen.  Vilde  Nogen  sige 
»paa  den  Maade  at  være  i  Høihed  er  slet  ikke  at  være  i  Høihed, 
det  er  kun  et  Spil  med  Ord  at  tale  om  Fuglens  Høihed,«  saa 
viser  dette,  at  han  er  ulærvillig,  et  uartigt  Barn,  som  ikke  vil 
sidde  rolig  i  Timen,  men  forstyrre  Underviisningen.  Thi  vistnok, 
dersom  han  ikke  vil  gjøre  sig  Umage  for  at  forstaae  Fuglen,  hvis 
han  istedetfor  lærende  at  forandre  sin  Forestilling  i  Lighed  med 
Fuglens  Underviisning,  vil  tage  Fuglen  i  Skole  og  kræve  sin  Fore- 
stilling af  den,  og  altsaa  forkaste  den  som  Læremester:  da  er  det 
jo  umuligt  at  lære  Noget  af  Fuglen  —  og  det  er,  til  Fuglens  Ære 
maa  det  siges,  ganske  rigtigt  den  eneste  Maade,  paa  hvilken  man 
ikke  kan  lære  Noget  af  den.  Men  Den,  der  vil  lære,  han  lærer, 
Høiheden  betræflfende,  at  den  eneste  Maade,  paa  hvilken  man  i 
Sandhed  kan  være  uden  Bekymring,  er,  naar  man  i  Høihed  ikke 
er  høiere  end  Nogen. 

Den  fornemme  Christen  har  ikke  denne  Bekymring. 

Hvad    er    da    den    fornemme    Christen?    Ja,  hvis  Du  spørger 
erdsligt,    om    han    er    Konge    eller    Keiser    eller    Herlighed    eller 

Naade  o.  s.  v.,  er  det  jo  ea  Umulighed  i  Almindelighed  at  svare. 
Men  spørger  Du  christeligt,  er  Svaret  let:  han  er  Christen.  Og 
han  veed  som  Christen  Beskeed  om  at  lukke  sin  Dør,  naar  han 
skal  tale  med  Gud  —  ikke  for  at  Ingen  skal  faae  at  vide,  at  han 
taler  med  Gud,  men  for  at  Intet  og  Ingen  skal  forstyrre  ham;  naar 
han  taler  med  Gud  aflægger  han  al  jordisk,  al  uægte  Pragt  og 
Herlighed,  men  ogsaa  al  Sandsebedragets  Usandhed. 

Han  troer,  at  der  er  en  Gud  i  Himlene,  for  hvem  der  ikke 
er  Persons-Anseelse,  at  det  Menneske,  der,  hvis  vi  ville  tænke  os 
et  saadant,  herskede  over  hele  Menneske-Slægten,  ikke  er  Gud  det 
Mindste  vigtigere  end  det  ringeste  —  og  end  Spurven,  som  falder 
til  Jorden.  Han  forstaacr  derfor,  at  det  er  et  Sandsebedrag,  at, 
fordi  han  i  ethvert  Øieblik  af  sit  Liv  og  paa  de  utalligste  Maader 
fornemmer  sin  Livsfølelse  styrket  derved,  at  han  er  Alle  eller  saa 
titallige  Mennesker  vigtig  og  saa  Mange  ligefrem  vigtig  for  deres 
Liv,  at,  fordi  han  i  levende  Live  nyder  den  Livets  Forhøielse  at 
være  uundværlig  og  den  rige  Forudfølelse  af  at  ville  blive  savnet 
i  Døden,  at  derfor  ogsaa  hans  Liv  skulde  være  for  Gud  vigtigere; 
thi  for  Gud  er  han  ikke  vigtigere  end  den  Spurv,  som  falder  til 
Jorden  —  hverken  han  denne  den  Mægtigste,  der  nogensinde  har 
levet,  eller  den  den  Viseste,  der  nogensinde  har  levet,  eller  noget 
Menneske.  Han  troer  (istedetfor  at  agte  paa  den  megen  Tale  om 
de  Mange,  der  ikke  kunne  leve  uden  ham),  at  det  er  ham,  der, 
for  at  leve,  hvert  Øieblik,  ja  hvert  Minut  trænger  til  denne  Gud, 
uden  hvis  Villie  vistnok  ingen  Spurv  falder  til  Jorden,  men  uden 
hvem  heller  ingen  Spurv  bliver  til  eller  er  til.  Forstaae  da  vi 
Andre  det  anderledes,  at  det  er  af  den  Grund  der  bedes  for  ham, 
fordi  vi  trænge  til  ham,  trænge  til,  at  han  lever,  saa  forstaaer  han 
det  med  Gud  anderledes,  at  han,  netop  fordi  hans  Opgave  er  den 
nden  Sammenligning  største,  fremfor  noget  andet  Menneske  trænger 
til,  at  der  bedes  for  ham.  Han  troer,  at  det  er  en  uforanderlig 
Gud,  der  boer  i  Himlene,  som  vil  sin  Villie  —  om  end  Alt  reiste 
sig  mod  ham,  hvilket  for  ham  betyder  Intet;  en  uforanderlig  Gud, 
der  vil  Lydighed,  den  samme  i  det  Største  som  i  det  Mindste,  i 
den  meest  omfattende  verdenshistoriske  Bedrifts  mindste  Ubetyde- 
lighed som  i  det  meest  dagligdags  Foretagende,  den  samme  af  den 
Mægtigste,  der  nogensinde  har  levet,  som  af  den  Ringeste,  og  den 
samme  som  af  al  Naturen,   der  Intet,   Intet  tillader  sig  uden  hans 


ingen  Spurv  falder  til  Jorden]  MaUh.  10,  29. 

Villie.  Han  forstaaer  derfor,  at  det  er  et  Sandsebedrag,  om  Nogen 
vil  indbilde  ham,  at,  fordi  et  Magtens  Ord  af  ham  er  nok  til  at 
sætte  Tusinder  i  Bevægelse,  ja  næsten  til  at  omskabe  Verdens 
Skikkelse,  fordi  Tusinder  trænge  sig  om  ham  og  heile  til  et  Mag- 
tens Smiil,  at  derfor  ogsaa  Gud  skulde  være  anderledes  mod  ham, 
denne  Mægtige,  end  mod  ethvert,  ubetinget  ethvert  andet  Menneske^ 
at  den  uforandrede  Gud  mod  ham  ikke  skulde  være  den  samme 
Uforandrede,  uforandret  som  det  Evige,  uforanderligere  end  Klip- 
pen —  men  vel  almægtigt  formaaende  end  forfærdeligere  ved  et 
Almagtens  Ord  at  forandre  Alt,  baade  Throner  og  Regimenter, 
baade  Himmel  og  Jord.  Han  troer,  at  han  for  denne  Gud  er  en 
Synder,  og  at  denne  Gud  er  lige  nidkjer  paa  Synden,  hvo  saa  end 
Synderen  er.  Han  forstaaer  derfor,  at  det  er  et  Sandsebedrag,  om 
Nogen  vilde  indbilde  ham,  at,  fordi  neppe  noget  Menneske  for- 
niaaer  at  holde  Overskueisen  over  hans  Huusholdning,  over  hvad 
han  forbrød  og  hvad  han  efterlod,  fordi  intet  Menneske  tør  dømme 
ham,  at  derfor  ogsaa  den  retfærdige  Gud  (for  hvem  det  ikke  er 
vigtigere,  at  den  Mægtigste  synder  end  at  den  Ringeste  gjør  det, 
hvor  forskjellig  end  menneskelig  talt  Følgernes  Størrelse  er,  ikke 
mere  tilgiveligt,  at  den  Mægtigste  synder  end  at  den  Ringeste  gjør 
det),  forbauset  af  menneskelig  Vælde,  ikke  skulde  kunne,  eller  ikke 
skulde  turde  dømme  ham  efter  Lovens  Strenghed.  Han  troer,  at 
han  i  ethvert  Øieblik  trænger  til  den  naadige  Guds  Tilgivelse. 
Derfor  troer  han,  at  Gud  har  vandret  i  Ringhed  paa  Jorden,  og 
saaledes  dømt  al  verdslig  Magt  og  Vælde  som  saadan  Intet  at 
være.  Han  troer,  at  som  Ingen  indgaaer  i  Himmeriges  Rige  uden 
at  vorde  som  Barn  igjen,  saa  kommer  og  Ingen  til  Christum  uden 
som  Ringe,  som  Den,  der  ved  sig  selv,  og  ved  hvad  han  er  ved 
sig  selv,  er  Intet.  Han  troer,  at  om  end  Ch ristus  ikke  til  sine 
Disciple  havde  valgt  ringe  Mennesker,  men  fornemme,  saa  maatte 
disse  først  være  blevne  ringe  Mennesker  for  at  være  hans  Disciple. 
Han  troer,  at  der  for  Christus  ikke  er  Persons-Anseelse,  fordi  for 
Christus  kun  er  Ringhed;  at  saa  vist  som  ingen  Karsk  nogensinde 
blev  eller  nogensinde  kan  blive  frelst  ved  Christum,  saa  vist 
heller  ingen  Fornem  som  saadan,  men  kun  som  Ringe.  Thi  Ingen 
kan  blive  eller  være  Christen  uden  i  Egenskab  af  eller  uden  som 
ringe  Menneske. 


Ingen  indgaaer  i  Himmeriges  Rige  uden  at  vorde  som  Barn] 
Malth.  18,  3. 

»Men  saa  er  jo  den  fornemme  Christen  i  Grunden  lige  saa 
ringe  som  den  ringe  Christen?«  Ja  vist,  det  er  han  ogsaa.  »Men 
saa  veed  jo  den  fornemme  Christen  egentligen  i  Grunden  ikke  af, 
hvor  fornem  han  er?«  Nei,  det  veed  han  i  Grunden  ikke  af. 
>Men  saa  har  jo  Talen  egentligen  bedraget  Læseren  ved  ikke  at 
tale  om  den  jordiske  Høihed,  om  Titler  og  Værdigheder  og  disses 
Bekymring«!  Nu,  ja  —  og  dog  nei,  Talen  har  ikke  bedraget,  thi 
den  fornemme  Christen  har  ikke  denne  Bekymring  —  og  derom 
er  jo  just  Talen,  om  at  han  ikke  har  denne  Bekymring.  Og  hvil- 
ken Tale  udtrykker  vel  dette  sandest,  enten  den,  som  forsikkrer 
og  forsikkrer,  at  han  ikke  har  Bekymringen,  eller  den,  som  ved 
at  tale  om  det,  der  egentligen  beskjeftiger  den  fornemme  Christen, 
Ringheden,  netop  ved  Tausheden  lader  forstaae,  at  han  slet 
ikke  har  hiin  Høihedens  Bekymring. 

Man  kan  kun  blive  og  være  Christen  som  eller  i  Egenskab 
af  ringe  Menneske.  Det  at  blive  (og  saaledes  ogsaa  det  at  være) 
Christen  er  vel  een  Tanke,  men  det  er  en  Dobbelt-Tanke,  der  alt- 
saa  er  dobbeltsynet.  Det  er  derfor  den  ene  og  samme  Tanke,  der 
lader  den  ringe  Christen  forstaae  hans  Høihed  og  den  fornemme 
Christen  hans  Ringhed.  Den  fornemme  Christen  lader  Forestil- 
lingen (den  christelige)  tage  Magten  og  Høiheden  (den  jordiske)  fra 
sig,  eller  han  hengiver  sig  i  Forestillingens  Magt;  derved  bliver 
ban  det  nnge  Menneske,  som  man  maa  være  for  at  blive  og  for 
at  være  Christen.  Dersom  en  Skuespiller  vilde  gaae  om  paa 
Gaden  og  være  Konge,  fordi  han  spillede  Konge  igaar  Aftes,  saa 
ville  vi  Alle  lee  af  ham.  Dersom  et  Barn,  der  i  Legen  med  de 
Jævnlige  var  »Keiseren«,  vilde  gaae  til  de  Ældre  og  der  udgive 
sig  for  det  Samme,  saa  lee  vi  alle  af  Barnet.  Og  hvorfor?  Fordi 
Skuespillet  og  Barnets  Leeg  er  en  Ikke-Virkelighed.  Men  det  i 
Virkeligheden  at  være  fornem  er  dog  heller  ikke,  christelig  for- 
staaet.  Virkelighed;  denne  er  det  Evige,  det  Christelige.  Den  sande 
Høihed  er  den  christelige;  men  i  den  sande  christelige  Høihed  er 
Ingen  høiere  end  Andre.  Altsaa  er  det  at  være  Fornem  en  Ikke- 
Virkelighed  i  Sammenligning  med  den  sande  Høihed.  Og  altsaa 
er  det,  christelig  forstaaet,  rigtigt,  naar  den  fornemme  Christen 
selv  (thi  at  Andre  ville  Høre  det  har  hverken  hjemme  eller  Med- 
hold hos  Christendommen,  men  kun  hos  den  ugudelige  Verdslig- 
heds væmmelige  Frækhed)  smiler  af  sin  jordiske  Høihed,  af  sin 
saakaldte  virkelige  Høihed;  thi  kun  den  christelige  er  den 
virkelige. 

Dog  har  det  saa  ikke  været  vanskeligere  for  den  Fornemme 
at  blive  Christen  (thi  vi  tale  jo  om    den    fornemme  Christen)    end 

for  den  Ringe?  Paa  dette  Spørgsmaal  svarer  den  hellige  Skrift:  jo. 
Man  mener  rigtignok,  at  det  maa  være  lige  let  og  lige  vanskeligt 
for  den  Ringe  som  for  den  Fornemme  at  blive  Christen,  thi,  siger 
man,  den  Ringhed,  om  hvilken  der  er  Tale,  er  ikke  den  udvortes, 
men  en  indvortes,  en  Følelse  af  egen  Ringhed,  som  den  Fornemme 
lige  saa  godt  kan  have  som  den  Ringe;  det  Christelige  er  for 
aandelig  en  Magt  til  at  tale  om  den  udvortes  Ringhed.  Ku,  saa- 
ledes  er  det  ogsaa.  Imidlertid  taler  Skriften  dog,  maaskce  af  For- 
sigtighed og  i  Kjendskab  til  det  menneskelige  Hjerte,  tillige  ander- 
ledes, taler  om  det,  bogstaveligen  at  være  et  ringe  Menneske,  og 
saaledes  taler  jo  ogsaa  Forbilledet,  der  vidner  mægtigere  end  alle 
Ord  og  Udtryk.  Thi  >Hanc  levede  i  virkelig  jordisk  Ringhed;  Han 
valgte  altsaa  Ikke,  idet  han  besluttede  at  være  Forbilledet,  at  være 
en  Fornem,  og  dog  i  sit  Inderste  det  ringe  Menneske.  Nei,  han 
var  bogstaveligen  det  ringe  Menneske,  og  ganske  anderledes  for 
Alvor  end  naar  en  Konge  et  Øieblik  nedlægger  sin  Værdighed  — 
og  er  kjendt  af  Hoffolkene,  altsaa  endnu  mere  hædret  —  for  sin 
Ydmyghed. 

See,  der  er  i  Henseende  til  Åands-Livet  Noget,  der  svarer  til 
hvad  det  at  stave  er  i  Forhold  til  det  at  læse  sammen.  Man 
staver,  man  gaaer  langsomt  frem,  sætter  Enkelthederne  tydeligt  og 
kjendeligt  ud  fra  hinanden,  for  ikke  tilsidst  at  gjøre  hele  Livets 
Indhold  til  >  ophævede  Momenter  c,  og  Livet  til  en  tom  Ophævelse. 
Saaledes  med  det  at  besidde  Udvorteshedens  Fortrin  i  Forhold  til 
det  at  blive  Christen.  Christendommen  har  aldrig  lært,  at  det 
bogstavelig  at  være  en  Ringe  er  eenstydigt  med  det  at  være  Chri- 
sten, ei  heller,  at  der  fra  det  bogstavelig  at  være  en  Ringe  er  den 
ligefremme  Overgang  uden  videre  til  det  at  blive  Christen;  den 
har  heller  ei  lært,  at,  om  ogsaa  den  verdsligt  Fornemme  nedlagde 
al  sin  Magt,  han  derfor  var  en  Christen.  Men  fra  den  bogstave- 
lige Ringhed  til  det  at  blive  Christen  er  der  dog  kun  een  Gang. 
Det  at  være  bogstavelig  en  Ringe  er  ingen  uheldig  Indledning  til 
det  at  blive  Christen;  det  at  være  i  Besiddelse  af  Udvorteshedens 
Fortrin  er  en  Omvei,  som  for  den  Ængsteligere  gjør  en  dobbelt 
Indledning  nødvendig.  Man  taler  i  hiin  strenge  Videnskab  om  en 
Hjælpelinie,  man  drager,  som  det  hedder,  en  Hjælpelinie;  man 
kan  jo  ogsaa   føre  Beviset  for  Sætningen  uden  Hjælpelinien,    men 


5varer    deo    hellige    Skrift:    jo]    f.    Ex.    Marc.    10.    23.  hiin 

man  gjør  det  —  ikke  for  Bevisets  Skyld,  men  for  at  hjælpe  sig 
selv;  det  er  ikke  Beviset,  der  behøver  Hjælpelinien,  men  det  er 
En  selv,  der  behøver  den.  Saaledes  ogsaa  naar  Den,  der  er  i  Be- 
siddelse af  Udvorteshedens  Fortrin,  hjælper  sig  selv  ved  bogstave- 
lig at  blive  fattig,  foragtet,  ringe.  Gjør  han  ikke  det,  saa  maa  han 
desto  mere  inderlig  bekymret  vogte  paa  sig  selv,  at  han  tør  troe 
sig  selv,  at  han  veed  med  sig  selv,  at  Intet,  Intet  af  al  denne 
udvortes  Fornemhed  og  Høihed  har  blendet  ham  saaledes,  at 
han  jo  med  Lethed  kunde  finde  sig  i  at  være  den  ringe  Mand 
1  Folket. 

Paa  den  Maade  lader  det  sig  unegteligt  ogsaa  gjøre.  Chri- 
stendommen har  aldrig  ubetinget  fordret  af  Nogen,  at  han  skal 
bogstaveligen  opgive  Udvorteshedens  Fortrin,  den  har  mere  fore- 
slaaet  ham  en  lille  Forsigtigheds-Regel.  Mener  han  ikke  at  behøve 
den,  som  man  meente  det  i  hine  Tider,  da  man  ængsteligt  stavede 
sig  frem:  o,  hvilket  anstrenget  Liv,  saaledes  i  Høihed,  omgiven  af 
alt  dette  Forføriske,  at  være  ganske  sikker  paa  sig  selv,  at  man 
med  Lethed  kunde  finde  sig  i  at  være  den  simple  Årbeidsmand  — 
fordi  det  at  være  Christen  er  En  saa  uendelig  vigtigt,  at  man 
natarligviis  i  den  strengeste  Selvprøvelse  har  forvisset  sig  om, 
at  Intet  af  alt  dette  bedaarer  En  i  mindste  Maade!  Hvilken 
uhyre  Forsigtighed  med  Ild  og  Lys,  naar  man  i)oer  i  et  Krudt- 
taarn;  men  hvilken  anstrenget  Forsigtighed  for  i  denne  Omgivelse 
at  være  Christen! 

O,  vanskelige  Liv  at  leve  saaledes!  Det  er  kun  etr  svag  An- 
tydning af  dette  Livs  daglige  Vanskelighed,  naar  Du  betænker,  hvor 
langt  lettere  det  gik  i  den  forrige  Tale  med  fra  Ringheden  at  naae 
den  christelige  Høihed,  end  det  her  gaaer  med  fra  den  jordiske 
Høihed  gjennem  Ringheden  at  naae  den  christelige  Høihed.  Dog 
den  fornemme  Christen  lever  saaledes.  Han  har  Magt  og  Æren 
og  Anseelsen,  i  Besiddelse  af  Jordlivets  Fortrin,  men  han  er  som 
Den,  der  ikke  haver;  han  seer  alt  Dette  om  sig,  hvorledes  der 
som  i  en  Fortryllelse  blot  ventes  paa  hans  Vink,  blot  paa,  at  han 
skal  ønske,  men  han  er  som  Den,  der  ikke  seer  det,  i  en  endnu 
høiere  Fortryllelses  Magt;  han  hører  alt  Dette,  næsten  maaskee 
Smiger  altid,  men  hans  Øre  er  tillukket:  alt  Dette  er  for  ham  kun 
som  det  at  være  Konge  i  Skuespillet  og  som  det,  naar  Barnet  er 
Keiser  i  Legen  —  thi  han  er  Christen. 

Og  som  Christen  er  han  i  virkelig  Høihed.  Thi  christelig  for- 
staaet,  i  Guds  Rige,  er  det  netop  som  under  Himmelen:  der  er 
Alle  i  Høihed,  men  uden  at  være  høiere  end  Nogen.     Fuglen  er  i 

Høihed  uden  at  være  høiere  end  Nogen;  den  fornemme  Christen 
er,  skjøndt  i  jordisk  Høihed  ophøiet  over  Andre,  i  Høihed  uden 
at  være  høiere  end  Nogen.  Derfor  er  han  uden  Høihedens  Be- 
kymring; thi,  som  sagt,  paa  den  Maade  kan  man  være  det.  Og 
naar  man  paa  den  Maade  er  i  Høihed,  er  man  enten  en  Fugl, 
eller  hvis  man  er  et  Menneske,  og  dog  som  Fuglen,  saa  er  man 
Christen  —  ligegyldigt,  om  man  saa  forresten  verdsligt  er  Høi 
eller  Lav. 

Den  fornemme  Hedning  derimod,  han  har  denne 
Bekymring. 

Den  fornemme  Hedning  er  uden  Gud  i  Verden;  er  den  for- 
nemme Christen  uvidende  om  sin  jordiske  Høihed,  saa  er  Hed- 
ningen uvidende  om,  hvad  den  sande  Høihed  er.  Han  kjender 
ingen  anden  Høihed  end  denne  jordiske  —  og  i  Sandhed  at  faae 
at  vide  hvad  den  er,  det  er  umuligt,  da  den  er  i  sig  selv  Usand- 
hed, Dunst,  Indbildning,  hvoraf  ingen  Sandheds-Erkjendelse  gives 
uden  den,  at  den  er  dette.  Han  veed  Besked  fra  Grunden  af  om 
høie,  høiere,  allerhøiest,  allerallerhøiest,  men  han  veed  ikke,  at  til 
Grund  for  alt  dette  ligger  Intet,  at  altsaa  Alt  hvad  han  veed  er 
Intet.  I  dette  Intet  har  han  nu  sit  Sted.  Hvor  det  er,  bestemmer 
han  ved  Hjælp  af  Bestemmelser  indenfor  Intetheden.  Man  taler 
om  et  Dødninge-Ridt  i  Søvne  —  den  Sovende  stønner  og  puster, 
men  han  kommer  ikke  af  Stedet;  saaledes  med  den  fornemme 
Hedning.  Nu  stiger  han  i  Høihed,  nu  synker  han,  han  jubler, 
han  sukker,  han  puster,  han  stønner,  men  han  kommer  ikke  af 
Stedet;  nu  er  der  en  Anden,  som  stiger  over  ham  i  Høihed,  nu 
En,  der  styrter  ned  fra  Høiheden  —  dog  Intet,  Intet,  end  ikke 
dette  Sidste  kan  vække  ham  af  Søvnen,  rive  ham  ud  af  Indbild- 
ningen, aabne  hans  Øie  for  at  det  Hele  er  Intet.  Men  skulde  det 
ogsaa  være  Intet?  Behøves  noget  bedre  Beviis  for  at  det  ikke  er 
Intet,  end  blot  at  see  paa  ham,  hvor  han  kæmper  og  strider  og 
attraaer  og  higer  og  aldrig  under  sig  et  Øiebliks  Hvile,  hvor 
Mange  han  ved  Bestikkelse  holder  i  sin  Tjeneste,  hvor  Mange  han 
holder  sammen  med,  at  de  maatte  være  ham  behjælpelige  i  at 
gribe  det  Eftertragtede?  Skulde  det  alligevel  være  Intet,  skulde 
»Intet«  kunne  sætte  saaledes  i  Bevægelse?  Saa  maa  ogsaa  hiin 
travle  Mand  have  Uret,  der  han  slutter,  at  han  har  mange  Forret- 


hiin  travle  Mand]  Vielgeschrey  i  Holbergs  »Den  Stundesløse«. 

ninger,  fordi  han  holder  fire  Sl&rivere,   og   selv   hverlsen  faaer  Tid 
til  at  spise  eller  dril&l&e. 

Saaledes  lever  den  fornemme  Hedning  i  Høihedcn.  At  der  er 
Mange  under  ham  i  Høihed,  det  veed  han  godt;  men  hvad  han 
ikke  veed  at  der  er  under  ham,  det  er  dog  alligevel  under  ham: 
Afgrunden.  Naar  man  nemlig,  som  sagt  blev,  i  Høihed  er  høiere 
end  Andre  eller  har  Andre  under  sig,  har  man  ogsaa  Afgrunden 
under  sig;  thi  saaledes  i  Høihed  kan  man  kun  være  i  jordisk 
Høihed.  Og  den  fornemme  Hedning,  som  intet  Andet  veed  og 
intet  Andet  tænker  paa  end  sin  jordiske  Høihed,  han  har  altsaa 
ikke  hos  sig  den  Viden  om  den  sande  Høihed,  der  kunde  holde 
ham  svævende  i  Uvidenhed  om  den  jordiske  Høihed.  Nei,  han 
har  Afgrunden  under  sig;  og  fra  den  stiger  Bek3^mringen  op,  eller 
han  synker  i  Bekymringen. 

Og  hvilken  er  Bekymringen?  En  Tragten  efter  at  blive  mere 
og  mere  —  til  Intet,  thi  det  Hele  er  jo  Intet;  en  Tragten  at  stige 
høiere  og  høiere  i  Høihed,  det  er,  at  synke  dybere  og  dybere  i 
Afgrundens  Bekymring  —  thi  hvad  er  verdslig  Høiheds  Bekymring 
Andet  end  Afgrundens  Bekymring!  Og  hvilken  er  Bekymringen? 
Bekymringen  er,  at  Ingen  ved  List,  ved  Magt,  ved  Løgn  eller  ved 
Sandhed  skal  tage  hans  Indbildning  fra  ham.  Derfor  sikkrer  han 
sig  paa  enhver  Maade,  da  han  overalt  seer  Fare,  overalt  Efter- 
stræbelse, overalt  Misundelse,  overalt  Spøgelser  ~  som  naturligt 
er;  thi  ikke  er  der  i  den  mørkeste  Nat  selv  for  en  Angstfuld  saa 
Meget,  der  kan  skrække  Indbildningen,  som  der  i  en  Indbildning 
er  Forfærdeiser. 

Tilsidst  sluger  Bekymringen  sit  Bytte.  Som  marvløs  Trøske 
lyser  i  Mørke,  som  Dunstens  Løgtemand  gjøgler  i  Taagen,  saaledes 
er  han  i  denne  hans  jordiske  Høiheds  Glimren  til  for  Andre.  Men 
hans  Selv  er  ikke  til,  hans  inderste  Væsen  er  fortæret  og  udmarvet 
i  Intethedens  Tjeneste ;  Forfængelighedens  Træl,  sig  selv  ikke  mæg- 
tig, i  den  svimlende  Verdsligheds  Vold,  gud  forladt  ophører  han  at 
være  Menneske;  i  sit  Inderste  er  han  som  død,  men  hans  Høihed 
gaaer  spøgelseagtigt  omkring  blandt  os  —  den  lever.  Det  er  ikke 
noget  Menneske,  Du  taler  med,  naar  Du  taler  med  ham;  i  sin 
Higen  efter  Høihed  er  han  selv  blevet  det  Eftertragtede :  som  Men- 
neske betragtet  en  Titulatur.  Der  indenfor  er  lutter  Tomhed  og 
Tant,  ja  der  er  Intet;  men  Skinnet  er  der,  det  forfængelige  Skin, 
som  bærer  verdslig  Høiheds  Udmærkelser,  hvilke  de  Forbigaaende 
vise  Ærbødighed  for  —  medens  han  bærer  al  denne  Høihed  om- 
trent som  Puderne  ved  Begravelsen,   der   bære   hans   Stjerner.     O, 

det  kan  være  forfærdeligt  at  see  et  Menaeske  næsten  ukjendelig  i 
Ringhed  og  Usselhed,  at  see  Usselheden  saa  man  neppe  kan 
skjelne  Mennesket;  men  at  see  menneskelig  Høihed,  og  see,  det  er 
intet  Menneske,  det  er  rædsomt  Det  kan  være  forfærdeligt  at 
see  et  Menneske  gaae  omkring  som  en  Skygge  af  sin  fordums 
Høihed;  men  at  see  verdslig  Høihed  og  indenfor  neppe  Skyggen 
af  et  Menneske,  det  er  rædsomt.  Ham  skal  Døden  ikke  gjøre  til 
Intet;  han  behøver  ikke  at  begraves;  medens  han  lever  kan  man 
allerede  sige  om  ham,  som  man  ellers  siger  ved  Graven:  seer  her 
jordisk  Høihed! 

Lad  os  saa  til  Slutning  tænke  paa  Fuglen,  der  var  med  I 
Evangeliet,  og  skal  være  med  i  Talen.  Fuglen  er  i  Høihed  uden 
Høihcdens  Bekymring;  den  fornemme  Christen  er,  i  jordisk  Høi- 
hed ophøiet  over  Andre,  i  Høiheden  uden  Høihedens  Bekymring; 
den  fornemme  Hedning  tilhører  med  Bekymringen  Afgrunden, 
han  er  egentligen  ikke  i  Høihed,  men  i  Afgrunden.  Fuglen  er  i 
Høihed;  den  fornemme  Christen  i  Høiheden;  den  fornemme  Hed- 
ning i  Afgrunden.  Fuglens  Høihed  er  et  Sindbillede  paa  den 
Christnes  Høihed,  der  igjen  er  Modbilledc  til  Fuglens  Høihed,  de 
svare,  med  Uendelighedens  Forskjel,  i  Forstaaelsen  til  hverandre. 
Du  forstaaer  Fuglens  Høihed  ved  at  forstaae  den  Christnes,  og 
ved  at  forstaae  Fuglens  forstaaer  Du  den  Christnes;  Hedningens 
Høihed  har  intetsteds  hjemme  hverken  under  Himmelen  eller  i 
Himmelen.  Fuglens  Høihed  er  Skyggen,  den  Christnes  Virkelig- 
heden, Hedningens  Intetheden.  Fuglen  har  Luft  i  sig,  derfor 
holder  den  sig  i  Høiheden;  den  fornemme  Hedning  har  Tomhed 
i  sig,  derfor  er  det  en  Indbildning  med  hans  Høihed;  den  for- 
nemme Christen  har  Troen  i  sig,  derfor  svæver  han  over  den 
jordiske  Høiheds  Afgrund  i  Høiheden.  Den  Christne  glemmer  i 
sin  Høihed  aldrig  Fuglen,  den  er  for  ham  mere  end  hvad  et 
Sømærke  er  for  Sømanden,  Læremesteren,  ak,  og  dog  igjen  Den, 
hvem  Disciplen  lod  langt  bag  ved  sig,  naar  den  raaber  til  ham 
>tænk  paa  mig  i  Din  Høihed«;  den  fornemme  Hedning  saae  aldrig 
Fuglen.  Fuglen  er  i  Høihed,  og  dog  egentligen  underveis  efter 
Høiheden,  kunde  den  forstaae  dette,  maatte  den  synke;  den 
Christne  forstaaer  det,  og  just  ved  denne  Forstaaen  naaer  han 
Høiheden.  Dog  er  der,  efter  Christendommens  Lære,  kun  een 
Høihed:  det  at  være  Christen  —  og  een  Afgrund:  Hedenskabet; 
til  hiin  naaede  aldrig  nogen  Fugl,  og  aldrig  fløi  den  over  denne. 
Over  denne  Afgrund  kan  ingen  Fugl  flyve,   den   maatte   omkomme 

underveis;    til    denne  Høihed  kan   ingen  Fugl   naae,    den    er    kun 

underveis.     Saaledes  er  Fuglen    lykkelig  i    sin    Høihed,    uvidende 

om  Afgrunden,   men   ogsaa  uvidende  om  Saligheden;   den  Christne 

er    salig    i    sin    Høihed;    den    fornemme  Hedning   usalig   fortabt  i 
Afgrunden. 


V. 

Formastelighedens  Bekymring. 

Ingen  kan  lægge  en  Alen  til  sin  Væxt  —  efter  alt 
saadant  søge  Hedningene. 


D 


enne  Bekymring  har  Liiien  og  Fuglen  ikke;  thi 
hverken  Liiien  eller  Fuglen  ere  formastelige.  Det  er  nemlig  ikke 
med  Formastelighed  som  det  var  med  Armod  og  Overflod,  Ringhed 
og  Høihed.  Der  var  det,  for  at  nævne  et  Enkelt,  det  Opgivne  at 
være  i  Armod,  Opgaven  at  være  i  Armod  uden  Armodens  Bekym- 
ring. Men  ikke  saaledes  her,  at  det  skulde  være  det  Opgivne,  at 
man  nu  engang  var  formastelig,  og  Opgaven,  at  være  formastelig 
uden  Formastelighedens  Bekymring.  Nei,  her  er  der  intet  Opgivet, 
Opgaven  er,  ikke  at  være  formastelig;  og  det  er  den  eneste  Maade, 
paa  hvilken  man  kan  være  uden  Formastelighedens  Bekymring. 
Armod  og  Overflod,  Ringhed  og  Høihed  er  nemlig  det  i  sig  selv 
Ligegyldige,  det  Uskyldige,  Det,  som  man  ikke  har  givet  sig  selv 
eller  gjort  sig  selv  til,  Det,  der,  christeligt,  hverken  gjør  fra  eller 
til.  Derfor  begynder  Talen  først  ved  Bekymringen;  den  taler  ikke 
mod  Armod  eller  Overflod,  eller  Ringhed  eller  Høihed,  men  mod 
Bekymringen.  Anderledes  med  det  at  være  formastelig;  det  be- 
findes aldrig  Nogen  uforskyldt  at  være,  og  derfor  retter  Talen  sig 
just  derimod,  og  ikke  saa  meget  mod  Bekymringen.  Ja,  dersom 
det  var  muligt,  dette  Umulige,  at  tage  Bekymringen  bort  uden  at 
tage  Formasteligheden  bort,   saa  vilde  Talen  ingenlunde  delte,   her 

skal  Bekymringen  netop  være  som  Forbandelsen  over  den  For- 
mastelige. 

Dog  Liiien  og  Fuglen  har  ikke  denne  Bekymring.  Om  en 
enkelt  Lille,  rank  i  Skuddet,  skyder  op  til  næsten  menneskelig 
Høide  —  den  begjerer  ikke  hverken  at  lægge  en  Ålen  eller  en 
Tomme  til  sin  Væxt,  den  begjerer  ikke  det  Mindste  mere;  der  er 
og  heller  intet  Formasteligt  i  denne  dens  Høide  sammenlignet  med 
<le  andre  Lilier,  som  ikke  begjere  den  —  det  vilde  jo  være  det 
Formastelige.  At  Guld-Spurven  har  al  den  Stads  paa,  medens 
Graa-Spurven  er  fattig  paaklædt,  deri  er  der  intet  Formasteligt  af 
Guld-Spurven;  Graa-Spurven  begjerer  den  ikke  —  det  vilde  jo 
være  det  Formastelige.  Og  naar  Fuglen  styrter  sig  ned  fra  den 
svimlende  Høide,  deri  er  intet  Formasteligt,  den  frister  ei  heller 
Gud  —  der  er  jo  ogsaa  Den,  som  bærer  den  sikkrere  end  om  alle 
Engle  bare  den,  at  den  ikke  skal  støde  sin  Fod  paa  nogen  Steen. 
Og  om  Fuglen  end  seer  saa  grant,  at  den  seer  Græsset  groe,  deri 
er  intet  Formasteligt,  den  trænger  sig  med  sit  skarpe  Syn  ikke  ind 
i '  det  Forbudne,  ei  heller  naar  den  seer  klart  i  Nattens  Mørke ; 
thi  det  er  ikke  ved  utilladelige  Midler.  Og  er  Fuglen  end  uvidende 
om  Gud,  deri  er  der  ingen  Formastelighed;  thi  den  er  uskyldigt 
uvidende,  ikke  aandløst  uvidende. 

Altsaa  hverken  Fuglen  eller  Liiien  forskylde  nogen  Formaste- 
lighed, og  ere  selvfølgeligt  uden  Formastelighedens  Bekymring. 
Hvoraf  kommer  nu  det?  Det  kommer  deraf,  at  Fuglen  og  Liiien 
bestandigt  vil  som  Gud  vil  og  bestandigt  gjør  som 
Gud  vil.  —  Fordi  Fuglen  bestandigt  vil  som  Gud  vil  og  bestandigt 
gjør  som  Gud  vil,  derfor  nyder  den  uden  Bekymring  hele  sin 
Frihed.  Og  naar  den  saa,  som  den  bedst  flyver  i  Luften,  fa  aer 
det  Indfald,  at  den  kunde  have  Lyst  til  at  sætte  sig  ned,  sætter 
den  sig  ned  paa  en  Green,  og  saa,  ja  det  er  besynderligt,  saa  var 
det  netop  Det,  Gud  vilde  den  skulde  gjøre.  Og  naar  den  saa  en 
Morgen,  idet  den  vaagner,  bliver  enig  med  sig  selv  »idag  maa  Du 
reisec,  saa  reiser  den  de  mange,  mange  hundrede  Mile,  og  saa,  ja 
det  er  besynderligt,  saa  var  det  netop  Det,  Gud  vilde  den  skulde 
gjøre.  Om  Storken  end  nok  saa  tidt  reiser  den  lange  Vei  hen  og 
den  lange  Vei  tilbage,  den  gjør  det  aldrig  anderledes  end  som  den 
netop  den  Gang  gjør  det;  den  veed  ingen  anden  Vei,  end  netop 
den,  ad  hvilken  den  den  Gang  reiser;  den  tager  intet  Mærke  paa 
Veien  for  næste  Gangs  Skyld,  intet  Kjende  paa  Tiden  for  næste 
Gangs  Skyld;  den  overveier  Intet  forud,  og  Intet  bagefter.  Men 
naar  den   saa   en  Morgen  vaagner.  saa  reiser  den   samme  Morgen, 

og  saa  var  det  netop  hvad  Gud  vilde  den  skulde  gjøre.  Et  Menneske 
bruger  gjerne  lang  Overveielse  og  Forberedelse  til  en  Reise,  og  dog 
sjeldent  maaskee  har  nogensinde  Nogen  tiltraadt  en  Reise,  saa  sikker 
paa,  at  denne  Reise  var  Guds  Villie,  som  Fuglen,  naar  den  reiser. 
Til  Lykke  da  Du  flygtige  Reisende,  hvis  Du  ellers  behøver  at  man 
ønsker  saaledes  for  Dig!  Man.  har  misundt  Dig,  misundt  Dig  Din 
lette  Befordring  gjennem  Luften:  skulde  jeg  misunde  Dig,  saa  vilde 
jeg  misunde  Dig  den  Sikkerhed,  med  hvilken  Du  altid  gjør  netop 
Det,  som  er  Guds  Villie  med  Dig!  Det  er  sandt.  Du  har  i  Hen- 
seende til  Udkommet  kun  fra  Haanden  i  Munden,  o,  men  saa  har 
Du  igjen  endnu  kortere  fra  Tanke  til  Udførelse,  fra  Beslutning  til 
Afgjørelse!  Deraf  vel  Din  uforklarlige  Sikkerhed,  Du  er  lykkelig 
forhindret  i  at  kunne  være  formastelig.  —  Fordi  Lilien  bestandigt 
vil  som  Gud  vil  og  bestandigt  gjør  som  Gud  vil,  derfor  nyder  den 
saa  uden  Bekymring  sin  lykkelige  Tilværelse,  at  være  deilig  uden 
den  Viden,  som  vanhelder  Deiligheden.  Og  naar  det  saa  synes 
den,  at  den  har  staaet  længe  nok  og  seet  ud  som  et  Spektakel, 
saa  kaster  den  en  Dag  alt  Overtøiet  af  sig,  og  staaer  nu  i  hele 
sin  Deilighed,  og  saa,  ja  det  er  besynderligt,  saa  var  det  netop 
Det,  Gud  vilde  den  skulde  gjøre.  Det  falder  aldrig  Lilien  ind  at 
ville  have  sin  Pynt  paa  til  nogen  anden  Tid  eller  Dag,  end  netop 
naar  Gud  vil.  —  Og  fordi  dette  er  saaledes  med  Lilien  og  Fuglen, 
derfor  er  det  som  maatte  Gud,  hvis  han  skulde  tale  om  dem,  sige 
« Lilien  og  Fuglen  er  dog  de  Børn,  jeg  har  meest  Glæde  af,  og 
som  ere  lettest  at  opdrage;  i  dem  er  der  ret  en  god  Natur,  og 
med  dem  aldrig  nogen  Uartighed ;  de  ville  bestandigt  kun  hvad  jeg 
^'il)  og  gjøre  bestandigt  kun  hvad  jeg  vil;  af  dem  har  jeg  idel  For- 
nøielse.«  Og  han  behøver  ikke  at  føie  til  som  ellers  Forældre 
gjøre  det  »lad  det  være  sagt  i  en  god  Tid.« 

Men  hvorledes  er  nu  Fuglen  og  Lilien  Læremesteren?  Det  er 
dog  vel  let  at  see.  At  hverken  Fuglen  eller  Lilien  tillade  sig  det 
mindste  Formastelige,  er  vist  nok:  saa  vær  Du  som  Lilien  og  Fuglen. 
Thi  Fuglen  og  Lilien  i  Forholdet  til  Gud  er  Hig  Barnet  i  den  spæde 
Alder,  hvor  det  endnu  er  saa  godt  som  Eet  med  Moderen.  Men 
naar  Barnet  er  blevet  større,  om  det  end  er  i  Forældrenes  Huus, 
dem  nok  saa  nær,  aldrig  ude  af  deres  Øine,  der  er  dog  en  uendelig 
Afstand  mellem  det  og  Forældrene;  og  i  denne  Afstand  ligger  Mulig- 
heden af  at  kunne  formaste  sig.  Om  Moderen  griber  Barnet,  om 
hun  slutter  det  i  sine  Arme  for  i  sin  Nærhed  ganske  at  sikkre 
det  mod  enhver  Fare,  det  er  dog,  i  Muligheden  af  at  kunne  for- 
maste sig,  uendeligt  langt  borte  fra  hende.     Det  er  en  uhyre  Afstand^ 

en  uhyre  Fjernhed.  Thi  ikke  sandt,  ogsaa  Den  lever  jo  i  det 
Fjerne,  der  lever  paa  sit  gamle  Sted,  men  Qernt  fra  sit  eneste 
Ønske:  saaledes  er  ogsaa  Barnet,  skjøndt  hjemme  hos  Forældrene, 
i  det  Fjerne  ved  denne  Mulighed  af  at  kunne  formaste  sig.  Og 
saaledes  er  Mennesket  i  Muligheden  af  at  kunne  formaste  sig 
uendelig  Qernt  fra  Gud  i  hvem  han  dog  lever,  røres  og  er.  Men 
kommer  han  igjen  fra  denne  Fjernhed  og  i  denne  Fjernhed  Gud 
nogensinde  lige  saa  nær,  som  Fuglen  og  Lilien  er  ved  bestandigt 
kun  at  ville  og  at  gjøre  som  Gud  vil,  da  er  han  blevet  en  Christen. 

Den  Christne  har  ikke  denne  Bekymring.  Dog  hvad 
er  Formastelighed;  thi  det  er  jo  derom  vi  tale,  om  ikke  at  være 
formastelig.  Hvad  Formastelighed  er,  det  er,  hvilke  dens  enkelte 
Yttringer  ere,  ville  vi  bedst  lære  at  kjende  naar  vi  tale  om  Hed- 
ningene, der  jo  have  denne  Bekymring.  Men  foreløbigt  maae  vi 
ogsaa  vide,  hvad  Formastelighed  er,  for  at  see,  at  den  Christne 
ikke  er  formastelig,  eller  at  han,  just  ved  aldrig  at  formaste  sig, 
end  ikke  i  det  Mindste,  er  Christen.  Formastelighed  betræffer 
væsentligen  et  Menneskes  Forhold  til  Gud;  og  derfor  er  det  lige- 
gyldigt, om  et  Menneske  formaster  sig  i  det  Mindste  eller  i  det 
Største,  thi  selv  den  mindste  Formastelse  er  det  Største,  er  mod 
Gud.  Formastelighed  er  væsentligen  mod  Gud,  det  er  kun  en  her- 
efter dannet,  en  afledet  men  rigtig  Sprogbrug  at  tale  om,  at  et 
Barn  formaster  sig  mod  Forældre,  en  Undersaat  mod  Kongen,  en 
Discipel  mod  Læreren.  Mellem  Gud  og  Menneske  er  der  Uende- 
lighedens evig  væsentlige  Forskjel;  og  naar  denne  Forskjel  paa 
nogen  Maade  trædes  end  det  Mindste  for  nær,  saa  har  vi  For- 
masteligheden. Formastelighed  er  derfor  enten  paa  en  forbuden, 
en  oprørsk,  en  ugudelig  Maade  at  ville  have  Guds  Hjælp, 
eller  paa  en  forbuden,  en  oprørsk,  en  ugudelig  Maade  at  ville 
undvære  Guds  Hjælp. 

Derfor  er  det  først  og  fremmest  Formastelighed,  aandløst  at 
være  uvidende  om,  hvorledes  et  Menneske  i  ethvert  Øieblik  be- 
høver Guds  Hjælp,  at  han  uden  Gud  er  Intet.  Saaledes  leve  maaskee 
mange  Mennesker,  fortabte  i  Verdslighed  og  Sandselighed.  De  mene 
at  forstaae  Livet  og  sig  selv,  dog  have  de  ganske  udeladt  Gud; 
men  de  ere  sikkre  nok,  de  ere  ganske  som  de  Andre  —  de  ere 
om  man  saa  tør  sige  falske  Eftertryk;  thi  ethvert  Menneske  er  fra 
(luds  Haand  en  Original-Udgave.  Vilde  man  nu  beskylde  dem  for, 
at  de  formaste  sig  mod  Gud,  da  vilde  de  vel  svare  >det  er  saa- 
roænd  aldrig  faldet  os  ind.«  Men  just  dette  er  Formasteligheden, 
at  det  aldrig   er   faldet   dem    ind  —  at  tænke  paa  Gud;   eller  hvis 

de  engang  i  deres  Ungdom  have  været  holdte  til  at  tænke  paa 
Skaberen,  dette  er  Formasteligheden,  at  de  siden  ganske  have 
glemt  ham  —  værre  end  Dyret,  thi  Dyret  har  Intet  glemt. 

Men  den  Christne  veed,  at  det  at  trænge  til  Gud  er  Menneskets 
Fuldkommenhed.  Saaledes  er  den  Christne  een  Gang  for  alle  op- 
mærksom paa  Gud,  og  frelsl  fra  den  Formastelighed,  der  kunde 
kaldes  den  ugudelige  Uopmærksomhed.  Den  Christne  er  ikke  op- 
mærksom paa  Gud  en  enkelt  Gang  i  sit  Liv,  ved  store  Begivenheder 
og  deslige,  nei,  han  er  i  daglig  Varagtighed  opmærksom  paa,  at 
han  intet  Øieblik  kan  undvære  Gud.  Saaledes  er  den  Christne 
vaagen,  hvad  hverken  den  uskyldigt  uvidende  Fugl  er,  eller  den 
aandløst  Uvidende;  han  er  vaagen,  vaagnet  til  Gud. 

Den  Christne  vaager,  og  han  vaager  uafladeligt  paa  Guds 
Villie,  han  begjerer  blot  at  nøies  med  Guds  Naade;  han  for- 
langer ikke  at  hjælpe  sig  selv,  men  beder  om  Guds  Naade;  han 
forlanger  heller  ikke,  at  Gud  skal  hjælpe  ham  anderledes  end  Gud 
vil,  han  beder  kun  at  nøies  med  hans  Naade.  Den  Christne  har 
slet  ingen  Egenvillie;  han  overgiver  sig  paa  Naade  og  Unaade. 
Men  i  Forhold  til  Guds  Naade  har  han  saa  igjen  ingen  Egenvillie, 
han  nøies  med  Guds  Naade.  Han  tager  Alt  af  Guds  Naade  —  ogsaa 
Naaden;  han  forstaaer,  at  han  end  ikke  kan  undvære  Guds  Naade 
for  at  bede  ham  om  hans  Naade.  Saa  svækket  er  den  Christne  i 
Henseende  til  Egenvillie,  at  han  i  Forhold  til  Guds  Naade  er  svagere 
end  Fuglen  i  Forhold  til  Driften,  der  ganske  har  den  i  sin  Magt, 
er  svagere  end  Fuglen  er  stærk  i  Forhold  til  Driften,  der  er  dens 
Magt. 

Men  saa  er  den  Christne  i  Grunden  endnu  længere  end  Fuglen 
fra  Formastelighed  mod  Gud?  Ja,  det  er  han  ogsaa,  uagtet  han  i 
Muligheden  af  at  kunne  formaste  sig  var  som  uendeligt  langt 
nærmere  derved  end  Fuglen.  Dog  derfor  maa  den  Christne  ogsaa 
langsomt  lære,  hvad  Fuglen  ikke  behøver,  der  har  let  nok  ved 
bestandigt  kun  at  ville  som  Gud  vil.  Den  Christne  maa  lære  at 
nøies  med  Guds  Naade,  hvortil  stundom  en  Satans-Engel  kan  gjøres 
fornøden,  for  at  slaae  ham  paa  Munden,  at  han  ikke  skal  hovmode 
sig.  Thi  først  maa  han  lære  at  nøies  med  Guds  Naade ;  men  naar 
han  da  er  i  Gang  med  at  lære  dette,  saa  kommer  den  sidste  Vanske- 
lighed. Det  nemlig,  at  nøies  med  Guds  Naade,  hvad  der  ved  første 
Øiekast  ser  saa  ydmygende  og  fattigt  ud,  det  er  jo  dog  det  Høieste 
og  Saligste  —  eller  gives  noget  høiere  Gode  end  Guds  Naade!  Derfor 
maa  han  lære  ikke  at  hovmode  sig,  ikke  at  formaste  sig  af  —  at 
nøies  med  Guds  Naade. 

Saaledes  er  den  Christne,  oplært  fra  Grunden  af,  langt  fjernere 
fra  Formastelighed  mod  Gud  end  Fuglen  —  hvor  skulde  det  ogsaa 
være  muligt  at  kunne  ville  formaste  sig  mod  Den,  hvis  Villie  er 
Naade;  men  kun  den  Christne  veed,  at  Guds  Villie  er  Naade,  Fuglen 
veed  i  det  Høieste,  at  hans  Villie  er  hans  Villie.  Den  Christne  er 
langt  fjernere  fra  Formasteligheden,  og  just  saaledes  Gud  langt 
nærmere  end  Fuglen.  Åt  der  er  en  Gud  i  Himlene,  uden  hvis 
Villie  ingen  Spurv  falder  til  Jorden,  det  angaaer  ogsaa  Spurven; 
men  at  der  er  en  naadig  Gud  i  Himmelen,  det  angaar  kun  den 
Christne.  Fuglen  holder  sig  nær  til  Gud  ved  at  ville  som  han  vil; 
men  den  Christne  holder  sig  endnu  nærmere  til  ham  ved  at  holde 
sig  til  hans  --  Naade:  ligesom  det  ældre  men  lydige  Barn,  der  vil 
tækkes  Forældrene,  i  endnu  inderligere  Forstand  har  og  er  til  for 
Forældrenes  Kjerlighed  end  det  spæde  Barn,  der  er  Eet  med 
Moderen.  Fuglen  er  i  sin  Trang  Gud  saa  nær  som  mulig,  den 
kan  slet  ikke  undvære  ham ;  den  Christne  er  endnu  mere  trængende, 
han  veed,  at  han  ikke  kan  undvære  ham.  Fuglen  er  Gud  saa 
nær  som  mulig,  den  kan  slet  ikke  undvære  ham;  den  Christne  er 
ham  endnu  nærmere,  han  kan  ikke  undvære  —  hans  Naade.  Gud 
omslutter  overalt  Fuglen,  men  dog  holder  han  sig  tilbage;  for  den 
Christne  aabner  han  sig,  og  hans  Naade  omslutter  overalt  den  Christne, 
som  i  Intet  formaster  sig,  som  ikke  vil  Andet  end  hans  Naade, 
og  aldrig  vil  Andet  end  hans  Naade.  Saaledes  omslutter  i  salig 
Nærhed  Guds  Naade  den  Christne,  og  holder  enhver,  enhver  den 
svageste  Yttring  af  Formastelse  borte.  »Hans  Naade  kommer  den 
Christne  i  Forkjøbet«  (Ps.  59,  11.),  at  han  maa  ville  nøies  med 
Guds  Naade,  og  >følger  efter«  (Ps.  23,6.),  at  han  ikke  forgjeves 
maa  have  villet,  og  saligt  aldrig  fortryde,  at  han  nøledes  med 
Guds  Naade. 

Hedningen  derimod  har  denne  Bekymring;  thi  Heden- 
skab er  ret  egentligen  Formastelighed  og  Oprør  mod  Gud. 

Først  og  fremmest  nævne  vi  da  Aandsløshedens  For- 
mastelighed i  at  være  uvidende  om  Gud,  denne  Formastelighed, 
som  egentligen  kun  forekommer  i  Christenheden.  Vel  muligt,  at 
en  saadan  Hedning,  fortabt  i  Verdslighed  og  Sandselighed,  just 
mener  at  være  uden  Bekymring,  især  da  uden  de  mange  unyttige, 
som  den  Gudfrygtige  gjør  sig.  Men  det  er  ikke  sandt.  Det  er 
nemlig  vel  sandt,  at  han  er  uden  hine  Bekymringer,  som  den  Gud- 
frygtige gjør  sig,  og  hvoraf  han  har  Nytte  baade  for  dette  Liv  og 
for  det  tilkommende;  men  det  er  ikke  sandt,  at  Hedningen  i  sin 
dorske  Tryghed    er    uden    Bekymring.      Han   er  tværtimod   just    i 

Angestens  Vold,  angest  for  at  leve  —  og  angest  for  at  døe. 
Hver  Gang  en  eller  anden  Begivenhed  eller  dens  Forventning 
river  ham  ud  af  hans  Dyre-Forvandling,  vaagner  Angesten,  som 
boer  inderst  inde,  og  kaster  ham  i  Fortvivlelsen,  i  hvilken  han 
dog  var. 

Det  Formastelige  er  altsaa  aandløs  Uvidenhed  om  Gud.  Paa 
en  saadan  Hedning  passer  hvad  der  i  Parabelen  fortæHes  om  Viin- 
gaardsmændene,  der  tilvendte  sig  Viingaarden  og  lode  som  var 
Eieren  ikke  til;  og  forsaavidt  han  er  oplært  i  Christendom,  passer 
det  ogsaa  paa  ham  hvad  der  fortælles,  at  de  sagde  >  lader  os  slaae 
Sønnen  ihjel,  saa  er  Viingaarden  vore.  Ethvert  Menneskes  Liv  er 
Guds  Eiendom,  Mennesket  hans  Livegne.  Men  slaae  Gud  ihjel  kan 
man  nu  ikke,  vel  derimod,  som  man  siger,  slaae  Tanken  om  ham 
ihjel;  og  den  aandløst  Uvidende  han  har  engang  været  vidende, 
han  har  altsaa,  som  man  ogsaa  med  særligt  Eftertryk  siger  det, 
skilt  sig  af  med  denne  Tanke,  dræbt  den.  Naar  man  saa  har  faaet 
Tanken  om  Gud  ihjelslaaet,  enhver  Følelse  og  Stemning,  der  som 
hans  Sendebud  vil  minde  om  ham,  da  lever  man  hen,  som  var 
man  sin  egen  Herre,  selv  sin  Lykkes  Smed,  selv  Den  der  maa 
sørge  for  Alt,  men  ogsaa  Den,  hvem  Alt  tilkommer,  det  er,  man 
besviger  Gud  for  hans  Tilkommende.  Er  dette  ikke  ogsaa  at  ville 
lægge  en  Alen  til  sin  Væxt:  ved  at  faae  Eiermanden  slaaet  ihjel 
eller  Tanken  om  ham,  selv  at  blive  Eiermanden,  blive  Herre  — 
istedetfor  Livegen?  I  aandløs  Uvidenhed  om  Gud  og  i  forfængelig 
Viden  om  Verden  synker  saa  Hedningen  under  Dyret.  At  dræbe 
Gud  er  det  rædsomste  Selvmord,  ganske  at  glemme  Gud  et  Menneskes 
dybeste  Fald,  saa  dybt  kan  Dyret  ikke  falde. 

Den  anden  Form  af  Formastelighed  er  den,  der  paa  en  for- 
buden, en  oprørsk,  en  ugudelig  Maade  vil  undvære  Gud.  Dette  er 
Vantroen.  Vantro  er  ikke  aandløs  Uvidenhed,  Vantroen  vil  negte 
Gud,  saa  den  altsaa  paa  en  Maade  har  med  Gud  at  gjøre. 

Vel  siger  maaskee  en  saadan  Hedning,  at  han  er  uden  Be- 
kymring. Men  det  er  ikke  saaledes,  som  det  da  overhovedet  er 
umuligt  at  være  formastelig  og  saa  at  være  uden  Formastelig- 
hedens Bekymring.  Hvor  meget  han  hærder  sig,  inderst  inde 
bærer  han  dog  Mærket  af,  at  Gud  er  den  Stærkeste,  Mærket  af, 
at  han  vil  have  Gud  mod  sig.  Halter  den  Gudfrygtige  efter  at 
have  stridt  med  Gud,  sandeligen,  den  Vantroe,  han  er  inderst  inde 

tilintetgjort  Og  hans  Bekymring  er  just  at  lægge  en  Alen  til  sin 
Væxt;  thi  det  var  jo  rigtignok  en  uhyre  Alen  at  lægge  til  sin  Væxt, 
om  et  Menneske  formaaede  lige  overfor  Gud  at  negte  Gud,  eller 
om  det  vel  endog  skulde  forholde  sig  saaledes,  at  det  er  Gud,  der 
trænger  til  Mennesket,  maaskee,  som  disse  Tiders  Viisdom  have 
forstaaet  det  (hvis  det  ellers  lader  sig  forstaae),  for  at  forstaae  sig 
selv.  Men  er  det  vist,  at  der  ingen  Velsignelse  er  ved,  som  der 
ingen  Hævd  vindes  paa  røvet  Gods,  saa  har  ogsaa  den  Formaste- 
lige Bekymringen,  har  den  hvert  Øieblik,  at  Gud  skal  tage  Alt  fra 
ham.  Og  er  det  let  at  arbeide,  naar  man  har  Gud  til  Hjælp,  er 
det  sandeligen  det  tungeste  Arbeide,  man  kan  paalægge  sig  selv, 
det  Arbeide,  at  ville  undvære  Gud. 

Derfor  er  Hedningen  ganske  egentligen  i  Angestens  Vold;  thi 
han  veed  egentligen  aldrig  ret,  i  hvis  Vold  han  er  —  er  det  ikke 
angestfuldt!  Skjøndt  vantro,  veed  han  neppe,  om  han  er  i  Van- 
troens eller  i  Overtroens  Vold ;  og  sandeligen,  det  er  meget  vanskeligt 
selv  for  en  Anden  at  vide  det.  Forladt  af  Gud,  som  han  vil  negte, 
overvældet  af  Gud,  som  han  vil  undvære,  er  han,  uden  Tilhold 
baade  hos  Gud  og  hos  sig  selv  (thi  et  Menneske  kan  ikke  have 
Tilhold  hos  sig  selv  uden  Guds  Medhold),  i  onde  Magters  Vold,  en 
Bold  for  Vantro  og  Overtro.  Saaledes  omtumledes  ingen  Fugl,  end 
ikke  i  det  rædsomste  Uveir! 

Endeligen  er  dette  en  Form  af  Formastelighed,  paa  en  for- 
buden, en  oprørsk,  en  ugudelig  Maade  at  ville  have  Guds  Hjælp. 
Det  er  Overtro. 

Saa  vil  den  formastelige  Hedning  afsindigt  lægge  en  Alen  til 
sin  Væxt,  vil  i  Afsindighed  det  Negtede,  vil  i  blind  Tillid  vove  det 
Dumdristige,  styrte  sig  ned  fra  Templets  Tinde  —  og  hvad  der  er 
det  endnu  mere  Formastelige,  han  vil,  at  Gud  skal  hjælpe  ham 
dertil;  han  vil,  mere  og  mere  hengivende  sig  til  dette  usalige  Spil, 
ved  utilladelige  Midler  gjennemtrænge  det  Forbudne,  opdage  det 
Skjulte,  see  det  Tilkommende,  han  vil  maaskee,  som  hiin  Simon, 
om  hvem  Skriften  taler,  afsindigt  for  Penge  kjøbe  den  Hellig-Aand, 
eller  ved  den  Hellig-Aands  Hjælp  skaffe  sig  Penge;  han  vil  paa- 
trænge sig  Gud,  paatrænge  Gud  sin  Hjælp  og  Bistand,  vil  gjøre 
sig  selv  til  hvad  Guds  Kald  kun  kan  gjøre  et  Menneske  til,  han, 
den  Ukaldede.     Thi  den  Vantroe  vil  formasteligt  undvære  Gud,  vil 

ikke  lade  sig  hjælpe  af  Gud,  og  formasteligt  lade  Gud  det  vide; 
men  den  Overtroiske  vil,  at  Gud  skal  tjene  ham.  Hvad  er  det 
nemlig  Andet,  selv  om  den  Overtroiske  siger,  at  det  er  Guds  Hjælp 
han  vil  have  —  naar  han  vilkaarligt  vil  have  den,  hvad  er  det 
Andet,  end  at  ville,  at  Gud  skal  tjene  ham?  I  Sandhed,  det  var 
ogsaa  at  lægge  en  Alen  til  sin  Væxt,  naar  Mennesket  drev  det  til 
at  være  noget  saa  Overordentligt,  at  han  havde  Gud  til  Tjener.  — 
Men  Gud  lader  sig  ikke  spotte;  hvor  har  derfor  vel  Bekymring 
og  Angest,  og  den  blege  Frygt,  og  den  rædsomme  Gysen  mere 
hjemme  end  i  Overtroens  skumle  Rige!  Denne  Angest  kjendte 
ingen  Fugl,  ikke  den  angestfuldt  opskrækkede. 

Saaledes  med  den  formastelige  Hedning.  Han  vil  ikke  som 
Gud  vil  (Hig  Fuglen) ;  endnu  mindre  vil  han  nøies  med  Guds  Naade 
(liig  den  Christne);  »over  ham  bliver  Guds  Vrede.  €  Har  Fuglen 
end  ikke  Guds  Naade,  hvad  kun  den  Christne  har,  sandeligen,  den 
har  heller  ikke  hans  Vrede,  hvad  kun  Hedningen  har.  Hvor  langt 
Fuglen  end  flyver,  den  taber  aldrig  sit  Forhold  til  Gud;  men  hvor 
langt  skulde  vel  Hedningen  flye,  og  hvor  langt  han  end  flyede, 
det  var  forgjeves  for  at  undflye  Guds  Vrede;  hvor  langt  han  end 
flyede,  dersom  han  ikke  flyede  til  Naaden.  Og  skal  der  være 
Angest  og  Trængsel  over  hver  Den,  som  gjør  det  Onde,  da  først  og 
fremmest  over  den  Formastelige.  Thi  som  Naaden  kommer  ved 
Gud  over  hver  Den,  der  som  Christen  nærmer  sig  til  ham,  saa 
kommer  Angesten  ved  ham  selv  over  hver  Den,  som  formasteligt 
unddrager  sig  Gud,  eller  formasteligt  nærmer  sig  ham. 

Lad  os  til  Slutning  tænke  paa  Fuglen,  der  var  med  i  Evan- 
geliet, og  skal  være  med  i  Talen.  Der  være  da  Glæde  paa 
Jorden  over  Lilien  og  Fuglen,  der  vil  som  Gud  vil  og  gjør  som 
Gud  vil;  i  Himlen  er  der  Glæde  over  den  Christne,  som  nøies 
med  Guds  Naade;  men  Angest  er  baade  her  og  hisset  over  Hed- 
ningen, som  formaster  sig.  Saa  langt  nærmere  end  Fuglen  den 
Christne  er,  saa  langt  Qernere  end  Fuglen  er  Hedningen  fra  Gud. 
Den  største  Afstand,  større  end  fra  den  IQerneste  Stjerne  til  Jorden, 
større  end  at  menneskelig  Konst  kan  udmaale  den,  er,  fra  Guds 
Naade  til  Guds  Vrede,  fra  den  Christne  til  Hedningen,  fra  saligt 
at  være  frelst  hos  Naaden  til  >en  evig  Fortabelse  fra  Herrens 
Ansigt, €   fra  at   see  Gud  til  fra  Afgrunden  at  see  at  man   har  tabt 

»over    ham   bliver  Guds  Vredet]   Joh.  3,  36.  Angest    og  Træng- 

Gad;  det  vilde  være  en  intetsigende  Spøg,  om  man  for  Alvor  vilde 
bruge  Fuglens  Stilling  som  hjælpende  til  at  udmaale  denne  Af- 
stand. Ene  med  Fuglen  kan  den  Christne  bruge  den  som  Mærke^ 
men  er  Afstanden,  Christen  —  Hedning,  saa  bestemmer  Fuglen 
Intet;  thi  her  er  ikke  Tale  om  Armod  og  Overflod,  om  Ringhed 
og  Høihed,  men  om  Formastelighed. 


VI. 

Selvplagelsens  Bekymring. 

Bekymrer  Eder  derfor  ikke  for  den  anden  Morgen 
—  efter  alt  saadant  søge  Hedningene. 


D 


en  Bekymring  har  Fuglen  ikke.  Hvor  høit  end  oppe 
fra  Fuglen  saae  ud  over  hele  Verden,  i  hvad  den  end  saae,  den 
saae  aldrig  »den  næste  Dage;  hvad  den  end  saae  paa  sin  lange 
Reise,  den  saae  aldrig  »den  næste  Dag«.  Og  sige  vi  end  om  Lilien 
»den  staaer  idag,  imorgen  kastes  den  i  Ovnen,«  o,  denne  ædle  een- 
foldige  Vise,  Lilien,  den  er  som  Den,  hvem  dette  slet  ikke  angaaer, 
hvor  meget  og  hvor  nær  det  end  angaaer  den,  deo  er  ene  beskjef- 
tiget  med,  hvad  der  dog  ogsaa  angaaer  den  nærmere,  at  den  staaer 
idag!  Hvor  mange  Dage  end  Fuglen  saae  oprinde  og  synke,  aldrig 
saae  den  »den  næste  Dag.«  Thi  Fuglen  seer  ikke  Syner  —  men 
den  næste  Dag  sees  kun  i  Aanden;  og  Fuglen  er  ikke  plaget  af 
Drømme  —  men  den  næste  Dag  er  en  haardnakket  Drøm,  som 
kommer  igjen;  og  Fuglen  er  aldrig  urolig  —  men  den  næste  Dag 
er  hver  Dags  Uro.  Og  naar  Fuglen  flyver  den  lange  Vei  til  det 
Fjerne,  da  er  det  den,  som  ankom  den  samme  Dag  til  sin  Bestem- 
melse, samme  Dag  som  den  reiste  hjemmefra.  Man  reiser  paa 
Jernbane  saa  hurtigt,  at  man  samme  Dag  ankommer  til  et  Qernt 
Sted;  men  Fuglen  er  snildere  eller  burtigere,  den  reiser  mange, 
mange  Dage  og  ankommer  samme  Dag.  Saa  hurtigt  kan  man  dog 
ikke  reise  paa  Jernbane,   hvis   man  da   skal    reise    lige    saa    langt. 

Nei,  Ingen  kan  faae  Tiden  til  at  gaae  saa  hurtigt  som  Fuglen,  og 
Ingen  kan  i  saa  kort  Tid  komme  saa  langt  som  Fuglen.  For 
Fuglen  er  der  intet  Igaar,  og  intet  Imorgen,  den  lever  kun  een 
Dag;  og  Lilien  blomstrer  kun  een  Dag. 

Selvfølgeligt  har  Fuglen  ingen  Bekymring  for  den  næste  Dag. 
Men  Bekymringen  for  den  næste  Dag  er  just  Selvplagelse,  og  der- 
for er  Fuglen  uden  Selvplagelsens  Bekymring.  Hvad  er  nemlig 
Selvplage?  Det  er  den  Plage,  som  Dagen  Idag  (hvilken  har  nok  i 
sin  egen  Plage)  ikke  har.  Og  hvad  er  Selvplagelse?  Det  er  at 
volde  sig  selv  denne  Plage.  Thi  Fuglen  kan  ogsaa  have  Plage  den 
Dag  den  lever,  den  Dag  kan  ogsaa  for  den  have  nok  i  sin  Plage; 
men  den  næste  Dags  Plage  har  Fuglen  ikke  —  fordi  den  kun 
lever  een  Dag,  hvad  vi  ogsaa  kunne  udtrykke  paa  en  anden 
Maade:  fordi  den  intet  Selv  har.  Plage  og  den  Dag  Idag  svare 
to  hinanden;  Selvplage  og  den  næste  Dag,  det  passer  ogsaa 
sammen. 

Men  hvorledes  er  nu  Fuglen  Læremesteren?  Ganske  simpelt. 
At  Fuglen  er  uden  »den  næste  Dag«,  det  er  vist  nok:  saa  vær  Du 
som  Fuglen,  skaf  den  næste  Dag  bori,  da  er  Du  uden  Selvplagel- 
sens Bekymring;  og  det  maa  kunne  lade  sig  gjøre,  just  fordi  den 
næste  Dag  ligger  i  Selvet.  Lad  derimod  den  Dag  Idag  næsten 
ganske  gaae  ud  i  Sammenligning  med  den  næste  Dags  Plage,  saa 
er  Du  dybest  i  Selvplagelsen.  Det  er  en  Dags  Forskjel  det  Hele 
—  og  dog  hvilken  uhyre  Forskjel!  Fuglen  har  let  nok  ved  at 
▼  ære  den  næste  Dag  qvit  —  men  at  blive  den  qvit!  O,  af  alle 
Fjender,  som  med  Magt  eller  med  List  trænge  sig  ind  paa  et 
Menneske,  er  maaskee  ingen  saa  paatrængende,  som  denne  den 
næste  Dag,  der  altid  er  denne  den  næste  Dag.  At  seire  over  sit 
Sind  skal  være  større  end  at  indtage  en  Stad;  men  skal  et  Men- 
neske seire  over  sit  Sind,  maa  han  begynde  med  at  blive  den 
oæste  Dag  qvit.  Den  næste  Dag,  ja  den  er  som  en  Trold,  der 
kan  klæde  sig  i  alle  Skikkelser,  den  kan  see  saa  uhyre  forskjellig 
ad,  men  er  alligevel  —  den  næste  Dag. 

Den  Christne  har  ikke  denne  Bekymring. 

Bekymringen  for  den  næste  Dag  sætter  man  oftest  kun  i  For- 
bindelse med  Bekymring  for  Udkommet.  Dette  er  en  meget  over- 
Qadisk  Betragtning.  Al  jordisk  og  verdslig  Bekymring  er  i  Grunden 
for  den  næste  Dag.     Den  jordiske    og  verdslige  Bekymring  mulig- 


At  leire  over  sit  Sind  skal  være  større  osv.]  Ordspr.  16,  32. 

gjordes  just  derved,  at  Mennesket  sammensattes  af  det  Timelige  og 
det  Evige,  blev  et  Selv;  men  idet  han  blev  Selv,  blev  den  næste 
Dag  til  for  ham.  Og  her  er  det  i  Grunden,  at  Slaget  staaer.  O^ 
verdslig  og  jordisk  Bekymring  —  naar  man  nævner  dette  Ord: 
hvilket  uhyre  Indbegreb  af  Forskjellighed,  hvilken  broget  Lidenskaber- 
nes Mængde,  hvilken  Modsætningernes  Blanding !  Og  dog  er  det  Hele 
kun  eet  Slag,  Slaget  ved  den  næste  Dag!  Og  den  næste  Dag,  det 
er  saadan  en  lille  Flække,  som  dog  er  blevet  og  bliver  navnkun- 
dig; thi  det  var  og  er  ved  den,  at  det  største  Slag  leveres,  det 
meest  afgjørende  —  der  afgjøres  Timelighed  og  Evighed.  Den 
næste  Dag;  det  er  Entrehagen,  ved  Hjælp  af  hvilken  Bekymringers 
uhyre  Masse  faaer  fat  i  »den  Enkeltes«  lette  Skib  —  lykkes  det,, 
saa  er  han  i  hiin  Magts  Vold.  Den  næste  Dag,  det  er  i  Lænken 
den  første  Ring,  som  lænker  et  Menneske  sammen  med  Tusinder 
til  hiin  Bekymringens  Overflod,  der  er  af  det  Onde.  Den  næste 
Dag,  ja  det  er  forunderligt  —  naar  ellers  et  Menneske  dømmes  for 
Livstid,  saa  hedder  det  i  Dommen,  at  det  er  for  Livstid;  men 
Den,  der  dømmer  sig  selv  til  Bekymring  for  den  næste  Dag,  han 
dømmer  sig  selv  for  Livstid.  See  derfor,  om  der  ikke  i  Himlen 
skulde  findes  en  Frelse  fra  den  næste  Dag,  thi  paa  Jorden  fandtes 
den  ikke;  end  ikke  ved  at  døe  den  næste  Dag  undgaaer  Du  den^ 
den  var  jo  til  den  Dag  Du  levede.  Men  er  der  for  Dig  ingen 
næste  Dag,  saa  er  al  jordisk  Bekymring  tilintetgjort,  ikke  blot  den 
for  Udkommet;  thi  alt  Jordisk  og  Verdsligt  er  dog  kun  attraa- 
værdigt  for  den  næste  Dags  Skyld  —  og  usikkert  paa  Grund  af 
den  næste  Dag;  med  den  næste  Dag  taber  det  sin  Fortryllelse  og 
sin  ængstende  Usikkerhed.  Og  er  der  for  Dig  ingen  næste  Dag,, 
saa  er  Du  enten  en  Døende,  eller  En,  der  ved  at  afdøe  fra  Time- 
ligheden, greb  det  Evige,  enten  En,  der  virkeligt  er  en  Døende 
eller  En,  der  virkeligt  lever. 

Evangeliet  siger:  »hver  Dag  har  nok  i  sin  egen  Plage.«  Men 
er  dette  et  Evangelium,  det  er  jo  snarere  som  af  en  Begrædelsens 
Bog,  det  er  jo  at  gjøre  hele  Livet  til,  at  indrømme,  at  hele  Livet 
er  idel  Plage,  naar  hver  Dag  har  nok  af  Plage.  Man  skulde  jo 
troe,  at  et  Evangelium  maatte  forkynde,  at  hver  Dag  var  fri  for 
Plage,  eller  at  der  kun  var  enkelte  uheldige  Dage.  Dog  er  det  et 
Evangelium,  og  det  afsier  sandeligen  heller  ikke  Myggen  for  at 
nedsluge  Kamelen;  thi  det  retter  sig  mod  Selvplageisens  Uhyre  — 
og  antager,  at  de  daglige  Plager  kommer  et  Menneske  nok  ud  af 
det  med.  Det  siger  derfor  egentligen,  hver  Dag  skal  have  sin 
Plage.  Vel  staaer  dette  Ord  ikke  i  Evangeliet,  men  der  staaer 
»den  Dag  i  Morgen  skal  bekymre  sig  for  sit  Eget;«  men  skal  dea 

bekymre  sig  for  sit  Eget,  saa  skal  Du  altsaa  være  uden  Bekymring 
for  den,  lade  den  skjøtte  sig  selv.  Altsaa  skal  Du  i  Forhold  til 
Plage  have  nok  i  den,  som  hver  Dag  har,  siden  Du  skal  lade 
den  næste  Dag  skjøtte  sig  selv.  Er  dette  ikke.  saaledes?  Naar 
Læreren  siger  til  en  Discipel  >Du  skal  lade  Din  Sidemand  i  Ro, 
lade  ham  skjøtte  sig  selv,€  saa  siger  han  jo  tillige  »Du  har  nok  i 
at  passe  Dig  selv,  og  Du  skal  deri  have  nok.t  Hver  Dag  skal 
have  sin  Plage,  det  er,  pas  Du  blot  paa  at  blive  fri  for  den  næste 
Dags  Plage,  tag  Du  roligt  og  glad  til  Takke  med  hver  Dags  Plage, 
Du  staaer  Dig  godt  derved:  ved  at  blive  fri  for  den  næste  Dags 
Plage.  Vær  Du  derfor  nøisom,  hav  Gudsfrygt  med  Nøisomhed; 
thi  hver  Dag  har  nok  i  sin  Plage.  Gud  sørger  ogsaa  i  denne 
Henseende,  han  tilmaaler  af  Plage  hvad  der  er  nok  for  hver 
Dag;  saa  tage  Du  heller  ikke  mere  end  det  Tilmaalte,  som  just  er 
nok,  medens  Bekymringen  for  den  næste  Dag  er  Havesyge. 

Det  gjelder  for  Alt  i  Livet,  at  være  rigtigt  stillet,  at  indtage 
den  rette  Stilling.  Denne  indtager  den  Christne  i  Forhold  til  den 
næste  Dag;  thi  den  er  ikke  til  for  ham.  —  Det  er  bekjendt  nok, 
at  der  foran  Skuespilleren,  blendet  som  han  er  af  Lysvirkningen, 
ligger  det  dybeste  Mørke,  den  sorteste  Nat.  Man  skulde  nu  troe, 
at  dette  maatte  forstyrre  ham,  gjøre  ham  urolig.  Men  nei,  spørg 
ham,  og  Du  skal  høre,  han  tilstaaer  selv,  at  just  Dette  understøtter 
ham,  gjør  ham  rolig,  holder  ham  i  SkufTelsens  Fortryllelse.  Der- 
imod vilde  det  forstyrre  ham,  om  han  kunde  see  noget  Enkelt, 
skimte  en  enkelt  Tilskuer.  Saaledes  med  den  næste  Dag.  Man 
klager  stundom  over,  og  finder  det  sørgeligt,  at  Fremtiden  ligger 
saa  mørk  for  En.  O,  Ulykken  er  just,  naar  den  ikke  er  mørk 
nok,  naar  Frygt  og  Anelse  og  Forventning  og  jordisk  Utaalmodig- 
hed  skimte  den  næste  Dag!  —  Den,  der  roer  en  Baad,  vender 
Ryggen  mod  Maalet,  som  han  dog  arbeider  til.  Saaledes  med  den 
næste  Dag.  Naar  et  Menneske  ved  det  Eviges  Hjælp  lever  for- 
dybet i  den  Dag  Idag,  saa  vender  han  Ryggen  mod  den  næste 
Dag.  Jo  mere  han  evigt  er  fordybet  i  den  Dag  Idag,  jo  mere  af- 
gjort vender  han  den  næste  Dag  Ryggen,  saa  han  slet  ikke  seer 
den.  Naar  han  vender  sig  om,  forvirrer  det  Evige  sig  for  hans 
Øie  og  bliver  den  næste  Dag.  Men  naar  han  for  ret  at  arbeide 
mod  Maalet  (Evigheden),  vender  den  Ryggen,  seer  han  slet  ikke 
den  næste  Dag,  medens  han  ved  Hjælp  af  det  Evige  seer  ganske 
tydeligt  den  Dag  Idag,  dens  Opgaver.  Men  naar  der  ret  skal  ar- 
bejdes idag,  maa  et  Menneske  være  saaledes  vendt.  Det  er  altid 
sinkende  og  adspredende,  hvert  Øieblik  utaalmodigt  at  ville  see 
efter  Maalet,  om  man  kommer  det  lidt  nærmere   og   nu  igjen   lidt 

nærmere.  Nei,  vær  for  evig  og  i  Alvor  besluttet,  saa  vender  Du 
Dig  ganske  til  Arbeidet  —  og  Ryggen  til  Maalet.  Saaledes  er  man 
vendt,  naar  man  roer  en  Baad,  men  saaledes  er  man  ogsaa  stillet, 
naar  man  troer.  Man  skulde  mene,  at  den  Troende  var  længst 
fjernet  fra  det  Evige,  han,  som  ganske  har  vendt  det  Ryggen  og 
lever  idag,  medens  den  Skimtende  staaer  og  seer  efter  det.  Og 
dog  er  den  Troende  det  Evige  allernærmest,  medens  en  Apokalyp* 
tiker  er  det  Evige  allerfjernest.  Troen  vender  det  Evige  Ryggen, 
just  for  at  have  det  ganske  hos  sig  i  den  Dag  Idag.  Men  vender 
et  Menneske  sig,  og  især  i  jordisk  Lidenskab,  mod  det  Tilkom- 
mende, saa  er  han  længst  fra  det  Evige,  saa  bliver  den  næste  Dag 
en  uhyre,  forvirret  Skikkelse,  som  Eventyrets.  Ligesom  hine 
Dæmoner,  om  hvilke  vi  læse  i  første  Mosebog,  avlede  Børn 
med  jordiske  Qvinder,  saaledes  er  det  Tilkommende  den  uhyre 
Dæmon,  der  med  Menneskets  qvindagtige  Indbildning  avler  den 
næste  Dag. 

Men  den  Christne  troer,  just  derfor  bliver  han  den  næste  Dag 
qvit.  Den  Troende  er,  sammenlignet  med  Selvplageren,  lige  mod- 
sat stillet;  thi  denne  glemmer  aldeles  den  Dag  Idag  af  Bekymring 
for  og  beskjeftiget  med  den  næste  Dag.  Den  Troende  er  en  Nær- 
værende, og  tillige,  hvad  dette  Ord  i  hiint  fremmede  Sprog  beteg- 
ner, en  Mægtig.  Selvplageren  er  en  Fraværende,  en  Afmægtig. 
Det  Ønske  høres  ofte  i  Verden  at  være  samtidig  med  een  eller 
anden  stor  Begivenhed,  eller  stor  Mand;  man  mener,  at  Samtidig- 
heden maatte  udvikle  En  og  gjøre  En  til  noget  Stort.  Maaskee! 
Men  skulde  det  ikke  være  noget  mere  end  et  Ønske  værd  at  være 
samtidig  med  sig  selv!  Thi  hvor  sjeldent  et  Menneske,  der  virke- 
lig er  samtidig  med  sig  selv;  de  Fleste  ere  gjerne  i  Følelse,  i  Ind- 
bildning, i  Forsæt,  i  Beslutning,  i  Ønske,  i  Længsel,  apokalyptisk, 
i  Skuespils-Skuffelse  hundrede  tusinde  Mile  forud  for  sig  selv,  eller 
adskillige  Menneske-Aldere  forud  for  sig  selv.  Men  den  Troende 
(den  Nærværende)  er  i  høieste  Forstand  samtidig  med  sig  selv. 
Og  det,  ved  det  Eviges  Hjælp  at  være  ganske  samtidig  med 
sig  selv  idag,  det  er  ogsaa  det  meest  Dannende  og  Udviklende,  det 
er  Evighedens  Vinding.  Der  var  da  vel  heller  aldrig  nogen  sam- 
tidig Begivenhed,  ei  heller  nogen  høistæret  Samtidig  saa  stor  — 
som    Evigheden.     Og    denne    Samtidighed    idag    er  just    Opgaven; 


en    Apokalyptiker]   En,    der   grunder    over   de   sidste   Ting.  hine 

Dæmoner]  1.  Mos.  6,  2.  i  hiint  fremmede  Sprog]  paa  Latin  betyder 

præsens  •nærværende«  og  »mægtig«. 

naar  den  løses,  er  det  Troen.    Derfor  anpriser  den  Christne  (hvad 

en  af  de   strengeste  Kirkefædre   gjør)  et  Ord   af  Sirach    ikke    som 

Klogskabs-Regel,  men  som  Gudsfrygt  (30,  24):    »elsk    Din   Sjel,    og 

trøst  Dit  Hjerte,  og  driv  Sorg  langt  fra  Dige  —  hvo    var    vel    og 

saa    grusom,    som  Selvplageren    er   mod   sig  selv!     Men  alle  hans 

Piinsler,  alle  disse  grusomt  opfundne  og  grusomt  øvede  martrende 

Qvaler    ere   indbefattede   i   dette  ene  Ord,  den  næste  Dag.     Og  nu 

Midlet  herimod!    Man  fortæller,  at  man  i  en  Bogsamling  i  Spanien 

fandt  en  Bog,  paa  hvis  Ryg  stod:  »det  bedste  Middel  mod  Kjettere«. 

Man  aabnede  den,  eller  rettere  man  vilde  aabne  den,  men  see  det 

var  ingen  Bog,  det  var  et  Foderal,  hvori  der  laae  en  Svøbe.    Skulde 

man  skrive  en  Bog,  kaldet  »det  eneste  Middel   mod  Selvplagelse«, 

saa    er    den    kort    skrevet:    »lad  hver  Dag  have  nok  i  sin  Plage.« 

Xaar  derfor  den  Christne  arbeider,    og  naar  han  beder,    taler  han 

kun  om  den  Dag  Idag:  han  beder  om  det  daglige  Brød  »idag«,  om 

Velsignelse  til  sit  Årbeide  »idag«,  om  at  undgaae  det  Ondes  Snare 

)idag«,  om  at  komme  Guds  Rige  nærmere  »idag«.    Dersom  nemlig 

et  Menneske,  just  fordi  han  har  stiftet  Bekjendtskab  med  Rædselen, 

i  Sjelens  Lidenskab  beder  saaledes:  frels  mig,  o  Gud,  fra  mig  selv 

og  fra  den  næste  Dag,  da  beder  han  ikke  christeligt,  og  den  næste 

Dag    har   allerede  for  megen  Magt   over   ham.     Thi  den  Christne 

beder  »frels  mig  idag  fra  det  Onde«.    Dette  er  den  sikkreste  Frelse 

fra    den    næste    Dag,    men    derhos   jo  ogsaa  beregnet  paa,   at  der 

bedes  saaledes  hver  Dag;  glemmes  det  en  Dag,  kommer  strax  den 

næste  Dag  tilsyne.     Men   den   Christne    glemfher    ikke    nogen   Dag 

at  bede,  derfor  frelser  han  sig  gjennem  Livet,   Troen   frelser   hans 

Mod,  hans  Glæde,   hans  Haab.     Den   frygtelige  Fjende   er   til,    den 

næste  Dag,    men    den  Christne   maler  ikke  Djævelen   paa  Væggen, 

maner  ikke  det  Onde  og  Fristelsen  frem,   han    taler   slet   ikke  om 

den  næste  Dag,  men  kun  om  den  Dag  Idag;  og  om  den  taler  han 

med  Gud. 

At  leve  saaledes,  at  udfylde  den  Dag  Idag  med  det  Evige  og 
ikke  med  den  næste  Dag,  har  den  Christne  lært  eller  lærer  han 
thi  den  Christne  er  altid  en  Lærende)  af  Forbilledet.  Hvorledes 
har  Han  baaret  sig  ad  med  at  leve  uden  Bekymring  for  den  næste 
Dag,  han,  der  lige  fra  sit  Livs  første  Øieblik,  da  han  fremtraadte 
som  Lærer,  vidste  hvorledes  hans  Liv  vilde  ende,  at  den  næste 
Dag  var  hans  Korsfæstelse;  vidste  det,  medens  Folket  jublende 
hilsede  ham  som  Konge  (o,  bittre  Viden  just  i  det  Øieblik!);  vidste 
det,  da  der  raabtes  Hosianna  ved  Indtoget,  at  der  skulde  raabes 
Korsfæst«,  og  at  det  var  dertil  han  holdt   sit  Indtog  —  han,   der 

altsaa  bar  hver  Dag  denne  overmenneskelige  Videns  uhyre  Vægt: 
hvorledes  har  Han  baaret  sig  ad  med  at  leve  uden  Bekymring  for 
den  næste  Dag?  Han,  der  ikke  leed,  som  et  Menneske  lider,  paa 
hvem  Modgang  og  Gjenvordigheder  storme  ind,  men  som  ogsaa  i 
ethvert  Øieblik  har  den  Mulighed  for  sig,  at  det  dog  var  muligt, 
at  Alt  endnu  kunde  blive  godt  —  thi  Han  vidste,  at  det  var  uund- 
gaaeligt;  Han,  som  med  hvert  Offer  mere,  han  bragte  Sandheden, 
vidste,  at  han  fremskyndede  sin  Forfølgelse  og  Undergang,  saa 
han  altsaa  havde  sin  Skjæbne  i  sin  Magt,  kunde  sikkre  sig  Konge- 
magtens Glands  og  Slægtens  tilbedende  Beundring,  hvis  han  vilde 
slippe  Sandheden,  men  ogsaa  med  endnu  større  Vished  sikkre  sig 
sin  Undergang,  hvis  han  (o,  evig  sikkre  Vei  til  Undergang!)  i  slet 
Intet  svigtede  Sandheden:  hvorledes  bar  han  sig  ad  med  at  leve 
uden  Bekymring  for  den  næste  Dag  —  Han,  som  dog  ikke  var 
ukjendt  med  denne  Angestens,  saa  lidet  som  med  nogen  anden 
menneskelig  Lidelse,  Han,  der  i  et  Smertens  Udbrud  sukkede  »og 
gid  den  Time  allerede  var  kommen«?  See  man  taler  i  Krigssproget 
om  at  dække  en  Hærfører,  medens  han  angriber  Fjenden,  at  dække 
ham,  for  at  Ingen  skal  falde  ham  i  Ryggen:  hvorledes  har  Han 
baaret  sig  ad,  for,  medens  han  levede  den  Dag  Idag,  at  dække  sig 
mod  den  Fjende,  der  vilde  falde  ham  i  Ryggen,  den  næste  Dag  — 
thi  just  fordi  Han  i  en  ganske  anden  Forstand  end  noget  Menneske 
havde  det  Evige  hos  sig  i  den  Dag  Idag,  just  derfor  vendte  Han 
jo  den  næste  Dag  Ryggen.  Hvorledes  bar  Han  sig  ad?  Langt  fra 
os  være  formasteligt  Forsøg  paa  at  vinde  menneskelig  Beundring 
ved  at  udgrunde,  hvad  der  ikke  skal  udgrundes;  vi  troe  ikke,  at 
Han  kom  til  Verden  for  at  give  os  Emne  til  en  lærd  Undersøgelse. 
Men  kom  Han  til  Verden  for  at  sætte  Opgaven,  for  at  efterlade  et 
Fodspor,  saa  skulle  vi  jo  lære  af  ham.  Vi  have  derfor  ogsaa  alie- 
rede i  Spørgsmaalet  ladet  indflyde  Svaret,  mindet  om,  hvorledes 
Han  har  baaret  sig  ad,  hvad  vi  skulle  lære:  Han  havde  hos  sig 
det  Evige  i  den  Dag  Idag,  derfor  havde  den  næste  Dag  ingen  Magt 
over  ham,  den  var  ikke  til  for  ham.  Den  havde  ingen  Magt  over 
Ham,  førend  den  kom;  og  da  den  kom  og  var  den  Dag  Idag, 
havde  den  ingen  anden  Magt  over  Ham  end  hvad  der  var  Faderens 
Villie,  hvori  Han  evig  frit  havde  samtykket,  og  hvorunder  Han 
lydigt  bøiede  sig. 

Hedningen  derimod  har  denne  Bekymring;  thi  Heden- 
skab er  just  Selvplagelse.  Istedetfor  at  kaste  al  sin  Sorg  paa  Gud, 
har  Hedningen  al  Plagen;  han  er  uden  Gud,  just  derfor  den 
plagede  Mand,  Selvplageren.     Da    han    nemlig    er    uden    Gud,    saa 

kan  det  jo  heller  ikke  være  Gud,  der  paalægger  ham  nogen  Plage. 
Forholdet  er  heller  ikke  dette:  uden  Gud  —  uden  Plage,  med  Gud 
—  med  Plage,  men  dette:  med  Gud  —  uden  Plage,  uden  Gud  — 
med  Plage. 

»Lader  os  æde  og  drikke,  thi  imorgen  skulle  vi  døe«.  Men 
saa  er  jo  Hedningen  uden  Bekymring  for  den  næste  Dag,  han 
siger  jo  selv,  at  der  ingen  næste  Dag  er.  Nei,  han  bedrager 
sandeligen  ikke  Christendommen,  og  det  lykkes  ham  heller  ikke  at 
bedrage  sig  selv.  Thi  just  denne  Tale  gjenlyder  af  Ångesten  for 
den  næste  Dag,  Tilintetgjørelsens  Dag,  Ångesten,  der,  skjøndt  et 
Skrig  fra  Afgrunden,  vanvittigt  skal  betyde  Glæde.  Han  er  saa 
angest  for  den  næste  Dag,  at  han  styrter  sig  i  vild  Bedøvelse,  for 
om  muligt  at  glemme  den  —  og  hvor  angest  han  er:  er  det  at  være 
uden  Bekymring  for  den  næste  Dag?  Er  dette  at  være  uden  Noget, 
saa  er  det  at  være  uden  Forstand  eller  at  være  afsindig.  Og 
Imorgen  er  ogsaa  Omqvædet  i  Dagens  Glæde,  Verset  ender  jo  be- 
standigt saaledes  »thi  imorgen«.  Man  taler  rigtignok  om  en  For- 
tvivlelsens Livs-Lyst,  der  just  fordi  den  ikke  har  den  næste  Dag, 
lever,  som  det  hedder,  ganske  i  den  Dag  Idag.  Men  dette  er  en 
Skuffelse,  thi  paa  den  Maade  kan  man  netop  ikke  leve  i  den  Dag 
Idag,  allermindst  ganske.  Et  Menneske  har  det  Evige  i  sig,  og 
derfor  kan  han  umuligt  være  ganske  i  det  reent  Øieblikkelige. 
Jo  mere  han  gjør  Forsøget  paa  at  ville  undvære  det  Evige,  desto 
fjernere  er  han  netop  fra  at  leve  den  Dag  Idag.  Om  Hedningen 
skal  døe  imorgen,  det  lade  vi  uafgjort;  vist  er  det,  han  lever 
ikke  den  Dag  Idag. 

»Men  imorgen!«  Thi  som  den  Christne  bestandigt  kun  taler 
om  Idag,  saa  taler  Hedningen  bestandigt  kun  om  Imorgen.  Det 
gjør  ham  egentligen  hverken  fra  eller  til,  hvorledes  den  Dag  Idag 
er,  glædelig  eller  sørgelig,  lykkelig  eller  ulykkelig,  han  kan  hverken 
komme  til  at  nyde  eller  til  at  bruge  den,  thi  han  kan  ikke  komme 
bort  fra  den  usynlige  Skrift  paa  Væggen,  Imorgen.  Imorgen  skal 
jeg  maaskee  sulte,  selv  om  jeg  ikke  gjorde  det  idag;  imorgen  skal 
maaskee  Tyve  stjæle  min  Rigdom,  eller  Bagvaskere  min  Ære,  For- 
krænkeligheden min  Skjønhed,  Tilværelsens  Misundelse  min  Lykke 
--  imorgen,  imorgen !  Idag  staaer  jeg  paa  Lykkens  Tinde  —  o, 
fortæl  mig  endnu  idag  en  Ulykke,  hurtigt,  hurtigt,  —  thi  ellers  vil 
vel  imorgen  Alt  grændseløst  være  tabt.     Hvad  er  Angest?     Det   er 

den  næste  Dag.  Og  hvorfor  var  Hedningen  meest  angest,  netop 
naar  han  var  lykkeligst?  Fordi  Modgang  og  Ulykke  dog  maaskee 
havde  tjent  til  for  en  Deel  at  slukke  hans  jordiske  Bekymrings  Ild. 
Thi  jordisk  Bekymring  føder,  avlende,  Angest,  der  igjen,  nærende, 
føder  Bekymringen.  For  at  bringe  Gløden  til  at  brænde  i  Flamme 
maa  der  Træk.  Men  Attraaen,  den  jordiske,  og  Usikkerheden,  den 
jordiske,  disse  to  Strømninger  danne  netop  Træk,  som  opflammer 
Lidenskabens  Ild,  hvori  Angesten  er. 

Med  hvem  strider  da  Hedningen  i  Angest?  Med  sig  selv,  med 
en  Indbildning;  thi  den  næste  Dag  er  et  afmægtigt  Intet,  hvis  Du 
ikke  selv  giver  den  Din  Kraft.  Og  dersom  Du  ganske  giver  den  al 
Din  Kraft,  saa  faaer  Du,  som  Hedningen  gjør  det,  paa  en  forfær- 
delig Maade  at  vide,  hvor  stærk  Du  er  —  thi  hvilken  uhyre  Magt 
er  ikke  den  næste  Dag!  Den  næste  Dag,  som  Hedningen  med  Gru 
i  Sjelen  gaaer  imøde,  modstræbende  som  Den,  der  slæbes  til  Retter- 
stedet, forgjeves  arbeidende  imod  som  Den,  der  fortvivlet  fra  et 
Vrag  strækker  Armene  mod  Land,  trøstesløs  som  Den  der  fra  Land 
seer  sin  hele  Eiendom  synke  i  Havet! 

Saaledes  fortærer  Hedningen  sig  selv,  eller  den  næste  Dag 
fortærer  ham.  Ak,  der  gik  en  menneskelig  Sjel  ud,  han  tabte  sit 
Selv.  Ingen  veed,  hvorledes  det  skeete;  det  var  ikke  Nød  eller 
Ulykke  eller  Modgang;  Ingen  saae  den  rædsomme  Magt,  som  for- 
tærede dette  Menneske,  men  han  fortæredes.  Som  en  usalig  Aand, 
der  ikke  fandt  Hvile  i  Graven,  saaledes  lever  han  liig  et  Gjenfærd, 
det  er,  han  lever  ikke.  Som  man  taler  om  uordentligt  at  gjøre 
Nat  til  Dag,  saaledes  vil  han  fortvivlet  gjøre  Idag  til  den  .næste 
Dag.  Derfor  lever  han  ikke  idag,  og  han  lever  ikke  til  den  næste 
Dag.  Han  lever  ikke  til  den  næste  Dag,  dette  sige  vi  om  den 
Syge,  hvem  Lægen  har  opgivet;  men  den  Syge  lever  dog  idag. 
Selvplageren  derimod  lever  endnu  nøiagtigere  forstaaet  ikke  til  den 
næste  Dag,  han  er  opgiven,  da  han  opgav  det  Evige,  han  lever 
end  ikke  idag,  skjøndt  han  lever,  endnu  mindre  til  imorgen,  thi 
for  at  leve  til  imorgen  maa  man  dog  leve  idag.  Som  Fuglen,  der 
flyver  mod  en  malet  Væg  for  at  sætte  sig  i  et  af  Træerne,  og 
flyver  sig  træt  ja  maaskee  ihjel  ved  at  ville  sidde  i  et  af  disse 
Træer:  saaledes  afsjeler  Selvplageren  sit  Selv  ved  idag  at  ville 
leve  den  næste  Dag.  Som  Fuglen,  der  blev  træt  underveis  over 
Verdenshavet,  synker  med  mattede  Vingeslag  mod  Havet,  og  nu 
hverken  kan  leve  eller  døe:  saaledes  med  Selvplageren,  der  bliver 
træt  underveis  over  Afstanden  mellem  idag  og  den  næste  Dag.  At 
leve  er  at  være  til  idag;  naar  man  er  død,  er  der  intet  Idag  mere. 
Men  Selvplageren  lever,  dog  ikke  idag,  han  lever  ikke  til  imorgen. 

dog  lever  han  Dag  efter  Dag  For  ham  kan  vor  Herre  ikke  klare 
op;  thi  det  bliver  lige  mørkt  om  ham  og  lige  usaligt,  enten  han 
lever  eller  døer,  han,  som  hverken  lever  eller  døer,  og  dog  lever 
—  ja,  som  i  et  Helvede. 

Lad  os  saa  til  Slutning  tænke  paa  Fuglen,  der  var  med  i 
Evangeliet  og  skal  være  med  i  Talen.  Fuglen  ankommer  i  samme 
Dag  til  sit  Qerne  Bestemmelses-Sted;  den  Christne  er  samme  Dag, 
»endnu  idagc  i  Himmelen,  hvor  hans  Liv  er;  Hedningen  kommer 
aldrig  af  Stedet.  Fuglen  er  i  god  Forstand  en  Selvkjerlig,  som 
fornuftigt  elsker  sig  selv,  derfor  ingen  Selvplager;  den  Christne 
elsker  Gud,  derfor  ingen  Selvplager;  Hedningen  (hvad  Gud  forbyde 
og  forbyder)  hader  sig  selv,  han  er  en  Selvplager.  Fuglen  lever 
kun  een  Dag,  saaledes  er  den  næste  Dag  ikke  til  for  den;  den 
Christne  lever  evig,  saaledes  er  den  næste  Dag  ikke  til  for  ham; 
Hedningen  lever  aldrig,  altid  af  den  næste  Dag  hindret  i  at  leve. 
Fuglen  er  fritagen  for  al  Angest;  Velsignelsen  over  den  Christne 
frelser  ham  fra  al  Angest;  Hedningens  Bekymring  er  Straffen  over 
ham:  Selvplagelse  —  ingen  Synd  straffer  saaledes  sig  selv  som 
Selvplagelse. 


VII. 

Tvivlraadighedens,  Vankelmodighedens,  Trøstesløs- 
hedens Bekymring. 

Ingen   kan  tjene   lo    Herrer  —    efter   all    saadanl 
søge  Hedningene. 

en  Bekymring  har  Fuglen  ikke. 
Ere  Englene  Guds  Sendebud,  der  lyde  hvert  hans  Vink,  bruger 
han  Vindene  som  sine  Engle:  Fuglen  og  Lilien  ere  lige  saa  lydige, 
om  Gud  end  ikke  bruger  dem  som  Sendebud,  om  det  end  er,  som 
havde  han  ingen  Brug  for  dem.  Fuglen  og  Lilien  have  ingen 
Anledning  til  at  blive  sig  selv  vigtige  ved  den  Brug,  der  gjøres  nf 
dem,  de  føle  sig  ydmygt  som  til  Overflod.  Dog  ere  de  derfor  ikke 
Gud  mindre  kjere,  ei  heller  er  dette  at  være  saaledes  til  Overflod 
den  ringeste  Lykke.  Som  ikke  sjeldent  i  Menneskenes  travle  Liv 
just  den  ualmindeligt  Begavede  er  saa  omtrent  til  Overflod,  fordi 
han  ikke  passer  for  eller  ind  i  Noget  af  alt  Det,  Travlheden  vil 
anvise  ham,  beskjeftige  ham  med,  bruge  ham  til  —  og  dog  just 
hans  Overflødighed  tjener  mere  til  Skaberens  Ære  end  al  Travl- 
hedens Vigtighed;  som  Maria  ærede  Christus  bedre  siddende  ved 
hans  Fødder  end  den  travle  Marthes  Virksomhed:  saaledes  er 
Lilien  og  Fuglen  en  Skjønhedens  og  en  Glædens  Overflod,  Gud 
har  ødslet  paa  Skabningen.  Men  just  fordi  de  saaledes  ere  til 
Overflod,  fordres  der  ogsaa  af  dem  den  fuldkomneste  Lydighed. 
Vel  er  Alt,  hvad  der  er  til,  af  Naade;    men    Den,    der  i   den  Grad 

skylder  Naaden  Alt,  at  han  forstaaer,  han  er  til  Overflod,  han 
niaa  være  desto  lydigere.  Vel  er  Alt,  hvad  der  er  til.  Intet  i  den 
Almægtiges  Haand,  som  skabte  det  af  Intet;  men  hvad  der,  idet 
det  blev  til,  dog  kun  drev  det  til  at  blive  Overflod,  det  maa  dybest 
forstaae  at  det  er  Intet.  Naar  Forældre  gjøre  en  Fest  for  deres 
egne  Børn,  fordre  de  vel  den  glade  Lydighed,  eller  den  Glæde, 
der  er  Lydigheden;  men  naar  de  gjøre  en  Fest  for  fattige  Børn, 
give  Alt  til,  ganske  som  var  det  deres  egne,  saa  fordre  de  endnu 
mere  afgjørende  den  Glæde,  hvis  Hemmelighed  er  ubetinget  Ly- 
dighed. 

Men  saaledes  er  just  Lilien  og  Fuglen,  ene  tjenende  t Herren«, 
uden  Tanke  om  nogen  anden  Herre,  og  uden  een  eneste  Tanke, 
som  ikke  er  til  ham;  lydigere  i  hans  Haand  end  den  smidige 
Væxt  i  Gartnerens,  lydigere  mod  hvert  hans  Vink  end  den  slag- 
vante  Due  mod  dens  Herres.  Alt  hvad  der  hedder  Lilie  og  Fugl 
tilhører  een  Herre;  men  hver  Fugl  og  hver  Lilie  tjener  kun  denne 
ene   Herre. 

Derfor  er  Fuglen  aldrig  tvivli;aadig.  Det  er  ikke  af  Tvivl- 
raadighed,  skjøndt  det  kunde  see  ud  som,  at  Fuglen  flyver  hid 
og  did,  det  er  lige  det  Modsatte,  det  er  ganske  vist,  at  det  er  af 
Glæde;  det  er  ikke  Tvivlraadighedens  usikkre  Flugt,  det  er  den 
fulde  Lydigheds  lette  Sving.  Vel  bliver  Fuglen  snart  kjed  af 
sit  Opholdssted  og  flyver  langt  bort,  men  dette  er  ikke  Vankel- 
modighed, det  er  lige  det  Modsatte,  det  er  den  fuldkomne  Ly- 
digheds faste  og  bestemte  Beslutning;  sjclden  var  maaskee  noget 
Menneskes  Beslutning  saa  bestemt  og  stod  saa  fast.  Vel  seer  man 
ogsaa  stnndom  en  Fugl  sidde  og  hænge  med  Næbbet,  den  kan 
have  Sorg,  men  det  er  ikke  Trøstesløshed;  aldrig  er  den  lydige 
Fugl  uden  Trøst,  og  væsen tligen  er  dens  Liv  Sorgløshed,  just  fordi 
den  tjener  kun  een  Herre,  hvad  der  atter  tjener  baade  Fuglen 
og  Mennesket  bedst,  tjener  til  at  fritage  ham  for  at  sørge  trø- 
stesløst. 

Hvorledes  er  nu  Lilien  og  Fuglen  Læremesteren?  Ganske 
simpelt.  Fuglen  og  Lilien  tjener  kun  een  Herre  og  hvad  der  er 
det  Samme  tjener  ham  ganske:  saa  vær  Du  som  Lilien  og  Fuglen, 
tjen  ogsaa  Du  kun  een  Herre,  tjen  ham  af  Dit  ganske  Hjerte,  af 
Dit  ganske  Sind,  og  af  al  Din  Magt,  da  er  Du  ogsaa  uden  Bekym- 
ringen. Fornemmere  end  Fuglen  og  Lilien,  er  Du  i  Slægtskab 
med  hiin  Herre  (Lilien  og  Fuglen  ere  som  de  fattige  Børn),  men 
i  Lydighed  tjener  Du  dog  den  samme  Herre,  hvis  Du  som  Lilien 
og  Fuglen  tjener  ham  ganske. 

Den  Christne  har  ikke  denne  Bekymring. 

»Ingen  kan  tjene  to  Herrer,«  eller,  der  er  kun  een  Herre, 
som  man  kan  tjene  ganske.  Det  er  nemlig  ikke  saa  med  Valget 
mellem  de  to  Herrer,  at  naar  man  blot  vælger  een  af  To,  og  da 
tjener  denne  Ene,  ligegyldigt  hvilken  af  dem,  at  man  saa  kun 
tjener  een  Herre.  Nei,  der  er  kun  Een,  som  saaledes  er  Herre, 
er  »Herren«,  at  man,  naar  man  tjener  ham,  tjener  een  Herre;  det 
er  jo  ogsaa  klart  nok,  at  naar  der  kun  »er  een  Herre  til«,  tjener 
man  ikke  een  Herre,  naar  man  ikke  tjener  ham.  Det  er  derfor 
ikke  sandt,  at  Den,  der  valgte  ganske  at  tjene  Mammon,  kun  tjener 
een  Herre;  mod  sin  Villie  er  han  dog  i  den  anden  Herres,  i 
»Herrens«  Tjeneste.  Vælger  et  Menneske  en  anden  Herre  end 
Gud,  maa  han  hade  Gud,  »thi  han  maa  enten  elske  den  ene  og 
hade  den  anden,«  det  er,  naar  han  elsker  den  ene,  maa  han  hade 
den  anden;  men  hvor  meget  han  end  hader  Gud,  derfor  slipper 
han  dog  ikke  ud  af  hans  Tjeneste,  og  tjener  alligevel  ikke  een 
Herre.  Det  er  ikke  med  et  Menneskes  Tjeneste-Forhold  til  Gud, 
som  i  Forholdet  til  et  andet  Menneske  med  et  Tjeneste-Menneske, 
der  kan  løbe  af  sin  Tjeneste  og  saa  langt  bort,  at  hans  første 
Herre  ikke  kan  faae  ham  fat,  eller  vel  endog  flygte  til  saa  foran- 
drede Forhold,  at  hans  første  Herre  maa  opgive  sin  Fordring  paa 
ham.  Nei,  det  Menneske,  der,  om  det  end  nok  saa  fortvivlet  var 
hans  afgjorte  Villie,  valgte  at  tjene  en  anden  Herre  end  »Herren«, 
han  bliver  dog  i  to  Herrers  Tjeneste.  Og  just  denne  Selvmod- 
sigelse er  hans  Straf:  at  ville  det  Umulige;  thi  det  er  umuligt  at 
tjene  to  Herrer.  Men  det  er  ogsaa  kun  da  muligt  at  tjene  een 
Herre,  naar  man  valgte  ganske  at  tjene  »Herren.«  Det  seer  næ- 
sten fristende  ud,  det  er  næsten  som  vilde  Evangeliet  slaae  den 
menneskelige  Vilkaarlighed  løs  ved  at  sige:  een  af  To  maa  Du 
vælge.  O,  men  just  her  er  Evighedens  forfærdelige  Alvor  til  at 
holde  igjen;  thi  kun  den  Ene  kan  Du  vælge  saaledes,  at  Du  ved 
at  vælge  ham  tjfener  een  Herre.  Det  er  derfor  ikke  sandt,  at  Den, 
der  ganske  blev  enig  med  sig  selv  om  at  tvivle,  at  han  kun  tjener 
een  Herre,  Tvivlen;  thi  at  tvivle  er  netop,  som  Ordet  tyder  paa, 
at  være  uenig  med  sig  selv,  at  være  i  To.  Ei  heller  er  det  sandt, 
at  Den,  som,  hvor  afskyeligt  det  end  er,  blev  ganske  enig  med 
sig  selv  om  at  ville  være  en  Nidding,  at  han  kun  tjener  een 
Herre,  Djævelen;  thi  saa  lidet  som  der  er  Enighed  i  en  Røver- 
kule, saa  lidet  er  der  Enighed  i  det  Hjerte,  der  er  en  Røver- 
kule. Men  hvor  skulde  det  være  muligt:  i  Uenighed  at  tjene 
een  Herre! 

Den  Ghristne  tjener  kun  een  Herre,  »Herren«;  og  han  ikke 
blot  tjener  ham,  men  han  elsker  ham,  han  elsker  Herren  sin 
Gud  af  sit  ganske  Sind  og  af  sit  ganske  Hjerte  og  af  al  sin  Magt. 
Netop  derfor  tjener  han  ham  ganske;  thi  kun  Kjerlighed  ener 
ganske,  ener  det  Forskjellige  i  Kjerlighed,  ener  her  Mennesket 
ganske  i  Gud,  som  er  Kjerlighed.  Kjerlighed  er  det  fasteste  af 
alle  Baand,  thi  den  gjør  den  Elskende  til  Eet  med  Det  han 
elsker;  fastere  kan  intet  Baand  binde,  eller,  saa  fast  kan  intet 
Baand  binde.  Og  den  Kjerlighed,  som  elsker  Gud,  er  Fuld- 
kommenhedens Baand,  der  i  fuldkommen  Lydighed  gjør  Men- 
nesket til  Eet  med  den  Gud  han  elsker.  Og  Kjerligheden,  som 
elsker  Gud,  er  det  gavnligste  Baand,  der  ved  at  holde  et 
Menneske  ene  i  Guds  Tjeneste  frelser  ham  fra  Bekymringen. 
Denne  Kjerlighed  ener  et  Menneske,  den  gjør  ham  evigt  enig  med 
sig  selv  og  med  Herren  som  er  Een;  og  den  ener  Mennesket  i 
Lighed  med  Gud.  O,  salige  Tjeneste,  saaledes  at  tjene  Gud  alene! 
Derfor  lyder  det  ogsaa  saa  høitideligt,  naar  vi  i  Eet  udtale  det; 
thi  denne  Tjeneste  er  jo  »Guds-Tjeneste«,  den  Christnes  Liv  idel 
Guds-Tjeneste.  Saa  høit  drev  Fuglen  det  aldrig,  at  man  kunde 
kalde  dens  Liv  Guds-Tjeneste,  saa  fuldkommen  i  Lydighed  blev 
Fuglen  aldrig,  om  den  end  var  lige  saa  lydig. 

Men  saa  er  jo  den  Ghristne  endnu  mere  lydig  end  Fuglen? 
Ja,  det  er  han  ogsaa.  Thi  Fuglen  har  ingen  anden  Villie  end 
Gads,  men  den  Ghristne  har  en  anden  Villie,  hvilken  han  stadigt 
offrer  i  Lydighed  mod  Gud;  saa  meget  mere  lydig  er  han.  Tunge, 
men  Gud  velbehagelige  og  saa  dog  saa  salige  Offer!  O,  man  taler  om 
meget  Forskjelligt,  som  det  enkelte  Menneske  kan  elske  høiest: 
en  Qvinde,  sit  Barn,  sin  Fader,  sit  Fødeland,  sin  Konst,  sin  Viden- 
skab; men  hvad  ethvert  Menneske  i  Grunden  elsker  meest,  mere 
end  sit  eneste.  Forjættelsernes  Barn,  mere  end  sin  baade  i  Himlen 
og  paa  Jorden  eneste  Elskede,  er  dog  den  egne  Villie.  Du  skal 
derfor  ikke  lægge  Haand  paa  dette  Dit  Barn  —  Gud  er  ikke  gru- 
som; ikke  forlade  denne  Din  Elskede  —  Gud  er  ikke  haardhjertet. 
Der  er  noget  Andet,  Noget  endnu  dybere  inde,  det  er  til  Din  egen 
Frelse  at  det  fratages  Dig,  og  dog  er  der,  til  Din  egen  Skade, 
Intet  Du  holder  saa  fast  paa,  og  Intet  der  holder  saa  fast  paa 
Dig  (thi  snarere  skulde  dog  Barnet  finde  sig  i  at  blive  ofTret,  og 
Pigen  i  at  blive  Offeret):  det  er  den  egne  Villie.  See,  Fuglen,  den 
er  strax  ved  Haanden  for  at  lyde  Guds  Villie;  men  langveis  fra  i 
en  vis  Forstand  kommer  den  Ghristne,  som  dog  er  lydigere  end 
Fuglen!     Hvilken  Hurtighed  er  ogsaa  størst.  Dens,  som  staaer  ved 

Siden  af  Dig  og  i  samme  Nu  vender  sig  om,  eller  Dens,  der  fra 
det  Fjerne  dog  i  samme  Nu  er  paa  Pletten!  Fuglen  kommer  saa 
hurtigt  den  kan,  naar  Gud  kalder,  Ære  være  den,  det  er  en  Glæde 
at  see  paa  den;  men  den  Christne  kommer  uendeligt  langt  hur- 
tigere, thi  han  kommer  lige  saa  hurtigt  fra  —  at  opgive  den  egne 
Villie. 

Derfor  er  ogsaa  den  Christne  fri  fra  Bekymringen,  aldrig 
tvivlraadig  —  han  er  troende;  aldrig  vankelmodig  —  han  er 
evig  besluttet;  aldrig  trøstesløs  —  han  er  altid  glad,  altid  tak- 
kende. At  Lydighed  er  Veien  hertil,  det  har  han  lært  og  lærer 
han  af  Ham,  som  er  Veien,  Han,  der  selv  lærte  Lydighed  og  var 
lydig,  lydig  i  Alt,  lydig  i  at  opgive  Alt  (den  Herlighed,  Han  havde 
før  Verdens  Grundvold  blev  lagt),  lydig  i  at  undvære  Alt  (endog 
Det,  hvortil  han  kunde  helde  sit  Hoved),  lydig  i  at  paatage  sig  Alt 
(Slægtens  Synd),  lydig  i  at  lide  Alt  (Slægtens  Skyld),  lydig  under- 
kastende sig  Alt  i  Livet,  lydig  i  Døden. 

Saaledes  tjener  den  Christne  i  fuldkommen  Lydighed  kun  een 
Herre.  Som  Fuglen  uafbrudt  synger  til  Skaberens  Ære,  saaledes 
er  den  Christnes  Liv,  eller  han  forstaaer  idetmindste  og  tilstaaer, 
at  det  burde  være  saaledes;  og  allerede  denne  Forstaaelse,  denne 
Tilstaaelse  er  dog  en  Æres-Erklæring.  Saaledes  er  den  Christnes 
Liv,  som  en  Lovsang  til  » Herrens«  Ære,  fordi  dette  Liv  lyder  Gud 
endnu  villigere  og  i  saligere  Overeensstefaimelse  end  Sphærernes. 
Dette  Liv  er  Lovsangen;  thi  Gud  kan  et  Menneske  kun  prise  ved 
Lydighed,  bedst  ved  fuldkommen  Lydighed.  Men  derfor  er  denne 
Lovsangens  Tone  saa  høit  stemt  og  saa  dybt  greben,  fordi  den 
ydmyge,  glade  Lydighed  ikke  priser  hvad  et  Menneske  forstaaer, 
men  hvad  han  ikke  forstaaer.  Og  derfor  er  denne  Lovsangs  In- 
strument ikke  hiin  den  menneskelige  Forstands  Barne-Trompet,  men 
den  er  Troens  himmelske  Basune.  Den  Christne  lovsynger  kun 
Eet,  og  ved  Lydighed:  at  Gud  gjør  Alt,  og  at  Alt  hvad  Gud  gjør 
er  idel  Naade  og  Viisdom.  Det  er  da  og  egentligen  en  Art  Næsviis- 
hed,  en  Opsætsighed,  som  den  Christne  aldrig  kunde  ville  tillade 
sig,  saadan  uden  videre  at  takke  Gud,  fordi  Det  hænder,  som  man 
selv  mener  at  kunne  forstaae,  at  det  er  En  gavnligt  og  glædeligt. 
Vederfares  Sligt  den  Christne,  takker  han  vel,  han  som  takker 
altid;  men  just  da  er  han  tvivlsom  og  mistroisk  mod  sig  selv,  han 
beder  Gud  om  Tilgivelse,  hvis  han  skulde  takke  for  heftigt,  for 
heftigt,   fordi  Det,   der  skeete,   efter  hans  barnagtige  Begreb  syntes 

ham  gavnligt  og  glædeligt.  Dette  er  aemiig  den  egentlige  Lovsang, 
Hymnen,  Høisangen :  ved  glad  og  ubetinget  Lydighed  at  prise  Gud, 
naar  man  ikke  kan  forstaae  ham.  At  prise  ham  paa  den  Dag,  da 
Alt  gaaer  Dig  imod,  da  det  sortner  for  dit  Øie,  naar  Andre  maa- 
skee  let  »kunde  ville  bevise  Dig,  at  der  er  ingen  Gud  til  —  da, 
istedetfor  at  blive  Dig  vigtig  ved  at  bevise,  at  der  er  en  Gud, 
ydmygt  at  bevise,  at  Du  tro  er,  at  der  er  en  Gud  til,  at  bevise 
det  ved  glad  og  ubetinget  Lydighed:  det  er  Lovsangen.  Ikke  er 
Lovsangen  noget  Høiere  end  Lydigheden,  men  Lydigheden  er  den 
eneste  sande  Lovsang;  i  Lydigheden  er  Lovsangen,  og  er  Lovsan- 
gen Sandhed,  er  den  Lydigheden.  I  Forhold  til  et  Menneske  kan 
Du,  for  at  føle  hans  Villie,  gjøre  hvad  der  virkelig  er  Dig  selv  til 
Skade;  om  end  Skaden  aldrig  bliver  stor,  da  det  dog  ogsaa  er 
Dig  selv  til  Velsignelse  at  offre  Dig  for  en  Andens  Skyld.  Men 
skulde  det  ogsaa  være  muligt,  at  jeg  ved  at  lyde  Guds  Villie  paa 
nogen  Maade  kunde  gjøre  mig  selv  Skade  —  naar  dog  vel  hans 
Villie  er  mit  eneste  sande  Gavn!  Men  naar  saa  er,  skulde  saa 
Lydigheden  ikke  altid  være  glad,  skulde  den  eet  eneste  Øieblik 
betænke  sig  paa  at  være  glad,  det  er  jo  ene  og  alene  mit  eget 
Gavn  der  fordres! 

Al  Skabningen  lover  Gud  ved  at  lyde  hans  Vink;  den  Christ- 
nes  -Ltiv  lover  ham  ved  en  end  fuldkomnere  Lydighed,  ved  glad 
Lydighed  ogsaa  da,  naar  han  forstaaer,.  at  han  ikke  forstaaer  Gud. 
Hvor  skulde  saa  den  Dør  være  ladet  aaben,  eller  den  Bagport 
ubevogtet,  ad  hvilken  Tvivlraadigheden,  eller  Vankelmodigheden 
end  sige  Trøstesløsheden  skulde  kunne  snige  sig  ind  i  den  Christ- 
nes  Sjel!  Nei,  ingen  Fæstning  er  saa  sikker  som  Troens!  Enhver 
anden  Fæstning  —  selv  om  Fjenden  ingen  Port  fandt  aaben,  ingen 
Sti  op  ad  Bjerget  banet  eller  ingen  Mulighed  af  at  bane  den,  han 
skal  dog  ved  ganske  at  afskjære  den  al  Forbindelse  med  Omver- 
denen, al  Tilførsel,  tilsidst  hungre  den  ud  og  tvinge  den  til  Over- 
givelse. Men  jo  mere  Du  afskjærer  Troen  al  Tilførsel  fra  Omver- 
denen (Tvivlraadighedens,  Vankelmodighedens,  Trøstesløshedens  — 
Ja  der  er  intet  andet  Tilsvarende  til  hvad  Tilførsel  en  Fæstning 
behøver  udenfra),  desto  sikkrere  er  Fæstningen;  Du  tager  Feil, 
naar  Du  mener,  at  Du  angriber  den.  Du  befæster  den.  Det  er 
kun  en  stadselig  Usandhed,  at  kalde  en  Fæstning  en  lille  Verden 
for  sig  selv.  Men  Troens  Fæstning  er  en  Verden  for  sig  selv;  og 
den  har  Livet  inden  sine  Volde;  og  hvad  den  mindst  behøver,  ak 
ja,  hvad  der  er  den  meest  skadeligt,  er  al  Tilførsel  fra  Omver- 
denen.    Bortskjær  Troen  al  Forbindelse  med  Omverdenen,   hungre 

den  ud:  desto  uindtageligere  bliver  den,  desto  rigere  dens  Liv.    Og 
hos  Troen  1  denne  Fæstning  boer  Lydigheden. 

Hedningen  derimod  har  denne  Bekymring. 

Thi  Hedenskab  er  just  Dobbelthed,  de  to  Villier,  Hprreløshed 
eller,  hvad  der  er  det  Samme,  Trældom.  Hedenskab  er  et  Rige, 
som  er  splidagtigt  med  sig  selv,  et  Rige  i  idelig  Oprør,  hvor  den 
ene  Tyran  afløser  den  anden,  men  hvor  der  dog  aldrig  er  nogen 
Herre.  Hedenskab  er  et  Sind  i  Oprør;  ved  Djævelens  Hjælp  ud- 
drives Øieblikkets  Djævel,  og  der  farer  syv  værre  ind.  Hedenskab 
er,  hvor  forskjelligt  det  end  yttrer  sig,  i  sidste  Grund  Ulydighed, 
det.  afmægtige,  selvmodsigende  Forsøg  at  ville  tjene  to  Herrer. 
Men  derfor  er  ogsaa  Straffen  over  det:  >vee  den  Synder,  som  gaaer 
paa  to  Veie!«  Man  skal  kunne  kjende  det  paa  en  Menighed,  naar 
der  i  mange  Aar  »ingen  Præst  c  har  været,  uagtet  den  dog  har 
havt  mange  Præster:  saaledes  er  det  ogsaa  til  at  kjende  paa  Hed- 
ningen, at  der  er  mange  Herrer,  eller  at  Mange  har  været  Herre, 
men  »ingen  jHerre«  hersket  over  dette  Sind.  Der  er  Eet,  hvori 
alle  Hedninge  ligne  hinanden,  Ulydighed  mod  »Herren«;  og  der  er 
Eet,  som  ingen  Hedning  gjør,  han  tjener  ikke  een  Herre.  I  alt 
Andet  forsøger  han  sig  maaskee:  i  at  ville  tjene  een  Herre,  som 
dog  ikke  er  Herre,  i  at  ville  være  uden  Herre,  i  at  ville  tjene 
flere  Herrer  —  og  jo  mere  forsøgt  han  bliver  i  alt  Saadant,  desto 
værre  bliver  saa  hans  Sidste  end  hans  Første. 

Først  er  Hedningen  tvivlraadig.  Saalænge  han  er  tvivl- 
raadig  seer  det  ud,  som  var  der  endnu  Intet  forskyldt,  som  var 
Muligheden  af  at  vælge  den  ene  Herre  endnu  for  ham,  som  var 
han  uden  Bekymring,  og  hans  Tvivlraadighed  den  alvorlige  Over- 
veielse.  Maaskee  mener  man,  at  jo  længere  et  Menneske  bliver 
ved  at  overveie  desto  alvorligere  bliver  hans  Beslutning.  Maaskee 
~  hvis  den  ikke  ganske  udebliver.  Og  man  glemme  for  Alt  ikke, 
at  der  dog  vistnok  er  Noget  til,  hvor  der  ikke  behøves  lang  Over- 
veielse.  Saaledes  i  Forhold  til  en  Ubetydelighed;  der  vilde  en 
lang  Overveielse  dog  vel  være  et  meget  betænkeligt  Tegn.  Af 
saadanne  Ubetydeligheder  ere  der  nu  mange  i  Livet;  men  saa  er 
der  endnu  et  Noget,  i  Forhold  til  hvilket  det  at  behøve  lang 
Overveielse  er  et  meget  betænkeligt  Tegn:  det  er  Gud  eller  det  at 
vælge  Gud.  Det  Ubetydelige  staaer  i  intet  Forhold  til  en  lang 
Overveielse;  men  Guds  Ophøiethed  staaer  ogsaa  i  intet  Forhold  til 

lang  Overveielse  og  Betænkning.  Den  lange  Overveielse  er  her  saa 
langt  fra  at  være  det  Alvorlige,  at  den  just  beviser  Mangelen  paa 
Alvor,  og  beviser  det  ved  at  vise  sig  at  være  Tvivlraadighed.  Thi 
det  er  saare  langt  fra,  at  et  Menneske,  jo  længere  han  overveier 
og  overveier,  kommer  Gud  desto  nærmere,  det  er  tvertimod,  jo 
længere  Overveielsen  bliver,  medens  Valget  udsættes,  desto  mere 
fjerner  han  sig  fra  Gud.  At  vælge  Gud  er  vistnok  det  meest  af- 
gjørende  og  det  høieste  Valg;  men  >Ak<  over  det  Menneske,  som 
her  behøver  lang  Overveielse,  og  »Vee«  over  ham,  jo  længere  han 
behøver  den.  Thi  just  Troens  utaalmodige  Snarraadighed,  dens 
uendelige  Trang,  der  intet  Andet  vil  høre  om,  er  ikke  blot  Valget 
nærmest,  men  bedst  forberedt  til  Valget.  Den,  der  forskyldte  den 
Ugudelighed,  saadan  ganske  rolig  at  ville  stille  det  hen,  om  han 
nu  skulde  vælge  Gud  eller  en  anden  Herre,  han  bliver  vistnok 
tvivlraadig,  og  formodentlig  i  den  Grad,  at  han  aldrig  kommer  ud 
af  det.  Forunderligt,  man  taler  ellers  om  at  en  fattig  Familie 
har  ondt  ved  at  komme  ud  af  det;  men  Den,  der  i  Tvivlraadig- 
heden  blev  Hig  paa  Overveielse,  han  har  dog  langt  vanskeligere 
ved  at  komme  ud  af  det.  Thi  Gud  er  ikke  som  Noget  man 
kjøber  i  Kramboden,  eller  som  en  Eiendom,  hvilken  man,  naar 
man  klogt  og  forsigtigt  længe  har  prøvet  og  maalet  og  beregnet, 
forvisser  sig  om  at  være  værd  at  kjøbe.  Just  den  ugudelige  Ro, 
med  hvilken  den  Tvivlraadige  vil  begynde  i  Forhold  til  Gud  (han 
vil  jo  begynde  med  Tvivlen),  just  den  er  Opsætsigheden;  thi  der- 
ved er  Gud  nedstødt  fra  Thronen,  fra  at  være  »Herren«.  Og  naar 
man  har  gjort  det,  har  man  egentligen  allerede  valgt  en  anden 
Herre,  Selvraadigheden,  og  bliver  da  Tvivlraadighedens  Træl. 

Naar  saa  Tvivlraadigheden  har  hersket  længe  nok,  kommer 
Vankelmodigheden  (Luc.  12,  29)  til  Regjeringen.  Det  saae 
maaskee  en  tidlang  ud  som  skjulte  Tvivlraadigheden  Valgets  Spænd- 
kraft, denne  Mulighed,  i  sig.  Den  er  nu  fortæret,  hvis  den  ellers 
var  der,  Hedningens  Sjel  er  afspændt,  det  bliver  aabenbart,  hvad 
dog  Tvivlraadighed  egentlig  skjuler  i  sig.  I  Tvivlraadigheden  er 
der  dog  endnu  en  Magt  til  at  holde  igjen  mod  Tankerne,  Tvivl- 
raadigheden gjør  dog  et  Forsøg  paa  selv  at  være  Herren  i  Huset, 
der  sætter  Tankerne  sammen.  Men  nu  er  Tankernes  Herrcløshed 
kommen  til  Regjeringen,  eller  Øieblikkets  Indfald.  Indfaldet  hersker, 
ogsaa  i  Forhold  til  det  Spørgsmaal  om  at  vælge  Gud.  I  et  øie- 
blikkeligt  Indfald  synes  det  saa  Hedningen,  at  det  dog  var  rigtigst 
at  vælge  Gud,  og  saa  igjen  at  vælge  noget  Andet  og  noget  Tredie. 
Men  disse  Bevægelser,  der  Intet  betyde,  faae  heller  ingen  Betyd- 
ning, efterlade  sig  intet  Spor,   uden  den  forøgede  Dvaskhed  og  Af- 

spændthed.  Som  i  det  stillestaaende  Vands  Dvaskhed  en  Boble 
træg  stiger  op  og  tomt  brister,  saaledes  bobler  Vankelmodigheden 
i  Indfaldet,  og  bobler  saa  igjen. 

Og  naar  saa  Vankelmodigheden  har  hersket  længe  nok,  og 
naturligviis,  som  alle  ugudelige  Herskere,  blodsuget  og  udmarvet, 
kommer  Trøstesløsheden  til  Regjeringen.  Saa  ønskede  Hed- 
ningen helst  at  blive  Tanken  om  Gud  ganske  qvit;  han  ønsker  nu 
at  synke  ned  i  Verdslighedens  Tomhed,  der  at  søge  Glemsel, 
Glemsel  for  den  farligste,  just  fordi  den  er  den  meest  opløftende 
af  alle  Tanker,  den  at  være  erindret  af  Gud,  at  være  til  for  Gud. 
Hvad  er  ogsaa  farligere,  naar  man  vil  synke,  end  Alt,  hvad  der 
vil  opløfte!  Dog  har  han,  saa  mener  han,  forvundet  sin  Smerte, 
forjaget  alle  Indbildninger,  lært  at  trøste  sig.  Aah,  ja  saamænd, 
omtrent  som  naar  den  dybt  Sjunkne  for  at  trøste  sig  (o,  ræd- 
somme Trøstesløshed!)  siger  til  et  Menneske,  ved  Synet  af  hvem 
han  mindes  om  noget  Høiere:  lad  mig  gaae  for  Det,  jeg  er.  Saa 
gaaer  Aandens  Lys  ud,  en  døsig  Taage  hænger  for  hans  Øie,  han 
gider  slet  Intet;  men  dog  ønsker  han  ikke  at  døe,  han  lever  paa 
sin  Viis.  O,  rædsomme  Opløsning,  værre  end  Dødens,  at  forraadne 
levende,  uden  Kraft  til  endog  blot  at  fortvivle  over  sig  selv  og  sin 
Tilstand!  Men  Aandens  Lys  er  gaaet  ud,  og  den  Trøstesløse  bliver 
afsindigt  travl  i  allehaande  Ting,  naar  blot  Intet  minder  ham  om 
Gud;  han  træller  fra  Morgen  til  Aften,  samler  Penge,  lægger  op, 
gjør  Omsætninger  —  ja,  hvis  Du  taler  med  ham,  skal  Du  ideligt 
høre  ham  tale  om  Livets  Alvor.  O,  gyselige  Alvor,  saa  var  det 
dog  næsten  bedre  at  gaae  fra  Forstanden! 

Hvad  er  Trøstesløshed?  Ikke  just  Smertens  vildeste  Skrig, 
eller  Fortvivlelsens  Formastelse  er,  hvor  forfærdeligt  det  end  er, 
Trøstesløshed.  Men  denne  i  en  uddød  Stilhed  trufne  Overeens- 
komst  med  sig  selv,  at  alt  Høiere  er  tabt,  medens  man  derfor  dog 
nok  kan  leve,  naar  blot  Intet  minder  En  derom,  det  er  Trøstes- 
løshed. End  ikke  det  at  sørge  trøstesløst,  men  det,  ganske  at 
have  ophørt  at  sørge,  at  kunne  tabe  Gud  saaledes,  at  man  blev 
aldeles  ligegyldig  derved,  og  end  ikke  fandt  Livet  utaaleligt,  det  er 
Trøstesløshed,  og  er  tillige  den  forfærdeligste  Art  af  Ulydighed, 
forfærdeligere  end  al  Trods;  ikke  det  at  hade  Gud,  ikke  det  at 
forbande  ham  er  saa  forfærdeligt  som  saaledes  at  tabe  ham,  eller, 
hvad  der  er  det  Samme,  saaledes  at  tabe  sig  selv.  At  tabe  en 
Ubetydelighed  saaledes,  at  man  ikke  gider  tage  den  op,  nu  det  er 
maaskee  i  sin  Orden;  men  at  tabe  sit  eget  Selv  (at  tabe  Gud)  saa- 
ledes, at  man  end  ikke  gider  bukke  sig  for  at  tage  det  op,  eller 
saaledes,  at  det  ganske  undgaaer  En,  at  man  har  tabt  det:   o,  for- 

færdelige  Fortabelse!  Thi  der  er  dog  vel  ikke  blot  en  uendelig 
Forskjel  mellem  hvad  man  taber  og  hvad  man  taber,  men  ogsaa 
mellem  hvorledes  man  taber.  At  tabe  Gud  saaledes,  at  Angeren 
strax  i  Sønderknuselse  iler  efter  at  indhente  det  Tabte;  at  tabe 
Gud  saaledes,  at  man  forarges  paa  ham,  oprører  sig  mod  ham 
eller  sukker  mod  ham;  at  tabe  Gud  saaledes,  at  man  fortvivler 
derover:  men  at  tabe  Gud,  som  var  han  Ingenting,  og  som  var 
det  Ingenting! 

Lad  os  saa  til  Slutning  tænke  paa  Fuglen,  der  var  med  i 
Evangeliet  og  skal  være  med  i  Talen.  Fuglen  lyder  Gud  saaledes, 
at  det  dog  er  tvivlsomt,  om  dette  ikke  er  Eet  med  at  være  selv- 
raadig;  den  Christne  fornegter  sig  selv  saaledes,  at  dette  er  Eet 
med  at  lyde  Gud;  Hedningen  er  saaledes  selvraadig,  at  det  bliver 
evig  aabenbart,  at  han  ikke  lyder  Gud.  Fuglen  har  ingen  Egen- 
villie  at  opgive;  den  Christne  opgiver  den  egne  Villie;  Hedningen 
opgiver  Gud.  Fuglen  hverken  vandt  eller  tabte  Gud;  den  Christne 
vandt  Gud  og  som  Alt;  Hedningen  tabte  Gud  og  som  Ingenting. 
Faglen  tjener  kun  een  Herre,  som  den  ikke  kjender;  den  Christne 
tjener  kun  een  Herre,  som  han  elsker;  Hedningen  tjener  den 
Herre,  som  er  Guds  Fjende.  Fuglen  lyder  strax  naar  Gud  kalder, 
den  Christne  endnu  lydigere;  Hedningen  kan  Gud  end  ikke  kalde 
paa,  thi  der  er  ligesom  Ingen  at  kalde  paa.  Fuglens  Lydighed 
tjener  til  Guds  Ære,  den  Christnes  fuldkomnere  endnu  mere  til 
Guds  Ære;  Hedningens  Ulydighed  ærer  ikke  Gud,  han  tjener  til 
Intet  uden  til  at   kastes   ud   som  Saltet,  der  har   mistet  sin  Kraft. 


^>y.<^ 


Saltet,  der  har  mistet  sin  Kraft]  smlgn.  Matth.  5,  13. 

I.  Det  Glædelige  i:  at  man  lider  kun  een  Gang  men  selrer  evigt. 

II.  Det  Glædelige  i:  at  Trængselen  ikke  berøver  men  forhverver  Haab. 

I  IL  Det  Glædelige  i:  at  Jo  fattigere  Da  bliver,  desto  rigere  kan  Da  gjøre  Andre. 

IV.  Det  Glædelige  i:  at  jo  svagere  Du  bliver,   desto   stærkere  bliver  Gud   i  Dig. 

y.  Det  Glædelige  i:  at  hvad  Du  taber  timeligt,  det  vinder  Du  evigt. 

VI.  Det  Glædelige  i:  at  naar  jeg  «vinder  Alt«,  saa  taber  jeg  jo  slet  Intet. 

VIL  Det  Glædelige  i:  at  Modgang  er  Medgang. 


I. 

Det  Glædelige  i:  at  man  lider  kun  een  Gang,  men 

seirer  evigt. 

jLlen,  der  vil  en  Hensigt,  maa  ogsaa  ville  Midlerne.  Men, 
ikke  sandt,  heri  er  indeholdt  den  Antagelse  eller  den  Indrømmelse, 
at  han  veed  hvad  han  vil.  Naar  dette  er  antaget,  standse  vi  ham 
ved  »Midlerne c,  idet  vi  sige  »saa  maa  Du  ogsaa  ville  Midlerne. c 
Stundom  er  det  dog  maaskee  nødvendigt  at  gaae  endnu  længere 
tilbage,  og  sige  »Den,  der  vil  Noget,  han  maa  først  og  fremmest 
vide,  hvad  det  er  han  vil,  forstaae  sig  selv  i  hvad  del  er  han  vil. c 
For  den  Utaalmodighed,  der  strax  vil  naae  sin  Hensigt,  synes  det 
allerede  skrækkeligt  Sinkende,  dette  om  Midlerne  som  blive  at 
bruge:  o,  men  hvilken  dræbende  Langsomhed  at  begynde  saa  langt 
tilbage  »Den,  der  vil  Noget,  han  maa  ogsaa  vide  hvad  det  er  han 
vil,  forstaae  sig  selv  i  hvad  det  er  han  vil.c 

Saaledes  nu  i  Forhold  til  hvad  der  jo  er  den  opbyggelige 
Tales  Opgave:  det  at  opbygge,  eller  rettere  i  Forhold  til  det  at 
opbygges.  Der  var  maaskee  Den,  som  saadan  for  det  Løse  vil 
opbygges,  ønsker  at  opbygges,  og  som,  hvis  han  gav  sig  Tid  til  at 
forstaae  hvad  han  vil,  eller  gav  sig  Tid  til,  at  man  forklarede 
ham  det,  vilde  blive  meget  betænkelig,  og  nu  hellere  end  gjerne 
ønske  sig  fritagen  for  at  blive  opbygget.  Saadan  Misforstaaelse 
hænder  oftere  i  Livet.  Et  Menneske  kan  heftigt,  lidenskabeligt,  ja 
paastaaeligt  begjere  Noget,  hvis  nærmere  Beskaffenhed  han  slet 
ikke  kjender  —  ak,  og  hvis  nærmere  Beskaffenhed  maaskee  just  er 
del  Modsatte  af  hvad  den  Ønskende  meente  det  at  være.    Saaledes 

er  det  med  det  Opbyggelige,  der  sandeligen  er  et  Gode  i  og  for 
sig,  og  just  derfor  maa  fordre,  at  den  Enkelte,  som  vil  opbygges, 
har  forstaaet  sig  selv,  at  han  ikke  letsindigt,  verdsligt,  tankeløst 
ønskende  tager  det  Opbyggelige  forfængeligt,  og  saa  betakker  sig, 
naar  han  faaer  nærmere  at  vide  hvad  det  da  er. 

Hvad  er  nemlig  det  Opbyggelige?  Det  første  Svar  herpaa  er, 
hvad  det  Opbyggelige  først  er:  det  er  det  Forfærdende.  Det 
Opbyggelige  er  ikke  for  den  Sunde  men  for  den  Syge,  ikke  for 
den  Stærke  men  for  den  Svage;  for  den  formeentlig  Sunde 
og  Stærke  maa  det  derfor  først  vise  sig  at  være  det  Forfær- 
dende. Den  Syge  forstaaer  sig  naturligt  i  at  være  under  Læ- 
gens Behandling;  men  for  en  Sund  var  det  jo  dog  forfærdeligt  at 
opdage,  at  han  var  falden  i  Hænderne  paa  en  Læge,  der  uden 
videre  behandlede  ham  som  Syg.  Saaledes  med  det  Opbyggelige, 
der  først  er  det  Forfærdende:  for  den  Ikke-Sønderknusede  er  det 
først  det  Sønderknusende.  Hvor  der  slet  intet  Forfærdeligt  er,  og 
slet  ingen  Forfærdelse,  der  er  heller  slet  intet  Opbyggeligt,  og  slet 
ingen  Opbyggelse.  Der  er  Tilgivelse  for  Synd,  det  er  opbyggeligt, 
det  Forfærdelige  er,  at  der  er  Synd;  og  Forfærdelsens  Størrelse  i 
Skyldbevidsthedens  Inderlighed  staaer  i  Forhold  til  Opbyggelsens. 
Der  er  Lægedom  for  al  Smerte,  Seier  i  al  Strid,  Frelse  i  al  Fare, 
det  er  opbyggeligt,  det  Forfærdelige  er,  at  der  er  Smerte,  Strid, 
Fare;  og  Størrelsen' af  det  Forfærdende  og  af  Forfærdelsen  svarer 
til  det  Opbyggelige  og  Opbyggelsen. 

Saa  dybt  ligger  det  Opbyggelige.  Det  er  i  Henseende  til  at 
finde  det  Opbyggelige  ligesom  det  er  med  hiin  konstige  Brønd- 
boring, hvor  man  maa  grave  de  mange,  mange  Favne  —  det  for- 
staaer sig,  saa  springer  ogsaa  Straalen  desto  høiere.  Først  maa 
man  see  nøie  til  for  at  finde  det  Forfærdende.  Thi  det  Forfær- 
dende er  i  Forhold  til  det  Opbyggelige  som  Ønskeqvisten  i  For- 
hold til  Kildespringet:  hvor  Qvisten  bøier  sig,  der  er  Væld  i 
Bunden;  og  hvor  det  Forfærdelige  er,  der  er  det  Opbyggelige  i 
Nærheden,  i  Grunden.  Naar  man  da  derpaa,  eflerat  have  seet 
nøie  til  i  at  finde  det  Forfærdende,  seer  nøie  til  igjen,  finder  man 
det  Opbyggelige. 

Saa  sikkert  er  det  Opbyggelige  paa  sig  selv,  saa  tilforladeligt 
i  sig  selv.  Man  skal  ikke  blive  bange  for  Forfærdelsen,  som  hin- 
drede den  Opbyggelsen,   ikke  holde   den    blødagtigt    borte,    i  Haab 


hiin    konstige    Brøndboring]    den    artesiske    Brøndboring:    denne    blev 
særlig  kjendt  og  anvendt  efter  1816. 

om  at  gjøre  Opbyggelsen  desto  behageligere;  thi  med  Forfærdelsen 
gaaer  just  Opbyggelsen  ud.  Men  paa  den  anden  Side,  netop  i 
Forfærdelsen  er  Opbyggelsen.  Saa  seierrigt  er  det  Opbyggelige,  at 
Det,  som  ved  første  Øiekast  kunde  synes  dets  Fjende,  gjøres  til 
Forudsætningen,  til  Tjeneren,  til  Vennen.  Overvinder  Lægekonsten 
seierrigt  den  Vanskelighed  at  forvandle  Gift  til  Lægemiddel,  langt 
herligere  forvandles  i  det  Opbyggelige  Forfærdelse  til  Opbyggelse. 
Saaledes  nu  med  hvad  der  er  denne  Tales  Gjenstand.  Man 
lider  kun  een  Gang.  Det  siges  saa  hurtigt,  det  lyder  næsten  let- 
sindigt, ligesom  jo  ofle  det  høres  i  Verden,  det  letsindige  Ord  myd 
Livet,  man  lever  kun  een  Gang.  c  Men  for  at  finde  det  Opbygge- 
lige maa  man  først  finde  det  Forfærdende,  og  saaledes  her  give 
sig  Tid  til  at  forstaae,  at  der  i  dette  Ord  jo  er  indeholdt  den 
tungeste  Betragtning  af  Livet.  Man  lider  kun  een  Gang  —  det  er, 
som  naar  man  siger  om  En,  han  var  kun  syg  een  Gang  i  sit  Liv, 
kun  ulykkelig  een  Gang,  det  er,  hele  sit  Liv  igjennem.  See,  nu 
begynder  i  dybeste  Forstand  Opbyggelsen.  Men  jordisk  Kløgt  og 
Utaalmodighed,  og  verdslig  Bekymring,  der  verdsligt  søger  Hel- 
bredelse, maa  ikke  forlange  det  Umulige,  at  man  skulde  kunne  tale 
den  til  Opbyggelse,  naar  man  da  skal  tale  om  det  Christelige.  Thi 
det  Christelige  begynder  just  egentligen  der,  eller  det  egentlige 
Christelige  begynder  just  der,  hvor  den  menneskelige  Utaalmodig- 
hed, hvad  den  end  havde  af  virkelig  Lidelse  at  klage  over,  vilde 
finde  denne  uendelig  forøget  —  ved  Trøsten,  ja  —  ved  Trøsten  til 
at  fortvivle  over;  thi  verdsligt  er  den  christelige  Trøst  langt  mere 
til  at  fortvivle  over  end  den  tungeste  jordiske  Lidelse  og  den 
største  timelige  Ulykke.  Der  begynder  Opbyggelsen,  den  christe- 
lige Opbyggelse,  som  nævnes  efter  Ham  vor  Herre  og  Frelser;  thi 
ogsaa  Han  leed  kun  een  Gang  —  men  hans   hele  Liv  var  Lidelse. 

Saa  lad  os  da  tale  om 

det  Olsdellge  I:    at  man  lider  kun  een  Gang,  men  selrer  evigt. 

Man  lider  kun  een  Gang,  men  man  seirer  evigt.  Forsaavidt 
seirer  man  jo  ogsaa  kun  een  Gang?  Ganske  vist.  Dog  er  For- 
skjellen  uendelig:  at  Lidelsens  ene  Gang  er  Øieblikket, 
Seierens  Evigheden;  Lidelsens  ene  Gang  derfor,  naar 
den  er  forbi,  ingen  Gang,  Seierens  ene  Gang  i  en  anden 
Forstand  ingen  Gang,  thi  den  er  aldrig  forbi;  Lidelsens 
ene  Gang  en  Overgang  eller  en  Gjennemgang,  Seierens 
en  evig  varende  Seier.* 

Lidelsens  ene  Gang  er  Øieblikket,  eller  man  lider  kun 
een  Gang.  Om  Lidelsen  varer  halvfjerdsindstyve  Aar,  den  er  kun 
een  Gang;  om  den  ene  Gang  er  de  syv  Gange  Gange  de  halvQerd- 
sindstyve  Gange,  den  er  dog  kun  een  Gang.  Thi  Timeligheden 
selv,  heel  og  holden,  er  Øieblikket;  evig  forstaaet  er  Timeligheden 
Øieblikket,  og  Øieblikket  evig  forstaaet  kun  een  Gang.  Forgjeves 
vil  Timeligheden  gjøre  sig  vigtig,  tælle  Øieblikke,  og  tælle  og  tælle 
sammen  —  naar  det  Evige  faaer  Lov  at  raade,  kommer  den  aldrig 
videre  end  til,  bliver  aldrig  til  Mere  end  den  ene  Gang.  Evig- 
heden er  nemlig  Modsætningen;  den  er  ikke  Modsa&tningen  til  et 
enkelt  Øieblik  i  Timeligheden  (dette  er  meningsløst),  den  er  Mod- 
sætningen til  hele  Timeligheden,  og  den  sætter  sig  med  Evighedens 
Kræfter  imod,  at  Timeligheden  bliver  til  Mere.  Som  Gud  sagde 
til  Vandet  »hertil  og  ikke  videret,  saa  siger  Evigheden  til  Timelig- 
heden >hertil,  og  ikke  videre ;  Du  er,  hvor  længe  Du  end  vedbliver 
at  være,  Øieblikket,  hverken  Mere  eller  Mindre;  det  indestaaer  jeg, 
Evigheden,  for,  eller  det  tvinger  jeg.  Evigheden,  Dig  til.c  Saa  lidet 
som  den  snyltende  Plante,  hvor  længe  den  end  vedbliver  at  voxe, 
og  hvorvidt  den  end  breder  sig  langs  Jorden,  nogensinde  voxer  i 
Høiden,  saa  lidet  bliver  Timeligheden,  hvor  længe  den  end  varer, 
til  Mere  end  Øieblikket  og  den  ene  Gang  —  naar  Evigheden  raader. 
Derfor  siger  Ynglingen,  som  staaer  ved  Livets  Begyndelse,  med 
samme  Ret  som  Oldingen,  der  staaer  ved  dets  Ende  og  skuer  ud 
over  det  Tilbagelagte:  man  lider  kun  een  Gang.  Med  samme  Ret, 
nemlig  i  Kraft  af  det  Evige,  men  ikke  med  samme  Sandhed,  om 
Udsagnet  end  er  lige  sandt.  Thi  Ynglingen  siger  hvad  sandt 
er,  men  Oldingen  har  sandet  det,  har  gjort  Det  sandt,  som  dog 
er  evig  sandt.  Dette  er  kun  Forskjellen,  som  man  dog  nok  i  disse 
Tider  har  overseet,  hvor  man  over  al  denne  Devisen  og  Devisen 
ganske  har  glemt,  at  det  Høieste  et  Menneske  formaaer  er  at  gjøre 
en  evig  Sandhed  sand,  at  gjøre  det  sandt,  at  det  er  sandt  —  ved 
at  gjøre  det,  ved  selv  at  være  Beviset,  ved  et  Liv,  som  maaskee 
ogsaa  skal  kunne  overbevise  Andre.  Har  og  vel  Christus  nogen- 
sinde indladt  sig  paa  at  bevise  een  eller  anden  Sandhed,  eller  at 
bevise  Sandheden?  Nei,  men  han  gjorde  Sandheden  sand,  eller 
han  gjorde  det  sandt,  at  Han  er  Sandheden. 

Man  lider  kun  een  Gang.  Men  som  hiin  snyltende  Plante, 
der  sniger  sig  langs  Jorden,  hvis  Du  agter  paa  den,  hvert  Øieblik 


Som  Gud  sagde  til  Vandet]  smlga.  1.  Mos.  1,  5-9. 

bar  en  Tilbøielighed  til  at  voxe  i  Høiden,  og  dersom  den  under- 
veis  finder  Noget,  hvorad  den  kan  slynge  sig  op,  da  sniger  sig  op 
til  Høihed,  eller  tillyver  ^ig  Høihed:  saaledes  vil  ogsaa  Timelig- 
heden,  naar  den  i  sin  snigende  Gang  finder  Noget,  hvortil  den 
kan  klamre  sig,  snige  sig  op  til  at  være  Noget  —  ved  fremmed 
Hjælp.  Ja,  ved  fremmed  Hjælp,  og  dog  nei,  ikke  ved  fremmed 
Hjælp,  thi  skeer  det,  bliver  Timeligheden  saaledes  til  Noget,  saa 
skeer  det  ved  det  Menneskes  Hjælp,  til  hvis  Ulykke  det  skeer 
ham.  Naar  Mennesket  ikke  henter  sin  Kraft  fra  det  Evige,  og  ved 
Samfundet  med  det  Evige  faaer  Kraft  til  at  holde  Timeligheden 
nede,  saa  stjæler  den  hans  Kraft  fra  ham,  og  ved  denne  stjaalne 
Kraft  bliver  den  nu  til  noget  uhyre  Noget,  den  bliver  hans  Utaal- 
modighed,  hans  Fortvivlelse,  maaskee  hans  Undergang.  Hovmod 
slaaer  sin  egen  Herre;  men  Timeligheden  er  lige  saa  utaknemlig, 
den  bliver  til  Noget  ved  at  stjæle  Evighedens  Kraft  fra  et  Men- 
neske, og  bliver  da  til  Gjengjeld  hos  ham  og  gjør  ham  til  sin 
Træl.  Ak,  saa  faaer  Mennesket  Meget  at  vide  om  Øieblikket; 
større  og  større  blive  Tallene,  han  regner  med  —  o,  og  dette  samme 
Regnestykke  er  een  Gang  een,  naar  Evigheden  faaer  Lov  at  raade. 
Nu  er  een  Dag  i  Lidelse  lang,  een  Maaned  forfærdelig  lang,  eet 
Aar  dræbende  langt,  ikke  til  at  udholde,  til  at  fortvivle  over;  nu 
kan  man  huske  den  Gang  og  den  Gang  og  den  Gang,  og  tilsidst 
saa  mange  Gange,  at  Ingen  veed  hverken  Ende  eller  Begyndelse 
paa  Lidelsens  mange  Gange.  Men  havde  dog  ikke  Viingaardens 
Herre  Ret,  da  han  efter  Overeenskomsten  lod  Arbeiderne  betale 
lige  stor  Løn,  skjøndt  de  vare  kaldte  til  Arbeidet  ved  forskjellig 
Time,  havde  han  ikke  evig  forstaaet  Ret;  thi  evig  forstaaet  havde 
de  kun  arbeidet  een  Gang?  De  Arbeidere,  der  klagede,  som  skeete 
dem  Uret,  de  maae  altsaa  af  Timeligheden  have  faaet  Noget  at 
vide,  som  ikke  er  evig  sandt,  og  deri  laae  jo  just  deres  Feil,  og 
det  var  dem,  der  havde  Uret,  ikke  Herren.  Herren  er  Evigheden, 
for  hvem  Tids-Forskjellen  ikke  er  til,  for  hvem  Timeligheden  kun 
er  den  ene  Gang;  den  lige  Løn  er  igjen  det  Evige.  Derfor  havde 
Ingen  Grund  til  at  klage;  thi  i  Forhold  til  det  Evige  er  kun  een 
Overeenskomst  mulig,  den  for  alle  Mennesker  lige;  og  i  Forhold 
til  at  faae  Evighedens  Løn  har  En  ikke  arbeidet  længere,  fordi 
han  var  kaldet  ved  den  tredie  Time,  ikke  længere  end  Den,  som 
var  kaldet  ved  den  ellevte  Time. 


Viingaardens  Herre]  i  Lignelsea  Mallh.  20,  1   ff. 

O,  Du  Lidende,  Du  hører  jo  hver  Aften  Tilraabet  >at  vogte  Lys 
og  Ude,  Du  hører  maaskee  ogsaa  stundom  detTilraab  »brug Tiden«: 
hellere  vilde  jeg  tilraabe  Dig  og  mig:  pas  for  Alt  paa  at  omgaaes 
Timeligheden  med  Forsigtighed,  endnu  forsigtigere  end  Ild  og  Lys, 
at  den  aldrig  bliver  Dig  mere  end  den  ene  Gang!  Begynd  aldrig 
paa  det  forfærdelige  Regnestykke,  som  dog  aldrig  Nogen,  der  be- 
gyndte paa  det,  blev  færdig  med,  at  ville  tælle  Øieblikkene  og 
Gangene!  Pas  for  Alt  paa  i  eet  væk  at  forkorte  Brøken  ved  Hjælp 
af  det  Evige,  hvori  bestandigt  alle  Øieblikke  gaae  op,  og  saaledes, 
at  de  kun  blive  een  Gang!  Slip  aldrig  denne  opbyggelige  Trøst 
»man  lider  kun  een  Gang«;  værg  Dig  ved  den,  det  er  ved  det 
Evige,  mod  nogensinde  i  Dit  Liv  at  komme  til  at  lide  mere  end 
een  Gang!  Thi,  ikke  sandt,  een  Gang,  o,  det  kan  dog  nok  et 
Menneske  holde  ud;  men  blot  han  skal  lide  to  Gange  —  saa  er 
Utaalmodigheden  paafærde.  Er  dette  ikke  saaledes;  det  var  jo 
just  Utaalmodigheden,  som  lærte  ham,  at  det  var  anden  Gang,  han 
leed  —  ved  Evighedens  Hjælp  lider  man  kun  een  Gang.  Naar 
derfor  Aflenen  kommer,  lad  den  Dags  Lidelse  være  glemt,  at  naar 
saa  den  næste  Dag  den  samme  Lidelse  begynder.  Du  dog  kun 
lider  een  Gang!  Og  naar  saa  Aaret  er  omme,  saa  lad  dette  Aars 
Lidelse  være  glemt,  at  naar  saa  det  næste  Aar  den  samme  Lidelse 
begynder.  Du  dog  kun  lider  een  Gang!  Og  naar  saa  Din  sidste 
Time  er  kommen,  lad  saa  dette  Livs  Lidelse  være  glemt  —  ja, 
ikke  sandt,  saa  er  den  glemt,  Du  leed  kun  een  Gang!  O,  hvo  Du 
end  er,  føler  Du  Dig  end  saa  tungt  fangen  i  Lidelsens  livsvarige 
Indskrænkning,  ak,  som  et  fangent  Dyr  i  sit  Buur  —  see,  denne 
Fange  gaaer  hver  Dag  Buret  rundt,  maaler  Lænkens  Længde  for 
at  gjøre  sig  Bevægelse:  saa  maal  Du  ogsaa  Lænkens  Længde  ved 
at  gaae  til  Tanken  om  Døden  og  Evigheden,  da  faaer  Du  Bevæ- 
gelse, for  at  kunne  holde  ud,  og  Du  faaer  Livs-Lyst!  Liid  taal- 
modigt;  men  Alt,  Alt  hvad  der  lader  sig  sige  om  det  at  lide  taal- 
modigt  er  egentligen  og  er  væsentligen  indeholdt  i  dette  ene  Ord: 
lad  Evigheden  hjælpe  Dig  til  kun  at  lide  een  Gang. 

Lidelsens  ene  Gang  er  ingen  Gang.  Det  er  som  Ord- 
sproget siger:  een  Gang  er  ingen  Gang.  Om  det  er  sandt  i  For- 
hold til  Det,  hvorom  Ordsproget  taler,  afgjør  jeg  ikke;  det  er  nok 
muligt,  at  Ordsproget  ikke  er  sandt,  og  dog  er  det  sandt  hvad 
Ordsproget  siger  —  et  Ordsprog  er  jo  ingen  evig  Sandhed,  og  taler 


Tilraabet  *at  vogte  Lys  og  Ild«]  i  det  gamle  Vaegtervers.     K.'s  Inter- 
esse for  disse  fremgnaer  ogsaa  af  Efterl.  Pap.  1847—48.  S.  34. 

kun  om  det  Timelige.  Det  er  evig  vist,  og  aldrig  Ican  det  saaledes 
tydeligt  og  afgjørende  vise  sig,  at  een  Gang  er  ingen  Gang,  som 
naar  Forholdet  er:  Timelighed  —  Evighed.  Hvad  er  vel  halv- 
Qerdsindstyve  Aar  mod  en  Evighed!  Og  i  Evigheden  skal  det  vise 
sig,  at  al  denne  Lidelse,  denne  ene  Gang  er  ingen  Gang.  Man  skal 
slet  Intet  kunne  mærke  paa  de  Salige,  at  de  have  lidt,  hvad  de 
have  lidt,  paa  slet  Intet  kunne  mærke  det;  hver  Taare  skal  være 
aftørret  af  det  Øie,  som  nu  lyser  straalende  af  Glæde;  hvert  Savn 
skal  være  stillet  i  det  Hjerte,  som  nu  saligt  eier  Alt  og  eier  det 
der  (o,  salige  Eiendomssikkerhed !),  der  hvor  Intet  kan  tage 
Glæden  fra  det,  der  hvor  de  Helligede  saligt  sige:  een  Gang  er 
ingen  Gang. 

Kun  Synden  er  Menneskets  Fordærvelse,  kun  Synden  har 
Magt  til  at  mærke  et  Menneske  saaledes,  at  det  ikke  strax,  eller 
ganske,  ja  saaledes,  at  det  maaskee  aldrig  forvindes  i  Evigheden. 
Al  Timelighedens  Lidelse,  dens  ene  Gang  er  ingen  Gang. 

Lidelsens  ene  Gang  er  en  Overgang,  en  Gjennem- 
gang.  Du  maa  igjennem  den;  og  varer  den  end  længe,  som 
Livet,  og  er  den  end  tung,  som  et  Sværd,  der  gaaer  gjennem  Dit 
Hjerte,  det  er  dog  kun  en  Gjennemgang.  Det  er  ikke  saa,  at  det 
er  Lidelsen,  der  gaaer  gjennem  Dig,  Du  gaaer  gjennem  den  — 
evig  forstaaet,  ganske  uskadt.  Det  seer  i  Timeligheden  og  i  dens 
Forstand  saa  forfærdeligt  ud,  det  seer  ved  en  Øienforblindelse  ud, 
som  gik  Lidelsen  gjennemborende  gjennem  Dig,  saa  Du  omkom  i 
den,  istedetfor  at  det  er  Dig,  der  gaaer  gjennem  den.  Det  er  en 
Øienforblindelse.  Det  er  som  naar  i  Skuespillet  den  ene  Skue- 
spiller dræber  den  anden ;  det  seer  livagtigt  ud  som  gjen nemborede 
han  ham,  men  vi  veed  jo  Alle,  at  det  ikke  er  saa,  at  han  ikke 
krummer  et  Haar  paa  hans  Hoved.  Men  ikke  mere  uskadt  gaaer 
den  myrdede  Skuespiller  hjem,  og  ikke  mere  uskadt  gik  Daniel  ud 
af  Løvekulen,  og  ikke  mere  uskadte  gik  de  Tre  i  den  gloende 
Ovn  —  end  en  Troendes  Sjel  ind  i  Evigheden,  uskadt  af  al  Time- 
lighedens Lidelse,  uskadt  af  Døden.  Thi  al  Timelighedens  Lidelse 
er  Blendværk,  og  Døden  selv,  evig  forstaaet,  en  Comoediant!  Saa 
lidet  som  Møl  og  Rust  kan  fortære  Evighedens  Skat  (og  hvad  er 
vel  umuligere!),  saa  lidet  som  Tyvehaand  kan  stjæle  den,  saa  lidet 
formaaer  al  Timelighedens  Lidelse,  hvor  længe  den  end  varede,  i 
Qerneste  Maade  at  beskadige  Sjelen.     Det   formaaer   ikke    hverken 


Daniel  ud  af  Løvekulen]  Dan.  6,  10-25.  de  Tre  i  den  gloende 

Ovn]  Dan.  3,  8-27.  Møl  og  Rust  osv.]  smlgn.  Matth.  6,  19-20. 

Sygdom,  eller  Mangel  og  Nød,  eller  Kulde  og  Hede  ~  hvad  de 
saa  end  fortære;  det  forniaaer  ikke  hverken  Bagvaskelse  eller 
Forhaanelse  eller  Krænkelse  eller  Forfølgelse,  hvad  de  saa  end 
stjæle  og  røve;  det  formaaer  ikke  Døden! 

Lidelsens  ene  Gang  er  en  Gjennemgang,  som  slet  intet  Spor 
efterlader  sig  paa  Sjelen,  eller  endnu  herligere,  det  er  en  Gjennem- 
gang, som  luttrende  renser  Sjelen,  saa  altsaa  Reenheden  bliver  det 
Spor,  Gjennemgangen  efterlader  sig.  Thi  som  Guld  renses  i  Ild, 
saaledes  Sjelen  i  Lidelser.  Men  hvad  berøver  Ilden  Guldet?  Ja, 
det  er  en  underlig  Tale  at  kalde  det  at  berøve,  den  berøver  Guldet 
alle  de  uædle  Bestanddele.  Hvad  taber  da  Guldet  i  Ilden?  Ja, 
det  er  en  underlig  Tale  at  kalde  det  at  tabe,  Guldet  taber  i  Ilden 
alt  det  Uædle,  det  er,  Guldet  vinder  i  Ilden.  Og  saaledes  med  al 
timelig  Lidelse,  den  tungeste,  den  langvarigste;  afmægtig  i  sig  selv 
formaaer  den  Intet  at  tage;  og  hvis  den  Lidende  lader  Evigheden 
raade,  tager  den  det  Urene,  det  er  den  giver  Reenheden. 

Synden  er  Menneskets  Fordærvelse.  Kun  Syndens  Rust  kan 
fortære  Sjelen  —  eller  evigt  fordærve  den.  Thi  dette  er  jo  det 
Mærkelige,  hvoraf  allerede  hiin  eenfoldige  Vise  i  Oldtiden  beviser 
Sjelens  Udødelighed,  at  det  ikke  er  med  Sjelens  Sygdom  (Synden) 
som  med  Legemets  Sygdom,  der  slaaer  Legemet  ihjel.  Synden  er. 
heller  ingen  Gjennemgang,  som  man  een  Gang  skal  igjennem,  thi 
fra  den  skal  man  tilbage;  Synden  er  ikke  Øieblikket,  men  et  evigt 
Affald  fra  det  Evige,  derfor  er  den  ikke  een  Gang,  umuligt  altsaa 
dens  ene  Gang  ingen  Gang.  Nei,  som  der  mellem  hiin  rige  Mand 
i  Helvede  og  Lazarus  i  Abrahams  Skjød  var  et  svælgende  Dyb 
befæstet,  saa  er  der  ogsaa  en  svælgende  Forskjel  mellem  Lidelse 
og  Synd.  Lad  os  ikke  forvirre,  saa  Talen  om  Lidelse  maaskee 
blev  mindre  frimodig,  fordi  den  ogsaa  tænkte  paa  Synden,  og 
denne  mindre  frimodige  Tale  dumdristig-fræk,  forsaavidt  den  talte 
saaledes  om  Synden.  Just  dette  er  det  Christelige,  at  der  er  denne 
uendelige  Forskjel  mellem  hvad  man  forvirrende  kalder  Ondt  og 
Ondt;  just  dette  er  Christendom,  betræfTende  Timelighedens  Lidelse 
bestandigt  at  tale  frimodigere  og  frimodigere,  seierrigere,  gladere, 
fordi,  christeligt.  Synden,  ene  og  alene  Synden  .er  Fordærvelsen. 

Man  lider  kun  een  Gang,  men  seirer  evigt.  Lad  mig 
anskueliggjøre  Dig  denne  Forskjel.  Der  er  i  en  Kirke  etsteds  her 
i  Landet  ved  Alteret  et  Konstværk,    som    fremstiller   Engelen,    der 


hiin  eenfoldige  Vise  osv.]  Sokrates.  Platons  Slot,  608  D-611  A.         hiin 
rige  Mand  osv.]  Luc.  16,  19—31. 


109 

rækker  Christus  Lidelsens  Kalk.  Idet  Du  nu  betragter  Billedet, 
gjør  det  jo  paa  Dig  det  Indtryk,  som  Konstneren  vilde  frembringe; 
Du  fortaber  Dig  i  dette  Indtryk,  thi  saaledes  var  det  jo,  den  blev 
ham  rakt,  Lidelsens  Kalk!  Men  dersom  Du  blev  en  heel  Dag 
siddende  ved  Alteret  for  at  see  paa  dette  Billede,  eller  dersom  Du 
hver  Søndag  Aar  ud  og  Aar  ind  betragtede  det :  o,  ikke  sandt,  hvor 
fromt  Du  end  altid  mindes  Hans  Lidelse,  derhos  bedende  Ham, 
stadigt  at  minde  Dig  om  den,  ikke  sandt,  der  vil  komme  et  Øie- 
blik,  hvor  Alt  uendelig  forandrer  sig  for  Dig,  hvor  Billedet  saligt 
ligesom  vender  sig  omkring,  hvor  Du  vil  sige  til  Dig  selv:  >nei, 
saa  længe  varede  det  dog  ikke;  Engelen  vedblev  jo  dog  ikke  at 
række  ham  Kalken;  Han  tog  den  jo  villigt  af  Engelens  eller  lydigt 
af  Guds  Haand  —  Han  har  jo  tømt  den.  Lidelsens  Kalk,  thi  hvad 
Han  leed  det  leed  Han  een  Gang,  men  Han  seirer  evigt!«  —Tænk 
Dig  ham  derimod  i  Hans  Seier;  ja,  hvis  nogen  Konstner  kunde 
ft-emstille  dette,  mon,  hvor  længe  Du  end  blev  siddende,  om  Du 
end  hver  Søndag  fromt  betragtede  dette  Billede,  mon  det  Øieblik 
nogensinde  vilde  komme,  da  Du  sagde  til  Dig  selv  »dette  varer 
dog  for  længe,  det  faaer  jo  ingen  Ende.«  O,  nei  Gud  være  lovet, 
just  dette  er  jo  det  evig  Salige,  at  Hans  Seier  aldrig  faaer  Ende! 
Dog  er  Hans  Seier  ogsaa  kun  een  Gang,  som  Hans  Lidelse  var 
een  Gang;  men  Seierens  ene  Gang  er  Evigheden,  Lidelsens  ene 
Gang  Øieblikket.  Det  kan  vistnok  være  Utaalmodighed,  der  ikke 
kan  udholde  at  see  paa  det  Billede^  hvor  Kalken  rækkes  Ham; 
men  det  kan  ogsaa  være  Troen,  der  da  altsaa  ikke  utaalmodigt 
vender  sig  bort,  men  troende  underskyder  Seierens  Billede  under 
Lidelsens. 

O,  Du  Lidende,  hvo  Du  end  er;  som  Du  begynder  hver  Dag 
med  Gud,  med  at  bede  ham  om  at  give  Dig  Taalraod  til  at  lide 
den  Dag,  saa  bede  Du  ham  ogsaa  hver  Dag,  at  minde  Dig,  at 
man  kun  lider  een  Gang!  En  Christen  beder  i  Fader  vor  om  det 
daglige  Brød  idag.  Man  tænker  vel  nærmest,  at  denne  Bøn  er 
for  den  Fattige,  hvis  Opgave  det  er  at  komme  ud  af  det  med  Ar- 
modens daglige  Brød.  Men  Du  som  i  Henseende  til  Lidelse,  maa- 
skee  fra  dit  Livs  Begyndelse  og  for  hele  dit  Liv,  blev  saa  rigeligt 
udstyret  med  Lidelse  i  Overflod,  for  Dig  er  ogsaa  denne  Bøn  op- 
funden, for  Dig  er  Opgaven  den  omvendte  og  dog  den  samme:  at 
komme  ud  af  det  med  Lidelsens  Daglige,  at  Du  engang  ved  Dit 
Livs  Ende,  som  den  Fattige  siger  »jeg  slog  mig  dog  igjennem  og 
fik  det  Daglige«,  Du  ogsaa  saaledes  maatte  kunne  sige  »jeg  slog 
mig  dog  igjennem  og  fik  det  Daglige.«  Den  Fattige  slaaer  sig 
igjennem,    værger   sig    mod    Armod,    finder   det    Daglige.     Det    er 

maaskee  vanskeligere  gjennem  Lidelsens  Overflod  at  slaae  sig 
igjennem  med  det  Daglige;  men  det  er  Opgaven.  Læg  Dig  saa 
ogsaa  endnu  Følgende  ret  paa  Hjerte.  Betænk,  at  om  et  Menneske 
havde  levet  hen  sit  hele  Liv  i  uforstyrret  Nydelse  af  alle  jordiske 
Goder,  betænk,  at  han  da  i  Dødens  Øieblik  slet  Intet  har  at 
erindre,  slet  Intet  til  at  gaae  Erindringens  uhyre  Fremtid  imøde 
med.  Thi  Nydelse  er  i  Øieblikket  det  Behagelige,  men  dette 
tager  sig,  just  som  det  tomt  Øieblikkelige,  ikke  ud  for  Erindringen, 
og  er  slet  ikke  til  for  en  evig  Erindren.  Derimod,  der  er  ingen 
Erindren  saligere,  og  intet  Saligere  at  erindre,  end  Lidelser  over- 
standne  i  Samfund  med  Gud;  dette  er  Lidelsernes  Hemmelighed. 
Altsaa:  enten  halvQerdsindstyve  Aar  i  al  mulig  Nydelse,  og  Intet, 
Intet  for  en  Evighed  (rædsomste  af  al  Mangel,  som  jo  og  den  lang- 
varigste!), eller  halvfjerdsindstyve  Aar  i  Lidelse,  og  saa  en  Evighed 
til  saligt  at  erindre.  Saligt  at  erindre  Lidelser  overstandne  i  Pagt 
med  Gud!  Saligst  vistnok  at  erindre  uforskyldte  Lidelser  for  en 
god  Sag,  som  jo  Herren  siger  >naar  Menneskene  forhaane  Eder  og 
sige  allehaande  Ondt  om  Eder  og  lyve,  da  priser  Eder  salige«,  ja, 
saligt  saaledes  at  lide,  saligste  Erindring!  Men  det  gjælder  dog 
om  enhver  Lidelse,  som  er  baaren  i  Pagt  med  Gud,  det  er  saligt 
at  erindre  den  i  Evigheden.  Man  lider  kun  een  Gang,  men  man 
seirer  evigt.  Forunderligt,  hvor  det  vender  sig  om!  Thi  Lang- 
varigheden, som  synes  at  tilhøre  Timeligheden,  de  halvfjerdsinds- 
tyve Aar  —  hvis  Timeligheden  holdes  nede,  er  kun  een  Gang ;  men 
saa  kommer  det  igjen  i  Evigheden,  hvor  det  i  Længden,  langvarigt 
bliver  saligt  at  erindre  denne  ene  Gang! 


IL 

Det  Glædelige  i:  at  Trængselen  ikke  berøver  men 

forhverver  Haab. 

ioranderlige  Næriugsvei,  paa  den  Maade  at  erhverve  Haab! 
Er  det  Ucke  lige  saa  forunderligt,  som  hvis  en  Kjøbmand  blev  riig 
derved,  at  Ingen  kora  i  hans  Bod,  eller  at  en  Reisende  kom  til  sin 
Bestemmelse  derved,  at  En  viste  ham  en  feil  Vei!  O,  man  klager 
ofte  over,  at  Livet  er  saa  ubetydeligt,  saa  intetsigende,  saa  aldeles 
mangler  Underholdning,  mig  synes,  at  der  i  denne  ene  Tanke  er 
Underholdning  nok  for  en  Evighed!  Man  klager  ofte  over,  at 
Livet  er  saa  tomt,  saa  eensformigt,  lader  En  saa  afspændt,  mig 
synes,  at  der  i  denne  ene  Tanke  er  Spænding  nok  for  en  Evighed ! 
Digterne  fremstille  ofte  i  deres  Fortællinger  en  formummet  Person, 
som  i  det  afgjørende  Øieblik  viser  sig  at  være  noget  ganske  Andet 
end  han  syntes,  mig  synes,  at  alle  Digteres  Opfindelser  i  denne 
Henseende  tilsammentagne  ere  som  Barneværk  mod  denne  af  Evig- 
heden opfundne  Formummelse,  at  det  er  Trængselen,  der  paatager 
sig  at  skaffe  En  Haab!  Eller  forekommer  der  vel  i  noget  Eventyr, 
i  noget  Digt,  En  der  skal  være  den  Onde  (og  dog  i  Grunden  er 
den  Gode),  der  seer  saa  forfærdende  ud  som  »Trængsel c:  og  at 
det  saa  er  Trængselen,  der  forhverver  Haab!  Kan  nogen  Røver 
være  sikkrere  paa  sit  Støds  Virkning,  naar  han  sigter  lige  i  Hjer- 
tet, end  »Trængselensc  Sigte  synes  at  være  Haabet  efter  Livet:  og 
dog  er  det  Trængselen,  der  forhverver  Haab!  Vidunderligt,  den 
ikke  giver  Haab,  men  den  forhverver  Haab.  Det  er  altsaa  ikke  i 
et  afgjørende  Øieblik  at  Trængselen  kaster  Forklædningen,  og  siger 

>jeg  vilde  blot  forskrække  Dig,  her  har  Du  Haabet;«  nei,  den  for- 
hverver  Haab.  Altsaa  det  er  det,  den  i  al  den  Tid,  den  stod  paa, 
arbeidede  for,  i  al  Langsombed  arbeidede  den  ene  og  alene  for  at 
forskaffe  den  Lidende  Haabet. 

Ja,  lad  os  ret  af  Hjerte  forundre  os  herover!  Er  der  Noget, 
man  i  disse  Tider  har  glemt,  saa  er  det  det  at  forundre  sig,  der- 
for ogsaa  det  at  troe  og  at  haabe  og  at  elske.  Det  Høieste  for- 
kyndes, det  Vidunderligste,  men  Ingen  forundrer  sig.  Det  for- 
kyndes, at  der  er  Syndernes  Forladelse,  men  Ingen  siger  »det  er 
umuligtc.  Neppe  vender  Nogen  sig  forarget  bort  og  siger,  det  er 
umuligt;  end  mindre,  at  Nogen  i  Forundring  siger  det,  eller  som 
Den  siger  det,  der  saa  gjerne  vilde  ønske  at  det  var  sandt  men 
ikke  tør  troe  det.  Den,  der  dog  ikke  vil  slippe  det,  men  ulykkeligt 
elsker  dette  Udsagn,  som  han  ikke  tør  troe;  end  mindre,  at  det 
siges  af  Den,  som  just  troer  derpaa,  Den,  hvis  Anger  blev  formildet 
til  en  stille  Sorg,  der  igjen  forklaredes  til  en  salig  Glæde,  Den, 
som  derfor,  udtrykkende  sin  uudsigelige  Tak  til  Gud,  vederqvæger 
sin  Sjel  ved  at  gjentage  »det  er  umuligt!«  O,  salige  Vederqvæ- 
gelse,  at  Den,  som  var  bragt  Fortvivlelsen  nær,  fordi  det  var 
umuligt,  at  han  nu  troer  det,  saligt  troer  det,  men  i  Sjelens  For- 
undring vedbliver  at  sige  »det  er  umuligt!«  See,  vi  vide  jo  Alle, 
hvad  der  fortælles  om  et  Menneske,  der  havde  hørt  en'  Historie, 
af  hvilken  Alle  loe,  da  den  fortaltes,  men  som  Ingen  loe  af,  da 
han  fortalte  den,  fordi  han,  som  vi  veed,  havde  glemt  det  Vigtigste. 
Men  tænk  Dig  en  Apostel  i  disse  Tider,  en  Apostel,  der  altsaa  dog 
vel  veed  at  fortælle  det  Vidunderliges  Historie  rigtigt,  tænk  Dig 
hans  Bedrøvelse,  eller  den  hellige  Aands  Bedrøvelse  i  ham,  naar 
han  maattc  sige:  »der  er  Ingen,  som  forundrer  sig;  de  høre  saa 
ligegyldigt  derpaa.  som  var  det  det  Ligegyldigste  af  Alt,  som  var 
der  slet  Ingen,  hvem  det  angik,  slet  Ingen,  for  hvem  det  er  af 
Vigtighed,  af  uhyre  Vigtighed,  om  det  er  muligt  eller  det  er  ikke 
muligt,  om  det  er  saa  eller  det  ikke  er  saa,  om  det  er  sandt  eller 
det  er  Løgn!« 

Saaledes  lad  os  til  Indgang  forundre  os  over,  at  Trængselen 
forhverver  Haab,  lad  Sjelen  være  vel  stemt  i  Forundring,  lad  os 
tilraabe  den,  som  Psalmisten  tilraaber  sin  Sjel,  »vaagn  op  Cither 
og  Harpe«,  og  lad  os  saa  tale  om 

Det  Glædelige  1 :  at  Trængselen  ikke  berøver  men  forhverver  Haab. 

Skulde  man  med  eet  Ord  betegne  det  for  Barndoms-Livet  og 
Ungdoms-Livet  Eiendomraelige,  maatte,  man  vel  sige  det  er  et 
Drømme-Liv.  Og  saaledes  sige  vi  ogsaa.  Hvor  ofte,  for  blot  at 
nævne  dette,  er  det  ikke  gjentaget  af  en  Ældre  dette  Veemodige 
>de  svandt,  Barndommens  og  Ungdommens  Drømme.c  De  svandt 
—  formodentlig  fordi  Drømmeren  forsvandt,  blev  borte;  thi  hvor 
skulde  der  vel  være  Drømme,  naar  der  ingen  Drømmer  er!  Men 
med  hvad  Ret  kalde  vi  det  dog  et  Drømmeliv,  saa  vi  altsaa  betegne 
Barnet  og  Ynglingen  som  Sovende,  som  Søvngjengere?  I  en  anden 
Forstand  er  jo  dog  Barnet  vaagent,  som  aldrig  nogen  Ældre  er 
det,  dets  Sands  aaben  for  ethvert  Indtryk,  Barnet  idel  Liv  og  Be- 
vægelse, lutter  Opmærksomhed  saa  lang  Dagen  er;  og  Ynglingen 
vaagen  som  sjelden  nogen  Ældre  er  det,  hans  Sind  uden  Ro  tidlig 
og  sildig,  bevæget  i  Lidenskab,  saa  han  ofte  neppe  kan  sove.  Dog 
er  Barndoms-Livet  og  Ungdoms-Livet .  et  Drømmeliv,  thi  det  Inder- 
ste, Det,  som  i  dybeste  Forstand  er  Mennesket,  slumrer.  Barnet 
er  ganske  ud  ad  vendt,  dets  Inderlighed  Udadvendthed,  og  forsaa- 
vidt  lysvaagen.  Men  for  et  Menneske  er  netop  det  evigt  at  være 
ind  ad  vendt  i  Inderlighed  det  at  være  vaagen,  altsaa  drømmer 
Barnet,  det  drømmer  sig  sandseligt  sammen  med  Alt,  som  det  jo 
næsten  forvexler  sig  selv  med  Sandse-Indtrykket.  Ynglingen  er  i 
Forhold  til  Barnet  mere  ind  ad  vendt,  men  i  Indbildningen;  han 
drømmer  eller  det  er  ham,  som  drømte  Alt  om  ham.  Den  der- 
imod, der  i  Evighedens  Forstand  er  ind  ad  vendt,  han  sandser 
kun  hvad  Aandens  er,  og  er  derimod  i  Forhold  til  den  Sandsning, 
der  er  Kjød  og  Blods, .  Timelighedens  og  Indbildningens,  som  en 
Sovende,  en  Fraværende,  en  Afdød:  i  ham  vaager  Aanden,  det 
Lavere  sover;  derfor  er  han  vaagen.  Benævnelsen  »Drømmelivet« 
er  efter  den  ædlere  Deel:  i  den  Vaagne  vaager  Aanden,  hvorimod 
der  rigtignok  er  Noget,  der  sover,  nemlig  det  Lavere.  I  Barnet 
og  Ynglingen  er  det  Aanden  der  sover,  det  Lavere  er  vaagent;  dog 
er  det  Aandens  Bestemmelse  at  vaagne,  derfor  kaldes  dette  Liv  et 
DrømmeUv. 

Men  Den,  der  drømmer,  han  maa  vækkes;  og  jo  dybere  Det 
er,  som  slumrer,  eller  jo  dybere  det  slumrer,  desto  vigtigere,  at 
han  vækkes,  og  desto  stærkere  maa  han  jo  vækkes.  Dersom  der 
Intet  er,  som  vækker  Ynglingen,  fortsættes  da  dette  Liv  i  Mand- 
dommen. Han  mener  saa  rigtignok  ikke  mere  at  drømme,  i  en 
vis  Forstand  gjør  han  det  heller  ikke;  han  lader  maaskee  haant 
om,  og  foragter  Ungdommens  Drømme,  men  just  dette  viser,  at 
hans  Liv  er  forfeilet.  Han  er  i  en  vis  Forstand  vaagnet,  dog  er 
han    ikke    i    evig    eller    i    dybeste  Forstand   vaagnet.     Saaledes   er 

hans  Liv  noget  langt  Ringere  end  Ynglingens,  just  hans  Liv  for- 
agteligt; thi  han  er  bleven  et  ufrugtbart  Træ,  eller  som  et  Træ, 
der  er  gaaet  ud,  medens  Ungdommens  Liv  sandeligen  ikke  er  at 
foragte.  Barndommens  og  Ungdommens  Drømmeliv  er  Blomstrin- 
gens Tid.  Men  i  Forhold  til  et  Træ,  der  skal  bære  Frugt,  er  jo 
dog  ogsaa  Blomstringens  Tid  en  Umodenhed.  Og  vel  seer  det  ud 
som  en  Tilbagegang,  naar  det  Træ,  der  engang  stod  nøgent,  der- 
paa  blomstrende,  afkaster  Blomsterne;  men  det  kan  ogsaa  være 
en  Fremgang.  Skjøn  er  Blomstringens  Tid,  og  skjøn  er  i  Barnet 
og  Ynglingen  Blomstringens  Haab;  men  det  er  dog  en  Umo- 
denhed. 

Saa  kommer  Trængselen  for  at  vække  den  Drømmende, 
Trængselen,  der  som  en  Storm  river  Blomsterne  af.  Trængselen, 
der  dog  ikke  berøver,  men  forhverver  Haab. 

Hvor  er  da  Haabet?  Er  Haabet  i  Trængselens  fremfarende 
Storm veir?  O,  nei,  saa  lidet  som  Guds  Røst  var  i  det  fremfarende 
Veir,  men  i  den  sagte  Luftning.  Saaledes  er  Haabet,  Evighedens 
Haab,  som  en  sagte  Luftning,  som  en  Hvisken  i  Menneskets  Inderste, 
kun  altfor  let  til  at  overhøre.  Men  hvad  vil  da  Trængselen?  Den 
vil  have  denne  Hvisken  frem  i  det  Inderste.  Men  modarbeider  da 
Trængselen  ikke  sig  selv,  maa  ikke  dens  Storm  just  overdøve 
denne  Stemme?  Nei;  Trængselen  kan  overdøve  enhver  jordisk 
Røst,  just  det  skal  den,  men  denne  Evighedens  Stemme  derinde 
kan  den  ikke  overdøve.  Eller  omvendt.  Det  er  Evighedens  Stemme 
derinde,  som  vil  høres,  og  for  at  skaffe  sig  Gehør,  bruger  den 
Trængselens  Larmen.  Naar  saa  ved  Trængselens  Hjælp  alle  uved- 
kommende Røster  ere  bragte  til  at  forstumme,  saa  kan  den  høres, 
denne  Stemme  derinde. 

O,  Du  Lidende,  hvo  Du  end  er,  Lad  Dig  dog  sige!  Man 
mener  bestandigt,  at  det  er  Verden,  Omgivelsen,  Omstændighederne, 
Forholdene,  der  ere  En  i  Veien,  i  Veien  for  Ens  Lykke  og  Fred 
og  Glæde.  Og  i  Grunden  er  det  altid  Mennesket  selv,  der  staaer 
sig  selv  i  Veien,  Mennesket  selv,  der  hænger  for  meget  sammen 
med  Verden  og  Omgivelsen  og  Omstændighederne  og  Forholdene, 
saa  han  ikke  kan  komme  til  sig  selv,  til  Ro,  til  at  haabe,  han  er 
bestandigt  for  meget  ud  ad  vendt,  istcdetfor  at  være  ind  ad  vendt; 
derfor  er  Alt,  hvad  han  siger,  kun  sandt  i  et  Sandsebedrag.  Men- 
nesket selv  vedligeholder  Forbindelsen  med  Fjenderne,  og  Forbin- 
delsen er:  Ungdommelighedens  Haaben. 

Men  Trængsel  berøver  Haab.  Ja,  ikke  sandt,  det  har  Du 
selv  noksom  erfaret,  om  Du  end  ikke  har  opgivet  Forbindelsen 
med  denne  tvetydige  Erfaring.  Du  haabede,  at  om  det  ikke  lyk- 
kedes Dig  den  Gang,  saa  dog  en  anden  Gang,  om  ikke  Dette,  saa 
dog  Andet,  Du  haabede  til  Vederlag  for  dine  mange  Uheld  at 
skulle  faae  lidt  Opreisning  næste  Gang,  Du  haabede,  at  det  dog 
var  muligt,  at  en  uventet  Hjælp  kunde  komme  som  den  kom  end- 
ogsaa  for  Den,  der  i  otte  og  tredive  Aar  havde  ligget  værkbruden, 
sin  Frelse  saa  nær,  at  bestandigt  blot  en  Anden  kom  først,  Du 
haabede,  efter  at  have  opgivet  alle  andre  Venner,  dog  tilsidst  paa 
den  Ven  —  men  Trængselen  vedblev. 

Thi  Trængselen  forhverver  Haab.  Den  giver  ikke 
Haab,  men  den  forhverver  det.  Det  er  Mennesket  selv,  som 
erhverver  det,  Evighedens  Haab,  der  er  nedlagt  i  ham,  skjult  i 
hans  Inderste;  men  Trængselen  forhverver  det.  Thi  Trængselen 
forhindrer  ham  ubarmhjertigt  (ja,  i  Barnagtighedens  Forstand 
ubarmhjertigt)  at  faae  nogensomhelst  anden  Hjælp  eller  Lindring; 
Trængselen  tvinger  ham  ubarmhjertigt  (ja,  i  Ungdommelighedens 
Forstand  ubarmhjertigt)  at  slippe  alt  Andet;  Trængselen  tager  ham 
ubarmhjertigt  (ja,  i  Umodenhedens  Forstand  ubarmhjertigt)  i  Skole, 
ret  tilgavns  i  Skole,  at  han  maa  lære  at  gribe  det  Evige  og  at 
holde  sig  til  det  Evige.  Trængselen  hjælper  ikke  ligefrem,  det 
er  ikke  den,  der  erhverver  eller  kjøber  Haabet  og  forærer  Menne- 
sket det;  den  hjælper  frastødende,  og  kan  ikke  anderledes,  just 
fordi  Haabet  er  i  Mennesket  selv.  Trængselen  prædiker  til  Op- 
vækkelse. Ak,  thi  Menneskene  ere  desto  værre  ofte  nok  kun  alt- 
for haardføre,  saa  det  lidet  hjælper  med  de  mægtige  Tankers 
Forfærdeiser:  Trængsel  kan  bedre  gjøre  sig  forstaaelig;  dens  Vel- 
talenhed er  ikke  blot  slaaende  een  Gang  som  en  Vittighed  er  det, 
men  der  er,  som  man  siger  det  om  en  Stok,  Slag  i  den,  det  er 
en  vedvarende  Egenskab  den  har.  Menneskene  ville  helst  have 
den  ligefremme  Meddelelse  som  Forsikkring  og  Forsikkring;  det  er 
saa  mageligt,  og  mageligst,  at  det  saa  bliver  til  Ingenting.  Træng- 
selen derimod  spøger  ikke.  Det  seer,  idet  Trængselen  begynder 
denne  sin  Gjerning  med  at  forhverve  Haab,  et  Øieblik  ligesaa  af- 
sindigt ud,  som  hvis  En  vilde  overfalde  en  Tigger,  holde  ham  en 
Pistol  for  Brystet  og  sige  »dine  Penge!«  Ak,  thi  den  Lidende  er 
jo   just  ifærd   med   næsten    at  fortvivle  om  Haabet  (Ungdommelig- 

hedens  nemlig),  som  han  hellere  end  gjerne  vilde  fastholde,  saa 
siger  han  —  og  saa  overfalder  Trængselen  ham  og  fordrer  af 
ham:  Haabet  (Evighedens  nemlig).  Trængselen  er  ingen  Lykøn- 
skende, der  kommer  med  Haabet  som  en  Foræring,  Trængselen  er 
den  Slemme,  der  grusomt  (ja,  i  Barnagtighedens  Forstand  grusomt) 
siger  til  den  Lidende  »jeg  skal  nok  forhverve  Dig  Haabet.  c  Men 
som  det  jo  altid  gaaer  i  Livet,  at  Den,  der  skal  være  den  Slemme, 
aldrig  bliver  paaskjønnet,  at  Ingen  giver  sig  Tid  til  at  sætte  sig 
ind  i  ham,  hvor  ypperligt  han  gjør  Sit  og  skiller  sig  ved  Sit, 
hvor  ypperligt,  uden  at  lade  sig  røre  af  nogen  Sukken  og  Græden 
eller  af  indsmigrende  Bønner : .  saaledes  gaaer  det  ogsaa  Trængselen, 
den  maa  altid  høre  ilde.  Men  saa  lidet  som  det  bekymrer  Lægen, 
at  den  Syge  for  Smerte  skjender  og  støier,  ja  sparker  til  ham,  saa 
lidet  bryder  Trængselen  sig  derom,  Gud  være  lovet,  den  br>'der 
sig  ikke  derom  -—  den  forhverver  Haab.  Som  Christendommen 
just  af  al  den  Miskjendelse  og  Forfølgelse  og  Uret,  Sandheden  maa 
lide,  beviser,  at  der  maa  være  Retfærdighed  til  (o,  vidunderlige 
Slutningsmaade !),  saaledes  er  i  Trængselens  Yderste,  naar  den 
trykker  forfærdeligst,  denne  Slutning,  dette  Ergo:  ei^o  er  der  en 
Evighed  at  haabe  paa. 

Tænk  Dig,  skjult  i  en  simplere  Indfatning  et  hemmeligt 
Gjemme,  hvori  den  kostbareste  Skat  er  nedlagt,  —  der  er  en 
Fjeder,  paa  hvilken  der  skal  trykkes,  men  Fjederen  er  skjult, 
og  Tr>'kket  maa  have  en  vis  Kraft,  saa  et  tilfældigt  Tryk  ikke 
kan  være  nok:  saaledes  er  Evighedens  Haab  skjult  i  Menneskets 
Inderste,  og  Trængselen  er  Trykket.  Naar  der  trykkes  paa  den 
skjulte  Fjeder,  og  stærkt  nok,  saa  viser  Indholdet  sig  i  al  sin 
Herlighed ! 

Tænk  Dig  et  Korn,  nedlagt  i  Jorden,  hvis  det  skal  voxe,  hvad 
behøver  det?  Først  Plads,  det  maa  have  Plads,  dernæst  Tryk, 
der  maa  Tryk  til  —  det  at  spire  er  netop  at  skaffe  sig  Plads 
gjennem  en  Modstand.  Saaledes  er  Evighedens  Haab  nedlagt  i 
Menneskets  Inderste.  Men  Trængselen  skaffer  Plads  ved  at  skaffe 
alt  Andet  tilside,  alt  Midlertidigt,  som  bringes  til  Fortvivlelse,  saa 
er  Trængselens  Tryk  det  Fremlokkende! 

Tænk  Dig,  hvad  jo  er  Tilfældet,  et  Dyr,  der  har  et  Vaaben 
at  værge  sig  med,  men  som  det  kun  bruger  i  Livsfare:  saaledes 
er  Evighedens  Haab  i  Menneskets  Inderste,  Trængselen  er  Livs- 
faren ! 

Tænk  Dig  et  krybende  Dyr,  der  dog  har  Vinger,  som  det  kan 
bruge,  naar  det  bringes  til  det  Yderste,  men  til  daglig  Brug  finder 
det  det  ikke  Umagen  værd  at  bruge  dem:    saaledes  er  Evighedens 

Haab  i  Menneskets  Inderste;  han  har  Vinger,  men  han  raaa  bringes 
til  det  Yderste  for  at  opdage  dem,  eller  for  at  faae  dem,  eller  for 
at  bruge  dem! 

Tænk  Dig  ret  en  forstokket  Forbryder,  som  Retten  hverken 
ved  Klogskab  eller  ved  gode  Ord  kan  faae  til  Bekjendelse,  men 
som  den  ved  Pinebænken  aftvinger  Tilstaaelsen :  saaledes  er  Evig- 
hedens Haab  i  Menneskets  Inderste.  Det  naturlige  Menneske  vil 
nødigt,  o  saa  nødigt  gaae  til  Bekjendelsen.  At  haabe,  i  Barnets 
og  Ynglingens  Forstand,  det  vil  han  nok.  Men  det  i  Evighedens 
Forstand  at  haabe  er  betinget  ved  en  uhyre  smertelig  Anstren- 
gelse, som  det  naturlige  Menneske  med  det  Gode  aldrig  under- 
kaster sig;  thi  et  Menneske  fødes  med  Smerte,  men  gjenfødes  til 
det  Evige  maaskee  med  endnu  større  Smerte  —  dog  betyder 
Skriget  i  begge  Tilfælde  lige  lidt,  da  det  er  det  Understøttende. 
Saa  maa  Trængselen  til  for  at  aftvinge  Tilstaaelsen,  Haabets  Til- 
staaelse.  Eller  tænk  Dig  et  haardnakket  Vidne,  der  ikke  vil 
afgive  Vidne-Forklaringen  (og  ethvert  Menneske  skal  jo  være  et 
Vidne  om  det  Evige  og  give  det  Vidnesbyrd):  Trængselen  slipper 
ham  ikke,  fordi  han  negter  at  give  Forklaringen,  den  idømmer 
ham  Dag  fra  Dag  Falskmaals  Bøderne  strengere  og  strengere, 
indtil  han  giver  Vidnesbyrd.  Eller  tænk  Dig,  som  man  læser  det 
hos  Digterne,  en  ond  Qvinde,  der  veed  Raadet,  men  ondskabs- 
fuldt bestandigt  raader  forkeert  —  naar  hun  saa  kommer  paa 
Baalet,  saa  kommer  Ordet  ud.  Saaledes  er  Evighedens  Haab  i 
det  naturlige  Menneskes  Inderste.  Men  han  vil  ikke  sit  eget  Vel, 
derfor  vil  han  ikke  ud  med  det  Rigtige,  neppe  høre  det  sagt  af 
en  Anden  end  mindre  af  ham  selv,  indtil  Trængselen  frelser  ham 
ved   at  aftvinge  ham  det! 

Saaledes  forhverver  Trængselen  Haab.  —  Men  skal  saa  Træng- 
selen ophøre  igjen,  er  det  Hele  en  smertefuld  Operation?  Nei, 
det  behøves  ikke.  Naar  Trængselen  een  Gang  har  naaet  hvad 
Evigheden  vil  med  den,  saa  ordner  Forholdet  sig  rigtigt;  thi  saa 
vedbliver  Trykket,  men  giver  sig  bestandigt  omvendt  til  Kjende 
som  Haab,  omsætter  sig  i  Haabet:  skjult  i  Grunden  er  Trykket, 
det  Aabenbare  er  Haabet.  Det  ligger  i  Tanken  selv:  et  Tryk 
kan  trykke,  men  at  det  trykker  kan  ogsaa  betyde  at  hæve.  Du 
seer  Vandets  Straale,  at  den  hæver  sig  høit  i  Veiret,  Du  seer  ikke 
Trykket,  eller  at  det  er  et  Tryk  og  ved  et  Tryk.  Der  er  det 
Tr>'k,  som  nedtrykker,  men  der  er  jo  ogsaa  det  Tryk,  som  op- 
høier.  Kun  Den  kan  Trængselen  nedtrykke.  Den,  der  ikke  vil 
hjælpes  evigt;  Den,  der  vil  det,  ham  trykker  Trængselen  i  Høiden. 
Kun  Den  kan  Trængselen   berøve  Haab,    Den,    der   ikke    vil    have 

Evighedens  Haab;    Den,    der  vil  have  dette  Haab,  hara   forhverver 
Trængselen  det. 

Saaledes  med  Trængselen.  Der  er  i  Livet  kun  een  Fare, 
som  afgjort  bringer  Undergang  med  sig,  det  er  Synden;  thi  Synden 
er  Menneskets  Fordærvelse.  Trængselen,  ja  om  den  end  var  for- 
færdelig som  aldrig  noget  Menneske  har  oplevet  den.  Trængselen 
forhverver  Haab. 


III. 

Det  Glædelige  i:  at  jo  fattigere  Du  bliver,  desto 

rigere  kan  Du  gjøre  Andre. 

i-^er  ere  mange  Veie  til  Rigdom.  Og  hvad  enten  det  nu 
lykkes  et  Menneske  ved  at  gaae  ad  een  af  disse  mange  Veie  at 
blive  riig,  eller  det  ikke  lykkes  ham:  der  er  i  Verden  altid  megen 
Tale  om  og  tilstrækkeligt  Kjendskab  til  disse  mange  Veie.  Men 
denne  Vei  til  Rigdom  —  og  det  er  jo  dog  sandeligen  den  høieste 
Rig<lom.  den  at  kunne  gjøre  Andre  rige,  denne  Vei  til  Rigdom  ved 
selv  at  blive  fattig,  denne  Vei,  der  dog  er  >Veien«,  høres  sjeldent 
omtalt,  sees  sjeldent  betraadt,  anprises  sjeldent;  ak,  det  er  i  Verden 
næsten,  som  var  den  slet  ikke  til  —  i  Verden  har  man  jo  heller 
ingen  Forestilling  om,  at  det  just  er  Rigdom,  ikke  selv  at  blive 
eller  være  riig,  men  at  kunne  gjøre  Andre  rige. 

Dog  er  denne  vidunderlige  Vei  til  Rigdom  virkelig  til.  Men 
man  forstaaer  det,  naar  man  i  Digternes  Fortællinger  læser  om, 
hvorledes  Den,  der  har  vovet  sig  ind  i  Røvernes  Skjulested,  maa 
være  bange  ved  hvert  Skridt  han  gjør,  at  der  ikke  skal  være  en 
hemmelig  Fald-Dør  skjult,  gjennem  hvilken  han  kan  styrte  ned  i 
Afgrunden;  man  forstaaer  det,  naar  Vantroen  eller  Frygtagtigheden 
foredrager  sin  Lære  om  Livets  Usikkerhed  —  thi  man  er  kun 
altfor  tilbøielig  til  at  troe  paa  Undergangens  Mulighed.  Men  at 
Livet,  at  Tilværelsen  ved  Evighedens  Hjælp  er  saligt  betrygget,  at 
der  just  i  Faren  er  skjult  en  Fald-Dør  —  til  Opreisning:  det  troer 
man  ikke  paa.  Netop  naar  et  Menneske  er  nærmest  ved  at  for- 
tvivle, da  er  der  et  Sted  at  træde  paa   (og   han   er  i  Fortvivlelsen 

bragt  saa  nær  som  det  er  muligt  til  at  træde  der),  og  Alt  forandrer 
sig  uendeligt.  Han  gaaer  saa  ad  den  samme  Vei,  men  omvendt. 
Istedetfor  at  sukke  bekymret  over  at  gaae  ad  Armodens,  ad  Ring- 
hedens, ad  Miskjendelsens,  ad  Forfølgelsens  Vei,  gaaer  han  glad 
ad  den  samme  Vei;  thi  han  troer  og  forstaaer  troende,  at  jo  fat- 
tigere han  bliver,  desto  rigere  kan  han  gjøre  Andre. 

Tales  der  da  ellers  ikke  om  denne  Vei  til  Rigdom,  saa  ville 
vi  tale  om  den,  om 

det  Qlædellge   i:    at  jo   fattigere  Du  bliver,  desto  rigere  kan  Du 

gjøre  Andre. 

Forskjellen  er  den  inderlige,  som  uendeligt  forandrer  Alt,  om 
den  Lidende  bekymret  vil  vedblive  at  stirre  paa,  hvor  fattig  han 
er  blevet,  hvor  ringe,  hvor  miskjendt,  eller  han,  som  alt  det  Jor- 
diske er  ham  berøvet,  vil  see  bort  derfra,  og  nu  see  sit  Vilkaar 
fra  dets  skjønne,  ja  dets  salige  Side.  O,  gjælder  det  allerede  for 
Konstneren,  at  han,  naar  han  skal  fremstille  en  Eenøiet,  da  tegner 
ham  fra  den  Side,  hvor  han  har  Øiet:  skulde  da  ikke  den  tungt 
Lidende  ville  see  bort  fra  det  Tunge  for  at  see  til  det  Salige!  I 
udvortes  Forstand  er  der  rigtignok  ingen  Forandring;  den  Lidende 
bliver  paa  Stedet,  i  Vilkaaret,  og  dog  er  der  Forandringen,  Vid- 
underets Forandring,  Troens  Mirakel.  Fra  den  ene  Side  seet  er 
det  den  Fattige,  som  bliver  fattigere  og  fattigere;  fra  den  anden 
Side  seet  er  det  den  Fattige,  der  jo  fattigere  han  bliver,  gjør 
Andre  desto  rigere  —  dog  i  udvortes  Forstand  det  samme  Men- 
neske. 

Lad  os  nu  i  Talen  gaae  saaledes  frem,  lad  os  først 
tydeliggjøre  os  Forskjellen  mellem  Rigdom  og  Rigdom 
(jordisk  —  aandelig),  og  hvad  der  af  denne  Forskjel 
følger  i  Forhold  til  Besidderen,  for  da  at  forstaae,  at 
man  netop  maa  være  fattig  for  at  gjøre  Andre  rige,  og 
at  altsaa  jo  fattigere  et  Menneske  bliver,  desto  rigere 
kan  han  gjøre  Andre. 

Ethvert  jordisk  eller  verdsligt  Gode  er  i  sig  selv 
selvisk,  misundeligt,  dets  Besiddelse  misundende  eller 
Misundelse,  maa  paa  een  eller  anden  Maade  gjøre 
Andre  fattigere:  hvad  jeg  har,  kan  en  Anden  ikke  have;  jo 
mere  jeg  har,  jo  mindre  maa  en  Anden  have.  Det  uretfærdige 
Mammon  (og  med  dette  Ord  kunde  vi  jo  gjerne  betegne  ethvert 
jordisk  Gode,  ogsaa  verdslig  Ære,  Magt  o.  s.  v.)  er  i  sig  selv 
uretfærdigt,  gjør  Uret,    (uden    at    dog  derfor  her  Talen  er  om,  at 

erhverve  eller  besidde  det  paa  ulovlig  Maade),  kan  i  og  ved  sig 
selv  ikke  erhverves  eller  besiddes  ligeligt;  thi  skal  En  have  Meget 
deraf,  maa  der  nødvendigviis  være  en  Anden,  der  kun  faaer  Lidet, 
og  hvad  den  Ene  har  kan  umuligt  den  Anden  have.  Fremdeles, 
al  den  Tid  og  Flid,  al  den  Tankens  Omsorg  og  Bekymring,  der 
anvendes  for  at  erhverve  eller  besidde  jordisk  Gode  er  selvisk, 
misundende,  eller  Mennesket,  som  er  beskjeftiget  saaledes,  er 
selvisk,  har  i  ethvert  saadant  Øieblik  ikke  Tanke  for  Andre,  han 
arbeider  i  ethxiert  saadant  Øieblik  selvisk  for  sig  selv,  eller  selvisk 
for  nogle  faa  Andre,  men  ikke  ligeligt  for  sig  selv  og  for  enhver 
Anden.  Om  et  Menneske  end  er  villig  til  at  meddele  af  sit  jor- 
diske Gode:  i  ethvert  Øieblik,  hvor  han  er  beskjeftiget  med  at 
erhverve  eller  dvæler  ved  Besiddelsen  af  det,  er  han  selvisk  som 
Det  er,  han  besidder  eller  erhverver. 

Anderledes  med  Aandens  Goder.  Aandens  Gode  er 
efter  sit  Begreb  Meddelelse,  dets  Besiddelse  miskunde- 
lig? i  og  for  sig  Meddelelse.  Om  et  Menneske  har  Troen, 
derved  har  han  sandeligen  ikke  berøvet  Andre  Noget,  tvertimod, 
ja,  det  er  besynderligt,  dog  er  det  saaledes,  derved  at  han  har 
Troen,  har  han  (fraseet  endog,  hvad  han  ligefrem  gjør  for  at  med- 
dele Andre)  arbeidet  for  alle  Andre;  i  den  Tid  han  arbeidede  for 
selv  at  faae  Troen,  arbeidede  han  for  alle  Andre.  Thi  hele  Slægten 
og  hver  Enkelt  i  Slægten  er  Deeltager  i,  at  En  har  Troen.  Ved 
at  have  Troen  udtrykker  han  det  rene  Menneskelige  eller  hvad 
der  er  ethvert  Menneskes  væsentlige  Mulighed.  Hans  Besiddelse 
af  Troen  misunder  sandeligen  ikke  Andre  Noget,  som  jo  dog  den 
Riges  Besiddelse  af  Pengene  er  en  Art  Misundelse,  der  har  taget 
dem  fra  den  Fattige,  som  maaskee  igjen  misunder  den  Rige  dem; 
thi  Misundelse  er  i  begge  Forhold,  fordi  jordisk  Rigdom  i  sig 
selv  er  Misundelse.  Nei,  den  Troende  har  Intet  taget  fra  Nogen, 
besidder  i  Troen  intet  Misundende;  og  Ingen  skal  misunde  ham 
den,  snarere  skulde  Enhver  glædes  ved  ham.  Thi  den  Troende 
eier  kun  hvad  ethvert  Menneske  kan  eie;  og  i  samme  Grad  som 
hans  Tro  er  større,  i  samme  Grad  sees  kun  desto  klarere  denne 
efter  sin  Mulighed  for  alle  Mennesker  fælleds  Eiendoms  Herlighed 
og  Salighed.  —  Om  et  Menneske  har  Kjerligheden,  skal  jeg  nu 
^igCf  ja  selv  om  han  havde  den  over  al  Maade?  Nei,  denne  Stigen 
i  Talen  var  jo  forkeert.  Det  skulde  synes,  at  i  jo  høiere  Grad 
han  havde  dette  Gode,  Kjerligheden,  desto  nærmere  maatte  det  da 
være  efter,  at  han  havde  berøvet  Andre  Noget;  dog  er  det  lige 
omvendt,  i  jo  høiere  Grad  han  har  Kjerligheden,  desto  længere  er 
han  netop  fra  at  have  berøvet  Andre  Noget.     Altsaa,   om    et  Men- 

neske  har  Kjerligheden  over  al  Maade,  derved  har  han  ikke  be- 
røvet Andre  Noget,  han  har  tvertimod  derved  (fraseet  endog  hvad 
han  virkelig  gjør  for  Andre  af  Kjerlighed)  arbeidet  for  alle  Andre: 
i  al  den  Tid  han  arbeidede  for  selv  at  erhverve  Kjerligheden,  har 
han  arbeidet  for  alle  Andre.  Om  vi  end  paa  det  nøiagtigste  et 
Øieblik  see  bort  fra  den  Anvendelse,  han  gjør  af  sin  Kjerlighed: 
han  har  den  endog  blot  i  Besiddelsen  ikke  for  sig  selv;  thi  hele 
Slægten,  og  hver  Enkelt  i  Slægten,  er  Deeltager  i,  at  han  har 
Kjerlighed.  —  Om  et  Menneske  har  Ha  abet,  Ev^hedens  Haab 
over  al  Maade,  derved  har  han  ikke  i  mindste  Maade  berøvet 
noget  andet  Menneske  Noget,  tvertimod  derved  har  han  arbeidet 
for  Alle.  Thi  at  eet  Menneske  har  Haabet,  eller  at  der  er  eet 
Menneske,  som  har  Haabet,  det  er  for  alle  andre  Mennesker  en 
langt  glædeligere,  just  fordi  det  er  en  langt  mere  betryggende, 
Efterretning  end  det  er  for  alle  de  andre  Seilere,  som  styre  til 
samme  Maal,  at  een  har  naaet  det.  I  Forhold  nemlig  til  Seilerne 
kan  for  hver  enkelt  tilfældige  Omstændigheder  gjøre  Udslaget,  og 
>de  andre«  Seilere  ere  ikke  ved  en  væsentlig  Mulighed  Deeltagere 
i  den  ene  Seilers  Lykke.  Men  at  der  er  eet  Menneske,  der  har 
Haabet,  eller  hver  Gang  der  er  et  Menneske,  der  har  Haabet,  er 
afgjørende  for  Alle,  at  de  kunne  have  det.  Her  gjælder  det.  Een 
er  Alle,  og  Alle  Een. 

Saaledes  er  Aandens  Goder  i  og  for  sig  selv  væsentligen  Med- 
delelse, deres  Erhvervelse,  deres  Besiddelse  i  og  for  sig  selv  en 
Velgjerning  mod  Alle.  Den,  der  eftertragter  eller  besidder  disse 
Goder,  gjør  derfor  ikke  blot  vel  mod  sig  selv,  men  en  Velgjerning 
mod  Alle,  han  arbeider  for  Alle,  hans  Stræben  for  at  erhverve 
disse  Goder  er  i  og  for  sig  selv,  umiddelbart  berigende  Andre;  i 
ham,  som  Tilskuerne  gjøre  det  i  Stykkets  Helt,  anskue  de  Andre  sig. 
Dette  er  de  aandelige  Goders  Menneskelighed  i  Modsætning  til  de 
jordiske  Goders  Umenneskelighed.  Thi  hvad  er  Menneskelighed? 
Den  menneskelige  Lighed  eller  Ligelighed.  Selv  i  det  Øieblik, 
hvor  det  meest  synes,  at  han  i  at  erhverve  disse  Goder  ene  ar- 
beider for  sig  selv,  er  han  meddelende;  det  ligger  i  Goderne  selv, 
deres  Væsen,  deres  Besiddelse  er  Meddelelse.  Du  erhverver  ikke 
blot  Dig  selv  Haabet  derved,  at  Du  erhverver  det;  men  derved,  at 
Du  erhverver  det  (o,  salige  Erhverv!),  er  Du  Meddelende,  thi  endog 
umiddelbart  er  Evighedens  Haab  Meddelelse.  Du  besidder  ikke 
blot  Haabet,  men  endog  blot  derved,  at  Du  besidder  det  (o,  salige 
Besiddelse!;,  er  Du  Meddelende,  gjør  Du  en  Velgjerning  mod 
Andre, 

O,  hvor  er  dog  al  Himlens  Velsignelse  fra  først  til  sidst  og  i 
ethvert  Øieblik  med  disse  Aandens  Goder  —  thi  »mig  trætter  det 
ikke  at  gjentage  det  Samme«,  og  mig  synes  at  Tanken  er  saa  salig, 
at  den  ikke  ofte  nok  kunde  gjentages;  det  var  jo  dog  end  ikke  for 
ofte,  om  et  Menneskes  Liv  hver  Dag  var  en  Gjentagelse  af  denne 
Tanke.  Medens  de  jordiske  Goder  i  sig  selv  ere  misundende,  og 
det  derfor  (o,  hvilket  stort  Spillerum  for  tilfældige  Muligheder, 
h\ilken  Usikkerhed!)  maa  beroe  paa,  om  de  nu  tilfældigviis  be- 
siddes af  Den,  der  vil  gjøre  vel  med  dem,  ak,  og  medens  det  kun 
altfor  ofte  frister  Besidderen  at  blive  ligesaa  misundelig  som 
Goderne:  saa  er  Aandens  Goder  i  den  Grad  Velsignelse,  at  deres 
Besiddelse  (uden  at  vi  endnu  paa  nogen  Maade  tale  om  den  Brug, 
Besidderen  gjør  af  dem)  er  Andre  til  Velsignelse,  er  Meddelelse. 
Som  det  er  umuligt  at  forhindre  Luften  fra  at  trænge  ind  selv 
indenfor  de  tykkeste  Mure,  saa  umuligt  er  det,  for  sig  selv  i 
selvisk  Forstand  at  besidde  Aandens  Goder.  Det  ligger,  og  det  er 
jo  just  det  evig  Betryggende,  det  ligger,  hvis  vi  kunne  tale  saa- 
ledes,  end  ikke  i  Besidderen,  det  ligger  i  Goderne  selv,  der  ere 
Meddelelse,  om  det  end  følger  af  sig  selv,  at  hvis  Besidderen  ikke 
er  det  Tilsvarende,  besidder  han  heller  ikke  Aandens  Goder.  Som 
det  kostelige  Vellugtende,  ikke  blot  naar  det  udgydes,  udbreder 
Vellugt,  men  i  den  Grad  indeholder  Vellugt  i  sig,  er  Vellugt,  at 
det  gjennemtrænger  Karret,  hvori  det  er,  og  endog  —  gjemt  — 
udbreder  V^ellugt:  saaledes  er  Aandens  Goder  i  den  Grad  Med- 
delelse, at  Besiddelsen  er  Meddelelse,  det,  selv  at  erhverve  dem,  at 
berige  Andre. 

Heraf  følger  da,  at  i  al  den  Tid,  Du  anvender  paa  at  erhverve 
disse  Goder,  i  ethvert  Øieblik,  Du  glæder  Dig  ved  deres  Besiddelse, 
er  Du  saa  langt  fra  at  være  selvisk  beskjeftiget  med  Dig  selv,  at 
Du  er  umiddielbart  Meddelende. 

Saaledes  er  det  i  Sandhed  med  Aandens  sande  Goder,  hvilke 
tillige  have  det  Betryggende,  det  Sandhedens  Mærke,  at  de  kun 
kunne  besiddes  i  Sandhed.  Vil  Nogen  besidde  dem  selvisk,  besidde 
dem  for  sig  selv,  have  dem  for  sig  selv  i  selvisk  Forstand,  saa 
besidder  han  dem  heller  ikke.  Dog  gives  der  jo  ogsaa,  i  Modsæt- 
ning til  de  blot  jordiske  og  verdslige  Goder,  aandelige  Goder, 
ufuldkomnere  aandelige  Goder.  Saaledes  er  Indsigt,  Kundskab, 
Evne,  Gave  o.  s.  v.  aandelige  Goder.  Men  her  gjælder  det  dog 
endnu  det  Ufuldkomne,    at  Besidderen  gjør  Udslaget,    eller  at   det. 


»mig  trætter  det  ikke  at  gjentage  det  Samme«]  smign.  Phil.  3,  1. 

der  gjør  Udslaget,  er,  hvorledes  Besidderen  er,  om  han  er  velvillig 
og  meddelende,  eller  han  er  selvisk;  thi  disse  Goder  ere  endnu 
ikke  i  sig  selv  Meddelelse.  Er  da  Den,  der  besidder  saadanne 
ufuldkomnere  aandelige  Goder,  selvisk,  viser  det  sig  ogsaa,  at 
Goderne  selv  ved  ham  blive  misundelige  og  gjøre  Andre  fattigere. 
Besidderen  slutter  sig  saa  just  inde  med  disse  sine  Goder;  i  al 
den  Tid  han  arbeider  for  at  erhverve  dem  eller  bevare  dem,  er 
han  selvisk  indesluttet,  har  hverken  Tid  eller  Leilighed  til  at  be- 
kymre sig  om  Andre  eller  Tanke  for  Andre.  Den  Kloge  bliver 
san  klogere  og  klogere,  men  i  misundelig  Forstand,  saaledes,  at 
han  netop  vil  have  Fordelen  af,  at  Andre  blive  eenfoldigere  og 
eenfoldigere  i  Sammenligning  med  hans  tiltagende  Klogskab,  vil 
have  disse  eenfoldige  Andre  mere  og  mere  —  umenneskeligt  i  sin 
Magt.  Den  Lærde  bliver  saa  lærdere  og  lærdere,  men  i  misunde- 
lig Forstand,  og  tilsidst  saa  lærd,  at  Ingen  kan  forstaae  ham,  saa 
lærd,  at  han  slet  ikke  kan  meddele  sig.  Paa  den  Maadc,  ved  at 
besiddes  i  Usandhed,  forvandles  disse  ufuldkomnere  aandelige 
Goder  til  verdslige  og  jordiske  Goder,  hvis  Eiendommelige  er,  at 
deres  Besiddelse  paa  een  eller  anden  Maade  gjør  Andre  fattigere. 
Men  i  Forhold  til  de  sande  Aandens  Goder  gjælder  det,  at  de  kun 
kunne  besiddes  i  Sandhed,  at  Den,  der  ikke  besidder  dem  i  Sand- 
hed, slet  ikke  besidder  dem. 

Altsaa,  disse  ere  Forholdene  betræffcnde  Rigdom  og  Rigdom, 
og  disse  Forhold  maae  jo  ligge  til  Grund  for,  og  bestemme  den 
Tanke,  at  berige  Andre.  Paa  den  ene  Side  de  jordiske  Goder 
(eller  dog  de  ufuldkomnere  aandelige),  hvis  Besiddelse  i  sig  selv  er 
Misundelse,  hvis  Erhvervelse  i  sig  selv  er  Misundelse,  og  derfor 
hver  Time,  hver  Tanke,  der  beskjefliges  med  at  besidde  eller  er- 
hverve dem,  misundelig;  paa  den  anden  Side  de  sande  Aandens 
Goder,  hvis  Besiddelse  i  sig  selv  er  Meddelelse,  hvis  Erhver- 
velse i  sig  selv  er  Meddelelse,  og  derfor  hver  Time,  hver  Tanke, 
der  beskjefliges  med  at  besidde  eller  erhverve  dem,  berigende 
Andre. 

Hvorledes  kan  nu  det  ene  Menneske  gjøre  det  andet  riigt? 
Ja,  Den,  der  har  de  jordiske  Goder,  han  kan  meddele  dem.  V^el, 
lad  os  antage,  at  han  gjør  det,  og  lad  os  et  Øieblik  glemme,  at 
jordiske  Goder  dog  ikke  ere  den  sande  Rigdom.  Han  meddeler 
altsaa  og  gjør  vel  med  hvad  han  har  af  jordisk  Gode.  Det  lader 
sig  gjøre  meget  kort,  han  kan  gjøre  det  een  Gang  hver  Maaned 
elier  een  Time  hver  Dag  og  dog  give  saare  Meget  bort.  Men  see, 
i  alle  de  Timer  og  Dage,  hvori  han  er  beskjeftiget  med  at  erhverve, 
at  samle,  at  bevare  de  jordiske  Goder,  er  han  selvisk.    Ja,  samlede 

haa  end  for  at  meddele,  saa  længe  hans  Tanke  er  beskjefliget  med 
de  jordiske  Goder,  er  den  selvisk.  Det  ligger  i  en  vis  Forstand 
end  ikke  i  ham,  det  ligger  i  de  jordiske  Goders  væsentlige  Be- 
skaffenhed. Dette  sees  altsaa  kun  at  være  en  meget  ufuldkommen 
Vei  til  at  gjøre  Andre  rige,  selv  om  vi  antage,  at  Den,  der  besidder 
de  jordiske  Goder,  ikke  fordærves  af  disse,  men  er  villig  til  at 
give  og  meddele,  og  selv  om  vi  et  Øieblik  glemme,  at  jordiske 
Goder  ikke  er  den  sande  Rigdom. 

Nei,  den  sande,  Fuldkommenhedens  Vei  til  i  Sandhed  at  gjøre 
Andre  rige,  maa  være:  at  meddele  Aandens  Goder,  selv  forøvrigt 
ene  beskjeftiget  med  at  erhverve  og  besidde  disse  Goder.  Naar 
saa  er,  gjør  et  Menneske  i  Sandhed  Andre  rige,  og  det  er  det 
Eneste  han  gjør,  hans  eneste  Gjerning,  og  dog  hans  hele  Livs 
Gjerning.  Goderne  er  den  sande  Rigdom.  I  den  Tid  han  selv 
erhverver  dem,  er  han  Meddelende  og  gjør  umiddelbart  Andre 
rige.  I  den  Tid  han  besidder  dem,  er  han  Meddelende  og  gjør 
umiddelbart  Andre  rige.  Og  da  han  ene  er  beskjeftiget  med  og 
bekymret  for  denne  Rigdom,  vil  han  jo  stræbe  at  forøge  den. 
Men  1  Forhold  til  den  sande  Rigdom,  hvis  Væsen  er  Meddelelse, 
er  Forøgelse  hverken  mere  eller  mindre  end  den  ligefremme  Med- 
delelse, og  denne  forøget;  thi  det  er  ikke  her  som  det  smaaligt 
er  i  Forhold  til  den  usande  Rigdom,  der  sandeligen  ikke  forøges 
ved  at  bortgives.  Naar  han  da  undervisende,  formanende,  opmun- 
trende, trøstende  meddeler  disse  Goder,  da  gjør  han  jo  ganske 
ligefrem  Andre  rige. 

Lad  os  saa  tænke  paa  vort  Thema:  det  Glædelige  i,  at  jo 
fattigere  et  Menneske  bliver,  desto  rigere  kan  han  gjøre  Andre. 
O,  Du  Lidende,  hvo  Du  end  er,  naar  da  Livet  har  berøvet  Dig 
Din  Rigdom,  naar  Du  fra  Velstand  maaskee  er  bragt  til  Armod, 
nu  vel,  hvis  Du  vil  lade  Dig  hjælpe  og  forstaae  det  Dig  VeU 
meente,  nu  vel,  saa  er  Du  jo  ogsaa  fritagen  fra  at  spilde  Din  Tid 
og  Din  Dag  og  Din  Tanke  paa,  hvad  man  kun  selvisk  kan  be- 
skjeftige  sig  med;  og  Du  er  desto  mere  foranlediget  til  ene  at 
beskjeftige  Dig  med  at  erhverve  og  besidde  Aandens  Goder  —  o, 
og  i  ethvert  saadant  Øieblik  gjør  Du  Andre  rige!  Eller  dersom 
Livet  har  berøvet  Dig  Din  verdslige  Anseelse  og  Indflydelse,  nu 
vel,  hvis  Du  vil  lade  Dig  hjælpe  og  forstaae  det  Dig  Velmeente, 
nu  vel,  saa  er  Du  jo  ogsaa  fritaget  fra  at  anvende  Tid  og  Tanke 
paa  at  hævde  eller  nyde,  hvad  man  kun  selvisk  kan  beskjeftige 
sig  med;  og  Du  er  desto  mere  foranlediget  til  ene  at  beskjeftige 
Dig  med  at  erhverve  og  besidde  Aandens  Goder  —  o,  og  i  ethvert 
saadant  Øieblik  gjør  Du  Andre  rige!     Eller   dersom  Du   blev    som 

udstødt  af  det  menneskelige  Samfund,  dersom  Ingen  søger  Selskab 
med  Dig,  ingen  Indbydelse  uleiliger  Dig,  nu  vel,  hvis  Du  vil  lade 
Dig  hjælpe,  og  forstaae  det  Dig  Velmeente,  nu  vel,  saa  er  Du  jo 
ogsaa  fritaget  fra  at  spilde  Din  Tid  og  Din  Tanke  i  Snak  om 
Tant  og  Forfængelighed,  tomt  beskjeftiget  med  at  dræbe  Tiden  for 
at  undfl3'e  Kjedsomheden,  eller  med  at  spilde  den  i  ubetydelig 
Tidsfordriv;  og  Du  er  desto  mere  foranlediget  til,  ene  at  beskjef- 
tige  dig  med  at  erhverve  og  besidde  Aandens  Goder  —  o,  og  i  et- 
hvert  saadant  Øieblik  gjør  Du  Andre  rige! 

Maaskee  falder  det  Dig  tungt  saaledes  at  blive  fattig,  fattigere 
og  fattigere;  thi  i  udvortes  Forstand  er  det  nu  eengang  afgjort. 
Maaskee  hænger  Din  Sjel  endnu  ved  det  Jordiske,  selvisk  beskjef- 
tiget med  Savnet,  som  Den,  der  besidder  det,  er  beskjeftiget  med 
Besiddelsen?  Men  er  det  da  ogsaa  tungt  at  gjøre  Andre  rige? 
Lad  Dig  ikke  daarligen  bedrage.  Det  seer  saa  nemt  ud  med  at 
give  nogle  Penge  til  de  Fattige,  naar  man  selv  er  den  Rige,  at 
hjælpe  en  Anden  frem,  naar  man  selv  er  den  Mægtige  —  lad  Dig 
ikke  bedrage:  det  Menneske,  der  er  beskjeftiget  med  at  erhverve 
•  Tro,  Haab  og  Kjerlighed,  han,  just  han  gjør  Andre  rige. 

Saa  bliv  da  endnu  fattigere;  thi  maaskee  vedligeholder  Du 
et  svigefuldt  Ønskes  Forbindelse  med  det  Tabte,  maaskee  nærer 
Du  et  mod  Dig  selv  forrædersk  Haab,  om  at  vinde  det  igjen;  bliv 
endnu  fattigere,  slip  det  Tabte  ganske,  og  eftertragt  da  ene  Aandens 
Goder,  at  Du  maatte  gjøre  Andre  rige.  Velsignet  være  enhver  saa- 
dan  Time,  ethvert  saadant  Øieblik;  Du  gjør  ikke  blot  Vel  mod 
Dig  selv,  men  Du  gjør  Andre  rige.  Du  gjør  en  Velgjerning  mod 
Andre! 

Og  naar  Du  da  ret  er  bleven  fattig,  saa  har  Du  ogsaa  mere 
og  mere  tilegnet  Dig  Aandens  Goder.  Da  skal  Du  ogsaa  være 
istand  til  i  endnu  fuldere  Maade  at  gjøre  Andre  rige,  ved  at  med> 
dele  Aandens  Goder,  ved  at  meddele  hvad  der  i  sig  selv  er  Med- 
delelse. Jo  fattigere  Du  bliver,  desto  sjeldnere  i  Dit  Liv  vil  det 
Øieblik  være,  hvor  Du  selvisk  er  beskjeftiget  med  Dig  selv,  eller 
med  hvad  der  i  sig  selv  er  selvisk,  det  Jordiske,  som  drager  et 
Menneskes  Tanke  saaledes  til  sig,  at  han  saa  længe  ikke  er  til  for 
Andre.  Men  jo  sjeldnere  saadanne  Øieblikke  blive,  desto  stadigere 
vil  da  Din  Dags  Timer  være  udfyldte  med  at  erhverve  og  besidde 
Aandens  Goder  (og  glem  det  dog  ikke,  o  glem  det  ikke,  ogsaa 
naar  Du  gjør  det,  g^jør  Du  Andre  rige!)  eller  med  ligefrem  at  med- 
dele Aandens  Goder,  og  derved  at  gjøre  Andre  rige. 

Tænk  Dig  vort  Forbillede,  den  Herre  Jesus  Christus!  Han 
var  fattig,  men  han  gjorde  dog  vel  Andre  rige!     Og  Hans  Liv  ud- 

trykker  jo  aldrig  noget  Tilfældigt,  at  han  tilfældigviis  var  fattig. 
Net,  Hans  Liv  er  den  væsentlige  Sandhed,  viste  derfor,  at  for  at 
gjøre  Andre  rige  raaa  man  selv  være  fattig.  Dette  er  Guddommens 
Tanke,  forskjelligt  fra  hvad  der  opkom  i  Menneskets  Hjerte:  den 
rige  Mand,  der  gjør  Andre  rige.  Thi  ikke  blot  er  jordiske  Goder 
ikke  den  sande  Rigdom,  men  den  rige  Mand,  hvor  gavmild  han 
end  er  i  at  give  af  sin  Overflod,  kan  ikke  undgaae  at  have  Tider, 
hvor  han  er  beskjeftiget  med  sin  Rigdom,  og  saa  længe  er  han 
ikke  beskjeftiget  med  at  gjøre  Andre  rige.  Men  Han  var  fattig, 
saa  længe  han  levede  her  paa  Jorden,  derfor  var  det  hans  Gjer- 
ning,  saa  længe  han  levede,  hver  Dag,  hver  Time,  hvert  Øieblik  at 
gjøre  Andre  rige:  selv  fattig  tilhørte  han  ene  det  Arbeide,  at  gjøre 
Andre  rige,  og  just  ved  selv  at  være  fattig  tilhørte  han  det  ganske. 
Han  steeg  ikke  ned  fra  Himlen  for  at  blive  fattig,  men  han 
steeg  ned  for  at  gjøre  Andre  rige.  Men  for  at  gjøre  Andre  rige, 
maatte  han  være  fattig.  Han  blev  fattig,  ikke  som  hændte  det 
ham  engang  i  Livet,  efter  maaskee  i  nogen  Tid  at  have  været 
riig.  Dog  blev  han  fattig,  thi  det  var  hans  egen  fri  Beslutning, 
hans  Valg.  Han  blev  fattig,  og  blev  det  i  enhver  Forstand,  paa 
enhver  Maade.  Han  levede  som  udstødt  af  det  menneskelige  Sam- 
fund, han  (o.  Letsindighed  i  at  spøge  med  sin  Anseelse,  o,  ufor- 
svarlige Ligegyldighed  mod  Andres  Dom,  mod  »hvad  man  siger«, 
o,  Frækhed,  der  jo,  selvforskyldt,  maatte  nedsætte  ham  dj'bt,  dybt 
i  Alles  Øine!)  han  omgikkes  kun  Syndere  og  Toldere.  Saaledes 
blev  han  fattig  for  at  gjøre  Andre  rige.  Dette  var  ikke  hans  Be- 
slutning, at  blive  fattig,  men  hans  Beslutning  var  at  gjøre  Andre 
rige,  derfor  blev  han  fattig.  —  Tænk  paa  Apostelen  Paulus,  der 
just  siger  disse  Ord:  selv  fattige  gjøre  vi  Andre  rige.  Apostelen 
fandt  sig  roligt  i  at  være  fattig,  i  Armod,  udstødt  af  det  menneske- 
lige Samfund,  uden  engang  at  have  en  Hustru,  hvem  han  tilhørte, 
eller  som  tilhørte  ham  —  han  fandt  sig  roligt  deri,  og  hvorfor 
vel,  uden  just  fordi  han  deri  fandt  Veien  til  at  gjøre  Andre  rige. 

Saa  er  dette  da  det  Glædelige,  at  jo  fattigere  Du  bliver,  desto 
rigere  kan  Du  gjøre  Andre.  O,  at  Verden  berøver  Dig  Alt,  eller 
at  Du  taber  den  ganske  Verden,  har  da  egentligen  Intet  at  betyde, 
ja  det  er  endog  det  Bedste,  dersom  Du  blot  selv  tænker  Dig  det 
til  Bedste!  Netop  i  Fortvivlelsens  Øieblik,  naar  Nøden  er  størst, 
er  Hjælpen    nærmest,  Forandringen,   som    uendeligt   forandrer  Alt: 


Paulus,  der  jo  just  siger  disse  Ordj  2.  Cor.   6,   10. 

at  Du,  den  Fattige,  er  den  Rige  —  thi  den  sande  Rigdom  er  jo 
dog  vel  at  gjøre  Andre  rige.  Saaledes  er  ogsaa  her  Glæden  skjult. 
Thi  (og  saaledes  ønske  vi  at  ende  hver  af  disse  Taler,  at  det 
haade  bliver  ret  klart,  hvad  det  er  vi  tale  om,  og  klart,  hvorledes 
der  paa  en  ganske  anden  Maade  maa  tales  om  det  evig  Forskjel- 
lige)  kun  Synden  er  Menneskets  Fordærvelse. 


IV. 

Det  Glædelige  i:  at  jo  svagere  Du  bliver,  desto 

stærkere  bliver  Gud  i  Dig. 

lænk  Dig  en  Kreds  af  Mennesker,  samlet  til  selskabelig  Un- 
derholdning; Samtalen  'er  i  fuld  Gang,  livlig,  næsten  heftig,  den 
Ene  kan,  for  at  faae  Sit  sagt,  neppe  vente,  til  den  Anden  faaer 
udtalt,  og  alle  de  Forsamlede  ere  mere  eller  mindre  virksomt  deel- 
tagende  i  denne  Ordvexel:  da  træder  der  en  Fremmed  ind,  som 
altsaa  kommer  midt  ind  i  det.  Af  de  Forsamledes  Miner  og  Høi- 
røstethed  slutter  han,  at  Samtalens  Gjenstand  beskjeftiger  dem 
meget,  og  slutter  høfligt,  at  denne  altsaa  maa  være  en  betydnings- 
fuldere —  han  spørger  nu  ganske  rolig,  som  han  jo  sagtens  kan 
være,  da  han  ikke  har  været  med  i  Heden,  hvorom  er  det  egent- 
ligen  der  tales?  Tænk  Dig,  at  det  saa  var,  som  det  dog  nok  oftere 
hænder,  en  reen  Ubetydelighed!  Den  Fremmede  er  aldeles  uskyl- 
dig i  den  Virkning,  han  frembringer,  han  har  høfligt  antaget,  at 
det  var  noget  Betydningsfuldt.  Men  hvilken  forunderlig  Virkning, 
saaledes  pludselig  at  blive  opmærksom  paa,  at  Det,  der  maaskee 
i  mere  end  en  Time  har  beskjeftiget  et  heelt  Selskab,  og  næsten 
lidenskabeligt,  er  saa  ubetydeligt,  at  det  neppe  lader  sig  sige,  at 
det  er  Ingenting  —  naar  en  Fremmed  rolig  spørger,  hvad  Talen 
er  om! 

Men    en    end    besynderligere    Virkning    frembringer    ofte    den 

gudelige  Tale,  naar  den  lyder  ind  i  Verdens  Tale.    Der  er  saaledes 

i  Verden  Tale  nok  om  Strid   og  Strid  og  Strid.     Der   er  Tale  om, 

at  den  Mand  og  den    Mand   leve    i    Strid    med    hinanden,    at    den 

Mand  og  den  Kone,  skjøndt  forenede  ved  Ægteskabets  hellige 
Baand,  leve  i  Strid  med  hinanden,  om  den  lærde  Strid,  som  nu 
er  begyndt  mellem  Den  og  Den,  om  at  Den  har  fordret  Den  ud 
paa  Livet,  om  at  der  nu  er  udbrudt  Oprør  i  den  By,  om  den 
fjendtlige  Hærs  Tusinder,  som  nu  rykke  frem  mod  det  Land,  om 
en  europæisk  Krig,  som  forestaaer,  om  Elementernes  Strid,  som 
raser  i  Rædsel.  See,  derom  tales  der  i  Verden,  Dag  ud  og  Dag 
ind,  af  Tusinder  og  Tusinder;  har  Du  i  den  Forstand  Noget  at 
fortælle  om  Strid,  saa  vil  Du  let  Hnde  Tilhørere;  og  ønsker  Du  at 
høre  Noget,  saa  vil  Du  let  finde  Talere.  Men  tænk  Dig  da,  at  En 
af  denne  Tale  om  Strid  tog  Anledning  til  at  tale  om  den  Strid, 
hvilken  ethvert  Menneske  har  at  stride  —  med  Gud:  hvilken  be- 
synderlig Virkning;  skulde  det  ikke  snarest  forekomme  de  Fleste, 
at  det  var  ham,  der  talte  om  Ingenting,  medens  alle  de  Andre 
dog  talte  om  Noget,  eller  endog  om  noget  meget  Vigtigt!  Forun- 
derligt! Thi  reis  Verden  rundt,  stift  Bekjendtskab  med  de  for- 
skjellige  Folkefærd,  gaae  omkring  mellem  Menneskene,  indlad  Dig 
med  dem,  besøg  dem  i  deres  Huse,  følg  med  i  deres  Sammen- 
komster  —  og  hør  nøie  efter  hvad  det  er  de  tale  om;  deeltag  i 
de  mange,  mange  forskjellige  Samtaler  om  ,de  utallig  mange  mange 
forskjellige  Maader,  paa  hvilke  et  Menneske  kan  komme  til  at 
stride  her  i  Verden,  deeltag  i  disse  Samtaler,  men  bestandigt  saa- 
ledes,  at  Du  ikke  selv  er  Den,  der  bringer  denne  Gjenstand  paa 
Omtale:  og  siig  saa,  om  Du  nogensinde  har  hørt  Tale  om  denne 
Strid.  Og  dog  angaaer  denne  Strid  jo  ethvert  Menneske;  der  er 
ingen  anden  Strid,  om  hvilken  det  i  den  Grad  gjælder,  at  den 
ubetinget  angaaer  ethvert  Menneske.  Thi  den  Strid  mellem  Mand 
og  Mand  —  nu  der  er  dog  Mange,  der  leve  fredeligt  deres  Liv 
hen  uden  Strid  med  Nogen.  Og  den  Strid  mellem  Ægtefolk  —  nu 
der  er  dog  mange  lykkelige  Ægteskaber,  hvem  altsaa  denne  Strid 
ikke  angaaer.  Og  det  er  dog  vel  en  Sjeldenhed,  at  et  Menneske 
udfordres  paa  Livet,  saa  denne  Strid  kun  angaaer  meget  Faa.  Og 
selv  under  en  europæisk  Krig  er  der  dog  Mange,  ja  var  det  end 
allerforfærdeligst,  der  er  dog  Mange,  om  ikke  andetsteds  saa  i 
Amerika,  der  leve  hen  i  Fred.  Men  denne  Strid  med  Gud  angaaer 
ubetinget  ethvert  Menneske. 

Dog  maaskee  ansees  denne  Strid  for  saa  hellig  og  alvorlig, 
at  den  af  den  Grund  aldrig  omtales.  Som  Gud  ikke  ligefrem  er 
til  at  bemærke  i  Verden,  hvor  derimod  det  Mangfoldiges  uhyre 
Mængde  drager  Opmærksomheden  paa  sig,  saa  det  er  som  var 
Gud  slet  ikke  til:  saaledes  er  denne  Strid  maaskee  som  en  Hem- 
melighed, ethvert  Menneske  har,   om   hvilken   der  dog  aldrig  tales. 

medens  alt  det  Andet,  hvorom  der  tales,  drager  Opmærksomheden 
paa  sig,  som  var  denne  Strid  slet  ikke  til.  Maaskee  er  det  saa- 
ledes,  maaskee. 

Men  vist  er  det,  enhver  Lidende  er  paa  een  eller  anden 
Maade  foranlediget  til  at  blive  opmærksom  paa  denne  Strid.  Og 
til  Lidende  henvende  jo  disse  Taler  sig.  Saa  lad  os  da  tale  om 
denne  Strid,  om 

det  Glædelige  i:   at  Jo   svagere  Du  bliver,  desto  stærkere  bliver 

Qud  i  Dig. 

Thi  ikke  sandt,  Du  Lidende,  hvo  Du  end  er,  dette  er  dog  vel 
glædeligt?  Imidlertid  gjælder  det  jo  her,  som  i  alle  disse  Taler, 
Alt  beroer  paa,  hvorledes  Forholdet  sees.  Vil  den  Lidende  mis- 
modigt, forstemt,  maaskee  fortvivlet  vedblive  at  stirre  paa,  hvor 
svag  han  er  bleven:  ja,  deri  er  intet  Glædeligt.  Men  vil  han  see 
bort  herfra,  for  at  see,  hvad  det  da  betyder,  at  han  bliver  svag, 
hvo  det  da  er,  der  bliver  stærk,  at  det  er  Gud:  saa  er  dog  vel 
det  Glædelige.  Man  hører  jo  stundom  en  Overvunden  sige  >jeg 
blev  overvunden,  blev  den  Svagere  (dette  er  det  Smertelige),  men 
det  der  trøster,  ja  glæder  mig  er,  at  det  dog  var  Ham,  der  seirede.c 
Hvilken  »Ham«?  Ja,  det  maa  være  En,  som  den  Overvundne 
holder  meget  af,  agter  meget  høit.  Glæden  er  vistnok  ikke  fuld- 
kommen, han  vilde  hellere  have  været  Seierherren;  men  han  af- 
vinder Nederlaget  en  glædeligere  Side,  han  under  den  Seirende 
Seieren.  Men  naar  nu  Han,  der  seirer,  er  Gud  —  og  atter  dette 
er  jo  kun  et  Feilsyn  af  den  Lidende,  om  han  udefter  vil  stirre 
paa,  at  det  er  hans  Fjender,  hans  Avindsmænd,  der  blive  stærkere; 
thi  vel  muligt,  at  de  blive  stærkere,  at  deres  Styrke  just  gjør  ham 
svag,  men  dermed  har  den  Lidende  slet  ikke  at  gjøre.  Han  bliver 
svag;  indefter  forstaaet  betyder  dette  ene  og  alene,  at  Gud  bliver 
stærk.  Altsaa  nasft*  nu  Han,  der  seirer,  er  Gud!  Det  at  unde 
Gud  Seieren,  at  trøste  sig  med,  at  det  er  »Ham«,  der  har  seiret, 
o,  det  er  da  i  Grunden  at  unde  sig  selv  Seieren!  Thi  i  Forhold 
til  Gud  kan  et  Menneske  jo  kun  i  Sandhed  seire  derved,  at  Gud 
seirer. 

Dog  lad  os  først  stræbe  ret  at  gjøre  det  indlysende, 
at  det,  at  et  Menneske  bliver  svag,  indefter  betyder,  at 
Gud  bliver  stærk  i  ham.  Og  dette  er  hvad  vi  først  og  frem- 
mest maae  bede  den  Lidende  om,  hvad  vi  maae  fordre  af  ham, 
for  at  kunne  tale  til  ham,  at  han,  saa  hurtigt  som  muligt,  faaer 
Øiet  bort  fra  det  Udvortes,  vender  Blikket  ind  ad,   at   dette  ikke 

og  han  med  det,  bliver  hængende  ved  en  udvortes  Betragtning  af 
sin  Lidelses  Forhold  til  en  Omverden.  Naar  saa  det  Første  er 
gjort,  naar  det  er  gjort  indlysende,  at  det,  at  et  Menneske  bliver 
svag,  indefter  betyder,  at  Gud  bliver  stærk  i  ham:  saa  kommer 
det  dog  vel  af  sig  selv  med,  at  det  er  Glædeligt 

Et  Menneske,  der  kun  sjeldent,  og  da  flygtigt,  beskjeftiger  sig 
med  sit  Forhold  til  Gud,  tænker  neppe  paa,  eller  drømmer  om, 
at  han  saa  nær  angaaer  Gud,  eller  at  Gud  ligger  ham  saa  nær,  at 
der  mellem  ham  og  Gud  finder  et  Vexel-Forhold  Sted:  jo  stærkere 
et  Menneske  er,  jo  svagere  er  Gud  i  ham,  jo  svagere  et  Menneske 
er,  jo  stærkere  er  Gud  i  ham.  Enhver,  der  antager,  at  der  er  en 
Gud  til,  tænker  sig  naturligt  ham  som  den  Stærkeste,  hvad  han  jo 
evigt  er,  han,  den  Almægtige,  der  skaber  af  Intet,  og  for  hvem  al 
Skabningen  er  som  Intet;  men  han  tænker  yel  neppe  Muligheden 
af  et  Vexel-Forhold. 

Dog  er  der  for  Gud,  den  uendelig  Stærkeste,  een  Hindring; 
han  har  sat  sig  den  selv,  ja  han  har  kjerligt,  i  ubegribelig  Kjerlig- 
hed, sat  sig  den  selv;  thi  han  satte  den,  og  sætter  den,  hver  Gang 
et  Menneske  bliver  til,  hvem  han  jo  i  sin  Kjerlighed  gjør  til  at 
være  Noget  lige  over  for  sig.  O,  vidunderlige  Almagt  og  Kjerlig- 
hed! Et  Menneske,  han  kan  ikke  taale,  at  hans  »Skabningerc  ere 
Noget  ligeoverfor  ham;  de  skulle  være  Intet,  derfor  kalder  han 
dem  og,  med  Foragt,  »Skabninger«.  Men  Gud,  som  skaber  af 
Intet,  almægtigt  tager  af  Intet  og  siger  »bliv«,  han  føier  kjerligt 
til  »bliv  Noget  endog  overfor  mig«.  Vidunderlige  Kjerlighed,  selv 
hans  Almagt  er  i  Kjerlighedens  Magt! 

Deraf  Vexel-Forholdet.  Var  Gud  kun  den  Almægtige,  da  var 
der  intet  Vex el- Forhold;  thi  for  den  Almægtige  er  Skabningen  Intet. 
Men  for  Kjerligheden  er  den  Noget.  Ubegribelige  Kjerlighedens 
Almagt!  Thi  det  er  som  kunde  man  dog,  i  Sammenligning  med 
denne  Almagt,  bedre  begribe,  hvad  man  dog  ikke  kan  begribe, 
den  Almagt,  der  skaber  af  Intet;  men  denne  ^Almagt,  som  (.Vid- 
underligere end  al  Skabningens  Tilblivelse!)  tvinger  sig  selv,  og 
kjerligt  gjør  det  Skabte  til  Noget  ligeoverfor  den:  o  vidunderlige 
Kjerlighedens  Almagt!  Anstreng  blot  Din  Tanke  en  lille  Smule; 
det  er  ikke  saa  vanskeligt,  og  det  er  saa  saligt.  Den  Almagt,  der 
skaber  af  Intet,  er  ikke  saa  ubegribelig  som  den  almægtige  Kjer- 
lighed, der  kan  gjørc  dette  for  Almagten  usle  Intet  til  Noget  for 
Kjerligheden. 

Men  just  derfor  fordrer  ogsaa  Kjerligheden  Noget  af  Menne- 
sket. Almagten  fordrer  ikke  Noget;  det  falder  aldrig  Almagten 
Andet    ind,    end    at   et  Menneske   er  Intet  —  for  Almagten  er  han 

Intet.  Man  mener,  at  det  er  den  almægtige  Gud,  der  fordrer 
Noget  af  Mennesket,  og  saa  maaskee,  at  det  er  den  kjerlige  Gud, 
som  giver  lidt  efter.  O,  sørgelige  Misforstaaelse,  som  glemmer, 
hvorledes  allerede  Guds  uendelige  Kjerlighed  maa  til,  for  at  et 
Menneske  er  saaledes  til  for  Gud,  at  der  kan  være  Tale  om  at 
fordre  Noget  af  ham.  Hvis  den  Almægtige  fordrede  Noget  af  Dig, 
saa  er  Du  i  samme  Øieblik  Intet.  Men  den  kjerlige  Gud,  som  i 
ubegribelig  Kjerlighed  gjorde  Dig  til  Noget  for  ham,  han  fordrer 
kjerligt  Noget  af  Dig.  I  menneskelige  Forhold  er  det  den  Mæg- 
tiges Magt,  der  fordrer  Noget  af  Dig,  hans  Kjerlighed,  der  efter- 
giver. Men  ikke  saaledes  i  Dit  Forhold  til  Gud.  Der  er  ingen 
jordisk  Mægtig,  for  hvem  Du  er  Intet,  derfor  er  det  hans  Magt, 
der  fordrer;  men  for  Gud  er  Du  Intet,  derfor  er  det  hans  Kjer- 
lighed, der,  som  den  gjorde  Dig  til  at  være  Noget,  fordrer  Noget 
af  Dig.  Man  taler  om,  at  Guds  Almagt  knuser  et  Menneske.  Men 
det  er  ikke  saa;  saa  meget  er  intet  Menneske,  at  Gud  skulde  be- 
høve Almagten  for  at  knuse  ham,  thi  for  Almagten  er  han  Intet. 
Det  er  Guds  Kjerlighed,  der  endnu  i  det  sidste  Øieblik  viser  sin 
Kjerlighed  ved  at  lade  ham  være  Noget  for  den.  Vee  ham,  om 
Almagten  vendte  sig  mod  ham. 

Altsaa  Kjerligheden,  som  gjorde  Mennesket  til  Noget  (thi  Al- 
magten lod  ham  blive  til,  men  Kjerligheden  lod  ham  blive  til  for 
Gud)  fordrer  kjerligt  Noget  af  ham.  Nu  er  Vexel-Forholdet.  Vil 
Mennesket  beholde  dette  Noget,  som  Kjerligheden  gjorde  ham  til, 
selvisk  for  sig,  selvisk  være  dette  Noget,  saa  er  han,  verdslig  for- 
staaet,  stærk  —  men  Gud  svag.  Det  er  og  næsten  som  blev  den 
stakkels  kjerlige  Gud  narret:  i  ubegribelig  Kjerlighed  er  han  gaaet 
hen  og  har  gjort  Mennesket  til  Noget  —  og  derpaa  bedrager  Men- 
nesket ham,  beholder  dette  som  var  det  hans  Eget.  Den  Verdslige 
bestyrker  saa  sig  selv  i,  at  han  er  stærk,  bestyrkes  maaskee  ved 
Andres  verdslige  Dom  i  det  Samme,  omskaber  ved  sin  formeentlige 
Styrke  maaskee  Verdens  Skikkelse  —  men  Gud  er  svag.  Opgiver 
derimod  Mennesket  selv  dette  Noget,  den  Selvstændighed,  den  Fri- 
hed til  at  raade  sig  selv,  som  Kjerligheden  skjenkede  ham;  mis- 
bruger han  ikke  denne  sin  Fuldkommenhed  at  være  til  for  Gud, 
ved  at  tage  den  forfængelig;  hjælper  Gud  ham  maaskee  i  denne 
Henseende  ved  tunge  Lidelser,  ved  at  fratage  ham  det  Kjereste, 
ved  at  saare  ham  paa  det  ømmeste  Sted,  ved  at  negte  ham  hans 
eneste  Ønske,  ved  at  berøve  ham  hans  sidste  Haab:  saa  er  han 
svag.  Ja,  det  vil  Enhver  sige  ham,  og  sige  om  ham,  saaledes  vil 
han  ansees  af  Alle,  Ingen  vil  gjøre  fælles  Sag  med  ham;  thi  det 
seer  jo  ud  som  blev  han  blot  en  Byrde,  deres  Medlidenhed  maatte 

bære.  Han  er  svag  —  men  Gud  er  stærk.  Han,  den  Svage,  har 
ganske  opgivet  dette  Noget,  som  Kjerligheden  gjorde  ham  til,  han 
har  af  ganske  Hjerte  samtykket  i,  at  Gud  tog  alt  Det  fra  ham, 
der  kunde  tages.  Gud  venter  blot  paa,  at  han  elskende  skal  give 
sit  ydmyge,  sit  glade  Saptykke,  og  derved  ganske  opgive  det,  saa 
er  han  ganske  svag  —  og  saa  er  Gud  stærkest.  Der  er  kun  Een, 
som  kan  forhindre  Gud  i  at  blive  den  Stærkeste,  han,  der  dog 
evigt  er  den  Stærkeste ;  denne  Ene  er  Mennesket  selv.  At  Gud 
saa  er  den  Stærkeste,  kjendes  paa  Eet,  at  Mennesket  er  ganske 
svag.  Der  er  for  Gud  kun  een  Hindring,  Menneskets  Selviskhed, 
der  træder  mellem  Gud  og  Mennesket,  som  Jordens  Skygge,  naar 
den  frembringer  Maanens  Formørkelse.  Er  denne  Selviskhed,  saa 
er  Mennesket  stærk,  men  hans  Styrke  er  Guds  Svaghed;  er  denne 
Selviskhed  borte,  saa  er  Mennesket  svag,  Gud  stærk;  jo  svagere 
han  bliver,  desto  stærkere  bliver  Gud  i  ham. 

Dog  da  dette  er  saaledes,  saa  er  Forholdet  i  en 
anden  Forstand,  i  Sandhedens  Forstand  omvendt;  og 
nu  staae  vi  ved  det  Glædelige. 

Thi  Den,  der  er  stærk  uden  Gud,  han  er  netop  svag. 
Den  Styrke,  med  hvilken  en  Mand  staaer  ene,  kan  i  Sammenlig- 
ning med  et  Barns  være  Styrke.  Men  den  Styrke,  med  hvilken 
en  Mand  staaer  ene  uden  Gud,  er  Svaghed.  Gud  er  i  den  Grad 
den  Stærke,  at  han  er  al  Styrke,  er  Styrke.  At  være  uden  Gud 
er'altsaa  at  være  uden  Styrke,  at  være  stærk  uden  Gud  altsaa  at 
være  stærk  —  uden  Styrke;  det  er  ligesom  at  være  kjerlig  uden 
at  elske  Gud,  altsaa  at  være  kjerlig  —  uden  Kjerlighed,  thi  Gud 
er  Kjerlighed. 

Men  Den,  der  blev  ganske  svag,  i  ham  blev  Gud  stærk.  Den, 
der  tilbedende  og  prisende  og  elskende  blev  svagere  og  svagere, 
sig  selv  for  Gud  ubetydeligere  end  en  Spurv,  som  el  Intet,  i  ham 
er  Gud  stærkere  og  stærkere.  Og  dette,  at  Gud  er  stærkere 
og  stærkere  i  ham,  betyder,  at  han  er  stærkere  og  stær- 
kere. —  Dersom  Du  kunde  blive  ganske  svag  i  fuldkommen  Ly- 
dighed, saa  Du  elskende  Gud  forstod,  at  Du  slet  Intet  formaaer, 
da  vilde  alle  Verdens  Mægtige,  hvis  de  forenede  sig  mod  Dig,  ikke 
formaae  at  krumme  et  Haar  paa  Dit  Hoved:  hvilken  uhyre  Styrke! 
Men  det  er  jo  da  heller  ikke  sandt;  og.  lad  os  for  Alt  ikke  sige 
noget  Usandt.  Jo,  vistnok  formaaede  de  dette,  de  formaae  jo 
endog  at  slaae  Dig  ihjel,  og  den  store  Forening  mellem  alle  Jor- 
dens Mægtige  er  hertil  ingenlunde  fornøden,  det  langt,  langt  Mindre 
kan,  og  let  nok,  gjøre  det.  Men  hvis  Du  dog  var  ganske  svag  i 
fuldkommen  Lydighed,  da  skulde   alle  Jordens  Mægtige  i  Forening 

ikke  formaae  at  krumme  et  Haar  paa  Dit  Hoved  anderledes, 
end  Gud  vil  det.  Og  naar  det  krummes  saaledes,  ja,  og  naar 
Du  forhaanes  sa  al  ed  es,  ja,  og  naar  Du  ihjelslaaes  sa  al  ed  es 
—  hvis  Du  var  ganske  svag  i  fuldkommen  Lydighed:  da  skulde 
Du  elskende  forstaae,  at  der  ikke  gjøres  Dig  nogen  Skade,  ikke 
den  mindste,  at  det  just  er  Dit  sande  Vel  —  hvilken  uhyre 
Styrke ! 

Og  selv  om  det  ikke  var  saaledes,  at  Den,  i  hvis  Svaghed 
Gud  er  stærk,  er  den  Stærkeste:  det  er  jo  dog  det  Glædelige,  det 
Salige,  at  Gud  bliver  stærkere  og  stærkere,  at  det  er  Gud,  der 
bliver  stærkere  og  stærkere.  Lad  os  tale  om  et  Forhold  mellem 
Menneske  og  Menneske,  der  har,  om  end  saare  ufuldkomment, 
noget  Tilsvarende  til  hvad  der  i  Forholdet  mellem  Menneske  og 
Gud  er  »Tilbedelsens«  Sandhed,  lad  os  tale  om  Beundring.  Beun- 
dring er  i  sig  et  Dobbelt,  kan  sees  fra  to  Sider;  dens  Første  er 
en  Følelse  af  Svaghed,  da  den  Beundrende  jo  i  Beundringen  for- 
bolder  sig  til  Overlegenhed.  Men  Beundring  er  et  lykkeligt  For- 
hold til  Overlegenhed,  og  saaledjes  er  den  en  salig  Følelse,,  det  i 
sand  Eensstemmighed  med  sig  selv  at  beundre  saligere  maaskee 
end  at  være  det  Beundrede.  At  Beundringens  Første  er  en  Følelse 
af  Smerte  sees  ogsaa  deraf,  at  hvis  En  fornemmer  Overlegenheden, 
men  uvilligt  indrømmer  den,  ikke  glad,  saa  er  han  langtfra  at 
være  lykkelig,  han  er  tvertimod  høist  ulykkelig,  i  den  piinagtigste 
Smerte.  Saasnart  han  derimod  giver  sig  for  Overlegenheden,  som 
han  dog  i  Grunden,  men  ulykkeligt  beundrede,  og  overgiver  sig  i 
Beundringen,  saa  seirer  dennes  Glæde  i  ham.  Jo  mere  hengiven, 
jo  mere  eenstemmig  han  er  med  sig  selv  i  at  beundre,  desto  nær- 
mere er  han  ved  næsten  at  blive  Overlegenheden  overlegen;  han 
er  i  sin  Beundring  ubeskrivelig  lykkeligt  frigjort  fra  ethvert  Over- 
legenhedens Tryk,  han  ligger  ikke  under  for  Overlegenheden,  men 
ban  seirer  i  Beundringen. 

Lad  os  saa  glemme  hvad  Ufuldkomment  der  kan  være,  for- 
saavidt  Beundring  i  Forholdet  mellem  Menneske  og  Menneske 
skulde  svare  til  Tilbedelse  i  Forholdet  mellem  Menneske  og  Gud. 
Gud  er  uendeligt  den  Stærkeste;  det  troer  i  Grunden  ethvert  Men- 
neske, og  føler  forsaavidt,  hvad  enten  han  vil  eller  ikke,  Guds 
uendelige  Overlegenhed  og  sin  egen  Intethed.  Men  saa  længe  han 
kun  troer,  at  Gud  er  den  Stærkere,  og  for  at  nævne  det  Forfærde- 
lige,   trocr    det    som    jo  Djævelen    ogsaa   gjør   det  —  og   skjælver; 

saa  længe  han  kun  troer  det  saaledes,  at  han  krymper  sig  ved 
Tilstaaelsen ;  saa  længe  han  kun  troer  det  saaledes,  at  han  ikke 
bliver  glad  derved:  saalænge  er  Forholdet  piinligt,  ulykkeligt,  hans 
Følelse  af  Svaghed  en  qvalfuld  Fornemmelse.  Thi  Trods  er  i 
Forhold 'til  Tilbedelse  hvad  Misundelse  er  i  Forhold  til  Beundring. 
Trods  er  Svaghed  og  Afmagt,  som  gjør  sig  selv  ulykkelig  ved  ikke 
at  ville  være  Svaghed  og  Afmagt,  er  Svaghedens  og  Afmagtens 
ulykkelige  Forhold  til  Overlegenhed,  ligesom  Misundelse  martrer 
sig  selv,  fordi  den  ikke  vil  være,  hvad  den  i  Grunden  er,  Beun- 
dring. Der  fordres  af  Mennesket,  hvad  allerede  antydes  i  Beun- 
dringens Forhold  (thi  den  Beundrende  taber  sig  selv  af  Forundring 
over  det  saa  langt  Større),  at  han  skal  tabe  sig  selv  over  Gud. 
Gjør  han 'det  af  ganske  Hjerte,  af  al  sin  Magt  og  af  sit  ganske 
Sind,  saa  er  han  i  et  lykkeligt  Forhold  til  Gud  som  den  Stærke, 
saa  er  han  tilbedende  —  aldrig,  aldrig  blev  nogen  Elskende  saa 
lykkelig,  aldrig,  aldrig  fornam  den  méest  fortørrede  og  i  Tørke 
sukkende  Jordbund  Regnens  Vederqvægelse  saa  liflig,  som  den  Til- 
bedende i  sin  Svaghed  saligt  fornemmer  Guds  Styrke.  Nu  passe 
disse  Tvende,  Gud  og  den  Tilbedende,  for  hinanden,  lykkeligt, 
saligt  som  aldrig  Elskende  have  passet  for  hinanden.  Det  er  nu 
den  Tilbedendes  eneste  Ønske,  at  blive  svagere  og  svagere,  thi 
desto  mere  Tilbedelse;  det  er  Tilbedelsens  eneste  Trang,  at  Gud 
bliver  stærkere  og  stærkere.  Den  Tilbedende  har  tabt  sig  selv,  og 
saaledes,  at  det  er  det  Eneste,  han  ønsker  at  blive  af  med,  det 
Eneste,  han  flyer;  han  har  vundet  Gud  —  saa  er  det  jo  ligefrem 
hans  Sag,  at  Gud  bliver  stærkere  og  stærkere. 

Den  Tilbedende  er  den  Svage;  saaledes  maa  han  forekomme 
alle  Andre,  og  dette  er  det  Ydmygende.  Han  er  ganske  svag;  han 
formaaer  ikke  som  Andre  at  fatte  Beslutning  for  et  langt  Liv,  nei, 
han  er  ganske  svag;  han  formaaer  neppc  forud  at  fatte  Beslutning 
for  den  Dag  Imorgen,  uden  at  tilføie  »hvis  Gud  vilc.  Han  for- 
maaer ikke  at  trodse  paa  sin  Styrke,  sine  Evner,  sine  Gaver,  sin 
Indflydelse,  han  formaaer  ikke  at  tale  stolte  Ord  om  hvad  han 
formaaer  —  thi  han  formaaer  slet  Intet.  Det  er  det  Ydmygende. 
Men  indefter,  hvilken  Salighed!  Thi  denne  hans  Svaghed  er  en 
Kjerlighedens  Hemmelighed  med  Gud,  er  Tilbedelse.  Jo  svagere 
han  selv  bliver,  jo  inderligere  kan  han  tilbede;  og  jo  inderligere 
han  tilbeder,  jo  svagere  bliver  han  --  og  jo  saligere. 

Er  det  saa  ikke  glædeligt,  at  jo  svagere  Du  bliver,  desto 
stærkere  bliver  Gud  i  Dig,  eller,  er  det  saa  ikke  glædeligt,  at  Du 
bliver  svag?  Er  der  i  Grunden  Noget  at  klage  over,  fordi  det 
Tunge  hændte  Dig,    hvad  Du  maaskee  meest   havde  gruet  for,    og 


137 

som  gjorde  Dig  ganske  afmægtig  og  svag:  jo  svagere  Du  bliver, 
desto  stærkere  bliver  Gud  i  Dig.  Og  at  det  er  glædeligt,  o,  det 
vil  Du  jo  dog  vel  selv  tilstaae!  Betænk,  hvor  fattigt,  hvis  et  Men- 
neske kunde  leve  Livet  hen,  stolt  og  selvtilfreds,  uden  nogensinde 
at  have  beundret  Noget;  men  hvilken  Rædsel,  hvis  et  Menneske 
kunde  leve  sit  Liv  hen  uden  nogensinde  at  have  forundret  sig 
over  Gud,  uden  af  Forundring  over  Gud  at  have  tabt  sig  selv  i 
Tilbedelse!  Men  tilbede  kan  man  kun  ved  selv  at  blive  svag,  Din 
Svaghed  er  væsentligen  Tilbedelsen;  vee  den  Formastelige,  der 
formeentlig  stærk  vilde  være  fræk  nok  til  som  Stærk  at  tilbede 
Gud!  Den  sande  Gud  tilbedes  kun  i  Åand  og  Sandhed  —  men 
Sandheden  er  netop,  at  Du  er  ganske  svag. 

Saa  er  der  allsaa  Intet  at  frygte  i  Verden,  Intet  af  hvad  der 
kan  berøve  Dig  al  Din  egne  Kraft  og  gjøre  Dig  ganske  svag,  hvad 
der  kan  knække  al  Din  Tillid  til  Dig  selv  og  gjøre  Dig  ganske 
svag,  hvad  der  aldeles  kan  bøie  Dit  jordiske  Mod  og  gjøre  Dig 
ganske  svag  —  thi  jo  svagere  Du  bliver,  desto  stærkere  bliver  Gud 
i  Dig. 

Nei,  der  er  saaledes  forstaaet  Intet  i  Verden  at  frygte  —  thi 
kun  Svnden  er  Menneskets  Fordærvelse. 


V. 

Det  Glædelige  i:  at  hvad  Du  taber  timeligt,  det 

vinder  Du  evigt. 

rxt  dette  er  Vinding,  endog  saa  uforholdsmæssig,  at  aldrig 
nogen  Kjøbmand,  der  gjorde  den  fordeelagtigste  Handel,  har  gjort 
en  saa  fordeelagtig,  er  let  at  indsee.  Vanskeligheden  ligger  paa  et 
andet  Sted,  eller  rettere  i  Stedet,  hvor  Handelen,  om  jeg  saa  tør 
sige,  skal  afsluttes:  at  det  er  i  Timeligheden.  Var  man  i  Evig- 
heden, skulde  man  sagtens  kunne  forslaae  det.  Men  i  Timelig- 
heden  og  i  Tabets  Øieblik,  hvor  altsaa  Timeligheden  stærkest  gjør 
sig  gjældende,  der  synes  det  maaskee  let,  at  Evigheden  ligger  saa 
uendeligt  langt  borte,  at  der  er  saa  uendelig  lange  Udsigter  til 
denne  vistnok  overordentlige  Vinding  —  og  hvad  hjælper  det  saa 
med  den  store  Fordecl,  naar  der  ere  saadanne  Vanskeligheder! 
Een  Fugl  i  Haanden  er  bedre  end  ti  paa  Taget:  lidt  mindre  For- 
deel  synes  at  være  at  foretrække  for  den  uhyre  —  uvisse.  Ja, 
saa  synes  det  i  Timeligheden,  der  jo  seer  Alt  bagvendt.  Og  der 
gives  da  neppe  nogen  mere  bagvendt  Tanke  end  den,  at  det  Evige 
er  det  Uvisse,  og  neppe  nogen  mere  bagvendt  Klogskab  end  den, 
der  slipper  det  Evige  —  fordi  det  er  det  Uvisse,  og  griber  det 
Timelige  —  fordi  det  er  det  Visse.  Thi  faaer  man  end  ikke  strax 
Leilighed  til  at  opdage,  at  det  Evige  dog  var  det  Visse:  at  det 
Timelige  er  det  Uvisse  kan  man  snart  faae  Leilighed  til  at  sande. 
Derfor  er  ogsaa  neppe  nogen  Tale  latterligere,  end  naar  en  Mand 
holder  det  Timelige  i  sin  Haand  og  siger  »jeg  holder  mig  til  det 
Visse.«     Men,  som  sagt,  Vanskeligheden    ligger  i  Stedet,   hvor  Han- 

delen  skal  sluttes.  Naar  først  Døden  har  klaret  op  for  En,  saa 
falder  det  let  nok  at  omskifte  Tid  og  Evighed;  men  1  Timeligheden 
at  faae  Evighedens  Forstand  paa  at  ombytte  det  Timelige  med  det 
Evige,  Evighedens  Forstand  paa  at  hvad  der  tabes  timeligt  det 
vindes  evigt,  ja,  det  er  vanskeligt 

Dog  den  Lidende  har  jo  paa  anden  Maade  fornummet  Livets 
Vanskelighed,  hvor  vanskeligt  det  er  at  bære  sit  Tab,  dets  Sorg  og 
dets  Smerte,  nu,  om  saa  Tabets  —  Glæde,  der  tilbydes,  igjen  har 
Vanskelighed,  denne  er  dog  vel  til  at  foretrække.  Det  Vanskelige 
er  at  faae  Evigheden  lidt  nærmere;  naar  Evigheden  er  ganske 
nær,  er  Glæden  ganske.  Men  dette,  at  faae  Evigheden  lidt  nær- 
mere, er  det  Åfgjørende  for  enhver  Lidende,  hvis  han  skal  trøstes, 
og  hvis  hans  Trøst  skal  vorde  Glæde.  Om  Lægekonsten  kjender 
et  Under-Middel,  eet  for  alle  Sygdomme,  veed  jeg  ikke;  men  aande- 
ligt  er  der  eet,  kun  eet  —  høist  eenfoldigt  Lægemiddel,  Evigheden. 
Det  Vanskelige  er  blot  at  faae  den  ganske  nær.  See,  et  Barn  kan 
maaskee  ogsaa  saadan  tegne,  og  Den,  som  ikke  er  Konstner,  maa- 
skee  ogsaa  saadan  tegne,  men  Alt  hvad  de  tegne,  tegne  de  lige  op 
og  ned  af  Papiret.  Spørg  Konstneren,  hvad  det  Vanskelige  er,  og 
Du  skal  høre  han  svarer:  Gjennemsigtighedens  Fjernhed  i  Teg- 
ningen. I  Forhold  til  Evigheden  er  Vanskeligheden  den  omvendte  : 
Evigheden  synes  saa  fjern.  Opgaven  er  at  faae  den  saa  nær  som 
muligt.  Thi  i  Timelighedens  Forstand  seer  det  for  den  Uvises 
Utaalmodighed  (og  jo  mere  Timcligheden  raader,  jo  mindre  Viis- 
dom,  jo  mere  Utaalmodighed)  ud,  som  skulde  han,  istedetfor  at 
faae  det  Tabte  evigt  igjen,  snarere  maatte  vente  en  Evighed  paa 
at  faae  det  igjen.  Men  er  Evigheden  ganske  nær  hos  Dig,  saa 
faaer  Du  vel  endnu  ikke  det  Tabte  igjen,  thi  det  skeer  først  i 
Evigheden,  men  det  er  Dig  dog  evig  vist,  at  Du  evigt  faaer  det 
igjen.  Naar  saa  er,  er  Evigheden  Dig  ganske  nær.  Hvor  nær 
den  er  Dig  kan  maaskee  et  andet  Forhold  oplyse.  En  viis  Mand 
har  sagt:  Enhver,  der  har  fortjent  Straf,  frygter  Straf,  men  Enhver, 
der  frygter  Straf,  lider  Straf.  I  en  vis  Forstand  har  jo  dog  den 
Skyldige  endnu  ikke  lidt  sin  Straf,  i  en  anden  Forstand  er  den 
dog  saa  nær  over  ham,  at  han  lider  den. 

Saa  lad  mig  da  forsøge  at  tvinge  om  muligt  den  Lidende  til 
hans  eget  Vel,  til  at  blive  glad,  tvinge  ham  til  at  faae  Evigheden 
saa  nær  som  muligt,  idet  jeg  taler  om 


En  Viig  Mand  har  sagt]  Monlaigne,  smlgn.  S.  K.'s  Encrl.  Pap.  1847,  S.  158. 

Det  Glædelige  i:  at  hvad  Du  taber  timeligt,  det  vinder  Du  evigt. 

Kun  det  Timelige  kan  nemlig  tabes  timeligt;  Åndet 
end  det  Timelige  kan  Timeligheden  som  saadan  umuligt  tage  fra 
Dig;  naar  Du  veed,  at  det  er  Timeligheden,  der  har  taget  Noget 
fra  Dig,  saa  veed  Du  med  det  Samme,  at  det  maa  være  noget 
Timeligt  den  tog.  Dersom  det  Forfærdelige  skeer,  at  et  Menneske 
timeligt  taber  det  Evige,  da  tale  vi  ikke  mere  om  Tab,  dette 
er  Fortabelse.  Tab  forholder  sig  til  det  Timelige.  Der  antages, 
naar  der  skal  være  Tale  om  Tab,  om  Tabets  Smerte  og  Lidelse  — 
hvis  der  skal  tales  til  Trøst,  Opmuntring  og  Glæde,  der  antages,  at 
den  Lidende  ikke  selv  har  forskyldt,  hvad  der  ligger  i  mtet  Tab, 
at  tage  Skade  paa  sin  Sjel.  Skeer  dette  derved,  at  det  er  det 
Evige  han  taber  i  Tiden,  maa  der  tales  ganske  anderledes.  Talen 
forudsætter  altsaa  hos  den  Lidende,  til  hvem  den  henvender  sig, 
at  han,  hvor  tungt  end  Tabets  Smerte  kan  være,  dog  i  sig  har 
bevaret  et  Forhold  til  det  Evige,  ved  Hjælp  af  hvilket  han  just 
skal  trøstes.  Har  Tabet  faaet  den  Magt  over  ham,  at  hans  »Hjerte 
har  syndet  i  Sorgen  c,  at  han  fortvivlet  vil  gaae  fortabt,  saa  maatte 
der  tales  ganske  anderledes.  Mod  Synden  skal  der  først  og  frem- 
mest tales  til  Omvendelse,  inden  der  tales  til  Trøst;  mod  Lidelse 
kan  der  strax  tales  til  Trøst  og  Glæde  —  selv  om  den  trøstende 
Tale  er,  hvad  den  jo  er,  hvis  den  er  christelig,  >en  haard  Tale. c 
Og  lad  os  da  for  Alt  ikke  glemme,  at  ikke  blot  Tyveri  og  Mord 
og  Drukkenskab  og  Deslige  er  Synd,  men  at  Synd  ret  egentlig  er: 
timeligt  at  tabe  det  Evige.  Man  glemmer  dette  kun  altfor 
ofte,  ja,  selv  den  beskikkede  Sjelesørger  er  stundom  (og  derfor 
mistykkes  det  da  ogsaa)  altfor  tilbøielig  til  strax  at  ville  trøste, 
uden,  som  det  sømmer  sig  for  Lægen,  først  at  undersøge  den 
Lidendes  Tilstand.  Thi  som  Strenghed  paa  urette  Sted  kan  for- 
dærve, saa  ogsaa  Mildhed  paa  urette  Sted,  Mildhed  der  hvor  den 
Lidende  i  Grunden  selv  føler,  at  der  skulde  tales  strengt,  og  der- 
for væmmes  baade  ved  Trøsten  og  Trøsteren,  som  viser  sig  ikke 
at  kjende  Sygdommen.  Tænk  Dig  en  Qvinde,  den  elskeligste  af 
alle,  saaledes  kunne  vi  jo  tænke  os  hende.  Det  vilde  være  en  Af- 
skyelighed at  tænke  sammen  med  hendes  Reenhed,  hvad  vi  kalde 
grovere  Synder,  o,  men  ogsaa  Forfængelighed  og  Stolthed  og  Mis- 


sil jerte  har  syndet  i  Sorgen«]  der  tænkes  paa  den  bekjendte  Verslinie 
*LAd  Hjertet  i  Sorgen  ei  synde«  i  Psalmen  »Med  Sorgen  og  Klagen  hold  Maade«  i 
C.  U.  Sundts  Bearbejdelse,  der  fandtes  i  Mynsters  Tillæg  til  Evangelisk-christelig 
Psalmebog.  »en  haard  Tale«]  smlgn.  Joh.  6,  60. 

undelse  og  Hovmod  er  hendes  elskelige  Sjel  fremmed;  hun  har 
tabt  den  Elskede  —  dersom  hendes  Hjerte  har  syndet  i  Sorgen, 
dersom  hun  i  sin  Fortvivlelse  har  sagt  >nu  bryder  jeg  mig  hver- 
ken om  Gud  eller  Evighedenc,  da  var  vistnok  Trøst,  ligefrem  for- 
staaet,  det  Fordærveligste  af  Alt.  Og  var  Du  end  selv  nok  saa 
dybt  greben,  rystet  ved  Synet  af  hendes  Smerte,  ja  hvis  Du  var 
saaledes  deeltagende,  at  Du  villigt  gav  Alt  hen,  Dit  Liv,  for  om 
muligt  at  trøste  hende  —  dersom  Du  var  Sjelesørgeren :  forfærde- 
ligt hvis  Du  ikke  havde  Mod  til  at  bruge  Strenghed!  Eller  hvad 
vilde  Du  vel  dømme  om  den  Læge,  der  fordi  han  selv  fik  et 
Rædselens  Indtryk  af  den  Febersyges  Tørst,  ikke  turde  forbyde 
ham,  men  —  forskrev  ham,  ja  siig  det  blot  og  hør  Modsigelsen: 
af  Deeltagelse  forskrev  han  koldt  Vand,  det  er  af  Deeltagelse  slog 
han  ham  ihjel! 

Altsaa,  naar  den  Lidende,  hvad  han  end  tabte,  ikke  selv  for- 
skylder rædsomt  at  forstyrre  Tingenes  guddommelige  Orden,  kan 
kun  det  Timelige  tabes  timeligt.  Fordi  et  Menneske  har  noget 
Evigt  i  sig,  derfor  kan  han  tabe  det  Evige,  men  dette  er  ikke  at 
tabe,  det  er  at  fortabes;  var  der  intet  Evigt  i  Mennesket  kunde 
han  heller  ikke  fortabes. 

Dette  paa  den  ene  Side:  kun  det  Timelige  tabes  timeligt;  paa 
den  anden  Side:  kun  det  Evige  kan  vindes  evigt.  Dersom  et 
Menneske  kunde  formaste  sig  til  at  ville  vinde  det  Evige  timeligt, 
saa  er  dette  atter  Fortabelse.  Dersom  saaledes  En  vilde  gribe 
det  Evige  for  at  have  jordisk  Fordeel  deraf,  saa  er  han  fortabt; 
dersom  En  for  Penge  vilde  kjøbe  den  Hellig-Aand,  saa  er  han  for- 
tabt. Og  hvorfor  er  han  fortabt?  Fordi  han  timeligt  tabte 
det  Evige;  thi '  han  tabte  det  Evige  just  derved,  at  han  vilde 
nedsætte  det  til  det  Timelige.  Hensigten  eller  Formaalet  er  altid 
høiere  end  Midlet.  Naar  man  da  vil  vinde  det  Evige  for  jordisk 
Fordeels  Skyld,  saa  er  altsaa  den  jordiske  Fordeel  En  noget 
Høiere  end  det  Evige;  men  naar  saa  er,  har  man  tabt  det  Evige; 
og  naar  et  Menneske  har  tabt  det  Evige,  er  han  fortabt.  Det 
Evige  vil  ikke  løbe  forvirret  ind  med  i  al  denne  Tale  om  Tab  og 
Tab;  saasnart  det  er  det  Evige,  der  er  tabt,  er  Alt,  ogsaa  Sproget, 
forandret,  saa  er  det  Fortabelse. 

Lad  os  nu  drage  Tankerne  sammen  for  at  fange  Glæden  eller 
den  Lidende  til  Glæden.  Naar  kun  det  Timelige  kan  tabes  time- 
ligt og  kun  det  Evige  vindes  evigt,  er  jo  Vindingen  aabenbar:  idet 
jeg  taber  Timeligheden  vinder  jeg  Evigheden.  O,  Du  Lidende, 
hvad  Du  end  har  tabt,  Du  har  kun  tabt  noget  Timeligt,  det  er 
umuligt  at  tabe  Andet;    og  hvad  Du  end  har   tabt,    der   er  Noget 

at  vinde,  det  Evige,  som  Du  vinder  evigt.  Vil  Du  ikke  fortabes 
(og  det  maa  Du  selv  ville,  hvis  det  skal  skee);  gyser  Du  dybest 
i  Din  Sjel  for  denne  Tanke;  borger  denne  Tankes  strenge  Alvor 
og  Din  Gysen,  borge  de  i  Forening  for,  at  Du  ikke  selv  unddrager 
Dig  Trøsten  ved  at  ville  fortabes:  saa  skal  det,  hvor  tungt  Dit  Tab 
end  er,  vise  sig,  at  det  Glædelige  dog  er,  at  hvad  Du  taber  time- 
ligt, det  vinder  Du  evigt. 

Men  siger  Du  maaskee:  vil  Evigheden  give  mig  det  Tabte 
igjen  ganske  saaledes  som  da  min  Sjel  hang  ved  det?  O,  nei  vist 
ikke,  saa  var  Talen  jo  ikke,  som  den  er,  om  Vinding:  Du  faaer 
det  evigt  igjen.  Imidlertid  skjuler  der  sig  maaskee  lidt  Underfun- 
dighed i  dette  Dit  Spørgsmaal.  Forsaavidt  Du  nemlig  tabte  det, 
er  det  Dig  jo  frataget;  det  har  Du  ikke  selv  gjort;  men  deraf 
følger  endnu  ikke,  at  Du  ret  har  villet  slippe  det  Tabte.  Maaskee 
er  Du  (o,  tag  Dig  iagt!)  ikke  langtfra  at  ville  have  Evigheden  til 
Hjælp  for  i  Evigheden  at  faae  det  Timelige  igjen  saaledes  som  det 
i  Timeligheden  var  Dit  Øies  Lyst  og  Dit  Hjertes  Begjering  —  ogsaa 
dette  er  jo  Fortabelse.  Hvad  Du  nemlig,  hvis  saa  er,  vil,  er  ikke 
at  vinde  det  Evige  evigt,  men  Du  vil  vinde  det  Evige,  for  at  det  i 
Evigheden  skulde  skjenke  Dig  det  tabte  Timelige,  det  er.  Du  vil 
tabe  det  Evige  for  evigt  at  vinde  det  Timelige,  og  dette  er  timeligt 
at  tabe  det  Evige,  hvilket  er  Fortabelse.  Dersom  det  ikke  var 
jordisk  Gods  Du  tabte,  dersom  det  var,  hvad  der  smerter  ømmere, 
dersom  det  var  f.  Ex.  Æren  Du  tabte,  hvilken  Bagvaskelse  stjal 
fra  Dig;  dersom  hele  Din  Sjel  hang  ved  den  med  umættelig  Liden- 
skab, saa  det  var  Dit  eneste  Ønske,  Din  eneste  Lyst  at  nyde  denne 
Forfængelighedens  og  Stolthedens  Tilfredsstillelse  at  være  æret  -~ 
ja,  dette  kan  Evigheden  ikke  give  Dig  igjen!  De*rsom  det  var  Din 
Elskede  Du  tabte,  hvem  Døden  berøvede  Dig,  Din  Elskede,  ved 
hvem  Du  hang  med  al  jordisk  Lidenskabs  Heftighed,  med  det 
eneste  Ønskes  Elskov  —  Din  Elskede,  hvem  Du  altsaa,  betænk, 
hvor  grusomt,  hvem  Du,  hvis  det  stod  til  Dig,  vilde  forhindre  i  at 
vorde  en  Forklaret:  ja,  saa  kan  Evigheden  ikke  give  Dig  ham 
igjen!  I  Evigheden  er  der  ingen  den  verdslige  Æres  Pomp  og 
Pragt,  og  i  Evigheden  tager  man  ikke  til  Ægte. 

Men  hvorfor  spørger  Du  om  noget  enkelt  Timeligt,  Du  vil 
have  igjen,  uden  fordi  Din  Sjel  timeligt  hænger  derved?  Talen 
drister  sig  langt  videre,  gjør  Tabet  langt  større,  taler  om  hele 
Timeligheden,  om  alt  Timeligt  —  men  da  ogsaa  om  at  slippe 
det  tabte  Timelige.  Hvorfor  taler  Du  da  om  et  enkelt  Timeligt  — 
og  saa  lidenskabeligt?  O,  tag  Dig  dog  iagt;  det  er  jo  som  var  Du 
ifærd  med  at  ville  tabe   noget  Timeligt   paa   en   evig  Maade,   sætte 

et  timeligt  Tab  evig  fast  i  Din  Sjel,  evigt  erindre  et  timeligt  Tab : 
ogsaa  dette  er  Fortabelse.  Naar  noget  Timeligt  tabes  paa  denne 
Maade,  kan  det  ikke  ligge  i  det  Timelige;  thi  det  Timelige  kan 
kun  tabes  timeligt.  Det  raaa  altsaa  ligge  i  den  Tabende,  at  han 
vil  evigt  tabe  noget  Timeligt,  det  er,  timeligt  tabe  det  Evige,  det 
er,  fortabes. 

Hvad  Du  taber  timeligt,  det  vinder  Du  evigt.  Du  faaer  det 
ikke  igjen  i  Timelighedens  Forstand,  det  er  umuligt,  og  det  var 
jo  heller  ikke  Vinding;  men  Du  faaer  det  igjen  i  Evighedens  For- 
stand —  naar  Du  taber  det  timeligt,  det  er,  naar  Du  ikke  selv,  ak 
ved  at  ville  fortabes,  gjør  det  Timelige  til  noget  Andet  end  det 
er.  Beskjefliger  Tabet  af  noget  Timeligt  Dig  som  var  det  ikke  det 
Timelige  men  det  Evige,  ligger  Feilen  jo  ikke  i  det  Timelige,  der 
efter  sit  Begreb  kun  kan  tabes  timeligt,  men  i  Dig.  Beskjeftiger 
Tabet  af  det  Timelige  Dig  saaledes,  at  Du  fortvivlet  end  ikke 
bryder  Dig  om  at  vinde  det  Evige,  ligger  dette  jo  ikke  i  det  Time- 
lige, der  efter  sit  Begreb  kun  kan  tabes  timeligt,  men  i  Dig.  Dette 
er:  hvis  Du  ikke  vil  fortabes  (og  i  saa  Fald  er  jo  Talen  om  >Tab< 
meningsløs),  saa  staaer  det  evig  fast,  at  hvad  Du  taber  timeligt 
(det  være  forresten  hvad  det  være  vil,  af  alle  Andre  ogsaa  anseet 
for  det  tungeste  Tab  eller  kun  saaledes  betragtet  af  Dig  i  Din 
Smerte),  det  vinder  Du  evigt. 

Dette  staaer  evigt  fast;  vilde  end  alle  Djævle  og  alle  Ord- 
kløvere stride  med  os,  de  skulle  ikke  kunne  modbevise  dette. 
Tabte  Du  da  derfor  en  jordisk  Ven,  Din  eneste  maaskee,  den 
bedste  —  dersom  du  ikke  taber  ham  anderledes  end  Timeligheden 
berøvede  Dig  ham,  altsaa  dersom  Du  taber  ham  timeligt  (ander- 
ledes kan  umuligt  Timeligheden  berøve  Dig  ham,  hvis  Du  ikke, 
hvad  Timeligheden  sandeligen  ikke  bærer  Skylden  for,  selv  vil 
forskylde  det),  saa  vinder  Du  ham  evigt.  Du  taber  altsaa  en  jor- 
disk Ven  —  Du  vinder  en  forklaret.  Thi  Evigheden  giver  Dig 
ikke  det  tabte  Timelige  igjen  i  Timelighedens  Forstand,  nei,  just 
dette  er  det  Eviges  Vinding,  den  giver  Dig  det  Tabte  igjen  i  Evig- 
hedens Forstand  og  evigt  —  hvis  Du  ikke  (o,  betænk  hvilken  Skyld 
ogsaa  mod  den  Tabte!)  selv  ved  at  fortabes  vil  forhindre  Dig  i  at 
modtage!  Dersom  det  vnr  jordisk  Rigdom  Du  tabte  —  dersom  Du 
tabte  den  timeligt  (og  husk  paa,  anderledes  kan  Timeligheden 
umulig  berøve  Dig  den);  dersom  Du  ikke  selv  forskyldte  det  For- 
færdelige at  tabe  den  paa  en  ganske  anden  Maade,  end  Timelig- 
heden kan  berøve  Dig  den,  nemlig  ved  at  tabe  Dig  selv;  dersom 
Du  var  villig  til  at  slippe  det  tabte  Timelige,  fordi  Du  forstod 
Sandheden,  at  det  var  timeligt  tabt:   da  vandt   Du   det  Evige.     Du 

tabte  Timelighedens  Rigdom  —  Du  vandt  Evighedens.  Dersom  Du 
saae  Din  kjereste  Plan  strande  i  Verden,  den  Sag,  for  hvilken  Du 
havde  offret  Dig,  ligge  under  —  dersom  Du  dog  kun  tabte  timeligt 
(og  husk  paa,  anderledes  kan  Timeligheden  ikke  tilintetgjøre 
nogen  Plan  eller  nogen  Sag);  dersom  Du  ikke  selv  forskyldte  det 
Forfærdelige  at  lide  Nederlaget  paa  en  ganske  anden  Maade,  end 
Timeligheden  formaaer  at  tilføie  Dig  det,  nemlig  ved  at  tabe  Dig 
selv;  dersom  Du  var  villig  til  at  slippe  det  tabte  Timelige,  fordi 
Du  forstod  Sandheden,  at  det  var  timeligt  tabt:  da  vandt  Du  det 
Evige.  Du  leed  Nederlaget  i  Timeligheden  —  Du  vandt  Evighedens 
Seier.  Vinder  Du  saa  ikke  evigt  hvad  Du  taber  timeligt?  Vil  et 
Menneske  fortvivlet  seire  her  i  Tiden,  ja  da  er  Timelighedens 
Nederlag  ham:  Alt  tabt.  Men  dette  ligger  ikke  i  Timeligheden, 
det  ligger  i  ham.  Seirer  han  derimod  over  sit  Sind,  saa  Tabet 
for  ham  slet  ikke  bliver  Andet  end  hvad  det  er,  et  timeligt  Tab, 
vinder  han  evigt. 

Dog  siger  maaskee  en  Lidende:  ja,  men  det  er  ikke  det  Samme 
jeg  faaer  igjen  som  jeg  tabte.  Vistnok  ikke;  Talen  er  jo  ogsaa 
om  Vinding.  Og  desuden  dersom  det  var  det  samme  Timelige, 
Du  fik  igjen,  saa  tabte  Du  det  jo  ikke  timeligt.  Forsaavidt  det  Du 
tabte  var  sammensat  af  det  Timelige  og  det  Evige,  tog  Timelig- 
heden Sit,  det  tabte  Du;  men  det  Evige  tog  den  ikke  fra  det  Du 
tabte,  og  det  faaer  Du  igjen  i  Evigheden.  Altsaa  faaer  Du  det 
Tabte  igjen.  Eller  tabte  Din  afdøde  Ven  noget  derved,  at  Døden 
timeligt  tog  det  Timelige  fra  ham,  naar  den  dog  vel  nødsages  til 
at  lade  ham  beholde  det  Evige:  taber  da  en  Eier  derved,  at  hans 
Eiendom  vinder?  —  Forsaavidt  derimod  det  Du  tabte  var  noget 
reent  Timeligt,  tog  Timeligheden  det  fra  Dig,  og  Du  tabte  det 
Timelige;  men  i  Tabet  vandt  Du  det  tilsvarende  Evige,  som  Du 
faaer  igjen  i  Evigheden.  Saa  faaer  Du  jo  dog  Det  evigt,  netop 
Det,  som  Du  tabte  timeligt. 

Er  dette  da  ikke  glædeligt,  at  Evigheden  saaledes  overalt, 
hvor  der  i  Timeligheden  er  Tab  og  Tabets  Smerte,  er  ved  Haan- 
den  for  at  tilbyde  den  Lidende  mere  end  Skadeserstatning?  Den 
Lidende  er  jo  selv  sammensat  af  det  Timelige  og  det  Evige.  Naar 
nu  Timeligheden  tilføier  ham  det  største  Tab,  som  den  formaaer  at 
tilføie,  saa  gjælder  det,  om  han  forrædersk  mod  sig  selv  og  mod 
Evigheden  vil  give  Timelighedens  Tab  Magt  til  at  blive  noget 
ganske  Andet  end  det  er,  om  han  vil  tabe  det  Evige;  eller  han 
sig  selv  og  det  Evige  tro  ikke  tillader,  at  Timelighedens  Tab  for 
ham  bliver  Andet  end,  hvad  det  er,  et  timeligt  Tab.  Gjør  han 
dette,    saa    har   det   Evige    i    ham    seiret.      Det,    at    slippe    det 

tabte  Timelige  saaledes,  at  det  kun  tabes  timeligt,  det 
blot  timeligt  at  tabe  det  tabte  Timelige  er  en  Bestemmelse  af 
det  Evige  i  den  Tabende,  er  Kjendet  paa,  at  det  Evige  i  ham 
har  seiret. 

For  det  sandselige  Menneske  er  denne  seierrige  Glæde  slet 
ikke  til;  det  undgaaer  ham  ganske,  at  der  i  al  et  Menneskes  Strid 
her  i  Livet  egentligen  strides  om  noget  ganske  Andet  end  det  ved 
første  Øiekast  synes.  Gudelig  forstaaet  er  det  nemlig  aldeles, 
aldeles  ligegyldigt,  om  et  Menneske  strider  for  at  komme  ud  af 
det  i  Livet,  eller  i  Spidsen  for  hundrede  Tusinder  under  Kanoners 
Torden,  det  der  strides  om  er  bestandigt  om  at  frelse  sin  Sjel: 
om  han  vil  tabe  det  Evige  timeligt,  det  er  fortabes,  eller  ved  at 
tabe  det  Timelige  timeligt  vinde  det  Evige.  At  det  er  derpaa  der 
skal  sees,  det  undgaaer  ganske  den  Verdslige.  Naar  han  derfor  i 
Timeligheden  afgjørende  taber  det  Timelige,  saa  fortvivler  han, 
det  er,  saa  bliver  det  aabenbart,  at  han  var  fortvivlet.  Men  Den, 
der  i  Sandhed  vil  frelse  sin  Sjel,  han  seer  paa  Det,  hvorpaa  der 
skal  sees;  og  just  ved  at  see  derpaa,  opdager  han  i  det  Samme 
det  Glædelige,  at  hvad  man  taber  timeligt,  det  vinder  man  evigt. 
Ak,  og  som  Lærerens  Strenghed  stundom  er  fornøden,  ikke  for  at 
straffe  Uopmærksomhed,  men  for  at  skafTe  Opmærksomhed,  for  at 
tvinge  Disciplen  til  at  see  paa  Det,  hvorpaa  der  skal  sees,  istedet- 
for  at  sidde  adspredt  og  narres  ved  at  see  efter  AUehaande:  saa- 
ledes  maa  Frygten  for  Fortabelse  hjælpe  den  Lidende  til  at  see 
paa  Det,  hvorpaa  der  skal  sees,  og  derved  hjælpe  ham  til  at  op- 
dage det  Glædelige. 

Kun  ved  det  Eviges  Hjælp  formaaer  et  Menneske  at  slippe 
det  tabte  Timelige  saaledes,  at  han  blot  taber  det  timeligt.  Hjælper 
det  Evige  ikke,  saa  taber  han  meget  Mere  end  det  Timelige.  Men 
naar  det,  timeligt  at  tabe  det  tabte  Timelige,  er  en  Bestemmelse 
af  det  Evige  i  den  Tabende:  saa  er  Evigheden  ham  jo  ganske  nær. 
Og  det  var  jo  det  Eneste,  der  var  at  frygte  for,  at  det  skulde 
have  saa  lange  Udsigter  med  Evighedens  Erstatning;  det  Eneste, 
der  var  til  Hinder  for  at  finde  det  Glædelige  i,  at  hvad  man  taber 
timeligt,  det  vinder  man  evigt.  I  den  evige  Vished  om,  at  dette 
er  saa,  er  Evigheden  Mennesket  saa  nær  som  muligt,  og  som  det 
er  fornødent.  Men  naar  Evigheden  selv  er  behjælpelig,  hvis  den 
Tabende  blot  timeligt  taber  det  tabte  Timelige,  saa  er  jo  Evigheden 
ham  ganske  nær.  Og  naar  saa  er,  saa  er  jo  det  Glædelige,  at 
hvad  man  taber  timeligt,  det  vinder  man  evigt.  Du  skal  ikke  i 
Uvished  vente  halvhundrede  Aar  for  at  faae  det  Tabte  igjen.  O, 
nei,  saaledes  seer  det  kun    ud  i  Timeligheden,    naar    Du    ikke    vil 

til  timeligt  at  slippe  det  tabte  Timelige.  Vil  Du  det,  ja  saa  har 
det  Evige  i  Dig  seiret,  eller  det  Evige  seiret  i  Dig,  saa  har  Evig- 
heden besøgt  Dig,  saa  er  det  Dig  evig  vist,  at  Du  faaer  det  igjen, 
og  saa  kan  Du  jo  sagtens  vente.  Skyd  derfor  aldrig  Skylden  paa 
Tidens  Længde;  thi  en  evig  Vished  forkorter  let  om  det  saa  var 
hundrede  Aars  Forventning  til  een  Dags.  Skyd  heller  ikke  Skylden 
paa  Timeligheden;  thi  den  tog  kun  det  Timelige  timeligt  fra  Dig, 
Andet  og  anderledes  kan  den  ikke  tage.  For  Alt  skynd  Dig  ikke 
i  Utaalmodighed  til  Din  egen  Undergang,  ak  >som  Fuglen  skynder 
sig  til  Snarent.  Søg  Feilen  hos  Dig  selv;  betænk  alvorligt  og 
strengt,  hvor  nær  Fortabelsen  ligger;  betænk,  at  reent  evig  for- 
staaet  er  ethvert  timeligt  Tab  et  Øieblik  —  bruger  Du  meget  lang 
Tid  for  at  forstaae  dette,  saa  er  det,  fordi  det  Evige  i  Dig  ikke 
har  Magt  nok.  Lad  da  det  Evige  komme  Dig  ganske  nær,  for  at 
hjælpe  Dig:  o,  naar  det  Evige  blot  er  Dig  ganske  nær,  saa  er  Du 
hjulpen,  saa  er  det  Glædelige  for  Dig. 

Der  er  altsaa  i  Verden  egentligen  intet  Tab  men  idel  Vinding. 
Thi  ethvert  »Tab«  er  timeligt;  men  hvad  Du  taber  timeligt,  det 
vinder  Du  evigt,  det  Timeliges  Tab  er  det  Eviges  Vinding.  Kun 
Synden  er  Menneskets  Fordærvelse.  Men  Synden  er  just  at  tabe 
det  Evige  timeligt  eller  det  tabte  Timelige  anderledes  end  timeligt, 
hvilket  er  Fortabelse. 


•som  Fuglen  skynder  sig  til  Snareoi]  Ordspr.  7,  23. 


VI. 

Det  Glædelige  i:  at  naar  jeg  »vinder  Alt«,  saa  taber 

jeg  jo  slet  Intet. 

>/\t  vinde  Alt«,  mere  kan  da  intet  Menneske  forlange;  og 
vinder  han  Alt,  er  det  da  klarere  end  Dagen,  at  han  slet  Intet 
taber.  Og  at  det  er  glædeligt  er  dog  vel  let  nok  at  indsee,  det 
kan  ethvert  Barn  øieblikkeligt  forstaae,  ja,  den  i  Ønskers  Higen 
meest  fortumlede  og  utaalmodigste  Yngling,  selv  han  kan  strax 
forstaae  det.  Blot  han  saa  dog  ikke  misforstaaer  det  og  dermed 
hele  Talen.  Thi  disse  Taler  ere  egentligen  ikke  for  Ynglinge,  idet- 
mindste  ikke  til  at  bruges  strax;  naar  Livet  først  har  givet  ham 
Texten,  saa  kan  han  maaskee  finde  Brug  for  dem  og  bedre  for- 
staae Themaet. 

Men  er  det  ikke  forunderligt,  at  Den  i  ungdommelig  Ønskes 
Higen  meest  Brændende,  og  Den,  der  i  Forsagelse  opgav  Meest,  at 
disse  Tvende  sige  det  Samme,  >at  vinde  Alt«,  medens  der  dog  er 
en  Verdens  Forskjel  mellem  dem,  og  de  saa  langt  som  det  er 
muligt  fra  at  tale  om  Eet  og  det  Samme!  Guds  Ord  forjætter  jo 
den  Troende  >at  vinde  Alt«;  og  ingen  Yngling,  ikke  den  ved  at 
faae  alle  sine  Ønsker  opfyldte  meest  forkjælcde,  har  begjeret  mere 
end  at  vinde  Alt.  Forunderligt!  Som  der  i  Livet  er  en  Tilbage- 
venden, da  naar  et  Menneske  bliver  som  Barn  igjen,  saaledes  er 
der  i  Tankens  Sprog  en  Tilbagevenden,  hvorved  de  meest  For- 
skjeliige  komme  til,  som  det  synes,  at  sige  Eet  og  det  Samme  — 
og  dog  er  just  da  Forskjelligheden  størst.  Der  er  jo  heller  Ingen 
saa  forskjellig  fra  et  Barn,  ikke  den  lidet  Ældre,  ikke  den  noget 
Ældre,  ikke  den  meget  Ældre,  ikke  den  gamle  Mand,  ikke  Oldingen 

(hvilket  Alt  er  den  ligefrem rae  Sammenligning,  hvor  Ligheden  er 
Udgangspunktet  for  Forskjelligheden)  —  der  er  Ingen  saa  forskjellig 
fra  et  Barn,  som  den  Ældre,  der  blev  Barn  igjen;  thi  dette  er  den 
omvendte  Sammenligning,  hvor  Alt  er  vendt  om,  hvor  Forskjel- 
ligheden er  Udgangspunktet  for  Ligheden.  Og  der  er  Ingen  saa 
forskjellig  fra  en  Ønskende,  en  Higende,  en  Begjerende,  der  vil 
vinde  Alt,  ikke  Den,  der  opgav  Lidet,  ikke  Den,  der  opgav  Noget, 
ikke  Den,  der  opgav  Meget  (hvilket  Alt  er  den  ligefremme  Sam- 
menligning, saa  Den,  der  opgav  Lidet,  Noget,  Meget,  derfor  godt 
kan  være  en  Begjerende,  der  begjerer  Meget,  Noget,  Lidet)  —  nei, 
Ingen  er  saa  forskjellig  fra  en  Begjerende,  der  vil  vinde  Alt,  som 
Den,  der  opgav  Alt  —  dog  derom  taler  han  ikke,  han  taler  besyn- 
derligt nok  om  at  vinde  Alt,  og  derfor  er  Ingen  saa  forskjellig 
fra  en  Begjerende,  der  vil  vinde  Alt,  som  just  han,  der  siger  det 
Samme. 

Men  lige  vist  bliver  det,  at  det  er  glædeligt  at  vinde  Alt,  og 
at  jeg,  naar  jeg  vinder  Alt,  slet  Intet  taber.    Saa  lad  os  da  tale  om 

det  Glædelige  1;  at  naar  jeg  »vinder  Alt«,  saa  taber  jeg  jo 

slet  Intet. 

Naar  nemlig  det  »Alt«,  jeg  vinder,  i  Sandhed  er  Alt,  saa  maa 
jo  Det,  der  i  en  anden  Forstand  kaldes  Alt,  det  Alt  jeg  taber,  være 
det  usande  Alt;  men  naar  jeg  taber  det  usande  Alt,  taber  jeg  jo 
Intet.  Altsaa,  naar  jeg  taber  det  usande  Alt,  taber  jeg  Intet;  og 
naar  jeg  vinder  det  sande  Alt,  taber  jeg  jo  det  usande  Alt:  saa 
taber  jeg  jo  Intet. 

Du  veed  nu  maaskee  selv,  at  det  et  Øieblik  seer  ud,  som 
kunde  man  paa  tvende  Maader  kjempe  denne  glædelige  Tanke 
igjennem  til  Seier.  Man  kunde  stræbe  at  gjøre  det  ret  indlysende 
for  sig  selv,  at  det  Alt,  man  taber,  at  det  usande  Alt  er  Intet. 
Eller  man  gaaer  en  anden  Vei,  man  eftertragter  en  vis  Aands  fulde 
Overbeviisning  om,  at  det  Alt  man  vinder  i  Sandhed  er  Alt.  Den 
sidste  Fremgå ngsmaade  er  den  bedste  og  er  da  den  eneste.  Thi 
for  at  faae  Magt  til  at  forstaae,  at  det  usande  Alt  er  Intet,  maa 
man  have  det  sande  Alt  til  Hjælp,  ellers  tager  det  usande  Alt 
Magten  fra  En.  Ved  Hjælp  af  Intet  lykkes  det  sandeligen  ikke  at 
see,  at  det  usande  Alt  er  Intet.  Der  gives  en  formeentlig  Viisdom, 
hvis  Hemmelighed  er  Intet,  og  som  dog  mener  at  kunne  see,  at 
Alt  er  Intet.  Men  dette  er  umuligt;  det  er  lige  saa  umuligt  som  i 
Mørke  at  see  ved  et  Lys,  der  ikke  er  tændt.  Der  tales  i  Verden 
meget    om    at    der    skal    være    to  Veie   til  Sandheden:    Troens   og 

Tvivlens.     Men   dette   er   ligesaa   besynderligt,    som    hvis  En    vilde 
sige:  der  er  lo  Veie  til  Himlen,  den  ene  af  dem  fører  til  Helvede. 

>Veien<  er  altsaa,  at  eftertragte  en  vis  Aands  fulde  Overbeviis- 
ning  om,  at  Du  vinder  Alt,  og  at  det  Alt,  Du  vinder,  i  Sandhed 
er  Alt.  Og  at  tragte  saaledes  hvad  er  det?  Det  er  at  troe.  Tro, 
at  Du  vinder  Alt,  saa  taber  Du  slet  Intet.  Ønsk  at  vinde  Alt, 
begjer  at  vinde  Alt,  forvent  at  vinde  Alt:  og  Du  skal  maaskee  tabe 
Alt.  Men  tro,  at  Du  vinder  Alt,  saa  taber  Du  slet  Intet.  Thi  det 
Alt,  som  Troen  forholder  sig  til,  er  det  sande  Alt,  altsaa  taber  Du 
slet  Intet 

Men  tro!  O,  det  er  saa  besynderligt  med  det  Christelige,  det 
er  i  en  vis  Forstand  saa  ubeskriveligt  let  at  fosstaae,  og  derimod 
bliver  det  egentligen  først  vanskeligt,  naar  det  er  Det,  der  skal 
troes.  Jeg  veed  det  nok,  en  dybsindig-bagvendt  verdslig  Viisdom 
har  faaet  Forholdet  gjort  om:  det  er  saa  let  at  troe,  saa  vanske- 
ligt at  forstaae.  Men  saa  forsøg  det,  tag  hvad  vi  her  tale  om. 
Hvad  er  lettere  at  forstaae  end:  naar  jeg  vinder  Alt,  saa  taber  jeg 
slet  Intet?  Og  først  naar  det  skal  troes,  kommer  egentligen  Van- 
skeligheden. Hvad  er  lettere  at  forstaae  end  at  hele  Verden  maa 
vise  sig  saaledes  for  et  Menneske  som  Christendommen  siger,  maa 
vise  sig  saaledes  —  naar  han  er  en  Afdød,  afdød  i  Selvfornegtelse. 
Men  at  blive  den  Afdøde,  dette:  naar  man  er  en  Afdød! 

Tro  at  Du  vinder  Alt,  derved  afdøer  Du  fra  Verden;  og  naar 
Du  er  en  Afdød,  saa  taber  Du  Intet  ved  at  tabe  Det,  som  i  de 
Levendes  Forstand  er  Alt.  Tab  Guld  og  Gods,  tab  Magt  og  Vælde, 
tab  Ære  og  Anseelse,  tab  Sundhed  og  Helbred,  tab  Aandens  fyrige 
Kraft,  tab  Din  bedste  Ven,  tab  Din  Elskedes  Kjerlighed,  tab  meget 
mere  end  hiin  Konge,  der  dog  talte  om  at  tabe  Alt,  da  han  sagde 
»Alt  er  tabt  uden  Ærene  —  tro,  at  Du  vinder  Alt:  saa  taber  Du 
slet  Intet!  At  det,  naar  Du  vinder  Alt,  er  umuligt  at  tabe  end  det 
Mindste,  o,  Intet  er  vissere  —  tro  Du  blot,  at  Du  vinder  Alt!  Det 
er,  ja  jeg  indrømmer  det,  det  er  en  ulige  Fordeling,  at  Talen  kun 
har  den  Opgave  at  sige  det  Samme  (det  er  nemlig  at  sige  det 
Samme,  naar  man  siger.  Den,  der  vinder  Alt,  taber  slet  Intet,  thi 
at  vinde  Alt  og  slet  Intet  at  tabe  er  Eet  og  det  Samme),  medens 
Du  har  den  Opgave  at  gribe  Troen,  troende  at  holde  det  fast,  at 
Du  vinder  Alt:  o,  men  saa  har  Talen  heller  ikke  Din  Glæde!  Den 
stakkels  Tale;   i  en  vis  Forstand  kommer  den  ikke   af  Stedet,   den 


*Alt  er  tabt  uden  Ærent]  skal  være  sagt  af  Frants  I  af  Frankrig,  da  han 
▼ar  bleven  fangen  efter  Slaget  ved  Pavia. 

siger  blot  Eet  og  det  Samme;  i  en  anden  Forstand  svæver  den 
mellem  Himmel  og  Jord,  thi  naar  det  ikke  staaer  fast,  at  der  er 
En,  som  troer,  at  han  vinder  Alt,  saa  er  Talen  tora.  Det  er  der- 
for ikke  den  Troende,  der  trænger  til  Talen,  det  er  snarere  den 
TrojBnde,  der  forbarmer  sig  over  Talen.  Thi  hver  Gang  En  troer, 
at  han  vinder  Alt,  saa  bliver  Talen  sand,  saa  bliver  denne  tomme 
og  intetsigende,  kun  altfor  let  forstaaelige  Tale  saa  fuld,  saa  riig, 
i  god  Forstand  saa  vanskelig  —  men  saa  sand. 

Tro,  at  Du  vinder  Alt,  saa  bliver  Du  en  Afdød.  Som  Spøgel- 
ser flye  for  Daggryet,  og  Gjenfærd  synke  sammen,  naar  de  nævnes 
ved  Navn,  og  Trolddommen  ophører,  naar  Ordet  udsiges:  saaledes 
bliver  Verden,  og  det,  som  Verden  kalder  Alt,  for  Dig  Intet.  Tab 
saa  Verden,  hver  dens  Lyst,  dens  Venskab,  lad  den  blive  Din 
Fjende,  der  jager  Dig  ud  af  ethvert  Tilflugtssted,  Din  Fjende,  der 
hader  Dig  —  tro,  at  Du  vinder  Alt:  og  Du  taber  slet  Intet!  En 
Afdød  maa  Verden  hade;  der  er  Intet  som  Medlevende  mindre 
taale  af  en  Medlevende,  end  at  leve  som  en  Afdød.  Det  forstyrrer 
i  et  Værelse,  at  der  gaaer  en  blind  Mand  omkring  og  ikke  kan 
see,  hvad  det  er  han  støder  til;  men  saaledes  er  den  Troende  en 
blind  Mand,  hans  Øie  er  blendet  af  det  Alts  Glands,  som  han 
vinder,  han  kan  Intet  see  af  det  Alt,  hvori  Verden  har  sit  Liv  og 
sin  Lyst,  han  kan  Intet  see  af  dette  Alt,  fordi  han  har  seet,  at  det 
er  Intet.  •  O,  Troens  afsindige  Hensynsløshed,  der  af  Hensyn  til 
det  sande  Alt  er  bleven  blind  for  alle  Hensyn!  Det  forstyrrer  i 
Selskabet,  at  der  er  en  Døv  tilstede,  som  ikke  kan  høre,  hvad  de 
Andre  sige,  og  som  dog  taler  med,  forsaavidt  han  høres,  forvand- 
lende de  Andres  Tale  til  Meningsløshed;  men  saaledes  er  den 
Troende,  en  døv  Mand,  hans  Øre  gjenlyder  af  det  Alts  Herlighed, 
som  han  vinder,  han  kan  Intet  høre  af  det  Alt,  hvori  Verden  har 
sit  Liv  og  sin  Lyst.  O,  Troens  afsindige  Hensynsløshed,  der  af 
Hensyn  til  det  sande  Alt  er  bleven  døv  for  alle  Hensyn!  Men  tro 
at  Du  vinder  Alt,  og  Du  taber  slet  Intet. 

Ja,  tro,  at  Du  vinder  Alt!  See,  hiin  konstforstandige  Mand, 
han  havde  alle  sine  Beregninger  færdige,  han  havde  maaskee  brugt 
mange  Aar  for  at  faae  alt  Dette  udgrundet  og  sat  sammen,  det  var 
Alt  i  sin  Orden  —  han  ventede  blot  paa  et  Punkt  uden  for  Jorden, 
og  han  skulde  være  Mand  for  at  løfte  hele  Jorden  ved  Hjælp  af 
—  Beregningerne?  ja,  eller  ved  Hjælp  af  Punktet.  Saa  længe  ban 
ikke  har  Punktet,  saa  er  alle  hans  Beregninger,   Frugten  af  mange 

Aars  Flid,  et  afmægtigt  Intet  —  og  Talen  om,  at  naar  man  vinder 
Alt,  saa  taber  man  slet  Intet,  ja  var  Taleren  end  et  Menneske,  der 
hele  sit  Liv  havde  grundet  ene  over  denne  Tanke,  eller  over  denne 
ene  Tanke,  og  var  han  af  alle  Veltalende  den  meest  veltalende,  og 
havde  han  Veltalenhedens  hele  Bygning  færdig:  den  er  et  afmæg- 
tigt Intet,  hvis  der  Ingen  er  som  troer,  at  han  vinder  Alt.  Og 
er  han  der,  denne  Troende,  som  troer,  at  han  vinder  Alt:  han 
taber  Intet,  slet  Intet,  selv  om  han  slet  Intet  fik  at  høre  af  al 
denne  Veltalenhed. 

O,  Troens  seierrige  Glæde!  Men  kan  da  Talen  slet  Intet 
gjøre,  fordi  den  ikke  kan  give  Dig  Troen,  fordi  den  i  Forhold  til 
Troen  ikke  er  det  Høiere  (som  en  Viisdom,  der  kun  er  høiere  — 
i  Galskab,  antager  det),  men  det  Ringere?  Jo,  den  kan  sige  Dig, 
hvor  saligt  det  er  at  troe.  Thi  naar  man  troer,  saa  vinder  man 
Alt;  at  vinde  Alt  er  just  at  troe,  at  troe  at  man  vinder  Alt;  og 
naar  man  vinder  Alt,  saa  taber  man  jo  slet  Intet.  Der  er  i  For- 
hold til  de  forskjellige  Tab  i  Livet  maaskee  en  Forsikkrings-Anstalt, 
som  giver  En  Skadeserstatning;  men  hvilken  Sikkerhed  mod  alle 
Tab,  at  man  ved  dem  alle  Intet  taber  —  det  er  jo,  som  at  være 
sikkret  mod  Døden  ved  at  være  en  Afdød!  Hvis  den  begjerendc 
Yngling  vandt  Alt,  hvad  Sikkerhed  har  han  for,  at  han  ikke  kan 
tabe  det:  men  hvilken  Sikkerhed  for  at  vinde  Alt,  at  man  vandt 
det  ved  at  tabe  Alt  —  og  dog  slet  Intet  tabte! 

Kun  Den,  der  tabte  det  sande  »Alt«,  kun  han  tabte  i  Sandhed 
Alt.  Men  dette  er  Fortabelse ;  kun  Synden  er  Menneskets  Fordær- 
velse. 


VII. 

« 

Det  Glædelige  i:  at  Modgang  er  Medgang. 


M, 


odgang  er  Medgang.  Men,  hører  jeg  Nogen  sige,  dette  er 
jo  kun  en  Spøg,  let  nok  at  forstaae;  thi  naar  man  blot  betragter 
Alt  omvendt,  saa  er  det  i  sin  Rigtighed:  ligefrem  forstaaet  er  Mod- 
gang Modgang,  omvendt  er  Modgang  Medgang.  Sligt  er  kun  Spøg, 
ligesom  det  at  gjætte  Gaader,  eller  som  naar  en  Tusindkonstner 
siger  »Intet  er  lettere  iat  gjøre  end  dette,  blot  man  er  vagt  til  at 
gaae  paa  Hovedet  istedetfor  paa  Benene.«  Nu  ja,  men  er  det  der- 
for ogsaa  saa  let  at  gjøre  det?  Og  fordi  det  falder  den  i  Livets 
Virkelighed  uforsøgte  Tanke,  som  ikke  kjender  til  'noget  Tryk,  saa 
let  at  svinge  sig  op  og  ned  og  ned  og  op,  at  gjøre  omkring  baadc 
til  Høire  og  Venstre:  er  det  derfor  ogsaa  saa  let,  naar  Modgang 
tynger  paa  den  Tanke,  som  skulde  gjøre  Svinget,  er  det  saa  let, 
naar  Tanken  skal  mægte  at  dreie  Den  om,  der  i  Lidelse  og  Mod- 
gang bestandigt  vil  indtage  den  modsatte  Stilling?  Det  vil  sige, 
for  Tanken,  den  ørkesløse  og  herreløse  Tanke,  Tanken  saadan  i 
Almindelighed,  Tanken,  der  intetsteds  har  hjemme  og  Ingens  Tanke 
er,  Tanken,  der  fægter  i  Luften  med  ubenævnte  Benævnelser  og 
intetbestemmende  Bestemmelser  »her  —  der«,  »Høire  —  Venstre«, 
»ligefrem  —  omvendt«:  for  Tanken  som  Løsgjenger  er  det  let  nok 
at  gjøre  Konststykket.  Men  naar  det  er  den  benævnte  Tanke,  naar 
det  er  min  Tanke,  eller  naar  det  er  Din  Tanke,  og  —  naar  Da 
er  en  Lidende,  saa  det  altsaa  skal  blive  Alvor  med  at  Tanken, 
som  let  nok  kan  vende  sig,  faaer  denne  Magt  over  Dig  til  at  vende 
Dig  om  trods  alt  det  Meget,  der  mangfoldigt  holder  forhindrende 
igjen:  er  det  saa  saa  let? 

Og  fordi  det  er  en  Spøg  med  at  kunne  gaae  paa  Hovedet 
istedetfor  paa  Benene,  er  det  derfor  ogsaa  en  Spøg,  at  betragte  Alt 
omvendt?  O,  langtfra,  eller  rettere,  o,  lige  omvendt,  det  er  just 
Alvoren,  Evighedens  Alvor.  Hvad  der  er  Spøg,  en  intetsigende 
Spøg,  saa  længe  det  skal  være  Tanken  saadan  i  Almindelighed  — 
naar  det  bliver  Alvor  derved,  at  det  er  Din  Tanke,  der  skal  vende 
Dig  om:  det  er  saa  just  Evighedens  Alvor.  Evigheden,  der  dog 
vel  er  Alvorens  Ophav  og  Borgen,  siger  »dette  er  Opgaven,  thi  det 
er  just  min.  Evighedens,  Betragtning  af  Livet  at  see  Alt  omvendt. 
Du  skal  vænne  Dig  til  at  betragte  Alt  omvendt,  og  Du  Lidende, 
vil  Du  for  Alvor  trøstes,  trøstes  saa  endog  Glæden  seirer,  da  maa 
Du  lade  mig.  Evigheden,  hjælpe  Dig  —  men  saa  maa  Du  ogsaa 
betragte  Alt  omvendte  Dette  er  Evighedens  Alvor,  dette  er  Evig- 
hedens Trøst  for  den  Lidende,  den  Lov,  som  Evigheden  foreskriver, 
den  Betingelse,  som  Evigheden  gjør,  til  hvilken  alle  Forjættelser 
ere  knyttede.  Thi  Evigheden  kjender  kun  een  Fremgangsmaade: 
at  betragte  Alt  omvendt.  Saa  lad  os  da  betragte  Forholdet  om- 
vendt, og  derved  finde 

det  Glædelige  i:  at  Modgang  er  Medgang.' 

Men  lad  os  gaae  saa  ledes  frem,  at  vi  først  stræbe  at  faae  den 
Lidende  rigtigt  stillet,  at  han  maatte  faae  Synet  for  Omvendtheden, 
at  han  maatte  ville  give  sig  hen  i  denne  Betragtning  og  give  den 
Magt  over  sig:  saa  følger  det  Glædelige  vel  af  sig  selv. 

Hvad  er  Medgang?  Medgang  er  hvad  der  er  mig  behjælpeligt 
i  at  naae  mit  Maal,  hvad  der  fører  mig  til  Maalet;  og  Modgang  er, 
hvad  der  vil  forhindre  mig  i  at  naae  mit  Maal. 

Men  hvilket  er  nu  Maalet?  Vi  have  gjort  den  ene  Tanke  an- 
tagelsesvis fast  ved  at  bestemme  hvad  Medgang  og  Modgang  er; 
men  idet  vi  skulle  til  at  bestemme  den  anden  Tanke  (Maalets), 
viser  det  sig  jo  let,  at  dersom  Maalet  er  det  Forskjellige,  er  det 
Modsatte,  saa  maa  ogsaa  Medgang  og  Modgang  forandres  i  For- 
hold hertil. 

Vi  staae  ved  Begyndelsen.  Men  i  en  anden  Forstand  staae  vi 
ikke  ved  Begyndelsen.  Talen  henvender  sig  til  en  Lidende.  Men 
en  Lidende  skal  ikke  først  nu  til  at  begynde  sit  Liv,  tværtimod, 
han  er  midt  i  det,  ak,  ikke  blot  midt  i  Livet,  men  midt  i  Livets 
Lidelse.  Naar  saa  er,  maa  han  jo  sagtens  vide,  hvad  Modgang 
er,  han  den  noksom  Forsøgte.  Maaskee.  Men  vi  bleve  jo  enige 
om,  at  det,  hvorvidt  han  veed  hvad  Modgang  er,  afhænger  af,   om 

han  veed,  hvilket  Maalet  er.  Kun  Den,  der  har  den  sande  Fore- 
stilling om,  hvilket  det  Maal  er,  som  er  sat  Mennesket,  kun  han 
veed  ogsaa,  hvad  der  er  Modgang  og  hvad  der  er  Medgang.  Den, 
der  har  den  usande  Forestilling  om  Maalet,  han  har  ogsaa  en 
usand  Forestilling  om  Medgang  og  Modgang,  han  kalder  Det  Med- 
gang det  som  fører  ham  til  —  det  usande  Maal,  og  altsaa  forhin- 
drer ham  i  at  naae  Maalet  (det  sande  Maal).  Men  det,  som  for- 
hindrer En  i  at  naae  Maalet,  det  er  jo  Modgang. 

Der  kan  nu  af  Mennesker  stræbes  efter  meget  Forskjelligt, 
men  væsentligen  er  der  kun  tvende  Maal:  eet  Maal,  som  et  Men- 
neske ønsker,  begjerer  at  naae,  og  et  andet,  som  han  skal  naae. 
Det  ene  Maal  er  Timelighedens,  det  andet  Evighedens;  de  ere  hin- 
anden modsatte,  men  altsaa  maa  ogsaa  Medgang  og  Modgang  i 
Forhold  hertil  blive  det  Omvendte.  Hvis  denne  Tale  henvendte 
sig  til  en  Yngling,  skulde  den  stræbe  at  gjøre  ham  dette  om  de 
tvende  Maal  ret  indlysende,  at  han  maatte  begynde  sit  Liv  med  at 
vælge  det  rette  Maal,  begynde  med  at  være  rigtigt  stillet.  Maaskee 
skulde  det  alligevel  ikke  lykkes  Talen;  thi  Ynglingens  Sjel  vil  vel 
være  i  en  betænkelig  Forstaaelse  med  Timelighedens  Maal,  og  altsaa 
med  den  usande  Forestilling  om  Medgang  og  Modgang.  Og  nu  en 
Lidende,  som  altsaa  ikke  staaer  ved  Begyndelsen,  tværtimod  er 
langt  henne  i  det,  han  veed,  ak,  kun  alfor  godt,  hvad  Modganger; 
men  Spørgsmaalet  er,  som  sagt,  om  han  ogsaa  ret  veed,  hvilket 
Maalet  er.  Jo  heftigere  han  taler  om  sin  Lidelse,  og  om  hvor- 
ledes Alt  gaaer  ham  imod,  desto  tydeligere  bliver  det  kun,  at  han 
har  den  usande  Forestilling  om  Maalet.  Og  har  han  den  usande 
Forestilling  om  Maalet,  kan  han  jo  heller  ikke  tale  sandt  om  Med- 
gang og  Modgang. 

Der  maa  altsaa,  hvis  han  skal  hjælpes,  fordres  af  ham,  at  han 
endnu  engang  ret  dybt  besinder  sig  paa,  hvilket  Maal  der  er  sat 
Mennesket,  at  han  ikke,  skuffet  af  den  Indbildning,  godt  at  vide, 
hvilket  Maalet  er,  farer  fort  i  at  klage.  Thi  vistnok  lider  Du  Mod- 
gang, Du  kan  ikke  naae  det  Maal,  som  Du  saa  gjerne  ønskede  at 
naae,  men  hvis  nu  Maalet  er  det  usande! 

Hvad  fordres  der  altsaa?  Der  fordres  af  den  Lidende,  at 
han  standser  sin  vildfarende  Tanke,  at  han  dernæst  besinder  sig 
|>aa,  hvilket  Maalet  er,  det  er,  der  fordres,  at  han  vender  sig 
o  m.  Thi  i  Forhold  til  Synden  fordres  der  Omvendelse ;  i  Forhold 
til  Evighedens  Trøst  fordres  det  Samme,  dog  i  en  mildere  Skik- 
kelse, at  man  vender  sig  om:  til  Synderen  siger  Lovens  Strenghed 
forfærdende  »omvend  Dig«;  til  den  Lidende  siger  Evigheden  mildt 
deeltagende  >o,  vend  Dig  dog  blot  om.«    Altsaa  der  fordres,  at  han 

vender  sig  om.  Allerede  her  viser  Evigheden  sig  som  det  Om- 
vendte af  Timeligheden.  Evigheden  forudsætter  nemlig,  at  det 
naturlige  Menneske  ingenlunde  veed,  hvilket  Maalet  er,  at  det 
tværtimod  har  den  usande  Forestilling.  Timeligheden  forudsætter, 
at  ethvert  Menneske  saglens  veed,  hvilket  Maalet  er,  saa  Forskjel- 
len  mellem  Menneske  og  Menneske  blot  bliver,  om  det  lykkes  dem 
at  naae  det  eller  ikke.  Derimod  antager  Evigheden,  at  Forskjellen 
mellem  Menneske  og  Menneske  er,  at  den  Ene  veed,  hvilket  Maalet 
er,  og  styrer  derefter,  den  Ånden  veed  det  ikke,  —  og  styrer  der 
efter,  det  er,  styrer  feil.  Du  Lidende,  hvo  Du  end  er,  det  falder 
Dig  vistnok  kun  altfor  let  at  gjøre  Dig  forslaaelig  for  Menneskene 
i  Almindelighed,  naar  Du  klager  over  Din  Lidelse  —  selv  om 
de  ingen  Trøst  have  for  Dig,  de  forstaae  Dig  dog:  men  Evig- 
heden vil  ikke  forstaae  Dig  saaledes;  og  dog  er  det  ved  den  Du 
skal  Hjælpes. 

Saa  vend  Dig  da  om!  O,  lad  Dig  dog  sige,  Herre  Gud  det 
er  jo  saa  indlysende,  at  skal  et  Menneske  komme  til  Maalet,  maa 
han  vide,  hvilket  Maalet  er,  og  være  rigtigt  stillet;  det  er  jo  saa 
indlysende,  skal  et  Menneske  frydes  ved  den  herlige  Udsigt,  maa 
han  vende  sig  til  den  Side,  hvor  den  er  at  see,  ikke  til  den  mod- 
satte Side.  Bliv  ikke  utaalmodig,  siig  ikke  »jeg  veed  saamænd 
nok  hvad  Modgang  erc,  gjør  intet  Forsøg  paa  veid  Skildring  af  Din 
Lidelse  ogsaa  at  forfærde  os,  saa  vi  ogsaa  vendte  os  forkeert  og 
tabte  Synet.  Thi  er  Din  Lidelse  saa  forfærdelig,  nu  hvorfor  vil 
Du  saa  stirre  paa  den;  og  er  dette  just  det  Forfærdelige  at  Du 
ikke  kan  lade  være  at  stirre  paa  den,  umuligt  er  det  dog  ikke. 
Siig  ikke  »naar  man  lider  som  jeg  lider,  saa  veed  man  hvad  Mod- 
gang er,  og  kun  Den,  der  lider  som  jeg  lider,  veed  hvad  Mod- 
gang er«.  Nei,  siig  ikke  dette,  o,  men  hør  efter;  for  ikke  at 
saare  Dig,  tale  vi  jo  anderledes,  vi  negte  jo  ikke,  at  Du  veed, 
hvad  Modgang  er,  vi  tale  om,  at  Du  dog  nok  ikke  veed,  hvilket 
Maalet  er. 

Og  naar  Du  saa  har  vendt  Dig  om,  og  faaet  Øie  paa  Maalet 
(Evighedens),  saa  lad  Maalet,  hvad  det  er  og  skal  være,  blive  Dig 
saa  vigtigt,  at  der  intet  Spørgsmaal  er  om,  hvorledes  Veien  er, 
men  ene  om  at  naae  Maalet,  saa  Du  faaer  Mod  til  at  forstaae,  at 
hvordan  saa  Veien  end  er,  den  sletteste  af  alle,  den  piinagtigste  af 
alle  —  dersom  den  fører  Dig  til  Maalet,  at  den  saa  er  Medgang. 
Ikke  sandt,  naar  der  er  et  Sted,  hvor  det  er  Dig  saa  vigtigt  at 
komme  hen,  fordi  Du  saa  ubeskriveligt  gjerne  vil  derhen,  saa 
siger  Du  »enten  jeg  skal  kjøre  baglænds  eller  forlænds,  enten  jeg 
skal  ride  eller  gaae  eller  krybe  —  det  er  det  Ligegyldige,  naar  jeg 

blot  kommer  derhen.«  Det  er  dette  Evigheden  først  og  fremmest 
vil,  den  vil  gjøre  Dig  Maalet  saa  vigtigt,  at  det  faaer  ganske  Magt 
over  Dig  og  Du  derved  Magt  over  Dig  selv  til  at  faae  Din  Tanke, 
Dit  Sind,  Dit  Øie  bort  fra  Besværligheden,  Vanskeligheden,  fra 
hvorledes  Du  kommer  derhen,  fordi  det  er  Dig  det  ene  Vigtige 
at  komme  derhen. 

Altsaa,  af  Ærbødighed  for  Maalet  er  det  nu  blevet  Dig  lige- 
gyldigt, om  hvad  der  ellers  kaldes  Medgang  eller  hvad  der  ellers 
kaldes  Modgang  skal  føre  Dig  til  Maalet:  hvad  der  fører  Dig  til 
Maalet  er  Medgang.  Hvor  forandret!  Troer  Du,  at  det  sandselige 
Menneske  kunde  være  ligegyldigt  herved?  Hvad  vilde  det  trøste 
ham,  at  Modgang  førte  ham  til  »Maalet«,  naar  han  kun  er  be- 
kymret om  det  Maal,  hvortil  Medgang  fører! 

Dog  maaskee  Du  endnu  ikke  kan  lade  være  at  see  Dig  om 
efter  den  Forskjel:  hvad  man  ellers  kalder  Modgang  og  Medgang. 
Du  har  vundet  den  rette  Stilling,  men  endnu  ikke  Ro  i  den.  Vel, 
Evigheden  vil  hjælpe  Dig  videre.  Thi  naar  nu  just  hvad  man 
ellers  kalder  Modgang  ene  «ller  dog  fortrinsviis  fører  til  »Maalet«, 
er  der  saa  nogen  Grund  til  at  see  Dig  om?  Naar  det  var  saa, 
lad  os  antage  det,  at  Du  ene  eller  dog  bedst  ved  at  kjøre  baglænds 
kunde  komme  til  det  Sted,  hvor  Du  saa  gjerne  vilde  hen:  var  det 
saa  ogsaa  rigtigt  at  sige  »enten  jeg  skal  kjøre  forlænds  eller  jeg 
skal  kjøre  baglænds,  det  er  det  Ligegyldige?«  Det  var  dog  vel 
rigtigere  sagt  »saa  er  det  jo  godt,  at  jeg  er  kommen  til  at  kjøre 
baglænds.«  Og  saaledes  ogsaa,  dersom  det  var  muligt,  at  hvad 
man  ellers  kalder  Medgang  lettere  kunde  føre  Dig  til  »Maalet«,  saa 
blev  der  jo  Plads  for  et  Ønske.  ^  Men  nu  skal  Intet  friste  Dig  — 
thi  Modgang  fører  just  til  »Maalet«.  Og  ikke  sandt,  Du  vil  jo 
staae  ved  Dit  Ord,  at  hvad  der  fører  til  Maalet,  det  er  Medgang. 
Altsaa  er  Modgang  Medgang. 

Lad  os  nu  gjøre  os  dette  ret  tydeligt,  at  ikke  baade  hvad  man 
kalder  Medgang  og  Modgang  lige  godt  føre  til  »Maalet«,  men  at 
ene  eller  dog  fortrinsviis  hvad  man  kalder  Modgang  fører  til 
»Maalet«.  Hvad  kan  forhindre  et  Menneske  i  at  naae  »Maalet«? 
Dog  vel  netop  det  Timelige,  og  hvorledes  meest?  Naar  hvad  man 
ellers  kalder  Medgang  fører  ham  til  at  naae  Timelighedens  Maal. 
Idet  han  nemlig  ved  Hjælp  af  Medgang  naaer  Timelighedens  Maal, 
€r  han  længst  fra  at  naae  »Maalet«.  Mennesket  skulde  stræbe  efter 
Evighedens'  Maal;  men  det  Timelige  har  ved  Hjælp  af  Medgang 
sinket  ham.  Det,  at  Timeligheden  gaaer  ham  med,  fører  jo  ikke 
til  det  Evige,  altsaa  ikke  til  »Maalet«.  Dersom  Noget  gjør  det,  saa 
maa  det  være  lige  det  Omvendte,  at  Timeligheden  gaaer  ham  impd. 


157 

Men  det,  at  Timeligheden  gaaer  ham  imod,  er  jo,  hvad  man  saa- 
dan  kalder  Modgang.  —  Naar  det  hedder  »tragter  først  efter  Guds 
Rigec,  saa  er  hermed  Evighedens  Maal  sat  Mennesket  som  det, 
hvorefter  han  skal  tragte.  Skal  nu  dette  gjøres,  og  nøie  efter  Or- 
dene (o,  og  Evigheden  lader  sig  ikke  spotte,  ei  heller  bedrage!), 
saa  gjælder  det  jo  for  Alt  om,  at  Mennesket  ikke  kommer  til 
først  at  tragte  efter  noget  Andet.  Men  hvad  er  det  Andet,  han 
kan  tragte  efter?  Det  er  det  Timelige.  Hvis  han  da  skal  tragte 
først  efter  Guds  Rige,  maa  han  altsaa  frit  forsage  alle  Timelig- 
hedens Maal.  O,  vanskelige  Opgave;  naar  Beleiligheden  tilbydes 
maaskee  i|  Overflod,  naar  Alt  er  vinkende,  naar  hvad  man  kalder 
Medgang  er  flux  tilrede  for,  blot  han  ønsker  det,  at  føre  ham  til 
Besiddelsen  af  alle  Timelighedens  lystelige  Goder:  da  at  forsage 
alt  dette!  Den  Lidende  derimod  har  jo  Modgang,  derfor  kaldes 
han  en  Lidende.  Og  hvad  man  kalder  Modgang,  det  forhindrer  jo 
den  Lidende  i  at  naae  disse  Timelighedens  Maal;  Modgang  gjør 
ham  det  vanskeligt,  maaskee  umuligt.  O,  hvor  tungt  saaledes  at 
see  Vanskeligheder  optaarne  sig  for  Ønsket,  hvor  tungt,  at  Ønskets 
Opfyldelse  blev  umulig!  Ikke  sandt?  Ja,  det  behøver  jeg  vel  ikke 
at  spørge  Dig  om,  men  ikke  sandt  (og  Gud  give  det  var  saa),  det 
er  nok  snarere  Dig,  der  nu  vil  spørge  mig,  om  jeg  nu  selv  har 
glemt,  hvorom  Talen  er.  Saa  siig  Du  det  da,  det  var  blot  det  jeg 
ønskede,  siig  Du  os  blot,  hvorom  Talen  er,  medens  jeg  med  Glæde 
hører  efter  og  hører  Dig  sige:  naar  hvad  man  kalder  Medgang  er 
det  Sinkende,  som  forhindrer  fra  at  naae  »Maalet«,  saa  er  det  jo 
godt,  at  hvad  man  kalder  Modgang  gjør  En  det  vanskeligt  eller 
umuligt  —  at  sinkes,  det  er,  saa  fører  Modgang  En  jo  netop  til 
»Maalet.c 

O,  Du  Lidende,  hvo  Du  end  er,  løsriv  Dig  dog  blot  et  Øieblik 
fra  Din  Lidelse,  og  fra  de  Tanker,  den  vil  paanøde  Dig,  forsøg  at 
tænke  ganske  uhildet  over  Livet.  Tænk  Dig  da  et  Menneske  i 
Besiddelse  af  alle  Lykkens  Goder,  begunstiget  paa  enhver  Maade 
—  roen  tænk  Dig,  at  dette  Menneske  dog  derhos  er  alvorlig  nok 
til  at  have  rettet  sit  Sind  paa  Evighedens  Maal.  Han  forstaaer 
altsaa,  at  alt  Dette,  som  er  ham  givet,  skal  han  forsage.  Han  er 
ogsaa  dertil  villig,  men  see,  da  vaagner  der  en  Mismodets  Bekym- 
ring i  hans  Sjel,  en  ængstelig  Selvbekymring,  om  han  dog  maaskee 
ikke  bedrager  sig  selv,  og  det  kun  er  en  Indbildning  med  hans 
Forsagelse,  da  han  jo  bliver  i  Besiddelse  af  alle  Goderne.    Han  tør 

ikke  kaste  fra  sig  hvad  der  er  givet  ham;  thi  han  forstaaer, 
at  dette  kunde  være  en  formastelig  Overdrivelse,  der  let  kunde 
blive  ham  til  Fordærvelse,  istedetfor  til  Gavn:  og  sørgmodigt  har 
han  fattet  en  bekymret  Mistillid  til  sig  selv,  om  han  ikke  muligen 
bedrager  Gud,  og  al  hans  Forsagelse  er  et  Spilfægteri.  Da 
kunde  han  vel  ønske,  at  det  maatte  fratages  ham  Altsammen,  at 
det  maatte  blive  Alvor  for  ham  med  at  opgive  det  Timelige  for  at 
gribe  det  Evige.  Og  skeer  det  ikke,  da  udvikles  der  maaskee  i 
hans  Inderste  en  Sindets  Sygdom,  et  uheldbredeligt  Tungsind,  som 
har  sin  Grund  i,  at  han  i  dybere  Forstand  blev  raadvild  over 
sig  selv. 

Har  Du  aldrig  tænkt  Dig  dette?  Det  vilde  dog  vistnok  just 
for  Dig  være  et  rigtigt  Synspunkt,  da  det  fjerner  Dig  det  længst 
mulige  fra  dit  Eget.  Thi  betragt  fra  dette  Synspunkt  Dit  Vilkaar! 
Du  har  jo  havt  og  har  Modgang  nok:  Du  har  altsaa  kun  den  Op- 
gave at  forsage  hvad  der  er  Dig  negtet;  istedetfor,  at  han 
har  den  Opgave  at  forsage  hvad  ham  er  givet.  Dernæst  er 
Du  fritagen  for  den  Bekymring,  om  Du  virkelig,  det  er  her  i  ud- 
vortes Forstand,  har  opgivet  det;  thi  da  Du  ikke  besidder  det,  saa 
er  i  denne  Henseende  Sagen  let  nok.  Hvor  langt  mere  er  Du 
altsaa  ikke  hjulpen?  Det  er  Dig  negtet,  det  som  vil  forhindre  Dig 
fra  at  naae  »Maalett,  Du  har  ikke  selv  kastet  det  bort,  og  derved 
paadraget  Dig  et  Ansvar,  som  maaskee  i  et  afgjørende  Øieblik 
skulde  gjøre  Dig  Dit  Liv  saa  saare  vanskeligt,  fordi  Du  befandt 
Dig  kraftesløs  ligeoverfor  den  Opgave,  Du  vilkaarligen  havde  sat 
Dig.  Nei,  i  Forhold  til  Dig  har  Styrelsen  paataget  sig  alt  Ansvaret, 
det  er  Styrelsen,  der  har  negtet  Dig  det.  Du  har  da  ene  at  komme 
Styrelsen  til  Hjælp,  Styrelsen,  som  har  hjulpet  Dig.  Thi  Modgang 
er  Medgang,  og  Du  har  jo  Modgang. 

Altsaa  Modgang  er  Medgang.  Det  er  evig  vist,  ikke  al  Satans 
Kløgt  skal  formaae  at  gjøre  det  tvivlsomt.  Du  kan  ogsaa  godt 
forstaae  det.  Derimod  troer  Du  maaskee  ikke  ret  paa,  at  det  er 
saa.  Men  troer  Du  da  (for  at  byde  Dig  lidt  svagere  Føde,  dersom 
Skriftens  Tale  om  først  at  tragte  efter  Guds  Rige  skulde  være  Dig 
for  stærk),  troer  Du  da,  at  den  Digter,  hvis  Sange  fryde  Menneske- 
heden, troer  Du,  at  han  kunde  have  digtet  disse  Sange,  hvis  ikke 
Modgang  og  tunge  Lidelser  havde  været  med  til  at  stemme  Sjelen! 
Thi  det  er  just  i  Modgang,  »naar  Hjertet  sidder  meest  beklemt,  da 

bliver  Frydens  Harpe  stemt.«  Eller  troer  Du,  at  Den,  der  i  Sand- 
hed vidste  at  trøste  Andre,  troer  Du,  han  havde  formaaet  dette, 
hvis  ikke  Modgang  for  ham  havde  været  den  fornødne  Medgang, 
der  havde  hjulpet  ham  til  Færdighed  i  denne  skjønne  Konst!  Maa- 
skee  fandt  han  det  ogsaa  selv  i  Begyndelsen  tungt  nok,  næsten 
grusomt,  at  hans  Sjel  skulde  martres,  for  da  at  blive  opfindsom  i 
at  hitte  paa  Trøst  for  Andre.  Men  tilsidst  lærte  han  vel  at  for- 
staae,  at  uden  Modgang  kunde  han  ikke  være  bleven  og  ikke  være 
Den  han  var;  han  lærte  at  troe  paa,  at  Modgang  er  Medgang. 

Saa  tro  Du  da  ogsaa  paa,  at  Modgang  er  Medgang.  At  for- 
staae  det  er  let  nok  —  men  at  troe  paa  det  er  vanskeligt;  lad  Dig 
ikke  bedrage  af  den  forfængelige  Viisdom,  der  vil  indbilde  Dig,  at 
det  er  let  at  troe,  vanskeligt  at  forstaae.  Men  tro  paa  det.  Saa 
længe  Du  ikke  troer  derpaa,  saa  længe  er  og  bliver  Modgang  Mod- 
gang. Det  hjælper  Dig  ikke,  at  det  er  evig  vist,  at  Modgang  er 
Medgang,  saa  længe  Du  ikke  troer  derpaa,  er  det  ikke  saa  for  Dig. 
See.  den  Ældre  veed,  i  Forhold  til  Barnet,  det  Raad  mod  Nelder: 
tag  blot  rask  til,  saa  brænder  Du  Dig  ikke.  Det  maa  jo  synes 
Barnet  det  urimeligste  af  Alt;  thi,  tænker  Barnet,  brænder  man 
sig  blot  man  rører  ved  den,  hvor  meget  mere,  naar  man  tager 
haardt.  Man  siger  det  da  til  Barnet.  Men  idet  Barnet  skal  gribe 
til,  har  det  dog  ikke  ret  Mod  —  det  tager  alligevel  ikke  rask  nok, 
og  det  brænder  sig.  Saaledes  med  dette,  at  Modgang  er  Medgang; 
er  Du  ikke  i  Troen  besluttet,  saa  faaer  Du  dog  kun  Modgang  ud 
af  det. 

Tro  altsaa,  at  Modgang  er  Medgang.  Det  er  vist,  der  ventes 
blot  paa,  at  Du  skal  troe  det.  Lad  Dig  ikke  i  din  Tro  forstyrre 
af  Andre,  »hav  Troen  hos  Dig  selv  for  Gud«  (Rom.  14,  22).  Naar 
den  Søfarende  er  forvisset  om,  at  den  Vind,  som  nu  blæser,  fører 
ham  til  Maalet  —  om  saa  end  alle  Andre  vilde  kalde  den  Mod- 
vind, hvad  bryder  han  sig  derom,  han  kalder  den  Medbør.  Thi 
Medbør  er  den  Vind,  som  fører  En  til  Maalet;  og  Medgang  er  Alt, 
hvad  der  fører  En  til  Maalet;  og  Modgang  fører  En  til  »Maalet«: 
altsaa  er  Modgang  Medgang. 

At  det  er  glædeligt  behøver  ikke  at  udvikles.  Den,  som  troer 
paa,  at  Modgang  er  Medgang,  ham  behøver  Talen  sandeligen  ikke 
at  forklare,  at  det  er  glædeligt.  Og  Den,  som  ikke  ret  troer  der- 
paa, ham  er  det  vigtigere  intet  Øieblik  at  spilde,  men  at  gribe 
Troen.  Altsaa  derom  behøve  vi  ikke  at  tale,  eller  dog  kun  med 
et  Ord.  Tænk  Dig  da,  som  ved  en  Jagt  over  hele  Verden,  alt 
hvad  der  ellers  kaldes  Trøstegrund  opdrevet  og  samlet,  alle  disse 
Trøstegrunde,  som,  ja  jeg  troer  det  er  saa,  de  Lykkelige  have  op- 

fundet  for  at  blive  de  Ulykkelige  qvit;  og  tænk  Dig  saa  til  Sam- 
menligning Evighedens  Trøst,  denne  korte  Trøst,  som  Bekymringen 
har  opfundet,  ligesom  den  jo  ogsaa  har  opfundet,  at  det  er  en 
Bekymret,  en  Lidende,  der  skal  trøste  Andre,  ikke  en  Lykkelig  — 
denne  korte  Trøst:  Modgang  er  Medgang!  Ikke  sandt,  Du  vil  flnde 
det  ganske  i  sin  Orden,  og  i  en  vis  Forstand  vel  betænkt,  at  de 
menneskelige  Trøstegrunde  dog  ikke  give  sig  Skin  af  at  kunne 
gjøre  den  Sørgende  glad,  men  blot  paatage  sig  saadan  at  trøste 
ham,  hvad  de  da  gjøre  slet  nok?  Evigheden  derimod,  naar  den 
trøster,  saa  gjør  den  glad,  dens  Trøst  er  egentlig  Glæden,  er  den 
egentlige  Glæde.  Det  er  med  de  menneskelige  Trøstegrunde,  som 
naar  den  Syge,  der  allerede  har  havt  mange  Læger,  faaer  en  ny, 
der  raaaskee  finder  paa  noget  Nyt,  som  et  Øieblik  frembringer  en 
Smule  Forandring,  medens  dog  strax  Alt  igjen  er  det  Gamle.  Nei, 
naar  Evigheden  bliver  hentet  til  den  Syge,  da  helbreder  den  ham 
ikke  blot  ganske,  men  gjør  ham  sundere  end  alle  de  Sunde.  Det 
er  med  de  menneskelige  Trøstegrunde,  som  naar  Lægen  hitter  paa 
en  ny,  maaskee  lidt  beqvemmere  Art  Krykke  for  Den,  der  gaaer 
paa  Krykker:  give  ham  sunde  Fødder  at  gaae  paa,  og  Kraft  i 
Knæerne,  det  kan  Lægen  ikke.  Men  naar  Evigheden  bliver  hentet, 
saa  kastes  Krykkerne  bort,  han  kan  saa  ikke  blot  gaae,  o,  nei,  i 
en  anden  Forstand  maa  man  sige,  han  gaaer  ikke  mere  —  saa  let 
gaaer  han.  Thi  Evigheden,  den  giver  Fødder  at  gaae  paa.  Naar 
det  i  Modgang  synes  umuligt  at  komme  af  Stedet,  naar  det  i  Li- 
delsens Afmagt  er  som  kunde  man  ikke  røre  en  Fod:  saa  gjør 
Evigheden  Modgang  til  Medgang. 

Der  er  i  al  Modgang  kun  een  Fare,  naar  den  Lidende  ikke 
vil  troe,  at  Modgang  er  Medgang.  Dette  er  Fortabelse;  kun  Synden 
er  Menneskets  Fordærvelse. 

Det  Christelige  behøver  intet  Forsvar,  er  ikke  ^ent  med  noget 
Forsvar  —  det  er  angribende;  at  forsvare  det  er  af  alle  For> 
vanskninger  den  uforsvarligste,  den  meest  bagvendte,  og  den  far- 
ligste —  den  er  det  ubevidst  underfundige  Forræderi. 
Det  Christelige  er  angribende,  i  Cbristenheden  selvfølgeligt  angri- 
bende bagftti. 


INDHOLD. 


I.  Forvar  Din  Fod,  naar  Du  gaaer  til  Herrens  Huus. 

II.  »See,  vi  have  forladt  alle  Ting  og  fulgt  Dig,    hvad    skulle   vi    have?«   (Mtth. 
XIX,  28)  —  og  hvad  skulle  vi  have? 

III.  Alle  Ting  maae  tjene  os  til  Gode  —  naar  vi  elske  Gud. 

IV.  De  Dødes  Opstandelse  forestaaer,  de  Retfærdiges  —  og  de  Uretfærdiges. 
V.  Vi  ere  nu  Frelsen  nærmere  —  end  da  vi  bleve  Troende. 

VI.  Det  er  dog  saligt  —  at  Ilde  Forhaanelse  for  en  god  Sag. 

VII.  Han  er  troet  i  Verden. 


I. 

Forvar  Din  Fod,  naar  Du  gaaer  til  Herrens  Huus. 

11  vor  er  i  Guds  Huus  Alt  saa  stille,  saa  trygt.  Den.  der 
træder  derind,  ham  er  det,  som  var  han  med  et  eneste  Skridt 
kommen  til  et  Qernt  Sted,  uendelig  langt  borte  fra  al  Larm  og 
Skrig  og  Høirøstethed,  fra  Tilværelsens  Forfærdeiser,  fra  Livets 
Storme,  fra  rædsomme  Begivenheders  Optrin  eller  deres  forsmæg- 
tende Forventning.  Og  hvor  Du  vender  Dit  Blik  hen  derinde,  vil 
Alt  gjøre  Dig  tryg  og  rolig.  Den  ærværdige  Bygnings  høie  Mure, 
de  staae  saa  faste,  de  værne  saa  tilforladeligt  om  det  sikkre  Til- 
flugtssted, under  hvis  mægtige  Hvælving  Du  er  fri  fra  ethvert 
Tryk.  Og  Omgivelsens  Skjønhed,  dens  Pragt  vil  gjøre  Dig  Alt 
venligt,  saa  indbydende,  den  vil  ligesom  indynde  det  hellige  Sted 
hos  Dig,  ved  tillige  at  erindre  om,  hvad  der  jo  maa  forudsættes, 
gode  og  rolige  Tider,  der  have  begunstiget  disse  Fredens  Fore- 
tagender. See,  den  Mand,  der  har  hugget  disse  Billeder  i  Steen, 
han  har  dertil  brugt  lang  Tid,  og  i  al  denne  lange  Tid  maa  hans 
Liv  have  været  omfredet  og  betrygget,  at  Ingen  har  stødt  til  ham, 
og  at  Intet  er  tilstødt  ham,  som  paa  nogen  Maade  kunde  gjøre 
Haanden  eller  Tanken  usikker:  han  har  som  Konstner  behøvet 
Fredens  dybeste  Ro  —  hvad  han  frembragte  minder  derfor  ogsaa 
om  denne  Ro.  See,  Den,  der  har  vævet  dette  Fløiel,  hvormed 
Talerstolen  er  smykket,  han  maa  have  havt  Ro  til  at  sidde  stille 
ved  sit  Arbeide,  ved  det  Arbeide,  der  trives  i  Fredens  Tider  og 
ikke  er  fornødent  i  Krigens.  Og  den  Qvinde,  som  syede  Guldet 
derpaa,   hun   maa  have  faaet  Lov  til  at  sidde  uforstyrret  og  flittig 

ved  sin  Gjerning,  ene  beskjeftigct  med  den  og  med  Tanken  om  at 
gjøre  hvert  Sting  lige  omhyggeligt. 

Hvor  beroligende,  hvor  inddyssende  —  ak,  og  hvor  megen 
Fare  i  denne  Tryghed!  Og  derfor  er  det  dog  sandeligen  saa,  at 
det  egentligen  kun  er  Gud  i  Himlene,  der  i  Livets  Virkelighed  ret 
tilgavns  kan  prædike  for  Menneskene;  thi  Han  har  Omstændig- 
hederne, har  Skjebnerne,  har  Bestædelserne  i  sin  Magt.  Og  Om- 
stændighederne —  og  naar  tDu«  er  i  dem,  naar  de  omslutte  »Dig« 
som  den  Paagjeldende:  ja  deres  Veltalenhed  er  gjcnnemtrængende 
og  opvækkende.  Det  har  Du  vel  ogsaa  erfaret.  Dersom  Du  selv 
var  den  Syge,  der  i  Midnattens  Time  laae  søvnløs  paa  Sygeleiet, 
eller  dersom  Du  blot  var  Den,  der  i  Midnatstimen  sad  ved  den 
Syges  smertefulde  Leie,  og  med  ængstende  Tydelighed  talte  hvert 
Uhrets  Slag  og  hvert  den  Syges  Suk,  men  uden  at  finde  Eensfor- 
raighedens  eller  Tallets  Lindring  —  hvis  Du  da  hørte  hiin  gudelige 
Sang,  »det  var  ved  Midnatstide  vor  Frelser  han  blev  født«:  Iroer 
Du  da,  at  alle  Talere  tilsammen  formaaede  at  frembringe  denne 
Virkning!  Og  hvorfor  ikke?  Fordi  Sygeleiet  og  Nattens  Time 
prædiker  mægtigere  end  alle  Talere,  forstaae  sig  paa  denne  Hem- 
melighed, at  tale  saaledes  til  Dig,  at  Du  faaer  det  at  fornemme,  at 
det  er  Dig,  just  »Dig«,  ikke  ham,  der  sidder  ved  Siden  af,  ikke 
dem  derudenfor,  men  just  »Dig«,  der  tales  til,  Du,  som  føler  Dig 
ene,  ene  i  den  hele  Verden,  ene  i  Midnattens  Time  ved  Sygeleiet. 
Eller  dersom  et  Menneske  ligger  paa  sit  Yderste,  og  man  ærligt  og 
redeligt  ikke  har  fortiet  ham  hvad  man  i  disse  Tider  vil  fortie 
den  Døende,  det  for  ham  Vigtigste  at  vide,  at  det  er  forbi:  troer 
Du  ikke,  at  det  eenfoldige,  trøstende  Ord  af  den  meest  Indskræn- 
kede vil  frembringe  en  ganske  anden  Virkning,  end  alle  de  be- 
rømteste Taleres  paa  Den,  der  sund  og  frisk,  i  egne  Tanker  ogsaa 
aandelig  karsk,  sidder  tryg  i  det  pragtfulde  Tempel  og  hører  — 
og  maaskee  bedømmer  Foredraget.  Og  hvorfor  vil  hiint  eenfoldige 
Ord  frembringe  en  ganske  anden  Virkning?  Fordi  Døden  veed  at 
gjøre  sig  forstaaet,  betræffende  hvem  det  er  det  angaaer,  veed  at 
lade  Dig  forstaae,  at  det  er  »Dig«,  at  Du  er  den  Vedkommende,  at 
det  er  ingen  Anden,  ikke  Din  Nabo  eller  Gjenbo  eller  en  anden 
Mand  her  i  Byen,  men  at  det  er  »Dig«,  der  skal  døe. 

Saaledes  i  Livets  Virkelighed,  naar  Gud  er  Den,  der  ved  Om- 
stændighedernes Hjælp  prædiker  til  Opvækkelse.  Men  i  Guds  Huus, 
i   det   pragtfulde  Guds  Huus   naar  Præsten   prædiker  —  til  Beroii- 

gelse!  Især  da  hvis  han  vilde  stræbe  at  tilfredsstille  de  menneske- 
lige eller  hvad  man  saadan  kalder  Tidens  Fordringer.  Thi  medens 
Menneskene  i  disse  Tider  blive  mere  og  mere  frygtagtige,  mere  og 
mere  bange  for  selv  i  Virkeligheden  at  opleve  det  Forfærdelige, 
givne  i  Omstændighedernes  Vold,  saa  blive  de  derimod  mere  og 
mere  kræsne  i  at  begjere  Veltalenhedens  Tant.  For  Alvor  vil  man 
Intet  høre  om  det  Forfærdelige,  man  vil  lege  det  efter,  omtrent 
som  naar  i  Fredstider  Krigerne,  eller  vel  rettere  Ikke-Krigerne, 
lege  Krig;  man  vil  konstnerisk  fordre  Alt  i  Henseende  til  Omgivel- 
sens Skjønhcd,  og  konstnerisk  fordre  Alt  af  Taleren,  men  selv  vil 
man  verdsligt  og  ugudeligt  i  Guds  Huus  sidde  ganske  tryg,  fordi 
man  jo  nok  veed,  at  den  Magt  har  ingen  Taler,  den  Magt,  som 
kun  Styrelsen  har,  at  gribe  et  Menneske,  at  kaste  ham  hen  i  Om- 
stændighedernes Vold,  at  lade  Tilskikkelser,  og  Prøvelser,  og  An- 
fægtelser i  Alvor  prædike  for  ham  til  Opvækkelse. 

O,  der  er  i  Livets  sædvanlige  Gang  saa  Meget,  der  vil  ind- 
dysse et  Menneske,  lære  ham  at  sige  »Fred  og  ingen  Fare.«  Der- 
for gaae  vi  da  hen  i  Guds  Huus,  for  at  vækkes  af  Søvnen  og  for 
at  udrives  af  Fortryllelsen.  Men  naar  der  saa  igjcn  stundom  i 
Guds  Huus  er  saa  Meget,  der  vil  inddysse  os!  Endog  hvad  der  i 
og  for  sig  selv  er  Opvækkende,  Tanker,  Betragtninger,  Forestil- 
linger, kan  ved  Vanens  og  Eensformighedens  Magt  ganske  tabe 
Betydningen,  som  en  Springfjeder  kan  tabe  Spændstigheden,  ved 
hvilken  den  dog  egentligen  kun  er  hvad  den  er.  Det  er  jo  saa- 
ledes,  for  at  komme  denne  Tales  Gjenstand  nærmere,  rigtigt,  for- 
svarligt, det  er  ligefrem  Pligt  atter  og  atter  at  indbyde  Menneskene 
til  at  komme  i  Herrens  Huus,  at  kalde  paa  dem.  Men  man  kan 
blive  saa  vant  til  at  høre  denne  Indbydelse,  at  den  taber  sin  Be- 
tydning, saa  man  tilsidst  udebliver  og  det  ender  med,  at  Indbydel- 
sen prædiker  Kirken  tom.  Eller  man  kan  blive  saa  vant  til  at 
høre  denne  Indbydelse,  at  den  udvikler  usande  Forestillinger  hos 
dem,  der  komme,  gjør  os  vigtige  i  egne  Tanker,  at  vi  ikke  cre 
som  dem,  der  blive  borte,  gjør  os  selvtilfredse,  trygge,  fordi  den 
indvikler  os  i  et  Sandsebedrag,  som  var  det,  siden  vi  saa  indstæn- 
digt indbydes,  Gud,  der  trængte  til  os,  som  var  det  ikke  tværtimod 
os,  der  i  Frygt  og  Bæven  skulde  betænke,  hvad  han  kan  fordre 
af  os,  som  var  det  ikke  os,  der  i  Oprigtighed  skulde  takke  Gud 
til,  at  han  overhovedet  vil  have  med  os  at  gjøre,  at  han  vil  taale 
og  tillade,  at  vi  nærme  os  ham,  taale,  at  vi  formaste  os  til  at  troe, 
at  han  bryder  sig  om  os,  at  han  uden  at  blues  vil  være  bekjendt 
at  kaldes  vor  Gud  og  vor  Fader. 

Saa  lad  os  da  denne  Sag  betræffende  engang  tale  anderledes, 
idet  vi  tale  over  disse  Ord  af  Prædikeren: 

Forvar  Din  Fod,  naar  Du  gaaer  til  Herrens  Huus. 

Forvar  Din  Fod,  naar  Du  gaaer  til  Herrens  Huus. 
Thi  det  er  en  høist  ansvarlig  Sag  at  gaae  op  i  Herrens  Huus. 
Husk  paa,  at  han,  som  der  er  tilstede,  han  er  Den,  som  er  i  Him- 
lene —  og  Du  er  paa  Jorden.  Men  indbild  Dig  ikke,  at  han  i  sin 
Ophøiethed  er  langt  borte:  just  dette  er  jo  Alvoren  og  Ansvaret, 
at  Han,  den  uendelig  Ophøiede,  er  Dig  ganske  nær,  nærmere  end 
de  Mennesker,  Du  har  daglig  om  Dig,  nærmere  end  Din  fortro- 
ligste Ven,  for  hvem  Du  mener  ganske  at  kunne  vise  Dig  som  Du 
er.  Ophøiethed  og  Fjernhed  synes  at  svare  til  hinanden,  at  den, 
der  er  den  Ophøiede  ogsaa  er  Dig  fjern;  Lighed  og  Nærhed  synes 
at  svare  til  hinanden,  at  Den,  der  er  Dig  nær,  ogsaa  er  Din  Lige: 
men  naar  Ophøiethedcn  er  Dig  ganske  nær  og  dog  er  Ophøiet- 
heden,  da  er  Du  vanskelig  stillet.  Dog  er  just  Gud,  den  uendelig 
Ophøiede,  i  Herrens  Huus  Dig  ganske  nær  i  sin  Ophøiethed;  thi 
det  er  ikke  med  Gud  som  med  et  Menneske,  der  dog  i  Grunden 
bliver  mindre  ophøiet,  naar  han  kommer  Dig,  den  Ringe  nær,  ind- 
lader sig  med  Dig,  nei  Gud  kan  komme  den  Ringeste  ganske  nær, 
og  er  dog  i  sin  uendelige  Ophøiethed.  O,  Evighedens  Alvor,  o 
vanskelige  Stilling!  Thi  ikke  sandt,  naar  der  ellers  blot  er  en 
Fremmed  tilstede  hvor  Du  er,  saa  er  Du  noget  forandret,  og  naar 
den  Mægtigste  og  meest  Ophøiede  i  Landet  er  tilstede,  saa  er  Du 
meget  forandret,  fordi  han  er  saa  ophøiet,  og  fordi  Du  saa  sjeldent 
seer  ham.  Men  Gud  i  Himlene  er  ganske  anderledes  ophøiet,  og 
dog,  naar  Du  gaaer  op  i  Herrens  Huus,  da  er  Gud  i  sin  uendelige 
Ophøiethed  Dig  ganske  nær,  nærmere  end  Du  er  Dig  selv,  da  han 
forstaaer  og  opdager  endog  den  Din  Tanke,  som  Du  ikke  selv  for- 
staaer.  O,  hvilken  Ansvarets  uhyre  Vægt,  at  den  uendelig  Ophøiede, 
Den,  for  hvem  Du  maaskee  helst  vilde  vise  Dig  i  Din  bedste  Skik- 
kelse, at  han  —  og  dog  i  sin  Ophøiethed  er  Dig  ganske  nær,  seer 
Dig  —  og  dog  i  sin  Ophøiethed  ganske  nærved,  som  end  ikke  Den 
seer  Dig,  der  hver  Dag  er  om  Dig.  Selv  om  Du  i  Betragtning  af 
at  Du  fremstiller  Dig  for  den  AUerhøieste  vilde  forsøge  at  vise  Dig 
anderledes  end  Du  er.  Du  kan  det  ikke  —  dertil  er  Han  for  uen- 
delig Ophøiet,  ja,  og  nu  kommer  det  igjen,   dertil  er   han  Dig   for 

oær.  Kan  et  Menneske  tabe  Fatningen  og  glemme,  hvad  det  var 
han  vilde  sige,  naar  han  stilles  ligeoverfor  den  kongelige  Majestæt: 
o,  forfærdeligt  at  stilles  ligeoverfor  Gud;  thi  hverken  er  den  kon- 
gelige Majestæt  saa  ophøiet  som  Gud,  ei  heller  kan  han  komme 
Dig  saa  nær. 

Tag  Dig  derfor  iagt,  naar  Du  gaaer  til  Herrens  Huus.  Hvad 
vil  Du  der?  Du  vil  paakalde  Herren  Din  Gud,  love  og  prise  ham. 
Men  er  det  nu  ogsaa  virkeligen  saaledes  i  Oprigtighed  Din  Alvor? 
Da  veed.  Sproget  har  intet  høitideligere  Udtryk  i  Henseende  til  at 
fordre  Oprigtighed,  end  naar  man  siger  til  et  Menneske:  er  det  for 
Gud  Din  Overbeviisning,  Din  Mening.  Og  i  Herrens  Huus  er  Du 
jo  for  Gud.  Er  altsaa  Din  Paakaldelse,  der  paakalder  Gud,  er 
den  for  Gud  oprigtig  meent?  Og  hvad  er  Oprigtighed  for  Gud? 
Det  er,  at  Dit  Liv  udtrykker  hvad  Du  siger.  Vi  Mennesker  maae 
nøies  med  mindre,  med  at  den  Ene  høitideligt  forsikkrer  den  An- 
den, at  Det  og  Det  er  hans  oprigtige  Mening.  Men  Gud  i  Himlene, 
han  den  uendelig  Ophøiede,  eller,  ja  her  kommer  det  igjen,  Gud, 
Hjertekjenderen,  som  er  Dig  ganske  nær:  Gud  vil  kun  forstaae  een 
Art  af  Oprigtighed,  den,  at  et  Menneskes  Liv  udtrykker  hvad  han 
siger.  Al  anden  Oprigtighed,  al  anden  Høitidelighed,  al  blot  For- 
sikkring  om,  at  man  mener  hvad  man  siger:  er  for  Gud  et  Bedrag, 
en  Usandhed,  en  saadan  Paakaldelse  en  Formastelse  mod  ham. 
Tag  Dig  da  iagt,  at  Din  Paakaldelse  ikke,  istedetfor  at  kunne  be- 
hage Gud,  er  en  Formastelse  mod  Gud.  Tag  Dig  iagt,  at  Du  ikke, 
bedragen  af  Dig  selv,  fordi  Du  ikke  forstaaer  Dig  selv,  formaster 
Dig  til  at  bedrage  Gud,  som  havde  Du  i  Hjertet  de  fromme  Fø- 
lelser, der  dog  ikke  have  den  Magt  over  Dig,  at  forandre  Dit  Liv, 
at  lade  Dit  Liv  være  Udtrykket  for  disse  Følelser.  O,  vi  Menne- 
sker beklage  os  ofte  over,  at  vi  mangle  Ord  og  Udtryk  for  vore 
Følelser,  at  Sproget  ikke  vil  staae  os  bi,  at  vi.  og  maaskee  forgjeves, 
maae  lede  efter  Ord:  for  Gud  skal  Sligt  ikke  bekymre  Dig;  der- 
som blot  Dit  Liv  udtrykker,  at  Du  har  disse  Følelser,  ja,  da  er  Du 
for  Gud  oprigtig,  og  hiin  snaksomme  Oprigtighed  aldeles  overflødig. 

Eller  Du  gaaer  maaskee  op  i  Herrens  Huus  for  at  bede  Gud 
om  Hjælp  og  Bistand.  Tag  Dig  iagt  for  hvad  Du  gjør,  har  Du 
ret,  har  Du  for  Gud  forstaaet  Dig  selv  i,  hvem  det  er  Du  kalder 
til  Hjælp,  hvad  det  vil  sige  at  paakalde  hans  Hjælp,  hvad  det  for- 
pligter Dig  til?  Er  det  maaskee  verdslige  Anliggender,  barnagtige 
Bekymringer,  Ubetydeligheder,  i  Anledning  af  hvilke  Du  vil  paa- 
kalde hans  Hjælp  —  og  ikke,  for  at  Han  maatte  hjælpe  Dig  til  at 
glemme  dem,  men  for  at  beskjeftige  Dig  med  dem;  altsaa  er  det  i 
Anledning  af  Ubetydeligheder,    som    Du    dog    maaskee    har    glemt 

imorgen,  og  dermed  da  ogsaa  dette  ingenlunde  Ubetydelige,  at  Du 
paakaldte  den  Høiestes  Bistand:  saa  har  Du  jo  spottet  Gud  —  og 
Han  glemmer  ikke,  at  Du  paakaldte  Hans  Hjælp.  Bliver  en  Læge, 
og  dog  vel  med  Rette,  utaalmodig,  naar  barnagtige  Forældre  sende 
Bud  til  ham  for  enhver  Ubetydelighed,  saa  det  Hele  er  forbi,  naar 
han  kommer,  og  næsten  glemt,  i  hvilken  Anledning  det  var  man 
sendte  Bud  efter  ham:  skulde  Gud  den  Almægtige  da  ville  lade  sig 
behandle  saaledes!  Eller  turde  Du  understaae  Dig  at  mene,  at 
det  er  Gud,  der  skal  tjene  Dig,  at  Han,  den  Høieste,  skulde  være 
flux  tilrede  for  at  høre  paa  Dine  Bønner,  og  opfylde  Dine  Ønsker: 
o,  dersom  Du  indlader  Dig  med  Ham,  da  er  Du  Den,  der  derved 
ubetinget  forpligtes  til  at  skulle  lyde  og  tjene.  Og  dersom  Du 
ikke  forstaaer  dette,  saa  er  det  en  Formastelse  at  indlade  Dig  med 
Ham,  en  Formastelse  at  paakalde  Hans  Hjælp.  Ja  vist,  er  Han 
den  Almægtige,  og  kan  Alt  hvad  han  vil,  det  seer  næsten  fristende 
ud,  som  behøvede  Du  blot  at  ønske.  Men  tag  Dig  iagt:  intet  ube- 
sindigt Ord  hævnes  saaledes  som  en  ubesindig  Bøn  til  Gud,  og  intet 
Ord  forpligter  saaledes  som  den  Bøn,  der  anraaber  Gud  om  Hjælp; 
thi  den  forpligter  Dig  til  nu  ubetinget  at  lade  Dig  hjælpe  som  Han 
vil.  Et  Menneske  kan  Du  bede  om  Hjælp,  og  have  glemt  det,  naar 
han  kommer  med  Hjælpen ;  et  Menneske  kan  Du  bede  om  Hjælp,  og 
naar  han  saa  iltke  vil  hjælpe  Dig  som  Du  vil,  saa  kan  Du  sige  »det 
var  ikke  det  jeg  bad  om<:  men  har  Du  bedet  Gud  om  Hjælp,  saa  er 
Du  bunden,  bunden  til  at  tage  mod  Hjælpen,  som  han  finder  det 
for  godt.  O,  der  høres  saa  ofte  dette  Skrig  om  Hjælp,  og  dette 
Skrig,  at  der  ingen  Hjælp  er:  sandeligen  der  er  altid  Hjælp  nok. 
Men  det  menneskelige  Hjerte  er  saa  underfundigt,  og  saa  lidet  ord- 
holdende; naar  Hjælpen  viser  sig  at  blive  Det,  man  meest  havde 
gyset  for,  saa  siger  man:  »det  er  dog  vel  ingen  Hjælp "^c  Og  dog 
dersom  denne  Hjælp  er  fra  Gud,  og  dersom  Du  har  bedet  ham 
om  Hjælp:  saa  er  Du  forpligtet  til  at  tage  mod  Hjælpen  og  til 
troende  og  takkende  at  kalde  den  Hjælp. 

Eller  Du  gaaer  maaskce  op  til  Herrens  Huus,  for  ved  Løfte 
til  Gud  at  forpligte  Dig  i  Forsæt,  i  Beslutning  for  Fremtiden;  tag 
Dig  iagt  for  hvad  Du  gjør.  Har  Du  ret  forstaaet  Dig  selv  i  hvad 
det  vil  sige  at  love  Gud  Noget,  at  Det  Du  lover  Gud  er  Noget,  et 
Menneske  kan  og  tør  love  Gud,  at  det  ikke  er  Noget,  som  vi 
Mennesker  kunne  narres  med  at  love  hinanden,  at  det  er  Noget, 
Gud  vil  tillade  Dig  at  love  ham:  ellers  er  det  jo  en  Formastelse; 
og  har  Du  ret  forstaaet  Dig  selv  i,  hvorledes  et  Løfte  til  Gud  for- 
pligter Dig?  »Et  Løfte  er  en  Snare«,  siger  man  —  og  et  Løfte  til 
Gud,   ja,    dersom   det  er  hvad  det  skal  være,    og  vorder  hvad  det 

skal  vorde,  da  er  det  vistnok  saa  langt  som  muligt  fra  at  være  en 
Snare,  da  det  er  et  frelsende  Ledebaand:  men  hvis  ikke!  Hvis 
Du  ikke  forstaaer  Dig  selv  i  hv^d  Du  lover  Gud,  har  den  sande 
Forestilling  om,  hvad  Du  kan  og  tør  love  Gud:  saa  taber  Du  Gud, 
Du  forvænner  Din  Sjel  til  at  omgaaes  Gud  og  Guds  Navn  letsin- 
digt og  forfængeligt.  Og  hvis  Du  ikke  holder  Gud  hvad  Du  lover, 
saa  taber  Du  Dig  selv.  O,  og  der  er  dog  bestandigt  Een,  som 
et  Menneske  ikke  kan  undflye:  sig  selv,  og  saa  Een  til:  Gud  i 
Himlene! 

Tag  Dig  derfor  iagt,  naar  Du  gaaer  til  Herrens  Huus,  betænk 
Prædikerens  Ord:  >vær  ikke  snar  med  Din  Mund,  og  lad  Dit  Hjerte 
ikke  overile  sig  med  at  tale  Noget  for  Guds  Ansigt;  thi  Gud  er  i 
Himmelen  og  Du  paa  Jorden.  Naar  Du  lover  Gud  et  Løfte,  da 
tøv  ikke  at  betale  det;  thi  han  haver  ikke  Velbehag  til  Daarer; 
hvad  Du  lover,  det  betal.  Det  er  bedre,  at  Du  Intet  lover,  end  at 
Du  lover  og  betaler  det  ikke.« 

Forvar  Din  Fod,  naar  Du  gaaer  til  Herrens  Huus. 
Thi  maaskee  skulde  Du  der  faae  meget  mere  at  vide  end  Du  dog 
egentligen  ønsker,  og  maaskee  skal  Du  der  faae  et  Indtryk,  som 
Du  senere  forgjeves  skal  søge  at  blive  af  med :  tag  Dig  derfor  iagt 
for  Ilden,  den  brænder. 

Det  høres  atter  og  atter,  det  ansees  i  Verden  som  en  afgjort 
Sag,  at  Menneskene  saa  gjerne  ville  kjende  Sandheden,  naar  de 
blot  havde  Evne  og  Tid  dertil,  og  man  saa  ret  kunde  gjøre  dem 
den  indlysende.  O,  overflødige  Bekymring,  o,  snildt  opfundne  Ud- 
flugt! Ethvert  Menneske  har  sandeligen  Evne  nok  til  at  kjende 
Sandheden:  skulde  vel  Gud  i  Himlene  saa  umenneskelig  have  for- 
fordeelt  Nogen!  Og  ethvert  Menneske,  selv  den  meest  Beskjefti- 
gede  har  sandeligen  ogsaa  Tid  nok  til  at  lære  Sandheden  at  kjende, 
Intet  er  vissere,  da  han  skal  have  Tid;  at  den  Travle  netop  lige- 
saa  lidet  som  Lediggjængeren  har  Tid  nok  dertil,  er  dog  vel  ingen- 
lunde noget  Modbeviis!  Og  da  Enhver  har  Evne  nok  og  Tid,  saa 
kan  det  selvfølgeligt  heller  ei  være  saa  vanskelig  en  Sag  med  ret 
at  gjøre  den  indlysende  —  dersom  Mennesket  selv  vil  have  den 
gjort  indlysende.  Men  her  ligger  just  Vanskeligheden:  det  er  saa 
nemt  at  skyde  Skylden  paa  Manglen  af  Evne,  paa  Manglen  af  Tid, 
og  paa  Sandhedens  Dunkelhed,  og  saa  tager  det  sig  derimod  saa 
pynteligt  ud  og  er  saa  mageligt,  at  man  saa  gjerne  vilde  erkjende 
Sandheden. 


Prædikerens  Ord]  Kap.  5,  1-4. 

Sandeligen,  sandeligen,  dette  er  ikke  saa.  Den,  der  blot  nogen- 
lunde kjender  sig  selv,  veed  af  egen  Erfaring  Beskeed  om,  at  det 
snarere  er  saa,  at  Mennesket  inderst  inde  har  en  hemmelig  Angest 
og  Sky  for  Sandheden,  en  Frygt  for  at  faae  for  Meget  at  vide. 
Eller  troer  Du  virkeligen,  at  det  er  ethvert  Menneskes  oprigtige 
Ønske,  ret  tilgavns  at  faae  at  vide,  hvad  Selvfornegtelse  er,  at  faae 
det  gjort  saaledes  klart,  at  enhver  Undskyldning,  enhver  Udflugt, 
enhver  Besmykkelse,  ethvert  Tilhold  i  Andres  usande  men  gunstige 
Omdømme  bortskjæres  ham!  Troer  Du  det?  Ja,  jeg  behøver  ikke 
at  afvente  Dit  Svar;  thi  var  det  Tilfældet,  saa  havde  ethvert  Men- 
neske i  Sandhed  Selvfornegtelse,  da  dette  just  er  Selvfornegtelsens 
første  Form.  O,  men  selv  den  Bedre,  der  dog  har  overvundet 
den  første  Gysen  for  Sandheden,  og  ikke  ganske  verdsligt  krymper 
sig  ved  at  faae  den  at  vide:  selv  han,  han,  der  altsaa  oprigtig  til- 
staaer,  at  han  af  egen  Erfaring  meget  godt  veed,  at  man  ikke  saa 
gjerne  vil  til  at  lære  Sandheden  at  kjende  —  selv  han,  eller  rettere 
netop  han  vil  vist  tilstaae,  at  han  ofte  og  ofte  nok  med  Grund 
har  Mistanke  til  sig  selv,  at  han  dog  skjuler  sig  for  Sandheden 
som  Adam  blandt  Træerne,  at  han  dog  lister  sig  fra  Noget  og 
dog  lister  sig  til  Noget,  at  han  dog  stundom  hellere  vil  slippe  ind 
i  Dunkelhed,  hvor  der  kun  er  Dæmring,  end  at  Sandheden  skulde 
gjøre  det  altfor  lyst  omkring  ham. 

Tag  Dig  derfor  iagt,  naar  Du  gaaer  op  til  Herrens  Huus;  thi 
der  faaer  Du  Sandheden  at  høre  —  til  Opbyggelse,  ja,  det  er  sandt, 
men  tag  Dig  iagt  for  det  Opbyggelige,  der  er  Intet,  Intet  saa  mildt 
som  det  Opbyggelige,  men  der  er  heller  Intet  saa  herskesygt;  det 
Opbyggelige  er  mindst  af  Alt  en  løs  Tale,  der  er  Intet  saa  bindende. 
Og  i  Guds  Huus  faaer  Du  Sandheden  at  vide  —  ikke  af  Præsten, 
hvis  Indflydelse  Du  jo  let  kan  og  ogsaa  i  en  vis  Forstand  skal 
unddrage  Dig,  men  af  Gud  eller  for  Gud.  Just  dette  er  Sand- 
hedens Alvor,  er  Sandheden,  at  Du  for  Gud  faaer  den  at  vide; 
det,  det  især  kommer  an  paa,  er  dette:  for  Gud.  Der  er  i  Guds 
Huus  Een  tilstede,  som  veed  med  Dig,  at  Du,  netop  Du  har  faaet 
Sandheden  at  vide.  Tag  Dig  iagt  for  denne  Medviden;  fra  den 
Medviden  slipper  Du  aldrig  tilbage  i  Uvidenhed,  det  vil  sige.  Du 
slipper  ikke  uden  Skyld  tilbage,  og  Du  undslipper  heller  ikke  Be- 
vidstheden om  denne  Skyld. 

Tag  Dig  derfor  iagt,  at  Du  ikke  faaer  for  Meget  at  vide,  at 
Du  ikke  faaer  at  vide,  at  den  Forsikkring,   som,   medens  derunder 


som  Adam  blandt  Træerne]  1.  Mos.  3,  8. 

Dit  Liv  gik  lysteligt  hen,  gjorde  Dig  tækkelig  i  egne  Øine,  velbe- 
hagelig i  Andres,  den  Forsikkring,  at  Du  saa  gjerne  ønskede  at 
lære  Sandheden  at  kjende,  at  den  er  en  Indbildning,  eller  endnu 
værre,  at  den  er  en  Usandhed.  Tag  Dig  iagt,  at  Du  ikke  der,  i 
Gads  Huus,  faaer  at  vide  —  dog  det  veed  Du  jo,  Du  opløfter  Dig 
maaskee  endog  i  megen  Viden  over  de  cenfoldige  Talere,  som  ville 
tale  om  saadanne  forældede  Ting,  hvilke  ethvert  Barn  veed  —  men 
tag  Dig  dog  iagt,  at  Du  ikke  der,  i  Guds  Huus,  faaer  det  saaledes 
at  vide,  at  Du  maa  forstaae  det:  at  der  kan  fordres  af  Dig,  at  Du 
i  Selvfornegtelse  skal  opgive  alt  Det,  hvori  det  naturlige  Menneske 
har  sit  Liv,  sin  Lyst,  sin  Tidsfordriv.  Har  Du  betænkt  hvad  Livs- 
lede er?  At  Livslede  just  fremkommer,  naar  alt  det  Endelige  fra- 
tages et  Menneske,  medens  man  dog  lader  ham  beholde  Livet,  at 
da  Alt  bliver  øde  og  tomt  og  ulysteligt  omkring  ham.  Tiden  saa 
ubeskrivelig  lang,  ja,  at  det  er  ham  som  var  han  død:  nu  ja,  det 
kalder  Selvfornegtelsen  at  afdøe  —  og  Sandheden  lærer,  at  et  Men- 
neske skal  afdøe  fra  Endeligheden  (dens  Lyst,  dens  Beskjeftigelser, 
dens  Idrætter,  dens  Tidsfordriv),  skal  gjennem  denne  Død  til  Livet, 
skal  smage  (som  det  hedder  at  smage  Døden)  og  fatte,  hvor  tomt 
Det  er,  hvormed  Travlhed  udfylder  Livet,  hvor  ubetydeligt  Det  er, 
som  er  Øiets  Lyst  og  det  kjødelige  Hjertes  Begjering  —  ak,  det 
naturlige  Menneske  forstaaer  Sagen  lige  omvendt,  han  troer,  at  det 
Evige  er  det  Tomme.  Der  er  vel  ingen  Drift  saa  stærk  i  et  Men- 
neske som  den,  med  hvilken  han  hænger  ved  Livet  —  naar  Døden 
kommer,  bede  vi  Alle  for  os  om  at  maatte  leve:  men  Selvforneg- 
teisens  Afdøen  er  lige  saa  bitter  som  Døden.  Og  i  Herrens  Huus 
faaer  Du  Sandheden  at  vide,  at  Du  skal  afdøe  fra  Verden;  og  har 
Gud  faaet  at  vide,  at  Du  fik  det  at  vide  (hvilket  jo  er  uundgaae- 
ligt),  saa  skal  i  al  Evighed  ingen  Udflugt  hjælpe  Dig.  Tag  Dig 
derfor  iagt,  naar  Du  gaaer  til  Herrens  Huus. 

Forvar  Din  Fod,  naar  Du  gaaer  til  Herrens  Huus. 
Thi  kom  Du  end  fra  det  Forfærdeligste,  der  i  Verden  kan  hænde 
et  Menneske,  for  Rædselen  derude  flygtende  ind  i  Guds  Huus:  Du 
kommer  dog  til  det  endnu  Forfærdeligere.  Her,  i  Guds  Huus,  er 
der  væsentligen  Tale  om  en  Fare,  som  Verden  ikke  kjender,  en 
Fare,  i  Sammenligning  med  hvilken  Alt  hvad  Verden  kalder  Fare 
er  Barneværk:  Syndens  Fare.  Og  her,  i  Guds  Huus,  er  der  væ- 
sentlig Tale  om  en  Rædsel,  som  aldrig  er  hændt  hverken  før  eller 
senere,  i  Sammenligning  med  hvilken  det  Rædsomste,  der  kan 
hænde  det  ulykkeligste  af  alle  Mennesker,  er  en  Ubetydelighed: 
den  Rædsel,  at  Slægten  korsfæstede  Gud. 


176 

Hvad  vil  Du  saa  i  Guds  Huus?  Er  det  Armod,  eHer  Sygdom 
eller  anden  Gjenvordighed,  kort  hvilkensomhelst  jordisk  Nød  og 
Elendighed:  derom  tales  der  i  Guds  Huus  ikke,  idctmindste  ikke 
først.  Der  tales  først  og  der  skal  tales  først  om  Synden,  om  at 
Du  er  en  Synder,  om  at  Du  for  Gud  er  en  Synder,  om  at  Du  i 
Frygt  og  Bæven  for  denne  Tanke  skal  glemme  Din  jordiske  Nød. 
Ikke  sandt,  det  er  en  egen  Maade  at  trøste  paa!  Istedetfor  deel- 
tagende  at  spørge  til  Dit  Befindende,  istedetfor  at  give  Dig  Raad 
og  Vink  .  .  .  hvis  Du  af  den  Grund  tyede  derhen:  saa  har  Du  jo 
taget  feil.  Du  kommer  saa  jo  til  det  end  Forfærdeligere.  Thi 
istedetfor  at  have  Deeltagelse  med  Din  jordiske  Elendighed  og 
travlt  for  at  afhjælpe  den :  lægges  der  Dig  en  end  tungere  Vægt 
paa,  gjøres  Du  til  Synder.  Derom  tales  der  saa,  og  i  Sandhed  til 
Opbyggelse  om  at  der  er  Frelse  for  Syndere,  Trøst  for  Angergivne. 
Men  maaskee  vedkommer  alt  Dette  ikke  Dig,  Du,  som  ene  bcskjef- 
tiget  med  Din  jordiske  Lidelse  flygtede  herhen.  Og  dog,  det  ved- 
kommer Dig,  forgjeves  vil  Du  sige,  at  det  ikke  vedkommer  Dig, 
forgjeves,  om  Du  vilde  gaac  igjen :  det  er  Dig  sagt,  og  Gud  veed 
det  med  Dig,  at  det  blev  Dig  sagt,  og  at  Du  hørte  det! 

Hvad  vil  Du  da  i  Guds  Huus?  Maaskee  leed  Du  Uret,  muligt, 
at  Du  er  den  Uskyldige,  den  Elskelige,  og  dog,  maaskee  bedrog 
Menneskene  Dig  troløst;  muligt,  at  Du  er  den  Ædle,  den  Gode, 
muligt,  at  Du  endog  engang  skal  regnes  blandt  Slægtens  Velgjørere, 
og  dog,  dog,  til  Løn  derfor  maaskee  udstødte  Menneskene  Dig  af 
deres  Samfund,  mishandlede,  forhaanede,  bespottede  Dig,  ja  trag- 
tede Dig  efter  Livet  —  og  Du  flygter  hen  i  Guds  Huus  for  at  søge 
Trøst:  hvo  Du  end  er,  Du  tager  feil  —  Du  kommer  der  til  det 
endnu  Forfærdeligere!  Her,  i  Guds  Huus,  er  ikke  Talen,  idet- 
mindste  ikke  først,  om  Dig  og  mig,  om  hvad  vi  Mennesker  i  Ver- 
den kunne  lide  for  en  Smule  Uret,  som  vi  dog  paa  anden  Maade 
ærligt  have  fortjent.  Nei,  her,  i  Guds  Huus,  er  Talen  først  og 
fremmest  om  den  Rædsel,  hvis  Lige  aldrig  var  seet  og  aldrig 
senere  skal  sees  i  Verdens  Forvirring,  om  den  Uret,  himmelraa- 
bende,  som  den  aldrig  før  var  bedreven  og  aldrig  skal  det  senere, 
om  hiint  Oprør,  forfærdeligere  end  Havets  vildeste,  da  Slægten, 
ikke  som  ellers,  afmægtigt,  oprørte  sig  mod  Gud,  men  ligesom 
seierrigt  greb  ham  og  korsfæstede  ham:  saa  tager  jo  dog  Den  feil, 
der  fra  Rædselen  udenfor  flygter  herind  —  til  det  endnu  Forfærde- 
ligere! Dog  skal  Talen  først  og  fremmest  være  herom.  Hans,  vor 
Herre  Jesu  Christi  Skikkelse,  skal  fremkaldes,  ikke  saaledes  som 
naar  Konstneren  finder  og  giver  sig  god  Tid  til  at  fremstille  den, 
ikke    saaledes,    at   den    tages    ud  af  Rædselens  Omgivelse  og  stilles 

hen,  en  Gjenstand  for  den  rolige  Beskuen.  Nei,  Han  skal  mindes 
i  Farens  og  Rædselens  Øieblik,  da  den  rolige  Beskuer  vistnok  helst 
bliver  hjemme,  da  det  havde  været  at  gjøre  sig  mistænkt,  om  Nogen 
havde  seet  tilbedende  eller  blot  kjerligt  paa  Ham,  da  der  Intet  var 
at  see  uden  dette  >see  hvilket  Menneske,«  da  der  end  ikke  var 
Tid  til  at  see  paa  Ham,  fordi  Rædselen  tog  Øiet  fra  En  og  drog 
det  stirrende  paa  sig.  Og  Christi  Lidelse  skal  ikke  mindes  som 
forbigangen:  o,  spar  Din  Medlidenhed!  Nei,  idet  denne  Rædsel 
fremstilles  er  den  et  Nærværende,  og  Du  er  tilstede,  og  jeg,  ved  et 
Nærværende  og  som  —  Medskyldig! 

Men  saa  gik  Du  jo  feil,  idet  Du  gik  til  Herrens  Huus.  Istedet- 
for  at  faae  Trøst  at  høre,  som  kunde  trøste  Dig  i  hvad  Uret  Du 
lider,  istedetfor  at  faae  Ret  mod  Menneskene,  som  gjøre  Dig  Uret, 
istedet  derfor  faaer  Du  Uret,  Du,  just  Du,  den  uskyldigt  Forfulgte, 
Forhaanede,  Forurettede!  Du  faaer  en  Skyld,  en  himmelraabende 
Skyld,  lagt  paa  Din  Samvittighed,  at  ogsaa  Du  er  Medskyldig  i 
Hans  uskyldige  Lidelse  og  Død  O,  haarde  Trøstetale,  hvo  kan 
høre  den!  O,  strenge  Maade  at  adsprede  Dig  Dine  mørke  og 
sørgmodige  Tanker:  at  give  Dig  det  end  Forfærdeligere  at 
græde  for! 

Forvar  derfor  Din  Fod,  naar  Du  gaaer  til  Herrens  Huus  — 
og  hvorfor?  Just  fordi  i  Herrens  Huus,  der  tilbydes  Dig  det 
eneste  Frelsende,  den  saligste  Trøst,  der  tilbydes  Dig  det  Høieste, 
Guds  Venskab,  hans  Naade  i  Christo  Jesu.  Derfor  skulle  vi  ikke 
aflade  at  indbyde  Menneskene  til  dog  at  komme  i  Herrens  Huus, 
vi  skulle  altid  være  villige  til  for  Andre,  som  for  os  selv,  at  bede, 
at  vort  Besøg  i  Guds  Huns  maatte  vorde  velsignet;  men  derfor, 
just  derfor  skulle  vi  heller  ikke  betænke  os  paa  at  tilraabe  Men- 
neskene: for  Gud  i  Himlens  Skyld,  tag  Dig  lagt,  vogt  for  Alt  paa, 
at  Du  værdeligen  benytter,  hvad  der  tilbydes  Dig  —  just  fordi  der 
er  Alt  at  vinde,  derfor  er  ogsaa  der  Alt  at  tabe.  Benyt  det  tro- 
ende! Der  er  ingen  Forvisning  saa  inderlig,  saa  stærk  og  saa 
salig  som  Troens.  Men  Troens  Forvisning  er  ikke  Noget  man 
fødes  med,  et  ungdommeligt,  livsglad  Sinds  Tillidsfuldhed;  endnu 
mindre  er  Troen  Noget  man  griber  ud  af  Luften.  Troen  er  den 
Forvisning,  den  salige  Forvisning,  som  er  i  Frygt  og  Bæven.  Naar 
Troen  sees  fra  dens  ene,  den  himmelske,  Side,  da  seer  man  kun 
Salighedens  Gjenskin  i  den;    men    seet    fra    dens   anden,  den   blot 


•see  hviket  Menneake«]  Joh.  19,  5. 
X.  12 

menneskelige  Side,  seer  man  idel  Frygt  og  Bæven.  Men  saa  er  jo 
ogsaa  den  Tale  usand,  der  idelig,  og  aldrig  anderledes  end  ind- 
bydende, lokkende,  vindende  vil  tale  om  Besøget  i  Herrens  Huus; 
thi  fra  den  anden  Side  seet  er  det  forfærdeligt.  Derfor  er  saa 
ogsaa  den  Tale  usand,  der  tilsidst  endte  med  ganske  at  skrække 
Menneskene  bort  fra  at  komme  i  Herrens  Huus;  thi  fra  den  anden 
Side  seet  er  det  saligt,  een  Dag  i  Guds  Huus  bedre  end  tusinde 
ellers.  O,  og  derfor  er  det  en  vanskelig  Sag  at  styre  rigtigt,  og 
derfor  lykkes  det  vel  kun  saare  sjclden  et  Menneske,  og  altid  dog 
i  Skrøbelighed.  Thi  det  er  let,  lokkende  at  vinde  Menneskene;  det 
er  ogsaa  let,  frastødende  at  skræmme  dem  bort:  men  om  muligt 
med  en  Inderlighed,  som  Ingen  kunde  modstaae,  at  indbyde  dem 
til  at  komme,  og  derhos  med  en  Forfærdelse,  som  kunde  lære  selv 
den  Modigste  at  gyse,  at  tilraabe:  »tag  Dig  iagtc  —  ja,  det  er 
vanskeligt.  Det  Samme  gjælder  nemlig  for  Taleren,  det  Samme 
som  han  gjør  gjældende.  Thi  til  Taleren  hedder  det:  brug  al  den 
Dig  forundte  Evne,  villig  til  enhver  Opoffrelse  og  Eftergivenhed  i 
Selvfornegtelse,  brug  den  til  at  vinde  Menneskene  —  men  vee  Dig, 
om  Du  vinder  dem  saaledes,  at  Du  udelader  Forfærdelsen;  brug 
derfor  al  den  Dig  forundte  Evne,  villig  til  ethvert  Offer  i  Selvfor- 
negtelse, brug  den  til  at  forfærde  Menneskene  —  men  vee  Dig,  om 
Du  ikke  bruger  den  i  Grunden  dog  for  at  vinde  dem  for  Sand- 
heden. 


een  Dag  i  Guds  Huus  bedre  end  tusinde  ellers]  smlgn.  Ps.  84,  11, 

•See,   vi  have   forladt  alle  Ting  og  fulgt  Dig,  hvad 
skulle   vi   have?*    (Mth.  XIX,  28.)  —  og   hvad   skulle 

vi  have? 

JL/e  anførte  Ord  ere  Apostelen  Peders,  sagte  i  Anledning  af 
Christi  Forsikkring  om,  hvor  vanskeligt  det  er  at  indgaae  i  Guds> 
Rige.  Og  Slutningen  af  Spørgsmaalet  angaaer  jo  os  Alle:  hvad 
skulle  vi  have,  hvad  forjætter  Christendommen  os?  Men  nu  Be- 
gyndelsen af  Spørgsmaalet  »vi  have  forladt  alle  Ting  og  fulgt  Dig<, 
angaaer  den  ogsaa  os?  Vist  nok.  Passer  den  da  paa  os?  Maaskee. 
Det  er  jo  muligt,  at  den  forskjelligt  kan  passe  paa  de  Forskjellige. 
Salig  Den,  paa  hvem  disse  Ord  passe  ganske,  salig  Den,  der  ogsaa 
turde  sige:  jeg  har  forladt  alle  Ting  for  at  følge  Christum  efter. 
Dog  kunne  Ordene  ogsaa  paa  en  anden  Maade  passe  ganske  — 
som  en  Spot  over  dem,  der  sige  sig  og  mene  sig  at  være  Christne, 
altsaa  at  følge  Christum  efter,  og  dog  hænge  med  deres  hele  Sjel 
ved  det  Verdslige.  Man  kunde  i  en  udførligere  Fremstilling  søge 
at  vise,  at  Saadannes  Christendom  er  en  Indbildning,  et  Bedrag; 
men  man  kan  ogsaa  gjøre  det  Hele  kortere  af,  og  dog  paa  en 
Maade,  som  vanskeligere  forfeiler  sin  Virkning,  ved  blot  at  anføre 
disse  Ord  af  Peder  »see,  vi  have  forladt  alle  Ting  og  fulgt  Dige 
—  de  passe  ganske! 

Der  tales  ofte  om,  hvor  herligt  det  er  at  være  Christen,  om 
det  store  Gode  at  være  Christen,  om  hvad  Den,  der  er  Christen, 
eier  og  engang  fuldere  skal  annamme,  om  hvilket  Gode  der  tilbydes 
et  Menneske  i  Christo;  og  dette  Gode  anprises  da  i  de  høieste  og 
stærkeste  Udtryk.     Dette  er  jo   ogsaa  ganske    i    sin  Orden,    rigtigt 

og  forsvarligt,  det  er  ligefrem  Pligt,  at  det  gjøres  saaledes.  Men 
man  kan  sige  det  Samme,  ganske  det  Samme,  paa  en  anden,  maa- 
skee  mere  opvækkende  Maade.  O,  og  hvilken  af  disse  Tvende 
taler  dog  egentligen  sandest  om  dette  Godes  Herlighed,  enten  Den, 
der  beskriver  det  i  de  herligste  Udtryk,  eller  Den,  der  siger  isee 
jeg  har  forladt  alle  Ting  for  dette  Godes  Skylde?  Han  siger  altsaa 
Intet  ligefrem  om,  hvor  herligt  Godet  er,  han  bruger,  han  spilder 
ikke  et  eneste  Ord  derpaa,  han  mener  dette  taler  bedre:  see,  jeg 
har  forladt  alle  Ting,  see  efter,  prøv  mit  Liv,  dets  udvortes  Vil- 
kaar,  min  Sjels  inderste  Tilstand,  dens  Ønsker  og  Længsler  og  Be- 
gjeringer,  og  Du  skal  see,  jeg  har  forladt  alle  Ting.  Eller  er  det 
ikke  ogsaa  en  meget  betænkelig  Art  Selvmodsigelse,  at  et  Menneske 
skulde  være  fuldkommen  overbeviist  om  det  Godes  Herlighed,  som 
dog  ikke  havde  den  Magt  over  ham,  at  han  for  dets  Skyld  forlod 
det  Mindste  af  hvad  der  er  i  Strid  med  og  ikke  kan  besiddes 
sammen  med  dette  Gode?  Og  er  dette  ikke  en  ypperlig  Maade  at 
gjøre  Prøve  paa,  hvor  herligt  et  Gode  er  En,  dette:  hvor  Meget 
man  for  dets  Skyld  har  forladt?  Dersom  der  var  een  Forelsket, 
som  i  de  skjønneste  og  meest  glødende  Udtr^'k  prisede  den  El- 
skedes Fuldkommenheder  og  Fortrin;  og  dersom  der  var  en  anden 
Forelsket,  der  ikke  sagde  et  eneste  Ord  derom,  men  blot  >see,  jeg 
har  for  hendes  Skyld  forladt  Alt«:  hvilken  af  disse  Tvende  talede 
herligst  til  hendes  Priis !  Thi  Intet  løber  dog  saa  let  som  Munden, 
og  Intet  er  saa  let  som  at  lade  Munden  løbe,  og  kun  Dette  ligesaa 
let,  ved  Hjælp  af  Munden  at  løbe  fra  sig  selv,  i  hvad  man  siger 
at  være  mange,  mange  tusinde  Mile  foran  sig  selv. 

Vil  Du  derfor  prise  Christendommen  —  o,  ønsk  Dig  ikke 
Engletunge,  ikke  alle  Digteres  Konst,  ikke  alle  Taleres  Veltalenhed : 
i  samme  Grad  som  Dit  Liv  viser,  hvor  Meget  Du  for  dens  Skyld 
har  forladt,  i  samme  Grad  priser  Du  Christendommen.  Og  der- 
som vi  ville  prøve  vor  christelige  Overbeviisning,  om  vi  nu  virke- 
ligen  ere  forvissede  og  overbeviste  om  det  Godes  Herlighed,  som 
Christendommen  forjætter:  da  lader  os  ikke  hos  en  eller  anden 
Taler  søge  en  vellykket  Fremstilling,  vi  ganske  samtykke  og  gjøre 
til  vor,  ei  heller,  hvis  vi  ere  Talere,  selv  forsøge  i  Ord  og  Tale 
at  prise  dette  Godes  Herlighed.  Men  lader  os  vende  Blikket  ind  i 
os  selv,  og  idet  vi  oprigtigt  prøve  vort  Liv,  høre  disse  Ord  af 
Peder,  sagte  om  os  >see,  vi  have  forladt  alle  Ting«  ~  og  derpaa 
selv  sige  de  sidste  Ord:    hvad  skulle  vi  have? 

>See,  vi  have  forladt  alle  Ting  og  fulgt  Dig.«  Aposte- 
len fremstiller  sig   altsaa    ikke   her  som   en  Mand,    der    har    havt 

store  Tab  i  Verden,  en  Mand,  hvem  Gud  maaskee  har  frataget  Alt 
—  han  er  ikke  en  Job,  der  siger  >Herren  tog«.  Nei,  Apostelen 
bruger  et  andet  Udtryk,  han  siger,  vi  have  »forladt«  alle  Ting. 
Det  havde  Job  ikke  gjort.  Job  havde  ikke  forladt  det  Mindste, 
derimod  tog  Herren  Alt  indtil  det  Mindste  fra  ham.  Jobs  From- 
hed er,  at  han,  da  Herren  havde  taget  Alt,  sagde  »Herrens  Navn 
være  lovet«,  altsaa,  at  han  ydmygt  og  troende,  ja  prisende  Gud, 
takkende  samtykkede  i  at  finde  sig  i  Tabet,  eller  i  at  ansee  Tabet 
for  det  ham  Bedste.  Anderledes  med  Apostelen,  han  har  forladt 
alle  Ting,  altsaa  frivilligt  opgivet  dem;  der  blev  ikke  brugt  Magt 
mod  ham  for  at  fratage  ham  end  det  Mindste,  nei,  men  han  fri- 
villigt opgav  det  Alt.  Dette  er  det  Christelige.  Thi  at  en  Mand 
finder  sig  i  det  uundgaaelige  Tab  er  ogsaa  seet  i  Hedenskabet.  At 
en  Mand  finder  sig  saaledes  i  det  uundgaaelige  Tab,  at  han  ikke 
blot  ikke  taber  Troen  paa  GudT,  men  troende  tilbeder  og  priser 
hans  Kjerlighed,  det  er  jødisk  Fromhed.  Men  frivilligt  at  op- 
give Alt,  det  er  Christendom. 

O,  der  høres  ofte  en  falsk  Tale,  som  vil  indbilde  Menneskene, 
at  det,  frivilligt  at  opgive  de  jordiske  Goder,  skulde  være  at  friste 
Gud,  at  det,  frivilligt  at  vove  sig  i  den  Fare,  som  man  dog  kunde 
undgaae,  skulde  være  at  friste  Gud.  Man  mener,  at  dette  er  at 
friste  Gud,  og  siger  saa  dømmende  om  Den,  der  saaledes  kommer 
i  Fare,  »han  er  selv  Skyld  deri.«  Ja,  ganske  vist  —  han  er  selv 
Skyld  deri;  og  just  dette  er  Lovtalen  over  ham.  Havde  han  klogt 
holdt  sig  tilbage,  og  af  Frygt  for  at  friste  Gud  tilladt  sig  at  gjøre 
Nar  af  Gud,  saa  var  han  formodentligen  bleven  uden  for  Faren,  i 
tryg  Besiddelse  af  Alt,  hvad  han  eiede.  Men  Apostelen  siger  »see, 
vi  have  forladt  alle  Ting«,  og  det  er  saa  langt  fra,  at  det  falder 
ham  ind  at  gjøre  sig  nogen  Bebreidelse  i  den  Anledning,  at  han 
aabenbart  anslaaer  sig  det  til  Fordeel  som  Noget,  der  maatte 
tækkes  Gud.  Dog  det  forstaaer  sig,  han  tilføier  »og  fulgt  Dig 
(Christum)«;  thi  det  følger  af  sig  selv,  at  hvis  En  opgiver  og  for- 
lader alle  Ting  for  at  følge  sit  eget  Hoved,  da  frister  han  Gud. 

Derimod  er  det  virkeligt  saa,  at  Christus  fordrer  af  den 
Christne,  at  han  frivilligt  skal  opgive  og  forlade  alle  Ting.  Dette 
fordredes  ikke  i  det  gamle  Testamentes  Dage;  Gud  fordrede  ikke 
af  Job,  at  han  selv  skulde  opgive  Noget,  og  fordrede,  prøvende,  af 
Abraham  kun  udtrykkeligt  Isaak.  Men  Christendommen  er  jo  og- 
saa Frihedens  Religion,  just  det  Frivillige  er  det  Christelige.     Fri- 


en  Job,  der  siger]  Job  1,  21. 

villigt  at  opgive  Alt  for  at  følge  Christum  efter,  det  er  at  være 
overbeviist  om  det  Godes  Herlighed,  som  Christendommen  for- 
jætter. Feigt  og  frygtagtigt  ikke  at  turde  vove  det  af  Frygt  for  at 
friste  Gud,  er  en  Trældoms  Aand ;  underfundigt  at  lade  som  var 
det  fordi  man  frygtede  at  friste  Gud,  er  at  gjøre  Nar  af  Gud.  Der 
er  Det,  som  Gud  ikke  kan  fratage  et  Menneske,  det  er  det  Frivil- 
lige —  og  det  er  netop  Det,  som  Christendommen  fordrer.  Gud 
kan  fratage  et  Menneske  Alt;  men  han  har  overladt  det  til  Men- 
nesket frivilligt  at  opgive  Alt,  og  Dette  er  det  netop  Christendommen 
fordrer.  Om  alle  hine  Herlige,  der  frivilligt  forlode  Alt  for  at 
følge  Christum  efter,  gjælder  det  menneskeligt,  at  det  var  deres 
egen  Skyld,  at  de  kom  ind  i  alle  disse  Møisommeligheder  og  Be- 
sværligheder, udsatte  for  alle  Forhaanelser  og  Forfølgelser,  det  var 
deres  egen  Skyld,  at  de  lede  Døden.  Det  har  (ja,  dette  skal  siges. 
Verdens  Øine  til  deres  Forkleinelse,  i  Guds  til  deres  Ære)  en- 
gang staaet  i  deres  Magt  at  holde  sig  tilbage,  at  undgaae  alle  disse 
Farer;  men  frivilligt  forlode  de  alle  Ting.  Dette  er  det  Christelige 
—  og  derfor  just  til  Forargelse.  Thi  det  kan  Verden  endda  be- 
gribe, at  man  hitter  paa  lidt  Trøst  for  dem,  der  lede  det  uund- 
gaaelige  Tab.  Men  at  man  selv  frivilligt  skulde  udsætte  sig  for 
Tab  og  Fare,  det  er  i  Verdens  Øine  Galskab  —  og  er  ganske  rig- 
tigt det  Christelige. 

Det,  frivilligt  at  forlade  alle  Ting  for  at  følge  Christum,  hvad 
Verden  hverken  vil  eller  kan  høre  uden  at  forarges,  er  ogsaa  Det, 
som  den  saakaldte  Christenhed  helst  vil  have  fortiet,  eller  hvis  det 
dog  siges,  saa  gjerne  vil  overhøre,  i  ethvert  Tilfælde  høre  saaledes, 
at  man  faaer  noget  Andet  ud  deraf.  Derfor  var  det  ikke  umuligt, 
at  selv  en  Tale,  hvis  Hensigt  var  at  forfærde,  maaskee  kunde  virke 
inddyssende.  Man  kunde  saaledes  fremstille  det,  hvad  det  jo  ogsaa 
er,  som  saa  forfærdeligt,  naar  i  hine  Christenhedens  længst  for- 
svundne Tider,  i  Forfølgelsernes  Tider,  En  maaskee  vovede  sig  ud 
og  vilde  være  Martyr,  og  nu,  muligt  dog  efter  allerede  at  have 
lidt  mangfoldigt  og  i  længere  Tid,  i  det  sidste,  i  Livsfarens,  i  den 
piinlige  Døds  Øieblik  tabte  Modet,  forsagede  —  afsvoer  Christen- 
dommen. Dette  skulde  saa  være  det  Forfærdende  som  det  ogsaa 
er.  Men  hvor  er  saa  Muligheden  af  det  Inddyssende?  Det  Ind- 
dyssende er  eller  vilde  være  den  forkeerte  Anvendelse,  hvis  der 
tilføiedes,  eller  hvis  det  tillodes  Tilhøreren  stiltiende  at  tilføie:  vi 
have  ikke  saaledes  fornegtet  Christendommen  —  vi,  vi,  som  maa- 
skee ved  feig  Klogskab  vide  Beskeed  om  at  holde  os  uden  for  en- 
hver Fare,  i  hvilken  vor  Christendom  kunde  prøves.  Ak,  og  hvilken 
Art  Fornegtelse  er  saa    den    værste?     Dog    vel   just    denne    sidste. 

den  feige,  snildt  beregnede,  fra  Aar  til  Aar  fortsatte,  gjennem  et 
heelt  Liv  sig  hendragende  stadige,  daglige  (o,,  forfserdeligt  saaledes 
at  efterkomme  Christi  Befaling  om  daglig  Fornegtelse !),  den  daglige 
Fornegten  af  Christus.  Det  forstaaer  sig,  denne  Fornegten  bliver 
ikke  saa  iøinefaldende  (idetmindste  ikke  i  theatralsk  Forstand:  for 
Hjertekjenderen  og  den  Altidnærværende  bliver  den  dog  vel  nok 
saa  iøinefaldende),  som  naar  en  saadan  Ulyksalig  i  den  piinlige 
Døds  afgjørende  Øieblik  fornegter  Christum.  Men  hvad  der  er 
værst,  derom  kan  der  ingen  Tvivl  være.  Der  er  dog,  og  altid, 
Frelse  og  Haab  for  Enhver,  hvis  Synd  ret  blev  vitterlig,  Frelsen 
nærmere  i  jo  forfærdeligere  en  Skikkelse  hans  Synd  maa  vise  sig 
for  ham.  Men  for  dette  Klogskabens  underfundige  Spil  er  der 
ingen  Frelse;  Hemmeligheden  bestaaer  netop  i  at  opretholde  det 
Skin,  at  man  jo  ikke  har  fornegtet  Christum.  At  der  er  Forskjel 
mellem  Synd  og  Synd,  det  veed  Enhver;  men  der  er  en  Forskjel, 
paa  hvilken  man  ikke  altid  synes  tilstrækkelig  opmærksom,  den 
mellem  Øieblikkets  Synd  eller  Synd  i  Øieblikket,  og  den  stadige, 
daglige  Synden  eller  et  Liv,  der  med  Bevidsthed  og  Overskuelse  af 
Forholdene  har  indrettet  sig  i  Synden,  derhos  forsynet  sig  med 
fornødent  Hykleri  for  at  bevare  Skinnet  af  det  Gode.  Ordsproget 
siger  >at  synde  er  menneskeligt,  men  at  vedblive  i  Synden,  er 
djævelsk,«  og  dog  er  dette,  hvorom  vi  tale,  end  forfærdeligere,  dette 
med  Bevidsthed  snildt  at  indrette  sig  i  Synden,  eller  om  ikke 
ganske  med  Bevidsthed  derom,  saa  dog  med  Bevidsthed  om,  at 
man  bevarer  en  Uklarhed  i  Sjelen  over,  hvad  man  af  gode  Grunde 
ikke  ønsker  Klarhed  over.  —  At  der  er  Forskjel  mellem  Synd  og 
Synd,  det  veed  Enhver;  men  der  er  en  Forskjel  man  maaskee  ikke 
altid  er  tilstrækkelig  opmærksom  paa:  mellem  den  Synd,  som 
Verden  anseer  for  afskyelig,  og  den,  som  Verden  anseer  for  det 
Gode,  eller  for  hvilken  den  dog  har  formildende  og  besmykkende 
Navne.  Den  sidste  Synd  er  aabenbart  den  værste;  thi  det  er 
umuligt,  at  den  Synd,'  som  Verden  anseer  for  Synd,  kan  være  den 
værste  —  saa  maatte  jo  Verden  selv  være  god.  Al  Synd  er  af  det 
Onde,  men  den  Synd,  for  hvilken  Verden  har  det  formildende 
Navn  i  Beredskab,  den  er  i  end  strengere  Forstand,  er  anden  Gang 
af  det  Onde,  den  har  jo  Tilhold  og  Medhold  i  den  Ondskab,  som 
er  Verdens  Synd.  Der  er  derfor  i  Guds  Øine  ingen  Synd  saa  af- 
skyelig som    Klogskabs  Synd,  just   fordi   denne   har  Verdens  Med- 


Ordsproget    siger    osv.]    stammer    oprindelig    fra   en  Udtalelse   af  Kirke- 
faderen Hieronymus  i  hans  57.  Brev.  12:  at  have  syndet  er  menneskeligt. 

hold.  Eller  for  at  blive  ved  det  anførte  Exempel,  hvad  er  det, 
hvis  Verden  skulde  være  oprigtig,  hvad  er  det  egentligen  den  for- 
dømmer hos  en  saadan  Ulyksalig,  der  i  det  afgjørende  Øieblik  for- 
negter  Troen,  hvad  er  det  egentligen  Andet  end  just  dette,  at  han 
var  uklog  nok  til  at  vove  sig  saa  langt  ud,  at  hans  Fornegtelse 
paa  en  saa  afgjørende  Maade  kunde  blive  vitterlig.  Det  er  altsaa 
hans  Første,  Begyndelsen,  der  fordømmes,  men  Begyndelsen  var  jo 
netop  god;  Den,  der  ikke  begynder  saaledes,  han  kommer  heller 
aldrig  til  det  Herlige,  i  den  piinlige  Død  at  blive  sin  Overbeviis- 
ning  tro.  Klogskabs  Synd  er  at  synde  saaledes,  at  man  snildt 
veed  at  undgaae  Straf,  ja  snildt  veed  at  give  det  Skin  af  det  Gode; 
Klogskabs  Synd  er  snildt  at  undgaae  enhver  Afgjørelse,  og  derved 
vinde  den  Udmærkelse,  aldrig  at  have  fornegtet:  dette  anseer  Ver- 
den for  noget  Overordentligt.  Thi  Verden  hader  sandeligen  ikke 
det  Onde,  derimod  afskyer  og  hader  den   det  Ukloge,    det    er  den 

elsker  det  Onde. »See,  vi  have  forladt  alle  Ting  og  fulgt  Dig* 

—  og  vi,  hvad  skulle  vi  have? 

»See,  vi  have  forladt  alle  Ting  og  fulgt  Dig.«  Aposte- 
len Peder  er  ingen  Yngling,  der  saadan  ved  Livets  Begyndelse 
taler  sværmersk  saadan  om  det  at  forlade  alle  Ting.  Han  vidste 
ret  godt  selv,  hvad  han  forstod  derved,  og  vi  vide,  hvor  sandt  det 
var,  da  han  sagde  det,  hvor  sandt  det  blev  ved  hans  senere  Liv, 
hvor  sandt  det  er,  at  Apostelen  havde  forladt  alle  Ting. 

Han  forlod  sin  vante  Syssel,  et  stille  borgerligt  Liv,  der,  nøiet 
med  det  tarvelige  Udkomme,  hendroges  i  Tryghed;  han  forlod  den 
beroligende  Tillid  til  det  Sandsynlige,  indenfor  hvilken  som  oftest 
et  Menneske  har  sit  Liv,  uforsøgt  i  Andet  end  hvad  der  saadan 
som  oftest  slaaer  til:  han  forlod  det  Visse  og  valgte  det 
Uvisse.  Thi  Christus,  for  hvis  Efterfølgelses  Skyld  han  forlod 
Alt,  var  ingen  formuende  Mand,  der  kunde  give  sine  Disciple  noget 
vist  om  Aaret,  eller  sikkre  dem  en  fast  Stilling  og  et  Levebrød  — 
Han,  den  Fattigste  af  Alle,  Han,  der  for  sit  eget  Livs  Vedkom- 
mende kun  var  sikker  paa  Eet:  at  Han  skulde  opoffres.  Men  saa- 
snart  Christus  kaldte  ham,  forlod  han  alt  Dette,  som  skrevet  staaer 
Matth.  4,  20.  Dette  var  en  høimodig  Beslutning,  og  vi  maae  ikke 
tænke  os  Peder,  et  Menneske  som  vi,  uden  at  maaskee  ogsaa  et 
Øieblik  det  Lavere  i  ham  har  været  tilrede  med  Betænkeligheder 
og  Bekymringer;  thi  saaledes  er  det  sande  Store  ikke,  det  er  ikke, 
uden  Bekymringerne  og  Betænkelighederne,  men  er  just  hvad  det 
er  ved  at  overvinde  disse.  Han  fattede  imidlertid  den  høimodige 
Beslutning  at  forlade  alt  Dette.     Men  Vanskeligheden   for  det  Høi- 

modige  er  altid  dobbelt,  først  den  i  sig  selv  at  seire  over  det  Lave 
og  Jordiske.  Naar  saa  Dette  er  gjort,  saa  kommer  den  næste 
Vanskelighed,  at  til  enhver  Tid  de  Medlevende  finde  det  Høimodige 
saa  taabeligt  og  daarligt.  Thi  at  En  vælger  et  Liv,  hvorved  han 
vinder  mange  Fordele  (hvilket  ingenlunde  er  høimodigt),  det  beun- 
drer Verden;  men  at  En  opgiver  alle  Fordele,  endog  den  at  være 
æret  af  Verden  (hvilket  just  er  det  Høimodige),  det  finder  Verden 
saa  latterligt.  —  Peder  forlod  altsaa  det  Visse  og  valgte  det  Uvisse, 
at  være  Christi  Discipel,  Hans  Discipel,  som  ikke  selv  havde  det, 
hvortil  Han  kunde  hælde  sit  Hoved.  Peder  valgte  det  Uvisse,  og 
dog  nei,  han  valgte  ikke  det  Uvisse.  Den,  han  knyttede  sig  til, 
var  ingen  Eventyrer,  der  holdt  Muligheden  ligeligt  aaben:  Mulig- 
heden til  at  blive  noget  Stort  i  Verden,  og  Muligheden  af  at  tabe 
Alt  Christus  lod  ikke  Disciplene  uvisse  om,  hvad  der  ventede 
dem  og  Ham  —  den  visse  Undergang.  Peder  valgte  altsaa  den 
visse  Undergang. 

Han  forlod  Slægt  og  Venner  og  Jævnlige,  de  Be- 
greber og  Forestillinger,  i  hvilke  hans  Omgangskreds 
har  havt  deres  Liv,  han  blev  mere  fremmed  for  dem 
end  Den  er,  der  taler  et  fremmed  Sprog.  Thi  dette  er  en 
endnu  høiere,  en  uendeligere  Forskjel  end  en  Sprogforskjel,  den 
mellem  Tvende,  af  hvilke  den  Ene  kun  tænker  paa  og  taler  om 
det  Himmelske,  om  Guds  Rige  og  hans  Retfærdighed,  den  Anden 
kun  om  Udkommet  og  Levebrød  og  Hustru  og  Børn,  og  hvad  Nyt 
der  er  i  Staden,  og  om  at  blive  til  Noget  i  Verden.  Han  forlod 
alt  Dette,  om  end  Slægt  og  Venner  i  Begyndelsen  vel  i  deres  Sprog 
have  fundet  det  sært  og  overspændt  af  ham,  og  derfor  forvandlet 
sig  til  hans  Uvenner,  der  spottede  ham,  og  senere  da  de  saae, 
hvor  farefuldt  hans  Liv  blev,  havde  travlt  med  at  sige:  det  er 
hans  egen  Skyld. 

Han  forlod  sine  Fædres  Tro,  saa  han  maatte  hade 
Fader  og  Moder.  Thi  dette  er  jo  Meningen  af  Christi  Ord:  at 
Den,  som  for  Hans  Skyld  ikke  hader  Fader  og  Moder,  er  Ham 
ikke  værd  —  og  Peder  var  Ham  værd.  Naar  der  er  en  Religions- 
Forskjel,  altsaa  en  evig  afgjørende  Evighedens  Forskjel  mellem 
Fader  og  Søn,  og  Sønnen  levende  troer  af  sit  ganske  Hjerte,  af  al 
sin  Magt,  med  sin  hele  Sjel,  at  kun  i  denne  Religion  er  Saligheden 
—  saa  hader  han  jo  Faderen,  det  er,  han  elsker  noget  Andet  saa 
høit,   at   hans  Kjerlighed   til   Faderen   er  som  Had.     Naar  En   har 

retmæssig,  har  hellig  Fordring,  har  første  Fordring  paa  Din  Kjer- 
lighed, da  at  elske  en  Anden,  selv  om  dette  kun  betyder  at  blive 
ligegyldig  mod  hiin  Første,  det  er  jo  som  at  hade  ham,  just  fordi 
han  har  Fordringen  paa  Din  Kjerlighed.  Men  at  elske  Noget  saa 
høit,  at  man  troer,  at  deri  alene  er  Frelse  at  finde  og  Salighed, 
uden  for  det  Fortabelse  —  naar  saa  Faderen,  til  hvem  Du  ved 
Kjerlighedens  inderligste  Baand  er  knyttet,  ikke  troer  det  Samme, 
naar  altsaa  den  Troende,  jo  inderligere  han  selv  elskende  holder 
fast  ved  det  Eneste,  hvori  der  er  Salighed,  nødsages  (o,  Rædsel 
ligesom  at  lægge  Haand  paa  sin  Fader!),  nødsages  til  at  antage, 
maa  (o.  Rædsel,  ligesom  at  kunne  negte  sin  Fader  Livets  Fornøden- 
hed!) maa  bringe  det  over  sit  Hjerte  at  antage,  at  Faderen  altsaa 
er  fortabt:  det  er  jo  at  hade  Faderen.  Er  dette  ikke  at  hade  et 
andet  Menneske,  at  troe  ham  fortabt  —  er  det  det  mindre,  hvor 
ubeskriveligt  tungt  det  end  falder  En!  Altsaa  det  er  at  hade 
Faderen,  eller  rettere  det  er  at  hade  ham  og  dog  at  elske  ham! 
O,  Afskyelighed  uden  Lige  at  hade  den  Elskede,  saa  Ens  Kjerlighed 
blev  til  Had;  o,  af  alle  Sjelslidelser  den  tungeste,  qvalfuldeste,  at 
hade  den  Elskede,  og  dog  at  elske  ham.  At  ville  gjøre  Alt  for 
ham,  at  ville  offre  sit  Liv  for  ham  --  men  at  være  bunden,  bunden, 
ja  eller  naglet,  eller  korsfæstet  til  den  Betingelse,  som  ikke  staaer 
i  Ens  Magt,  den  Betingelse,  der  knytter  Saligheden  til  eet  Vilkaar, 
saa  der  uden  for  dette  ikke  er  Salighed,  saa  Valget  altsaa  maatte 
være  enten  at  opgive  sin  egen  Salighed  for  at  blive  usalig  med 
den  Elskede,  eller  selv  at  troe  til  Salighed  <->  ak,  og  saaledes, 
hadende,  at  slippe  den  Elskede! 

Han  forlod  Fædrenes  Tro,  dermed  Folket,  som  han  til- 
hørte. Fødelandet,  hvis  Kjerlighed  binder  med  de  stær- 
keste Baand.  Thi  han  tilhørte  nu  ikke  mere  noget  Folk,  han 
tilhørte  kun  den  Herre  Jesum.  Troende  maatte  han  forstaae,  at 
dette  Guds  udvalgte  Folk,  som  han  tilhørte  ved  Fødselen,  at  det 
var  forstødt,  at  der  intet  udvalgt  Folk  mere  var  til;  han  maatte 
troende  forstaae,  at  hvad  der  vel  ogsaa  engang  havde  været  ham 
hans  stolteste  Tanke,  at  tilhøre  Guds  udvalgte  Folk,  at  denne 
Tanke  fra  nu  af  var  Forhærdelse  og  Fortabelse  i  hver  Den,  som 
vedblev  at  fastholde  denne  Tanke. 

Saaledes  forlod  Apostelen  Alt,  brød  med  Alt,  hvad  der  binder 
et  Menneske  til  Jorden,  og  med  Alt,  hvad  der  fængsler  til  Jorden. 
Han  forlod  i  Kjerlighed  til  Christum,  eller  i  Had  til  Verden  forlod 
han  Alt,  sin  Livs-Stilling,  Udkommet,  Slægt,  Venner,  det  menneske- 
lige Sprog,  Kjerlighed  til  Fader  og  Moder,  Fædrelandets  Kjerlighed, 
Fædrenes  Tro,  han  forlod  den  Gud  han  hidtil  havde  dyrket.     Han 

forlod  det  anderledes  end  Den,  der  ved  Verdenshavet  er  skilt 
fra  sit  Fødeland;  inderligere  end  Manden,  der  forlader  Fader 
og  Moder  for  at  holde  fast  ved  sin  Hustru;  heftigere  end  Qvin- 
den,  der  forlader  det  fædrene  Hjem  —  han  vendte  sig  end  ikke 
om  for  at  see  tilbage,  end  mindre  forlangte  han  Tid  til  at  begrave 
de  Afdøde.  Han  forlod  det  Alt  —  ja,  og  paa  den  meest  afgjørende 
Maade;  thi  han  blev  paa  Stedet,  omgiven  af  alt  Det,  han  forlod: 
hans  Livs  daglige  Besværligheder  var  til  Vitterlighed  Udtrykket  for, 
at  han  forlod  det  Han  blev  blandt  dem,  han  forlod:  at  disse 
hadede  og  forfulgte  ham,  det  var  Udtrykket  for,  at  han  forlod 
dem.  Han  reiste  jo  ikke  bort  fra  det  Altsammen,  nei  han  blev 
for  at  vidne  om,  at  han  havde  forladt  det,  udsættende  sig  for  alle 
Følgerne  deraf,  hvilke  igjen  vare  Vidnesbyrdet  om,  at  han  havde 
forladt  Alt. 

>See,  vi  have  forladt  alle  Ting  og  fulgt  Dig,  hvad 
skulle  vi  have?«  Apostelen  havde  forladt  alle  Ting  —  og  det  var  i 
strengeste  Forstand,  som  viist  er  blevet,  Alvor  med  at  have  for- 
ladt alle  Ting,  det  var  ikke  med  ham  som  med  os,  der,  uden  at 
forandre  det  Mindste  i  det  Udvortes,  forsikkre,  at  vi  ere  villige  til 
at  forlade  alle  Ting,  hvis  det  forlangtes  af  os.  Nu  spørger  Apo- 
stelen: »hvad  skulle  vi  have?«  —  og  jeg  spørger,  eller  bedre,  Du 
spørger  Dig  selv  m.  T.  (thi  saaledes  er  det  baade  rigtigst  og  tjen^ 
ligst).  Du  spørger:  hvad  skulle  vi  have? 

O,  der  er  dog  Intet  saa  svigefuldt  og  underfundigt  som  et 
Menneskes  Hjerte,  opfindsomt  i  at  søge  Udflugt  og  i  at  finde  Und- 
skyldning; og  der  er  vel  Intet  saa  vanskeligt  og  saa  sjeldent  som 
sand  Oprigtighed  for  Gud.  Sandeligen,  vi  skulle  vel  vogte  os  for 
her  at  holde  en  Straffeprædiken,  især  vogte  os  for,  1  Forholdet  til 
Andre  at  ville  være  Den,  der  havde  ligesom  at  opkræve  Guds  Til- 
godehavende. Thi  vel  sandt.  Gud  kan  fordre  Oprigtighed  af  ethvert 
Menneske  —  altsaa  af  »mig«;  men  deri  ligger  jo  dog  ingenlunde, 
at  jeg  skulde  være  opfordret  til  paa  Guds  Vegne  at  kræve  den  af 
Andre.  Dersom  jeg  udgav  mig  for  at  have  et  saadant  Hverv,  da 
forskyldte  jeg  selv  en  Uoprigtighed  mod  Gud.  Nei,  paa  den  Maade 
ville  vi  ikke  forfærde.  Men  det  Forfærdelige  at  være  uoprigtig 
mod  Gud  har  en  anden  Side.  Der  er  dog  for  ethvert  Menneske, 
hvad  enten  al  anden  Hjælp  er  tilrede  for  ham,   eller  den   brister. 

kun  een  Hjælp  i  Himlen  og  paa  Jorden,  den,  at  Gud  hjælper  ham. 
Men  hvor  skulde  Gud  kunne  hjælpe  et  Menneske,  naar  han  ikke 
er  oprigtig  mod  Gud?  Man  mener  maaskee  ofte,  at  Gud  er  lang- 
som til  at  hjælpe,  eller  at  de  uendelig  mange  Forholds  Forvikling 
i  Verdens-Regjeringen  gjør,  at  Hjælpen  saa  langsomt  kan  komme 
En  til  Gode.  O,  langtfra.  Gud  er  hurtig  til  at  hjælpe,  hurtigere 
end  Tanken,  og  for  Gud  er  der  ingen  Forvikling.  Men  Mennesket 
er  uoprigtigt  mod  Gud  i  at  begjere  Hjælpen,  og  i  ethvert  Tilfælde 
meget  langsom  til  at  blive  oprigtig. 

Naar  et  Menneske  forsikkrer,  at  han  var  villig  til  at  forlade 
alle  Ting  for  Christi  Skyld,  hvis  det  forlangtes  af  ham:  ja,  hvor 
turde  jeg  sige,  at  det  var  usandt  Men  see  i  hine  Tider,  da  det 
virkelig  blev  Alvor  med  at  skulle  forlade  alle  Ting,  fandtes  der  da 
den  Gang  saa  Mange,  der  vare  villige,  og  de  Faa,  der  fandtes, 
fandtes  disse  just  ikke  blandt  de  Fattige  og  Ringe?  Men  nu,  nu 
da  det  ikke  saa  let  bliver  virkelig  Alvor  med  bogstaveligen  at 
skulle  forlade  alle  Ting,  nu  ere  vi  alle  villige  —  hvis  det  for- 
langtes. Lad  os  ikke  bedrage  os  selv,  og  ikke  bedrage  Gud.  Det 
gaaer  jo  dog  ikke  an  at  tænke  saa  høit  om  sig  selv:  at  blive  i 
Besiddelse  af  Alt  og  saa  ovenikjøbet  formeentligen  at  være  en  saa- 
dan  Mand.  Fordrer  Gud  det  ikke  af  os,  at  vi  skulle  forlade  alle 
Ting,  saa  fordrer  han  jo  dog  Oprigtighed  af  os.  Langtfra  utaal- 
modigt  og  hidsigt  at  tilskynde  Nogen  til  utaal  modigt  og  hidsigt  at 
forsøge  sig  i  at  forlade  alle  Ting,  hvad  Gud  maaskee  ikke  fordrer, 
ikke  fordrer  af  ham,  ville  vi  derimod  anprise  Oprigtighed,  som 
Gud  fordrer  af  Alle;  men  det  er  dog  for  galt,  at  gjøre  Det  til  en 
Talemaade,  eller  i  Form  af  en  Talemaade  at  udsige  Det  om  os 
Alle,  Det,  der,  naar  det  bliver  virkelig  Alvor,  kun  fuldkommes  af 
Een  blandt  Tusinder  og  Tusinder.  —  Maaskee  fordrer  Gud  det  ikke 
af  ham,  dette  vil  sige,  det  er  fordret  af  Enhver,  men  det  er  ikke 
ubetinget  fordret  af  Enhver,  o:  det  er  overladt  Friheden.  Den, 
der  troende  og  altsaa  ydmygt  gjør  det,  handler  christeligt;  Den, 
der  ydmygt  forstaaer  sig  selv  i  ikke  at  gjøre  det,  ydmygt  tænker 
ringe  om  sig  selv,  handler  ogsaa  christeligt.  Maaskee  fordrer  Gud 
det  ikke,  det  vil  sige,  maaskee  fordrer  Gud  det  ikke  saaledes  af 
os,  som  leve  i  Christenheden.  Og  det  Frivillige,  det  frivilligt  at 
forlade  alle  Ting,  er  i  ethvert  Tilfælde  kun  da  det  Christelige, 
naar  det,  som  viist  blev,  er  for  at  følge  Christum  efter,  altsaa  i 
Overeensstemmelse  med  Guds  Fordring;  og  dette  Frivillige  er  i 
Christenheden  kun  da  at  anprise,  naar  det  for  Gud  forstaaer  sig 
selv  i  den  væsentlige  Forskjel,  at  Apostlene  og  de  første  Christne, 
omgivne  af  Jøder  og  Hedninger,  det  er  af  Ikke-Christne,  gjorde  hvad 

de  gjorde.  For  Den,  der  lever  i  Christenheden  —  Eet  er  der  i 
ethvert  Tilfælde  han  ikke  skal  forlade,  som  Apostelen  forlod: 
Fædrenes  Tro;  og  en  egen  Vanskelighed  er  og  bliver  det  dog  med 
at  forfølges,  at  henrettes  ikke  af  Jøder,  ikke  af  Hedninger,  men  af 
Christne  —  for  Christendommens  Skyld. 

Der  var  en  Tid  i  Christenheden,  hvor  man  kun  meente  at 
kunne  gjøre  Bod  saaledes,  at  man  virkeligen  forlod  alle  Ting,  flyg- 
tede ud  i  Ørkenens  Eensomhed,  eller  stræbte  at  blive  forfulgt  i 
Stædernes  Vrimmel.  Der  gives  en  anden  Maade  at  gjøre  Bod  paa, 
den,  at  være  ret  oprigtig  mod  Gud.  Jeg  veed  ikke,  og  dersom  jeg 
vidste  anderledes,  haaber  jeg  til  Gud,  at  jeg  skulde  vove  at  tale 
anderledes,  jeg  veed  ikke,  at  der  nogetsteds  ubetinget  fordres  af  et 
Menneske  i  Christenheden  for  at  være  en  Christen  og  for  at  vorde, 
salig,  at  han  i  bogstavelig  Forstand  skal  forlade  Alt,  eller  vel 
endog,  at  han  skal  offre  sit  Liv,  blive  henrettet  for  Christendom- 
mens Skyld.  Men  dette  veed  jeg,  at  med  et  uoprigtigt  Menneske 
kan  Gud  ikke  indlade  sig.  Det  er  derfor  efter  mine  Begreber  et 
Thema  til  en  Bodsprædiken,  det  vi  have  valgt,  disse  Ord  af  Peder: 
>see,  vi  have  forladt  alle  Ting  og  fulgt  Dig,  hvad  skulle  vi  have?«, 
det  er  Themaet,  naar  Du  i  Anledning  deraf  spørger  Dig  selv:  hvad 
skulle  vi  have.  Intet  Menneske  bliver  dog  saligt  uden  af  Naade, 
ogsaa  Apostelen  blev  dog  kun  tagen  til  Naade.  Men  der  er  en 
Synd,  som  gjør  Naade  umulig,  det  er  Uoprigtighed;  og  der  er  Eet, 
som  Gud  ubetinget  maa  fordre,  det  er  Oprigtighed.  Holder  der- 
imod et  Menneske  Gud  hen  i  Uoprigtighed,  saa  kan  et  saadant 
Menneske  hverken  komme  til  at  forstaae,  om  Gud  af  ham  skulde 
fordre,  at  han  i  strengere  Forstand  forlod  Alt,  ei  heller  til  at 
forstaae  sig  selv  i  ydmygt  at  vedgaae,  at  han  vel  ikke  i  bogstavelig 
Forstand  forlod  alle  Ting,  men  dog  fortrøster  sig  til  Guds  Naade. 

O,  thi  hvor  forskjelligt  det  end,  menneskelig  forstaaet,  er, 
naar  Apostelen  siger  >see,  vi  have  forladt  alle  Ting  og  fulgt  Dig, 
hvad  skulle  vi  have?«,  og  naar  et  Menneske,  der  ydmygt  bekjender, 
at  han  ikke  forsøgtes  saaledes,  oprigtigt  for  Gud  tilstaaer,  at  han 
ingenlunde  turde  troe  sig  istand  til  dette,  siger:  hvad  skulle  vi 
have  —  af  Guds  Naade  faae  de  dog  begge  Eet  og  det  Samme. 


III. 

Alle  Ting  maae  tjene  os  til  Gode  —  naar  vi  elske  Gud. 

JLIersom  et  Menneske  i  de  høitideligste  og  stærkeste  Udtryk 
forsikkrede,  at  han  elskede  Gud,  at  Gud,  kun  Gud  var  hans  Kjer- 
lighed, hans  eneste,  hans  første  —  og  dette  Menneske,  naar  man 
spurgte  ham,  hvorfor,  svarede  »fordi  Gud  er  det  høieste,  det  hel- 
ligste, det  fuldkomneste  Væsen«;  og  dersom  dette  Menneske,  naar 
man  spurgte  ham,  om  han  da  aldrig  havde  elsket  Gud  af  nogen 
anden  Grund,  om  han  ikke  af  og  til  elskede  Gud  af  en  anden 
Grund,  svarede  »nei«:  saa  maatte  man  vel  fatte  en  Mistanke  til 
ham,  at  han  var  en  Sværmer,  maatte  vel  ret  alvorlig  advare  ham 
at  see  sig  for,  at  denne  hans  sværmeriske  Stemning  ikke  endte  i 
en  Formastelse.  Det  Simple  og  Ydmyge  er  at  elske  Gud  fordi 
man  trænger  til  ham.  Vel  synes  det  saa  naturligt,  at  man  for  at 
elske  Gud,  maatte  see  at  svinge  sig  høit  op  til  Himlen,  hvor  Gud 
boer:  rigtigst  og  sikkrest  er  det  dog  i  at  elske  Gud  ydmygt  at  blive 
ved  Jorden.  Vel  synes  det  saa  høit  at  elske  Gud,  fordi  han  er 
saa  fuldkommen,  det  synes  saa  selvkjerligt  at  elske  Gud,  fordi  man 
trænger  til  ham:  dog  er  den  sidste  Maade  den  eneste,  paa  hvilken 
et  Menneske  i  Sandhed  kan  elske  Gud.  Vee  den  Formastelige, 
der  vilde  vove  at  elske  Gud  uden  at  trænge  til  ham!  1  Forholdet 
mellem  Menneske  og  Menneske  kan  der  maaskee  være  Tale  om  en 
såadan  sværmerisk  Kjerlighed,  der  elsker  et  Menneske  blot  for 
hans  Fuldkommenhed;  men  det  til  Grund  liggende  første  Forhold 
af  et  Menneskes  Kjerlighed  til  Gud  er  ret  tilgavns  at  forstaae,  at 
man  trænger  til  Gud,  slet  og  ret  at  elske  ham  fordi  man  trænger 
til  ham.     Det  Menneske,   der  dybest   erkjender   sin  Trang   til  Gud, 

elsker  ham  sandest.  Du  skal  ikke  ville  formaste  Dig  til  at  elske 
Gud  for  Guds  Skyld ;  Du  skal  ydmygt  forstaae,  at  Dit  Livs  Velfærd 
evigt  afhænger  deraf,  og  derfor  skal  Du  elske  ham. 

Saa  spørge  da  Enhver  sig  selv,  for  sit  eget  Velfærds  Skyld, 
om  han  elsker  Gud.  Dette  er  i  dybeste  Forstand  et  Velfærds- 
Spørgsmaal:  elsker  jeg  Gud?  Er  Svaret  ja,  saa  er  ogsaa  Din  Vel- 
færd evig  betrygget;  thi  »alle  Ting  maae  tjene  dem  til  Gode,  som 
elske  Gud.c  O,  hvor  ofte  er  dette  Ord  ikke  sagt,  og  gjentaget  og 
atter  gjentaget,  forklaret,  udlagt  til  Opbyggelse,  til  Trøst,  til  Bero- 
ligelse. Man  har  viist,  hvorledes  Erfaringen  har  bekræftet  dets 
Sandhed,  hvorledes  virkelig  alle  Ting  have  tjent  dem  til  Gode, 
som  elskede  Gud.  Man  har  bekjæmpet  Tvivlene,  gjort  det  saa 
indlysende,  at  det  er  saa:  at  hvor  ganske  forskjelligt  end  Alt  viser 
sig  i  Lidelsens,  i  Prøvelsens,  i  Anfægtelsens  Tid  eller  Tider,  saa 
maae  dog  tilsidst  alle  Ting  tjene  dem  til  Gode,  som  elske  Gud; 
at  der  ingen  Ro  er  for  Tanken,  at  ingen  Tvivl  kan  holde  ud 
med  denne  Forvisning,  men  dog  tilsidst  maa  give  sig  tabt  og  un- 
derlægge sig. 

Men  hvad  saa?  Fordi  det  er  evig  vist,  at  alle  Ting  tjene 
dem  til  Gode,  som  elske  Gud,  følger  deraf,  at  »jeg«  elsker  Gud? 
Og  dette  er  dog  just  det  afgjørende  Spørgsmaal.  Jo  mere  der 
upersonligt  kjæmpes  mod  alle  Tvivlens  Indvendinger,  naar  man 
saa,  efterat  have  gjendrevet  alle  disse  Indvendinger,  lader  som  var 
nu  Alt  afgjort:  desto  mere  bortledes  Opmærksomheden  fra  det 
egentlige  Afgjørende.  Ja,  Menneskene  have  ofte  paa  en  besynderlig 
Maade  travlt  paa  urette  Sted.  De  kjæmpe  og  kjæmpe,  grunde  og 
grunde  for  at  bevise  Christendommens  Sandhed,  og  naar  saa  den 
er  beviist:  saa  berolige  de  sig,  saa  mene  de,  nu  er  Alt  i  sin  Orden. 
Dette  er  at  slaae  sig  til  Ro  ved  Begyndelsen,  hvad  man  dog  egent- 
ligen  ikke  burde  gjøre  før  ved  Enden,  og  hvad  især  er  besynder- 
ligt 1  disse  Tider,  hvor  man  ellers  har  saa  travlt  med  at  gaae 
videre.  O,  det  Menneske,  der  blot  har  lidt  Forstand  paa  Sagen, 
seer  let,  at  alt  Andet  kun  er  Forarbeide,  en  Indledning  til  hvad 
der  er  Hovedsagen:  er  det  nu  saaledes  for  mig.  Men  man  har 
vendt  hele  Sagen  om,  og  derfor  har  man  faaet  et  Arbeide  op,  som 
Christendommen  mindst  havde  drømt  om.  Med  guddommelig  Myn- 
dighed er  Christendommen  forkyndt;  dens  Mening  var,  at  der  ikke 
skulde  spildes  et  eneste  Øieblik  paa  at  bevise,  at  den  er  sand, 
men  at  Hver  især  strax  skulde  vende  sig   mod   sig    selv    og    sige: 


»alle  Ting  maae  tjene  osv.]  Rom.  8,  28. 

hvorledes  forholder  Du  Dig  til  Christendommen.  Denne  Selvhe- 
kymring,  denne  Frygt  og  Bæven  i  Henseende  til,  om  man  selv  er 
en  Troende,  er  det  hedste  Middel  mod  alle  Tvivl  om  Lærens 
Sandhed;  thi  den  Selvhekymrede  arheider  med  al  sin  Sjels  Kraft 
paa  et  ganske  andet  Sted.  Men  fordi  man  aldeles  har  afskaffet 
denne  Selvbekymring,  har  man  ogsaa  faaet  en  Art  Tvivl  op,  som 
ikke  Satan  selv  kan  bekjæmpe  —  vel  derimod  opfinde;  en  Art 
Tvivl,  som  det  er  umuligt  at  bekjæmpe,  fordi  der  egentligen  for- 
dres, at  man  for  at  bekjæmpe  den  skulde  gaae  over  paa  dens 
Side,  altsaa  for  at  overvinde  den  selv  forraade  Christendommen. 
Thi  christelig  forstaaet  er  det  eneste  Vaaben  mod  Tvivlen:  tie 
stille,  eller,  luthersk,  hold  Mund!  Tvivlen  derimod  siger  »indlad 
Dig  med  mig,  bekjæmp  mig  —  med  mine  egne  Vaaben.«  Hvilken 
Urimelighed  og  hvilken  Umulighed!  Hvis  en  Løgner  vilde  sige 
»indlad  Dig  med  mig,  bekjæmp  mig  med  mine  egne  Vaaben«, 
kunde  Sandheden  være  tjent  med  det  Forslag,  eller  med  at  vinde 
en  saadan  Seier! 

Fordi  Dette  nu  er  saaledes  og  saa  almindeligt,  derfor  er  det 
vistnok  gavnligt,  at  man  vender  Sagen  om,  sætter  Personlighedens 
Springfjeder,  som  man  har  faaet  taget  af  det  Christelige,  igjen  paa. 
Og  saaledes  i  denne  Tale;  istedetfor  at  bevise,  at  det  er  saa,  at 
alle  Ting  tjene  dem  til  Gode,  som  elske  Gud,  ville  vi  ganske  sim- 
pelt, som  sig  bør,  antage  Dette  for  evig  afgjort,  for  det  Visseste  af 
Alt,  og  derimod  tale  om: 

at  alle  Ting  maae  tfene  os  tf!  Gode  —  »naar«  vi  elske  Gud. 

Talen  kommer  altsaa  egentligen  til  at  dreie  sig  om  det  Ord 
»Naar«.  Det  er  et  lille  Ord,  men  det  har  uhyre  Meget  at  betyde; 
det  er  et  lille  Ord,  om  hvilket  dog  en  Verden,  Personlighedens 
Verden,  dreier  sig.  Du  kjender  nok  hiint  Folk,  der  var  bekjendt 
for  at  udtrykke  sig  kort,  og  Du  kjender  formodentligen  ogsaa  hiint 
korte  Svar:  »naar«.  See  det  var  stolt  sagt  af  Overmagten,  at  tale 
om  hvad  dens  talløse  Skare  vilde  gjøre,  naar  den  havde  over- 
vundet Alt;  det  var  et  kort  Svar:  »naar«.  Og  i  en  noget  lignende 
Forstand  med  al  denne  Be visen  og  Be visen  og  Gjendriven,  der  i 
stolte  Ord  taler  om  sin  Formaaen  —  medens    den    dog    ikke    for- 


hiint  korte  Svar:  »naar«]  Spartanemei  Svar  til  Kong  Philip  af  Mace- 
donien,  da  han  truede  dem:  »Naar  jeg  falder  ind  i  Lakonlen,  vil  jeg  affolke 
Landet.«  Plutarch  de  garr.  c.  17.  p.  511  A.,  smlgn.  Holbergs  Heltehiitorier,  1739. 
II,  557. 

maaer  det  Mindste,  naar  den  ikke  selv  troer;  medens  den  dog 
ikke  selv  har  den  mindste  Gavn  af  al  denne  Bevisen,  naar  den 
ikke  selv  troer;  medens  den  dog  ikke  kan  gavne  Dig  det  mindste, 
naar  Du  ikke  troer,  ikke  kan  paa  mindste  Maade  hjælpe  Dig  til 
Troen,  og  derimod  være  Dig  ganske  ligegyldig,  naar  Du  troer. 
Ja  det  er  et  lille  Ord  dette  Naar!  Er  Gud  Kjerlighed,  saa  følger 
det  af  sig  selv,  at  alle  Ting  maae  tjene  dem  til  Gode,  som  elske 
Gud;  men  af  at  Gud  er  Kjerlighed  følger  ingenlunde,  at  Du  troer, 
at  Gud  er  Kjerlighed,  eller  at  Du  elsker  ham.  Troer  >Du<  der- 
imod, saa  følger  det  af  sig  selv,  at  Du  maa  troe,  at  alle  Ting 
tjene  »Dige  til  Gode;  thi  dette  ligger  jo  i  hvad  Du  troer  om  Gud. 
I  det  ene  Tilfælde  er  det  Mennesket,  der  formaster  sig  til  ligesom 
at  ville  sætte  sig  ind  i  Gud  og  bevise  Noget  om  ham,  bevise  om 
ham,  at  han  er  Kjerlighed,  og  hvad  saa  deraf  følger;  i  det  andet 
Tilfælde  forstaaer  Mennesket  ydmygt,  at  Sagen  er  denne,  om  han 
troer,  at  Gud  er  Kjerlighed,  thi  troer  han  det,  saa  følger  alt  det 
Andet  uden  Beviis  af  sig  selv:  af  Beviset  følger  Intet  for  mig,  af 
Troen  følger  Alt  for  mig. 

Saa  er  Talen  da  om  dette  Naar  og  derved  om  Troen,  der  af 
alle  Goder  er  det  høieste  og  eneste  sande.  Thi  om  alle  andre 
Goder  gjælder  det,  at  der  dog  er  et  Men  ved  dem,  at  de  have  en 
Side,  fra  hvilken  det  bliver  tvivlsomt,  om  dette  Gode  nu  ogsaa  er 
et  Gode,  om  det  ikke  havde  været  En  bedre,  at  man  ikke  havde 
faaet  dette  Gode.  Men  Troen  er  det  Gode,  der  er  saaledes  beskaf- 
fent, at  hvis  Du  troer,  dersom  Du  troer,  naar  Du  troer,  forsaavidt 
Du  troer  —  selv  om  Det  hændte  Dig,  hvad  Du  meest  havde  fryg- 
tet: saa  vil  Du  troende  forstaae,  at  det  maa  være  Dig  til  Bedste, 
altsaa  et  Gode.  Medens  Tvivlen  har  Magt  over  Alt  hvad  man 
ellers  kalder  Goderne,  Magt  til  at  gjøre  dem  tvivlsomme,  saa  har 
Troen  Magt  over  alt  det  Gode  og  over  alt  det  Onde,  der  kan  hænde 
Dig,  Magt  til  at  gjøre  det  utvivlsomt,  at  det  er  et  Gode. 

Alle  Ting  maae  tjene  os  til  Gode  —  naar  vi  elske 
Gad. 

Tænk  Dig  et  Menneske  i  Besiddelse  af  alle  Lykkens  Goder, 
uberørt  af  al  Smerte  og  Gjenvordighed,  ukjendt  med  enhver  Lidelse 
eller  Fare,  føiet  i  Jivert  hans  Ønske,  misundt  af  de  Smaalige,  af 
Ynglinge  priset  lykkelig:  tør  han  prise  sig  lykkelig?  Ja  —  naar 
han  troer,  at  Gud  er  Kjerlighed,  thi  saa  tjene  alle  disse  Ting  ham 
til  Gode.  »Naar«,  det  er  et  slemt  lille  Ord,  dette  Naar!  Ja,  vee 
det  Menneske,  der  vover  at  kaste  Tvivlen  om  Gud  ind  i  et  andet 
Menneskes  Hjerte;  thi  al  denne  Tvivl  er  syndig,  og  at  vække  denne 

Tvivl  hos  en  Anden  er  at  forføre.  Men  Ære  være  det  Menneske, 
priset  være  han,  takket  være  han,  han  den  Alvorlige,  der  ikke 
frygter  for  at  vække  i  et  andet  Menneske  den  Tvivl,  som  lærer 
Mennesket  at  tvivle  om  sig  selv,  den  Tvivl,  som  er  Selvbekymrin- 
gens Oprindelse.  Altsaa  tnaar«.  Dette  Naar,  det  er  Bodsprædi- 
kanten.  O,  Du  troer  maaskee,  at  en  Bodsprædikant  han  er  som 
et  fremfarende  Veier,  der  sandseligt  forfærder.  Nei,  den  sande 
Bodsprædikant  kommer  ogsaa,  som  Guds  Røst,  i  en  sagte  Luftning 
—  derfor  dog  ikke  mild,  men  streng,  saa  streng  som  Evighedens 
Alvor  er  det.  Den  sande  Bodsprædiken  sigter  kun  efter  Eet,  efter 
at  komme  Dig  eller  mig,  den  Enkelte,  saa  nær  paa  Livet,  saare 
ham  saaledes,  at  han  nu  væsentligen  selv  bliver  sig  sin  egen  Bods- 
prædikant. Tag  Dig  iagt  for  dette  Naar  —  i  en  anden  Forstand, 
pas  dog  vel  paa,  at  Du  elsker  dette  Naar,  thi  gjør  Du  ikke  det, 
da  vil  Du  Din  egen  Undergang.  Men  tag  Dig  dog  iagt  for  dette 
Naar:  har  det  rammet  Dig,  Du  kan  maaskee  bruge  Aar  og  Dag 
inden  Du  bliver  færdig  med  det,  eller  rettere,  dersom  det  i  Sand- 
hed har  rammet  Dig,  Du  bliver  aldrig  ganske  færdig  med  dette 
Naar  —  det  skal  Du  heller  ikke.  Dette  Naar  bliver  som  en  Piil  i 
Dit  Hjerte;  den  skal  blive  der  indtil  det  Sidste.  Frygt  derfor  ikke 
en  Bodsprædikant,  der  maaskee  har  Forfærdelse  i  sin  Skikkelse  og 
Vrede  i  sin  Stemme,  der  skjender  og  straffer  og  tordner.  Sligt  er 
kun  et  Spil  og  bliver  kun  en  Slags  gysende  Forlystelse.  Nei,  inderst 
inde  i  ethvert  Menneskes  Hjerte,  der  boer  hans  Bodsprædikant. 
Kommer  han  til  Orde:  han  prædiker  ikke  for  Andre,  han  gjør  ikke 
Dig  til  en  Bodsprædikant,  han  prædiker  kun  for  Dig;  han  prædi- 
ker ikke  i  nogen  Kirke  for  en  forsamlet  Mængde,  han  prædiker  i 
Hjertets  Lønkammer  —  og  for  Dig,  hvad  enten  Du  vil  høre  ham 
eller  ikke;  han  har  slet  intet  Andet  at  passe  paa  end  at  passe  paa 
Dig,  og  han  passer  paa  at  blive  hørt  i  det  Øieblik,  hvor  Alt  er 
stille  omkring  Dig,  hvor  Stilheden  gjør  Dig  ganske  eensom. 

Du  Lykkelige,  Du  hvem  saa  Mange  misunde,  og  saa  Mange 
prise  lykkelig  —  dersom  Du  er  saaret  af  dette  Naar,  eller  Du  har 
saaret  Dig  paa  det,  da  skal  Du  forgjeves  søge  at  finde  Hvile  i 
noget  andet  Menneskes  Forsikkring  om,  at  Du  er  lykkelig,  ja,  om 
end  alle  Mennesker  forenede  sig  for  at  forsikkre  Dig  det,  det  skal 
ikke  give  Dig  den  mindste  Vished.  Du  har  nu  med  Dig  selv  at 
gjøre,    med    Bodsprædikanten    i    Dit    eget    Indre.      Han    gjør    ikke 


i  en  Bagte  Luftning]  der  sigtes  til  Profeten  Elias,  der  hørte  Herrens  R»s 
ved  Horebs  Bjerg  i  en  stille  sagte  Lyd.     1.  Kong.  19,  12. 

mange  Ord,  dertil  er  han  for  velunderrettet,  han  siger  blot  tnaarc. 
Og  hvad  enten  Du  vil  holde  en  lang  Tale  til  ham  eller  forelægge 
ham  et  kort  Spørgsmaal,  han  siger  blot  >naar«.  Dersom  Du  i 
Betragtning  af  Din  Rigdom,  ved  Tanken  om,  hvorledes  det  er  lagt 
i  Din  Haand  at  gjøre  Dig  Livet  saa  beqvemt,  saa  nydelsesrigt  som 
muligt,  og  hvad  der  er  endnu  herligere,  at  det  er  lagt  i  Din  Haand 
at  gjøre  det  Godt  for  saa  Mange,  dersom  Du  i  Betragtning  heraf 
vil  prise  Dig  lykkelig:  saa  siger  Bodsprædikanten  >ja  —  naar  Du 
troer,  at  Gud  er  Kjerlighed,  naar  Du  elsker  Gud,  thi  saa  tjener 
alt  Dette  Dig  til  Gode  c.  Det  er  lidt  ængsteligt  dette  Svar;  det  er 
saa  koldt  i  en  vis  Forstand,  saa  roligt  i  sin  Tvetydighed;  det  er 
hverken  Ja  eller  Nei.  Vil  Du  spørge  ham  > elsker  jeg  da  ikke 
Gud«,  saa  svarer  han  >det  veed  jeg  ikke  Noget  om,  jeg  siger  det 
blot  som  det  er:  naar  Du  elsker  Gud,  saa  .  .  .<.  Vilde  Du  bede 
og  besværge  ham  dog  endeligen  at  svare  ja,  vilde  Du  med  Døden 
true  ham  til  at  sige  ja:  Du  bevæger  ham  lige  lidt;  vinde  ham  ved 
Smiger  eller  ved  Bønner  kan  Du  ikke,  slaae  ham  ihjel  kan  Du 
ikke  uden  i  meget  uegentlig  Forstand,  og  i  ethvert  Tilfælde  han 
frygter  ikke  Døden.  Men  saa  længe  han  lever,  saa  længe  Du 
endnu  hører  hans  Røst,  gjentager  han  dette  Naar.  Dersom  Du 
vilde  sige  til  ham  >jeg  giver  Halvdelen  af  min  Rigdom  til  de  Fat- 
tige, naar  jeg  saa  blot  maa  faae  en  Vished  om,  at  Resten  i  Sand- 
hed tjener  mig  til  Gode«,  og  han  intet  Svar  gav  Dig,  fordi  han 
ikke  kan  svare  Dig  paa  denne  Tale,   eller  han  svarede    tja,    naar« 

—  hvis  Du  da,  bragt  til  det  Yderste  ved  at  fornemme,  hvilken 
Magt  der  ligger  i  dette  Naar,  sagt  af  ham  til  Dig,  vilde  sige 
»jeg  giver  hele  min  Rigdom  til  de  Fattige,  hvis  jeg  saa  blot  maa 
faae  Visheden  om,  at  Armod  i  Sandhed  tjener  mig  til  Gode«:  da 
svarer  han   »ja  —  naar  Du  elsker  Gud«. 

Naar  Du  elsker  Gud,  eller  naar  Du  troer,   at  Gud    er  Kjerlig- 
hed; thi  troer  Du,  at  Gud  er  Kjerlighed,  saa  elsker  Du  ham  ogsaa 

—  og  saa  tjene  alle  Ting  Dig  til  Gode.  Men  tag  ikke  feil,  gaae 
ikke  i  overstrømmende  Følelse  af  Din  Lykke  hen  og  elsk  Gud, 
som  behøvede  Du  ham  egentligen  ikke,  fordi  Du  er  lykkelig  nok. 
Nei,  Du  maa  lære  at  trænge  til  Gud,  at  elske  ham  fordi  Du  træn- 
ger til  ham,  Du  den  Lykkeligste  af  Alle.  Din  Velfærd  er  ingen- 
lunde, o  ingenlunde  afgjort  med  al  Din  Lykke,  den  er  først  da 
afgjort,  men  da  ogsaa  evig  afgjort,  naar  Du  troer,  at  Gud  er  Kjer- 
lighed, naar  Du  elsker  Gud.  O,  Du  Lykkelige  —  naar  Du  troer 
det:  til  Lykke!  Da  tjener  alt  Dette  Dig  til  Gode,  Din  Rigdom, 
Din  Sundhed,  Dine  herlige  Aandsgaver,  Din  Glæde  ved  den  Elske- 
des  Side,    Din   Ære    og  Anseelse    blandt  Menneskene,    Dine  Børns 

livsalige  Opmuntring:  det  tjener  Dig  Alt  til  Gode  —  naar  Du  elsker 
Gud,  og  Du  er  da  virkelig  lyksalig.  Om  et  Menneske  nemlig  end 
er  nok  saa  lykkelig,  vi  sige  dog,  han  mangler  Eet,  hvis  han  ikke 
har  Bevidsthed  om  sin  Lykke.  Men  den  sande  Bevidsthed  om  sin 
Lykke  er  at  have  denne  Bevidsthed,  uden  hvilken  som  sagt  Lykken 
ikke  er  Lykke,  indeholdt  i,  indfattet  i  Bevidstheden  om,  at  Gud  er 
Kjerlighed.  En  Viden  om,  at  Gud  er  Kjerlighed,  er  endnu  ingen 
Bevidsthed  derom.  Thi  til  Bevidsthed,  personlig  Bevidsthed,  for- 
dres, at  jeg  i  min  Viden  tillige  er  vidende  om  mig  selv  og  mit 
Forhold  til  min  Viden.  Dette  er  at  troe,  her  at  troe,  at  Gud  er 
Kjerlighed;  og  at  troe,  at  Gud  er  Kjerlighed,  er  at  elske  ham. 

Du  har  vel  ofte  hørt  tale  om  Ordets  Magt,  om  hvad  Den  for- 
maaer,  som  har  Ordet  ret  i  sin  Magt:  og  dog  har  dette  lille  Naar 
uendelig  mere  Magt,  naar  det  er  Bodsprædikanten  i  et  Menneskes 
Indre,  der  siger  det  til  »dette  Menneske«.  Ordets  Magt  har  om- 
styrtet Throner,  forandret  Verdens  Skikkelse,  men  det  lille  Naar 
har  en  endnu  større  Magt;  det  er  en  endnu  større  Forandring, 
naar  et  Menneske  evigt  forandres  ved  dette  Naar.  Det  er  en  evi^ 
Forandring,  mærkeligere  end  den  mærkeligste  Begivenhed  i  Verden, 
naar  et  Menneske  kommer  til  at  elske  Gud.  Om  det  skeer,  naar 
det  skeer,  kan  Ingen  sige  ham.  Bodsprædikanten  i  hans  Indre 
kan  være  ham  behjælpelig  til  at  blive  opmærksom,  hjælpe  ham  til 
i  Selvbekymring  at  søge  Aandens  Vished,  idet  Guds  Aand  vidner 
med  dette  Menneskes  Aand,  at  han  elsker  Gud.  Men  give  ham 
denne  Vished  kan  kun  Gud.  Holde  ham  vaagen  i  Uvisheden  for 
at  tragte  efter  Visheden,  det  kan  Bodsprædikanten,  han  siger:  alle 
Ting  tjene  Dig  til  Gode,  naar  Du  elsker  Gud.  Med  dette  Ord 
kalder  han  paa  Ynglingen  i  Livets  Morgen;  med  dette  Ord  kalder 
han  ad  Manden  mange  Gange  og  paa  mange  Maader  i  Livets 
travle  Dag;  med  dette  Ord  forhindrer  han  Oldingen  i  at  blive 
dorsk  og  døsig.  Han  føier  ikke  en  Stavelse  til,  han  tager  ikke  en 
Stavelse  fra,  han  forandrer  ikke  Stemmen,  betoner  ikke  Ordet 
anderledes;  uforandret  som  en  Afdød,  rolig  som  Evigheden  gjen- 
tager  han  »naar«. 

Alle  Ting  maae  tjene  os  til  Gode  —  naar  vi  elske 
Gud. 

Tænk  Dig  et  Menneske,  den  Elendigste  af  Alle  —  menneskelig 
Deeltagelse  har  allerede  længst  opgivet  og  forladt  ham,  tør,  ak  for 
dens  egen  Skyld,  ikke  komme  ham  nær,  ønsker,  ak  for  dens  egen 
Skyld,  blot  at  blive  uvidende  om   al    hans  Elendighed,   og    derved 

om,  at  det  virkeligen  kan  hænde  et  Menneske  at  blive  saa  elendig: 
turde  nu  han  sige  »mig  vederfares  kun  Ondt,  hvoraf  der  bestandigt 
blot  kommer  mere  Ondt«?  Ingenlunde  —  ja,  hvis  han  ikke  elsker 
Gud,  saa  kan  han  have  Ret  deri;  men  saa  er  Talen  jo  ogsaa  om 
noget  ganske  Åndet  end  om  Det,  hvorom  han  taler.  Thi  dette, 
ikke  at  elske  Gud,  er,  guddommelig  forstaaet,  et  Menneskes  afgjorte 
Elendighed,  hvad  enten  han  saa  forøvrigt  er  lykkelig  eller  ulykke- 
lig. Hvad  derimod  det  menneskelige  Sprog  kalder  Nød,  Gjenvor- 
dighed,  Lidelse,  idel  Elendighed:  det  kan  endnu  Alt  tjene  et  Men- 
neske til  Gode  —  naar  han  elsker  Gud. 

Det  er  dog  et  besynderligt  Dobbeltvæsen  dette  Naar.  Dog  saa- 
ledes  er  det  jo  i  sin  Orden;  thi,  ikke  sandt,  Bodsprædikanten,  hvis 
han  er  den  sande,  er  altid  ogsaa  Trøsteren,  der  veed  at  trøste  og 
at  holde  ud,  længe  efter  at  menneskelig  Hjælp  er  forgjeves  og  har 
opgivet  den  Lidende.  Derfor  elskes  han  lige  saa  meget  som  han 
frygtes.  1  Fortvivlelsens  mørke  Nat,  naar  ethvert  Lys  gik  ud  for 
den  Lidende  —  der  er  endnu  et  Sted,  hvor  Lyset  holdes  tændt, 
det  er  ad  den  Vei  den  Fortvivlende  skal,  der  er  Udveien:  »naar« 
Du  elsker  Gud.  I  Trøstesløshedens  frygtelige  Øieblik,  naar  der 
ikke  mere  er  Tale  eller  Tanke  om  nogen  Eftersætning,  men  Me- 
ningen menneskehg  talt  er  ude  —  der  er  endnu  een  Sætning  til- 
bage, en  modig  Trøstens  Sætning,  som  behjertet  trænger  ind  i  det 
Forfærdeligste  og  skaiTer  ny  Mening:  »naar«  Du  elsker  Gud.  I  Af- 
gjorthedens rædsomme  Øieblik,  naar  der,  menneskelig  talt,  ingen 
Vending  mere  er  mulig,  naar  der  kun  er  Elendighed  overalt,  hvor- 
hen Du  end  vender  Dig,  og  hvorledes  Du  end  vender  Dig  —  der 
er  dog  een  Vending  endnu  mulig,  den  skal  vidunderligt  vende  Dig 
Alt  til  det  Gode:  »naar«   Du  elsker  Gud. 

Men  hvo  er  det  da,  der  siger  et  Menneske  Dette?  O,  inderst 
inde  i  ethvert  Menneske  boer  der  en  Trøst,  det  er  jo  ogsaa  der- 
inde, hvor  Bodsprædikanten  boer.  Det  hjælper  Dig  kun  lidet,  om 
et  andet  Menneske  vilde  prædike  Bod  for  Dig,  han  kan  det  ikke, 
det  bliver  et  tomt  Spil;  det  Høieste  han  kan  er  at  hjælpe  Dig  til 
at  blive  Din  egen  Bodsprædikant  Og  det  hjælper  Dig  ogsaa  kun 
lidet,  om  et  andet  Menneske  vil  trøste  Dig.  Dersom  Du  forsøges  i 
svære  Afgjørelser,  da  vil  et  andet  Menneskes  Trøst  ikke  forstaae 
Dig  og  derfor  heller  ikke  hjælpe  Dig;  og  dersom  Du  ret  blev 
elendig,  da  kan  Du  ikke  med  Billighed  fordre,  at  et  andet  Menne- 
skes Deeltagelse  skal  vove  sig  ind  til  Dig.  Men  inderst  inde  i  Dig 
selv,  der  hvor  Bodsprædikanten  boer,  der  boer  Trøsten,  dette  Naar. 
Og  som  dette  Ord  ikke  lader  sig  bestikke  af  den  Lykkeliges  Smiger 
og  Bønner,  og  spotter  hans  Trudsler,  saa  er  det  ogsaa,   Gud  være 

lovet,  uforfærdet  paa  Nødens  Dag.  Dersom  Du  mener,  at  den 
S3'geste  og  meest  bekj'mrede  Indbildning  var  istand  til  at  opfinde 
en  Rædsel,  som  kunde  bringe  dette  Ord  til  Taushed,  da  feiler  Du. 
Fortæl  denne  Trøster  hvad  Du  vil,  betro  ham,  hvad  der  er  ifærd 
med  at  faae  den  Magt  over  Dig,  at  Du,  hvor  meget  Du  end  gyser 
derved,  har  det  paa  Munden,  vil,  dog  med  modstridende  Hjerte, 
til  at  slutte  »Gud  er  ikke  Kjerlighed«  —  han  forfærdes  ikke,  han 
gjentager  blot:  »naar«  Du  elsker  Gud,  saa  skal  ogsaa  Dette  tjene 
Dig  til  Gode. 

O  sidste  Trøst,  o  salige  Trøst,  o  Trøst  over  al  Maade!  Thi, 
som  sagt,  naar  den  menneskelige  Deeltagelse  ophører,  naar  det  ene 
Menneske  ikke  tør  gaae  ind  til  det  andet:  der  er  inderst  inde  i 
Mennesket  en  Trøst;  som  Skriften  siger  »haver  Salt  i  Eder  selv«, 
saa  gjælder  det  ogsaa,  at  inderst  inde  i  ethvert  Menneske  er 
Trøsten.  Men  dog  har  denne  Trøster  ingenlunde  fornegtet  sin 
Charakteer  som  Bodsprædikant.  Thi  dersom  Du  ved  al  Din  Elen- 
dighed, ved  noget  Dit  Smerte-Skrig  i  Lidelsen,  eller  noget  Dit 
Angest-Skrig  for  Lidelsen,  Du  frygter,  vilde  forsøge  at  bevæge  ham 
til  at  give  Dig  en  Vished  om,  at  Du  elsker  Gud:  da  vilde  han 
svare  »naar  Du  elsker  Gud.«  Indbild  Dig  heller  ikke,  at  det 
egentligen  er  af  Deeltagelse  med  al  denne  Din  Elendighed,  at  han 
siger  og  gjentager  dette  Trøstens  Ord.  Nei,  det  er  fordi  han 
frygter,  at  Du  fortvivlet  skulde  styrte  Dig  i  hvad  der  guddommelig 
forstaaet  er  et  Menneskes  Elendighed,  i  den  Elendighed  ikke  at 
elske  Gud.  Han  er  ikke  beskjeftiget  med  at  ville  have  Din  Lidelse 
bort,  han  giver  Dig  heller  ikke,  hvad  han  ikke  kan,  Vished  om,  at 
Du  elsker  Gud.  Men  medens  Elendigheden  prædiker  Bod  for  Dig, 
prædiker  han  Trøst,  ikke  menneskelig  men  guddommelig  Trøst ;  og 
i  den  guddommelige  Trøst  er  altid  Bod  indeholdt  og  fordret. 

O,  Du  Lidende,  naar  Du  troer,  at  Gud  er  Kjerlighed,  eller 
hvad  der  er  det  Samme,  naar  Du  elsker  Gud,  (thi  troer  Du,  at 
Gud  er  Kjerlighed,  saa  elsker  Du  ham  ogsaa),  saa  tjener  alt  Dette 
Dig  til  Gode.  Siig  ikke,  at  Du  ikke  kan  forstaae,  hvorledes  al 
denne  Elendighed  skulde  tjene  Dig  til  Gode,  giv  heller  ikke  efter 
for  Tvivlens  Vildfarelse,  saa  Du  begynder  paa  det  Spørgsmaal,  om 
Gud  er  Kjerlighed:  vær  bange  for  Dig  selv,  men  find  saa  ogsaa 
Trøst  i  Dig  selv,  agt  paa  dette  Ord,  der  lyder  i  Dit  Inderste, 
naar  Du  elsker  Gud.  Give  Dig  Visheden  om,  at  Du  elsker  Gud, 
kan  dette  Ord  ikke,   det  kan   kun  Gud   give  Dig,   naar  hans  Åand 


»haver  Salt  i  Eder  selv«]  Marc.  9,  50. 

vidner  med  Din  Aand,  at  Du  elsker  ham,  naar  Du  veed  med 
ham,  at  Du  troer,  at  han  er  Kjerlighed.  Men  Ordet  kan  hjælpe 
Dig  til  at  eftertragte  denne  Vished.  Naar  Fortvivlelsen  vil  slaae 
sammen  over  Dig,  da  skaffer  dette  Ord  endnu  Udsigt  til  Frelse; 
naar  Du  vil  synke  sammen  i  Mathed  og  opgive  Dig  selv,  da  holder 
Ordet  endnu  Hjælpens  Mulighed  aaben,  naar  Du  elsker  Gud. 

Alle  Ting  maae  tjene  os  til  Gode  —  naar  vi  elske 
Gud. 

Tænk  Dig  et  Menneske,  udrustet  om  muligt  meer  end  over- 
ordentligt med  Aandens  Ga^er,  med  en  Dybde  i  at  grunde,  en 
Skarphed  i  at  begribe,  en  Klarhed  i  at  fremstille,  hvis  Lige  aldrig 
var  seet  og  aldrig  blev  seet,  en  Tænker;  han  har  grundet  over 
Guds  Væsen,  at  Gud  er  Kjerlighed,  han  har  grundet  over  hvad 
deraf  følger,  at  altsaa  Verden  maa  være  den  bedste,  og  alle  Ting 
tjene  til  Gode.  Og  hvad  han  har  udgrundet  har  han  nedlagt  i  et 
Skrift,  som  ansees  for  hele  Slægtens  Eiendom,  dens  Stolthed;  det 
er  oversat  i  alle  Sprog,  anføres  ved  alle  Leiligheder  i  Videnskaben, 
lægges  til  Grund  for  Forelæsninger,  og  fra  dette  Skrift  hente  Præ- 
sterne deres  Beviser.  Denne  Tænker  har  hidtil  levet  som  ukjendt 
med  Verden,  omfredet  af  Begunstigelse,  hvad  jo  er  den  viden- 
skabelige Gransknings  Fornødenhed.  Da  skeer  det  ham,  at  han 
rives  ud  i  en  Afgjørelse;  han  maa  handle  i  en  vanskelig  Sag  og  i 
et  afgjørende  Øieblik.  Og  denne  Handling  drager  en  Følge  efter 
sig  som  han  mindst  havde  ventet  den,  en  Følge,  der  styrter  ham 
selv  og  flere  Andre  i  Elendighed.  Det  er  Følgen  af  hans  Hand- 
ling >-  og  dog  er  han  forvisset  om,  at  han  ikke  kunde  handle 
anderledes,  end  han,  efter  den  redeligste  Overveielse,  har  handlet. 
Her  er  altsaa  ikke  blot  Tale  om  en  Ulykke,  men  om,  at  han  er 
Skyld  deri,  hvor  uskyldig  han  end  veed  sig.  Nu  er  han  saaret; 
der  vaagner  en  Tvivl  i  hans  Sjel,  om  Dette  ogsaa  kan  tjene  ham 
til  Gode.  Og  denne  Tvivl  tager  strax  i  ham.  Tænkeren,  Tænk- 
ningens Retning:  om  Gud  ogsaa  er  Kjerlighed  —  thi  i  den  Troende 
tager  Tvivlen  en  anden  Retning,  Selvbekymringens.  Bekymringen 
faaer  imidlertid  mere  og  mere  Magt  over  ham,  saa  han  tilsidst 
hverken  veed  ud  eller  ind.  I  denne  Tilstand  henvender  han  sig 
til  en  Præst,  der  ikke  kjender  ham  personligt.  Han  aabner  sig 
for  ham,  og  søger  Trøst.  Den  Geistlige,  der  har  fulgt  med  Tiden 
og  er  saadan  Tænker,  vil  nu  bevise  ham,  at  ogsaa  Dette  maa 
være  det  Bedste,  maa  tjene  ham  til  Gode,  da  Gud  er  Kjerlighed; 
men  snart  forvisser  han  sig  om,  at  han  ikke  er  Mand  for  i  Tanke- 
Strid  at  tage  det  op  med  denne  Ubekjendte.    Efter  nogle  forgjeves 

Forsøg  siger  den  Geistlige:  >ja,  saa  veed  jeg  kun  eet  Raad;  der 
er  et  Skrift  om  Guds  Kjerlighed  af  Den  og  Den,  læs  det,  studeer 
det,  kan  det  ikke  hjælpe  Dem,  saa  kan  intet  Menneske  hjælpe 
Dem.«  Den  Ubekjendte  svarer:  »»jeg  er  selv  Forfatteren  af  dette 
Skrift.« « 

See,  at  nu  hvad  Tænkeren  havde  nedlagt  i  hiint  Skrift  var 
fortræffeligt:  ja,  hvor  turde  jeg  betvivle  det.  Hvad  Tænkeren 
havde  forstaaet  om  Gud,  har  vistnok  ogsaa  været  sandt  og  dybt. 
Men  Tænkeren  havde  ikke  forstaaet  sig  selv;  han  havde  dog  hidtil 
levet  i  den  Indbildning,  at  det,  naar  det  var  beviist  at  Gud  er 
Kjerlighed,  fulgte  saadan  af  sig  selv,  aW  Du  og  jeg  troer  det.  Han 
har  maaskee  som  Tænker  tænkt  meget  ringe  om  Troen,  indtil  han 
—  som  Menneske  lærte  at  tænke  noget  ringere  om  Tænkningen, 
især  den  rene.  Hans  Tankes  Gang  blev  vendt  om,  hans  Tanke- 
gang blev  en  anden.  Han  sagde  ikke:  Gud  er  Kjerlighed,  ergo 
tjene  alle  Ting  et  Menneske  til  Gode;  men  han  sagde:  »naar«  jeg 
troer,  at  Gud  er  Kjerlighed,  saa  tjene  alle  Ting  »mig«  til  Gode. 
Hvad  var  det,  der  vendte  AU  om  for  ham,  det  var  dette  Naar. 
Nu  modnedes  Tænkeren  som  Menneske  for  Livet;  thi  hidtil  havde 
der  dog  været  noget  Umenneskeligt  ved  ham.  Hvad  det  er  som 
lille  Barn  at  faae  det  Navn,  man  kommer  til  at  hedde  hele  sit 
Liv  igjennem :  det  er  det,  engang  i  sit  Liv  afgjørende,  evigt  at 
saare  sig  paa  dette  Naar,  og  derved  at  komme  til  at  elske  Gud, 
medens  dog  dette  Naar  altid  senere  er  tilrede  for  at  bevare  den 
Kjerlighed,  med  hvilken  man  elsker  Gud,  evig  ung  —  som  Gud  er 
evig;  evig  ung,  i  den  første  Lidenskabs  Spænding,  men  inderligere 
og  inderligere. 

Alle  Ting  maae  tjene  os  til  Gode  —  naar  vi  elske 
Gud. 

Om  det  nu  er  saaledes,  om  det  nu  ogsaa  virkelig  er  saaledcs, 
om  jeg  kan  bevise  det?  O,  naar  »Du«  troer  det,  dersom  »Du« 
troer  det,  da  vil  Du  saligen  forvisse  Dig  om,  at  ikke  blot,  som 
ellers,  Det  Du  søger  er  her,  saa  at  Du  altsaa  ikke  skal  gaae  ud 
for  at  søge  det,  men  at  Du  har  fundet  det,  at  Du  har  det.  Der- 
som Du  troer  det,  da  vil  Du  let  forstaae,  at  enhver  Bevisen  blot 
er  at  føre  Dig  bort  fra  hvad  Du  har,  medens  denne  Bevisen  be- 
dragersk  giver  sig  Skin  af  at  føre  Dig  til  det. 


Tønkningeu,  issr  den  rene]  den  Ilegelske  FilosoH. 

Lad  os  forstaae  hinanden.  Du  kjender  jo  sagtens  (hvo  kjender 
det  ikke!)  hiint  saa  lykkeligt  udtrykte,  saa  inderlige  Ord  af  den 
ædle  Digter,  der  lader  den  ulykkelige  Pige  tale  omtrent  saaledes: 
»jeg  begjerer  intet  Mere,  jeg  har  levet  og  jeg  har  elsket«,  eller 
hvad  der  i  hendes  Tanke  vilde  være  aldeles  det  Samme:  jeg  har 
elsket  —  og  levet.  Og  hvorfor?  Fordi  hun  menneskelig  anseer 
Elskov  for  det  høieste  Gode,  derfor  gjør  hun  disse  tvende  Begreber 
aldeles  eenstydige :  det  at  leve  og  det  at  elske ;  at  elske  er  at  leve, 
at  leve  er  at  elske;  berøves  den  Elskede  hende,  saa  er  Livet  forbi 
—  men  hun  har  elsket.  Vi  ville  ikke  stride  med  denne  elskende 
Pige  —  og  desuden  hun  er  jo  den  Stærkeste.  Hun  er  stærkere 
end  al  vor  Forstand  —  thi  hun  tro  er  paa  Elskov.  Hun  er  stær- 
kere end  al  verdslig  Magt,  hun  har  i  en  vis  Forstand  overvundet 
Døden,  frygter  den  ikke;  thi  Livet  er  hende  allerede  berøvet.  Livet 
var  jo  hende  hendes  Elskov  —  ak,  og  hun  har  elsket. 

Men  nu  det  at  elske  Gud!  Det  er  dog  vel  det  høieste  Gode; 
derom  gjælder  det  dog  vel  med  Evighedens  Sandhed,  hvad  Pigen, 
fromt  bedragen  af  sit  Hjerte,  lod  gjælde  om  Elskov:  det  at  elske 
Gud  er  at  leve.  >At  leve«!  Naar  man  saaledes  bruger  Ordet  med 
særligt  Eftertryk,  betegner  man  dermed  det  fulde,  rige  Liv,  der  er 
i  Besiddelse  af  Betingelserne  for  at  leve;  man  betegner  dermed  et 
Liv,  der  i  Sandhed  er  værd  at  leve,  et  Liv,  der  ligesom  svulmer  i 
salig  Livs-Følelse.  Saaledes  lever  man  kun,  naar  man  cier  det 
høieste  Gode*;  men  det  høieste  Gode  er  at  elske  Gud.  Men  saa 
eier  jo  Den  det  høieste  Gode,  Den,  der,  hvad  saa  end  vederfares 
ham,  elsker  Gud;  thi  at  elske  Gud  er  det  høieste  Gode.  O,  ikke 
sandt!  Vil  Du,  at  jeg  for  en  gudfrygtig  Spøgs  Skyld,  for  engang 
at  drive  Gjæk  med  denne  bevisende  Vigtighed,  skal  tilføie:  quod 
erat  demonstrandum  I 

Og  det  Samme  gjælder  naar  vi  tale  om  Tab.  Man  vil  saa 
gjerne  i  Talen  om  Tab,  om  hvad  et  Menneske  kan  tabe  i  Verden, 
glemme,  at  det  høieste  Gode  er  at  elske  Gud.  Taber  et  Menneske 
da  Alt  i  Verden  —  hvis  han  ikke  taber  Troen  paa  Guds  Kjerlig- 
hed: saa  taber  han  jo  ikke  det  høieste  Gode.  Eller  tænk  Dig 
Tvende,  hvilke  begge  tabte  Alt,  men  den  Ene  tabte  tillige  Troen 
paa  Guds  Kjerlighed:  hvilken  er  Forskjellen  mellem  disse  Tvende? 
Skulle  vi  kummerligen  sige,  at  Forskjellen  er,  at  den  Ene  dog  har 
det    noget  bedre  end  den  Anden?     Nei,    lad    os    sige    Sandheden, 

Forskjellen    er:    den    Ene    tabte    virkeligen   Alt,    den   Anden    tabte 
egentligen  slet  Intet,  da  han  jo  beholdt  det  høieste  Gode. 

>—  Naar  vi  elske  Gud«!  O,  m.  T.,  Du  som  maaskee  er  vant 
til  at  fordre  Alt  af  Taleren,  her  seer  Du,  hvorledes  Alt  ligger  i 
Tilhøreren.  Vil  Du  negte,  at  den  Taler  taler  sandt,  der  siger  »alle 
Ting  tjene  Dig  til  Gode  —  naar  Du  elsker  Gud«?  Det  vil  Du  dog 
vel  ikke.  Nu  vel,  men  saa  vilde  Du  jo  fordre  det  Umulige  af 
ham,  hvis  Du  fordrede,  at  han  skulde  frembringe  een  bestemt 
Virkning:  berolige  eller  forfærde.  Thi  hvad  Virkning  denne  sande 
Tale  skal  frembringe,  beroer  ene  paa,  hvo  Tilhøreren  er.  Der 
kan  maaskee  være  Den,  hvem  denne  Tale  kunde  gjøre  saa  angest, 
som  han  aldrig  før  havde  været;  men  dette  er  ikke  Talens  Skyld, 
det  ligger  i  Tilhøreren.  Der  var  maaskee  Den,  som  ganske  sam- 
tykkende sagde  Ja  og  Amen  til  den,  hørte  den  som  den  saligste 
Beroligelse;  men  dette  er  ikke  Talens  Fortjeneste,  det  ligger  i  Til- 
høreren. Det  er  ikke  Talen,  der  har  forfærdet  den  Ene,  og  det 
er  ikke  Talen,  der  har  beroliget  den  Anden;  det  er  den  Ene  og 
den  Anden,  der  i  Talen  har  forstaaet  sig  selv. 


IV. 

De  Dødes  Opstandelse  forestaaer,  de  Retfærdiges  —  og 

de  Uretfærdiges. 

iVl.  T.,  Du  har  maaskee  selv  været  i  det  Tilfælde,  eller,  ikke 
sandt,  Du  veed,  saadan  er  det  Tilfældet  med  saa  Mange:  et  Men- 
neske har  til  forskjellige  Tider  i  sit  Liv  ønsket,  at  En  dog  kunde 
bevise  ham  Sjelens  Udødelighed.  Han  har  ikke  forlangt,  at  disse 
Beviser  skulde  gjøre  ham  al  Anstrengelse  overflødig,  han  var  villig 
til  tænkende  selv  at  arbeide  med.  Han  har  da  forskaffet  sig  eet 
eller  andet  Skrift  desangaaende,  siddet  roligt  og  læst  det,  eller  han 
har  hørt  og  fulgt  et  mundtligt  Foredrag,  der  paatog  sig  at  bevise 
Sjelens  Udødelighed.  Hvilken  er  nu  dette  Menneskes  Tilstand  under 
alt  Dette,  hvorledes  skulde  jeg  beskrive  den?  Vi  tale  jo  i  det  bor- 
gerlige Liv  om,  at  der  er  Sikkerhed  i  Byen:  den  offentlige  Sikker- 
hed er  betrygget,  man  gaaer  roligt  hjem  endog  silde  om  Natten 
uden  at  frygte  nogen  Fare;  Tyveri  høres  sjeldent,  og  da  kun  et 
ubetydeligt  lille  Brugs-Tyveri;  Overfald  forekommer  aldrig.  Der- 
for er  man  sikker,  lever  i  Sikkerhed.  Saaledes  aandelig  forstaaet 
med  det  at  være  sikker:  Tankerne  gaae  og  komme,  selv  de  meest 
afgjørende  drage  Sjelen  forbi,  man  indlader  sig  endog  paa  det 
Allerforfærdeligste,  tænker  lidt  derover  eller  noget  mere  derover; 
men  Sikkerheden  der  inderst  inde,  den  er  betrygget,  man  er 
sikker,  eller  som  det  endnu  her  maaskee  rigtigere  kunde  kaldes, 
man  er  tryg. 

Denne  Tale  om  Udødeligheden  derimod,  ja,  den  har  til  Hen- 
sigt at  gjøre  Brud  paa  den  offentlige,  eller  vel  her  rigtigere,  paa 
den  private  Sikkerhed,  den  har  til  Hensigt  at  forstyrre  Trygheden: 
den  er  som  et  Overfald,  dristig  som  et  Overfald  ved  høilys  Dag, 
skrækindjagende  som  et  natligt  Overfald.  Førend  den  beviser 
Noget  —  dog  nei,  lad  os  ikke  holde  Sindet  hen  i  en  Indbildning, 
den  vil  slet  ikke  bevise  Noget.  Den  gjør  en  Inddeling  af  Men- 
neskene i  de  Retfærdige  og  de  Uretfærdige,  og  spørger  dermed 
Dig,  om  Du  regner  Dig  til  de  Retfærdige  eller  til  de  Uretfærdige. 
Dette  Spørgsmaal  sætter  den  i  nøieste  Forbindelse  med  Udødelig- 
heden, ja,  den  egentligen  ikke  taler  om  Udødeligheden,  men  om 
denne  Forskjel.  Er  dette  ikke  som  et  Overfald!  Det  er  vistnok 
aldrig  faldet  Nogen  af  de  Bevisende  ind  at  gjøre  denne  Inddeling 
eller  dette  Spørgsmaal  —  det  vilde  være  at  komme  Tilhøreren 
eller  Læseren  for  nær;  thi  man  er  bange  for  at  komme  Tilhøreren 
eller  Læseren  for  nær  — •  det  vilde  være  uvidenskabeligt  og  udannet. 
Besynderligt,  man  er  bange  for  at  komme  Tilhøreren  eller  Læseren 
for  nær  —  medens  man  er  beskjeftiget  med  at  bevise  ham  Det, 
der  dog  vel  af  Alt  angaaer  et  Menneske  nærmest;  ja,  et  Menneske 
har  Intet,  der  angaaer  ham  nærmere  end  hans  Udødelighed.  Dog 
vil  man  bevise  ham  den,  uden  at  komme  ham  for  nær.  Og  for- 
modentligen  vil  han  ogsaa  i  Kraft  af  Beviset  saadan  antage  sin 
Udødelighed,  uden  at  komme  sig  selv  eller  sin  Udødelighed  alt- 
for nær.  Paa  den  Maade  bliver  det  en  Slags  Leeg  med  at  bevise 
Udødeligheden.  Og  naar  denne  Leeg  er  længe  fortsat  og  blevet 
meget  yndet,  saa  bliver  det  som  et  Overfald,  naar  en  Tale,  an- 
tagende Udødeligheden  for  det  Allervisseste,  kommer  En  saa  nær 
som  det  er  muligt  ved,  istedetfor  at  ville  bevise  den  (thi  det  er  at 
bringe  den  paa  og  at  holde  den  paa  Afstand  fra  En),  uden  videre 
at  rykke  frem  med  hvad  der  følger  af  den.  Istedetfor  at  bede 
Dig  om  at  skjenke  den  Opmærksomhed  og  roligt  at  høre  til, 
medens  den  beviser  Udødeligheden,  overfalder  den  Dig  omtrent 
saaledes:  »Intet  er  vissere  end  Udødeligheden;  Du  skal  ikke  være 
bekymret  for,  ikke  spilde  Tid  paa,  ikke  søge  Udflugt  med  at  ville 
bevise  den  eller  med  at  ønske  den  beviist  —  frygt  den,  den  er 
kun  altfor  vis;  tvivl  ikke,  om  Du  er  udødelig,  skjælv,  thi  Du  er 
udødelig.« 

Ordene  ere  af  Paulus,  og  formodentligen  ere  vel  baade  Phari- 
sæer  og  Sadducæer  blevne  lige  vrede  paa  ham.  Skriften  fortæller 
udtrykkelig,  at  Sadducæerne,  som  ikke  antoge  Udødeligheden,  bleve 
forbittrede,  naar  Paulus  talte  om  Udødelighed;  men  skulde  det  dog 
ikke  især  have  ligget  i  Maaden,  paa  hvilken  han   talte,   saa  Phari- 

sæeme  væsen tligen  ere  blevne  ligesaa  opbragte?  Der  havde  jo  for 
Paulus  været  den  gunstigste  Leilighed,  ja  der  laae  jo  i  Omstændig- 
hederne som  en  Opfordring  til  ham,  det  var  næsten  som  fordrede 
Tiden  af  ham:  at  fremsætte  nogle  Beviser  for  Sjelens  Udødelighed. 
Havde  han  gjort  det,  indbudt  til  et  Møde,  hvor  han  agtede  at 
holde  nogle  Foredrag  over  Beviserne  for  Sjelens  Udødelighed:  nu, 
endog  Sadducæerne  havde  vel  Intet  havt  at  indvende  derimod. 
Som  videnskabeligen  Dannede  havde  de  formodentlig  været  fri- 
sindede nok  til  at  tænke  som  saa  »uagtet  vi  negte  Sjelens  Udøde- 
lighed, saa  maa  der  dog  ogsaa  paa  den  anden  Side  kunne  siges 
Noget  fra  den  anden  Side,  man  kan  jo  høre  paa  hamc.  Men  saa- 
ledes  at  styrte  eller  vælte  sig  ind  paa  En  med  det  Spørgsmaal 
om  Retfærdige  og  Uretfærdige,  saaledes  aldeles  at  forrykke  Stand- 
punktet, at  forlade  det  Videnskabelige  for  at  gaae  over  til  det  Per- 
sonlige: ja,  hvo  kan  forundre  sig,  at  man  bliver  forbittret  over  en 
saadan  Adfærd!  Man  kommer  sammen  som  dannede  Mænd,  en 
Kreds  af  Alvorlige,  der  ville  høre  Noget  om  Udødeligheden,  om 
der  er  en  Udødelighed,  om  der  virkelig  er  en  Udødelighed,  en 
personlig  Udødelighed,  om  man  virkeligen  vil  komme  til  at  kjende 
hinanden  igjen,  om  hvad  man  skal  fordrive  Tiden  med  i  Evig- 
heden, om  det  virkeligen  er  saa,  at  hist  i  de  høithvælvede  Sale, 
der  finder  man  sig  selv  igjen  i  høistegen  Person,  sit  Livs  lykke- 
ligste Øieblikke,  da  man  stod  Brud,  da  man  fortryllede  Alle  i  det 
Venskabelige,  indvirkede  i  Erindringens  Tapeter  —  og  saa,  istedet- 
for  alt  Dette,  istedetfor  at  passere  en  behagelig  Time,  og  som  Al- 
vorlig bag  efter  at  kunne  sige  >det  er  dog  et  Spørgsmaal  med 
Udødeligheden«:  istedet  derfor  at  faae  Sagen  saaledes  afgjort,  at 
man  bliver  angest  og  bange! 

Nu  ja  —  sandeligen  Den,  der  aldrig  fik  sin  Udødelighed  saa- 
ledes afgjort,  at  han  blev  angest  og  bange,  han  har  aldrig  troet 
paa  sin  Udødelighed.  Dette  har  man  aldeles  glemt  i  disse  Tider, 
som,  ganske  i  Overeensstemmelse  hermed,  have  saa  travlt  for  at 
bevise  Udødeligheden,  i  disse  Tider,  hvor  man  næsten  er  ifærd 
med  frækt  at  lade  det  staae  hen  som  overladt  til  Enhvers  Godt- 
beHndende,  om  han  vil  eller  han  ikke  vil,  om  han  mestendeels,  næsten- 
deels,  noget  nær,  til  en  vis  Grad,  eller  saadan  en  lille  Smule  vil 
troe  paa  Udødeligheden.  Thi  Udødeligheden  er  ifærd  med  at  blive 
Menneskene  en  Slags  Luxus,  overladt  til  Liebhaberi.  Og  derfor, 
just  derfor,  skrives  der  saa  mange  Bøger,  som  saadan  bevise 
Sjelens  Udødelighed  >-  og  just  derfor  gjøres  det  vel  fornødent, 
at  man  giver  Sagen  en  anden  Vending.  Saa  ville  vi  tale  over 
disse  Ord: 

de  Dødes  Opstandelse  forestaaer,  de  Retferdlges  —  og  de  Uret- 
færdiges, eller  om  det  Beviis  for  Sjelens  Udødelighed,  der  lyder 
saaledes:  den  er  kun  altfor  vis,  firygt  den! 

Thi  Udødeligheden  er  Dommen.  Udødelighed  er  ikke 
et  fortsat  Liv,  saadan  et  i  det  Evindelige  fortsat  Liv,  men  Udøde- 
lighed er  den  evige  Adskillelse  mellem  de  Retfærdige  og  de  Uret- 
færdige; Udødelighed  er  ingen  Fortsættelse,  som  uden  videre  følger, 
men  en  Adskillelse,  som  følger  af  det  Forbigangne. 

Hvad  er  det,  der  har  givet  Anledning  til  hele  Vildfarelsen  om 
Udødeligheden,  det  er,  at  man  har  forrykket  Sagens  Stilling,  at 
man  har  faaet  Udødeligheden  gjort  til  et  Spørgsmaal,  faaet  hvad 
der  er  en  Opgave  gjort  til  et  Spørgsmaal,  hvad  der  er  en  Opgave 
for  Handling  til  et  Spørgsmaal  for  Tænkning.  Dette  er  af  alle 
Vildfarelser  og  Udflugter  den  allerfordærveligste.  Vilde  det  ikke 
ogsaa  være  den  meest  fordærvede  Tid,  den,  der  ganske  Ok  »Plig- 
ten t  forvandlet  til  et  Problem  for  Tænkning?  Thi  hvad  er  Plig- 
ten? Pligten  er  hvad  man  skal  gjøre.  Der  skal  ikke  være 
Spørgsmaal  om  Pligten,  men  der  skal  kun  være  Spørgsmaal,  om 
jeg  gjør  min  Pligt.  Der  skal  ikke  være  Spørgsmaal  om  Udødelig- 
heden, om  den  er,  men  Spørgsmaalet  skal  være,  om  jeg  lever 
saaledes  som  min  Udødelighed  fordrer  det  af  mig.  Der  skal  ikke 
være  Tale  om  Udødeligheden,  om  den  er,  men  om  hvad  min 
Udødelighed  fordrer  af  mig,  om  mit  uhyre  Ansvar,  at  jeg  er 
udødelig. 

Dette  vil  sige:  Udødeligheden  og  Dommen  er  Eet  og  det 
Samme.  Der  kan  kun  tales  rigtigt  om  Udødeligheden,  naar  der 
tales  om  Dommen;  og  naturligt,  naar  der  tales  om  Dommen,  tales 
der  om  Udødeligheden.  Derfor  blev  Felix  bange  for  Pauli  Tale 
om  Udødeligheden;  thi  Paulus  vilde  ikke  tale  anderledes  end  ved 
at  tale  om  Dommen,  om  Adskillelsen  mellem  de  Retfærdige  og  de 
Uretfærdige.  Havde  Paulus  villet  tale  anderledes,  i  nyere  Smag 
skilt  Dom  og  Udødelighed  fra  hinanden,  talt  —  eller  fjaset  om 
Udødeligheden  uden  at  mæle  et  Ord  om  Dommen,  talt  om  Udøde- 
ligheden, og  ladet  det  være  givet,  at  der  ingen  Dom  er:  ja,  saa 
var  Felix  saamænd  ikke  bleven  bange,  saa  havde  Felix  saavist 
hørt  efter  med  en  Dannets  Opmærksomhed,  bag  efter  sagt  »det  er 
ret  underholdende  at  høre  den  Mand,   men   det   er  et  Slags  Svær- 

meri,  som  imidlertid  kan  forlyste  saa  længe  man  hører  derpaa, 
det  har  Noget  tilfælles  med  et  Fyrværkeri.« 

Udødeligheden  er  Dommen.  Der  er  ikke  eet  Ord  mere  at 
sige  om  Udødeligheden;  Den,  som  siger  eet  Ord  mere  eller  et  Ord 
i  anden  Retning,  han  tage  sig  vel  iagt  for  Dommen.  Men  man 
har  gjort  Udødeligheden  til  noget  ganske  Andet  og  derfor  under- 
gravet den.  Man  har  trukket  Kræfterne  fra  den,  narret  Myndig- 
heden fra  den  ~  ved  at  ville  bevise  den,  og  saa  ladet  det  staae 
hen,  om  man  vil  antage  den,  istedetfor  at  det  er  lige  omvendt: 
enten  Du  vil  eller  Du  ikke  vil,  det  spørges  der  slet  ikke  om,  Du 
er  udødelig  —  tag  Dig  blot  iagt!  Dersom  en  Embedsmand,  der 
har  Myndighed,  befaler  Noget  —  naar  da  Nogle,  som  formeentligen 
ville  være  ham  behjælpelige,  ved  at  bevise,  at  han  er  en  meget 
klog  Mand  o.  s.  v.,  vilde  overtale  de  Underordnede  til  at  adlyde 
denne  Embedsmand:  hvad  saa?  Saa  have  disse  Veltalende  bedraget 
ham  hans  Myndighed  fra;  thi  han  skulde  ikke  adlydes  fordi  han 
var  klog,  ikke  adlydes  af  den  Grund  og  den  Grund  o.  s.  v.,  men 
fordi  han  har  Myndighed.  Naar  Pligten,  istedetfor  at  være  den 
Befalende,  bliver  sat  udenfor  som  et  Problem  —  selv  om  Menne- 
skene gjorde  hvad  Pligten  byder,  de  gjorde  dog  ikke  deres  Pligt; 
thi  Pligten  vil  gjøres,  fordi  den  skal  gjøres.  Saaledes,  dersom  En 
ved  Hjælp  af  alskjøns  Beviser  drev  det  til  saadan  at  antage  sin 
Udødelighed:  han  troer  alligevel  ikke  paa  sin  Udødelighed.  Thi 
Du  skal  ikke  af  flere  Grunde  drive  det  til  lidt  mere  end  Sandsyn- 
lighed for  at  Du  er  udødelig.  Nei,  den  Uleilighed  har  Gud  ganske 
fritaget  Dig  for;  Du  er  udødelig,  og  Du  skal  gjøre  Gud  Regnskab 
for,  hvorledes  Du  har  levet.  Du  Udødelige!  Just,  fordi  Du  er 
udødelig  skal  Du  ikke  kunne  undslippe  Gud,  ikke  forputte  Dig  i 
en  Grav  og  lade  som  Ingenting;  og  Maaiestokken,  hvorefter  Du  af 
Gud  skal  dømmes,  er,  at  Du  er  udødelig. 

Udødeligheden  er  Dommen,  eller  Adskillelsen  mellem  de  Ret- 
færdige og  de  Uretfærdige.  Saaledes  knytter  Paulus  det  ogsaa 
sammen.  Han  spilder  ikke  et  Ord  paa  at  tale  om  Udødeligheden, 
om  den  er,  han  siger  om  Udødeligheden  hvad  den  er,  at  den  er 
Adskillelsen  mellem  de  Retfærdige  og  de  Uretfærdige.  Dette  jor- 
diske Livs  Ufuldkommenhed,  dets  Jordiskhed  er  just,  at  det  ikke 
kao  udvise  denne  Forskjel  mellem  Retfærdige  og  Uretfærdige. 
Her,  i  dette  jordiske  Liv,  er  Forvirringen,  at  den  Uretfærdige  kan 
give  sig  Skin  af  at  være  den  Retfærdige;  at  den  Retfærdige  maa 
lide  som  var  han  den  Uretfærdige;  at  der  lægger  sig  et  uigjennem- 
trsngeligt  Mørke  over,  hvo  der  er  den  Retfærdige,  og  hvo  den 
Uretfærdige;  at  Retfærdighed  synes  at  være  Menneskenes  egen  Op- 

findeise,  saa  Det  er  det  Retfærdige,  hvad  de  Fleste  ansee  derfor, 
saa  Retfærdighed  synes  at  have  samme  Egenskab  som  alt  andet 
Jordisk,  kun  at  være  til  en  vis  Grad,  at  som  der  til  Skjønhed 
kræves  hverken  at  være  for  stor  eller  for  lille,  at  saaledes  Retfær- 
dighed er  en  Slags  Middelvei,  at  den  ikke  maa  eftertragtes  over  al 
Maade,  at  det  derfor  er  retfærdigt,  naar  (hvad  der  følger  af  Verdens 
Middelmaadighed),  naar  Lidelse  og  Menneskenes  Modstand  vorder 
Den  til  Deel,  som  ene  vil  Retfærdighed,  som  elsker  Retfærdighed 
høiere  end  sit  Liv.  Men  det  evige  Livs  Sandhed  og  Fuldkommen- 
hed er,  evigt  at  udvise  Forskjellen  mellem  Ret  og  Uret  med  Evig- 
hedens Strenghed,  nøieregnende  som  kun  Evigheden  er  det,  med 
en  X)phøiethed,  der  maatte  synes  den  Jordisksindede  Smaalighed 
og  Særhed.  1  Evigheden  vil  det  derfor  være  let  nok  at  gjøre  For- 
skjel  mellem  Ret  og  Uret;  men  Sagen  er,  at  i  Evigheden  skal  Du 
ikke  først  til  at  gjøre  den.  Du  skal  i  Evigheden  dømmes,  om  Du 
i  Jordelivet  har  gjort  den,  som  Evigheden  vil  have  det  gjort.  Thi 
hvad  er  det  Evige?  Det  er  Forskjellen  mellem  Ret  og  Uret.  Alt 
Andet  er  forgjængeligt :  Himmel  og  Jord  skal  styrte  sammen;  al 
anden  Forskjel  er  forsvindende;  al  Forskjel  mellem  Menneske  og 
Menneske  et  Medhenhørende  i  Jordlivets  Mellemspil,  og  derfor  et 
Ophørende.  Men  evigt  bliver  Forskjellen  mellem  Ret  og  Uret, 
som  han  bliver,  den  Evige,  der  befæstede  denne  Forskjel  fra 
Evighed  (ikke  som  den  Forskjel,  han  i  Regyndelsen  befæstede 
mellem  Himmel  og  Jord),  og  bliver  til  Evighed  som  han,  den 
Evige,  bliver,  han  der  sammenruller  Himlen  liig  et  Klædebon,  for- 
andrer Alt,  men  aldrig  sig  —  og  derfor  heller  aldrig  denne  Evig- 
hedens Forskjel.  Det  Evige  er  Forskjellen  mellem  Ret  og  Uret, 
derfor  er  Udødelighed  Adskillelsen  mellem  de  Retfærdige  og  de 
Uretfærdige.  Udødeligheden  er  ikke  en  Fortsættelse,  forholder  sig 
ikke  saaledes  til  det  nærværende  Liv,  at  dette  fortsættes,  men  den 
er  Adskillelsen,  saaledes  at  Livet  vistnok  fortsættes,  men  i  Adskil- 
lelsen. Det  er  en  ørkesløs,  en  magelig,  en  blødagtig  Tanke  i  Retyd- 
ning  af  et  langt  Liv  at  ønske  et  Liv  efter  Døden;  det  er  Evig- 
hedens Tanke,  at  i  dette  jordiske  Liv  skille  Menneskene  sig  ad,  i 
Evigheden  er  Adskillelsen. 

Men  hvor  kan  det  Evige  være  en  Forskjel?  Det  at  være  en 
Forskjel,  er  det  ikke  altfor  ufuldkommen  en  Væren  til  at  kunne 
være  det  Evige?  Nu  vel,  det  Evige  er  heller  ikke  Forskjellen,  del 
Evige  er  Retfærdighed.  Men  Retfærdighedens  Væren  har  denne 
Fuldkommenhed,  at  den  i  sig  har  en  Fordoblelse;  denne  Fordob- 
lelse,  som  den  har  i  sig,  er  Forskjellen  mellem  Ret  og  Uret.  En 
Væren,  der  slet  ingen  Forskjel  har  i  sig,  er  en  meget  ufuldkommen 

Væren,  tildeels  en  indbildt  Væreii,  saaledes  et  Punkts  Væren.  En 
Væren,  der  har  Forskjellen  uden  for  sig,  er  en  forsvindende  Væren ; 
dette  er  Tilfældet  med  dette  jordiske  Livs  Forskjelligheder,  som 
derfor  forsvinde.  Det  Evige,  Retfærdighed,  har  Forskjellen  i  sig, 
Forskjellen  mellem  Ret  og  Uret.  Men  naar  man,  istedetfor  at 
vænne  sig  til  at  troe  paa,  at  der  er  en  evig  Forskjel  mellem  Ret 
og  Uret,  istedetfor  at  indøve  denne,  at  man  maatte  have  sit  Liv  i 
den  (hvilket  koster  lang  Tid  og  Flid,'  hvortil  derfor  hele  dette  jor- 
diske Liv  er  bestemt)  —  naar  man  istedet  derfor  vender  sig  bort 
fra  den,  vænner  sig  til  at  mene,  at  der  nok  saadan  er  en  Forskjel 
mellem  Ret  og  Uret,  men  at  man  da  heller  ikke  maa  være  pedan- 
tisk, at  det  vel  er  godt  engang  imellem  at  gjøre  Forskjellen,  men 
at  det  vilde  være  at  fordærve  Alt  at  gjøre  den  til  daglig  Brug .'  saa 
falder  det  vanskeligt  at  begrib'e,  hvad  der  ellers  ligger  i  Sagen  selv, 
at  der  i  Evigheden  skulde  være  en  evig  Forskjel  mellem  Ret  og 
Uret.  Thi  er  der  en  evig  Forskjel  mellem  Ret  og  Uret  (hvilket 
allerede  skulde  sees  i  dette  Liv,  ak,  men  det  sees  ikke):  hvor 
skulde  den  da  ikke  være  i  Evigheden!  Tag  en  hvilkensomhelst 
jordisk  Forskjel  for  at  oplyse  dette,  at  en  Forskjel  naturligviis 
sees  bedst  der,  hvor  den  har  sit  Tilhold.  Tag  Forskjellen:  Adelig 
og  Borgerlig.  Naar  den  Adelige  lever  i  en  By,  hvor  han  er  den 
eneste  Adelige,  og  alle  Andre  Borgerlige,  saa  kan  han  ikke  hævde 
sin  Forskjel,  de  Borgerlige  overmande  den;  men  naar  han  saa 
kommer  til  Sine,  styrket  ved  at  være  sammen  med  dem,  saa  seer 
Du  Forskjellen.  Og  saaledes  med  den  evige  Forskjel  mellem  Ret  og 
Uret  Her  i  Jordlivet  er  den  ligesom  overvældet,  kan  ikke  ret  hævde 
sig,  er  nedværdiget;  men  naar  den  saa  kommer  hjem  i  Evigheden,  saa 
er  den  i  hele  sin  Magt.  Hvad  enten  nu  Menneskene  troe,  at  denne 
Forskjel  er  i  Evigheden,  eller  ikke,  i  Evigheden  er  den.  Og  det  er  ikke 
med  Evigheden  som  det  ofte  nok  er  med  den  Mægtige,  den  ind- 
sigtsfulde, en  Tænker,  en  Lærer,  at  han  dog  tilsi dst,  overvældet 
af  Mængden,  maa  give  Kjøb.  Lige  omvendt!  Det  seer  jo  i  Time- 
Ijgheden  snarere  ud,  som  havde  Evigheden  allerede  givet  Kjøb; 
den  giver  altsaa  ikke  tilsidst  Kjøb,  nei,  tilsi  dst  kommer  den 
forfærdelig.  Den  prøver  Menneskene  her  i  Jordlivet,  den  lader 
sig  stundom  spotte  her  i  Jordlivet,  men  tilsidst,  tilsidst  saa  døm- 
mer den;  thi  Udødeligheden  er  Dommen. 

Udødeligheden  er  Dommen;  og  dette  angaaer  >mig«; 
i  »mine«  Tanker  angaaer  det  >mig«  meest  af  Alle,  lige- 
som det  i  »Dine«  Tanker  angaaer  »Dig«  meest  af  Alle. 
Anderledes  har  jeg  ikke  kunnet  forstaae  denne  Sag.  Men  maaskee 
ligger  det  i  min  Indskrænkethed.    Thi,  i  mine  Tanker  ubegribeligt, 

der  gives  Mennesker,  som  stille  Sagen  ganske  anderledes.  De  ere 
sikkre  nok  betræffende  hvad  der  vil  vederfares  dem  i  hiin  Evig- 
hedens Adskillelse,  sikkre  nok  betræffende  deres  Saligheds  Sag,  at 
de  ere  Retfærdige,  eller  sikkre  nok  paa,  at  de  ere  Troende:  og  nu 
opkaste  de  det  Spørgsmaal,  om  Andre  kunne  blive  salige.  For 
mig  har  Sagen  aldrig  stillet  sig  saaledes,  det  er  aldrig  faldet  mig 
Andet  ind  end  at  ethvert  andet  Menneske  sagtens  blev  salig,  kun 
med  »mig«  var  det  i  »mine«  Tanker  tvivlsomt.  Ja,  havde  jeg 
grebet  mig  selv  i  at  tvivle  om  noget  eneste  andet  Menneskes  Salig- 
hed, det  vilde  for  mig  have  været  nok  til  at  fortvivle  om  min. 

Men  paa  een  af  to  Maader  maa  Sagen  stilles;  man  kan  ikke 
være  to  Steder  paa  een  Gang,  ei  heller  arbeide  med  sine  Tanker 
to  Steder  paa  een  Gang.  Enten  arbeider  man  uafbrudt  med  al 
sin  Sjels  Anstrengelse  i  Frygt  og  Bæven  ved  Selvbekyroringens 
Tanke,  »om  man  selv  bliver  salig«;  og  saa  har  man  sandeligen 
hverken  Tid  eller  Tanke  til  at  tvivle  om  Andres,  og  er  just  heller 
ikke  oplagt  dertil.  Eller  man  er  selv  bleven  ganske  sikker  for 
sit  Vedkommende  —  og  saa  har  man  Tid  til  at  tænke  over  Andres, 
Tid  til  at  træde  bekymret  frem  og  gyse  paa  deres  Vegne,  Tid  til 
at  gjøre  bekymrede  Stillinger  og  Gebærder,  Tid  til  at  indøve  den 
Konst  at  see  gysende  ud,  medens  man  gyser  paa  et  andet  Menne- 
skes Vegne. 

Dog  Den,  der  saaledes  er  bleven  saa  ganske  sikker,  saa  sikker 
paa  Haanden,  idet  han  haandterer  dette  evigt  afgjørende  Spørgs- 
maal (beundringsværdigere  end  en  Operateurs  Sikkerhed  i  at  bruge 
Kniven,  thi  i  Forhold  til  hiint  Spørgsmaal  om  en  evig  Salighed,  er 
det  umuligt  at  skjære  en  Anden,  uden  at  skjære  sig  selv),  han  har 
dog  vel  ikke  altid  været  saa  sikker.  Han  har  altsaa  i  Tidens  Løb 
forandret  sig.  Og  det  forstaaer  sig,  et  Menneske  forandrer  sig  jo 
i  Tidens  Løb.  See,  naar  et  Menneske  bliver  ældre,  da  indtræder 
der  i  legemlig  Henseende  en  Forandring:  Hudens  fine  Fløiel  bliver 
rynket  Skind,  de  bløde  Forbindelser  i  Leddemodene  stivne.  Senerne 
forhærdes.  Knoklerne  forstene  —  er  denne  Forandring,  denne  Sik- 
kerhed, er  den  til  det  Bedre?  Den  unge  Pige,  der  engang  rød- 
mede, blot  hun  hørte  »hans«  Navn  nævne,  rødmede,  naar  hun  i 
Eenrum  nævnede  det  høit;  den  unge  Pige,  hvis  Hjerte  bankede 
heftigt,  hver  Gang  Uhret  faldt  til  Slag  ved  den  Time,  »han«  skulde 
komme;  den  unge  Pige,  der  engang  gøs  ved  Tanken  derom  og 
blev  søvnløs  ved  at  have  gjort  det,  med  den  mindste,  mindste 
Ubetydelighed  at  have  mishaget  ham;  den  unge  Pige,  der  engang 
blev  kold  som  Døden  af  Angest  over,  at  »han«  et  Øieblik  havde 
været  mindre  kjerlig  mod  hende  end  ellers:    denne  unge  Pige  er 

nu  i  mange  Aar  gift  med  ham.  Nu  er  hun  bleven  sikker,  sikker 
paa^  at  hun  sagtens  er  god  nok  til  ham;  hun  mærker  ingen  af 
disse  jomfruelige  Fornemmelser,  hun  er  for  sit  Vedkommende 
ganske  sikker;  hun  behager  sig  selv  —  skulde  det  og  være  saa,  at 
hun  ikke  behagede,  nær  havde  jeg  sagt  »den  Elskede«,  men  derom 
er  jo  ikke  mere  Tale,  hun  har  ingen  Elsket,  skjøndt  hun  har  ham 
til  Mand;  hun  er  blot  beskjefliget  med  at  bedømme  andre  Koner; 
hun  behager  sig  ganske  selv  i  sin  forandrede  Tilstand,  hun  end 
ikke  som  hiin  Gamle,  der  gik  bøiet,  og  hvis  Skjæg  naaede  til 
Knæerne,  som  da  han  blev  spurgt,  hvorfor  han  var  saa  bedrøvet, 
svarede,  idet  han  opløftede  Hænderne  »jeg  har  tabt  min  Ungdom 
paa  Jorden,  og  jeg  søger  den  nu  overalt«  —  hun  søger  Intet;  hun, 
der  engang  søgte,  ak,  med  hele  Forelskelsens  Inderlighed,  at  be- 
hage, hun  behager  sig  selv,  hun  er  ganske  sikker.  Er  denne  Sik- 
kerhed en  Forandring  til  det  Bedre! 

Nei,  viig  bort  fordærvelige  Sikkerhed,  frels  mig,  o  Gud,  fra 
nogensinde  at  blive  ganske  sikker,  bevar  mig  kun  indtil  det  Yderste 
i  Usikkerheden,  at  det  da,  hvis  jeg  annammer  Saligheden,  maatte 
være  ganske  sikkert,  at  jeg  faaer  den  af  Naade!  Thi  dette  er  da 
et  tomt  Spilfægteri,  at  forsikkre,  at  man  troer,  at  det  er  af  Naade 
—  og  saa  dog  at  være  ganske  sikker.  Det  sande,  det  væsentlige 
Udtryk  for,  at  det  er  af  Naade,  er  netop  Usikkerhedens  Frygt  og 
Bæven.  Der  ligger  Troen,  lige  langt,  netop  lige  langt  fra  Fortviv- 
lelse og  fra  Sikkerhed.  Den,  som  narrer  sit  Liv  hen,  uden  at 
tænke  paa  Udødelighed,  han  kan  maaskee  dog  ikke  siges  at  foragte 
det  høieste  Gode;  men  Den,  der  blev  ganske  sikker,  han  foragter 
det  Den,  der  henleflede  sit  Liv,  han  kan  vel  siges  at  forskjertse 
sin  Udødelighed;  men  Den,  der  blev  ganske  sikker,  forskjertsede 
den  dog  rædsommere.  Evige  Gud,  bevar  derfor  min  dybeste  Be- 
kymring taus  i  mit  eget  Inderste,  kun  forstaaet  af  Dig,  at  jeg 
aldrig  taler  til  noget  Menneske  ligefrem  derom.  Thi  ellers  skulde 
jeg  vel  snart  drive  det  til  at  blive  lige  saa  sikker  som  nogle  Andre, 
sikkrere  end  adskillige  Andre  —  og  ganske  sikker;  blive  øvet  i 
Forsikkringer  og  Forsikkringer  indtil  jeg  blev  ganske  sikker.  Bevar 
mig  for  Menneskene,  og  bevar  mig  fra  at  bedrage  noget  andet 
Menneske;  thi  dette  Bedrag  ligger  kun  altfor  nær,  naar  man  be- 
handler sit  Guds-Forhold  som  var  det  et  ligefremt  Forhold  til 
andre  Mennesker,  at  man  kommer  ind  i  Sammenligning  og  men- 
neskelig Sikkerhed.  Hvis  der  var  En,  som  af  Mange  ansaaes  for 
sjelden  Ædel  og  Retskaffen,  og  han  vilde  vedblive  i  Frygt  og 
Bæven  at  forarbeide  sin  Saligheds  Sag:  da  vilde  de  Andre  blive 
vrede  paa  ham.     De  vilde  nemlig   have  hans  Sikkerhed   som  Paa- 

skud  for  deres  Tryghed,  og  de  vilde,  at  deres  Tryghed  skulde  være 
hans  Sikkerhed.  Men,  Du  min  Gud  og  Fader,  det  Spørgsmaal  om 
min  Salighed  angaaer  jo  dog  intet  andet  Menneske,  men  kun  mig 
—  og  Dig.  Skulde  der  saa  ikke  maatte  blive  Usikkerhed  i  Frygt 
og  Bæven  indtil  det  Sidste,  naar  jeg  er  Den,  som  jeg  er,  og  Du 
er  Den,  som  Du  er,  jeg  paa  Jorden,  Du  i  Himlen,  ak  Forskjelien 
uendelig  større,  jeg  en  Synder,  Du  den  Hellige!  Skulde  der  saa 
ikke,  burde  der  saa  ikke  være  og  maatte  blive  Frygt  og  Bæven 
indtil  det  Sidste?  Eller  var  dette  ikke  de  daarlige  Brudejomfruers 
Feil,  at  de  bleve  sikkre,  og  sov  ind;  de  forstandige  derimod  holdt 
sig  vaagne.  Men  hvad  er  det  at  holde  sig  vaagen?  det  er  Usikker- 
hed i  Frygt  og  Bæven.  Og  hvad  er  Troen  vel  Andet  end  en  tom 
Indbildning,  naar  den  ikke  er  vaagen?  Og  naar  Troen  ikke  er 
vaagen,  hvad  er  den  saa  Andet  end  hiin  fordærvelige  Sikkerhed? 
Thi  Den,  der  aldrig  bekymrede  sig  om  sin  Salighed,  han  blev 
heller  ikke  sikker;  men  den  Tro,  der  sov  ind,  den  er  Sikker- 
heden. 

Saaledes  angaaer  dette  mig,  i  mine  Tanker  mig  meest  af 
Alle;  og  jeg  kan  forstaae,  at  det  saaledes  ogsaa  angaaer  i  Dine 
Tanker  Dig  meest  af  Alle.  Anderledes  kan  jeg  ikke  forstaae  Dig, 
anderledes  vil  jeg  ikke  forstaae  Dig,  og  anderledes  vil  jeg  ikke 
være  forstaaet  af  Dig.  Jeg  veed  Intet  min  Salighed  betræffende; 
thi  hvad  jeg  veed,  det  veed  jeg  kun  med  Gud  i  Frygt  og  Bæven, 
derom  kan  jeg  altsaa  ikke  tale.  Naar  der  vel  har  været  Tale  om 
Noget  i  Statsraadet,  men  det  endnu  ikke  er  afgjort,  er  det  saa 
ikke  en  Forbrydelse  at  fortælle  det  i  Byen  —  og  min  Salighed  er 
endnu  ikke  afgjort.  Og  jeg  veed  Intet  Din  Salighed  betræffende, 
derom  kan  kun  Du  vide  med  Gud.  Men  dette  troer  jeg,  at  de 
Dødes  Opstandelse  forestaaer,  de  Retfærdiges  —  og  de  Uretfærdiges. 

M.  T.!  denne  Tale  er  dog  vel  beroligende?  Mere  beroligende 
kan  man  da  ikke  tale,  end  naar  man  til  Den,  som  saa  gjerne 
vilde  troe  paa  Udødeligheden,  saa  gjerne  vilde  see  den  beviist, 
siger  »vær  Du  i  denne  Henseende  ganske  rolig.  Du  er  udødelig, 
enten  Du  vil  eller  eic  —  mere  beroligende  kan  man  da  ikke  tale, 
med  mindre  Dette  just  skulde  være  det  Foruroligende.  Dog  er 
det  foruroligende,  saa  har  der  ogsaa  været  Sviig  i  Dens  Mund  og 
i  Dens  Hjerte,  som  saa  gjerne  og  saa  gjerne  vilde  o.  s.  v.  Og  er 
han  svigefuld,  saa  er  hans  Foruroligelse  ikke  min  Skyld,  jeg  som, 

hvis  det  var  sandt  i  ham,  hvad  han  sagde,  maatte  have  talet  ham 
til  Beroligelse.  Var  der  Sviig  i  ham,  saa  var  han  egentligen  lige 
det  Modsatte  af  hvad  han  sagde  sig  at  være,  han  var  bange  for 
Udødeligheden  —  derfor  vilde  han  gjerne  have  den  beviist,  fordi 
han  dunkelt  forstod,  at  Udødeligheden,  ved  at  være  bleven  en 
Gjenstand  for  Beviser,  er  styrtet  fra  Thronen,  afsat,  en  afmægtig 
Stakkel,  man  kan  gjække,  som  Philisterne  den  fangne  Samson. 
Der  ligger  i  Menneske-Slægten,  i  Slægten,  en  Snildhed,  som  er 
underfundigere  end  den  snildeste  Statskloge.  Og  denne  Slægtens 
Snildhed  er  det  just,  der  har  faaet  Udødelighedens  Stilling  vendt 
forkeert;  de  Enkelte  forstaae  langtfra  altid,  hvor  listigt  dette  Hele 
er,  og  sige  derfor  i  en  Slags  Godtroenhed,  hvad  der  næsten  ligger 
i  Luften,  fordi  det  ligger  i  Slægten.  Det  er  Slægten,  der  har  villet 
oprøre  sig  mod  Gud,  det  er  Slægten,  der  har  villet  have  Udødelig- 
heden afskaffet,  og  har  naaet  at  faae  den  gjort  til  et  Problem.  Thi 
med  Udødeligheden  (og  hvad  heri  ligger,  hver  Enkelts  Udødelig- 
hed), saa  er  Gud*Herren  og  Herskeren,  og  »den  Enkelte«  for- 
holder sig  til  ham.  Men  naar  Udødeligheden  bliver  et  Problem, 
saa  er  Gud  afskaffet,  og  Slægten  Gud.  De  Enkelte  mærke  maaskee 
ikke,  hvorledes  de  ere  i  Slægtens  Magt,  hvorledes  det  er  den,  som 
taler  igjennem  dem;  de  troe  derfor,  at  Den,  som  kalder  paa  dem 
og  kalder  dem  »Enkelte«  er  en  Oprører  — og  det  er  han  ogsaa,  i 
Guds  Navn  oprører  han  sig  mod  at  gjøre  Slægten  til  Gud,  og 
Udødelighed  til  et  Problem.  I  Guds  Navn  oprører  han  sig,  og 
han  beraaber  sig  paa  Guds  Ord:  at  de  Dødes  Opstandelse  fore- 
staaer,  de  Retfærdiges  —  og  de  Uretfærdiges! 

V. 

Vi  ere  nu  Frelsen  nærmere  —  end  da  vi  •bleve  Troende. 

»dtore  Gud,  hvor  ere  vie,  saaledes  raaber  Skibsføreren,  naar 
i  den  mørke  Nat  Skibet  ikke  vil  lystre  Roret,  og  ingen  Stjerne 
viser  sig,  naar  Alt  er  Mulm  og  Mørke,  medens  Stormen  raser,  naar 
enhver  Bestemmelse  af  Sted  er  umulig:  »store  Gud,  hvor  ere  vi!« 
Men  Den,  der  i  disse  Tider  skal  forkynde  Christendom,  maa  han 
ikke  ogsaa  sige:  hvor  ere  vi!  Vi  ere  i  Christenheden,  ja  det  er 
sandt;  der  —  fødes  saa  og  saa  mange  Christne  hvert  Aar,  der 
døbes  saa  mange,  der  confirmeres  saa  mange,  vi  ere  saa  og  saa 
mange  Christne,  omtrent  lige  saa  mange,  som  der  er  Indvaanere  i 
Landet:  men  hvad  vil  dette  sige?  Er  det  en  Bestemmelse  af  Sted? 
Eller  skal  Den,  der  forkynder  Christendom,  holde  den  hele  Sag 
paa  Afstand  fra  Virkeligheden  for  ikke  at  komme  for  nær,  tale 
om  det  Christelige,  men  lade  det  uafgjort,  hvem  det  er  han  taler 
til?  Skal  han  tale  om,  at  vi  nu  ere  Frelsen  nærmere  end  da  vi 
bleve  Troende,  men  lade  det  aldeles  ubestemt,  hvo  disse  »vi«  ere, 
om  det  er  dem,  der  leve  nu,  eller  dem  der  have  levet  for  hun- 
drede, eller  atten  hundrede  Aar  siden:  skal  han  tale  saaledes,  og 
altsaa  fægte  i  Luften,  saa  det  at  forkynde  Christendom  er  at  fægte 
i  Luften?  Hvor  ere  vi!  Den,  der  i  Christenheden  skal  tale  om 
Christendom,  er  han  en  Missionair,  der  skal  udbrede  Christendom, 
saa  det  er  en  Indbildning  med   alt  Dette  om  Christenheden,    eller 

skal  han  antage,  at  vi  Alle  ere  Cbristne,  eller  skal  han  gjøre 
Forskjel,  og  hvis  det,  hvorledes  skal  han  gjøre  Forskjel  —  hvor 
ere  vi? 

Denne  Vanskelighed  synes  man  i  disse  Tider  mindre  opmærk- 
som paa.  Man  betragter  Christendommen  som  en  Sum  af  Lære- 
sætninger, man  foredrager  den,  ligesom  Oldtids-Philosophie,  He- 
braisk, eller  hvilkensomhelst  Videnskab,  ladende  Tilhørerens  eller 
den  Lærendes  Forhold  dertil  aldeles  ligegyldigt.  Dette  er  i  Grunden 
Hedenskab.  Det  Christelige  er  netop:  Forholdet  til  Christendom- 
naen  er  det  Afgjørende.  En  kan  vide  Beskeed  om  hele  Christen- 
dommen, vide  at  forklare,  udvikle,  fremstille  —  men  dersom  han 
derhos  mener,  at  hans  eget  personlige  Forhold  til  Christendommen 
er  ligegyldigt,  saa  er  han  en  Hedning.  Dog,  som  man  har  styrtet 
alle  Regimenter,  saa  har  man  ogsaa  styrtet  Christendommen  fra 
Regjeringen.  Istedetfor,  at  den  skulde  herske  over  Menneskene, 
omdanne  deres  Liv,  ikke  blot  om  Søndagen,  men  hver  Dag,  gribe 
bestemmende  ind  i  alle  Livets  Forhold:  holder  man  den  som  en 
blot  Lære  paa  Videnskabelighedens  Afstand,  viser  Overeensstem- 
melsen  mellem  dens  forskjellige  Læresætninger  —  men  Dit  og  mit 
Liv,  Menneskenes  Livs  Overeensstemmelse  eller  Ikke-Overeensstem- 
melse  med  denne  Lære,  det  er  det  Ligegyldige. 

Derfor  have  vi  valgt  disse  Ord  at  tale  over.  Thi  skal  denne 
Tale  ikke  være  aldeles  meningsløs,  saa  maae  vi  paa  een  eller 
anden  Maade  komme  Menneskene  nærmere,  eller  rettere  foranledige 
dem  til  at  komme  sig  selv  nærmere.  Og  det  er  dette  vi  ville.  Vor 
Agt  er  det  ingenlunde  hverken  at  dømme  Christenheden  eller  noget 
eneste  Menneske  i  Christenheden ;  vi  beflitte  os  paa,  at  komme  os  selv 
saa  nær  som  muligt,  det  bedste  Middel  til  at  forhindre  os  i  døm- 
mende at  komme  Andre  for  nær.  Men  vel  er  det  vor  Agt,  at  give 
Tilhøreren  Anledning  til  at  blive  opmærksom  paa,  at  prøve  sig 
selv,  sit  Liv,  sin  Christendom,  hvor  »han«  er.  Og  at  tale  over 
disse  Ord  »vi  ere  nu  o.  s.  v.«,  uden  at  bestemme  hvo  »vi«  ere, 
vilde  jo  være  lige  saa  tomt,  som  paa  Kortet  at  reise  fra  Kjøben- 
havn  til  Jerusalem.  At  tale  over  disse  Ord  uden  at  bestemme 
dette  »nu«  og  dette  »da«,  er  lige  saa  intetsigende,  som  i  Indbild- 
ningen at  reise  fra  een  Planet  til  en  anden. 

Vi  ere  nu  Frelsen  nærmere  —  end  da  vi  bleve  Troende. 

Til  enhver  Bestemmelse  af  Sted  fordres  altid  to  Punkter.  At 
sige  om  en  By,  den  ligger  »der«,  om  en  Vei,  den  løber  »der«,  om 
en  Mand  han  boer  »der«,  er  at  gjøre  Nar  af  Den,  man  taler  med, 

og  at  gjøre  Nar  af  sig  selv,  hvis  man  ikke  havde  til  Hensigt  at 
gjække  den  Anden,  men  meente  at  tale  alvorlig.  Der  maa,  hvis 
der  skal  være  Mening  og  Alvor  i  Talen,  og  hvis  Den,  der  tales  til, 
skal  have  Gavn  deraf,  være  eet  Punkt  givet,  som  han  veed,  hvor 
er,  i  Forhold  til  hvilket  man  saa  bestemmer  »der«.  Derfor  farer 
jo  den  Fremmede  vild  i  Ørkenen,  og  derfor  bliver  et  Menneske 
svimmel  paa  Havet,  fordi  han  intet  »der«  har,  i  Forhold  til  hvilket 
han  kan  bestemme,  hvor  han  ef,  eller  fordi  han  intet  Punkt  har, 
i  Forhold  til  hvilket  han  kan  bestemme  »der«. 

Det  Samme  gjælder  om  Tidens  Bestemmelse.  Skal  jeg  be- 
stemme, hvor  jeg  »nu«  er,  maa  jeg  have  et  andet  Tidspunkt  be- 
stemt, i  Forhold  til  hvilket  jeg  bestemmer  dette  »nu«.  Derfor 
indeholde  de  som  Gjenstand  for  denne  Tale  valgte  Ord  ogsaa 
ganske  rigtigt  en  anden  Bestemmelse,  ved  Hjælp  af  hvilken  de 
Talende  bestemmer  dette  »nu«:  vi  ere  »nu«  Frelsen  nærmere  end 
»da«  vi  bleve  Troende.  Dette  er  der  jo  ypperlig  Mening  i.  Naar 
en  Mand  siger  »jeg  er  nu  videre  i  det  og  det  Arbeide  end  da  jeg 
begyndte«,  saa  er  deri  Mening  og  Tidens  Bestemmelse;  han  har 
eet  Tidspunkt,  ved  Hjælp  af  hvilket  det  staaer  fast,  at  han  er  be- 
gyndt, og  han  maaler  Afstanden  fra  Begyndelsen  for  at  see,  hvor 
han  nu  er.  Men  dersom  denne  Mand  aldrig  havde  begyndt  paa 
dette  Arbeide,  ja,  saa  er  hans  Tale  meningsløs:  det  er  meningsløst 
at  sige,  man  er  »nu«  nærmere  end  »da«  man  begyndte,  naar  man 
slet  ikke  begyndte.  Og  dersom  En,  der  aldrig  var  bleven  troende, 
vilde  tankeløst  eftersige  dette  Ord  »vi  ere  nu  Frelsen  nærmere  end 
da  vi  bleve  troende«,  saa  er  det  Meningsløshed. 

Forelæg  Dig  da  selv  dette  Ord,  for  at  prøve  Dit  eget  Liv  ved 
Hjælp  deraf,  for  at  faae  at  vide,  hvor  Du  »nu«  er.  Skal  Du  faae 
dette  at  vide,  maa  Du  altsaa  først  sikkre  Dig,  at  Du  med  Be- 
stemthed veed,  naar  den  Gang  da  var,  »da«  Du  blev  troende,  eller, 
at  den  Afgjørelse  er  indtraadt  i  Dit  Liv,  at  Du  er  bleven  troende. 
Er  Du  ogsaa  ret  opmærksom  paa  denne  Vanskelighed,  der  ligesom 
kommer  bag  paa  En?  Thi  Spørgsmaalet  er  ikke,  om  Du  er  gaaet 
tilbage  siden  den  Gang,  Du  blev  troende,  om  Du  har  opgivet 
Troen.  Man  kunde  jo  nemlig  slutte  saaledes.  Det  følger  af  sig 
selv,  at  jeg  »nu«  er  Frelsen  nærmere  end  »da«  jeg  blev  troende; 
thi  »nu«  er  et  senere  Øieblik  end  »da«,  altsaa  følger  det  af  sig 
selv,  med  mindre,  som  sagt.  Du  siden  den  Tid  har  opgivet  Troen. 
Men  derimod  følger  der  Intet  af  sig  selv,  naar  det  ikke  er  vist,  at 
Du  engang  er  blevet  troende,  at  Du  har  oplevet  det  Øieblik,  da 
Du  blev  troende. 

Naar  blev  Du  nu  troende?  Det  er  af  uhyre  Vigtighed, 
at  Du  faaer  Dette  bestemt,  hvis  Du  skal  kunne  bestemme,  hvor  Du 
»nu«  er.  Og  dersom  Tilværelsens  Forhold  ere  af  den  Beskaffen- 
hed, at  de  maae  bidrage  til  at  lade  dette  dæmre  i  det  Ubestemte, 
om  Du  virkeligen  er  bleven  troende:  saa  seer  Du  vel,  hvor  nær 
Meningsløsheden  er  Dig,  hvorledes  den  ligesom  omgiver  Dig,  hvor 
let  det  vilde  være  Dig  at  holde  hele  dit  Liv  hen  i  Meningsløshed 
—  og  derfor,  hvor  vigtigt  det  er,  at  Du  river  Dig  ud  af  alle  Sand- 
sebedrag,  som  ville  forhindre  Dig  i  at  faae  at  vide,  om  Du  nogen- 
sinde blev  troende,  alle  Sandsebedrag,  som  ville  være  Dig  behjæl- 
pelige i  endog  at  kunne  høre  en  Prædiken  over  disse  Ord  >vi  ere 
nu  Frelsen  nærmere  end  da  vi  bleve  troende«,  uden  at  opdage,  at 
disse  Ord  lød  som  en  Spot  over  Dig,  der  dog  forblev  ganske  rolig, 
i  Meningsløshed  forvisset  om,  at  >nu<  var  Du  Frelsen  nærmere, 
end  >dac  Du  blev  troende  —  Du,  som  aldrig  blev  troende.  Thi 
Dette  var  Du  dog  maaskee  bleven  gjort  opmærksom  paa,  at  prøve 
Dig  selv,  om  Du  ikke  senere  havde  fornegtet  Troen.  I  denne 
Henseende  var  Du  Dig  imidlertid  Intet  bevidst;  Du  randsagede  Dit 
Liv,  men  fandt,  at  Du  frimodigt  turde  sige,  at  Du  aldrig  havde 
fornegtet,  eller  Dig  vitterlig  opgivet  Troen.  Altsaa  maatte  Du  jo 
ogsaa  >nu«  være  Frelsen  nærmere  end  den  Gang,  >da«  Du  blev 
troende.  Ak,  og  det  forblev  skjult  for  Dig,  at  Ulykken  just  var, 
at  Du  aldrig  var  bleven  troende,  saa  det  kun  forsaavidt  var 
ganske  i  sin  Orden  med,  at  Du  rigtignok  ikke  —  senere  havde 
opgivet  den. 

Naar  blev  Du  troende,  eller,  hvad  der  er  det  Samme,  er  Du 
Dig  væsentligen  bevidst,  at  Du  har  oplevet  denne  Afgjørelse  at 
blive  troende?  Thi  ikke  er  dette  det  Vigtige,  om  det  var  en  Mid- 
dag Kl.  12  og  Deslige.  Nei,  det  hele  Anliggende  er  et  Aands-An- 
liggende  og  har  derfor  den  sande  Alvor,  hvilken  ingenlunde  er  at 
spørge  om  Time  og  Klokkeslet.  Men  paa  den  anden  Side  er  det 
jo  dog  ogsaa  indlysende,  at  det  blev  en  Leeg,  som  den  »Huus 
forbi«,  hvis  et  Menneske  vilde,  dersom  han  som  Olding  spurgtes, 
naar  han  blev  troende,  svare  >ja,  det  er  længe  siden«;  >om  det  da 
var  som  Mand«,  >nei,  det  er  længere  siden«;  >om  det  da  var  som 
Yngling«,  >nei,  det  er  længere  siden,  kort  og  godt,  det  er  saa 
længe  siden,  at  jeg  ikke  kan  huske  naar«.  Det  er  indlysende,  at 
Dette  blev  en  Leeg,  og  at  det  saa  er  meningsløst,  at  denne  Mand 
vil  sige,  hvor  han  i  Henseende  til  Frelsen  >nu«  er,  naar  den  Af- 
gjørelse, ved  hvilken  han  blev  troende,  for  ham  drager  sig  tilbage 
i  det  Fabelagtiges  og  Eventyrliges  Dunkelhed. 


218 

Naar  blev  Du  troende,  er  Du  blevet  en  Troende?  Det  er  jo 
nu  ikke  som  i  hine  —  vanskelige  Tider,  da  en  Jøde  eller  Hedning 
i  den  modnere  Alder  blev  Christen;  thi  han  vidste  da  sagtens  med 
Bestemthed,  naar,  og  at  han  var  bleven  en  Troende.  Vi  leve  nu  i 
—  mere  begunstigede  Forhold,  i  Christenheden;  det  er  nu  langt 
lettere  at  blive  en  Christen  —  i  ethvert  Tilfælde  langt  lettere  at 
narres  til  at  holde  sit  hele  Liv  hen  i  en  Indbildning.  Du  bliver 
døbt  som  Barn,  oplært  i  den  christelige  Religion,  confirmeret.  En- 
hver anseer  Dig  for  en  Christen,  Du  kalder  Dig  selv  saaledes,  naar 
nogen  Anledning  gives  til  at  nævne  Dit  Navn,  Din  Stand,  og  hvil- 
ken Religion  Du  bekjender.  Om  Du  skal  være  Kjøbmand  eller 
Lærd  eller  Konstner  eller  Kriger  o.  s.  v.;  om  Du  skal  gifte  Dig 
med  Den  eller  med  Den;  hvor  Du  skal  boe,  i  Byen  eller  paa 
Landet  o.  s.  v.,  o.  s.  v.:  alle  slige  Spørgsmaal  har  Du  vistnok  en- 
gang i  Dit  Liv  faaet  Leilighed  til  at  forelægge  Dig  og  besvare,  Du 
vil  ogsaa  kunne  sige  »naarc,  og  altsaa  i  alle  disse  Henseender  be- 
stemme, hvor  Du  >nu«  er.  Men  det  Spørgsmaal,  om  Du  er  blevet 
troende,  er  maaskee  slet  ikke  opkommet  for  Dig;  det  har  saa  langt 
som  Din  Hukommelse  strækker  tilbage,  været  forudsat,  at  Du  var 
en  Troende,  saa  maa  Du  vel  ogsaa  engang  være  blevet  det  —  Gud 
veed  naar. 

Og  hvor  er  Du  »nut,  er  Du  »nu«  Din  Frelse  nærmere?  Du 
har  nok  hørt  Tale  om  hiin  eenfoldige  Vise  i  Oldtiden,  der  vidste 
saa  underfundigt  at  spørge.  Dette  Spørgsmaal  kan  let  lyde  som 
et  saadant,  et  Spørgsmaal,  hvis  Hensigt  er  at  bringe  i  Forlegenhed, 
at  gjøre  Uklarheden  i  Den,  som  spørges,  aabenbar.  Jeg  nu  hver- 
ken vil  eller  kan  spørge  Dig;  men  tænk  Dig,  at  det  var  ham,  hiin 
eenfoldige  Vise,  der  spurgte  Dig.  Du  veed,  selv  i  Christenheden 
har  den  catechetiske  Konst  dannet  sig  efter  ham;  men  aldrig  har 
nogen  Catechet  kunnet  spørge  som  han.  Tænk  Dig  denne  eenfol- 
dige Vise,  han  den  afgjorte  Hader  af  al  Udflugt  og  Undskyldning 
og  Uklarhed  og  Mislighed,  derhos  den  lige  saa  snilde,  underfundige, 
behændige,  uforfærdede  Eftersporer  deraf;  han,  der  ikke  havde  en 
Lære,  som  han  paa  Afstand  foredrog  for  Menneskene,  men  netop 
som  Lærer  trængte  gjennemskuende  ind  i  Menneskene,  saa  det 
var  Den,  der  samtalede  med  ham,  som  samtalede  han  med  sig 
selv,  som  blev  hans  Inderste   ham  aabenbar;   han,    der    ikke    blot 


hiin  eenfoldige  Vise]  Solcrates.  den  catechetiske  Konst]   at  un- 

hentede  Viisdommen  ned  fra  Himlen,  men  vidste  at  trænge  den 
ind  i  »den  Enkelte  c.  Tænk  Dig,  at  det  er  denne  eenfoldige  Vise, 
der  spørger  Dig;  tænk  Dig,  hvorledes  han  kunde  blive  ved  at 
drille  et  Menneske  med  dette  Spørgsmaal,  om  han  »nu«  er  sin 
Frelse  nærmere;  tænk  Dig,  hvorledes  han  kunde  vende  og  dreie 
dette  Spørgsmaal  paa  utallige  Maader,  men  altid  drillende,  altid 
med  dette  Smiil  paa  Ansigtet,  der  var  ham  saa  egent,  naar  han 
havde  en  Formodning  om,  at  Den,  med  hvem  han  samtalede, 
ikke  med  Bestemthed  vidste  sig  selv  betræffende,  hvilket  der  var 
hvilket,  om  han  forstod  Noget  eller  han  ikke  forstod  Noget,  om 
han  var  bleven  troende  eller  han  ikke  var  bleven  troende;  tænk 
Dig  hans  Udholdenhed,  indtil  han,  den  Eenfoldige,  fik  den  Spurgte 
fangen  og  fik  det  gjort  aabenbart,  at  han  havde  været  i  et  Sand- 
sebedrag.  »Er  Du  den  (Frelsen)  da  »nuc  nærmere?c  >Ja.c  »Men, 
end  naar?c  Ja,  her  standser  det  maaskee;  og  naar  det  standser 
her,  saa  faaer  denne  Standsning  Magt  til  at  forvandle  hele  Talen 
til  Forvirrethed.  Du  er  den  nu  »n ærmeret;  dette  »nærmere c 
er  en  Sammenligning,  men  hvormed  sammenligner  Du  da?  Kan 
man  vel  sige,  at  Een  er  større  end  en  Anden,  som  slet  ikke  er 
til?  Der  er'  noget  Fristende,  noget  Overtalende  i  dette  Sammen- 
ligningens Mere,  det  lokker  for  En,  som  gik  det  saadan  af  sig 
selv,  som  skulde  man  ikke  mistrøstes,  thi  det  gaaer  dog  fremad. 
Men  naar  det  ikke  staaer  fast,  at  Begyndelsen  er  givet,  saa  er  al 
denne  Lokken  kun  ind  i  Meningsløshed.  Saalidet  som  Den,  der 
er  ombord  paa  et  Skib,  hvor  mange  Timer  han  end  vedblev  at 
gaae  og  hvor  mange  Miil  han  end  saaledes  tilbagelagde,  kommer 
bort  fra  Skibet:  saa  lidet  kommer  Den  Noget  nærmere,  der  ikke 
er  begyndt  paa  den  Gang,  som  fører  nærmere  og  nærmere.  Men 
Veien  til  Frelsen  er  Troen;  og  kun  da  kan  der  være  Tale  om 
>nut  at  være  nærmere,  naar  det  afgjort  staaer  fast,  at  man  er 
blevet  troende. 

Hvor  er  Du  nu;  er  Du  nu  Din  Frelse  nærmere?  Din 
Frelse!  Det  er  Din  Frelse,  der  er  Tale  om,  om  at  komme  sin 
Frelse  nærmere.  Og  er  det  derom  Talen  er,  saa  er  der  jo  altsaa 
raed  det  Samme  Tale  om  noget  Andet,  om  at  fortabes.  Din  For- 
tabelse! Det  er  Din  Fortabelse  der  er  Tale  om,  om  at  synke 
dybere  og  dybere  i  Fortabelse!  See,  om  Du  greb  feil  i  Livet, 
om  Du  blev  Kjøbmand,  men  Du  skulde  egentligen  have  været 
Konstner:  nu,  Herre  Gud,  det  kan  være  tungt  nok,  men  den 
Ulykke  lader  sig  dog  forvinde.  Om  Du  greb  feil  i  Livet,  om  Du 
ægtede    den    Pige,    men    hendes    Søster    havde    ganske    anderledes 

passet  for  Dig:  nu,  Herre  Gud,  det  lader  sig  bære  saaledes  at 
gaae  Glip  af  sin  Lykke.  Men  om  et  Menneske  gik  Glip  af  sin 
Frelse!  See»  otn  Du  i  Din  Ungdoms  kraftfuldeste  Øieblik  havde 
fattet  Planen  til  et  Kæmpeværk,  som  Du  vilde  udføre,  og  som 
skulde  være  Dit  Livs  Gjerning;  men  Du  blev  forsinket  underveis. 
Du  blev  forhindret  paa  mange  Maader,  Du  befandtes  heller  ikke 
ganske  at  have  Kræfterne  dertil,  kort  Du  var  ved  Dit  Livs  Ende 
ikke  kommet  Opgavens  Løsning  synderlig  nærmere  end  da  Du 
begyndte:  nu,  Herre  Gud,  ogsaa  for  denne  Sorg  er  der  Trøst 
Men  hvis  Du  ved  dit  Livs  Ende  ikke  var  kommen  Din  Frelse 
nærmere!  Er  der  noget  Forfærdeligere  end  at  være  paa  Afstand 
fra  sin  Frelse?  Og  at  være  paa  Afstand  fra  sin  Frelse,  at  være 
i  denne  Tilstand,  det  er  jo  at  fjerne  sig  mere  og  mere.  Frelse 
svarer  til  at  være  i  Fare,  Den,  som  ikke  er  i  Fare,  kan  heller 
ikke  frelses.  Er  Du  altsaa  i  Faren  —  og  Du  kommer  ikke  Din 
Frelse  nærmere,  saa  synker  Du  jo  mere  og  mere  i  Faren.  O, 
som  den  Skibbrudne,  der  reddede  sig  paa  en  Planke,  og  nu,  om- 
tumlet af  Bølgerne,  svævende  over  Afgrunden,  mellem  Liv  og  Død 
stirrer  efter  Land:  saaledes  burde  vel  et  Menneske  være  bekymret 
for  sin  Frelse.  Men  kan  et  Menneske  være  længere  borte  fra  sin 
Frelse,  end  naar  hap  ikke  engang  med  Bestemthed  veed,  om  han 
har  begyndt  paa  at  ville  frelses. 

Saa  prøv  da  Dig  selv  ved  Hjælp  af  dette  Ord.  Det  er 
en  salig  Trøst  at  turde  vide,  >at  man  nu  er  sin  Frelse  nærmere 
end  da  man  blev  troendec  —  men  ikke  sandt,  saa  maa  det 
være  vist,  at  man  er  blevet  troende.  Dette  Ord  kan  derfor  tjene 
til  Trøst;  men  det  kan  ogsaa  ligesom  komme  bag  paa  En.  Skeer 
dette,  at  et  Menneske  saaledes  bliver  opmærksom,  saa  er  det 
vistnok  forfærdende,  o,  men  selv  i  denne  Forfærdelse,  i  denne 
gavnlige  Forfærdelse  er  der  nogen  Trøst.  Der  er  nogen  Trøst; 
thi  naar  et  Menneske  dog  er  blevet  opmærksom  paa,  at  han 
end  ikke  er  begyndt,  er  han  altid  sin  Frelse  noget  nærmere, 
end  han  var,  saa  længe  han  tryg  levede  hen  i  et  Sandsebedrag 
og  en  Indbildning. 

Dog  Eet  endnu,  lad  os  ikke  glemme,  at  Ordet  hos  Apostelen 
lyder  noget  anderledes  end  som  vi  have  benyttet  det.  Han  siger 
>vor  Frelse  er  nu  nærmere  end  da  vi  bleve  troende.c  Ordene, 
som  vi  have  benyttet  dem,  samle  hele  Tanken  paa  Selvvirksom- 
heden, og  ere  derfor  brugte  for  at  gjøre  Menneskene  opmærk- 
somme. Det  apostoliske  Ord  indskjærper  tillige,  at  Frelsen  er  fra 
Gud.     Han    siger    ikke,    at  vi  komme  Frelsen  nærmere,  men 

at  Frelsen  kommer  os  nærmere.  Og  ogsaa  Dette  kunde  det 
vel  gjøres  fornødent  at  tale  over,  saa  man  mindede  den  Troende 
om,  ikke  at  forraske  sig,  ikke  at  mene  selv  at  ville  erhverve  hvad 
der  væsentligen  skjenkes.  Det  kunde  vel  gjøres  fornødent  at  tale 
derover  —  dersom  det  blot  altid  var  klart,  hvor  vi  ere.  Men  for 
at  blive  opmærksomme  herpaa,  maae  vi  først  vide,  om  vi  da  ere 
blevne  troende. 


VI. 

Det  er  dog  saligt  —  at  lide  Forhaanelse  for  en  god  Sag. 

»Oalighedc  er  dog  vel  det  høieste  Gode;  i  Forhold  til  dette 
Gode  maa  saa  vel  ogsaa  gjælde,  hvad  der  gjælder  i  Forhold  til  de 
ringere  Goder.  Dersom  nemlig  en  Taler  eller  en  Digter  ret  vilde 
skildre  et  eller  andet  jordisk  Godes  Herlighed,  hvor  skulde  han 
ikke  gjøre  Menneskene  lystne  derefter,  saa  de  neppe  formaaede  at 
forholde  sig  rolige  under  Talen,  men  utaalmodigen  vilde  bort,  af- 
sted for  at  gribe  efter  det;  og  med  hvor  megen  Ret  skulde  de  saa 
ikke  egentligen  vredes  paa  denne  Taler,  at  han  kun  havde  fore- 
gjøglet  dem  det  Lystelige,  naar  Talen  endte  med,  at  det  var  Lyk- 
ken der  uddeelte  disse  Goder!  Havde  Dette  ikke  været  Tilfældet, 
da  maatte  de  vel  mene,  aldrig  noksom  at  kunne  takke  den  Taler, 
der  vidste  saa  indbydende  og  saa  henrivende  at  skildre  de  Goder, 
som  det  var  Enhver  muligt  at  komme  i  Besiddelse  af.  Men  »Sa- 
lighed c  er  det  høieste  Gode,  og  ethvert  Menneske  kan  komme  i 
Besiddelse  af  dette  Gode.  Det  lader  sig  da  altsaa  formode,  at 
Menneskene  neppe  ville  kunne  formaae  at  høre  Talen  ud  for 
Utaalmodighed  efter  at  erhverve  dette  Gode,  det  høieste,  som  dog 
ethvert  Menneske  kan  erhverve.  Det  lader  sig  formode,  at  denne 
Bekymring  vil  vaagne  hos  dem,  om  ikke  det  Øicblik,  der  blev 
brugt  til  at  høre  Talen,  dog  næsten  var  et  spildt  Øieblik,  da  det 
jo  ikke  i  strengeste  Forstand  blev  anvendt  til  at  erhverve. 

Og  en  saadan  Tale  om  »Salighed c  haves  fra  nu  længst  for- 
svunden Tid.  Den  er  holdt  fra  et  Bjerg,  som  efter  den  blev 
kaldet  Salighedernes  Bjerg  —  thi  saaledes  er  Salighed,  sammen- 
lignet med  alle  jordiske  Goder,  fast,  urokket  som  Bjerget;   og  saa- 

ledes  er  Salighed,  sammenlignet  med  alle  jordiske  Goder,  som  et 
Bjerg  er  ophøiet  over  det  Laves  Egne.  Denne  Tale  er  -  holdt  af 
Ham,  den  Eneste,  som  fra  først  af  kunde  tale  om  Salighed,  da 
denne  er  knyttet  til  Hans  Navn,  det  eneste,  hvori  der  er  Salighed. 
I  denne  Tale  hedder  det:  »salige  ere*  De,  som  lide  Forfølgelse  for 
Retfærdigheds  Skyld,  thi  Himmeriges  Rige  er  deres.  Salige  ere  I, 
naar  man  bespotter  og  forfølger  Eder,  og  taler  allehaande  Ondt 
imod  Eder  for  min  Skyld  og  lyver  det.  Glæder  og  fryder  Eder, 
thi  Eders  Løn  skal  være  megen  i  Himlene;  thi  saa  have  de  for- 
fulgt Propheterne,  som  vare  for  Eder«. 

Disse  Ord  ville  vi  lægge  til  Grund  for.  følgende  Tale 

det  er  dog  saligt  —  at  lide  Forhaanelse  for  en  god  Sag, 

at  vi  ret  til  Opbyggelse  maatte  blive  opmærksomme  paa  den  Trøst 
eller  rettere  den  Glæde,  som  Christendomnden  forkynder;  thi  disse 
Taler  ere  jo  til  Opbyggelse,  om  de  end,  som  det  hedder,  saare 
bagfra. 

Men  for  ikke,  ak  paa  nogen  Maade,  at  tage  denne  Glæde  for- 
fængelig, saa  lader  os  først  til  Vitterlighed  gjentage  Betingelserne, 
under  hvilke  der  kun  kan  være  Tale  om  at  Dette  er  saligt.  Det 
maa  være  for  en  god  Sag  at  man  lider  Forhaanelsen,  eller  som 
Christus  siger  »for  Retfærdigheds  Skyld«.  Og  hvad  Forhaanelsen 
siger  om  En,  det  maa  være  usandt,  som  Christus  siger  »naar 
Menneskene  tale  allehaande  Ondt  mod  Eder,  og  lyver  det.«  Men 
naar  Dette  er  givet,  naar  Alt  i  denne  Henseende  er  i  sin  Orden, 
ja,  da  er  det  saligt  —  at  lide  Forhaanelse. 

Saa  trøst  Dig  da,  Du  Forhaanede,  eller  rettere  glæd  Dig,  Du 
Forhaanede!  —  Hvad  er  det  Eneste,  der  kan  berøve  En  Glæden 
af  at  have  gjort  en  god  Gjerning?  Det  at  faae  Løn  for  den.  Men 
naar  Du  lønnes  med  Forhaanelse!  Al  anden  Gjengjeld  gjør  det 
Gode,  man  har  gjort,  mindre;  Forhaanelsens  Gjengjeld  gjør  det 
større:  saligt  at  lide  Forhaanelse  for  en  god  Sag!  —  Hvilket  er 
det  eneste  Tilfælde,  hvori  et  Menneske  kan  have  virkelig  For- 
tjeneste? Naar  han  lider,  fordi  han  gjør  Ret.  Thi  gjør  han  Ret 
og  lønnes,  da  er  han  en  unyttig  Tjener  og  har  ingen  Fortjeneste: 
saligt  derfor  at  lide  Forhaanelse  for  en  god  Sag!  —  Hvad  er  det 
der  udkræves  til  gjensidig  Forstaaelse?  Det  Lige;  kun  det  Lige 
forstaaer  det  Lige.     Hvad  er  det  der  udfordres  til   en  Pagt?     Ind- 

»salige  ere  De,  som  lide  Forfølgelse  osv.]  MaUh.  5,  10—12. 

vielse;  kun  den  Indviede  er  i  Pagt  med  de  Indviede.  Hine  Herlige, 
hvem  Slægten  forskjød,  bespottede,  forhaanede,  forfulgte,  ibjelslagne: 
de  ere  vel  til  for  alle  Mennesker,  Mange  kunne  maaskee  fremstille 
deres  Liv  og  skildre  det.  Men  denne  Forstaaen  er  den  Uindviedes, 
for  hvem  de  dog  i  dybere  Forstand  ikke  ere  til,  da  de  ikke  ere 
forstaaede  af  ham,  ligesom  de  ikke  forstaae  ham.  Kun  Den  for- 
stod dem  og  blev  forstaaet,  kun  Den  indviedes  til  Pagt  med  dem, 
Den,  der  selv  leed  det  Lignende:  saligt  at  lide  Forhaanelse  for  en 
god  Sag!  —  Hvad  er  det  Den  spørger  om,  der  for  nogen  Tid  skal 
forandre  Bopæl,  flytte  fra  Staden  paa  Landet,  eller  fra  Landet  til 
Staden?  Han  spørger  om  Selskabet.  Men  den  Forhaanede,  naar 
han  engang  skal  flytte  og  vandre  herfra,  naar  han  forlader  det 
Selskab,  hvori  han  har  levet  forhaanet  —  at  han  da,  just  ved  at 
have  lidt  Forhaanelsen,  for  en  Evighed  har  sikkret  sig  hine  Her- 
liges Selskab  til  fortrolig,  daglig  Omgang,  til  den  forelskede  Sam- 
tales inderlige  Forstaaelse:  saligt  derfor  at  lide  Forhaanelse  for  en 
god  Sag!  —  Hvilken  er  den  eneste  Forskjel  Gud  gjør?  Den  mellem 
Ret  og  Uret.  Og  hvilken  Forskjel  gjør  han?  At  han  er  Vrede  og 
Forbandelse  over  Den,  som  gjør  Uret.  Og  han  gjør  i  at  gjøre 
Forskjel  endnu  een  Forskjel:  mellem  Den,  der  gjør  Ret  og  lønnes 
derfor,  og  Den,  der  gjør  Ret  og  lider  derfor.  Men  jo  mere  For- 
skjel han  gjør,  desto  nærmere  er  jo  Den  ham,  som  forholder  sig 
til  ham  i  Forskjellen:  saligt  derfor  at  lide  Forhaanelse  for  en  god 
Sag!  —  Hvorfor  lader  Gud  sig  aldrig  uden  Vidnesbyrd?  Fordi 
han  i  at  være  god  er  uforandret  den  Samme,  den  samme  Ufor- 
andrede; naar  al  Skabningen  idag,  som  for  tusind  Aar  siden,  seer 
op  til  ham  og  begjerer  Føde  og  Klæder,  da  oplader  han  sin  milde 
Haand  og  mætter  Alt  hvad  som  lever  med  Velsignelse.  Men  naar 
Den,  der  lider  uskyldigt  for  en  god  Sag,  vender  sit  Blik  bedende 
op  til  Gud,  da  bevæger  dette  Blik  ham,  dette  Blik,  som  Intet, 
slet  Intet  formaaer  i  Verden,  det  bevæger  Gud,  det  afnøder  ham 
et  endnu  stærkere  Vidnesbyrd:  saligt  derfor  at  lide  Forhaanelse 
for  en  god  Sag!  —  Hvilket  Samfund  mellem  Menneske  og  Menne- 
ske er  det  inderligste?  Lidelsernes.  Hvilket  et  Menneskes  Sam- 
fund er  det  saligste?  Det  med  Gud.  Men  naar  dette  er  et  Lidel- 
sernes Samfund,  hvilken  Salighed:  saligt  at  lide  Forhaanelse  for 
en  god  Sag!  —  Hvo  eier  meest:  Den,  der  eier  Gud  og  tillige 
meget  Andet,  eller  Den,  der,  berøvet  alt  Andet,  ene  eier  Gud?  Dog 
vel  den  Sidste,  thi  »alt  Andet  er  Tab. c    Men  hvo  berøvedes  meest? 


•alt  Andet  er  Tabe]  gmlgn.  Phil.  3,  8. 

Den,  der  ikke  iik  sin  Ret  men  Forhaanelse  til  Løn;  thi  det  Eneste 
«t  Menneske  væsentligen  eier  er  den  Ret,  han  har,  alt  Andet  eier 
han  kun  tilfældigviis,  saa  det  altsaa  ikke  egentligen  er  hans  Eien- 
dom.  Den  Forhaanede  berøves  Alt;  udsondret  af  det  menneskelige 
Samfund  har  han  ene  Gud  —  han  den  Rigeste  af  Alle.  Han  har 
ene  Gud,  o,  saligt  at  være  ene  om  at  have  Gud;  priset  være  al 
<len  Forfølgelse,  den  Haan,  den  Spot,  der  lærte  ham,  der  tvang 
ham  til  at  blive  ene  med  Gud,  at  have  Gud  som  sit  Eneste:  saligt 
at  lide  Forhaanelse  for  en  god  Sag!  —  Hvor  er  Christus  tilstede? 
Overalt,  hvor  hans  Navn  paakaldes;  om  end  kun  To  eller  Tre  ere 
forsamlede  i  Hans  Navn,  Han  er  der  tilstede.  Ja,  og  hvor  Een 
lider  uskyldigt  for  Retfærdigheds  Skyld  og  paakalder  Hans  Navn, 
der  er,  foruden  Røsten  som  paakalder  Ham,  hvad  der  end  mæg- 
tigere kalder  paa  Ham,  og  der  er  derfor  Hans  Lidelsers  Samfund 
og  Hans  Opstandelses  Kraft:  saligt  at  lide  Forhaanelse  for  en  god 
Sag!  —  Hvad  er  det  et  Menneske  begjerer  som  den  høieste  Løn? 
At  faae  sit  Navn  indskrevet  udødeligt  i  Historiens  Aarbøger.  Men, 
at  den  Forhaanede,  just  ved  at  lide  Forhaanelse,  faaer  den  Høiestes 
Løn,  faaer  sit  Navn  indskrevet  i  Livsens  Bog!  Thi  vistnok  ere 
vi  Alle  udødelige,  ogsaa  de,  der  gjøre  Uret,  ogsaa  den  Ugudeligste 
af  alle  Ugudelige.  Men  at  faae  sit  Navn  indskrevet  i  Livsens  Bog: 
saligt  at  lide  Forhaanelse  for  en  god  Sag!  Ja  saligt,  salige  Trøst, 
salige  Glæde! 

Dog  til  hvem  henvender  Talen  sig,  hvor  er  den,  har  den  ikke 
ganske  forglemt  sig  selv!  Maaskee  er  der  i  denne  høistærede 
Forsamling  slet  ingen  Forhaanet  tilstede;  maaskee,  dog  nei,  det  er 
jo  en  Umulighed,  hvor  turde  en  Forhaanet  vove  sig  ind  i  denne 
høistærede  Forsamling!  Man  kan  jo  dog  ikke  paa  een  Gang  være 
forhaanet  og  saa  være  med  def,  hvor  de  Ærede  og  Anseete  samles. 
En  Forhaanet  er  jo  som  en  Spedalsk,  hans  Plads  ham  anviist 
blandt  Gravene,  skyet  af  Enhver.  >Ja,  men  det  er  for  en  god 
Sag  han  forhaanes.«  Men  af  hvem  forhaanes  han  da?  Det  kan 
Jo  dog  ikke  være  af  dem,  som  selv  ere  foragtede;  thi  dette  er  at 
være  blandt  de  Anseete.  Og  den  Forhaanede  kan  jo  dog  heller 
ikke  paa  een  Gang  være  forhaanet  og  tillige  af  de  Samme,  som 
forhaane  ham,  æret,  fordi  han  forhaanes  for  en  god  Sag;  de  samme 
Mennesker  kunde  jo  dog  ikke,  end  ikke  i  Comedien,  paa  een  Gang 


Hans    Lidelsers    Samfund    osv.]   smlgn.  PhU.  3,  10.  hans    Plad, 

er    ham    anviist    blandt    Gravene]   som    de   urene   og  Spedalske  i  Jødelands 
smlgn.  Luc.  8,  27. 

bruges  paa  to  Steder:  til  at  forhaane  ham  og  til  at  ære  ham^ 
fordi  han  bliver  forhaanet.  Besynderlige  Vanskelighed!  Og  be- 
synderligt, den  Vanskelighed  fremkommer  slet  ikke,  naar  man  be- 
tragter Historien.  See,  hiint  Sandhedens  Vidne;  det  er  nu  flere 
Aarhundreder  siden  han  levede,  men  da  han  levede,  da  blev  han 
forhaanet  og  forfulgt.  Han  havde  i  at  tjene  Sandheden  faaet  for 
langt  et  Forspring,  til  at  den  hinkende  Retfærdighed  kunde  ind- 
hente ham  saa  længe  han  levede,  tilmed  da  han,  uden  et  eneste 
Øieblik  at  nøle  efter  Retfærdighedens  Hinken,  hver  Dag  gjorde 
Kæmpeskridt  fremad.  Saa  døde  han  og  blev  stille  i  Graven  —  da 
indhentede  den  hinkende  Retfærdighed  ham:  hans  Navn  æres  og 
prises  i  Historien;  vi  ere  nu  saa  vante  til  at  ære  og  prise  det,  at 
vel  tilsidst  Nogen  tager  feil  og  troer,  han  var  æret  og  anseet,  da 
han  levede.  Thi  Tiden  udøver  sin  forkortende  Magt.  Hans  Navn 
lever  nu  æret  og  priset  i  tre  Aarhundreder  —  og  han,  ja  han 
levede  rigtignok,  paa  den  blandt  Mennesker  vanlige  Viis,  kun  en 
60,  70  Aar:  saa  kan  man  jo  næsten  sige,  at  han  bestandigt  har 
levet  æret  og  anseet.  Aa,  ja  saamænd,  naar  man  vil  tale  i  Taaget; 
ellers  ikke.  Han  har  aldrig  levet  æret  og  anseet  —  han  levede 
foragtet,  forfulgt,  bespottet,  saa  længe  han  levede.  Og  den  Gang 
han  levede,  da  maa  det  jo  dog  have  været  de  Ærede  og  Anseete, 
der  foragtede  ham  —  ligesom  det  nu  er  de  Ærede  og  Anseete,  der 
prise  hans  Navn.  Men  Sandheds-Vidnet  seirede,  og  som  han  i 
andre  Henseender  forandrede  Verdens  Skikkelse,  saa  forandrede 
han  ogsaa  Begrebet  Ære:  efter  hans  Død  blev  han  den  Ærede,  og 
De,  der  levede  samtidigen  med  ham,  de  Ærede  og  Anseete  den 
Gang,  de  staae  nu  i  en  anden  Belysning.  Saa  længe  han  levede, 
var  Dette  ikke  Tilfældet,  da  har  han  maattet  trøste  sig  med  Chri- 
stendommens Lære,  det  er  saligt  at  lide  for  Retfærdigheds  Skyld, 
han  har  baade  sandet  og  forstaaet  disse  Ord.  Thi  medens  Mangen, 
ved  at  betragte  Historien  bagvendt,  blot  faaer  Forvirring  ud  af 
den,  saa  henvender  Christendommen  sig  derimod  uforandret  til 
den  Levende  og  forkynder  ham,  at  det  er  saligt  —  at  lide  For- 
haanelse  for  en  god  Sag. 

Dette  vil  sige.  Christendommen  har  overhovedet  en  Mistanke 
til  det  i  levende  Live  at  være  æret  og  anseet.  Langt  fra  Christen- 
dommen være  den  Daarskab  at  sige,  at  Enhver,  der  blev  forhaanet 
medens  han  levede,  derfor  var  paa  den  rette  Vei.  Den  siger  blot: 
blandt  Dem,  der,  medens  de  levede,  bleve  forhaanede,  maa  den 
sande  Christen  ordentligviis  findes.  Thi  dette  er  Christendommens 
Mening:  det  Evige,  det  Sande  kan  umuligt  vinde  Øieblikkets  Bifald, 
maa    nødvendigviis    vinde    dets   Mishag.     Ved    at    være    blandt  de 

Ærede  og  Anseete  forstaaer  Christendom  men  derfor  ikke  just  det 
at  være  i  de  høie  Stillinger  og  Embeder  —  hvad  især  er  vigtigt 
at  indskjærpe,  uforsvarligt  at  fortie  med  Hensyn  til  disse  mod  al 
Regjeren  gjenstridige  Tiders  Paastand  paa,  at  denne  Gjenstridighed 
endog  skulde  være  Christendom.  Det  er  ogsaa  vist,  at  et  saadant 
Liv  i  Høihed  og  Magt  oftere  er  ført  i  sand  Opoffrelse  af  det  egent- 
Ugen  at  være  æret  og  anseet.  Nei,  det  at  være  æret  og  anseet  er, 
christelig  forstaaet,  det,  glemmende  det  Evige,  afgudisk  kun  at 
tjene  og  ene  at  tilhøre  og  aldrig  at  tilhøre  Andet  end  hvad  der 
har  Magt  i  Øieblikket,  kun  at  leve  for  Øieblikket,  at  tragte  først 
efter  Øieblikket  og  derved  at  høste  Øieblikkets  Bifald,  det  er,  for 
at  bruge  et  fremmed  Ord,  at  være  i  Velten  (og  Verden  ynder  Chri- 
stendommen ikke),  det  er  at  være  oven  paa,  det  er,  som  der  siges 
om  en  vis  Art  Dannelse,  at  have  Verden,  kort,  det  er  Verdslighed. 
Christendommen  derimod  fordrer  Selvfornegtelse  i  Henseende  til 
Ære  og  Anseelse,  endnu  bestemtere  end  i  Forhold  til  Penge.  Thi 
Penge  er  noget  reent  Udvortes,  men  Ære  er  en  Forestilling.  Desto 
mere  er  den  Christne  forpligtet  til  at  vise  al  denne  Ære  og  An- 
seelse fra  sig.  At  være  en  Christen  er  ifemlig  en  Æressag,  og 
derfor  enhver  Christen  ved  sin  og  ved  Christendommens  Ære  for- 
pligtet til  at  værne  om  det  sande  Begreb  af  Ære,  at  han  ikke  ved 
at  tage  Verdslighedens  Ære  og  Agtelse,  Øieblikkets  Bifald,  bliver 
medskyldig  i  det  usande  Begrebs  Udbredelse. 

Dog  til  hvem  henvender  Talen  sig,  skuffer  den  ikke,  istedetfor 
at  benytte  Stedet  og  Øieblikket,  enhver  billig  Forventning,  der 
maatte  vente,  at  her  skulde  udvikles,  hvilket  stort  Gode  Ære  og 
Anseelse  er,  hvor  herligt  det  er  at  være  æret  og  anseet,  samt  ved 
hvilke  Midler  man  erhverver  dette  saa  vigtige  Gode,  da  jo,  som 
Ordsproget  siger,  Den,  der  mister  Æren,  afhugger  sin  høire  Haand, 
saa  han  Intet  formaaer  at  udrette  —  hvilket  sees  af  Apostlernes 
og  alle  Sandheds-Vidnernes  Exempel,  thi  de  have  Intet  formaaet 
at  udrette.  Vistnok  skuffer  Talen  denne  Forventning,  derimod 
dog  vel  ikke  Dens,  som  forventede,  at  den  skulde  forkynde  Chri- 
stendom. 

»Men  er  det  dog  ikke  et  stort  Gode  at  være  æret  og  anseet?« 
Derom  veed  Talen  slet  Intet,  den  veed  blot,  at  det  er  saligt  at  lide 
Forhaanelse  for  en  god  Sag,  og  at  dette  er  Christendom.  »Men 
gjaldt  dette  ikke  blot  i  Christendommens  første  Tider,  da  den 
stridende  forholdt  sig  til  Jøder  og   Hedninger,    skulde    det  Samme 

være  Tilfældet  i  Christenheden,  i  den  seierrige  Kirke? c  Ja,  det 
følger  jo  rigtignok  af  sig  selv,  at  hvis  man  tænkte  sig  et  Sted, 
hvor  der  levede  lutter  sande  Christne,  saa  maatte  det  selvfølgeligt 
blive  et  Beviis  for,  at  man  var  en  sand  Christen,  at  man  havde 
disses  Bifald,  var  æret  og  anseet  af  dem,  der  jo  selv  vilde  det 
Sande  og  havde  den  sande  Forestilling,  havde  Iver  med  Sandheds- 
Erkjendelse.  Men  er  dette  Sted  den  saakaldte  Christenhed?  Saa 
var  jo  Fuldkommeisen  der  —  og  saa,  saa  maatte  man  antage,  at 
Christus  var  falden  i  Tanker,  havde  glemt  sig  selv,  glemte  at 
komme  igjen;  thi  Hans  Gjenkomst  svarer  jo  til  Fuldkommeisen. 
Men  Christus  er  endnu  ikke  kommen  igjen  —  og  om  han  kom 
igjen,  kom  i  endnu  strengere  Forstand  end  fordum,  til  sine  Egne: 
hvorledes  vilde  hans  Modtagelse  vel  blive  i  Christenheden?  See, 
der  er  Meget,  som  har  forundret  mig,  Meget,  som  jeg  finder  be- 
synderligt og  uforklarligt.  Naar  jeg  hører  et  Menneske  sige  det 
Rette  —  men  det  falder  ham  slet  ikke  ind  at  gjøre  Noget  deraf: 
da  forundrer  det  mig,  jeg  kan  ikke  forstaae  ham.  Men  saaledes 
er  det  jo  blevet  en  ganske  almindelig  Vittighed,  jeg  har  saa  ofte 
hørt  og  læst  den,  sagt  af  de-  meest  Forskjellige,  men  bestandigt 
udgiven  som  en  gangbar  Mønt,  hvilken  Ingen,  hvad  kun  er  Til- 
fældet med  den  sjeldne,  den  ubekjendte,  den  fremmede  Mønt,  seer 
nølere  paa,  da  den  er  tilstrækkelig  bekjendt  som  vedtagen  Mønt, 
som  et  godt  Indfald,  en  lykkeligt  udtrykt  Bemærkning,  hvilken  en- 
gang en  Vittig  har  gjort  og  som  Aandrige  kappes  om  at  gjentage: 
at  hvis  Christus  nu  kom  til  Verden  igjen,  saa  vilde  han  atter  blive 
korsfæstet,  med  mindre  Dødsstraffen  til  den  Tid  var  bleven  af- 
skaffet. Og  det  siger  man,  henkastende  Bemærkningen  lige  saa 
skjødesløst  som  et  »god  Dage,  kun  med  større  Fordringsfuldhed; 
og  det  finder  man  godt  sagt  og  træffende  sagt  —  og  Den,  der  siger 
det,  ham  falder  det  slet  ikke  selv  ind,  ikke  i  Qerneste  Maade,  om 
han  da  selv  er  en  Christen;  og  Den,  der  siger  det,  ham  falder  det 
slet  ikke  ind  at  blive  opmærksom  paa  hele  dette  Blend  værk  med 
Christenheden.  I  Sandhed,  Dette  er  mig  uforklarligt.  Det  er 
næsten  blevet  et  Mundheld  i  Christenheden,  at  hvis  Christus  kom 
igjen,  vilde  det  gaae  ham  som  fordum,  da  han  kom  til  Ikke- 
Christne  —  og  dog  skal  Christenheden  være  den  seierrige  Kirke, 
der,  naar  det  kom  til  Stykket,  antages  at  skulle  til  sine  Triumpher 
føie  denne  nye  at  korsfæste  Christum.  Nu,  det  forstaaer  sig,  den 
»seierrige  Kirkec  har  i  udvortes  Forstand  seiret  over  Verden,  det 
vil  sige,  den  har  verdsligt  seiret  over  Verden  (thi  gudeligt  seire 
over  den  kan  man  kun  indvortes):  saa  staaer  der,  som  for  alle 
Seierherrer,    blot  een  Seier  tilbage,    den  at  seire  over  sig  selv,    at 


229 

blive  Christen.  Saa  længe  man  ikke  er  opmærksom  herpaa,  er 
Begrebet  »Christenhedc  af  alle  Sandsebedrag  det  allerfarligste.  I 
Christenheden  er  derfor  det  Christelige  endnu  bestandigt  stridende. 
Saa  lidet  som  Den,  der  har  indkjøbt  og  pragtfuldt  ladet  indbinde 
alle  de  Bøger,  han  har  at  bruge  til  sin  Examens-Læsning,  med 
Sandhed  kan  siges  at  have  taget  sin  Examen:  ligesaa  lidet  er 
Christenheden  i  christelig  Forstand  den  seierrige  Kirke.  Der  er  i 
Christenheden  maaskee  adskillige  sande  Christne,  men  enhver 
Saadan  er  ogsaa  stridende. 

»Men  er  det  da  virkeligen  Christendommens  Mening  at  anprise 
det  at  lide  Forhaanelse,  selv  om  det  var  for  en  god  Sag;  det  er  jo 
dog  noget  Andet  at  have  Trøst  i  Beredskab  for  Den,  der  var  saa 
uheldig  at  komme  saaledes  til  Skade. c  Ja  vist  er  det  noget  Andet; 
roen  dette  Andet  er  netop  ikke  det  Christelige.  Der  skal  ingen 
Mislighed  lades  tilbage,  om  hvorledes  det  er  at  forstaae.  Ordene 
hos  Matthæus  lyde  saaledes:  »salige  ere  I,  naar  man  bespotter  og 
forfølger  Eder  og  taler  allehaande  Ondt  imod  Eder  for  min  Skyld 
og  lyver  det;  glæder  og  fryder  Eder,  thi  Eders  Løn  skal  være 
roegen  i  Himlene,  thi  saaledes  have  de  forfulgt  Propheterne  for 
Eder.c  Det  tilsvarende  Sted  hos  Lucas  (6,  26.)  lyder  saaledes: 
»vee  Eder,  naar  alle  Mennesker  tale  vel  om  Eder,  lige  det  samme 
gjorde  deres  Fædre  ved  de  falske  Propheter.c  Vee  Eder,  naar 
Alle  tale  vel  om  Eder!  Her  tilføies  ikke  »og  lyver  det  c;  det  be- 
høves formodentligen  ikke,  det  er  givet,  at  hvis  Alle  tale  godt  om 
En,  saa  er  det  Løgn,  og  Ens  Liv  er  Løgn.  Vee  Eder,  naar  alle 
Mennesker  tale  vel  om  Eder!  Det  er  nemlig  Christendommens 
Mening  (og  var  Dette  ikke  dens  Mening,  var  der  ingen  Mening  i 
Christendommen),  at  et  Menneske  skal  have  sit  Liv  i  en  saadan 
Afgjørelse,  saa  bestemt  og  vitterligt  vedstaae,  hvad  han  vil,  hvad 
han  troer  og  haaber,  at  umuligt  Alle  kunne  tale  vel  om  ham.  Det 
kan  maaskee  være  vanskeligt  nok  at  naae,  dette  Fordærvelige,  at 
Alle  tale  vel  om  En;  men  skal  det  lykkes  —  det  kan  kun  lykkes 
en  kløgtig,  feig  Blødagtighed,  som  Christendommen  afskyer  og  for- 
dømmer. Skal  det  lykkes,  saa  maa  et  Menneske  være  som  et  Rør 
for  Vinden,  thi  selv  den  mindste  Busk  gjør  dog  en  lille  Smule 
Modstand;  han  maa  være  uden  dybere  Overbeviisning,  tom  i  sit 
Inderste,  at  han,  hvis  Du  vil  sammenligne  Tiden  med  Veiret,  let 
kan  henveires  af  enhver  Luftning,  og,  hvis  Du  vil  sammenligne 
Tiden  med  en  Strøm,  at  han  lige  saa  let  kan  svømme  let  oven 
paa;  han  maa  aldrig  være  modig  undtagen  hvor  de  —  feigt  ere 
Mange;  han  maå  tie,  hvor  han  skulde  tale,  tale,  hvor  han  skulde 
tie;    sige  ja,    hvor   han  skulde  sige  nei,    og   nei,    hvor  han  skulde 

sige  ja;  svare  undvigende  hvor  han  skulde  svare  afgjørende,  afgjø- 
rende  om  det  saa  var  indtil  Blodet;  sove,  hvor  han  skulde  holde 
sig  vaagen,  ja  gjøre  Sit  for  at  holde  Andre  vaagne;  flye  enhver 
Fare.  hvori  den  forladte  Sandhed  kan  stædes,  og  være  med  i  en- 
hver priset  Daarskab;  han  maa  ganske  glemme  Gud  og  Evighedens 
Ansvar  og  Alt,  hvad  der  er  Høit  og  Helligt:  saa  kan  det  maaskee 
lykkes  ham  —  vee  ham!  Det  er,  som  man  jo  seer  af  Chnsti  Ord, 
ikke  blot  det  usleste  Eftermæle,  et  Menneske  kan  efterlade  sig,  at 
Alle  talte  vel  om  ham,  men  det  er  Dommen :  vee  ham,  at  det  lyk- 
kedes ham!  Det  maa  enten  have  været  et  nedrigt  Umenneske,  der 
i  Menneskefrygt  drev  det  til  at  foragte  sig  selv,  eller  det  maa  have 
været  en  falsk  Prophet. 

Det  er  dog  saligt  —  at  lide  Forhaanelse  for  en  god  Sag:  vee 
Eder,  naar  alle  Mennesker  tale  vel  om  Eder.  Der  lades  slet 
ingen  Mislighed  tilbage  om,  hvorledes  Ordet  skal  forstaaes.  Det 
er  saligt  at  lide  Forhaanelse  for  en  god  Sag,  og  Dette  er  Chri- 
stendom. 

Er  Dette  vanskeligt  at  fo/staae?  Ingenlunde.  Er  det  vanske- 
ligt at  sige?  Ingenlunde,  idetmindste  ikke  naar  det  lades  ganske 
ubestemt,  hvem  det  er  der  tales  til.  Men  er  det  muligt  for  Talen 
at  frembringe  een  bestemt  Virkning?  Nei;  hvad  Virkning  Talen 
skal  frembringe,  beroer  paa,  hvo  Tilhøreren  er  Vanskeligheden 
ved  det  Christelige  forekommer  hver  Gang  det  skal  gjøres  nær- 
værende, hver  Gang  det  skal  siges  som  det  er,  og  siges  nu,  i 
dette  Øieblik,  i  dette  bestemte  Virkelighedens  Øieblik,  til  dem, 
netop  til  dem,  som  nu  leve.  Derfor  vil  man  saa  gjerne  holde  det 
Christelige  dog  lidt  paa  Afstand.  Man  vil  enten  ikke  sige  det 
ganske  som  det  er  (saa  er  det  jo  paa  Afstand),  eller  man  vil 
lade  det  forblive  ubestemt,  om  det  ganske  er  dem  som 
nu  leve,  der  tales  til.  Saa  fægter  Taleren  i  Luften  og  siger: 
»saaledes,  saa  forkeert  var  det  for  atten  hundrede  Aar  siden,  og 
for  sytten  hundrede  Aar  siden,  og  for  tusind  Aar  siden,  og  for  tre 
hundrede  Aar  siden,  og  for  hundrede  Aar  siden,  og  for  halvhun- 
drede Aar  siden,  og  for  tre  og  tredive  Aar  siden;  men  nu  er  det 
ikke  saaledes.«  Besynderligt!  Og  naar  man  saa  seer  stivt  paa 
den  forsikkrende  Taler,  om  han  ogsaa  er  ganske  sikker  paa,  hvad 
han  siger,  saa  bliver  han  lidt  urolig  ved  dette  Blik,  der  kommer 
ham  saa  uventet,  lidt  tvivlraadig,  han  forlader  et  Øieblik  det 
Skrevne  og  tilføier  i  et  friere  Foredrag:  »ja,  ja  —  jeg  vil  ikke 
sige,  at  Verden  er  bleven  fuldkommen,  men  ganske  saaledes  er  det 
dog  ikke  nu,  især  ikke  i  den  allerseneste  Tid.«  Besynderligt!  Thi 
saa  meget  er  vist,  naar  man  gaaer  Stykket  omvendt  igjennero,  saa 

var  det  fordum  ganske  som  nu: .  for  sytten  hundrede  Aar  siden 
sagde  man  »saaledes  var  det  for  hundrede  Aar  siden;  men  nu  er 
det  ikke  saaledes,  ja,  ja,  det  er  dog  ikke  ganske  saaledes  nu,  især 
ikke  i  den  allerseneste  Tid«;  og  for  tre  hundrede  Aar  siden  sagde 
man  »saaledes  var  det  for  femten  hundrede  Aar  siden  og  for 
tusind  Aar  siden  og  for  tre  hundrede  Aar  siden,  men  nu  er  det 
ikke  saaledes,  ja,  ja  det  er  dog  ikke  ganske  saaledes  nu,  især  ikke 
i  den  allerseneste  Tid.«  Der  maa  stikke  Noget  under  med  dette 
»den  allerseneste  Tid«.  Ja,  ganske  vist.  Man  gaaer  det  nemlig 
saa  nær  som  muligt,  naar  man  blot  kan  undgaae  at  tale  til  de 
Levende  —  og  de  Levende,  det  er  jo  den  allerseneste  Tid.  Var 
det  en  Forsamling  af  Ynglinge,  der  taltes  til,  saa  vilde  man  vel 
sige  »den  alier  allerseneste  Tid«,  thi  da  de  Gamle  og  de  Ældre 
ikke  vare  tilstede,  saa  kan  man  jo  gjerne  afstraffe  dem,  —  men 
{særdeleshed  de  Afdøde,  dem  afstrafifer  man  paa  Livet,  trods  den 
skjønne  Regel  kun  at  tale  godt  om  de  Afdøde. 

Saaledes  nu  med  Christendommens  Lære  om,  at  det  er  saligt 
at  lide  Forhaanelse.  Skal  dette  siges  i  et  Virkelighedens  Øieblik, 
saa  maa  Talen  jo  forefinde  en  Samling  af  Øieblikkets  Ærede  og 
Anseete.  Er  det  da  til  en  saadan  Forsamling,  den  henvender  sig, 
saa  kommer  Christendoramens  salige  Trøst,  dens  Glæde  til  at  lyde 
som  den  dybeste  Spot.  Dette  ligger  ikke  i  Talen.  Men  vanskeligt 
skulde  vistnok  en  Digter  opfinde  mangen  dybere  Spot  end  denne: 
Christendommens  Lære  om  Salighed  foredraget  for  en  Samling  af 
—  Christne,  som  have  deres  Liv  i  ganske  andre  Bestemmelser,  og 
som  altsaa,  skjøndt  de  kalde  sig  Christne,  helst  vilde  betakke  sig 
for  den  Art  Trøst,  og  som  formodentligen  vilde  finde,  at  det  var 
til  at  blive  gal  over,  at  Det  skulde  være  Trøsten,  det  som  de 
meest  af  Alt  gruede  for.  Tænk  Dig  en  Forsamling  af  verdslig- 
sindede, frygtagtige  Mennesker,  hvis  høieste  Lov  var  i  Alt  et  Træl- 
doms-Hensyn til  hvad  Andre,  hvad  »man«  vil  sige  og  dømme;  hvis 
-eneste  Bekymring  var  hiin  uchristelige,  at  »man  overalt  taler  vel 
om«  dem;  hvis  beundrede  Formaal  var  at  være  ganske  som  de 
Andre;  hvis  eneste  begeistrende  og  hvis  eneste  skrækindjagende 
Forestilling  var  Fleertallet,  Mængden,  dens  Bifald  —  dens  Mishag: 
tænk  Dig  en  saadan  Forsamling  eller  Mængde  af  Menneskefryg- 
tens Tilbedere  og  Dyrkere,  altsaa  en  Forsamling  af  Ærede  og 
Anseete  (thi  hvorledes    skulde    saadanne    Mennesker    ikke    ære    og 

ansee  hinanden,  at  ære  den  Anden  er  jo  at  smigre  sig  selv!)  — 
og  tænk  Dig,  at  denne  Forsamling,  det  skal  (ja,  som  der  staaer  i 
Komedien)  det  skal  være  Christne.  For  denne  christne  Forsam- 
ling prædikes  der  over  disse  Ord :  det  er  saligt  at  lide  Forhaanelse 
for  en  god  Sag! 

Men  det  er  saligt  at  lide  Forhaanelse  for  en  god  Sag! 


VII. 

Han  er  troet  i  Verden. 

1  Tim.  3,  16.  Og  uden  Modiigelse  stor  er  den  Gudfrygtigheds- 
Hemmelighed:  Gud  er  aabenbaret  i  Kjød,  er  retfærdiggjort  i  Aand^ 
seet  af  Engle,  prædiket  iblandt  Hedninger,  troet  i  Verden,  optagen 
i  Herlighed. 


M 


.  T.,  Du  kjender  jo  sagtens  dette  Bibelsted,  kjender  det  fra 
Din  tidligste  Barndom,  Du  kan  det  udenad,  Du  har  ofte,  atter  og 
atter,  hørt  det  anføre,  selv  maaskee  anført  det;  naar  Nogen  hen- 
tyder til  dette  Skriftsteds  Begyndelse,  saa  kan  Du  ud  af  Hukom- 
melsen føle  Resten  til;  naar  En  anførte  et  enkelt  Led,  husker  Du 
strax  det  Øvrige.  Saaledes  har  dette  Skriftsted  for  Hukommelsen 
faaet  en  Afrundethed,  saa  denne  næsten  uvilkaarligt  sammenføier 
hvad  der  for  den  nu  engang  hører  sammen.  Du  kan  begynde 
bagfra  og  forfra  og  midt  i,  men  hvor  Du  begynder  strax  vil  Din 
Hukommelse  være  istand  til  at  faae  det  Hele  samlet,  og  Du  anfører 
det  vel  helst  heelt. 

Dog  er  der  —  men  maaskee  er  det  undgaaet  Din  Opmærk- 
somhed, thi  Hukommelsen  angaaer  det  ikke  —  der  er  en 
meget  mærkelig  Forskjel  mellem  de  enkelte  Udsagn.  Eller  rettere, 
der  er  eet  mellem  dem  •—  dersom  Du  faaer  Øie  paa  det,  eller  det 
ligesom  faaer  Øie  paa  Dig,  saa  forandres  Alt;  det  paa  en  besynderlig 
Maade  bemægtiger  sig  Dig,  saa  det  slet  ikke  falder  Din  Hukom- 
melse ind  at  ville  føle  det  Øvrige  til,  fordi  dette  Led  fik  en  Magt 
over  Dig,  saa  det  snarere  var  Dig,  som  havde  Du,  i  det  Øieblik 
idetmindste,  glemt  alt  det  Øvrige.  Thi,  see,  *Gud  er  aabenbaret  i 
Kjødc,  det  angaaer  ikke  Dig,  det  angaaer  Ham;  »Han  er  retfærdig- 
gjort i  Aand«,  det  angaaer  heller  ikke  Dig,  det  var  Ham,  der  blev 

retfærdiggjort  i  Aand;  det  var  heller  ikke  Dig,  som  *er  seet  af 
Engle«,  det  var  Ham,  og  det  var  Ham,  som  >er  prædiket  blandt 
Hedninger«,  og  Ham,  som  >er  optagen  i  Herlighed.«  Men  dette: 
»Han  er  troet  i  Verden«!  Det  angaaer  Dig,  ikke  sandt,  det  angaaer 
Dig;  tag  Dig  vel  iagt,  bliver  Du  ret  opmærksom  derpaa,  saa  an- 
gaaer det  Dig  ene,  eller  saa  bliver  det  Dig,  som  angik  det  ene  Dig, 
Dig  ene  i  den  hele  Verden! 

Derom  er  det  vi  ville  tale: 

Han  er  troet  I  Verden« 

Altsaa  det  seer  ud,  som  udsagde  Apostelen  blot  noget  Historisk 
om  Christus;  og  det  gjør  han  ogsaa.  Men  midt  i  dette  Historiske 
har  han  anbragt  et  lille  Ord,  der  henvender  sig  til  Dig.  »Han  er 
troet  i  Verden«,  det  er,  har  Du  da  troet  ham?  Der  er  maaskee 
ingen  Maade  at  spørge  paa  saa  indtrængende,  saa  gribende  som 
just  denne.  Naar  man  vil  forelægge  et  Menneske  et  Samvittigheds- 
spørgsmaal,  men  netop  saaledes,  at  det  ret  bliver  et  Samvittigheds- 
spørgsmaal,  altsaa  saaledes,  at  det  ikke  bliver  Noget,  han  skal 
svare  den  Spørgende  ja  eller  nei  paa  (thi  derved  er  Samvittigheds- 
Forholdet  allerede  noget  forstyrret),  men  saaledes,  at  det  bliver  et 
Spørgsmaal,  han  skal  besvare  sig  selv,  saa  dette  Spørgsmaal  sætter 
sig  fast  i  hans  Indre,  ikke  under  ham  Ro,  førend  han  for  Gud 
besvarer  sig  det  selv:  da  kan  man  bære  sig  saaledes  ad.  Man 
fortæller  ham  en  Historie.  Dette  gjør  ham  nu  ganske  tryg;  thi 
han  forstaaer  jo  nok,  at  siden  det  er  en  Historie,  saa  er  det  ikke 
ham,  der  er  Tale  om.  I  denne  Historie  anbringes  et  Ord,  som 
maaskee  ikke  strax  gjør  sin  Virkning,  men  som  saa  nogen  Tid 
efter  pludselig  forvandler  sig  til  Samvittighedsspørgsmaalet  Derved 
bliver  Sagen  jo  just  desto  inderligere.  Paulus  kommer  ikke  til 
Dig  og  spørger  Dig,  om  Du  har  troet,  med  Fordring  at  høre  Dit 
»ja«  eller  Dit  »nei«;  men  han  siger  »Han  er  troet  i  Verden«  —  nu 
er  det  overladt  til  Dig  selv,  til  Din  Samvittighed  at  svare  Dig  selv. 
Det  kan  man  kalde  at  spørge  En  paa  hans  Samvittighed;  og  Den 
det  virker  saaledes  paa,  om  ham  kan  man  sige,  han  forstaaer,  at 
han  bliver  spurgt.  Forunderligt  nok,  der  er  gjennem  Aarhundreder 
skrevet  Fortolkninger  og  Fortolkninger  til  dette  Sted,  der  er  gjort 
Vanskeligheder  og  fjernet  Vanskeligheder,  man  har  gjennemgaaet  hvert 
enkelt  Led  i  vidtløftig  og  udførlig  Udlæggelse :  det  eneste  Led,  der, 
saavidt  mig  bekjendt,  ikke  er  blevet  gjort  til  Gjenstand  for  For- 
tolkning (—  naturligviis  fordi  man  fandt  det  saa  let  at  forstaae,  at 


235 

ethvert  Barn  kan  forstaae  det)  er  just  dette  »Han  er  troet  i  Ver- 
den«. Det  er  ogsaa  saare  let  at  forstaae,  men  pas  dog  vel  paa: 
dette  Led  er  Spørgsraaalet  til  »Dig«. 

Thi  ikke  sandt,  Du  lever  dog  vel  i  Verden.  Naar  der  da 
siges,  Han  er  troet  i  Verden,  saa  er  jo  Anledningen  lagt  Dig  saa 
nær  som  muligt  til  at  spørge  Dig  selv:  har  jeg  da  troet  paa  Ham. 
Men  hvo  er  det  dog  der  spørger?  Ingen,  Ingen!  Dog  Dette  vced 
Du  nok,  at  det  er  det  forfærdeligste,  det  alvorligste  Spørgsmaal, 
det  hvorom  der  maa  siges:  der  er  Ingen,  som  spørger,  og  dog  er 
der  et  Spørgsmaal,  —  og  et  Spørgsmaal  til  »Dig«  personligt. 
Thi  naar  saa  er,  saa  er  det  Samvittigheden  der  spørger.  Du  har 
vel  ogsaa  nok  hørt  Tale  om  hiin  Snilde,  der  meente  det  umuligt, 
at  »Nogen«  kunde  overliste  ham  med  et  Spørgsmaal,  som  han  ikke 
skulde  kunne  besvare  saaledes,  at  Spørgeren  blev  den  Bedragne, 
Du  har  vel  hørt,  at  det  Eneste  han  frygtede,  forvisset  om,  at  han 
vilde  komme  tilkort,  var,  naar  det  var  »Ingen«,  der  spurgte  ham. 
Du  har  vel  selv  fornummet  den  Høitidelighed,  der  kan  være  i 
Skovens  Eensomhed,  derude  i  det  Frie,  naar  man  er  ganske  alene, 
i  Nattens  Stilhed,  naar  Alt  sover,  det  vil  sige,  hvor  høitideligt  det 
er,  naar  der  er  »Ingen«;  saasnart  der  er  »Nogen«,  er  Høitidelig- 
heden  mindre.  Der  hvor  der  »Ingen«  er,  som  spørger,  og  hvor 
der  dog  er  et  personligt  Spørgsmaal,  der  er  en  Usynlig  den  Spør- 
gende, der  har  »Du«  i  dybeste  Forstand  med  Dig  selv  at  gjøre,  og 
dette  er  Samvittigheds- Forholdet.  Derfor  har  dette  Spørgsmaal  en 
saa  frygtelig  Magt;  thi  naar  Nogen  spørger  Dig,  saa  kan  Du  see 
at  bedrage  ham,  hvis  det  ikke  behager  Dig  at  svare  ham,  eller  Du 
kan  blive  vred  paa  ham,  opbragt  spørge  ham,  hvo  han  er,  at 
han  tør  spørge  Dig,  hvad  Ret  han  har  dertil;  men  her,  her  er 
det  —  Ingen! 

Han  er  troet  i  Verden.  Ja,  det  er  ganske  vist;  Du  veed, 
hvor  mange  Tusinder  der  have  troet  paa  Ham,  have  levet  i  denne 
Tro,  og  ere  døde  i  denne  Tro.  Og  dog,  nei,  det  er  ikke  saa. 
Dersom  Du  ikke  selv  troer,  saa  kan  Du  ikke  vide,  om  noget  eneste 
Menneske  har  troet  paa  Ham;  og  dersom  Du  selv  troer,  saa  veed 
Du,  at  Han  er  troet  i  Verden,  at  der  er  Een,  der  har  troet  paa 
Ham.  Det  ene  Menneske  kan  ikke  skue  ind  i  det  andet  Menneskes 
Hjerte,  hvor  Troen  boer,  eller  rettere,  hvor  det  sees  om  Troen  er 
der  eller  ikke,  det  er,  kun  den  Enkelte  veed  det  med  sig  selv  for 
Cud  sig  selv  betræffende,  om  han  troer  eller  ikke.    Enhver  Anden 

maa  nøies  med  Forsikkringen.  Altsaa,  Du  kan  ikke  vide,  at 
saa  og  saa  mange  Tusinder  have  troet,  Du  veed  kun  (thi  hvad  der 
ikke  kan  vides,  det  vil  Du  dog  vel  ikke  gjøre  Fordring  paa 
eller  give  Dig  Udseende  af  at  vide),  at  saa  og  saa  Mange  have 
forsikkret,  at  de  have  troet,  at  saa  og  saa  Mange  ere  døde  for 
denne  Tro  —  dog,  hvad  siger  jeg,  det  veed  Du  jo  ikke,  Du  veed 
blot,  at  de  er  blevne  ihjelslagne  for  denne  Tro  (af  dem  —  som 
dog  ikke  kunde  vide  om  de  havde  denne  Tro),  og  at  de  have  for- 
sikkret, at  de  døde  for  denne  Tro.  Mere  veed  Du  ikke.  Dette 
ligger  ikke  i,  at  din  Viden  er  indskrænket,  men  det  ligger  i  den 
Indskrænkning,  der  er  sat  for  al  menneskelig  Viden,  at  den  nemlig 
ikke  er  Hjertekjenderens  Alvidenhed.  Dette  ligger  ikke  i,  at  Du 
kun  kjender  faa  Mennesker,  tværtimod,  jo  flere  Mennesker  Du 
tænker  paa,  desto  mindre  kunde  der  naturligviis  være  Tale  om  at 
trænge  ind  i  deres  Inderste,  desto  nødvendigere  at  nøies  med 
Forsikkringen.  Men  selv  hvis  Du  udvalgte  et  eneste  Menneske, 
som  Du  gjorde  til  Gjenstand  for  hele  Din  Opmærksomhed  —  om 
han  er  Troende,  kan  Du  ikke  vide,  Du  kan  kun  vide,  at  han  foi^ 
sikkrer  det.  Dersom  Du  aldrig  selv  har  været  forelsket,  saa  veed 
Du  heller  ikke,  om  der  nogensinde  er  blevet  elsket  i  Verden, 
skjøndt  Du  veed,  hvor  Mange  der  have  forsikkret  at  have  elsket, 
forsikkret  at  have  ofTret  deres  Liv  for  Elskov.  Men  om  de  virke- 
ligen  have  elsket,  det  kan  Du  ikke  vide;  og  hvis  du  selv  har 
elsket,  saa  veed  Du,  at  Du  har  elsket.  Den  Blinde  kan  dog  ikke 
vide  Farve-Forskjellen;  han  maa  nøies  med,  at  Andre  have  for- 
sikkret ham,  at  den  er  til,  og  at  den  er  saa  og  saa. 

Siig  ikke,  at  Dette  er  at  spænde  Tanken  altfor  høit,  at  det  er 
Overspændthed.  O,  langtfra.  Dette  er  just  Alvor.  Thi  hvad  er  dog 
Alvorligere  end  det  Spørgsmaal,  om  »Duc  har  troet,  eller  ikke. 
See,  derfor  ligger  det  i  Troens  Væsen  at  afværge  al  Nysgjerrighed 
for  at  samle  hele  Sindet  paa  Alvoren;  see,  derfor  ligger  det  i 
Troens  Væsen,  for  Alt  at  ville  hindre  denne  Vildfarelse,  at  man 
saadan  kan  faae  eller  have  Troen  paa  anden  Haand.  Og  derfor 
er  det  Dig  tjenligt  ret  at  forstaae,  at  Du  virkelig  ikke  kan  vide, 
om  et  andet  Menneske  har  troet,  det  er  Dig  tjenligt,  for  at  al  den 
Sindets  Kraft  og  Opmærksomhed,  der  ellers  adspredt  kunde  spildes 
paa  at  sysle  med  Spørgsmaalet  om  og  Nysgjerrighed  efter  Andres 
Tro,  kan  blive  samlet  i  Alvorens  Tjeneste,  at  Du,  istedetfor  let- 
sindigt at  løbe  med  —  i  at  gaae  Glip  af  Troen,  kommer  til  at  føle 
hele  Vægten  af,  at  det  er  Dig,  om  hvem  det  gjælder,  at  Du  ene  er 
anviist  Dig  selv.  Intet,  slet  Intet  har  med  Andre  at  gjøre,  men  desto 
Mere,   eller  rettere  Alt  med  Dig  selv,  at  Du  virkeligen  betrætfende 

Troen  Intet  kan  vide  om  Andre.  Thi  historisk  er  det  Spørgs- 
maalet,  hvor  Mange  der  have  troet  —  det  er  det  Spørgsmaal,  som 
Historien  gjør;  men  Troen  er  jo  dog  vel  ikke  Historien.  Troens 
Spørgsmaal  er  derimod  til  iDig«:  har  »Duc  troet?  Dette  Spørgs- 
maal  angaaer  Troen,  det  andet  Historien.  Troen  forholder  sig  til 
Personligheden;  men  personligt  forstaaet  er  det,  naar  jeg  har 
troet,  det  Ligegyldige,  om  hvor  Mange  og  hvor  Mange  der  ogsaa 
have  troet;  og  naar  jeg  ikke  har  troet,  det  Ligegyldige,  hvor 
Mange  og  hvor  Mange  der  have  troet  eller  ikke  have  troet. 

Historisk  er  det  Spørgsmaalet,  hvor  Mange  der  have  troet. 
»Og  da  der  nu  er  saa  Mange  og  saa  Mange,  saa  Utallige,  der  have 
troet,  saa  er  det  da  ikke  Noget  at  gjøre  Ophævelse  over,  om  jeg 
har  Troen  eller  ikke;  jeg  har  den  da  vel  sagtens,  siden  saa  Mange 
have  den.  Nei,  var  Troen  Noget  man  var  ene  om,  ja,  da  var  det 
en  anden  Sag. c  Men  Troen  er  Du  just  ene  om  —  dersom  Du 
har  den;  dersom  du  ikke  er  ene  om  den,  saa  har  Du  den  heller 
ikke.  Er  dette  afsindig  Forfængelighed,  er  det  et  hovmodigt  Van- 
vid, der  kun  kan  føre  til  at  tabe  Forstanden?  Nei,  det  er  Alvor,  det 
Eneste,  der,  hvis  Du  ikke  har  Troen,  kan  føre  Dig  til  at  faae  den; 
<)et  Eneste,  der  hvis  Du  har  Troen,  kan  bevare  Dig  i  den.  Er  det 
maaskee  ogsaa  afsindig  Forfængelighed,  er  det  ogsaa  et  hovmodigt 
Vanvid,  at  Du,  naar  Døden  berøvede  Dig  den  Elskede,  da  ikke  vil 
forstaae.  Intet  høre  om,  men  kun  væmmes  for  denne  Tale  som 
for  en  Afskyelighed:  at  der,  hvis  man  antager,  at  Jordkloden  er 
beboet  af  flere  tusind  Millioner  Mennesker,  jo  hver  Dag  døer  i 
tusindviis,  og  formodentligen  ogsaa  hver  Dag  mange  Elskede?  Jeg 
troede,  at  det  var  Vanvid,  om  et  Menneskes  Sjel  var  blevet  saaledes 
forflygtiget,  saa  svækket,  saa  modbydeligt  historisk  udsvævende,  at 
det  ganske  kunde  undgaae  ham,  at  Den,  der  døde,  var  »hans« 
Elskede;  jeg  troede,  at  det  var  det  sikkreste  Beviis  for,  at  han 
aldrig  havde  elsket.  Derimod  troede  jeg,  at  det  var  elskeligt,  i 
Sandhed  menneskeligt,  at  det  var  Alvor,  forsaavidt  Alvor  kan  for- 
holde sig  til  Elskov,  naar  den  Elskende  i  sin  Sorg  over  Tabet  af 
den  Elskede  kun  forstod  Eet,  at  det  var  hans  Elskede,  at  det  var 
ham,  der  havde  tabt  sin  Elskede.  Og  saaledes  vilde  jeg  ogsaa 
aosee  det  for  Vanvid,  Beviis  paa  en  saadan  Svækkelse  derinde,  at 
der  ikke  kunde  være  Tale  om  Alvor,  hvis  Nogen  Aar  ud  og  Aar 
ind  kunde  ramse  dette  Bibelsted  »Han  er  troet  i  Verden,  Han  er 
troet  i  Verden«,  uden  at  falde  paa  det  Spørgsmaal,  har  jeg  da 
troet  paa  Ham. 

Han  er  troet  i  Verden.  Altsaa,  Den,  der  forstod  Paulus, 
han  forstaaer,  at  her  er  et  Spørgsmaal.     Men  dersom  nu  han,  der 

forstod  det,  vilde  svare  >ja,  ganske  vist  er  Han  troet  i  Verden, 
det  kan  man  med  hvert  Aarhundrede  sige  med  mere  og  mere 
Føle;  bestandigt  Flere  og  Flere  ere  blevne  Troende,  overalt  er 
Christendommen  bleven  udbredt,  og  især  da  siden  Americas  Op- 
dagelse«: mon  ikke  Paulus  vilde  være  tilmode  som  man  er  det, 
ak,  naar  man  taler  med  en  Sindssvag.  Thi  vistnok  er  det  Sinds- 
svaghed, som  hiin  snaksomme  Mand  bestandigt  at  tale  om  sig 
selv  og  sin  Smule  Reise;  men  det  er  ogsaa  Sindssvaghed,  naar 
man  spørges  om  Troen,  da  at  tale  om  hele  Verden,  kun  ikke  om 
sig  selv. 

Men  Den,  der  forstod  Spørgsmaalet  og  svarede  tjeg  har  troet 
paa  Ham«,  han  forstod  sig  selv.  Og  hvis  han  svarede  >)eg  har 
ikke  troet  paa  Ham«,  saa  forstod  han  dog  sig  selv.  Istedetfor 
det  Historiske  »Han  er  troet  i  Verden«,  er  det  Personlige  »jeg 
har  troet  paa  Ham«,  naar  den  Enkelte  siger:  jeg  har  troet 
paa  Ham. 

»Jeg  har  troet  Meget  i  Verden,  hvad  paalidelige  Mænd  have 
fortalt  mig  om  Ting,  jeg  ikke  selv  har  hørt  eller  seet,  jeg  har 
troet  Historiens  Vidnesbyrd;  i  det  daglige  Liv  har  jeg  paa  saa 
mangfoldig  Maade  troet  Andre.  Der  er  iblandt  hvad  jeg  saaledes 
har  troet  meget  Ubetydeligt,  som  er  glemt  Dagen  efter,  Meget,  som 
dog  nogen  Tid  har  beskjeftiget  mig.  Meget,  som  jeg  har  forvandlet 
til  min  Sjels  Eiendom  og  nødigt  opgav  —  men  dog,  lad  saa  være^ 
det  Altsammen  være  usandt:  dette  Tab  kunde  jeg  endnu  forvinde. 
Men  jeg  har  troet  paa  Ham  —  er  jeg  ogsaa  her  bedragen,  saa  er 
jeg  ikke  blot  den  Elendigste  af  Alle,  men  saa  er  mit  Liv  i  sin 
dybeste  Rod  tilintetgjort,  saa  kan  alt  Andet  hverken  gavne  eller 
skade.  Thi  ikke  har  jeg  holdt  Tiden  hen  Aar  efter  Aar,  ventende 
paa  ny  og  ny  Sikkerhed  for  at  turde  troe,  nei,  jeg  har  med  en 
Evighedens  Afgjørelse  forsikkret  mig  mit  Liv  ved  at  troe  paa  Ham 
—  er  Han  et  Blendværk,  saa  er  mit  Liv  tabt.  Men  saaledes  er 
det  ikke,  det  troer  jeg.  Jeg  har  gjennemlidt  ogsaa  denne  Anfæg- 
telse, paa  den  Usikkerhed  at  sætte  Alt  ind,  hvilket  er  at  troe. 
Men  Troen  har  seiret,  jeg  troer  paa  Ham.  Vil  Nogen  sige  til  mig 
»men  dersom!«,  det  forstaaer  jeg  ikke  mere.  Jeg  har  forstaaet  det 
een  Gang,  i  Afgjørelsens  Øieblik,  nu  forstaaer  jeg  det  ikke  mere. 
Vil  Nogen  blive  angest  og  bange  paa  mine  Vegne,  at  jeg  paa  et 
»dersom«  eller  trods  et  »dersom«  har  vovet  mig  saaledes  ud:  da 
beklage  han  ikke  mig,   men  hellere   sig  selv.     Jeg   lever   ikke   paa 

noget  dersom.  Jeg  har  stik  imod  et  dersom,  ængstet  af  dette  der- 
som, vovet  mig  ud  (det  kaldes  at  vove),  nu  troer  jeg.  Men  Det, 
som  først  maa  forstaaes,  inden  man  griber  Troen,  det  Ord  der- 
som, det  er  saa  igjen  det  Ord  og  det  hvad  Troen  mindst  for- 
staaer.  c 

Saaledes  maatte  vel  den  Enkelte  tale.  Og  lad  ham  saa  tale 
videre,  at  han  kan  fortolke  dette  Led  i  hiint  Skriftsted,  det  Led, 
som  ellers  aldrig  fortolkes.  Det  er  vistnok  ingen  bestemt  Enkelt 
her  taler,  hverken  Dig  eller  mig,  det  er  saaledes  et  digterisk 
Forsøg;  kun  dette  vil  Talen,  den  vil  gjøre  det  aabenbart,  hvorledes 
der  tales  som  Enkelt 

»Jeg  har  beundret  hvad  Ædelt  og  Stort  og  Herligt  der  er 
frembragt  blandt  Mennesker.  Ikke  mener  jeg,  at  jeg  kjender  det 
Altsammen,  men  jeg  veed,  at  i  Forhold  til  hvad  jeg  har  kjendt 
deraf,  er  min  Sjel  ikke  ubekjendt  med  Beundringens  Lyst,  dens 
salige  Glæde,  dens  paa  een  Gang  nedtrykkende  og  opløftende 
Glæde,  saa  jeg  veed  hvad  det  er  at  beundre.  Maaskee  er  det  kun 
lidt  af  det  Store  jeg  har  kjendt,  det  gjør  her  Intet  til  Sagen;  ja, 
hvis  det  var  saa,  det  vilde  i  denne  Forbindelse  (hvor  der  ikke  er 
Tale  om  hvor  Meget  man  har  beundret,  men  om  hvor  meget 
man  har  beundret  Det  man  har  beundret)  snarere  gjøre  til  end 
fra,  hvis  det  var  saa,  at  jeg  med  heel  Hengivenhed,  glad,  begeistret 
har  beundret  det  Lidet  jeg  kjendte.  Jeg  har,  for  at  tage  hvad  der 
vel,  menneskelig  talt,  staaer  eneste  i  Verden,  og  hvad  man  jo  og- 
saa  pleier  at  rykke  Christendommen  nærmest,  jeg  har  beundret 
hiin  Oldtidens  ædle,  eenfoldige  Vise.  Ved  at  læse  om  ham  har 
mit  Hjerte  banket  heftigt  som  hiin  Ynglings,  naar  han  samtalede 
med  ham;  Tanken  om  ham  har  været  min  Ungdoms  Begeistring 
og  udfyldt  min  Sjel;  jeg  har  længtes  efter  Samtalen  med  ham 
ganske  anderledes  end  efter  at  tale  med  noget  Menneske,  med 
hvem  jeg  nogensinde  har  talet;  jeg  har  fra  Selskabet  med  Dem, 
der  have  begrebet  Alt  og  vide  at  tale  om  alt  Muligt,  mange  mange 
Gange  sukket  efter  hans  Uvidenhed,  og  efter  at  høre  ham,  der 
altid  sagde  det  Samme  —  »og  om  det  Sammec.  Jeg  har  beundret 
hans  Viisdom,  at  han  i  Viisdom  blev  eenfoldig!  At  han  i  Viisdom 
blev  eenfoldig,  saa  han  kunde  fange  de  Kloge!  At  han  i  Viisdom 
blev  eenfoldig,  saa  han  uden  at  have  mange  Tanker  og  uden  at 
gjøre  mange  Ord  kunde  offre  sit  Liv  i  Sandhedens  Tjeneste:  o, 
rørende  Eenfoldighed !     At  han  med  Døden  for  Øine  talte    om   sig 

selv,  den  Domfældte,  lige  saa  eenfoldigt  som  nogensinde  paa  Tor- 
vet med  en  Forbigaaende  om  det  meest  Daglige;  at  han  med  Gift- 
bægeret i  Haanden,  bevarende  den  skjønne  Festlighed,  talte  lige 
saa  eenfoldigt  som  nogensinde  ved  Gjestebudet:  o,  ophøiede  Een- 
foldighed!  —  Men  jeg  har  aldrig  troet  paa  ham,  det  er  aldrig 
faldet  mig  ind.  Jeg  finder  det  og  ikke  Viisdom  eller  Dybsind  at 
være,  at  anstille  en  Sammenligning  mellem  ham,  den  eenfoldige 
Vise,  og  Ham,  paa  hvem  jeg  troer:  jeg  finder  det  er  Gudsbespot- 
telse. Saasnart  jeg  betænker  min  Saligheds  Sag,  da  er  han,  den 
•eenfoldige  Vise,  mig  en  høist  ligegyldig  Person,  en  reen  Ubetyde- 
lighed, et  Intet.  Jeg  kunde  heller  ikke,  ikke  faae  det  ind  i  mit 
Hoved  eller  i  mit  Hjerte  ei  heller  over  mine  Læber  at  svare  paa 
det  —  gudsbespottelige  Spørgsmaal,  hvem  jeg  skylder  meest  af 
disse  Tvende:  den  eenfoldige  Vise  eller  Ham,  paa  hvem  jeg  troer. 
Men  derimod  kan  jeg  sandeligen  sVare  paa  det  Spørgsmaal,  hvem 
jeg  skylder  meest  —  skulde  jeg  ikke  vide,  hvem  jeg  skylder  meest, 
meest  af  Alle,  meest  uden  al  Sammenligning.  Ham  nemlig,  paa 
hvem  jeg  har  troet,  Han,  der  har  sat  sit  Liv  til  ogsaa  for  mig; 
sat  Livet  til,  ikke  som  et  Menneske  kan  gjøre  det  for  et  andet, 
for  at  bevare  den  Andens  Liv,  nei  for  at  give  mig  Livet.  Thi 
uden  Ham  er  det  ligegyldigt  enten  jeg  lever  eller  døer,  en  tom 
Talemaade,  at  En  har  frelst  mit  Liv,  naar  dette  Liv,  han  frelste 
mig,  dog  er  at  være  død.  Men  Han  er  Livet,  Ham  skylder  jeg, 
evig  forstaaet,  Livet,  Ham  paa  hvem  jeg  troer.« 

»Jeg  hænger  i  den  Følelse,  i  hvilken  jeg  er  mig  selv,  fast  ved 
det  Menneske,  hvem  jeg  skylder  Livet,  i  sønlig  Hengivenhed:  men 
jeg  beder  mig  fritaget  for  at  besvare  det  Spørgsmaal,  hvem  af 
disse  jeg  skylder  meest,  ham,  Faderen,  eller  Ham,  paa  hvem  jeg 
har  troet.  Dersom  det  fordredes  af  mig,  det  vil  sige,  dersom  Han 
fordrede  det  af  mig,  saa  vil  jeg  ikke  tage  i  Betænkning  at  saare 
mig  selv  saa  inderligt  som  intet  Menneske  kunde  saare  mig,  at 
slippe  Sønnens  Kjerlighed  —  af  Kjerlighed  til  Ham,  paa  hvem  jeg 
troer.  Jeg  elsker  min  Hustru  som  mit  eget  Selv;  hvis  det  var 
muligt,  at  hun  kunde  blive  mig  utro,  jeg  vilde  sørge  som  Den, 
der  i  denne  Henseende  paa  den  tungeste  Maade  havde  tabt  sit 
Alt,  fordi  jeg  kun  kunde  elske  Een;  naar  Døden  berøver  mig 
hende,  vil  jeg  tilstaae,  og  i  min  Døds  Øieblik  vil  jeg  atter  tilstaae, 
hvad  jeg  altid  har  sagt,  at  hun  var  min  eneste  Elskov.  Men  der- 
som Han,  paa  hvem  jeg  troer,  dersom  det  var  muligt,  at  Han  for- 
langte det  af  mig:  jeg  slipper  denne  Elskov  —  af  Kjerlighed  til 
Ham,  paa  hvem  jeg  troer.  Jeg  bærer  taalmodigt  mit  eget  Tab,  og 
jeg  bærer  al  hendes  Vrede   og  Misforstand,    fordi    hun    ikke    kan 

forstaae  mig,  indtil  hun  i  Evigheden  vil  forstaae  mig  —  det  vil 
Han  sørge  for,  paa  hvem  jeg  troer.  Jeg  elsker  mine  Børn ;  jeg 
vil  for  dem  gjøre  Alt,  hvad  der  staaer  i  et  Menneskes  Magt,  jeg 
Tilde  ikke  vide,  hvorledes  jeg  noksom  skulde  takke  Den,  der  ved 
Raad  og  Daad  i  Sandhed  var  mig  hebjælpelig  i  at  gavne  dem ;  jeg 
lader  mit  Liv  for  dem:  men  dersom  Han,  paa  hvem  jeg  troer, 
dersom  det  var  muligt,  at  Han  kunde  forlange  det  af  mig,  jeg 
slipper  denne  Kjerlighed  —  af  Kjerlighed  til  Ham,  paa  hvem  jeg 
troer.  Jeg  paatager  mig  troende  Lidelsens  Smerte  og  Ansvarets 
Byrde^  bærer  taalmodigt  enhver  Fordømmelsens  Dom  over  mig, 
selv  de  Elskedes,  indtil^  de  engang  i  Evigheden  ville  forstaae  mig 
—  det  vil  Han  sørge  for,  paa  hvem  jeg  troer.  —  Og  saaledes 
elsker  jeg  Meget,  paa  forskjellig  Maade,  i  forskjellig  Grad;  men 
dersom  Han,  paa  hvem  jeg  troer,  fordrer  det  af  mig,  jeg  slipper 
al  denne  Kjerlighed  —  af  Kjerlighed  til  Ham,  paa  hvem  jeg 
troer.« 

>Og  vilde  Nogen  sige  til  mig  »det  var  dog  et  rædselsfuldt 
dersom;  hvorledes  er  det  muligt  at  holde  Livet  ud  med  et  saa- 
dant  dersom,  der  jo  maa  dræbe  al  Livslyst,  med  et  saadant  der- 
som i  Mulighedens  Spindelvæv  svævende  over  Dit  Hoved?  Og  er 
det  dog  ikke  derhos  en  Art  Troløshed  at  leve  i  alle  disse  Livets 
Forhold,  i  de  inderligste  Forhold  til  andre  Mennesker,  og  saa 
nogensinde  at  have  tænkt  sig  et  saadant  dersom:«  saa  vilde  jeg 
svare.  Ja  vist  er  det  rædselsfuldt  dette  dersom,  skrækindjagende, 
det  har  jeg  fornummet  i  Afgjørelsens  Øieblik,  da  jeg  blev  Troende. 
I  denne  Forfærdelse  ligger  Troens  Vovestykke.  Men  sandeligen, 
man  kan  leve  under  dette  dersom,  og  ikke  føle  det  som  en  Ange- 
stens  Vægt,  men  som  en  Velsignelse  over  sig.  Thi  at  dette  dersom 
har  været  til  for  mig,  hører  med  til  Pagten  med  Ham,  og  igjen- 
nem  dette  dersom  velsigner  Han  hvert  mit  Forhold  til  hvad  der 
«r  mig  gavnligt  at  elske.  Uden  dette  dersom  er  det  umuligt  at 
troe,  thi  saa  vidt  skal  Troens  Lydighed  gaae;  men  deraf  følger 
ikke,  at  Han  fordrer  dette  af  mig.  Og  jeg  troer,  at  det  er  Hans 
Villie,  at  Sønnen  skal  elske  Faderen,  Manden  Hustruen,  Faderen 
Børnene,  og  saaledes  fremdeles  —  jeg  troer  det  er  Hans  Villie, 
hvis  der  ikke  er  en  Troens  Forskjel  dem  imellem.  •  Saa  er  det 
dog  vel  ingen  Troløshed,  at  jeg  kjender  et  saadant  dersom  —  det 
er  dog  vel  kun  Troløshed  mod  dem,  der  ikke  kjende  og  ikke  ville 
kjende  Ham,  Troløshed  mod  dem,  som  ikke  have  og  ikke  ville 
have  Troen.  Saa  er  det  da  vel  ogsaa  umuligt,  at  jeg  paa  Grund 
af  dette  dersom  (min  Sjels  Frygt  og  Bæven,  men  ogsaa  min  Kjer- 
lighed, min  eneste,  thi  i  den  elsker  jeg  Ham,   paa  hvem  jeg  troer) 

skulde  føle  mig  fremmed  i  mine  Elskedes  Kreds,  med  hvem  jeg 
har  Troen  tilfælles.  Men  vistnok  føler  jeg  mig  fremmed  i  Christen- 
heden, forsaavidt  da  hele  Christenheden  skal  være  lutter  Cbristne, 
mere  fremmed  end  om  jeg  levede  blandt  Hedninger.  Thi  ikke 
kan  et  Menneske  finde  sig  saa  fremmed  ved,  at  De,  der  have  en 
anden  Tro,  en  anden  Gud,  ere  ligegyldige  for  hans  Tro,  som  han 
maa  føle  sig  fremmed  ved,  at  De,  der  sige  sig  at  have  den  samme 
Tro,  ere  ligegyldige  —  ved  det  Samme.  Eet  er  det  jo  at  være 
ligegyldig  mod  hvad  der  beskjefUger  mig,  naar  man  selv  har  noget 
Andet,  som  beskjeftiger  En,  et  Andet,  at  Tvende  beskjeftige  sig. 
med  det  Samme,  og  at  saa  den  Ene  er  saa  ligegyldig  derved,  den 
Anden  saa  beskjeftiget  dermed  —  og  at  det  saa  er  det  Samme, 
der  beskjeftiger  Begge!  Jeg  føler  mig  fremmed  i  Christenheden, 
fremmed  ved,  at  hvad  der  beskjeftiger  mig  tidlig  og  sildig,  at 
derom  mener  man  i  Christenheden,  at  det  i  det  Høieste  kun  kan 
beskjeftige  dem  saaledes,  hvis  Levebrød  det  er,  men  at  det  forøv- 
rigt var  sært  og  overspændt,  om  Nogen  saaledes  vilde  beskjeftige 
sig  dermed.  Jeg  slutter  heraf  Intet,  betræifende,  hvorvidt  dog  vir- 
kelig alle  De,  som  leve  i  Christenheden,  ere  Troende;  jeg  veed 
overhovedet  Intet  om  Andre  betræifende  Troen.  Men  det  veed 
jeg,  »Han  er  troet  i  Verden«,  og  det  veed  jeg  ganske  simpelt  deraf,, 
at  jeg  har  troet  og  troer  paa  Ham.« 

M.  T.,  dette  er  dog  vel  ogsaa  en  Troesbekjendelse,  eller  dog 
en  Troens  Bekjendelse.  Vistnok  fordres  der,  for  at  et  Menneske 
skal  være  en  Christen,  at  det  er  noget  Bestemt,  han  troer;  men 
lige  saa  vist  fordres  der  ogsaa,  at  det  er  ganske  bestemt,  at 
»han«  troer.  I  samme  Grad  som  Du  henleder  Opmærksomheden 
udelukkende  paa  det  Bestemte,  han  skal  troe,  i  samme  Grad 
kommer  »han«  bort  fra  Troen.  I  samme  Grad  som  man  giver 
det  Udseende  af,  at  det  skal  være  saa  vanskeligt  at  faae  bestemt^ 
hvad  det  er  et  Menneske  skal  troe,  i  samme  Grad  leder  man  Men- 
neskene bort  fra  Troen.  Gud  lader  ikke  en  Fiske-Art  blive  til  i 
en  bestemt  Sø,  uden  at  jo  ogsaa  den  Plante  voxer  der,  som  er 
dens  Næring.  Man  kan  altsaa  slutte  paa  to  Maader:  denne  Plante 
voxer  her,  ergo  findes  denne  Fisk  ogsaa  her;  men  endnu  sikkrere: 
denne  Fisk  findes  her,  ergo  voxer  denne  Plante  her.  Men  sande- 
ligen,  saalidet  som  Gud  lader  en  Fiske-Art  blive  til  i  en  bestemt 
Sø,  uden  at  jo  ogsaa  den  Plante  voxer  der,  som  er  dens  Næring: 
saa  lidet  skal  Gud  lade  Den  uvidende  om,  hvad  han  skal  troe,. 
Den,  der  var  i  Sandhed  bekymret.  Det  vil  sige.  Trangen  fører 
Næringen  med  sig,  det  Søgte  er  i  den  Søgen,  der  søger  det,  Troen 
i  Bekymringen  over  ikke  at  have  Troen,  Kjerligheden   i   den  Selv- 

bekymring  ikke  at  elske.  Trangen  fører  Næringen  med  sig  — 
o,  saa  nær  er  den,  det  siger  jo  Ordet,  saa  nær  er  den,  naar  blot 
Trangen  er  der*  Trangen  fører  Næringen  med  sig,  ikke  ved  sig 
selv,  som  frembragte  Trangen  Næringen,  men  i  Kraft  af  en  Guds 
Bestemmelse,  der  føier  dette.  Trangen  og  Næringen,  sammen,  saa 
man  altsaa,  naar  man  siger  Dette  er  saaledes,  maa  tilføie,  saa  vist 
som  der  er  en  Gud  til;  thi  var  Gud  ikke  til,  saa  var  Dette  heller 
ikke  saaledes.  Lad  Dig  ikke  bedrage  af  det  Tilsyneladende.  Det 
daglige  Sprog  mellem  Menneske  og  Menneske  indeholder  megen 
Skuffelse.  Naar  saaledes  En  siger  9Jeg  havde  fuldt  besluttet  at 
vove  Det  og  Det  for  den  og  den  Sag,  men  saa  var  det  Den  og 
Den,  der  fik  mig  fra  min  Beslutninger  saa  lyder  dette  meget  an- 
tageligt. Men  Den,  der  kjender  det  menneskelige  Hjerte,  seer 
meget  godt  Sammenhænget:  Manden  har  ikke  i  dybeste  Forstand 
været  besluttet;  thi  saa  havde  han  ikke  henvendt  sig  til  Den  og 
Den,  men  handlet.  Den,  hvem  en  Forelskelse  ikke  gjør  taus,  er 
ikke  forelsket,  og  ligesaa  med  den  sande  Beslutning.  Saaledes  og- 
saa  naar  En,  der  lever  i  Christenheden,  siger,  han  vilde  saa  gjerne 
troe,  naar  han  blot  kunde  faae  det  bestemt,  hvad  han  skal  troe. 
Det  lyder  meget  antageligt,  og  dog  er  der  Svig  deri;  han  vil  ikke 
ud  i  de  Farer  og  Afgjørelser,  hvor  Troen  bliver  til,  han  vil  ikke 
blive  ene,  ene  i  Aandens  Livsfare,  derfor  taler  han  om  denne  Van- 
skelighed; han  vil  ikke  i  sin  Sjels  Angest  sætte  Alt  paa  Spil,  der- 
for taler  han  anderledes.  Thi  Han,  der  er  Troens  Gjenstand,  Han 
er  dog  vel  et  Menneske  adskilligt  nærmere  end  paa  en  Afstand  af 
atten  hundrede  Aar,  gjennem  Traditionens  Dykker-Forbindelse, 
eller,  hvis  her  blev  mindste  Tvivl,  gjennem  atten  Aarhundreders 
Slnkerier  og  mulige  Misforstaaelser.  Den  nærmeste  Vel,  det  er 
Livsfarens;  den  mageligste,  som  dog  ikke  fører  til  Troen  er,  at 
faae  travlt  med,  at  man  ikke  kan  faae  det  historisk  bestemt,  hvad 
det  er  man  skal  troe.  Den  sikkreste  Efterretning  faaes  i  Livsfaren, 
hvor  man  hører  (det,  man  i  Grunden  veed)  med  en  Tydelighed, 
som  kun  Livsfare  giver;  thi  i  Livsfare  bliver  man  uendelig  lyd- 
hør, og  er  det  man  skal  høre  uendelig  nær.  Enhver,  der  lever  i 
Christenheden,  har,  hvad  jo  endog  Regjeringen  sørger  for,  ordent- 
ligviis  faaet  mere  end  Kundskab  nok  i  Christendommen;  Mange 
have  snarere  maaskee  faaet  megen  for  megen.  Det,  der  fattes,  er 
vistnok  noget  ganske  Andet,  er  den  hele  Sindets  inderlige  Omdan- 
nelse, hvorved  et  Menneske  i  Aandens  Livsfare  kommer  til  for  Al- 
vor, i  sand  Inderlighed  at  troe  dog  Noget  —  af  det  meget  Christe- 
lige,  han  veed.  Enhver,  der  lever  i  Christenheden,  har  ubetinget 
ordentligviis  Kundskab  nok  i  Christendommen,  for  at  kunne  anraabe 

og  paakalde,  for  bedende  at  kunne  henvende  sig  til  Christum. 
Gjør  han  det,  med  Inderlighedens  Trang  i  Hjertets  Oprigtighed, 
saa  vorder  han  nok  en  Troende.  Er  det  blot  for  Gud  ganske  be- 
stemt, at  dette  Menneske  føler  Trang  til  at  troe,  saa  faaer  han  nok 
ganske  bestemt  at  vide,  hvad  det  er  han  skal  troe.  Det  Omvendte 
er:  uden  Trang  til  at  troe,  granskende,  grublende  og  grundende, 
mere  og  mere  smaaligt  at  ville  spilde  Aar  efter  Aar  af  sit  Liv  og 
tilsidst  sin  Salighed  paa  at  faae  det  ganske  og  ganske  indtil  Prik- 
ken over  et  Bogstav  bestemt,  hvad  man  skal  troe.  Dette  Omvendte 
er  et  tomt  Spilfægteri,  der  blot  bliver  sig  selv  mere  og  mere  vig- 
tigt, eller  det  er  et  videnskabeligt  lærd  Væsen  paa  urette  Sted,  alt- 
saa  et  videnskabeligt  lærd  Uvæsen,  eller  det  er  en  feig,  umenne- 
skelig, og  forsaavidt  ogsaa  ugudelig  Frygtagtighed. 

LUC.  XXII,  15. 


Bøn. 


E 


ader  i  Himlene!  Vel  vide  vi,  at  Du  er  Den,  som  giver 
baade  at  ville  og  at  fuldkomme,  at  ogsaa  Længselen,  naar  den 
drager  os  til  at  fornye  Samfundet  med  vor  Frelser  og  Forsoner, 
er  fra  Dig.  Men  naar  da  Længselen  griber  os,  o  at  vi  da  ogsaa 
maatte  gribe  Længselen;  naar  den  vil  rive  os  hen,  at  vi  da  ogsaa 
maatte  give  os  hen;  naar  Du  er  os  nær  i  Kaldet,  at  vi  da  ogsaa 
maatte  holde  os  nær  til  Dig  i  Paakaldelse;  naar  Du  i  Længselen 
tilbyder  det  Høieste,  at  vi  da  ogsaa  maatte  kjøbe  dens  beleilige 
Øieblik,  maatte  holde  den  fast,  hellige  den  i  stille  Timer,  ved  al- 
vorlige Tanker,  ved  fromme  Forsætter,  saa  den  maatte  vorde  den 
stærke,  men  ogsaa  den  velprøvede  hjertelige  Længsel,  der  fordres 
hos  dem,  som  værdeligen  ville  deeltage  i  Nadverens  hellige  Maal- 
tid!  Fader  i  Himlene,  Længselen  er  Din  Gave;  Ingen  kan  give  sig 
den  selv,  Ingen  kan,  naar  den  ikke  gives,  kjøbe  den,  vilde  han  end 
sælge  Alt  —  men,  naar  Du  giver  den,  da  kan  han  dog  sælge  Alt 
for  at  kjøbe  den.  Saa  bede  vi  for  dem,  som  her  ere  forsamlede, 
at  de  med  hjertelig  Længsel  idag  maatte  gaae  op  til  Herrens  Bord, 
og  at  de,  naar  de  gaae  derfra,  maatte  gaae  derfra  med  forøget 
Længsel  efter  ham  vor  Frelser  og  Forsoner. 

Luc.  XXII,  15:  jeg  haver  hjerteligen  længtes  efter  at 
æde  dette  Paaskelam  med  Eder,  førend  jeg  lider. 

De  forelæste  hellige  Ord,  som  ere  Christi  egne,  høre  vistnok 
ikke  med  til  Nadverens  Indstiftelse,  dog  staae  de  i  Fortællingens 
nærmeste  Sammenhæng  med  denne;  umiddelbart  efter  disse  Ord 
følge  Indstiftelses-Ordene.     Det  var  i  den  Nat,   der   Han    blev   for- 


256 

raadt,  eller  rettere  Han  var  allerede  forraadt,  Judas  var  allerede 
kjøbt  til  at  sælge  Ham  og  havde  allerede  solgt  Ham;  Forræderen 
søgte  nu  blot  den  »beleilige  Tid,  at  han  kunde  forraade  Ham  til 
Ypperstepræsterne  uden  Opløbe  (Luc.  22,  6).  Dertil  valgte  han  den 
Nats  Stilhed,  i  hvilken  Christus  nu  for  sidste  Gang  er  samlet  med 
sine  Apostle.  »Og  der  Timen  kom,  satte  han  sig  tilbords,  og  de 
tolv  Apostle  med  ham.  Og  han  sagde  til  dem:  jeg  haver  hjerte- 
ligen  længtes  efter  at  æde  dette  Paaskelam  med  Eder,  førend  jeg 
lider,  c  —  At  det  blev  den  sidste  Gang,  fik  han  ikke  at  vide  bag- 
efter; han  veed  det  forud,  at  det  er  den  sidste  Gang.  Dog  bar 
han  ikke  nænt  at  indvie  Apostlene  ganske  i,  hvor  nær  Faren  er, 
at  den  er  endnu  i  denne  Nat,  og  hvilken  Faren  er,  at  den  er  den 
forsmædeligste  Døds,  og  hvor  uundgaaelig  den  er.  Han,  der  ene 
bar  Verdens  Synd,  han  bærer  ogsaa  her  ene  sin  forfærdelige  Viden 
om  hvad  der  vil  skee;  Han,  der  ene  stred  i  Gethsemane,  ene, 
fordi  Disciplene  sov,  han  er  ogsaa  her  ene,  skjøndt  han  sidder 
tilbords  med  sine  eneste  Fortrolige.  Altsaa,  hvad  der  i  den  Nat 
vil  skee,  hvorledes  det  vil  skee,  ved  hvem  det  vil  skee,  det  er  der 
i  hiin  lille  Kreds  kun  Een  som  veed,  han  den  Forraadte  —  ja,  og 
saa  Een  til,  han  Forræderen,  der  ogsaa  er  tilstede.  Saa  sætter 
Christus  sig  tilbords  med  Apostlene,  og  idet  han  sætter  sig 
ved  Bordet  siger  han:  jeg  haver  hjerteligen  længtes  efter  dette 
Maaltid. 

Synes  Dig  nu  ikke,  m.  T.,  at  dette  dog  hører  i  en  dybere 
Forstand,  baade  inderligt  og  forbilledligt,  med  til  Nadveren,  ikke 
blot  saaledes  som  det  historisk  hører  med  i  den  hellige  Beretning? 
Thi  ikke  sandt,  hjertelig  Længsel  hører  væsentligen  med  til  den 
hellige  Nadvere.  Vilde  det  ikke  ogsaa  være  den  forfærdeligste 
Modsætning  til  den  hellige  Beretning  om,  hvorledes  Stifteren  læng- 
tes hjerteligen  efter  dette  Maaltid,  vilde  det  ikke  være  den  forfær- 
deligste Modsætning,  dersom  det  var  muligt,  at  Nogen  af  Vane, 
eller  fordi  det  var  Skik  og  Brug,  eller  maaskee  dreven  af  ganske 
tilfældige  Omstændigheder,  kort,  dersom  Nogen  gik  til  Nadverens 
hellige  Maaltid  uden  hjertelig  Længsel!  De  forelæste  hellige  Ord 
ere  da,  om  jeg  saa  tør  sige,  Indlednings-Ordene  til  Nadverens  Ind- 
stiftelse, og  dette  er  igjen  for  hver  Enkelt  den  sande  gudelige  Ind- 
ledning eller  Indgang:  at  komme  med  hjertelig  Længsel. 

Saa  lad  os  da  benytte  de  os  foreskrevne  Øieblikke  forinden 
Altergangen* til  at  tale  om: 

den  hjertelige  Løngtel  efter  Nadverens  hellige  Maaltid. 

Det  er  ikke  noget  Nyt  vi  ville  lære  Dig,  end  mindre  ville  vi 
ved  at  føre  Dig  uden  for  Troen  føre  Dig  ind  i  vanskelige  Under- 
søgelser, vi  ville  blot  stræbe  at  udtrykke  hvad  der  bevægede  sig  i 
Dig,  da  Du  fornam  Længselen  efter  at  gaae  til  Alters,  den  hjerte- 
lige Længsel,  med  hulken  Du  kom  herhid  idag. 

Veiret  blæser  hvorhen  det  vil.  Du  fornemmer  dets  Susen,  men 
Ingen  veed,  hvorfra  det  kommer,  eller  hvor  det  farer  hen.  Saa- 
ledes  ogsaa  med  Længselen,  Længselen  efter  Gud  og  det  Evige, 
Længselen  efter  vor  Frelser  og  Forsoner.  Begribe  den  kan  Du 
ikke,  og  det  skal  Du  heller  ikke,  ja  Du  tør  end  ikke  ville  forsøge 
derpaa  —  men  Du  skal  benytte  Længselen.  Skal  Kjøbmanden 
være  ansvarlig,  om  han  ikke  benytter  det  beleilige  Øiebllk,  skal 
den  Søfarende  være  ansvarlig,  om  han  ikke  benytter  den  gunstige 
\ind,  hvor  meget  mere  Den,  som  ikke  benytter  Længselens  Leilig- 
hed,  naar  den  tilbydes.  O,  man  taler  fromt  om,  at  man  ikke  maa 
spilde  Guds  Gaver;  men  hvad  skulde  man  vel  hellere  og  i  dybere 
Forstand  kalde  Guds  Gaver,  end  enhver  Aandens  Tilskyndelse, 
enhver  Sjelens  Dragelse,  enhver  Hjertets  inderlige  Rørelse,  enhver 
hellig  Stemning,  enhver  gudelig  Længsel,  der  dog  vel  i  langt 
dybere  Forstand  end  Føde  og  Klæder  ere  Guds  Gaver,  fordi  det 
ikke  blot  er  Gud,  der  giver  dem,  men  fordi  Gud  giver  sig  selv  i 
disse  Gaver!  Og  dog  hvor  ofte  spilder  ikke  et  Menneske  disse 
Guds  Gaver!  Ak,  hvis  Du  kunde  skue  ind  i  Menneskenes  Inderste, 
og  ret  dybt  i  Dit  eget,  Du  skulde  vistnok  med  Forfærdelse  opdage, 
hvorledes  Gud,  der  aldrig  lader  sig  uden  Vidnesbyrd,  ødsler  med 
disse  sine  bedste  Gaver  paa  ethvert  Menneske,  og  hvorledes  der- 
imod ethvert  Menneske  mere  eller  mindre  spilder  af  disse  Gaver, 
maaskee  ganske  forspilder  dem.  Forfærdelige  Ansvar,  naar  engang 
Erindringerne,  om  ikke  før  saa  i  Evigheden,  staae  anklagende  op 
mod  Mennesket,  Erindringerne  om  de  mange  Gange  og  de  mange 
Maader,  paa  hvilke  Gud,  men  forgjeves,  talte  til  ham  i  hans  Indre. 
Erindringerne,  ja,  thi  har  end  Mennesket  selv  længst  glemt  det 
Spildte,  saa  han  altsaa  ikke  erindrer  det:  Gud  og  Evigheden  har 
ikke  glemt  det,  det  er  erindret  ham,  og  vorder  i  Evigheden  hans 
Erindring.  ~  Saaledes  nu  med  Længselen.  Et  Menneske  kan  over- 
høre dens  Kald,  han  kan  forvandle  den  til  et  Øiebliks  Indskydelse, 
til  et  Indfald,  der  sporløst  er  forsvundet  i  næste  Øieblik,  han  kan 
modstaae  den,  han  kan  forhindre  dens  dybere  Tilblivelse  i  sig, 
han   kan    lade   den   hendøe   ubenyttet  som  en  ufrugtbar  Stemning. 


Veiret  blæser  osv.]  Joh.  3,  8. 
X.  17 

Men  modtager  Du  den  med  Taknemmelighed  som  en  Guds  Gave, 
da  vorder  den  Dig  ogsaa  til  Velsignelse.  O,  lad  derfor  aldrig  den 
hellige  Længsel  gaae  forgjeves,  naar  den  vil  hesøge  Dig;  syntes  det 
Dig  end  engang,  at  Du  ved  at  følge  den  gik  forgjeves:  tro  det 
ikke,  det  er  ikke  saa,  det  er  umuligt,  at  deb  kan  være  saa,  det 
maa  dog  vorde  Dig  til  Velsignelse. 

Saa  vaagnede  da  Længselen  i  Din  Sjel.  Var  den  end  ufor- 
klarlig, forsaavidt  den  jo  er  fra  Gud,  der  i  den  drager  Dig;  var 
den  end  uforklarlig,  forsaavidt  den  er  ved  Ham,  >der  ophøiet  fra 
Jorden  vil  drage  Alle  til  sig«  (Joh.  12,  32);  var  den  end  uforklar- 
lig, forsaavidt  den  er  Aandens  Virken  i  Dig:  saa  forstod  Du  dog, 
hvad  der  fordredes  af  Dig.  Thi  sandeligen,  om  Gud  end  giver 
Alt,  saa  fordrer  han  ogsaa  Alt,  at  Mennesket  selv  skal  gjøre  Alt, 
for  retteligen  at  benytte  hvad  Gud  giver.  O,  i  det  daglige  Livs 
sædvanlige  Sysler  hvor  let,  aandelig  forstaaet,  at  slumre  ind;  i 
Eensformighedens  tilvante  Gang  hvor  vanskeligt  at  finde  en  Af- 
brydelse! I  denne  Henseende  hjalp  Gud  Dig  ved  Længselen,  som 
han  vakte  i  Din  Sjel.  Ikke  sandt,  saa  lovede  Du  Dig  selv  og 
Gud,  at  Du  nu  ogsaa  taknemligt  vilde  benytte  den.  Du  sagde  til 
Dig  selv:  som  nu  Længselen  har  revet  mig  løs  fra  hvad  der  saa 
let  indspinder  et  Menneske  i  en  Fortryllelse,  saa  vil  jeg  ogsaa  ved 
alvorlige  Tanker  komme  den  til  Hjælp,  for  ganske  at  rive  mig  løs 
fra  hvad  der  endnu  maatte  holde  mig  tilbage.  Og  jeg  vil  ved  hel- 
lige Forsætter  stræbe  ret  at  holde  mig  fast  i  hvad  de  alvorlige 
Tanker  lade  mig  forstaae;  thi  dertil  gavner  Forsættet,  til  at  fast- 
gjøre  sig  i  hvad  man  har  forstaaet. 

»Hvor  er  dog  dette  Jordiske  og  Timelige  idel  Forfængelighed! 
Og  var  end  mit  Liv  hidtil  saa  lykkeligt,  saa  sorgfrit,  saa  ganske 
uden  Erfaringens  Kjendskab  til  det  Forfærdelige  eller  endog  blot 
til  det  Veemodige:  saa  vil  jeg  dog  nu  fremkalde  de  alvorlige 
Tanker,  jeg  vil,  i  Pagt  med  Længselen  efter  det  Evige  og  med  det 
hellige  Maaltid  for  Øie,  hvor  Ingen  tør  komme  uden  vel  forberedt, 
ikke  frygte  for  at  blive  alvorlig.  Thi  Tungsind  er  Christendommen 
dog  ikke,  den  er  tværtimod  saa  glædelig,  at  den  er  det  glade  Bud- 
skab for  alle  Tungsindige;  kun  den  Letsindige  og  Trodsige  kan 
den  gjøre  mørk  i  Sindet.  —  See,  det  er  Alt,  Alt  hvad  jeg  seer,  det 
er,  saalænge  det  er  til,  Forfængelighed  og  Omskiftelse,  tilsidst  er 
det  Forkrænkelighedens  Bytte.  Derfor  vil  jeg  med  hiin  fromme 
Mand,  naar  Maanen    gaaer  op   i    sin    Glands,    da    vil   jeg    sige    til 


med  hiin  fromme  Mand]  smlgo.  Prædikeren  12,  2.  8. 

Stjernen  »Dig  bryder  jeg  mig  ikke  om,  Du  er  jo  nu  fordunklet«; 
og  naar  saa  Solen  gaaer  op  i  al  sin  Pragt  og  fordunkler  Maanen, 
da  vil  jeg  sige  til  Maanen  »Dig  bryder  jeg  mig  ikke  om,  Du  er 
jo  nu  fordunklet«;  og  naar  saa  Solen  gaar  ned,  da  vil  jeg  sige: 
det  vidste  jeg  jo  nok,  thi  det  er  Alt  Forfængelighed.  Og  naar  jeg 
seer  det  rindende  Vands  Travlhed,  da  vil  jeg  sige:  bliv  Du  kun 
ved  at  rinde,  Du  fylder  dog  aldrig  Havet;  og  til  Veiret  vil  jeg  sige, 
ja  om  det  end  rev  Træer  op  med  Rode,  jeg  vil  sige  til  det:  blæs 
Du  kun,  i  Dig  er  der  dog  ikke  Mening  eller  Tanke,  Du  Ustadig- 
hedens Sindbillede.  Og  om  end  Markens  Deilighed,  der  indtagende 
fængsler  Øiet,  og  om  end  Fuglesangens  Velklang,  der  livsaligt  falder 
i  Øret,  og  om  end  Skovens  Fred,  der  indbydende  vederqvæger 
Hjertet,  vilde  anvende  al  deres  Overtalelse,  jeg  vil  dog  ikke  lade 
mig  overtale,  ikke  lade  mig  bedaare,  jeg  vil  minde  mig  om,  at  det 
er  Alt  Bedrag.  Og  om  end  Stjernerne  sidde  gjennem  Aartusinder 
nok  saa  faste  og  uden  at  forandre  Sted  paa  Himmelen,  saa  vil 
jeg  dog  ikke  lade  mig  bedrage  af  denne  Tilforladelighed,  jeg  vil 
minde  mig  om,  at  de  engang  skulle  falde  ned.  —  Saa  vil  jeg  minde 
mig  om,  hvor  uvist  Alt  er,  at  et  Menneske  ved  Fødselen  er  kastet 
ud  i  Verden,  og  fra  det  Øieblik  ligger  paa  de  tusind  Favnes  Dyb, 
og  Fremtiden  for  ham  hvert  Øieblik,  ja  hvert  Øieblik  som  den 
mørkeste  Nat.  Jeg  vil  erindre  mig  om,  at  aldrig  har  nogensinde 
Nogen  været  saa  lykkelig,  at  han  jo  kunde  blive  ulykkelig,  og 
aldrig  nogensinde  Nogen  saa  ulykkelig,  at  han  jo  kunde  blive 
ulykkeligere!  At  hvis  det  end  skulde  lykkes  mig,  at  faae  alle  mine 
Ønsker  opfyldte,  faae  dem  førte  op  i  een  Bygning  —  at  dog  Ingen, 
Ingen  skal  kunne  indestaae  mig  for,  om  ikke  just  i  samme  Øieblik 
den  hele  Bygning  skal  styrte  sammen  over  mig.  Og  hvis  det  (der- 
som dette  ellers  kan  kaldes  en  Lykke)  lykkedes  mig  at  redde  en 
kummerlig  Levning  af  min  fordums  Lykke  ud  af  denne  Under- 
gang, og  hvis  jeg  beskikkede  min  Sjel  til  taalmodigt  at  nøies  med 
dette  —  at  dog  Ingen,  Ingen  skal  kunne  indestaae  mig  for,  om 
ikke  ogsaa  denne  Rest  i  næste  Øieblik  skal  tages  fra  mig!  Og 
hvis  der  var  een  eller  anden  Ulykke,  een  eller  anden  Rædsel,  en 
kortvarig  eller  en  langsomt  martrende,  for  hvilken  jeg  i  Særdeles- 
hed gruede,  og  hvis  jeg  end  allerede  var  bleven  en  Olding  —  at 
dog  Ingen,  Ingen  skal  kunne  indestaae  mig  for,  om  den  ikke 
kunde  komme  over  mig  endnu  i  det  sidste  Øieblik!  —  Saa  vil  jeg 
erindre  mig  om,  at  som  ethvert  det  næste  Øiebliks  Uvished  er  liig 
den  mørke  Nat,  saaledes  er  igjen  enhver  enkelt  Begivenheds  eller 
Tildragelses  Forklaring  som  en  Gaade,  hvilken  Ingen  har  gjettet. 
At  Ingen,  der  evig  forstaaet  vil  tale  Sandhed,  kan  med  Bestemthed 

sige  mig,  hvilket  der  er  hvilket,  om  det  virkeligt '  var  mig  det  Tjen- 
ligere,  at  jeg  fik  alle  mine  Ønsker  opfyldte,  eller  at  de  alle  bleve 
mig  negtede.  Og  om  jeg  end  som  Skibbruden  reddede  mig  paa 
en  Planke  ud  af  den  visse  Død,  og  om  Mine  glade  hilsede  mig 
ved  Strandbredden,  forundrede  over  min  Frelse  —  at  desuagtet 
den  Vise  skal  kunne  staae  hos  og  sige  »maaskee,  maaskee  havde 
det  dog  været  bedre  for  Dig,  at  Du  var  omkommen  i  Bølgerne,c 
og  at  maaskee,  maaskee  han  just  taler  sandt!  Jeg  vil  minde  mig 
om,  at  den  Viseste,  der  nogensinde  har  levet,  og  den  meest  Ind* 
skrænkede,  der  nogensinde  har  levet,  naae  lige  langt,  naar  det 
gjælder  om  at  indestaae  for  det  næste  Øieblik,  og  naar  det  gjælder 
om  at  forklare  den  mindste  Begivenhed,  naae  lige  langt,  til  et 
Maaskee,  og  at  med  jo  mere  Lidenskab  Nogen  stormer  mod  dette 
Maaskee,  desto  nærmere  er  han  kun  ved  at  tabe  Forstanden.  Thi 
ingen  Dødelig  brød  eller  trængte  igjennem,  ja  ikke  den  Fange,  der 
sidder  indenfor  syv  Alens  tykke  Mure,  lænket  om  Haand  og  Fod, 
naglet  til  Væggen,  er  saaledes  tvungen  som  enhver  Dødelig  i  denne 
af  Intet  dannede  Tvinger,  i  dette  Maaskee.  Jeg  vil  minde  mig  om, 
at  hvis  jeg  end  havde  min  Sjel  i  eet  eneste  Ønske,  og  havde  jeg 
den  end  saa  fortvivlet  deri,  at  jeg  kunde  ville  bortkaste  Himmelens 
Salighed  for  dette  Ønskes  Opfyldelse  —  at  dog  Ingen  kan  med 
Bestemthed  sige  mig  forud,  om  Ønsket,  naar  det  opfyldtes,  dog 
ikke  skulde  synes  mig  tomt  og  ubetydeligt.  Og  hvad  er  saa  elen- 
digst,  enten  at  Ønsket  ikke  opfyldtes,  og  jeg  beholdt  Sorgens  og 
Smertens  Forestilling  om  den  —  savnede  Lykke,  eller  at  det  op 
fyldtes,  og  jeg  beholdt  det,  forbittret  ved  Visheden  om,  hvor  tomt 
det  var!  —  Saa  vil  jeg  betænke,  at  Døden  er  det  eneste  Visse,  at 
den  spottende,  spottende  mig  og  al  Jordlivets  Uvished,  der  i  et- 
hvert Øieblik  er  lige  uvis,  er  lige  vis  i  ethvert  Øieblik;  at  ikke 
Oldingen  er  Døden  vissere,  end  Barnet,  som  fødtes  igaar;  at  hvad 
enten  jeg  svulmer  i  Sundhed  eller  jeg  ligger  paa  Sygeleiet,  er 
Døden  mig  hvert  Øieblik  lige  vis,  hvad  kun  jordisk  Dorskhed  kan 
forblive  uvidende  om.  Jeg  vil  huske  paa,  at  ingen  Pagt  indgaaes 
mellem  Menneske  og  Menneske,  ikke  den  ømmeste,  ikke  den  inder- 
ligste, uden  at  den  tillige  indgaaes  med  Døden,  der  paa  Embeds- 
vegne  er  med  i  Alt.  —  Og  jeg  vil  erindre  mig  om,  at  ethvert 
Menneske  dog  er  eensom,  eensom  i  d^n  uendelige  Verden.  Ja,  i 
gode  Dage,  ved  stille  Veirlig,  naar  Lykken  smiler,  da  seer  det  jo 
rigtignok  ud  som  levede  vi  i  Selskab  med  hinanden,  men  jeg  vil 
minde  mig  om,  at  Ingen  kan  vide,  naar  Budskaberne  skulle  komme 
til  mig,  Ulykkens,  Elendighedens,  Rædselens  Budskab,  der  med  det 
Forfærdelige  tillige  skulle  gjøre  mig  eensom,  eller  gjøre  det  aaben- 

bart,  hvor  eensom  jeg,  som  ethvert  Menneske,  er,  gjøre  mig  een- 
som,  forladt  af  mine  Nærmeste,  misforstaaet  af  min  bedste  Ven,  en 
Angestens  Gjenstand,  som  Alle  flye.  Jeg  vil  erindre  mig  om  de 
Rædseler,  hvilke  dog  intet  Angestens  Skrig,  ingen  Taarer,  ingen 
Bønner  afværgede,  de  Rædseler,  der  have  skilt  en  Elsket  fra  den 
Elskede,  en  Ven  fra  Vennen,  Forældre  fra  Børn;  og  jeg  vil  erindre 
mig  om,  hvilken  lille  Misforstaaelse,  naar  den  kom  saa  usalig  for- 
keert,  stundom  var  nok  til  rædsomt  at  skille  dem  ad.  Jeg  vil 
erindre  mig,  at  menneskeligt  talt  er  Ingen,  nei  slet  Ingen  til  at 
stole  paa,  end  ikke  Gud  i  Himlene.  Thi  dersom  jeg  ret  holdt 
mig  til  ham,  saa  jeg  blev  hans  Ven:  o,  hvo  har  liidt  mere,  hvo  er 
blevet  mere  forsøgt  i  alle  Lidelser  end  den  Fromme,  som  var 
Guds  Ven.t 

Saaledes  talte  Du  med  Dig  selv;  og  jo  mere  Du  hengav  Dig  i 
disse  Tanker,  desto  mere  seirede  Længselen  efter  det  Evige  i  Dig, 
Længselen  efter  Samfundet  med  Gud  ved  Din  Forløser,  og  Du 
sagde:  jeg  længes  hjerteligen  efter  dette  Maaltid.  O,  der  er  dog 
kun  een  Ven,  een  fuldtro  Ven  i  Himmelen  og  paa  Jorden,  vor 
Herre  Jesus  Christus.  Ak,  og  hvor  mange  Ord  gjør  et  Menneske 
ikke,  og  hvor  mange  Gange  gaaer  han  ikke,  for  at  faae  en  Anden 
til  at  vise  ham  en  Tjeneste;  og  hvis  denne  Anden  blot  med  nogen 
Opof&else  viser  ham  Tjenesten,  han  som  har  lært  Menneskene  at 
kjende  og  veed,  hvor  sjeldent  der  vises  Tjenester,  naar  der  ikke 
kan  gjøres  Gjengjeld,  hvor  hænger  han  da  ikke  fast  ved  sin  Vel- 
gjører!  Men  Han,  der  ogsaa  for  mig,  ja  for  mig  (thi  at  han 
gjorde  det  Samme  for  alle  Andre  skal  dog  vel  ikke  formindske 
min  Taknemlighed,  der  jo  er  for  hvad  han  har  gjort  for  mig). 
Han  der  for  mig  gik  i  Døden:  efter  Samfundet  med  Ham  skulde 
jeg  ikke  længes!  Der  har  dog  aldrig  nogen  Ven  kunnet  være 
mere  end  trofast  til  Døden,  men  Han  blev  netop  tro  i  Døden  — 
Hans  Død  var  jo  min  Frelse.  Og  ingen  Ven  kan  dog  gjøre  mere 
end  i  det  Høieste  ved  sin  Død  frelse  en  Andens  Liv,  men  Han 
gav  mig  Livet  ved  sin  Død;  det  var  mig,  der  var  død,  og  Hans 
Død  gav  mig  Livet. 

»Dog  Synden  er  Folkenes,  og  er  hvert  Menneskes  Fordær- 
velse, hvorledes  skulde  jeg  da  tænke  alvorligt  over  Livet,  uden 
ret  at  betænke  dette,  hvad  Christendommen  lærer  mig,  at  Verden 
ligger  i  det  Onde!  Og  om  end  mit  Liv  hidtil  er  gaaet  saa  stille, 
saa    fredeligt    hen,    saa    uberørt    af  den  onde  Verdens  Angreb   og 

Efterstræbelser,  og  om  det  end  synes  raig,  at  de  faa  Mennesker 
jeg  har  kjcndt,  dog  ere  alle  gode  og  kjerlige  og  velvillige:  saa  vil 
jeg  betænke,  at  dette  vel  maa  ligge  i,  at  hverken  de  eller  jeg  ere 
førte  ud  i  saadanne  den  aandelige  Livsfares  Afgjørelser,  hvor  Be- 
givenhedernes Størrelse  efter  en  overordentlig  Maalestok  gjør  det 
ret  aabenbart,  hvad  Godt  eller  Ondt  der  boer«  i  et  Menneske.  Saa- 
ledes  maa  det  vel  være,  og  derfor  fornødent,  at  Åabenbaringen 
lærer,  hvad  end  ikke  Mennesket  kan  vide  af  sig  selv,  hvor  dybt 
Menneskeheden  er  sjunken.c 

>Saa  vil  jeg  erindre  mig,  hvad  jeg  har  hørt  om  al  den  Afskye- 
lighed, som  Menneske  har  bedrevet  mod  Menneske,  Fjende  mod 
Fjende,  ak  og  Ven  mod  Ven,  om  Vold  og  Mord  og  Blodtørst  og 
dyrisk  Grusomhed,  om  al  det  uskyldigt,  og  dog  saa  grusomt  ud- 
gydte Blod,  der  raaber  til  Himmelen,  om  List  og  Underfundighed 
og  Sviig  og  Troløshed,  om  alle  hine  uskyldigt  og  dog  rædsomt 
ligesom  Qvalte,  hvis  Blod  vistnok  ikke  blev  udgydt,  skjøndt  de 
dog  aflivedes.  Jeg  vil  fremfor  Alt  minde  mig  om,  hvorledes  det 
gik  den  Hellige,  da  han  vandrede  her  paa  Jorden,  hvilken  Mod- 
stand han  leed  af  Syndere,  hvorledes  Hans  hele  Liv  var  idel  Sjels- 
lidelse  ved  at  tilhøre  den  faldne  Slægt,  som  han  vilde  frelse,  og 
som  ikke  vilde  frelses,  at  ikke  den  Levende,  der  grusomt  lænkedes 
sammen  med  en  Død  kan  lide  mere  martrende,  end  Han  sjeleligt 
leed  ved  at  være  bleven  indlemmet  som  Menneske  i  Slægten!  Jeg 
vil  betænke,  hvorledes  Han  blev  forhaanet,  og  hvorledes  Enhver 
tiljubledes  Bifald,  naar  han  kunde  hitte  paa  en  ny  Forhaanelse, 
hvorledes*  der  ikke  var  mindste  Tale  mere,  end  ikke  Tanke  om 
Hans  Uskyldighed,  om  Hans  Hellighed,  hvorledes  det  eneste  for- 
mildende Ord,  der  blev  talt,  var  det  ynkende:  see  hvilket  Menne- 
ske! —  Sæt  jeg  havde  levet  samtidig  med  det  rædsomme  Optrin, 
sæt  jeg  havde  været  tilstede  i  »Mængdenc,  som  forhaanede  Ham 
og  spyttede  paa  Ham!  Sæt  jeg  havde  været  tilstede  i  Mængden 
—  thi  dette  tør  jeg  dog  ikke  tiltroe  mig,  at  jeg  blandt  en  heel 
Slægt  skulde  have  været  een  af  Tolv  —  sæt  jeg  havde  været 
tilstede!  Nu,  men  dette  kan  jeg  heller  ikke  troe  om  mig  selv,  at 
jeg  skulde  have  været  tilstede  for  at  deeltage  i  Forhaanelsen. 
Men  sæt  nu,  at  de  Omkringstaaende  bleve  opmærksomme  paa  mig, 
at  jeg  ikke  deeltog  —  o,  jeg  seer  allerede  disse  vilde  Blikke,  seer 
Angrebet  et  Øieblik  vendt  mod  mig,  jeg  hører  allerede  Skriget 
>ogsaa  han  er  en  Gallilæer,  en  Tilhænger,  slaac  ham  ihjel,  eller 
lad  ham  deeltage  i  Forhaanelsen,  i  Folkets  Sag!«  Forbarmende 
Gud!  Ak,  hvor  Mange  er  der  vel  i  hver  Slægt,  som  have  Mod  til 
at    vcdstaae    en    Overbeviisning,    naar    det    gjæider    Forhaanclsens 

Fare,  naar  det  gjælder  Liv  og  Død,  og  naar  tilmed  Farens  Afgjø- 
relse  saa  uventet  staaer  forfærdeligt  over  En!  Og  jeg,  som  dog 
ikke  var  en  Troende,  en  Tilhænger,  hvorfra  skulde  jeg  faae  Kraft 
til  at  vove,  eller  hvor  skulde  det  være  muligt,  at  jeg  i  det  Øieblik 
blev  en  Troende,  saa  Farens  Afgjørelse  skulde  om  end  paa  en 
^nden  Maade  hjælpe  mig  lige  saa  vidunderligt  som  den  hjalp 
Røveren  paa  Korset;  og  dersom  jeg  ikke  saaledes  forandredes, 
hvorfra  skulde  jeg  faae  Mod  til  at  vove  dette  for  En,  der  dog  var 
mig  en  Fremmed!  Forbarmende  Gud,  saa  havde  jeg  vel  deeltaget 
i  Forhaanelsen  —  for  at  frelse  mit  Liv,  jeg  havde  skreget  med 
»Hans  Blod  komme  over  mig«  —  for  at  frelse  mit  Liv;  ja,  det  er 
sandt,  det  var  for  at  frelse  mit  Liv!  O,  jeg  veed  nok,  at  Præsten 
taler  anderledes;  naar  han  taler,  da  skildrer  han  hine  Samtidiges 
rædsomme  Forblindethed  —  men  vi,  der  ere  tilstede  i  hans  Præ- 
•diken,  vi  ere  ikke  saadanne  Mennesker.  Maaskee  nænner  Præsten 
ikke  at  tale  haardt  til  os  —  ja,  og  om  jeg  var  Præsten,  jeg  vilde 
heller  ikke  tale  anderledes,  jeg  turde  ikke  sige  til  noget  andet 
Menneske,  at  han  vilde  have  handlet  saaledes,  der  er  Ting  som 
det  ene  Menneske  ikke  tør  sige  det  andet.  O,  men  til  mig  selv 
tør  jeg  nok  sige,  og  maa  jeg  destoværre  sige  det:  mig  var  det 
ikke  gaaet  bedre  end  Menneskenes  Mængde!« 

Saaledes  talte  Du  med  Dig  selv.  Og  jo  mere  Du  hengav  Dig 
i  disse  Tanker,  desto  mere  seirede  Længselen  i  Dig  efter  Samfundet 
med  Ham  den  Hellige,  og  Du  sagde  til  Dig  selv:  jeg  længes  hjerte- 
ligen  efter  dette  Maaltid;  bort  fra  denne  onde  Verden,  hvor  Syn- 
den øver  Herredømmet,  vil  jeg  længes  efter  Samfundet  med  Ham! 
Bort  fra  den;  dog  saa  let  gaaer  det  jo  ikke.  Jeg  kan  ønske  mig 
bort  fra  Verdens  Forfængelighed  og  Forkrænkelighed,  og  formaaer 
«nd  et  Ønske  det  ikke,  saa  formaaer  dog  den  hjertelige  Længsel 
•efter  det  Evige  at  føre  mig  bort;  thi  i  selve  Længselen  er  det 
Evige,  ligesom  Gud  er  i  den  Sorg,  som  er  efter  ham.  Men  Syn- 
den har  en  egen  Magt  til  at  holde  igjen,  den  har  et  Tilgodehavende 
at  fordre,  en  Skyld  den  vil  have  betalt  af  Synderen,  førend  den 
slipper  ham.  Og  Synden  veed  at  staae  paa  sin  Ret,  den  lader  sig 
sandeligen  ikke  bedrage  ved  løse  Ord,  ikke  om  Menneskene  ganske 
afskaffede  Ordet  »Synd«  og  satte  Svaghed  istedet,  ikke  om  det  end 
€fter  den  strengeste  Sprogbrug  kun  var  Svaghed,  hvori  et  Menneske 
blev  skyldig.  Men  derfor  længes  jeg  desto  hjerteligere  efter  at 
fornye  mit  Samfund  med  Ham,  der  har  gjort  Fyldest  ogsaa  for 
min  Synd,  gjort  Fyldest  for  hver  den  mindste  min  virkelige  Synd, 
men  ogsaa  for  den,  som  maaskee  lurer  dybest  i  min  Sjel,  uden  at 
jeg    end    er   mig  det  bevidst,   og  som  dog  muligen   skulde  bryde 

frem,  naar  jeg  førtes  i  den  forfærdeligste  Afgjørelse.  Thi  vare  vel 
hine  Jøder  større  Forbrydere  end  andre  Mennesker,  o,  nei,  men 
det,  at  de  vare  samtidige  med  den  Hellige,  gjorde  deres  Forbrydelse 
saa  uendelig  forfærdeligere. 

Jeg  længes  hjerteligen  efter  dette  Maaltid,  efter  dette  Maaltid, 
der  er  til  Hans  Ihukommelse.  Men  naar  da  saa  En  med  hjertelig 
Længsel  har  deeltaget  i  Nadveren,  er  saa  Længselen  stillet,  skal 
saa  Længselen  aftage,  idet  han  gaaer  derfra?  See,  hvis  Du  har 
en  kjer  Afdød,  saa  vil  det  vel  ogsaa  skee  saaledes,  at  Tid  efter 
anden  Længselen  vaagner  hos  Dig  efter  at  ihukomme  ham.  Saa 
gaaer  Du  da  maaskee  til  hans  Grav;  og  som  han  nu  ligger  sænket 
der  i  Jordens  Skjød,  saa  sænker  Du  Din  Sjel  i  Erindringen  om 
ham.  Derved  ligesom  mættes  Længselen.  Livet  udøver  igjen  sin 
Magt  over  Dig;  og  om  Du  end  trofast  vedbliver  at  mindes  den 
Afdøde,  og  oftere  længes  efter  ham,  saa  kan  det  dog  ikke  være 
Meningen,  at  Du  mere  og  mere  skulde  leve  Dig  ud  af  Livet  for 
at  leve  Dig  ind  i  Graven  hos  den  Døde,  saa  Længselen  efter  ham 
tiltog  med  hver  Gang  Du  besøgte  hans  Grav.  Du  indrømmer  vist 
selv,  at  hvis  dette  hændte  et  Menneske,  da  var  der,  hvor  meget  vi 
end  ære  hans  Troskab  mod  den  Afdøde,  dog  noget  Sygeligt  i  hans 
Sorg.  Nei,  Du  forstaaer,  at  Eders  Veie  ere  væsentligen  skilte,  at 
Du  tilhører  Livet,  og  de  Fordringer,  som  Livet  har  paa  Dig,  Du 
forstaaer,  at  tiltage  med  Aarene  skal  dog  Længselen  ikke,  saa  Du 
mere  og  mere  blev  en  Medbegraven.  O,  men  Længselen  efter  Sam- 
fundet med  Din  Frelser  og  Forsoner,  den  skal  jo  just  tiltage  med 
hver  Gang  Du  ihukommer  Ham.  Han  er  ei  heller  en  Afdød,  men 
en  Levende,  ja  Du  skal  jo  ret  leve  Dig  ind  og  sammen  med  Ham, 
Han  skal  jo  være  og  vorde  Dit  Liv,  saa  Du  ikke  lever  Dig  selv, 
ikke  mere  lever  selv,  men  Christus  i  Dig.  Og  derfor,  som  hjerte- 
lig Længsel  hører  med  til  den  værdelige  Ihukommelse,  saa  hører 
dette  igjen  med  til  den  hjertelige  Længsel,  at  Længselen  forøges 
ved  Ihukommelsen,  saa  kun  Den  gik  værdeligen  til  Alters,  der  gik 
derhen  med  hjertelig  Længsel,  og  gik  derfra  med  forøget  hjertelig 
Længsel. 


ikke  mere  lever  selv  osv,]  smlgn.  Gal.  2,  20. 


II. 


MATTH.  XI,  28. 


Bøn. 


R 


ader  i  Himlene!  Som  Menighedens  Forbøn  ellers  lyder,  at 
Du  selv  vil  trøste  Alle  dem,  som  syge  og  sorrigfulde  ere:  saa  lyder 
<ien  i  denne  Time,  at  Du  vilde  give  dem,  som  arbeide  og  ere  be- 
sværede, Hvile  for  deres  Sjele.  Og  dog,  det  er  jo  ingen  Forbøn, 
hvo  turde  mene  sig  selv  saaledes  karsk,  at  han  kun  skulde  bede 
for  Andre.  Ak,  nei  Enhver  beder  for  sig  selv,  at  Du  vil  give 
ham  Hvile  for  Sjelen.  Saa  give  Du,  o  Gud,  Hver  især,  som  Du 
seer,  at  han  i  Syndernes  Bevidsthed  arbeider  besværet.  Hvile  for 
Sjelen! 

Mtth.  XI,  28.     Kommer  hid  til  mig  Alle,  som  arbeide  og  ere  be- 
sværede! og  Jeg  vil  give  Eder  Hvile. 

»Kommer  hid  alle  I  som  arbeide  og  ere  besværede.c 
Forunderlige  Indbydelse.  Thi  naar  ellers  Menneskene  samles  til 
<jlæde  eller  til  forenet  Arbeide,  da  sige  de  vel  til  de  Stærke  og 
Glade:  kommer  hid,  tager  Deel  med  os,  forener  Eders  Kræfter 
med  vore.  Men  om  den  Bekymrede  sige  de:  nei  ham  ville  vi  ikke 
have  med,  han  forstyrrer  blot  Glæden  og  sinker  Arbeidet.  Ja,  den 
Bekymrede  forstaaer  det  vel  uden  at  det  siges  ham;  og  saaledes 
gaaer  maaskee  mangen  Bekymret  afsides  og  eensom,  vil  ikke  deel- 
tage  med  Andre,  at  han  ikke  skal  forstyrre  deres  Glæde  eller  sinke 
Arbeidet.  Men  denne  Indbydelse  til  Alle  dem,  som  arbeide  og 
«re  besværede,  den  maa  jo  dog  gjælde  ham,  siden  den  gjælder 
alle  Bekymrede;  hvor  turde  nogen  Bekymret  her  sige:  nei  Ind- 
bydelsen angaaer  ikke  mig! 

»Alle  dem,  som  arbeide  og  ere  besværedet,  dem  alle, 
Ingen  er  undtagen,  ikke  een  eneste.     Ak,  hvilken   mangfoldig  For- 

skjellighed  er  ikke  betegnet  ved  disse  Ord.  Dem  som  arbeide 
Thi  ikke  blot  Den  arbeider,  som  i  Ansigtets  Sved  arbeider  for  det 
daglige  Brød,  ikke  blot  Den  arbeider,  som  i  ringe  Stilling  bærer 
Dagens  Hede  og  Møie;  o,  ogsaa  Den,  der  kjæmper  med  svære 
Tanker,  arbeider,  ogsaa  Den,  som  i  Bekymring  bærer  Omsorg  for 
Een  eller  for  Mange,  arbeider,  ogsaa  Den,  som  ligger  i  Tvivl,  ar- 
beider, som  jo  Svømmeren  siges  at  arbeide.  Dem,  som  ere  be- 
sværede! Thi  ikke  blot  Den  er  besværet,  som  synligen  bærer 
den  tunge  Byrde,  som  synligen  sidder  i  de  vanskelige  Omstændig- 
heder, men  ogsaa  Den  er  jo  besværet,  hvis  Byrde  Ingen  sa'ae,  som 
maaskee  endog  arbeider  for  at  skjule  den;  og  ikke  blot  Den  er 
besværet,  for  hvem  der  maaskee  ligger  et  langt  Liv  i  Savn,  i  Møie, 
i  bekymret  Erindring,  men  ogsaa  Den,  ak  for  hvem  der  ingen 
Fremtid  synes  at  være. 

Dog  hvorledes  skulde  Talen  vel  blive  færdig,  hvis  den  vilde 
nævne  alle  disse  Forskjelligheder,  og  selv  om  den  forsøgte  derpaa, 
den  skulde  maaskee  vildlede  istedetfor  veilede,  lede  Opmærksom- 
heden adspredt  hen  paa  Forskjellighederne,  istedetfor  at  samle 
Sindet  paa  det  ene  Fornødne.  Thi  om  nu  end  Forskjellighederne 
ere  nok  saa  mange,  er  det  dog  vel  Evangeliets  Mening,  at  der 
skulde  være  en  lille  Rest  eller  et  større  Antal  tilbage  af  Mennesker, 
hvilke  maatte  kaldes  Lykkelige,  fritagne  for  Arbeide  og  Besvær? 
Er  det  Evangeliets  Mening,  naar  det  indbyder  alle  dem,  som  ar- 
beide og  ere  besværede,  at  der  dog  ere  Nogle,  hvem  denne  Ind- 
bydelse ikke  angaaer,  fordi  de  virkeligen  ere  Sunde  og  ikke  have 
Lægedom  behov?  Saaledes  tale  vi  jo  rigtignok  ellers.  Thi  dersom 
Du  seer  Børnenes  glade  Kreds,  og  der  da  er  eet  Barn,  som  er 
sygt,  til  hvem  et  kjerligt  Menneske  siger:  kom  Du  til  mig  mit 
Barn,  saa  ville  vi  lege  sammen,  da  siger  han  jo,  at  dette  Barn  er 
sygt,  men  tillige,  at  de  andre  virkeligen  ere  karske.  Skulde  nu 
Evangeliet  tale  paa  samme  Maade,  eller  skulle  vi  tale  saaledes 
daarligen  om  Evangeliet?  Thi  naar  saa  var,  da  angik  Evangeliet 
jo  ikke  Alle,  da  forkyndte  det  jo  ikke  Ligelighed  for  alle  Menne- 
sker, men  satte  tværtimod  en  Adskillelse,  udelukkede  de  Glade, 
ligesom  den  menneskelige  Indbydelse  pleier  at  udelukke  de  Bekym- 
rede. See,  derfor  er  Indbydelsen  anderledes  at  forstaae,  Den  ind- 
byder Alle,  Evangeliet  vil  ikke  være  en  Udvei,  Trøst  og  Lindring 
for  nogle  Bekymrede,  nei  det  henvender  sig  til  alle  Dem,  som  ar- 
beide og  ere  besværede,  det  vil  sige,  det  henvender  sig  til  Alle, 
og  fordrer  af  ethvert  Menneske,  at  han  skal  vide  hvad  det  er  at 
arbeide  og  være  besværet.  Om  Du  var  saaledes  den  Lykkeligste^ 
ak,  at  Du  endog  var  misundt  af  Mange:    derfor    henvender    Evan- 

geliet  sig  lige  fuldt  til  Dig  og  fordrer  af  Dig,  at  Du  arbeider  og 
er  besværet.  Eller  om  Du  ikke  saaledes  var  den  Lykkeligste,  den 
sjeldent  Begunstigede,  dersom  Du  dog  lever  i  lykkelig  Nøisomhed 
med  Dine  kjere  opfyldte  Ønsker  uden  Savn:  derfor  henvender 
Evangeliet  sig  lige  fuldt  til  Dig  med  Indbydelsens  Fordring.  Og 
om  Du  sad  i  jordisk  Nød  og  Trang:  derfor  er  Du  endnu  ikke 
Den,  om  hvem  Evangeliet  taler.  Ja  om  Du  var  saa  Elendig,  at 
Du  var  blevet  som  et  Ordsprog:  derfor  er  Du  endnu  ikke  Den, 
om  hvem  Evangeliet  taler. 

Indbydelsen  vil  altsaa  ikke  verdsligt  tages  forfængeligt;  den 
indeholder  derfor  en  Fordring,  den  fordrer,  at  den  Indbudne  i 
dybere  Forstand  arbeider  og  er  besværet.  Thi  der  er  en  Sorg 
efter  Gud;  den  angaaer  intet  Jordisk  og  Timeligt,  ikke  Dit  ydre 
Vilkaar,  ikke  Din  Fremtid;  den  er  efter  Gud:  Den,  som  bærer 
denne  Sorg  stille  ydmygt  i  sit  Hjerte  —  han  arbeider.  Og  der  er 
en  tung  Byrde;  ingen  verdslig  Magt  kan  lægge  den  paa  Dine 
Skuldre,  men  heller  intet  Menneske  saa  lidet  som  Du  selv  tage 
den  af:  det  er  Skylden  og  Bevidstheden  om  Skyld,  eller  endnu 
tungere.  Synden  og  Syndernes  Bevidsthed.  Den,  som  bærer  denne 
Byrde,  ak,  ja  han  er  besværet,  tungt  besværet,  men  dog  ogsaa 
netop  saaledes  besværet  som  Evangeliets  Indbydelse  fordrer  det. 
Og  der  er  en  Bekymring,  en  dyb,  en  evig;  den  angaaer  ikke  det 
Ydre,  ikke  Dine  Skjæbner,  de  forbigangne  eller  de  tilkommende, 
den  angaaer  Dine  Handlinger,  ak,  og  den  angaaer  netop  dem,  som 
et  Menneske  helst  vil  have  glemte,  thi  den  angaaer  de  Handlinger, 
hvorved  Du  forbrød  Dig  mod  Gud  eller  mod  andre  Mennesker, 
skjult  eller  aabenbare.  Denne  Bekymring  er  Angeren;  Den,  som 
sukker  angrende,  ja  han  arbeider  besværet.  Ingen,  ingen  Ånden 
arbeider  saaledes  besværet,  og  dog  er  det  netop  dette  Evangeliets 
Indbydelse  fordrer. 

Men  som  Evangeliet  fordrer  ved  sin  Indbydelse,  saa  til- 
siger det  ogsaa  Forjættelsen:  »jeg  vil  give  Eder  Hvile 
for  Sjelen.«  Hvile!  Det  er  hvad  den  udmattede  Arbeider,  den 
mødige  Vandrer  ønsker;  og  Sømanden,  som  omtumles  paa  Havet, 
søger  Hvile;  og  den  trætte  Olding  længes  efler  Hvilen;  og  den 
Syge,  som  ligger  uroligt  paa  Leiet  og  ikke  finder  en  lindrende 
Stilling,  han  begjerer  Hvile;  og  den  Tvivlende,  som  ikke  finder 
Fodfseste  paa  Tankernes  Hav,  han  begjerer  Hvile.  O,  men  kun 
den  Angrende  forstaaer  dog  ret  hvad  det  er  at  bede  om  Hvile 
for  Sjelen,  Hvile  i  den  eneste  Tanke,  hvori  der  er  Hvile  for  en 
Angrende,  at  der  er  Tilgivelse;  Hvile  i  det  eneste  Udsagn,  der 
kan    berolige    en    Angrende,    at    ham    er    tilgivet;    Hvile    paa   den 

eneste    Grund,    der    kan    bære    en    Angrende,    at    der    er    gjort 
Fyldest.  ^ 

Men  dette  forjætter  jo  Evangeliet  ogsaa,  at  han  skal  finde 
Hvile  for  Sjelen.  Og  det  er  jo  paa  denne  Indbydelse  I  ere  komne 
hid  i  denne  Time,  a.  T.  Og  kan  det  end  ikke  gives  saaledes,  som  var 
det  med  denne  ene  Gang  nu  for  evigt  afgjort,  saa  Du  aldrig  oftere 
skulde  behøve  at  søge  hen  til  dette  hellige  Sted  for  at  søge  Hvile: 
der  tilsiges  dog  Hvile  for  Sjelen.  Du  er  underveis,  og  Guds  Huus 
et  Bedested,  hvor  Du  søger  Hvile  for  Sjelen;  men  kommer  Du  end 
igjen  til  at  søge  denne  Hvile:  det  er  dog  vist,  det  er  den  samme 
Hvile,  i  hvilken  Du  engang,  naar  Dit  sidste  Øieblik  er  kommet, 
for  sidste  Gang  skal  søge  Hvile  for  Din  Sjel.  Thi  hvad  enten  Du 
i  Ungdommens  Åar  eller  i  fremrykket  Alder  idag  er  kommen  hid 
for  at  søge  Hvile:  o,  naar  Din  sidste  Time  kommer,  og  Du  i 
Dødens  Stund  er  forladt  og  eensom,  da  begjerer  Du  jo  som  det 
Sidste  i  den  Verden;  Du  ikke  mere  skal  tilhøre,  Du  begjerer  hvad 
Du  idag  begjerer. 

Dette  var  Indbydelsens  Forjættelse.  Men  hvo  er  nu  Indby- 
deren! Thi  dette  var  jo  dog  en  forfærdelig  forvirrende  Tale, 
om  der  hørtes  i  Verden  den  Indbydelse:  kommer  hid,  men  der 
angaves  ikke  hvor  man  skulde  gaae  hen.  Dersom  der  derfor  ingen 
Indbyder  var,  eller  dersom  Glemsel  og  Tvivl  havde  taget  Indbyde- 
ren bort:  hvad  gavnede  det  da,  at  Indbydelsens  Ord  bleve  ved  at 
lyde,  saa  var  det  jo  en  Umulighed  at  følge  Indbydelsen,  da  det 
var  en  Umulighed  at  finde  Stedet.  Men  Du  veed  jo,  m.  T.,  hva 
Indbyderen  er,  og  Du  har  fulgt  Indbydelsen  for  at  slutte  Dig 
fastere  til  ham.  See,  Han  udbreder  sine  Arme  og  siger:  kommer 
hid,  kommer  hid  til  mig  alle  I,  som  arbeide  og  ere  besværede; 
see.  Han  aabner  sin  Favn,  ved  hvilken  vi  dog  Alle  kunne  hvile 
lige  trygt  og  lige  saligt,  thi  det  var  kun  i  vor  Frelsers  jordiske 
Liv,  at  Johannes  laae  hans  Bryst  nærmest  Hvorledes  Du  nu 
kommer  hid,  hvorledes  Du  nu  kan  siges  at  arbeide  besværet,  om 
Du  forbrød  Meget  eller  Lidet,  om  Skylden  er  gammel  og  ~  dog. 
nei,  glemt  er  den  ikke,  o  nei,  men  gammel  og  ofte  angret,  eller 
den  er  frisk,  og  ingen  formildende  Erindring  har  lindret  den:  o, 
hos  Ham  skal  du  dog  finde  Hvile  for  Sjelen.  Ikke  veed  jeg,  hvad 
der  besværer  Dig  i  Særdeleshed,  m.  T.,  maaskee  skulde  jeg  heller 
ikke  forstaae  Din  Sorg  eller  vide  at  tale  med  Indsigt  om  den.  O, 
men  Du  gaaer  jo  ikke  til  noget  Menneske;  fra  at  have  skriflet  for 
Gud  i  Løndom  gaaer  Du  til  Ham  den  forbarmende  Indbyder,  han, 
som  kjender  al  menneskelig  Sorg,  han,  som  selv  var  forsøgt  i  Alt« 
dog  uden  Synd.     Ogsaa  Han  kjendte  jordisk  Nød,  han,  som  hung- 

rede  i  Ørkenen,  han,  som  tørstede  paa  Korset;  ogsaa  Han  kjendte 
Armod,  han,  som  ikke  havde  Det,  hvortil  han  kunde  hælde  sit  Hoved ; 
ogsaa  Hans  Sjel  har  været  bedrøvet  indtil  Døden;  ja  Han  har 
kjendt  al  menneskelig  Sorg  tungere  end  noget  Menneske,  han,  som 
paa  det  Yderste  var  forladt  af  Gud  —  der  han  bar  al  Verdens 
Synd.  Og  Han  er  jo  ikke  blot  Din  Sjelesørger,  han  er  jo  ogsaa 
Din  Frelser;  han  forstaaer  ikke  blot  al  Din  Sorg,  bedre  end  Du 
selv  forstaaer  den,  o,  men  han  vil  jo  netop  tage  Byrden  fra  Dig 
og  give  Dig  Hvile  for  Sjelen.  Tungt  —  ja,  det  er  sandt  —  tungt 
ikke  at  blive  forstaaet;  men  hvad  hjalp  det  Dig  dog  om  der  var 
Den,  der  ganske  kunde  forstaae  al  Din  Sorg,  men  ikke  kunde  tage 
den  fra  Dig,  ganske  kunde  forstaae  al  Din  Strid,  men  ikke  give 
Dig  Hvile! 

Saa  var  der  da  en  Indbydelse:  kommer  hid  alle  I,  som  arbeide 
og  ere  besværede;  og  Indbydelsen  indeholdt  en  Fordring:  at  den 
Indbudne  arbeider  besværet  i  Syndernes  Bevidsthed;  og  der  er 
den  tilforladelige  Indbyder,  Han  som  endnu  staaer  ved  sit  Ord 
hist  og  indbyder  Alle.  Give  Gud,  at  Den  som  søger,  ogsaa  maatte 
finde;  at  Den,  som  søger  det  Rette,  ogsaa  maatte  finde  det  ene 
Fornødne;  at  Den  som  søger  hen  til  det  rette  Sted,  ogsaa  maatte 
finde  Hvile  for  Sjelen.  Thi  vel  er  det  en  hvilende  Stilling,  naar 
Du  knæler  ved  Alterets  Fod;  men  give  Gud,  at  dette  dog  i  Sand- 
hed blot  er  en  svag  Antydning  af,  at  Din  Sjel  finder  Hvile  i  Gud 
ved  Bevidsthed  om  Syndernes  Forladelse. 


III. 

JOH.  X,  27. 


X. 


18 


Bøn. 


Fa 


ader  i  Himlene!  Din  Naade  og  Barmhjertighed  omskifter 
ikke  i  Tidernes  Vexlen,  ældes  ikke  i  Aarenes  Løb,  som  var  Du, 
liig  et  Menneske,  mere  naadig  paa  een  Dag  end  paa  en  anden, 
mere  naadig  paa  den  første  end  paa  den  sidste;  Din  Naade  bliver 
uforandret,  som  Du  er  uforandret,  den  samme,  evig  ung,  ny  med 
hver  ny  Dag  —  thi  Du  siger  jo  hver  Dag  »endnu  idag«.  O,  men 
naar  da  et  Menneske  agter  paa  dette  Ord,  greben  af  det,  i  hellig 
Beslutning,  for  Alvor  siger  til  sig  selv  >endnu  idagc:  da  betyder 
dette  ham,  at  han  just  ønsker  at  forandres  paa  denne  Dag,  just 
ønsker,  at  denne  Dag  ret  maatte  blive  ham  betydningsfuld  fremfor 
andre  Dage,  betydningsfuld  ved  fornyet  Bestyrkelse  i  det  Gode,  han 
engang  valgte,  eller  maaskee  endog  betydningsfuld  ved  at  vælge 
det  Gode.  Det  er  Din  Naade  og  Barmhjertighed,  uforandret  at 
sige  hver  Dag  »endnu  idag«,  men  det  er  at  forspilde  Din  Barm- 
hjertighed og  Naadens  Tid,  hvis  et  Menneske  saaledes  uforandret 
vilde  sige  fra  Dag  til  Dag  »endnu  idag«;  Du  er  nemlig  Den,  som 
giver  Naadens  Tid  »endnu  idag«,  men  Mennesket  er  Den,  som 
skal  gribe  Naadens  Tid  »endnu  idag«.  Saaledes  tale  vi  med  Dig 
o.  Gud;  der  er  en  Sprogforskjel  imellem  os,  og  dog  stræbe  vi  at 
forstaae  Dig  og  at  gjøre  os  forstaaelige  for  Dig;  og  Du  blues  ikke 
ved  at  kaldes  vor  Gud.  Hvad  der  da,  naar  Du,  o  Gud,  siger  det, 
er  det  evige  Udtryk  for  Din  uforandrede  Naade  og  Barmhjertighed, 
dette  Samme  er,  naar  et  Menneske  ret  forstaaet  gjentager  det,  det 
stærkeste  Udtryk  for  den  dybeste  Forandring  og  Afgjørelse  —  ja, 
som  var  Alt  tabt  hvis  Forandringen  og  Afgjørelsen  ikke  skeete 
endnu  idag.  Saa  give  Du  da  dem,  der  idag  her  ere  forsamlede, 
dem,  som,  uden  al  udvortes  Opfordring  vel  derfor  desto  inderligere, 

have  besluttet  endnu  idag  at  søge  Forligelsen  med  Dig  i  Syndernes 
Bekjendelse,  dem  give  Du,  at  denne  Dag  maatte  være  dem  til  sand 
Velsignelse,  at  de  maae  have  hørt  Hans  Røst,  hvem  Du  sendte  til 
Verden,  den  gode  Hyrdes  Røst,  at  Han  maatte  kjende  dem,  og  at 
de  da  maatte  følge  Ham. 

Joh.  X,  27.  »MineFaar  høre  min  Røst,  og  jeg  kjender 
dem,  og  de  følge  mig.c 

Naar  Menigheden  paa  de  hellige  Dage  samler  sig  i  Herrens 
Huus,  da  har  Gud  jo  selv  budet  og  befalet  det  saaledes.  Idag  der- 
imod er  det  ingen  Helligdag;  og  dog  har  en  lille  Kreds  samlet 
sig  her  i  Helligdommen,  altsaa  ikke  fordi  det  er  befalet  Alle  (da 
det  Ingen  er  befalet),  men  fordi  hver  Enkelt  af  de  Tilstedeværende, 
om  end  paa  forskjellig  Maade,  særligen  maa  have  følt  Trang  til 
netop  idag  at  søge  her  hen.  Thi  idag  er  det  ingen  Helligdag,  idag 
gaar  ellers  Enhver  til  sin  Ager,  til  sit  Kjøbmandskab,  til  sit  Ar- 
beide;  kun  disse  Enkelte  gik  idag  til  Herrens  Huus.  —  Saa  forlod 
da  den  Enkelte  sit  Hjem  for  at  gaae  herhen.  Naar  paa  en  hellig 
Dag  Den,  der  selv  gaaer  til  Kirke,  møder  en  Forbigaaende,  da 
falder  det  ham  uvilkaarligt  ind,  at  denne  Forbigaaende  vel  ogsaa 
gaaer  til  Kirke;  thi  paa  en  Helligdag,  selv  om  det  langtfra  altid  er 
Tilfældet,  er  den  Forbigaaende:  En,  som  gaaer  til  Kirke.  Men 
Den,  som  dreven  af  en  indre  Trang  kom  hid  idag,  mon  Nogen, 
som  mødte  ham  i  Forbigaaende,  vilde  falde  paa,  at  han  gik  til 
Guds  Huus?  Skulde  nu  derfor  dette  Besøg  i  Guds  Huus  være 
mindre  høitideligt?  Mig  synes,  at  denne  Hemmelighedsfuldhed 
maatte,  om  muligt,  gjøre  det  end  inderligere.  Aabenlyst  for  En- 
hvers Øine,  og  dog  skjult  gik  den  Enkelte  idag  til  Kirke,  skjult 
eller  ad  den  skjulte  Vei;  thi  Ingen  kjendte  hans  Vei,  uden  Gud, 
ingen  Forbigaaende  faldt  paa,  at  Du  gik  til  Guds  Huus,  hvad  Du 
end  ikke  selv  siger,  thi  Du  siger,  at  Du  gik  til  Alters,  som  var 
dette  endnu  inderligere  og  høitideligere  end  at  gaae  i  Kirke.  Du 
ventede  ikke  som  paa  en  Helligdag,  at  den  Forbigaaende  gik  ad 
samme  Vei  og  med  samme  Tanker,  derfor  gik  Du  skjult  mellem 
de  mange  Mennesker,  som  en  Fremmed.  Du  ventede  ikke  at  see 
det  samme  Forsæt  udtrykt  i  de  Forbigaaendes  Aasyn,  derfor  holdt 
Du  Dit  Øie  hos  Dig  selv,  hilsede  ikke  høitideligt  som  paa  Fest- 
dagen. Nei,  den  Forbigaaende  var  slet  ikke  til  for  Dig;  med  ned- 
slaget Øie,  hemmelighedsfuldt  ligesom  flygtede  Du  her  hen.  Din 
Hensigt  var  jo  heller  ikke  blot  at  tilbede,  at  prise,  at  takke  Gud 
som  paa  de  festlige  Dage,    hvor  Du    derfor   ikke    kunde   ønske  at 

være  eae;  Din  Hensigt  er  at  søge  Syndernes  Forladelse  —  saa 
maa  Du  ønske  at  være  ene.  Hvor  stille  nu  og  hvor  høitideligt! 
Paa  en  Helligdag  er  udenfor  ogsaa  Alt  stille;  det  sædvanlige  Ar- 
beide  hviler;  selv  Den,  der  ikke  besøger  Guds  Huus,  mærker  dog, 
at  det  er  en  Helligdag.  Idag  derimod  er  det  ingen  Helligdag. 
Derudenfor  larmer  Livets  Gjerning  næsten  hørligt  ind  i  disse 
Hvælvinger,  hvor  dog  netop  derfor  den  hellige  Stilhed  er  desto 
større.  Thi  den  Stilhed,  som  borgerlig  Øvrighed  verdsligt  kan 
paabyde,  er  dog  ikke  den  gudelige  Stilhed;  men  denne  Stilhed, 
medens  Verden  larmer,  er  netop  den  gudelige  Stilhed.  —  Det  var 
altsaa  ikke  Din  Pligt  at  komme  herhid  idag,  det  var  en  Trang  i 
Dig;  det  var  ingen  udvortes  Opfordring,  der  bestemte  Dig,  Du  maa 
selv  inderligt  have  besluttet  det;  Ingen  kunde  bebreide  Dig  om 
Du  ikke  var  kommet,  det  er  Dit  eget  fri  Valg  at  komme;  Du 
gjorde  det  ikke,  fordi  de  Andre  gjorde  det,  thi  de  Andre  gik  jo 
netop  idag  hver  til  sin  Ager,  til  sit  Kjøbmandskab,  til  sit  Arbeide 
—  men  Du  gik  til  Guds  Huus,  til  Herrens  Alter. 

Og  dermed  har  Du  da  ganske  særligen  udtrykt,  at  Du  regner 
Dig  iblandt  dem,  der  ville  høre  Christus  til,  hvilke  beskrives  i  de 
forelæste  hellige  Ord,  som  ere  tagne  af  det  Evangelium,  hvor 
Christus  sammenligner  sig  selv  med  den  gode  Hyrde  og  de  sande 
Troende  med  Faarene.  Om  disse  siges  der  et  Tredobbelt:  de 
høre  hans  (Christi)  Røst;  Han  (Christus)  kjender  dem;  de  følge 
ham  (Christum). 

De  høre  Hans  Røst.  Og  idag  er  det  ganske  særligen,  er 
det  ene  og  alene  Hans  Røst,  der  skal  høres.  Alt,  hvad  der  ellers 
foretages,  er  blot  for  at  samle  Sindets  Opmærksomhed  paa,  at  det 
er  Hans  Røst,  der  skal  høres.  Idag  prædikes  der  ikke.  En 
Skriftetale  er  ingen  Prædiken;  den  vil  ikke  belære  Dig,  eiheller 
indskjærpe  Dig  de  gamle  bekjendte  Lærdomme;  den  vil  blot 
standse  Dig  paa  Veien  til  Alteret,  for  at  Du  ved  den  Talendes 
Stemme  ved  Dig  selv  skrifter  for  Gud  i  Løndom.  Thi  Du  skal  af 
en  Skriftetale  ikke  lære  hvad  det  er  at  skrifte,  det  var  ogsaa  for 
sildigt,  men  ved  den  skrifter  Du  for  Gud.  Idag  prædikes  der  ikke. 
Hvad  vi  her  tale  i  det  foreskrevne  korte  Øieblik  er  atter  ingen 
Prædiken;  og  naar  vi  have  sagt  Amen,  da  er  ikke  som  ellers  Guds- 
tjenesten væsentligen  forbi,  men  da  begynder  den  væsentlige.  Vor 
Tale  vil  derfor  blot  et  Øieblik  standse  Dig  paa  Veien  til  Alteret; 
thi  idag  samler  Gudstjenesten  sig  ikke  som  ellers  om  Prædikestolen 

men  om  Alteret.  Og  ved  Alteret  gjælder  det  fremfor  Alt  om  at 
høre  Hans  Røst.  Vel  skal  nemlig  en  Prædiken  ogsaa  vidne  om 
Ham,  forkynde  Hans  Ord  og  Hans  Lære;  men  derfor  er  en  Præ- 
diken dog  ikke  Hans  Røst.  Ved  Alteret  derimod  er  det  Hans 
Røst,  Du  skal  høre.  Om  et  andet  Menneske  sagde  Dig,  hvad  der 
siges  ved  Alteret,  hvis  alle  Mennesker  ville  forene  sig  om  at  sige 
Dig  det  —  dersom  Du  ikke  hører  Hans  Røst,  da  gik  Du  forgjeves 
til  Alters.  Naar  der  ved  Alteret  af  Herrens  Tjener  nøiagtigt  siges 
ethvert  Ord,  som  det  er  overleveret  fra  Fædrene;  naar  Du  nøi- 
agtigt hører  ethvert  Ord,  saa  der  ikke  undgaaer  Dig  det  Mindste, 
ikke  en  Tøddel  —  dersom  Du  ikke  hører  Hans  Røst,  at  det  er 
Ham,  som  siger  det,  da  gik  Du  forgjeves  til  Alters.  Om  Du 
troende  tilegner  Dig  hvert  Ord,  der  siges;  om  Du  alvorligt  beslut- 
ter at  tage  Dig  det  til  Hjerte  og  at  indrette  Dit  Liv  i  Overeens- 
stemmelse  dermed  —  dersom  Du  ikke  hører  Hans  Røst:  saa  gik 
Du  forgjeves  til  Alters.  Det  maa  være  Hans  Røst  Du  hører, 
naar  han  siger:  kommer  hid  alle  I,  som  arbeide  og  ere  besværede, 
altsaa  Hans  Røst,  som  indbyder  Dig;  og  det  maa  være  Hans  Røst, 
Du  hører,  naar  Han  siger:  dette  er  mit  Legeme.  Thi  ved  Alteret 
er  der  ingen  Tale  om  Ham;  der  er  Han  selv  personligt  tilstede, 
der  er  det  Ham,  som  taler  —  hvis  ikke,  saa  er  Du  ikke  ved  Al- 
teret. Sandseligt  forstaaet  kan  man  nemlig  pege  paa  Alteret  og 
sige:  »der  er  det«;  men  aandeligt  forstaaet  er  det  dog  egentligen 
kun  der,  hvis  Du  der  hører  Hans  Røst. 

Han  kj ender  dem.  De,  der  nemlig  ikke  høre  Hans  Røst, 
dem  kjender  Han  heller  ikke;  og  dem  Han  ikke  kjender  de  ere 
heller  ikke  Hans.  Thi  det  er  ikke  med  Ham  som  med  et  Men- 
neske, der  vel  kan  have  en  Ven  og  en  Tilhænger  uden  at  være 
vidende  derom,  uden  at  kjende  ham;  men  Den,  Christus  ikke 
kjender,  er  heller  ikke  Hans,  thi  Christus  er  alvidende.  —  Han 
kjender  dem,  og  Han  kjender  dem  hver  især.  Det  Offer  Han 
bragte,  bragte  Han  ikke  saadan  for  Menneskene  i  Almindelighed, 
Han  vilde  heller  ikke  frelse  Menneskene  saadan  i  Almindelighed 
--  og  paa  den  Maade  lader  det  sig  da  heller  ikke  gjøre.  Nei,  Han 
offrede  sig  for  at  frelse  hver  især,  skulde  Han  saa  ikke  kjende 
hver  især;  thi  skulde  man  ikke  kjende  Den,  for  hvem  man  har 
offret  sit  Liv!  —  Naar  Menigheden  paa  de  festlige  Dage  i  talrig 
Mængde  forsamler  sig,  da  kjender  Han  dem  ogsaa,  og  de,  som 
Han  ikke  kjender,  ere  heller  ikke  Hans.  Dog  kan  maaskee  Nogen 
ved  saadan  Leilighed  let  bedrage  sig  selv,  som  var  den  Enkelte 
skjult  i  Mængden.  Ved  Alteret  derimod;  hvor  Mange  der  end 
samledes,  ja  om  end  Alle  samledes  ved  Alteret,   ved  Alteret  er  der 

iagen  Mængde.  Han  er  selv  personligt  tilstede,  og  Han  kjender 
dem,  som  ere  Hans.  Han  kjender  Dig,  hvo  Du  end  er,  kjendt  af 
Mange  eller  som  ukjendt  af  Alle,  dersom  Du  er  Hans,  Han  kjender 
Dig.  O,  Evighedens  Alvor  at  være  kjendt  af  Ham;  o,  salige  Trøst 
at  være  kjendt  af  Ham.  Ja,  om  Du  flygtede  til  Verdens  yderste 
Orændse,  Han  kjender  Dig,  om  Du  skjulte  Dig  i  Afgrunden,  Han 
kjender  Dig  —  men  der  er  jo  ingen  Grund  til  at  flye,  ingen  Grund 
til  at  søge  Skjul,  thi  det  er  netop  Saligheden,  at  Han  kjender  Dig. 
Dog,  om  Han  kjender  Dig,  kan  intet  tredie  Menneske  vide,  det 
niaa  Du  vide  med  Ham  og  med  Dig  selv  —  men  kjender  Han  Dig 
ikke,  da  er  Du  heller  ikke  Hans.  See  Solen  gaaer  hver  Morgen 
med  den  gryende  Dag  op  over  Jorderige,  dens  Straale  trænger 
allevegne  igjennem  til  ethvert  Punkt,  der  er  intet  saa  afsides  Sted, 
at  den  ogsaa  oplysende  trænger  derhen;  dog  gjør  den  ingen  For- 
skjel  i  dette  sit  Kjendskab  til  Jorden,  den  skinner  ligeligt  overalt 
og  kjender  ethvert  Sted.  Men  Han,  Menneskehedens  evige  Sol, 
ogsaa  Hans  Kjendskab  til  Menneskeheden  trænger  som  Lysets 
Straale  allevegne  igjennem  til  ethvert  Menneske;  men  Han  gjør 
Forskjel.  Thi  der  ere  ogsaa  de,  Han  ikke  kjender,  de,  til  hvilke 
Han  vil  sige:  »jeg  kjender  Eder  ikke,  jeg  kjendte  Eder  aldrig«,  de 
til  hvem  Han  vil  sige  det,  skjøndt  disse  dog  paastaae,  at  de  kjende 
Ham!  —  Om  Du  gik  op  til  Herrens  Alter  og  deeltog  i  den  hellige 
Handling,  om  Du  nok  saa  vist  kunde  godtgjøre,  at  Du  havde 
været  til  Alters,  om  Herrens  Tjener  vidner  med  Dig,  at  han  til 
Dig  særligen,  som  til  hver  af  de  Andre,  har  rakt  Brødet  og  Vinen 
—  dersom  Han  ikke  kjendte  Dig:  da  gik  Du  dog  forgjeves  til 
Alters.  Thi  sandseligt  kan  man  pege  paa  Alteret  og  sige:  »see  der 
er  det«,  men  aandeligt  forstaaet  er  Alteret  dog  kun  der,  hvis  Du 
der  er  kjendt  af  Ham. 

De  følge  Ham.  Thi  ved  Alteret  bliver  Du  ikke  og  skal  Du 
ikke  blive.  Du  vender  atter  tilbage,  til  Din  Gjerning,  til  Dit  Ar- 
beide,  til  Glæden,  som  maaskee  venter  Dig,  ak,  eller  til  Sorgen  — 
alt  Sligt  har  Du  for  idag  lagt  til  Side:  men  dersom  Du  er  Hans, 
<la  følger  Du  Ham.  Og  naar  Du  følger  Ham,  da  forlader  Du  vel 
Alteret,  naar  Du  nu  gaaer  bort  derfra,  men  da  er  det  ligesom 
fulgte  Alteret  Dig;  thi  hvor  Han  er,  der  er  Alteret  —  og  naar  Du 
følger  Ham,  da  følger  Han  med  Dig.  O,  Evighedens  Alvor,  at 
hvor  Du  saa  end  gaaer,  hvad  Du  saa  end  foretager  Dig,  saa  følger 
Han  dog  med  Dig;  o  salige  Trøst,  at  Han  følger  med  Dig;  o,  vid- 


>jeg  kjender  Eder  ikke«  osv.]  Luc.  13,  27;  Matth.  7,  23. 

underlige  Sammenhæag,  at  Evighedens  Alvor  ogsaa  er  den  saligste 
Trøst!  Alteret  bliver  rigtignok  staaende,  derfor  gaaer  Du  til  Alte- 
ret; men  det  er  dog  kun  Alteret,  hvis  Han  der  er  tilstede:  altsaa 
hvor  Han  er,  der  er  Alteret.  Han  siger  selv  >naar  Du  offrer  Din- 
Gave  ved  Alteret,  og  Du  der  kommer  ihu,  at  Nogen  haver  Noget 
mod  Dig,  da  gak  først  hen  og  forlig  Dig  med  Din  Uven,  og  kom 
saa  og  offre  Din  Gave  c:  o,  hvilket  Offer  mener  Du  er  Ham  kjerest,^ 
det  Offer  Du  bringer  ved  at  forlige  Dig  med  Din  Uven,  altsaa  ved 
at  offre  Gud  Din  Vrede  —  eller  den  Gave  Du  kunde  offre  paa  Al- 
teret!  Men  dersom  Forligelsens  Offer  er  Gud,  er  Christus  det 
kjereste,  da  er  vel  ogsaa  Alteret  der,  hvor  det  velbehageligste 
Offer  bringes.  Abel  ofifrede  paa  Alteret,  men  Cain  ikkej  thi  Gud 
saae  til  Abels  Offer  —  derfor  var  det  et  Alter;  men  til  Cains  Ofifer 
saae  Han  ikke.  O,  glem  ikke,  at  hvor  Han  er,  der  er  Alteret,  at 
Hans  Alter  hverken  er  paa  Moria  eller  paa  Garizim,  eller  det  syn- 
lige der,  men  at  det  er  der,  hvor  Han  er.  Dersom  dette  ikke 
var  Tilfældet,  da  maatte  Du  jo  blive  ved  Alteret,  opslaae  din  Bolig 
der,  aldrig  vige  derfra;  men  slig  Overtro  er  ikke  Christendom. 
Idag  er  det  ingen  Helligdag,  der  er  idag  Gudstjeneste  paa  en 
Hverdag:  o,  men  en  Christens  Liv  er  hver  Dag  Gudstjeneste!  Det 
er  ikke  saa,  som  var  dermed  Alt  afgjort,  at  Nogen  en  sjelden 
Gang  gaaer  op  til  Alteret,  nei  Opgaven  er,  idet  Du  gaaer  fra  Al- 
teret, dog  at  blive  ved  Alteret.  Idag  var  alt  Andet  som  vi  sagde 
blot  for  at  samle  Sindets  Opmærksomhed  paa  Alteret.  Men  naar 
Du  nu  gaaer  derfra,  da  husk  paa,  at  dermed  er  den  Sag  ikke 
færdig,  o,  nei  dermed  er  den  Sag  netop  begyndt,  den  gode  Sag,, 
eller  som  Skriften  siger  den  gode  Gjerning  i  Dig,  hvilken  Gud, 
der  begyndte  den,  vil  fuldkomme  til  vor  Herres  Jesu  Christi  Dag. 
Vel  kunde  Du  maaskee  fromt  kalde  denne  Dag  idag,  hvis  den, 
hvad  Gud  vil  give  Dig,  ret  har  Betydning  for  Dig,  en  Jesu  Christi 
Dag;  men  der  er  dog  kun  een  Dag,  der  egentligen  kaldes  Jesu 
Christi  Dag.  Den  Dag  idag  derimod,  den  vil  snart  være  forbi  — 
give  Gud,  at  naar  den  engang  længst  er  forsvunden  og  glemt: 
denne  Dags  Velsignelse,  mange,  mange  Gange  erindret  endnu 
maatte  være  Dig  i  friskt  Minde,  saa  Velsignelsens  Ihukommelse 
maatte  være  i  Velsignelse. 


naar  Du  offrer  Din  Gave  oav.]  Matth.  5,  23.  Gud  saae  til  Abels 

Offer]  1.  Mos.  4,  4.  hverken  paa  Moria  eller  paa  Garixim]    M.  Bjer- 

get, paa  hvilket  Jerusalems  Tempel  var   bygget,   G.  Samarilanemes  hellige  Bjerg;, 
smlgn.  Joh.  4,  21.  som  Skriften  siger]  Phil.  1*  6. 

Skrid  saa  Du  Dag,  som  aldrig  meer 
Mit  Øie  her  i  Tiden  seer, 
Fald  hen  i  Nattens  Skygge! 
Jeg  skrider  frem  til  Himmerig, 
Min  Gud  at  see  evindelig, 
Derpaa  min  Tro  skal  bygge. 


Skrid  saa  Du  Dag,  som  aldrig  mecr  osv.]    Slutningen  af  Kingos  femte 
Morgensuk  i  Sjungekorets  første  Part:   »Farvel,  du  hvilesøde  Nat.« 


IV. 


1  COR.  XI,  23. 


Bøn. 


M 


ind,  o  Jesu«  tidt  mit  Hjerte 
Om  Din  Trængsel,  Qval  og  Nød, 
Mind  mig  om  Din  Sjelesmerte, 

ja,  Du  vor  Herre  og  Frelser,  end  ikke  i  denne  Henseende  turde 
vi  fortrøste  os  til  egen  Kraft,  som  formaaede  vi  ved  os  selv  dybt 
nok  at  fremkalde  eller  stadigt  at  fastholde  dette  Dit  Minde,  vi,  der 
«aa  langt  hellere  dvæle  ved  det  Glædelige  end  ved  det  Sørgelige, 
vi,  der  alle  begjere  gode  Dage,  lykkelige  Tiders  Fred  og  Tryghed, 
vi,  der  saa  gjerne  ønske  at  blive  i  dybere  Forstand  uvidende  om 
Rædslerne,  at  de  ikke,  som  vi  daarligen  mene,  skulle  gjøre  vort 
lykkelige  Liv  mørkt  og  alvorligt,  o,  eller  vort,  som  det  synes  os, 
ulykkelige  Liv,  dog  alligevel  for  mørkt  og  alvorligt.  Derfor  bede 
vi  Dig,  Du,  som  dog  er  Den  vi  ville  ihukomme,  vi  bede  Dig,  at 
Du  selv  vil  minde  os  derom.  O,  forunderlige  Sprog  et  Menneske 
taler,  naar  han  skal  tale  med  Dig;  det  er  jo  som  gjort  ubrugeligt, 
naar  det  skal  betegne  vort  Forhold  til  Dig,  eller  Dit  til  os.  Er 
dette  ogsaa  en  Ihukommelse,  naar  Den,  der  skal  erindres,  selv 
maa  minde  den  Erindrende!  Saaledes  taler,  menneskeligt,  kun  den 
ophøiede  Mægtige,  der  har  saa  Meget  og  saa  Vigtigt  at  tænke  paa, 
han  siger  til  den  Ringe:  Du  maa  selv  huske  mig  paa,  at  jeg  erin- 
drer Dig.  Ak,  og  dette  Samme  sige  vi  til  Dig,  Du  Verdens  Frelser 
og  Forløser;  ak,  og  dette  Samme  er,  naar  vi  sige  det  til  Dig,  netop 


Mind,    o    Jesu,    tidt    mit    Hjerte]    Nr.  147    i   Evangelisk-christelig   Psal- 
mebog. 

Udtrykket  for  vor  Ringhed,  vor  Intethed  i  Sammenligning  mc<f 
Dig,  Du,  der  hos  Gud  er  ophøiet  over  alle  Himle:  vi  bede  Dig,  at 
Du  selv  vil  minde  os  om  Din  Lidelse  og  Død,  minde  os  tidt, 
under  vort  Arbeide,  i  vor  Glæde  og  i  vor  Sorg,  om  den  Nat,  der 
Du  blev  forraadt.  Vi  bede  Dig  derom  og  vi  takke  Dig,  naar  Du 
minder  os,  vi  takke  Dig  ogsaa  saaledes,  som  nu  de,  der  her  ere 
forsamlede  idag,  ved  at  gaae  op  til  Dit  Alter,  for  at  fornye  Sam- 
fundet med  Dig. 

1  Cor.  XI,  23.  .  .  den  Herre  Jesus  1  den  Nat,  der  han  blev 

forraadt. 

I  den  Nat  der  Han  blev  forraadt.  Thi  lad  det  nu  kun 
blive  Nat  omkring  Dig,  dette  hører  jo  med  til  den  hellige  Hand- 
ling. I,  der  her  ere  forsamlede,  for  til  vor  Herres  Jesu  Christi 
Ihukommelse  at  deeltage  i  det  Maaltid,  som  blev  indstiftet  hiin 
Nat,  I  have  vel  selv  bedet  Ham,  at  Han  vil  stille  Eder  sin  Lidelse 
og  Død  ret  levende  for  Øie.  O,  der  ere  De,  som  maaskee  bede, 
at  det  maatte  forundes  dem  at  see,  hvad  Konger  og  Fyrster  for- 
gjeves  begjerede  at  see,  een  af  Hans  Herligheds  Dage:  fortryder 
ikke  Eders  Valg;  thi  sandeligen  Den  valgte  dog  den  bedre  Deel, 
der  først  og  fremmest  beder,  at  det  Forfærdelige  maatte  staae 
levende  for  ham.  —  I  den  Nat  der  Han  blev  forraadt.  Saaledes 
var  det  nu,  menneskelig  talt,  gaaet  tilbage  for  Ham.  Han,  hvem 
engang  Folket  vilde  have  udraabt  til  Konge;  Han,  hvem  saa  senere 
Ypperstepræsterne  dog  ikke  turde  lægge  Haand  paa,  fordi  al  Fol- 
ket hang  ved  Ham;  Han,  der  ved  sine  mægtige  Gjerninger  havde 
flokket  den  talrige  Skare  omkring  sig;  Han,  for  hvis  Lære-Myndig- 
hed Alle  havde  bøiet  sig,  Pharisæerne  trodsigt  men  tvungne,  Folket 
glad  og  forventningsfuldt:  Han  er  nu  som  stødt  udenfor  Verden, 
Han  sidder  afsides  paa  et  Værelse  med  de  Tolv.  Men  Loddet  er 
kastet,  Hans  Skjebne  er  afgjort,  i  Faderens  og  i  Ypperstepræsternes 
Raad.  Naar  Han  reiser  sig  fra  Bordet  for  at  gaae  ud  i  Natten^ 
da  gaaer  Han  ogsaa  sin  Død  iniøde,  da  tager  Rædselens  Skuespil 
sin  Begyndelse,  hvortil  Alt  er  i  Beredskab,  da  skal  Han  endnu 
engang  i  Rædselens  Gjengivelse  gjennemgaae  det  Forbigangne, 
forfærdeligt  i  en  vis  Forstand  ende  med  Begyndelsen:  Han  skal 
hilses    som    Konge,    men    af   Spotten;    Han    skal    virkeligen    bære 


hvad    Konger    og    Fyrster    forgjeves    begjerede    at    seej     smlgn. 
Luc.   10,  24. 


287 

Purpuret,  men  forhaanet;  Han  skal  flokke  Folket  endnu  talrigere 
omkring  sig,  men  Ypperstepræsterne  skulle  ikke  mere  frygte  for  at 
lægge  Haand  paa  Ham,  snarere  vel  være  nødsagede  til  at  holde 
Folkets    Haand    tilbage,   at   det  dog  kan  faae  Udseende  af,  at  Han 

—  dømmes  fra  Livet;  det  var  jo  ogsaa  Rettergang,  Han  blev  jo 
greben  »som  man  griber  en  Røver«,  og  »korsfæstet  som  en  For- 
brydere! Saaledes  var  Hans  Liv  Tilbagegang  istedetfor  Fremgang, 
det  Omvendte  af  hvad  det  menneskelige  Sind  naturligt  tænker  og 
begjerer.  Thi  verdsligt  stiger  et  Menneske  fra  Trin  til  Trin  i  Ære 
og  Anseelse  og  Magt,  stedse  Flere  og  Flere  samtykke  hans  Sag, 
indtil  han,  der  bestandigt  var  i  Fleertallet,  tilsidst  beundret  af  Alle 
staaer  paa  det  øverste  Trin.  Men  Han  steeg  omvendt  fra  Trin  til 
Trin  ned  ad,  og  dog  steeg  Han;   og  saaledes  maa  Sandheden   lide 

—  eller  udmærkes  i  Verden,  saasandt  Han  var  Sandheden.  I  det 
første  Øieblik  syntes  den  at  behage  Alle;  men  jo  tydeligere  den 
efterhaanden  blev,  jo  bestemtere  og  klarere,  jo  mere  afgjørende,  jo 
mere  Sandsebedragenes  Omklædninger  faldt  af,  desto  Flere  faldt 
der  bestandigt  ogsaa  fra  —  tilsidst  staaer  Han  ene.  Men  end  ikke 
der  bliver  Han  staaende,  nu  stiger  Han  fra  Trin  til  Trin  gjennem 
alle  Fornedrelsens  Udmærkelser,  indtil  Han  endeligen  korsfæstes. 
Endeligen,  dog  stod  det  Sidste  ikke  ret  længe  paa;  thi  fra  det 
Øieblik  Rædselens  Skuespil  tog  sin  Begyndelse  i  den  Nat  der  Han 
blev  forraadt,  er  Afgjørelsen  hos  med  det  Pludseliges  Hastighed, 
som  naar  Uveiret  i  et  Nu  formørker  Himmel  og  Jord.  Denne  Nat 
er  Grændsen;  og  saa  hvilken  Forandring!  Og  dog  er  i  en  vis 
Forstand  Alt  det  Samme.  Stedet  er  det  samme,  det  er  de  samme 
Ypperstepræster,    den   samme   Landshøvding,    Folket  er  de  Samme 

—  ja,  og  ogsaa  Han  er  den  Samme:  da  man  engang  vilde  udraabe 
Ham  til  Konge,  da  flyede  Han,  og  da  man  kommer  bevæbnet 
for  at  gribe  Ham,  da  gaaer  Han  Vagten  i  møde,  og  siger  »hvem 
søge  I«;  Han  har  vel  engang  med  et  Kys  hilset  Judas  som 
Apostel,  Han  negter  heller  ikke  Judas  det  Kys,  med  hvilket 
Han  dog  veed  han  vil  forraade  Ham  —  er  Han  saa  ikke  den 
Samme ! 

O,  m.  T.,  som  et  Menneske  maaskee  stundom  har  en  Dag 
eller  en  Nat  han  maatte  ønske  ude  af  sit  Liv:  denne  Nat  maatte 
Slægten  ønske  ude  af  sin  Historie!  Thi  var  den  mørk  den  Mid- 
natstime, i  hvilken  Han  blev  født:    den    Nat,    i    hvilken    han    blev 


da    man    engang    vilde    udraabe    Ham    til    Konge]    Joh.  6,  15. 

forraadt  var  dog  end  mørkere!  Slægtea  maatte  ønske  denne  Nat 
ude  af  sin  Historie,  Ja  og  hver  Enkelt  maatte  ønske  den  ude  af 
Slægtens  Historie;  thi  dette  er  jo  ingen  fuldkommen  og  længst 
forbigangen  Begivenhed,  Christi  Lidelse  skulle  og  tør  vi  jo  ikke 
mindes  som  vi  mindes  de  Herliges,  der  lede  den  uskyldige  Død, 
om  hvilken  vi  sige:  det  er  nu  længst  forbi.  Hans  uskyldige  Op- 
offrelse  er  ikke  forbi,  om  Lidelsens  Kalk  end  er  tømt,  ikke  et 
Forbigangent,  skjøndt  det  er  forbi,  ikke  et  Fuldkommen  forbigan- 
gent, skjøndt  det  er  atten  Aarhundreder  siden,  er  ikke  blevet  det, 
selv  naar  det  er  blevet  atten  Aartusinder  siden.  Han  døde  jo 
ingen  naturlig  Død  paa  Sygeleiet;  ei  heller  var  det  ved  Vaade  Han 
kom  af  Dage;  det  var  ei  heller  nogle  Enkelte,  der  overfaldt  Ham 
og  sloge  Ham  ihjel;  ei  heller  var  det  hiin  Slægt,  der  korsfæstede 
Ham:  det  var  > S  lægtene,  og  til  den  høre  vi  jo  dog  vel  med,  der- 
som vi  ellers  ere  Mennesker;  og  vi  ere  saaledes  dog  vel  med  til- 
stede, dersom  vi  ellers  ere  Mennesker.  Vi  turde  da  altsaa  ikke 
vadske  vore  Hænder  —  vi  kunne  det  idetmindste  ikke,  undtagen 
som  Pilatus  kunde  det;  vi  ere  altsaa  ikke  Tilskuere  og  Betragtere 
ved  en  forbigangen  Begivenhed,  vi  ere  jo  Medskyldige  ved  et  Nær- 
værende. Vi  indbilde  os  derfor  ikke  formasteligen,  at  det  er  Med- 
lidenhed, der,  paa  Digterviis,  kræves  af  os:  det  er  jo  Hans  Blod, 
«om  kræves  ogsaa  af  os,  der  høre  med  til  Slægten.  O,  selv  den 
Efterfølger,  der  lignede  Ham  meest,  der  ikke,  som  Overtroen  efter- 
tragtede det,  bar  Hans  Vunder  paa  sit  Legeme,  men  hvis  Liv 
ogsaa  var  Tilbagegang  istedetfor  Fremgang,  som  ogsaa,  efter  den 
ohristelige  Rangforordning,  steeg  fra  Trin  til  Trin,  udleet,  for- 
haanet,  forfulgt,  korsfæstet:  selv  han,  naar  han  mindes  hiin  Nat, 
og  den  ret  er  ham  nærværende  for  Tanken,  han  er  dog  tilstede 
som  Medskyldig!  Og  naar  Menigheden,  hver  Gang  disse  Ord 
siges  »vor  Herre  Jesus  Christus  i  den  Nat  der  Han  blev  forraadt«, 
slutter  sig  angestfuldt  men  inderligt  om  Ham  som  for  at  afværge 
Forræderiet,  som  for  at  love  Ham  Troskab,  hvis  endog  alle  Andre 
forlode  Ham:  Ingen  tør  dog  glemme,  at  han  i  hiin  Nat  var  med 
som  Medskyldig,  Ingen  tør  dog  glemme  dette  sørgelige  Forbillede^ 
hvilket  han  dog  nok  neppe  ellers  ligner.  Apostelen  Peder.  Ak,  vi 
Mennesker,  selv  om  vi  ere  af  Sandheden,  vi  ere  dog  ved  »Sand- 
hedens« Side,  naar  vi  skulle  jævnsides  følge    med  det  Menneske, 


som    Overtroen    eftertragtede    det]    smlgn.    Eflerl.    Papirer    1847—48, 
S.  196.     (Frans  af  Assisi.) 

der  er  »Sandheden«,  naar  »Sandheden«  er  Maalestokken :  vi  ere 
dog  som  Børn  ved  Siden  af  en  Kæmpe,  vi  blive  dog  i  Afgjørelsens 
Øieblik  —  Medskyldige. 

I  den  Nat  der  Han  blev  forraadt.  Hvilken  Forbrydelse 
har  ogsaa  mere  Lighed  med  Natten  end  et  Forræderi;  o,  og  hvil- 
ken Forbrydelse  er  mere  uliig  Kjerlighed  end  et  Forræderi,  ak,  og 
meest  naar  det  skeer  ved  et  Kys!  Dog,  Judas  er  vel  Forræderen, 
men  i  Grunden  ere  de  jo  Alle  Forrædere,  kun  er  Judas  den  Eneste, 
som  gjør  det  for  Penges  Skyld.  Judas  forraader  Ham  til  Ypperste- 
præsterne, og  Ypperstepræsterne  forraade  Ham  til  Folket,  og  Folket 
til  Filatus;  og  Filatus  forraader  Ham  til  Døden  af  Frygt  for  Kei- 
seren,  og  det  Samme  gjør  af  Menneske-Frygt  Disciplene,  der  flygte 
i  Natten,  og  Peder,  som  fornegter  Ham  i  Forgaarden.  Dette  var 
den  Sidste,  o,  som  naar  den  sidste  Gnist  gaaer  ud  —  saa  er  Alt 
mørkt.  Der  er  i  den  hele  Slægt  ikke  eet  Menneske,  ikke  et  eneste, 
som  vil  have  med  Ham  at  gjøre  —  og  Han  er  Sandheden!  O, 
og  dersom  Du  mener,  at  dette  havde  Du  dog  aldrig  gjort,  Du 
havde  aldrig  lagt  Haand  paa  Ham,  eller  deeltaget  i  Forhaanelsen 
—  men  forraadt  Ham,  det  havde  Du  gjort:  Du  var  flygtet,  eller 
Du  var  klogeligen  blevet  hjemme,  havde  holdt  Dig  udenfor,  ladet 
Din  Tjener  melde  Dig,  hvad  der  skeete.  Ak,  men  at  forraade  det 
er  det  smerteligste  Stød  Du  kan  bibringe  Kjerlighed;  der  er  ingen, 
ikke  den  qvalfuldeste  legemlige  Lidelse,  i  hvilken  Kjerlighed  ømmer 
sig  saaledes,  som  sjeleligt  i,  at  være  forraadt,  thi  der  er  Kjerlighed 
Intet  saa  saligt  som  Troskab! 

O,  at  Dette  er  skeet,  det  er  mig  nok  for  aldrig  mere  at  blive 
saaledes  glad,  som  det  naturlige  Menneske  er  det  letsindigt  og 
verdsligt,  som  Ynglingen  er  det  i  Uerfarenhed,  som  Barnet  er  det 
i  Uskyldighed.  Jeg  behøver  ikke  at  see  mere,  hvis  ellers  noget 
Forfærdeligere  var  skeet  i  Verden,  Noget,  der  mere  kan  forfærde 
Hjertet;  thi  der  gives  vel  hvad  der  mere  kan  forfærde  Sandsen. 
Det  behøves  heller  ikke,  at  noget  Forfærdeligt  skal  hænde  mig  — 
dette  er  mig  nok:  jeg  har  seet  »Kjerligheden«  forraadt,  og  jeg 
har  forstaaet  Noget  om  mig  selv,  at  ogsaa  jeg  er  et  Menneske,  og 
at  det  at  være  Menneske  er  at  være  et  syndigt  Menneske.  Jeg  er 
derfor  ikke  blevet  menneskefjendsk,  mindst  at  jeg  skulde  hade 
andre  Mennesker;  men  jeg  glemmer  aldrig  dette  Syn,  ei  heller 
hvad  jeg  har  forstaaet  om  mig  selv.  Den,  Slægten  korsfæstede, 
det  var  Forløseren;  just  derfor  føler  jeg,  som  hørende  til  Slægten, 
Trang  til  en  Forløser:  aldrig  har  Trangen  til  en  Forløser  været 
klarere,  end  da  Slægten  korsfæstede  Forløseren.  Jeg  troer  fra 
X.  19 

dette  Øieblik  ikke  mig  selv  mere,  jeg  vil  og  ikke  lade  mig  bedrage, 
som  var  jeg  bedre,  fordi  jeg  ikke  forsegtes  liig  hine  Samtidige. 
Nei,  bange  for  mig  selv  som  jeg  er  blevet,  vil  jeg  søge  min  Til- 
flugt hos  Ham,  den  Korsfæstede.  Ham  vil  jeg  bede,  at  Han  vil 
frelse  mig  fra  det  Onde,  og  frelse  mig  fra  mig  selv.  Kun  frelst 
ved  Ham  og  hos  Ham,  naar  Han  holder  mig  fast,  veed  jeg,  at 
jeg  ikke  skal  forraade  Ham.  Den  Angest,  som  vil  skrække  mig 
bort  fra  Ham,  at  ogsaa  jeg  kunde  forraade  Ham,  netop  den  skal 
slutte  mig  til  Ham,  da  tør  jeg  haabe,  at  jeg  skal  holde  mig  fast 
ved  Ham  —  hvorledes  skulde  jeg  ikke  turde  haabe  det,  naar  Det, 
der  vil  skrække  mig  bort,  netop  er  Det,  der  fængsler  mig  til 
Ham!  Jeg  vil  ikke,  og  jeg  kan  det  ikke,  thi  Han  bevæger  mig 
uimodstaaeligt,  jeg  vil  ikke  i  mig  selv  slutte  mig  inde  med  denne 
Angest  for  mig  selv,  uden  at  have  Fortrolighed  til  Ham;  jeg  vil 
ikke  slutte  mig  inde  i  mig  selv  med  denne  Angest  eller  med 
denne  Skyldbevidsthed,  at  ogsaa  jeg  havde  forraadt  Ham:  jeg  vil 
hellere,  som  Skyldig,  frelst  tilhøre  Ham.  O,  da  Han  vandrede 
omkring  i  Judæa,  da  bevægede  Han  Mange  ved  sine  velgjørende 
Undergjerninger;  men  naglet  til  Korset  gjør  Han  et  endnu 
større,  gjør  Han  Kjerlighedens  Under,  at  Han  uden  at  gjøre 
Noget  —  ved  at  lide  bevæger  hver  Den,  som  har  et 
Hjerte ! 

Han  blev  forraadt  —  men  Han  var  Kjerlighed:  i  den  Nat, 
der  Han  blev  forraadt,  indstiftede  Han  Kjerlighedens  Maaltid! 
Altid  den  Samme!  De,  der  korsfæstede  Ham,  for  dem  bad  Han; 
og  i  den  Nat,  der  Han  blev  forraadt,  benytter  Han  Leiligheden 
(o,  uendelige  Dyb  af  Kjerlighed,  som  finder  netop  dette  Øieblik 
beleiligt!),  Han  benytter  Leiligheden  til  at  indstifte  Forligeisens 
Maaltid.  Sandeligen,  Han  kom  ikke  til  Verden  for  at  modtage 
Tjenester  uden  at  gjøre  Gjengjeld!  En  Qvinde  salver  Hans  Hoved, 
til  Gjengjeld  erindres  hun  gjennem  alle  Aarhundreder!  Ja,  Han 
gjør  Gjengjeld  for  hvad  man  gjør  imod  Ham!  Man  korsfæster 
Ham:  til  Gjengjeld  er  denne  Hans  Død  paa  Korset  Forsoningens 
Offer  for  Verdens  Synd,  ogsaa  for  denne,  at  man  korsfæstede 
Ham!  Man  forraader  Ham:  til  Gjengjeld  indstifter  Han  Forligei- 
sens Maaltid  for  Alle!  Havde  Peder  ikke  fornegtet  ham,  saa 
havde  der  jo  dog  været  En,  som  ikke  havde  ganske  som  hver 
anden  Enkelt  i  Slægten  trængt  til  Forligelsen.     Men   nu   forraadte 


En  Qvinde  salver  Hans  Hoved]  Luc.  7,  38. 

de  Ham  Alle,   og  trænge  ogsaa  saaledes  Alle  til  at  deeltage  i  For- 
ligelsens  Maaltid! 

See,  Alt  er  au  beredt;  salig  Den,  som  for  sin  Deel  nu 
ogsaa  er  beredt  1  See,  Han  venter  hist  ved  sit  hellige  Bord: 
saa  gjører  det  da  til  Hans  Ihukommelse,  Eder  selv  til  Vel- 
signelse! 


19* 


V. 


2  TIMOTH.  II,  12—13. 


Bøn. 


H 


erre  Jesus  Christus,  Du  som  har  elsket  os  først,  Du,  som 
indtil  det  Sidste  elskede  dem,  hvilke  Du  havde  elsket  fra  Begyn- 
delsen, Du,  som  indtil  Dagenes  Ende  vedbliver  at  elske  hver  Den, 
som  vil  tilhøre  Dig:  Din  Trofasthed  kan  ikke  fornegte  sig  selv  — 
ak,  kun  naar  et  Menneske  fornegter  Dig,  kan  han  ligesom  tvinge 
Dig,  Du  Kjerlige,  til  ogsaa  at  fornegte  ham.  Saa  være  dette  da 
vor  Trøst,  naar  vi  maae  anklage  os  selv,  hvad  vi  forbrød,  og  hvad 
vi  efterlod,  vor  Svaghed  i  Fristelser,  vor  langsomme  Fremgang  i 
det  Gode,  det  er,  vor  Utroskab  mod  Dig,  hvem  vi  een  Gang  i  den 
tidlige  Ungdom  og  oftere  gjentaget  lovede  Troskab:  det  være  vor 
Trøst,  at  ere  vi  end  utroe,  saa  bliver  Du  dog  tro.  Du  kan  ikke 
negte  Dig  selv. 

2  Timoth.  II,  12— 13.    .    .  dersom  vi  fornægte,  skal   han  og  for- 
nægte os;  dersom  vi  ere  utroe,  bliver  han  dog  tro;  han  kan  Ikke 

nægte  sig  selv. 

Det  kunde  synes,  at  de  forelæste  hellige  Ord  indeholdt  en 
Modsigelse,  og  dersom  dette  var  Tilfældet  kunde  det  ikke  blot 
synes,  men  det  var  besynderligt  just  at  fremdrage  saadanne  Ord. 
Imidlertid  er  det  ingenlunde  saa.  Modsigelsen  skulde  vel  ligge  i, 
at  der  i  den  ene  Sætning  siges,  at  dersom  vi  fornegte  skal  Han 
ogsaa  fornegte  os,  og  i  den  anden,  Han  kan  ikke  negte  sig  selv. 
Men  skulde  der  da  ingen  Forskjel  være  mellem  at  fornegte  Ham 
og  at  være  Ham  utro?  Dette  er  jo  nemlig  klart  nok,  at  Den,  der 
fornegter  Ham,  ogsaa  er  Ham  utro,  thi  Ingen  kan  fornegte  Ham 
uden  at  have  tilhørt  Ham;  men  deraf  følger  ikke,  at  Enhver,   der 

er  Ham  utro,  derfor  ogsaa  fornegter  Ham.  Naar  dette  er  saaledes, 
da  er  der  ingen  Modsigelse.  Det  ene  Ord  er  det  strenge,  det 
andet  det  milde,  ogsaa  her  er  Loven  og  Evangeliet,  men  begge 
Ordene  ere  Sandheden.  Der  er  og  ingen  Dobbelthed  i  Ordet,  men 
det  er  det  ene  og  samme  Sandhedens  Ord,  der  adskiller  Menne- 
skene, som  den  evige  Sandhed,  baade  i  Tid  og  i  Evighed,  adskiller 
dem,  i  Gode  og  Onde.  Det  er  ligesom  naar  der  fortælles  i  de 
hellige  Beretninger,  at  først  da  Pharisæerne  vare  gangne  bort, 
først  da  begyndte  Christus  at  tale  inderligt  med  Disciplene:  saa- 
ledes Qerner  det  første  Ord,  det  viser  bort,  ak  som  til  den  venstre 
Side,  dem,  der  fornegte,  hvilke  Han  og  vil  fornegte;  det  sidste 
Ord,  Trøstens  milde  Ord,  er  talet  som  til  dem  ved  den  høire  Side. 
Thi  Han,  der  har  budet  sine  Disciple  ikke  at  kaste  deres  Perler 
for  Sviin,  Hans  Kjerlighed,  om  den  end  vil  frelse  Alle,  den  er  ikke 
en  Svaghed,  der  klynkende  trænger  til  dem,  som  skulle  frelses, 
men  den  er  Barmhjertighed  mod  hver  Den,  som  trænger  til  at 
skulle  frelses. 

Men  I,  som  her  ere  forsamlede  for  at  deeltage  i  det  hellige 
Maaltid,  I  have  jo  dog  ikke  fornegtet  Ham,  eller  I  ere  jo  dog  i 
ethvert  Tilfælde  forsamlede  for  at  bekjende,  eller  ved  at  være  idag 
forsamlede,  og  i  den  Hensigt,  I  ere  det,  bekjende  I  ham  jo.  Kan 
det  derfor  end  være  gavnligt,  at  det  strenge  Ord  bringes  i  Erin- 
dring, høres  med,  som  det  uadskilleligt  hører  med,  at  vi  ikke  i 
noget  Øieblik  skulle  adskille  hvad  Gud  har  sammenføiet  i  Ghristo, 
ikke  føie  Noget  til  men  heller  ikke  tage  Noget  fra,  ikke  fra  Mild- 
heden tage  Strengheden,  som  er  i  den,  ikke  fra  Evangeliet  Loven, 
som  er  i  det,  ikke  fra  Frelsen  Fortabelsen,  som  er  i  den:  saa 
egner  derimod  vel  det  sidste  Ord  sig  fortrinligere  til,  at  der  idag 
dvæles  ved  det.  Vi  lade  det  Forfærdelige  gaae  Tanken  forbi,  ikke 
som  noget  os  Uvedkommende;  o,  nei  saaledes  var  Ingen  frelst,  saa 
længe  han  lever,  at  det  dog  var  muligt  han  kunde  fortabes.  Saa 
længe  der  er  Liv  er  der  Haab  —  men  saa  længe  der  er  Liv  er 
der  dog  vel  ogsaa  Farens  Mulighed,  altsaa  Frygt;  og  altsaa  skal 
der  ogsaa  saa  længe  være  Frygt  og  Bæven.  Vi  lade  det  Forfærde- 
lige gaae  Tanken  forbi;  men  da  haabe  vi  til  Gud,  at  vi  tør  lade 
det  gaae  forbi  og  drage  over,  medens  vi  trøste  os  ved  Evangeliets 
milde  Ord. 


ligesom     naar     der     fortøUes     i      de     hellige     Beretninger] 
f.    Ex.    MatUi.    15.    Kap.  ikke    at    kaste     deres    Perler    for    Sviio] 

MatUi.  7,  6. 

Han  bliver  dog  tro.  Saaledes  har  Du  i  Dit  Forhold  til 
Ham  een  Bekymring  mindre,  eller  rettere  een  Salighed  mere  end 
det  var  muligt  at  nogensinde  noget  Menneske  kan  have  i  Forholdet 
til  et  andet  Menneske.  I  Forholdet  mellem  To  har  dog,  menneske- 
lig talt,  hver  Enkelt  bestandigt  en  dobbelt  Bekymring,  han  har  den 
for  sig  selv,  at  han  nu  bliver  tro;  o,  men  han  har  tillige  den,  om 
nu  ogsaa  den  Anden  bliver  tro.  Men  Han,  Jesus  Christus,  Han 
bliver  tro.  Derfor  er  der  i  dette  Forhold  Evighedens  Ro  og  Salig- 
heden heel;  Du  har  kun  een  Bekymring,  Selvbekymringen,  at  Du 
bliver  Christus  tro  —  thi  Han  bliver  evig  tro.  O,  der  er  dog  ingen 
Kjerlighed  fuldkommen  lykkelig  uden  den,  med  hvilken  et  Menne- 
ske elsker  Gud;  og  ingen  Troskab  fuldkommen  salig  uden  den, 
med  hvilken  et  Menneske  slutter  sig  til  Christus.  Alt,  ubetinget 
Alt,  hvad  Gud  gjør,  det  er  Dig  tjenligt;  Du  behøver  ikke  at  frygte 
for,  at  der  skulde  være  undgaaet  ham  Noget,  som  kunde  være  til 
Dit  Gavn,  thi  kun  Han  veed,  hvad  der  er  til  Dit  Gavn;  Du  behøver 
ikke  at  frygte  for,  at  Du  ikke  skulde  kunne  gjøre  Dig  forstaaet  af 
ham,  thi  han  forstaaer  Dig  ganske,  langt  bedre  end  Du  forstaaer 
Dig  selv;  Du  har  kun  (o,  uendelige  Kjerlighedens  Lykke!)  at  glæde 
Dig  ved  hans  Kjerlighed  —  at  tie  og  at  takke!  At  tie  og  at  takke; 
ja,  thi  naar  Du  tier,  da  forstaaer  Du  ham,  og  bedst,  naar  Du  tier 
ganske;  og  naar  Du  takker,  da  forstaaer  han  Dig,  og  bedst,  naar 
Du  takker  altid.  Saa  lykkelig  er  den  et  Menneskes  Kjerlighed, 
med  hvilken  han  elsker  Gud.  Men  saaledes  ogsaa  med  den  Tro- 
skab, der  slutter  sig  til  Christum.  O,  der  boer  dog  inderst  inde  i 
ethvert  Menneskes  Sjel  en  lønlig  Angest,  at  ogsaa  Den,  hvem  han 
troede  meest,  kunde  blive  ham  utro.  Ingen  blot  menneskelig  Kjer- 
lighed kan  ganske  udjage  denne  Angest,  som  vel  kan  forblive 
skjult  og  ubemærket  i  lykkelige  Livs-Forholds  venlige  Tryghed, 
men  som  dog  stundom  uforklarligt  kan  røre  sig  derinde,  og  som, 
naar  Livets  Storme  begynde,  strax  er  ved  Haanden.  Der  er  kun 
Een,  hvis  Troskab  kan  jage  denne  Angest  ud,  det  er  Jesus  Christus. 
Han  bliver  tro;  ja  om  end  al  anden  Troskab  svigtede.  Han  bliver 
dog  tro,  hver  Dag  i  Dit  Liv,  hvad  der  saa  end  hænder  Dig;  Han 
bliver  Dig  tro  i  Døden;  Han  møder  Dig  saa  igjen  hisset  som  en 
fuldtro  Ven.  Du  har  i  Dit  Forhold  til  Ham  slet  ingen  Bekymring 
for  Hans  Utroskab;  den  skal,  ja  den  tør  aldrig  besøge  Dig,  denne 
Angest,  at  naar  Du  nu  havde  givet  Dig  ganske  hen,  havde  hele 
Dit  Liv  i  Ham,  at  Han  saa  kunde  blive  Dig  utro.  Nei,  styrket 
ved  Evighedens  Vished  om  Hans  Troskab,  har  Du,  og  dette  er  jo 
ogsaa  Hans  Gave,  forøget  Styrke  til  at  anvende  Alt,  at  Du  maatte 
være  Ham  tro.     Du  skal  ikke  som   ellers   med   bekymrede  Tanker 

arbeide  paa  to  Steder;  Han  vil  ved  sin  Troskab,  hvilken  han  selv 
evigt  borger  for,  gjøre  Dig  ubekymret,  berolige  Dig,  understøtte 
Dig,  men  jo  ogsaa  ved  en  saadan  Troskab  opfordre  Dig  til  at 
blive  Ham  tro. 

Dersom  vi  ere  utroe  ^  han  bliver  dog  tro.  Saaledes 
har  Du  i  Dit  Forhold  til  ham  een  Bekymring  mindre  eller  rettere 
een  Salighed  mere,  end  det  er  muligt  at  nogensinde  noget  Men- 
neske kan  have  i  Forhold  til  det  andet  Menneske.  Thi  i  For- 
holdet mellem  To,  dersom  der  den  Ene  blev  utro,  men  dog  ang- 
rede sin  Utroskab  og  vendte  tilbage  —  ak,  maaskee  skulde  hans 
Utroskab  have  havt  Magt  til  at  forandre  den  Ånden,  saa  denne 
ikke  kunde  overvinde  sig  selv  til  at  tilgive  ham.  Men  Han,  vor 
Herre  Jesus  Christus,  Han  bliver  sig  selv  tro.  Det  vilde  jo  være 
formasteligt  og  gudsbespotteligt,  om  Nogen  vilde  mene  ved  sin 
Utroskab  at  have  Magt  til  at  forandre  Ham,  Magt  til  at  gjøre  Ham 
mindre  kjerlig  end  Han  var,  det  er,  end  Han  er.  Men  det  er  og- 
saa ugudeligt,  om  Nogen  kunde  tage  Hans  Troskab  forfængeligt. 
Du  skal  ikke  tage  Herren  Din  Guds  Navn  forfængeligt,  o,  men 
kom  ogsaa  ihu,  at  Du  ikke  tager  Christi  Troskab  forfængeligt,  saa 
Du  gjorde  den  til  en  Straf  over  Dig  selv;  thi  er  ikke  Hans  ufor- 
andrede Troskab,  som  den  er  Tilgivelsen  over  den  Angrende,  er 
den  ikke  saaledes  Forbandelsen  over  Den,  der  afmægtigt  trodser 
og  forhærder  sig  I 

Selv  om  vi  ere  utroe.  Han  bliver  dog  tro.  Da  Han  vandrede 
her  paa  Jorden,  der  kom  ingen  Lidende  til  Ham  uden  at  finde 
Hjælp,  der  gik  og  ingen  Bekymret  utrøstet  fra  Ham,  der  rørte  end 
ingen  Syg  ved  Sømmen  af  Hans  Klædebon  uden  at  helbredes  (Mc. 
6,  56)  —  men  hvis  En  den  halvQerdsindstivende  Gang  var  kommen 
til  Ham  og  havde  bedet  Ham  om  Tilgivelse  for  sin  Utroskab: 
troer  Du  Han  var  blevet  træt,  troer  Du,  hvis  det  havde  været  den 
hal vfjerdsindsti vende  Gang  Gange  den  syvende  Gang!  Nei,  før  skal 
Himlen  blive  træt  af  at  bære  Stjernerne,  og  kaste  dem  af  sig,  end 
Han  skal  blive  træt  af  at  tilgive,  og  støde  en  Angerfuld  fra  sig. 
O,  salige  Tanke,  at  der  dog  er  en  trofast,  en  fuldtro  Ven  til,  at 
Han  er  det,  salige  Tanke,  dersom  ellers  et  Menneske  turde  indlade 
sig  med  denne  Tanke,  Saligere  derfor,  at  Han  er  de  Angergivnes, 
de  Utroes  fuldtroe  Ven!  Ak,  fuld  Troskab  fandtes  der  dog  aldrig 
i  Verden  —  om  ellers  Nogen  var  berettiget  til  at  søge  den  hos 
Andre;  men  fuld  Troskab  mod  Utroe,  den  findes  kun  hos  vor 
himmelske  Lærer  og  Ven  —  og  den  trænge  vi  jo  Alle  til  at  søge. 
Ja,  dersom  det  var  muligt,  at  Du,  vor  Lærer  og  Frelser,  engang 
kunde  blive  træt  af  vore  idelige  Forsikkringer   om  Troskab,  disse 

Forsikkringer,  som  vistnok  ikke  ere  hykkelske  eller  opdigtede,  men 
som  dog  for  Dig  ofte  eller  altid  maae  lyde  saa  spæde,  saa  barn- 
dglige;  dersom  Du  kunde  bringe  det  over  Dit  Hjerte  engang  ret 
for  Alvor  at  prøve  vor  Troskab;  dersom  Du  vilde  kaste  os  ud 
paa  Strømmen,  som  Læreren  ellers  gjør  det  ved  Discipelen,  og 
sige  >nu  vil  jeg  slet  ikke  hjælpe  Dig,  men  blot  prøve  Din  Tro- 
skab«: da  vare  vi  jo  øieblikkeligt  tabte!  O,  forsaavidt  det  skal 
betegne  vort  Forhold  til  Guddommen,  er  det  dog  et  maadeligt  og 
et  halvsandt  Sprog  dette  menneskelige;  selv  naar  vi  i  dets  stær- 
keste Udtryk  tale  om,  at  Gud  prøver  os,  er  Talen  dog  meningsløs, 
hvis  Meningen  ikke  underforstaaes:  at  Gud  i  Grunden  holder  paa 
os.  Naar  vi  see  Moderen  lege  den  Leg  med  Barnet,  at  Barnet 
gaaer  alene,  skjøndt  Moderen  holder  det  bagved  —  og  vi  da  see 
dette  Barnets  ubeskrivelige,  glædestraalende  Ansigt,  denne  dets  til- 
fredse Mine  med  sig  selv  og  sin  mandige  Optræden:  saa  smile  vi 
af  Barnet,  fordi  vi  see  Sammenhænget.  Men  naar  vi  selv  tale  om 
vort  Forhold  til  Gud,  da  skal  det  være  ramme  Alvor  med  vor 
Gaaen-ene,  da  tale  vi  i  de  stærkeste  Udtryk  om,  at  Gud  lægger 
sin  Haand  tungt  paa  os,  som  brugte  han  altsaa  virkeligen  slet 
ikke  sin  Haand  til  Andet,  eller  som  havde  han  ikke  to  Hænder, 
saa  han,  selv  i  et  saadant  Øieblik,  med  den  ene  Haand  holdt  paa 
os.  Og  saaledes  formaste  vi  os  sandeligen  heller  ikke  til  at  fordre 
af  Dig,  Du  vor  Lærer  og  Frelser,  at  Du  skulde  sætte  vor  Troskab 
til  Dig  paa  en  Prøve;  thi  vi  vide  det  vel,  at  Du  selv  i  Prøvelsens 
Øieblik  maatte  holde  ved  os.  det  er,  vi  vide  det  vel,  at  vi  i 
Grunden  ere  utroe,  og  at  det  i  ethvert  Øieblik  i  Grunden  er 
Dig,  der  holder  paa  os. 

A.  T.,  I  ere  nu  idag  forsamlede  her,  for  at  fornye  Eders  Tro- 
skabsløfte;  men  ad  hvilken  Vel  gaae  I  til  denne  Eders  Bestem- 
melse? '  Det  er  jo  gjennem  Skriftcmaalet.  Er  dette  ikke  en  Omvei, 
hvorfor  gaaer  Du  ikke  lige  op  til  Alteret?  O,  var  det  end  ikke 
saaledes  foreskrevet  efter  hellig  Vedtægt,  vilde  Du  dog  ikke  selv 
føle  Trang  til  at  gaae  ad  den  Vei  til  Alteret!  Skriftemaalet  vil  jo 
ikke  paabyrde  Dig  Utroskabens  Skyld,  det  vil  tværtimod,  ved  Be- 
kjendelsen,  hjælpe  Dig  til  at  aflægge  Byrden;  Skriftemaalet  skal 
ikke  tvinge  Dig  til  Bekjendelse,  tværtimod  skal  det  lette  Dig  ved 
Bekjendelsen ;  i  Skriftestolen  er  der  Ingen,  som  anklager  Dig,  der- 
som  Du  ikke  anklager  Dig  selv.  Min  Tilhører,  hvad  Præsten 
talede  i  Skriftestolen,  det  hørte  I  alle;  men  hvad  Du  hos  Dig  sagde 
til  Dig  selv,  det  veed  Ingen,  uden  Du,  som  sagde  det,  og  Gud, 
som  hørte  det.  Dog  er  det  jo  ikke  Præsten,  der  skal  gaae  til 
Alters,    men   det   er  Dig;    det  var  ei  heller  Præsten,  der  skriftede, 

han  end  ikke  skriftede  Dig,  men  det  var  Dig,  der  skriftede  for 
Gud  i  Løndom.  Dette  har  Gud  hørt,  men  hvad  Gud  har  hørt, 
det  har  ogsaa  Han  hørt,  hvem  Du  søger  ved  Alteret;  har  Du 
glemt  Noget,  ak,  eller  har  Du  bedragersk  glemt  Noget,  det  veed 
Gud,  og  det  veed  ogsaa  Han,  hvem  Du  søger  ved  Alteret.  Langt- 
fra os  være  endog  blot  at  forsøge  med  Talen  ligesom  at  prøve 
os  for  i  hvad  Utroskab  vel  et  Menneske  kan  have  at  bebreide  sig, 
hvilken  jo  og  kan  være  saa  yderst  forskjelUg.  Nei,  dette  er  efter 
vor  Kirkes  hellige  Vedtægt  betroet  til  Din  Redelighed  mod  Gud. 
Men  betænk  dog,  at  selv  om  den  forløbne  Tid,  siden  Du  sidst  for- 
nyede Dit  Samfund  med  Din  Frelser,  hørte  til  hvad  et  Menneske 
menneskelig  maatte  kalde  en  bedre  Tid:  ak,  hvor  megen  Utroskab 
kan  der  derfor  ikke  være  i  Dit  Forhold  mod  Ham,  hvem  Du  jo 
ikke  lovede  Troskab  i  noget  Enkelt,  ikke  i  Dette  eller  Hiint,  men 
ubetinget  i  Alt!  Ak,  hvo  kjender  sig  selv!  Er  det  ikke  just 
dette,  hvad  den  alvorlige  og  redelige  Selvprøvelse  fører  til  som  til 
sit  Sidste  og  Sandeste,  denne  ydmyge  Tilstaaelse:  »hvo  kjender 
sine  Vildfarelser?  fra  min  lønlige  Brøst  rens  Du  mig.c  (Psl.  19,  13.). 
Og  naar  et  Menneske  prøver  sit  Forhold  til  Christus,  hvo  er  da 
det  Menneske,  der  ganske  kjender  sin  Utroskab,  hvo  det  Menneske, 
som  turde  mene,  at  der  ikke  atter  i  Selvprøvelsen  kunde  være 
Utroskab!  Paa  den  Maade  finder  Du  derfor  ikke  Hvile.  Saa  hviil 
da,  saa  søg  da  Hvile  for  Din  Sjel  i  den  salige  Trøst,  at  om  vi 
end  ere  utroe,  saa  er  Han  dog  tro. 

Han  kan  ikke  negte  sig  selv.  Nei,  Han  kan  ikke  med 
sin  Kjerlighed  slutte  sig  inde  i  sig  selv.  Han,  der  af  Kjerlighed 
gav  sig  hen  for  Verden.  Men  Den,  der  slutter  sig  inde  i  sig  selv 
og  ikke  vil  have  med  Andre  at  gjøre,  han  negter  jo  sig  selv.  Han 
negter  sig  hjemme,  naar  Du  kommer  at  søge  ham;  og  dersom  Du 
dog  fik  ham  at  see.  Du  vilde  forgjeves  søge  at  gribe  efter  hans 
Haand,  thi  den  drager  han  tilbage,  og  negter  sig  selv;  Du  vilde 
forgjeves  gribe  efter  hans  Øie,  thi  det  trækker  han  tilbage,  og 
negter  sig  selv;  Du  vilde  forgjeves  søge  et  Udtryk  af  Deeltagelse  i 
hans  Skikkelse,  thi  han  unddrager  sig,  og  negter  sig  selv.  Men 
Han,  vor  Herre  Jesus  Christus,  Han  negter  ikke  sig  selv,  Han  kan 
ikke  negte  sig  selv.  See,  derfor  breder  Han  sine  Arme  ud  hist 
ved  Alteret,  Han  aabner  sin  Favn  for  Alle;  Du  seer  det  paa  Ham, 
Han  negter  sig  ikke  selv.  Han  negter  sig  ikke  selv;  og  Han  negtcr 
heller  ikke  Dig,  hvad  Du  beder  Ham  om,  naar  Du  nu  fornyer  Dit 
Troskabsløfle  til  Ham:  Han  er  den  Samme;  Han  var  Dig,  og  Han 
bliver  Dig  tro. 


VI. 


1  JOH.  III,  20. 


Bøn. 

»tor  er  Du,  o  Gud;  skjøndt  vi  kun  kjende  Dig  som  i  en 
mørk  Tale  og  som  i  et  Speil,  vi  tilbede  dog  undrende  Din  Storhed 
—  hvor  meget  mere  skulle  vi  engang  prise  den,,  idet  vi  lære  den 
fuldeligere  at  kjende!  Naar  jeg  under  Himmelens  Hvælving  staaer 
omgiven  af  Skabningens  Under,  da  priser  jeg  rørt  og  tilbedende 
Din  Storhed,  Du,  som  let  bærer  Stjernerne  i  det  Uendelige,  og 
faderligt  bekymrer  Dig  om  Spurven.  Men  naar  vi  ere  forsamlede 
her  i  Dit  hellige  Huus,  da  ere  vi  jo  ogsaa  overalt  omgivne  af 
hvad  der  i  end  dybere  Forstand  minder  om  Din  Storhed.  Thi 
stor  er  Du,  Verdens  Skaber  og  Opholder;  men  da  Da,  o  Gud,  til- 
gav Verdens  Synd  og  forligte  Dig  med  den  faldne  Slægt,  ak,  da 
var  Du  jo  dog  end  større  i  Din  ubegribelige  Forbarmelse!  Hvor- 
ledes skulle  vi  da  ikke  troende  prise  og  takke  og  tilbede  Dig  her 
i  Dit  hellige  Huus,  hvor  Alt  minder  os  derom,  særligen  dem,  som 
idag  ere  forsamlede  for  at  annamme  Syndernes  Forladelse,  og  for 
paa  ny  at  tilegne  sig  Forligeisen  med  Dig  i  Christo! 

1  Joh.  III,  20  .  .  .  om  end  vort  Hjerte  fordømmer  os,  da  er  Qud 

større  end  vort  Hjerte. 

Om  end  vort  Hjerte  fordømmer  os.  Da  Pharisæerne  og  de 
Skriftkloge  havde  bragt  en  Qvinde,  som  var  greben  i  aabenbar 
Synd,  til  Christum  i  Templet  for  at  anklage  hende,  og  da  de  der- 
paa,  beskæmmede   ved  Hans  Svar,    vare    alle    gangne    bort,    sagde 


en  Qviode,  som  var  greben  i  aabenbar  Synd]  Joh.  8.  3. 

Christus  til  hende  »fordømte  Ingen  Dlg,<  men  hun  sagde  »Herre, 
Ingen«.  Der  var  altsaa  Ingen,  der  fordømte  hende.  Saaledes  og- 
saa  her  i  denne  Helligdom,  der  er  Ingen,  der  fordømmer  Dig;  om 
Dit  Hjerte  fordømmer  Dig,  maa  Du  ene  selv  vide.  Ingen  Anden 
tør  vide  det;  thi  ogsaa  denne  Anden  er  jo  idag  beskjeftiget  med 
sit  eget  Hjerte,  om  det  fordømmer  ham.  Hvorvidt  Dit  Hjerte  for- 
dømmer Dig,  det  vedkommer  ingen  Anden ;  thi  ogsaa  denne  Anden 
har  kun  med  sit  eget  Hjerte  at  skaffe,  dets  anklagende  eller  dets 
frikjendende  Tanker.  Hvorledes  Du  blev  tilmode,  idet  disse  Ord 
forelæstes  »om  end  vort  Hjerte  fordømmer  os«,  vedkommer  ingen 
Anden;  thi  ogsaa  denne  Anden  henfører  jo  andægtigt  Alt  til  sig 
selv,  tænker  kun  paa,  hvorledes  han  blev  tilmode,  om  Ordet  over- 
raskede ham  som  en  pludselig  Tanke,  eller  han  hørte,  ak  hvad 
han  havde  sagt  sig  selv,  eller  han  hørte  hvad  han  dog  meente 
ikke  at  passe  paa  ham.  Vel  kan  nemlig  et  Hjerte  anklage  sig 
selv,  men  deraf  følger  endnu  ikke,  at  det  maa  fordømme  sig  selv; 
og  vi  lære  jo  ikke  tungsindig  Overdrivelse,  saa  lidet  som  vi  lære 
letsindigt  Aflad.  Men  naar  der  skulde  tales  over  de  forelæste  Ord, 
hvor  skulde  man  finde  bedre  Tilhørere  end  paa  en  saadan  Dag 
som  denne,  og  end  saadanne,  som  de,  der  her  idag  ere  komne 
hid,  ikke  fra  Verdens  Adspredelser,  men  fra  Skriftestolens  Samling, 
hvor  de  jo  hver  især  have  gjort  Gud  Regnskab,  hver  især  have 
ladet  deres  Hjerte  være  Anklageren,  hvad  det  ogsaa  bedst  kan 
være,  da  det  er  Medvideren,  og  hvad  det  jo  ogsaa  helst  maa  blive 
itide,  at  det  ikke  engang  forfærdeligt  skal  blive  det  mod  Menne- 
skets egen  Villie.  Dog  er  der  jo  Forskjel  paa  Skyld  og  Skyld; 
der  er  Forskjel  mellem  at  være  fem  hundrede  Penninge  skyldig  og 
kun  halvtredssindstive ;  det  ene  Menneske  kan  have  langt,  langt 
mere  at  bebreide  sig  end  det  andet;  der  kan  ogsaa  være  Den, 
som  maa  sige  sig  selv,  at  hans  Hjerte  fordømmer  ham;  maaskee 
kan  der  ogsaa  være  en  Saadan  her  tilstede,  eller  maaskee  er 
der  ingen  Saadan  her  tilstede:  men  Trøst  trænge  vi  jo  dog  alle 
til.  Og  dette  kan  dog  vel  ikke  være  mistrøstende  for  Nogen,  at 
Trøstens  Ord  er  saa  riigt  paa  Forbarmelse,  at  det  tager  Enhver 
med,  dette  kan  jo  ikke  være  mistrøstende  for  Nogen,  selv  om  hans 
Hjerte  ikke  fordømmer  ham.  Det  er  dog  væsentligen  den  samme 
Trøst  vi  alle  behøve,  vi,  hvis  Hjerte  ikke  frifinder  os:  Guds  Stor- 
hed, at  han  er  større  end  vort  Hjerle. 


fem  hundrede  Penninge  skyldig  osv.j  smign.   Luc.  7.  41 

Guds  Storhed  er  i  at  tilgive,  i  at  forbarme  sig,  og  i 
denne  sin  Storlied  er  han  større  end  det  Hjerte,  som 
fordømmer  sig  selv.  See,  det  er  denne  Guds  Storhed,  om 
hvilken  der  især  skal  tales  paa  de  hellige  Steder;  thi  herinde 
kjende  vi  jo  Gud  anderledes,  nærmere,  om  man  saa  tør  sige  fra 
en  anden  Side  end  derudenfor,  hvor  han  vistnok  er  aabenbar,  at 
kjende  i  sine  Gjerninger,  medens  han  her  er  at  kjende  som  han 
har  aabenbaret  sig  selv,  som  han  vil  kjendes  af  den  Christne. 
Tegnene,  paa  hvilke  Guds  Storhed  i  Naturen  kjendes,  kan  Enhver 
undrende  see,  eller  rettere,  der  er  egentligen  intet  Tegn,  thi 
Gjerningerne  selv  ere  Tegnene;  saaledes  kan  jo  Enhver  see  Regn- 
buen, og  maa  undres,  naar  han  seer  den.  Men  Tegnet  paa  Guds 
Storhed  i  at  forbarme  sig  er  kun  for  Troen;  dette  Tegn  er  jo 
Sacramentet.  Guds  Storhed  i  Naturen  er  aabenbar;  men  Guds 
Storhed  i  at  forbarme  sig  er  en  Hemmelighed,  der  maa  troes. 
Netop  fordi  den  ikke  ligefrem  er  aabenbar  for  Enhver,  netop  der- 
for kaldes  den  og  er  den  aabenbarede.  Guds  Storhed  i  Naturen 
vækker  strax  Studsen  og  saa  Tilbedelse;  Guds  Storhed  i  at 
forbarme  sig  er  først  til  Forargelse  og  saa  for  Troen.  Da 
Gud  havde  skabt  Alt,  saae  han  og  see  »det  var  Alt  saare  godt«; 
og  ved  hvert  hans  Værk  staaer  ligesom  tilføiet:  priis,  lov,  til- 
bed Skaberen.  Men  ved  hans  Storhed  i  at  forbarme  sig  staaer 
tilføiet:  salig  Den,  som  ikke  forarges. 

Al  vor  Tale  om  Gud  er,  som  naturligt,  menneskelig  Tale. 
Hvor  meget  vi  end  stræbe  at  forebygge  Misforstaaelsen  ved  atter 
at  tilbagekalde  hvad  vi  udsige  —  hvis  vi  ikke  ganske  ville  tie,  ..vi 
maae  dog  bruge  Menneskets  Maalestok,  idet  vi,  Mennesker,  tale 
om  Gud.  Hvilken  er  nu  den  sande  menneskelige  Storhed?  Dqg 
vel  Hjertets  Storhed.  Vi  sige  egentligen  ikke,  at  Den  er  stor,  der 
har  megen  Magt  i  og  Herredom,  ja  om  der  levede  eller  havde  levet 
en  Konge,  hvis  Herskermagt  var  over  den  hele  Jord  —  hvor  hur- 
tig end  Forbauselsen  er  til  strax  at  kalde  ham  stor:  det  dybere 
Menneske  lader  sig  ikke  forstyrre  af  Udvortesheden.  Og  derimod, 
om  det  var  det  ringeste  Menneske,  der  nogensinde  har  levet,.— 
naar  Du  bliver  Vidne  til  hans  Handling  i  Afgjørelsens  Øieblik,  at 
han  i  Sandhed  handler  ædelt,  høimodigt  af  ganske  Hjerte  tilgiver 
sin  Fjende,  i  Selvfornegtelse  bringer  det  yderste  Offer,  eller  naar 
Du  bliver  Vidne  til  den  inderlige  Langmodighed,  med  hvilken  han 
fra  Aar  til  Aar  kjerligt  fordrager  Ondt:    da  siger  Du    »han  er  dog 

stor,  i  Sandhed  han  er  stor.«  Altsaa  Hjertets  Storhed  er  den  sande 
menneskelige  Storhed;  men  Hjertets  Storhed  er  netop  at  overvinde 
sig  selv  i  Kjerlighed. 

Naar  vi  da  nu,  Mennesker  som  vi  ere,  ville  gjøre  os  en  Fore- 
stilling om  Guds  Storhed,  saa  maae  vi  tænke  paa  den  sande  men- 
neskelige Storhed,  altsaa  paa  Kjerligheden,  og  paa  Kjerligheden 
som  tilgiver  og  forbarmer  sig.  Men  hvad  vil*  nu  dette  sige,  skulde 
Meningen  være,  at  vi  dog  ville  sammenligne  Gud  med  et  Menneske, 
var  end  dette  Menneske  det  ædleste,  det  reneste,  det  forsonligste, 
det  kjerligste,  der  nogensinde  havde  levet?  Langtfra.  Saaledes 
taler  Apostelen  heller  ikke.  Han  siger  ikke,  at  Gud  er  større  end 
det  kjerligste  Menneske,  men  at  han  er  større  end  det  Hjerte,  som 
fordømmer  sig  selv.  Saaledes  ligner  altsaa  Gud  og  Mennesket 
hinanden  kun  omvendt.  Ikke  ad  den  ligefremme  Ligheds  Trin 
stor,  større,  størst,  naaer  Du  Sammenligningens  Mulighed,  den  er 
kun  mulig  omvendt;  det  er  jo  heller  ikke  ved  mere  og  mere  at 
opløfte  sit  Hoved,  at  et  Menneske  nærmer  sig  mere  og  mere  Gud, 
men  omvendt  ved  dybere  og  dybere  at  kaste  sig  ned  i  Tilbedelse. 
Det  sønderknuste  Hjerte,  som  fordømmer  sig  selv,  kan  ikke  faae, 
søger  forgjeves  at  finde  et  Udtryk,  som  er  det  stærkt  nok  for  dermed 
at  betegne  dets  Skyld,  dets  Elendighed,  dets  Besmittethed :  endnu 
større  er  Gud  i  at  forbarme  sig!  Forunderlige  Sammenligning! 
Al  menneskelig  Reenhed,  al  menneskelig  Forbarmelse  duer  ikke  til 
Sammenligning;  men  et  angrende  Hjerte,  der  fordømmer  sig  selv, 
med  dette  sammenlignes  Guds  Storhed  i  at  forbarme  sig,  kun  at 
den  er  end  større:  saa  dybt  som  dette  Hjerte  kan  nedsætte  sig 
selv  og  dog  aldrig  sig  selv  dybt  nok,  saa  uendelig  ophøiet,  eller 
uendeligt  mere  ophøiet  er  Guds  Storhed  i  at  forbarme  sig!  See, 
Sproget  lige  som  sprænges  og  brister  for  at  betegne  Guds  forbar- 
mende  Storhed;  Tanken  søgte  forgjeves  en  Sammenligning,  da 
fandt  den  endeligen,  hvad  der  dog  menneskelig  talt  ingen  Sammen- 
ligning er,  et  angerfuldt  Hjertes  Sønderknuselse  —  endnu  større 
er  Guds  Forbarmelse.  Et  angergivent  Hjerte,  naar  det  i  Sønder- 
knuselse fordømmer  sig  selv;  ja,  dette  Hjerte  undte  sig  ikke  Ro, 
ikke  i  noget  eneste  Øieblik,  det  fandt  intet  Skjulested,  hvor  det 
kunde  flygte  hen  fra  sig  selv,  det  fandt  ingen  Undskyldning  mulig, 
fandt  det  en  ny,  den  forfærdeligste  Skyld,  at  søge  en  Undskyldning, 
det  fandt  ingen,  ingen  Lindring,  selv  det  meest  forbarmende  Ord, 
hvilket  al  Barmhjertighedens  Inderlighed  formaaede  at  udtænke, 
det  lød  for  dette  Hjerte,  der  ikke  turde  og  ikke  vilde  lade  sig 
trøste,  som  en  ny  Fordømmelse  over  det:  saa  uendelig  er  Guds 
Storhed  i  at  forbarme  sig,  eller  den  er  endnu  større.     Den  halter, 

denne  Sammenligning  —  det  gjør  Menneslcet  altid  efter  at  hare 
stridt  med  Gud.  Den  er  søgt,  denne  Sammenligning,  vist  nok,  thi 
den  blev  funden  ved  gudfrygtigt  at  vrage  al  menneskelig  Lighed; 
tør  Mennesket  ikke  gjøre  sig  noget  Billede  af  Gud,  da  visseligen 
heller  ikke  indbilde  sig,  at  det  Menneskelige  ligefrem  kunde  være 
Sammenligningen.  Ingen  forhaste  sig  med  at  søge,  Ingen  forraske 
sig  med  at  ville  have  fundet  en  Sammenligning  for  Guds  Storhed 
i  at  forbarme  sig;  enhver  Mund  skal  tilstoppes.  Enhver  slaae  sig 
for  sit  Bryst  —  thi  der  er  kun  een  Sammenligning,  som  dog  er 
nogenlunde,  et  ængstet  Hjerte,  som  fordømmer  sig  selv. 

Men  Gud  er  større  end  dette  Hjerte!  Saa  lad  Dig  dog  trøste. 
Maaskee  lærte  Du  tidligere  af  Erfaring,  hvor  tungt  det  er  med  et 
saadant  Hjerte,  at  stedes  for  Pharisæers  og  Skriftkloges  Dom,  eller 
at  komme  til  den  Misforstaaelse,  der  kun  veed  at  sønderrive  det 
end  mere,  eller  til  den  Smaalighed,  der  ængster  Hjertet  end  mere 
sammen.  Du,  der  i  saa  høi  Grad  trængte  til  En,  der  var  stor. 
Gud  i  Himlene  han  er  større;  han  er  ikke  større  end  Pharisæere 
og  Skriftkloge,  ei  heller  større  end  Misforstaaelse  og  Smaalighed, 
ei  heller  større  end  det  Menneske,  der  dog  vidste  at  tale  et 
lindrende  Ord  til  Dig,  hos  hvem  Du  fandt  nogen  Lise,  fordi  han 
ikke  var  smaalig,  ikke  vilde  nedtrykke  Dig  end  mere,  men  reise 
Dig  op  —  Gud  er  ikke  større  end  han  (trøstesløse  Sammenligning!), 
nei  Gud  er  større  end  Dit  eget  Hjerte!  O,  hvad  enten  det  var  en 
Sjelens  Sygdom,  der  saaledes  natligt  formørkede  Dit  Sind,  saa  Du 
tilsidst  i  Dødsens  Angest,  bragt  næsten  til  Afsindighed  ved  Fore- 
stillingen om  Guds  Hellighed,  meente  at  maatte  fordømme  Dig 
selv;  hvad  heller  det  var  det  Forfærdelige,  der  tyngede  saaledes 
paa  Din  Samvittighed,  at  Dit  Hjerte  fordømte  Dig  selv:  Gud  er 
større!  Vil  Du  ikke  troe,  tør  Du  ikke  troe  uden  at  see  Tegn,  nu 
det  tilbydes  jo.  Han,  der  kom  til  Verden  og  døde.  Han  døde  og- 
saa  for  Dig,  ogsaa  for  Dig.  Han  døde  ikke  for  Menneskene  saadan 
i  Almindelighed,  o,  lige  det  Modsatte,  døde  Han  særligen  for  Nogen, 
da  var  det  jo  for  den  Ene,  ikke  for  de  Ni  og  halvfemsindstive  — 
ak,  og  Du  er  jo  for  Elendig  til  at  være  paa  Slump  med  i  det 
runde  Tal,  paa  Dig  faldt  jo  Elendighedens  og  Skyldens  Eftertryk 
saa  forfærdeligt,  at  Du  tælles  udenfor.  Og  Han,  der  døde  for  Dig 
da  Du  var  Ham  en  Fremmed,  skulde  Han  forlade  sine  Egne! 
Elskede  Gud  Verden  saaledes,  at  han  gav  sin  eenbaarne  Søn  for 
jslX  Ingen  skulde  fortabes,  hvorledes  skulde  han  da  ikke  bevare 
dem,  som  bleve  Dyrekjøbte!  O,  martre  Dig  ikke  selv;  hvis  det  er 
Tungsindets  Angester,  der  hilde  Dig,  saa  veed  Gud  Alt  —  og  han 
er  stor!     Og  er  det  den  tunge  Skylds  Centnervægt,  der  hviler  paa 

Dig:  han,  der,  hvad  ikke  opkom  i  noget  Menneskes  Hjerte,  af  sig 
selv  forbarmede  sig  over  Verden,  han  er  stor!  Martre  Dig  ikke 
selv,  husk  paa  hiin  Qvinde,  at  der  Ingen  var  som  fordømte  hende, 
og  betænk,  at  dette  Samme  ogsaa  kan  udtrykkes  paa  en  anden 
Maade:  Christus  var  tilstede.  Just  fordi  Han  var  tilstede,  derfor 
var  der  Ingen,  der  fordømte  hende.  Han  reddede  hende  ud  af 
Pharisæernes  og  de  Skriftkloges  Fordømmelse;  de  gik  beskæmmede 
bort,  thi  Christus  var  tilstede:  der  var  Ingen,  der  fordømte  hende. 
Saa  blev  Christus  ene  tilbage  med  hende  —  men  der  var  Ingen, 
der  fordømte  hende.  Just  det,  at  Han  ene  blev  tilbage  med  hende, 
betyder  i  en  langt  dybere  Forstand,  at  der  Ingen  er,  der  fordøm- 
mer hende.  Det  vilde  kun  lidet  have  hjulpet  hende,  at  Pharisæ- 
erne  og  de  Skriftkloge  gik  bort,  de  kunde  jo  være  komne  igjen 
med  Fordømmelsen.  Men  Frelseren  blev  tilbage  ene  med  hende: 
derfor  var  der  Ingen,  der  fordømte  hende.  Ak,  der  er  kun  een 
Skyld,  som  Gud  ikke  kan  tilgive,  det  er  den  ikke  at  ville  troe  paa 
hans  Storhed! 

Thi  han  er  større  end  det  Hjerte,  som  fordømmer  sig  selv. 
Men  derimod  staaer  der  Intet  om,  at  han  er  større  end  det  verds- 
lige, letsindige,  daarlige  Hjerte,  der  taabeligt  regner  paa  Guds  ind- 
bildte Storhed  i  at  tilgive.  Nei,  Gud  er  og  kan  være  lige  saa 
nøieregnende,  som  han  er  stor  og  kan  være  stor  i  at  forbarme 
sig.  Saaledes  ener  altid  Guds  Væsen  det  Modsatte,  ligesom  i  hiint 
Mirakel  med  de  fem  smaa  Brød.  Folket  havde  Intet  at  spise  — 
ved  et  Mirakel  skaffes  der  Overflod;  men  see,  derpaa  byder  Chri- 
stus, at  man  omhyggeligt  opsamler  hver  en  Levning.  Hvor  gud- 
dommeligt! Thi  eet  Menneske  kan  ødsle,  et  andet  være  sparsom- 
meligt; men  dersom  der  var  et  Menneske,  som  ved  et  Mirakel 
hvert  Øieblik  kunde  —  guddommeligt  skaffe  Overflod,  troer  Du 
ikke,  at  han  —  menneskeligt  havde  ladet  ringe  om  Smulerne,  troer 
Du,  at  han  —  guddommeligt  havde  opsamlet  Smulerne!  Saaledes 
ogsaa  med  Guds  Storhed  i  at  forbarme  sig,  neppe  har  et  Menneske 
blot  Forestilling  om,  hvor  nøieregnende  Gud  kan  være.  Lad  os 
ikke  bedrage  os  selv,  ikke  lyve  for  os  selv,  og,  hvilket  er  det 
Samme,  forringe  Guds  Storhed,  ved  at  ville  gjøre  os  selv  bedre 
end  vi  ere,  mindre  skyldige,  eller  ved  at  benævne  vor  Skyld  med 
letsindigere  Navne;  dermed  forringe  vi  nemlig  Guds  Storhed,  som 
er  i  at   tilgive.     Men   lader    os    heller    ikke    afsindigt    ville    synde 

309 

endnu  mere  for  at  gjøre  Tilgivelsen  end   større;    thi   Gud    er    Uge 
saa  stor  i  at  være  nøjeregnende. 

Og  saa  lader  os  da  her  i  Dit  hellige  Huus  prise  Din  Storhed, 
o  Gud,  Du  som  ubegribeligt  forbarmede  Dig  og  forligte  Verden 
med  Dig.  See,  udenfor  der  forkynde  Stjernerne  Din  Majestæt,  og 
Alts  Fuldkommenhed  Din  Storhed;  men  herinde  er  det  de  Ufuld- 
komne, er  det  Syndere,  der  prise  Din  endnu  større  Storhed!  — 
Ihukommelsens  Maaltid  er  atter  beredet,  saa  være  Da  da  forinden 
erindret  og  takket  for  Din  Storhed  i  at  forbarme  Dig. 


Bøn. 


D, 


'u,  som  steg  ned  fra  Himlen  for  at  bringe  den  faldne  Slægt 
Velsignelsen;  Du,  som  vandrede  her  paa  Jorden  i  Armod  og  Ring- 
hed, miskjendt,  forraadt,  forhaanet,  fordømt  —  men  velsignende; 
Du,  som  velsignende  skiltes  fra  Dine,  der  Du  atter  opfoer  til  Him- 
melen: vor  Frelser  og  Forsoner,  velsign  Du  ogsaa  dem,  som  her 
idag  ere  forsamlede,  deres  Deeltagelse  i  det  hellige  Maaltid  til  Din 
Ihukommelse.  O,  fattes  der  altid  Noget  ved  ethvert  Maaltid,  der- 
som Velsignelsen  mangler:  hvad  vilde  dog  dette  det  hellige  Naade- 
Maaltid  være  uden  Din  Velsignelse;  det  var  saa  slet  ikke  til,  thi 
det  er  jo  Velsignelsens  Maaltid! 

Luc.  XXIV,  51.     >Og  det  skeete,  der  han  velsignede  dem,  skiltes 

han  fra  dem.t 

»Der  Han   velsignede  dem   skiltes  Han   fra  dem.«     Disse  Ord 

indeholde  Beretningen  om  Hans  Himmelfart,   Han   skiltes  fra  dem 

>og  foer  op  til  Himmelen«  (Luc.  24,  51);    >en  Sky   tog  Ham   bort 

fra  deres  Øine«  (Apost.  Gj.  1,  9),  men  Velsignelsen  blev  tilbage;  de 

saae  Ham  aldrig  mere,  men  Velsignelsen  fornam  de;    >de  stirrede 

op  mod  Himlen«  (Apost.  Gj.  1,  10),   thi  Han  skiltes  velsignende 

I  fra  dem.     Men  saaledes  skilles  han  jo  altid   fra  Sine,   velsignende; 

,  o,  og  saaledes  kommer  Han  altid  til  Sine,  velsignende;  og  saaledes 

b  er  Han  altid  hos  Sine,  velsignende.    Paa  anden  Maade  skilles  Han 

ikke    fra   Nogen,    uden  at  denne  selv  forfærdeligt  bærer  Ansvaret 

derfor.    Som  hiin  det  jødiske  Folks  Stamfader,  der  han  stred  med  Gud, 

sagde  »jeg  slipper  Dig  ikke,  uden  at  Du  velsigner  mig«:  saaledes 
siger  Han  ligesom  »jeg  skal  ikke  forlade  Dig,  uden  at  velsigne  Dig, 
og  hver  Gang  Du  atter  mødes  med  mig,  jeg  skal  ikke  skilles  fra 
Dig  uden  at  velsigne  Dig.«  Naar  de,  der  her  idag  ere  forsamlede 
for  at  mødes  med  Ham,  vende  hjem  fra  dette  Møde,  da  ønsker 
man  dem  til  Velsignelse;  thi  derom  er  man  forvisset,  at  da  de 
skiltes  fra  Ham,  eller  da  Han  skiltes  fra  dem,  da  velsignede 
Han  dem. 

A.  T.!  Hvad  end  et  Menneske  skal  foretage  sig,  om  Arbeidet 
er  stort  og  betydningsfuldt  eller  ringe  og  ubetydeligt,  han  formaaer 
dog  Intet,  hvis  Gud  ikke  velsigner.  Forgjeves  arbeider  Bygmesteren, 
hvis  Gud  ikke  velsigner,  forgjeves  grunder  den  Vise,  hvis  Gud  ikke 
velsigner,  forgjeves  samler  den  Rige  Overflod,  hvis  Gud  ikke  vel- 
signer; thi  det  er  i  det  Første  som  i  det  Sidste,  det  er  Velsignelsen, 
der  mætter,  naar  Du  har  Overflod,  og  det  er  Velsignelsen,  som 
gjør  Armod  til  Overflod.  Men  er  dette  nu  ogsaa  sandt,  at  intet 
Arbeide  lykkes  og  har  Fremgang  uden  at  Gud  velsigner  det?  O, 
det  er  jo  dog  ofte  seet  det  menneskelige  Foretagende,  som  lykkedes 
endog  overordentligt,  skjøndt  Gud  visseligen  ikke  velsignede  det.  Ja 
dette  er  saaledes,  og  derfor  maae  vi  sige,  at  Den,  der  blot  vil  —  have 
Guds  Velsignelse  til  Hjælp,  for  at  Foretagendet,  menneskelig  talt, 
skal  13'kkes,  han  beder  ikke  værdeligen,  han  forstaaer  sig  ikke  selv 
i  hvad  han  beder,  eller  han  endog  formaster  sig  til  at  ville,  at 
Gud  skal  tjene  ham,  istedetfor  at  han  skal  tjene  Gud.  Nei,  Velsig- 
nelsen er  Godet  i  og  for  sig,  er  det  ene  Fornødne,  er  uendelig 
herligere  og  saligere  end  al  Lykke.  Hvad  er  da  Velsignelsen? 
Velsignelsen  er  Guds  Samtykke  i  at  det  Foretagende  overtages, 
hvilket  Mennesket  beder  Gud  at  velsigne.  Og  hvad  betyder  det, 
at  han  beder  om  Velsignelsen?  Det  betyder,  at  han  indvier  sig 
og  sit  Foretagende  til  at  tjene  Gud  —  ligegyldigt  hvad  enten  det 
nu  menneskelig  talt  lykkes  og  har  Fremgang  elier  ikke.  Derfor 
maae  vi  sige,  ethvert  gudeligt  Foretagende  er  forgjeves,  naar  Gud 
ikke  velsigner  det;  thi  det  er  kun  et  gudeligt  Foretagende  derved, 
at  Gud  velsigner  det. 

Vistnok  kan  nu  ethvert  Foretagende  være  og  det  burde  være 
et  gudeligt  Foretagende;  men  i  jo  mere  afgjørende  Forstand  det 
er  et  gudeligt  Foretagende,  og  jo  tydeligere  det  er  Mennesket  be- 
vidst, at  det  er  et  gudeligt  Foretagende  han  har  for,  med  desto 
større  Tydelighed  føler  han  ogsaa  og  desto  dybere,  at  han  trænger 
til  Velsignelsen,  at  det  er  forgjeves,  hvis  Gud  ikke  velsigner  det. 
At  bede  er  saaledes  et  gudeligt  Foretagende;  men  er  det  ikke  og- 
saa den  Tanke,  som  ligger  den  Bedende  allernærmest,    at  Gud   vil 

velsigne  hans  Beden,  ikke  først,  at  Gud  vil  bønhøre  hans  Begje- 
ring,  men  at  Gud  vil  velsigne  hans  Beden,  saa  denne  maatte  være 
eller  vorde  den  rette!  Hvorom  beder  et  Menneske?  Om  Velsig* 
nelsen  —  men  altsaa  først  og  fremmest  om  Velsignelse  til  at  bede 
eller  for  at  bede.  Det  er  et  gudeligt  Foretagende  at  gaae  op  i 
Herrens  Huus;  men  er  dette  ikke  ogsaa  den  Tanke,  som  ligger 
allernærmest,  at  det  maatte  vorde  til  Velsignelse!  Hvad  søger  et 
Menneske  i  Guds  Huus?  Velsignelsen  —  men  altsaa  først  og 
fremmest,  at  Gud  vil,  som  det  fromt  hedder,  velsigne  hans  Ind- 
gang. Jo  tydeligere  det  bliver,  at  det  er  en  gudelig  Handling  Du 
har  for,  i  samme  Grad  dybere  bliver  ogsaa  Trangen  til  Velsignelsen 
Dig  tydelig;  thi  jo  mere  Du  indlader  Dig  med  Gud,  desto  tydeligere 
bliver  det,  hvor  meget  mindre  Du  selv  formå  aer.  Indlader  Du 
Dig  af  ganske  Sind  og  af  al  din  Magt  med  ham,  da  bliver  det 
ganske  tydeligt,  at  Du  selv  slet  Intet  formaaer;  desto  tydeligere 
bliver  det,  at  Du  ganske  behøver  Velsignelsen. 

Men  at  gaae  til  Alters  det  er  jo  i  strengeste  Forstand  en  hel- 
lig Handling,  et  gudeligt  Foretagende.  Du  gaaer  til  Alters  —  det 
er  til  denne  hellige  Handling  I  idag  ere  forsamlede;  Du  gaaer  til 
Alters  for  at  mødes  med  Ham,  efter  hvem  Du  længes  mere,  for 
hver  Gang  Du  skilles  fra  ham.  Men  er  Du,  som  Menneske,  for 
Gud  Intet,  altsaa  ganske  trængende  —  ved  Alteret  er  Du,  som 
Synder,  i  Forhold  til  Forsoneren  mindre  end  Intet:  desto  dybere 
føler  Du  Trangen  til  Velsignelsen.  Ved  Alteret  formaaer  Du  slet 
Intet.  Og  dog  er  der  just  ved  Alteret  Tale  om  Fy Idestgj øreise  for 
Skyld  og  Synd,  om  Din  Skyld  og  Din  Synd.  Desto  mere  gjordes 
det  jo  behov,  at  Du  formaaede  Noget;  og  jo  mere  dette  gjordes 
fornødent,  naar  Du  dog  Intet  formaaer,  desto  tydeligere  bliver  det 
jo  derfor,  og  desto  dybere  forstaaer  Du  saa,  at  Du  formaaer 
mindre  end  Intet:  men  desto  tydeligere  er  altsaa  Trangen  til  Vel- 
signelsen, eller,  at  den  er  Alt.  Ved  Alteret  formaaer  Du  slet  Intet. 
Der  er  gjort  Fyldest  —  men  af  en  Anden ;  Offeret  er  bragt  —  men 
af  en  Anden;  Forsoningen  er  stiftet  —  ved  Forsoneren:  desto  tyde- 
ligere altsaa,  at  Velsignelsen  er  Alt  og  gjør  Alt.  Ved  Alteret  for- 
maaer Du  mindre  end  Intet.  Det  er  ved  Alteret  Dig,  der  er  i 
Syndens  Gjeld;  Dig,  der  ved  Synden  er  skilt  fra  Gud;  Dig,  der  er 
saa  uendelig  langt  borte;  Dig,  der  forbrød  Alt;  Dig,  der  ikke  tør 
træde  frem:  en  Anden,  der  betalte  Gjelden;  en  Anden,  der  stiftede 
Forligeisen;  en  Anden,  der  bragte  Dig  nær  til  Gud;  en  Anden,  der 
leed  og  døde  for  at  gjenoprette  Alt;  en  Anden,  der  træder  frem  for 
Dig.  Vil  Du  ved  Alteret  selv  formaae  det  Mindste,  endog  blot  selv 
at  træde  frem,  saa  forstyrrer  Du  Alt,  forhindrer  Forsoningen,  gjør 

Fyldestgjørelsen  umulig.  Ved  Alteret  hedder  det  som  der  blev  sagt 
til  hiin  Ugudelige,  der  i  et  Uveir  anraabte  Himmelen  om  Frelse 
vlad  endeligen  ikke  Gud  mærke,  at  Du  er  tilstede«:  Alt  kommer  an 
paa,  at  der  er  en  Anden  tilstede,  paa  hvem  Gud  seer,  istedetfor  at 
sce  paa  Dig,  en  Anden  hvem  Du  regner  paa,  fordi  Du  selv  kun 
trækker  fra.  Ved  Alteret  er  derfor  Han  velsignende  tilstede,  Han, 
der  velsignende  skiltes  fra  Sine,  Han  til  hvem  Du  forholder  Dig 
som  det  spæde  Barn  forholdt  sig  til  Ham,  da  Han  velsignede  det, 
Han  Din  Frelser  og  Forsoner.  Med  Ham  kan  Du  ikke  for  Alteret 
mødes  som  Medarbeider,  som  Du  vel  i  din  Gjerning  kan  mødes 
med  Gud  som  Medarbeider.  Christi  Medarbeider  i  Forhold  til 
Forsoningen  kan  Du  ikke  være,  ikke  i  Qerneste  Maade.  Du  er 
heel  om  Skylden,  han  heel  om  Fyldestgjørelsen.  Desto  tydeligere 
er  det  jo,  at  Velsignelsen  er  Alt.  Thi  hvad  er  Velsignelsen  ?  Vel- 
signelsen er  hvad  Gud  gjør;  Alt  hvad  Gud  gjør,  det  er  Velsignelsen ; 
den  Deel  af  Gjerningen,  i  Forhold  til  hvilken  Du  kalder  Dig  Guds 
Medarbeider,  den  Deel  Gud  gjør,  er  Velsignelsen.  Men  ved  Alteret 
er  Christus  Velsignelsen.  Forsoningens  guddommelige  Gjerning  er 
Christi  Gjerning,  og  Mennesket  kan  i  Forhold  til  den  kun  gjøre 
mindre  end  Intet:  altsaa  er  Velsignelsen  Alt;  men  er  Gjerningen 
Christi,  saa  er  jo  Christus  Velsignelsen. 

Ved  Alteret  formaaer  Du  slet  Intet  at  gjøre,  end  ikke  dette, 
selv  at  fastholde  Tanken  om  Din  Uværdighed,  og  i  den  at  gjøre 
Dig  modtagelig  for  Velsignelsen.  Eller  turde  Du,  og  var  det  end 
kun  for  det  sidste  Øieblik,  idet  Du  træder  op  til  Alteret,  turde  Du 
endog  blot  i  Forhold  til  den  Tanke,  der  erkjender  den  egne  Uvær- 
dighed, turde  Du  indestaae  for  Dig  selv,  fortrøste  Dig  til  Dig  selv, 
at  Du  skulde  være  istand  til  at  holde  alt  Forstyrrende  borte,  en- 
hver Erindringens  angestfulde  Tanke,  ak,  som  saarer  bagfra,  enhver 
pludseligt  vaagnende  Mistillid,  der  vender  sig  mod  Dig  som  var 
Du  dog  ikke  tilstrækkelig  forberedt,  enhver  den  flygtigste  Indbild- 
ning om  Sikkerhed  i  Dig  selv!  Ak,  nei  Du  formaaer  slet  Intet, 
end  ikke  ved  Dig  selv  at  holde  Din  Sjel  paa  den  Bevidstheds 
Spidse,  at  Du  ganske  trænger  til  Naaden  og  Velsignelsen.  Som  en 
Anden  understøttede  Moses  da  han  bad,  saaledes  maa  Du  ved  Al- 
teret understøttes  af  Velsignelsen,  idet  Du  skal  modtage  Velsignelsen, 
den    maa    omsluttende    støtte  ved  Dig,   medens  den  meddeles  Dig. 


som   der   blev  lagt   til  hiin  Ugudelige]  af  den  viie  Biat,    tmlgn.  Dio- 
genes  LAertius,  I,  5.  som    en   Anden    understøttede    Moses,    da    han 

bad]  2.  Mos.  17,  12. 

Præsten,  som  er  tilstede  ved  Alteret,  han  formaaer  ikke  at  med- 
dele Dig  Velsignelsen,  ei  heller  at  understøtte  Dig,  kun  Han  for- 
maaer det,  som  selv  er  personligen  tilstede,  Han  som  ikke  blot 
meddeler,  men  er  Velsignelsen  ved  Alteret.  Han  er  selv  tilstede; 
Han  velsigner  Brødet  naar  det  brydes,  det  er  Hans  Velsignelse  i 
Kalken,  der  rækkes  Dig.  Men  det  er  ikke  blot  Gaverne,  der  ere 
velsignede,  nei  Maaltidet  selv  er  Velsignelsen.  Du  nyder  ikke  blot 
Brødet  og  Vinen  som  velsignede,  men  idet  Du  nyder  Brødet  og 
Vinen,  nyder  Du  Velsignelsen,  og  dette  er  egentligen  Maaltidet. 
Kun  Han,  der  indstiftede  dette  Maaltid,  kun  Han  kan  berede  det 
—  thi  Han  er  ved  Alteret  Velsignelsen. 

See  derfor  udbreder  Han  sine  Arme  hist  ved  Alteret,  Han 
bøier  sit  Hoved  mod  Dig  —  velsignende!  Saaledes  er  Han  tilstede 
ved  Alteret.  Saa  skilles  Du  fra  Ham  igjen,  eller,  saa  skilles  Han 
fra  Dig  igjen  —  men  velsignende.  Give  Gud,  at  det  da  ogsaa 
maatte  vorde  Dig  til  Velsignelse! 


■^>x<^ 


KRISEN  OG  EN  KRISE  I  EN 
SKUESPILLERINDES  LIV. 


UOOnfBT   AP 


J.  L.  Heiberg. 


Disse  4  Artikler  stod  oprindeligt  som  »Feuiileton«  i  »Fædre- 
iandetc  1848  Nr.  188—191.  Om  Anledningen  til  dem  giver  følgende 
Bladartikel  (Kjøbenhavnsposten  1856  Nr.  1)  fornøden  Oplysning 
(optrykt  uforandret  efter  Originalen,  sral.  S.  Kierkegaards  Bladar- 
tikler, med  Bilag,  samlede  efter  Forf.  Død,  udgivne  som  Supple- 
ment til  hans  øvrige  Skrifter  af  R.  Nielsen.  Kbhvn.  1857,  S.  178 
-179).     SmI.  Efterl.  Papirer  1848  S.  136  AF.,  S.  139  ff. 

Kjøbenhavnsposten  Nr.  301  henledes  Opmærksomheden  paa, 
at  afdøde  Dr.  Søren  Kierkegaards  Yttringer  nylig  ere  blevne  paa- 
beraabte,  ogsaa  i  dramaturgiske  Materier.  Jeg  skal  i  den  Anled- 
ning meddele  et  supplerende  Bidrag  til  Kundskab  om  Kierkegaards 
dramaturgiske  Anskuelser,  ved  at  erindre  om  en  Afhandling,  som 
han  skrev  i  1847,  og  som  han  i  Aaret  derefter  lod  indrykke  i 
»Fædrelandets«  Fpuilleton.  Anledningen  til  denne  Afhandling  var 
Tragedien  »Romeo  og  Julies«  Gjenoptagelse  paa  Repertoiret  ved 
Nytaarstid  1847,  da  Julies  Rolle  udførtes  af  den  Samme,  som  for 
19  Aar  siden  var  optraadt  i  den.  Da  Kierkegaard  i  1851  under 
sit  Navn  udgav  et  lille  Skrift  med  Titel:  »Om  min  Forfatter-Virk- 
somhed«, vedkjendte  han  sig  heri  (Pag.  9)  sit  Forfatterskab  til  Af- 
handlingen, som  oprindelig  havde  været  anonym.  Et  Exemplar  af 
dette  Skrift  ledsagede  han  med  et  egenhændigt  Brev,  som  her 
meddeles  i  Copie.  Nogle  Udtryk  i  Overskriften  referere  sig  til 
Bestemmelser,  som  han  har  udviklet  i  selve  Afhandlingen,  der  vel 
fortjener  at  læses  paany,  om  ikke  for  Andet,  saa  for  den  Foragt, 
hvormed  den  affærdiger  den  gængse  incompetente  Theatercritik  i 
al  dens  æsthetiske  Tyndhed  og  moralske  Slethed. 

Kjøbenhavn,  d.  30te  Decbr.  1855. 

J.  L.  Heiberg. 


X.  21 


322 

Til 

Den  lykkelige  Kunstnerinde, 
hvis  Forstandighed  og  Villies-Kraft  dog  var 
—  anden  Gang  hvor  lykkeligt!  —  netop  lige 
saa  stor  som  hendes  Lykke, 

Fru  Heiberg, 

med  Beundring 

fra  Forfatteren. 

Ikke  er  det,  end  i  fjerneste  Maade,  Meningen  hermed  at  ville 
endog  blot  foranledige  Dem  til  at  læse  en  lille  Bog,  der  til  syvende 
og  sidst,  og  maaskee  længe  før,  vel  vilde  kjede  og  trætte. 

Nei.  Men  i  Bogen  omtales  etsteds  en  lille  æsthetisk  Artikel 
af  en  Pseudonym  Inter  et  Inter,  »Krisen  og  en  Krise  i  en  Skue- 
spillerindes Liv«,  »Fædrelandett  1848,  Nr.  188—91.  Dersom  De  i 
sin  Tid  er  blevet  tilfældigviis  opmærksom  paa  denne  Artikel:  det 
vilde  være  mig  kjært  at  turde  vide,  at  De,  Fru  Heiberg,  er  vidende 
om,  at  denne  lille  Artikel  hører  til  mit  Forfatterskab;  og  det  vil 
sees  af  denne  Bog.  Skulde  De  ikke  i  sin  Tid  være  blevet  opmærk- 
som paa  denne  Artikel,  da  var  det  Forfatterens  Ønske,  at  De  vilde 
finde  en  ledig  Time,  der  kunde  udfyldes  ved  at  læse  den.  Thi  hvis 
De  —  hvad  jeg  udbeder  mig  blot  for  et  Øieblik  og  for  denne  Sag 

—  hvis  De  tillader  mig  at  tale  saaledes:  oprigtigt  talt,  den  lille 
Artikel  forholder  sig  særligt  til  Dem.  Hvad  enten  den  i  sin  Tid 
er  blevet  læst  af  Mange  eller  kun  af  Faa  —  naar  den  ikke  er 
blevet  læst  af  Dem,  er  den,  efter  Forfatterens  Mening,  ikke  kommet 
til  sin  Bestemmelse.     Dersom  den  derimod  er  blevet   læst  af  Dem 

—  hvis  den  da  fandtes  at  være  om  ikke  i  fuldkommen  saa  dog  i 
lykkeligere  Overeensstemmelse  med  Deres  Tanker  om  denne  Sag: 
da  har  den,  efter  Forfatterens  Mening,  ganske  naaet  sin  Bestem- 
melse. 


•Kriien]  i  KJøbenhaTnsposten  ttaar:  »Kriser. 


Krisen  og  en  Krise  i  en  Skuespillerindes  Liv. 


I. 

1  anken  om  det  at  være  Skuespillerinde,  det  vil  da  sige  af 
Rang,  vækker  vistnok  hos  de  Fleste  strax  Forestillingen  om  et  saa 
fortryllende  og  glimrende  Vilkaar  i  Livet,  at  derover  som  oftest 
ganske  glemmes  Tornene:  de  utrolig  mange  Trivialiteter,  al  den 
Ubillighed  eller  dog  den  Misforstand  just  i  de  afgjørende  Øieblik, 
mod  hvilke  en  Skuespillerinde  kan  have  at  kæmpe. 

Lad  os  tænke  os  Forholdet  saa  gunstigt  som  muligt;  lad  os 
tænke  en  Skuespillerinde,  der  er  i  Besiddelse  af  Alt  hvad  der  for- 
dres, for  ubetinget  at  være  rangerende;  lad  os  tænke,  at  hun  vin- 
der Beundringens  Anerkjendelse,  og  at  hun  (hvad  upaatvivleligt  er 
et  stort  Held)  er  heldig  nok  til  ikke  at  blive  Maalet  for  et  eller 
andet  hadefuldt  Menneskes  Forfølgelse:  saa  lever  hun  da  hen  Aar 
efter  Aar  den  misundte,  den  lykkelige  Gjenstand  for  en  stadigt 
vedvarende,  anerkjendende  Beundring.  Det  synes  saa  herligt,  det 
seer  ud  som  var  det  Noget ;  men  naar  man  seer  nølere  til  og  seer 
i  hvilken  Møntsort  denne  anerkjendende  Beundring  udredes,  seer 
hvilket '  fattigt  Indbegreb  af  lurvede  Trivialiteter,  der  i  Theaterkri- 
tikens  Verden  consti tuerer  Fondet  ad  usus  publicos  (og  det  er  jo 
af  dette  Fond  at  hin  stadig  anerkjendende  Beundring  ordenligvis 
udredes),  saa  turde  det  vel  være  muligt,  at  selv  dette  det  heldigste 
Vilkaar  for  en  Skuespillerinde  er  tarveligt  og  fattigt  nok.  —  Er  det 
saa  sora  man  siger,  at  det  kongelige  Theaters  Garderobe  skal  være 


ad  usus  publicos]  til  offenlige  Fornødenheder,  et  dengang  bestaaende  Fond  til 
Understøttelse  af  fortjente  Mænd  o.  1. 

meget  kostbar  og  værdifuld,  saa  er  det   vist:    Bladkritikens  Garde- 
robe er  rædsom  lurvet. 

Videre.  Den  beundrede  Konstnerinde  lever  da  hen  Aar  efter 
Aar.  Som  man  i  borgerlige  Husholdninger  nøiagtigt  veed  forud, 
hvad  man  hver  Dag  skal  have  til  Middag,  saaledes  veed  hun  nøi- 
agtigt forud  Saisonens  Accidenser.  2  å  3  Gange  om  Ugen  bliver 
hun  rost  og  beundret,  indkaldt  med  Udmærkelse;  allerede  i  Løbet 
af  det  første  Fjerdingaar  vil  hun  mere  end  een  Gang  have  gjen- 
nemgaaet  Bladkritikens  Indbegreb  af  Talemaader  og  —  Vendinger, 
som  de  med  særligt  Eftertryk  kunne  kaldes,  thi  de  vende  i  etvæk 
tilbage.  1  å  2  Gange,  i  gode  Aaringer  3  Gange,  vil  hun  blive  be- 
sunget af  et  eller  andet  forulykket  Subject  eller  en  vordende  Digter; 
hendes  Portrait  bliver  malet  til  hver  Konstudstilling;  hun  bliver 
lithographeret,  og  er  Lykken  hende  meget  gunstig  anbringes  hendes 
Portrait  endog  paa  Lommetørklæder  og  HattepuUe.  Og  hun,  der 
som  Qvinde  er  øm  over  sit  Navn  —  som  en  Qvindc,  hun  veed,  at  * 
hendes  Navn  er  paa  Alles  Læber,  selv  naar  de  tørre  sig  om  Mun- 
den  med  Lommetørklædet,  hun  veed,  at  hun  er  Gjcnstand  for 
Alles  beundrende  Omtale,  ogsaa  deres,  som  ere  i  yderste  Vaandc 
for  at  faae  Noget  at  snakke  om.  Saaledes  lever  hun  hen  Aar  efter 
Aar.  Det  synes  saa  herligt,  det  seer  ud  som  det  var  Noget,  men 
forsaavidt  hun  skulde  i  ædlere  Forstand  leve  af  denne  Beundringens 
kostelige  Næring,  hente  Opmuntring  fra  den,  styrkes  og  opflammes 
ved  den  til  ny  og  ny  Anstrængelse,  forsaavidt  dog  selv  det  mest 
udmærkede  Talent,  og  især  da  en  Qvinde,  i  en  svagere  Time  kan 
see  sig  mismodigt  om  efter  en  Yttring  af  virkelig  Paaskjønnclse; 
saa  vil  hun,  hvad  hun  naturligvis  selv  ofte  har  sandet,  i  et  saa- 
dant  Øieblik  ret  føle,  hvor  tomt  alt  Dette  er,  og  hvor  uretfærdigt, 
at  misunde  hende  denne  byrdefulde  Herlighed. 

Imidlertid  gaaer  der  da  Aar  hen,  dog  i  disse  Nysgjerrighedens 
og  Utaalmodighedens  Tider  ikke  mange,  saa  kommer  allerede 
Snakken  i  Bevægelse  om,  at  hun  nu  begynder  at  blive  ældre,  og 
saa  —  ja,  vi  leve  jo  rigtignok  i  christelige  Stater,  men  som  man 
ofte  nok  seer  Cxempler  paa  æsthetisk  Bestialitet,  saa  er  det  ogsaa 
langtfra  at  den  kanibalske  Lyst  med  Menneske-OfTringer  er  gaaet 
af  Brug  i  Christenheden.  Den  samme  inderlige  Fadhed,  der  uaf- 
brudt til  hendes  Pris  slog  paa  Trivialitetens  store  Tromme  og 
ærede  hende  yndeligen  paa  Bækkener,  den  samroe  Fadhed  bliver 
nu  kjed  af  den  forgudede  Konstnerinde,  den  vil  have   hende   bort. 


erede  hende  yndeligen  paa  Bækkener]  sml.  f.  Ex.  Psalmernc  149,  3. 

vil  ikke  sce  hende  mere,  hun  maa  takke  Gud  til,  om  den  ikke  vil 
have  hende  slaaet  ihjel;  den  samme  Fadhed  faaer  sig  en  ny  16 
Aars  Afgud,  og  til  Ære  for  hende  skal  den  forhenværende  Afgud 
føle  Trivialitetens  hele  Unaade  —  thi  det  er  den  store  Vanskelig- 
hed, som  er  forbunden  med  at  være  Afgud,  at  det  næsten  er 
utænkeligt  at  man  fra  denne  Ansættelse  kan  faae  Afsked  i  Naade. 
Eller  indtræder  dette  Tilfælde  ikke,  og  ikke  saa  grelt  som  her  er 
fremsat,  saa  skeer  der  stundom  noget  Andet,  som  synes  meget 
bedre,  men  i  Grunden  er  lige  saa  slemt.  Trivialiteten  er  da  ved 
Tilløbet  fra  Fortiden  i  saa  god  Fart  med  Beundringen,  at  den  For- 
gudede endnu  en  tidlang,  efter  at  hun,  som  det  hedder,  er  bleven 
ældre,  faaer  Lov  at  gaae  for  Slutnings-Hastigheden.  Tilsyneladende 
er  der  ingen  Forandring  foregaaet  i  Trivialitetens  Udtryk  om  den 
forgudede  Konstnerinde;  dog  synes  man  at  ane  en  vis  Usikkerhed, 
som  forraader,  at  den  lovprisende  Rosiflengius  saa  smaat  indbilder 
sig,  at  have  den  Fortjeneste  af  Konstnerinden,  at  han  galant  ved- 
bliver at  sige  det  samme.  Men  det  at  være  galant  mod  en  Konst- 
nerinde er  netop  den  høieste  Grad  af  Uforskammenhed,  en  klæbrig 
Næsvished  og  den  modbydeligste  Art  Paatrængenhed.  Enhver,  der 
er  Noget  og  væsenligen  er  Noget,  har  eo  ipso  en  Fordring  paa 
nøiagtigt  at  blive  anerkjendt  for  dette  Bestemte,  for  hverken  mere 
eller  mindre.  —  Er  det  saaledes,  som  der  jo  siges,  at  Theatret  er 
en  Helligdom:  Profanationen  er  i  det  mindste  ikke  langt  borte. 
Hvor  byrdefuldt  og  pinligt,  i  det  16de  Aar  at  maatte  taale  gamle 
skaldede  eller  halvQantedc  Recensenters  hykkelske  Knæfald  og 
Kjærlighedserklæringer  i  Skikkelse  af  Konstkritik,  hvor  bittert  i  en 
senere  Tid  at  maatte  døie  Galanteriets  Frækhed! 

Men  hvoraf  nu  dette  Umenneskelige,  som  dog  afstedkommer 
saa  megen  Ubillighed  ja  Grusomhed  mod  de  til  Konstens  Tjeneste 
indviede  Qvinder,  hvoraf,  uden  deraf,  at  æsthetisk  Dannelse  er  saa 
sjelden  blandt  Menneskene.  De  fleste  Menneskers  Konstkritik  i 
Forhold  til  det  Qvindclige  har  væsenligen  Kategori  og  Tankegang 
tilfælles  med  enhver  Slagtersvend,  Garderofficier,  Handels-Commis, 
der  taler  begeistret  om  en  forbandet  nydelig  og  satans  rask  Tøs 
paa  18  Aar.  Disse  18  Aar,  denne  forbandede  Nydelighed  og  denne 
Satans  Raskhed,  det  er  Konstkritiken  —  og  tillige  dens  Bestialitet. 
Derimod,  der  hvor,  æsthetisk  seet.  Interessen  ret  egenligcn  be- 
gynder, der  hvor  det  Indre  bliver  lykkeligt  og  med  intensiv  Betyd- 
ning aabenbar  i  Metamorphosen:    der   falde   Menneskenes    Mængde 


eo  ip$o  netop  derved,  med  det  samme. 

fra.  Vedbliver  man  at  beundre,  saa  mener  man,  at  være  galant, 
eller  at  være  skaansom ;  thi  naar  hun  blot  er  30  Aar  gammel,  saa 
er  hun  i  Grunden  perdue! 

Det  var  virkeligt  at  ønske,  især  for  Menneskenes  egen  Skyld, 
for  at  de  ikke  skulle  være  udelukkede  eller  udelukke  sig  selv  fra 
de  betydningsfuldeste  Nydelser,  om  man  kunde  faae  denne  Fordom 
tilgavns  udryddet.  Og  en  Fordom  er  det  virkelig,  ja  en  bestialsk 
Fordom;  thi  det  er  ikke  saa,  at  en  Qvinde  bliver  Skuespillerinde 
i  sit  18de  Aar,  hun  bliver  det  snarere  i  sit  30te,  eller  senere,  hvis 
hun  bliver  det,  thi  denne  Spillen  Comedie  i  det  18de  Aar  er, 
æsthetisk  seet,  af  tvivlsom  Art.  Det  er  saa  langt  fra  at  være  Ga- 
lanteri at  begynde  sin  Beundring  med  Udviklingens  anden  Gang, 
at  det  Modsatte  let  er  Lefleri:  at  beundre  en  lille  Jomfru  paa  16 
Aar.  Jeg  troer  ikke  ret  paa,  at  en  væsenlig  dannet  Æsthetiker 
kunde  overtale  sig  til  at  gjøre  en  Skuespillerinde  paa  16  Aar  til 
Gjcnstand  for  en  Kritik,  især  hvis  hun  var  meget  smuk  osv.;  han 
vilde  upaatvivleligt  perhorrescere  denne  Tvetydighed.  Det  er  sandt, 
det  vil  ofte  hænde,  at  den,  der  har  gjort  Furore  som  18  Aars  Pige, 
ikke  trænger  igjennem.  Faaer  saa  at  være;  men  saa  har  hun 
heller  ikke  væsenligen  været  Skuespillerinde,  saa  har  hun  gjort 
Furore  paa  Scenen  aldeles  i  samme  Forstand,  som  naar  en  ung 
Pige  gjør  Furore  een  Vinter  eller  to  i  det  Venskabelige.  Derimod 
er  det  ogsaa  sandt,  at  naar  det  lykkes  med  Metamorphosen,  da 
kan  der  ikke  være  Tale  om  Galanteri;  thi  da  først  og  da  just  er 
Beundringen,  æsthetisk  forstaaet,  for  Alvor  i  sin  Ret. 

See,  der  gjøres  jo  naturligvis  meget  ved  Theatret  for  at  sikkre 
Skuespillerindernes  Fremtid :  jeg  troer,  at  det  ogsaa  vilde  være 
meget  gavnligt,  om  man  fik  denne  aldeles  uæsthetiske  Overtro  paa 
de  18  Aar  ret  udryddet,  og  fik  det  gjort  ret  indlysende,  at  den 
betydningsfulde  Afgjørelse  indtræder  langt  senere  —  ogsaa  dette 
vilde  jo  være  til  Betryggelse  for  Skuespillerindernes  Fremtid.  Og 
Sagen  selv  har  ikke  blot  æsthetisk,  men  ogsaa  i  høi  Grad  psycho- 
logisk  Interesse,  saa  det  forundrer  mig,  den  ikke  oftere  gjøres  til 
Gjenstand  for  Overveielse.  Det  Interessante  er,  ved  Hjælp  af  det 
Psychologiske  rent  æsthetisk  at  kunne  beregne  Metamorphosen, 
eller  dog  at  kunne  forklare  den,  naar  den  er  indtraadt. 

En  lille  Artikel  i  et  Blad  er  imidlertid  ikke  det  Sted,  der 
egner  sig  for  en  udførligere  Undersøgelse,   som  gjennemgaaer  flere 


perdue  fortabt.  det  Venskabelige]   »det  venskabelige  Selskabf,   eo  sel- 

skabelig Forening. 

Tilfælde.  Her  vil  jeg  derfor  blot  forsøge  rent  psychologisk  og 
æsthetisk  at  skildre  een  Metamorphose,  vistnok  en  vanskelig,  men 
just  derfor  ogsaa  en  skjøn  og  betydningsfuld.  Jo  mere  der  nemlig 
har  været  givet  og  jo  mere  der  altsaa  har  været  indsat  paa  første 
Udtræk,  desto  vanskeligere  er  det  at  faae  et  nyt  Udtræk,  og  jo 
mere  et  dog  i  Grunden  uæsthetisk  Publacum  forgudende  og  støiende 
har  været  opmærksomt  paa  det  Første,  desto  lettere  forvandles  dette 
samme  Publicum  til  en  ængstelig,  mistænksom  eller  endog  tvær 
Modstand  mod  Metamorphosen.  En  Skuespillerinde,  der  aldrig  har 
havt  det  Held  at  være  i  afgjort  Besiddelse  af  det,  der  i  saa  høi 
Grad  fængsler  og  fortryller  de  uæsthetiske  Tilskuere,  kan  maaskee, 
som  Vederlag  derfor,  have  Held  til  i  al  Stilhed  at  gjøre  sin  Meta- 
morphose.  Ogsaa  dette  er  skjønt,  og  netop  at  det  gaaer  saa  stille 
af,  men  det  er  ogsaa  lettere,  just  fordi  den  Metamorphosen  for- 
beredende stille  Forvandling  ikke  efterstræbes  af  Nysgjerrighed  og 
ikke  forstyrres  af  Misforsland,  men  er  unddraget  Publicums  Ind- 
fald og  Nykker.  Thi  Publicum  er  underligt;  naar  Tiden  i  Løbet 
af  10  Aar  f.  Ex.  har  taget  sig  den  Frihed  at  gjøre  dets  erklærede 
Yndling  —  10  Aar  ældre:  saa  bliver  Publicum  vred  —  paa  Ynd- 
lingen. 


II. 

Jeg  tænker  mig  altsaa  en  Skuespillerinde  i  hendes  første  Be- 
gynden, i  hendes  tidlige  Ungdoms  første  Lykke,  i  det  Øieblik,  da 
hun  første  Gang  viste  sig  og  første  Gang  gjorde  glimrende  Lykke. 
Dette  kan  jeg  æsthetisk  rigtigt  her  tale  om  og  have  Glæde  af  at 
tale  om,  thi  denne  Undersøgelse  er  ideel,  beskæftiger  sig  ikke'  med 
en  virkelig  Skuespillerinde  paa  16  Aar,  der  lever  samtidigt.  Ogsaa 
af  en  anden  Grund  er  det  her  æsthetisk  i  sin  Orden  at  skildre  en 
saadan  første  Ungdom;  thi  da  Undersøgelsens  egenlige  Gjenstand 
er  Metamorphosen,  saa  er  jeg  end  ikke  i  Afhandlingens  Tanke 
samtidig  med  hin  Ungdommelighed.  Skildringen  af  det  Første  er 
for  at  lægge  til  Rette,  er  poetisk  og  philosophisk  en  Erindring, 
aldeles  uden  Veemod;  der  dvæles  ikke  ved  det  Første,  tvertimod, 
der  hastes  snarere  bort  derfra,  som  man  altid  haster  til  det  Høiere, 
og  Forfatteren  er  jo  æsthetisk  overbevist  om,  at  Metamorphosen 
er  det  Høieste. 

Hun  debuterer  da  i  hendes  17de  Aar.  Hun  er  i  Besiddelse 
af  —  ja,   hvad   det  er  hun   er  i  Besiddelse  af  er  meget  vanskeligt 

at  bestemme,  just  fordi  det  er  et  ubestemmeligt  Noget,  som  dog 
almægtigt  gjør  sig  gjældende,  ubetinget  lystres.  Det  vrantneste, 
det  kedsommeligste  Menneske,  det  hjælper  ham  ikke  at  han  for- 
hærder sig,  han  maa  lystre;  en  Mathematiker,  det  hjælper  ham 
ikke,  at  han  sætter  sig  paa  Bagbenene  og  siger,  hvad  beviser  saa 
det,  han  maa  lystre,  han  ejr  i  Grunden  overbevist:  ergo  er  hun  i 
Besiddelse  af  —  ja,  hvad  det  er  hun  er  i  Besiddelse  af  er  meget 
vanskeligt  at  bestemme,  just  fordi  det  er  et  ubestemmeligt  Noget. 
Forunderligt.  Ellers  pleier  man  dog  at  kunne  nøiagtigt  angive 
hvad  et  Menneske  er  i  Besiddelse  af,  og  naar  man  saa  kan  det, 
saa  kan  man  igjen  nøiagtigt  see,  hvor  langt  han  kommer  med  det 
—  han  er  i  Besiddelse  af.  Og  derimod,  en  ung  Skuespillerinde, 
der  er  i  Besiddelse  af  denne  ubestemmelige  Besiddelse,  hun  for- 
armer ligesom  i  et  Nu  alle  Eiendomsbesiddere ! 

Denne  ubestemmelige  Besiddelse  er,  for  dog  lidt  nærmere  at 
bestemme  den:  Lykke;  hun  er  i  Besiddelse  af  Lykke.  Lykke  be- 
tyder ikke  her,  at  hun  er  saa  heldig  at  have  gode  Venner  og  an- 
selige Connexioncr,  eller  saa  heldig  at  være  bleven  antagen  ved 
Theatret  paa  fordelagtigt  Vilkaar,  eller  saa  heldig,  at  Directeuren 
og  Recensenterne  interessere  sig  for  hende;  nei  Lykke  betyder  her, 
hvad  Cæsar  talte  med  Skipperen  om,  da  han  sagde  til  ham:  Du 
fører  Cæsar  —  og  hans  Lykke.  Ja,  dersom  det  ikke  var  at  ud- 
fordre Lykken,  da  kunde  hun  dumdristigt  vove  hver  Aften,  hun 
spiller,  at  lade  sætte  paa  Placaten:  Jfr.  N.  N.  og  hendes  Lykke  — 
i  den  Grad  er  hun  i  Besiddelse  af  Lykken.  Hun  har  ikke  Lykken 
med  sig,  og  allerede  dette  er  da  saare  meget,  at  denne  almægtige 
Magt  behager  at  give  en  ung  Pige  Geleide;  nei  Lykken  selv  staaer 
paa  Pinde  for  hende.  Og  forsaavidt  hun  ikke  skal  siges  at  være 
i  Besiddelse  af  Lykken,  maatte  det  da  være  fordi  hun  er  som  be- 
sat af  Lykken  —  i  den  Grad  følger  den  hende,  hvor  hun  gaacr 
og  staaer,  i  Alt  hvad  hun  foretager  sig,  i  den  mindste  Bevægelse 
med  Haanden,  i  ethvert  Vink  af  Øiet,  i  ethvert  Kast  med  Hovedet, 
i  ethvert  Sving  af  Skikkelsen,  i  Gangen,  i  Stemmen,  i  Mimiken, 
kort  Lykken  følger  hende  saaledes,  at  den  ikke  i  et  Secund  tillader 
den  konstforstandige  Kritiker  at  see,  hvad  hun  vilde  formaae  uden 
Lykken,  om  han  end  allerede  er  æstbetisk  opmærksom  paa,  hvor- 
vidt det  Bedste  af  alt  Dette  dog  ikke  i  en  ganske  anden  Forstand 
tilhører  hende. 


Cæsar]  skal  eAer  eo  Anekdote  hos  Plutarch  (César  38)  have  sagt  disse  Ord 
tU  Skibsføreren,  da  han  under  Overrejsen  til  Brindisi  var  i  Havsnød. 

Hendes  ubestemmelige  Besiddelse  betyder  videre,  for  dog  at 
bestemme  den  lidt  nærmere:  Ungdommelighed.  Dette  betyder 
ikke  det  Statistiske,  at  hun  accurat  i  Mandags  otte  Dage  fyldte  det 
16de  Aar,  ei  heller,  at  hun  er  en  ung  Pige,  der  paa  Grund  af 
Skjønhed  og  andet  Saadant  passende  præsenteres  til  Skue  og  for- 
saavidt  upassende  kaldes  en  Skuespillerinde;  nei,  hendes  Ung- 
dommelighed er  igjen  en  ubestemmelig  Rigdom.  Først  og  fremmest 
er  den  Livlighedens  Spil  af  Kræfter,  hvad  man  ogsaa  kunde  kalde 
Ungdommeligbedens  livsfriske,  righoldige  Uro,  hvad  man  altid  og 
uvilkaarligt  taler  med  Forkjærlighed  om,  som  naar  det  siges,  at 
det  lykkeligt  begavede  Barn  er  Uroen  i  Familien.  Uro,  naar  der- 
ved forstaaes  Endelighedens  Spektakel,  kan  man  snart  faae  nok  af, 
men  Uro  i  prægnant  Forstand,  Uendelighedens  Uro,  den  glade, 
livsfriske  Oprindelighed,  der  foryngende,  forfriskende,  helbredende 
rører  Vandet,  er  en  stor  Sjeldenhed,  og  i  denne  Forstand  er  hun 
Uroen.  Dog  denne  Uro  betyder  igjen  Noget,  og  noget  meget  Stort, 
den  betyder  en  væsenlig  Genialitets  første  Vælighed.  Og  denne 
Uro  betyder  intet  Tilfældigt,  den  betyder  ikke,  at  hun  ikke  kan 
staae  stille,  tvertimod,  den  betyder,  at  selv  naar  hun  staaer  stille 
aner  man  denne  Uro  derinde  vel  at  mærke  i  Ro.  Den  betyder 
ikke,  at  hun  kommer  løbende  ind  paa  Scenen,  tvertimod  den  be- 
tyder, at  blot  hun  bevæger  sig,  aner  man  Uendelighedens  Fart. 
Den  betyder  ikke,  at  hun  taler  saa  hurtigt,  at  man  ikke  kan  følge 
hende,  den  betyder  tvertimod,  at,  naar  hun  taler  ganske  langsomt, 
fornemmer  man  Pustet  og  Beaandelsen.  Denne  Uro  betyder  En 
ikke,  at  hun  snart  maa  blive  træt,  lige  det  Modsatte,  den  aaben- 
barer  en  elementarisk  Utrættelighed,  som  Vindens,  som  Naturlydens; 
den  aabenbarer,  at  Skjælmeriet  er  uudtømmelig  rigt,  at  det  bestan- 
dig kun  forraader,  at  hun  eier  meget  mere;  den  aabenbarer,  at 
hendes  Coquetteri  (og  aldeles  uden  Coquetteri  er  en  saadan  Skik- 
kelse utænkelig)  ikke  er  Andet  end  et  lykkeligt,  uskyldigt  Sinds 
glade,  seierrige  Bevidsthed  om  sin  ubeskrivelige  Lykke.  Dette  er 
derfor  egenligen  ikke  Coquetteri,  men  er  dog  et  Incitament  mere 
for  Tilskueren;  det  betrygger  nemlig  Tilforladeligheden  af  det  Hele, 
og  betrygger  Overgivenheden  med  absolut  Sikkerhed. 

Man  skulde  troe,  at  Tilforladelighed  paa  den  ene  Side,  og  paa 
den  anden  Side  Skjælmeri,  Livlighed,  Lykke,  Ungdommelighed  vare 
aldeles  uensartede  Bestemmelser,  som  slet  ikke  hørte  sammen. 
Dog  er  dette  langtfra  saa,  de  høre  just  absolut  sammen.  Dersom 
Skjælmeri  og  Livlighed  ikke  ubetinget  er  betrygget  ved  en  absolut 
Tilforladelighed,  at  her  er  nok,  nok  for  hende,  nok  for  en  halv 
Snes  Andre:    saa    er  det  eo  ipso  uheldigt  og  Nydelsen  væsenligen 

borte.  Uadskilleligheden  kan  man  ogsaa  kjende  derpaa,  at  der 
ganske  conseqvent  ligger  et  til  Skjælmeri  Svarende  i  at  sætte 
Skjælmeri  og  Tilforladelighed  sammen,  som  naar  en  ældre,  men 
dog  endnu  livlig  Mand  med  hele  Forkjærligheden  for  en  skjælmsk 
ung  Pige  siger:  det  er  min  Sandten  en  tilforladelig  lille  Jomfru; 
han  siger  ikke,  at  hun  er  skjælmsk,  men  at  hun  er  tilforladelig, 
og  dog  siger  han  just  derved  at  hun  er  skjælmsk,  og  dette  er 
ikke  hans  Opfindelse,  men  hun  ligesom  afnøder  ham  dette  Udsagn 
ved  Skjælmeriet. 

Man  skulde  troe,  at  Overgivenhed  paa  den  ene  Side,  og  abso- 
lut sikker  Betryggelse  paa  den  anden  Side  vare  uensartede  Be- 
stemmelser, som  slet  ikke  høre  sammen,  eller  som  kun  Klodder- 
agtighed  kunde  falde  paa  at  sætte  sammen;  og  dog  ere  de  just 
uadskillelige,  og  det  Dialektiske  Opfinder  af  denne  Sammensætning. 
Det  gjælder  om  Alt,  hvad  der  er  Naturbestemmelse  og  som  saadant 
et  Enkelt,  et  Usammensat,  at  det  maa  være  absolut  sikkret.  I  hvad 
der  er  sammensat  kan  der  bedre  savnes  Noget,  men  hvad  der  er 
Enkelt,  er  Umiddelbarhed  maa  være  absolut,  eller,  hvilket  er  det 
Samme,  naar  det  er,  er  det  absolut.  Lidt  Overgivenhed  er  eo  ipso 
at  forkaste  som  noget  Uskjønt.  Den  rette  Overgivenhed  virker 
derfor,  netop  ved  den  absolute  sikkre  Betryggelse,  først  og  fremmest 
beroligende  paa  Tilskueren,  hvad  dog  maaskee  undgaaer  de  Flestes 
Opmærksomhed,  der  mene,  at  Overgivenhed  virker  pirrende,  hvilket 
kun  gjælder  om  den  uægte  Overgivenhed  eller  om  lidt  Overgiven- 
hed. Lad  os  tage  et  Exempel  af  den  umiddelbare  Comik,  af  Lune. 
Naar  man  en  Aften  seer  Rosenkilde  komme  ind  paa  Scenen,  lige- 
som directe  fra  Uendeligheden  og  med  dennes  Fart,  besat  af  alle 
Lunets  Aander,  naar  man  strax  ved  dette  første  Syn  uvilkaarligt 
siger  til  sig  selv  >naa,  iaften  har  han  en  ordenlig  Storme:  saa 
føler  man  sig  eo  ipso  ubeskrivelig  beroliget.  Man  aander  ud  netop 
for  ret  at  slaae  sig  til  Ro;  man  sætter  sig  tilrette,  som  den  der 
agter  længe  at  blive  siddende  i  samme  Stilling;  man  næsten  be- 
klager, at  man  ikke  har  taget  Mad  med,  thi  Vederhæftigheden  og 
Betr^'ggelscn,  der  overtaler  til  Beroligelse,  er  saa  stor,  at  man 
glemmer,  at  der  kun  er  Tale  om  en  Time  i  Theatret.  Medens 
man  leer  og  leer,  og  i  al  Stilhed  jubler  med  i  Lunets  Overgiven- 
hed, føler  man  sig  bestandig  beroliget,  ubeskrivelig  overtalt  og  lige- 
som dysset  ved  den  absolute  Betryggelse,  fordi  hans  Lune  gjør  det 
Indtryk  paa  En:  dette  kan  blive  ved  saa  længe  det  skal  være.  Og 
derimod,  dersom  en  umiddelbar  Comiker  ikke  først  og  fremmest 
absolut  beroliger,  dersom  der  blot  bliver  en  lille  Smule  Angst  i 
Tilskueren,  om  hvorvidt  hans  Lune  vil  strække  til:  saa  er  Nydelsen 

væsenligen  tabt.  Man  taler  ellers  om,  at  en  Comiker  maa  kunne 
faae  Tilskuerne  til  at  lee,  rigtigere  siger  man  maaskee:  ban  maa 
først  og  fremmest  kunne  absolut  berolige,  saa  kommer  det  af  sig 
selv  med  Latteren;  thi  den  rette  Latter,  denne  Latter  ret  af  Hjer- 
tens Grund,  den  bryder  ikke  frem  ved  en  Pirring,  men  netop  af 
en  Beroligelse.  Saaledes  ogsaa  med  Overgivenhed:  den  maa  først 
og  fremmest  berolige  ved  absolut  Betryggelse,  det  vil  sige,  er  den 
i  Sandhed  tilstede  i  en  Skuespillerinde,  saa  virker  den  først  absolut 
beroligende.  Det  er  i  denne  Beroligelse,  overtalt  ved  den  absolute 
Betryggelse  og  Vederhæftighed,  at  Tilskueren  igjen  overgiver  sig  — 
i  Overgivenheden.  See,  her  er  det  atter:  Overgivenhed  og  Veder- 
hæftighed synes  en  underlig  Sammensætning,  at  sige  om  Over- 
givenhed at  den  er  vederhæftig  en  underlig  Tale;  og  dog  er  det 
correct,  og  kun  et  nyt  Udtryk  for  Skjælmeri,  thi  den  vederhæftige 
Overgivenhed  er  just  Skjælmeri. 

Hendes  ubestemmelige  Besiddelse  betyder  videre,  for  dog  lidt 
nærroere  at  bestemme  den:  Sjæl  fuld  hed,  at  hun  i  umiddelbar 
Lidenskabs  Stemning  er  samstemmende  med  Idee  og  Tanke;  at 
hendes  endnu  ureflecterede  Inderlighed  er  væsenligen  i  Pagt  med 
Idealiteten;  at  enhver  en  Tankes  eller  Idees  Berøring  slaaer  an, 
og  giver  fuldtonig  Gjenklang;  at  hun  er  en  oprindelig,  specifik 
Modtagelighed.  Saaledes  forholder  hun  sig  i  Sjælfuldhed  til  For- 
fatterens Ord;  men  til  sig  selv  forholder  hun  sig  i  det  Mere,  der 
ret  egenligen  maa  kaldes  Klangen  i  Forhold  til  Replikken,  og 
Samklangen  i  Forholdet  til  hele  Skikkelsen.  Hun  tager  ikke  blot 
Forfatteren  Ordet  rigtigt  af  Munden,  men  hun  giver  ham  det  saa- 
ledes igjen,  at  det  i  Skjælmeriets  Medlyden,  i  Snildets  Medviden 
om  sig  selv  er  som  sagde  hun  tillige:  kan  Du  gjøre  mig  det  efter. 

Hendes  ubestemmelige  Besiddelse  betyder  endeligen :  at  hun 
er  i  den  rette  Rapport  til  den  sceniske  Spænding.  En- 
hver Spænding  kan,  dette  er  det  Dialektiskes  egen  Dialektik,  virke 
paa  en  dobbelt  Maade;  den  kan  gjøre  Anstrængelsen  aabenbar, 
men  den  kan  ogsaa  gjøre  det  Modsatte,  den  kan  skjule  Anstræn- 
gelsen, og  ikke  blot  skjule  den,  men  bestandigt  omsætte  den  i, 
forvandle  og  forklare  den  til  Lethed.  Letheden  grunder  da  usyn- 
ligt ]  Spændingens  Anstrængelse,  men  denne  sees  ikke,  den  anes 
end  ikke,  kun  Letheden  aabenbares.  En  Tyngde  kan  tynge  Noget 
ned,  men  den  kan  ogsaa  omvendt  skjule,  at  den  tynger  og  ud- 
trykke Tyngden  ved  det  Modsatte,  ved  at  hæve  Noget  i  Veiret.  I 
daglig  Tale  taler  man  om  at  gjøre  sig  let  ved  at  afkaste  Byrder, 
og  denne  Betragtning  ligger  til  Grund  for  alle  trivielle  Livsan- 
skuelser.   I  høiere,  i  poetisk  og  philosophisk  Forstand,  gjælder  det 

Modsatte:  man  bliver  let  ved  Hjælp  af  —  Tyngde,  man  svinger  sig 
høit  og  frit  ved  Hjælp  af  —  et  Tryk.  Himmellegemerne  svæve 
saaledes  ved  Hjælp  af  en  stor  Tyngde;  Fuglen  flyver  ved  Hjælp 
af  en  stor  Tyngde;  Troens  lette  Svævcn  er  ved  Hjælp  af  en  uhyre 
Tyngde;  Haabets  høieste  Sving  er  just  ved  Hjælp  af  Trængsel  og 
Gjenvordigheders  Tryk.  Men  den  sceniske  Illusion  og  Vægten  af 
Alles  Øine  er  en  uhyre  Tyngde,  der  lægges  paa  et  Menneske;  hvor 
derfor  den  lykkelige  Rapport  mangler,  der  vil  end  ikke  Routine  i 
nok  saa  høi  Grad  ganske  kunne  skjule  Byrdens  Tyngde,  men  hvor 
den  lykkelige  Rapport  er,  der  forvandler  Vægten  af  Byrden  sig  i 
eetvæk.til  Lethed.  Saaledes  med  den  unge  Skuespillerinde;  i  Sce- 
nens Spænding  er  hun  i  sit  Element,  just  der  er  hun  let  som 
Fuglen,  netop  Vægten  giver  hende  Lethed,  og  Trykket  giver  det 
høie  Sving.  Der  er  ikke  Spor  af  Angst;  mellem  Coulisserne  er 
hun  maaskee  angest,  men  paa  Scenen  er  hun  lykkelig  og  let  som 
Fuglen,  der  har  faaet  sin  Frihed,  thi  nu  først,  i  Trykket,  er  hun 
fri  og  har  faaet  Friheden.  Hvad  der  hjemme  paa  Studereværelset, 
hvad  der  mellem  Coulisserne  viser  sig  som  Angst,  er  ikke  Afmagt, 
men  lige  det  Modsatte,  er  Elasticitet,  som  ængster  hende,  just 
fordi  hun  ingen  Tyngde  har  paa;  i  den  theatralske  Spænding  for- 
klarer denne  Angst  sig  absolut  lykkeligt  som  Potensation.  Det  er 
overhovedet  en  meget  borneret  Betragtning,  at  en  Konstner  eller 
Konstnerinde  ikke  maa  være  angest,  og  fremfor  Alt  et  maadeligt 
Kjende  paa  den  store  Konstner,  at  han  ikke  er  angest.  Netop  jo 
flere  Kræfter  han  har,  desto  større  er  hans  Angst,  saa  længe  han 
er  udenfor  den  Spænding,  der  nøiagtigt  svarer  til  hans  Kræfter. 
Dersom  man  tænkte  sig  den  Naturkraft,  der  bærer  Himmellegemerne, 
i  en  Fersonification  udenfor  sin  Opgave,  ventende  paa  at  skulle 
overtage  den:  saa  vilde  den  sidde  i  Dødsens  Angst,  og  først  i  det 
Øieblik,  den  fik  Byrden  paa,  vilde  den  være  sorgløs  og  let.  Derfor 
er  det  een  af  de  største  Qvaler  for  et  Menneske,  at  have  en  for 
stor  Elasticitet  i  Forhold  til  den  lille  Verdens  Spænding,  i  hvilken 
han  lever,  en  saadan  Ulykkelig  kommer  aldrig  til  at  føle  sig  ganske 
fri,  netop  fordi  han  ikke  kan  faae  Tyngde  nok  paa  sig.  Sagen  er 
kun,  at  Angsten  slaaer  absolut  rigtig  til,  at  den  i  Forhold  til  den 
sceniske  Konstner  bestandig  er  udenfor  Scenen,  aldrig  paa  Scenen, 
hvilket  just  pleier  at  hænde  den,  der  ikke  er  angest  udenfor. 

Hendes  bestemmelige  Besiddelse  er  naturligvis  let  at  an- 
give. Hun  har  ikke  blot  naturlig  Ynde,  men  hun  har  tillige  Skole, 
hun  har  som  tjenende  Moment  det  Meste  af  hvad  en  Dandserinde 
sætter  Alt  ind  paa.  Hendes  Diction  er  correct,  nøiagtig,  hendes 
Stemme  ikke  misbrugt,  men  dannet,  uden  Skrig,  uden  Hiatus  slutter 

den  sig  helt  og  bestemt  om  Ordet,  som  hun  ikke  beholder  hos 
sig  eller  for  sig  selv,  men  heller  ikke  ufrit  giver  fra  sig,  hun  arti- 
culerer  ypperligt,  selv  naar  hun  hvisker;  hun  veed  at  bruge  Stem- 
men, og  fremfor  Alt,  hvad  der  saa  lykkeligt  svarer  til  hendes  For- 
udsætninger, at  bruge  den  i  den  ubetydelige,  den  let  henkastede, 
con  verserende  Repliks  Svinkeærinder. 

Saa  debuterer  hun  da  i  sit  17de  Aar.  Hendes  Optræden  er 
naturligvis  en  Triumph;  og  i  samme  Øieblik  forvandler  hendes 
Tilværelse  sig  til  et  National-Anliggende.  Som  Regimentets  Datter 
ansees  af  hele  Regimentet  for  Datter,  saaledes  bliver  hun  Nationens 
Datter.  Det  blotte  første  Syn  af  hende  er  tilstrækkeligt  til  at  for- 
visse Enhver  om,  at  en  saadan  sjelden  lykkelig  qvindelig  Begavet- 
hed  vanskeligt  findes  i  meer  end  eet  Exemplar  i  hver  Generation. 
Det  bliver  altsaa  en  National-Pligt  at  beundre,  et  fælles  Anliggende 
at  omfrede  denne  sjeldne  Plante,  ak,  og  om  det  just  ikke  kan 
kaldes  en  Pligt,  saa  bliver  det  dog  en  Selvfølge  af  den  menneske- 
lige Svaghed,  at  det  bliver  en  Nysgjerrighedens  Interesse  at  see, 
hvor  længe  hun  nu  kan  holde  sig.  Ja,  den  menneskelige  Glæde 
over  det  Sjeldne  er  besynderlig,  næsten  i  Glædens  første  og  høieste 
Øieblik  begynder  Nysgjerrighedens  Snigmord.  Dette  er  nemlig  ikke 
Misundelse,  langtfra,  det  er  en  Slags  Forfippethed  hos  Beundringen, 
der  saa  at  sige  hverken  veed  ud  eller  ind  for  Jubel,  indtil  den 
ganske  rigtigt  hitter  paa,  strax  i  det  første  Aar  at  udvikle  denne 
dræbende  Spænding,  der  af  pure  Beundring  næsten  mistroisk 
beundrer. 

For  end  engang  at  minde  om,  hvad  der  oftere  er  blevet  frem- 
sat: hvis  der  levede  en  væsenlig  Æsthetiker  samtidig  og  han  op- 
fordredes til  at  forsøge  kritisk  at  vurdere  denne  Skuspillerinde 
eller  en  Præstation  af  hende,  saa  vilde  han  vistnok  sige:  nei, 
hendes  Tid  er  endnu  ikke  egenligen  kommen. 


III. 

Der  er  gaaet  14  Aar,  hun  er  i  sit  31te.  Igjennem  disse  ikke 
faa  Aar  har  hun  været  en  Gjenstand  for  hin  stadigt  beundrende 
Anerkjendelse.     Lad    mig   antyde   denne  Tidens  Forsvinden  ved   at 


Regimentets  Datter]  i  Donizettis  Opera  af  deUe  Navn. 

benytte  dette  Mellemrum  til  nogle  Betragtninger.  Thi  lad  os  ikke 
bedmge  ved  Tilsyneladelsens  løse  Overslag  over  Accidensernes 
Totalsum  og  derved  ledes  til  ubilligen  at  misunde  hende  Beun- 
dringen, lad  os  hellere  betænke,  hvor  megen  Klodderagtighed  der 
blander  sig  i  denne  trivielle  Anerkjendelses  stadige  Overhalinger; 
og  fremfor  Alt  lad  os  ikke  glemme,  hvad  det  vil  sige  og  betyde, 
at  det  dog  egenligen  i  disse  14  Aar  er  blevet  de  Samtidige  en  Vane 
at  beundre  hende,  lad  os,  hvis  vi  ville  regne  rigtigt,  ikke,  ubilligt 
mod  hende,  glemme  at  subtrahere  dette  fra  Beundringens  forment- 
lige Herlighed.  O,  hvor  sjeldent  er  der  vel  fundet  et  Menneske, 
end  sige  en  Samtid,  der  ikke  gav  efter  i  Vanens  Svig,  saa  selv  om 
Udtrykket  ikke  forandredes,  dette  uforandrede  Udtryk  dog  ved 
Vanen  blev  noget  Andet,  saa  dette  ordrette  Samme  dog  nu  lød  saa 
svagt,  saa  mechanisk,  saa  ubetonet,  skjønt  der  sagdes  det  samme. 
O,  der  tales  i  Verden  meget  om  Forførere  og  Forførelser:  men 
hvor  Mange  ere  vel  de,  som  ikke  ved  Vanen  bedrages  af  dem  selv, 
saa  de  synes  uforandrede,  men  dog  ere  som  udtærede  i  det  ind- 
vortes Menneske;  saa  de  vel  elske  de  samme  Mennesker,  elske 
dem,  men  saa  mat,  saa  fattigt;  saa  de  vel  bruge  de  samme  ømme 
Udtryk,  men  saa  svagt,  saa  kraftesløst,  saa  afsjælet.  Dersom  en 
Konge  vilde  besøge  en  ringe  Familie  —  ja,  den  vilde  føle  sig  ud- 
mærket, stolt,  næsten  overvældet  af  sin  Lykke;  men  dersom  Maje- 
stæten vilde  vedblive  hver  Dag  at  besøge  den  samme  Familie, 
hvor  længe  skulde  det  vel  vare,  inden  Kongen  næsten  maatte  gjøre 
Anstrængelser  for  dog  at  skaffe  det  lidt  Betydning,  at  han  besøgte 
Familien,  der  dog  uforandret,  af  Vane  vedblev  at  sige:  vi  takke 
for  den  store  Ære.  Af  alle  Sophister  er  Tiden  den  farligste,  af 
alle  farlige  Sophister  er  Vanen  den  underfundigste.  At  man  lidt 
efter  lidt  forandres  i  Aarene  er  allerede  vanskeligt  nok  at  blive 
opmærksom  paa;  men  Vanens  Svig  er,  at  man  er  den  uforandrede 
Samme,  at  man  siger  det  uforandrede  Samme,  og  dog  er  saa  for- 
andret, og  dog  siger  det  saa  forandret. 

Netop  derfor  have  alle  Sandhedens  i  Sandhed  unyttige  det  er 
uegennyttige  Tjenere,  hvis  Liv  er  idel  Kamp  med  Tilværelsens 
Sophismer,  hvis  Bekymring  ikke  er,  hvorledes  man  selv  bedst  kan 
komme  derfra,  men  hvorledes  man  sandest  kan  tjene  Sandheden 
og  i  Sandhed  gavne  Menneskene:  de  have  vidst  Besked  om  at  be- 
nytte Sandsebedragene  —  for  at  prøve  Menneskene.    Naar  saaledes 


lad  os  ikke  bedrage]  o:  lad  os  ikke  lade  os  bedrage,  eller:  lad  os  ikke 
bedrages. 

en  udmærket  Mand  lever  meget  skjult,  naar  han  kun  sjeldent  viser 
sig,  da  forvænnes  Menneskene  ikke  ved  at  see  ham.  Derimod  ud- 
vikler der  sig  et  ypperligt,  et,  si  placet,  hensigtsmæssigt  Sandse- 
bedrag:  at  denne  Udmærkede  maa  være  noget  ganske  Overorden- 
lig^  og  hvorfor,  er  det  fordi  man  veed  at  vurdere  hans  ypperlige 
Egenskaber;  ak  nei,  —  fordi  man  seer  ham  saa  sjeldent,  at  dette 
sjeldne  Syn  frembringer  en  phantastisk  Virkning.  At  dette  lader 
sig  gjøre,  er  en  gammel  Erfaring;  Methoden,  mesterlig  udtrykt  af 
Shakespeare  i  Henrik  den  4des  Tiltale  til  Prinds  Henrik,  er  med 
Held  benyttet  af  en  talrig  Skare  af  Konger  og  Keisere  og  Geistlige 
og  Jesuiter  og  Diplomater  og  kløgtige  Hoveder  o.  s.  v.,  iblandt 
hvilke  der  vistnok  vare  mange  fortrinlige,  adskillige  som  ogsaa 
vilde  tjene  Sandheden,  men  alle  vare  de  dog  enige  i  at  ville  virke 
ved  Hjælp  af  et  Sandsebedråg,  hvad  enten  det  nu  var  blot  for 
selv  at  profitere  deraf  ved  at  sikkre  sig  Mængdens  stupor,  eller  de 
fromt  maaskee  ogsaa  kløgtigt  mente,  at  skaffe  Sandheden  en  almin- 
deligere Udbredelse  ved  Hjælp  af  —  et  Sandsebedråg.  De  ubetinget 
uegennyttige  Sandhedens  Tjenere  have  derimod  altid  havt  for  Skik 
at  færdes  meget  mellem  Menneskene,  de  have  aldrig  leget  Skjul 
med  Mængden,  for  saa  igjen  at  lege  Forundringslegen,  naar  de  den 
sjeldne  Gang  viste  sig  som  Forundringens  studsende  Gjenstand,  de 
have  tvertimod  altid  vist  sig  ret  egentligen  i  daglige  Klæder,  levet 
med  den  menige  Mand,  talt  paa  Gader  og  Stræder,  givende  Afkald 
paa  al  Anseelse  —  thi  naar  Mængden  seer  en  Mand  hver  Dag,  saa 
tænker  Mængden  som  saa:  ikke  Andet.  Ak  ja,  anundus  vult  decipUy 
men  de  uegennyttige  Sandhedens  Vidner  have  aldrig  villet  entrere 
paa  delle  Sandsebedråg,  de  have  aldrig  villet  være  halvt  med 
Mængden  om  det  Næste:  *decipiaiur  ergo^,  de  have  tvertimod  be- 
draget ved  det  Modsatte,  det  er,  de  have  dømt  Verden  ved  at 
synes  ubetydelige. 

Dersom  en  Forfatter,  som  hverken  har  et  betydeligt  Fond  af 
Ideer,  ei  heller  er  meget  flittig,  engang  i  Ny  og  Næ  udgiver  en 
pyntelig  Examens-Skriverbog,  der  er  særdeles  nitid  og  med  mange 
rene  Blade  elegant  udstyret:  saa  seer  Mængden  med  Forundring 
og  Beundring  dette  pyntelige  Phænomen;  den  tænker,  har  han 
været  saa  længe  om  at  skrive  den,  og  staaer  der  saa  lidt  paa  Siden, 


9i  placel  hvis  det  behager,  om  man  vil.  Shakespeare]    Kong    Henrik 

den  Fjerde,    1.  Del,    3.  Aet  2.  Scene.  stupor   dum  Forbauselse.  Forun- 

dringens studsende  Gjenstand]  o:  Gjenstand  for  studsende  Forundring. 
mundus  vult  decipi;  decipiatur  ergo  Verden  vil  bedrages;  lad  den  da  blive  bedraget 
\fii  gammelt  Mundheld). 

san  maa  det  være  noget  Overordenligt.  Dersom  derimod  en  rig- 
holdig Forfatter,  der  har  Åndet  at  tænke  paa  end  paa  Pyntelighed, 
og  paa  at  profitere  af  et  Sandsebedrag,  anstræiigende  sig  med 
større  og  større  Flid,  seer  sig  istand  til  at  kunne  arbeide  med  en 
usædvanlig  Hurtighed,  saa  bliver  Mængden  vant  dertil,  og  tænker: 
det  maa  være  Jadsk.  Thi  om  Noget  er  udarbeidet  eller  ikke,  kan 
Mængden  naturligvis  ikke  bedømme,  den  holder  sig  til  —  Sandse- 
bedraget.  Dersom  en  Præst,  som  f.  Ex.  den  forøvrigt  saa  høitbe- 
gavede  afdøde  Hofprædikant  i  Berlin,  Theremin,  kun  prædiker 
her  ottende  Søndag  eller  vel  endog  kun  hver  tolvte,  men  da  ogsaa 
i  Majestæternes  og  det  hele  kongelige  Huses  allerhøieste  og  høieste 
Nærværelse:  saa  udvikler  der  sig  strax  et  Sandsebedrag  i  Forhold  til 
en  saadan  Oberhofprædikant.  Han  bliver  —  ja,  i  Sandhed  bliver 
han  naturligvis  hvad  han  i  Sandhed  er:  den  Høitbegavede,  men  i 
Mængdens  Øine  bliver  han,  foruden  at  være  Oberhofprædikant, 
tillige  Stadsprædikant,  eller  en  stadselig  Oberhofprædikant,  noget 
Stadseligt,  Noget  lig  Kongens  Guld-Karreet,  som  man  med  Forbau- 
selse  seer  et  Par  Gange  om  Åaret.  Mængden  vil  studse:  den  vil  i 
sin  Visdom  tænke  saaledes:  bruger  en  saadan  Taler  3  Maaneder 
alene  til  at  udarbeide  en  Prædiken  og  lære  den  udenad,  saa  maa 
den  ogsaa  være  overordcnlig.  Sce,  Trængselen  paa  den  nysgjerrigt 
og  længe  forventede  ottende  eller  tolvte  Søndag  var  saa  stor,  at 
Oberhofprædikanten  næsten  ikke  selv  kunde  slippe  op  paa  Prædike- 
stolen —  havde  han  kun  prædiket  een  Gang  om  Aaret,  havde  vel 
Trængselen  været  saa  stor,  at  han  ikke  havde  kunnet  slippe  ned 
igjen,  eller  at  bevæbnede  Gravere  og  Politibetjente  vare  blevne 
fornødne,  for  at  skaffe  den  høiærværdige  Oberhofprædikant  Indgang 
og  Udgang.  Saa  stor  var  Trængselen,  og  var  det  hændt,  at  En 
havde  sat  Livet  til  i  Trængselen,  saa  var  Trængselen  næste  Gang 
bleven  endnu  større,  thi  ikke  blot  i  Forhold  til  Sandheden,  men 
ogsaa  i  Forhold  til  Nysgjerrigheden,  gjælder  det:  *sanguis  mar- 
ty  rum  est  semen  ecclesiæ*. 


Theremin]  (i  •Fædrelandet«  staar:  The  re  mim)  Dr.  Franz  Theremin, 
f.  1780,  t  1846.  Hof-  und  Domprediger  i  Berlin  1814,  wirklicher  Oberconsistorial- 
ralh  1834.  Hnn  maaUe  1  sine  senere  Aar  indskrænke  sin  Prædikant  virksom  hed 
paa  Grund  af  Sygelighed.  Oberhofprædikant]    ifølge    Eflerl.  Papirer    1848 

s.  180  indeholder  hele  dette  Stykke  »en  lille  Hentydning  til  Martensen«,  so.n  1845 
var  bleven  Hofprædikant.  Indgang  og  Udgang]    Hentydning  til  Formularen 

ved  Oaaben :  Gud  bevare  din  Indgang  og  Udgang  fra  nu  og  til  evig  Tid.  tait' 

gaii  martyrum  at  ternen  ecclesiæ  Martyrernes  Blod  er  Kirkens  Sæd  (Bemen   est  san" 
guis  ChrtstianorumX  TertuUian,  Apologeticum  50. 

Og  nu  en  Skuespillerinde,  der  gjennem  14  Aar  har  været  en 
stadig  Gjenstand  for  Beundring.  Man  har  jo  nu  saa  ofle  seet 
hende  og  sovet  paa  den  Beundring;  man  veed  jo,  at  hun  bliver  i 
Landet  —  thi  er  hun  en  af  dem,  der  reise  i  Europa,  saa  kan  hun 
dog  have  sit  Haab  til  Sandsebedragets  Assistance;  man  veed  jo, 
hun  roaa  blive  her  i  Byen,  thi  i  Danmark  er  der  kun  een  By  og 
eet  Theater;  man  veed  jo,  hun  maa  spille,  da  hun  er  engageret; 
Mangen  er,  trods  sin  Beundring,  dog  maaskee  uforskammet  nok 
til  at  være  vidende  om,  at  hun  maa  spille,  fordi  det  er  hendes 
Næringsvei;  man  veed  jo,  at  man  kan  faae  hende  at  see,  som  oftest 
to  Gange  om  Ugen.  Det  forstaaer  sig,  man  vedbliver  stadigt  at 
beundre;  men  hvor  Mange  ere  vel  i  en  Samtid  De,  som  vide  at 
bevare  den  Inderlighedens  og  Skjønsomhedens  Aarvaagenhed,  at  de 
i  Beundringens  14de  Aar  kan  see  hende  med  samme  Oprindelig- 
hed, med  samme  Oprindelighed,  som  hun  bevarer!  Nei,  Menne- 
skenes Slægt  ligner  ogsaa  i  denne  Henseende  Børnene  paa  Torvet, 
at  naar  de  mærke,  at  de  have  Noget,  kunne  faae  Lov  at  beholde 
det,  saa  blive  de  utaknemmelige,  om  ikke  ligefrem  utaknemmelige, 
saa  dog  dvaske  i  Beundringens  Vane.  Mod  Ingen  ere  derfor  Men- 
neskene saa  utaknemlige,  som  mod  Gud,  netop  fordi  de  have  en 
dvask  Forestilling  om,  at  ham  kan  man  da  altid  have,  ->  ak,  han 
kan  jo  ikke  engang  ved  at  døe  lade  dem  føle,  hvad  de  tabte.  O, 
menneskelige  Beundring,  hvor  er  du  idel  Forfængelighed,  ikke 
mindst,  naar  du  mener  at  være  stadig! 

Der  er  da  ingen  Forandring  foregaaet  i  Beundringens  og 
Anerkjendelsens  Udtryk,  kun  i  Betoningen;  hin  det  første  Indtryks 
spiritus  'asper  er  sagtnet  i  en  forkrænkelig,  tilvant  Beundrings 
spagfærdigere  Beaandelse.  Skuespillerindens  Actier  staae  uforandrede 
i  den  noterede  Pris,  dog  ikke  slet  saa  stive;  en  snigende,  ængste- 
lig, i  Grunden  velmenende,  men  dog  ved  sin  Nysgjerrighed  for- 
ræderisk Reilexion  begynder  at  munkle  om,  at  hun  bliver  ældre. 
Ingen  vil  vedgaae  det,  og  dog  siges  det,  og  dog  vil  Ingen  vedgaae 
at  have  sagt  det  Netop  fordi  hendes  Tilværelse  har  været  et 
National-Anliggende  er  Forlegenhedens  Spænding  pinligere.  Man 
mener  hende  det  vel  (thi  hvad  Del  Enkeltes  Misundelse  kan  have 
i  en  saadan  Opinions  Tilbliven,  ville  vi  her  ikke  dvæle  ved),  man 
er  egenlig  vred  paa  Tiden,   at  den  vil  gjøre  hende  ældre,  da  man 


Børnene  paa  Tarvet]  smlgn.  MatUiæus  11,  16  flf.  spirituå  asper  haard 

Beaanding;  saaledes  kaldes    i   den    græske  GrammaUk   den  Lyd,    der   i  Dansk  be- 
tegnes med  et  H. 

X.  22 

nu  engang  beqvemt  har  indrettet  sig  i  den  Beundringens  Vane,  at 
hun  bestandig  skulde  blive  18  Åar;  men  dog,  dog  kan  man  ikke 
berolige  sig  i  Forhold  til  denne  Tanke  om,  at  hun  bliver  ældre. 
Ingen  tænker  paa,  hvorledes  man  utaknemmeligt  gjør  hende  Meta- 
morphosen  vanskeligere  og  vanskeligere,  hvorledes  man  utaknemme- 
ligt lønner  hende,  ved  at  forvandle  Erindringen  til  en  Modstand 
i  det  afgjørende  Øieblik;  —  og  Ingen  tænker  paa,  at  dette  Hele 
turde  være  Galimathias,  som  intetsteds  har  hjemme,  mindst  i 
Æsthetiken,  da  just  med  Metamorphosen  hendes  Tidsregning  ret 
egenligen  vil  begynde. 


IV. 

(Sidste  Artikel.) 

Altsaa  nu  til  Metamorphosen.  Det,  der  constituerede  denne 
Skuespillerinde,  var  ikke,  hvad  man  ellers  kalder  qvindelig  Ung- 
dommelighed. Saaledes  forstaaet  er  denne  Ungdommelighed  Aarenes 
Bytte;  om  Tiden  tager  nok  saa  kjærligt,  nok  saa  omhyggeligt,  den 
tager  alligevel  dette  Timelige.  Men  der  var  i  denne  Skuespillerinde 
en  væsenlig  Genialitet,  som  forholdt  sig  til  den  Idee:  qvindelig 
Ungdommelighed.  Dette  er  en  Idee,  og  en  Idee  er  noget  ganske 
Andet  end  det  Phænomenale  selv  at  være  17  Aar  gammel,  hvilket 
jo  ogsaa  er  den  mest  ideeløse  Piges  Tilfælde,  der  bliver  17  Aar 
gammel.  Havde  dette  Genialitetens  Forhold  til  Ideen  ikke  været, 
kunde  der  ikke  være  Tale  om  en  Metamorphose;  men  netop  fordi 
dette  er  Tilfældet,  og  Ideen  er  den,  den  er,  kan  Metamorphosen 
blive  den  sjeldne.  Som  Naturen  ved  sin  Fremsynethed  og  ved 
sin  erindrende  Tilbageseen,  hvad  Naturforskerne  skjønt  have  kaldt 
det  Promethiske  og  det  Epimethiske,  bevarer  Continuerligheden : 
saaledes  maa  ogsaa  i  Aandens  Forhold  Det,  som  egenligen  skal 
constituere  Metamorphosen,  være  tilstede  fra  Begyndelsen,  medens 
det  ikke  afgjørende  tages  i  Brug  eller  afgjørende  viser  sig  som 
dette,  førend  der  er  gaaet  nogen  Tid  —  dette  er  just  Metamor- 
phosen. 


det     Phcnomenale]    det    ydre,    tilfældige.  Promethiske    og    det 

Epimethiike]  Prometheus'  og  hans  Broder  Epimetheus'  Navn  forklaredes  alle- 
rede i  Oldtiden  som  »Forklog«  og  »Bagklog«.  Der  maa  VKre  sigtet  til  Natur philo- 
sopher  af  Schelllngs  Skole. 

Den,  der  kun  har  qvindelig  Ungdommelighed  ligefrem  forstaaet, 
kan  ingen  Metamorphose  faae,  thi  qvindelig  Ungdommelighed  saa- 
ledes  forstaaet  er  ikke  dialektisk  i  sig  selv,  er  kun  eet  Liv,  der 
ikke  ved  det  Dialektiskes  Tiltræden  kan  blive  skilt  og  udsondret, 
men  blot  fortæret.  Tiden  er  det  Dialektiske,  som  kommer  uden- 
fra,  og  den  fortærer  derfor,  hurtigt  eller  langsomt,  den  udialektiske 
Ungdommelighed.  Men  hvor  der  er  eet  Liv  mere,  der  vil  Tiden, 
idet  den  tager  Noget  af  den  ligefremme  Ungdommelighed,  netop 
gjøre  Genialiteten  mere  aabenbar,  og  aabenbar  i  Idealitetens  rent 
æsthetiske  Forhold  til  Ideen.  Hun  vil  naturligvis  ikke  blive  ung 
igjen  i  den  latterlige  Forstand,  hvori  Slagtersvende  og  Publicum 
taler  om  en  satans  rask  Tøs,  men  kun  i  Idealitetens  Forstand  vil 
hun  blive  ung  og  yngre.  Hun  er  nu  ret  egenligen  Gjenstand  for 
en  væsenlig  Kritik,  nu  da  hun  anden  Gang  og  i  anden  Potens 
kommer  til  at  forholde  sig  til  den  samme  Idee  eller  nøiagtigere 
udtrykt,  netop  fordi  det  er  anden  Gang,  kommer  hun  til  rent 
ideelt  at  forholde  sig  til  Ideen.  Sagen  er  ganske  simpel;  man 
kan  spørge  saaledes:  hvilken  Indfatning  er  den  væsenligen  tilsva- 
rende til  en  Genialitet,  hvis  Idee  er  qvindelig  Ungdommelighed. 
De  fleste  Mennesker  ville  desto  værre  formodenligen  svare:  det  er 
qvindelig  Ungdommelighed  eller  at  være  17  Aar  gammel.  Men 
dette  er  vistnok  en  Misforstaaelse,  som  strider  mod  det  Dialektiskes 
egen  Tankegang.  Rent  ideelt  og  dialektisk  er  Fordringen:  at  Ind- 
fatningen, eller  det  hvori  Ideen  er,  forholder  sig  til  Ideen  paa  en 
Afstand  fra  Ideen.  I  Forhold  til  alle  Naturbestemmelser  gjælder  det, 
at  den  første  Gang  er  det  Høieste,  er  Culminationen;  i  Idealitetens 
Forstand  gjælder  det,  at  den  anden  Gang  er  det  Høieste,  thi  hvad 
er  Idealitet  Andet  end  just:  den  anden  Gang.  Ungdommelighedens 
Idee  som  Opgave  og  det  selv  at  være  aldeles  ung  svare  i  Ideali- 
tetens Forstand  ingenlunde  correct  til  hinanden.  Forsaavidt  uæsthe- 
tiske  Tilskuere  ere  af  den  modsatte  Mening,  da  er  det  fordi  de 
bedrages  af  et  Sandsebedrag,  der  forvexler  Glæden  over  Jfr.  N.  N.'s 
phænomenale  Ungdommelighed  med  Skuespillerindens  væsenlige 
Idealitet.  Lad  os  tage  et  andet  Exempel.  Der  er  en  Lyrik,  som 
man  maatte  kalde  Ungdommelighedens  Lyrik;  ethvert  ungt  Men- 
neske, der  er  'erectioris  ingenii,  har  lidt  af  den.  Men  saa  er  der 
et  ungt  Menneske,  der  qva  Yngling  har  denne  Ungdommelighedens 
Lyrik,  og  tillige  har  en  Genialitet,  hvis  Idee  er  Ungdommelighedens 


trtctioriå  ingenii  ikt  mere  ophøjet  Aand,  aandeligt  begavet. 

22< 

Lyrik:  nu  spørges,  naar  vil  han  præstere  sin  bedste  Lyrik,  mon  i 
det  20de  Aar?  Ingenlunde.  Hans  bedste  Lyrik  vil  netop  komme 
i  en  noget  ældre  Alder,  naar  Tiden  har  taget  hans  Ungdommelig- 
heds lykkelige  Tilfældigheder,  saa  han  nu  rent  ideelt,  og  derved 
tillige  i  dybere  Forstand  tjenende  forholder  sig  til  sin  Idee.  De, 
der  kun  have  Sands  for  hin  første  Ungdommeligheds  lykkelige 
Tilfældigheder,  de  mangle  æsthetisk  Dannelse,  og  opdage  derfor 
ikke,  at  dette  Lykkelige  er  det  Tilfældige,  det  Forgængelige,  medens 
Genialiteten  og  Forholdet  til  Ideen  er  det  Evige  og  Væsenlige. 

Den  betydeligste  Opgave,  der  er  sat  en  Skuespillerinde,  som 
forholder  sig  til  den  Idee:  qvindelig  Ungdommelighed  i  dennes 
mest  lyriske  Potensation,  er  vistnok  Julie  i  Romeo  og  Julie.  Mon 
virkeligen  nogen  Æstbetiker  vilde  falde  paa,  at  en  Skuespillerinde 
paa  17  Aar  kunde  spille  Julie?  Man  taler  rigtignok  trompetende 
om  dette  hele  Spil  af  Kræfter,  dette  Fyr,  denne  Ild  og  dette  meget 
andet  Deslige,  men  man  taler  egenligen  derom  i  Galleri-Kategorier, 
og  Sligt  strækker  ikke  til  for  at  bedømme  en  Opfattelse  af  Julie. 
Det,  Galleriet  vil  see,  er  naturligvis  ikke  en  ideal  Præstation,  en 
Idealitetens  Gjengivelse:  Galleriet  vil  see  Jfr.  Julie,  en  satans  nyde- 
lig og  forbandet  rask  Tøs  paa  18  Aar,  der  leger  Julie  eller  udgiver 
sig  for  Julie,  medens  Galleriet  forlystes  ved  den  Tanke,  at  det  er 
Jfr.  N.  N.  Derfor  kan  Galleriet  naturligvis  aldrig  faae  det  i  sit 
Hoved,  at  en  Skuespillerinde  netop  for  at  gjengive  Julie  maa 
væsenligen  have  en  Afstand  i  Alder  fra  Julie.  Og  dog  er  det  saa- 
ledes,  og  hint  beundrede  Overmaal  af  Kræfter  i  det  18de  Aar  egen- 
ligen, æsthetisk,  en  Misforstaaelse,  thi  i  Idealiteten  gjælder  det:  den 
bedste  Kraft  er  Bevidstheden  og  Gjennemsigtigheden,  der  veed  at 
disponere  over  de  væsenlige  Kræfter,  vel  at  mærke  i  en  Idees 
Tjeneste.  Der  gives  vistnok  Opgaver  for  en  Skuespillerinde,  i 
Forhold  til  hvilke  de  18  Aar  ere  qvod  desideraiur:  méi  disse  Op- 
gaver ere  netop  ikke  de  eminente  Opgaver.  Der  er  Opgaver,  hvor 
dette  Overmaal  af  den  første  Ungdommeligbeds  Kræfter,  skal  be- 
nyttes som  en  yndig  Leg.  Disse  Opgaver  kan  da  en  saadan  Skue- 
spillerinde overtage,  og  det  kan  da  betragtes  som  en  skjøn,  ogsaa 
betydningsfuld  Tidsfordriv,  indtil  hun  bliver  saa  meget  ældre,  at 
hun  med  de  væsenlige  Kræfter  kan  bære  de  emifiente  Opgaver. 
At  fremstille  en  lille  Jomfru  paa  16  Aar  i  et  fransk  Drama,  det 
vil    være    den    passende    Opgave.     Men    denne    flygtige,    gækkende 


qood  detideratur  (alt)  hvad  der  forlanges. 

Skrøbelighed  at  løbe  med  er  ogsaa  som  Intet  at  regne  i  Sammen- 
ligning  med  at  skulle  bære  Vægten  af  Julies  intensive  Fylde.  Det 
følger  af  sig  selv,  at  det  vilde  være  Misforstaaelse,  at  enhver,  der 
engang  kunde  fremstille  en  saadan  næsten  kun  skizzeret  Figur, 
derfor  ogsaa  med  Tiden  skulde  blive  istand  til  at  overtage  de  emi- 
nente Opgaver.  Nei,  langtfra.  Men  just  derfor  er  det  det  Sjeldne, 
naar  Den,  der  absolut  lykkeligt,  bestandigt  friskt  og  forynget  dan- 
nede sig  i  de  flygtige  Bølgepigers  lette  Skikkelser,  naar  hun  i 
Tidens  Fylde  forklarer  sig  i  den  eminente  Hypostase. 

Metamorphosen  vil  da  blive:  en,  i  eminent  Forstand,  Tilbage- 
venden til  sit  Første.  Dette  skal  nu  nærmere  belyses  ved  at  vise 
de  dialektiske  Bestemmelser  i  Metamorphosen.  Tiden  er,  som  sagt, 
det  Dialektiske,  der  kommer  udenfra,  men  hun  var  oprindelig  dia- 
lektisk i  sig  selv,  netop  derfor  kan  hun  gjøre  Tiden  Modstand,  saa 
dens  Dialektik  kun  gjør  det  Dialektiske  i  hende  aabenbart  —  i 
Metamorphosen . 

Tiden  har  gjort  sin  Ret  gjældende;  den  har  taget  Noget  af 
den  umiddelbare,  den  første,  den  ligefremme,  den  tilfældige  Ung- 
dommelighed. Men  derved  vil  Tiden  igjen  netop  gjøre  hendes 
Genialitet  væsenligere  aabenbar.  Hun  har  tabt  i  Galleriets  Øine, 
hun  har  vundet  i  Idealitetens  Forstand.  Galleri-Forvexlingernes 
Tid  er  forbi;  skal  hun  spille  Julie,  kan  der  ikke  mere  være  Tale 
om  at  gjøre  furore  som  Jfr.  Julie,  skal  hun  spille  den,  maa  det 
blive  en  eminent  Præstation,  eller  endnu  rigtigere  en  Præstation  i 
eminent  Forstand.  Og  dette  er  just  Metamorphosen.  Haardt  mod 
Haardt  hedder  det,  og  saaledes  ogsaa  her:  Dialektik  mod  Dialektik, 
saa  har  Tiden  ingen  Magt  til  egenligen  at  tage,  den  er  kun  en 
tjenende  Magt,  der  tjener  til  at  gjøre  aabenbar. 

Tiden  har  gjort  sin  Ret  gjældende;  den  har  taget  noget  af 
hin  første  Ungdommeligheds  lykkelige  Tilfældigheder  eller  tilfældige 
Lykke,  men  den  har  tillige  dannende  og  forædlende  udviklet  hende, 
saa  hun  nu  i  fuld  og  bevidst,  i  erhvervet  og  indviet  Raadighed 
over  sin  væsenlige  Kraft  i  Sandhed  kan  være  sin  Idees  Tjenerinde, 
hvilket  er  det  væsenlige  æsthetiske  Forhold  og  væsenligen  forskjel- 
ligt  fra  det  17de  Aars  umiddelbare  Forhold  til  den  egne  Ungdom- 
melighed. Det  er  dette  tjenende  Forhold  til  Ideen,  der  egenligen 
er  Culminationen,  netop  denne   bevidste  Sig-Ydmygen   under  Ideen 


Bølgepigers]  der  tænkes  vistnok  paa  Iriiche  Elfenmflrchen,  abers,  von  den 
Bradem  Grlmm,  Leipzig  1826,  S.  182  og  193. 

er  netop  Udtrykket  for  Præstationens  eminente  Opløftelse.  Det 
17de  Aars  Ungdommelighed  er  meget  for  knibsk,  meget  for  over- 
modig, meget  for  lykkelig  til  i  dybeste,  eller,  hvilket  er  det  Samme, 
i  høieste  Forstand  at  tjene.  Men  det,  ganske  at  være  tjenende,  er 
Inderligheden;  det  17de  Aars  Inderlighed  er  væsenlig  en  Higen  ud 
efter,  der  i  al  sin  Lykke  dog  aldrig  kan  være  sikker  for  en  eller 
anden  Tilfældighed;  eller  hvis  det  undgaaes,  at  Tilfældigheden  viser 
sig,  maa  man  dog  hver  Gang  sige:  det  var  en  Lykke,  thi  muligt 
er  det  bestandigt.  Først  i  det  absolut  tjenende  Forhold  til  Ideen 
er  Tilfældigheden  absolut  gjort  umulig. 

Tiden  har  gjort  sin  Ret  gjældende;  der  er  et  Noget,  som  er 
blevet  forbigangent;  men  da  vil  igjen  en  Erindringens  Idealitet 
kaste  en  høieste  Belysning  over  hele  Præstationen,  et  Incarnat, 
som  end  ikke  var  i  hin  den  første  Ungdommeligheds  Dage.  Kun  i 
Erindringen  er  der  absolut  Ro,  og  derfor  just  det  Eviges  stille 
Brand,  dets  uforkrænkelige  Gløden.  Og  beroliget  er  hun  i  sin 
væsenlige  Genialitets  Evighed;  hun  vil  ikke  barnagtigt  eller  vemo- 
digt længes  efter  det  Svundnes  Blussen,  dertil  er  hun  netop  i 
Metamorphosen  bleven  baade  for  varm  og  for  rig.  Denne  rene, 
beroligede  og  foryngende  Erindren  vil  som  et  idealiserende  Lys 
gjennemlyse  hele  Præstationen,  der  i  dette  Lys  vil  være  ganske 
gjennemsigtig. 

Disse  ere  Metamorphosens  Momenter.  Lad  os  nu  blot  til 
Slutning  for  endnu  engang  fra  en  anden  Side  at  belyse  dens  Eien- 
dommelighed,  comparativt  med  den  sammenstille  en  anden  Meta- 
morphose.  Vi  vælge  en  qvalitativ  forskjellig;  just  dette  vil  give 
Sammenligningen  væsenlig  Interesse,  medens  det  vil  forhindre  al 
nysgjerrig  Qvantiteren  betræffende  hvilken  der  er  den  rareste  osv. 
Denne  anden  Metamorphose  er  Continuerlighedens,  hvilken  igjen 
nærmere  bestemmet  er  en  Proces,  en  Succession,  en  stadig  For- 
vandling i  Aarene,  saa  Skuespillerinden,  efterhaanden  som  hun 
bliver  ældre,  forandrer  Fag,  tager  ældre  Roller,  igjen  med  samme 
Fuldendthed  som  hun  i  en  yngre  Alder  udfyldte  yngre.  Denne 
Metamorphose  kunde  man  kalde  den  ligefremme  Perfectibilitet. 
Den  har  især  ethisk  Interesse,  og  den  vil  derfor  i  høi  Grad  glæde 
ja  ligesom  overbevise  en  Ethiker,  der  i  Kamp  for  sin  Livsanskuelse 


en  Ethiker]  sml.  Stadier  paa  Livels  Vei  VI.  Bd.  S.  126-27  (Anmærkningen), 
hvor  >Ethikeren«  udtaler  sin  Beundring  for  Madame  Nielsen.  Fru  Heibergs  Mod- 
part.    Se  efterl.  Papirer  1848  S.   i:i6  AT. 

stolt  peger  paa  et  saadant  Phænomen,  som  paa  sin  Seier,  i  stille, 
inderlig  Taknemmelighed  kalder  en  saadan  Skuespillerinde  sin  al- 
mægtige Allierede,  fordi  hun,  bedre  end  han,  og  netop  paa  eet  af 
de  allerfarligste  Puncter  beviser  hans  Theori.  Den  Metamorphose 
derimod,  om  hvilken  vi  have  talt,  er  Potensationens,  eller  den  er 
en  intensivere  og  intensivere  Tilbagevenden  til  sit  Første.  Denne 
Metamorphose  vil  absolut  beskæftige  en  Æsthetiker,  thi  Potensa- 
tionens Dialektik  er  netop  den  æsthetisk-metaphysiske  Dialektik. 
Lykkeligere  end  Archimedes  vil  han  dithyrambisk  raabe  *heureka^, 
idet  han  peger  paa  Phænomenet;  beruset  i  Beundring  og  dog  ædru 
i  dialektisk  Besindighed  vil  han  kun  have  Øie  for  dette  Eneste,  og 
forstaae  det  som  sit  Kald  at  skaffe  Plads,  for  at  det  Vidunderlige 
kan  blive  seet  og  beundret  just  som  saadant.  —  Continuerlighedens 
Metamorphose  vil  i  Aarenes  Løb  ligeligt  udbrede  sig  over  det 
væsenlige  Omfang  af  Opgaver  indenfor  Qvindelighedens  Idee; 
Potensationens  vil  i  Aarenes  Løb  forholde  sig  intensivere  og  inten- 
sivere til  den  samme  Idee,  hvilken  vel  at  mærke,  æsthetisk  for- 
staaet,  er  sensu  eminentissimo  Qvindelighedens  Idee.  Vil  man  om 
den  Skuespillerinde,  der  svarer  til  Continuerlighedens  Metamor- 
phose, sige,  at  hun,  i  Idealitetens  Forstand,  vel  bliver  ældre,  men 
ikke  ældre  i  Timelighedens  Forstand;  saa  maa  man  om  den  anden  sige, 
at  hun  bliver  yngre.  Men  om  dem  begge  maa  der  siges,  at  Tiden 
ingen  Magt  har  over  dem.  Der  er  nemlig  een  Modstand  mod 
Aarenes  Magt,  det  er  Perfectibiliteten,  den  udfolder  sig  just  i 
Aarene;  og  der  er  en  anden  Modstand  mod  Aarenes  Magt,  det  er 
Potensationen,  den  bliver  netop  aabenbar  i  Aarene.  Begge  Phæno- 
mener  ere  væsenligen  Sjeldenheder,  og  begge  have  de  det  tilfælles, 
at  de  med  hvert  Aar  blive  sjeldnere.  Netop  fordi  de  ere  dialek- 
tisk sammensatte,  vil  ogsaa  deres  Existens  Aar  for  Aar  blive  dia- 
lektisk; hvert  Aar  vil  gjøre  Forsøget  paa  at  bevise  sin  Sætning  om 
Aarenes  Magt,  men  Perfectibiliteten  og  Potensationen  vil  seierrigt 
modbevise  Aarenes  Sætning.  Dette  giver  atter  absolut  Ro  i  Til- 
skueren, thi  det  17de  Aars  Ungdommelighed  er  dog  skrøbelig,  men 
Perfectibiliteten  og  Potensationen  er  den  absolute  Tilforladelighed. 
Maatte  det  ved  denne  lille  Artikel  være  lykkedes  mig,  at  bi- 
drage   Noget    til    at    gjøre    det    indlysende,    hvor    betrygget,    trods 


»heureka*]  jeg  har    fundet    det.    skal  Archimedes    have   raabt,    da    han    efter 
i  liadet    at    have    opdaget  Vægtfylden    løb    nøgen    hjem   gjennem    Syrakus'  Gader. 
iensu  eminentissimo  i  højeste  Forstand. 

Aarene,  den  væsenlige  Skuespillerin(]es  Fremtid  er,  skulde  det  være 
mig  en  kjær  Tilfredsstillelse,  saa  meget  mere,  som  jeg  er  forvisset 
om,  at  der  paa  saa  mange  Maader  er  Misforstand  nok  i  Forbold 
til  den  rette  Opfattelse  af  en  Skuespillerindes  Fremtid,  idet  den 
samme  Misforstaaelse,  der  misforstaaet  og  uæsthetisk  overvurderer 
Begyndelsen,  misforstaaet  og  uæsthetisk  seer  feil  af  det  Senere, 
eller  rettere  af  det  Høieste. 

Sommeren  1847. 

In  ter  et  Inter. 


inter  et  Inter  Imellem  og  iroeUem  o:  i  Pauserne. 


TEXTKRITISK  ANHANG. 


CHRISTELIGE  TALER. 


A  =  Originaludgaven;  M  =  S.  K.'s  egenhændige  Manuskript 
hvorefter  Originaludgaven  er  trykt;  M-  =  det  af  S.  K.  rettede 
Exemplar  af  denne,  hvorefter  en  ny  Udgave  skulde  være  besørget. 
Dette  er  lagt  til  Grund  for  denne  Udgave 

Det  kan  ikke  være  tvivlsomt,  at  de  af  S.  K.  foretagne  Rettel- 
ser, der  væsentlig  ere  af  stilistisk  Art,  ere  Resultatet  af  en  om- 
hyggelig Højtlæsning.  Da  disse  Rettelser  her  for  første  Gang 
benyttes,  anføres  alle  Afvigelser  fra  A. 

S.  13,  3  igjen]  M,  igien  AM  2  5  Underviisning!]  M«,  Under- 
viisning.  MA.  15,  13—14  ja,  hvad]  M^,  ja,  og  hvad  MA.  14 
næsten]  M^,  ak  næsten  MA,  16—20  thi  om  end  ....  vel  er 
Evangeliet]  M',  og  en  Spøg  bliver  det  dog,  forsaavidt  Lilien  og 
Fuglen  er  med,  men  desto  helligere  bliver  Alvoren,  netop  fordi 
Fuglen  og  Lilien  er  med.  Fuglen  og  Lilien  er  med;  ja,  og  hvad 
mere  er,  de  ere  ikke  blot  med,  men  de  ere  med  i  at  undervise. 
Vel  er  Evangeliet  MA.  21  Underviisningen,]  M^,  Underviisningen ; 
MA.  23  er  ikke]  M^,  er  jo  ikke  MA.  29  da  er]  M^,  saa  er  MA. 
16,  9  Opgave,]  M^  Opgave,  og  MA.  13  Christen]  M^  Christne  MA. 
16  see]  M^,  de  see  MA.  17  ligesom]  M-,  de  ligesom  MA.  19  saa- 
ledes  skjøtte  de]  M'^,  de  skjøtte  MA.  23  ham;  men]  M^,  ham.  Men 
MA.  37  Noget J  M~,  Noget,  saa  MA.  39  dem,]  M^  dem,  saa  MA. 
42  tilskrive]  M^  saa  tilskrive  MA.  lade]  M«,  og  lade  MA.  17,  8 
gjort!]  M^,  gjort.  MA.  10  Dog  denne]  M^  Men  denne  MA.  18 
Imidlertid  kunde  man]  M^  Men  man  kunde  MA.  23  Christne, 
altsaa]  M^  Christne.     Altsaa  MA.      35  ikke]  M^  dog  ikke  MA.     37 

kunde]  M'^,  da  kunde  MA.  19,  8  Den  borgerlige]  M^  See,  den 
borgerlige  MA.  9  for;  snart]  M^  for.  Snart  MA.  10  leve  af,]  M', 
leve  af;  MA.  20,  17  blot]  M^  saa  blot  MA.  18  blev]  M>,  saa 
blev  MA.  thi  man  vilde]  M^  thi  saa  vilde  man  MA.  22-23  Hed- 
ningene; thi]  M^  Hedningene.  Thi  MA.  29  er  man  fattig]  M^ 
saa  er  man  fattig  MA.  21,  8  Fuglen,]  M^  Fuglen;  MA.  9  er  fra 
Gud;  har]  M^  er  fra  Gud.  Har  MA.  16  skjøndt]  M,  skiøndt 
AM*.  30—31  lever  han  ....  han  lever]  M*,  lever  han;  thi  det 
var  jo  tvivlsomt,  hvorvidt  man  egentligen  kan  sige,  at  Fuglen 
»lever«.  Han  lever  MA.  35  dog  hvad]  M^,  men  hvad  MA.  22,  1 
dog  hvad]  M^  men  hvad  MA.  11  Rige!]  M^  Rige.  MA.  17  gjøre] 
M,  giøre  AM-.  20  er  rigtignok]  M^,  den  er  rigtignok  MA.  35 
bliver]  M^  jo  bliver  MA.  36  fattigt,]  M^,  fattigt  MA.  37  Livet;] 
M>,  Livet,  MA.  23,  11-12  Der  fortælles]  M^  See,  der  fortælles 
MA.  12  som]  M>,  der  MA.  26,  11  nei]  M^  men  MA.  17  Dogl 
M<,  Men  MA.  31  er  den]  M>,  er  just  den  MA.  35  Havet;]  M^ 
Havet,  MA.  27,  1  Gang;]  M^  Gang,  MA.  7  ellers]  M^  jo  ellers 
MA.  11  Vold,]  M«,  Vold;  MA.  12  Tjener;  og]  M^  Tjener.  Og  MA. 
16  den,  vel]  M^  den  vel  MA.  28,  3  takker,  hvad  i  dybeste  For- 
stand er]  M^  takker.  Men  det,  at  bede  og  at  takke,  er  i  dybeste 
Forstand  MA.  29,  7  det  kun]  M>,  det  MA.  18  Dog]  M^  Men  MA. 
19  Nei;  dette]  M^  Nei.  Dette  MA.  20  maa]  M«,  saa  maa  MA. 
21  er]  M^,  saa  er  MA.  24  Fuglen  har  altsaa]  M^,  Nei,  Fuglen 
har  MA.  30,  13  ligemeget,]  M^  ligemeget;  MA.  14  Søen]  M^ 
Søen  til  Eie  MA.  15  Livet;  om]  M^,  Livet.  Om  MA.  17  Viden; 
om]  M',  Viden.  Om  MA.  20  længe,]  M^  længe;  MA.  21  Unger: 
men]  M^  Unger.  Men  MA.  37  Saa  ligger]  M^  Men  saa  ligger  MA. 
40  gaaer]  M^  saa  gaaer  MA.  41  begynder]  M',  nu  begynder  MA. 
31,  6  Bekymring;]  M^  Bekymring,  MA.  8  nu]  M^-  saa  MA.  12 
dernæst  lærer  den  os,  hvad]  M^  dernæst,  hvad  MA.  18  af  det!] 
M>,  af  det.  MA.  25  Uvidenhed,]  M^  Uvidenheden,  M,  Uvidenhed 
A.  37  Dog]  M«,  Men  MA.  32,  3  veed]  M«,  dog  vced  MA.  6  Over- 
flod; saa]  M^  Overflod,  men  saa  MA.  altsaa]  M^  jo  MA.  9  han 
bliver  det]  M<,  det  bliver  han  MA.  11  nemlig]  M^,  nu  MA.  14 
-16  ikke,  ei  heller  ...  Riig]  M>,  ikke.  MA.  21  Magt  Kan]  M^ 
Magt.  Den  Rige  kan  jo  bortgive  sin  hele  Rigdom  og  Overflod, 
men  saa  bliver  han  jo  en  forhenværende  Riig;  derom  tale  vi  alt- 
saa ikke.  Men  kan  MA.  35  Rige;  og]  M>,  Rige.  Og  MA.  33,  23 
aal>enbart]  M^  jo  aabenbart  MA.  40  vilde]  M^,  saa  vilde  MA. 
34,  9  saa]  M<,  jo  MA.  10  Modsigelsen;]  M^  Modsigelsen,  MA.  12 
ikke;]  M^  ikke,  MA.  13  Mit;]  M',  Mit,  MA.  17-18  Tredie,  der] 
M^  Tredie  som  MA.     19  lyder]  M^  saa  lyder  MA.      »Det  er  Mit«] 


349 

M^  >Det  er  »Mit«  MA.  36  derimod]  M«,  men  MA.  35,  8  Derfor 
var]  M^  Men  derfor  var  MA.  10  da]  M^  saa  MA.  11  havde]  M^ 
saa  havde  MA.  13  indskrænket,]  M^  indskrænket  og  MA.  17—18 
Parabelen  anpriser  imidlertid]  M^,  Imidlertid  anpriser  Parabelen 
MA.  21  Ere  vi  da  nu]  M^  Men  saa  ere  vi  jo  MA.  24  »Mil«,]  M', 
»Mit«:  MA.  Eiendom;]  M^  Eiendom,  MA.  38  seer]  M^,  saa  seer 
MA.  39  Og  den]  M^  Men  den  MA.  36,  8  Overflod;  men]  M^ 
Overflod.  Men  MA.  irettesættende]  M^  irettesættende:  MA.  18 
Reisende;  saa]  M^,  Reisende.  Saa  MA.  21  kan]  M^,  saa  kan  MA. 
22—23  Bekymring;  han]  M^  Bekymring.  Han  MA.  27—28  Over- 
flod; han]  M2,  Overflod.  Han  MA.  28  let]  M^  jo  let  MA.  29 
har,]  M*,  har;  MA;  ligeledes  31.  29—30  haver;  han]  M*, 
haver.  Han  MA;  ligeledes  31.  32  mere,]  M^,  mere;  MA. 
Den]  M,  den  AM^.  33  Noget;  han  veed  ikke  til  Bekymring]  M^ 
Noget.  Han  veed  ikke  MA.  39  finder]  M^  saa  finder  MA.  37,  10 
kun]  M^,  men  ogsaa  kun  MA.  11  Men]  M^  O,  men  MA. 
18  der]  M^  som  MA.  35  Gud!]  M^,  Gud.  MA.  37  dog 
husker  den .  rige  Christen]  M^  men  den  rige  Christen  husker 
MA.  39  har  og]  M^  har  MA.  38,  2  men,  christeligt,]  M^ 
men  christeligt  MA.  7  kjende,]  M,  kiende;  AM',  der  jo  er]  M^ 
thi  Gud  i  Himlene  er  jo  MA.  9  Ærinder;  og  derfor]  M',  Ærinder. 
Derfor  MA.  13  Aager]  M^,  som  Aager  MA.  16  har  saa]  M^  saa 
har  han  MA.  18  og,  saaledes  forstaaet]  M^,  og  saaledes  forstaact 
MA.  21  Thi]  M^  Thi  MA.  24  Uvidende  kan  nemlig]  M^  Thi 
uvidende  kan  MA.  30  besnærende,]  M^,  besnærende  MA.  39,  2 
Hjerte]  M,  Hierte  AMI  4  da]  M^  saa  MA.  14  har  han]  M^  saa 
har  han  MA.  17  som  i  Overflod  hungrer]  M^,  som  hungrer  i 
Overflod  MA.  29  ogsaa;]  M^  ogsaa,  MA.  30  den  stiller]  M^,  og 
den  stiller  MA.  32  De]  M^,  de  MA.  35  rigere?]  M^  rigere.  MA. 
40,  3  ingen]  M^  og  ingen  MA.  28  der]  M^  som  MA.  41,  3 
vandt]  M>,  da  vandt  MA.  5  tabte]  M^,  da  tabte  MA.  42,  6  Guul- 
eller,  om  Du  saa  vil,  Guld-Spurve]  M^,  Guld-Spurve  MA.  10 
Venstre;]  M^  Venstre,  MA.  11  i  Flugtens]  M',  og  i  Flugtens  MA. 
14  er  der]  M',  saa  er  der  MA.  17  Andre;  dog]  M^,  Andre,  men 
dog  MA.  24  selv;  den]  M^  selv.  Fuglen  MA.  43,  13  Mage,  alt] 
M^  Mage:  alt  MA.  14  være;  ingen]  M',  være.  Ingen  MA.  19 
vilde  være  den]  M^,  vilde  for  den  være  MA.  21  Utaalmodighed 
ved  den]  M^,  Utaalmodighed,  hvis  der  gjordes  den  den  MA.  24 
Flugt  -]  M2,  Flugt,  MA.  26-27  Bekymring?]  M«,  Bekymring!  MA. 
37  igjen]  M,  igien  AM'.  37-38  Bekymring?]  M^,  Bekymring!  MA. 
44,  1  stort?]  M»,  stort!  MA.  2  Skyld?]  M«,  Skyld!  MA.  8  og  der] 
M^    saa    der   MA.      9   og   de]  M^  saa  de  MA.      12  Hvorledes]  M^ 

Men  hvorledes  MA.  21  Menneske;]  M^,  Menneske,  MA.  29  Maade; 
hvad]  M^,  Maade.  Hvad  MA.  38  kommer]  M^  saa  kommer  MA. 
45,  3  Men]  M^  Dog  MA.  11  et  andet]  M^,  og  et  andet  MA.  Nær- 
meste; i  Verden]  M'-^,  Nærmeste.  I  Verden  MA.  13  for,]  M^  for; 
MA.  35—36  Vanskelighed;  men]  M^,  Vanskelighed.  Men  MA.  37 
EndeJ  M^,  Ende:  MA.  38  mere]  M^,  er  mere  MA.  40  er;  men] 
M^  er.  Men  MA.  46,  9  I  kun]  M^,  I  ikkun  MA.  10  ikke]  M^  i 
ikke  MA.  13  da]  M^  saa  MA.  19  hvilket]  M^  hvad  der  MA.  21 
Fuglen;  thi]  M*,  Fuglen.  Thi  MA.  22  Christen;  er]  M^,  Christen. 
Er  MA.  maa]  M^,  saa  maa  MA.  det]  M'^,  det  MA.  23  Verden; 
ak]  M2,  Verden.  Ak  MA.  25-26  Christen;  han]  M^  Christen.  Han 
MA.  28-29  Som  Mennneske  .  .  .  Forbillede]  M^  hele  Peri- 
oden spærret  i  MA.  30  kjender]  M'^  den  kjender  MA.  31  Væren; 
ja]  M^,  Væren.  Ja  MA.  34  tale]  M^  tale  jo  MA.  36  Sang;  men] 
M^  Sang.  Men  MA.  47,  25  et  ringe]  M,  ringe  AM>.  28  kæm- 
pende] MM^  kjempende  A.  30  ikke]  M^  jo  ikke  MA.  36  For- 
billedet;] M^  Forbilledet,  MA.  48,  19  Ringheden]  M^  Men  Ring- 
heden MA.  20  heller  ikke]  M-,  ikke  MA.  da  aldrig  bedrøvet  ;j 
M'^,  aldrig  da  bedrøvet,  MA.  22  minder]  M^,  saa  minder  MA.  24 
Den  ringe  Hedning  derimod]  M^,  Men  den  ringe  Hedning 
MA.  38  i  Verden]  M'^  spærret  i  MA.  49,  4  være;  og]  M^  være. 
Og  MA.  blive]  M-,  blive  til  MA.  7  fortvivlet;  dog  er  han]  M«, 
fortvivlet.  Den  ringe  Hedning  er  MA.  10  bære;  menj  M*,  bære. 
Men  MA.  vil]  M^  han  vil  MA.  14  Vægt,  medens  da  igjen  Kongen 
dog  ogsaa  er]  M'^,  Vægt;  men  saa  er  dog  Kongen  ogsaa  MA.  15 
-16  Betroede;  men]  M-*,  Betroede.  Men  MA.  16  slæber]  M\  han 
slæber  MA.  21  bærer]  M^  han  bærer  MA.  27  at  En]  M^  saa 
den  vilde,  at  En  MA.  28  Alle;  saa]  M^  Alle.  Saa  MA.  50,  12 
Himmelen,  nei]  M^  Himmelen.  Nei  MA.  15  Vilkaar,]  M^  Vilkaar; 
MA.  18—19  være;  saaledes]  M-,  være.  Og  saaledes  MA.  22  de; 
den]  M^  de.  Den  MA.  25  er  han]  M^  saa  er  han  MA.  38  fra!] 
M«,  fra.  MA.  51,  1  ringe!]  M^,  ringe,  MA.  13  Ophøjelse,]  M2,  Op- 
høielse:  M,  Ophævelse:  A.  14  RingeO  M^  Ringe:  MA.  15  Høi- 
hed,]  M^  Høihed:  MA.  15-16  Christen;  den]  M',  Christen.  Den 
MA.  16  er;  men]  M-,  er.  Men  MA.  53,  13  Andre;  men]  M^ 
Andre.  Men  MA.  28  da]  M^  saa  MA.  39  betragt,  den]  M^  be- 
tragt den:  den  MA.  54,  7  rolig V]  M\  rolig!  MA.  55,  1  er]  M«, 
saa  er  MA.  2  er  Svaret]  M^  saa  er  Svaret  MA.  5  ham]  M^,  ham 
i  at  tale  med  Gud  MA.  23  der,]  M<,  der  MA.  26  da]  M«,  derfor 
MA.  27  af  den  Grund]  M-,  derfor  MA.  57,  28  Samme,]  M^ 
Samme:  MA.  30—31  ikke,  christelig  forstaaet,]  M^  ikke  christelig 
forstaaet  MA.      32  christelige;]  M^  christelige,    MA.      35  det,  chri- 

stelig  forstaaet,]  M^,  det  christelig  forstaaet  MA.  39  Høihed;]  M^ 
Høihed,  MA.  58,  2  mener]  M^  mener  jo  MA.  59,  21  Maade!] 
M^  Maade.  MA.  22-23  Krudttaarn;]  M^  Krudttaarn,  MA.  29 
Dog]  M^  Men  MA.  32  haver;  han]  M'^  haver.  Han  MA.  34 
ønske,]  M^,  ønske  —  MA.  35  Magt;  han]  M^  Magt.  Han  MA. 
36  tillukket:  alt]  M^  tillukket.  Alt  MA.  60,  1  den]  M^  men  den 
MA.  5  er  man]  M'^,  saa  er  man  MA.  9  Hedning  derimod]  M^ 
Hedning  MA.  23  Stedet;  saaledes]  M^  Stedet.  Saaledes  MA.  27 
dog]  M^  men  MA.  31  kæmper]  MM^  kjemper  A.  61,  7  har 
man]  M~,  saa  har  man  MA.  15  er]  M^,  er  saa  MA.  16  til  Intet J 
M2,  til  Intet;  MA.  Intet:  en]  M«,  Intel.  En  MA.  19  er]  M«,  er 
saa  MA.  22  Maade,  da  han  overalt  seer]  M^,  Maade;  thi  overalt 
seer  han  MA.  27  Tilsidst  sluger]  M'^  Saa  sluger  tilsidst  MA.  28 
Taagen,]  M^  Taagen:  MA.  29  Andre.  Men]  M^,  Andre;  men  MA. 
31  Tjeneste;]  M'^,  Tjeneste.  MA.  33  Menneske;  i]  M^  Menneske.  I 
MA.  62,  17  Høiheden]  M^  spærret  i  MA.  19  Fuglens  Høihed,] 
MM^,  Fuglens  Høihed;  A.  20  hverandre,]  M^,  hverandre;  MA.  22 
Christnes;]  M^  Christnes.  MA.  35  Høiheden,]  M^,  Høiheden;  MA. 
synke;  den]  M'^,  synke.  Den  MA.  65,  3  Dog]  M^  Men  MA.  6 
mere;  der]  M*,  mere.  Der  MA.  11  Graa-Spurven]  M^,  og  Graa- 
Spurven  MA.  16  Og  om]  M^,  Om  MA.  28  som]  M^,  ligesom  MA. 
29  sætter]  M^  saa  sætter  MA  37  det;]  M^^,  det,  MA.  41  Morgen,] 
M2,  Morgen  —  MA.  66,  1  Et  Menneske]  M^,  O,  et  Menneske  MA. 
12  Afgjørelse!]  M^,  Afgjørelse.  MA.  15  Tilværelse,]  M^,  Tilværelse: 
MA.  24  jeg]  M^  som  jeg  MA.  29  det]  M'^,  det:  MA.  35  naar] 
M^  naar  saa  MA.  36  Øine,]  M^  Øine:  MA.  39  slutter]  M^  om- 
slutter MA.  40  dog,]  M^  dog  MA.  41  sig,]  M\  sig  MA.  67,  3 
saaledes]  M^,  og  saaledes  MA.  7  han]  M^,  han  saa  MA.  9  da] 
M^  saa  MA.  68,  14  begjerer  blot  at]  M^  spærret  i  MA.  27  i 
Grunden]  M^  dog  i  Grunden  MA.  69,  13  har]  M,  her  AM^.  30 
Hedningen  derimod]  M^,  Men  Hedningen  MA.  70,  3  vaag- 
ner]  M^,  saa  vaagner  MA.  18  da]  M^  saa  MA.  24  Livegen?]  M*^, 
Livegen!  MA.  38  Gud,]  M^  Gud:  MA.  71,  8  Gods,]  M^  Gods: 
MA.  10—11  er  det  sandeligen]  M^,  saa  er  det  sandeligen  MA. 
12  Arbeide,]  M^  Arbeide:  MA.  23  Formastelighed,]  M^  Formaste- 
lighed: MA.  30  dertil;  han  vil]  M^  dertil.  Saa  vil  han  MA.  32 
Tilkommende,]  M*^,  Tilkommende;  MA.  34  Penge;  han  vil]  M^, 
Penge.  Han  vil  maaskee  MA.  36  til,]  M^,  til—  MA.  72,  5  ham?] 
M^,  ham!  MA.  20  Naaden.]  M^,  Naaden,  Guds  Vrede  omslutter 
ham  allevegne.  MA.  23  ham,]  M*^,  ham:  MA.  26  os]  M^  os  saa 
MA.  31  sig.]  M^  sig!  MA.  Fuglen]  M^  Fuglen  som  MA.  34  er,] 
M«,  er:  MA.      73,  4   Afstanden,]    M^,    Afstanden:    MA.      74,  6    fra] 

M^  i  Luften  fra  MA.  13  idag!]  M'^,  idag.  MA.  17  igjenj  M^  igjen 
og  kommer  igjen  MA.  22  hurtigere,]  M*^,  hurtigere:  MA.  23  an- 
kommer] M^,  ankommer  dog  MA.  75,  19  da]  M^  saa  MA.  76, 
41  staaer]  M^  staaer.  MA.  77,  17  rette]  M',  rigtige  MA.  29 
Dag!]  M^,  Dag.  MA.  35  forvirrer]  M^  saa  forvirrer  MA.  37  seer] 
M^  saa  seer  MA.  40  maa]  M^  saa  maa  MA.  78,  21  tillige,]  M-\ 
tillige  MA.  21—22  betegner,]  M^  betegner  MA.  79,  24  kommer] 
M^  saa  kommer  MA.  80,  17  kommen  c?]  M^  kommen«!  MA.  38 
Hedningen  derimod]  M^  Men  Hedningen  MA.  81,  2  er« 
M^  er  jo  MA.  14  Dag?]  M^  Dag!  MA.  16  er]  M^  er  jo  MA 
Verset]  M*,  thi  Verset  MA.  19  lever,  som  det  hedder,]  M^  lever 
som  det  hedder  MA.  25  uafgjort;]  M^,  uafgjort,  men  MA.  82,  32 
—33  idag  ....  idag.]  M^  (Kommaet  efter  lever  indsat  af  Udgiveren), 
idag,  endnu  mindre  til  imorgen  (thi  for  at  leve  til  imorgen  maa 
man  dog  leve  idag),  skjøndt  han  dog  lever.  MA.  41  er  der]  M*. 
saa  er  der  MA.  84,  15  saa  omtrent]  M^,  som  MA.  16  Travl- 
heden] M^  som  Travlheden  MA.     21  Gud]  M^  som  Gud  MA.     85, 

7  der]  M^  som  MA.     36  Dit]  M,  dit  AM^.     86,  4  da]  M^  saa  MA. 

8  tjener]  M^,  saa  tjener  MA.  11  mod]  M^,  thi  mod  MA.  13  maa 
han]  M^  saa  maa  han  MA.  Gud,]  M^,  Gud;  MA.  15  anden;  menj 
M',  anden.  Men  MA.  16  tjener]  M^  tjener  saa  dog  MA.  18  som 
i  Forholdet  ....  Tjeneste-Menneske]  M^,  som  med  et  Tjeneste- 
Menneskes  Forhold  til  et  andet  Menneske  MA.  87,  1  »Herren«;; 
M',  »Herren«,  MA.  5  ener  her]  M*,  og  ener  her  MA.  41  Fuglen!] 
M^  Fuglen.  MA.  88,  19  idetmindste]  M^  dog  MA.  36  takker]  M^ 
da  takker  MA.  90,  3  Hedningen  derimod]  M^  Men  Hed- 
ningen MA.  13  Veie!«]  M>,  Veie.«  MA.  91,  26  har  man]  M-, 
saa  har  man  MA.  27  bliver  da]  M^  saa  bliver  man  MA.  28 
kommer]  M^,  saa  kommer  MA.  92,  5—6  udmarvet,  kommer]  M-, 
udmarvet,  saa  kommer  MA.  7  qvit;  han]  M^  qvit.  Han  MA.  12 
Dog  har  han]  M',  Han  har  nu  MA.  21  Tilstand!  Men  Aandens 
Lys  er  gaaet  ud]  M^  Tilstand.  Saa  gaaer  Aandens  Lys  ud  MA. 
33  sørge,  at]  M',  sørge,  er  Trøstesløshed.  At  MA.  36  ikke  det] 
M^  o,  ikke  det  MA.  93,  1  Thi  der  er  dog  vel]  M^  Der  er  dog 
MA.  101,  6  standse]  M^  saa  standse  MA.  12  allerede  skrække- 
ligt] M^  skrækkeligt  MA.  102,  27  de  mange]  M-,  saa  mange  MA. 
32  Bunden;]  M^,  Bunden,  MA.  33  da  derpaa]  M^  saa  MA.  34 
finder]  M^  saa  finder  MA.  103,  1  gjøre  M,  giøre  AM«.  5-6 
Overvinder  Lægekonsten  seierrigt]  M^  Som  Lægekonsten  seierrigt 
overvinder  MA.  6—7  langt  herligere]  M^,  saaledes,  men  langt  her- 
ligere, MA.  105,  11  nede,]  M^  nede;  MA.  16  bliver  da]  M^ 
bliver  saa  MA.     20  een]  M^  saa  een  MA.     21  over;  nu]  M',  over. 

Nu  MA.     28  Gang?]  M^  Gang.  MA.      35  lige;]  M«,  lige,  MA.      106, 
18  lad]  M^  saa  lad  MA.     20  Gang!]  M^,  Gang.  MA.     22  Gang!]  M^ 
Gang.  MA.      29  da   faaer]   M^,  saa   faaer  MA.      30   Livs-Lyst!]    M^, 
Livs-Lyst.   MA.      107,  5   ingen    Gang.]  M^    ingen    Gang!    MA.      18 
igjennem  den;]  M^,  igjennem  den,  MA.     20  Hjerte,]  M^,  Hjerte;  MA. 
36  den,]  M^,  den;  M,  den:   A.      108,  8    Gjennemgangen]    M^,    som 
Gjennemgangen  MA.     15  tage;]  M^,  tage  —  MA.     37  anskueliggjøre] 
M,  anskueliggiøre  AM^.      109,  2  gjør]    M^   saa   gjør  MA.      18  selv 
tdette]  M2,  selv:  »nei,  dette  MA.      20  Ende!]    M^,    Ende.    MA.      28 
er;]  M2,  er,  MA.      31  Gang!]  M\  Gang.  MA.      34  Men   Du]    M^,   O, 
men  Du  MA.      110,   17  siger]  M^,  siger:  MA.      18  salige«,  ja]    M^, 
salige!«  Ja  MA.      111,  9  Underholdning,]  M^   Underholdning:   MA. 
10  Man]  M^  O,  man  MA.      11   afspændt,]  M^,   afspændt:    MA.       13 
Digterne]  M^,  O,  Digterne  MA.      15  syntes,]  M^  syntes:  MA.      112, 
23  Ingen]  M^  nu  Ingen  MA.       113,  2  maatte]  M'^,  saa  maatte  MA. 
34  vækkes]  M-,  jo  vækkes  MA.      37  fortsættes]    M^,   saa   fortsættes 
MA.      114,  23  just]  MS,  og  just  MA.      115,  10  efter   at   have]   M^ 
da  Du  havde  MA.     14  der  er]  M^,  som  er  MA.     37  sige)  M^,  sige: 
MA.     116,  1  gjerne]  M,  gierne  AM^.     6  Lidende]  M^,  Lidende:  MA. 
13  ham,]  M«,  ham;  MA.      117,  15-16  Tilstaaelse.]  M2,  Tilstaaelse! 
MA,     118,  4  som]  M^  der  MA.     122,  28  Andre;  i]  M^  Andre;  thi 
i  MA.      40  Besiddelse!]  M^^,  Besiddelse  MA.      124,  4  viser]  M^  saa 
viser  MA.      36  og  lad]  M^  lad  MA.       125,  35  rige!]  M^  rige.  MA; 
ligesaa   42    og    126,   9.      126,  14    Besiddelsen?]    M^    Besiddelsen! 
MA.      23  da]    M^    saa    MA.      27  Andre!)   M^   Andre.   MA.      28  da] 
M^  saa  MA.      127,  2  viste]  M^  og  viste   MA.      10   han]    M^,    Han 
MA;    ligesaa    11.      14  for   at   blive   fattig]  M^  for  at  blive  fattig 
MA.      14—15   han   steeg   ned   for   at  gjøre  Andre  rige]  M^  Han 
steeg  ned  for  at  gjøre  Andre  rige  MA.      17   ham]    M^    Ham    MA. 
18  han]  M^,  Han  MA.      hans]  M^,  Hans  MA;  ligesaa  19.      21   han] 
M«,  Han  MA.      23  ham]    M«,    Ham    MA.      24    han]    M«,    Han    MA; 
ligesaa  25  og  27.     25  hans]  M^  Hans  MA;  ligesaa  26.     37  Bedste!] 
M^,  Bedste.  MA.     129,  6—7  kan,  for  at  faae  Sit  sagt,  neppe  vente, 
til  den  Anden  faaer  udtalt]  M^  kan  neppe  vente  paa,  at  den  Anden 
faaer  udtalt,  for  at  faae  Sit  sagt  MA.      14  dog  nok]  MM 2,  der  nok 
A.     15  Ubetydelighed!]  M\  Ubetydelighed.  MA.     130,  8  den]  MM«, 
din  A.      13  Virkning;]  M^  Virkning,  MA.       19    nøie]    M^,    saa    nøie 
MA.      37  Dog  maaskee  ansees   denne   Strid]    M^    Dog    saa    ansees 
denne  Strid    maaskee   MA.      131,  4   Men    vist   er   det,  enhver]  M^, 
Dog  MA.     11  glædeligt?]  M^  glædeligt!  MA.     26-27  stærkere;  thi] 
M^  stærkere.    Thi  MA.      28  svag,]  M^,  svag;  MA.      29   svag;   ind- 
efter]  M*,   svag;   men  indefter  MA.      32   Seieren!]    M^,    Seieren. 

X,  23 

MA.  132,  6  sjeldent,  og  da  flygtigt,]  M^,  sjeldent  og  da  flyg- 
tigt MA.  12  naturligt]  M^  jo  naturligt  MA.  12-15  Stærkeste 
.  .  .  .  Vexejforhold]  M-,  Stærkeste,  han,  den  Almægtige,  han, 
der  skaber  af  Intet,  og  for  hvem  al  Skabningen  er  som  Intet, 
gjort  til  Intet,  hvis  han  ophører  at  skabe.  Saaledes  er  Gud 
den  Stærkeste.  MA.  16  Dog  .  .  .  een  Hindring;]  M^  Dog  er 
der  een  Hindring  for  Gud;  MA.  19  han  jo]  M^,  han  MA.  23 
dem  og,  med  Foragt,]  M^,  dem,  og  med  Foragt  MA.  32  der] 
M2,  som  MA.  som]  M^,  der  MA.  133,  26  er  og]  M^  er  jo 
og  MA.  28  derpaa]  M^  saa  MA.  134,  10  Hindring,]  M^  Hin- 
dring: MA.  135,  23  ulykkelig,]  M^  ulykkelig  MA.  36  føler]  M% 
føler,  MA.  137,  5  Noget;]  M^,  Noget:  MA.  13  af  hvad]  M«,  af 
Alt  hvad  MA.  138,  4  endog  saa]  M^  ja  saa  MA.  9  skulde]  M^ 
saa  skulde  MA.  14  Vanskeligheder!]  M-,  Vanskeligheder.  MA. 
139,  6  anden]  M^,  en  anden  MA.  8  nu,  om]  M^,  nu  vel  om  MA 
9  er  dog]  M*,  er  jo  dog  MA.  11  er]  M^  saa  er  MA.  140,  13 
maa]  M^,  saa  maa  MA.  28  sømmer]  M^  jo  sømmer  MA.  35 
sammen]  M-,  det  sammen  M,  det  samme  A.  141,  1  fremmed, 
hun]  M^  fremmed,  men  hun  MA.  25  for  at  have  jordisk]  M^ 
for  at  have  jordisk  MA.  33  er]  M^,  saa  er  MA.  35  er  Alt]  M-, 
saa  er  Alt  MA.  39  er  jo]  M'^^,  saa  er  jo  MA.  42  Andet;  og]  M^ 
Andet.  Og  MA.  142,  2  ville,]  M«,  ville  MA.  5-6  hvor  tungt 
Dit  Tab  end  er,  vise  sig]  M^,  vise  sig,  hvor  tungt  Dit  Tab  end  er 
MA.  8  vil]  M-,  vil  da  MA.  18—19  Hvad  Du  nemlig,  hvis  saa  er, 
vil,  er  ikke  at  vinde]  M%  Du  vil  da  saa  ikke  vinde  MA.  19  Du 
vil  vinde]  M^,  vinde  MA.  34  igien!]  M*,  igjen.  MA.  37  derved?) 
M^  derved.  MA.  143,  13  ligger]  M^,  saa  ligger  MA;  ligesaa  16. 
144,  11  timeligt?]  M^  timeligt!  MA.  16  vinder]  M*,  saa  vinder 
MA.  17  er  ikke]  M-,  er  dog  ikke  MA.  21  tog]  M^,  saa  tog  MA: 
ligesaa  28.  34  Skadeserstatning?]  M',  Skadeserstatning.  MA.  36 
nu]  M^  da  MA.  42  dette,]  M^  dette  MA.  145,  8  nemlig  aldelesl 
M^  aldeles  MA.  146,  8  For  Alt  skynd  Dig  ikke]  M^  Saa  skynd 
Dig  da  for  Alt  ikke  MA.  147,  5  er]  M^  saa  er  MA.  149,  3  alt- 
saa,]  M«,  altsaa  MA.  23  Verden;]  M%  Verden,  MA.  30  Intet!]  Ml 
Intet,  MA.  31  Alt!]  M«,  Alt.  MA.  150,  15  Intet!]  M^,  Intet.  MA. 
151,  15  Alt;]  Ml  Alt,  MA.  20  Afdød!]  M^  Afdød.  MA.  155,  10 
Du  Lidende]  Ml  O,  Du  Lidende  MA.  19  maa]  Ml  saa  maa  MA. 
156,  39  Maal:]  Ml  Maal,  MA.  157,  7  Men  hvad  er  det]  Ml 
Hvad  er  nu  det  MA.  14  Den  Lidende  derimod]  Ml  Men  den 
Lidende  MA.  16  Maal;]  Ml  Maal.  MA.  158,  14  Vilkaar!]  Ml 
Vilkaar.  MA.  159,  21  Man  siger  det]  Ml  Saa  siger  man  det  MA. 
22  har]  Ml  saa  har  MA.      rask  nok]  Ml  rask  nok  til   MA.      160, 

5  Medgang!]  M^  Medgang.  MA.  9  nok?]  M^,  nok.  MA.  14  medens 
dog]  M^  medens  saa  dog  MA.  177,  22  tilbydes]  M,  tibydes  AM^. 
179,  4  bave?]  M^  have!  MA.  196,  33-34  gjentager]  trods  MAM2, 
der  have  gien  tager.  210,  39  gjort]  M,  giort  AM^.  212,  36  foru- 
roligende] M^,  Foruroligende  MA.  221,  1  nærmere.]  M,  nær- 
mere AM*.  235,  4  lever  dog]  M^  lever  jo  dog  MA.  8  Du  nok] 
M^  Du  jo  nok  MA.  241,  31  mig  gavnligt]  M,  mig,  gavnligt  AM*. 
269,  26  Du]  MM*,  du  A.  270,  32  bvorledes]  MM*,  hvortil  A. 
275,  10  ham,]  M*,  ham  jo,  MA.  276,  12  Ingen]  M*,  jo  Ingen  MA. 
15  ellers]  M*,  jo  ellers  MA.  30  end]  M*,  jo  end  MA.  277,  2 
ønske]  M*,  jo  ønske  MA.  279,  8  netop]  M*,  jo  netop  MA.  14 
ogsaa]  M*,  jo  ogsaa  MA.  280,  31  dog]  M*,  jo  dog  MA.  286,  27 
Pbarisæerne)  M,  Phærisæerne  AM*.  296,  2  ingen]  M*,  jo  ingen 
MA.  23  uadskilleligt]  M*,  jo  uadskilleligt  MA.  31  dog]  M*,  jo  dog 
MA.  297,  6  tillige]  M*,  jo  tillige  MA.  298,  28  balvfjerdsinds- 
tivende],  halvfierdsindstivende  AM*,  halvfjerdsinstivende  M.  31 
halvfjerdsindstivende],  halvQersindstivende  AM*,  bal vfjersinsti vende  M. 

1849. 


Forord. 


Uenne  lille  Bog  (der  i  Henseende  til  Omstøndighedeo,  hvorunder  den 
fremtræder,  erindrer  mig  om  mit  Første  og  ganske  særligen  om  mit  Ferste  til  mit 
Første,  Forordet  til  de  to  opbyggelige  Taler  1843,  hvilke  udkom  strax  efter  »Enten 
—  Ellerc)  vil,  saa  haaber  Jeg,  om  det  Samme  erindre  »hiin  Enkelte,  hvem  jeg  med 
Glæde  og  Taknemlighed  kalder  min  Lseser«:  »den  begjerer  at  forblive  i  det 
Sl^ulte,  som  den  blev  til  i  Dølgsmaal  —  en  lille  Blomst  i  Skjul  af  den  store 
Skov«.  Derom  vil  den  ved  Omstændigheden  erindre  ham;  og  atter,  haaber  jeg, 
vil  den  erindre  ham,  som  den  erindrer  mig,  om  Forordet  til  to  opbyggelige  Taler 
1844:  »den  bydes  med  høire  Haand«  —  i  Modsætning  til  Pseudonymen,  der  raktes 
og  rækkes  med  Venstre. 

Den  5te  Mai  1849. 

S.  K. 


Bøn. 

Fader  i  Himlene!  Hvad  man  i  Selskabet  med  Mennesker, 
især  da  i  Menneske-Vrimlen,  saa  vanskeligt  faaer  at  vide,  og  hvad 
der,  hvis  man  andetsteds  har  faaet  det  at  vide,  saa  let  glemmes  i 
Selskab  med  Mennesker,  især  da  i  Menneske-Vrimlen  —  hvad  det 
er  at  være  Menneske,  og  hvad  der  gudeligt  er  Fordringen  til  det 
at  være  Menneske:  at  vi  maatte  lære  det,  eller  hvis  det  er  glemt, 
at  vi  atter  maatte  lære  det  af  Lilien  og  Fuglen;  at  vi  maatte  lære 
det,  om  ikke  paa  een  Gang  og  Alt,  saa  dog  Noget  deraf,  og  lidt 
efter  lidt;  at  vi  denne  Gang  maatte  af  Fuglen  og  Lilien  lære  Taus- 
hed,  Lydighed,  Glæde! 


Evangeliet  paa  15de  Søndag  efter  Trinitatis. 

Ingen  kan  tiene  to  Herrer ;  thi  han  maa  enten  hade  den  ene 
og  elske  den  anden,  eller  holde  sig  til  den  ene  og  foragte  den 
anden.  I  kunne  ikke  tiene  Gud  og  Mammon.  Derfor  siger  jeg 
Ekler!  bekymrer  Eder  ikke  for  Eders  Liv,  hvad  I  skulle  æde, 
og  hvad  I  skulle  drikke;  ikke  heller  for  Eders  Legeme,  hvad 
I  skulle  iføres.  Er  ikke  Livet  Mere  end  Maden,  og  Legemet 
Mere  end  Klæderne?  Seer  til  Himmelens  Fugle;  de  saae 
ikke,  og  høste  ikke,  og  sanke  ikke  i  Lader,  og  Eders  him- 
melske Fader  føder  dem;  ere  I  ikke  meget  mere  end  de? 
Men  hvo  iblandt  Eder  kan  lægge  en  Alen  til  sin  Væxt,  end- 
dog  han  bekymrer  sig  derfor?  Og  hvi  bekymre  I  Eder  for 
Klæderne?  Betragter  Lilierne  paa  Marken,  hvorledes  de  voxe; 
de  arbeide  ikke,  spinde  ikke.  Men  jeg  siger  Eder,  at  end 
ikke  Salomon  i  al  sin  Herlighed  var  saa  klædt,  som  een  af 
dem.  Klæder  da  Gud  saaledes  det  Græs  paa  Marken,  som  er 
i  Dag,  og  i  Morgen  kastes  i  Ovnen,  skulde  han  ikke  meget 
mere  klæde  Eder,  I  lidet  troende!  Derfor  skulle  I  ikke  be- 
kymre Eder  og  sige:  hvad  skulle  vi  æde?  eller:  hvad  skulle 
vi  drikke?  eller:  hvormed  skulle  vi  klæde  os?  efter  alt  saa- 
dant  søge  Hedningerne;  thi  Eders  himmelske  Fader  veed,  at 
I  have  alle  disse  Ting  behov.  Men  søger  først  Guds  Rige  og 
hans  Retfærdighed,  saa  skulle  og  alle  disse  Ting  tillægges 
Eder.  Bekymrer  Eder  derfor  ikke  for  den  anden  Morgen, 
thi  den  Dag  i  Morgen  skal  bekymre  sig  for  sit  Eget.  Hver 
Dag  haver  nok  i  sin  Plage. 


I. 

>Seer  til  Himmelens  Fugle;  betragter  LlUen  paa  Marken.« 


M 


eo,  siger  Du  maaskee  med  »Digteren«,  og  dette  tiltaler  Dig 
saa  ganske,  naar  Digteren  taler  saaledes:  o,  gid  jeg  var  en  Fugl, 
eller  gid  jeg  var  som  en  Fugl,  som  den  frie  Fugl,  der  med  Reisens 
Lyst  flyver  langt,  langt  bort  over  Hav  og  Land,  Himlen  saa  nær, 
til  fjerne,  Qerne  Egne  —  ak,  jeg  som  kun  føler  mig  bundet  og 
atter  bundet  og  naglet  til  Stedet,  hvor  daglig  Sorg  og  Lidelser  og 
Gjenvordigheder  betegne  mig,  at  der  boer  jeg,  og  for  Livs  Tid! 
O,  gid  jeg  var  en  Fugl,  eller  gid  jeg  var  som  en  Fugl,  der  lettere 
end  alt  jordisk  Tyngende  hæver  sig  i  Luften,  lettere  end  Luften, 
o,  gid  jeg  var  som  den  lette  Fugl,  der,  naar  den  søger  Fodfæste, 
endog  bygger  Rede  paa  Havets  Overflade  —  ak,  jeg,  hvem  enhver 
end  den  mindste  Bevægelse,  blot  jeg  rører  mig,  lader  føle,  hvilken 
Tyngde  der  hviler  paa  mig!  O,  gid  jeg  var  en  Fugl,  eller  gid  jeg 
var  som  en  Fugl,  fri  for  alle  Hensyn,  som  den  lille  Sangfugl,  der 
ydmygt  synger,  uagtet  Ingen  hører  paa  den,  eller  der  —  stolt 
synger,  uagtet  Ingen  hører  paa  den:  ak  jeg,  der  intet  Øieblik  og 
Intet  har  for  mig  selv,  men  er  udstykket  til  at  maatte  tjene  de 
tusinde  Hensyn!  O,  gid  jeg  var  en  Blomst,  eller  gid  jeg  var  som 
Blomsten  i  Engen,  lykkeligt  forelsket  i  mig  selv,  og  dermed  Punk- 
tum —  ak,  jeg,  som  føler  denne  Menneske-Hjertets  Splid  ogsaa  i 
mit  Hjerte,  hverken  selvkjerligt  at  kunne  bryde  med  Alt  eller  kjer- 
ligt at  kunne  offre  Alt! 

Saaledes  Digteren.  Ved  flygtigt  at  høre  efter,  lyder  det  næsten, 
som  sagde  han  hvad  Evangeliet  siger,  han  der  jo  i  de  stærkeste 
Udtryk    anpriser  Fuglens  og  Liliens  Lykke.     Men  hør  nu   videre. 

>  Derfor  er  det  ikke  langt  fra  at  være  som  en  Grusomhed  af  Evan- 
geliet at  anprise  Lilien  og  Fuglen  og  sige:  Du  skal  være  saaledes 
—  ak,  jeg,  i  hvem  det  Ønske  er  saa  sandt,  saa  sandt,  saa  sandt: 
o,  gid  jeg  var  som  en  Fugl  under  Himlen,  som  en  Lilie  paa 
Marken.  Men  at  jeg  skulde  kunne  blive  saaledes,  det  er  jo  en 
Umulighed;  netop  derfor  er  Ønsket  saa  inderligt,  saa  veemodigt 
og  dog  saa  brændende  i  mig.  Hvor  grusomt  da  af  Evangeliet  at 
tale  saaledes  til  mig,  det  er  jo,  som  vilde  det  tvinge  mig  til  at 
gaae  fra  Forstanden,  at  jeg  skal  være,  hvad  jeg  kun  altfor  dybt, 
som  Ønsket  derfor  er  i  mig,  føler,  at  jeg  ikke  er,  og  ikke  kan 
være.  Jeg  kan  ikke  forstaae  Evangeliet;  der  er  en  Sprogforskjel 
mellem  os,  der,  hvis  jeg  skulde  forstaae  det,  vilde  dræbe  mig.t 

Og  saaledes  gaaer  det  bestandigt  Digteren  i  Forhold  til  Evan- 
geliet; det  gaaer  ham  ligesaa  i  Forhold  til  Evangeliets  Tale  om 
det  at  være  Barn.  O,  gid  jeg  var  et  Barn,  siger  Digteren  eller  gid 
jeg  var  som  et  Barn,  »ak  Barn,  uskyldig  og  glade  —  ak  jeg,  som 
tidlig  blev  gammel  og  skyldig  og  sørgmodig! 

Forunderligt;  thi  man  siger  jo  rigtigt,  at  Digteren  er  et  Barn. 
Og  dog  kan  Digteren  ikke.  komme  i  Forstaaelse  med  Evangeliet. 
Thi  til  Grund  for  Digterens  Liv  ligger  egentlig  Fortvivlelse  om  at 
kunne  blive  det  Ønskede;  og  denne  Fortvivlelse  føder  »Ønsketc. 
Men  Ønsket  er  Trøstesløshedens  Opfindelse.  Thi  vistnok  trøster 
Ønsket  et  Øieblik,  men  ved  nærmere  Eftersyn  sees  dog,  at  det  ikke 
trøster;  og  derfor  sige  vi,  at  Ønsket  er  den  Trøst,  som  Trøstesløs- 
heden opfinder.  Underlige  Selvmodsigelse!  Ja,  men  denne  Selv- 
modsigelse er  Digteren  ogsaa.  Digteren  er  det  Smertens  Barn, 
som  dog  Faderen  kalder  Glædens  Søn.  I  Smerten  bliver  Ønsket 
til  i  Digteren;  og  dette  Ønske,  dette  brændende  Ønske,  det  glæder 
Menneskets  Hjerte,  mere  end  Vinen  fryder  det,  mere  end  Foraarets 
tidligste  Knop,  mere  end  den  første  Stjerne,  man  træt  af  Dagen 
glad  hilser  i  Længsel  efter  Natten,  mere  end  den  sidste  Stjerne 
paa  Himlen,  som  man  tager  Afsked  med,  idet  Dagen  gryer.  Dig- 
teren er  Evighedens  Barn,  men  mangler  Evighedens  Alvor.  Naar 
han  tænker  paa  Fuglen  og  Lilien,  saa  græder  han;  alt,  som  han 
græder,  finder  han  Lindring  i  at  græde.  Ønsket  bliver  til,  og  med 
Ønskets  Veltalenhed:  o,  gid  jeg  var  en  Fugl,  den  Fugl,  jeg  som 
Barn  læste  om  i  Billedbogen;  o,  gid  jeg  var  en  Blomst  paa 
Marken,  den  Blomst,  der  stod  i  min  Moders  Have.  Men  vilde 
man  sige  til  ham  med  Evangeliet:  det  er  Alvor,  det  er  just 
Alvoren,  at  Fuglen  i  Alvor  er  Læremesteren,  saa  maatte  Digteren 
lee  —  og  han  gjør  en  Spøg  med  Fuglen  og  Lilien,  saa  vittig,  at 
han  faaer  os  Alle  til  at  lee,  selv  det  alvorligste  Menneske,  der  har 

levet;  men  Evangeliet  bevæger  han  ikke  saaledes.  Saa  alvorligt  er 
Evangeliet,  at  al  Digterens  Veemod  ikke  forandrer  det,  som  det 
dog  forandrer  selv  det  alvorligste  Menneske,  at  han  et  Øieblik 
giver  efter,  gaaer  ind  i  Digterens  Tanke,  sukker  med  ham  og  siger: 
Kjere,  er  det  virkelig  en  Umulighed  for  Dig!  ja  saa  tør  jeg  heller 
ikke  sige  tDu  skal«;  men  Evangeliet  tør  befale  Digteren,  at  han 
skal  være  som  Fuglen.  Og  saa  alvorligt  er  Evangeliet,  at  Dig- 
terens meest  uimodstaaelige  Opfindelse  ikke  bringer  det  til  at 
smile. 

Du  skal  blive  Barn  igjen,  og  derfor  eller  til  den  Ende  skal 
du  begynde  med  at  kunne  og  ville  forstaae  det  Ord,  der  er  som 
beregnet  paa  Barnet,  og  som  ethvert  Barn  forstaaer,  det  Ord  skal 
Du  forstaae  som  Barnet  forstaaer  det:  Du  skal.  Barnet  spørger 
aldrig  om  Grunde,  det  tør  Barnet  ikke,  det  behøver  Barnet  heller 
ikke  —  og  det  Ene  svarer  til  det  Andet:  just  fordi  Barnet  ikke 
tør,  derfor  behøver  det  heller  ikke  at  spørge  om  Grunde;  thi  for 
Barnet  er  det  Grund  nok,  at  det  skal,  ja  alle  Grundene  tilsammen 
vilde  ikke  i  den  Grad  være  Grund  nok  for  Barnet.  Og  Barnet 
siger  aldrig:  jeg  kan  ikke.  Det  tør  Barnet  ikke,  og  det  er  heller 
ikke  sandt  —  det  Ene  svarer  ganske  til  det  Andet:  thi  just  fordi 
Barnet  ikke  tør  sige  »jeg  kan  ikke«,  derfor  er  det  heller  ikke 
sandt,  at  det  ikke  kan,  og  derfor  viser  det  sig,  at  det  Sande  er,  at 
det  kan,  thi  det  er  umuligt  ikke  at  kunne,  naar  man  ikke  tør 
Andet,  Intet  er  vissere  —  det  gjelder  blot  om,  at  det  er  vist,  at 
man  ikke  tør  Andet.  Og  Barnet  søger  aldrig  Udflugt  eller  Und- 
skyldning; thi  Barnet  forstaaer  med  det  Frygteliges  Sandhed,  at 
der  ingen  Udflugt  eller  Undskyldning  er  for  det,  at  der  intet 
Skjulested  er,  hverken  i  Himlen  eller  paa  Jorden,  hverken  i  Dag- 
ligstuen eller  i  Haven,  hvor  det  kunde  skjule  sig  for  dette  »Du 
skal«.  Og  naar  det  er  En  ganske  vist,  at  der  intet  saadant  Skjule- 
sted er,  saa  er  der  heller  ingen  Udflugt  eller  Undskyldning.  Og 
naar  man  med  det  Frygteliges  Sandhed  veed,  at  der  ingen  Udflugt 
eller  Undskyldning  er  —  saa,  ja  saa  lader  man  naturligviis  nok 
være  at  finde  den,  thi  hvad  der  ikke  er,  findes  ikke  —  men  man 
lader  ogsaa  være  at  søge  den;  og  saa  gjør  man,  hvad  man  skal. 
Og  Barnet  behøver  aldrig  lang  Overveielse;  thi  naar  det  skal,  og 
maaskee  strax,  saa  er  der  jo  ingen  Leilighed  til  Overveielse;  og 
selv  om  dette  ikke  var  Tilfældet,  naar  det  dog  skal  —  ja,  selv  om 
man  vilde  give  det  en  Evighed  til  at  overveie.  Barnet  vilde  ikke 
behøve  den,  Barnet  vilde  sige:  hvortil  al  den  Tid,  naar  jeg  dog 
skal.  Og  tog  Barnet  mod  Tiden,  saa  vilde  det  vel  benytte  Tiden 
paa  anden  Maade,  til  Leg,   Glæde,  og  Deslige;    thi    at    det    Barnet 

skal,  det  skal  Barnet,  det  staaer  fast,  og  har  aldeles  Intet  med 
Overveielse  at  gjøre. 

Saa  lader  os  da  efter  Evangeliets  Anviisning  i  Alvor  betragte 
Lilien  og  Fuglen  som  Læremestere.  I  Alvor,  thi  saaledes  over- 
spændt aandeligt  er  Evangeliet  ikke,  at  det  ikke  kan  bruge  Lilien 
og  Fuglen;  men  saaledes  jordisk  er  det  heller  ikke,  at  det  kun  kan 
enten  veemodigt  betragte  Lilien  og  Fuglen,  eller  smilende. 

Lader  os  af  Lilien  og  Fuglen  som  Læremestere  lære 

Taushed,  eller  lære  at  tie. 

Thi  vistnok  er  det  Talen,  der  udmærker  Mennesket  fremfor  Dyret, 
og  da,  hvis  Nogen  saa  vil,  langt  fremfor  Lilien.  Men  fordi  det  er 
et  Fortrin  at  kunne  tale,  deraf  følger  ikke,  at  det  ikke  skulde  være 
en  Kunst  at  kunne  tie,  eller  at  det  skulde  være  en  ringe  Kunst; 
tvertimod,  just  fordi  Mennesket  kan  tale,  just  derfor  er  det  en 
Kunst  at  kunne  tie,  og  just  fordi  dette  hans  Fortrin  saa  let  frister 
ham,  derfor  er  det  en  stor  Kunst  at  kunne  tie.  Men  det  kan  han 
lære  af  de  tause  Læremestere:  Lilien  og  Fuglen. 

»Søger  først  Guds  Rige  og  hans  Retfærdighed.« 

Men  hvad  vil  dette  sige,  hvad  har  jeg  at  gjøre,  eller  hvilken 
Stræben  er  den,  om  hvilken  kan  siges,  at  den  søger,  at  den  tragter 
efter  Guds  Rige?  Skal  jeg  see  at  faae  et  Embede,  svarende  til 
mine  Evner  og  Kræfter,  for  at  virke  deri?  Nei,  Du  skal  først 
søge  Guds  Rige.  Skal  jeg  da  give  al  min  Formue  til  de  Fattige? 
Nei,  først  skal  Du  søge  Guds  Rige.  Skal  jeg  da  gaae  ud  og  for- 
kynde denne  Lære  i  Verden?  Nei,  Du  skal  først  søge  Guds  Rige. 
Men  saa  er  det  jo  i  en  vis  Forstand  Intet,  jeg  skal  gjøre?  Ja, 
ganske  vist,  det  er  i  en  vis  Forstand  Intet;  Du  skal  i  dybeste  For- 
stand gjøre  Dig  selv  til  Intet,  blive  til  Intet  for  Gud,  lære  at  tie; 
i  denne  Taushed  er  Begyndelsen,  som  er,  først  at  søge  Guds 
Rige. 

Saaledes  kommer  man,  gudeligt,  i  en  vis  Forstand  baglænds 
til  Begyndelsen.  Begyndelsen  er  ikke  det,  man  begynder  med, 
men  det,  man  kommer  til;  og  man  kommer  baglænds  til  den. 
Begyndelsen  er  denne  Kunst  at  blive  taus;  thi  at.  være  taus  som 
Naturen  er  det,  er  ingen  Kunst.  Og  dette  saaledes  i  dybeste  For- 
stand at  blive  taus,   taus  lige   overfor  Gud,   det  er  Gudsfrygts  Be- 

gyndelse,  thi  som  Gudsfrygt  er  Viisdoras  Begyndelse,  saa  er  Taus- 
hed  Gudsfrygts  Begyndelse.  Og  som  Gudsfrygt  er  mere  end  Viis- 
doms  Begyndelse,  er  Viisdom,  saaledes  er  Taushed  mere  end  Guds- 
frygts Begyndelse,  er  Gudsfrygt.  I  denne  Taushed  forstummer 
gudfrygtigt  Ønskets  og  Begjeringens  mange  Tanker;  i  denne  Taus- 
hed forstummer  gudfrygtigt  Taksigelsens  Ordrigdom. 

Det  er  Menneskets  Fortrin  for  Dyret  at  kunne  tale;  men  i 
Forhold  til  Gud  kan  det  let  blive  til  Fordærvelse  for  Mennesket, 
som  kan  tale,  at  ville  tale.  Gud  er  i  Himmelen,  Mennesket  paa 
Jorden :  derfor  kunne  de  ikke  godt  tale  sammen.  Gud  er  Alviis- 
dom.  Det  Mennesket  veed  er  løs  Snak:  derfor  kunne  de  ikke  godt 
tale  sammen.  Gud  er  Kjerlighed,  Mennesket  er,  som  man  siger 
det  til  et  Barn,  endog  sit  eget  Vel  betræffende  en  lille  Tosse:  der- 
for kunne  de  ikke  godt  tale  sammen.  Kun  i  megen  Frygt  og 
Bæven  kan  Mennesket  tale  med  Gud;  i  megen  Frygt  og  Bæven. 
Men  at  tale  i  megen  Frygt  og  Bæven  er  af  en  anden  Grund  van- 
skeligt; thi  som  Ångest  gjør,  at  Stemmen  legemligt  svigter,  saaledes 
gjør  vel  ogsaa  megen  Frygt  og  Bæven,  at  Talen  forstummer  i 
Taushed.  Det  veed  den  rette  Bedende;  og  Den,  der  ikke  var  den 
rette  Bedende,  han  lærte  maaskee  just  dette  i  Bønnen.  Der  var 
Noget,  der  laae  ham  saa  meget  paa  Sinde,  en  Sag,  som  var  ham 
saa  vigtig,  det  var  ham  saa  magtpaaliggende  ret  at  gjøre  sig  for- 
staaelig  for  Gud,  han  var  bange  for,  at  han  skulde  i  Bønnen  have 
glemt  Noget,  ak,  og  hvis  han  havde  glemt  det,  saa  var  han  bange 
for,  at  Gud  ikke  af  sig  selv  skulde  huske  paa  det:  derfor  vilde 
han  samle  sit  Sind  til  at  bede  ret  inderligt.  Og  hvad  skeete  ham 
saa,  hvis  han  ellers  bad  inderligt?  Det  Forunderlige  skeete  ham; 
efterhaanden  som  han  blev  inderligere  og  inderligere  i  Bønnen, 
havde  han  Mindre  og  Mindre  at  sige,  og  tllsidst  blev  han  ganske 
taus.  Han  blev  taus,  ja  hvad  der  om  muligt  endnu  mere  end 
Taushed  er  modsat  det  at  tale,  han  blev  en  Hørende.  Han  meente 
at  det  at  bede  er  at  tale;  han  lærte  at  det  at  bede  ikke  blot  er  at 
tie,  men  er  at  høre.  Og  saaledes  er  det;  at  bede  er  ikke  at  høre 
sig  selv  tale,  men  er  at  komme  til  at  tie,  og  at  blive  ved  at  tie, 
at  bie,  til  den  Bedende  hører  Gud. 

Derfor  er  det,  at  Evangeliets  Ord,  søger  først  Guds  Rige, 
opdragende  ligesom  binder  Munden  paa  Mennesket,  ved  paa  ethvert 
enkelt  Spørgsmaal  han  gjør,  om  det  er  Det,  han  skal  gjøre,  at 
svare:  nei.  Du  skal  først  søge  Guds  Rige.     Og  derfor  er  det  man 

kan  omskrive  dette  Evangeliets  Ord  saaledes:  Du  skal  begynde 
med  at  bede,  ikke  som  om  —  hvad  vi  jo  have  viist  —  Bønnen  al- 
tid begyndte  med  Taushed,  men  fordi  naar  Bønnen  ret  er  blevet 
Bøn,  saa  er  den  blevet  Taushed.  Søger  først  Guds  Rige,  det  en 
beder!  Dersom  Du  spørger,  ja  om  Du  i  Spørgsmaal  gjennemgik 
alt  Enkelt,  spørgende,  er  det  dette,  jeg  skal  gjøre,  og  naar  jeg  gjør 
det,  er  det  saa  at  søge  Guds  Rige:  da  maa  dertil  svares:  nei.  Du 
skal  først  søge  Guds  Rige.  Men  at  bede,  det  vil  sige  retteligen  at 
bede,  det  er  at  blive  taus,  og  det  er  at  søge  først  Guds  Rige. 

Denne  Taushed  kan  Du  lære  hos  Lilien  og  Fuglen.  Det  vil 
sige,  deres  Taushed  er  ingen  Kunst,  men  naar  Du  bliver  taus 
som  Lilien  og  Fuglen,  saa  er  Du  ved  den  Begyndelse,  hvilken  er, 
først  at  søge  Guds  Rige. 

Hvor  høitideligt  er  der  ikke  derude  under  Guds  Himmel  hos 
Lilien  og  Fuglen,  og  hvorfor?  Spørg  Digteren;  han  svarer:  fordi 
der  er  Taushed.  Og  ud  til  denne  høitidellge  Taushed  længes  han, 
bort  fra  Verdsligheden  i  Menneske-Verdenen,  hvor  der  er  saa  megen 
Talen,  bort  fra  hele  det  verdslige  Menneske-Liv,  som  kun  paa  en 
sørgelig  Maade  beviser,  at  Mennesket  ved  Talen  udmærker  sig 
fremfor  Dyrene.  »Thic,  vil  Digteren  sige,  >er  det  vel  at  udmærke 
sig,  nei  saa  foretrækker  jeg  langt,  langt  Tausheden  derude;  jeg 
foretrækker  den,  nei,  der  er  ingen  Sammenligning,  den  udmærker 
sig  uendeligt  fremfor  Menneskene,  som  kunne  talec.  I  Naturens 
Taushed  mener  Digteren  nemlig  at  fornemme  Guddommens  Stemme ; 
i  Menneskenes  travle  Talen  mener  han  ikke  blot  ikke  at  fornemme 
Guddommens  Stemme,  men  ikke  engang  at  fornemme,  at  Menne- 
sket er  i  Slægtskab  med  Guddommen.  Digteren  siger:  Talen  er 
Menneskets  Fortrin  for  Dyret,  ja  ganske  vist  —  dersom  han 
kan  tie. 

Men  at  kunne  tie,  det  kan  Du  lære  derude  hos  Lilien  og 
Fuglen,  hvor  der  er  Taushed,  og  ogsaa  noget  Guddommeligt  i 
denne  Taushed.  Derude  er  Taushed;  og  ikke  blot  naar  Alt  tier  i 
den  tause  Nat,  men  ogsaa  naar  Dagen  igjennem  de  tusinde  Strænge 
ere  i  Bevægelse,  og  Alt  er  som  et  Hav  af  Lyd,  er  der  dog  Taus- 
hed derude:  hver  især  gjør  det  saa  godt,  at  Ingen  af  dem,  og  ikke 
Alle  tilsammen  gjøre  noget  Brud  paa  den  høitidelige  Taushed. 
Derude  er  Taushed.  Skoven  er  taus;  selv  naar  den  hvisker,  er 
den  dog  taus.  Thi  Træerne,  endog  hvor  de  staae  tættest  i  Mængde, 
holde  hinanden,  hvad  Menneskene  saa  sjeldent,  trods  givet  Løfte, 
holde  hinanden:  det  bliver  mellem  os.  Havet  er  taust;  selv  naar 
det  raser  larmende,  er  det  dog  taust.  I  første  Øieblik  hører  Du 
raaaskee  feil,  og  Du  hører  det  larme.    Dersom  Du  haster  og  gaaer 

med  den  Besked,  gjør  Du  Havet  Uret.  Hvis  Du  derimod  giver 
Tid  og  hører  nøiere  efter«  hører  Du  —  forunderligt!  —  Du  hører 
Tausheden;  thi  Eensformighed  er  dog  ogsaa  Taushed.  Naar  Taus- 
hed  i  Aftenen  hviler  over  Landskabet,  og  Du  fra  Engen  hører  den 
fjerne  Brølen,  eller  Du  Qernt  fra  Bondemandens  Huus  hører 
Hundens  hjemlige  Stemme:  saa  kan  man  ikke  sige,  at  dette  Brøl 
eller  denne  Stemme  forstyrrer  Tausheden,  nei  Dette  hører  med  til 
Tausheden,  er  i  hemmelighedsfuld,  forsaavidt  igjen  i  taus  Over- 
eenskomst  med  Tausheden,  det  forøger  den. 

Og  lad  os  nu  nærmere  betragte  Lilien  og  Fuglen,  af  hvilke  vi 
skulle  lære.  Fuglen  tier  og  bier:  den  veed,  eller  rettere,  den 
troer  fuldt  og  fast,  at  Alt  skeer  i  sin  Tid,  derfor  bier  Fuglen ;  men 
den  veed,  at  den  tilkommer  det  ikke  at  vide  Tid  eller  Dag,  derfor 
tier  den.  Det  vil  nok  skee  til  den  beleilige  Tid,  siger  Fuglen,  dog 
nei,  det  siger  Fuglen  ikke,  den  tier;  men  dens  Taushed  er  talende, 
og  denne  dens  Taushed  siger,  at  den  troer  det,  og  fordi  den  troer 
det,  derfor  tier  den  og  bier.  Naar  saa  Øieblikket  kommer,  saa 
forstaaer  den  tause  Fugl,  at  det  er  Øieblikket;  den  benytter  det, 
og  den  blev  aldrig  beskjæmmet.  Saaledes  ogsaa  med  Lilien,  den 
tier  og  bier.  Den  spørger  ikke  utaalmodigt  »naar  kommer  For* 
aaret?<  thi  den  veed,  det  kommer  i  den  beleilige  Tid,  den  veed, 
at  det  var  den  selv  mindst  tjenligt,  om  den  fik  Lov  at  bestemme 
Aarets  Tider;  den  siger  ikke  »naar  faae  vi  dog  Regn? c  eller  »naar 
faae  vi  dog  Solskin?«,  eller  »nu  fik  vi  for  megen  Regn«,  eller  »nu 
var  Heden  for  stærk;«  den  spørger  ikke  forud,  hvorledes  Sommeren 
vil  blive  iaar,  hvor  lang  eller  hvor  kort:  nei,  den  tier  og  bier  •— 
saa  eenfoldig  er  den,  men  bedraget  blev  den  dog  aldrig,  hvad  jo 
ogsaa  kun  kan  hænde  Klogskaben,  ikke  Eenfoldigheden,  der  ikke 
bedrager  og  ikke  bedrages.  Saa  kommer  da  Øieblikket,  og  naar 
saa  Øieblikket  kommer,  saa  forstaaer  den  tause  Lilie,  at  nu  er 
Øieblikket,  og  den  benytter  det.  O,  I  Eenfoldighedens  dybsindige 
Læremestere,  mon  det  ogsaa  skulde  være  muligt,  naar  man  taler, 
at  træffe  »Øieblikket«?  Nei,  kun  ved  at  tie  træffer  man  Øieblikket; 
idet  man  taler,  blot  man  siger  eet  Ord,  gaaer  man  Glip  af  Øie- 
blikket; kun  i  Tausheden  er  Øieblikket.  Og  derfor  hændte  det  vel 
saa  sjeldent  et  Menneske,  at  han  ret  kom  til  at  forstaae,  naar 
Øieblikket  er,  og  til  ret  at  benytte  Øieblikket,  derfor,  fordi  han 
ikke  kan  tie.  Han  kan  ikke  tie  og  bie,  deraf  lader  det  sig  maa- 
skee  forklare,  om  Øieblikket  slet  ikke  kommer  for  ham;  han  kan 
ikke  tie,  deraf  lader  det  sig  maaskee  forklare,  at  han  ikke  mær- 
kede Øieblikket,  da  det  kom  for  ham.  Thi  Øieblikket,  skjøndt 
svangert  med  sin  rige  Betydning,   lader  dog   ikke   noget  Bud   g^ae 

forud,  for  at  melde  dets  Ankomst,  dertil  kommer  det  for  hurtigt, 
naar  det  kommer,  der  er  jo  ikke  et  Øiebliks  Tid  forinden;  ei 
heller  kommer  Øieblikket,  hvor  betydningsfuldt  det  end  er  i  sig 
selv,  med  Larm  eller  med  Anskrig,  nei,  det  kommer  sagte,  med 
lettere  Fjed  end  nogen  Skabnings  letteste  Gang,  thi  det  kommer 
med  det  Pludseliges  lette  Fjed,  listende  kommer  det:  derfor  maa 
man  være  ganske  taus,  hvis  man  skal  fornemme  »nu  er  det  der  c; 
og  i  næste  Øieblik  er  det  forbi,  derfor  maa  man  have  været 
ganske  taus,  hvis  det  skal  lykkes  En  at  benytte  det.  Men  dog  af- 
hænger Alt  af  Øieblikket.  Og  dette  er  vistnok  Ulykken  i  langt, 
langt  de  fleste  Menneskers  Liv,  at  de  aldrig  fornam  Øieblikket,  at 
i  deres  Liv  det  Evige  og  det  Timelige  kun  skiltes  ad,  og  hvorfor t 
fordi  de  ikke  kunde  tie. 

Fuglen  tier  og  lider.  Hvor  megen  Hjertesorg  den  end  har, 
den  tier.  Selv  Ørkenens  eller  Eensomhedens  tungsindige  Klage- 
sanger tier.  Den  sukker  tre  Gange,  derpaa  tier  den,  sukker  atter 
tre  Gange;  men  væsentligen  tier  den.  Thi  hvad  det  er,  siger  den 
ikke,  den  klager  ikke,  den  anklager  Ingen,  den  sukker  for  igjen  at 
komme  til  at  tie.  Det  er  nemlig  som  vilde  Tausheden  sprænge 
den,  derfor  maa  den  sukke,  for  at  kunne  tie.  Fritagen  for  Lidelse 
er  Fuglen  ikke;  men  den  tause  Fugl  fritager  sig  for  hvad  der  gjør 
Lidelsen  tungere.  Andres  misforstaaede  Deeltagelse,  for  hvad  der 
gjør  Lidelsen  langvarigere,  den  megen  Talen  om  Lidelsen,  for  hvad 
der  gjør  Lidelsen  til  det  som  er  værre  end  Lidelse,  til  Utaalmodig- 
hedens  og  Sørgmodighedens  Synd.  Thi  tro  ikke,  at  det  dog  kun  er 
lidt  Falskhed  af  Fuglen,  at  den  tier,  naar  den  lider,  at  den  dog  i 
sit  Inderste,  hvor  taus  den  end  er  mod  Andre,  ikke  tier,  at  den 
der  klager  over  sin  Skjebne,  anklager  Gud  og  Mennesker,  og  lader 
»Hjertet  synde  i  Sorgenc.  Nei,  Fuglen  tier  og  lider.  Ak,  det  gjør 
Mennesket  ikke.  Men  hvoraf  kommer  det  vel,  at  menneskelig 
Lidelse,  sammenlignet  med  Fuglens,  synes  saa  frygtelig?  mon  ikke 
deraf,  at  Mennesket  kan  tale?  Nei,  ikke  deraf,  thi  det  er  jo  et 
Fortrin,  men  deraf,  at  Mennesket  ikke  kan  tie.  Det  er  nemlig 
ikke  som  den  Utaalmodige,  og,  endnu  heftigere,  den  Fortvivlede 
mener  at  forstaae  det,  naar  han  —  og  dette  er  allerede  en  Mis- 
brug af  Talen  og  Stemmen  ~  naar  han  siger  eller  skriger:  »gid 
jeg  havde  en  Stemme  som  Stormens,  at  jeg  kunde  udsige  al  min 
Lidelse,    som  jeg  fornemmer  den!«     O,    det    var    kun    et    daarligt 


<HJertet  synde  i  Sorgen«]  Af  Psalmen  *  Med  Sorgen  og  Klagen  hold  Maade« 
I  C»  U.  Sundts  Bearbejdelse. 

« 

Middel,  1  samme  Grad  vil  han  kun  stærkere  fornemme  den.  Nei, 
men  hvis  Du  kunde  tie,  hvis  Du  havde  Fuglens  Taushed,  saa 
skulde  Lidelsen  vel  blive  mindre. 

Og  som  Fuglen,  saaledes  Lilien,  den  tier.  Om  den  end  staaer 
og  lider  idet  den  visner,  den  tier;  forstille  sig  kan  det  uskyldige 
Barn  ikke  —  det  forlanges  da  heller  ikke,  og  det  er  en  Lykke  for 
den,  at  den  ikke  kan  det,  thi  sandeligen  den  Kunst  at  kunne  forstille 
sig  kjøbes  dyrt  —  forstille  sig  kan  den  ikke,  den  kan  ikke  for,  at  den 
skifter  Farve,  og  derved  forraader,  hvad  man  jo  kjender  paa  denne 
Bleghedens  Farveskiften,  at  den  lider;  men  tie  gjør  den.  Den  vilde 
gjerne  holde  sig  opreist  for  at  skjule  hvad  den  lider,  dog  dertil 
har  den  ikke  Kræfter,  ikke  dette  Herredømme  over  sig  selv,  dens 
Hoved  synker  mat  og  bøiet,  den  Forbigaaende  —  hvis  ellers  nogen 
Forbigaaende  har  saa  megen  Deeltagelse,  at  han  agter  paa  den!  — 
den  Forbigaaende  forstaaer,  hvad  dette  betyder,  det  er  talende  nok ; 
men  Lilien  tier.  Saaledes  Lilien.  Men  hvoraf  kommer  det  vel,  at 
menneskelig  Lidelse  sammenlignet  med  Liliens  synes  saa  frygtelig, 
mon  ikke  deraf,  at  den  ikke  kan  tale?  Hvis  Lilien  kunde  tale,  og 
hvis  den  da,  ak  som  Mennesket,  ikke  havde  lært  den  Kunst  at  tic: 
mon  da  ikke  ogsaa  dens  Lidelse  vilde  blive  frygtelig?  Men  Lilien 
tier.  For  Lilien  er  det  at  lide  det  at  lide,  hverken  mere  eller 
mindre.  Dog  just  naar  det  at  lide  hverken  er  mere  eller  mindre 
end  det  at  lide,  saa  er  Lidelsen  saa  meget  som  det  er  muligt  enkelt- 
og eenfoldiggjort,  og  gjort  saa  liden  som  det  er  muligt.  Mindre 
kan  Lidelsen  ikke  blive,  da  den  jo  dog  er,  og  altsaa  er  hvad  den 
er.  Men  derimod  kan  Lidelsen  blive  uendelig  meget  større,  naar 
den  ikke  nøiagtigt  bliver  hverken  mere  eller  mindre  end  det  den 
er.  Naar  Lidelsen  er  hverken  mere  eller  mindre,  altsaa  naar 
Lidelsen  kun  er  det  Bestemte,  den  er:  er  den,  selv  om  den  var 
den  største  Lidelse,  det  Mindste  den  kan  være.  Men  naar  det 
bliver  ubestemt,  hvor  stor  Lidelsen  egentligen  er,  saa  bliver  Lidel- 
sen større;  denne  Ubestemthed  forøger  Lidelsen  uendelig.  Og 
denne  Ubestemthed  fremkommer  just  ved  dette  Menneskets  tve- 
tydige Fortrin  at  kunne  tale.  Lidelsens  Bestemthed  derimod,  at 
den  er  hverken  mere  eller  mindre  end  hvad  den  er,  naaes  kun 
igjen  ved  at  kunne  tie;  og  denne  Taushed  kan  Du  lære  af  Fuglen 
og  Lilien. 

Derude  hos  Lilien  og  Fuglen  er  der  Taushed.  Men  hvad  ud- 
trykker denne  Taushed?  Den  udtrykker  Ærbødighed  for  Gud,  at 
det  er  ham,  der  raader,  og  ham  ene,  hvem  Viisdom  og  Forstand 
tilkommer.  Og  just  fordi  denne  Taushed  er  Ærefrygt  for  Gud,  er, 
som    den    kan    være    det    i    Naturen,    Tilbedelse,  derfor   er  denne 

Taushed  saa  høitidelig.  Og  fordi  denne  Taushed  er  saaledes  høi- 
tidelig,  derfor  er  det,  man  fornemmer  Gud  i  Naturen  —  hvad 
Under  vel,  naar  Alt  tier  af  Ærbødighed  for  ham!  selv  om  han 
ikke  taler,  det  at  Alt  tier  af  Ærbødighed  for  ham,  virker  jo  paa 
En,  som  om  han  talte. 

Hvad  Du  derimod  ved  ingen  Digters  Hjælp  kan  lære  af  Taus* 
heden  derude  hos  Lilien  og  Fuglen,  hvad  kiin  Evangeliet  kan  lære 
Dig,  er,  at  det  er  Alvor,  at  det  skal  være  Alvor,  at  Fuglen  og 
Lilien  skal  være  Læremesteren,  at  Du  skal  tage  efter  dem,  lære 
af  dem,  ganske  alvorligt,  at  Du  skal  blive  taus  som  Lilien  og 
Fuglen. 

Og  allerede  dette  er  jo  Alvoren  ~  naar  det  forstaaes  rette- 
ligen, ikke  som  den  drømmende  Digter,  eller  som  Digteren,  der 
lader  Naturen  drømme  om  sig  —  dette:  at  Du  ude  hos  Lilien  og 
Fuglen  fornemmer,  at  Du  er  for  Gud,  hvad  oftest  glemmes  saa 
ganske  i  Talen  og  Samtalen  med  andre  Mennesker.  Thi  naar  vi 
blot  tale  To  sammen,  end  mere  naar  vi  ere  Ti  eller  Flere,  glem- 
mes det  saa  let,  at  Du  og  Jeg,  vi  To,  eller  at  vi  Ti  ere  for  Gud. 
Men  Lilien,  der  er  Læremesteren,  er  dybsindig.  Den  indlader  sig 
slet  ikke  med  Dig,  den  tier,  og  ved  at  tie  vil  den  betyde  Dig,  at 
Du  er  for  Gud,  at  Du  husker  paa,  at  Du  er  for  Gud  ->  at  Du 
ogsaa  i  Alvor  og  Sandhed  maatte  blive  taus  for  Gud. 

Og  taus  for  Gud  som  Lilien  og  Fuglen  skal  Du  blive.  Du 
skal  ikke  sige  »Fuglen  og  Lilien  kunne  sagtens  tie,  de  kunne  jo 
ikke  tale«;  det  skal  Du  ikke  sige.  Du  skal  overhovedet  Intet  sige, 
ikke  gjøre  end  det  mindste  Forsøg  paa  at  umuliggjøre  Underviis- 
ning  i  Tausheden,  ved,  istedetfor  at  gjøre  Alvor  af  at  tie,  daarligen 
og  meningsløst  at  kluddre  Taushed  ind  i  Tale,  maaskee  som  Talens 
Gjenstand,  saa  der  ikke  bliver  Noget  af  Tausheden,  men  derimod 
en  Tale  bliver  til:  om  det  at  være  taus.  Du  skal  for  Gud  slet 
ikke  blive  Dig  selv  vigtigere  end  en  Lilie  eller  en  Fugl  —  dog 
naar  det  bliver  Alvor  og  Sandhed  med,  at  Du  er  for  Gud,  vil  det 
Sidste  følge  af  det  Første.  Og  om  end  hvad  Du  vil  i  Verden  var 
den  meest  forbausende  Bedrift:  Du  skal  erkjende  Lilien  og  Fuglen 
for  Din  Læremester,  og  for  Gud  ikke  blive  Dig  selv  vigtigere  end 
Lilien  og  Fuglen.  Og  om  hele  Verden  ikke  var  stor  nok  til  at 
rumme  Dine  Planer,  naar  Du  vil  folde  dem  ud:  Du  skal  af  Fuglen 
og  Lilien  som  Læremestere  lære,  for  Gud  at  kunne  folde  alle  Dine 
Planer  eenfoldigt  sammen  i  hvad  der  tager  mindre  Plads  end  et 
Punkt,  og  gjør  mindre  Støi  end  den  meest  intetsigende  Ubetyde- 
lighed: i  Taushed.  Og  om  hvad  Du  leed  i  Verden  var  saa  qval- 
fuldt,    som  det   aldrig   var   oplevet:    Du    skal    erkjende    Lilien    og 

Faglen  for  Dine  Læremestere  og  ikke  blive  Dig  selv  vigtigere  end 
Lilien  og  Fuglen  er  sig  i  sine  Smaasorger. 

Saaledes  naar  Evangeliet  gjør  det  til  Alvor  med  at  Fuglen  og 
Lilien  skal  være  Læremesteren.  Anderledes  med  Digteren,  eller 
med  det  Menneske,  der,  just  fordi  Alvoren  mangler,  i  Tausheden 
hos  Lilien  og  Fuglen  ikke  bliver  ganske  taus  —  men  bliver  Digter. 
Vistnok  er  nemlig  Digter-Tale  høist  forskjellig  fra  almindelig  men- 
neskelig Tale,  saa  høitidelig,  at  den,  sammenlignet  med  almindelig 
Tale,  er  næsten  som  Taushed,  men  Taushed  er  det  dog  ikke.  Ei 
heller  søger  Digteren  Tausheden  for  at  komme  til  at  tie,  men  om- 
vendt, for  at  komme  til  at  tale  —  som  en  Digter  taler.  I  Taus- 
heden derude,  der  drømmer  Digteren  om  Bedriften,  som  han  dog 
ikke  kommer  til  at  udføre  —  thi  Digteren  er  jo  ikke  Helten;  og 
han  bliver  veltalende  ~  maaskee  bliver  han  just  veltalende,  fordi 
han  er  Bedriflens  ulykkelige  Elsker,  medens  Helten  er  dens  lykke- 
lige Elsker,  altsaa  fordi  Savnet  gjør  ham  veltalende,  som  Savn 
væsentlig  gjør  Digteren  —  han  bliver  veltalende;  denne  hans  Vel- 
talenhed er  Digtet.  Derude  i  Tausheden,  der  udkaster  han  store 
Planer  til  at  omskabe  og  lyksaliggjøre  hele  Verden,  store  Planer, 
som  aldrig  blive  til  Virkelighed  —  nei,  de  blive  jo  Digtet.  Derude 
i  Tausheden,  der  ruger  han  over  sin  Smerte,  lader  Alt  —ja,  endog 
Læremesterne,  Fuglen  og  Lilien,  maae,  istedetfor  at  lære  ham, 
tjene  ham  —  han  lader  Alt  give  Gjenlyd  af  hans  Smerte;  og  denne 
Smertens  Gjenlyden  det  er  Digtet,  thi  et  Skrig  slet  og  ret  er  ikke 
Digt,  men  Skrigets  uendelige  Gjenlyden  i  sig  selv  det  er  Digtet. 

Taus  bliver  altsaa  Digteren  ikke  i  Tausheden  hos  Lilien  og 
Fuglen,  og  hvorfor  ikke?  just  fordi  han  vender  Forholdet  om,  gjør 
sig  til  det  Væsentligere  i  Sammenligning  med  Lilien  og  Fuglen, 
bilder  sig  ind,  at  han  endog  har  Fortjeneste  af,  som  det  hedder, 
at  laane  Fuglen  og  Lilien  Ordet  og  Talen,  istedetfor  at  Opgaven 
var,  selv  at  lære  Taushed  af  Lilien  og  Fuglen. 

O,  men  at  det  dog  maatte  lykkes  Evangeliet  ved  Hjælp  af 
Lilien  og  Fuglen  at  lære  Dig,  m.  T.,  Alvoren,  og  mig,  at  gjøre  Dig 
ganske  taus  for  Gud!  At  Du  i  Tausheden  maatte  glemme  Dig 
selv,  hvad  Du  selv  hedder,  Dit  eget  Navn,  det  berømte  Navn,  det 
elendige  Navn,  det  ubetydelige  Navn,  for  i  Taushed  at  bede  til 
Gud:  »helliget  vorde  Dit  Navn!«  At  Du  i  Taushed  maatte  glemme 
Dig  selv.  Dine  Planer,  de  store.  Alt  omfattende  Planer,  eller  de 
indskrænkede  Planer  betræffende  Dit  Liv  og  dets  Fremtid,  for  i 
Taushed  at  bede  til  Gud:  »komme  Dit  Rige!«  At  Du  i  Tausheden 
maatte  glemme  Din  Villie,  Din  Egensind,  for  i  Taushed  at  bede  til 
Gud:    »skee   Din  Villie!«     Ja,  hvis  Du   af  Lilien  og  Fuglen  kunde 

lære  at  blive  ganske  taus  for  Gud,  hvad  skulde  da  ikke  Evangeliet 
kunne  forhjælpe  Dig  til,  da  skulde  Intet  være  Dig  umuligt.  Men 
hvis  dog  blot  Evangeliet  ved  Hjælp  af  Lilien  og  Fuglen  lærte  Dig 
Taushed,  hvad  har  det  saa  ikke  allerede  hjulpet  Dig  til!  Thi,  som 
sagt,  er  Gudsfrygt  Vi isdoms  Begyndelse,  saa  er  Taushed  Gudsfrygts 
Begyndelse.  Gak  til  Myren  og  bliv  viis,  siger  Salomo;  gaae  til 
Fuglen  og  Lilien  og  lær  Taushed,  siger  Evangeliet. 

»Søger  først  Guds  Rige  og  hans  Retfærdighed.«  Men  Ud- 
trykket for  at  man  først  søger  Guds  Rige  er  netop  Tausheden,  den 
Taushed,  som  er  Liliens  og  Fuglens.  Lilien  og  Fuglen  søge  Guds 
Rige,  slet  ikke  Andet,  alt  det  Øvrige  vorder  dem  tillagt.  Men  saa 
søge  de  jo  ikke  Guds  Rige  først,  naar  de  slet  ikke  søge  Andet? 
Hvoraf  kommer  det  da,  at  Evangeliet  siger:  søger  først  Guds 
Hige,  og  derved  lader  som  var  det  dets  Mening,  at  der  saa  der- 
næst var  Andet  at  søge,  uagtet  det  dog  er  aabenbart,  at  det  er 
Evangeliets  Mening,  at  Guds  Rige  er  det  Eneste,  der  skal  søges? 
Det  kommer  vel  deraf,  at  det  er  unegteligt,  at  Guds  Rige  kun  kan 
søges,  naar  det  søges  først;  Den,  som  ikke  søger  Guds  Rige  først, 
søger  det  slet  ikke.  Fremdeles  kommer  det  deraf,  at  det  at  kunne 
søge,  i  sig  indeholder  en  Mulighed  af  at  kunne  søge  Andet,  og 
derfor  maa  Evangeliet,  som  jo  indtil  videre  staaer  udenfor  Menne- 
sket, der  altsaa  ogsaa  kan  søge  Andet,  sige:  Guds  Rige  skal  Du 
søge  først.  Og  endeligen  kommer  det  deraf,  at  Evangeliet  mildt 
og  kjerligt  nedlader  sig  til  Mennesket,  taler  saa  smaat  for  ham, 
for  at  lokke  ham  til  det  Gode.  Dersom  Evangeliet  strax  vilde 
sige:  Du  skal  ene  og  alene  søge  Guds  Rige,  saa  vilde  vel  Menne- 
sket synes  det  var  for  Meget  fordret,  han  vilde,  halv  utaalmodig« 
halv  angest  og  bange,  trække  sig  tilbage.  Men  nu  læmper  Evan- 
geliet sig  lidt  efter  ham.  Der  staaer  Mennesket  med  de  mange 
Ting  for  Øle,  som  han  vil  søge  —  da  henvender  Evangeliet  sin 
Tale  til  ham  og  siger:  »søg  først  Guds  Rige.«  Saa  tænker  Men- 
nesket: nu  ja,  naar  jeg  siden  faaer  Lov  at  søge  Andet,  saa  lad  mig 
da  gjøre  Begyndelsen  med  at  søge  Guds  Rige.  Gjør  han  saa  virke- 
lig Begyndelsen  dermed,  veed  Evangeliet  godt,  hvad  deraf  vil  følge, 
at  han  nemlig  bliver  saaledes  tilfredsstillet  og  mættet  ved  denne 
Søgen,  at  han  reent  glemmer  at  søge  Andet,  ja  at  han  intet  mindre 
end  ønsker  at  søge  Andet  —  saa  det  nu  bliver  Sandhed,  at  han 
ene  og  alene  søger  Guds  Rige.  Saaledes  bærer  Evangeliet  sig  ad, 
og  saaledes  taler  jo  en  Ældre  til  et  Barn.    Tænk  Dig  et  Barn,  der 

ret  er  sulten;  idet  Moderen  sætter  Maden  paa  Bordet,  og  Barnet 
faaer  det  Fremsatte  at  see,  er  Barnet  ikke  langtfra  at  græde  af 
Utaalmodighed  og  siger:  »hvad  skal  den  Smule  forslaae^  naar  jeg 
har  spiist  det,  er  jeg  lige  sulten«;  maaskee  bliver  Barnet  endog 
saa  utaalmodigt,  at  det  slet  ikke  vil  begynde  at  spise,  »fordi  den 
Smule  dog  ikke  kan  hjælpe  Noget«.  Men  Moderen,  som  godt  veed, 
at  det  Hele  er  en  Misforstaaelse,  siger:  »ja,  ja,  min  lille  Ven,  spiis 
nu  det  først,  saa  kan  vi  jo  altid  see  at  faae  lidt  mere«.  Saa  tager 
Barnet  fat,  og  hvad  skeer?  Barnet  er  mæt,  inden  det  Halve  er 
spiist.  Havde  Moderen  strax  irettesat  Barnet,  og  sagt:  »der  er 
saamænd  mere  end  nok«,  saa  havde  Moderen  vel  ikke  havt  Uret 
deri,  men  hun  havde  ikke  givet  ved  sin  Adfærd  et  Exerapel  paa 
den  Viisdom,  som  egentligen  er  Opdragelsens,  hvilket  hun  derimod 
nu  gjorde.  Saaledes  med  Evangeliet.  Det  er  ikke  Evangeliet  det 
Vigtigste  at  irettesætte  og  skjende;  hvad  der  er  Evangeliet  det 
Vigtigste  er  at  faae  Menneskene  til  at  tage  efter  det.  Derfor  siger 
det  »søger  først«.  Derved  stopper  det  saa  at  sige  Munden  paa 
alle  Menlieskets  Indvendinger,  bringer  ham  til  Taushed,  og  faaer 
ham  virkelig  til  at  begynde  først  paa  denne  Søgen;  og  saa  mætter 
denne  Søgen  Mennesket  saaledes,  at  det  nu  bliver  sandt,  at  han 
søger  ene  og  alene  Guds  Rige. 

Søg  først  Guds  Rige,  det  er,  bliv  som  Lilien  og  Fuglen,  det 
er,  bliv  for  Gud  ganske  taus:  saa  skal  det  Øvrige  vorde  Eder 
tillagt. 


IL 

>  Ingen  kan  tjene  to  Herrer;  thi  han  maa  enten  hade  den  ene  og 
elske  den  anden,  eller  holde  sig  til  den  ene  og  foragte  den 
anden.  < 


M 


.  T.!  Du  veed,  i  Verden  er  der  ofte  Tale  om  et  ^nten 
Eller;  og  dette  En  ten-Eller  vækker  da  stor  Opsigt,  beskjeftiger  paa 
den  forskjelligste  Maade  de  Forskjellige,  i  Haab,  i  Frygt,  i  travl 
Virksomhed,  i  spændt  Uvirksomhed  o.  s.  v.  Du  veed  ogsaa,  at 
der  i  den  samme  Verden  er  hørt  en  Tale  om,  at  der  intet  Enten- 
Eller  er  til,  og  at  denne  Viisdom  igjen  har  gjort  lige  saa  megen 
Opsigt  som  det  betydningsfuldeste  Enten-Eller.  Men  herude,  i 
Tausheden  hos  Lilien  og  Fuglen,  skulde  det  her  være  tvivlsomt,  at 
der  er  et  Enten-Eller;  eller  skulde  det  her  være  tvivlsomt,  hvilket 
dette  Enten-Eller  er;  eller  skulde  det  her  være  tvivlsomt,  om 
dette  Enten-Eller  ikke  er  i  dybeste  Forstand  det  eneste  Enten- 
Eller? 

Nei,  derom  kan  her,  i  denne  høitidelige  Taushed  ikke  blot 
under  Guds  Himmel,  men  i  denne  høitidelige  Taushed  for  Gud, 
derom  kan  her  ingen  Tvivl  være.  Der  er  et  Enten-Eller:  enten 
Gud  —  eller,  ja  saa  er  Resten  ligegyldigt;  hvad  saa  end  forresten 
et  Menneske  vælger,  naar  han  ikke  vælger  Gud,  er  han  gaaet  Glip 
af  Enten-Eller,  eller  han  er  i  Fortabelsen  ved  sit  Enten-Eller. 
Altsaa:  enten  Gud;  Du  seer,  der  falder  aldeles  intet  Eftertryk  paa 
det  Andet,  undtagen  ved  Modsætningen  til  Gud,  hvorved  Efter- 
trykket falder  uendelig  paa  Gud,  saa  det  egentlig  er  Gud,  der,  ved 
selv  at  være  Valgets  Gjenstand,  spænder  Valgets  Afgjørelse  til  at 
blive  i  Sandhed  et  Enten-Eller.    Kunde  et  Menneske  letsindigt  eller 


25 

tungsindigt  mene,  at  der,  hvor  Gud  er  med  som  det  Ene,  dog 
egentlig  er  tre  Ting  at  vælge  mellem:  han  er  fortabt,  eller,  han 
har  tabt  Gud,  og  derfor  er  der  for  ham  egentligen  heller  intet 
Enten-Eller;  thi  med  Gud,  det  er,  naar  Guds^Forestillingen  for- 
svinder eller  forqvakles,  gaaer  ogsaa  Enten-Eller  ud.  Dog  hvor 
skulde  dette  kunne  hænde  Nogen  i  Tausheden  hos  Lilien  og 
Fuglen ! 

Altsaa  Enten-Eller;  enten  Gud,  og  som  Evangeliet  forklarer 
det,  enten  elske  Gud  eller  hade  ham.  Ja,  naar  der  er  Larm  om- 
kring Dig,  eller  naar  Du  er  i  Adspredelserne,  da  synes  dette 
næsten  en  Overdrivelse,  der  synes  at  være  altfor  lang  en  Afstand 
fra  at  elske  til  at  hade  for  at  man  kunde  have  Ret  i  at  bringe 
dem  saa  nær  sammen,  i  eet  Aandedrag,  i  een  eneste  Tanke,  i  to 
Ord,  som  uden  Mellemsætninger,  uden  Indskudsord  til  nærmere 
Overeenskomst,  uden  end  det  mindste  Skilletegn  følge  umiddelbart 
paa  hinanden.  Men  som  jo  et  Legeme  i  det  lufttomme  Rum 
falder  med  uendelig  Hastighed,  saaledes  gjør  ogsaa  Tausheden 
derude  hos  Lilien  og  Fuglen,  den  høitidelige  Taushed  for  Gud, 
at  disse  to  Modsætninger  i  eet  og  samme  Nu  frastødende  berøre 
hinanden,  ja  blive  til  i  samme  Nu:  enten  elske  eller  hade.  Saa 
lidet  som  der  i  det  lufttomme  Rum  er  et  Tredie,  der  sinker  det 
faldende  Legeme,  saa  lidet  er  i  denne  høitidelige  Taushed  for  Gud 
et  Tredie,  der  kunde  holde  det  at  elske  og  hade  paa  en  sinkende 
Afstand  fra  hinanden.  —  Enten  Gud;  og  som  Evangeliet  forklarer 
det,  enten  holde  sig  til  ham,  eller  foragte  ham.  I  Selskab  med 
Mennesker,  i  Handel  og  Vandel,  i  Omgang  med  de  Mange,  der 
synes  at  ligge  en  stor  Afstand  mellem  det  at  holde  sig  til  En  og 
det  at  foragte  ham;  »jeg  behøver  ikke  at  omgaaes  det  Mennesket, 
siger  m^,  »men  deraf  følger  jo  ikke,  at  .jeg  foragter  ham,  paa 
ingen  Maade.c  Og  saaledes  er  det  ogsaa  i  Forhold  til  Omgangen 
med  de  Mange,  hvilke  man  selskabelig-vidtløftigt  omgaaes  uden 
væsentlig  Inderlighed  i  mere  eller  mindre  Ligegyldighed.  Men  jo 
mindre  Antallet  bliver,  jo  mindre,  i  vidtløftig  Forstand,  selskabelig 
Omgangen  bliver,  det  er,  jo  inderligere  den  bliver,  desto  mere  be- 
gynder et  Enten-Eller  at  blive  Lovfn  for  Forholdet;  og  Omgangen 
med  Gud  er  i  dybeste  Forstand  og  ubetinget  uselskabelig.  Tag 
blot  to  Elskende,  et  Forhold,  der  ogsaa  er  uselskabeligt  just  fordi 
det  er  saa  inderligt:  for  dem  og  deres  Forhold  gjælder  det:  enten 
holde  os  til  hinanden  eller  foragte  hinanden.  Og  nu  i  Tausheden 
for  Gud  hos  Lilien  og  Fuglen,  hvor  der  altsaa  slet  Ingen  er  til- 
stede, hvor  der  altsaa  slet  ingen  anden  Omgang  er  for  Dig  end 
den  med  Gud:   ja   saa   gjælder  det:   enten   holde  sig  til  ham  eller 

foragte  ham.  Der  er  ingen  Undskyldning,  da  der  er  ingen  Anden 
tilstede,  og  i  ethvert  Tilfælde  ingen  Anden  saaledes  tilstede,  at  Du 
kan  holde  Dig  til  ham  uden  at  foragte  Gud;  thi  der  just,  i  Taus* 
heden,  er  det  tydeligt,  hvor  nær  Gud  er  Dig.  De  tvende  Elskende 
ere  hinanden  saa  nær,  at  den  Ene,  saa  længe  den  Anden  er  i  Live, 
ikke  uden  at  foragte  ham  kan  holde  sig  til  en  Anden;  deri 
ligger  hvad  af  Enten-EUer  der  er  i  dette  Forhold.  Thi  om  dette 
Enten-Eller  (enten  holde  sig  til  —  eller  foragte)  er  til,  beroer  paa, 
hvor  nær  de  To  ere  hinanden.  Men  Gud,  som  jo  heller  ikke  døer, 
er  Dig  endnu  nærmere,  uendeligt  nærmere  end  tvende  Elskende 
ere  hinanden,  han.  Din  Skaber  og  Opholder,  han,  i  hvem  Du  lever, 
røres  og  er,  han,  af  hvis  Naade  Du  har  Alt.  Saa  det  er  ingen 
Overdrivelse  dette  enten  at  holde  sig  til  Gud  eller  at  foragte  ham, 
det  er  ikke  som  naar  et  Menneske  for  en  Ubetydeligheds  Skyld 
anbringer  Enten-Eller,  et  Menneske,  om  hvem  man  derfor  med 
Rette  siger,  at  han  er  kort  for  Hovedet.  Saaledes  er  det  ikke  her. 
Thi  deels  er  Gud  jo  dog  vel  Gud.  Og  deels  anbringer  han  det 
ikke  i  Forhold  til  det  Ligegyldige,  han  siger  ikke:  enten  en  Rose 
eller  en  Tulipan.  Men  han  anbringer  det  i  Forhold  til  sig  selv 
og  siger:  enten  mig  .  .  .  enten  holder  Du  Dig  til  mig  og  ubetinget 
i  Alt,  eller  Du  —  foragter  mig.  Anderledes  kunde  Gud  dog  vel 
ikke  tale  om  sig  selv;  skulde  Gud,  eller  skulde  Gud  kunne  tale 
om  sig  selv  som  var  han  ikke  ubetinget  Nr.  1,  som  var  han  ikke 
den  Eneste,  ubetinget  Alt,  men  blot  saadan  ogsaa  Noget,  En,  der 
gjorde  sig  Haab  om  dog  ogsaa  maaskee  at  komme  med  i  Betragt- 
ning. Saa  maatte  jo  Gud  have  tabt  sig  selv,  tabt  Forestillingen 
om  sig  selv,  og  var  ikke  Gud. 

Altsaa  i  Tausheden  hos  Lilien  og  Fuglen  er  der  et  Enten- 
Eller,  enten  Gud og  saaledes  forstaaet:  enten  elske  ham  eller 

—  hade  ham,  enten  holde  sig  til  ham  eller  —  foragte  ham. 

Hvad  betyder  da  dette  Enten-Eller,  hvad  fordrer  Gud;  thi 
Enten-Eller  er  en  Fordring,  som  jo  de  Elskende  fordre  Kjerlighed, 
naar  den  Ene  siger  til  den  Anden  enten  —  eller.  Men  Gud  for- 
holder sig  ikke  til  Dig  som  en  Elsker,  ei  heller  Du  Dig  til  ham 
som  en  Elsker.  Forholdet  er  |t  andet:  Skabningens  til  Skaberen. 
Hvad  fordrer  han  da  med  dette  Enten  —  Eller?  Han  fordrer 
Lydighed,  ubetinget  Lydighed;  er  Du  ikke  lydig  i  Alt  ubetinget,  saa 
elsker  Du  ham  ikke,  og  elsker  Du  ham  ikke,  saa  —  hader  Du  ham ; 
er  Du  ikke  lydig  i  Alt  ubetinget,  saa  holder  Du  Dig  ikke  til  hara. 


i  hvem  Du  lever,   røres  og  er]  sralgn.  Ap.  GJ.  t7,  28. 


27 

eLler,  holder  Du  Dig  ikke  til  ham  ubetinget  og  i  Alt,  saa  holder 
Du  Dig  ikke  til  ham,  og  holder  Du  Dig  ikke  til  ham,  saa  —  for- 
agter Du  ham. 

Denne  ubetingede  Lydighed  —  at  hvis  man  ikke  elsker  Gud, 
hader  man  ham,  at  hvis  man  ikke  ubetinget  og  i  Alt  holder  sig 
til  ham,  foragter  man  ham  —  denne  ubetingede  Lydighed  kan  Du 
lære  af  de  Læremestere,  til  hvilke  derfor  Evangeliet  henviser,  af 
Lilien  og  Fuglen.  Ved  at  lære  at  lyde  lærer  man  at  herske,  hedder 
det,  men,  endnu  vissere  er  det,  at  ved  selv  at  være  lydig  kan  man 
lære  Lydighed  fra  sig.  Saaledes  med  Lilien  og  Fuglen.  De  have 
ingen  Magt  til  dermed  at  tvinge  den  Lærende,  de  have  blot  den 
egne  Lydighed  som  det  Tvingende.  Lilien  og  Fuglen  ere  >de 
lydige  Læremestere«.  Er  dette  ikke  en  besynderlig  Tale?  »lydig« 
er  jo  ellers  det  Ord,  man  bruger  om  den  Lærende,  af  ham  fordres, 
at  han  skal  være  lydig;  men  her  er  det  Læremesteren  selv,  der 
er  lydig!  Og  hvori  underviser  han?  i  Lydighed.  Og  hvorved 
underviser  han?  ved  Lydighed.  Kunde  Du  blive  saaledes  lydig 
som  Lilien  og  Fuglen,  da  skulde  Du  ogsaa  ved  Lydighed  kunne 
lære  Lydighed  fra  Dig.  Men  da  vel  hverken  Du  eller  jeg  ere  saa- 
ledes lydige,  saa  lader  os  af  Lilien  og  Fuglen  lære: 

Lydighed. 

Derude  hos  Lilien  og  Fuglen,  der  er  Taushed,  sagde  vi.  Men 
denne  Taushed,  eller,  hvad  vi  stræbte  at  lære  af  den,  at  blive  taus. 
er  den  første  Betingelse  for  i  Sandhed  at  kunne  lyde.  Naar  Alt 
omkring  Dig  er  høitidelig  Taushed,  som  derude,  og  naar  der  er 
Taushed  i  Dig,  da  fornemmer  Du,  og  med  Uendelighedens  Efter- 
tryk fornemmer  Du  Sandheden  af  dette:  Du  skal  elske  Herren  Din 
Gud  og  tjene  ham  alene;  og  Du  fornemmer,  at  det  er  »Dig«,  Dig, 
der  skal  elske  Gud  saaledes,  Dig  ene  i  den  ganske  Verden,  Du  som 
jo  er  ene  i  den  høitidelige  Tausheds  Omgivelse,  saaledes  ene,  at 
ogsaa  hver  en  Tvivl,  og  hver  en  Indvending,  og  hver  en  Undskyld- 
ning, og  hver  en  Udflugt,  og  hvert  et  Spørgsmaal,  kort  hver  en 
Stemme  er  bragt  til  Taushed  i  Dit  eget  Indre,  hver  en  Stemme, 
det  er,  hver  en  anden  Stemme  end  Guds,  der  omkring  Dig  og  i 
Dig  taler  til  Dig  ved  Tausheden.  Var  der  aldrig  saaledes  Taushed 
omkring  Dig   og    i    Dig,    saa    lærte   og   saa  lærer  Du  heller  aldrig 

Lydighed.     Men  har  Du  lært  Taushed,  saa  gaaer  det  nok  med  at 
lære  Lydighed. 

Agt  da  paa  Naturen  omkring  Dig.  I  Naturen  er  Alt  Lydighed, 
ubetinget  Lydighed.  Her  >skeer  Guds  Villie  som  i  Himmelen  saa  og 
paa  Jorden«;  eller  hvis  Nogen  anfører  de  hellige  Ord  paa  en  anden 
Maade,  de  passe  alligevel:  her,  i  Naturen,  »skeer  Guds  Villie  paa 
Jorden  som  den  er  i  Himlen«.  I  Naturen  er  Alt  ubetinget  Lydig- 
hed; her  er  det  ikke  blot  saa  —  som  det  ogsaa  er  i  Menneske- 
Verdenen  —  at  fordi  Gud  er  den  Almægtige,  derfor  skeer  Intet, 
end  ikke  det  Mindste,  uden  hans  Villie,  nei,  her  er  det  tillige,  fordi 
Alt  er  ubetinget  Lydighed.  Men  dette  er  dog  vel  en  uendelig  For- 
skjel;  thi  Eet  er  det  jo,  at  ikke  den  feigeste  og  ikke  den  trodsigste 
menneskelige  Ulydighed,  at  ikke  et  enkelt  Menneskes  og  ikke  hele 
Slægtens  Ulydighed  formaaer  end  det  Mindste  mod  hans  Villie, 
han,  den  Almægtige  —  et  Andet,  at  hans  Villie  skeer,  fordi  AU 
lyder  ham  ubetinget,  fordi  der  ingen  anden  Villie  er  end  hans  i 
Himlen  og  paa  Jorden;  og  dette  er  Tilfældet  i  Naturen.  I  Naturen 
gjælder  det,  som  Skriften  siger  >der  falder  ikke  en  Spurv  til 
Jorden  uden  hans  Villie«;  og  det  ikke  blot  fordi  han  er  den  Al- 
mægtige, men  fordi  Alt  er  ubetinget  Lydighed,  hans  Villie  den 
eneste:  ikke  er  der  end  den  mindste  Indsigelse,  ikke  et  Ord,  ikke 
et  Suk  høres  der;  den  ubetinget  lydige  Spurv  falder  ubetinget 
lydig  til  Jorden,  naar  det  er  hans  Villie.  I  Naturen  er  Alt  ubetinget 
Lydighed.  Vindens  Susen,  Skovens  Gjenlyden,  Bækkens  Rislen, 
Sommerens  Summen,  Bladenes  Hvisken,  Græssets  Hvislen,  hver  en 
Lyd,  enhver  Lyden  Du  hører,  det  er  Alt  Adlyden,  ubetinget  Lydig- 
hed, saa  Du  kan  høre  Gud  deri,  som  Du  kan  høre  ham  i  den 
Musik,  der  er  Himmellegemernes  Bevægelse  i  Lydighed.  Og  det 
fremfarende  Veirs  Vælighed,  og  Skyens  lette  Bøielighed,  og  Havets 
draabeformige  Flydenhed  og  dets  Sammenhold,  og  Lys-Straalens 
Hurtighed,  og  Lydens  endnu  større:  det  er  Alt  Lydighed.  Og 
Solens  Opgang  paa  Klokkeslet,  og  dens  Nedgang  paa  Klokkeslet, 
og  Vindens  Omsving  paa  Vinket,  og  det  stigende  og  det  synkende 
Vands  Skiften  til  de  bestemte  Tider,  og  Overeenskomsten  mellem 
Aarstiderne  i  den  nøiagtige  Vexlen:  Alt,  Alt,  det  er  Altsammen  Ly« 
dighed.  Ja,  var  der  en  Stjerne  paa  Himlen,  der  vilde  have  sin 
egen  Villie,  eller  et  Støvgran  paa  Jorden:  de  ere  i  samme  Øieblik 
^^S^c  gjorte  til  Intet,  og  lige  let  Thi  i  Naturen  er  Alt  Intet,  saa- 
ledes    forstaaet:    det    er    intet  Andet    end    ubetinget  Guds  Villie,    i 

samme  Øieblik  det  ikke  ubetinget  er  Guds  Villie,   er  det  ophørt  at 
være  til. 

Lad  os  saa  nærmere,  og  menneskeligt,  betragte  Lilien  og 
Fuglen,  for  at  lære  Lydighed.  Lilien  og  Fuglen  ere  Gud  ubetinget 
lydige.  Heri  ere  de  Mestere.  De  forstaae,  som  det  sømmer  sig 
Lærcmestere,  mesterligen  at  træffe,  ak  hvad  de  fleste  Mennesker 
vel  gaae  Glip  af  og  forfeile:  det  Ubetingede.  Thi  Eet  forstaaer 
Lilien  og  Fuglen  ubetinget  ikke  —  ak  hvad  de  fleste  Mennesker 
forstaae  sig  bedst  paa:  Halvhed.  At  en  lille  Ulydighed,  at  det  ikke 
skulde  være  ubetinget  Ulydighed,  det  kan  Lilien  og  Fuglen  ikke, 
og  det  vil  de  ikke  forstaae.  At  den  mindste,  mindste  Ulydighed 
skulde  i  Sandhed  have  noget  andet  Navn  end:  Foragt  for  Gud, 
det  forstaaer  Lilien  og  Fuglen  ikke,  og  vil  ikke  forstaae.  At  der 
skulde  være  noget  Andet  eller  nogen  Anden,  som  man,  deelt,  til- 
lige kunde  tjene  foruden  at  tjene  Gud,  og  at  dette  ikke  —  tillige 
skulde  være  at  foragte  Gud:  det  kan  og  vil  Fuglen  og  Lilien  ikke 
forstaae.  Vidunderlige  Sikkerhed  i  at  træffe,  og  i  at  have  sit  Liv 
i  det  Ubetingede!  Og  dog,  o,  I  dybsindige  Læremestere,  skulde 
det  vel  være  muligt,  at  der  andetsteds  end  i  det  Ubetingede  var 
Sikkerhed  at  finde,  da  jo  det  Betingede  i  sig  selv  er  Usikkerhed! 
Saa  skulde  jeg  vel  snarere  tale  anderledes,  jeg  skulde  ikke  beundre 
den  Sikkerhed,  hvormed  de  træffe  det  Ubetingede,  men  snarere 
sige,  at  det  just  er  det  Ubetingede,  der  giver  dem  den  beundrings- 
værdige Sikkerhed,  som  gjør  dem  til  Læremestere  i  Lydighed.  Thi 
Lilien  og  Fuglen  ere  Gud  ubetinget  lydige,  de  ere  i  Lydigheden 
saa  eenfoldige  eller  saa  ophøiede,  at  de  troe,  at  Alt,  hvad  der 
skeer,  er  ubetinget  Guds  Villie,  og  at  de  slet  ikke  have 
Andet  at  gjøre  i  Verden,  end  enten  ubetinget  lydigen  at 
gjøre  Guds  Villie  eller  ubetinget  lydigen  at  finde  sig  i 
Guds  Villie. 

Om  det  Sted,  der  er  anviist  Lilien,  er  ret  saa  uheldigt  som 
muligt,  saa  det  let  lader  sig  forudsee,  at  den  vil  være  aldeles  til 
Overflod  hele  sit  Liv  igjennem,  ikke  blive  bemærket  af  en  Eneste, 
der  kunde  glæde  sig  over  den;  om  Stedet  og  Omgivelsen  er  —  ja, 
der  har  jeg  glemt,  at  det  er  Lilien,  jeg  taler  om  —  er  saa  >for- 
tvivletc  uheldigt,  at  det  ikke  blot  ikke  er  søgt,  men  er  skyet:  den 
lydige  Lilie  finder  sig  lydig  i  sit  Vilkaar,  og  springer  ud  i  al  sin 
Deilighed.  Vi  Mennesker,  eller,  et  Menneske  i  Liliens  Sted,  vilde 
vel  sige:  »det  er  tungt,  det  er  ikke  til  at  udholde,  naar  man  er 
Lilie  og  deilig  som  Lilien,  da  at  skulle  være  anviist  Plads  paa  et 
saadant  Sted,    for    der    at    blomstre    i    en    Omgivelse,    der  er   saa 

ugunstig  som  muligt,  som  beregnet  paa  at  tilintetgiøre  Indtrykket 
af  Ens  Deilighed;  nei,  det  er  ikke  til  at  udholde,  det  er  jo  en 
Selvmodsigelse  af  Skaberen!«  Saaledes  vilde  vel  et  Menneske, 
eller  vi  Mennesker  tænke  og  tale,  hvis  vi  vare  i  Liliens  Sted,  og 
derpaa  visne  af  Græmmelse.  Men  Litien  tænker  anderledes,  den 
tænker  som  saa:  »jeg  har  jo  ikke  selv  kunnet  bestemme  Stedet  og 
Vilkaaret,  dette  er  altsaa  ikke  i  fjerneste  Maade  min  Sag;  at  jeg 
staaer,  hvor  jeg  staaer,  er  Guds  Villie«.  Saaledes  tænker  Lilien; 
og  at  det  ogsaa  virkelig  er  som  den  tænker,  at  det  er  Guds  Villie, 
kan  man  see  paa  den;  thi  den  er  deilig  —  ikke  Salomo  i  al  sin 
Herlighed  var  saaledes  paaklædt.  O,  hvis  der  var  Forskjel  mellem 
Lilie  og  Lilie  i  Deilighed,  denne  Lilie  maatte  tilkjendes  Prisen: 
den  har  een  Deilighed  mere;  thi  at  være  deilig,  naar  man  er 
Lilie,  det  er  egentligen  ingen  Kunst,  men  paa  det  Vilkaar  at  være 
deilig,  i  en  saadan  Omgivelse,  der  giør  Alt  for  at  forhindre  det,  i 
en  saadan  Omgivelse  fuldeligen  at  være  sig  selv  og  at  bevare  sig 
selv,  at  spotte  hele  Omgivelsens  Magt,  nei,  ikke  at  spotte,  det  gjør 
Lilien  ikke,  men  at  være  ganske  sorgløs  i  al  sin  Deilighed!  Thi 
Lilien  er,  trods  Omgivelsen,  sig  selv,  fordi  den  er  Gud  ubetinget 
lydig;  og  fordi  den  er  Gud  ubetinget  lydig,  derfor  er  den  ubetinget 
sorgløs,  hvad  kun  den  ubetinget  Lydige,  især  da  under  saadanne 
Omstændigheder,  kan  være.  Og  fordi  den  —  hvad  der  svarer  til 
hinanden  ligefrem  og  omvendt  —  heelt  og  fuldt  er  sig  selv,  og 
ubetinget  sorgløs:  derfor  er  den  deilig.  Kun  ved  ubetinget  Lydig- 
hed kan  man  ubetinget  nøiagtigt  træffe  »Stedet«,  hvor  man  skal 
staae;  og  naar  man  træffer  det  ubetinget,  saa  forstaaer  man,  at 
det  er  ubetinget  det  Ligegyldige,  om  Stedet  saa  var  en  Mødding. 
—  Om  det  for  Lilien  træffer  sig  saa  uheldigt  som  muligt,  at  just 
det  Øieblik,  da  den  skal  til  at  springe  ud,  er  saa  ugunstigt,  at  den, 
efter  hvad  den  forud  med  næsten  Vished  kan  skjønne,  i  samme 
Øieblik  vil  være  knækket,  saa  dens  Tilblivelse  bliver  dens  Under- 
gang, ja  saa  det  synes,  at  den  blot  blev  til  og  blev  deilig  for  at 
gaae  under:  den  lydige  Lilie  finder  sig  lydig  deri,  den  veed,  det 
er  saaledes  Guds  Villie,  og  den  springer  ud  —  hvis  Du  saae  den  i 
det  Øieblik:  det  var  ikke  end  det  mindste  til  at  kjende  paa  den, 
at  denne  Udfoldelse  tillige  var  dens  Undergang,  saa  fuld  udviklet, 
saa  riig  og  skjøn  sprang  den  ud,  saa  riig  og  skjøn  gik  den  —  thi 
det  Hele  var  jo  et  Øieblik  —  gik  den  ubetinget  lydig  sin  Under- 
gang imøde.  Et  Menneske  eller  vi  Mennesker  vilde  i  Liliens  Sted 
vel  fortvivle  ved  Tanken  om  at  Tilblivelse  og  Undergang  var  Eet, 
og  derpaa  ved  Fortvivlelse  forhindre  os  selv  i  at  blive,  hvad  vi 
kunde    være    blevet   om  end  kun  for  et  Øieblik.     Anderledes  med 


31 

Lilien;  den  var  ubetinget  lydig,  derfor  blev^  den  sig  selv  i  Deilig- 
hed,  den  blev  virkelig  hele  sin  Mulighed,  uforstyrret,  ubetinget 
uforstyrret  af  den  Tanke,  at  det  samme  Øieblik  var  dens  Død.  O, 
hvis  der  var  Forskjel  mellem  Lilie  og  Lilie  i  Deilighed,  denne 
Lilie  maatte  tilkjendes  Prisen;  den  havde  een  Deilighed  mere,  at 
være  saaledes  deilig  trods  Undergangens  Vished  i  samme  Øieblik. 
Og  sandeligen,  med  Undergangen  for  Øie  at  have  Mod  og  Tro  til  at 
blive  til  i  al  sin  Deilighed:  det  formaaer  kun  ubetinget  Lydighed. 
Kt  Menneske  vilde,  som  sagt,  Undergangens  Vished  forstyrre,  saa 
han  ikke  blev  sin  Mulighed,  hvad  der  dog  var  ham  forundt, 
uagtet  kun  den  korteste  Tilværelse  var  ham  tilmaalt.  > Hvortil?« 
vilde  han  sige,  eller  »hvorfor?«  vilde  han  sige,  eller  »hvad  kan  det 
hjælpe?«  vilde  han  sige:  og  saa  foldede  han  ikke  hele  sin  Mulig- 
hed ud,  men  forskyldte,  at  han,  forkrøblet  og  uskjøn,  gik  under 
Øieblikket  iforveien.  Kun  ubetinget  Lydighed  kan  ubetinget  nøi- 
agtigt  træffe  »Øieblikket«;  kun  ubetinget  Lydighed  kaii  benytte 
Øieblikket,  ubetinget  uforstyrret  af  det  næste  Øieblik. 

Om  det  for  Fuglen,  naar  Øieblikket  er  der,  da  den  skal  reise, 
i  Fuglens  Forstand  er  nok  saa  vist,  at  den  har  det  saa  godt  saa- 
ledes som  den  har  det,  at  den  altsaa  ved  at  reise  slipper  det  Visse 
for  at  gribe  efter  det  Uvisse:  den  lydige  Fugl  tiltræder  dog  øie- 
blikkeligt  Reisen;  eenfoldigt,  ved  Hjælp  af  den  ubetingede  Lydighed, 
forstaaer  den  kun  Eet,  men  det  forstaaer  den  ubetinget,  at  nu  er 
det  ubetinget  Øieblikket.  —  Naar  Fuglen  berøres  af  dette  Livs 
Ublidhed,  naar  den  forsøges  i  Gjenvordigheder  og  Modgang,  naar 
den  hver  Morgen  i  flere  Dage  finder  sin  Rede  forstyrret:  den 
lydige  Fugl  begynder  hver  Dag  forfra  paa  Arbeidet  med  samme 
Lyst  og  Omhu  som  første  Gang;  eenfoldigt,  ved  Hjælp  af  den  ube- 
tingede Lydighed,  forstaaer  den  Ret,  men  det  forstaaer  den  ube- 
tinget, at  det  er  dens  Arbeide,  at  den  ene  har  at  gjøre  Sit.  —  Naar 
Fuglen  maa  prøve  denne  Verdens  Ondskab,  naar  den  lille  Sangfugl, 
der  synger  til  Guds  Ære,  maa  finde  sig  i,  at  et  uartigt  Barn  har 
sin  Morskab  af  at  vrænge  efter  den,  for  derved  om  muligt  at  for- 
styrre Høitideligheden ;  eller  naar  den  eensomme  Fugl  har  fundet 
en  Omgivelse,  den  elsker,  en  elsket  Green,  paa  hvilken  den  især 
elsker  at  sidde,  maaskee  ovenikjøbet  den  saa  kjer  ved  de  dyre- 
bareste Erindringer  —  og  der  da  er  et  Menneske,  som  har  sin 
Glæde  af,  ved  Steenkast  eller  paa  anden  Maade  at  jage  den  bort 
fra  dette  Sted,  ak  et  Menneske,  der  er  lige  saa  utrættelig  i  det 
Onde,  som  Fuglen,  skjøndt  fordrevet  og  bortskræmmet,  er  utrætte- 
lig i  at  søge  tilbage  til  sin  Kjerlighed  og  til  sit  gamle  Sted:  den 
lydige  Fugl  finder  sig  ubetinget  i  Alt;  eenfoldigt,  ved  Hjælp  af  den 

ubetingede  Lydighed  forstaaer  den  kun  Eet,  men  det  forstaaer  den 
ubetinget,  at  Alt  hvad  der  saaledes  vederfares  den  egentligen  ikke, 
altsaa  kun  uegentligen  vedkommer  den.  eller  rettere,  at  det,  der 
egentligen  vedkommer  den,  men  ogsaa  ubetinget,  er,  Gud  ubetinget 
lydigt  at  finde  sig  deri. 

Saaledes  Lilien  og  Fuglen,  af  hvem  vi  skulde  lære.  Derfor 
skal  Du  ikke  sige  »Lilien  og  Fuglen,  de  kan  sagtens  være  lydige, 
de  kan  jo  ikke  Andet,  eller  de  kan  det  ikke  anderledes;  paa  den 
Maade  at  blive  et  Mønster  i  Lydighed,  er  jo  at  gjøre  en  Dyd  af 
Nødvendighed,  c  Saaledes  skal  Du  ikke  sige,  Du  skal  overhovedet 
Intet  sige,  Du  skal  tie  og  lyde,  at  det,  hvis  det  ellers  er  saa,  at 
Lilien  og  Fuglen  gjøre  en  Dyd  af  Nødvendighed,  det  ogsaa  maatte 
lykkes  Dig,  at  gjøre  en  Dyd  af  Nødvendighed.  Ogsaa  Du  er  jo 
underlagt  Nødvendighed;  Guds  Villie  skeer  jo  dog  alligevel,  saa 
stræb  Du  at  gjøre  en  Dyd  af  Nødvendighed,  ved  ubetinget  lydigt 
at  gjøre  Guds  Villie.  Guds  Villie  skeer  jo  dog  alligevel,  saa  see 
Du  at  gjøre  en  Dyd  af  Nødvendighed,  ved  ubetinget  lydigt  at  finde 
Dig  i  Guds  Villie,  saa  ubetinget  lydigt,  at  Du  med  Sandhed  maatte 
kunne  sige  om  Dig  selv  i  Forhold  til  at  gjøre  og  til  at  finde  Dig 
i  Guds  Villie:  jeg  kan  ikke  Andet,  jeg  kan  det  ikke  anderledes. 

Derefter  skulde  Du  stræbe,  og  Du  skulde  betænke,  at  hvordan 
det  nu  ogsaa  har  sig  med  Lilien  og  Fuglen,  om  det  virkelig  falder 
et  Menneske  vanskeligere  at  være  ubetinget  lydig,  at  der  saa  ogsaa 
igjen  for  Mennesket  er  en  Fare,  der,  om  jeg  saa  tør  sige,  maatte  lette 
ham  dertil,  den  Fare:  at  forspilde  Guds  Taalmodighed.  Thi  har 
Du  nogensinde  ret  alvorligt  betragtet  Dit  eget  Liv,  eller  betragtet 
Menneskenes  Liv,  Menneske- Verdenen,  der  er  saa  forskjellig  fra 
Naturen,  hvor  Alt  er  ubetinget  Lydighed,  har  Du  nogensinde  an- 
stillet denne  Betragtning,  og  har  Du  da  uden  Gysen  fornummet, 
med  hvilken  Sandhed  det  dog  er,  at  Gud  kalder  sig  »Taalmodig- 
hedens  Gudc,  at  han  den  Gud,  som  siger  enten  —  eller,  og  det 
saaledes  forstaaet,  enten  elske  mig  eller  —  hade  mig,  enten  holde 
sig  til  mig,  eller  —  foragte  mig,  at  han  har  Taalmodighed  til  at 
holde  ud  med  Dig  og  mig  og  med  os  Alle!  Dersom  Gud  var  et 
Menneske,  hvad  saa?  For  hvor  længe,  længe,  længe  siden  maatte 
han  da  —  at  jeg  skal  tage  mig  selv  —  være  bleven  træt  og  kjed 
af  mig,  og  af  at  have  med  mig  at  gjøre,  og  sagt,  men  med  ganske 
anden  Føie,  som  menneskelige  Forældre  sige  »det  Barn  er  baade 
stygt  og  sygeligt  og  dumt  og  tungnemt,  og  naar  der  saa  endda  var 
noget  Godt  ved  det,  men  der  er  saa  meget  Ondt  i  det  —  det  kan 
intet  Menneske  holde  ud.t  Nei,  det  kan  intet  Menneske  holde  ud, 
det  kan  kun  Taalmodighedens  Gud. 

Og    tænk    DU    det    talløse  Antal   af  Mennesker,  der  lever!     Vi 
Mennesker    tale    om,    at  det  er  et  Taalmodigheds-Arbeide  at  være 
Skolemester   for   Smaabørn;    og    nu    Gud,    som    maa    være    Skole- 
mesteren for  dette  talløse  Antal,  hvilken  Taalmodighed !     Og   hvad 
der  saa  gjør  Fordringen   til  Taalmodighed    uendelig   større,    er,    at 
der,  hvor  Gud  er  Skolemesteren,   der  lide  Børnene  alle  mere  eller 
mindre  af  den  Indbildning,   at   de   ere   store  voxne  Mennesker,   en 
Indbildning,  for  hvilken  Lilien  og  Fuglen  ere   saa   ganske   frie,   og 
just  derfor  er  det  vel,  at  det  falder  dem  saa  let  med    den   ubetin- 
gede Lydighed.     »Det  manglede  blote,  vilde  en   menneskelig  Skole- 
mester sige,  »det  manglede  blot,  at  Børnene  bildte  sig  ind  at  være 
voxne  Mennesker,   saa   maatte   man    tabe   Taalmodigheden   og  for- 
tvivle;   thi    det    vilde   intet  Menneske   kunne   udholde.c     Nei,  intet 
Menneske  kunde  udholde  det;  det  kan  kun  Taalmodighedens  Gud. 
Sce,  derfor  kalder  Gud   sig  Taalmodighedens   Gud.     Og   han   veed 
nok,  hvad  han  siger.     Det  er  ikke  i   en    Stemning   at   han   falder 
paa  at  kalde  sig  saaledes;  nei,  han  vexler  ikke  i  Stemning,  det  er 
jo  Utaalmodighed.    Han  veed  det  fra  Evighed  af,  og  han  veed  det 
af  tusinde  og  tusinde  Aars  daglige  Erfaring,  han  veed  fra  Evighed 
af,    at   saa   længe  Timeligheden  skal  bestaae  og  Menneskeslægten  i 
den,  maa  han  være  Taalmodighedens  Gud,  thi  ellers  var  den  men- 
neskelige Ulydighed  ikke  til  at  holde  ud.     I  Forhold   til  Lilien   og 
Fuglen  er  Gud  den  faderlige  Skaber  og  Opholder,   kun   i   Forhold 
til  Mennesket   er  han  Taalmodighedens  Gud.      Sandt    nok,    det    er 
en  Trøst,  en  høist  fornøden  og   ubeskrivelig  Trøst,   hvorfor  ogsaa 
Skriften   siger,   at  Gud   er  Taalmodighedens  —  og  »Trøstens  Gud  c; 
men    det    er  jo    tillige  en   forfærdelig  alvorlig  Sag,  at  Menneskets 
Ulydighed  er  Skyld  i,  at  Gud  er  Taalmodighedens  Gud,  en  forfær- 
delig   alvorlig  Sag,    at  Mennesket   ikke   tager  Taalmodigheden  for- 
fængeligt.    Mennesket  opdagede  en  Egenskab  hos  Gud,  som  Lilien 
og  Fuglen,  der  altid  ere  ubetinget  lydige,    ikke    kjende;    eller  Gud 
var  kjerlig  nok  mod  Mennesket  til  at  lade  ham  det   aabenbare,   at 
han   har  denne   Egenskab,   at   han   er  Taalmodighed.     Men   altsaa 
svarer  jo  i  en  vis  Forstand  —  o,  frygtelige  Ansvar!    —   til  Menne- 
skets Ulydighed  svarer  i  en  vis  Forstand  Guds  Taalmodighed.    Det 
er  Trøsten,  men  under  et  forfærdeligt  Ansvar.    Mennesket  tør  vide, 
at  selv  om  alle  Mennesker  opgave  ham,  ja  om  han  ikke  er  langtfra 
at  opgive  sig  selv,  saa  er  dog  Gud  Taalmodighedens  Gud.     Det  er 
en  uvurdeerlig  Rigdom.     O,  men  brug  den  rettelig,  husk   paa,   det 
er  en  Sparepenge;  for  Gud   i    Himmelens  Skyld  brug  den  rettelig, 
ellers  styrter  den  Dig  i  end  større  Elendighed,   den  forvandler  sig 
til  sit  Modsatte,  er  ikke  mere  Trøsten,  men  den  bliver  af  alle  den 

fr>'gteligste  Anklage  mod  Dig.  Thi  synes  det  Dig  for  haard  en 
Tale  —  om  den  dog  ikke  er  haardere  end  Sandheden  er  —  at  det 
ikke  ubetinget  og  i  Alt  at  holde  sig  til  Gud,  at  det  »straxc  er  — 
at  foragte  ham:  at  det  at  tage  hans  Taalmodighed  forfængeligt,  at 
det  er  at  foragte  Gud,  det  kan  da  vel  ikke  være  for  haard  en 
Tale! 

Pas  derfor  vel  paa,  efter  Evangeliets  Anviisning  at  lære  Lydig- 
hed af  Lilien  og  Fuglen.  Lad  Dig  ikke  skrække  tilbage,  fortvivl 
ikke,  idet  Du  sammenligner  Dit  Liv  med  disse  Læremesteres.  Der 
er  Intet  at  fortvivle  over,  thi  Du  skal  jo  lære  af  dem;  og  Evan- 
geliet trøster  Dig  først  ved  at  sige  Dig,  at  Gud  er  Taalmodighedens 
Gud,  men  da  tilføier  det:  Du  skal  lære  af  Lilien  og  Fuglen,  lære 
at  være  ubetinget  lydig  som  Lilien  og  Fuglen,  lære  ikke  at  tjene 
to  Herrer ;  thi  Ingen  kan  tjene  to  Herrer,  han  maa  enten  . . .  eller. 

Men  hvis  Du  kan  blive  ubetinget  lydig  som  Lilien  og  Fuglen, 
da  har  Du  lært  hvad  Du  skulde  lære,  og  det  har  Du  lært  af 
Lilien  og  Fuglen  (og  hvis  Du  ganske  havde  lært  det,  er  Du  blevet 
saaledes  den  Fuldkomnere,  at  Lilien  og  Fuglen  fra  at  være  Lære- 
mesteren bliver  Billedet),  Du  har  lært  kun  at  tjene  een  Herre,  at 
elske  ham  ene  og  at  holde  Dig  til  ham  ubetinget  i  Alt.  Da  skulde 
ogsaa  den  Bøn,  som  rigtignok  alligevel  opfyldes,  den  skulde  op* 
fyldes  ved  Dig,  naar  Du  beder  til  Gud:  »skee  Din  Villie,  som  i 
Himlen,  saa  og  paa  Jorden«;  thi  ved  ubetinget  Lydighed  er  jo  Din 
Villie  Eet  med  Guds  Villie,  saa  altsaa  Guds  Villie,  som  den  er  I 
Himlen,  skeer  ved  Dig  paa  Jorden.  Og  da  skulde  ogsaa  den  Din 
Bøn  være  bønhørt,  naar  Du  beder:  »leed  os  ikke  udi  Fristelse«; 
thi  er  Du  Gud  ubetinget  lydig,  da  er  der  i  Dig  intet  Tvetydigt, 
og  er  der  i  Dig  intet  Tvetydigt,  da  er  Du  idel  Eenfold  for  Gud. 
Men  Eet  er  der,  som  al  Satans  Snedighed  og  al  Fristelses  Snare 
ikke  kan  overrumple  eller  fange,  det  er  Eenfold.  Hvad  Satan 
skarpsynet  speider  efter  som  sit  Bytte  —  men  hvad  aldrig  fandtes 
hos  Lilien  og  Fuglen;  hvad  al  Fristelse  sigter  efter,  vis  paa  sit 
Bytte  —  men  hvad  aldrig  fandtes  hos  Lilien  og  Fuglen:  er  det 
Tvetydige.  Hvor  det  Tvetydige  er,  der  er  Fristelsen,  og  er  der 
kun  altfor  let  den  Stærkere.  Men  hvor  det  Tvetydige  er,  der  er 
ogsaa  paa  en  eller  anden  Maade  Ulydighed  under  neden  i  Grun- 
den; just  derfor  er  det,  at  der  slet  intet  Tvetydigt  er  i  Lilien  og 
Fuglen,  fordi  den  ubetingede  Lydighed  er  dybest  og  overalt  i 
Grunden;  og  just  derfor,  fordi  der  intet  Tvetydigt  er  i  Lilien  og 
Fuglen,  derfor  er  det,  at  det  er  umuligt  at  lede  Lilien  og  Fuglen 
i  Fristelse.  Satan  er,  hvor  der  intet  Tvetydigt  er,  afmægtig,  Fri- 
stelsen er,   hvor  der   intet  Tvetydigt   er,    afmægtig    som    Fuglefæn- 

geren  med  sin  Snare,  naar  der  ikke  er  Fugl  at  opdage:  men  blot 
den  mindste,  mindste  Glimten  af  det  Tvetydige,  saa  er  Satan 
stærk  og  Fristelsen  fangende;  og  skarpsynet  er  han,  han  den  Onde^ 
hvis  Snare  hedder  Fristelse,  og  hvis  Bytte  hedder  et  Menneskes 
Sjel.  Fra  ham  kommer  egentligen  ikke  Fristelsen,  men  intet,  intet 
Tvetydigt  kan  dølge  sig  for  ham;  og  opdager  han  det,  saa  er  Fri- 
stelsen ved  ham.  Men  det  Menneske,  der  ved  ubetinget  Lydighed 
skjuler  sig  i  Gud,  han  er  ubetinget  sikker;  han  kan  fra  sit  sikkre 
Skjulested  see  Djævlen,  men  Djævlen  kan  ikke  see  ham.  Fra  sit 
sikkre  Skjulested;  thi  ligesaa  skarpsynet  som  Djævelen  er  i  For- 
hold til  Tvetydighed,  lige  saa  blind  bliver  han  ogsaa,  naar  han 
seer  paa  Eenfoldighed,  han  bliver  blind  eller  slagen  med  Blindhed. 
Dog  ikke  uden  Gysen  betragter  den  ubetinget  Lydige  ham;  dette 
funklende  Blik,  der  seer  ud,  som  kunde  det  gjennemtrænge  Jord 
og  Hav  og  Hjertets  skjulteste  Forborgenhed,  som  det  ogsaa  kan 
—  og  at  dog  han  med  dette  Blik,  at  han  er  blind!  Men  er  han^ 
der  spænder  Fristelsens  Snare,  er  han  blind  i  Forhold  til  Den, 
som  ved  ubetinget  Lydighed  er  skjult  i  Gud:  saa  er  der  jo  for 
ham  ingen  Fristelse;  thi  »Gud  frister  Ingen«.  Saaledes  er  hans 
Bøn  hørt:  »leed  os  ikke  udi  Fristelse«,  det  er,  lad  mig  aldrig 
nogensinde  ved  Ulydighed  vove  mig  udenfor  mit  Skjulested,  og 
forsaavidt  jeg  dog  forskylder  en  Ulydighed,  saa  jage  Du  mig  ikke 
strax  ud  af  mit  Skjulested,  uden  for  hvilket  jeg  øieblikkelig  ledes 
i  Fristelse.  Og  bliver  han  da  ved  ubetinget  Lydighed  i  sit  Skjule- 
sted, saa  er  han  ogsaa   »frelst  fra  det  Onde«. 

Ingen  kan  tjene  to  Herrer,  han  maa  enten  elske  den  ene  og 
hade  den  anden,  eller  holde  sig  til  den  ene  og  foragte  den  anden, 
I  kunne  ikke  tjene  Gud  og  Mammon,  ikke  Gud  og  Verden,  ikke 
Godt  og  Ondt.  Der  er  altsaa  to  Magter:  Gud  og  Verden,  Godt  og 
Ondt;  og  Grunden  hvorfor  Mennesket  kun  kan  tjene  een  Herre  er 
vel  den,  at  disse  to  Magter,  om  end  den  ene  Magt  er  den  uendelig 
stærkeste,  er  i  Strid  med  hinanden  paa  Liv  og  Død.  Denne  uhyre 
Fare,  hvori  altsaa  Mennesket  ved  at  være  Menneske  er  —  hvilken 
Fare  Lilien  og  Fuglen  i  den  deres  ubetingede  Lydighed,  som  er 
lykkelig  Uskyldighed,  slippe  forbi;  thi  om  dem  strider  ikke  Gud 
og  Verden,  ei  heller  Godt  og  Ondt  —  denne  uhyre  Fare,  at  »Men- 
nesket« er  stillet  mellem  disse  to  uhyre  Magter,  og  Valget  ham 
overladt,  denne  uhyre  Fare  er  det,    der    gjør,    at   man   enten   maa 

elske  eller  hade,  at  det  ikke  at  elske  er  at  hade;  thi  saa  fjendtlige 
ere  disse  to  Magter,  at  den  mindste  Bøien  til  den  ene  Side  bliver 
det  ubetinget  Modsatte  fra  den  anden  Side  seet.  Naar  Mennesket 
glemmer  denne  uhyre  Fare,  hvori  han  er,  og  en  Fare,  vel  at 
mærke,  af  den  Beskaffenhed,  at  det  sandeligen  ikke  er  det  tjenlige 
Middel  imod  den,  at  see  at  glemme  den;  naar  Mennesket  glemmer, 
at  han  er  i  denne  uhyre  Fare,  naar  han  mener,  at  han  ikke  er  i 
Fare,  naar  han  endog  siger  Fred  og  ingen  Fare:  saa  maa  Evan- 
geliets Tale  synes  ham  en  taabelig  Overdrivelse.  Ak,  men  det  er 
just,  fordi  han  saa  er  sjunket  i  Faren,  fortabt,  saa  han  hverken 
har  Forestilling  om  den  Kjerlighed,  med  hvilken  Gud  elsker  ham, 
samt  at  det  just  er  af  Kjerlighed,  at  Gud  fordrer  ubetinget  Lydig- 
hed, ei  heller  Forestilling  om  det  Ondes  Magt  og  List,  samt  sin 
egen  Svaghed.  Og  Mennesket  er  fra  Først  af  for  barnagtig  til  at 
kunne  og  ville  forstaae  Evangeliet;  dets  Tale  om  enten  —  eller 
synes  ham  en  usand  Overdrivelse:  at  Faren  skulde  være  saa  stor, 
at  ubetinget  Lydighed  skulde  være  fornøden;  at  Fordringen  om 
ubetinget  Lydighed  skulde  være  grundet  i  Kjerlighed  —  det  kan 
Mennesket  ikke  faae  i  sit  Hoved. 

Hvad  gjør  saa  Evangeliet?  Evangeliet,  der  er  Opdragelsens 
Viisdom,  indlader  sig  ikke  i  en  Tanke-  eller  Ordstrid  med  Menne- 
sket, for  at  bevise  ham,  at  det  er  saa;  Evangeliet  veed  meget 
godt,  at  det  ikke  gaaer  saaledes  til,  at  et  Menneske  først  forstaaer, 
at  det  er  saa,  som  det  siges,  og  derpaa  beslutter  ubetinget  at  lyde, 
men  omvendt,  at  ved  ubetinget  at  lyde  kommer  Mennesket  først 
til  at  forstaae,  at  det  er  saa  som  Evangeliet  siger.  Derfor  bruger 
Evangeliet  Myndighed  og  siger:  Du  skal.  Men  i  samme  Øieblik 
formildes  det,  saa  det  maatte  kunne  røre  den  Haardeste;  det  lige- 
som  tager  Dig  ved  Haanden  ~  og  gjør  det  ligesom  den  kjerlige 
Fader  gjør  det  ved  sit  Barn  —  og  siger:  >kom  lad  os  gaae  ud  til 
Lilien  og  Fuglen«.  Derude  vedbliver  det  saa  >betragt  Lilien  og 
Fuglen,  giv  Dig  hen  deri,  tab  Dig  deri;  bevæger  dette  Syn  Dig 
ikke?«  Naar  da  den  høitidelige  Taushed  derude  hos  Lilien  og 
Fuglen  dybt  bevæger  Dig,  da  forklarer  Evangeliet  videre  og  siger 
»men  hvorfor  er  denne  Taushed  saa  høitidelig?  fordi  den  udtrykker 
den  ubetingede  Lydighed,  hvormed  Alt  kun  tjener  een  Herre,  kun 
vender  sig  tjenende  mod  Een,  enet  i  fuldkommen  Enighed,  i  een 
stor  Gudstjeneste  —  saa  lad  Dig  da  gribe  af  denne  store  Tanke, 
thi  det  er  Alt  kun  een  Tanke,  og  lær  Du  af  Lilien  og  Fuglen«. 
Men  glem  ikke.  Du  skal  lære  af  Lilien  og  Fuglen,  Du  skal  blive 
ubetinget  lydig  som  Lilien  og  Fuglen.    Betænk,  det  var  Menneskets 

Synd  der  —  ved  ikke  at  ville  tjene  een.  Herre,  eller  ved  at  ville 
tjene  en  anden  Herre,  eller  ved  at  ville  tjene  to,  ja  flere  Herrer 
—  forstyrrede  hele  Verdens  Skjønhed,  hvor  forinden  Alt  var  saa 
saare  godt,  hans  Synd,  der  satte  Splid  i  en  Verden  af  Enighed; 
og  betænk,  at  enhver  Synd  er  Ulydighed,  og  enhver  Ulydighed 
Synd. 


III. 

»Seer  til  Himlens  Fugle;  de  saae  ikke,  og  høste  ikke,  og 
sanke  ikke  i  Lader«  ~  ubekymrede  om  den  Dag  imorgen. 
»Betragter  Græsset  paa  Marken  —  som  er  idag«. 

Gjør  det  og  lær: 

Qlæde. 

Oaa  lader  os  da  betragte  Lilien  og  Fuglen,  disse  de  glade 
Læreraestere.  >De  glade  Læremestere«,  ja  thi  Du  veed,  at  Glæden 
er  meddeelsom ;  og  derfor  underviser  Ingen  bedre  i  Glæde  end 
Den,  der  selv  er  glad.  Læreren  i  Glæde  har  egentlig  intet  Andet 
at  gjøre  end  selv  at  være  glad,  eller  at  være  Glæden;  hvormeget 
han  end  anstrænger  sig  for  at  meddele  Glæde  —  naar  han  ikke 
selv  er  glad,  er  Underviisningen  ufuldkommen.  Saaledes  er  der 
Intet  lettere  at  undervise  i  end  i  Glæde  —  ak,  man  behøver  blot 
selv  altid  i  Sandhed  at  være  glad.  Men  dette  »Ak«,  ak  det  tyder 
paa,  at  det  endda  ikke  er  saa  let  —  nemlig  ikke  saa  let  altid  selv 
at  være  glad;  thi  at  det,  naar  man  er  det,  er  let  nok  at  under- 
vise i  Glæde:  Intet  er  visserc. 

Men  derude  hos  Lilien  og  Fuglen,  eller  derude,  hvor  Lilien 
og  Fuglen  undervise  i  Glæde,  der  er  altid  Glæde.  Og  aldrig 
kommer  Lilien  og  Fuglen  saaledes  i  Forlegenhed  som  stundom  en 
menneskelig  Læremester,  der  har  hvad  han  underviser  i  ned- 
skrevet paa  Papiret  eller  staaende  i  sin  Bogsamling,  kort  paa  et 
andet  Sted,  ikke  altid  hos  sig;  nei,  der  hvor  Lilien  og  Fuglen 
undervise  i  Glæde,  der  er  altid  Glæde  —  den  er  jo  i  Lilien  og 
Fuglen.  Hvilken  Glæde,  naar  det  gryer  ad  Dag,  og  Fuglen  vaagner 
tidligt  til  Dagens  Glæde ;  hvilken  Glæde,  om  end  stemt  i  en  anden  Tone, 

naar  det  lakker  ad  Aften,  og  Fuglen  glad  haster  hjem  til  sin  Rede; 
og  hvilken  Glæde  den  lange  Sommerdag!  Hvilken  Glæde  naar 
Fuglen  —  der  ikke  blot  som  en  glad  Arbeider  synger  til  sit  Ar- 
beide,  men  hvis  væsentlige  Arbeide  er  at  synge  —  glad  begynder 
sin  Sang;  hvilken  ny  Glæde,  naar  saa  ogsaa  Naboen  begynder,  og 
saa  Gjenboen,  og  naar  saa  Choret  stemmer  i,  hvilken  Glæde;  og 
naar  der  saa  tilsidst  er  som  et  Hav  af  Toner,  der  lader  Skov  og 
Dal,  Himmel  og  Jord  give  Gjenlyd,  et  Hav  af  Toner,  hvori  den, 
som  gav  Tonen  an,  nu  tumler  sig  oven  ud  af  Glæde:  hvilken 
Glæde,  hvilken  Glæde!  Og  saaledes  hele  Fuglens  Liv  igjennem; 
overalt  og  altid  finder  den  Noget  eller  rettere  Nok  at  glæde  sig 
over;  den  spilder  ikke  et  eneste  Øieblik,  men  den  vilde  ansee  et- 
hvert Øieblik  for  spildt,  hvori  den  ikke  var  glad.  —  Hvilken  Glæde, 
naar  Duggen  falder  og  vederq væger  Lilien,  som  nu  afkjølet  skik- 
ker sig  til  Hvile;  hvilken  Glæde,  naar  Lilien  efter  Badet,  vellystig 
tørrer  sig  i  den  første  Solstraale;  og  hvilken  Glæde  den  lange 
Sommerdag!  O,  betragt  dem  dog;  betragt  —  Lilien,  og  betragt  — 
Fuglen;  og  see  dem  saa  sammen!  Hvilken  Glæde,  naar  Fuglen 
skjuler  sig  hos  Lilien,  hvor  den  har  sin  Rede,  og  hvor  den  har 
det  saa  ubeskrivelig  hyggeligt,  medens  den  til  Tidsfordriv  spøger 
og  narres  med  Lilien!  Hvilken  Glæde,  naar  Fuglen  høit  fra 
Grenen,  eller  høiere  op,  høit  oppe  fra  Skyen  lyksalig  holder  Øie 
med  Reden,  og  med  Lilien,  der  smilende  vender  sit  Øie  op  mod 
den!  Livsalige,  lykkelige  Tilværelse,  saa  riig  paa  Glæde!  Eller 
er  maaskee  Glæden  mindre,  fordi  det,  smaaligt  forstaaet,  er  Lidt, 
der  gjør  dem  saa  glade?  Nei,  dette,  denne  smaalige  Forstaaelse 
er  dog  vel  en  Misforstaaelse,  ak,  en  høist  sørgelig  og  bedrøvelig 
Misforstaaelse;  thi  just  det,  at  det  er  Lidet,  der  gjør  dem  saa 
glade,  er  Beviset  for,  at  de  selv  ere  Glæden  og  Glæden  selv.  Dette 
er  dog  vel  saa?  dersom  det  man  glæder  sig  over,  var  slet  Intet, 
og  man  dog  i  Sandhed  var  ubeskrivelig  glad,  da  beviste  dette  jo 
allerbedst,  at  man  selv  er  Glæden  og  Glæden  selv  —  som  Lilien 
og  Fuglen  er  det,  de  glade  Læremestere  i  Glæde,  der  just  fordi  de 
ere  ubetinget  glade  ere  Glæden  selv.  Den  nemlig,  hvis  Glæde 
er  afhængig  af  visse  Betingelser,  han  er  ikke  Glæden  selv,  hans 
Glæde  er  jo  Betingelsernes,  og  betingelsesviis  i  Forhold  til  disse. 
Men  Den,  der  er  Glæden  selv,  han  er  ubetinget  glad,  ligesom  om- 
vendt, Den,  der  er  ubetinget  glad,  er  Glæden  selv.  O,  os  Menne- 
sker volde  Betingelserne,  for  at  vi  skulle  blive  glade,  megen  Møie 
og  Bekymring  —  selv  om  vi  fik  alle  Betingelserne,  bleve  vi  maa- 
skee alligevel  ikke  ubetinget  glade.  Dog,  ikke  sandt,  I,  dybsindige 
Læremestere  i  Glæde,    det   kan  jo  ikke  være  anderledes;    thi    ved 

Hjælp,  selv  om  det  var  af  alle  Betingelserne,  er  det  jo  dog  umuligt 
at  blive  mere  end  eller  anderledes  end  betingelses vii s  glad;  Betin- 
gelserne og  det  Betingelsesvise  svare  jo  til  hinanden.  Nei,  ubetin- 
get glad  bliver  kun  Den,  som  er  Glæden  selv,  og  kun  ved  at  være 
ubetinget  glad,  bliver  man  Glæden  selv. 

Dog  kunde  man  ikke  ganske  kort  angive,  hvorledes  Glæden 
er  Indholdet  af  denne  Liliens  og  Fuglens  Underviisning,  eller  hvad 
der  er  Indholdet  af  denne  deres  Underviisning  i  Glæde,  det  er, 
kunde  man  ikke  ganske  kort  angive  Tankebesteramelserne  i  denne 
deres  Underviisning?  Jo,  det  kan  man  let;  thi  hvor  eenfoldige 
Lilien  og  Fuglen  ogsaa  ere,  de  ere  saa  vist  ikke  tankeløse.  Altsaa 
man  kan  det  let;  og  lad  os  ikke  glemme,  allerede  dette  er  i  denne 
Henseende  en  overordentlig  Forkortning,  at  Lilien  og  Fuglen  selv 
er,  hvad  den  underviser  i,  selv  udtrykker  Det,  hvori  den  som 
Lærer  underviser.  Dette  er  —  forskjelligt  fra  den  ligefremme  og 
første  Oprindelighed,  at  Lilien  og  Fuglen  i  strengeste  Forstand  fra 
første  Haand  har  Det,  hvori  den  underviser  ~  den  erhvervede 
Oprindelighed.  Og  denne  den  erhvervede  Oprindelighed  i  Lilien 
og  Fuglen,  den  er  jo  igjen  Eenfold;  thi  om  en  Underviisning  er 
eenfoldig,  beroer  ikke  saa  meget  paa,  om  der  bruges  simple,  dag- 
ligdagse  Udtryk,  eller  høitravende  og  lærde,  nei,  det  Eenfoldige  er, 
at  Læreren  selv  er  Det,  hvori  han  underviser.  Og  saaledes  er  det 
Tilfældet  med  Lilien  og  Fuglen.  Men  deres  Underviisning  i  Glæde, 
hvad  igjen  deres  Liv  udtrykker,  er  ganske  kortelig  Følgende:  der 
er  et  Idag,  det  er,  ja  der  falder  et  uendeligt  Eftertryk  paa  dette 
er;  der  er  et  Idag  —  og  der  er  ingen,  slet  ingen  Bekymring  for 
den  Dag  Imorgen,  eller  for  den  anden  Morgen.  Dette  er  ikke  Let- 
sindighed af  Lilien  og  Fuglen,  men  er  Taushedens  og  Lydighedens 
Glæde.  Thi  naar  Du  tier  i  den  høitidelige  Taushed,  som  er  i  Na- 
turen, saa  er  den  Dag  Imorgen  ikke  til;  og  naar  Du  lyder,  som 
Skabningen  lyder,  saa  er  den  Dag  Imorgen  ikke  til,  den  usalige 
Dag,  der  er  Snaksomhedens  og  Ulydighedens  Optindelse.  Men 
naar  den  Dag  Imorgen  saaledes  paa  Grund  af  Tausheden  og  Ly- 
digheden ikke  er  til.  saa  er  i  Tausheden  og  Lydigheden  den  Dag 
Idag,  den  er  —  og  saa  er  Glæden,  som  den  er  i  Lilien  og  Fuglen. 

Hvad  er  Glæde,  eller  det  at  være  glad?  Det  er,  i  Sandhed 
at  være  sig  selv  nærværende;  men  det  at  være  sig  selv  i  Sandhed 
nærværende,  det  er  dette  »Idagc,  dette,  at  være  idag,  i  Sandhed 
at  være  idag.  Og  i  samme  Grad  som  det  er  sandere,  at  Du  er 
idag,  i  samme  Grad  som  Du  mere  er  Dig  selv  ganske  nærværende 
i  at  være  idag,  i  samme  Grad  er  Ulykkens  Dag  Imorgen  ikke  til 
for  Dig.     Glæden  er  den   nærværende  Tid    med    hele   Eftertrykket 

paa:  den  nærværende  Tid.  Derfor  er  Gud  salig,  han  som 
evigt  siger:  idag,  han  som  evigt  og  uendeligt  er  sig  selv  nærvæ- 
rende i  at  være  idag.  Og  derfor  er  Lilien  og  Fuglen  Glæden, 
fordi  de  ved  Taushed  og  ubetinget  Lydighed  ganske  ere  sig  selv 
nærværende  i  at  være  idag. 

»Men«  siger  Du  »Lilien  og  Fuglen,  de  kan  sagtens«.  Svar: 
intet  Men  maa  Du  komme  med  —  men  lær  af  Lilien  og  Fuglen 
saaledes  at  blive  Dig  selv  ganske  nærværende  i  at  være  idag,  saa 
er  Du  ogsaa  Glæden.  Men,  som  sagt,  intet  Men;  thi  det  er  Alvor, 
Du  skal  lære  Glæde  af  Lilien  og  Fuglen.  Endnu  mindre  maa 
Du  blive  Dig  selv  vigtig,  saa  Du,  fordi  nu  Lilien  og  Fuglen  ere 
eenfoldige,  maaskee  for  at  føle,  at  Du  er  Menneske,  bliver  vittig, 
og,  talende  om  et  enkelt  Imorgen,  siger:  Lilien  og  Fuglen,  de  kan 
sagtens,  de  som  ikke  engang  have  den  Dag  Imorgen  at  plages 
med,  »»men  Mennesket,  som  jo  ikke  blot  har  Bekymring  for  den 
Dag  Imorgen,  hvad  han  skal  spise,  men  ogsaa  for  den  Dag  Igaar, 
betræffende  hvad  han  har  spiist  —  og  ikke  betalt!««  Nei,  ingen 
Vittighed,  der  uartigt  forstyrrer  Undcrviisningen.  Men  lær,  begynd 
dog  idetmindste  paa  at  lære  af  Lilien  og  Fuglen.  Thi  det  skulde 
dog  vel  ikke  være  Nogens  alvorlige  Mening,  dette  med  at  hvad 
Fuglen  og  Lilien  glæder  sig  over,  og  hvad  der  ligner  dette,  at  det 
Ingenting  er  at  glæde  sig  over!  Altsaa,  at  Du  blev  til,  at  Du  er 
til,  at  Du  »idag«  faaer  det  Fornødne,  for  at  være  til;  at  Du  blev 
til,  at  Du  blev  Menneske;  at  Du  kan  see,  betænk,  at  Du  kan  see, 
at  Du  kan  høre,  at  Du  kan  lugte,  at  Du  kan  smage,  at  Du  kan 
føle;  at  Solen  skinner  for  Dig  —  og  for  Din  Skyld,  at,  naar  den 
bliver  træt,  at  saa  Maanen  begynder,  og  at  saa  Stjernerne  tændes; 
at  det  bliver  Vinter,  at  hele  Naturen  forklæder  sig,  leger  fremmed 
—  og  for  at  fornøie  Dig;  at  det  bliver  Foraar,  at  Fuglen  kommer 
i  talrig  Flok  —  og  for  at  glæde  Dig,  at  det  Grønne  spirer  frem, 
at  Skoven  voxer  sig  skjøn,  og  staaer  Brud  —  og  for  at  glæde 
Dig;  at  det  bliver  Efteraar,  at  Fuglen  reiser  bort,  ikke  fordi  den 
gjør  sig  kostbar,  o,  nei,  men  for  at  Du  ikke  skal  blive  kjed  af 
den,  at  Skoven  gjemmer  sin  Pynt  for  næste  Gangs  Skyld,  det  er, 
for  at  den  næste  Gang  kan  glæde  Dig:  dette  skulde  være  Ingenting 
at  glæde  sig  ved!  O,  hvis  jeg  turde  skjende;  men  af  Ærbødighed 
for  Lilien  og  Fuglen  tør  jeg  det  ikke,   og  derfor  vil  jeg,  istedetfor 

at  sige,  at  dette  er  Ingenting  at  glæde  sig  ved,  istedet  derfor  vil 
jeg  sige:  hvis  dette  ikke  er  at  glæde  sig  ved,  saa  er  der  Ingenting 
at  glæde  sig  ved.  Betænk,  at  Lilien  og  Fuglen  er  Glæden,  og  dog 
have  de  jo,  ogsaa  saaledes  forstaaet,  meget  mindre  at  glæde  sig 
ved  end  Du,  Du  som  jo  tillige  har  Lilien  og  Fuglen  at  glæde  Dig 
ved.  Lær  derfor  af  Lilien  og  lær  af  Fuglen,  der  er  Læremesteren : 
er  til,  er  idag,  og  er  Glæden.  Kan  Du  ikke  see  Dig  glad  paa 
Lilien  og  Fuglen,  der  jo  er  Glæden  selv,  kan  Du  ikke  see  Dig 
glad  paa  dem,  saa  Du  bliver  villig  til  at  lære  af  dem:  da  er  det 
Tilfældet  med  Dig,  som  naar  Læreren  siger  om  Barnet  »Mangel 
paa  Evne  er  det  ikke,  desuden  er  Sagen  saa  let,  at  der  ikke  kan 
være  Tale  om  Mangel  paa  Evne;  det  maa  være  noget  Andet,  maa- 
skee  dog  kun  en  Uoplagthed,  som  man  ikke  strax  maa  tage  for 
strengt  og  behandle  som  Uvillighed  eller  vel  endog  som  Gjenstri- 
dighed.c 

Saaledes  er  Lilien  og  Fuglen  Læremestere  i  Glæde.  Og  dog 
har  Lilien  og  Fuglen  jo  ogsaa  Sorg,  som  hele  Naturen  har  Sorg; 
sukker  ikke  al  Skabningen  under  Forkrænkelighed,  som  den  blev 
underlagt  mod  sin  Villie?  Det  er  Alt  underlagt  Forkrænkelighed! 
Stjernen,  hvor  fast  den  end  sidder  paa  Himlen,  ja,  den  der  sidder 
fastest,  den  skal  dog  forandre  Sted  i  Faldet,  og  den,  der  aldrig 
forandrede  Stilling,  skal  dog  engang  forandre  Stilling,  idet  den 
styrter  i  Afgrunden;  og  hele  denne  Verden  med  Alt  hvad  i  den  er, 
den  skal  omskiftes,  som  man  omskifter  et  Klædebon,  naar  det  af- 
lægges. Forkrænkelighedens  Bytte!  Og  Lilien,  selv  om  den  und- 
gaaer  den  Skjebne  strax  at  blive  kastet  i  Ovnen,  den  maa  dog 
visne,  efter  iforveien  at  have  lidt  baade  Det  og  Det.  Og  Fuglen, 
selv  om  den  fik  Lov  at  døe  af  Alderdom,  den  maa  dog  engang 
døe,  skilles  fra  den  Elskede,  efter  iforveien  at  have  lidt  baade  Det 
og  Det.  O,  det  er  Alt  Forkrænkelighed,  og  bliver  engang  Alt  hvad 
det  er.  Forkrænkelighedens  Bytte.  Forkrænkelighed,  Forkrænkelig- 
hed, det  er  Sukket  —  thi  det  at  være  underlagt  Forkrænkelighed 
er  at  være  hvad  et  Suk  betyder:  Indespær  rethed.  Bundethed,  i 
Fængsel;  og  Sukkets  Indhold  er:  Forkrænkelighed,  Forkrænke- 
lighed ! 

Men  dog  er  Lilien  og  Fuglen  ubetinget  glad;  og  her  seer  Du 
ret,  hvor  sandt  det  er,  naar  Evangeliet  siger:  Du  skal  lære  Glæde 
af   Lilien   og  Fuglen.     Bedre  Læremester    kan    Du   jo    dog    heller 

ikke  forlange  end  Den,  der,  skjøndt  han  bærer  paa  en  saa  uende- 
lig dyb  Sorg,  dog  er  ubetinget  glad  og  Glæden  selv. 

Hvorledes  bærer  da  Lilien  og  Fuglen  sig  ad  hermed,  med 
dette,  der  næsten  seer  ud  som  et  Mirakel:  i  dybeste  Sorg  at  være 
ubetinget  glad;  naar  der  er  et  saa  frygteligt  Imorgen,  da  at  ^^ære, 
det  er,  at  være  ubetinget  glad  idag  —  hvorledes  bærer  den  sig 
ad?  Den  bærer  sig  ganske  simpelt  og  eenfoldigt  ad  —  det  gjør 
Lilien  og  Fuglen  altid  —  og  faaer  dog  dette  Imorgen  bort,  som 
var  det  ikke  til.  Der  er  et  Ord  af  Apostelen  Petrus,  det  har 
Lilien  og  Fuglen  lagt  sig  paa  Hjerte,  og,  eenfoldige  som  de  ere, 
tage  de  det  ganske  bogstaveligen  —  ak,  og  just  det,  at  de  tage  det 
ganske  bogstaveligen,  det  er  just  det,  der  hjælper  dem.  Der  ligger, 
en  uhyre  Magt  i  dette  Ord,  naar  det  tages  ganske  bogstaveligt' 
naar  det  ikke  bogstaveligen  tages  ganske  efter  Bogstaven,  er  det 
mere  eller  mindre  afmægtigt,  tilsidst  kun  en  intetsigende  Tale- 
maade;  men  der  hører  ubetinget  Eenfold  til  for  at  tage  det  ube- 
tinget ganske  bogstaveligt.  »Kaster  al  Eders  Sorg  paa  Qud«.  See 
det  gjør  Lilien  og  Fuglen  ubetinget.  Ved  Hjælp  af  den  ubetingede 
Taushed  og  den  ubetingede  Lydighed  kaster  den  —  ja,  som  den 
stærkeste  Kastemaskine  kaster  Noget  fra  sig,  og  med  en  Lidenskab 
som  den,  med  hvilken  man  bortkaster,  hvad  man  meest  afskyer  — 
al  sin  Sorg  fra  sig;  og  kaster  den  —  med  en  Sikkerhed  som  den, 
med  hvilken  det  sikkreste  Skydevaaben  rammer,  og  med  en  Tro 
og  Tillid  som  den,  med  hvilken  kun  den  meest  øvede  Skytte 
træffer  —  paa  Qud.  I  samme  Nu  —  og  dette  samme  Nu  er  fra 
første  Øieblik  af,  er  idag,  er  samtidigt  med  det  første  Øiebiik  den 
er  til  —  i  samme  Nu  er  den  ubetinget  glad.  Vidunderlige  Behæn- 
dighed! At  kunne  faae  saadan  fat  paa  al  sin  Sorg  og  paa  een 
Gang,  og  saa  at  kunne  kaste  den  saa  behændigt  fra  sig,  og  træffe 
saa  sikkert  Maalet!  Dog  det  gjør  Lilien  og  Fuglen,  derfor  er  den 
i  samme  Nu  ubetinget  glad.  Og  det  er  jo  ganske  i  sin  Orden; 
thi  Gud  den  Almægtige,  han  bærer  al  Verden  og  al  Verdens  Sorg 
—  Liliens  og  Fuglens  med  —  uendelig  let.  Hvilken  ubeskrivelig 
Glæde!     Glæden  nemlig  over  Gud  den  Almægtige. 

Saa  lær  da  af  Lilien  og  Fuglen,  lær  denne  det  Ubetingedes 
Behændighed.  Sandt  nok,  det  er  et  vidunderligt  Kunststykke; 
men  just  derfor  skal  Du  give  desto  nøiere  Agt  paa  Lilien  og 
Fuglen.  Det  er  et  vidunderligt  Kunststykke,  og,  ligesom  »Sagt- 
modighedens Kunststykke«,  indeholder  det  en  Modsigelse,  eller  det 

er  et  Kunststykke,  som  løser  en  Modsigelse.  Det  Ord  at  > kaste« 
leder  Tanken  hen  paa  en  Anvendelse  af  Kraft,  som  skulde  man 
sætte  alle  sine  Kræfter  sammen,  og  ved  en  uhyre  Kraft-Anstren- 
gelse —  med  Magt  kaste  Sorgen  fra  sig;  og  dog,  dog  er  >Magt« 
just  *det,  der  ikke  skal  bruges.  Det,  der  skal  bruges,  og  ubetinget, 
er  —  »Eftergivenhed«;  og  dog  skal  man  kaste  Sorgen  fra  sig!  Og 
man  skal  kaste  »al«  Sorgen  fra  sig;  kaster  man  ikke  al  Sorgen 
fra  sig,  saa  beholder  man  jo  Meget,  Noget,  Lidet  af  den  tilbage, 
bliver  ikke  glad,  end  mindre  ubetinget  glad.  Og  kaster  man  den 
ikke  ubetinget  paa  Gud,  men  andetstedshen,  saa  bliver  man  ikke 
ubetinget  af  med  den,  den  kommer  saa  paa  en  eller  anden  Maade 
igjen,  oftest  i  Skikkelse  af  endnu  større  og  bittrere  Sorg.  Thi  at 
kaste  Sorgen  fra  sig  —  men  ikke  paa  Gud,  det  er  »Adspredelse«. 
Men  Adspredelse  er  et  tvivlsomt  og  tvetydigt  Middel  mod  Sorg. 
Derimod  ubetinget  at  kaste  al  Sorg  —  paa  Gud,  er  »Samling«,  og 
dog  —  ja,  forunderligt  er  dette  Modsigelsens  Kunststykke!  —  en 
Samling,  ved  hvilken  Du  ubetinget  bliver  af  med  al  Sorgen. 

Lær  da  af  Lilien  og  Fuglen.  Kast  al  Din  Sorg  paa  Gud! 
Men  Glæden  skal  Du  ikke  kaste  bort,  tvertlmod  den  skal  Du  af 
al  Din  Magt  holde  fast  paa  med  alle  Livsens  Kræfter.  Gjør  Du 
det,  saa  er  den  Regning  let,  at  Du  altid  beholder  nogen  Glæde; 
thi  kaster  Du  al  Sorgen  bort,  beholder  Du  jo  ikkun  tilbage  hvad 
af  Glæde  Du  har.  Dog  dette  vil  kun  lidet  forslaae.  Lær  derfor 
videre  af  Lilien  og  Fuglen.  Kast  al  Din  Sorg  paa  Gud,  ganske, 
ubetinget,  som  Lilien  og  Fuglen  gjør  det:  saa  bliver  Du  ubetinget 
glad  som  Lilien  og  Fuglen.  Det  er  nemlig  den  ubetingede  Glæde: 
at  tilbede  den  Almagt,  med  hvilken  Gud  den  Almægtige  bærer  al 
Din  Sorg  let  som  Intet.  Og  det  er  ogsaa  den  ubetingede  Glæde, 
det  Næste  (hvad  jo  Apostelen  tilføier):  tilbedende  at  turde  troe,  »at 
Gud  har  Omsorg  for  Dig«.  Den  ubetingede  Glæde  er  just  Glæden 
over  Gud,  over  hvem  og  i  hvem  Du  altid  ubetinget  kan  glæde 
Dig.  Bliver  Du  ikke  i  dette  Forhold  ubetinget  glad,  saa  ligger 
Feilen  ubetinget  hos  Dig,  i  Din  Ubehændighed  i  at  kaste  al  Din 
Sorg  paa  ham,  i  Din  Uvillighed  dertil,  i  Din  Selvklogskab,  i  Din 
Selvraadighed,  kort  den  ligger  i  at  Du  ikke  er  som  Lilien  og 
Fuglen.  Der  er  kun  een  Sorg,  i  Henseende  til  hvilken  Lilien  og 
Fuglen  ikke  kan  være  Læremesteren,  om  hvilken  Sorg  vi  derfor 
heller  ikke  her  tale:  Syndens  Sorg.  I  Forhold  til  al  anden  Sorg 
gjælder  det,  at  hvis  Du  ikke  bliver  ubetinget  glad,  saa  er  Skylden 
Din,  at  Du  ikke  vil  lære  af  Lilien  og  Fuglen,  ved  ubetinget  Taus- 
hed  og  Lydighed  at  blive  ubetinget  glad  over  Gud. 

Dog  Eet  endDu.  Maaskec  siger  Du  med  »Digteren«:  »ja,  hvo 
der  kunde  bygge  og  boe  hos  Fuglen,  lønligt  i  Skovens  Eensomhed, 
hvor  Fuglen  og  dens  Mage  er  et  Par,  men  hvor  der  ellers  ikke 
er  Selskab;  eller  hvo  der  kunde  leve  sammen  med  Lilien  i  Mar- 
kens Fred,  hvor  hver  Lille  skjøtter  sig  selv,  og  hvor  der  intet 
Selskab  er:  saa  kunde  man  sagtens  kaste  al  sin  Sorg  paa  Gud  og 
være  eller  blive  ubetinget  glad.  Thi  »Selskabet«,  just  Selskabet  er 
Ulykken,  at  Mennesket  er  det  eneste  Væsen,  der  plager  sig  selv  og 
Andre  med  den  ulyksalige  Indbildning  om  Selskab  og  Selskabets 
Lyksalighed,  og  mere  i  samme  Grad  som  Selskabet,  til  hans  og 
dets  Fordærvelse,  bliver  større«.  Saaledes  skal  Du  imidlertid  ikke 
tale;  nei,  betragt  Sagen  nærmere,  og  tilstaa  beskæmmet,  at  det  dog 
egentligen  er  den  trods  Sorgen  uudsigelige  Elskovs-Glæde,  med 
hvilken  Fuglen,  Han  og  Hun,  er  Par,  og  den  den  eenlige  Stands 
trods  Sorgen  selvfornøielige  Glæde,  med  hvilken  Lilien  er  eenlig: 
at  det  egentlig  er  denne  Glæde,  som  gjør,  at  Selskabet  ikke  for- 
styrrer dem;  thi  Selskab  er  der  jo  dog.  Betragt  det  endnu  nær- 
roere, og  tilstaa  beskæmmet,  at  det  dog  egentligen  er  den  ubetin- 
gede Taushed  og  den  ubetingede  Lydighed,  med  hvilken  Fuglen  og 
Lilien  er  ubetinget  glad  over  Gud  —  at  det  dog  egentligen  er  den, 
der  gjør,  at  Lilien  og  Fuglen  er  lige  glad,  og  lige  ubetinget  glad  i 
Eensomhed  og  i  Selskab.     Saa  lær  Du  af  Lilien  og  Fuglen. 

Og  dersom  Du  kunde  lære  at  blive  ganske  som  Lilien  og 
Fuglen,  ak,  og  dersom  jeg  kunde  lære  det,  da  skulde  ogsaa  den 
Bøn  være  Sandhed  i  Dig  som  i  mig,  den  sidste  Bøn  i  »Bønnen«, 
der  (forbilledligt  for  al  sand  Bøn,  som  jo  beder  sig  glad  og  gladere 
og  ubetinget  glad),  tilsidst  Intet,  Intet  mere  har  at  bede  og  be- 
gjære,  men  ubetinget  glad  ender  i  Lovpriisning  og  Tilbedelse,  den 
Bøn:  »Dit  er  Riget  og  Magten  og  Æren«.  Ja  hans  er  Riget;  og 
derfor  har  Du  ubetinget  at  tie,  at  Du  ikke  forstyrrende  lader  Dig 
mærke  med,  at  Du  er  til,  men  ved  den  ubetingede  Tausheds  Høi- 
tidelighed  udtrykker,  at  Riget  er  hans.  Og  hans  er  Magten;  og 
derfor  har  Du  ubetinget  at  lyde  og  ubetinget  lydig  at  finde  Dig  i 
Alt,  thi  hans  er  Magten.  Og  hans  er  Æren;  og  derfor  har  Du  i 
Alt  hvad  Du  gjør  og  i  Alt  hvad  Du  lider  ubetinget  Eet  endnu  at 
gjøre,  at  give  ham  Æren,  thi  Æren  er  hans. 

O,  ubetingede  Glæde:  hans  er  Riget  og  Magten  og  Æren  —  i 
Evighed.  »I  Evighed«,  see  denne  Dag,  Evighedens  Dag,  den  faaer 
jo  aldrig  Ende.  Hold  derfor  blot  ubetinget  fast  ved  dette,  at  hans 
er  Riget  og  Magten  og  Æren  i  Evighed,  da  er  der  for  Dig  et 
Idag,  som  aldrig  faaer  Ende,  et  Idag,  i  hvilket  Du  evigt  kan  blive 
Dig  selv  nærværende.     Lad    saa  Himlen   styrte  sammen,    og  Stjer- 

neme  forandre  Stilling  i  Alts  Omvæltning,  lad  Fuglen  døe  og 
Lilien  visne:  Din  Glæde  i  Tilbedelsen,  og  Du  i  Din  Glæde  over- 
lever dog  endnu  i  da  g  enhver  Undergang.  Betænk,  hvad  der  an- 
gaaer  Dig  om  ikke  som  Menneske  saa  dog  som  Christen,  at  chri- 
steligt  er  selv  Dødens  Fare  for  Dig  saa  ubetydelig,  at  det  hedder: 
»endnu  id  ag  er  Du  i  Paradiist,  og  altsaa  Overgangen  fra  Timelig- 
hed til  Evighed  —  den  størst  mulige  Afstand  —  saa  hurtig,  og 
skulde  den  end  skee  gjennem  Alts  Undergang,  dog  saa  hurtig,  at 
Du  endnu  i  dag  er  i  Paradiis,  idet  Du  jo  christeligt  bliver  i 
Gud.  Thi  bliver  Du  i  Gud,  da  hvad  enten  Du  lever  eller  Du 
døer,  og  hvad  enten  det  gaaer  Dig  med  eller  imod,  medens  Du 
lever;  hvad  enten  Du  døer  idag,  eller  først  om  halvfjerdsindstyve 
Aar,  og  hvad  enten  Du  finder  Din  Død  paa  Havets  Bund,  der 
hvor  det  er  dybest,  eller  Du  sprænges  i  Luften:  Du  kommer  dog 
ikke  udenfor  Gud,  Du  bliver,  altsaa  Dig  selv  nærværende  i  Gud, 
og  er  derfor  paa  Din  Dødsdag  endnu  idag  i  Paradiis.  Fuglen  og 
Lilien  leve  kun  een  Dag,  men  en  meget  kort  Dag,  og  ere  dog 
Glæden,  fordi  de,  som  udviklet  blev,  retteligen  ere  idag,  ere  sig 
selv  nærværende  i  dette  Idag.  Og  Du,  hvem  den  længste  Dag 
er  forundt:  at  leve  idag  —  og  endnu  idag  at  være  i  Paradiis, 
skulde  Du  ikke  være  ubetinget  glad.  Du  som  endogsaa  burde,  da 
Du  jo  kunde,  langt,  langt  overgaae  Fuglen  i  Glæde,  hvad  Du  for- 
visses om,  hver  Gang  Du  beder  denne  Bøn,  og  hvad  Du  ogsaa 
nærmer  Dig  til,  hver  Gang  Du  inderligt  beder  denne  Glædens  Bøn: 
»Dit  er  Riget  og  Magten  og  Æren  —  i  Evighed,  Amen«. 

FORORD. 

Dette  Forord  indeholder  intet  videre  end  en  Besværgelse,  at 
Læseren  først  vil  øve  sig  i  at  aflægge  en  Deel  af  sin  sædvanlige 
Tankegang.  Thi  ellers  vil  Problemet,  som  det  her  er  fremstillet, 
slet  ikke  være  til  for  ham  —  og  besynderligt  nok,  just  fordi  han 
allerede  længst  er  færdig  med  det,  men  i  omvendt  Stilling. 

1847  i  Slutningen. 


INTRODUCTION. 


D, 


'er  var  engang  en  Mand.  Han  var  som  Barn  bleven  strengt 
opdragen  i  den  christelige  Religion.  Han  havde  ikke  hørt  Meget 
af  Det,  som  ellers  Børn  høre,  om  det  lille  Jesus-Barn,  om  Engle 
og  deslige.  Derimod  havde  man  desto  oftere  fremstillet  den  Kors- 
fæstede for  ham,  saa  dette  Billede  var  det  eneste  og  det  eneste 
Indtrj'k,  han  havde  af  Frelseren;  skjøndt  et  Barn,  var  han  allerede 
gammel  som  en  Olding.  Dette  Billede  fulgte  ham  saa  Livet  igjen- 
nem;  han  blev  aldrig  yngre,  og  kom  aldrig  bort  fra  dette  Billede. 
Som  det  fortælles  om  en  Maler,  der  i  Samvittighedens  Angest  ikke 
kunde  lade  være  at  see  tilbage  efter  den  Myrdedes  Billede,  som 
forfulgte  ham:  saaledes  kunde  han,  elskende,  ikke  see  bort  fra 
dette  Billede,  der  drog  ham  til  sig,  ikke  et  Øieblik.  Hvad  han 
som  Barn  fromt  havde  troet,  at  Verdens  Synd  krævede  dette  Offer, 
hvad  han  som  Barn  eenfoldigt  havde  forstaaet,  at  Jødernes  Ugude- 
lighed i  Styrelsens  Haand  var  Betingelsen  for,  at  denne  Rædsel 
kunde  afstedkommes:  det  troede  han  uforandret  og  han  forstod 
det  uforandret. 

Men  efterhaanden  som  han  blev  ældre,  fik  dette  Billede  end 
mere  Magt  over  ham.  Det  var  ham,  som  fordrede  det  i  eet  væk 
Noget  af  ham.  Thi  det  havde  han  da  altid  fundet  ugudeligt,  at 
man  indlod  sig  paa  at  male  dette  Billede,  og  ligesaa  ugudeligt 
kunstnerisk  at  betragte  et  saadant  malet  Billede,  for  at  see  om  det 
lignede  —  istedetfor  selv  at  vorde  Billedet,  der  lignede  Ham,  og 
med  en  uforklarlig  Magt  dreves  han  til  at  ville  ligne  Ham,  forsaa- 
vidt  da  et  Menneske  kan  ligne  Ham.  Dette  var  han  sig  nemlig 
bevidst,  at  der  intet  Formasteligt  var  i  hans  Begjering,  som  kunde 
han  noget  Øieblik  forglemme  sig  selv  i  den  Grad,  at  han  formaste- 

ligt  kunde  glemme,  at  denne  Korsfæstede  var  Gud,  den  Hellige  — 
han  en  Synder.  Men  det  at  ville  lide  for  den  samme  Sag,  indtil 
Døden,  deri  var  jo  intet  Formasteligt. 

Saaledes  omgikkes  han  i  Stilhed  dette  Billede;  han  talede 
aldrig  til  noget  Menneske  derom.  Men  Billedet  kom  ham  bestan- 
digt nærmere  og  nærmere,  dets  Fordring  til  ham  blev  ham  bestan- 
dig inderligere  og  inderligere.  Dog  at  tale  derom  til  Nogen  var 
ham  en  Umulighed.  Og  just  dette  var  jo  Beviset  for,  hvor  dybt 
denne  Sag  beskjæftigede  ham,  Beviset  for,  at  det  ikke  havde  været 
umuligt,  at  han  engang  havde  gjort  derefter.  Thi  Taushed  og 
Handlekraft  svare  ganske  til  hinanden;  Taushed  er  Handlekraftens 
Maalestok;  et  Menneske  har  aldrig  mere  Handlekraft,  end  han  har 
Taushed.  Ethvert  Menneske  forstaaer  meget  godt,  at  det  at  handle 
er  noget  langt  Større  end  det  at  tale  derom;  er  han  derfor  sikker 
paa  sig  selv,  at  han  kan  gjøre  det,  og  har  han  besluttet,  at  han 
vil  gjøre  det,  saa  taler  han  ikke  derom.  Hvad  et  Menneske  i  For- 
hold til  at  handle  taler  om,  er  just  Det,  hvori  han  ikke  er  sikker 
paa  sig  selv.  En  Mand,  der  med  Lethed  overvinder  sig  selv  til  at 
give  ti  Rbd.  til  de  Fattige,  saa  det  falder  ham  ganske  naturligt, 
saa  han  finder  —  ja  her  har  vi  det  —  at  det  ikke  er  Noget  at 
tale  om:  han  taler  aldrig  derom.  Men  maaskee  skal  Du  høre  ham 
tale  om,  at  han  agter  engang  at  give  tusind  Rbd.  til  de  Fattige  — 
ak,  de  Fattige  maae  saa  vist  nøies  med  de  ti.  En  Pige,  der  har 
Inderlighed  nok  til  at  sørge  hele  sit  Liv  stille  men  dybt  over  en 
ulykkelig  Elskov,  hun  taler  ikke  derom.  Men  i  Smertens  første 
Øieblik  skal  Du  maaskee  høre  hende  sige,  at  hun  vil  aflive  sig 
selv  —  vær  rolig,  det  gjør  hun  ikke,  just  derfor  talte  hun  derom, 
det  var  en  forfængelig  Tanke.  Den  Bevidsthed  med  sig  selv,  at 
man  kan  og  vil,  den  mætter  ganske  anderledes  end  al  Snakken. 
Derfor  snakkes  der  kun  om  Det,  i  Forhold  til  hvilket  man  mangler 
denne  Bevidsthed  med  sig  selv.  Den  Følelse,  man  i  Sandhed  har, 
taler  man  aldrig  om;  kun  den  Følelse,  man  ikke  har,  eller  den 
Følelsens  Grad,  man  ikke  har,  snakker  man  om.  Loven  er  ganske 
simpel,  i  Forhold  til  det  Onde  denne.  Har  Du  en  Mistanke  til  et 
Menneske,  der  er  Dig  kjert,  at  han  muligen  omgaaes  lønligt  een 
eller  anden  forfærdelig  Tanke:  saa  see  blot  at  faae  ham  til  at  sige 
det,  helst  saaledes,  at  Du  narrer  ham  det  fra,  som  var  det  Ingen- 
ting, at  der  end  ikke  i  Meddelelsens  Øieblik  bliver  Fortrolighedens 
Pathos.  Er  Du  selv  i  det  Tilfælde,  paa  Veie  til  at  blive  inde- 
sluttet med  en  forfærdelig  Tanke,  saa  tal  til  en  Anden  derom,  men 
helst  i  Forlrolighedens  pathetiske  Form;  thi  vilde  Du  meddele 
ham  det  i  Spøg,  turde   det  let  være   en  af  Din  Indesluttethed  op- 

funden  Underfundighed,  der  blev  Dig  selv  værst.  Men  i  Forhold 
til  det  Gode  er  Loven  ogsaa  den  samme.  Er  det  Din  oprigtige 
Alvor  med  en  Beslutning  —  for  Alt  tal  aldrig  eet  Ord  om  den  til 
noget  Menneske.  Dog  behøver  alt  Dette  jo  egentligen  ikke  at  siges, 
det  hjælper  heller  ikke  Nogen  at  det  siges;  thi  den  i  Sandhed  Be- 
sluttede han  er  eo  ipso  taus.  Det  at  være  besluttet  er  ikke  Eet, 
det  at  være  taus  noget  Andet;  det  at  være  besluttet  er  just  at  være 
taus  —  som  han  var  det,  om  hvem  her  er  Talen. 

Han  levede  da  hen  Aar  efter  Aar.  Han  omgikkes  kun  sig 
selv,  og  Gud,  og  dette  Billede  —  men  han  forstod  ikke  sig  selv. 
Dog  manglede  han  ingenlunde  Villighed  eller  nkeQO(poQtn,  tvertimod 
han  fornam  en  næsten  uimodstaaelig  Trang  til  at  vorde  det  liigt. 
Tilsidst  vaagnede  der  en  Tvivl  i  hans  Sjel,  en  Tvivl,  hvori  han 
ikke  forstod  sig  selv:  om  et  Menneske  har  Lov  til  at  lade  sig 
ihjelslaae  for  Sandheden. 

Over  denne  Tvivl  grundede  han  nu  aarle  og  silde.  Hans 
mange  Tanker  ere  som  i  kort  Indbegreb  Indholdet  af  denne  lille 
Afhandling. 


eo  ipso    netop    derved  (ni.  at   han  er  besluttet).  nktQOipoQta  o:  nXrjQocpoQia 

(plerophoria),  fast  Overbevisning  (I  Thessal.  6,  11). 


A. 

1.  Læren  om  Jesu  Christi  Død  og  Opoffrelse  har  naturligviis  siden 
Christendommens  Begyndelse  fra  Aarhundrede  til  Aarhundrede  været 
Gjenstand  for  Tusinders  og  Tusinders  Betragtning  og  Overveielse. 
Min  Sjel  hviler  ganske  i  Troen,  forstaaer  sig  ganske  i  at  troe.  Kun 
een  Tvivl  har  en  tidlang  ængstet  mig,  en  Tvivl,  som  jeg  aldrig  har 
seet  fremsat  af  en  Tvivlende,  og  aldrig  besvaret  af  en  Troende. 
Denne  Tvivl  lyder  saaledes:  dette  kan  jeg  vel  begribe,  at 
Han,  den  Kjerlige,  af  Kjerlighed  kunde  ville  offre  sit  Liv; 
men  dette  kan  jeg  ikke  begribe,  at  Han,  den  Kjerlige,  kunde 
lade  Menneskene  blive  skyldige  i  at  slaae  Ham  ihjel,  kunde  til- 
lade, at  dette  skete,  mig  synes,  at  Han  af  Kjerlighed 
maatte  have  forhindret  dem  deri.  Dog  er  det  nu  lykkedes 
mig  ogsaa  at  fjerne  denne  Tvivl;  hvorledes,  vil  jeg  her  gjøre  mig 
Rede  for,  da  det  hænger  nøie  sammen  med  Besvarelsen  af  mit 
Problem. 

2.  Hvad  Philosopherne  sige  om  Christi  Død  og  Opoffrelse 
er  ikke  værd  at  reflektere  paa.  Thi  Philosopherne  vide  i  denne 
Henseende  ikke  hvad  de  tale  om  —  det  veed  jeg;  de  gjøre,  hvad 
de  ikke  vide,  og  vide  ikke  hvad  de  gjøre. 

3.  Med  Dogmatikerne  er  det  en  anden  Sag.  De  gaae  ud 
fra  Troen.  Deri  gjøre  de  vel;  ellers  er  der  heller  slet  Intet  at 
tale  om,  at  grunde  over  —  undtagen  philosophice  i  Luften.  De 
søge    da    at   begribe,    hvorledes  Guds  Retfærdighed  og  Menneskets 


▼  ide    ikke    hvad    de    gjøre]    Luc.  23.  34.  philosophice    paa    philoso- 

phlsk  Viis. 

Synd  concentrerede  ere:  Forsoningens  Mysterium.  Dog  Alt  hvad 
herom  kan  siges  indeholder  Intet  til  Besvarelse  af  hiin  min  Tvivl. 
Dogmatiken  grunder  over  dette  historiske  Faktums  evige  Betyd- 
ning, og  gjør  ingen  Vanskeligheder  med  Hensyn  til  noget  Moment 
i  dets  historiske  Tilbliven. 

4.  Men  Jesu  Christi  Død  og  OpofTrelse  er  jo  som  Dogma  en 
historisk  Begivenhed.  Man  kan  altsaa  spørge:  hvorledes  gik  det 
til,  hvor  i  al  Verden  var  det  dog  muligt,  at  Christus  kunde  blive 
korsfæstet?  Her  svarer  saa  Theologien,  at  det  var  Jødernes 
Ugudelighed,  dog  saaledes,  at  denne,  skjøndt  oprørsk  mod  Gud  og 
de  Skyldige  tilregnelig,  i  en  dybere  Forstand  maatte  tjene  Guds 
Hensigt,  og,  hvad  dog  oftest  glemmes,  Christi  fri  Beslutning.  Man 
kunde  nu  vistnok  i  denne  Henseende  anstille  mange  flere  Betragt- 
ninger, end  ordentligviis  gjøres,  for  at  belyse  dette  Historiske,  for 
ret  at  gjøre  det  nærværende,  eller,  hvad  der  er  det  Samme,  for  at 
gjøre  den  blot  menneskelige  Side  deraf  nærværende  —  thi  det 
Evige,  det  Guddommelige  deri  er  jo  et  bestandigt  Nærværende. 
Dette  kan  vistnok  ogsaa  enhver  Troende  gjøre.  Men  hvad  der  er 
i  sin  Orden,  den  Troende  vil  det  ikke  gjerne,  fordi  den  Helliges 
Død  for  ham  har  en  ganske  anden  Betydning,  saa  han  ugjerne  paa 
den  Maade  sysler  med  dette,  men  hellere  troer,  fordi  han  skal 
troe,  end,  som  det  meningsløst  hedder,  fordi  han  kan  begribe. 
De  derimod,  der  have  en  forfængelig  Lyst  til  at  blive  sig  selv  og 
Verden  vigtige  ved  at  anstille  saadanne  Reflexioner,  formaae  i  Al- 
mindelighed ikke  at  gjøre  det. 

a)  Man  kunde  saaledes  spørge:  hvor  var  det  dog  muligt,  at 
Christus  kunde  blive  korsfæstet?  Saa  kunde  man  til  Svar  stræbe 
at  vise,  at  Han,  som  det  Absolute,  maatte  ligesom  sprænge  den 
Relativitet,  hvori  nu  engang  Menneskene  leve,  fordi  de  kun  ere 
Mennesker.  Hans  Død  var  da,  græsk  forstaaet,  som  en  rædsom 
Art  af  Nødværge  af  den  lidende  Menneskehed,  der  ikke  kunde 
bære  Ham.  Men  dette  Svar  er  forfeilet,  ja  letsindig-blasphemisk, 
hvis  det  fortier,  at  den  Relativitet,  hvori  Menneskene  leve,  er 
Synden. 

b)  Man  kunde  spørge:  hvor  var  det  dog  muligt,  at  Christus 
kunde  blive  slagen  ihjel.  Han  som  i  Intet,  Intet  søgte  sit  Eget, 
hvor  er  det  muligt,  at  nogen  Magt  eller  noget  eneste  Menneske 
kan  collidere  med  Ham?  Svar:  just  derfor  blev  Han  slagen  ihjel, 
fordi  Han  i  Intet  søgte  sit  Eget.  Just  derfor  vare  de  Ringe  og  de 
Fornemme  lige  forbiltrede  paa  Ham;  thi  hver  af  dem  søgte  sit 
Eget  og  vilde,  at  Han  skulde  i  Egenkjerlighed  holde  sammen  med 
dem.     Han    blev   just    korsfæstet,    fordi  Han    var  Kjerlighed,   eller 

videre  udført,  fordi  Han  ikke  vilde  være  egenkjerlig.  Han  levede 
derfor  ogsaa  saaledes,  at  Han  lige  saa  meget  maatte  blive  til  An- 
stød for  de  Fornemme  som  for  de  Ringe;  thi  Han  vilde  ikke  til- 
høre  nogen  af  Parterne,  men  være  hvad  Han  var,  Sandheden,  og 
være  det  i  Sandhedskjerlighed.  De  Mægtige  hadede  Ham,  fordi 
Folket  vilde  gjøre  Ham  til  Konge,  og  Folket  hadede  Ham,  fordi 
Han  ikke  vilde  være  Konge. 

c)  Man  kunde  for  at  oplyse  dette  Historiske  vise,  hvorledes 
det,  at  Han  først  syntes  at  ville  have  Kongemagten,  netop  hørte 
med,  for  at  Han  kunde  blive  korsfæstet.  Thi  skal  der  i  Livets 
Forhold  ret  komme  Lidenskab,  og  i  Lidenskaben  Flamme,  maa  der 
Træk  til.  Men  Træk  er  Dobbeltbevægelse,  Krydsningen  af  to 
Luftstrøg.  Netop  det,  at  Jøderne  havde  fæstet  hele  deres  Opmærk- 
somhed paa  Ham,  saa  de  vilde  gjøre  Ham  til  Konge,  netop  det^ 
at  Han  selv  i  Begyndelsen  et  Øieblik,  som  det  syntes,  slog  ind  paa 
denne  Retning:  netop  det  blev  Braadden  i  Forbittrelsen,  blev  i 
Hadets  Rasen  det  Blodtørstige,  da  Han  saa  dog  ikke  vilde.  Han 
var  Tiden  i  høi  Grad  vigtig,  den  vilde  i  Ham  hellere  end  gjerne 
see  den  Forventede,  den  vilde  næsten  paanøde  Ham  det  og  tvinge 
ham  ind  i  Charakteren  —  men  at  saa  Han  ikke  vilde  være  det! 
Christus  var  den  Forventede,  og  dog  blev  Han  korsfæstet  af 
Jøderne,  og  blev  det  just,  fordi  Han  var  den  Forventede.  Han  var 
Samtiden  altfor  betydningsfuld,  til  at  her  kunde  være  Tale  om,  at 
lade  Ham  saadan  upaaagtet,  nei,  her  gjaldt  det  enten  —  eller, 
enten  elske  eller  hade.  Jøderne  vare  saaledes  indtagne  af  den 
Idee,  at  Han  maatte  være  den  Forventede,  at  de  ikke  kunde  ud- 
holde den  Tanke,  at  Han  ikke  vilde  tage  mod  al  den  tilbudne 
Herlighed.  Dette  vil  sige,  det  er  Verdens-Conflikten  mellem  to 
Forestillinger,  Øieblikkets  og  Evighedens,  om  hvad  der  skal  for- 
staaes  ved  »den  Forventede,  c  In  absiracio  er  Christus  Alle  den 
Forventede,  og  Han  er  det  evigt.  Men  nu  kommer  Conflikten. 
Det  selvsyge,  indbildske  Folk  vil  tage  sig  Ham  til  Indtægt  for 
deres  Egenkjerlighed:  Christus  skal  være  »den  Forventede,!  men 
redigeret  af  Øieblikket.  Ved  et  Øieblik  ligesom  at  give  efter, 
lokker  Han  denne  deres  Idee  til  at  blive  aabenbar  —  og  nu,  nu 
bliver  det  Skridt  for  Skridt  aabenbarere,  at  det  er  i  Evighedens 
Forstand  Han  er  den  Forventede.  Samtiden  har  derfor  vistnok, 
vildfarende  som  den  var  og  rasende  i  sin  Vildfarelse,  rasende  over 


syntes    at    ville    have    Kongemagten]  ved  Indtoget  i  Jerusalem  (Matth. 
21,  9).         »den  Forventede*]  Jvfr.  Matth.  11.  3. 

at  have  taget  feil  af  Ham,  rasende  over  at  have  villet  gjøre  En 
til  Konge,  der  forsmaaer  det,  rasende  over  at  have  gjort  den  Til- 
staaelse,  hvorledes  den  i  dens  Forstand  trængte  til  Ham  —  Sam- 
tiden har  vistnok  anseet  Christi  Liv  for  en  uhyre  hovmodig  Stolt- 
hed. Det  har  derfor  vistnok  for  Mange  ind  i  deres  ugudelige 
Vildfarelse  lydt  som  en  retfærdig  Nemesis,  disse  Ord:  min  Gud, 
min  Gud,  hvi  haver  Du  forladt  mig.  Men  ogsaa  alt  Dette  hører 
med  til  Jødernes  Skyld,  med  til  at  belyse  den  som  Ugudelighed, 
at  de  i  den  Grad  have  været  opmærksomme  paa  Christus,  at  her 
ikke  kan  være  Tale  om  almindelig  Misforstaaelse.  De  have  tvert- 
imod  seet  op  til  Ham,  villet  pege  paa  Ham,  villet  være  stolte  af 
Ham,  nu  ret  tilgavns  og  mere  end  nogensinde  foragte  alle  andre 
Folk  —  hvis  Han  blot  vilde  have  tjent  deres  Herskesyge.  Det  vil 
sige,  de  havde  fattet  Hans  uendelige  Overlegenhed.  Og  dog  vilde 
de  ikke  bøie  dem  under  Ham,  ikke  lære  af  Ham,  hvad  der  betræf- 
fende  »den  Forventede«  var  Sandhed;  de  vilde  herskesygt,  at  Han 
skulde  tjene  dem,  føie  deres  Lyst  —  for  saa  at  forgude  Ham,  en 
Forgudelse,  der  da  i  en  anden  Forstand  var  blevet  Selvforgudelse, 
idet  den  smigrede  deres  Herskesyge,  derved  ogsaa,  at  Han  jo  var 
bleven  dens  Invention.  Det  vil  sige,  de  havde  fra  Fædrene  For-^ 
udsætninger  nok,  og  de  havde  forstaaet  nok  til  at  kunne  forstaae 
Ham,  hvis  de  havde  villet,  men  de  vilde  ikke  forstaae  Ham.  Eet 
er  det,  naar  en  Tid  forhaaner  og  forfølger  en  Mand,  som  Tiden 
bogstavelig  ikke  kan  forstaae,  men  maae  ansee  for  gal.  Saaledes 
naar  Samtiden  forhaanede  Columbus;  thi  Samtiden  kunde  med  sin 
bedste  Villie  ikke  faae  det  i  sit  Hoved,  at  der  skulde  være  en 
anden  Verdensdeel.  Et  Andet,  at  en  Samtid  forstaaer  en  Mands 
uhyre  Overlegenhed,  just  er  forgabet  i  ham,  men  saa  frækt  (selv 
om  det  er  ved  Smiger)  vil  tiltrodse  sig,  at  han  skal  være  Det, 
den  vil  gjøre  ham  til  —  istedetfor  at  underordne  sig  ham  og  lære 
af  ham. 

d)  Man  kunde,  for  at  belyse  dette  Historiske,  vise,  hvorledes 
den  historiske  Situation,  menneskelig  talt,  maatte  bidrage  til  at  op- 
hidse Jøderne  imod  Christus.  Det  national-  og  religieus-stolte  Folk 
sukkede  bundet  i  foragtet  Trældom,  mere  og  mere  afsindigt  stolt;  thi 
den  Stolthed  er  den  afsindigste,  der  oscillerer  mellem  at  forgude  sig 
selv  og  at  foragte  sig  selv.  Landet  er  i  sin  Undergang;  alle  Ge- 
mytter beskjæftigede  med  Nationalitetens  Bekymring;  Alt  Politik 
indtil  Fortvivlelse.    Og  nu  Han,  han  som  kunde  have  hjulpet  dem, 


disse  Ord]  Matth.  27,  46.  oscillerer  vakler,  spiller. 

Han,  som  de  vilde  have  gjort  til  Konge,  Han,  af  hvem  de  havde 
haabet  Alt,  Han,  der  selv  et  Øieblik  ligesom  gav  Misforstaaelsen 
Medhold!  Og  nu,  just  nu  i  det  Øieblik  at  udtrykke,  og  saa  ræd- 
somt afgjørende  at  udtrykke,  at  Han  Intet,  Intet  havde  med  Politik 
at  skafTe,  at  hans  Rige  ikke  var  af  denne  Verden!  De  Samtidige 
maatte  jo,  forblindede  som  de  vare,  menneskelig  talt,  deri  see  det 
forfærdeligste  National-Forræderi.  Det  var  som  havde  Christus 
udsøgt  den  grelleste  Modsætning,  den  meest  forargende  Modsæt- 
ning, for  ret  at  vise  det  Evige,  Guds  Rige  —  i  Modsætning  til  det 
Jordiske.  Thi  naar  jordisk  Elendighed,  et  heelt  Folks,  Guds  ud- 
valgte Folks  Tilværelse  staaer  paa  Spil,  saa  det  gjælder  at  være 
eller  ikke-at-være,  saa  synes  det,  menneskeligt,  som  maatte  dette 
Spørgsmaal  først  og  fremmest  komme  i  Betragtning.  Modsætningen 
kan  ikke  være  mere  svælgende.  I  et  lykkeligt  Land  i  Freds-Tider 
er  det  Eviges  Modsætning  til  det  Jordiske  ikke  saa  stærk.  At  sige 
til  en  riig  Mand,  Du  skal  først  søge  Guds  Rige,  er  en  mild  Tale 
mod  denne  haarde,  denne,  menneskeligt,  oprørende,  at  sige  til  en 
Hungrende,  Du  skal  først  søge  Guds  Rige.  Altsaa,  det  var  jo, 
menneskeligt,  som  et  Forræderi  mod  Samtiden,  mod  Folket,  mod 
Folkets  Sag.  Og  derfor  krænkede  det  da  igjen  saa  dybt  denne 
dobbelte  Spydighed  af  den  stolte  Romer,  af  Pilatus :  at  sætte  denne 
Indskrift  paa  Korset  »Jødernes  Konget.  O,  det  var  dette  det  i 
Stolthed  fortvivlende  Folk  havde  ønsket  sig,  en  Konge  —  og  Han 
kunde  have  været  det.  Men  nu  lød  Spotten  dobbelt:  over  Ham, 
den  Korsfæstede,  at  kalde  Ham  »Konge,«  og  over  Jøderne  —  at 
kalde  Ham  »Jødernes  Konge,«  som  for  at  vise  Folket,  hvor  usselt 
og  afmægtigt  det  var. 

é)  Man  kunde,  for  at  belyse  dette  Historiske,  vise,  hvorledes 
den  Omstændighed,  at  det  Hele  foregaaer  i  Løbet  af  tre  Aar, 
menneskeligt  talt,  bidrager  til  at  motivere  Christi  Død.  Med  Farten 
af  det  første  Indtryk  af  det  Overordentlige  (at  ville  gjøre  Christus 
til  Konge)  styrter  Slægten  lige  til  den  modsatte  Yderlighed,  til  at 
slaae  ham  ihjel,  det  er,  fra  det  ligefremme  Udtryk  for  det  Over- 
ordentlige styrter  Slægten  til  det  omvendte  Udtryk  for  det  Over- 
ordentlige. Men  Tiden  er  ogsaa  i  en  vis  Forstand  Samtiden  saa 
knap  tilmaalt,  at  den  derved  bringes  i  en  exalteret,  fortumlet  Til- 
stand; der  mangler,  menneskeligt  talt,    en   Pause,    for  at  Samtiden 


Du    skal    ferst    soge    Guds    Rigej  jvfr.  Mattb.  6.  33.  denne   Ind- 

skrift] Matlh.  27,  37.  tre   Anr)  hertil  beregnede  mnn.   poo  Grundlog  af  Jo- 

hannesevangeliet, tidligere  almindelig  Jesu  olTentlige  Virksomhed. 

kunde  komme  til  at  puste  ud,  en  Pause  mellem  Misforstaael- 
sen,  at  Christus  var  den  jordisk  Forventede,  og  Forstaaelsen, 
at  han  var  Åand  og  Sandhed.  Havde  Christus  ikke  været  Sand- 
heden, havde  han  altsaa  kunnet  skaane  de  Samtidige,  afkjøle  lidt 
ved  Hjælp  af  Sandsebedrag,  Qernet  sig  med  behørige  Pauser,  for- 
deelt  sit  Liv  paa  tyve  Aar,  istedetfor  at  fortætte  det  i  tre  —  og 
havde  han  været  Menneske,  havde  han  vel  af  en  anden  Grund 
været  nødsaget  dertil  —  saa  var  han  dog,  menneskelig  talt,  maa- 
skee  ikke  bleven  ihjelslagen.  Men  i  denne  frygtelige  Anstrengelse 
af,  at  det  Guddommelige  hver  evige  Dag  er  tilstede,  i  denne  fryg- 
telige Anstrengelse  af,  i  saa  kort  Tid  at  skulle  gjennemgaae  de 
størst  mulige  menneskelige  Modsætninger  mellem  Ophøielse  og 
Fornedrelse,  i  denne  frygtelige  Anstrengelse  af  tre  Aar  i  Træk, 
uden  det  mindste  Mellemrum,  at  skulle  holdes  i  den  størst  mulige 
Spænding:  er  Slægten  som  ude  af  sig  selv  ~  og  raaber  nu  kors- 
fæst, korsfæst. 

f)  Dog  hvortil  alle  slige  Reflexioner,  som  maaskee  bortlede 
mit  Sinds  Opmærksomhed  fra  Hovedsagen:  Han  sagde  sig  selv  at 
være  Gud.  Det  er  nok,  her,  hvis  nogensinde  nogetsteds,  gjælder 
det  og  absolut:  enten  —  eller,  enten  falde  tilbedende  ned  eller 
være  med  at  slaae  Ham  ihjel,  eller  være  et  Umenneske,  i  hvem 
der  ikke  er  Menneskelighed,  som  end  ikke  kan  blive  opbragt,  naar 
et  Menneske  vil  udgive  sig  for  Gud. 

Men  med  alt  Dette  er  jeg  endnu  ikke  kommen  til  hiin  min 
Tvivl. 

5.  Min  Tvivl  lyder  saaledes:  hvor  kunde  den  Kjerlige  nænne 
at  lade  Menneskene  blive  saaledes  skyldige,  at  de  fik  Hans  Mord 
paa  deres  Samvittighed;  maatte  Han  ikke,  som  den  Kjerlige,  paa 
enhver  Maade  have  forhindret  det,  og  saa  hellere  givet  lidt  efter, 
Han  som  havde  det  let  nok,  hvert  Øieblik  han  vilde,  at  vinde  dem 
for  sig?  Thi  at  et  fortumlet  Menneske  strider  med  andre  Men- 
nesker saaledes,  at  han  anseer  dem  for,  hvad  de  jo  ogsaa  i  Sand- 
hed ere,  de  Stærkeste,  og  derfor  slet  ikke  tænker  paa  dem,  men 
ene  paa  at  værge  sig:  det  forstaaer  jeg.  Men  allerede  blot  et 
Menneske,  naar  han  har  Sandheden  paa  sin  Side  og  er  sig  dette 
bevidst,  maa  han  jo  i  den  Grad  føle  sig  stærk,  i  den  Grad  den 
Stærkere  ligeoverfor  de  Tusinde  og  Tusinde,  at  han  kun  uegentlig 
strider  med  dem,  at  al  deres  Modstand  blot  gjør  ham  veemodig, 
saa  hvad  der  især  beskjæftiger  ham,  er  Omsorgen  for  dem,  at  han 
kjerligt  seer  i  enhver  Henseende  paa  deres  Bedste.  Og  nu  Han, 
den  evig  Stærke,  hvad  kan  alle  Menneskers  Modstand  og  Angreb 
have  betydet  Ham?     Kan  Han  noget  Øieblik  have  været  bekymret 

for  sig  selv,  maa  Han  ikke  ene  have  været  bekymret  for  dem, 
Han,  den  Kjerlige?  Og  i  denne  Kjerlighedens  Bekymring  maa  jo 
netop  det  have  været  et  Moment:  om  det  dog  ikke  var  for  haardt 
mod  dem,  om  det  dog  ikke  var  muligt  at  forskaane  dem  for  det 
rædsomme  Yderste,  at  slaae  Ham  ihjel. 

6.  Dog  finder  jeg  nu  ingen  Vanskelighed  for  min  Tro.  Thi 
Han  var  ikke  blot  den  Kjerlige,  Han  var  Sandheden.  Og  for  Ham, 
den  Hellige,  var  Verden  den  onde,  den  syndige,  den  ugudelige. 
Her  kan  altsaa  i  al  Evighed  ikke  være  Tale  om  nogen  Eftergiven- 
hed, uden  at  den  eo  ip$o  er  Usandhed.  Dernæst,  Hans  Død  var 
jo  Forsoningen  og  gjør  altsaa  Fyldest  ogsaa  for  den  Skyld,  at 
korsfæste  Ham;  Hans  Død  har  tilbagevirkende  Kraft;  ja,  i  en  vis 
Forstand  maa  man  sige,  at  Ingen  er  kommen  saa  let  fra  at  slaae 
en  Uskyldig  ihjel,  som  just  Jøderne;  o,  evige  Kjerlighed:  Hans 
Død  er  Forsoningen  for  Hans  Død!  Endelig  var  han  intet  blot 
enkelt  Individ,  Han  forholder  sig  totalt  til  Slægten,  Hans  Død  er 
Forsoningen  for  hele  Slægten;  Slægtens  Bestemmelse  griber  her 
pludselig  ind  i  Forholdet  mellem  Ham  og  Jøderne. 

Saaledes  forstaaer  jeg  dette,  forstaaer  mig  i  at  troe.  Der  er 
som  en  Collision,  det  maa  vel  have  hørt  med  til  Hans  Sjelslidelse. 
I  Kjerlighed  vil  Han  døe  Forsoningens  Død;  men  for  at  Han  skal 
døe,  maa  den  medlevende  Slægt  blive  skyldig  i  et  Mord  —  hvad 
Han,  den  Kjerlige,  jo  saa  ubeskrivelig  gjerne  vilde  have  forhindret: 
men  forhindredes  det,  saa  l}lev  ogsaa  Forsoningen  umulig.  Ak,  og 
med  hvert  Skridt  Han  nærmede  sig  Maalet  for  sit  Liv:  at  lide 
Døden,  med  hvert  Skridt  kommer  dette  Forfærdelige  nærmere,  at 
den  medlevende  Slægt  maa  blive  saaledes  skyldig.  Dog  blev  Slæg- 
ten ikke  mere  skyldig  end  den  var  —  thi  Han  var  Sandheden; 
men  Slægten  blev  netop  lige  saa  skyldig  som  den  var  —  thi  Han 
var  jo  Sandheden;  Slægtens  Skyld  blev  blot  i  Sandheden  aabenbar. 
Og  paa  den  medlevende  Slægt  tør  man  vel  anvende  Christi  Ord 
»mene  I,  at  hine  Galilæer  vare  mere  skyldige«:  den  medlevende 
Slægt  er  ikke  mere  skyldig  end  enhver  anden,  det  er  »Slægtens« 
Skyld,  der  bliver  aabenbar.  Han  vil  altsaa  sin  Død;  dog  er  Han 
ikke  Skyld  i  sin  Død,  thi  det  er  Jøderne  der  sloge  Ham  ihjel  — 
og  dog  vil  Han  jo  døe  Forsoningens  Død,  og  med  den  Hensigt 
kom  Han  til  Verden.     Han    har    i    ethvert  Øieblik    havt   det  i   sin 


Christi  Ord]  Luc.  13,  2  (»meae  I  at    disse  Galilæer   vare  Syndere   fremfor 
alle  Galllæer?t). 

Magt  at  forhindre  sin  Død,  ikke  blot  guddommeligt  (ved  Hjælp  af 
de  tredive  Legioner  Engle)  men  menneskeligt;  thi  Jøderne  vilde 
hellere  end  gjerne  i  Ham  see  den  Forventede,  endnu  i  det  sidste 
Øieblik  har  Han  havt  denne  Mulighed  for  sig  —  men  Han  er 
Sandheden.  Han  vil  sin  Død;  dog  gjælder  her  ikke,  hvad  menne- 
skeligt gjælder,  at  det  er  at  friste  Gud.  Hans  fri  Beslutning,  at 
ville  døe,  er  i  evig  Overeensstemmelse  med  Faderens  Villie.  Naar 
et  Menneske  vil  sin  Død,  da  er  det  at  friste  Gud,  fordi  intet  Men- 
neske tør  formaste  sig  til  en  saadan  Overeenskomst  med  Gud. 

7.  Saaledes  forstaaer  jeg  mig  selv  i  at  troe.  For  Ham  knæler 
jeg  tilbedende,  som  et  Menneske,  eller  som  en  Spurv,  eller  som 
mindre  end  Intet.  Jeg  veed  og  vel,  hvad  jeg  gjør,  og  jeg  veed,  at 
jeg  aldrig  har  knælet  for  noget  Menneske.  Men  jeg  forstaaer  mig 
selv  1  at  troe.  Og  vilde  saa  en  lille  Pige,  der  i  mig  saae  et  Ind- 
begreb af  al  mulig  Viisdom  og  Dybsind,  sige  til  mig  »kan  Du  be- 
gribe det,  eller  dog  Noget  deraf,  eller  dog  skimte  en  Smule?«  saa 
vilde  jeg  svare  >nei,  min  Pige,  ikke  mere  end  en  Spurv  kan 
begribe  mig. c  At  troe  er  at  troe  det  Guddommelige  og  Menne- 
skelige sammen  i  Christo.  At  begribe  Ham  er  at  begribe  Hans 
Liv  menneskeligt.  Men  at  begribe  Hans  Liv  menneskeligt  er 
saa  langt  fra  at  være  mere  end  at  troe,  at  det,  hvis  der  derhos 
ikke  troes,  er  at  tabe  Ham,  da  Hans  Liv  er,  hvad  det  er  for 
Troen,  det  guddom m el ig-menneskelige.  Jeg  kan  forstaae  mig 
selv  i  at  troe;  jeg  kan  forstaae  mig  selv  i  at  troe,  medens  jeg  der- 
hos i  en  relativ  Misforstaaelse  kan  begribe  dette  Livs  menneskelige 
Side:  men  begribe  Troen,  eller  begribe  Christum  kan  jeg  ikke;  jeg 
kan  tvertimod  forstaae,  at  det,  heelt  og  holdent  at  kunne  begribe 
Hans  Liv  er  det  absoluteste,  tillige  en  blasphemisk  Misforstaaelse. 
See,  dersom  det  derfor  kom  an  paa  legemlig  Styrke,  saa  vilde  jeg 
bede  Gud  at  give  mig  den;  og  da  det  ikke  er  saa,  vil  jeg  bede 
Gud  (jeg  tør  og  love  ham,  at  det  betroes  en  Redelig),  at  han  vil 
give  mig  Aandskræfter  til  at  knuse  al  den  Indbildskhed,  der  for- 
meentligen  vil  begribe,  at  knuse  den,  eller  at  styrte  den  ned  i 
Uvidenheden,  der  hvor  jeg  selv  er  —  tilbedende. 


de  tredive  Legioner]  MaUh,  26,  53  (»mere  end  12  Legioner«). 

1.  Præsten,  collectiv  forstaaet,  prædiker  jo  om  hine  Herlige, 
der  oiTrede  deres  Liv  for  Sandheden.  I  Reglen  anlager  Præsten 
vel,  at  der  Ingen  er  tilstede  i  Kirken,  som  kunde  falde  paa  at 
vove  noget  Saadant.  Naar  han  da  ved  privat  Kjendskab  til  Menig- 
heden som  Sjelesørger  har  tilstrækkelig  forsikkret  sig  derom,  saa 
præker  han  frisk  væk,  han  ordentlig  declamerer  og  aftørrer  Sveden. 
Hvis  der  den  næste  Dag  kom  hjem  til  Præsten  et  af  disse  beslut- 
tede Mennesker,  som  ikke  declamere,  en  stille,  beskeden,  maaskee 
uanseelig  Mand,  der  meldte  sig  som  Den,  hvem  Præsten  havde 
revet  hen  ved  sin  Veltalenhed,  saa  han  nu  havde  besluttet  at  offre 
Livet  for  Sandheden;  hvad  saa?  Saa  vilde  Præsten  vel  godmodig 
tale  saaledcs:  Ih,  Gud  Fader  bevares,  hvor  falder  De  paa  Sligt; 
reis,  adspred  Dem,  tag  et  Laxativ.  Og  dersom  da  denne  uansee- 
lige Mand,  uforandret  stille,  beskedent  fæstede  sit  Blik  paa  ham, 
og  med  dette  Blik  fæstet  paa  ham  vedblev  at  tale  om  sin  Beslut- 
ning, men  i  de  beskedneste  Udtryk,  som  en  besluttet  Mand  gjcrne 
gjør:  saa  vilde  Præsten  vel  tænke,  gid  det  Menneske  var  langt 
borte.  —  Eller  dersom  det  dog  var  en  dygtigere  Præst,  han  kom 
til,  saa  vilde  denne  vel  tale  alvorligt  med  ham,  see  at  faae  at  vide, 
hvem  han  havde  for  sig,  og,  hvis  han  fandt  Sandheden  i  Manden, 
da  ære  hans  Mod. 

Men  mit  Problem  kom  slet  ikke  paa  Omtale:  har  et  Menneske 
Lov  til  at  lade  sig  slaae  ihjel  for  Sandheden?  Eet  er  det 
jo:  har  jeg  Mod  til  det;  noget  ganske  Andet:  har  jeg  Lov  til 
det?  Som  der  paa  et  Thermometer  er  en  Plus-  og  en  Minus- 
Scala,  saaledes  er  der  ogsaa  i  det  Dialektiske  en  ligefrem  Scala  og 
en  Omvendthedcns  Scala.    Men  saaledes  omvendt  seer  man  sjeldent 


71 

eller  aldrig  det  Dialekliske  benyttet  i  Menneskenes  Tænkning  over 
det  at  handle  i  Livet;  man  kommer  ikke  til  det  egentlige  Problem. 
Menneskene  kjende  fordetmeste  kun  det  ligefremme  Dialektiske. 
Oftere  har  jeg  læst  store  philosophiske  Værker,  hørt  Forelæsninger 
fra  Begyndelsen  til  Enden;  det  er  ogsaa  forekommet  mig  hele 
Tiden  under  Læsningen  og  under  Foredraget  at  jeg  forstod  Udvik- 
lingen —  kun  faldt  det  mig  af  og  til  paa:  det  var  en  uhyre  lang 
Indledning,  hvor  vil  Forfatteren  eller  Docenten  blive  færdig.  Men 
hvad  skeer:  Bogen  er  ude,  Forelæsningen  forbi  —  og  hvad  mere 
er,  Gjenstanden  skal  nu  tillige  fuldkommen  være  forklaret  og  ud- 
tømt. Og  jeg,  som  troede,  at  vi  nu  skulde  til  at  begynde,  jeg  kan 
naturligviis  saa  ikke  forstaae  det  Mindste  af  hvad  jeg  dog  meente 
at  forstaae.  Saalcdes  i  dette  Tilfælde.  Man  taler  om  hvad  Mod 
der  hører  til  for  at  offre  sit  Liv  i  Sandhedens  Tjeneste,  man  frem- 
stiller alle  Farerne,  man  lader  de  Fleste  gyse  tilbage  for  dem,  kun 
han,  den  Modige,  gaaer  i  dem,  endeligen  i  Dødens  Fare,  han  be- 
undres ~  Amen! 

Og  her  netop  begynder  jeg,  ikke  ved  hans  Død,  det  var  bag- 
efter, men  ved  den  Antagelse,  at  i  Henseende  til  Mod  er  Alt  i  sin 
Orden  og  Rigtighed.  Nu  begynder  jeg:  har  et  Menneske  Lov  til 
at  lade  sig  slaae  ihjel  for  Sandheden? 

2.  Naar  en  Mand  bliver  ihjelslagen  for  Sandheden,  saa  maa 
der  jo  være  Nogle,  som  slaae  ham  ihjel,  det  er  da  vel  klart  nok. 
Min  Antagelse  er,  det  maa  ikke  glemmes,  at  det  virkelig  er  for 
Sandhedens  Skyld  han  ihjelslaaes.  Det  kan  til  sine  Tider  være  en 
Regjering,  geistlig  eller  verdslig,  der  gjør  det,  til  andre  Tider 
Mængden.  Det  kan  stundom  ogsaa  skee  efter  Lov  og  Dom;  men 
er  det  vist,  hvad  jeg  jo  antager,  at  det  er  for  Sandheden,  han 
bliver  ihjelslagen,  saa  hjælper  det  kun  lidt  med  Lov  og  Dom,  thi 
hvad  er  Lov  og  Dom  uden  Sandhed!  Altsaa,  De,  der  slaae  ham 
ihjel,  de  faae  et  Mord  paa  deres  Samvittighed.  —  Har  jeg  nu  Lov 
til  det,  eller  har  et  Menneske  Lov  til  for  Sandhedens  Skyld  at  til- 
lade Andre  at  blive  skyldige  i  et  Mord?  Er  min  Pligt  mod 
Sandheden  saaledes,  eller  byder  min  Pligt  mod  mine  Med- 
mennesker mig  ikke  heller  at  give  lidt  efter?  Hvor  langt  gaaer 
min  Pligt  mod  Sandheden  og  hvor  langt  min  Pligt  mod  Andre? 

De  Fleste  forstaae  vel  ikke,  hvorom  jeg  taler.  De  tale,  i  For- 
hold til  en  Medlevende,  om  det  Ubesindige  i  at  vove  sig  i  Kast 
med  Magter,  som  kunne  slaae  Een  ihjel,  de  beundre  den  Afdøde, 
der  har  havt  dette  Mod.  Men  derom  taler  jeg  slet  ikke.  Jeg  an- 
tager, at  dette  er  i  sin  Orden,  at  den  Tænkte  Intet  mangler  mindre 
end  Mod,  jeg  taler  heller  ikke  om  det  Ubesindige  i  at   vove   sig   i 

Kast  med  Magier,  som  kunde  slaae  En  ihjel.  Jeg  taler  om  en  ganske 
anden  Magt,  der,  hvis  den  slaaer  ihjel,  for  evigt  ihjelslaaer,  jeg  taler 
om  en  ganske  anden  Magt,  han  maaskee  ubesindigt  vover  sig  i  Kast 
med,  om  Ansvaret:  har  et  Menneske  Lov  til  at  gaae  saa  vidt,  har 
han,  selv  om  han  har  Ret,  og  Sandheden  paa  sin  Side,  Lov  til  at 
gjøre  Andre  saaledes  skyldige,  har  han  Lov  til  at  tage  en  saadan 
Straf  over  Andre?  Thi  det  er  jo  let  nok  at  see,  at  just  i  det 
Øieblik,  de  mene  at  straffe  ham  ved  at  slaae  ham  ihjel,  straffer 
han  dem  rædsomt  ved  at  lade  dem  blive  skyldige  i  at  slaae  ham 
ihjel.  Der  er  næsten  intet  Forhold  mellem  dette:  at  blive  uskyl- 
digt slaaet  ihjel,  den  Smule  Lidelse  —  og  saa  den  Forbrydelse,  at 
have  slaget  en  Uskyldig  ihjel,  der  leed  for  Sandheden.  —  De  Fleste 
tænke  som  saa:  dertil  fordres  Kraft,  det  er  at  være  stærk,  at  have 
Mod  til  at  lade  sig  slaae  ihjel;  lad  dem,  der  gjøre  det,  dem,  der 
slaae  ham  ihjel,  om  hvad  de  gjøre.  Selv  Den,  der  seer  adskilligt 
dybere  end  de  Fleste,  selv  en  væsentlig  Ironiker  tænker  vel  med 
uforfærdet  Vittighed  saaledes:  hvad  kommer  det  mig  ved,  at  jeg 
bliver  slagen  ihjel  —  det  vedkommer  »egentligenc  kun  dem,  som 
gjøre  det.  Men  derom,  eller  saaledes  taler  jeg  ikke,  jeg  taler  om 
noget  ganske  Andet,  som  dog  maaskee  fordrer  mere  Kraft  og 
ganske  anderledes  betegner  den  Stærke:  med  Mod  til  at  lade  sig 
slaae  ihjel,  med  Ataraxie  til  at  fatte  hiint  dybsindige  Ironiske, 
kjerligt  at  bekymres  for  de  Andre,  for  dem,  der,  hvis  man 
skal  blive  slagen  ihjel,  maae  blive  skyldige  i  at  slaae  En  ihjel. 
Jeg  taler  om:  med  Mod  til  at  lade  sig  slaae  ihjel  i  Frygt  og 
Bæven  at  bekymres  for  sit  Ansvar.  Har  nemlig  et  Menneske 
virkelig,  i  Forhold  til  Andre,  afgjørendc  Sandheden  paa  sin  Side 
(og  det  maa  han  jo  have,  hvis  der  skal  være  Tale  om  at  blive 
ihjelslagen  for  Sandheden),  saa  er  han  ogsaa  afgjørende  den  Over- 
legne. Og  hvad  er  Overlegenhed?  Det  er,  i  samme  Grad  som 
Overlegenheden  er  større  og  større,  det  mere  og  mere  forøgede 
Ansvar.  Thi  det  er  just  ingen  magelig  Sag  i  Sandhed  at  være 
den  Overlegne,  det  er,  i  Sandhed  at  være  det,  og,  hvad  deri  ligger, 
sandt  at  forslaae  sig  selv  i  at  være  det. 

Altsaa  har  jeg,  har  et  Menneske  Lov  til  at  lade  sig  slaae  ihjel 
for  Sandheden? 

3.  Sjeldent  falder  det  vel  et  Menneske  ind  at  beskjæftige  sig 
med  den  Tanke:  at  være  villig  til  at  offre  sit  Liv  for  Sandheden. 
Enhver  derimod  har  jo  ofte  hørt  og  læst  om  hine  Herlige,  som, 
saa  siges  der,  gjorde  det.  Man  betragter  altsaa  kun  det  Forbi- 
gangne; deraf  vel  den  bagvendte  Tankegang.  Ordenlligviis  antages 
formodentligen,  at  det  er  gaaet  saaledes  til.     En   Mand   har   udtalt 

een  eller  anden  Sandhed,  dristigt,  behjertet.  Han  selv  har  mindst 
tænkt  paa,  at  denne  Tale  skulde  føre  ham  til  Døden.  Men  saa, 
saa,  ja  man  veed  ikke,  hvordan  det  egentligen  gik  til,  saa  staaer 
han  pludseligen  og  er  dømt  fra  Livet  —  og  saa  døer  han  for 
Sandheden.  Det  Hele  er  altsaa  Begivenhed,  blot  Begivenhed.  Her 
bliver  slet  ingen  Plads  for  (hvad  der  svarer  til  »Ansvaret«)  den 
frie  Medvirken  i  sin  egen  Død,  hvilket  er  den  egentlige  Sig- 
Offren  for  Sandheden.  Han,  den  Ihjelslagne,  er  den  Lidende,  ikke 
den  i  ethvert  Øieblik  frit  Lidende,  der,  fra  Begyndelsen  af  og  saa 
Skridt  for  Skridt  frit  samtykker  i  at  ville  lide,  uagtet  han  hvert 
Øieblik  har  det  i  sin  Magt  at  forhindre  det,  har  det  i  sin  Magt, 
ved  at  slaae  lidt  af  paa  Sandheden,  endog  at  blive  den  Beundrede. 
Men  de  Fleste  have  ingen  Forestilling  om  hvad  Overlegenhed  er, 
og  om  hvilken  Overlegenhed  det  maa  være,  at  have  Sandheden 
paa  sin  Side,  ingen  Forestilling  om  Selvbestemmelsens  Frihed  i 
den  frit  Lidende,  ved  hvilken  han  er  Medvirkende  i  sin  Død  og  i 
at  lade  de  Andre  faae  den  Skyld  paa  deres  Samvittighed,  at  slaae 
ham  ihjel.  Man  lader  Menneske  staae  ligeoverfor  Menneske  i  et 
udvortes  Forhold:  de  Andre  slaae  ham  ihjel.  Dog  saaledes  er 
aldrig  Nogen  bleven  offret  for  Sandheden.  Er  han  bleven  offret, 
saa  har  han  ogsaa  (just  fordi  Frihed  og  Selvbestemmelse  ere  uad- 
skillelige fra  at  ofTres,  og  Ansvar  uadskilleligt  fra  Frihed  og  Selv- 
bestemmelse) forstaaet,  at  han  havde  det  i  sin  Magt,  at  forhindre 
sin  Død,  og  alisaa,  at  han  havde  det  Ansvar,  at  lade  Andre  blive 
skyldige  i  hans  Død. 

Det,  der  overhovedet  beskjæftiger  Menneskene  mindst,  er  just 
hvad  der  beskjæftiger  mig  meest:  Begyndelsen  —  Resten  bryder 
jeg  mig  ikke  stort  om,  især  ikke  stort  om  hvad  der  hænder. 
Jeg  kan  ikke  beskjæflige  mig  med  Noget  uden  som  Nærværende, 
og  maa  altsaa  spørge:  hvorledes  kom  det  Menneske  til  at  begynde? 
Det  er  af  Begyndelsen  jeg  skal  lære  Noget.  Kun  af  hvad  han  har 
gjort,  og  hvorledes  han  har  gjort  det,  kan  jeg  lære:  det  maa  jeg 
altsaa  vide  fra  Begyndelsen  af;  af  hvad  der  er  hændet  et  Menneske 
kan  jeg  Intet  lære. 

Jeg  tænker  mig  altsaa  et  Menneske,  der  har  netop  lige  saa 
megen  Reflexion,  som  han  har  Mod  og  Begeistring.  En  Saadan 
maa  altsaa,  idet  han  begynder,  gjøre  sig  Rede  for,  hvortil  dette 
kan  føre.  Han  maa  forstaae  sig  selv  i,  at  hvis  det  skulde  blive 
hans  —  nei,  ikke  hans  Skjebne,  thi  det  bliver  det  ikke;  bliver 
han  ihjelslagen  for  Sandheden,  er  det  hans  Valg.  Han  maa  altsaa 
forstaae  sig  selv  i  at  være  frit  Medvirkende  i  sin  Død;  han  maa 
forstaae  sig  i  det  Ansvar,  han  paatager  sig,    hvori  ogsaa   er  inde- 

holdt  det  Omspurgte,  Ansvaret  for  at  lade  Andre  blive  skyldige  i 
hans  Død.  Der  maa  i  hans  Liv  i  Særdeleshed  komme  et  Øieblik, 
hvor  han  siger  til  sig  selv:  tskruer  jeg  nu  det  Sandes  Bestemmelse 
end  høicrc  op,  saaledes  som  den  I  Sandhed  er  for  mig,  saa  fører 
det  mig  til  Døden,  det  maa  ende  med,  at  enten  Regjeringen  eller 
Folket  (hvilken  af  disse  tvende  Magter  han  nu  forholder  sig  til) 
slaae  mig  ihjel.« 

Her  er  Problemet:  har  han  Lov  dertil.  De  Fleste  ville  van- 
skelig faae  Øie  paa  det,  de  ville  i  Forhold  til  en  Medlevende  dadle 
hans  Stridighed,  at  han  saa  haardnakket  bliver  ved,  i  Forhold  til 
en  Afdød  beundre,  at  han  saa  udholdende  vedblev.  Jeg  spørger: 
har  han,  har  et  Menneske  Lov  at  lade  sig  slaac  ihjel  for  Sandheden? 

4.  »Han  er  selv  Skyld  i  sin  Død«,  saaledes  sige  de  Med- 
levende om  En,  der  ofTrer  sit  Liv  for  Sandheden.  Dette  er  just 
hvad  der  beskjæftiger  mig.  Der  er  mangen  Mand  bleven  slagen 
ihjel,  Mangen  er  falden  ned  fra  et  Stillads  o.  s.  v.  —  men  Ingen 
har  offret  sit  Liv  for  Sandheden,  uden  at  han  selv  har  været 
Skyld  deri.  Og  dog,  dersom  han  har  offret  sit  Liv  for  Sandheden, 
har  han  jo  i  ædleste  Forstand  været  Uskyldig. 

Men  er  han  »selv  Skyld  i  sin  Død,«  saa  er  her  ogsaa  Bevidst- 
heden om,  hvilken  Brøde  han  lod  de  Andre  gjøre  sig  skyldige  i  — 
og  nu  spørger  jeg:  har  jeg  Lov  dertil,  har  et  Menneske  Lov  til 
at  gjøre  det  for  Sandhedens  Skyld,  er  det  ikke  en  Grusomhed 
mod  de  Andre?  De  Fleste  see  vanskeligt  mit  Problem.  Man  taler 
om,  at  det  er  grusomt  at  slaae  ham,  den  Uskyldige  ihjel  —  men 
jeg  spørger:  var  det  ikke  grusomt  af  ham,  eller  er  det  ikke  gru- 
somt af  ham  mod  de  Andre,  at  lade  Sagen  komme  dertil,  at  de 
sloge  eller  at  de  slaae  ham  ihjel? 

5.  Hvad  opnaaer  et  Menneske  ved  at  blive  offret  for  Sand- 
heden, eller  for  at  udtrykke  det  i  mit  Problems  Form,  ved  at  lade 
Andre  blive  skyldige  i  at  slaae  ham  ihjel  for  Sandheden?  1)  Han 
opnaaer  at  blive  sig  selv  tro,  at  opfylde  absolut  sin  Pligt  mod 
Sandheden.  2)  Fremdeles  opnaaer  han,  maaskee  at  virke  opvæk- 
kende ved  sin  uskyldige  Død,  og  saaledes  at  hjælpe  Sandheden  til 
at  seire.  Det  er  ganske  vist,  at  naar  Menneskene  have  forhærdet 
sig  mod  Sandheden,  da  gives  der  intet  Middel,  der  saaledes  skaffer 
den  Indgang,  som  at  de  faae  Lov  at  slaae  Sandhedens  Vidne  ihjel. 
Just  i  det  Øieblik,  Usandheden  har  aflivet  ham,  bliver  den  bange 
for  sig  selv,  for  hvad  den  har  gjort,  afmægtig  ved  sin  Seier,  hvil- 
ken netop  er  Usandhedens  Nederlag;  den  bliver  svag,  nu  den  ikke 
mere  har  ham  at  stride  med.  Thi  netop  hans  Modstand  gav 
Usandheden  Kræfter;  i  sig  selv  har  den   ingen    Magt,    hvilket    nu 

bliver  aabenbart,  og  stærkest,  meest  ironisk,  aabenbart  derved,  at 
deo  ikke  leed  Nederlaget,  men  at  den  seirede,  saa  —  Seiren  viser, 
hvor  afmægtig  den  er.  Thi  naar  En  lider  et  Nederlag,  saa  seer 
man  ikke  ganske,  hvor  svag  han  er;  man  seer,  hvor  stærk  den 
Anden  er.  Men  naar  En  seirer  —  og  saa  synker  afmægtig  sammen, 
saa  seer  man,  hvor  svag  han  er  og  var  —  og  hvor  stærk  den 
Anden  var,  han,  som  narrede  ham  til  at  seire  paa  den  Maade, 
narrede  ham  til  at  blive  knuset,  som  intet  Nederlag  kunde  knuse 
ham.  3)  Endeligen  vil  hans  Død  for  Sandhedens  Skyld  staae  som 
et  opvækkende  Forbillede  for  følgende  Slægter. 

Men  nu  dem,  der  sloge  eller  slaae  ham  ihjel,  kan  Sandheds- 
Vidnets  Død  gjøre  Noget  for  at  tage  Skylden  fra  dem,  har  Sand- 
heds-Vidnets Død  tilbagevirkende  Kraft?  Nei,  det  havde  kun 
Christi  Død,  thi  Han  var  mere  end  Menneske  og  forholdt  sig  til 
hele  Slægten.  Og  selv  om  det,  at  de  blive  skyldige  i  hans  Død, 
hjalp  dem  til  at  blive  opmærksomme  paa  Sandheden:  deres  Skyld 
bliver  jo  uforandret,  maa  vel  nu  kun  vise  sig  større.  Har  jeg  da 
Lov  til  at  bruge  et  saa  voldsomt,  et  saa  rædsomt  Opvækkelses- 
Middel?  —  De  Fleste  see  vanskeligt  Problemet.  Man  taler  om  det 
Rædsomme  i  at  anvende  Livsstraf  for  at  tvinge  en  Mand  til  at 
antage  Sandheden.  Men  jeg  taler  om  det  Rædsomme:  at  lade  en 
Mand  eller  en  Samtid  blive  sk^idig  i  at  slaae  mig  ihjel,  for  paa 
den  Maade  at  opvække  ham  eller  den  til  at  antage  Sandheden. 
Er  dette  Sidste  ikke  en  langt  ansvarligere  Operation  end  det 
Første? 

6.  Kan  Sandheden  fritage  for  ethvert  Ansvar  i  Henseende  til 
den  Skyld,  at  lade  Andre  blive  skyldige  i  at  slaae  En  ihjel  for 
Sandheden?  Ja,  hvorfor  ikke.  Men  (og  nu  vender  jeg  Spørgs- 
maalet  anderledes  end  i  det  Foregaaende,  hvor  jeg  derfor  betviv- 
lede dette:  ja)  kan  jeg  eller  kan  et  Menneske  i  Forhold  til  andre 
Mennesker  antages  i  den  Grad  at  være  i  Besiddelse  af  Sandheden? 
Thi  med  Christus  var  det  en  anden  Sag,  Han  var  »Sandheden«. 

Gives  der  for  det  ene  Menneske  i  Forhold  til  andre  Men- 
nesker —  stridende  —  en  absolut  Pligt  mod  Sandheden?  Istedet- 
for  at  svare  maa  jeg  udtrykke  Svaret  i  et  nyt  Spørgsmaal,  der 
tillige  vender  Sagen  anderledes,  end  da  jeg  spurgte:  har  et  Men- 
neske, selv  om  han  har  Ret,  og  Sandheden  paa  sin  Side,  Lov  til 
at  lade  Andre  gjøre  sig  skj'ldige  i  et  Mord  (cfr.  2).  Spørgsmaalet 
er:  kan  det  ene  Menneske  i  Forhold  til  andre  Mennesker  antages 
at  være  absolut  i  Besiddelse  af  Sandheden?  Thi  hvis  ikke,  er  det 
jo  en  Selvmodsigelse  med  den  absolute  Pligt  mod  Det,  jeg  ikke 
absolut  er  i  Besiddelse  af. 


76 

7.  Dog  saa  kan  jo  Sandheds-Vidnet,  naar  han  seer,  at  nu  er 
Øieblikket  indtraadt,  at  det  bliver  hans  Død,  saa  kan  han  jo  fra 
det  Øieblik  af  tie.  Har  han  Lov  til  det?  Har  han  ikke  den 
Pligt  mod  Sandheden,  at  tale  —  hvad  det  end  skal  koste?  De 
Fleste  ville  vistnok  forstaae  dette  modsat  af,  som  jeg  forstaaer  det 
De  forstaae  dette  >hvad  det  end  skal  kostet  om  Villighed  til  at 
ofTre  Livet;  jeg  forstaaer  det  om,  at  det  skal  koste  det  at  lade 
Andre  blive  skyldige  i  et  Mord.  Har  han  Lov  til  at  tie?  Og  sæt 
nu  man  tvang  ham  til  at  tale  —  naar  han  saa  veed,  at  Sandheden, 
hvis  han  siger  den,  vil  blive  hans  Død  eller  rettere  vil  bevirke, 
at  de  Andre  blive  skyldige  i  at  slaae  ham  ihjel:  har  han  saa  Lov 
til  at  sige  en  Usandhed?  Og  er  han  saa  aldeles  uden  Ansvar, 
fordi  jo  de  Andre  tvang  ham  dertil,  altsaa  fordi  de  selv  tvang 
ham  til  at  lade  dem  blive  skyldige  i  at  slaae  ham  ihjel? 

8.  Men  saa  kunde  han  jo,  fra  det  Øieblik  han,  fordi  han  har 
de  Andre  i  sin  Magt,  forudseer,  at  deres  Striden  maa  ende  med, 
at  de  slaae  ham  ihjel:  saa  kan  han  jo  gjøre  noget  Andet.  Thi 
at  det  er  ham,  der  har  de  Andre  i  sin  Magt,  er  det  Sande.  De 
Fleste  forstaae  det  omvendt,  at  det  er  de  Andre,  de  Stærke,  der 
have  ham  i  deres  Magt;  men  dette  er  et  Sandsebedrag.  Sandheden 
er  altid  den  Stærkeste;  og  han  har  dem  just  i  sin  Magt  ved  at 
kunne  tvinge  dem  til  at  slaae  ham  ihjel,  fordi  han  er  den  Frie, 
veed,  at  de  Ufrie  ere  saaledes  i  Usandhedens  Magt,  at  de  maae 
slaae  ham  ihjel,  hvis  han  siger  det  Sande  saaledes  og  saaledes. 
Altsaa  han  kunde  gjøre  noget  Andet,  han  kunde  sige  til  dem:  »jeg 
beder  og  besværger  Eder  ved  Alt  hvad  helligt  er,  giver  efter.  Jeg 
kan  det  ikke,  mig  forpligter  Sandheden,  mig  tvinger  Sandheden  — 
det  Eneste,  som  tvinger  mig.  Men  jeg  seer,  at  det  bliver  min  Død, 
jeg  seer,  at  jeg  altsaa  bliver  Skyld  i  den  Skyld,  som  I  faae  paa 
Eder,  at  slaae  mig  ihjel.  Og  denne  min  Skyld  vil  jeg  bede,  ja 
trygle  mig  fri  for;  thi  den  frygter  jeg  —  Døden  ikke.«  Men  naar 
de  saa  ikke  kunne  forstaae  ham,  er  han  saa  angerløs,  at 
han  lod  dem  blive  skyldige?  —  Eller  han  kunde  sige:  »jeg  lægger 
Ansvaret  paa  Eder  for  den  Skyld,  jeg  paa  en  Maade  faaer  derved, 
at  jeg  lader  Eder  blive  skyldige  i  min  Død.«  Er  han  saa 
angerløs? 

9.  Altsaa:  »naar  de  saa  ikke  kunne  forstaae  ham.«  Eller 
har  et  Menneske  Lov  til  at  sige:  de  ville  ikke  forstaae  mig?  Thi 
dette  havde  Christus  Lov  til.  For  Ham,  den  Hellige,  Sandheden, 
var  Modstanden  Ugudelighed.  Desuden  Han,  der  var  Gud  og 
skuede  i  Hjerterne,  Han  vidste  tillige,  hvor  stor  deres  Skyld  var, 
Han,  for  hvem  Intet  var  skjult.  Han  vidste,  at  de  ikke  vilde  for- 

staae  Ham,  saa  altsaa  hvad  Skyld  de  bleve  aabenbart  skyldige  i, 
var  evig  nøiagtigt  svarende  til  hvad  Skyld  der  boede  i  dem.  Men 
har  et  Menneske  i  Forhold  til  andre  Mennesker,  naar  det  gjælder 
denne  Yderlighed  at  lade  sig  slaae  ihjel,  har  han  Lov  til  at  sige: 
de  ville  ikke  forstaae  mig,  deres  Misforstaaelse  er  Ugudelighed? 
Kan  et  Menneske  skue  ind  i  Andres  Hjerter  og  see?  Det  kan 
han  jo  dog  vel  ikke;  men  altsaa  kan  han  jo  heller  ikke  med  Be- 
stemthed vide,  at  Grunden  til  deres  Modstand  er  den,  at  de  ikke 
ville  forstaae  ham.  Altsaa,  tør  et  Menneske,  naar  Sagen  er 
kommen  til  den  Yderlighed,  at  lade  dem  blive  skyldige  i  at  slaae 
ham  ihjel,  tør  han  sige:  de  ville  ikke  forstaae  mig? 

Eller  er  det  Dialektiske  i  Forholdet  mellem  Menneske  og 
Menneske  ikke  saaledes  relativt  (just  fordi  intet  Menneske  er  det 
Absolute),  at  det  slaaer  om,  og  det  at  de  ville  slaae  ham  ihjel  be- 
tyder ham,  at  han  bør  tvivlende  vende  sig  mod  sig  selv,  tvivle 
om  han  da  virkelig  har  Ret,  har  Sandheden,  siden  de  Andre 
(hvilke  jo  dog  i  Henseende  til  Sandheden  qua  Mennesker  ikke 
kunne  være  absolut  forskjellige  fra  ham)  ville  slaae  ham  ihjel? 
Bør  han  ikke  i  ethvert  Tilfælde  standse  det  polemiske  Forhold, 
og  anvende  ethvert  tilladeligt  Middel  for  at  vinde  dem  for  Sand- 
heden? —  Men  naar  saa  dette  mislykkes,  som  jo  ofte  just  Mildhed 
i  Stridens  Hede  er  som  Olie  i  Hden,  Forsonlighedens  Forsøg  det 
meest  Ophidsende  —  hvad  saa? 

Er  al  Vildfarelse  kun  Uvidenhed,  eller  er  der  den  Vildfarelse, 
som  er  Synd?  Men  hvis  saa  er,  er  den  det  da  ogsaa  i  Forholdet 
mellem  Menneske  og  Menneske;  thi  at  den  i  Forholdet  mellem 
Christus  og  Menneske  var  det,  er  jo  noget  ganske  Andet. 

Det  Usande  i  Socrates  Adfærd  var,  at  han  var  Ironiker,  at 
han,  som  naturligt,  ingen  Forestilling  havde  om  den  christelige 
Kjerlighed,  der  just  kjendes  paa  Ansvarets  Bekymring,  Ansvaret  i 
Forhold  til  de  Andre,  medens  han  meente  intet  Ansvar  at  have 
paa  de  Samtidiges  Vegne,  men  kun  mod  Sandheden  og  sig  selv. 
Thi  var  dette  ikke  det  Sande  i  det  Socratiske  om  at  Synd  er 
Uvidenhed,  at  han,  græsk,  kun  tænkte  Forholdet  mellem  Menneske 
og  Menneske?  Christeligt  er  Forholdet  mellem  Gud  og  Menneske, 
derfor  er  Vildfarelse  Synd.  Men  gjælder  dette  Christelige  i  For- 
holdet mellem  Menneske  og  Menneske?  Og  hvis  det  ikke  gjælder, 
hvis  i  Forholdet  mellem  Menneske  og  Menneske  al  Vildfarelse  er 
Uvidenhed,    tør   jeg    saa    lade  Nogen   blive   skyldig  i  at  slaae  mig 


qua  i  Egenskab  af. 

ihjel  for  Sandheden,  er  det  ikke  at  strafTe  Uvidenheden  for  gru- 
somt? 

10.  Christendonimen  lærer,  at  Verden  er  ond;  jeg  troer  det 
som  Christen.  Men  er  det  ikke  for  høit  at  bruge  i  Forholdet 
mellem  Menneske  og  Menneske?  Jeg  har  til  denne  Hensigt,  be- 
skjæftiget  med  min  kjereste  Tanke  at  ofTre  Livet,  paa  det  omhyg- 
geligste stræbt  at  lære  Menneskene  at  kjende.  Hvad  jeg  har  for- 
visset mig  om,  er,  at  ethvert  Menneske  er  godmodigt,  naar  han  er 
ene,  eller  naar  man  faaer  Lov  til  at  tale  ene  med  ham.  Saasnart 
det  bliver  »Mængde«,  saa  kommer  Afskyelighederne  —  o,  saa  af- 
skyeligt har  aldrig,  aldrig  nogensinde  ikke  den  værste  Tyran 
handlet  som  Mængden,  eller  som,  hvad  der  er  det  endnu  Forfær- 
deligere, den  afskyeligt  angerløse  Mængde.  Men  Christus  forholdt 
sig  ikke  som  enkelt  Menneske  til  andre,  men  væsentligen  til 
Slægten. 

Dog  fremkommer  her  en  Mislighed  med  Hensyn  til  Skyld- 
Tilregnelsen.  Det  seer  jo  ud  som  kunde  »Mængden«,  dette  Phan- 
tom,  dette  Abstraktum  blive  skyldigt  i,  hvad  ingen  af  de  Enkelte, 
af  hvilke  denne  »Mængde«  bestod,  vare  skyldige  i.  Men  at  »til- 
regne« »Mængden«  er  en  Latterlighed,  ligesom  at  erklære  Vinden 
sk^'ldig.  Den  Udvei  vilde  derfor  ikke  hjælpe  mig,  at  tænke 
Mængden  som  den  Skyldige,  og  de  Enkelte  som  uskyldige,  saaledes 
forstaaet,  at  jeg,  skjøndt  Menneske  turde  sige,  at  »Mængden«  syn- 
dede mod  mig,  men  de  Enkelte  ikke,  de  vare  blot  vildfarende. 
Dette  var  heller  ikke  Tilfældet  i  Forhold  til  Christus,  hver  Enkelt 
i  den  Mængde,  der  syndede  mod  Ham,  hver  Enkelt  syndede  mod 
Ham. 

Tør  altsaa  jeg,  et  Menneske,  der  selv  tilhører  den  onde  Verden, 
sige,  at  Verden  i  Forhold  til  mig  er  ond,  er  syndig,  det  er,  at  jeg 
er  reen  og  hellig?  Hvis  ikke,  saa  er  det  jo,  nær  havde  jeg  sagt 
et  Lapserie,  men  rigtigere  sagt,  det  er  —  Blasphemie  at  slaae  saa 
stort  paa:  at  lade  sig  slaae  ihjel  for  Sandheden. 

IL  Eller  forholder  Sagen  sig  maaskee  saaledes:  hver  Gang 
virkelig  et  Menneske  skal  blive  ihjelslagen  for  Sandheden,  betyder 
dette,  at  Sandheden  er  bleven  dialektisk.  Dette  vil  jeg  nu  forsøge; 
og  lad  mig  saa  passe  paa  ikke  at  bakke  snagvendt,  ikke  at  tale 
om  hvad  der  er  skeet  og  forbi,  men  tale  om  et  Nærværende. 
Altsaa,  De  der  slaae  eller  skulle  (futurisk)  slaae  ham  ihjel,  de  følge 
deres  Forestilling  om  Sandheden,  og  have  forsaavidt  Ret  i  at  slaae 
ham  ihjel.  Men  have  de  Ret  i  at  slaae  ham  ihjel,  saa  er  det  jo 
intet  Mord,  hvori  de  komme  til  at  gjøre  sig  skyldige,  de  faae  intet 
Mord    paa    deres    Samvittighed.      Paa    den    anden    Side    Den,    der 

bliver  den  Ihjelslagne,  han  maa  jo  dog  vel  have  Sandheden,  da 
det  efter  Antagelsen  er  for  Sandheden,  han  vil  blive  ihjelslagen. 
Hvilket  er  saa  hvilket?  Saa  bliver  Sandheden  jo  selv  tilsidst  et 
Ubestemt,  et  Svævende,  naar  end  ikke  det  til  alle  Tider  staaer 
fast,  at  det  er  et  Mord  at  slaae  en  Uskyldig  ihjel,  men  at  der 
gives  Tilfælde,  hvor  det  ikke  er  saa,  hvor  det  med  Forsæt  og 
Overlæg  at  slaae  en  Uskyldig  ihjel  ikke  er  noget  Mord,  Tilfælde, 
hvor  den  Ihjelslagne  ihjelslaaes  for  Sandheden,  medens  De,  der 
gjøre  det,  ikke  ere  i  Usandheden,  men  ogsaa  have  Sandheden. 

Og  om  saa  var,  mit  Problem  bliver  det  samme:  har  jeg  Lov 
til  at  lade  mig  slaae  ihjel  for  Sandheden,  det  er,  har  jeg,  antaget, 
at  de  Andre  ikke  faae  noget  Mord  paa  deres  Samvittighed,  Lov 
til  (hvad  der  følger  af  denne  Antagelse)  at  antage  mig  i  Henseende 
til  Sandheden  at  staae  saa  fjernt  fra  andre  Mennesker,  saa  høit 
over  dem,  saa  langt  foran  dem,  at  der  jo  næsten  intet  Slægtskab 
bliver  mellem  os?  Thi  Udtrykket  for  Slægtskabet  er:  at  de 
faae  et  Mord  paa  deres  Samvittighed;  den  anden  Forklaring  gjør 
dem  omtrent  til  hvad  Børn  er  i  Forhold  til  den  Ældre. 

12.  Men  selv  om  saa  var,  at  de  Medlevende  kunde  slaae  et 
Menneske  ihjel  for  Sandheden  uden  at  faae  et  Mord  paa  deres 
Samvittighed,  paa  Grund  af  deres  Uvidenhed:  han,  den  Ihjelslagne, 
maa  jo  dog  efter  sit  Begreb  ansee  det  for  et  Mord  alligevel.  Om 
det  maaskee,  naar  Evigheden  engang  dømmer  dem  imellem,  bliver 
Frifindelse  paa  Grund  af  Uvidenhed:  han  maa  jo  efter  sit  Begreb 
om,  hvad  Sandhed  er,  ansee  sin  Død  for  et  Mord.  Men  saa  be- 
holder han  jo  Ansvaret  alligevel,  thi  sit  Ansvar  maa  han  jo  have 
i  Forhold  til  sit  Begreb  om  Sandhed.  Det  kan  i  hans  Bekymring 
for  sit  Ansvar  kun  lidet  hjælpe  ham,  om  mulig  de  efter  hans  Be- 
greb i  et  Mord  Skyldige  efter  deres  Begreb  ere  Uskyldige,  uagtet 
det  er  faktisk,  at  det  er  dem,  der  sloge  ham  ihjel.  Han  skal  jo 
i  sit  Ansvar  gjøre  Gud  Regnskab  efter  hvad  han  forstaaer,  altsaa 
for,  at  han  tillod  dem  at  blive  skyldige  i,  hvad  han  selv  forstaaer 
som  et  Mord. 

Dette  vil  sige,  dersom  det,  der  skal  gjøre  dem,  som  blive 
skyldige,  uskyldige,  er,  at  de  med  deres  bedste  Villie  umulig  kunne 
forstaae  ham,  saa  bliver  Ansvaret  kun  desto  større  for  at  lade 
dem  blive  skyldige  i  et  Mord;  og  det  er  næsten,  som  var  hans 
Selvmord  den  eneste  Udvei  til  at  løse  Collisionen.  Var  det  ikke 
uhyre  grusomt  at  lade  eenfoldige  Mennesker  blive  skyldige  i  at 
slaae  En  ihjel,  fordi  de  ikke  kunde  forstaae  En,  saa  de  endog 
meente  at  gjøre  Ret? 

Men  hvis  det  nu  var,  fordi  de  ikke  vilde  forstaae  ham?  Ja, 
dette  har. jeg  engang  besvaret  mig:  tør  et  Menneske  i  Forhold  til 
andre  Mennesker  føle  sig  saa  reen,  at  han  tør  kalde  dem  i  For- 
hold til  sig  Syndere,  istedetfor,  at  han  jo,  som  de,  er  Synder  for 
Gud?  Men  tør  han  ikke  det,  saa  tør  han  jo  heller  ikke  lade  dem 
blive  skyldige  i  at  slaae  ham  ihjel  for  Sandheden. 

Altsaa,  tør  et  Menneske  lade  sig  ihjelslaae  for  Sandheden? 


c. 

1.  Blandt  de  mange  Latterligheder  i  disse  taabellge  Tider  er 
dette  dog  maaskee  det  Latterligste,  denne  Yttring  som  Jeg  ofte  nok 
har  læst,  skrevet  som  Viisdora,  og  hørt  beundre  som  træffende:  at 
man  i  vor  Tid  ikke  engang  kan  blive  Martyr,  at  vor  Tid  ikke  en- 
gang har  Kraft  til  at  slaae  En  ihjel.  Sie  irren  sich!  Det  er  ikke 
Tiden,  der  skal  have  Kraft  til  at  slaae  En  ihjel,  eller  gjøre  ham 
til  Martyr;  det  er  Martyren,  den  vordende  Martyr,  der  skal  have 
Kraft  til  at  give  Tiden  Lidenskab,  her  Forbittrelsens  Lidenskab,  til 
at  slaae  ham  ihjel.  Dette  er  Forholdet,  og  tillige  Overlegenheden, 
uden  hvilken  Ingen  i  Ideen  seet  egentlig  var  Martyr,  selv  om  han 
offrede  Livet,  eller  rettere,  satte  det  til,  blev  ihj eislagen.  Den  sande 
Overlegenhed  arbeider  altid  paa  to  Steder,  frembringer  selv  den 
Kraft3rttring,  der  slaaer  den  ihjel.  Naar  saaledes  en  Straffeprædi- 
kant  skal  blive  slaaet  ihjel,  saa  er  det  ikke  Tiden,  der  ved  sin 
egen  Kraft  slaaer  ham  ihjel,  det  er  ham,  der,  ved  straffende  at 
slaae  eftertrykkeligt,  giver  Tiden  Lidenskab  til  at  slaae  igjen.  Lad 
det  være  den  dorskeste  Tid:  en  saadan  Karl  skal  snart  gjøre  den 
lidenskabelig.  Men  en  saadan  Straffeprædikant  vilde  rigtignok 
være  et  Særsyn  i  den  Tid,  hvor  det  Ene  er  som  det  Andet.  Som 
naar  en  Discipel,  der  skal  have  Prygl,  Læreren  uafvidende  faaer 
anbragt  et  Klæde  under  Trøien,  saa  han  ikke  mærker  Slagene: 
saaledes  er  en  Straffeprædikant  i  vor  Tid  —  af  gode  Grunde  Me- 
nigheden behjælpelig  i  at  underskyde  en  anden  Skikkelse,  der  nu 
bliver  afstraffet  —  til  Menighedens  Opbyggelse,  Contentement  og 
Fornøielse.  Af  gode  Grunde;  thi  i  hiint  Tilfælde  med  Discipelen 
er  der  ingen  Fare  forbunden  med  at  være  Læreren,  der  skal  slaae. 
Men  i  Sandhed  at  være  en  Straffeprædikant  (ja  her  slaaer  Begrebet 

XI.  6 

om!)  betyder  ikke  saa  meget  at  slaae  som  at  blive  slaaet,  eller  at 
slaae,  saa  man  bliver  slaaet;  jo  flere  Prygl  Straffeprædikanten 
faaer,  desto  dygtigere  er  han.  Derfor  tør  man  ikke  være  den 
sande  Straffeprædikant,  eller  derfor  tør  den  Saakaldte  ikke  slaae 
virkelig  til,  fordi  han  meget  godt  veed  og  kun  altfor  godt  forstaaer, 
at  det  ikke  er  Børn,  han  har  for  sig,  men  at  de  Andre,  dem  han 
skal  slaae,  ere  langt,  langt  de  Stærkeste,  der  slaae  virkeligen 
igjen,  maaskee  ham  ihjel;  thi  at  være  den  store  Straffeprædikant 
er  at  blive  slaaet  ihjel.  Den  saakaldte  Straffeprædikant  derimod, 
han  slaaer  —  i  Prædikestolen,  og  fægter  i  Luften,  hvad  vistnok 
ikke  giver  Tiden  Lidenskab  til  at  slaae  ham  ihjel.  Paa  den  Maade 
opnaaer  han  sin  latterlige  Hensigt,  at  være  den  Latterligste  af  alle 
Vanskabninger:  en  Straffeprædikant  som  er  æret  og  anseet,  hilset 
med  Acclamation. 

2.  Naar  et  Menneske  er  Psycholog  og  har  Mod  til  at  bruge 
Midlet,  saa  er  Intet  lettere  end  at  give  et  andet  Menneske  Kræfter, 
idetmindste  Porbittrelsens.  Hvor  Mange  blandt  Socrates's  Sam- 
tidige  gjaldt  det  ikke  om,  at  de,  som  han  fortæller,  kunde  blive 
saa  forbittrede,  at  de  ordentlig  vilde  bide  ham,  hvergang  han  fra- 
tog dem  —  en  Dumhed.  Selv  det  meest  plattede  Fruentimmer 
kan  man  saaledes  give  Porbittrelsens  Kræfter,  at  hun  gjerne  slog 
En  ihjel.  Og  saaledes  kan  man  ogsaa  til  enhver  Tid  blive  Martyr, 
i  Betydning  af  at  blive  ihjelslaaet;  Intet  er  i  en  vis  Forstand  let- 
tere, det  Hele  lader  sig  ganske  systematisk  arrangere.  Men  det 
maa  han,  der  skal  ihjelslaaes,  kunne,  han  maa  kunne  give  Tiden 
Porbittrelsens  Kraft  Dersom  jeg  derfor  saae  et  Menneske,  hidtil 
Samtiden  ganske  ubekjendt,  styrte  frem  med  den  Porsikkring,  at 
han  vil  offre  sit  Liv,  vil  ihjelslaaes:  saa  vilde  jeg  rolig  (thi  jeg  er 
saa  vant  til  at  omgaaes  med  saadanne  Tanker,  at  jeg  aldrig  er 
roligere  end  hos  dem)  rolig,  som  en  Vexeleer  rolig  betragter  Mær- 
kerne paa  en  Obligation  for  at  see  om  den  er  ægte  —  jeg  vilde 
rolig  cassere  ham.  Et  saadant  Menneske  vilde  aldrig  drive  det 
til  at  blive  slagen  ihjel  af  en  Samtid,  selv  om  det  iøvrigt  var  saa, 
at  han  virkelig  havde  Mod  og  var  villig  til  at  døe.  Han  kjender 
ikke  Hemmeligheden;  han  mener  aabenbart,  at  det  er  Tiden,  der, 
som  den  Stærkere,  skal  gjøre  det  istedetfor  at  han  skulde  være 
Tiden  saa  overlegen,  at  han  ikke  lidende  lader  Tiden  gjøre  det 
ved  sig,  eller  bestiller  det  hos   den,    men,  fri,  tvinger  Tiden  til  at 


at  de  ordentlig  vilde  bide  ham  osv.]  se  IV  Bd.  S.   190. 

gjøre  det.  Juristerne  have  jo  for  Skik,  ikke  at  anvende  Dødsstraf^ 
naar  En  af  Livslede  ønsker  Døden;  og  saa  klog  er  en  Samtid 
ogsaa,  hvad  Fornøielse  skulde  den  saa  have  af  at  slaae  ham  ihjel  f 
3)  Åltsaa,  en  Saadan  tvinger  ikke  Tiden  til  at  slaae  ham 
ihjel.  Nei,  vil  Du  det,  saa  maa  Du  bære  Dig  anderledes  ad.  Lær 
først  Din  Tid  nøle  at  kjende,  især  dens  Vildfarelse,  dens  Lyst^ 
dens  Higen,  hvad  den  egentligen  vilde,  dersom  den  maatte  raade 
sig  selv.  Er  Du  i  denne  Henseende  vel  underrettet,  saa  udtaler 
Du  Dette,  det  der  dunkelt  lurer  i  Tiden,  begeistret,  veltalende, 
henrivende,  glødende.  Dertil  maa  Du  have  Kræfter  og  Forudsæt- 
ninger. Hvad  skeer,  ja  ganske  simpelt,  det  skeer,  at  Tiden  for- 
gaber sig  aldeles  i  denne  Udtalelse  —  Du  bliver  Tidens  Beundring. 
Nu  staaer  Du  ved  Begyndelsen  til  at  blive  slagen  ihjel;  nu  gjælder 
det,  sving  af,  lige  saa  afgjørende,  lige  saa  frastødende,  og  Du  skal 
sce,  Samtiden  faaer  Lidenskab,  der  skal  og  snart  gaae  Inflamma- 
tion i  den.  —  Skal  En  kunne  blive  Martyr,  maa  han  først  og 
fremmest  have  været  Tidens  Beundring,  ellers  faaer  han  ikke 
Tiden  med  sig;  han  maa  have  været  stillet  saaledes,  at  han  har 
havt  det  i  sin  Magt  at  bade  sig  i  Beundring  >-  men  han  har  refu- 
seret. Tilbageviist  Beundring  er  i  samme  Øieblik  absolut  Liden- 
skab i  Forbittrelse.  Den,  en  Samtid  har  villet  forgude  —  hvis 
han  stolt  —  ja  eller  gudfrygtigt  og  sandt  tilbageviser  det:  det 
bliver  hans  Død.  —  Ved  at  beregne  de  dialektiske  Forhold  kan 
man  ganske  simpelt  bestemme  det  Hele.  >Offeret<  maa  dialektisk 
forholde  sig  saaledes  til  Samtiden:  han  maa  kunne  være  hvad 
Tiden  i  Øieblikkets  Forstand  kræver,  være  Tidens  Fordring; 
ved  at  forfalske  sin  Mission  er  han  eo  ipso  Tidens  Afgud.  I  Sand- 
hed forstaaet  er  han  derimod,  hvad  Tiden  behøver  i  Evig- 
hedens Forstand.  Bliver  han  sig  selv  tro  i  at  være  det,  saa  er 
han  eo  ipso  indviet  til  Døden.  Han  maa  forholde  sig  til  Tiden 
saaledes,  at  han  kan  løfte  hele  Tiden,  rive  den  hen,  medens  denne 
jubler  ham  Bifald  til:  Ingen,  Ingen  kan  saaledes  frie  til  den,  saa 
sikker  paa  dens  Elskov.  Og  just  som  han  har  vundet  den,  maa 
han  med  endnu  større  Kraft  støde  fra,    at   det  Usande   ikke  freni- 


Juristerne  have  jo  fer  Skik  osv.]  herved  maa  sigtes  til  Forordn,  af  18. 
Dcc.  1767,  hvori  bestemmes,  at  »den  Misdæder,  der  ønsker  sig  Døden  og  er  kiect 
af  Livet,  og  af  saadan  Kiedsommelighed  lader  sig  forlede  til  al  begaae  et  forsæt- 
ligt Mord  paa  en  uskyldig  Person«,  maa  ikke  straffes  med  Døden,  men  skal  hen> 
sættes  til  Arbeide  i  Jern  paa  Livstid,  samt  hyert  Aar  paa  den  Dag,  Mordet  blev 
forøvet,  offentlig  kagstryges  eller  piskes.  Forordningen  ophævedes  forøvrigt  alle- 
rede 1833. 

kommer,  at  han  bliver  et  Produkt  af  Tiden.  Thi  det  er  det  Tiden 
vil,  den  vil  beundre  sig  selv  i  at  beundre  ham.  Men  hans  Opgave 
er  det  netop,  at  lade  Tiden  forstaae,  at  Sandheden  ikke  er  Tidens 
Opfindelse. 

4.  Dette  kan  jeg  meget  let  forstaae.  Jeg  kan  ogsaa  see,  at 
det  herude  er  det  Forfærdelige,  at  Sligt  til  en  vis  Grad  jo  kunde 
lade  sig  dæmonisk  eftergjøre,  være  en  rædsom  udspekuleret  Stri- 
dighed af  et  Menneske,  der  formastede  sig  til  at  ville  lege  med  en 
heel  Tid,  og  den  forfærdelige  Leeg,  at  blive  slagen  ihjel;  kun 
endnu  forfærdeligere,  hvis  han  bespotteligt  søgte  at  indbilde  sig  og 
dem,  at  det  var  for  Sandheden.  Men  jeg  kan  ogsaa  see,  at  det 
kan  i  strengeste  Forstand  være  Sandheden,  og  i  Sandhedens  Tje- 
neste,  at  der  handles  saaledes. 

Åltsaa,  det  lader  sig  gjøre.  Men  nu  kommer  Spørgsmaalet : 
har  et  Menneske  Lov  til  at  lade  sig  slaae  ihjel  for  Sandheden? 


D. 

1.  Spørgsmaalets  Besvarelse  vil  afhænge  af,  hvilket  Forholdet 
er  mellem  Menneske  og  Menneske  i  Relation  til  Sandheden;  Alt 
dreier  sig  om  dette:  hvilken  kan  Heterogeniteten  i  Forhold  til 
Sandheden  være  mellem  Menneske  og  Menneske,  hvor  heterogent 
kan  i  denne  Henseende  det  ene  Menneske  antages  at  være  fra 
andre?  Dog  maa  her  først  en  Vanskelighed  bringes  frem.  Jo 
mindre  Heterogeniteten  antages  at  være,  desto  nærmere  ligger  jo 
altsaa  Muligheden  af,  at  de  Stridende  egentligen  kunne  forstaae 
hinanden.  Men  ligger  saa  igjen  ikke  den  Vending  desto  nærmere, 
at  sige  om  de  Åndre:  de  ville  ikke  forstaae  mig,  de  kunne  nok? 
Og  dog  er,  som  viist  blev  (B.  9.  10.  11.  12.)  dette  just  det  høieste 
Udtryk  for  Heterogeniteten  i  Forhold  til  Andre,  hvad  derfor  kun 
Gud  egentligen  kan  sige:  de  ville  ikke,  det  er  Ugudelighed.  For- 
underligt! Dog  skulde  der  ikke  ogsaa  være  en  anden  Vending? 
Naar  Heterogeniteten  ikke  er  større  end  den  antages,  saa  er  det 
Forhærdelse  af  mig,  at  staae  saa  stivt  paa  Mit. 

Altsaa,  hvilken  er  Heterogeniteten?  Kan  et  Menneske  være 
berettiget  til  at  betragte  en  Samtid  som  ond,  eller  er  et  Menneske 
ikke  just  som  Menneske  saa  relativ  i  Forhold  til  andre  Mennesker, 
at  der  i  det  Høieste  kan  være  Tale  om  deres  Svaghed  og  Middel- 
maadighed? 

Altsaa:  enten  give  lidt  efter,  eller  lade  Andre  blive  skyldige  i 
et  Mord.  Hvilken  Skyld  er  størst?  I  det  ene  Tilfælde  bliver 
Skylden,  at  et  Menneske  ved  at  give  lidt  efter,  noget  modificerer 


Heterogeniteten  o:  Artsfonkjellig^heden,  den  kvalitative  Forskjel. 

eller  accomoderer  det  Sande,  han  har  forstaaet.  Dersom  det  nu 
var  muligt  for  et  Menneske,  at  være  i  absolut  Besiddelse  af  Sand- 
heden, saa  vilde  dette  være  absolut  uforsvarligten  uendelig  Skyld; 
thi  Den,  der  er  Sandheden,  kan  ikke  give  det  Mindste  efter.  Men 
i  delte  Tilfælde  er  dog  vel  intet  Menneske,  allermindst  i  Forhold 
til  andre  Mennesker.  Ethvert  Menneske  er  selv  en  Synder.  Han 
forholder  sig  altsaa  ikke  som  Reen  til  Syndere,  men  som  Synder 
til  Syndere;  thi  dette  er  alle  Menneskers  fælleds  Grundforhold  til 
Christus.  Her  er  altsaa  qvit.  Inden  for  dette  Grund-Forholds 
Liighed  er  han  nu  deri  forskjellig  fra  de  Åndre,  at  han  har  for- 
staaet Sandheden    noget    sandere,  eller  eier   den  noget  inderligere. 

-  I  det  andet  Tilfælde  er  Skylden  den,  at  lade  Andre  blive 
skyldige  i  et  Mord.  Hvilken  Skyld  er  nu  størst?  Det  er  og  bliver 
dog  det  stærkeste  Udtryk  for  absolut  Overlegenhed  over  Andre:  at 
lade  dem  blive  skyldige  i  Ens  Død  —  for  Sandheden.  Dette  er 
nemlig  ikke  blot  at  udsige  om  dem,  at  de  i  Forhold  til  En  ere 
Svage,  Forblindede,  Vildfarende,  Middelmaadige,  men  at  de  i  For- 
hold til  En  ere  Syndere.  De  Fleste  ere  vistnok  ikke  enige  med 
mig  i,  hvad  der  skal  sees  paa.  De  mene  maaskee,  at  i  Forhold 
til  at  være  i  Besiddelse  af  Sandheden  er  denne  Heterogenitet  den 
største  Prætention:  at  mene  at  have  Sandheden  og  saa  at  ville 
slaae  et  andet  Menneske  ihjel,  for  om  muligt  at  tvinge  ham  tii  at 
antage  Sandheden.  Nei,  en  endnu  større  Prætention  er  det:  at 
mene  saaledes  at  være  i  Besiddelse  af  Sandheden,  at  man  bliver 
slaaet  ihjel  for  Sandheden,  at  man  lader  Andre  blive  skyldige  i  at 
slaae  En  ihjel  for  Sandheden. 

2.  Jeg  mener  altsaa,  at  et  Menneske  ikke  har  Lov  til  at  lade 
sig  slaae  ihjel  for  Sandheden.  Og  dog,  dog,  dette  Resultat,  det 
gjør  mig  saa  veemodig.  Det  er  saa  veemodigt,  at  skulle  som  fra 
en  Erindring,  der  aldrig  skal  komme  igjen,  skilles  fra  den  Tanke, 
at  et  Menneske  kunde  i  den  Grad  have  en  Overbeviisning,  at  det 
faldt  ham  naturligt,  og  at  han  saa  ogsaa  turde  vove,  at  lade  sig 
slaae  ihjel  for  den,  vove,  hvad  der  er  Overbeviisningens  Trang,  at 
gesticulere  paa  den  til  hans  Overbeviisnings  Grad  svarende  Maade. 

—  Og  dette  Resultat  har  for  mig  noget  Trøstesløst.  Dorskere  og 
dorskere  bliver  jo  Menneskeheden,  fordi  den  bliver  mere  og  mere 
forstandig;  traviere  og  travlere  bliver  den,  fordi  den  bliver  mere 
og  mere  verdslig;  det  Absolute  gaaer  mere  og  mere  af  Brug;  Op- 
vækkelse vil  mere  og  mere  blive  fornøden.  Men  hvor  skai  Op- 
vækkelsen komme  fra,  naar  man  ikke  tør  bruge  det  eneste  sande 
Opvækkelsesmiddel,  at  lade  sig  slaae  ihjel  for  Sandheden,  ikke 
blindt  stormende  frem,  men  med  roligere  Besindighed,   end   nogen 

Pengemand  beregner  Conjunctu rerne,  beregnende  dette  Skridt  O, 
og  er  det  dog  ikke  en  absolut  Forskjei,  den  mellem  Dorskhed, 
Åandløshed  —  og  Iver,  Begeistring!  Dog  nei,  jeg  mener,  at  et 
Menneske  ikke  har  Lov  dertil. 

3.  Forøvrigt  er  det,  psychologisk-dialektisk,  mærkeligt  nok  at 
betænke,  at  det  slet  ikke  var  utænkeligt,  at  et  Menneske  kunde 
blive  slaaet  ihjel,  just  fordi  han  forfægtede  denne  Anskuelse,  at  et 
Menneske  ikke  har  Lov  til  at  lade  sig  slaae  ihjel  for  Sandheden. 
Hvis  han  saalcdcs  var  samtidig  med  en  Tyran  (denne  være  nu  et 
enkelt  Menneske  eller  Mængden),  saa  vilde  maaskee  Tyrannen  mis- 
forstaaet  betragte  dette  som  en  Satire  over  sig,  og  blive  saa  op- 
bragt, at  han  slog  ham  ihjel,  ham,  der  netop  forsvarede  den  An- 
skuelse, at  et  Menneske  ikke  har  Lov  til  at  lade  sig  slaae  ihjel  for 
Sandheden. 


E. 

1.  Men  har  ChristeDdommen  i  Henseende  til  mit  Problem 
(om  et  Menneske  har  Lov  til  at  lade  sig  slaae  ihjel  for  Sand- 
heden) ikke  væsentlig  forandret  Forholdet?  Thi  med  Chris  tus. 
er  det,  som  sagt,  een  Gang  for  alle  en  anden  Sag.  Han  var  ikke 
et  Menneske,  Han  var  Sandheden,  Han  kunde  derfor  ikke  Andet,, 
end  at  lade  den  syndige  Verden  blive  skyldig  i  Hans  Død. 

Åltsaa  nu  det  deriverede  Forhold  til  Christus:  naar  En  er 
Christen  og  forholder  sig  til  Hedninge,  er  han  saa  ikke  i  Forhold 
til  dem  i  absolut  Sandhed?  Og  er  et  Menneske  i  Forhold  til 
andre  stillet  saaledes,  at  han  med  Sandhed  tør  paastaae  at  have 
den  absolute  Sandhed,  saa  er  han  i  Retten,  naar  han  lader  sig. 
slaae  ihjel  for  Sandheden.  Forskjellen  mellem  dem  er  den  abso- 
lute, og  det  at  blive  slaaet  ihjel  just  ogsaa  det  absolute  Udtryk 
for  den  absolute  Forskjel. 

I  mine  Tanker  lader  dette  sig  ikke  negte.  Min  Theori  vilde 
ellers  ogsaa  komme  i  den  Forlegenhed,  at  dømme  Apostlene  og 
alle  De,  der  vare  stillede  paa  samme  Maade.  Og  dette  vilde  da 
være  en  stor  Vildfarelse.  Det  er  egentligen  Christendommen,  der, 
just  fordi  den  er  Sandheden,  har  opfundet  det,  at  lade  sig  slaae 
ihjel  for  Sandheden,  da  Christendommen,  ved  at  være  Sandheden, 
opdagede  den  uendelige  Afstand  mellem  Sandhed  og  Usandhed. 
Ja  det  kan  kun  i  Forholdet  mellem  Christendom  og  Ikke-Christen- 
dom  i  Sandhed  hænde  at  blive  ihjelslagen  for  Sandheden.  Socrates 
vil  derfor  vist  ikke  paastaae,  at  han  i  strengeste  Forstand  blev 
ihjelslagen  —  for  Sandheden.  Som  Ironiker,  eonseqvent  til  det 
yderste,    blev    han    ihjelslagen    for    sin  Uvidenhed,    i    hvilken   der 

vistnok  i  Relation  til  Græciteten  laae  stor  Sandhed,    men    det   var 
dog  ikke  Sandheden. 

2.  Men  i  Forholdet  mellem  Christen  og  Christen  gjælder 
min  Theorie  igjen.  Jeg  tør,  som  Christen  i  Forhold  til  andre 
Christne,  ikke  prætendere  i  den  Grad  at  være  i  Besiddelse  af 
Sandheden,  jeg  tør  modsætningsviis  til  dem  ikke  prætendere,  at 
være  i  absolut  Besiddelse  af  Sandhed  (og  i  Forhold  til  Hedninge 
er  Prætentionen,  at  være  i  Besiddelse  af  den  absolute  Sandhed): 
ergo  tør  jeg  heller  ikke  bruge  det  absolute  Udtryk  for  at  have  i 
Modsætning  til  dem  en  absolut  Pligt  mod  Sandheden,  jeg  tør  ikke 
lade  dem  blive  skyldige  i  at  slaae  mig  ihjel.  I  Forholdet  mellem 
Christen  og  Christen  kan  der  som  i  Foiiioldet  mellem  Menneske 
og  Menneske  kun  være  en  relativ  Forskjel.  En  Christen  turde 
derfor  lade  dem  blive  skyldige  i  at  udlee,  bespotte,  forhaane  ham. 
Vel  er  det  ogsaa  en  Skyld  at  lade  dem  gjøre  sig  skyldige  i,  men 
saa  vidt  kan  han  relativt  mod  dem  have  Pligt  mod  Sandheden, 
3:  saa  vidt  kan  han  være  dem  overlegen  i  at  see  det  Sande.  Og 
saa  kan  det  være  en  gavnlig  Opvækkelse;  men  der  kommer  ikke 
til  at  begaaes  nogen  saadan  Forbrydelse,  som  det  er  umuligt  at 
gjøre  god  igjen.  Skulde  det  derimod  være  tilladeligt  i  Christen- 
heden at  lade  sig  slaae  ihjel  for  Sandheden,  saa  maatte  det  først 
være  givet,  at  den  saakaldte  Christenhed  slet  ikke  er  Christen,  at 
den,  just  som  >Aandløshed<,  er  langt  mere  hedensk  end  Heden- 
skabet var.  Den,  som,  ligeoverfor  Mennesker,  der  sige  sig  selv  at 
være  (^hristne,  ikke  tør  benegte,  at  de  ere  det  (og  tør  noget  Men- 
neske det,  hører  hertil  ikke,  hvad  kun  den  Alvidende  har,  Hjerte- 
kjendskab?),  han  tør  heller  ikke  lade  sig  slaae  ihjel,  eller  lade  de 
Andre  blive  skyldige  i  at  slaae  ham  ihjel. 

3.  For  de  Fleste  vilde  vistnok  hvad  jeg  her  skriver,  selv 
om  jeg  forelagde  dem  det,  være  som  uskrevet^  ikke  være  til. 
Deres  Tænkning  ender,  som  viist  blev,  just  der,  hvor  min  be- 
gynder. 

4.  Det  simpleste  og  naturligste  Forhold  mellem  Menneske  og 
Menneske,  i  Relation  til  Sandheden,  er  dette,  at  >den  Enkelte«  an- 
tager, at  >de  Andre«  have  mere  Sandhed  end  han.  Derfor  for- 
holder han  sig  underordnet  til  dem,  omdanner  sin  Mening  i 
Forhold  til  dem,  anseer  deres  Samtykke  for  et  Criterium  paa 
Sandheden. 

Socratisk  allerede,  og  endnu  mere  efter  Christendommens 
Lære,  er  Sandheden  i  Minoriteten,  netop  >de  Mange«  Criteriet  paa 
Usandhed,  netop  det  Seirende  Angiveren,  som  forraader  Usand- 
heden.    Men  er  Sandheden  i  Minoriteten,  saa  maae  Kjendetegnene 

paa,  at  En  er  i  Sandheden,  blive  polemiske,  omvendte :  ikke  Jubelen 
og  Bifaldet  er  Kjendetegnet,  men  Mishaget. 

Dog  i  Relation  til  andre  Mennesker,  eller  som  Christen  til 
andre  Christne,  tør  intet  enkelt  Menneske,  eller  ingen  enkelt 
Christen  mene  at  være  absolut  i  Besiddelse  af  Sandheden:  ergo 
tør  han  ikke  lade  Andre  blive  skyldige  i  at  slaae  ham  ihjel  for 
Sandheden.  Med  andre  Ord,  gjør  han  det,  saa  er  det  egentligen 
ikke  for  Sandheden,  der  er  tvertimod  noget  Usandt  deri. 

Det  Usande  ligger  saa  i,  at  den  saaledes  Stridende  forholder 
sig  blot  polemisk  til  de  Andre,  blot  tænkende  paa  sig  selv,  ikke 
kjerligt  betænkende  deres  Sag.  Men  saa  er  han  saare  langt  fra  at 
være  dem  i  Sandhed  overlegen  eller  overlegen  i  Sandhed;  thi 
Overlegenhed  er  just  at  være  sin  Fjendes  Defensor,  og  som  saa- 
dan  at  være  bekymret  og  med  mere  Indsigt  end  han  vaage  over, 
at  han  ikke  usandt  kommer  til  at  blive  mere  skyldig  end  han 
fortjener.  O,  det  seer  for  de  formeentlig  Stærke  saa  nemt  ud  med 
at  slaae  et  Menneske  ihjel,  som  kunde  de  da  sagtens:  ak.  Den, 
der  har  en  Forestilling  om  den  Skyld  at  slaae  en  Uskyldig  ihjel, 
han  vil  sandeligen  prøve  sig  selv,  inden  han  tillader,  at  Nogen 
bliver  saaledes  skyldig.  I  denne  Selvprøvelse  vil  han  forstaae,  at 
han  ikke  har  Lov  til  det.  Kjerligheden  vil  altsaa  forhindre  ham. 
Det  er  denne  Kjerlighed,  som  i  sin  evige  guddommelige  Fuldkom- 
menhed var  i  Ham,  der,  som  Sandheden,  maatte  absolut  udtrykke, 
at  Han  var  det,  og  derfor  lade  den  ugudelige  Verden  blive  saa- 
ledes skyldig  —  det  er  denne  Kjerlighed  i  Ham,  der  bad  for  Hans 
Fjender.  Forhindre  Døden  kunde  Han  ikke.  Han  var  jo  og  derfor 
kommen  til  Verden.  Men,  da  Han  offrede  sig  af  Kjerlighed,  saa 
har  Han  ogsaa  (og  atter  derfor  kaldes  Han  tOfTeretc)  kjerligt  be- 
tænkt sine  Fjenders  Sag.  Dette  er  Eenheden  af  »Sandheden«  og 
tKjerligheden«. 


Delte  er  som  sagt  »denne  Mands  mange  Tanker  i  et  kort  Ind- 
begrebc.  Da  det  Hele  er  Digt,  »digterisk  Forsøge,  men  vel  at 
mærke,  af  en  Tænker,  vil  vel  den  tænksomme  Læser  finde  det  i 
sin  Orden,  at  jeg  Intet  siger  om  denne  Mands  Person;  thi  just 
fordi  det  er  Digt,  kan  jeg  jo  lige  saa  godt  sige  det  Ene  som  det 
Andet,  sige  lige  hvad  jeg  vil.  Ogsaa  i  en  anden  Henseende  kan 
jeg  jo,  da  det  Hele  er  Digt,  sige  lige  hvad  jeg  vil,  betræffende 
hans  Liv,  om  hvorledes  det  gik  ham,  hvad  han  blev  i  Verden 
o.  s.  V.  o.  s.  V.  Men  just  fordi  jeg  saaledes  qua  Digter  har  Digter- 
Magtfuldkommenhed  til  at  sige  lige  hvad  jeg  vil:  saa  vil  jeg  i  alle 
disse  Henseender  Intet  sige,  for  ikke,  ved  at  tale  om  det  Novel- 
listiske, maaskee  at  bidrage  til  at  bortlede  Læserens  Opmærksom- 
hed fra  det  Væsentlige:  Tanke-Indholdet. 


som  lagt]  se  ovenfor  S.  61. 


OM   FORSKJ ELLEN  MELLEM  ET 
GENIE  OG  EN  APOSTEL. 

vad  er  det  den  vildfarende^)  Exegese  og  Specalation  har 
gjort  for  at  forvirre  det  Christeiige,  eller  hvorved  har  den  forvirret 
det  Christelige?  Ganske  kort  og  kategorisk  nøiagtigt  Følgende: 
den  har  rykket  det  Paradox-Religieuses  Sphære  tilbage  i  det  Æsthe- 
tiske  og  derved  vundet,  at  enhver  christelig  Terminus,  som  ved  at 
blive  i  sin  Sphære,  er  qvalitativ  Kategorie,  nu,  i  en  reduceret  Til- 
stand, kan  gjøre  Tjeneste  som  et  aandrigt  Udtryk,  der  betyder 
saadan  ÅUehaande.  Naar  nu  det  Paradox-Religieuses  Sphære  af- 
skaffes eller  tilbageforklares  i  det  Æsthetiske,  saa  bliver  en  Apostel 
hverken  mere  eller  mindre  end  et  Genie,  og  saa  god  Nat  Christen- 
dom. Aandrighed  og  Aand,  Aabenbaring  og  Oprindelighed,  Kaldeise 
af  Gud  og  Genialitet,  en  Apostel  og  et  Genie:  alt  dette  kommer  da 
til  at  løbe  saa  omtrent  ud  paa  Et  og  det  Samme. 

Saaledes  har  en  vildfarende  Videnskab  forvirret  Christendom- 
men, og  fra  Videnskaben  har  Forvirringen  igjen  sneget  sig  ind  i 
det  religieuse  Foredrag,  saa  man  ikke  sjeident  hører  Præster,  der 
i  al  videnskabelig  Troskyldighed  bona  fide  prostituere  Christen- 
dommen. De  tale  i  høie  Toner  om  Apostelen  Pauli  Aandrighed, 
Dybsind,  om  hans  skjønne  Lignelser  o.  s.  v.  —  lutter  Æsthetik. 
Skal  Paulus  betragtes  som  Genie,  saa  seer  det  galt  ud  for  ham; 
kun  præstelig  Uvidenhed  kan  falde  paa  æsthetisk  at  anprise  ham, 
fordi  den  præstelige  Uvidenhed  ingen  Maalestok  har,  men  lænker 
som  saa:  naar  man  blot  siger  noget  Godt  om  Paulus,  saa  er  det 
godt.  En  saadan  godmodig  og  velmenende  Tankeløshed  har  sin 
Grund  i,  at  den  Vedkommende  ikke  er  tugtet  op  ved   den  qvaiita- 


*)  VUdfarelsen   er  forovrigt  ikke  blot   Heterodoxiens  meo    ogsaa   Hyper-Orlho- 
doxiens  og  overhovedet  Tankeløshedens. 

live  Dialektik,  der  vilde  lære  ham,  at  en  Apostel  just  ikke  er  tjent 
med,  at  der  bliver  sagt  noget  Godt  om  ham,  naar  det  er  galt,  saa 
han  bliver  anerkjendt  og  beundret  for  at  være,  hvad  der  er  det 
Ligegyldige  og  hvad  han  væsentligen  ikke  er,  og  derover  glemmes, 
hvad  han  er.  En  saadan  tankeløs  Veltalenhed  kunde  lige  saa  godt 
falde  paa  at  rose  Paulus  som  Stilist  og  Sprogkunstner,  eller  endnu 
bedre,  da  det  er  bekjendt,  at  Paulus  tillige  drev  et  Haandværk, 
paastaae,  at  hans  Arbeide  som  Teltmager  skal  have  været  saa 
fuldendt  Mesterværk,  at  ingen  Tapetmager,  hverken  før  eller  senere, 
har  kunnet  gjøre  noget  saa  Fuldendt  —  thi  naar  man  blot  siger 
noget  Godt  om  Paulus,  saa  er  Alting  godt.  Som  Genie  kan  Paulus 
hverken  udholde  Sammenligning  med  Plato  eller  Shakspeare;  som 
Forfatter  af  skjønne  Lignelser  kommer  han  temmelig  langt  ned; 
som  Stilist  er  han  et  aldeles  obscurt  Navn  —  og  som  Tapetmager: 
ja,  det  maa  jeg  sige,  jeg  veed  ikke  hvor  høit  han  i  denne  Hen- 
seende kan  komme.  See,  dum  Alvorlighed  gjør  man  altid  rigtigst 
i  at  forvandle  til  Spøg,  og  saa  kommer  Alvoren,  Alvoren:  at  Pau- 
lus er  Apostel;  og  som  Apostel  har  han  igjen  intet,  slet  intet 
Svogerskab  hverken  med  Plato  eller  Shakspeare  eller  Stilister 
eller  Tapetmagere,  de  ere  alle  (Plato  lige  saa  fuldt  som  Shak- 
speare og  som  Tapetmager  Hansen)  uden  nogen  Sammenligning 
med  ham. 

Et  Genie  og  en  Apostel  ér  det  qvalitative  Forskjeliige,  ere  Be- 
stemmelser, som  høre  hjemme  hver  i  sin  qvalitative  Sphære: 
Immanentsens  og  Transcendentsens:  1)  Qenlet  kan  derfor  vel 
have  noget  Nyt  at  bringe,  men  dette  forsvinder  ig}en  1  Slægtens 
almindelige  Assimilation,  ligesom  Differentsen  >Qeniec  forsvinder, 
saasnart  man  tænker  Evigheden;  Apostelen  har  paradoxt  noget 
Nyt  at  bringe,  hvis  Nyhede  netop  fordi  den  er  væsentlig  paradox 
og  ikke  en  Anticipation  i  Forhold  til  Slægtens  Udvikling,  bliver 
bestandigt,  ligesom  en  Apostel  bliver  i  al  Evighed  en  Apostel,  og 
ingen  Evighedens  Immanents  sætter  ham  væsentligen  paa  lige 
Linie  med  alle  Mennesker,  da  han  er  væsentligen  paradox  for- 
skjellig.  2)  Qeniet  er  hvad  han  er  ved  sig  selv  o:  ved.  det  han 
er  i  sig  selv;  en  Apostel  er  hvad  han  er  ved  sin  guddommelige 
Myndighed,  3)  Qeniet  har  kun  immanent  Teleologie;  Apostelen 
er  absolut  paradox  teleologisk  stillet. 

1.  Al  Tænken  aander  i  Immanentscn,  hvorimod  det  Para- 
doxe  og  Troen  danner  en  qvalitativ  Sphære  for  sig.  Immanent 
er,  i  Forholdet  mellem  Menneske  og  Menneske  qua  Menneske, 
enhver  Differents  et  for  den  væsentlige  og  evige  Tænkning  For- 
svindende, et  Moment,  der  momentant  vel  har  sin  Gyldighed,  men 

vsesentligen  forsvinder  i  Evighedens  væsentlige  Lighed.  Genie  en 
som  Ordet  selv  siger  (ingenium,  det  Medfødte,  Primitivitet  (primus), 
Originalitet  (origo),  Oprindelighed  o.  s.  v.)  Umiddelbarheden,  Natur- 
Bestemmelsen,  Geniet  fødes.  Allerede  længe  førend  der  kan  være 
Tale  om,  hvorvidt  Geniet  nu  vil  henføre  sin  sjeldne  Begavethed 
til  Gud  eller  ikke,  er  det  Genie,  og  er  Genie,  selv  om  det  ikke 
gjør  det.  Med  Geniet  kan  der  foregaae  den  Forandring,  at  det 
udvikler  sig  til  at  være  hvad  det  »ata  dvvafitp  er,  at  det  kommer  i 
bevidst  Besiddelse  af  sig  selv.  Forsaavidt  man  for  at  betegne  det 
Nye,  et  Genie  kan  have  at  bringe,  bruger  Udtrykket  »Paradox c, 
bruges  dette  dog  kun  i  uvæsentlig  Forstand  om  det  transitoriske 
Paradox,  om  Anticipationen,  der  fortætter  sig  til  noget  Paradoxt, 
hvilket  dog  igjen  forsvinder.  Et  Genie  kan  i  sin  første  Meddelen 
være  paradox,  men  jo  mere  han  kommer  til  sig  selv,  jo  mere  for- 
svinder det  Paradoxe.  Et  Genie  kan  maaskee  være  et  Aarhundrede 
forud  for  sin  Tid  og  derfor  staae  som  et  Paradox,  men  tilsidst 
vil  Slægten  dog  saaledes  assimilere  sig  det  eengang  Paradoxe,  saa 
det  ikke  mere  er  paradoxt.  — 

Anderledes  med  en  Apostel.  Ordet  selv  tyder  paa  Forskjellen. 
En  Apostel  fødes  ikke;  en  Apostel  er  en  Mand,  der  af  Gud  kaldes 
og  beskikkes,  af  ham  sendes  i  Ærende.  En  Apostel  udvikles  ikke 
saaledes,  at  han  successivt  bliver  hvad  han  xora  Svpofup  er.  Thi 
forud  for  det  at  blive  en  Apostel  gaaer  ingen  potentiel  Mulighed; 
ethvert  Menneske  er  væsentligen  lige  nær  til  at  blive  det.  En 
Apostel  kan  aldrig  saaledes  komme  til  sig  selv,  at  han  bliver  sig 
sit  Apostel-Kald  bevidst  som  Moment  i  sin  egen  Livs- Udvikling. 
Apostel-Kaldet  er  et  paradox  Faktum,  som  i  første  og  sidste  Øie- 
blik  af  hans  Liv  staaer  paradox  udenfor  hans  personlige  Identitet 
med  sig  selv  som  den  Bestemte  han  er.  En  Mand  er  maaskee 
forlængst  kommen  til  Skjels-Aar  og  Alder,  da  bliver  han  kaldet  til 
Apostel.  Han  bliver  ved  dette  Kald  ikke  et  bedre  Hoved,  han  faaer 
ikke  mere  Phantasie,  ikke  større  Skarpsindighed  o.  s.  v.,  ingenlunde, 
han  bliver  sig  selv,  men  ved  det  paradoxe  Faktum  af  Gud  sendt  i  et 
bestemt  Ærende.  Ved  dette  paradoxe  Faktum  er  Apostelen  i  al  Evig- 
hed gjort  paradox  forskjellig  fra  alle  andre  Mennesker.  Det  Nye,  han 
kan  have  at  forkynde,  er  det  væsentlige  Paradoxe.     Hvor  længe  det 


Genie  kommer  af  lat.  genius^  Skytsaand,  der  fødes  (og  døer)  med  Menne- 
sket. Beslægtet  med  genius  er  lat.  ingenium.  Begavelse  (af  in,  i,  med,  og  gigno, 
føder);  heraf  synes  K.  at  have  afledet  Genie.  primus   først.  origo  Oprin- 

delse, xaia  duvafAiv  (kata  dynamin)  efter  Mulighed.  Apostel  betyder  Ud- 

sending. 

XI.  7 

end  bliver  forkyndt  i  Verden,  det  bliver  væsentligen  lige  Nyt,  lige 
Paradoxt,  ingen  Immanents  kan  assimilere  sig  det.  Apostelen  for- 
holdt sig  jo  ikke  som  det  ved  Naturbegavelse  udmærkede  Menneske, 
der  var  forud  for  sin  Samtid,  han  var  maaskee  hvad  vi  kalde  et 
eenfoldigt  Menneske,  men  ved  et  paradox  Faktum  blev  han  kaldet 
til  at  forkynde  dette  Nye.  Selv  om  Tænkningen  vilde  mene  at 
kunne  assimilere  sig  Læren:  Maaden,  paa  hvilken  Læren  kom  ind 
i  Verden,  kan  den  ikke  assimilere  sig;  thi  det  væsentlige  Paradox 
er  netop  Protesten  mod  Immanentsen.  Men  Maaden,  paa  hvilken 
en  saadan  Lære  kom  ind  i  Verden,  er  netop  det  qvalitative  Afgjø> 
rende,  hvad  kun  ved  Svig  eller  ved  Tankeløshed  kan  oversees. 

2.  Et  Genie  vurderes  reent  æsthetisk  efter  hvad  dets  Indhold, 
dets  Vægtfylde  befindes  at  være;  en  Apostel  er  hvad  han  er  ved 
at  have  guddommelig  Myndighed.  Den  guddommelige  Myn- 
dighed er  det  qvalitative  Afgjørende.  Det  er  ikke  ved 
æsthetisk  eller  philosophisk  at  vurdere  Lærens  Indhold,  at  jeg  skal 
eller  kan  komme  til  det  Resultat:  ergo  er  Den,  der  har  foredraget 
denne  Lære,  kaldet  ved  en  Aabenbaring,  ergo  er  han  en  Apostel. 
Forholdet  er  lige  omvendt:  den  ved  en  Aabenbaring  Kaldede,  hvem 
en  Lære  betroes,  argumenterer  fra,  at  det  er  en  Aabenbaring,  fra, 
at  han  har  Myndighed.  Jeg  skal  ikke  høre  paa  Paulus,  fordi  han 
er  aandrig  eller  mageløs  aandrig,  men  jeg  skal  bøie  mig  under 
Paulus,  fordi  han  har  guddommelig  Myndighed;  og  i  ethvert  Til- 
fælde maa  det  blive  Paulus's  Ansvar,  at  han  sørger  for,  at  han 
frembringer  dette  Indtryk,  hvad  enten  nu  Nogen  vil  bøie  sig  under 
hans  Myndighed  eller  ikke.  Paulus  skal  ikke  beraabe  sig  paa  sin 
Aandrigbed,  thi  saa  er  han  en  Nar;  han  skal  ikke  indlade  sig  paa 
en  reen  æsthetisk  eller  philosophisk  Discussion  af  Lærens  Indhold, 
thi  saa  er  han  Distrait.  Nei  han  skal  beraabe  sig  paa  sin  gud- 
dommelige Myndighed  og  netop  ved  den,  medens  han  villigt  offrer 
Liv  og  Alt,  forhindre  alle  næsvise  æsthetiske  og  philosophiske 
Ligefremheder  mod  Lærens  Indhold  og  Form.  Paulus  skal  ikke 
anbefale  sig  og  sin  Lære  ved  Hjælp  af  de  skjønne  Billeder,  om- 
vendt skulde  han  vel  sige  til  den  Enkelte:  »hvad  enten  nu  Lig- 
nelsen er  skjøn  eller  den  er  luslidt  og  afdanket,  det  er  ligemeget. 
Du  skal  betænke,  at  Det  jeg  siger  er  mig  betroet  ved  en  Aaben- 
baring, saa  det  er  Gud  selv  eller  den  Herre  Jesus  Christus  der 
taler,  og  Du  skal  ikke  formastelig  indlade  Dig  paa  at  crltlcere 
Formen.  Jeg  kan  Ikke,  jeg  tør  ikke  tvinge  Dig  til  at  lyde,  men 
jeg  gjør  Dig,  gjennem  Din  Samvittigheds  Forhold  til  Gud,  evigt 
ansvarlig  for  Dit  Forhold  til  denne  Lære  derved,  at  jeg  har  for- 
kyndt den  som  mig  aabenbaret  og  altsaa  forkyndt  den  med  gud- 
dommelig Myndighed.« 

Myndigheden  er  det  qvalitativt  Afgjørende.  Eller  er  der 
ikke,  endog  blot  indenfor  det  menneskelige  Livs  Relativitet,  om 
den  end  immanent  forsvinder,  en  Forskjel  mellem  et  Kongebud 
og  en  Digters  eller  en  Tænkers  Ord?  Og  hvilken  er  Forskjellen, 
uden  den,  at  Kongebudet  har  Myndighed,  og  derfor  forbyder  al 
æsthetisk  og  critisk  Næsvished  med  Hensyn  til  Form  og  Indhold. 
Digteren,  Tænkeren  derimod  har,  end  ikke  indenfor  denne  Rela- 
tivitet, nogen  Myndighed,  hans  Udsagn  vurderes  reent  æsthetisk 
eller  philosophisk  ved  at  vurdere  Indhold  og  Form.  Men  hvad  er 
det  vel  der  fra  Grunden  har  forvirret  det  Christelige,  uden  det,  at 
man  først  i  Tvivlen  saa  noget  nær  er  bleven  uvis,  om  der  er  en 
Gud  til,  og  saa,  at  man  i  Oprørskhed  mod  alle  Autoriteter  har 
glemt  hvad  Myndighed  er,  og  dens  Dialektik.  En  Konge  er  saa- 
ledes  sandsellg  til,  at  man  sandseligt  kan  forvisse  sig  derom,  og 
gjøres  det  fornødent,  kan  dog  maaskee  Kongen  ret  sandseligt  for- 
visse En  om,  at  han  er  til.  Men  saaledes  er  Gud  ikke  til.  Dette 
har  Tvivlen  benyttet  til  at  bringe  Gud  paa  lige  Linie  med  alle 
dem,  som  ingen  Myndighed  har,  paa  lige  Linie  med  Genier,  Dig- 
tere og  Tænkere,  hvis  Udsagn  slet  og  ret  blot  vurderes  æsthetisk 
eller  philosophisk;  og  dersom  det  saa  er  godt  sagt,  saa  er  Manden 
Genie  —  og  dersom  det  saa  er  ualmindeligt  og  særdeles  godt  sagt, 
saa,  saa  er  det  Gud,  der  har  sagt  det!!! 

Paa  den  Maade  practiseres  Gud  egentligen  udenfor.  Hvad  skal 
han  gjøre?  Standser  Gud  et  Menneske  paa  hans  Vei,  kalder  ham 
ved  en  Aabenbaring,  og  sender  ham  udrustet  med  guddommelig 
Myndighed  til  de  øvrige  Mennesker:  da  sige  disse  til  ham:  fra 
hvem  er  Du?  Han  svarer:  fra  Gud.  Men  see.  Gud  kan  nu  ikke 
paa  en  saadan  sandselig  Maade  hjælpe  sin  Udsending,  som  en 
Konge  kan  det,  der  giver  ham  Soldater  eller  Politie-Betjente  med, 
eller  hans  Ring,  eller  hans  Haandskrift  som  Alle  kjende,  kort  Gud 
kan  ikke  være  Menneskene  til  Tjeneste  med  at  skaffe  dem  en 
sandselig  Vished  for,  at  en  Apostel  er  en  Apostel  —  dette  vilde 
ogsaa  være  Nonsens.  Selv  Miraklet,  hvis  Apostelen  har  denne 
Gave,  giver  ingen  sandselig  Vished;  thi  Miraklet  er  Troens  Gjen- 
Gjenstand.  Og  desuden  er  det  da  Nonsens  at  faae  sandselig 
Vished  om,  at  en  Apostel  er  en  Apostel  (den  paradoxe  Bestemmelse 
af  et  Aands  Forhold),  ligesom  det  er  Nonsens  at  faae  sandselig 
Vished  om,  at  Gud  er  til,  da  jo  Gud  er  Aand.  Altsaa  Apostelen 
siger,  at  han  er  fra  Gud.  De  Andre  svare:  ja  saa,  saa  lad  os  see, 
om  Din  Læres  Indhold  er  guddommelig,  thi  saa  ville  vi  antage 
den,  samt  at  den  er  Dig  aabenbaret.  Paa  den  Maade  er  baade 
Gud  og  Apostelen  narret.    Den  Kaldedes  guddommelige  Myndighed 

Saaledes  altsaa  med  Forholdet  mellem  Menneske  og  Menneske 
qua  Menneske.  Men  mellem  Gud  og  Menneske  er  der  en 
evig  væsentlig  qvalitativ  Forskjel,  hvilken  ingen  uden  en 
formastelig  Tænkning  kan  lade  forsvinde  i  den  Blasphemie,  at  Gud 
og  Menneske  vel  i  Endelighedens  transitoriske  Moment  differentiere 
sig,  saa  det  bør  sig  Mennesket  her  i  dette  Liv  at  lyde  og  tilbede 
Gud,  men  i  Evigheden  skulde  Forskjellen  forsvinde  i  den  væsent- 
lige Lighed,  saa  Gud  og  Mennesket  blev  Ligemænd  i  Evigheden, 
ligesom  Kongen  og  Kammertjeneren. 

Mellem  Gud  og  Menneske  er  og  bliver  der  altsaa  en  evig, 
væsentlig,  qvalitativ  Forskjel.  Det  paradox-religieuse  For- 
hold (hvilket  ganske  rigtigt  ikke  lader  sig  tænke,  men  kun  troe), 
fremkommer  da,  naar  Gud  beskikker  et  enkelt  Menne- 
ske til  at  have  guddommelig  Myndighed,  vel  at  mærke  i 
Forhold  til  det  ham  af  Gud  Betroede.  Den  saaledes  Kaldede  for- 
holder sig  ikke  i  Forholdet:  Menneske  til  Menneske  qua  Menneske; 
han  forholder  sig  ikke  i  en  qvantitativ  DifTerents  (som  Genie,  ud- 
mærket Begavet  o.  s.  v.)  til  andre  Mennesker.  Nei,  han  forholder 
sig  paradox  ved  at  have  en  specifik  Qvalitet,  som  ingen  Immanents 
kan  tilbagekalde  i  Evighedens  Lighed;  thi  den  er  væsentlig  para- 
dox og  efter  Tænkningen  (ikke  før,  foran  Tænkningen)  mod 
Tænkningen.  Har  en  saadan  Kaldet  en  Lære  at  bringe  efter  gud- 
dommelig Ordre,  og  et  andet  Menneske,  lad  os  tænke  det,  af  sig  selv 
og  ved  sig  selv  udfandt  det  Samme:  saa  blive  disse  Tvende  dog  i 
al  Evighed  ikke  lige;  thi  den  første  er  ved  sin  paradox  speclfike 
Qvalitet  (den  guddommelige  Myndighed)  forskjellig  fra  ethvert 
andet  Menneske,  og  fra  den  immanent  til  Grund  for  alle  andre 
menneskelige  Differentser  liggende  Bestemmelse  af  den  væsentlige 
Lighed.  Bestemmelsen  >en  Apostelc  hører  hjemme  i  Transcen- 
dentsens  Sphære,  den  paradox-religieuse  Sphære,  som,  ganske  con- 
seqvent,  ogsaa  har  et  qvalitativt  forskjelligt  Udtryk  for  andre 
Menneskers  Forhold  til  en  Apostel :  de  forholde  sig  nemlig  troende 
til  ham,  medens  al  Tænkning  ligger  og  er  og  aander  i  Immanent- 
sen. Men  Troen  er  ikke  en  transitorisk  Bestemmelse,  saalidet  som 
Apostelens  paradoxe  Qvalification  var  et  Transitorisk. 

I  Forholdet  mellem  Menneske  og  Menneske  qua  Menneske 
var  der  altsaa  ingen  bestaaende  eller  bestandig  Myndighedens 
Differents  tænkelig,  den  var  et  Forsvindende.  Lader  os  imidler- 
tid et  Øieblik  dvæle  ved  nogle  Exerapler  paa  saadanne  saakaldte 
og  i  Timelighedens  Vilkaar  sande  Myndigheds-Forhold  mellem 
Menneske  og  Menneske  qua  Menneske,  for  derved  at  blive  opmærk- 
som   paa  den   væsentlige  Betragtning   af  Myndigheden.     En  Konge 

antages  jo  at  have  Myndighed.  Hvoraf  kommer  det  nu,  at  man 
endog  støder  sig  over,  at  en  Konge  er  aandrig,  er  Kunstner  o.  s.  v.? 
Det  kommer  dog  vel  deraf,  at  man  hos  ham  væsentligen  accen- 
tuerer den  kongelige  Myndighed,  og  i  Sammenligning  med  denne 
finder  almindeligere  Bestemmelser  af  menneskelig  Differents  at 
være  et  Forsvindende,  et  Uvæsentligt,  et  forstyrrende  Tilfældigt. 
Et  Regjerings-CoUegium  antages  at  have  Myndighed  i  sin  bestemte 
Kreds.  Hvoraf  kommer  det  nu,  at  man  vilde  stødes,  hvis  et  saa- 
dant  CoUegium  i  sine  Decreter  f.  Ex.  var  virkelig  aandrig,  vittig, 
dybsindig?  Fordi  man  ganske  rigtigt  qvalitativt  accentuerer  Myn- 
digheden. At  spørge  om  en  Konge  er  Genie  —  for  i  saa  Fald  at 
ville  lyde  ham,  er  i  Grunden  Majestæts-Forbrydelse;  thi  i  Spørgs- 
maalet  er  indeholdt  en  Tvivl  i  Retning  af  Underkastelse  under 
Myndighed.  At  ville  lyde  et  Collegium,  dersom  det  kan  sige  Vittig- 
heder, er  i  Grunden  at  gjøre  Nar  af  CoUeglet.  At  ære  sin  Fader, 
fordi  han  er  et  udmærket  Hoved,  er  Impietet. 

Dog,  som  sagt,  i  Forholdet  mellem  Menneske  og  Menneske 
qua  Menneske  er  Myndigheden,  om  den  end  er,  et  Forsvindende, 
og  Evigheden  afskaffer  al  jordisk  Myndighed.  Men  nu  i  Transcen- 
dentsens  Sphære.  Lad  os  tage  Exemplet  saa  simpelt,  men  netop 
derfor  ogsaa  saa  iøinefaldende  som  muligt.  Naar  Christus  siger 
»der  er  et  evigt  Liv;c  og  naar  theologisk  Candidat  Petersen  siger 
tder  er  et  evigt  Liv«:  saa  sige  de  Begge  det  Samme,  der  er  ikke  i 
det  første  Udsagn  indeholdt  mere  Deduction,  Udvikling,  Dybsind, 
Tankefylde  end  i  det  sidste;  begge  Udsagnene  ere,  æsthetisk  vur- 
derede, lige  gode.  Og  dog  er  der  vel  en  evig  qvalitativ  Forskjel! 
Christus  er,  som  Gud-Mennesket,  i  Besiddelse  af  den  specifike 
Myndigheds  Qvalitet,  hvilken  ingen  Evighed  kan  mediere,  eller 
lægge  Christus  paa  lige  Linie  med  den  væsentlige  menneskelige 
Ligelighed.  Christus  lærte  derfor  med  Myndighed.  At  spørge  om 
Christus  er  dybsindig,  er  Blasphemie,  og  er  Forsøg  paa  under- 
fundigt (det  være  nu  bevidst  eller  ubevidst)  at  tilintetgjøre  Ham; 
thi  i  Spørgsmaalet  er  indeholdt  en  Tvivl  i  Retning  af  Hans  Myn- 
dighed, og  gjort  et  Forsøg  paa  i  næsviis  Ligefremhed  at  ville 
vurdere  og  censurere  Ham,  som  var  Han  til  Examen  og  skulde 
overhøres,  istedetfor  at  Han  er  den,  hvem  al  Magt  er  given  i 
Himlen  og  paa  Jorden. 

Dog  sjeldent,  saare  sjeldent  hører  eller  læser  man  nuomstunder 
et  religieust  Foredrag,   der  er   ganske   correct.     De   bedre   af  dem 


Christus  lærte  derfor  med  Myndighed]  jvfr.  Matth.  7,  28. 

fuske  dog  gjerne  en  Smule  i,  hvad  man  kunde  kalde  det  ubevidste 
eller  det  velmeente  Oprør,  idet  de  forsvare  og  hævde  det  Christe- 
lige  af  yderste  Kraft  ~  i  feile  Kategorier.  Lad  mig  tage  et  Ex- 
empel,  det  første  det  bedste.  Jeg  tager  det  helst  af  en  Tydsker, 
saa  veed  jeg  da,  at  Ingen,  ikke  den  Dummeste  og  ikke  den  Arrigste, 
kan  falde  paa,  at  jeg  skriver  dette  om  en  Sag,  der  i  mine  Tanker 
er  uendelig  vigtig,  —  for  at  sigte  til  een  eller  anden  Geistlig. 
Biskop  Sailer^)  prædiker  i  en  Homilie  paa  femte  Søndag  i  Fasten 
over  Texten  Joh.  VIII.  47—51.  Han  vælger  disse  to  Vers:  »Wer 
von  Gott  ist,  der  hdret  Gottes  Wort,  og,  Wer  mein  Wort  halt,  der 
siehet  den  Tod  nicht;  og  siger  derpaa:  es  sind  in  diesen  Worten 
des  Herrn  drei  grosze  Råthsel  geldset,  mit  denen  sich  die  Men- 
schen  von  jeher  den  Kopf  so  oder  ånders  zerbrochen  haben.« 
Der  har  vi  det.  Det  Ord:  Råthsel,  og  især  drei  grosze  Råthsel, 
og  saa  i  næste  Sætning,  mit  denen  die  Menschen  den  Kopf  sich 
zerbrochen  haben,  fører  strax  Tanken  hen  til  det  Dybsindige  i 
intellectuel  Forstand,  det  Grundende,  det  Grublende,  det  Specu- 
lerende.  Men  hvorledes  kan  dog  vel  et  simpelt  apodictisk  Udsagn 
være  dybsindigt?  et  apodictisk  Udsagn,  der  kun  er  hvad  det  er 
derved,  at  Den  og  Den  har  sagt  det;  et  Udsagn,  der  slet  ikke  vil 
forstaaes  eller  udgrundes,  men  blot  troes.  Hvorledes  kan  et  Men- 
neske falde  paa,  at  en  Gaade  skulde  være  løst,  i  Retning  af  det 
grublende  og  grundende  Dybsindige,  ved  et  ligefremt  Udsagn,  ved 
et  Assertum?  Spørgsmaalet  er  jo:  er  der  et  evigt  Liv?  Svaret 
er:  der  er  et  evigt  Liv.  Hvor  i  al  Verden  stikker  nu  det  Dybsin- 
dige? Dersom  Christus  ikke  er  Den,  som  har  sagt  det,  og  dersom 
Christus  ikke  er  Den,  han  har  sagt  sig  at  være,  saa  maa  jo,  hvis 
Udsagnet  i  sig  selv  er  dybsindigt,  det  Dybsindige  alligevel  være  at 
finde.  Lad  os  tage  Hr.  theologisk  Candidat  Petersen,  der  jo  ogsaa 
siger:  der  er  et  evigt  Liv.  Hvo  i  al  Verden  vilde  dog  vel  falde 
paa  at  beskylde  ham  for  Dybsindighed  paa  Grund  af  et  ligefremt 
Udsagn?  Det  Afgjørende  ligger  saaledes  ikke  i  Udsagnet,  men  i  at 
det  er  Christus  der  har  sagt  det;  men  det  Confunderende  er,  at 
man  ligesom  for  at  lokke  Menneskene  til  at  troe,  taler  noget  om 
det  Dybsindige  og  det  Dybsindige.  En  christelig  Præst  maa,  hvis 
han  vil  tale  correct,  ganske  simpelt  sige  >vi  har  Christi  Ord  for, 
at  der  er  et  evigt  Liv;  dermed  er  den  Ting  afgjort.  Her  er  ikke 
Tale  hverken  om  Hovedbrud  eller  Speculeren,  men  om,  at  det  er 


*)  cfr.  Evangeliscbes    aus    Joh.  Michael    Sailers    religiAsen    SchrlAeo,  v.  Dr.  A. 
Gebauer.     Stuttgart  1846.     Pag.  34.  35. 

Christus,  der,  ikke  i  Egenskab  af  Dybsindig,  men  med  sin  gud- 
dommelige Myndighed  har  sagt  det.«  Lad  os  gaae  videre,  lad  os 
antage,  at  En  troer,  at  der  er  et  evigt  Liv,  fordi  Christus  har  sagt 
det,  saa  gaaer  han  jo  netop  troende  uden  om  al  det  Dybsindige 
og  det  Grublende  og  Grundende,  >hvormed  man  bryder  sit 
Hoved«.  Derimod  lad  os  tage  En,  der  dybsindigt  vil  bryde  sit 
Hoved  med  det  Spørgsmaal  om  Udødeligbeden:  mon  han  ikke  vil 
have  Ret  i  at  benegte,  at  det  ligefremme  Udsagn  er  et  dybsindigt 
Svar  paa  Spørgsmaalet?  Det  Plato  siger  om  Udødeligheden  er 
virkelig  dybsindigt,  vundet  ved  en  dyb  Grunden;  men  stakkels 
Plato  har  heller  ingen  Myndighed. 

Sagen  er  imidlertid  denne.  Tvivlen  og  Vantroen,  der  gjør 
Troen  forfængelig,  har  blandt  Andet  ogsaa  gjort  Menneskene  gene- 
rede ved  at  lyde,  ved  at  bøie  sig  under  Myndighed.  Denne  Op- 
rørskhed sniger  sig  ind  selv  i  de  Bedres  Tankegang,  dem  maaskee 
ubevidst,  og  saa  begynder  alt  dette  Forskruede,  som  i  Grunden  er 
Forræderie,  om  det  Dybe  og  det  Dybe,  og  det  Vidunderlig-deilige, 
som  man  kan  skimte  o.  s.  v.  Skulde  man  derfor  med  eet  bestemt 
Prædikat  betegne  det  christelig-religieuse  Foredrag,  som  det  nu 
høres  og  læses,  da  maatte  man  sige,  det  er  affecteret.  Naar 
man  ellers  taler  om  en  Præsts  Affectation,  tænker  man  maaskee 
paa,  at  han  pynter  og  sminker  sig,  eller  at  han  sødligt  smaegter 
med  Stemmen,  eller  at  han  norsk  snurrer  paa  R  og  rynker 
Brynet,  eller  at  han  anstrænger  sig  i  Krafkstillinger  og  i  Opvæk- 
kelsens Spring  o.  s.  v.  Dog  alt  Sligt  er  mindre  vigtigt,  om  det 
end  altid  var  ønskeligt,  at  det  ikke  var.  Men  det  Fordærvelige  er, 
naar  Prædike- Foredragets  Tankegang  er  affecteret,  naar  dets  Ret- 
troenhed naaes  ved  at  lægge  Accenten  paa  et  reent  forkeert  Sted, 
naar  det  i  Grunden  opfordrer  til  at  troe  paa  Christus,  prædiker 
Troen  paa  Ham  paa  Grund  af  Det,  som  slet  ikke  kan  blive  Troens 
Gjenstand.  Dersom  en  Søn  vilde  sige  >jeg  lyder  min  Fader,  ikke 
fordi  han  er  min  Fader,  men  fordi  han  er  Genie,  eller  fordi  hans 
Befalinger  altid  ere  dybsindige  og  aandrige«:  saa  er  denne  sønlige 
Lydighed  affecteret.  Sønnen  accentuerer  noget  reent  Forkeert,  ac- 
centuerer det  Aandrige,  det  Dybsindige  ved  en  Befaling,  medens 
en  Befaling  netop  er  ligegyldig  mod  denne  Bestemmelse.  Sønnen 
vil  lyde  i  Kraft  af  Faderens  Dybsindighed  og  Aandrighed;  og  i 
Kraft  deraf  kan  han  netop  Ikke  lyde  ham,  thi  hans  critiske  For- 
hold   i    Retning    af,    om    nu   Befalingen    er  dybsindig   og  aandrig. 


Det  Plato  siger]  i  Dialogea  Phædon. 

underminerer  Lydigheden.  Og  saaledes  er  det  ogsaa  Affectation, 
naar  der  er  saa  megen  Tale  om  at  tilegne  sig  Christendommen  og 
troe  Christus,  formedelst  Lærens  Dybsindighed  og  Dybsindighed. 
Man  tillyver  sig  Rettroenheden  ved  at  accentuere  noget  aldeles 
Forkeert.  Den  hele  moderne  Spekulation  er  derfor  affecteret  ved 
at  have  afskaffet  Lydigheden  paa  den  ene  Side  og  Myndig- 
heden paa  den  anden  Side,  og  ved  saa  desuagtet  at  ville  være 
rettroende.  En  Præst,  der  er  aldeles  correct  i  sit  Foredrag,  maa 
tale  saaledes,  idet  han  anfører  et  Ord  af  Christus:  »Dette  Ord  er 
af  Den,  hvem,  ifølge  hans  eget  Udsagn,  al  Magt  er  given  i  Himlen 
og  paa  Jorden.  Du  maa  nu,  m.  T.,  overveie  med  Dig  selv,  om  Du 
vil  bøie  Dig  under  denne  Myndighed  eller  ikke,  antage  og  troe 
Ordet  eller  ikke.  Men  vil  Du  det  ikke,  da  gaae  for  Gud  i  Him- 
lens Skyld  ikke  hen  og  antag  Ordet,  fordi  det  er  aandrigt  eller 
dybsindigt,  eller  vidunderlig-deiligt,  thi  dette  er  Gudsbespottelse, 
det  er  at  ville  criticere  Gud.  c  Saasnart  nemlig  Myndighedens,  den 
specifik-paradoxe  Myndigheds  Dominant  er  sat  i,  saa  er  alle  For- 
hold qvalitativt  forandrede,  saa  er  den  Art  Tilegnelse,  som  ellers 
er  tilladelig  og  ønskelig,  en  Brøde  og  Formastelighed. 

Men  hvorledes  kan  nu  Apostelen  bevise,  at  han  har  Myndig- 
heden? Kunde  han  sandseligt  bevise  det,  saa  var  han  netop 
ingen  Apostel.  Han  har  intet  andet  Beviis  end  sit  eget  Udsagn. 
Og  saaledes  maa  det  netop  være;  thi  ellers  kom  jo  den  Troende 
i  et  ligefremt  Forhold  til  ham,  ikke  i  et  paradoxt.  I  de  transito* 
riske  Forhold  af  Myndighed  mellem  Menneske  og  Menneske  qua 
Menneske  vil  Myndigheden  i  Regelen  være  sandselig  kjendelig  paa 
Magten.  En  Apostel  har  intet  andet  Beviis  end  sit  eget  Udsagn, 
og  i  det  Høieste  sin  Villighed  til  med  Glæde  at  ville  lide  Alt  for 
dette  Udsagns  Skyld.  Hans  Tale  vil  i  den  Henseende  være  kort 
>jeg  er  kaldet  af  Gud;  gjører  I  nu  ved  mig,  hvad  I  vil,  hudfletter 
mig,  forfølger  mig,  men  mit  sidste  Ord  bliver  mit  første:  jeg  er 
kaldet  af  Gud  og  jeg  gjør  Eder  evigt  ansvarlige  for  hvad  I  gjøre 
mod  mig.  c  Dersom  det  i  Virkeligheden  var  saa,  lad  os  tænke 
det,  at  en  Apostel  havde  i  verdslig  Forstand  Magten,  havde  stor 
Indflydelse  og  mægtige  Forbindelser,  ved  hvilke  Kræfter  man 
seirer  over  Menneskenes  Meninger  og  Domme,  —  dersom  han  da 
brugte    den,    havde    han   eo  ipso   forspildt  sin  Sag.     Ved  at  bruge 


ifølge  hans  eget  Udsaga]  Matth.  28,  18.  Dominant]    herved    for- 

staaa  1  enhver  Toneart  den  femte  Tone  fra  Grundtonen,  fordi  den  (nsst  Grund- 
tonen) dominerer  i  Tonearten.  Hertil  passer  imidlertid  K.s  Udtryk  »er  sat  i«  iklte. 
saa  at  det  er  uklart,  hvad  han  har  tønkt  paa. 

Magten  bestemte  han  nemlig  sin  Stræben  i  væsentlig  Identitet  med 
de  andre  Menneskers,  og  dog  er  en  Apostel  kun  hvad  han  er  ved 
sin  paradoxe  Heterogenitet,  ved  at  have  guddommelig  Myndighed, 
hvilken  han  absolut  uforandret  kan  have,  selv  om  han,  som  Pau- 
lus siger,  af  Menneskene  ikke  agtes  mere  værd  end  det  Snavs, 
hvorpaa  de  træde. 

3.  Geniet  har  kun  immanent  Teleologie;  Apostelen 
er  absolut  paradox  teleologisk  stillet. 

Dersom  ellers  noget  Menneske  kan  siges  at  være  absolut 
teleologisk  stillet,  saa  er  det  en  Apostel.  Den  ham  meddeelte 
Lære  er  ikke  en  Opgave,  der  er  givet  ham  at  grunde  over,  den  er 
ikke  givet  ham  for  hans  egen  Skyld,  han  er  tvertimod  i  Ærende 
og  har  at  forkynde  Læren  og  at  bruge  Myndigheden.  Saa  lidet 
som  Den,  der  bliver  sendt  i  Byen  med  et  Brev,  har  med  Brevets 
Indhold  at  gjøre,  men  kun  med  at  overbringe  det;  saa  lidet  som 
Ministeren,  der  sendes  til  et  fremmed  Hof,  har  noget  Ansvar  for 
Budskabets  Indhold,  men  kun  at  besørge  det  rigtigt:  saaledes  har 
en  Apostel  hovedsageligen  ene  og  alene  at  være  tro  i  Tjenesten, 
hvilken  er  at  rygte  sit  Ærende.  Deri  ligger  væsentligen  en 
Apostels  opoffrende  Liv,  selv  om  han  aldrig  blev  forfulgt,  deri,  >at 
han  selv  fattig  kun  har  at  gjøre  Andre  rige  c,  at  han  aldrig  tør 
give  sig  Tid  eller  Ro  eller  Sorgløshed  til  i  gode  Dage,  i  otium  at 
beriges  ved  Det,  ved  hvis  Forkyndelse  han  beriger  Andre.  Han 
er,  aandelig  forstaaet,  som  den  travle  Husmoder,  der  neppe  faaer 
Tid  til  selv  at  spise,  for  at  lave  Maden  til  de  mange  Munde.  Og 
om  han,  idet  han  begyndte,  turde  haabe  et  langt  Liv,  hans  Liv 
vil  dog  indtil  det  Sidste  blive  uforandret,  thi  der  vil  altid  være 
Nye  og  Nye  at  forkynde  Læren.  Skjøndt  en  Aabenbaring  er  det 
paradoxe  Faktum,  som  overgaaer  Menneskets  Forstand,  kan  man 
dog  nok  forstaae  saa  meget,  hvad  ogsaa  overalt  har  viist  sig:  at 
et  Menneske  kaldes  ved  en  Aabenbaring  til  at  gaae  ud  i  Verden, 
til  at  forkynde  Ordet,  til  at  handle  og  lide,  til  det  uafbrudte  virk- 
somme Liv  som  Herrens  Sendebud.  At  derimod  et  Menneske  ved 
en  Aabenbaring  skulde  kaldes  til  at  sidde  hen  i  uskiftet  Bo,  i  et 
virksomt    literairt   far   niente,    til    at  være   momentant  aandrig  og 


Paulas]  1  Kor.  4,  13  (»vi  ere  blevne  som  Udskud  1  Verden,  Alles  Sko- 
visk«). *at  han  selv  fattig  osv.]  jvfr.  Paulus  II  Kor.  6,  10:  som  Fattige, 
der  dog  gjøre  Mange  rige.  otium  Fritid.  far  niente  Bestillen  ingenting.  — 
I  dette  Punktum  sigtes  bestemtere  til  Mag.  Adler,  Jvfr.  Efterl.  Pap.  1845—46, 
s.  456.  458  osv. 

derpaa  Samler  og  Udgiver    af   sin    Aandrigheds   Uvisse:    er    noget 
nær  en  blasphemisk  Tanke. 

Anderledes  med  et  Genie;  det  har  kun  immanent  Teleologie, 
det  udvikler  sig  selv,  og  idet  det  udvikler  sig  selv,  projekterer 
denne  dets  Selv-Udvikling  sig  som  dels  Virken.  Det  faaer  da  nok 
Betydning,  maaskee  endog  stor  Betydning,  men  det  er  ikke  sig 
selv  teleologisk  stillet  i  Forhold  til  Verden  og  Andre.  Et  Genie 
lever  i  sig  selv;  og  det  kan  humoristisk  leve  i  en  tilbagetrukken 
Selvtilfredshed  uden  derfor  at  tage  sin  Begavethed  forfængeligt, 
naar  det  blot,  uden  Hensyn  til  om  Andre  have  Gavn  deraf  eller 
ikke,  med  Alvor  og  Flid  udvikler  sig  selv,  følgende  sin  egen  Genius. 
Geniet  er  derfor  ingenlunde  uvirksomt,  det  arbeider  maaskee  i  sig 
selv  mere  end  ti  Forretningsmænd,  det  præsterer  maaskee  saare 
Meget,  men  hver  dets  Præstation  har  intet  tBlog  udenfor.  Dette  er 
paa  eengang  Geniets  Humanitet  og  dets  Stolthed:  Humaniteten 
ligger  i,  at  det  ikke  bestemmer  sig  teleologisk  i  Forhold  til  noget 
andet  Menneske,  som  var  der  Nogen,  der  trængte  til  det;  Stolt- 
heden ligger  i,  at  det  immanent  forholder  sig  til  sig  selv.  Det  er 
beskedent  af  Nattergalen,  at  den  ikke  fordrer,  at  Nogen  skal  høre 
paa  den;  men  det  er  ogsaa  stolt  af  Nattergalen,  at  den  slet  ikke 
vil  være  vidende  om,  hvorvidt  Nogen  hører  paa  den  eller  ikke. 
Geniets  Dialektik  vil  især  være  til  Anstød  i  vor  Tid,  hvor  Mængden, 
Massen,  Publikum  og  andre  saadanne  Abstraktioner  intendere  at 
vende  op  og  ned  paa  Alt.  Det  høistærede  Publikum,  den  herske- 
syge Mængde  vil,  at  Geniet  skal  udtrykke,  at  han  er  til  for  dens 
eller  for  deres  Skyld;  det  høistærede  Publikum,  den  herskesyge 
Mængde  seer  blot  den  ene  Side  af  Geniets  Dialektik,  støder  an 
paa  Stoltheden,  og  mærker  ikke,  at  dette  Samme  ogsaa  er  Ydmyg- 
heden og  Beskedenheden.  Det  høistærede  Publikum,  den  herske- 
syge Mængde  vilde  derfor  ogsaa  tage  en  Apostels  Existents  for- 
fængeligt. Thi  vel  er  det  sandt,  at  han  absolut  er  til  for  Andres 
Skyld,  udsendes  for  Andres  Skyld;  men  det  er  ikke  Mængden  og 
ikke  Menneskene  og  ikke  det  høistærede  Publikum,  og  ikke  engang 
det  høistærede  dannede  Publikum,  der  er  hans  Herre  eller  hans 
Herrer  —  det  er  Gud;  og  Apostelen  er  Den,  der  har  guddom- 
melig Myndighed   til   at   befale  baade  Mængden  og  Publikum. 

Geniets  humoristiske  Selvtilfredshed  er  Eenheden  af  beskeden 
Resignation  i  Verden  og  stolt  Opløftelse  over  Verden,  er  Eenheden 
af  at  være  en  unyttig  OverQødighed  og  en  kostelig  Prydelse.     Er 


téXo:  (telos),  Maal,  Formaml. 

Geniet  en  Kunstner,  da  frembringer  han  sit  Kunstværk,  men 
hverken  han  eller  hans  Kunstværk  har  noget  teXog  udenfor.  Eller 
det  er  en  Forfatter,  der  tilintetgjør  ethvert  teleologisk  Forhold  til 
en  Omverden  og  bestemmer  sig  humoristisk  som  Lyriker.  Det 
Lyriske  har  ganske  rigtigt  intet  reilo^  uden  for  sig;  om  En  skriver 
een  Pagina  Lyrik  eller  Folianter  Lyrik,  det  gjør  hverken  fra  eller 
til  med  Hensyn  til  at  bestemme  hans  Virksomheds  Retning.  Den 
lyriske  Forfatter  bryder  sig  kun  om  Frembringelsen,  nyder  Frem- 
bringelsens Glæde,  maaskee  ofte  gjennem  Smerte  og  Anstrengelse; 
men  han  har  intet  med  Andre  at  skaffe,  han  skriver  ikke  for  at, 
for  at  oplyse  Menneskene,  for  at  hjælpe  dem  paa  rette  Vei,  for  at 
sætte  Noget  igjennem,  kort  han  skriver  ikke:  for  at.  Og  saaledes 
med  ethvert  Genie.  Intet  Genie  har  et  »for  at<;  Apostelen  har 
absolut  paradox  et  »for  at«. 


*^i^ 


SYGDOMMEN  TIL  DØDEN. 


VOeiVBT   AP 


Å.  B.  Drachmann. 


Herr!  gieb  uns  blOde  Augcn 
flir  Dinge,  die  nichts  taugen, 
und  Augen  voUer  Kiarheit 
in  alle  deine  Wahrbeit. 


Til  dette  Motto  er  i  Ms.  tiirøiet,  men  senere  udstreget:  en  Prædiken  af  Bi- 
skop  Albertini  cfr.  Handbuch  deutscher  Beredsamkeit  v.  Dr.  O.  L.  B.  WoIfT 
Leipzig  1845,  1ste  D.  p.  293.  —  Wolffs  Bog  findes  ikke  paa  vore  Bibliotheker. 


SYGDOMMEN  TIL  DØDEN 


8» 


Forord. 


iylange  vil  xnaaskee  denne  •Udviklings«  Form  forekomme  besynderlig;  den 
Til  synes  dem  for  streng  til  at  kunne  være  opbyggelig,  og  for  opbyggelig  til  at 
kunne  vere  streng  videnskabelig.  Hvad  dette  Sidste  angaaer,  da  har  Jeg  derom 
ingen  Mening.  Hvad  det  Første  derimod  angaaer,  da  er  dette  ikke  min  Mening: 
om  den;  og  var  det  Tilfældet,  at  den  var  for  streng  til  at  være  opbyggelig,  saai 
er  det  eiter  mit  Begreb  en  Feil.  Eet  er  det  Jo,  om  den  ikke  kan  være  opbygge- 
lig for  Enhver,  fordi  ikke  Enhver  har  Forudsætninger  til  at  følge  den;  et  Andet, 
at  den  har  det  Opbyggeliges  Charakteer.  Christeligt  bør  nemlig  Alt,  Alt  ^ene  til 
Opbyggelse.  Den  Art  Videnskabelighed,  som  ikke  tilsidst  er  opbyggelig,  er  netop 
derved  uchristelig.  Alt  Christeligt  maa  i  Fremstillingen  have  Lighed  med  en 
Læges  Foredrag  ved  Sygesengen;  om  end  kun  den  Lægekyndige  forstaaer  det, 
bør  dog  aldrig  glemmes,  at  det  er  ved  Sygesengen.  Dette  det  Christeliges  Forhold 
til  Uvet  (i  Modsætning  til  en  videnskabelig  Fjernhed  fra  Livet),  eller  denne  det 
Christeliges  ethiske  Side  er  Just  det  Opbyggelige,  og  den  Art  Fremstilling,  hvor 
streng  den  end  forresten  kan  være,  aldeles  forsl^elUg,  qvalitativ  forskjellig  fr» 
den  Art  Videnskabelighed,  der  er  »ligegyldig«,  hvis  ophøiede  Heroisme  christelig! 
er  saa  langt  fra  at  være  Heroisme,  at  den  christelig  er  en  Art  umenneskelig  Nyt- 
gjerrighed.  Det  er  christelig  Heroisme,  og  sandeligen  den  sees  maaskee  sjelden 
nok,  a,%  vove  ganske  at  blive  sig  selv,  et  enkelt  Menneske,  dette  bestemte  enkelte 
Menneske,  ene  lige  over  for  Gud,  ene  i  denne  uhyre  Anstrengelse  og  dette  uhyre 
Ansvar;  men  det  er  ikke  christelig  Heroisme,  at  narres  med  det  rene  Menneske,, 
eller  lege  Forundringsleg  med  Verdenshistorien.  Al  christelig  Erl^enden,  hvorj 
streng  dens  Form  end  forøvrigt  er,  bør  være  bekymret;  men  denne  Bekymring, 
er  Just  det  Opbyggelige.  Bekymringen  er  Forholdet  til  Livet,  til  Personlighedens. 
Virkelighed  og  saaledes,  christelig,  Alvoren;  den  ligegyldige  Videns  Ophøiethed  er,, 
christelig,  langt  fra  at  være  mere  Alvor,  den  er,  christelig.  Spøg  og  Forfængelig- 
hed.    Men  Alvoren  er  igjen  det  Opbyggelige. 


^. 


Dette  lille  Skrift  er  derfor  i  een  Forstand  saaiedes  beskaffent,  at  en  Semi« 
aarist  kunde  skrive  det;  i  en  anden  Forstand  dog  maaskee  saaiedes,  at  ikke 
enhver  Professor  kunde  skrive  det. 

Men  at  Afhandlingens  Indklædning  er  den  den  er,  er  idetmindste  vel  be- 
4sBnkt,  og  dog  vistnok  ogsaa  psychologbk  rigtigt.  Der  gives  en  høitldellgcre  SUil, 
^m  er  saa  høitidelig,  at  den  ikke  er  meget  betegnende,  og  som,  da  man  er  kun 
altfor  vant  til  den,  let  bliver  Intet  sigende. 

Forøvrigt  kun  een  Bemærkning,  vistnok  en  Overflødighed,  men  som  jeg  dog 
vil  forskylde:  Jeg  vil  een  Gang  for  alle  gjøre  opmasrksom  paa,  at  Fortvivlelse  i 
iiele  dette  Skrift,  hvad  Titelen  Jo  siger,  opfattes  som  Sygdommen,  ikke  som  Hel- 
t>redelsesmidlet.  Saaiedes  dialektisk  er  nemlig  Fortvivlelse.  Saaiedes  er  jo  ogsaa 
i  christelig  Terminologi  Døden  Udtrykket  for  den  største  aandelige  Elendighed,  og 
Helbredelsen  dog  just  at  døe,  at  afdøe. 

I   1848. 


Indhold. 


Indgang. 

Iste  Afsnit. 

Sygdommen  til  Døden  er  Fortvivlelse. 

A. 
At  Fortvivlelse  er  Sygdommen  til  Døden. 

A.  Fortvivlelse  er  en  Sygdom  1  Aanden,  i  Selvet,  og  kan 
saaledes  være  et  Tredobbelt:  fortvivlet  ikke  at  være  sig 
bevidst  at  have  et  Selv;  fortvivlet  ikke  at  ville  være  sig 
selv;  fortvivlet  at  ville  være  sig  selv 127. 

B.  Fortvivlelses  Mulighed  og  Virkelighed 129. 

C.  Fortvivlelse  er:  »Sygdommen  til  Dødenc 131. 

Denne  Sygdoms  (Fortvivlelsens)  Almindelighed ise. 

C. 

Denne  Sygdoms  (Fortvivlelsens)  Skikkelser 142. 

A.  Fortvivlelse  betragtet  saaledes,  at  der  ikke  reffiecteres 
paa,  om  den  er  bevidst,  eller  ikke,  saa  der  altsaa  blot 
reffiecteres  paa  Synthesens  Momenter 143. 

a)  Fortvivlelse  aeet  nnder  Beetemnelsen  Endelighed  —  Uendelighed     143. 

a)  Uendelighedens  Fortvivlelse  er  at  mangle  Endelig- 
hed      143. 

h)  Endelighedens  Fortvivlelse  er  at  mangle  Uendelig- 
hed      146. 

b)  Fortvivlelse  aeet  under  Bestenmelaen  Mulighed  —  Nødvendighed     148. 

a)  Mulighedens  Fortvivlelse  er  at  mangle  Nødvendig- 
hed      148. 

k\  Nødvendighedens  Fortvivlelse  er  at  mangle  Mulig- 
hed      150. 


B.  Fortvivlelse  seet  under  Bestemmelsen:  Bevidsthed.  .  .  .    154. 

a)  Den  FortvivlelM,  aom  er  nvidende  om,  at  den  er  Fortvivleleey 
eller  den  fortvivlede  Uvidenhed  om  nt  have  et  Selv  og  et  evigt 

Selv 155. 

b)  Den  Fortvlvlelae,  aom  er  alg  bevldat  at  vøre  Fortvlvlelae,  aom 
altaaa  er  alg  bevldat  at  have  et  Selv,  hvori  der  dog  er  noget 
Evigt,  og  nu  enten  fortvivlet  Ikke  vil  vøre  alg  aolv,  eller  for- 
tvivlet vil  vøre  alg  aelv 159. 

a)  Fortvivlet   ikke   at   ville   være   sig   selv.   Svaghedens 

Fortvivlelse 161. 

1)  Fortvivlelse  over  det  Jordiske  eller  over  noget  Jordisk.  .  .  162. 

2)  Fortvivlelse  om  det  Evige  eller  over  sig  selv 172. 

^)  Fortvivlet  at  ville  være  sig  selv.  Trods 178. 

2det  A&nit. 

Fortvivlelse  er  Synden. 

A. 
Fortvivlelse  er  Synden i89. 

Kapitel    1«    Oradationeme  1  Bevidetheden  om  Selvet  (Beatemmelaen : 

for  Ond) 191. 

Tillæg.     At  Deflnitionen   paa  Synd  har  Forargelsens  Mulighed  i  sig; 

en  almindelig  Bemærkning  om  Forargelse 194. 

Kapitel   2.     Den  aooratlake  Definition  af  Synd 199. 

Kapitel  3«     At  Synden  Ikke  er  en  Negation,  men  en  Poaltlon 207. 

Tillæg  til  A.     Men    bliver   saa    ikke    i    en    vis   Forstand  Synd  en 

stor  SJeldenhed?    CMoralen) 211. 

B. 
Syndens  Fortaættelse 215. 

A,  Den  Synd  at  fortvivle  over  sin  Synd 219. 

B,  Den   Synd  at  fortvivle  om   Syndernes   Forladelse  (For- 
argelse)  223. 

C,  Den  Synd  at  opgive  Christendommen  tnodo  ponendo,  at 
erkløre  den  for  Usandhed 234. 


Indgang. 


.D, 


enne  Sygdom  er  ikke  til  Døden  c  (Joh.  XI,  4).  Og  dog 
døde  jo  Lazarus;  da  Disciplene  misforstode,  hvad  Christus 
senere  tilføiede  »Lazarus,  vor  Ven  er  sovet  ind;  men  jeg  gaaer 
hen  for  at  opvække  ham  af  Søvne«  (XI,  11),  sagde  Han  dem 
reent  ud  »Lazarus  er  død«  (XI,  14).  Altsaa  Lazarus  er  død, 
og  dog  var  denne  Sygdom  ikke  til  Døden;  han  var  død,  og 
dog  er  denne  Sygdom  ikke  til  Døden.  Vi  vide  nu  vel,  at 
Christus  tænkte  paa  det  Under,  der  skulde  lade  de  Medlevende, 
»forsaavidt  de  kunde  troe,  see  Guds  Herlighed«  (XI,  40),  det 
Under,  ved  hvilket  Han  opvakte  Lazarus  fra  de  Døde,  saa 
»denne  Sygdom«  ikke  blot  ikke  var  til  Døden,  men  som  Chri- 
stus forudsagde  »til  Guds  Ære,  at  Guds  Søn  skal  æres  ved 
den«  (XI,  4):  o,  men  selv  om  Christus  ikke  havde  opvakt 
Lazarus,  gjælder  det  dog  ikke  ligefuldt,  at  denne  Sygdom, 
Døden  selv,  ikke  er  til  Døden?  Idet  Christus  træder  hen  til 
Graven  og  med  høi  Røst  raaber  »Lazarus,  kom  hid  ud«  (XI, 
43),  er  det  jo  vist  nok,  at  »denne«  Sygdom  ikke  er  til  Døden. 
Men  hvis  Christus  end  ikke  havde  sagt  dette  —  blot  det,  at 
Han,  der  er  »Opstandelsen  og  Livet«  (XI,  25),  træder  hen  til 
Graven,  betyder  dette  ikke,  at  denne  Sygdom  ikke  er  til  Døden : 
det,  at  Christus  er  til,  betyder  det  ikke,  at  denne  Sygdom 
ikke    er   til    Døden!    Og  hvad  havde  det  hjulpet  Lazarus  at 

være  opvakt  fra  de  Døde,  naar  det  jo  dog  tilsidst  maa  ende 
med,  at  han  døer  —  hvad  havde  det  hjulpet  Lazarus,  hvis 
Han  ikke  vaiv  Han  der  ler  Opstandelsen  og  Livet  for  hver 
Den,  som  troer  paa  Haml  Nei,  ikke  fordi  Lazarus  blev  op- 
vakt fra  de  Døde,  ikke  derfor  kan  man  sige,  at  denne  Syg- 
dom ikke  er  til  Døden ;  men  fordi  Han  er  til,  derfor  er  denne 

^Sygdom  ikke  til  Døden.  Thi  menneskelig  talt  er  Døden  det 
Sidste  af^Alt,  og  menneskelijg  talt  er  der  kun  Haab   saalænge 

^^er  er  Liv.  Men  christelig  forstaaet  er  Døden  ingenlunde  det 
Sidste  af  Alt,  ogsaa  den  kun  en  lille  Begivenhed  indenfor 
hvad  der  er  Alt,  ejjevigt  Liv;  og  christelig  forstaaet  er  der  i 
Døden  uendelig  meget  mere  Haab  end  der  blot  menneskelig 
talt  er  naar  der  ikke  blot  er  Liv,  men  dette  Liv  i  fuldeste 
Sundhed  og  Kraft. 

Altsaa  christelig  forstaaet  er  end  ikke  Døden  »Sygdommen 
til  Døden«,  end  mindre  da  Alt,  hvad  der  hedder  jordisk  og 
timelig  Lidelse,  Nød,  Sygdom,  Elendighed,  Trængsel,  Gjenvor- 
digheder,  Piinsler,  Sjelslidelser,  Sorg,  Græmmelse.  Og  var 
Sligt  end  saa  tungt  og  piinagtigt,  at  vi  Mennesker  eller  dog 
den  Lidende  siger  »dette  er  værre  end  Døden«  —  alt  Sligt, 
hvad  der,  forsaavidt  det  ikke  er  Sygdom,  kan  sammenlignes 
med  en  Sygdom,  er  dog,  christelig  forstaaet,  ikke  Sygdommen 
til  Døden. 

Saa  Irøimodigt  har  Christendommen  lært  den  Christne  at 
tænke  om  alt  Jordisk  og  Verdsligt,  Døden  iberegnet.  Det  er 
næsten  som  maalte  den  Christne  hovmode  sig  ved  denne 
stolte  Opløftelse  over  Alt,  hvad  ellers  Mennesket  kalder  Ulykke, 

'^over  hvad  ellers  Mennesket  kalder  det  største  Onde.  Men 
saa  har  Christendommen  igjen  opdaget  en  Elendighed,  hvilken 
Mennesket  som  saadan  ikke  veed  er  til;  denne  Elendighed  er 
Sygdommen  til  Døden.    Hvad  del  naturlige  Menneske  opregner 

•  som  det  Gyselige  —  naar  han  saa  har  opregnet  All  og  Intet 
mere  veed  at  nævne:  delte  er  for  den  Christne  som  en  Spøg. 
Saaledes  er  Forholdet  mellem  det  naturlige  Menneske  og  den 
Christne;  det  er  som  Forholdet  mellem  et  Barn  og  en  Mand: 


123 

hvad  Barnet  gyser  for,  det  anseer  Manden  for  Intet  at  være. 
Barnet  veed  ikke,  hvad  det  Forfærdelige  er;  det  veed  Manden, 
og  for  dette  gyser  han.  Barnets  Ufuldkommenhed  er  først 
den,  ikke  at  kjende  det  Forfærdelige;  og  da  igjen,  hvad  heri 
ligger,  den,  at  gyse  for  Det,  som  ikke  er  forfærdeligt.  Og  saa- 
ledes  ogsaa  med  det  naturlige  Menneske,  han  er  uvidende  om 
hvad  i  Sandhed  det  Forfærdelige  er,  dog  er  han  derved  ikke 
fritagen  fra  at  gyse,  nei,  han  gyser  for  Det,  som  ikke  er  det 
Forfærdelige.  Det  er  ligesom  med  Hedningens  Guds-Forhold: 
han  kjender  ikke  den  sande  Gud,  men  ikke  nok  dermed,  han 
dyrker  en  Afgud  som  Gud. 

Kun  den  Christne  veed,  hvad  der  forstaaes  ved  Syg- 
dommen til  Døden.  Han  fik  som  Christen  et  Mod,  hvilket 
det  naturlige  Menneske  ikke  kjender  —  dette  Mod  fik  han 
ved  at  lære  Frygt  for  det  end  Forfærdeligere.  Paa  den  Maade 
faaer  et  Menneske  altid  Mod ;  naar  man  frygter  en  større  Fare, 
har  et  Menneske  altid  Mod  til  at  gaae  i  en  mindre;  naar  man 
uendeligt  frygter  een  Fare,  er  det  som  vare  de  andre  slet  ikke 
til.  Men  det  Forfærdelige  den  Christne  lærte  at  kjende  er 
»Sygdommen  til  Dødenc 


FØRSTE  AFSNIT. 


SYGDOMMEN  TIL  DØDEN  ER  FORTVIVLELSE. 


A. 


At  Fortvivlelse  er  Sygdommen  til  Døden. 


A. 

Fortvivlelse  er  en  Sygdom  i  Aanden,  i  Selvet,  og 
kan  saaledes  være  et  Tredobbelt:  fortvivlet  ikke  at 
være  sig  bevidst  at  have  et  Selv  (uegentlig  Fortviv- 
lelse); fortvivlet  ikke  at  ville  være  sig  selv;  fortvivlet 

at  ville  være  sig  selv. 

Mennesket  er  Aand.  Men  hvad  er  Aand?  Aand  er  Selvet. 
Men  hvad  er  Selvet?  Selvet  er  et  Forhold,  der  forholder  sig  til 
sig  selv,  eller  er  det  i  Forholdet,  at  Forholdet  forholder  sig  til  sig 
selv;  Selvet  er  ikke  Forholdet,  men  at  Forholdet  forholder  sig  til 
sig  selv.  Mennesket  er  en  Synthese  af  Uendelighed  og  Endelighed, 
af  det  Timelige  og  det  Evige,  af  Frihed  og  Nødvendighed,  kort  en 
Synthese.  En  Synthese  er  et  Forhold  mellem  To*  Saaledes  be- 
tragtet er  Mennesket  endnu  intet  Selv. 

I  Forholdet  mellem  To  er  Forholdet  det  Tredie  som  negativ 
Eenhed,  og  de  To  forholde  sig  til  Forholdet,  og  i  Forholdet  til 
Forholdet;  saaledes  er  under  Bestemmelsen  Sjel  Forholdet  mellem 
Sjel  og  Legeme  et  Forhold.  Forholder  derimod  Forholdet  sig 
til  sig  selv,  saa  er  dette  Forhold  det  positive  Tredie,  og  dette  er 
Selvet. 

Et  saadant  Forhold,  der  forholder  sig  til  sig  selv,  et  Selv, 
maa  enten  have  sat  sig  selv,  eller  være  sat  ved  et  Andet. 

Er  Forholdet,  der  forholder  sig  til  sig  selv,  sat  ved  et  Andet, 
saa  er  Forholdet  vistnok  det  Tredie,  men  dette  Forhold,  det 
Tredie,  er  saa  dog  igjen  et  Forhold,  forholder  sig  til  hvad  der 
har  sat  hele  Forholdet. 

Et  saadant  deriveret,  sat  Forhold  er  Menneskets  Selv,  et  For- 
hold, der  forholder  sig  til  sig  selv,  og  i  at  forholde  sig  til  sig  selv 
forholder  sig  til  et  Åndet.  Deraf  kommer  det,  at  der  kan  blive  to 
Former  for  egentlig  Fortvivlelse.  Havde  Menneskets  Selv  sat  sig 
selv,  saa  kunde  der  kun  være  Tale  om  een  Form,  den  ikke  at 
ville  være  sig  selv,  at  ville  af  med  sig  selv,  men  der  kunde  ikke 
være  Tale  om,  fortvivlet  at  ville  være  sig  selv.  Denne  Formel  er 
nemlig  Udtrykket  for  hele  Forholdets  (Selvets)  Afhængighed,  Ud- 
trykket for,  at  Selvet  ikke  ved  sig  selv  kan  komme  til  eller  være 
i  Ligevægt  og  Ro,  men  kun  ved  i  at  forholde  sig  til  sig  selv  at 
forholde  sig  til  Det,  som  har  sat  hele  Forholdet.  Ja,  det  er  saa 
langt  fra,  at  denne  anden  Form  af  Fortvivlelse  (fortvivlet  at  ville 
være  sig  selv)  blot  betegner  en  egen  Art  af  Fortvivlelse,  at  tvært- 
imod al  Fortvivlelse  tilsidst  kan  opløses  i  og  tilbageføres  paa  den. 
Dersom  en  Fortvivlende  er,  som  han  mener  det,  opmærksom  paa 
sin  Fortvivlelse,  ikke  taler  meningsløst  om  den,  som  om  Noget, 
der  hænder  ham  (omtrent  som  naar  Den,  der  lider  af  Svimmel, 
ved  et  nerveust  Bedrag  taler  om  en  Tyngde  paa  Hovedet,  eller 
om  at  det  er  som  faldt  der  Noget  ned  paa  ham  o.  s.  v.,  hvilken 
Tyngde,  og  hvilket  Tryk  dog  ikke  er  noget  Udvortes,  men  en  om- 
vendt Reflexion  af  det  Indvortes)  —  og  nu  af  al  Magt  ved  sig  selv 
og  ene  ved  sig  selv  vil  hæve  Fortvivlelsen:  saa  er  han  endnu  i 
Fortvivlelsen,  arbeider  sig  med  al  sin  formeentlige  Arbeiden  kun 
desto  dybere  i  en  dybere  Fortvivlelse.  Fortvivlelsens  Misforhold 
er  ikke  et  simpelt  Misforhold,  men  et  Misforhold  i  et  Forhold,  der 
forholder  sig  til  sig  selv,  og  er  sat  af  et  Andet,  saa  Misforholdet  i 
hiint  for  sig  værende  Forhold  tillige  reflekterer  sig  uendeligt  i 
Forholdet  til  den  Magt,  som  satte  det. 

Dette  er  hemlig  Formelen,  som  beskriver  Selvets  Tilstand, 
naar  Fortvivlelsen  ganske  er  udryddet:  i  at  forholde  sig  til  sig 
selv,  og  i  at  ville  være  sig  selv  grunder  Selvet  gjennemsigtigt  i 
den  Magt,  som  satte  det. 


Reflexion]  s:  Reflcx. 

Fortvivlelses  Mulighed  og  Virkelighed. 

Er  Fortvivlelse  et  Fortrin  eller  en  Mangel?  Reent  dialektisk 
er  den  begge  Dele.  Hvis  man  vilde  fastholde  den  abstrakte  Tanke 
Fortvivlelse,  uden  at  tænke  nogen  Fortvivlet,  saa  maatte  man  sige: 
den  er  et  uhyre  Fortrin.  Muligheden  af  denne  Sygdom  er  Menne- 
skets Fortrin  for  Dyret,  og  dette  Fortrin  udmærker  ham  ganske 
anderledes  end  den  opreiste  Gang,  thi  det  tyder  paa  den  uendelige 
Opreisthed  eller  Ophøiethed,  at  han  er  Aand.  Muligheden  af 
denne  Sygdom  er  Menneskets  Fortrin  for  Dyret;  at  være  opmærk- 
som paa  denne  Sygdom  er  den  Christnes  Fortrin  for  det  naturlige 
Menneske;  at  være  helbredet  fra  denne  Sygdom  den  Christnes 
Salighed. 

Altsaa  det  er  et  uendeligt  Fortrin  at  kunne  fortvivle;  og  dog 
er  det  ikke  blot  den  største  Ulykke  og  Elendighed  at  være  det, 
nei  det  er  Fortabelse.  Saaledes  er  Forholdet  mellem  Mulighed  og 
Virkelighed  ellers  ikke;  er  det  et  Fortrin  at  kunne  være  Det  og 
Det,  saa  er  det  et  endnu  større  Fortrin  at  være  det,  det  vil  sige, 
det  at  være  forholder  sig  som  en  Stigen  til  det  at  kunne  være. 
Hvad  Fortvivlelse  derimod  angaaer,  saa  forholder  det  at  være  sig 
som  et  Fald  til  det  at  kunne  være;  saa  uendeligt  som  Mulighedens 
Fortrin  er,  saa  dybt  er  Faldet.  Det  der  altsaa  i  Forhold  til  For- 
tvivlelse er  det  Stigende  er  ikke  at  være  det.  Dog  er  atter  denne 
Bestemmelse  tvetydig.  Det  er  ikke  med  det  ikke  at  være  fortvivlet 
som  med  det  ikke  at  være  halt,  blind  o.  d..  Dersom  det  ikke  at 
være  fortvivlet  hverken  betyder  mere  eller  mindre  end  det  ikke 
at  være  det,  saa  er  det  netop  at  være  det.  Det  ikke  at  være  for- 
tvivlet maa  betyde  den  tilintetgjorte  Mulighed  af  at  kunne  være 
det;  hvis  det  skal  være  sandt,  at  et  Menneske  ikke  er  fortvivlet, 
maa  han  i  ethvert  Øieblik  tilintetgjøre  Muligheden.  Saaledes  er 
Forholdet  mellem  Mulighed  og  Virkelighed  ellers  ikke.  Thi  vel 
sige  Tænkerne,  at  Virkelighed  er  den  tilintetgjorte  Mulighed,  men 
det  er  ikke  ganske  sandt,  den  er  den  udfyldte,  den  virksomme 
Mulighed.     Her  derimod  er  Virkeligheden  (ikke  at  være  fortvivlet), 


Tænkerne]    herved    sigter    K.    vistnok    til    Joh.    Climacus    i    Philosophiske 
Smuler,  se  IV  Bd.,  S.  237. 

som  derfor  ogsaa  er  en  Negtelse,  den  afmægtige,  tilintetgjorte  Mu- 
lighed;  ellers  er  Virkelighed  i  Forhold  til  Mulighed  en  Bekræf- 
telse, her  en  Benegtelse. 

Fortvivlelse  er  Misforholdet  i  en  Syntheses  Forhold,  som  for- 
holder sig  til  sig  selv.  Men  Synthesen  er  ikke  Misforholdet,  den 
er  blot  Muligheden,  eller,  i  Synthesen  ligger  Muligheden  af  Misfor- 
holdet. Var  Synthesen  Misforholdet,  saa  var  Fortvivlelse  slet  ikke 
til,  saa  vilde  Fortvivlelse  være  Noget,  der  laae  i  Menneskenaturen 
som  saadan,  det  er,  saa  var  det  ikke  Fortvivlelse;  den  vilde  være 
Noget,  der  hændte  Mennesket,  Noget  han  leed,  som  en  Sygdom,  i 
hvilken  Mennesket  falder,  eller  som  Døden,  der  er  Alles  Lod. 
Nei,  det  at  fortvivle  ligger  i  Mennesket  selv;  men  var  han  ikke 
Synthese,  kunde  han  slet  ikke  fortvivle,  og  var  Synthesen  ikke 
oprindeligt  fra  Guds  Haand  i  det  rette  Forhold,  kunde  han  heller 
ikke  fortvivle. 

Hvorfra  kommer  saa  Fortvivlelsen?  Fra  Forholdet,  hvori  Syn- 
thesen forholder  sig  til  sig  selv,  idet  Gud,  der  gjorde  Mennesket 
til  Forholdet,  ligesom  slipper  det  ud  af  sin  Haand,  det  er,  idet 
Forholdet  forholder  sig  til  sig  selv.  Og  deri,  at  Forholdet  er 
Aand,  er  Selvet,  deri  ligger  Ansvaret,  under  hvilket  al  Fortvivlelse 
er  og  er  hvert  Øieblik  den  er,  hvor  meget,  og  hvor  sindrigt  end 
skuffende  sig  selv  og  Andre,  den  Fortvivlede  taler  om  sin  Fortviv- 
lelse som  en  Ulykke,  ved  en  Forvexling  som  i  hiint  anførte  Til- 
fælde af  Svimmelhed,  med  hvilken  Fortvivlelse,  om  end  qvalitativ 
forskjellig,  har  meget  tilfælles,  da  den  under  Bestemmelsen  Sjel  er 
hvad  Fortvivlelse  er  under  Bestemmelsen  Aand,  og  svanger  paa 
Analogier  til  Fortvivlelse. 

Naar  saa  Misforholdet,  Fortvivlelsen,  er  indtraadt,  følger  det 
saa  af  sig  selv,  at  det  vedbliver?  Nei,  det  følger  ikke  af  sig  selv; 
hvis  Misforholdet  vedbliver,  følger  det  ikke  af  Misforholdet,  men 
af  Forholdet,  som  forholder  sig  til  sig  selv.  Dette  vil  sige,  for 
hver  Gang  Misforholdet  yttrer  sig,  og  i  ethvert  Øieblik  det  er  til, 
maa  der  gaaes  tilbage  til  Forholdet  See,  man  taler  om,  at  et 
Menneske  paadrager  sig  en  Sygdom,  f.  Ex.  ved  Uforsigtighed.  Saa 
indtræder  da  Sygdommen,  og  fra  det  Øieblik  gjør  den  sig  gjæl- 
dende  og  er  nu  en  Virkelighed,  hvis  Oprindelse  bliver  mere  og 
mere  forbigangen.  Det  vilde  være  baade  grusomt  og  umenne- 
skeligt, om  man  i  eet  væk  vilde  vedblive  at  sige  >i  dette  Øieblik 
paadrager  Du,  den  Syge,  Dig  denne  Sygdom«,  det  er,  om  man  i 
ethvert  Øieblik  vilde  opløse  Sygdommens  Virkelighed  i  dens  Mulig- 
hed. Det  er  sandt,  at  han  paadrog  sig  Sygdommen,  men  det 
gjorde    han    kun    een   Gang,   Sygdommens  Vedbliven   er  en  simpel 

Affølge  af,  at  han  een  Gang  paadrog  sig  den,  dens  Fremgang  ikke 
i  ethvert  Øieblik  at  henføre  til  ham  som  Aarsag;  han  paadrog  sig 
den,  men  man  kan  ikke  sige,  han  paadrager  sig  den.  Ander- 
ledes med  det  at  fortvivle;  ethvert  Fortvivlelsens  virkelige  Øieblik 
er  at  tilbageføre  til  Mulighed,  hvert  Øieblik  han  er  fortvivlet,  paa- 
drager han  sig  det;  det  er  bestandigt  den  nærværende  Tid,  der 
vorder  intet  i  Forhold  til  Virkeligheden  tilbagelagt  Forbigangent;  i 
ethvert  Fortvivlelsens  virkelige  Øieblik  bærer  den  Fortvivlede  alt 
det  Foregaaende  i  Muligheden  som  et  Nærværende.  Dette  kommer 
deraf,  at  at  fortvivle  er  en  Bestemmelse  af  Aand,  forholder  sig  til 
det  Evige  i  Mennesket.  Men  det  Evige  kan  han  ikke  blive  af  med, 
nei,  i  al  Evighed  ikke;  han  kan  ikke  een  Gang  for  alle  kaste  det 
fra  sig.  Intet  er  umuligere;  han  maa  i  ethvert  Øieblik,  hvor  han 
ikke  har  det,  have  kastet  eller  kaste  det  fra  sig  —  men  det 
kommer  igjen,  det  er,  hvert  Øieblik  han  er  fortvivlet,  paadrager 
han  sig  det  at  fortvivle.  Thi  Fortvivlelsen  følger  ikke  af  Misfor- 
holdet, men  af  Forholdet,  som  forholder  sig  til  sig  selv.  Og  For- 
holdet til  sig  selv  kan  et  Menneske  ikke  blive  af  med,  saå  lidet 
som  med  sit  Selv,  hvad  da  forøvrigt  er  Eet  og  det  Samme,  da  jo 
Selvet  er  Forholdet  til  sig  selv. 


C. 

Fortvivlelse  er;   »Sygdommen  til  Døden«. 

Dette  Begreb  Sygdommen  til  Døden  maa  dog  tages  paa  en 
egen  Maade.  Ligefrem  betyder  det  en  Sygdom,  hvis  Ende,  hvis 
Udgang  er  Døden.  Saaledes  taler  man  om  en  dødelig  Sygdom 
eenstydigt  med  en  Sygdom  til  Døden.  I  den  Forstand  kan  For- 
tvivlelse ikke  kaldes  Sygdommen  til  Døden.  Men  christeligt  for- 
staaet  er  Døden  selv  en  Gjennemgang  til  Livet.  Forsaavidt  er, 
christelig,  ingen  jordisk,  legemlig  Sygdom  til  Døden.  Thi  vistnok 
er  Døden  det  sidste  af  Sygdommen,  men  Døden  er  ikke  det  Sidste. 
Skal  der  i  strængeste  Forstand  være  Tale  om  en  Sygdom  til  Døden, 
maa  det  være  en,  hvor  det  Sidste  er  Døden,  og  hvor  Døden  er 
det  Sidste.     Og  dette  er  just  Fortvivlelse. 

Dog  er  Fortvivlelse  i  en  anden  Forstand  endnu  bestemtere 
Sygdommen  til  Døden.  Det  er  nemlig  saa  langt  som  muligt  fra, 
at  man,  ligefrem  forstaaet,  døer  af  denne  Sygdom,  eller  at  denne 
Sygdom  ender  med  den  legemlige  Død.     Tværtimod,  Fortvivlelsens 

Qval  er  netop  ikke  at  kunne  døe.  Den  har  saaledes  mere  tilfælles 
med  den  Dødssyges  Tilstand,  naar  han  ligger  og  trækkes  med 
Døden  og  ikke  kan  døe.  Saaledes  er  det  at  være  syg  til  Døden 
det  ikke  at  kunne  døe,  dog  ikke  som  var  der  Haab  om  Livet,  nei 
Haabløsheden  er,  at  selv  det  sidste  Haab,  Døden,  ikke  er.  Naar 
Døden  er  den  største  Fare,  haaber  man  paa  Livet;  men  naar  man 
lærer  den  end  forfærdeligere  Fare  at  kjende,  haaber  man  paa 
Døden.  Naar  saa  Faren  er  saa  stor,  at  Døden  er  blevet  Haabet, 
saa  er  Fortvivlelse  den  Haabløshed  end  ikke  at  kunne  døe. 

I  denne  sidste  Betydning  er  da  Fortvivlelse  Sygdommen  til 
Døden,  denne  qvalfulde  Modsigelse,  denne  Sygdom  i  Selvet,  evig  at 
døe,  at  døe  og  dog  ikke  at  døe,  at  døe  Døden.  Thi  at  døe  betyder 
at  det  er  forbi,  men  at  døe  Døden  betyder  at  opleve  det  at  døe; 
og  lader  dette  sig  eet  eneste  Øieblik  opleve,  saa  er  det  dermed  for 
evig  at  opleve  det.  Skulde  et  Menneske  døe  af  Fortvivlelse,  som 
man  døer  af  en  Sygdom,  saa  maatte  det  Evige  i  ham.  Selvet, 
kunne  døe  i  samme  Forstand  som  Legemet  døer  af  Sygdommen. 
Men  dette  er  en  Umulighed;  Fortvivlelsens  Døen  omsætter  sig  be- 
standigt i  en  Leven.  Den  Fortvivlede  kan  ikke  døe;  »saa  lidet 
som  Dolken  kan  dræbe  Tankere,  saa  lidet  kan  Fortvivlelsen  fortære 
det  Evige,  Selvet,  der  ligger  til  Grund  for  Fortvivlelsen,  hvis  Orm 
ikke  døer,  og  hvis  Ild  ikke  udslukkes.  Dog  er  Fortvivlelse  just 
en  Selvfortærelse,  men  en  afmægtig  Selvfortærelse,  der  ikke  for- 
maaer  hvad  den  selv  vil.  Men  hvad  den  selv  vil  er  at  fortære 
sig  selv,  hvilket  den  ikke  formaaer,  og  denne  Afmagt  er  en  ny 
Form  af '  Selvfortærelse,  i  hvilken  dog  Fortvivlelsen  atter  ikke  for- 
maaer hvad  den  vil,  at  fortære  sig  selv,  det  er  en  Potentsation 
eller  Loven  for  Potentsationen.  Dette  er  det  Hidsende,  eller  det 
er  den  kolde  Brand  i  Fortvivlelsen,  dette  Nagende,  hvis  Bevægelse 
er  bestandigt  ind  efter,  dybere  og  dybere  i  afmægtig  Selvfortærelse. 
Det  er  saa  langt  fra  at  det  er  nogen  Trøst  for  den  Fortvivlede,  at 
Fortvivlelsen  ikke  fortærer  ham,  det  er  lige  det  Modsatte,  denne 
Trøst  er  just  Q valen,  er  just  hvad  der  holder  Naget  ilive  og  Liv 
i  Naget;  thi  just  derover  —  ikke  fortvivlede  —  men  fortvivler  han: 
at  han  ikke  kan  fortære  sig  selv,  ikke  kan  blive  af  med  sig  selv, 
ikke  kan  blive  til  Intet.  Dette  er  den  potentserede  Formel  for 
Fortvivlelsen,  Feberens  Stigen  i  denne  Selvets  Sygdom. 

En  Fortvivlende  fortvivler  over  Noget.  Saaledes  seer  det  et 
Øieblik  ud,  men  det  er  kun  et  Øieblik;  i  samme  Øieblik  viser  den 


Orm  ikke  døer  osv.]  Marc.  O,  48  (Jes.  66,  24). 

sande  Fortvivlelse  sig  eller  Fortvivlelsen  sig  i  sin  Sandhed.  Idet 
han  fortvivlede  over  Noget,  fortvivlede  han  egentlig  over  sig 
selv,  og  vil  nu  af  med  sig  selv.  Naar  saaledes  den  Herskesyge, 
hvis  Løsen  er  »enten  Cæsar  eller  slet  Intet«,  ikke  bliver  Cæsar, 
saa  fortvivler  han  derover.  Men  dette  betyder  noget  Andet:  at 
han,  just  fordi  han  ikke  blev  Cæsar,  nu  ikke  kan  udholde  at  være 
sig  selv.  Han  fortvivler  altsaa  egentligen  ikke  over,  at  han  ikke 
blev  Cæsar,  men  over  sig  selv  at  han  ikke  blev  Cæsar.  Dette 
Selv,  der,  hvis  det  var  blevet  Cæsar^  havde  været  ham  al  hans 
Lyst,  i  en  anden  Forstand  forøvrigt  lige  saa  fortvivlet,  dette  Selv 
er  ham  nu  det  Utaaleligste  af  Alt.  Det  er  i  dybere  Forstand  ikke 
det,  der  er  ham  det  Utaalelige,  at  han  ikke  blev  Cæsar,  men  dette 
Selv,  som  ikke  blev  Cæsar,  er  ham  det  Utaalelige,  eller  endnu  rig- 
tigere, det  der  er  ham  det  Utaalelige,  er,  at  han  ikke  kan  blive  af 
med  sig  selv.  Naar  han  var  blevet  Cæsar,  saa  var  han  fortvivlet 
blevet  af  med  sig  selv;  men  nu  blev  han  ikke  Cæsar,  og  kan  for- 
tvivlet ikke  blive  af  med  sig  selv.  Væsentligen  er  han  lige  for- 
tvivlet, thi  han  har  ikke  sit  Selv,  han  er  ikke  sig  selv.  Ved  at 
være  blevet  Cæsar  var  han  dog  ikke  blevet  sig  selv,  men  af  med 
sig  selv;  og  ved  ikke  at  blive  Cæsar  fortvivler  han  over  ikke  at 
kunne  blive  af  med  sig  selv.  Det  er  derfor  en  overfladisk  Betragt- 
ning (der  da  formodentligen  aldrig  har  seet  en  Fortvivlet,  end  ikke 
sig  selv),  naar  man  om  en  Fortvivlet  siger,  som  var  dette  hans 
Straf:  han  fortærer  sig  selv.  Thi  netop  det  er  det  han  fortvivlet, 
og  netop  det  er  det,  han  til  sin  Qval  ikke  kan,  da  der  ved  For- 
tvivlelsen er  gaaet  Ild  i  Noget,  som  ikke  kan  brænde,  eller  ikke 
forbrænde,  i  Selvet. 

At  fortvivle  over  Noget  er  altsaa  endnu  ikke  egentlig  Fortviv- 
lelse. Det  er  Begyndelsen,  eller  det  er,  som  naar  Lægen  siger  om 
en  Sygdom,  den  har  endnu  ikke  erklæret  sig.  Det  Næste  er  den 
erklærede  Fortvivlelse,  at  fortvivle  over  sig  selv.  En  ung  Pige 
fortvivler  af  Elskov,  altsaa  hun  fortvivler  over  Tabet  af  den  El- 
skede, at  han  døde,  eller  at  han  blev  hende  utro.  Dette  er  ingen 
erklæret  Fortvivlelse,  nei,  hun  fortvivler  over  sig  selv.  Dette  hendes 
Selv,  som  hun,  hvis  det  var  blevet  »hans«  Elskede,  paa  den  liv- 
saligste Maade  var  blevet  af  med,  eller  havde  tabt,  dette  Selv  er 
hende  nu  en  Plage,  naar  det  skal  være  et  Selv  uden  »ham«;  dette 
Selv,  der  var  blevet  hende,  forøvrigt  i   en  anden  Forstand  ligesaa 

fortvivlet,  hendes  Rigdom,  er  nu  blevet  hende  en  modbydelig  Tom- 
hed, da  »hane  er  død,  eller  det  er  blevet  hende  en  Afsky,  da  det 
minder  hende  om,  at  hun  er  bedragen.  Forsøg  det  nu,  siig  til  en 
saadan  Pige:  Du  fortærer  Dig  selv,  og  Du  skal  høre  hun  svarer: 
>o,  nei  Q valen  er  just,  at  jeg  ikke  kan  det. c 

At  fortvivle  over  sig,  fortvivlet  at  ville  af  med  sig  selv,  er 
Formelen  for  al  Fortvivlelse,  saa  derfor  den  anden  Form  for  For- 
tvivlelse, fortvivlet  at  ville  være  sig  selv,  kan  føres  tilbage  til  den 
første,  fortvivlet  ikke  at  ville  være  sig  selv,  ligesom  vi  i  det  Fore- 
gaaende  opløste  den  Form  fortvivlet  ikke  at  ville  være  sig  selv  i  den 
fortvivlet  at  ville  være  sig  selv  (cfr.  A.).  En  Fortvivlende  vil  for- 
tvivlet være  sig  selv.  Men  naar  han  fortvivlet  vil  være  sig  selv, 
saa  vil  han  jo  ikke  af  med  sig  selv.  Ja,  saa  synes  det;  men  naar 
man  seer  nærmere  til,  seer  man  dog,  at  Modsigelsen  er  den  samme. 
Det  Selv,  han  fortvivlet  vil  være,  er  et  Selv  han  ikke  er  (thi  at 
ville  være  det  Selv,  han  i  Sandhed  er,  er  jo  lige  det  Modsatte  af 
Fortvivlelse),  han  vil  nemlig  løsrive  sit  Selv  fra  den  Magt,  som 
satte  det.  Men  dette  formaaer  han  trods  al  Fortvivlen  ikke;  trods 
al  Fortvivlelsens  Anstrængelse  er  hiin  Magt  den  stærkere,  og  tvinger 
ham  til  at  være  det  Selv,  han  ikke  vil  være.  Men  saaledes  vil 
han  jo  dog  af  med  sig  selv,  af  med  det  Selv,  han  er,  for  at  være 
det  Selv,  han  selv  har  hittet  paa.  At  være  Selv,  som  han  vil  det, 
det  vilde,  om  end  i  en  anden  Forstand  lige  saa  fortvivlet,  være 
ham  al  hans  Lyst;  men  at  tvinges  til  at  være  Selv,  som  han  ikke 
vil  være  det,  det  er  hans  Qval,  den  er,  at  han  ikke  kan  blive  af 
med  sig  selv. 

Socrates  beviste  Sjelens  Udødelighed  af,  at  Sjelens  Sygdom 
(Synden)  ikke  fortærer  denne,  som  Legemets  Sygdom  fortærer 
Legemet.  Saaledes  kan  man  ogsaa  bevise  det  Evige  i  et  Menneske 
deraf,  at  Fortvivlelsen  ikke  kan  fortære  hans  Selv,  at  dette  just  er 
Modsigelsens  Qval  i  Fortvivlelsen.  Var  der  intet  Evigt  i  el  Men- 
neske, saa  kunde  han  slet  ikke  fortvivle,  men  kunde  Fortvivlelsen 
fortære  hans  Selv,  saa  var  der  alligevel  ingen  Fortvivlelse  til. 

Saaledes  er  Fortvivlelse,  denne  Sygdom  i  Selvet,  Sygdommen 
til  Døden.  Den  Fortvivlede  er  dødssyg.  Det  er  i  en  ganske  anden 
Forstand  end  det  gjældcr  om  nogen  Sygdom,  de  ædleste  Dele, 
Sygdommen  har  angrebet;  og  dog  kan  han  ikke  døe.  Døden  er 
ikke  Sygdommens  Sidste,   men  Døden  er  i  eet  væk  det  Sidste.     At 

frelses    fra    denne   Sygdom   ved  Døden   er  en  Umulighed,  thi  Syg- 
<)omnicn  og  dens  Qval  —  og  Døden  er  just  ikke  at  kunne  døe. 

Denne  er  Tilstanden  i  Fortvivlelse.  Om  det  end  nok  saa 
meget  undgaaer  den  Fortvivlede,  om  det  end  nok  saa  meget 
(hvilket  da  især  maa  gjælde  om  den  Art  Fortvivlelse,  der  er 
Uvidenhed  om  at  være  Fortvivlelse)  lykkes  den  Fortvivlede  ganske 
at  have  tabt  sit  Selv,  og  tabt  det  saaledes,  at  det  ikke  mærkes  i 
mindste  Maade:  Evigheden  vil  saa  dog  giøre  det  aabenbart,  at 
hans  Tilstand  var  Fortvivlelse,  og  fornagle  ham  hans  Selv,  saa 
Qvalen  dog  bliver,  at  han  ikke  kan  blive  af  med  sit  Selv,  og  det 
bliver  aabenbart,  at  det  var  en  Indbildning  med,  at  det  var  lyk- 
kedes ham.  Og  saaledes  maa  Evigheden  gjøre,  fordi  det  at  have 
«t  Selv,  at  være  et  Selv,  er  den  største,  den  uendelige  Indrømmelse, 
<ler  er  gjort  Mennesket,  men  tillige  Evighedens  Fordring  paa  ham. 


B. 


Denne  Sygdoms  (Fortvivlelsens)  Alminde- 
lighed. 


Som  vel  Lægen  maa  sige,  at  der  maaskee  ikke  lever  eet  eneste 
Menneske  der  er  ganske  sund,  saaledes  maatte  man,  hvis  man  ret 
kj endte  Mennesket,  sige,  at  der  ikke  lever  eet  eneste  Menneske,, 
uden  at  han  jo  dog  er  lidt  fortvivlet,  uden  at  der  dog  inderst  inde 
boer  en  Uro,  en  Ufred,  en  Disharmoni,  en  Angest  for  et  ubekjendt 
Noget,  eller  for  et  Noget  han  end  ikke  tør  stifte  Bekjendtskab  med,, 
en  Angest  for  en  Tilværelsens  Mulighed  eller  en  Angest  for  sig 
selv,  saa  han  dog,  som  Lægen  taler  om  at  gaae  med  en  Sygdom 
i  Kroppen,  gaaer  med  en  Sygdom,  gaaer  og  bærer  paa  en  Aandens 
Sygdom,  der  en  enkelt  Gang  glimtviis,  ved  og  med  en  ham  selv 
uforklarlig  Angest,  lader  sig  mærke  med,  at  den  er  derinde.  Og  i 
ethvert  Tilfælde  har  der  intet  Menneske  levet  og  der  lever  intet 
Menneske  udenfor  Christenheden,  uden  at  han  er  fortvivlet,  og  i 
Christenheden  Ingen,  forsaavidt  han  ikke  er  sand  Christen;  og 
forsaavidt  han  ikke  ganske  er  dette,    er    han  dog  noget  fortvivlet 

Denne  Betragtning  vil  vistnok  synes  mange  et  Paradox,  en 
Overdrivelse,  derhos  en  mørk  og  forstemmende  Anskuelse.  Dog, 
er  den  Intet  af  alt  Dette.  Den  er  ikke  mørk,  den  søger  tværtimod 
at  skaffe  Lys  i  hvad  man  almindeligviis  lader  staae  hen  i  en  vis 
Dunkelhed;  den  er  ikke  forstemmende,  tværtimod  opløftende,  da 
den  betragter  ethvert  Menneske  under  Bestemmelsen  af  den  høieste 
Fordring  til  ham,  at  være  Aand;  den  er  heller  ikke  et  Paradox,, 
tværtimod  en  conseqvent  gjennemført  Grund-Anskuelse,  og  forsaa- 
vidt da  heller  ingen  Overdrivelse. 

Den  almindelige  Betragtning  af  Fortvivlelse  bliver  derimod 
staaende  ved  Tilsyneladelsen,  og  er  saaledes  en  overfladisk  Betragt* 
ning,  det  er,  ingen  Betragtning.  Den  antager,  at  ethvert  Menneske 
jo  bedst  maa  vide  med  sig  selv,  om  han  er  fortvivlet  eller  ikke. 
Den  der  da  siger  sig  selv  at  være  det,  han  ansees  for  fortvivlet, 
men  Den  der  mener  sig  selv  ikke  at  være  det,  han  ansees  heller 
ikke  derfor.  Som  en  Følge  heraf  bliver  Fortvivlelse  et  sjeldnere 
Phænomen,  istedetfor  at  den  er  det  ganske  Almindelige.  Det  er 
ikke  det  Sjeldne,  at  En  er  fortvivlet;  nei,  det  er  det  Sjeldne,  det 
saare  Sjeldne,  at  En  i  Sandhed  ikke  er  det. 

Men  den  vulgaire  Betragtning  forstaaer  sig  meget  daarligt  paa 
Fortvivlelse.  Den  overseer  saaledes  blandt  Andet  ganske  (for  blot 
at  nævne  dette,  der  dog  rigtigt  forstaaet  bringer  Tusinder  og  Tu- 
sinder og  Millioner  ind  under  Bestemmelsen  Fortvivlelse),  den 
overseer  ganske,  at  det  just  er  en  Form  af  Fortvivlelse  det  ikke 
at  være  det,  det  ikke  at  være  sig  bevidst,  at  man  er  det.  Det 
gaaer  i  en  langt  dybere  Forstand  den  vulgaire  Betragtning  i  For- 
hold til  at  opfatte  Fortvivlelse,  som  det  stundom  gaaer  den  i  For- 
hold til  at  bestemme,  om  et  Menneske  er  syg  eller  ikke  —  i  en 
langt  dybere  Forstand;  thi  den  vulgaire  Betragtning  forstaaer  sig 
endnu  langt  mindre  paa,  hvad  Aand  er  (og  uden  det  kan  man 
heller  ikke  forstaae  sig  paa  Fortvivlelse)  end  paa  Sygdom  og 
Sundhed.  I  Almindelighed  antager  man,  at  et  Menneske,  naar  han 
ikke  selv  siger,  at  han  er  syg,  er  rask,  end  sige,  naar  han  selv 
siger,  at  han  er  rask.  Lægen  derimod  betragter  Sygdommen 
anderledes.  Og  hvorfor?  Fordi  Lægen  har  en  bestemt  og  udviklet 
Forestilling  om,  hvad  det  er  at  være  sund,  og  efter  denne  prøver 
han  et  Menneskes  Tilstand.  Lægen  veed,  at  som  der  er  en  Syg- 
dom, der  kun  er  Indbildning,  saaledes  ogsaa  en  Sundhed;  han  an- 
vender derfor  i  sidste  Tilfælde  først  Midler,  for  at  faae  Sygdommen 
til  at  blive  aabenbar.  Overhovedet  har  Lægen,  just  fordi  han  er 
Læge  (den  Indsigtsfulde)  ikke  ubetinget  Tiltro  til  Menneskets  eget 
Udsagn  om  sit  Befindende.  Hvis  det  var  Tilfældet,  at  hvad  ethvert 
Menneske  sagde  om  sit  Befindende,  om  han  er  sund  eller  syg,  om 
hvor  han  lider  o.  s.  v.,  var  ubetinget  til  at  stole  paa,  saa  var  det 
at  være  Læge  en  Indbildning.  Thi  en  Læge  har  ikke  blot  at  fore- 
skrive Lægemidlerne,  men  først  og  fremmest  at  kjende  Sygdommen, 
og  altsaa  igjen  først  og  fremmest  at  kjende,  om  den  formeentligen 
Syge  virkelig  er  syg,  eller  om  den  formeentligen  Sunde  maaskee 
er  virkelig  syg.  Saaledes  ogsaa  med  den  Sjelekyndiges  Forhold  til 
Fortvivlelse.  Han  veed,  hvad  Fortvivlelse  er,  han  kjender  den  og 
nøles  derfor  ikke  hverken  med  det  Udsagn  af  et  Menneske,  at  han 

ikke  er  fortvivlet,  eller,  at  han  er  det.  Det  maa  nemlig  bemærkes, 
at  i  en  vis  Forstand  ere  end  ikke  altid  De  fortvivlede,  der  sige  sig 
at  være  det.  Man  kan  jo  affectere  Fortvivlelse,  og  man  kan  tage 
feil  og  forvexle  Fortvivlelse,  som  er  en  Aandens  Bestemmelse,  med 
allehaande  transitorisk  Forstemthed,  Sønderrevethed,  der  atter  gaaer 
over  uden  at  bringe  det  til  Fortvivlelse.  Imidlertid  anseer  rigtignok 
-den  Sjelekyndige  ogsaa  dette  for  Former  af  Fortvivlelse;  han  seer 
tneget  godt  at  det  er  Affectation  —  men  just  denne  Affectation  er 
Fortvivlelse;  han  seer  meget  godt,  at  denne  Forstemthed  o.  s.  v. 
ikke  har  stort  at  betyde  —  men  just  Dette,  at  den  ikke  har  og 
ikke  faaer  stort  at  betyde,  er  Fortvivlelse. 

Den  vulgaire  Betragtning  overseer  fremdeles,  at  Fortvivlelse, 
-sammenlignet  med  en  Sygdom,  er  anderledes  dialectisk  end  hvad 
man  ellers  kalder  Sygdom,  fordi  den  er  en  Aandens  Sygdom.  Og 
-dette  Dialectiske,  rigtigt  forstaaet,  bringer  atter  Tusinder  ind  under 
Bestemmelsen  Fortvivlelse.  Dersom  nemlig  en  Læge  i  et  givet 
-Øieblik  har  forvisset  sig  om,  at  Den  og  Den  er  sund  —  og  han 
-saa  i  et  senere  Øieblik  bliver  syg:  saa  kan  Lægen  have  Ret  i,  at 
dette  Menneske  var  dengang  rask,  nu  derimod  er  han  syg.  Ander- 
ledes med  Fortvivlelse.  Saasnart  Fortvivlelse  viser  sig,  saa  viser 
det  sig,  at  Mennesket  var  fortvivlet.  Forsaavidt  kan  man  i  intet 
-Øieblik  afgjøre  Noget  om  et  Menneske,  der  ikke  er  frelst  ved  at 
have  været  fortvivlet.  Thi  naar,  dersom  Det  indtræder,  som  brin- 
ger ham  til  Fortvivlelse,  saa  bliver  det  i  samme  Øieblik  aabenbart, 
at  han  hele  sit  foregaaende  Liv  igjennem  har  været  fortvivlet. 
Ingenlunde  kan  man  derimod  sige,  naar  En  faaer  Feber,  at  det 
nu  bliver  aabenbart,  at  han  har  havt  Feber  hele  sit  Liv  igjennem. 
Men  Fortvivlelse  er  en  Aandens  Bestemmelse,  forholder  sig  til  det 
Evige,  og  har  derfor  noget  af  det  Evige  i  sin  Dialectik. 

Fortvivlelse  er  ikke  blot  anderledes  dialectisk  end  en  Sygdom, 
men  i  Forhold  til  Fortvivlelse  ere  alle  Kjendetegn  dialectiske,  og 
-derfor  skuffes  den  overfladiske  Betragtning  saa  let  i  at  bestemme, 
om  Fortvivlelse  er  tilstede  eller  ikke.  Det  ikke  at  være  fortvivlet 
kan  nemlig  betyde  just  at  være  fortvivlet,  og  det  kan  betyde  at 
være  frelst  fra  at  være  fortvivlet.  Tryghed  og  Beroligelse  kan 
betyde  at  være  fortvivlet,  just  denne  Tryghed,  denne  Beroligelse 
kan  være  Fortvivlelsen;  og  det  kan  betyde  at  have  overvundet 
Fortvivlelse  og  vundet  Fred.  Det  er  ikke  med  det  ikke  at  være 
fortvivlet,  som  med  det  ikke  at  være  syg;  thi  det  ikke  at  være  syg 
kan  dog  ikke  være  det  at  være  syg,  men  det  ikke  at  være  fortvivlet 
kan  just  være  det  at  være  fortvivlet.  Det  er  ikke  med  Fortvivlelse 
som   med   en   Sygdom,  at  Ildebefindendet   er  Sygdommen.     Ingen- 

lunde.  Ildebefindendet  er  atter  dialectisk.  Det  aldrig  at  have  for- 
nummet dette  Ildebefindende,  er  just  at  være  fortvivlet. 

Dette  vil  sige,  og  har  sin  Grund  i,  at  som  Aand  betragtet  (og 
-skal  man  tale  om  Fortvivlelse  maa  man  betragte  Mennesket  under 
Bestemmelsen  Aand)  er  Menneskets  Tilstand  altid  critisk.  Man 
taler  i  Forhold  til  Sygdom  om  en  Crisis,  men  ikke  i  Forhold  til 
Rundhed.  Og  hvorfor  ikke?  Fordi  legemlig  Sundhed  er  en 
umiddelbar  Bestemmelse,  som  først  bliver  dialectisk  i  Sygdommens 
Tilstand,  hvor  der  saa  bliver  Tale  om  Grisen.  Men  aandelig,  eller 
naar  Mennesket  betragtes  som  Aand,  er  baade  Sundhed  og  Sygdom 
critisk;  der  gives  ingen  umiddelbar  Aandens  Sundhed. 

Saasnart  man  ikke  betragter  Mennesket  under  Bestemmelsen 
Aand  (og  hvis  ikke,  kan  man  heller  ikke  tale  om  Fortvivlelse), 
men  kun  som  sjelelig-legemlig  Synthese,  saa  er  Sundhed  en 
umiddelbar  Bestemmelse,  og  Sjelens  eller  Legemets  Sygdom 
først  den  dialectiske  Bestemmelse.  Men  Fortvivlelse  er  just,  at 
Mennesket  ikke  er  sig  bevidst  at  være  bestemmet  som  Aand. 
Selv  hvad  der  menneskelig  talt  er  det  Skjønneste  og  Elske- 
ligste af  Alt,  en  qvindelig  Ungdommelighed,  der  er  idel  Fred  og 
Harmoni  og  Glæde:  det  er  dog  Fortvivlelse.  Dette  er  nemlig 
Lykke,  men  Lykke  er  ingen  Bestemmelse  af  Aand,  og  langt,  langt 
inde,  inderst  inde  i  Lykkens  skjulteste  Forborgenhed,  der  boer 
ogsaa  Angesten,  som  er  Fortvivlelsen;  den  vil  saa  gjerne  have  Lov 
til  at  blive  derinde,  thi  det  er  Fortvivlelsen  dens  kjereste,  dens 
meest  udsøgte  Sted  at  boe:  inderst  inde  i  Lykken.  Al  Umiddel- 
barhed er  trods  sin  illusoriske  Tryghed  og  Ro  Angest,  og  derfor 
ganske  conseqvent  meest  angest  for  Intet;  man  gjør  ikke  Umiddel- 
barheden saa  angest  ved  den  meest  gysende  Beskrivelse  af  det 
forfærdeligste  Noget,  som  ved  et  underfundigt,  næsten  skjødesløst, 
men  dog  med  Reflexionens  sikkert  beregnende  Sigte  henkastet 
halvt  Ord  om  et  Ubestemt,  ja  man  gjør  Umiddelbarheden  aller- 
meest  angest  ved  paa  en  listig  Maade  at  paadutte  den,  at  den  selv 
nok  veed,  hvad  det  er  man  taler  om.  Thi  vistnok  veed  Umiddel- 
barheden det  ikke;  men  aldrig  fanger  Reflexionen  saa  sikkert  som 
naar  den  danner  sin  Snare  af  Intet,  og  aldrig  er  Reflexionen  saa- 
ledes  sig  selv,  som  naar  den  er  —  Intet.  Der  skal  en  eminent 
Reflexion,  eller  rettere  der  skal  en  stor  Tro  til  for  at  kunne  ud- 
holde Intets,  det  er,  den  uendelige  Reflexion.  Altsaa  selv  det 
-Skjønneste  og  Elskeligste  af  Alt,  en  qvindelig  Ungdommelighed  er 
dog  Fortvivlelse,  er  Lykke.  Det  lykkes  vel  derfor  heller  ikke  at 
slippe  Livet  igjennem  paa  denne  Umiddelbarhed.  Og  lykkes  det 
•denne  Lykke  at  slippe  igjennem,  ja,  det  hjælper  kun  lidet,  thi  det 

er  Fortvivlelse.  Fortvivlelse  er  nemlig,  just  fordi  den  er  heell 
dialectisk,  den  Sygdom,  om  hvilken  det  gjælder,  at  det  er  den 
største  Ulykke  aldrig  at  have  havt  den  —  en  sand  Guds  Lykke  at 
faae  den,  om  det  end  er  den  allerfarligste  Sygdom,  naar  man  ikke 
vil  helbredes  fra' den.  Ellers  kan  der  dog  kun  være  Tale  om,  at 
det  er  en  Lykke  at  blive  helbredet  fra  en  Sygdom,  Sygdommea 
selv  er  Ulj^kken. 

Det  er  derfor  saa  langt  som  muligt  fra,  at  den  vulgaire  Be- 
tragtning har  Ret,  som  antager,  at  Fortvivlelse  er  det  Sjeldne,  den 
er  tværtimod  det  ganske  Almindelige.  Det  er  saa  langt  som  muligt 
fra,  at  den  vulgaire  Betragtning  har  Ret,  som  antager,  at  Enhver, 
der  ikke  mener  eller  føler  sig  at  være  fortvivlet,  heller  ikke  er 
det,  og  at  kun  Den  er  det,  der  siger  sig  at  være  det  Tværtimod 
Den,  der  uden  Affectation  siger  sig  at  være  det,  er  dog  lidt,  er  et 
Dialektisk  nærmere  ved  at  helbredes  end  alle  De,  som  ikke  ansees 
for  og  ikke  ansee  sig  selv  for  fortvivlede.  Men  just  dette  er,  hvad 
vistnok  den  Sjelekyndige  vil  give  mig  Ret  i,  det  Almindelige,  at  de 
fleste  Mennesker  leve  uden  ret  at  blive  sig  bevidste  at  være  be- 
stemte som  Aand  —  og  deraf  al  den  saakaldte  Tryghed,  Tilfreds- 
hed med  Livet  o.  s.  v.,  o.  s.  v.,  hvad  just  er  Fortvivlelse.  De,  der 
derimod  sige  sig  at  være  fortvivlede,  ere  ordcntligviis  enten  Dem, 
der  have  en  saa  meget  dybere  Natur,  at  de  maae  blive  sig  bevidste 
som  Aand,  eller  Dem,  hvem  tunge  Begivenheder  og  forfærdelige 
Afgjørelser  have  hjulpet  hen  til  at  blive  sig  bevidste  som  Aand  — 
det  er  enten  Dem  eller  Dem;  thi  saare  sjelden  er  vistnok  Den, 
der  i  Sandhed  ikke  er  fortvivlet. 

O,  der  tales  saa  meget  om  menneskelig  Nød  og  Elendighed  — 
jeg  søger  at  forstaae  det,  har  ogsaa  kjendt  Adskilligt  deraf  nærved;, 
der  tales  saa  meget  om  at  forspilde  et  Liv:  men  kun  det  Menne- 
skes Liv  var  forspildt,  der  levede  saaledes  hen,  bedragen  af  Livets 
Glæder  eller  af  dets  Sorger,  at  han  aldrig  evigt  afgjørende  blev  sig, 
bevidst  som  Aand,  som  Selv,  eller  hvad  der  er  det  Samme,  aldrig 
blev  opmærksom  paa,  og  i  dybeste  Forstand  fik  Indtrykket  af,  at 
der  er  en  Gud  til,  og  »han«,  han  Selv,  hans  Selv  til  for  denne 
Gud,  hvilken  Uendelighedens  Vinding  aldrig  naaes  uden  gjennem 
Fortvivlelse.  Ak,  og  denne  Elendighed,  at  der  leve  saa  Mange  saa- 
ledes  hen,  bedragne  for  den  saligste  af  alle  Tanker,  denne  Elen- 
dighed, at  man  beskjæftiger  sig,  eller  i  Forhold  til  Menneskenes 
Mængde  beskjæftiger  dem  med  alt  Andet,  bruger  dem  til  at  afgive 
Kræfterne  i  Livets  Skuespil,  men  aldrig  minder  dem  om  denne 
Salighed,  at  man  sammenhober  dem  —  og  bedrager  dem,  istedetfor 
at    splitte    dem    ad,    at    hver    Enkelt    maa    vinde  det  Høieste,  det 

Eneste,  der  er  værd  at  leve  for,  og  nok  for  en  Evighed  at  leve  i: 
mig  synes,  jeg  kunde  græde  en  Evighed  over,  at  denne  Elendighed 
er  til!  O,  og  dette  er  i  mine  Tanker  eet  Rædselens  Udtryk  mere 
for  denne  af  alle  forfærdeligste  Sygdom  og  Elendighed:  dens 
Skjulthed,  ikke  blot,  at  Den,  der  lider  af  den,  kan  ønske  at  skjule 
den  og  kan  formaae  det,  at  den  kan  boe  i  et  Menneske  saaledes, 
at  Ingen,  Ingen  opdager  den,  nei,  at  den  kan  være  saaledes  skjult 
i  et  Menneske,  at  han  ikke  selv  veed  af  det!  O,  og  naar  saa  en- 
;gang  Timeglasset  er  udrundet.  Timelighedens  Timeglas ;  naar  Verds- 
lighedens Larm  er  forstummet,  og  den  rastløse  eller  uvirksomme 
Travlhed  fik  en  Ende;  naar  Alt  er  stille  om  Dig,  som  det  er  i 
Evigheden  —  hvad  enten  Du  var  Mand  eller  Qvinde,  Riig  eller 
Fattig,  Afhængig  eller  Uafhængig,  Lykkelig  eller  Ulykkelig;  hvad 
•enten  Du  bar  Kronens  Glands  i  Høihed,  eller  i  ringe  Ubemærket- 
hed kun  Dagens  Møie  og  Hede;  hvad  enten  Dit  Navn  skal  mindes 
ssLSL  længe  Verden  staaer,  og  altsaa  er  mindet  saa  længe  den  stod, 
«ller  Du,  uden  Navn,  som  Navnløs  løb  med  i  den  talløse  Mængde; 
hvad  enten  den  Herlighed,  som  omgav  Dig  overgik  al  menneskelig 
Beskrivelse,  eller  Dig  overgik  den  strengeste  og  meest  vanærende 
menneskelige  Dom:  Evigheden  spørger  Dig,  og  hver  Enkelt  i  disse 
Millioner  Millioner,  kun  om  Eet,  om  Du  har  levet  fortvivlet  eller 
ikke,  om  saaledes  fortvivlet,  at  Du  ikke  vidste  af  at  Du  var  for- 
tvivlet, eller  saaledes,  at  Du  skjult  bar  denne  Sygdom  i  Dit  Inder- 
ste, som  Din  nagende  Hemmelighed,  som  en  syndig  Kjerligheds 
Frugt  under  Dit  Hjerte,  eller  saaledes,  at  Du,  en  Rædsel  for  Andre, 
rasede  i  Fortvivlelse.  Og  hvis  saa,  hvis  Du  har  levet  fortvivlet, 
hvad  Du  end  -forresten  vandt  eller  tabte,  saa  er  for  Dig  Alt  tabt. 
Evigheden  vedkjender  sig  Dig  ikke,  den  kjendte  Dig  aldrig,  eller 
end  forfærdeligere,  den  kjender  Dig  som  Du  er  kjendt,  den  sætter 
Dig  fast  ved  Dit  Selv  i  Fortvivlelsen! 


c. 


Denne  Sygdoms  (Fortvivlelsens)  Skikkelser, 


Fortvivlelsens  Skikkelser  maae  abstrakt  lade  sig  udfinde  ved 
at  reflektere  paa  de  Momenter,  hvoraf  Selvet,  som  Synthese,  be- 
staaer.  Selvet  er  dannet  af  Uendelighed  og  Endelighed.  Men 
denne  Synthese  er  et  Forhold,  og  et  Forhold,  der,  om  end  deri- 
veret, forholder  sig  til  sig  selv,  hvilket  er  Frihed.  Selvet  er  Fri- 
hed. Men  Frihed  er  det  Dialektiske  i  Bestemmelserne  Mulighed 
og  Nødvendighed. 

Hovedsagelig  maa  dog  Fortvivlelse  betragtes  under  Bestem- 
melsen: Bevidsthed;  det  om  Fortvivlelse  er  bevidst  eller  ikke,  er 
det  qvalitatlv  Forskjellige  mellem  Fortvivlelse  og  Fortvivlelse. 
Al  Fortvivlelse  er  vistnok  i  Begrebet  seet  bevidst;  men  deraf 
følger  ikke,  at  Den,  i  hvem  den  er,  Den  som  begrebsrigtigt 
maa  kaldes  fortvivlet,  er  sig  det  bevidst.  Saaledes  er  Bevidst- 
heden det  Afgjørende.  Overhovedet  er  Bevidsthed,  3:  Selvbe- 
vidsthed, det  Afgjørende  i  Forhold  til  Selvet.  Jo  mere  Bevidsthed 
jo  mere  Selv;  jo  mere  Bevidsthed  jo  mere  Villie,  jo  mere  Villie 
jo  mere  Selv.  Et  Menneske,  der  slet  ingen  Villie  har,  er  intet 
Selv;  men  jo  mere  Villie  han  har,  jo  mere  Selvbevidsthed  har 
han  ogsaa. 

A. 

Fortvivlelse  betragtet  saaledes,  at  der  ikke  reflekteres 

paa,  om  den  er  bevidst  eller  ikke,  saa  der  altsaa  blot 

reflekteres  paa  Synthesens  Momenter. 

a)  Fortvivlelse  seet  under  Bestemmelsen 
Endelighed  —  Uendelighed. 

Selvet  er  den  bevidste  Synthese  af  Uendelighed  og  Endelig- 
hed, der  forholder  sig  til  sig  selv,  hvis  Opgave  er  at  vorde  sig: 
selv,  hvilket  kun  lader  sig  gjøre  ved  Forholdet  til  Gud.  Men  at 
vorde  sig  selv  er  at  vorde  concret.  Men  at  vorde  concret  er 
hverken  at  blive  endelig  eller  at  blive  uendelig,  thi  det  der  skal 
vorde  concret  er  jo  en  Synthese.  Udviklingen  maa  altsaa  bestaae 
i  uendeligt  at  komme  bort  fra  sig  selv  i  Uendeliggjørelse  af  Selvet, 
og  i  uendeligt  at  komme  tilbage  til  sig  selv  i  Endeliggjørelsen. 
Vorder  derimod  Selvet  ikke  sig  selv,  saa  er  det  fortvivlet,  enten 
det  veed  af  det  eller  ikke.  Dog  er  et  Selv  i  ethvert  Øieblik,  det 
er  til,  i  Vorden,  thi  Selvet  xaxa  dwnfuv  er  ikke  virkeligt  til,  er  blot 
Det,  der  skal  blive  til.  Forsaavidt  da  Selvet  ikke  vorder  sig  sehv 
er  det  ikke  sig  selv;  men  det  ikke  at  være  sig  selv  er  just  For- 
tvivlelse. 

(t)  Uendelighedens  Fortvivlelse  er  at  mangle  Endelighed. 

At  dette  er  saaledes,  ligger  i  det  Dialektiske  at  Selvet  er  ei» 
Synthese,  hvorfor  det  Ene  bestandigt  er  sit  Modsatte.  Ingen  Form 
af  Fortvivlelse  kan  man  bestemme  ligefrem  (o:  udialektisk),  men 
kun  ved  at  reflektere  paa  dens  Modsatte.  Man  kan  beskrive  den 
Fortvivledes  Tilstand  i  Fortvivlelsen  ligefrem,  som  en  Digter  ja 
gjør  det,  ved  at  give  ham  Replikken.  Men  bestemme  Fortvivlelsen 
kan  man  kun  ved  dens  Modsatte;  og  skal  Replikken  være  digterisk 
værdifuld,  maa  den  i  Udtrykkets  Colorit  indeholde  Reflexen  af  den 
dialektiske  Modsætning.  Altsaa,  enhver  menneskelig  Existents,  der 
fornieentligen  er  blevet  eller  blot  vil  være  uendelig,  ja  ethvert 
Øieblik,  i  hvilket  en  menneskelig  Existents  er  blevet  eller  blot   vil 


»atu  åupafiiv  (kata  dynamin),  efter  Mulighed. 

være  uendelig,  er  Fortvivlelse.  Thi  Selvet  er  Synthesen,  hvor 
det  Endelige  er  det  Begrændsende,  det  Uendelige  det  Udvidende. 
Uendelighedens  Fortvivlelse  er  derfor  det  Phantastiske,  det 
Orændseløse;  thi  kun  da  er  Selvet  sundt  og  frit  fra  Fortvivlelse, 
naar  det,  just  ved  at  have  fortvivlet,  sig  selv  gjennemsigtigt 
grunder  i  Gud. 

Det  Phantastiske  forholder  sig  vistnok  nærmest  til  Phanta- 
sien;  men  Phantasien  forholder  sig  igjen  til  Følelse,  Erkjendelse, 
Villie,  saa  et  Menneske  kan  have  en  phantastisk  Følelse,  Erkjen- 
delse, Villie.  Phantasien  er  overhovedet  det  Uendeliggjørendes 
Medium;  den  er  ikke  nogen  Evne  som  de  andre  Evner  —  hvis 
man  vil  tale  saaledes,  er  den  Evnen  instar  omnium.  Hvad  Følelse, 
Erkjendelse,  Villie  et  Menneske  har,  beroer  dog  til  syvende  og 
sidst  paa,  hvad  Phantasie  han  har,  det  vil  sige  paa,  hvorledes 
Dette  reflekterer  sig,  o:  paa  Phantasien.  Phantasien  er  den  uende- 
liggjørende  Reflexion,  hvorfor  den  gamle  Fichte  ganske  rigtigt 
antog,  selv  i  Forhold  til  Erkjendelsen,  at  Phantasien  er  Katego- 
riernes Oprindelse.  Selvet  er  Reflexion,  og  Phantasien  er  Reflexion, 
•er  Selvets  Gjengivelse,  hvilken  er  Selvets  Mulighed.  Phantasien  er 
al  Reflexions  Mulighed ;  og  dette  Mediums  Intensitet  er  Muligheden 
af  Selvets  Intensitet. 

Det  Phantastiske  er  overhovedet  Det,  som  fører  et  Menneske 
saaledes  ud  i  det  Uendelige,  at  det  blot  fører  ham  bort  fra  sig  og 
derved  afholder  ham  fra  at  komme  tilbage  til  sig  selv. 

Naar  Følelsen  saaledes  bliver  phantastisk,  da  forflygtiges 
Selvet  blot  mere  og  mere,  det  bliver  tilsidst  en  Slags  abstrakt 
Følsomhed,  der  umenneskeligt  ikke  tilhører  noget  Menneske,  men 
umenneskeligt  saa  at  sige  følsomt  participerer  i  et  eller  andet 
Abstraktums  Skjebne,  f.  Ex.  Menneskeheden  in  abstracto.  Som 
den  Gigtsvage  ikke  er  sin  sandselige  Følelse  mægtig,  men  denne 
•er  i  Vindens  og  Veierligets  Vold,  saa  han  uvilkaarligt  mærker 
det  paa  sig,  naar  der  er  Forandring  i  Luften  o.  s.  v.,  saaledes 
med  Den,  hvis  Følelse  er  blevet  phantastisk,  han  bliver  paa  en 
Maade  uendeliggjort,  men  ikke  saaledes,  at  han  mere  og  mere 
vorder  sig  selv,  thi  han  taber  mere  og  mere  sig  selv. 


instar  omnium   der    gjælder    Uge    taa    meget   som    alle    (9:    Evnen    for   alle 
Evner).  Fichte]    her    sigtes    til   F.s    Lære   om  >den  produktive  Indbildnings* 

kraft«,  hvori  F.  søger  Oprindelsen  til  ForesUllingen  om  en  Omverden  (»Ikke-Jeg'ett) 
•og  dermed  tillige  til  de  nødvendige  Tænkeformer  (Kategorierne).  Se  navnlig 
Orundriss  des  EigenthOmlichen  der  Wissenschaftslehre  (Werke  I,  1,  S.  386  f.). 

Ligesaa  med  Erkjendelsen,  naar  den  bliver  phantastisk.  Loven 
for  Selvets  UdvikliDg  i  Henseende  til  Erkjendelse,  forsaavidt  det 
da  skal  være  sandt,  at  Selvet  vorder  sig  selv,  er,  at  Erkj  endelsens 
stigende  Grad  svarer  til  Selverkjendelsens  Grad,  at  Selvet,  jo  mere 
•det  erkjender,  desto  mere  erkjender  sig  selv.  Skeer  dette  ikke,  da 
bliver  Erkj  endelsen,  jo  mere  den  stiger,  desto  mere  en  Art  umen- 
neskelig Erkjenden,  paa  hvis  Tilveiebringelse  Menneskets  Selv 
-ødsles,  omtrent  som  der  ødsledes  Mennesker  paa  at  bygge  Pyra- 
mider, eller  der  i  hiin  russiske  Hornmusik  ødsledes  Mennesker 
paa  at  være  en  Takt,  hverken  mere  eller  mindre. 

Naar  Villien  bliver  phantastisk,  saa  forflygtiges  ligeledes  Selvet 
mere  og  mere.  Villien  bliver  da  ikke  bestandigt  i  samme  Grad 
•concret  som  abstrakt,  saa  den,  jo  mere  den  uendeliggjøres  i  For- 
sæt og  Beslutning,  bliver  desto  mere  og  mere  sig  selv  ganske 
nærværende  og  samtidig  i  den  lille  Deel  af  Opgaven,  som  lader 
sig  udføre  nu  strax,  saa  den  i  at  uendeliggjøres  kommer  i  stren- 
geste Forstand  tilbage  til  sig  selv,  saa  den  længst  borte  fra  sig 
selv  (naar  den  er  meest  uendeliggjort  i  Forsæt  og  Beslutning)  er 
sig  selv  i  samme  Øieblik  allernærmest  i  at  udføre  den  uendelig 
lille  Deel  af  Arbeidet,  hvilken  lader  sig  udføre  endnu  idag,  endnu 
i  denne  Time,  endnu  i  dette  Øieblik. 

Og  naar  saa  Følelse  eller  Erkjendelse  eller  Villie  er  blevet 
phantastisk,  saa  kan  tilsidst  hele  Selvet  blive  det,  hvad  enten  det 
nu  er  en  mere  aktiv  Form,  at  Mennesket  styrter  sig  i  det  Phan- 
tastiske,  eller  en  mere  lidende  Form,  at  han  rives  hen,  men  i 
begge  Tilfælde  ansvarlig.  Selvet  fører  saa  en  phantastisk  Existents 
i  abstrakt  Uendeliggjørelse  eller  i  abstrakt  Isolation,  bestandigt 
manglende  sit  Selv,  hvorfra  det  blot  kommer  mere  og  mere  bort. 
Saaledes  f.  Ex.  paa  det  religleuse  Gebeet.  Gudsforholdet  er  Uende- 
liggjørelse; men  denne  Uendeliggjørelse  kan  phantastisk  rive  et 
Menneske  saaledes  hen,  at  det  blot  bliver  en  Beruselse.  Det  kan 
være  et  Menneske  som  var  det  ikke  til  at  holde  ud  at  være  til 
for  Gud,  fordi  nemlig  Mennesket  ikke  kan  komme  tilbage  til  sig 
selv,  blive  sig  selv.  En  saadan  phantastisk  Religieus  vilde  sige 
(for  at  charakterisere  ham  ved  Hjælp  af  Replik):  >at  en  Spurv 
kan    leve    er  begribeligt,   den  veed  ikke  af,  at  den  er  til  for  Gud« 


hiin  russiske  Hornmusik]  se  Ersch  u.  Grubers  Realencyclop&die  2. 
Sect.  11.  Th.  (1834).  Orchestret  bestod  af  indUl  60  Mand«  der  hver  havde  et 
Horn,  der  kun  gav  een  bestemt  Tone;  hver  Mand  havde  altsaa  kun  at  falde  ind 
med  denne  Tone  paa  sin  Plads.  (K.  burde  altsaa  have  sagt:  >paa  at  være  en 
Tooet,  ikke:  »paa  at  være  en  Takt«.) 

XI.  10 

Men  at  vide,  at  man  er  til  for  Gad,  og  saa  ikke  i   samme  Øieblik 
at  blive  afsindig  eller  at  blive  til  Intet  !t 

Men  fordi  et  Menneske  saaledes  er  blevet  phantastisk,  og  der- 
for fortvivlet,  saa  kan  han  dog,  skjøndt  det  oftest  bliver  aabenbart, 
ret  godt  leve  hen,  være  Menneske  som  det  synes,  beskjæfliget  med 
det  Timelige,  gifte  sig,  avle  Børn,  være  æret  og  anseet  —  og  man 
mærker  det  maaskee  ikke,  at  han  i  dybere  Forstand  mangler  et 
Selv.  Sligt  gjøres  der  i  Verden  ikke  store  Ophævelser  over;  thi  et 
Selv  er  Det,  der  mindst  spørges  om  i  Verden,  og  er  Det,  som  det 
meest  af  Alt  er  farligt  at  lade  sig  mærke  med  at  man  har.  Den 
største  Fare,  den  at  tabe  sig  selv,  kan  i  Verden  gaae  saa  stille  af 
som  var  det  Ingenting.  Intet  Tab  kan  gaae  saa  stille  af;  ethvert 
andet  Tab,  en  Arm,  et  Been,  5  Rbd.,  en  Hustru  o.  s.  v.,  bemær- 
kes dog. 

P)  Endelighedens  Fortvivlelse  er  at  mangle  Uendelighed. 

At  Dette  er  saaledes,  ligger,  som  viist  blev  under  a,  i  det 
Dialektiske,  at  Selvet  er  en  Synthese,  hvorfor  det  Ene  er  sit  Mod- 
satte. 

At  mangle  Uendelighed  er  fortvivlet  Begrændsethed,  Borneret- 
hed.  Hermed  er  dog  naturligviis  kun,  ethisk.  Tale  om  Bornerethed 
og  Indskrænkethed.  I  Verden  tales  der  egentlig  blot  om  intellec- 
tuel  eller  æsthetisk  Indskrænkethed  eller  om  det  Ligegyldige,  om 
hvilket  der  da  altid  er  meest  Tale  i  Verden;  thi  Verdslighed  er 
just  at  tillægge  det  Ligegyldige  uendelig  Værd.  Den  verdslige  Be- 
tragtning klamrer  sig  altid  fast  om  Differentsen  mellem  Menneske 
og  Menneske,  har,  som  naturligt  (thi  at  have  det  er  Aandelighed) 
ingen  Forstand  paa  det  ene  Fornødne,  og  derfor  ingen  Forstand 
paa  den  Indskrænkethed  og  Bornerethed,  der  er  at  have  tabt  sig 
selv,  ikke  ved  at  forflygtiges  i  det  Uendelige,  men  ved  aldeles  at 
endeliggjøres,  ved  istedetfor  at  være  et  Selv  at  være  blevet  et 
Tal,  eet  Menneske  mere,  een  Gjentagelse  mere  af  dette  evindelige 
Einerlei. 

Den  fortvivlede  Bornerethed  er  at  mangle  Primitivitet,  eller  at 
have  berøvet  sig  sin  Primitivitet,  at  have,  aandelig  forstaaet,  af- 
mandet sig  selv.  Ethvert  Menneske  er  nemlig  primitivt  anlagt  som 
et  Selv,  bestemt  til  at  blive  sig  selv;  og  vistnok  er  ethvert  Selv 
som  saadant  kantet,  men  deraf  følger  blot,  at  det  skal  tilslibes^ 
ikke  at  det  skal  afslibes,  ikke  at  det  af  Menneskefrygt  aldeles  skal 
opgive  at  være  sig  selv,  eller  endog  blot  af  Menneskefrygt  ikke 
turde    være    sig    selv  i   den  sin  væsentligere  Tilfældighed  (hvilkea 

netop  ikke  skal  afslibes),  i  hvilken  man  dog  er  sig  selv  for  sig 
selv.  Men  medens  een  Art  Fortvivlelse  styrer  vild  i  det  Uendelige 
og  taber  sig  selv,  saa  lader  en  anden  Art  af  Fortvivlelse  sig  lige- 
som sit  Selv  franarre  af  >de  Andre.«  Ved  at  see  den  Mængde 
Mennesker  omkring  sig,  ved  at  faae  travlt  med  allehaande  verds- 
lige Anliggender,  ved  at  blive  klog  paa,  hvorledes  det  gaaer  til  i 
Verden,  glemmer  saa  et  saadant  Menneske  sig  selv,  hvad  han,  gud- 
dommelig forstaaet,  hedder,  tør  ikke  troe  paa  sig  selv,  finder  det 
for  voveligt  at  være  sig  selv,  langt  lettere  og  sikkrere  at  være 
som  de  Andre,  at  blive  en  Eflerabelse,  at  blive  Numerus,  med  i 
Mængden. 

Denne  Form  af  Fortvivlelse  bliver  man  nu  saa  godt  som  slet 
ikke  opmærksom  paa  i  Verden.  Et  saadant  Menneske  har  just 
ved  saaledes  at  tabe  sig  selv  vundet  Perfectibilitet  til  ret  at  gaae 
med  i  Handel  og  Vandel,  ja  til  at  gjøre  Lykke  i  Verden.  Her  er 
intet  Sinkeri,  ingen  Vanskelighed  med  hans  Selv  og  dets  Uendelig- 
gjørelse,  han  er  afslebet  som  en  Rullesteén,  courant  som  en  gang- 
bar Mynt.  Det  er  saa  langt  fra  at  Nogen  anseer  ham  for  fortvivlet, 
at  han  just  er  et  Menneske  som  sig  bør.  Overhovedet  har  Verden, 
som  naturligt,  ingen  Forstand  paa  det  sande  Forfærdelige.  Den 
Fortvivlelse,  som  ikke  blot  ikke  volder  En  Uleilighed  i  Livet,  men 
gjør  En  Livet  beqvemt  og  mageligt,  den  ansees  naturligviis  paa 
ingen  Maade  for  Fortvivlelse.  At  dette  er  Verdens  Betragtning 
seer  man  blandt  Andet  ogsaa  næsten  af  alle  Ordsprog,  hvilke  blot 
ere  Klogskabsregler.  Man  siger  saaledes,  at  man  fortryder  ti 
Gange  at  have  talet  for  een  Gang  at  have  tiet,  og  hvorfor?  Fordi 
det  at  have  talet  som  et  udvortes  Faktum  kan  vikle  En  ind  i 
Ubehageligheder,  da  det  er  en  Virkelighed.  Men  det  at  have  tiet! 
Og  dog  er  det  det  Allerfarligste.  Thi  ved  at  tie  er  Mennesket  ene 
overladt  til  sig  selv;  her  kommer  Virkeligheden  ham  ikke  til  Hjælp 
ved  at  straffe  ham,  ved  at  bringe  Følgerne  af  hans  Tale  over 
ham.  Nei,  i  den  Henseende  er  det  let  gjort  med  at  tie.  Men 
derfor  frygter  Den,  der  veed  hvad  det  Forfærdelige  er,  just  af  Alt 
meest  etlivert  Misgreb,  enhver  Synden,  der  tager  Retningen  ind 
efter,  og  intet  Spor  efterlader  i  det  Udvortes.  Det  er  saaledes  i 
Verdens  Øine  farligt  at  vove,  og  hvorfor?  Fordi  man  saa  kan 
tabe.  Men  det  ikke  at  vove,  det  er  klogt.  Og  dog,  ved  ikke  at 
vove  kan  man  just  saa  forfærdelig  let  tabe,  hvad  man  dog,  hvor 
meget  man  end  tabte  ved  at  vove,  vanskeligt  tabte,  og  i  ethvert 
Tilfælde  aldrig  saaledes,  saa  let,  saa  ganske  som  var  det  Ingenting 
—  sig  selv.  Thi  har  jeg  vovet  forkeert,  nu  vel,  saa  hjælper  Livet 
mig  med  Straffen.     Men  har  jeg  slet  ikke  vovet,   hvo  hjælper   mig 

saa?  Og  naar  jeg  ovenikjøbet  ved  slet  ikke  i  høieste  Forstand  at 
vove  (og  at  vove  i  høieste  Forstand  er  just  at  blive  opmærksom 
paa  sig  selv)  feigt  vinder  alle  jordiske  Fordele  —  og  taber 
mig  selv! 

Og  saaledes  er  det  just  med  Endelighedens  Fortvivlelse.  Fordi 
et  Menneske  saaledes  er  fortvivlet,  derfor  kan  han  meget  godt,  og 
egentligen  netop  desto  bedre,  leve  hen  i  Timeligheden,  være  Men- 
neske som  det  synes,  være  priset  af  Andre,  æret  og  anseet,  be- 
skjæftiget  med  alle  Timelighedens  Formaal.  Ja  just  det  man  kalder 
Verdsligheden  bestaaer  af  lutter  saadanne  Mennesker,  der,  om  man 
saa  kan  sige,  forskrive  sig  til  Verden.  De  bruge  deres  Evner, 
samle  Penge,  udføre  verdslige  Bedrifter,  beregne  klogt,  o.  s.  v.  o.  s.  v., 
blive  maaskee  nævnte  i  Historien,  men  dem  selv  ere  de  ikke,  de 
have,  aandelig  forstaaet,  intet  Selv,  intet  Selv  for  hvis  Skyld  de 
kunde  vove  Alt,  intet  Selv  for  Gud  —  hvor  selviske  de  end  for- 
resten ere. 

b)  Fortvivlelse  seet  under  Bestemmelsen 
Mulighed  —  Nødvendighed. 

For  at  vorde  (og  Selvet  skal  jo  frit  vorde  sig  selv)  er  Mulig- 
hed og  Nødvendighed  lige  væsentlige.  Ligesom  der  til  Selvet 
hører  Uendelighed  og  Endelighed  (an8i(fov—nB(fac),  saaledes  ogsaa 
Mulighed  og  Nødvendighed.  Et  Selv,  der  ingen  Mulighed  har,  er 
fortvivlet,  og  ligesaa  et  Selv,  der  ingen  Nødvendighed  har. 

n)  Mulighedens  Fortvivlelse  er  at  mangle  Nødvendighed. 

At  Dette  er  saaledes,  ligger,  som  viist  blev,  i   det  Dialektiske. 

Ligesom  Endelighed  er  det  Begrændsende  i  Forhold  til  Uende- 
lighed, saaledes  er  Nødvendighed  i  Forhold  til  Mulighed  Det,  der 
holder  igjen.  Idet  Selvet,  som  Synthese  af  Endelighed  og  Uende- 
lighed, er  sat,  er  xata  Swafiiv,  for  nu  at  vorde,  reflekterer  det  sig  i 
Phantasiens  Medium,  og  derved  viser  den  uendelige  Mulighed  sig. 
Selvet  er  xata  dwafur  lige  saa  meget  muligt  som  nødvendigt;  thi 
det  er  jo  sig  selv,  men  det  skal  vorde  sig  selv.  Forsaavidt  det  er 
sig  selv,  er  det  Nødvendigt,  og  forsaavidt  det  skal  vorde  sig  selv, 
er  det  en  Mulighed. 


a/tti^op^ifigaf  (apeiron— peras;,    cgtl.:    det    Cbegrændsede— Grændscn;    vigtige 
Bestemmelser  i  den  platoniske  Philosophi,  særlig  i  Platons  Philebos. 


149 

Løber  nu  Muligheden  Nødvendigheden  over  Ende,  saa  Selvet 
i  Muligheden  løber  fra  sig  selv,  saa  det  intet  Nødvendigt  har, 
hvortil  det  skal  tilbage:  saa  er  dette  Mulighedens  Fortvivlelse. 
Dette  Selv  bliver  en  abstrakt  Mulighed,  det  spræller  sig  træt  i 
Mulighed,  men  det  kommer  ikke  af  Stedet  og  heller  ikke  til  noget 
Sted,  thi  det  Nødvendige  er  just  Stedet;  at  vorde  sig  selv  er  jo 
just  en  Bevægelse  paa  Stedet.  At  vorde  er  en  Bevægelse  fra 
Stedet,  men  at  vorde  sig  selv  er  en  Bevægelse  paa  Stedet. 

Muligheden  synes  saa  Selvet  større  og  større.  Mere  og  Mere 
bliver  det  muligt,  fordi  Intet  bliver  virkeligt.  Tilsidst  er  det  som 
var  Alt  muligt,  men  just  dette  er,  naar  Afgrunden  har  slugt  Selvet. 
Enhver  lille  Mulighed  vilde  for  at  vorde  Virkelighed,  allerede  be- 
høve nogen  Tid.  Men  tilsidst  bliver  Tiden,  der  skulde  bruges  til 
Virkelighed,  kortere  og  kortere,  Alt  bliver  øieblikkeligere  og  øie- 
blikkeligere.  Muligheden  bliver  intensivere  og  intensivere,  men  i 
Mulighedens  Forstand,  ikke  i  Virkelighedens  Forstand;  thi  i  Virke- 
lighedens Forstand  er  det  Intensive,  at  dog  Noget  af  Det,  der  er 
muligt,  bliver  virkeligt.  I  Øieblikket  viser  Noget  sig  som  Muligt, 
og  saa  viser  der  sig  en  ny  Mulighed,  tilsidst  følge  disse  Phantas- 
magorier  saa  hurtigt  paa  hinanden,  at  det  er,  som  var  Alt  muligt, 
og  det  er  just  det  sidste  Øieblik,  hvor  Individet  heelt  og  holdent 
er  blevet  selv  et  Luftsyn. 

Det  Selvet  nu  mangler  er  vistnok  Virkelighed;  saaledes  vil 
man  ogsaa  tale  i  Almindelighed,  som  man  jo  taler  om,  at  et  Men- 
neske er  blevet  uvirkeligt.  Men  ved  nærmere  Eftersyn  er  det 
egentligen  Nødvendighed  han  mangler.  Det  er  nemlig  ikke  saa, 
som  Philosopherne  forklare,  at  Nødvendighed  er  Eenhed  af  Mulig- 
•  hed  og  Virkelighed,  nei,  Virkelighed  er  Eenhed  af  Mulighed  og 
Nødvendighed.  Det  er  ei  heller  blot  en  Mangel  paa  Kraft,  naar 
et  Selv  saaledes  løber  vild  i  Mulighed,  idetmindste  er  det  ikke 
saaledes  at  forstaae,  som  man  i  Almindelighed  forstaaer  det.  Det, 
der  fattes  er  egentligen  Kraft  til  at  lyde,  til  at  bøie  sig  under  det 
Nødvendige  i  Ens  Selv,  hvad  der  maa  kaldes  Ens  Grændse. 
Ulykken  er  derfor  heller  ikke,  at  et  saadant  Selv  ikke  blev  til 
Noget  i  Verden,  nei.  Ulykken  er,  at  han  ikke  blev  opmærksom 
paa  sig  selv,  at  det  Selv,  han  er,  er  et  ganske  bestemt  Noget  og 
saaledes  det  Nødvendige.  Han  tabte  derimod  sig  selv  derved,  at 
dette  Selv  phantastisk  reflecterede  sig  i  Muligheden.  Allerede  i 
Forhold  til  at  see  sig  selv  i  et  Speil  er  det  nødvendigt  at  kjende 


som  Philosopherne  forklare]  se  IV  Bd.  S.  237. 

sig  selv,  thi  gjør  raan  ikke  det,  saa  seer  man  ikke  sig  selv,  men 
blot  et  Menneske.  Men  Mulighedens  Speil  er  ikke  noget  alminde- 
ligt  Speil,  det  raaa  bruges  med  den  yderste  Forsigtighed.  Thi  om 
dette  Speil  gjælder  det  i  høieste  Forstand,  det  er  usandt.  At  et 
Selv  seer  saaledes  og  saaledes  ud  i  Muligheden  af  sig  selv  er  kun 
halv  Sandhed;  thi  i  Muligheden  af  sig  selv  er  Selvet  endnu  langt- 
fra eller  kun  halvt  sig  selv.  Saa  gjælder  det,  hvorledes  dette 
Selvs  Nødvendighed  bestemmer  det  nærmere.  Det  er  med  Mulig- 
heden som  naar  man  indbyder  et  Barn  til  en  eller  anden  Glæde; 
Barnet  er  strax  villigt,  men  nu  gjælder  det,  om  Forældrene  ville 
tillade  det  —  og  som  det  er  med  Forældrene,  saaledes  er  det  med 
Nødvendigheden. 

Dog  i  Muligheden  er  Alt  muligt.  Der  kan  derfor  i  Mulig- 
heden løbes  vild  paa  alle  mulige  Maader,  men  væsen tligen  paa  to. 
Den  ene  Form  er  den  ønskende,  higende,  den  anden  den  tung- 
sindig-phantastiske  (Haabet  —  Frygten  eller  Angesten).  Som  der 
saa  ofte  fortælles  i  Eventyr  og  Folkesagn  om  en  Ridder,  der  plud- 
selig faaer  Øie  paa  en  sjelden  Fugl,  efter  hvilken  han  bliver  ved 
at  løbe,  idet  det  i  Begyndelsen  seer  ud  som  var  han  den  ganske 
nær  —  men  saa  flyver  den  igjen,  indtil  det  saa  er  blevet  Nat,  han 
kommet  bort  fra  Sine,  uden  at  kunne  OndeVeien  i  den  Ørk,  hvor 
han  nu  befinder  sig:  saaledes  med  Ønskets  Mulighed.  Istedetfor 
at  tage  Muligheden  tilbage  i  Nødvendigheden,  løber  han  efter  Mu- 
ligheden —  og  tilsidst  kan  han  ikke  finde  tilbage  til  sig  selv.  — 
Tungsindigt  skeer  det  Modsatte  paa  samme  Maade.  Individet  for- 
følger tungsindigt  elskende  en  Angestens  Mulighed,  der  tilsidst 
fører  ham  bort  fra  ham  selv,  saa  han  omkommer  i  den  Angest, 
eller  omkommer  i  Det,  han  var  angest  for  at  omkomme  i. 

P)  Nødvendighedens  Fortvivlelse  er  at  mangle  Mulighed. 

Dersom  man  vilde  sammenligne  det  at  løbe  vild  i  Mulighed 
med  Barnets  Vokaliseren,  saa  er  det  at  mangle  Mulighed  som  det 
at  være  stum.  Det  Nødvendige  er  som  lutter  Konsonanter,  men 
for  at  udtale  dem  maa  der  Mulighed  til.  Naar  denne  mangler, 
naar  en  menneskelig  Existents  er  bragt  dertil,  at  den  mangler 
Mulighed,  er  den  fortvivlet,  og  er  det  i  ethvert  Øieblik,  hvor  den 
mangler  Mulighed. 

I  Almindelighed  mener  man  nu,  at  der  er  en  vis  Alder,  som 
især  er  riig  paa  Haab,  eller  man  taler  om,  at  man  til  en  vis  Tid, 
i  et  enkelt  Øieblik  af  sit  Liv  er  eller  var  saa  riig  paa  Haab  og 
Mulighed.      Alt    Dette    er    dog    blot    menneskelig    Tale,    som    ikke 

Icommer  til  det  Sande;  al  denne  Haaben  og  al  denne  Fortvivlen 
er  endnu  hverken  den  sande  Haaben  eller  den    sande    Fortvivlen. 

Det  Åfgjørende  er:  for  Gud  er  Alt  muligt.  Dette  er  evig  sandt 
og  altsaa  sandt  i  ethvert  Øieblik.  Man  siger  det  nok  saadan  til 
daglig  Brug,  og  til  daglig  Brug  siger  man  det  saadan,  men  Afgjø- 
reisen  er  først,  naar  Mennesket  er  bragt  til  det  Yderste,  saa  der 
menneskelig  talt  ingen  Mulighed  er.  Da  gjælder  det,  om  han  vil 
troe,  at  for  Gud  er  Alt  muligt,  det  er,  om  han  vil  troe.  Men 
dette  er  ganske  Formelen  for  at  tabe  Forstanden;  at  troe  er  just 
at  tabe  Forstanden  for  at  vinde  Gad.  Lad  det  skee  saaledes. 
Tænk  Dig  et  Menneske,  der  med  hele  en  forskrækket  Indbildnings- 
krafts Gysen  har  forestillet  sig  en  eller  anden  Rædsel  som  ubetin- 
get ikke  til  at  udholde.  Nu  hænder  den  ham,  just  denne  Rædsel 
hænder  ham.  Menneskelig  talt  er  hans  Undergang  det  Visseste  af 
Alt  —  og  fortvivlet  kæmper  hans  Sjels  Fortvivlelse  for  at  faae  Lov 
til  at  fortvivle,  for  at  faae,  om  man  saa  vil.  Ro  til  at  fortvivle, 
hele  Personlighedens  Samtykke  til  og  i  at  fortvivle,  saa  han  Intet 
og  Ingen  vilde  forbande  mere  end  Den,  der  forsøgte,  og  Forsøget 
paa  at  forhindre  ham  i  at  fortvivle,  som  Digternes  Digter  ypper- 
ligt, uforligneligt  udtrykker  det  (Richard  II :  Verwunscht  sei  Vetter, 
der  mich  abgelenkt  Von  dem  bequemen  Wege  zur  Verzweiflung. 
3die  Akt.  3die  Scene).  Altsaa  saaledes  er  Frelse  menneskelig  talt 
det  Umuligste  af  Alt;  men  for  Gud  er  Alt  muligt!  Dette  er 
Troens  Kamp,  der  kæmper,  om  man  saa  vil,  afsindigt  for  Mulig- 
hed. Thi  Mulighed  er  det  ene  Frelsende.  Naar  En  besvimer,  saa 
raaber  man  Vand,  Eau  de  Cologne,  HofTmannsdraaber;  men  naar 
En  vil  fortvivle,  saa  hedder  det:  skaf  Mulighed,  skaf  Mulighed, 
Mulighed  er  det  eneste  Frelsende;  en  Mulighed,  saa  aander  den 
Fortvivlende  igjen,  han  lever  atter  op;  thi  uden  Mulighed  kan  et 
Menneske  ligesom  ikke  faae  Veiret.  Stundom  kan  saa  en  menne- 
skelig Phantasies  Opfindsomhed  strække  til  i  at  skaffe  Mulighed, 
men  tilsidst,  d:  naar  det  gjælder  om  at  troe,  hjælper  kun  dette, 
at  for  Gud  er  Alt  muligt. 

Saaledes  kæmpes  der.  Om  den  saaledes  Kæmpende  skal  gaae 
under,  beroer  ene  og  alene  paa,  om  han  vil  skaffe  Mulighed  til- 
veie,  D:  om  han  vil  troe.  Og  dog  forstaaer  han,  at  menneskelig 
talt  hans  Undergang  er  det  Visseste  af  Alt.  Dette  er  det  Dialek- 
tiske   i    at    troe.     I   Almindelighed   veed    et   Menneske   ikke  Andet, 


SdieAkt.     3die   Scene]    I    Schlegels    OverssUelse,    som   her  er   benyttet, 
jaavelsom  i  Originaltexten :   3die  Akt.     2den  Scene. 

«nd  at  Dette  og  Dette  forbaabentligen,  formodentligen  o.  s.  v.  ikke 
vil  hænde  ham.  Hænder  det  ham  saa,  saa  gaaer  han  under.  Den 
Dumdristige  styrter  sig  i  en  Fare,  hvis  Mulighed  ogsaa  kan  være 
den  og  den;  og  hænder  den  ham  saa,  saa  fortvivler  han  og  gaaer 
under.  Den  Troende  seer  og  forstaaer  menneskelig  talt  sin 
Undergang  (i  hvad  der  er  hændt  ham,  eller  i  hvad  han  har  vovet), 
men  han  troer.  Derfor  gaaer  han  ikke  under.  Han  henstiller 
det  ganske  til  Gud,  hvorledes  han  skal  hjælpes,  men  han  troer, 
at  for  Gud  er  Alt  muligt  At  troe  sin  Undergang  er  umuligt* 
At  forstaae,  at  det  menneskeligt  er  hans  Undergang,  og  saa  dog  at 
troe  paa  Mulighed,  er  at  troe.  Saa  hjælper  Gud  ham  ogsaa,  maa- 
skee  ved  at  lade  ham  undgaae  Rædselen,  maaskee  ved  Rædselen 
selv,  at  her  uventet,  miraculøst,  guddommeligt  viser  sig  Hjælp. 
Miraculøst;  thi  det  er  da  et  besynderligt  Snerperi,  at  det  kua 
skulde  være  skeet  for  1800  Aar  siden,  at  et  Menneske  blev  hjulpet 
miraculøst  Om  et  Menneske  er  blevet  hjulpet  miraculøst,  beroer 
væsentligen  paa,  med  hvad  Forstands-Lidenskab  han  har  forstaaet, 
at  Hjælpen  var  umulig,  og  dernæst  paa,  hvor  redelig  han  saa  er 
mod  den  Magt,  der  dog  hjalp  ham.  Men  ordentligviis  gjøre  Men- 
neskene hverken  det  Ene  eller  det  Andet;  de  skrige,  at  Hjælp  er 
umulig,  uden  engang  at  have  anspændt  deres  Forstand  paa  at 
finde  Hjælpen,  og  bag  efter  lyve  de  utaknemligt. 

Den  Troende  eier  den  evig  sikkre  Modgift  mod  Fortvivlelse: 
Mulighed;  thi  for  Gud  er  Alt  muligt  i  ethvert  Øieblik.  Dette  er 
Troens  Sundhed,  der  løser  Modsigelser.  Modsigelsen  er  her,  at 
menneskelig  talt  er  Undergangen  vis,  og  at  der  saa  dog  er  Mulig- 
hed. Sundhed  er  overhovedet  at  kunne  løse  Modsigelser.  Saaledes 
legemligt  eller  physisk:  Træk  er  en  Modsigelse,  thi  Træk  er  Kulde 
og  Varme  disparat  eller  udialektisk;  men  et  sundt  Legeme  løser 
denne  Modsigelse  og  mærker  ikke  Træk.  Saaledes  ogsaa  med 
Troen. 

At  mangle  Mulighed  betyder  enten,  at  Alt  er  blevet  En  nød- 
vendigt, eller  at  Alt  er  blevet  Trivialitet. 

Deterministen,  Fatalisten  er  fortvivlet,  og  har  som  Fortvivlet 
tabt  sit  Selv,  fordi  Alt  er  for  ham  Nødvendighed.  Det  gaaer  han» 
som  hiin  Konge  der  døde  af  Sult,  fordi  al  Føde  forvandlede  sig, 
til  Guld.     Personligheden  er  en  Synthese  af  Mulighed  og  Nødven- 


hiin  Konge]  Midas  af  Phn'gien  havde  af  Bacchus  faael  sit  Ønske,  al  alt 
hvad  han  rørte  ved  maatte  forvandles  til  Guld,  opfyldt.  Han  var  derfor  ved  at 
omkomme  af  Sult,  men  løstes  af  Fortryllelsen  ved  et  Bad  i  Floden  Paktoloft 
(O vids  Metamorph.  XI,  85  tf.). 

dighed.  Det  er  derfor  med  dens  Bestaaen  som  med  Aandedrættet 
(Respirationen),  der  er  en  Ind-  og  Udaanden.  Deterministens  Selv^ 
kan  ikke  aande,  thi  det  er  umuligt  at  aande  ene  og  alene  det  Nød- 
vendige, hvilket  hlot  og  bart  qvæler  Menneskets  Selv.  —  Fatalisten 
er  fortvivlet,  har  tabt  Gud  og  saaledes  sit  Selv;  thi  Den,  der  ikke 
har  en  Gud,  har  heller  intet  Selv.  Men  Fatalisten  har  ingen  Gud,, 
eller,  hvad  der  er  det  Samme,  hans  Gud  er  Nødvendighed;  som 
nemlig  for  Gud  Alt  er  muligt,  saa  er  Gud  det,  at  Alt  er  muligt. 
Fatalistens  Gudsdyrkelse  er  derfor  i  Maximum  en  Interjektion,  og. 
væsentligen  er  den  Stumhed,  stum  Underkastelse,  han  kan  ikke 
bede.  At  bede  er  ogsaa  at  aande,  og  Muligheden  er  for  Selvet 
hvad  Suurstoffet  er  for  Aandedrættet.  Men  saa  lidet  som  et  Men- 
neske kan  aande  blot  Suurstof  eller  blot  Qvælstof,  saa  lidet  kan 
Mulighed  alene  eller  Nødvendighed  alene  betinge  Bønnens  Aande- 
drag.  For  at  bede  maa  der  være  en  Gud,  et  Selv  —  og  Mulighed,, 
eller  et  Selv  og  Mulighed  i  prægnant  Forstand,  thi  Gud  er  det  at 
Alt  er  muligt,  eller  at  Alt  er  muligt,  er  Gud;  og  kun  Den,  hvis 
Væsen  blev  saaledes  rystet,  at  han  blev  Aand  ved  at  forstaae,  at 
Alt  er  muligt,  kun  han  har  indladt  sig  med  Gud.  Det,  at  Guds 
Villie  er  det  Mulige,  gjør,  at  jeg  kan  bede;  er  den  blot  det  Nød- 
vendige, er  Mennesket  væsenUigen  lige  saa  umælende  som  Dyret. 
Med  Spidsborgerlighed,  Trivialitet,  som  ogsaa  væsentligen 
mangler  Mulighed,  forholder  det  sig  noget  anderledes.  Spidsborger- 
lighed er  Aandløshed,  Determinisme  og  Fatalisme  er  Aands-For- 
tvivlelse;  men  Aandløshed  er  ogsaa  Fortvivlelse.  Spidsborgerlighed 
mangler  enhver  Aandens  Bestemmelse,  og  gaaer  op  i  det  Sandsyn- 
lige, indenfor  hvilket  det  Mulige  finder  sin  Smule  Plads;  den 
mangler  saaledes  Mulighed  for  at  blive  opmærksom  paa  Gud.- 
Uden  Phantasi,  som  Spidsborgeren  altid  er,  lever  den  i  et  vist 
trivielt  Indbegreb  af  Erfaringer,  om  hvordan  det  gaaer  til,  hvad 
der  er  muligt,  hvad  der  pleier  at  skee.  Spidsborgeren  være  for- 
resten Øltapper  eller  Statsminister.  Saaledes  har  Spidsborgeren 
tabt  sig  selv  og  Gud.  Thi  for  at  blive  opmærksom  paa  sit  Selv 
og  paa  Gud,  maa  Phantasien  svinge  et  Menneske  høiere  end  til 
det  Sandsynliges  Dunstkreds,  den  maa  rive  En  ud  af  denne,  og,, 
ved  at  gjøre  hvad  der  overskrider  enhver  Erfarings  quantum  satis 
muligt,    lære    ham,    at    haabe    og    at    frygte   eller   at   frygte  og  at 


Respirationen]  af  lat.  respirare,  ordret:    aande  (spirare)  igjen  (re-),  aande^ 
ind   og   ud.  Suurstoffet]    o:    Ilten.  quantum    satis    tilstrækkelige    Maai 

fordret;  saa  meget  som  er  nok,  nemlig  til  at  der  kan  gjøres  en  Erfaring). 

Ihaabe.  Men  Phantasi  har  Spidsborgeren  ikke,  vil  ikke  have  den, 
afskyer  den.  Her  er  altsaa  ingen  Hjælp.  Og  hjælper  saa  stundom 
Tilværelsen  med  Rædsler,  som  overskride  den  trivielle  Erfarings 
Papegøie-Viisdom,  saa  fortvivler  Spidsborgerligheden,  det  er,  saa 
bliver  det  aabenbart,  at  det  var  Fortvivlelse;  den  mangler  saa 
Troens  Mulighed  for  ved  Gud  at  kunne  redde  et  Selv  ud  af  den 
visse  Undergang. 

Fatalisme  og  Determinisme  har  dog  Phantasi  nok  til  at  for- 
tvivle om  Mulighed,  Mulighed  nok  til  at  opdage  Umuligheden; 
Spidsborgerligheden  beroliger  sig  i  det  Trivielle,  lige  fortvivlet 
•enten  det  gaaer  godt  eller  det  gaaer  galt.  Fatalisme  og  Determi- 
nisme mangler  Mulighed  for  at  afspænde  og  formilde,  for  at  tem- 
perere Nødvendigheden,  altsaa  Mulighed  som  Formildelse;  Spids- 
borgerlighed mangler  Mulighed  som  Opvækkelse  fra  Aandløshed. 
Thi  Spidsborgerlighed  mener  at  raade  over  Muligheden,  at  have 
narret  denne  uhyre  Elasticitet  ind  i  det  Sandsynliges  Fælde  eller 
Daarekiste,  mener  at  holde  den  fangen;  den  fører  Muligheden  om- 
kring fangen  i  Sandsynlighedens  Buur,  foreviser  den,  bilder  sig 
selv  ind  at  være  Herren,  mærker  ikke,  at  den  just  derved  har 
ianget  sig  selv  til  at  være  Åandløshedens  Træl,  og  det  Usleste  af 
Alt.  Thi  med  Fortvivlelsens  Dristighed  svinger  Den  sig,  som  foer 
vild  i  Mulighed;  sammenknuget  i  Fortvivlelse  forløfter  Den  sig  paa 
Tilværelsen,  hvem  Alt  blev  nødvendigt:  men  aandløst  triumpherer 
Spidsborgerligheden. 


B. 

Fortvivlelse  seet  under  Bestemmelsen:    Bevidsthed. 

Bevidsthedens  Grad  er  i  Stigen,  eller  i  Forhold  til  som  den 
stiger,  den  bestandig  stigende  Potentsation  i  Fortvivlelsen;  jo 
mere  Bevidsthed,  jo  intensivere  Fortvivlelse.  Dette  sees  overalt, 
tydeligst  i  Fortvivlelsens  Maximum  og  Minimum.  Djævelens  For- 
tvivlelse er  den  intensiveste  Fortvivlelse,  thi  Djævelen  er  reen 
Aand,  og  forsaavidt  absolut  Bevidsthed  og  Gjennemsigtighed ;  der 
er  i  Djævelen  ingen  Dunkelhed,  som  kunde  tjene  til  formildende 
Undskyldning,  hans  Fortvivlelse  er  derfor  den  absoluteste  Trods. 
Dette  er  Fortvivlelses  Maximum.  Fortvivlelses  Minimum  er  en 
Tilstand,    som,   ja    saaledes    kunde   man    menneskelig  fristes  til  at 


155 

-sige  det,  i  en  Slags  Uskyldighed  end  ikke  veed  af,  at  det  er  For- 
tvivlelse. Naar  da  saaledes  Bevidstløsheden  er  i  Maximum,  saa  er 
Fortvivlelsen  mindst;  det  er  jo  næsten  som  var  det  dialektisk,  om 
•man  har  Ret  til  at  kalde  en  saadan  Tilstand  Fortvivlelse. 


a.   Den  Fortvivlelse,  som  er  uvidende  om,  at  den  er  For- 
tvivlelse, eller  den  fortvivlede  Uvidenhed  om  at  have  et 

Selv  og  et  evigt  Selv. 

At  denne  Tilstand  alligevel  er  Fortvivlelse  og  med  Rette 
nævnes  saa,  er  et  Udtryk  for  hvad  man  i  god  Forstand  maa  kalde 
Sandhedens  Rethaveri.  Veritas  est  index  sui  et  falsi.  Men  dette 
Sandhedens  Rethaveri  agtes  rigtignok  ikke,  som  det  ogsaa  er  langt- 
fra, at  Menneskene  i  Almindelighed  ansee  Forholdet  til  det  Sande, 
>det  at  forholde  sig  til  det  Sande,  som  det  høieste  Gode,  saare 
meget  langtfra,  at  de  socratisk  ansee  det  at  være  i  en  Vildfarelse 
for  den  største  Ulykke;  det  Sandselige  i  dem  har  oftest  langt 
•Overvægten  over  deres  Intellectualitet.  Naar  saaledes  et  Menneske 
formeentligen  er  lykkelig,  indbilder  sig  at  være  lykkelig,  medens 
han  dog  i  Sandhedens  Lys  betragtet  er  ulykkelig,  saa  er  det  som 
oftest  meget  langtfra,  at  han  ønsker  at  rives  ud  af  denne  Vild- 
farelse. Tværtimod,  han  bliver  forbittret,  han  anseer  Den  for  sin 
arrigste  Fjende,  der  gjør  det,  han  betragter  det  som  et  Overfald, 
noget  nær  som  et  Mord,  paa  den  Maade,  som  det  hedder,  at 
myrde  hans  Lykke.  Og  hvoraf  kommer  det?  Det  kommer  deraf, 
at  det  Sandselige  og  det  Sandselig-Sjelelige  aldeles  behersker  ham; 
det  kommer  af,  at  han  lever  i  det  Sandseliges  Kategorier,  det  Be- 
hagelige og  det  Ubehagelige,  giver  Aand,  Sandhed  o.  d.  en  god 
Dag;  det  kommer  af,  at  han  er  for  sandselig  til  at  have  Mod  til 
at  vove  og  til  at  udholde .  at  være  Aand.  Hvor  forfængelige  og 
indbildske  end  Menneskene  kunne  være,  have  de  dog  oftest  en 
meget  ringe  Forestilling  om  sig  selv,  det  er,  de  have  ingen  Fore- 
stilling om  at  være  Aand,  det  Absolute,  som  et  Menneske  kan 
være;  men  forfængelige  og  indbildske  ere  de  —  sammenlignelses- 
viis.    Dersom  man  vilde  tænke  sig  et  Huus,  bestaaende  af  Kjælder, 


Xerilas  osv.]  Sandheden  er  Kjendemærket  paa  sig  selv  og  Usandheden ;  (unøi- 
agtigt)    Citat    af   Spinoza,    se    V    Bd.,    S.    62.  socratisk]    jvfr.    Diog.    Laert. 

2,  5,  31. 

Stue  og  første  Sal,  saaledes  beboet,  eller  saaledes  indrettet,  at  der 
var  eller  det  var  beregnet  paa  en  Stands-Forskjel  mellem  Beboerne 
i  bver  Etage  —  og  dersom  man  vilde  sammenligne  det  at  være 
Menneske  med  et  saadant  Huus:  saa  er  desto  værre  dette  Sørge- 
lige og  Latterlige  de  fleste  Menneskers  Tilfælde,  at  de  i  deres  eget 
Huus  foretrække  at  boe  i  Kjælderen.  Ethvert  Menneske  er  den 
sjelelig-legemlige  Synthese  anlagt  til  at  være  Åand,  dette  er  Byg- 
ningen; men  han  forelrækker  at  boe  i  Kjælderen,  det  er,  i  det 
Sandseliges  Bestemmelser.  Og  han  foretrækker  ikke  blot  at  boe  i 
Kjælderen,  nei,  han  elsker  det  i  den  Grad,  at  han  bliver  forbittret, 
naar  Nogen  vil  foreslaae  ham  at  indtage  Belle-Etagen,  som  staaer 
ledig  til  hans  Disposition  —  thi  det  er  jo  i  hans  eget  Huus  han 
boer. 

Nei,  det  at  være  i  en  Vildfarelse,  er,  ganske  usocratisk,  det 
som  Menneskene  mindst  frygte.  Man  kan  see  forbausende  Exempler 
derpaa,  som  efter  en  uhyre  Maalestok  oplyse  dette.  En  Tænker 
opfører  en  uhyre  Bygning,  et  System,  et  hele  Tilværelsen  og  Ver- 
denshistorien o.  s.  V.  omfattende  System  —  og  betragter  man  hans 
personlige  Liv,  saa  opdager  man  til  sin  Forbauselse  dette  Forfær- 
delige og  Latterlige,  at  han  selv  ikke  personligen  beboer  dette 
uhyre,  høithvælvede  Pallads,  men  en  Ladebygning  ved  Siden  af, 
eller  et  Hundehuus,  eller  i  det  Høieste  Portnerleiligheden.  Vilde 
man  tillade  sig  med  et  eneste  Ord  at  gjøre  opmærksom  paa  denne 
Modsigelse,  saa  vilde  han  blive  fornærmet.  Thi  at  være  i  en  Vild- 
farelse frygter  han  ikke,  naar  han  blot  faaer  Systemet  færdigt  — 
ved  Hjælp  af  at  være  i  en  Vildfarelse. 

Altsaa,  at  Den,  der  er  fortvivlet,  selv  er  uvidende  om,  at  hans 
Tilstand  er  Fortvivlelse,  gjør  Intet  til  Sagen,  han  er  ligefuldt  for- 
tvivlet. Er  Fortvivlelse  Forvildelse,  saa^er  det,  at  man  er  uvidende 
derom,  blot  det  Mere,  tillige  at  være  i  en  Vildfarelse.  Det  er  med 
Uvidenheden  i  Forhold  til  Fortvivlelse  som  i  Forhold  til  Angest 
(cfr.  Begrebet  Angest  af  Vigilius  Haufniensis),  Aandløshedens  Angest 
kjendes  netop  paa  den  aandløse  Tryghed.  Men  Angesten  er  allige- 
vel i  Grunden,  saaledes  er  Fortvivlelsen  ogsaa  i  Grunden,  og  naar 
Sandsebedragenes  Fortryllelse  ophører,  naar  Tilværelsen  begynder 
at  vakle,  saa  viser  ogsaa  strax  Fortvivlelsen  sig  som  den,  der  var 
i  Grunden. 

Den  Fortvivlede  der  er  uvidende  om,  at  han  er  fortvivlet,  er, 
sammenlignet  med  Den  som  er  sig  dette  bevidst,  blot  et  Negativt 
længere  borte  fra  Sandheden  og  Frelsen.  Fortvivlelsen  selv  er  en 
Negativitet,  Uvidenheden  om  den  en  ny  Negativitet.  Men  for  at 
naae  Sandheden    maa   man    igjennem    enhver  Negativitet;    thi    det 

Sjælder  her  hvad  Folkesagnet  fortæller  om,  at  hæve  en  vis  Trold- 
dom: Stykket  maa  spilles  heelt  igjennera  baglænds,  ellers  hæves 
Trolddommen  ikke.  Dog  er  det  kun  i  een  Forstand,  i  reen  dia- 
lektisk Forstand,  at  den  om  sin  Fortvivlelse  Uvidende  er  Qernere 
fra  Sandheden  og  det  Frelsende  end  den  Vidende,  som  dog  bliver 
i  Fortvivlelsen;  thi  i  en  anden  Forstand,  ethisk-dialektisk,  er  den 
bevidst  i  Fortvivlelsen  blivende  Fortvivlede  Qernere  fra  Frelsen, 
da  hans  Fortvivlelse  er  intensivere.  Men  Uvidenheden  er  saa  langt 
fra  at  hæve  Fortvivlelsen  eller  at  gjøre  Fortvivlelse  til  Ikke-For- 
tvivlelse,  at  den  tværtimod  kan  være  den  farligste  Form  af  For- 
tvivlelse. I  Uvidenheden  er  den  Fortvivlede,  men  til  sin  egen  For- 
dærvelse, paa  en  Maade  sikkret  mod  at  blive  opmærksom,  det  er, 
han  er  ganske  sikker  i  Fortvivlelsens  Vold. 

I  Uvidenheden  om  at  være  fortvivlet  er  Mennesket  længst  fra 
at  være  sig  bevidst  som  Åand.  Men  just  det  ikke  at  være  sig  be- 
vidst som  Aand  er  Fortvivlelse,  der  er  Aandløshed,  Tilstanden 
være  saa  forøvrigt  enten  en  fuldkommen  Uddøethed,  et  blot  vege- 
tativt Liv,  eller  et  potentseret  Liv,  hvis  Hemmelighed  dog  er  For- 
tvivlelse. I  sidste  Tilfælde  gaaer  det  saa  den  Fortvivlede,  som  det 
gaaer  Den,  der  lider  af  Tæring:  han  befinder  sig  bedst,  anseer  sig 
for  allersundest,  synes  maaskee  Andre  at  blomstre  af  Sundhed, 
just  naar  Sygdommen  er  farligst. 

Denne  Form  af  Fortvivlelse  (Uvidenheden  om  den)  er  den 
almindeligste  i  Verden,  ja  det  som  man  kalder  Verden,  eller  nøiag- 
tigere  bestemmet,  det  som  Christendommen  kalder  Verden,  Heden- 
skabet og  det  naturlige  Menneske  i  Christenheden,  Hedenskabet 
som  det  historisk  var  og  er,  og  Hedenskabet  i  Christenheden,  er 
netop  den  Art  af  Fortvivlelse,  er  Fortvivlelse,  men  veed  ikke  af 
det.  Vel  gjøres  der  nemlig  ogsaa  i  Hedenskabet  saavelsom  af  det 
naturlige  Menneske  Forskjel  mellem  at  være  fortvivlet  og  ikke  at 
være  fortvivlet,  det  er,  der  tales  om  Fortvivlelse,  som  var  kun 
nogle  Enkelte  fortvivlede.  Men  denne  Distinktion  er  lige  saa  svige- 
fuld som  den  Hedenskabet  og  det  naturlige  Menneske  gjør  mellem 
Kjerlighed  og  Selvkjerlighed,  som  var  ikke  al  denne  Kjerlighed 
væsentlig  Selvkjerlighed.  Dog  videre  end  til  denne  svigefulde  Di- 
stinktion kunde  umuligt  og  kan  umuligt  Hedenskabet  samt  det 
naturlige  Menneske  komme,  thi  Fortvivlelsens  Speeifike  er  just 
dette,  at  være  uvidende  om,  at  det  er  Fortvivlelse. 


Folkesagnet     fortæller]    se     Grimm,     Irische     Elfeamflrchen    (1826)    S. 
LXXXIII. 

Heraf  seer  man  nu  let,  at  det  æsthetiske  Begreb  Aandløshed 
ingenlunde  afgiver  Maalestokken  for  at  bedømme,  hvad  der  er 
Fortvivlelse  og  hvad  ikke,  hvilket  da  forøvrigt  er  ganske  i  sid 
Orden;  da  det  nemlig  ikke  æsthetisk  lader  sig  bestemme,  hvad 
Åand  i  Sandhed  er,  hvor  skulde  saa  det  Æsthetiske  kunne  besvare 
et  Spørgsmaal,  som  slet  ikke  er  til  for  det!  Det  vilde  jo  ogsaa 
være  en  uhyre  Dumhed  at  negte,  at  saavel  hedenske  Nationer  en 
masse^  som  enkelte  Hedninger  have  udført  forbausende  Bedrifter, 
der  baade  have  begeistret  og  ville  begeistre  Digtere,  at  negte,  at 
Hedenskabet  opviser  Exempler  paa,  hvad  man  æsthetisk  ikke  nok- 
som kan  beundre.  Det  vilde  ogsaa  være  en  Daarskab  at  negte,  at 
der  i  Hedenskabet  er  ført  og  af  det  naturlige  Menneske  kan  føres 
et  Liv  riigt  paa  den  største  æsthetiske  Nydelse,  benyttende  enhver 
Begunstigelse,  der  er  forundt,  paa  den  smagfuldeste  Maade,  og 
endog  ladende  Kunst  og  Videnskab  tjene  til  at  forhøie,  forskjønne, 
forædle  Nydelsen.  Nei,  ikke  den  æsthetiske  Bestemmelse  af  Aand- 
løshed afgiver  Maalestokken  for  hvad  der  er  Fortvivlelse  og  hvad 
ikke,  den  Bestemmelse,  der  maa  bruges,  er  den  ethisk-religieuse : 
Aand  eller  negativt  Mangel  af  Aand,  Aandløshed.  Enhver  menne- 
skelig Existents,  der  ikke  er  sig  bevidst  som  Aand  eller  sig  for 
Gud  personlig  bevidst  som  Aand,  enhver  menneskelig  Existents, 
der  ikke  saaledes  gjennemsigtig  grunder  i  Gud,  men  dunkelt  hviler 
i  og  gaaer  op  i  noget  abstrakt  Universelt  (Stat,  Nation  o.  d.),  eller 
i  Dunkelhed  over  sit  Selv  tager  sine  Evner  blot  som  Virkekræfter 
uden  i  dybere  Forstand  at  blive  sig  bevidst,  hvorfra  han  har  dem^ 
tager  sit  Selv  som  et  uforklarligt  Noget,  hvis  det  skulde  forstaaes 
ind  efter  —  enhver  saadan  Existents,  hvad  den  end  udfører,  det 
meest  Forbausende,  hvad  den  end  forklarer,  hele  Tilværelsen,  hvor 
intensivt  den  end  æsthetisk  nyder  Livet:  enhver  saadan  Existents 
er  dog  Fortvivlelse.  Det  var  dette,  de  gamle  Kirkelærere  meente, 
naar  de  talte  om,  at  Hedningenes  Dyder  ere  glimrende  Laster,  de 
meente,  at  Hedningens  Inderste  var  Fortvivlelse,  at  Hedningen  ikke 
var  sig  bevidst  for  Gud  som  Aand.  Heraf  kom  det  ogsaa  (at  jeg 
skal  anføre  dette  som  et  Exempel,  medens  det  dog  derhos  tillige 
har  et  dybere  Forhold  til  denne  hele  Undersøgelse),  at  Hedningen 
dømte  saa  mærkværdigt  letsindigt  om,  ja  anpriste  Selvmord,  hvad 
dog  for  Aanden  er  den    meest    afgj ørende    Synd,    det    saaledes    at 


de  gamle  Kirkelærere]  se  IV  Bd.  S.  220.  Hedningen   ....   an- 

priste Selvmord]  dette  gjælder  Vflesentlig  kun  den  stoiske  Philosophi;  derimod 
findes  den  her  fordrede  Betragtning  af  Selvmord  som  Oprør  mod  Gud  f.  Ex.  ho» 
Platon. 

bryde  ud  af  Tilværelsen,  Oprøret  mod  Gud.  Hedningen  manglede- 
Aandens  Bestemmelse  af  et  Selv,  derfor  dømte  han  saaledes  om 
Selvmordet;  og  det  gjorde  den  samme  Hedning,  der  dog  dømte 
sædelig  strengt  om  Tyveri,  Utugt  o.  d.  Han  manglede  Synspunktet 
for  Selvmord,  han  manglede  Guds-Forholdet  og  Selvet;  reent 
hedensk  tænkt  er  Selvmord  det  Indifferente,  Det,  Enhver  kan  gjøre 
som  ham  lyster,  fordi  det  kommer  Ingen  ved.  Skulde  der  fra 
Hedenskabets  Standpunkt  advares  mod  Selvmord,  maatte  det  være 
ad  den  lange  Omvei  ved  at  vise,  at  man  brød  sit  Pligtforhold  mod 
andre  Mennesker.  Pointet  i  Selvmord,  at  det  just  er  en  Forbrj'- 
delse  mod  Gud,  undgaaer  ganske  Hedningen.  Man  kan  derfor  ikke 
sige,  at  Selvmordet  var  Fortvivlelse,  hvilket  vilde  være  et  tankeløst 
Hysteron-Proteron;  man  maa  sige,  det  at  Hedningen  dømte  saaledes 
om  Selvmord  som  han  gjorde  var  Fortvivlelse. 

Imidlertid  er  og  bliver  der  dog  Forskjel,  og  det  en  qvalitativ, 
mellem  Hedenskabet  i  strengere  Forstand  og  Hedenskabet  i  Chri- 
stenheden, den  Forskjel,  som  Vigilius  Ilaufniensis  i  Forhold  til 
Angest  har  gjort  opmærksom  paa,  at  Hedenskabet  vel  mangler 
Aand,  men  dog  er  bestemmet  i  Retning  hen  til  Aand,  medens 
Hedenskabet  i  Christenheden  mangler  Aand  i  Retningen  bortfra, 
eller  ved  et  Affald,  og  derfor  i  strengeste  Forstand  er  Aandløshed. 


b.    Den  Fortvivlelse,  som  er  sig  bevidst  at  være  Fortviv- 
lelse, som  altsaa  er  sig  bevidst  at  have  et  Selv,  hvori  der 
dog  er  noget  Evigt,  og  nu  enten  fortvivlet  ikke  vil  være 
sig  selv,  eller  fortvivlet  vil  være  sig  selv. 

Her  maa  naturligviis  gjøres  den  Distinction,  om  Den  der  er 
sig  sin  Fortvivlelse  bevidst,  har  den  sande  Forestilling  betræffende 
hvad  Fortvivlelse  er.  En  kan  saaledes  vel,  efter  den  Forestilling 
han  har,  have  Ret  i  at  kalde  sig  fortvivlet,  han  kan  ogsaa  have 
Ret  i,  at  han  er  fortvivlet,  og  dog  er  det  endnu  ikke  sagt,  at  han 
har  den  sande  Forestilling  om  Fortvivlelse,  det  kan  være  muligt, 
at  man,  betragtende  hans  Liv  under  denne,  maa  sige:  Du  er  i 
Grunden  endnu  langt  mere  fortvivlet  end  Du  veed  af.  Fortvivlelsen 
stikker  endnu  langt  dybere.  Saaledes  (for  at  minde  om  det  Fore- 
gaaende*)  med  Hedningen;  naar  han  sammenlignelsesviis  med  andre 
Hedninger  ansaae  sig  selv  for  fortvivlet,  saa  havde  han  vistnok 
Ret  i,  at  han  var  fortvivlet,  men  Uret  i,  at  de  Andre  ikke  vare 
det,  det  er,  han  havde  ikke  den  sande  Forestilling  om  Fortvivlelse^ 

Til  den  bevidste  Fortvivlelse  fordres  altsaa  paa  den  ene  Side 
<den  sande  Forestilling  om  hvad  Fortvivlelse  er.  Paa  den  anden 
Side  fordres  Klarhed  over  sig  selv,  det  vil  sige,  forsaavidt  Klarhed 
•og  Fortvivlelse  kunne  tænkes  sammen.  Hvorvidt  fuldkommen 
Klarhed  over  sig  selv  om,  at  man  er  fortvivlet,  lader  sig  forene 
med  at  være  fortvivlet,  det  er,  om  denne  Erkjendelsens  og  Selv- 
•erkjendelsens  Klarhed  ikke  just  maatte  rive  et  Menneske  ud  af 
Fortvivlelsen,  gjøre  ham  saa  forfærdet  for  sig  selv,  at  han  ophørte 
at  være  fortvivlet:  ville  vi  her  ikke  afgjøre,  vi  ville  end  ikke  for- 
søge derpaa,  da  vi  i  det  Senere  ville  finde  en  Plads  for  hele  denne 
Undersøgelse.  Men  uden  at  forfølge  Tanken  til  dette  dialektiske 
Yderste,  gjøre  vi  her  blot  opmærksom  paa,  at  som  Bevidsthedens 
Grad  om  hvad  Fortvivlelse  er  kan  være  saare  forskjellig,  saaledes 
ogsaa  Bevidsthedens  Grad  betræffende  sin  egen  Tilstand,  at  den  er 
Fortvivlelse.  Virkelighedens  Liv  er  for  mangfoldigt  til  blot  at 
udvise  saadanne  abstraete  Modsætninger,  som  den  mellem  en  For- 
tvivlelse, som  er  fuldkommen  uvidende  om  at  være  det,  og  en, 
-som  fuldkommen  er  sig  bevidst  at  være  det.  Som  oftest  er  vist- 
nok den  Fortvivledes  Tilstand  en,  dog  igjen  mangfoldig  nuanceret, 
Halv-Dunkelhed  over  sin  egen  Tilstand.  Han  veed  det  nok  saadan 
til  en  vis  Grad  med  sig  selv,  at  han  er  fortvivlet,  han  mærker  det 
paa  sig  selv,  som  En  mærker  det  paa  sig  selv,  at  han  gaaer  med 
•en  Sygdom  i  Kroppen,  men  han  vil  ikke  ret  tilstaae  hvilken  Syg- 
dommen er.  I  eet  Øieblik  er  det  næsten  blevet  ham  tydeligt,  at 
han  er  fortvivlet,  men  saa  i  et  andet  Øieblik  er  det  ham  dog, 
som  havde  hans  Ildebefmdende  en  anden  Grund,  som  laae  den  i 
noget  Udvortes,  i  Noget  udenfor  ham;  og  hvis  Det  forandredes, 
var  han  ikke  fortvivlet.  Eller  han  maaskee  ved  Adspredelser  og 
paa  andre  Maader,  f.  Ex.  ved  Arbejde  og  Travlhed  som  Adspredel- 
ses-Middel, søger  for  sig  selv  at  bevare  en  Dunkelhed  over  sin 
Tilstand,  dog  saaledes  igjen,  at  dette  ikke  bliver  ham  ganske  tyde- 
ligt, at  han  gjør  det  derfor,  at  han  gjør  hvad  han  gjør,  for  at 
skaffe  Dunkelhed.  Eller  han  maaskee  endog  er  sig  bevidst,  at  han 
saaledes  arbeider  for  at  sænke  Sjælen  i  Dunkelhed,  gjør  dette  med 
en  vis  Skarpsindighed  og  klog  Beregning,  med  psychologisk  Ind- 
sigt, men  ikke  er  i  dybere  Forstand  sig  klart  bevidst,  hvad  han 
gjør,  hvor  fortvivlet  det  er,  han  bærer  sig  ad  o.  s.  v.  Der  er 
nemlig  i  al  Dunkelhed  og  Uvidenhed  et  dialectisk  Sammenspil  af 
Erkj endelse  og  Villie,  og  man  kan  i  at  opfatte  et  Menneske  tage 
feil:  ved  blot  at  accentuere  Erkjendelsen  og  ved  blot  at  accentuere 
^illien. 

Men,  som  tidligere  bemærket,  Bevidsthedens  Grad  potentserer 
Fortvivlelsen.  I  samme  Grad  som  et  Menneske  har  den  sandere 
Forestilling  om  Fortvivlelse,  naar  han  dog  bliver  i  den,  og  i 
-samme  Grad  som  han  tydeligere  er  sig  bevidst  at  være  fortvivlet, 
naar  han  dog  bliver  i  Fortvivlelsen,  i  samme  Grad  er  denne  inten^ 
sivere.  Den,  der  med  Bevidsthed  om,  at  et  Selvmord  er  Fortvivr 
lelse,  og  forsaavidt  med  den  sande  Forestilling  om,  hvad  Fortviv- 
lelse er,  begaaer  et  Selvmord,  hans  Fortvivlelse  er  intensivere  end 
Dens,  der  begaaer  et  Selvmord  uden  at  have  den  sande  Forestil- 
ling om,  at  Selvmord  er  Fortvivlelse;  men  derimod  er  hans  usande 
Forestilling  om  Selvmord  den  mindre  intensive  Fortvivlelse.  Paa 
den  anden  Side  med  jo  klarere  Bevidsthed  om  sig  selv  (Selvbe- 
vidsthed) et  Menneske  begaaer  et  Selvmord,  desto  intensivere  er 
hans  Fortvivlelse  i  Sammenligning  med  Dens,  hvis  Sjel  er,  sam- 
menlignet med  hans,  i  en  forvirret  og  dunkel  Tilstand. 

I  det  Følgende  skal  jeg  nu  gjennemgaae  den  bevidste  Fortviv- 
lelses tvende  Former  saaledes,  at  der  tillige  eftervises  en  Stigen  i 
Bevidstheden  om  hvad  Fortvivlelse  er,  og  i  Bevidstheden  om,  at 
Ens  Tilstand  er  Fortvivlelse,  eller  hvad  der  er  det  Samme  og  det 
Afgjørende,  en  Stigen  i  Bevidsthed  om  Selvet.  Men  Modsætningen 
til  det  at  være  fortvivlet  er  det  at  troe,  derfor  er  ogsaa  ganske 
rigtigt  hvad  der  i  det  Foregaaende  blev  fremsat  som  Formelen, 
der  beskriver  en  Tilstand,  i  hvilken  der  slet  Intet  af  Fortvivlelse 
•€r,  dette  Samme  er  ogsaa  Formelen  for  at  troe:  i  at  forholde  sig 
til  sig  selv  og  i  at  ville  være  sig*  selv  grunder  Selvet  gjennemsig- 
iigt  i  den  Magt,  som  satte  det.  (cfr.  A,  A.) 

-a)  Fortvivlet  Ikke  at  ville  være  sig  selv.  Svaghedens  Fortvivlelse. 

Naar  denne  Form  af  Fortvivlelse  kaldes  Svaghedens,  saa  er 
<ieri  allerede  indeholdt  en  Reflexion  paa  den  anden  Form  (^),  for- 
tvivlet at  ville  være  sig  selv.  Det  er  saaledes  kun  relative  Mod- 
sætninger. Ganske  uden  Trods  er  ingen  Fortvivlelse;  der  ligger 
jo  ogsaa  Trods  i  Udtrykket  selv:  ikke  at  ville  være.  Paa  den 
anden  Side  selv  Fortvivlelsens  høieste  Trods  er  dog  aldrig  uden 
nogen  Svaghed.  Forskjellen  er  altsaa  kun  relativ.  Den  ene  Form 
-er  saa  at  sige  Qvindelighedens  Fortvivlelse,  den  anden  Mandlig- 
hedens •). 


*)  Og  hvis  man  psychologisk  vil  see  sig  om  i  Virkeligheden,  vil  man  stundom 
faae  Leilighed  til  at  forvisse  sig  om,  at  dette,  som   er  tankerigtigt  og  altsaa 
skal  og  maa  slaae  til,  ogsaa  slaaer  til,  og  at  denne  Inddeling  omfatter  For- 
XI.  11 

Delte  er  den  rene  Umiddelbariied,  eller  Umiddelbarhed  [med 
en  qrantitatnr  Rellexion  i  sig.  —  Her  er  ingen  uendelig  Bevid^cd 


trirJclicm  bele  Virkelighed;  thi  hrmå  Bvnel  ancner,  taler  man  jo  ikke 
FortThrlcise,  oicn  knn  om  Airiødnb,  iardi  mao  knn  er  hcrelticet  tU  at  for- 
ndwrtte,  at  del  ETige  xmta  évtm^uw  er  tibtede  i  Baniel,  et  er  hercttifet  til  at 
CDrdre  del  af  det  som  man  er  berettiget  tfl  at  fordre  det  af  den  Æhlre,  om 
hrem  del  g|ckler,  han  ikal  bare  det.  Imidlertid  vil  j«g  dog  langtfira  negte, 
al  der  hos  Qrindcr  kan  forekoouie  Former  af  mandlig  FortrlTlelae,  og  om- 
rendt  hos  ICjend  Former  af  qrlndelig  FortirlTlelse;  men  dette  er  Undtagel- 
lemc.  Og  del  tofslaæi  sig,  det  Ideale  er  ogsaa  knn  sjeldent;  og  knn  reent 
idealt  er  det  dog  ganske  sandt  med  denne  Fors^yel  mellem  Mandlighedens 
og  Qrindelighedcns  Fortrirlelie.  Qrinden  bar  hverken  den  seWisk  udviklede 
Forestilling  om  Selvet,  ei  beller  i  a^orende  Fonland  Inirilertiialllet,  hvor 
langt  mere  omt-  og  filntlMende  bon  end  kan  vsere  end  Mandm,  Derimod 
er  Qvindens  Vasen  Hengivenhed,  Hengivelse ;  og  del  er  nqvindeligt,  hvis  det 
ikke  er  saa.  Besynderligt  nok,  Ingen  kan  vcre  saa  knibsk  (og  dette  Ord  er 
Jo  af  Sproget  mynlet  paa  Qvlnden),  saa  nieslen  gmsomt  krssen  som  en 
Qvinde  —  og  dog  er  hendes  Vsesen  Hengivenhed,  og  dog  (just  det  Vidun- 
derlige) er  alt  Dette  egentlig  Udtrykket  for,  at  hendes  Vcsen  er  Hengivenhed. 
Thi  just  fordi  hun  i  sil  Vcsen  bserer  den  hele  qvindelige  Hengivenhed, 
derfor  har  Naturen  kjerligt  udstyre  hende  med  et  Instinkt,  i  Sammenligning 
med  hvis  Flinhed  den  meest,  den  eminentesi  udviklede  mandlige  Reflezion 
er  som  Intet.  Denne  en  Qvindes  Hengivenhed,  denne,  al  jeg  skal  tale  grsesk, 
guddommelige  Gave  og  Rigdom,  er  for  stort  et  Gode  til  at  den  skulde 
slsenges  hen  Iblinde;  og  dog  vilde  ingen  seende  menneskelig  Reflexion  vcre 
istand  til  at  see  skarpt  nok  for  at  kunne  anbringe  den  rigtigt.  Derfor  har 
Naturen  laget  sig  af  hende:  insfinktmsrtssjgl  seer  hun  iblinde  klarere  end 
den  meest  seende  Reflezion,  instlnktmsessigt  seer  hun,  hvor  del  er  hun  skal 
beundre,  hvad  det  er,  hvori  hun  skal  hengive  sig.  Hengivenhed  er  det 
Eneste,  Qvlnden  har,  derfor  paatog  Naturen  sig  al  v»ra  hendes  Vcrge. 
Deraf  kommer  det  ogma,  al  Qvindeligheden  forst  bliver  til  i  en  lletamor> 
phose;  den  bliver  til,  idet  dan  uendelige  Knibskhed  forklarer  sig  som  qvin> 
delig  Hengivenhed.  Men  at  Hengivenhed  er  Qvindens  Vasen,  kommer  sam 
ig{en  i  Fortvivlelsen,  er  igjen  Fortvivlelsens  Modus.  I  Hengivelsen  har  hun 
tabt  sig  selv,  og  kun  saaledes  er  hun  lykkelig,  kun  saaledes  er  hun  sig  selv ; 


«  Jiva^iv  (kata  dynamin)  efter  Muligbed. 

om  Selvet,  om  hvad  Fortvivlelse  er,  eller  om,  at  Tilstanden  er 
Fortvivlelse;  Fortvivlelsen  er  en  blot  Liden,  en  Liggen  under  for 
Udvorteshedens  Tryk,  den  kommer  paa  ingen  Maade  indvortes  fra 
som  Handling.  Det  er  ved  en,  om  man  saa  vil,  uskyldig  Misbrug 
af  Sproget,  en  Leeg  med  Ord,  ligesom  naar  Børnene  lege  Soldat, 
at  der  i  Umiddelbarhedens  Sprog  forekomme  saadanne  Ord  som: 
Selvet,  Fortvivlelse. 

Den  Umiddelbare  (forsaavidt  da  Umiddelbarhed  kan  i  Vir- 
keligheden forekomme  ganske  uden  al  Reflexion)  er  blot  sjelelig 
bestemmet,  hans  Selv,  og  ham  selv,  et  Noget  med  indenfor  Time- 
lighedens og  Verdslighedens  Omfang,  i  umiddelbar  Sammenhæng 
med  det  Andet  (to  eisffov),  og  har  kun  et  illusorisk  Skin  af  som 
var  der  noget  Evigt  i  det.  Saaledes  hænger  Selvet  umiddelbart 
sammen  med  det  Andet,  ønskende,  begjerende,  nydende  o.  s.  v., 
men  lidende;  endog  begjerende  er  dette  Selv  et  Dativ  som  Barnets 
mig.  Dets  Dialektik  er:  det  Behagelige  og  det  Ubehagelige;  dets 
Begreber:  Lykke,  Ulykke,  Skjebne. 

Nu  hænder  der  da,  der  tilstoder  (at  støde  —  til)  dette 
umiddelbare  Selv  Noget,  som  bringer  det  til  Fortvivlelse;  paa 
anden  Maade  kan  det  her  ikke  skee,  da  Selvet  ingen  Reflexion 
har  i  sig.  Det  der  bringer   til   Fortvivlelse    maa    komme    udvortes 


en  Qvinde,  der  er  lykkelig  uden  Hengivebe,  det  er,  uden  at  hengive  sit 
Selv,  hvad  det  saa  end  forresten  er  hun  giver  det  hen  til,  er  aldeles  uqvin- 
dellg.  En  Mand  giver  sig  ogsaa  hen,  og  det  er  en  daarlig  Mand,  som  ikke 
gjør  det;  men  hans  Selv  er  ikke  Hengivelse  (dette  er  Udtrykket  for  den 
qvindelige  substantielle  Hengivebe),  ei  heller  faaer  lian  sit  Selv  ved  Hen- 
givelse, som  Qvinden  i  en  anden  Forstand  gjør  det,  han  har  sig  selv;  han 
giver  sig  hen,  men  hans  Selv  bliver  endnu  tilbage  som  en  ædru  Bevidsthed 
om  Hengiveben,  hvorimod  Qvinden  ægte  qvindeligt  styrter  sig  i,  stjrrter  sit 
Selv  i  Det,  til  hvilket  hun  hengiver  sig.  Tages  nu  Dette  bort,  saa  er  ogsaa 
hendes  Selv  borte,  og  hendes  Fortvivlelse:  ikke  at  ville  vasre  sig  selv.  — 
Saaledes  giver  Manden  sig  ikke  hen;  men  den  anden  Form  af  Fortvivlelse 
udtrykker  ogsaa  det  Mandlige:  fortvivlet  at  ville  være  sig  selv. 

Dette  angaaende  Forholdet  mellem  Mandlighedens  og  Qvindelighedens 
Fortvivlebe.  Dog  maa  erindres,  at  her  ikke  er  Tale  om  Hengivelse  til  Gud» 
eller  Tale  om  Guds-Forholdet,  hvorom  forst  Talen  bliver  i  andet  Afsnit  I 
Forholdet  til  Gud,  hvor  saådan  Forskjel  som:  Mand  —  Qvinde  forsvinder, 
gjældpT  for  Manden  som  for  Qvinden,  at  Hengivebe  er  Selvet,  og  at  ved 
Hengivelse  faaes  Selvet.  Dette  gjælder  ligeligt  for  Mand  og  Qvinde,  om  vel 
oftest  i  Virkeligheden  Qvinden  kun   gjennem  Manden   forholder  sig  til  Gud. 

fra,  og  Fortvivlelsen  er  en  blot  Liden.  Det,  hvori  den  Umiddel- 
bare har  sit  Liv,  eller,  forsaavidt  han  dog  har  en  lille  Smule  Re- 
flexion  i  sig,  den  Deel  deraf,  ved  hvilken  han  især  hænger,  berøves 
ham  >ved  et  Slag  af  Skjebnenc,  kort,  han  bliver,  som  han  kalder 
det,  ulykkelig,  det  er.  Umiddelbarheden  i  ham  faaer  et  saadant 
Knæk,  at  den  ikke  kan  reproducere  sig  selv:  han  fortvivler.  Eller, 
hvad  der  dog  i  Virkeligheden  sees  sjeldnere,  men  dialektisk  er 
aldeles  i  sin  Orden,  denne  Umiddelbarhedens  Fortvivlen  indtræder 
ved  hvad  den  Umiddelbare  kalder  en  altfor  stor  Lykke;  Umiddel- 
barheden er  nemlig  som  saadan  en  uhyre  Skrøbelighed,  og  ethvert 
quid  nimis,  der  fordrer  Reflexionen  af  den,  bringer  den  til  For- 
tvivlelse. 

Altsaa  han  fortvivler,  det  vil  sige,  ved  en  besynderlig  Bag- 
vendthed og  i  en  fuldkommen  Mystification,  sig  selv  betræffende, 
kalder  han  det  at  fortvivle.  Men  at  fortvivle  er  at  tabe  det  Evige 
—  og  dette  Tab  taler  han  jo  ikke  om,  drømmer  han  ikke  om. 
At  tabe  det  Jordiske  er  som  saadant  ikke  det  at  fortvivle,  og  dog 
er  det  derom  han  taler,  og  det  kalder  han  at  fortvivle.  Hvad  han 
siger,  er  i  en  vis  Forstand  sandt,  kun  ikke  saaledes  sandt  som 
han  forstaaer  det;  han  er  bagvendt  situeret,  og  hvad  han  siger 
maa  forstaaes  bagvendt:  han  staaer  og  peger  paa  det  som  ikke  er 
det  at  fortvivle,  forklarende  at  han  er  fortvivlet,  og  imidlertid 
foregaaer  ganske  rigtigt  Fortvivlelsen  bag  ved  ham,  ham  uafvidende. 
Det  er,  som  hvis  En  stod  og  vendte  Ryggen  til  Raad-  og  Dora- 
huset, pegede  lige  ud  for  sig  og  sagde:  der  ligger  Raad-  og  Dom- 
huset; Mennesket  har  Ret,  det  ligger  der  —  naar  han  vender  sig 
om.  Han  er  ikke  fortvivlet,  det  er  ikke  sandt,  og  dog  faaer  han 
Ret,  idet  han  siger  det.  Men  han  kalder  sig  fortvivlet,  han  be- 
tragter sig  selv  som  død,  som  en  Skygge  af  sig  selv.  Død  er  han 
dog  ikke,  der  er,  om  man  saa  vil,  endnu  Liv  i  Personen.  Dersom 
saaledes  Alt  pludselig  .•  forandredes,  alt  det  Udvortes,  og  Ønsket 
opfyldtes,  saa  kommer  der  Liv  i  ham  igjen,  saa  reiser  Umiddel- 
barheden sig  atter,  og  han  begynder  at  leve  paa  en  frisk.  Men 
dette  er  den  eneste  Maade,  paa  hvilken  Umiddelbarheden  veed  at 
stride,  det  Eneste,  den  veed :  at  fortvivle  og  daane  —  og  dog  veed 
den  mindst  af  Alt,  hvad  Fortvivlelse  er.  Den  fortvivler  og  daaner, 
og  derpaa  ligger  den  ganske  stille    som    var    den    død,    et    Kunst- 


quid  nimisj  ordret:  noget  for  Meget;  Hentydning  til  det  latinske  (oprtndcUg 
græske)  Mundheld  ne  quid  nimis,  intet  for  Meget  (o :  gjør  ikke  Noget  i  for  h«i 
Grad,  hold  Maade).  Ethvert  *for  Meget«  (altsaa  ogsaa  en  for  stor  Lykke)  knever 
efter  K.  Reflexionen  »ikke  for  Meget!*,  »hold  Maade«. 

stykke  Hig  det  >at  ligge  todt«;  det  er  med  Umiddelbarheden  som 
med  visse  lavere  Dyrearter,  der  intet  andet  Vaaben  eller  Forsvars- 
Middel  have  end  at  ligge  ganske  stille  og  lade  som  vare  de  døde. 

Imidlertid  gaaer  Tiden  hen.  Kommer  der  saa  Hjælp  i  det 
Udvortes,  saa  kommer  der  ogsaa  Liv  igjen  i  den  Fortvivlede,  han 
begynder,  hvor  han  slap,  et  Selv  var  han  ikke,  og  et  Selv  blev 
han  ikke,  men  lever  nu  videre  fort,  blot  umiddelbart  bestemmet. 
Kommer  Udvorteshedens  Hjælp  ikke,  saa  skeer  der  i  Virkeligheden 
oftest  noget  Andet.  Der  kommer  saa  dog  alligevel  Liv  i  Personen, 
men  >sig  selv  bliver  han  aldrig  merec,  siger  han.  Han  faaer  nu 
en  Smule  Forstand  paa  Livet,  han  lærer  at  efterabe  de  andre 
Mennesker,  hvordan  de  bære  sig  ad  med  at  leve  —  og  saadan 
lever  han  nu  ogsaa.  I  Christenheden  er  han  tillige  Christen,  gaaer 
hver  Søndag  i  Kirke,  hører  og  forstaaer  Præsten,  ja  de  forstaae 
hinanden;  han  døer;  Præsten  introducerer  ham  for  10  Rdlr.  i 
Evigheden  —  men  et  Selv  var  han  ikke,  et  Selv  blev  han  ikke. 

Denne  Form  af  Fortvivlelse  er:  fortvivlet  ikke  at  ville  være 
sig  selv,  eller  endnu  lavere:  fortvivlet  ikke  at  ville  være  et  Selv, 
eller  allerlavest:  fortvivlet  at  ville  være  en  Anden  end  sig  selv,  at 
ønske  sig  et  nyt  Selv.  Umiddelbarheden  har  egentligen  intet  Selv, 
den  kjender  ikke  sig  selv,  kan  saaledes  heller  ikke  kjende  sig  selv 
igjen,  der  endes  derfor  gjerne  i  det  Eventyrlige.  Idet  Umiddelbar- 
heden fortvivler,  har  den  ikke  engang  Selv  nok  til  at  ønske  eller 
drømme,  at  den  dog  var  blevet  det,  den  ikke  blev.  Den  Umiddel- 
bare hjælper  sig  saa  paa  en  anden  Maade,  han  ønsker  at  være  en 
Anden.  Dette  vil  man  let  forvisse  sig  om  ved  at  iagttage  umiddel- 
bare Mennesker;  der  ligger  i  Fortvivlelsens  Øieblik  dem  intet 
Ønske  saa  nær,  som  det,  at  være  blevet  en  Anden  eller  at  blive 
en  Anden.  Man  kan  i  ethvert  Tilfælde  aldrig  lade  være  at  smile 
af  en  saadan  Fortvivlet,  der  menneskelig  talt,  skjøndt  fortvivlet,  er 
saa  saare  uskyldig.  Som  oftest  er  en  saadan  Fortvivlet  uendelig 
comisk.  Man  tænke  sig  et  Selv  (og  næst  Gud  er  der  Intet  saa 
evigt  som  et  Selv),  og  saa  at  et  Selv  faaer  det  Indfald,  om  det 
ikke  skulde  kunne  lade  sig  gjøre  at  det  blev  en  Anden  —  end  sig 
selv.  Og  dog  elsker  en  saadan  Fortvivlet,  hvis  eneste  Ønske  er 
denne  af  alle  afsindige  Forvandlinger  afsindigste,  han  elsker  den 
Indbildning,  at  Changementet  skulde  kunne  gaae  lige  saa  let  for 
sig  som  det  at  faae  en  anden  Kjole  paa.  Thi  den  Umiddelbare 
kjender  ikke  sig  selv,  han  kjender  ganske  bogstaveligen  kun  sig 
selv  paa  Kjolen,  han  kjender  (og  her  er  atter  den  uendelige 
Comik)  det  at  have  et  Selv  paa  Udvortesheden.  Der  gives 
ikke  let  nogen  latterligere  Forvexling;    thi  et  Selv  er  just  uendelig 

forskjelligt  fra  Udvortesheden.  Da  nu  hele  Udvorteshedea  for- 
andredes for  den  Umiddelbare,  og  han  fortvivlede,  saa  gaaer 
han  et  Skridt  videre,  han  tænker  som  saa,  det  bliver  hans  Ønske; 
hvad  om  jeg  blev  en  Anden,  fik  mig  et  nyt  Selv.  Ja,  hvad 
om  han  blev  en  Anden  —  mon  han  saa  vilde  kjende  sig  selv  igjen? 
Man  fortæller  om  en  Bondemand,  som  barbenet  var  kommet  til 
Hovedstaden,  og  der  havde  faaet  saa  mange  Skillinger,  at  han 
kunde  kjøbe  sig  et  Par  Strømper  og  Skoe,  og  dog  beholdt  saa 
Meget  tilovers,  at  han  kunde  drikke  sig  fuld  —  man  fortæller,  at 
han,  som  han  beruset  vilde  til  at  finde  hjem,  blev  liggende  midt 
paa  Landeveien  og  faldt  i  Søvn.  Saa  kom  der  en  Vogn  kjørende, 
og  Kudsken  raabte  ham  an,  at  han  skulde  flytte  sig,  ellers  kjørte 
han  over  hans  Been.  Den  fulde  Bonde  vaagnede,  saae  derpaa  til 
sine  Been,  og  da  han  paa  Grund  af  Strømper  og  Skoe  ikke  kjendte 
dem,  sagde  han:  kjør  han  kun,  det  er  ikke  mine  Been.  Saaledes 
med  den  Umiddelbare  naar  han  fortvivler,  det  er  umuligt  sandt  at 
fremstille  ham  uden  comisk,  det  er,  at  jeg  selv  skal  sige  det,  alle- 
rede et  Slags  Kunststykke  at  tale  i  den  Jargon  om  et  Selv  og  om 
Fortvivlelse. 

Naar  Umiddelbarheden  antages  at  have  en  Reflexion 
i  sig,  modificeres  Fortvivlelsen  noget;  der  bliver  noget  mere  Be- 
vidsthed om  Selvet,  og  derved  igjen  om,  hvad  Fortvivlelse  er,  og 
om,  at  Ens  Tilstand  er  Fortvivlelse;  der  bliver  nogen  Mening  i,  at 
et  saadant  Menneske  taler  om  at  være  fortvivlet:  men  Fortvivlelsen 
er  væsentligen  Svaghedens,  en  Liden;  dens  Form,  fortvivlet  ikke 
at  ville  være  sig  selv. 

Fremskridtet  i  Sammenligning  med  den  rene  Umiddelbarhed 
viser  sig  strax  heri,  at  Fortvivlelsen  ikke  altid  fremkommer  ved 
et  Stød,  ved  at  der  hænder  Noget,  men  kan  foranlediges  ved  selve 
Reflexionen  i  sig,  saa  Fortvivlelsen,  naar  saa  er,  ikke  er  en  blot 
Liden  og  Liggen  under  for  Udvortesheden,  men  til  en  vis  Grad 
Selvvirksomhed,  Handling.  Her  er  jo  en  vis  Grad  af  Reflexion  i 
sig,  altsaa  en  vis  Grad  af  Besindelse  paa  sit  Selv;  med  denne  visse 
Grad  af  Reflexion  i  sig  begynder  den  Udsondrings-Akt,  hvori  Selvet 
bliver  opmærksomt  paa  sig  selv  som  væsentlig  forskjelligt  fra  Om- 
verdenen og  Udvortesheden  og  dennes  Indvirkning  paa  det.  Men 
det  er  kun  til  en  vis  Grad.  Idet  nu  Selvet  med  en  vis  Grad  af 
Reflexion    i    sig  vil  til  at  overtage  Selvet,  støder  det  maaskee  paa 

Man  fortæller  om  en  Bondemand]  jvfr.  Molbohiatorier  udg.  af  Tuxen, 
Kbh.  1866,  S.  30  (hvor  rigtignok  Bonden  ikke  kan  leende  sine  Ben  igjen,  fordi 
hans  nye  Hoser  er  s^aalne,  og  han  har  faaet  et  Par  gamle  paa  istedet). 

«n  eller  anden  Vanskelighed  i  Selvets  Sammensætning,  i  Selvets 
Nødvendighed.  Thi  som  intet  menneskeligt  Legeme  er  det  fald- 
komne, saa  heller  intet  Selv.  Denne  Vanskelighed,  den  være  en 
hvilken,  gyser  han  tilbage  for.  Eller  der  hænder  ham  Noget,  som 
bryder  med  Umiddelbarheden  i  ham  dyber^  end  han  ved  Reflexion 
i  sig  har  gjort  det;  eller  hans  Phantasi  opdager  en  Mulighed,  der, 
hvis  den  indtraadte,  vilde  saaledes  blive  Bruddet  med  Umiddelbar- 
heden. 

Saa  fortvivler  han.  Hans  Fortvivlelse  er  Svaghedens,  Selvets 
Liden,  i  Modsætning  til  Selvhævdelsens  Fortvivlelse;  men  ved 
Hjælp  af  den  relative  Reflexion  i  sig,  han  har,  gjør  han,  deri  atter 
forskjellig  fra  den  reent  Umiddelbare,  Forsøg  paa  at  værne  om  sit 
Selv.  Han  forstaaer,  at  det  dog  er  en  Omsætning  dette  med  at 
flippe  Selvet,  han  bliver  ikke  saaledes  apoplectisk  rørt  af  Slaget 
som  den  Umiddelbare  gjør  det,  han  forstaaer  ved  Hjælp  af  Re- 
flexionen,  at  der  er  Meget,  han  kan  tabe,  uden  at  tabe  Selvet; 
han  gjør  Indrømmelser,  han  er  istand  dertil,  og  hvorfor?  fordi 
lian  til  en  vis  Grad  har  udsondret  sit  Selv  fra  Udvortesheden, 
fordi  han  har  en  dunkel  Forestilling  om,  at  der  endog  maa  være 
noget  Evigt  i  Selvet.  Men  forgjæves  kjæmper  han  saaledes;  Vanske- 
ligheden, han  er  stødt  paa,  kræver  et  Brud  med  hele  Umiddelbar- 
heden og  dertil  har  han  ikke  Selv-Reflexion  eller  ethisk  Reflexion; 
han  har  ingen  Bevidsthed  om  et  Selv,  der  vindes  ved  den  uende- 
lige Abstraktion  fra  alt  Udvortes,  dette,  i  Modsætning  til  Umiddel- 
barhedens paaklædte,  nøgne,  abstrakte  Selv,  der  er  det  uendelige 
Selvs  første  Form,  og  det  Fremadskyndende  i  hele  den  Proces, 
hvorved  et  Selv  uendeligt  overtager  sit  virkelige  Selv  med  dets 
Vanskeligheder  og  Fortrin. 

Altsaa,  han  fortvivler,  og  hans  Fortvivlelse  er:  ikke  at  ville 
være  sig  selv.  Derimod  falder  det  Latterlige  ham  rigtignok  ikke 
ind,  at  ville  være  en  Anden;  han  vedligeholder  Forholdet  til  sit 
Selv,  saavidt  har  Reflexionen  knyttet  ham  til  Selvet.  Det  gaaer 
ham  da  i  Forhold  til  Selvet,  som  det  kan  gaae  en  Mand  i  Forhold 
til  hans  Bopæl  (det  Comiske  er,  at  i  slet  saa  skjødesløst  et  For- 
hold, som  en  Mand  staaer  til  sin  Bopæl,  staaer  rigtignok  Selvet 
ikke  til  sig  selv),  at  den  bliver  ham  modbydelig,  fordi  der  er  Røg, 
«ller  ligegyldigt  af  hvilkensomhelst  Grund;  han  forlader  den  saa, 
men  han  vandrer  ikke  ud,  han  fæster  ikke  en  ny  Bopæl,  han 
vedbliver  at  betragte  den  gamle  som  sin  Bopæl;  han  regner  paa, 
at  det  skal  gaae  over  igjen.  Saaledes  med  den  Fortvivlende. 
Saalænge  dette  staaer  paa  med  den  Vanskelighed,  tør  han,  som 
det  hedder  med   særlig  Prægnants,    ikke   komme    til    sig    selv,    vil 

han  ikke  være  sig  selv;  men  det  gaaer  vel  over,  det  forandrer  sig. 
maaskee,  den  mørke  Mulighed  glemmes  vel.  Saalænge  kommer 
han  derfor  kun  engang  imellem  saa  at  sige  paa  Besøg  til  sig. 
selv,  for  at  see  efter,  om  Forandringen  ikke  er  indtraadt.  Og  saa 
snart  den  er  indtraadt,.  saa  flytter  han  hjem  igjen,  >er  atter  sig 
selve,  saa  siger  han,  dog  vil  dette  kun  sige,  han  begynder  hvor 
han  slap,  han  var  saadan  til  en  vis  Grad  et  Selv  og  blev  heller 
ikke  til  mere. 

Men  indtræder  der  ingen  Forandring,  saa  hjælper  han  sig  paa 
en  anden  Maade.  Han  svinger  aldeles  bort  fra  Retningen  ind 
efter,  ad  hvilken  Vei  han  skulde  have  været  fremad,  for  i  Sandhed 
at  blive  et  Selv.  Det  hele  Spørgsmaal  om  Selvet  i  dybere  For- 
stand bliver  en  Slags  blind  Dør  i  Baggrunden  af  hans  Sjel,  inden- 
for den  er  der  Ingenting.  Han  overtager  hvad  han  i  sit  Sprog, 
kalder  sit  Selv,  det  vil  sige,  hvad  Evner,  hvad  Talenter  o.  s.  v. 
der  kan  være  givet  ham,  alt  Dette  overtager  han  dog  med  Ret- 
ningen ud  efter,  mod,  som  det  hedder,  Livet,  det  virkelige,  det 
virksomme  Liv;  han  omgaaes  meget  forsigtigt  den  Smule  Reflexion 
i  sig  han  har  i  sig,  han  frygter  det  skulde  komme  op  igjen.  Det  i 
Baggrunden.  Saa  lykkes  det  ham  lidt  efter  lidt  at  glemme  det;  i 
Aarenes  Løb  finder  han  det  saa  næsten  latterligt,  især  naar  han 
er  i  godt  Selskab  med  andre  duelige  og  virksomme  Mænd,  der 
have  Sands  og  Dygtighed  for  det  virkelige  Liv.  Charmant!  Han 
er  nu,  som  der  staaer  i  Romanen,  allerede  i  flere  Aar  lykkelig, 
gift,  en  virksom  og  foretagende  Mand,  Fader  og  Borger,  maaskee 
endog  en  stor  Mand;  hjemme  i  hans  Huus  kalde  Tjenestefolkene 
ham  »Han  Selv«;  i  Byen  er  han  blandt  Honoratiores;  hans  Op- 
træden er  med  Persons-Anseelse,  eller  med  Anseelse  af  Person^ 
det  er  efter  al  Anseelse  at  dømme  en  Person.  1  Christenheden  er 
han  Christen  (aldeles  i  samme  Forstand  som  han  i  Hedenskabet 
vilde  være  Hedning,  og  i  Holland  Hollænder),  en  af  de  dannede 
Christne.  Det  Spørgsmaal  om  Udødeligheden  har  ofte  beskjeftiget 
ham,  og  mere  end  een  Gang  har  han  spurgt  Præsten,  om  der  var 
en  saadan  Udødelighed  til,  om  man  virkelig  vilde  kjende  sig  selv^ 
Igjen;  hvad  jo  ogsaa  maa  have  en  ganske  særdeles  Interesse  for- 
ham,  da  han  intet  Selv  har. 

Det  er  umuligt,  sandt  at  fremstille  denne  Art  Fortvivlelse  uden. 
en  vis  Tilsætning  af  det  Satiriske.  Det  Comiske  er,  at  han  vil 
tale  om,  at  have  været  fortvivlet;  det  Forfærdelige  er,  at  hans* 
Tilstand  efter  at  have,  som  han  mener  det,  over\'undet  Fortviv- 
lelsen, just  er  Fortvivlelse.  Det  er  uendelig  comisk,  at  der  til 
Grund  for  den  i  Verden  saa   meget   prisede  Livs-Klogskab,   at  der 

til  Grund  for  alt  det  Satans  Meget  af  gode  Raad  og  kloge  Ven- 
dinger, og  Seen-Tiden-an,  og  Tagen  sig  i  sin  Skjebne  og  Skriven 
i  Glemmebogen,  ideelt  forstaaet,  ligger  en  fuldkommen  Dumhed 
paa,  hvor  Faren  egentligen  er,  hvilken  Faren  egentligen  er.  MeD 
denne  ethiske  Dumhed  er  igjen  det  Forfærdelige. 

Fortvivlelse  over  det  Jordiske  eller  over  noget  Jordisk  er  den 
almindeligste  Art  af  Fortvivlelse,  og  især  under  den  anden  Form,, 
som  Umiddelbarhed  med  en  qvantitativ  Reflexion  i  sig.  Jo  mere 
gjennemreflekteret  Fortvivlelsen  bliver,  desto  sjeldnere  sees  den, 
eller  forekommer  den  i  Verden.  Men  dette  beviser,  at  de  de  fleste 
Mennesker  end  ikke  ere  komne  synderligt  dybt  i  det  at  fortvivle, 
ingenlunde  derimod,  at  de  ikke  ere  fortvivlede.  Det  er  meget  faae 
Mennesker,  der  endog  kun  nogenlunde  leve  under  Bestemmelsen 
Aand;  ja,  det  er  end  ikke  Mange,  der  blot  forsøge  paa  dette  Liv, 
og  af  dem,  der  gjøre  det,  springe  de  fleste  snart  fra.  De  have 
ikke  lært  at  frygte,  ikke  lært  at  skulle,  ligegyldigt,  uendelig  lige- 
gyldigt hvad  der  saa  end  forresten  skeer.  Derfor  kunne  de  ikke 
udholde,  hvad  der  allerede  forekommer  dem  selv  som  en  Mod- 
sigelse, hvilken  da  i  Omverdenens  Reflexion  viser  sig  langt,  langt 
grellere,  at  det  at  bekymres  for  sin  Sjel  og  det  at  ville  være  Aand,. 
i  Verden  seer  ud  som  Tidsspilde,  ja  som  uforsvarlig  Tidsspilde, 
der  om  muligt  burde  straffes  af  de  borgerlige  Love,  ^ethvert  Til- 
fælde straffes  med  Foragt  og  Bespottelse  som  en  Art  Forræderi 
mod  Menneskene,  som  en  trodsig  Afsindighed,  der  vanvittigt  ud- 
fylder Tiden  med  Ingenting.  Saa  er  der  et  Øieblik  i  deres  Liv,, 
ak  dette  er  deres  bedste  Tid,  hvor  de  dog  begynde  paa  at  tage 
Retningen  ind  efter.  De  komme  saa  omtrent  til  de  første  Vanske- 
ligheder, der  svinge  de  af;  det  er  dem  som  førte  denne  Vei  til  en 
trøstesløs  Ørken  —  und  rings  umher  liegt  schone  grune  Weide. 
Der  søge  de  saa  hen,  og  glemme  snart  hiin  deres  bedste  Tid,  ak, 
og  glemme  den  som  var  den  en  Barnagtighed.  De  ere  tillige 
Christne  —  beroligede  af  Præsterne  i  deres  Saligheds-Sag.  Som 
sagt,  denne  Fortvivlelse  er  den  almindeligste,  den  er  saa  almindelig, 
at  man  kun  deraf  kan  forklare  sig  den  i  Handel  og  Vandel  temme- 
lig almindelige  Mening,  at  Fortvivlelse  skulde  være  Noget,  som  til- 
hørte Ungdommen,  som  kun  forekommer  i  de  unge  Aar,  men  som 
ikke  findes  hos  den  satte  Mand,  der  er  kommen  til  Skjels  Aar  og 
Alder.    Dette  er  en  fortvivlet  Vildfarelse,  eller  rigtigere  en  fortvivlet 


i  Omverdenens  Reflexion]  a:  i  Omverdenens  Reflex  (naar  den  reflek- 
terer [afopeiler]  sig  i  Omverdenen).  und  rings  umher  osv.]  Goethes  Faust  I 
Vs.   1479. 

Feiltagelse,  der  overseer  —  ja,  og  hvad  endnu  værre  er,  den  over- 
seer, at  Det,  den  overseer,  dog  næsten  er  det  Bedste,  der  kan 
siges  om  Menneskene,  da  oftere  det  langt  Værre  skeer  — ,  at  de 
fleste  Mennesker,  væsentligen  betragtet,  egentligen  ikke  i  hele  deres 
Liv  drive  det  til  mere  end  til  at  være  hvad  de  vare  i  Barndommen 
og  Ungdommen:  Umiddelbarhed  med  Tilsætning  af  en  lille  Dosis 
Reflexion  i  sig.  Nei,  Fortvivlelse  er  sandeligen  ikke  Noget,  der 
kun  forekommer  hos  Ynglinge,  Noget,  man  uden  videre  voxer  fra 
—  »som  man  voxer  fra  Illusion  c.  Men  dette  gjør  man  jo  heller 
ikke,  om  man  end  er  taabelig  nok  til  at  mene  det.  Tværtimod, 
man  kan  ofte  nok  træffe  paa  Mænd  og  Koner  og  Oldinge,  der 
have  barnagtig  Illusion  trods  nogen  Yngling.  Men  man  overseer, 
at  Illusion  væsentlig  har  to  Former:  Haabets  og  Erindringens. 
Ungdommen  har  Haabets  Illusion,  den  Ældre  Erindringens;  men 
just  fordi  han  er  i  Illusion,  har  han  ogsaa  den  aldeles  eensidige 
Forestilling  om  Illusion,  at  den  kun  er  Haabets.  Og  det  forstaaer 
sig,  Haabets  Illusion  plages  den  Ældre  ikke  af,  men  derimod  vel 
blandt  Andet  ogsaa  af  denne  snurrige:  fra  et  formeentlig  høiere 
Standpunkt  uden  Illusion  at  see  ned  paa  Ynglingens  Illusion.  Den 
Unge  er  i  Illusion,  han  haaber  det  Overordentlige  af  Livet  og  af 
sig  selv;  til  Gjengjeld  finder  man  ofte  hos  den  Ældre  Illusion  be* 
træffende,  hvorledes  han  erindrer  sin  Ungdom.  En  ældre  Kone, 
der  nu  formeentligen  har  opgivet  al  Illusion,  befindes  ofte  at  være, 
trods  nogen  ung  Pige,  phantastisk  i  Illusion  med  Hensyn  til,  hvor- 
ledes hun  erindrer  sig  selv  som  ung  Pige,  hvor  lykkelig  hun  var 
den  Gang,  hvor  skjøn  o.  s.  v.  Dette  fuimus,  som  saa  ofte  høres 
af  en  Ældre,  er  fuldt  saa  stor  en  Illusion  som  den  Unges  futu* 
riske;  de  lyve  eller  digte  begge. 

Men  ganske  anderledes  fortvivlet  er  den  Feiltagelse,  at  For- 
tvivlelse kun  tilhører  Ungdommen.  Det  er  overhovedet  en  stor 
Taabelighed,  og  er  just  Uforstand  paa,  hvad  Aand  er,  derhos  Mis- 
Igendelse  af,  at  Mennesket  er  Aand,  ikke  blot  en  Dyre-Skabning, 
at  mene,  at  det  skulde  gaae  saa  nemt  til  med  Tro  og  Viisdom,  at 
de  virkeligen  saadan  uden  videre  kom  med  Aarene,  som  Tænder, 
Skjæg  og  deslige.  Nei,  hvad  saa  end  et  Menneske  uden  videre 
kommer  til,  og  hvad  der  saa  end  kommer  uden  videre:  Eet  be- 
stemt ikke.  Tro  og  Viisdom.  Men  Sagen  er  denne,  med  Aarene 
kommer  Mennesket,  aandelig  forstaaet,  ikke  uden  videre  til  Noget 
denne  Kategori    er    netop    Aandens    argeste   Modsætning;   derimod 


fulmut  vi  har  været  —  (Jvfr.  Virgils  Æneide  2,  S25). 

^aaer  det  meget  let,  uden  videre  med  Aarene  at  gaae  fra  Noget. 
Og  med  Aareae  gaaer  man  maaskee  fra  den  Smule  Lidenskab, 
Følelse,  Phantasi,  den  Smule  Inderlighed,  man  havde,  og  gaaer 
niden  videre  (thi  Sligt  gaaer  uden  videre)  ind  under  Trivialitetens 
Bestemmelse  af  Forstand  paa  Livet  Denne  —  forbedrede  Tilstand, 
-som  rigtignok  er  kommet  med  Aarene,  anseer  han  nu  fortvivlet 
for  et  Gode,  han  forvisser  sig  let  om  (og  i  en  vis  satirisk  For- 
stand er  Intet  vissere),  at  det  nu  aldrig  kunde  falde  ham  ind  at 
fortvivle  —  nei,  han  har  sikkret  sig,  han  er  fortvivlet,  aandløst 
fortvivlet  Thi  hvorfor  mon  Socrates  elskede  Ynglinge,  uden  fordi 
han  kjendte  Mennesket! 

Og  skeer  det  ikke  saaledes,  at  et  Menneske  med  Aarene  synker 
tien  i  den  trivielleste  Art  Fortvivlelse,  saa  følger  deraf  dog  vel 
ingenlunde,  at  Fortvivlelse  blot  skulde  tilhøre  Ungdommen.  Ud- 
irikler  et  Menneske  sig  virkeligen  med  Aarene,  modnes  han  i 
væsentlig  Bevidsthed  om  Selvet,  saa  kan  han  maaskee  fortvivle  i 
•en  høiere  Form.  Og  udvikler  han  sig  ikke  vsesentlig  med  Aarene, 
medens  han  dog  heller  ikke  synker  reent  hen  i  Trivialitet,  det  vil 
sige,  bliver  han  saa  omtrent  ved  at  være  et  ungt  Menneske,  en 
Yngling,  skjøndt  Mand,  Fader  og  Graahaaret,  altsaa  dog  bevarende 
aoget  af  det  Gode  hos  Ynglingen,  saa  vil  han  jo  ogsaa  være  udsat 
for  at  fortvivle  som  en  Yngling,  over  det  Jordiske  eller  over  noget 
Jordisk. 

En  Forskjel  kan  der  saa  vel  blive  mellem  en  saadan  Ældres 
og  en  Ynglings  Fortvivlelse,  men  ingen  væsentlig,  en  reen  tilfældig. 
Ynglingen  fortvivler  over  det  Tilkommende,  som  en  Præsens  in 
fdturo;  der  er  noget  Tilkommende,  han  ikke  vil '  overtage,  med  det 
vil  han  ikke  være  sig  selv.  Den  Ældre  fortvivler  over  det  Forbi- 
gangne som  et  Præsens  in  præterito,  der  ikke  vil  blive  mere  og 
mere  forbigangent  —  thi  saa  fortvivlet  er  han  da  ikke,  at  det  er 
lykkedes  ham  ganske  at  glemme  det  Dette  Forbigangne  er  maa- 
skee endog  Noget,  som  Angeren  egentligen  skulde  have  fat  i.  Men 
skulde  Angeren  frem,  saa  maatte  der  først  fortvivles  tilgavns,  for- 
tvivles ud,  saa  maatte  Aands-Livet  bryde  igjennem  fra  Grunden  af. 
Men  fortvivlet  som  han  er,  tør  han  ikke  lade  det  komme  til  en 
saadan  Afgjørelse.     Der  bliver  han  saa  staaende.  Tiden   gaaer  hen 


Præsens  in  futuro  NuUd  i  Fremtid;  Præsens  in  præterito  Nutid  i  Fortid. 
Begge  er  grammaUske  Betegnelser,  men  svarer  egenUig  iklce  til,  hvad  der  her 
menes.  Korrekt  skulde  det  hedde  futurum  in  præMenti  og  præteritum  in  prcesenti 
(Fremtid  i  NnUd  og  Fortid  i  Nutid);  men  af  disse  Udtryk  bruges  det  sidste  ikke 
som  grammatisk  Betegnelse. 

—  med  mindre  det  da  lykkes  ham,  endnu  mere  fortvivlet,  ved 
Hjælp  af  Glemsel  at  hele  det,  saa  han  istedetfor  at  blive  en  An«* 
grende,  bliver  sin  egen  Hæler.  Men  væsentligen  bliver  en  saadaD 
Ynglings  og  en  saadan  Ældres  Fortvivlelse  den  samme,  det  kommer 
ikke  til  nogen  Metamorphose,  i  hvilken  Bevidstheden  om  det 
Evige  i  Selvet  bryder  igjennem,  saa  Kampen  kunde  begynde,  der 
enten  potentserer  Fortvivlelse  til  en  endnu  høiere  Form,  eller 
fører  til  Troen. 

Men  er  der  dog  ikke  en  væsentlig  Forskjel  mellem  de  tvende 
hidtil  som  identisk  brugte  Udtryk:  at  fortvivle  over  det  Jordiske 
(Totalitets-Bestemmelsen),  og  at  fortvivle  over  noget  Jordisk  (det 
Enkelte)?  Jo  der  er.  Idet  Selvet  med  uendelig  Lidenskab  i  Phan- 
tasi  fortvivler  over  noget  Jordisk,  gjør  den  uendelige  Lidenskab- 
dette Enkelte,  dette  Noget  til  det  Jordiske  in  toto,  det  vil  sige 
Totalitets-Bestemmelsen  ligger  i  og  tilhører  den  Fortvivlende.  Det 
Jordiske  og  Timelige  som  saadant  er  netop  Det,  som  falder  ud  fra 
hinanden,  i  Noget,  i  det  Enkelte.  Det  er  umuligt,  virkeligt  at  tabe 
eller  berøves  alt  Jordisk,  thi  Totalitetsbestemmelsen  er  en  Tanke- 
bestemmelse. Selvet  forøger  altsaa  først  det  virkelige  Tab  uende* 
liglf  og  saa  fortvivler  det  over  det  Jordiske  in  toto.  Men  saasnart 
denne  Forskjel  (mellem  at  fortvivle  over  det  Jordiske  og  over 
noget  Jordisk)  skal  gjøres  væsentligen  gjældende,  saa  er  der  ogsaa 
gjort  et  væsentlig  Fremskridt  i  Bevidsthed  om  Selvet.  Denne 
Formel  at  fortvivle  over  det  Jordiske  er  saa  et  dialektisk  første 
Udtryk  for  den  næste  Form  af  Fortvivlelse. 

2)  Fortvivlels«  om  det  Evige  eUer  over  elg  selv. 

Fortvivlelse  over  det  Jordiske  eller  over  noget  Jordisk  er  Jo 
egentligen  ogsaa  Fortvivlelse  om  det  Evige  og  over  sig  selv,  for^ 
saavidt  den  da  er  Fortvivlelse,  thi  det  er  jo  Formelen  for  al  For^ 
tvivlelse^).     Men  den  Fortvivlende,  som  han  blev  fremstillet  i  del 


*)  Og  derfor  er  det  sproglig  rigtigt  et  ftige:  at  fortvivle  over  det  Jordiske  (An- 
lednIngenX  om  det  Evige,  men  over  sig  selv,  fordi  dette  igjen  er  et  andel 
Udtryk  for  Anledningen  Ul  Fortvivlelsen,  der  i  Begrebet  altid  er  om  det 
Evige,  medens  det  hvorover  der  fortvivles  kan  vøre  det  Forskjelligste. 
Man  fortvivler  over  Det,  som  sætter  En  fast  I  Fortvivlelsen:  over  sin  Ulykke, 


in  toto  i  det  Hele,  som  Helhed. 

Foregaaende,  var  ikke  opmærksom  paa,  hvad  der,  saa  at  sige, 
skeer  bag  ved  ham;  han  mener  at  fortvivle  over  noget  Jordisk  og 
taler  bestandigt  om,  hvorover  det  er  han  fortvivler,  og  dog  for- 
tvivler han  om  det  Evige;  thi  det  at  han  tillægger  det  Jordiske 
saa  stort  Værd,  eller,  videre  udført,  det  at  han  tillægger  noget 
Jordisk  saa  stort  Værd,  eller  at  han  først  gjør  noget  Jordisk  til 
alt  Jordisk,  og  saa  tillægger  det  Jordiske  saa  stort  Værd,  er  jo  just 
at  fortvivle  om  det  Evige. 

Denne  Fortvivlelse  er  nu  et  betydeligt  Fremskridt.  Var  den 
foregaaende  Svaghedens,  saa  er  denne:  Fortvivlelse  over 
sin  Svaghed,  medens  den  dog  endnu  bliver  indenfor  Væsens- 
Bestemmelsen  :  Svaghedens  Fortvivlelse,  som  forskjellig  fra  ^  (Trods). 
Der  er  altsaa  kun  en  relativ  Forskjel.  Denne  er,  at  den  fore- 
gaaende Form  har  Svaghedens  Bevidsthed  som  sin  sidste  Bevidst- 
hed, medens  her  Bevidstheden  ikke  standser  derved,  men  potent- 
serer  sig  til  en  ny  Bevidsthed,  den  om  sin  Svaghed.  Den  Fortviv- 
lende forstaaer  selv,  at  det  er  Svaghed  at  tage  sig  det  Jordiske 
saa  nær,  at  det  er  Svaghed  at  fortvivle.  Men  istedetfor  nu  at 
svinge  rigtigt  af  bort  fra  Fortvivlelsen  hen  til  Troen,  for  Gud  yd- 
mygende sig  under  sin  Svaghed,  fordyber  han  sig  i  Fortvivlelsen 
og  fortvivler  over  sin  Svaghed.  Derved  vender  saa  hele  Syns- 
punktet sig  om,  han  bliver  sig  nu  tydeligere  sin  Fortvivlelse  be- 
vidst, at  han  fortvivler  om  det  Evige,  han  fortvivler  over  sig  selv, 
at  han  kunde  være  svag  nok  til  at  tillægge  det  Jordiske  saa  stor 
Betydning,  hvilket  nu  bliver  ham  fortvivlet  Udtrykket  for,  at  han 
har  tabt  det  Evige  og  sig  selv. 

Her  er  Stigen.  Først  i  Bevidstheden  om  Selvet;  thi  at  for- 
tvivle om  det  Evige  er  da  umuligt  uden  at  have  en  Forestilling 
om  Selvet,  at  der  er  noget  Evigt  i  det,  eller  at  det  har  havt  noget 


over  det  Jordiske,  over  Tabet  af  sin  Formue  o.  s.  v. ;  men  om  Det,  der, 
rigUgt  forstaaet,  løser  En  ud  af  Fortvivlelsen:  om  det  Evige,  om  sin  Frelse, 
om  egen  Kraft  o.  s.  v.  I  Forhold  Ul  Selvet  siger  man  baade:  at  fortvivle 
over  og  om  sig  selv,  fordi  Selvet  er  dobbelt  dialektisk.  Og  dette  er  den 
Dunkelhed,  som  er,  især  da  i  alle  lavere  Former  af  Fortvivlelse,  og  næsten 
i  enhver  Fortvivlende,  at  han  saa  lidenskabeligt  tydeligt  seer  og  veed,  hvor- 
over det  er  han  fortvivler,  men  det  undgaaer  ham,  hvorom  det  er.  Be- 
tingelsen for  Helbredelsen  er  altid  denne  Omvendelse;  og  reent  philosophisk 
kunde  det  da  blive  et  spidsfindigt  Spørgsmaal,  om  det  er  muligt,  at  En  kan 
være  fortvivlet  med  fuldkommen  Bevidsthed  om,  hvorom  det  er  han  for- 
tvivler. 

Evigt  i  sig.  Og  skal  man  fortvivle  over  sig  selv,  maa  man  ja 
ogsaa  være  sig  bevidst  at  have  et  Selv;  dog  er  det  derover  han 
fortvivler,  ilcke  over  det  Jordiske  eller  noget  Jordisk,  men  over 
sig  selv.  Fremdeles  er  her  større  Bevidsthed  om,  hvad  Fortviv- 
lelse er,  thi  Fortvivlelse  er  ganske  rigtigt  at  have  tabt  det  Evige 
og  sig  selv.  Selvfølgeligt  er  der  ogsaa  større  Bevidsthed  om,  at 
Ens  Tilstand  er  Fortvivlelse.  Videre  er  Fortvivlelsen  her  ikke  blot 
en  Liden,  men  en  Handling.  Thi  naar  det  Jordiske  tages  fra 
Selvet,  og  han  fortvivler,  saa  er  det  som  kom  Fortvivlelsen  fra  det 
Udvortes,  om  den  dog  altid  kommer  fra  Selvet;  men  naar  Selvet 
fortvivler  over  denne  sin  Fortvivlelse,  saa  kommer  denne  nye 
Fortvivlelse  fra  Selvet,  indirecte-directe  fra  Selvet,  som  Modtryk 
(Reaktion),  deri  forskjellig  fra  Trods,  der  kommer  directe  fra 
Selvet.  Endeligen  er  her  ogsaa,  om  end  i  en  anden  Forstand, 
endnu  et  Fremskridt  Thi  just  fordi  denne  Fortvivlelse  er  inten- 
sivere, er  den  i  en  vis  Forstand  Frelsen  nærmere.  En  saadan 
Fortvivlelse  glemmes  vanskelig,  den  er  for  dyb;  men  i  ethvert 
Øieblik  Fortvivlelsen  holdes  aaben,  er  der  ogsaa  Mulighed  af 
Frelsen. 

Dog  er  denne  Fortvivlelse  alligevel  at  henføre  under  Formen: 
fortvivlet  ikke  at  ville  være  sig  selv.  Som  naar  en  Fader  gjør  en 
Søn  arveløs,  saaledes  vil  Selvet  ikke  vedkjende  sig  sig  selv  efterat 
have  været  saa  svag.  Det  kan  fortvivlet  ikke  glemme  denne  Svag- 
hed, det  hader  paa  en  Maade  sig  selv,  det  vil  ikke  troende  ydmyge 
sig  under  sin  Svaghed  for  saaledes  at  gjenvinde  sig  selv,  nei,  det 
vil,  saa  at  sige,  fortvivlet  Intet  høre  om  sig  selv,  ikke  vide  af  sig 
selv  at  sige.  Men  at  hjælpes  ved  Glemsel,  kan  der  dog  heller 
ikke  være  Tale  om,  ei  heller  om  ved  Hjælp  af  Glemsel  at  slippe 
ind  under  Bestemmelsen  Aandløshed,  og  saa  være  Mand  og  Chri- 
sten som  andre  Mænd  og  Christne;  nei,  dertil  er  Selvet  for  meget 
Selv.  Som  det  vel  ofte  gik  Faderen,  der  gjorde  Sønnen  arveløs: 
det  udvortes  Factum  hjalp  ham  kun  lidet,  han  blev  derfor  ikke  af 
med  Sønnen,  hans  Tanke  idetmindste  ikke;  som  det  saa  ofte  gaaer 
med  en  Elskendes  Forbandelse  over  den  Forhadte  {o:  over  den 
Elskede):  den  hjælper  ikke  stort,  den  næsten  fængsler  mere  — 
saaledes  gaaer  det  det  fortvivlede  Selv  med  sig  selv. 

Denne  Fortvivlelse  er  en  Qvalitet  dybere  end  den  for^aaende, 
og  hører  til  den  Fortvivlelse,  som  sjeldnere  forekommer  i  Verden. 
Hiin  Blinddør,  om  hvilken  der  taltes  i  det  Foregaaende,  bag  hvil- 
ken der  Ingenting  var,  er  her  en  virkelig,  men  rigtignok  omhygge- 
lig lukket  Dør,  og  bag  den  sidder  Selvet  ligesom  og  passer  paa 
sig  selv,  beskjæftiget  med  eller  udfyldende  Tiden  med  ikke  at  ville 

være  sig  selv,  og  dog  Selv  nok  til  at  elske  sig  selv.  Det  kalder 
man  Indesluttethed.  Og  fra  nu  af  komme  vi  til  at  handle  om 
Indesluttethed,  der  er  lige  Modsætningen  til  Umiddelbarhed,  og 
blandt  Andet  ogsaa,  i  Retning  af  Tænkning,  har  en  stor  Foragt 
for  denne. 

Men  er  da  et  saadant  Selv  ikke  til  i  Virkeligheden,  er  han 
flygtet  udenfor  Virkeligheden,  i  Ørkenen,  i  Klosteret,  i  Daarekisten; 
er  han  ikke  et  virkeligt  Menneske,  paaklædt  som  Andre,  eller  som 
Andre  iført  det  sædvanlige  Overtøi?  Ih,  jo  vist,  hvorfor  ikke  detf 
Men  dette  med  Selvet  indvier  han  Ingen  i,  ikke  en  Sjel,  det  føler 
han  ingen  Trang  til  eller  han  har  lært  at  betvinge  den,  hør  blot 
ham  selv  tale  derom.  »Det  er  da  ogsaa  kun  de  reent  umiddelbare 
Mennesker  —  hvilke  under  Bestemmelsen  Aand  omtrent  staae  paa 
samme  Punkt,  som  Barnet  i  det  første  Afsnit  af  den  første  Barn- 
dom, hvor  det  med  en  heelt  igjennem  elskværdig  Ugeneerthed 
lader  Alt  gaae  fra  sig  —  det  er  kun  de  reent  umiddelbare  Men- 
nesker, der  slet  Intet  kunne  holde  paa.  Det  er  denne  Art  af 
Umiddelbarhed,  der  ofte  med  stor  Prætension  kalder  sig  »Sandhed, 
at  være  sand,  et  sandt  Menneske  og  ganske  som  man  er  c,  hvilket 
netop  er  lige  saa  sandt,  som  at  det  er  Usandhed,  naar  en  Ældre, 
ikke  strax  han  føler  en  legemlig  Trang,  giver  efter.  Ethvert  blot 
en  lille  Smule  reflecteret  Selv  har  dog  en  Forestilling  om  at  tvinge 
Selvet«  Og  vor  Fortvivlede  er  da  indesluttet  nok  til  at  kunne 
holde  enhver  Uvedkommende,  altsaa  Enhver,  borte  fra  dette  med 
Selvet,  medens  han  ud  efter  er  ganske  »et  virkeligt  Menneske.« 
Han  er  en  studeret  Mand,  Mand,  Fader,  endogsaa  en  ualmindelig 
dygtig  Embedsmand,  en  respektabel  Fader,  behagelig  i  Omgang, 
saare  mild  mod  sin  Kone,  Omhyggeligheden  selv  mod  sine  Børn. 
Og  Christen?  —  nu  ja,  det  er  han  ogsaa  saadan,  imidlertid  und- 
gaaer  han  helst  at  tale  derom,  om  han  end  gjerne  seer,  og  med 
en  vis  veemodig  Glæde,  at  hans  Kone  til  Opbyggelse  beskjæfliger 
sig  med  det  Gudelige.  I  Kirke  gaaer  han  meget  sjeldent,  fordi  det 
forekommer  ham,  at  de  fleste  Præster  egentligen  ikke  vide,  hvad 
de  tale  om.  Han  gjør  Undtagelse  med  en  ganske  enkelt  Præst, 
om  hvem  han  indrømmer,  at  han  veed,  hvad  han  taler  om;  men 
ham  ønsker  han  af  en  anden  Grund  ikke  at  høre,  da  han  har  en 
Frygt  for  at  det  skulde  føre  ham  for  vidt.  Derimod  føler  han 
ikke  sjeldent  Trang  til  Eensomhed,  det  er  ham  en  Livsfornødenhed, 
stundom  som  det  at  aande,  til  andre  Tider  som  det  at  sove.  At 
han  har  denne  Livsfornødenhed  mere  end  de  fleste  Folk,  er  da 
ogsaa  et  Tegn  paa,  at  han  er  en  dybere  Natur.  Overhovedet  er 
Trangen  til  Eensomhed  et  Tegn   paa,    at    der    dog    er  Aand    i    et 

Menneske,  og  Maalestokken  for  hvad  Aand  der  er.  »De  reent 
pjattede  U-  og  Med-Mennesker<  føle  i  den  Grad  ingen  Trang  til 
Eensomhed,  at  de,  ligesom  Selskabsfuglene,  strax  døe,  blot  de  et 
49ieblik  skalle  være  ene;  som  det  lille  Barn  maa  visses  i  Søvn, 
saaledes  behøve  disse  det  Selskabeliges  beroligende  Vissen  for  at 
kunne  spise,  drikke,  sove,  bede,  forelske  sig  o.  s.  v.  Men  saavel  i 
Oldtiden  som  i  Middelalderen  var  man  dog  opmærksom  paa  denne 
Trang  til  Eensomhed,  havde  Respekt  for  hvad  den  betyder;  i  vore 
Tiders  Bestandig-Selskabelige  gyser  man  i  den  Grad  for  Eensom- 
hed, at  man  (o,  ypperlige  Epigram!)  ikke  veed  at  bruge  den  til 
Andet  end  til  Straf  for  Forbrydere.  Dog  det  er  sandt,  det  er  jo  i 
vore  Tider  en  Forbrydelse  at  have  Aand,  saa  er  det  jo  i  sin 
Orden,  at  Saadanne,  Eensomhedens  Elskere,  komme  i  Classe  med 
Forbrydere. 

Den  indesluttede  Fortvivlede  lever  da  hen,  horis  succesiuis,  i 
Timer,  der,  om  end  ikke  levede  for  Evigheden,  dog  have  Noget 
med  det  Evige  at  skaffe,  beskjæftiget  med  sit  Selvs  Forhold  til  sig 
selv;  men  han  kommer  egentligen  ikke  videre.  Naar  saa  det  er 
gjort,  naar  Trangen  til  Eensomhed  er  tilfredsstillet,  saa  gaaer  han 
ligesom  ud  —  selv  naar  han  gaaer  ind  til  eller  indlader  sig  med 
sin  Kone  og  sine  Børn.  Det,  der  som  Ægtemand  gjør  ham  saa 
mild,  og  som  Fader  saa  omhyggelig,  er,  foruden  hans  naturlige 
Godmodighed  og  hans  Pligtfølelse,  den  Tilstaaelse  han  i  sit  inde- 
sluttede Inderste  har  gjort  sig  selv,  betræffende  sin  Svaghed. 

Var  det  muligt  for  Nogen  at  blive  Medvider  i  hans  Indeslut- 
tethed, og  man  saa  vilde  sige  til  ham,  det  er  jo  Stolthed,  Du  er 
jo  egentligen  stolt  af  Dit  Selv:  saa  vilde  han  vel  neppe  gjøre 
nogen  Anden  den  Tilstaaelse.  Naar  han  blev  ene  med  sig  selv, 
vilde  han  vel  tilstaae,  at  der  var  Noget  deri,  men  den  Liden- 
skabelighed, med  hvilken  hans  Selv  havde  opfattet  hans  Svaghed, 
vilde  snart  indbilde  ham  igjen,  at  det  umuligt  kunde  være  Stolt- 
hed, da  det  jo  netop  var  over  sin  Svaghed  han  fortvivlede  ~  ret 
som  var  det  ikke  Stoltheden,  der  lagde  saa  uhyre  en  Vægt  paa 
Svagheden,  ret  som  var  det  ikke,  fordi  han  vilde  være  stolt  af  sit 
Selv,  at  han  ikke  kunde  udholde  denne  Bevidsthed  om  Svaghed. 
—  Vilde  man  sige  til  ham  »det  er  en  besynderlig  Forvikling,  en 
besynderlig  Art  Knude;  thi  hele  Ulykken  ligger  egentlig  i  den 
Maade,  Tanken  slynger  sig  paa;  ellers  er  det  jo  endog  normalt* 
det  er  jo  just  ad  den  Vei  Du  skal,   Du  skal  gjennem  den  Fortviv- 


hoiis  succes(s)iois,  i  paa  hinanden  følgende  Timer,  Time  efter  Time. 

lelse  om  Selvet  til  Selvet.  Det  med  Svagheden  er  ganske  rigtigt^ 
men  det  er  ikke  det,  Du  skal  fortvivle  over;  Selvet  maa  brydes 
for  at  blive  selv,  lad  blot  være  at  fortvivle  deroverc  —  vilde  man 
tale  saaledes  til  ham,  saa  vilde  han  i  et  lidenskabsløst  Øieblik  for- 
«taae  det,  men  snart  vilde  Lidenskaben  igjen  see  feil,  og  saa  gjør 
han  igjen  Svinget  forkeert,  ind  i  Fortvivlelsen. 

Som  sagt,  en  saadan  Fortvivlelse  er  sjeldnere  i  Verden.  Bliver 
den  nu  ikke  staaende  paa  dette  Punkt,  blot  marscherende  paa 
Stedet;  og  paa  den  anden  Side,  foregaaer  der  ikke  en  Omvæltning 
med  den  Fortvivlende,  saa  han  kommer  paa  den  rigtige  Vei  hen 
til  Troen:  saa  vil  enten  en  saadan  Fortvivlelse  potentsere  sig  til 
en  høiere  Form  af  Fortvivlelse  og  vedblive  at  være  Indesluttethed, 
€ller  den  bryder  igjennem  ud  efter  og  tilintetgjør  den  udvortes 
Omklædning,  i  hvilken  en  saadan  Fortvivlet  har  levet  hen  som  i 
et  Incognito.  I  sidste  Tilfælde  vil  saa  en  saadan  Fortvivlet  styrte 
«ig  ud  i  Livet,  maaskee  i  store  Foretagenders  Adspredelse,  han  vil 
blive  en  urolig  Aand,  hvis  Tilværelse  efterlader  sig  Spor  nok,  en 
urolig  Aand,  der  vil  glemme,  og  da  det  larmer  for  stærkt  derinde, 
maa  der  stærke  Midler  til,  om  end  af  en  anden  Art  end  de,  som 
Richard  III  bruger  for  ikke  at  høre  Moderens  Forbandelser.  Eller 
han  vil  søge  Glemsel  i  Sandselighed,  maaskee  i  Udsvævelser,  han 
vil  fortvivlet  tilbage  til  Umiddelbarheden,  men  bestandigt  med  Be- 
vidsthed om  Selvet,  som  han  ikke  vil  være.  I  første  Tilfælde, 
naar  Fortvivlelsen  potentseres,  bliver  den  Trods,  og  det  vorder  nu 
aabenbart,  hvor  megen  Usandhed  der  laae  i  dette  med  Svagheden, 
>det  bliver  aabenbart,  hvor  dialektisk  rigtigt  det  er,  at  det  første 
Udtryk  for  Trods  er  just  Fortvivlelse  over  sin  Svaghed. 

Dog  lad  os  til  Slutning  see  endnu  engang  en  Smule  ind  til 
den  Indesluttede,  der  i  Indesluttetheden  marscherer  paa  Stedet. 
Bevares  denne  Indesluttethed  absolut,  omnibus  numeris  absolnta, 
saa  vil  Selvmord  blive  den  Fare,  som  ligger  ham  nærmest.  Men- 
nesker, som  disse  ere  fleest,  have  naturligviis  ingen  Anelse  om 
hvad  en  saadan  Indesluttet  formaaer  at  bære;  fik  de  det  at  vide, 
vilde  de  forbauses.  Men  saa  er  Selvmord  igjen  Faren  for  den  ab- 
solut Indesluttede.  Taler  han  derimod  til  Een,  aabner  han  sig  for 
et  eneste  Menneske,  saa  er  han  efter  al  Sandsynlighed  afspændt 
saa  meget,  eller  spændt  saa  meget  ned,   at  Selvmordet   ikke    resul- 


Richard    III]    i    Shakespeares   Richard   III   4.  Akt  4.  Scene   lader  Richard 
Trommerne  røre  for  at  overdøve  sin  Moders  Forbandelser.  omnibus    numeris 

nbsoluta^  fuldendt  i  enhver  Henseende. 

terer  af  Indesluttetheden.  En  saadan  Indesluttethed  med  een  Med- 
vider er  en  heel  Tone  mildere  end  den  absolute.  Han  vil  sa» 
sandsynligviis  undgaae  Selvmordet.  Dog  kan  det  hænde,  at  han, 
just  idet  han  har  aabnet  sig  for  en  Ånden,  fortvivler  derover,  at 
det  er  ham,  som  maatte  han  dog  uendelig  langt  hellere  have  holdt 
ud  i  Tausheden,  end  at  have  en  Medvider.  Sligt  har  man  Ex- 
empler  paa,  at  en  Indesluttet  just  er  bragt  til  Fortvivlelse  ved  at 
have  faaet  en  Fortrolig.  Saa  kan  dog  et  Selvmord  blive  Følgen. 
Digterisk  vilde  Katastrophen  (poetice  antaget,  at  Personen  f.  Ex.  var 
Konge  eller  Keiser)  ogsaa  kunne  være  at  danne  saaledes,  at  han 
lod  den  Fortrolige  slaae  ihjel.  Man  kunde  tænke  sig  en  saadan 
dæmonisk  Tyran,  der  følte  Trang  til  at  tale  med  et  Menneske  om 
sin  Qval,  og  saa  successive  forbrugte  en  Slump  Mennesker;  thi  at 
blive  hans  Fortrolige  var  den  visse  Død:  saasnart Tyrannen  havde 
udtalt  sig  for  ham,  blev  han  ihjelslaaet.  —  Det  vilde  være  en  Op- 
gave for  en  Digter,  at  fremstille  denne  qvalfulde  Selvmodsigelse  i 
en  Dæmonisk,  ikke  at  kunne  undvære  en  Fortrolig,  og  ikke  at 
kunne  have  en  Fortrolig,  løst  paa  denne  Maade. 

/?;  Den  Fortvivlelse,  fortvivlet  at  ville  være  sig  selv,  Trods. 

Som  der  blev  viist,  at  man  kunde  kalde  a  Qvindelighedens 
Fortvivlelse,  saaledes  kan  man  kalde  denne  Fortvivlelse  Mandlig- 
hedens. Den  er  derfor  ogsaa  i  Forhold  til  den  foregaaende:  For- 
tvivlelse seet  under  Bestemmelsen  Aand.  Men  saaledes  er  just 
ogsaa  Mandlighed  væsentlig  hørende  under  Bestemmelsen  Aand, 
medens  Qvindelighed  er  en  lavere  Synthese. 

Den  under  o,  2  beskrevne  Fortvivlelse  var  over  sin  Svaghed, 
den  Fortvivlede  vil  ikke  være  sig  selv.  Men  gaaes  der  dialektisk 
eet  eneste  Skridt  videre,  kommer  den  saaledes  Fortvivlede  til  Be- 
vidsthed om,  hvorfor  han  ikke  vil  være  sig  selv,  saa  slaaer  det 
om,  saa  er  Trodsen  der,  thi  saa  er  det  just  fordi  han  fortvivlet 
vil  være  sig  selv. 

Først  kommer  Fortvivlelse  over  det  Jordiske  eller  noget  Jor- 
disk, saa  Fortvivlelse  om  det  Evige  over  sig  selv.  Saa  kommer 
Trodsen,  der  egentlig  er  Fortvivlelse  ved  Hjælp  af  det  Evige,  den 
fortvivlede  Misbrug  af  det  Evige,  der  er  i  Selvet,  til  fortvivlet  at 
ville  være  sig  selv.  Men  just  fordi  den  er  Fortvivlelse  ved  Hjælp 
af  det  Evige,  ligger  den  i  en  vis  Forstand  det  Sande  meget  nær; 
og  just  fordi  den  ligger  det  Sande  meget  nær,  er  den  uendelig  langt 
borte.  Den  Fortvivlelse,  der  er  Gjennemgangen  til  Troen,  er  og- 
saa   ved    Hjælp    af  det  Evige;  ved  Hjælp  af  det  Evige  har  Selvet 

Mod  til  at  tabe  sig  selv  for  at  vinde  sig  selv;  her  derimod  vil  det 
ikke  begynde  med  at  tabe  sig  selv,  men  vil  være  sig  selv. 

I  denne  Form  af  Fortvivlelse  er  nu  Stigen  i  Bevidsthed  om 
Selvet,  altsaa  større  Bevidsthed  om  hvad  Fortvivlelse  er,  og  om,  at 
Ens  Tilstand  er  Fortvivlelse;  her  er  Fortvivlelsen  sig  bevidst  som 
en  Gjerning,  den  kommer  ikke  fra  det  Udvortes  som  en  Liden 
under  Udvorteshedens  Tryk,  den  kommer  directe  fra  Selvet.  Og 
saaledes  er  dog  Trods,  i  Forhold  til  Fortvivlelse  over  sin  Svaghed, 
en  ny  Qvalification. 

For  fortvivlet  at  ville  være  sig  selv,  maa  der  være  Bevidsthed 
om  et  uendeligt  Selv.  Dette  uendelige  Selv  er  imidlertid  egentligen 
kun  den  abstrakteste  Form,  den  abstrakteste  Mulighed  af  Selvet. 
Og  det  er  dette  Selv  han  fortvivlet  vil  være,  løsrivende  Selvet  fra 
ethvert  Forhold  til  en  Magt,  der  har  sat  det,  eller  løsrivende  det 
fra  Forestillingen  om,  at  der  er  en  saadan  Magt  til.  Ved  Hjælp 
af  denne  uendelige  Form  vil  Selvet  fortvivlet  raade  over  sig  selv, 
eller  skabe  sig  selv,  gjøre  sit  Selv  til  det  Selv,  han  vil  være,  be- 
stemme hvad  han  i  sit  concrete  Selv  vil  have  med  og  hvad  ikke. 
Hans  concrete  Selv  eller  hans  Concretion  har  jo  Nødvendighed  og 
Grændse,  er  dette  ganske  Bestemte,  med  disse  Evner,  Anlæg,  o.  s.  v., 
i  denne  Forholdenes  Concretion  o.  s.  v.  Men  ved  Hjælp  af  den 
uendelige  Form,  det  negative  Selv,  vil  han  først  paatage  sig  at 
danne  dette  Hele  om,  for  saa  at  faae  et  Selv  ud  deraf  som  han 
vil,  frembragt  ved  Hjælp  af  det  negative  Selvs  uendelige  Form  -- 
og  saa  vil  han  være  sig  selv.  Det  vil  sige,  han  vil  begynde  lidt 
tidligere  end  andre  Mennesker,  ikke  ved  og  med  Begyndelsen,  men 
li  Begyndelsen«;  han  vil  ikke  iføre  sig  sit  Selv,  ikke  i  det  ham  givne 
Selv  see  sin  Opgave,  han  vil  ved  Hjælp  af  at  være  den  uendelige 
Form  selv  construere  det. 

Vilde  man  have  et  fælles  Navn  for  denne  Fortvivlelse,  kunde 
man  kalde  den  Stoicisme,  dog  saaledes,  at  man  ikke  blot  tænkte 
paa  hiin  Sect.  Og  for  nærmere  at  belyse  denne  Art  Fortvivlelse 
gjør  man  bedst  Forskjel  mellem  et  handlende  Selv  og  et  lidende 
Selv,  og  viser,  hvorledes  Selvet,  naar  det  er  handlende,  forholder 
sig  til  sig  selv,  og  hvorledes  Selvet,  naar  det  er  Lidende,  i  at  lide 
forholder  sig  til  sig  selv,  at  Formelen  bestandig  er:  fortvivlet  at 
ville  være  sig  selv. 


>i  Begyndelsen«]  Hentydning  lil  1.  Mose  Bog  1,  1    (>i  Begyndelsen  skabte 
Gud  Himmelen  og  Jorden«)* 

Er  det  fortvivlede  Selv  ea  Handlende,  forholder  det  sig 
egentlig  bestandig  blot  experimenterende  til  sig  selv,  i  hvad  det 
saa  end  foretager,  hvor  stort,  hvor  forbausende,  med  hvor  megen 
Udholdenhed.  Det  erkjender  ingen  Magt  over  sig,  derfor  mangler 
det  i  sidste  Grund  Alvor,  og  kan  kun  fremkogle  et  Skin  af  Alvor, 
naar  det  selv  skjenker  sine  Experimenter  sin  allerhøieste  Opmærk- 
somhed. Dette  er  nu  en  tilløict  Alvor;  som  den  Ild  Prometheus 
stjal  fra  Guderne  —  saaledes  er  dette  at  stjæle  fra  Gud  den  Tanke, 
som  er  Alvoren,  at  Gud  seer  paa  En,  istedetfor  hvilket  det  fortviv- 
lede Selv  nøies  med  at  see  paa  sig  selv,  hvilket  nu  skal  skjenke 
hans  Foretagender  den  uendelige  Interesse  og  Betydning,  medens 
dog  just  dette  gjør  dem  til  Experimenter.  Thi  om  endog  dette 
Selv  ikke  gaaer  saa  vidt  i  Fortvivlelse,  at  det  bliver  en  experimen- 
teret  Gud:  intet  afledet  Selv  kan  dog  ved  at  see  paa  sig  selv  give 
sig  selv  mere  end  det  selv  er;  det  bliver  dog  Selvet  først  og  sidst, 
i  Selvfordoblelsen  bliver  det  dog  til  hverken  Mere  eller  Mindre 
end  Selvet.  Forsaavidt  arbeider  Selvet,  i  sin  fortvivlede  Stræben 
for  at  ville  være  sig  selv,  sig  ind  i  lige  det  Modsatte,  det  bliver 
egentligen  intet  Selv.  Der  er  i  den  hele  Dialektik,  indenfor  hvilken 
det  handler,  intet  Fast;  hvad  Selvet  er,  staaer  i  intet  Øieblik  fast, 
det  er,  evig  fast.  Den  negative  Form  af  Selvet  udøver  ligesaa 
meget  den  løsende,  som  den  bindende  Magt;  det  kan  ganske  vil- 
kaarligt  hvert  Øieblik  begynde  forfra,  og  hvor  længe  end  een  Tanke 
forfulgtes,  den  hele  Handling  er  indenfor  en  Hypothese.  Det  er 
saa  langt  fra  at  det  lykkes  Selvet  mere  og  mere  at  blive  sig  selv, 
at  det  blot  mere  og  mere  bliver  aabenbart,  at  det  er  et  hypothe- 
tisk  Selv.  Selvet  er  sin  egen  Herre,  absolut,  som  det  hedder,  sin 
egen  Herre,  og  just  dette  er  Fortvivlelsen,  men  ogsaa  hvad  det 
anseer  for  sin  Lyst,  sin  Nydelse.  Dog  forvisser  man  sig  ved  et 
nærmere  Eftersyn  let  om,  at  denne  absolutc  Hersker  er  en  Konge 
uden  Land,  han  regjerer  egentligen  over  Intet;  hans  Tilstand,  hans 
Herredom  underligger  den  Dialektik,  at  i  ethvert  Øieblik  Oprøret 
er  Legitimitet.  Dette  heroer  nemlig  til  syvende  og  sidst  vilkaarligt 
paa  Selvet  selv. 

Det  fortvivlede  Selv  bygger  altsaa  bestandigt  kun  Luftcasteller, 
og  fægter  bestandigt  blot  I  Luften.  Det  seer  brillant  ud  med  alle 
disse  ex peri menterede  Dyder;  de  fortrylle  et  Øieblik  som  en  øster- 
landsk Digtning;  en  saadan  Selvbeherskelse,  en  saadan  Urokkelig- 
hed,  en    saadan  Ataraxi   o.  s.  v.,  grændser    næsten    til    det    Fabel- 


Ataraxi  Uforstyrrelighed  (Udiryk  fra  den  stoiske  Philosophi). 

agtige.  Ja,  det  gjør  den  rigtignok;  og  til  Grund  for  det  Hele  ligger 
ogsaa  Intet.  Selvet  vil  fortvivlet  nyde  hele  Tilfredsstillelsen  af  at 
gjøre  sig  til  sig  selv,  at  udvikle  sig  selv,  at  være  sig  selv,  det  vil 
have  Æren  af  dette  digteriske,  mesterlige  Anlæg,  hvorledes  det  har 
forstaaet  sig  selv.  Og  dog  er  det  i  sidste  Grund  en  Gaade  hvad 
det  forstaaer  ved  sig  selv;  lige  i  det  Øieblik,  hvor  det  synes  at 
det  er  allernærmest  ved  at  have  Bygningen  færdig,  kan  det  vil- 
kaarligt  løse  det  Hele  op  i  Intet. 

Er  det  fortvivlende  Selv  en  Lidende,  er  Fortvivlelsen  dog: 
fortvivlet  at  ville  være  sig  selv.  Maaskee  støder  et  saadant  experi- 
menterende  Selv,  der  fortvivlet  vil  være  sig  selv,  idet  det  foreløbigt 
orienterer  sig  i  sit  concrete  Selv,  paa  en  eller  anden  Vanskelighed, 
Noget  hvad  den  Christne  vilde  kalde  et  Kors,  en  Grund-Skade, 
denne  være  nu  en  hvilken.  Det  negative  Selv,  den  uendelige 
Form  af  Selvet,  vil  maaskee  først  kaste  dette  reent  bort,  lade  som 
«var  det  ikke  til,  ikke  vide  af  det  at  sige.  Men  det  lykkes  ikke, 
saavidt  strækker  dets  Færdighed  i  at  experimentere  ikke,  end  ikke 
dets  Færdighed  i  at  abstrahere  strækker  saavidt;  promethisk  føler 
det  uendelige,  negative  Selv  sig  naglet  til  denne  Servitut.  Det  er 
altsaa  her  et  lidende  Selv.  Hvorledes  viser  nu  sig  Fortvivlelsen 
der  er,  fortvivlet  at  ville  være  sig  selv? 

See,  der  er  i  det  Foregaaende  fremstillet  den  Form  af  For- 
tvivlelse :  at  fortvivle  over  det  Jordiske  eller  noget  Jordisk  saaledes 
forstaaet  at  dette  i  Grunden  er,  ogsaa  viser  sig  at  være,  at  for- 
tvivle om  det  Evige,  o:  ikke  at  ville  lade  sig  trøste  af  og  helbrede 
ved  det  Evige,  at  anslaae  det  Jordiske  saa  høit,  at  det  Evige  ingen 
Trøst  kan  være.  Men  det  er  ogsaa  en  Form  af  Fortvivlelse,  det 
ikke  at  ville  haabe  paa  Muligheden  af,  at  en  jordisk  Nød,  et  time- 
ligt Kors  kan  hæves.  Det  vil  nu  denne  Fortvivlede,  der  fortvivlet 
vil  være  sig  selv,  ikke.  Har  han  forvisset  sig  om,  at  denne  Pæl  i 
Kjødet  (hvad  enten  det  nu  virkelig  er  saa,  eller  hans  Lidenskab 
gjør  at  det  er  ham  saa)  nager  saa  dybt,  at  han  ikke  kan  abstra- 
here fra  den*),  saa  vil  han  evigt  ligesom  overtage   den.     Han   for- 


*)  Man  vil  forøvrigt,  for  dog  at  minde  derom,  her,  just  fra  dette  Synspunkt, 
see,  at  Meget  af  Det,  som  i  Verden  pyntes  ud  under  Navn  af  Resignation, 
er  en  Art  Fortvivlelse,  den,  fortvivlet  at  ville  være  sit  abstrakte  Selv,  for- 
tvivlet at  ville  have  nok  i  det  Evige,  og  dermed  at  kunne  trodse  eller  igno- 


promethlsk]  o:  ligesom  Prometheus  var  naglet  til  Klippen. 

arges  saa  paa  den,  eller  rettere,  han  tager  af  den  Anledning  til  at 
forarges  paa  hele  Tilværelsen;  han  vil  saa  tiltrods  være  sig  selv, 
ikke  tiltrods  for  den  være  sig  selv  uden  den  (det  er  jo  at  abstra- 
here fra  den,  og  det  kan  han  ikke,  eller  det  er  Bevægelsen  i  Ret- 
ning af  Resignationen),  nei  han  vil  tiltrods  for  eller  paa  Trods 
mod  hele  Tilværelsen  være  sig  selv  med  den,  tage  den  med, 
næsten  trodsende  paa  sin  Qval.  Thi  haabe  paa  Mulighed  af 
Hjælp,  især  da  i  Kraft  af  det  Absurde,  at  for  Gud  er  Alt  muligt, 
nei,  det  vil  han  ikke.  Og  søge  Hjælp  hos  nogen  Anden,  nei,  det 
vil  han  for  Alt  i  Verden  ikke,  han  vil  hellere,  om  saa  skulde 
være,  med  alle  Helvedes  Qvaler  være  sig  selv  end  søge  Hjælp. 

Og  sandeligen  det  er  dog  just  ikke  saa  ganske  sandt,  Det  der 
tales  om,  >at  det  da  følger  af  sig  selv  at  en  Lidende  saa  gjerne 
vil  hjælpes,  naar  blot  Nogen  kan  hjælpe  ham  c  —  det  er  langtfra 
saa,  om  det  Modsatte  end  ikke  altid  er  saa  fortvivlet  som  her. 
Sagen  er  denne.  En  Lidende  har  gjerne  een  eller  flere  Maader, 
paa  hvilke  han  kunde  ønske  at  hjælpes.  Bliver  han  saaledes 
hjulpen,  ja  saa  vil  han  gjerne  hjælpes.  Men  naar  det  i  dybere 
Forstand  bliver  Alvor  med  at  skulle  hjælpes,  især  da  af  en  Høierc, 
eller  den  Høieste  —  dette  Ydmygende  at  maatte  tage  mod  Hjælpen 
ubetinget  paa  enhver  Maade,  at  blive  som  et  Intet  i  »Hjælperens c 
Haand,  for  hvem  Alt  er  muligt,  eller  blot  det  at  maatte  bøie  sig 
for  et  andet  Menneske,  saalænge  man  søger  Hjælpen  at  maatte 
opgive  at  være  sig  selv:  o,  der  er  vistnok  megen,  endog  lang- 
varig og  qvalfuld  Lidelse,  i  hvilken  dog  ikke  Selvet  ømmer  sig 
saaledes,  og  som  det  derfor  i  Grunden  foretrækker  med  Bibehold 
af  at  være  sig  selv. 

Men  jo  mere  Bevidsthed  der  er  i  en  saadan  Lidende,  som 
fortvivlet  vil  være  sig  selv,  desto  mere  potentserer  Fortvivlelsen 
sig    ogsaa,    og    bliver    det   Dæmoniske.     Dets  Oprindelse  er  gjerne 


rere  Lidelsen  i  det  Jordiske  og  Timelige.  Resignationens  Dialektik  er  egent- 
lig den:  at  ville  være  sit  evige  Selv,  og  saa  i  Henseende  til  noget  Vist,  hvori 
Selvet  lider,  ikke  at  ville  være  sig  selv,  trøstende  sig  ved.  at  det  dog  maa 
falde  bort  i  Evigheden,  og  derfor  menende  sig  berettiget  til  ikke  at  overlage 
det  i  Timeligheden,  Selvet  vil,  skjøndt  lidende  derunder,  dog  ikke  gjore  det 
den  Indrømmelse,  at  det  hører  med  til  Selvet,  det  er,  dog  ikke  troende  yd- 
myge sig  derunder.  Resignation  betragtet  som  Fortvivlelse  er  saaledes  va^- 
sentlig  forskjellig  fra:  fortvivlet  ikke  at  ville  være  sig  selv,  thi  den  vil  for* 
tvivlet  være  sig  selv,  dog  med  Undtagelse  af  et  Enkelt,  i  Henseende  til 
hvilket  den  fortvivlet  ikke  vil  være  sig  selv. 

"denne.  Et  Selv,  der  fortvivlet  vil  være  sig  selv,  ømmer  sig  i  en 
^ller  anden  Piinagtighed,  der  nu  engang  ikke  lader  sig  borttage 
«ller  adskille  fra  hans  concrete  Selv.  Just  paa  denne  Qval  kaster 
han  saa  hele  sin  Lidenskab,  der  tilsidst  bliver  en  dæmonisk  Rasen. 
Om  det  nu  var  saa,  om  Gud  i  Himlene  og  alle  Engle  tilbøde 
ham  at  hjælpe  ham  af  dermed,  nei,  nu  vil  han  ikke,  nu  er  det 
for  sildigt,  han  havde  engang  gjerne  givet  Alt  for  at  blive  denne 
Qval  qvit,  man  lod  ham  vente,  nu  er  det  bagefter,  nu,  nu  vil  han 
hellere  rase  mod  All,  være  den  af  hele  Verden,  af  Tilværelsen 
Forurettede,  hvem  det  just  er  af  Vigtighed  at  passe  paa  at  han 
har  sin  Qval  ved  Haanden,  at  Ingen  tager  den  fra  ham  —  thi  saa 
kan  han  jo  ikke  bevise  og  overbevise  sig  selv,  at  han  har  Ret. 
Dette  sætter  sig  tilsidst  saadan  fast  i  Hovedet  paa  ham,  at  han  af 
^n  ganske  egen  Grund  er  bange  for  Evigheden,  at  den  nemlig 
^kal  skille  ham  af  med  hans,  dæmonisk  forstaaede,  uendelige  For- 
trin for  andre  Mennesker,  hans,  dæmonisk  forstaaet,  Berettigelse 
til  at  være  den  han  er.  —  Sig  selv  vil  han  være;  han  begyndte 
med  den  uendelige  Abstraktion  af  Selvet,  og  nu  er  han  tilsidst 
blevet  saa  concret,  at  det  vilde  være  en  Umulighed  i  den  Forstand 
at  blive  evig,  og  dog  vil  han  fortvivlet  være  sig  selv.  O,  dæmo- 
niske Afsindighed,  han  raser  allermeest  ved  Tanken  om,  at  Evig- 
heden kunde  faae  isinde  at  tage  hans  Elendighed  fra  ham. 

Denne  Art  Fortvivlelse  sees  sjeldent  i  Verden,  saadanne  Skik- 
kelser forekomme  egentligen  kun  hos  Digterne,  de  virkelige  at  sige, 
der  altid  laane  deres  Skabninger  den  »dæmoniske«  Idealitet,  dette 
Ord  taget  i  reen  græsk  Forstand.  Imidlertid  forekommer  en  saa- 
dan Fortvivlelse  dog  ogsaa  i  Virkeligheden.  Hvilken  er  saa  den 
tilsvarende  Udvorteshed?  Ja,  der  er  ingen  »tilsvarende«,  som  da 
en  tilsvarende  Udvorteshed,  tilsvarende  til  Indesluttethed  er  en 
Selvmodsigelse;  thi  er  den  tilsvarende  er  den  jo  aabenbarende. 
Men  Udvorteshcden  er  her  det  aldeles  Ligegyldige,  her  hvor  Inde- 
sluttetheden, eller  hvad  man  kunde  kalde  en  Inderlighed  der  er 
gaaet  i  Baglaas,  er  saa  overveiende  Det,  der  maa  paaagtes.  De 
laveste  Former  af  Fortvivlelse,  hvor  der  egentligen  ingen  Inder- 
lighed var,  og  hvor  der  i  ethvert  Tilfælde  Intet  var  at  sige  om 
den,  de  laveste  Former  af  Fortvivlelse  maatte  man  fremstille  ved 
at  beskrive  eller  ved  at  tale  Noget  om  saadanne  Fortvivledes  Ud- 
vorteshed.    Men   jo    mere    aandelig   Fortvivlelsen    bliver,   jo   mere 


a  reen  græsk  Forstand]   •dæmonisk«  kommer  af  græsk  »dairaon«,  der  be- 
ttyder  «t  overmenneskeligt  Væsen. 

Inderligheden  bliver  en  egen  Verden  for  sig  i  Indesluttetheden^ 
desto  ligegyldigere  er  det  med  det  Udvortes,  hvorunder  Fortviv- 
lelsen skjuler  sig.  Men  netop  jo  mere  aandelig  Fortvivlelsen 
bliver,  desto  mere  er  den  selv  opmærksom  paa  med  dæmonisk 
Kløgt  at  holde  Fortvivlelsen  indesluttet  i  Indesluttetheden,  og  desto 
mere  opmærksom  derfor  paa  at  sætte  det  Udvortes  i  IndifTerents, 
gjøre  det  saa  ubetydeligt  og  ligegyldigt  som  muligt.  Som  i  Over- 
troens Fortælling  Trolden  forsvinder  gjennem  en  Rift,  hvilken 
Ingen  kan  see,  saaledes  er  det  Fortvivlelsen,  netop  jo  mere  aande- 
lig den  er,  desto  mere  magtpaaliggende  at  boe  i  en  Udvorteshed, 
bag  hvilken  ordentligviis  Ingen  vilde  falde  paa  at  søge  den.  Denne 
Skjulthed  er  just  noget  Aandeligt.  og  et  af  Betryggelses-Midlerne 
for  at  sikkre  sig  at  have  ligesom  bag  Virkeligheden  et  Inde  lukke, 
en  Verden  udelukkende  for  sig  selv,  en  Verden,  hvor  det  fortviv- 
lede Selv  rastløs  og  tantalisk  er  beskjæftiget  med  at  ville  være 
sig  selv. 

Vi  begyndte  (a  1)  med  den  laveste  Form  af  Fortvivlelse,  som 
fortvivlet  ikke  vil  være  sig  selv.  Den  dæmoniske  Fortvivlelse  er 
den  meest  potentserede  af  den  Fortvivlelse,  der  fortvivlet  vil  være 
sig  selv.  Denne  Fortvivlelse  vil  end  ikke  i  stoisk  Forgabelse  i  sig. 
selv  og  Selvforgudelse  være  sig  selv,  vil  ikke  som  den,  vistnok 
løgnagtigt,  men  dog  i  en  vis  Forstand  efter  sin  Fuldkommenhed 
være  sig  selv;  nei,  den  vil  i  Had  til  Tilværelsen  være  sig  selv,, 
være  sig  selv  efter  sin  Elendighed;  den  vil  end  ikke  i  Trods  eller 
trodsigt,  men  paa  Trods  være  sig  selv;  den  vil  end  ikke  i  Trods 
rive  sit  Selv  løs  fra  den  Magt,  der  satte  det,  den  vil  paa  Trods 
paanøde  sig  den,  paatrodse  sig  den,  vil  af  Malice  holde  sig  til  den 
—  og  det  forstaaer  sig,  en  ondskabsfuld  Indvending  maa  jo  ogsaa 
for  Alt  passe  paa  at  holde  sig  til  Det,  hvorimod  den  er  Indven- 
dingen. Den  mener,  oprørende  sig  mod  hele  Tilværelsen,  at  have 
faaet  et  Bevis  mod  denne,  mod  dennes  Godhed.  Dette  Beviis 
mener  den  Fortvivlede  sig  selv  at  være,  og  det  er  det  han  vil 
være,  derfor  vil  han  være  sig  selv,  sig  selv  i  sin  Qval,  for  med 
denne  Qval  at  protestere  hele  Tilværelsen.  Medens  den  svagt 
Fortvivlende  Intet  vil  høre  om,  hvad  Trøst  Evigheden  har  for 
ham,  saa  vil  en  saadan  Fortvivlet  heller  Intet  høre  derom,  men  af 


i  Overtroens  Fortælling]  mulig  tænkes  her  paa  Rabexahl  i  Musilus's 
Volksmflrchen  (3die  Legende;  se  M.s  Folkeeventyr  overs,  af  Nathansen.  Kbhvn. 
1867.  II.  S.  54). 

en  anden  Grund:  just  denne  Trøst  vilde  jo  være  hans  Undergang 
—  som  Indvending  mod  hele  Tilværelsen.  Det  er,  for  at  beskrive 
det  billedligt,  som  hvis  der  for  en  Forfatter  indløb  en  Skrivfeil, 
og  denne  blev  sig  bevidst  som  saadan  —  maaskee  var  det  dog 
egentligen  ingen  Feil,  men  i  en  langt  høiere  Forstand  et  væsentligt 
Medhenhørende  i  hele  Fremstillingen  —  det  er  som  hvis  nu  denne 
Skrivfeil  vilde  gjøre  Oprør  mod  Forfatteren,  af  Had  til  ham  for- 
mene ham  at  rette,  og  i  vanvittig  Trods  sige  til  ham:  nei,  jeg  vil 
ikke  udslettes,  jeg  vil  staae  som  et  Vidne  mod  Dig,  et  Vidne  om,, 
at  Du  er  en  maadelig  Forfatter. 


ANDET  AFSNIT. 


FORTVIVLELSE  ER  SYNDEN 


A. 


Fortvivlelse  er  Synden. 


Synd  er:  for  Gud,  eller  med  Forestillingen  om  Gud 
fortvivlet  ikke  at  ville  være  sig  selv,  eller  fortvivlet  at 
ville  være  sig  selv.  Synd  er  saaledes  den  potentserede  Svag- 
hed eller  den  potentserede  Trods:  Synd  er  Potentsationen  af  For- 
tvivlelse. Det  hvorpaa  Eftertrykket  ligger,  er:  for  Gud,  eller  at 
<juds-Forestillingen  er  med;  det,  der  dialektisk,  ethisk,  religieust 
gjør  Synd  til  hvad  Juristerne  kalde  »qvalificeret«  Fortvivlelse,  er 
<juds-Forestillingen. 

Skjøndt  der  i  dette  Afsnit,  mindst  da  i  Å,  ikke  er  Plads  til 
eller  Sted  for  psychologisk  Skildring,  maa  dog  her  som  det  meest 
•dialektiske  Confinium  mellem  Fortvivlelse  og  Synd  anføres,  hvad 
man  kunde  kalde  en  Digter-Existents  i  Retning  af  det  Religieuse, 
en  Existents,  der  har  noget  tilfælles  med  Resignationens  Fortviv- 
lelse, kun  at  Guds-Forestillingen  er  med.  En  saadan  Digter-Exi- 
stents vil,  hvad  der  sees  af  Kategoriernes  Conjunktion  og  Stilling, 
være  den  eminenteste  Digter-Existents.  Christelig  betragtet  er 
(trods  al  Æsthetik)  enhver  Digter-Existents  Synd,  den  Synd:  at 
digte  istedetfor  at  være,  at  forholde  sig  til  det  Gode  og  Sande 
gjennem  Phantasi  istedetfor  at  være  det,  det  er,  existentielt  stræbe 
M,  være  det.  Den  Digter-Existents,  om  hvilken  vi  her  tale,  er  deri 
forskjellig  fra  Fortvivlelse,  at  den  har  Guds-Forestillingen  med  sig, 
eller  er  for  Gud;  men  den  er  uhyre  dialektisk,  og  som  et  uigjen- 
nemtrængeligt  dialektisk  Vir^'ar  over,  om  hvorvidt  den  dunkelt  er 
sig  bevidst  at  være  Synd.     En  saadan  Digter  kan  have  meget  dyb 

religieus  Traqg,  og  Forestillingen  om  Gud  er  medoptaget  i  hans 
Fortvivlelse.  Han  elsker  Gud  over  Alt,  Gud  som  er  ham  hans 
eneste  Trøst  i  hans  hemmelige  Qval,  og  dog  elsker  han  Qvaleo. 
den  vil  han  ikke  slippe.  Han  vil  saa  gjerne  være  sig  selv  for 
Gud,  dog  ikke  i  Henseende  til  det  faste  Punkt,  hvori  Selvet  lider, 
der  vil  han  fortvivlet  ikke  være  sig  selv;  han  haaber  paa  at  Evig- 
heden vil  tage  det  bort,  og  her  i  Timeligheden  kan  han,  hvor- 
meget  han  end  lider  derunder,  ikke  beslutte  sig  til  at  overtage 
det,  ikke  troende  ydmyge  sig  derunder.  Og  dog  vedbliver  han  at 
forholde  sig  til  Gud,  og  dette  er  hans  eneste  Salighed;  det  vilde 
være  ham  den  største  Rædsel  at  skulle  undvære  Gud,  >det  vilde 
være  til  at  fortvivle  over«;  og  dog  tillader  han  sig  egentligen,  men 
maaskee  ubevidst,  at  digte  Gud  en  lille  Smule  anderledes  end  Gud 
er,  lidt  mere  a  la  en  kjerlig  Fader,  som  altformeget  føier  Barnets 
—  eneste  Ønske.  Som  En  der  blev  ulykkelig  i  Elskov,  og  derved 
blev  Digter,  livsaligt  priser  Elskovens  Lykke:  saaledes  bliver  han 
Heligieusitetens  Digter.  Han  blev  ulykkelig  i  Religieusitet,  han 
forstaaer  dunkelt,  at  det  der  fordres  af  ham  er  at  slippe  denne 
Qval,  o:  troende  at  ydmyge  sig  under  den  og  overtage  den  som 
hørende  med  til  Selvet  —  thi  han  vil  holde  den  ude  fra  sig  og 
just  derved  holder  han  den  fast,  skjøndt  han  rigtignok  (hvad  der. 
som  hvert  Ord  af  en  Fortvivlet,  er  bagvendt  rigtigt  og  altsaa  at 
forstaae  omvendt)  mener,  at  dette  skal  betyde,  at  skille  sig  af  med 
den,  saa  godt  som  muligt,  at  slippe  den,  saa  godt  som  det  er  et 
Menneske  muligt.  Men  troende  at  overtage  den,  det  kan  han  ikke, 
det  er,  det  vil  han  i  sidste  Forstand  ikke,  eller,  her  ender  hans 
Selv  i  Dunkelhed.  Men  som  hiin  Digters  Beskrivelse  af  Elskov, 
saaledes  har  denne  Digters  Beskrivelse  af  det  Religieuse  en  For- 
tryllelse, et  lyrisk  Sving,  som  ingen  Ægtemands  og  ingen  Velær- 
værdigheds. Det  er  heller  ikke  usandt  hvad  han  siger,  ingen- 
lunde, hans  Fremstilling  er  just  hans  lykkeligere,  hans  bedre  Jeg. 
Han  er  i  Forhold  til  det  Religieuse  en  ulykkelig  Elsker,  o:  han 
er  ikke  i  streng  Forstand  en  Troende;  han  har  kun  det  Første  af 
Troen:  Fortvivlelsen,  og  i  den  en  brændende  Længsel  efter  det 
Religieuse.  Hans  Kollision  er  egentligen  denne:  er  han  den 
Kaldede,  er  Pælen  i  Kjødet  Udtrykket  for,  at  han  skal  bruges  til 
det  Overordentlige,  er  det  for  Gud  ganske  i  sin  Orden  med  det 
Overordentlige,  han  er  blevet?  eller  er  Pælen  i  Kjødet  Det,  han 
skal  ydmyge  sig  under,  for  at  naae  det  almene  Menneskelige?  — 
Dog  nok  herom,  jeg  kan  med  Sandhedens  Eftertryk  sige:  til  hvem 
taler  jeg?    Saadanne  psychologiske  Undersøgelser  i  n^'  Potents,  hva 

bryder  sig  om  Sligt;  de  Nurnberger- Billeder,  som  Præsten  maler^ 
kan  man  bedre  forstaae,  de  ligne  Alle  og  Enhver,  skuffende,  Folk 
som  de  ere  fleest,  og,  aandeligt  forstaaet.  Ingenting. 


Første  Kapitel. 

Gradationerne  i  Bevidstheden  om  Selvet. 
(Bestemmelsen:  for  Gud.) 

I  det  foregaaende  Afsnit  er  der  stadigt  efterviist  en  Gradation 
i  Bevidsthed  om  Selvet;  først  kom  U\'idenhed  om  at  have  et  evigt 
Selv  (C.  B.  a.),  saa  en  Viden  om  at  have  et  Selv,  hvori  der  dog 
er  noget  Evigt  (C.  B.  b.),  og  herindenfor  (a.  1.  2.  ^)  blev  igjen 
efterviist  Gradationer.  Denne  hele  Betragtning  maa  nu  dialektisk 
vendes  paa  en  ny  Maade.  Sagen  er  denne.  Den  Gradation  i  Be- 
vidstheden om  Selvet,  vi  hidtil  have  beskjæftiget  os  med,  er  inden- 
for Bestemmelsen:  det  menneskelige  Selv,  eller  det  Selv,  hvis 
Maalestok  er  Mennesket.  Men  en  ny  Qvalitet  og  Qvalification  faaer 
delte  Selv  derved,  at  det  er  Selvet  lige  over  for  Gud.  Delte  Selv 
er  ikke  mere  det  blot  menneskelige  Selv,  men  er,  hvad  jeg,  haa- 
bende  ikke  at  blive  misforstaaet,  vilde  kalde  det  theologiske  Selv, 
Selvet  lige  over  for  Gud.  Og  hvilken  uendelig  Realitet  faaer  Selvet 
ikke  ved  at  være  sig  bevidst  at  være  til  for  Gud,  ved  at  blive  et 
menneskeligt  Selv,  hvis  Maalestok  er  Gud!  En  Røgter,  der  (hvis 
dette  var  muligt)  er  Selv  lige  over  for  Kjøer,  er  et  meget  lavt 
Selv;  en  Hersker,  der  er  Selv  lige  over  for  Trælle,  ligeledes,  og 
egentligen  intet  Selv  —  thi  i  begge  Tilfælde  mangler  der  Maale- 
stok. Barnet,  der  hidtil  blot  har  havt  Forældrenes  Maalestok, 
bliver  Selv  ved  som  Mand  at  faae  Staten  til  Maalestok;  men  hvil- 
ken uendelig  Accent  falder  der  paa  Selvet  ved  at  faae  Gud  til 
Maalestok!  Maalestokken  for  Selvet  er  altid:  hvad  Det  er,  lige 
overfor  hvilket  det  er  Selv,  men  Dette  er  jo  igjen  Defmitionen 
paa  hvad  »Maalestok«  er.  Som  man  kun  kan  addere  eensartede 
Størrelser,  saaledes  er  enhver  Ting  qvalitativt  Det,  hvormed  den 
maales;  og  Det,  der  qvalitativt  er  dens  Maalestok,  er  ethisk  dens 
Maal;  og  Maalestokken  og  Maalet  er  qvalitativt  Det,  Noget  er,  med 
Undtagelse  da  af  Forholdet  i  Frihedens  Verden,  hvor  imidlertid 
En  ved  ikke  qvalitativt  at  være  Det,   som    er   hans  Maal    og    hans. 

Maalestok,  selv  maa  have  forskyldt  denne  Disqvalification,  saa 
Maalet  og  Maalestokken  dog  —  dømmende  bliver  den  samme,  gjør 
det  aabenbart,  hvad  det  er  han  ikke  er,  Det  nemlig,  som  er  hans 
Maal  og  Maalestok. 

Det  var  en  meget  rigtig  Tanke,  til  hvilken  saa  ofte  en  ældre 
Dogmatik  recurrerede,  medens  en  senere  Dogmatik  saa  ofte  opholdt 
sig  over  den,  fordi  den  manglede  Forstand  derpaa  og  Sands  der- 
for —  det  var  en  meget  rigtig  Tanke,  om  der  end  stundom  gjordes 
forkeert  Anvendelse  af  den:  at  Det,  der  gjorde  Synden  til  det 
Frygtelige  var,  at  den  var  for  Gud.  Deraf  beviste  man  saa  Hel- 
TedesstraiTenes  Evighed.  Senere  blev  man  kløgtig,  og  sagde:  Synd 
er  Synd;  Synden  er  ikke  større,  fordi  den  er  mod  Gud  eller  for 
-Gud.  Besynderligt!  selv  Juristerne  tale  om  qvaliflcerede  Forbry- 
delser, selv  Juristerne  gjøre  Forskjel,  om  en  Forbrydelse  f.  Ex.  er 
udøvet  mod  en  Embedsmand,  eller  mod  en  Privatmand,  gjøre  For- 
skjel i  Straf  for  et  Fadermord  og  et  almindeligt  Mord. 

Nei,  deri  havde  den  ældre  Dogmatik  Ret,  at  det  at  Synden 
var  mod  Gud,  uendelig  potentserede  den.  Feilen  laae  i,  at  man 
betragtede  Gud  som  noget  Udvortes,  og  i,  at  det  var,  som  om  man 
antog,  at  der  kun  stundom  syndedes  mod  Gud.  Men  Gud  er  ikke 
noget  Udvortes  i  den  Forstand  som  en  Politibetjent.  Det  der  maa 
sees  paa,  er,  at  Selvet  har  Forestillingen  om  Gud,  og  at  det  saa 
dog  ikke  vil  som  han  vil,  saa  dog  er  ulydigt.  Ei  heller  er  det 
kun  stundom  der  syndes  for  Gud;  thi  enhver  Synd  er  for  Gud, 
eller  rettere.  Det,  der  egentligen  gjør  den  menneskelige  Skyld  til 
Synd,  er,  at  den  Skyldige  havde  Bevidstheden  om  at  være  til 
for  Gud. 

Fortvivlelsen  potentseres  i  Forhold  til  Bevidsthed  om  Selvet; 
men  Selvet  potentseres  i  Forhold  til  Maalestokken  for  Selvet,  og 
uendeligt  naar  Gud  er  Maalestokken.  Jo  mere  Guds-Forestilling, 
jo  mere  Selv;  jo  mere  Selv,  jo  mere  Guds-Forestilling.  Først  naar 
et  Selv,  som  dette  bestemte  enkelte,  er  sig  bevidst  at  være  til  for 
Gud,  først  da  er  det  det  uendelige  Selv;  og  dette  Selv  synder  saa 
for  Gud.  Hedenskabets  Selviskhed  er  derfor,  trods  Alt  hvad  der 
kan  siges  om  den,  dog  ikke  nær  saa  qvalificeret  som  Christen- 
hedens,  forsaavidt  ogsaa   her  er  Selviskhed;   thi  Hedningen  havde 


en  senere  Dogmatik]  jvfr.  nedenfor  S.  195.  —  Det  er  Kant,  der  bar  for- 
kastet Bestemmelsen  Synd  mod  Gud,  idet  han  overhovedet  ikke  anerkjender  Guds 
Villie  som  moralsk  lovgivende:  men  det  er  neppe  herpaa,  der  tænkes  her.  og  hos 
•de  af  Kant  afhængige  theologiske  Ethikere,  som  overhovedet  i  den  datidige  Thro- 
Jogi,  spiller  Begrebet  Synd  mod  Gud  næsten  ingen  Rolle. 

ikke  sit  Selv  lige  over  for  Gud.  Hedningen  og  det  naturlige  Men- 
neske har  det  blot  menneskelige  Selv  som  Maalestok.  Man  kan 
•derfor  vel  have  Ret  i  fra  et  høiere  Synspunkt  at  see  Hedenskabet 
liggende  i  Synd,  men  Hedenskabets  Synd  var  egentlig  den  fortviv- 
lede Uvidenhed  om  Gud,  om  at  være  til  for  Gud;  den  er:  »at  være 
uden  Gud  i  Verden. c  Fra  en  anden  Side  er  det  derfor  sandt,  at 
Hedningen  ikke  i  strengeste  Forstand  syndede,  thi  han  syndede 
ikke  for  Gud;  og  al  Synd  er  for  Gud.  Det  er  fremdeles  ogsaa  i 
•een  Forstand  ganske  vist,  at  mange  Gange  er  en  Hedning  hjulpet 
til  at  slippe  saadan  upaaklageligt  gjennem  Verden,  just  fordi  hans 
pelagiansk-letsindige  Forestilling  frelste  ham;  men  saa  er  hans 
Synd  en  anden:  denne  pelagiansk-letsindige  Opfattelse.  Derimod 
•er  det  paa  den  anden  Side  ogsaa  ganske  vist,  at  mangen  Gang  er 
•et  Menneske,  just  ved  at  være  strengt  opdraget  i  Christendom,  i 
•en  vis  Forstand  styrtet  i  Synd,  fordi  den  hele  christelige  Anskuelse 
var  ham  for  alvorlig,  især  i  en  tidligere  Tid  af  hans  Liv;  men 
saa  er  dog  i  en  anden  Forstand  dette  igjen  noget  til  Hjælp  for 
ham,  denne  dybere  Forestilling  om,  hvad  Synd  er. 

Synd  er:  for  Gud  fortvivlet  ikke  at  ville  være  sig  selv,  eller 
for  Gud  fortvivlet  at  ville  være  sig  selv.  Men  er  denne  Definition, 
•om  den  end  i  andre  Henseender  dog  maaskee  indrømmes  at  have 
sine  Fortrin  (og  deriblandt  det  vigtigste  af  alle  at  være  den  eneste 
skriftmæssige;  thi  Skriften  definerer  altid  Synd  som  Ulydighed),  er 
den  ikke  for  aandelig?  Dertil  maa  først  og  fremmest  svares:  en 
Definition  af  Synd  kan  aldrig  være  for  aandelig  (naar  den  da  ikke 
bliver  saa  aandelig,  at  den  afskaffer  Synd);  thi  Synd  er  just  en 
Bestemmelse  af  Aand.  Og  dernæst:  hvorfor  skulde  den  da  være 
for  aandelig?  Fordi  den  ikke  taler  om  Mord,  Tyveri,  Utugt  o.  D.? 
Men  taler  den  da  ikke  derom?  Er  det  ikke  ogsaa  en  Selvraadig- 
hed  mod  Gud,  en  Ulydighed,  der  trodser  hans  Bud  ?  Men  derimod, 
naar  man  i  at  tale  om  Synd  kun  taler  om  saadan ne  Synder, 
glemmes  saa  let,  at  alt  Sligt  saadan  til  en  vis  Grad,  menneskelig 
talt,  kan  være  i  sin  Orden,  og  dog  det  hele  Liv  Synd,  den  be- 
kjendte  Art  Synd:  de  glimrende  Laster,  Selvraadighed,  der  enten 
aandløst  eller  frækt  forbliver  eller  vil  være  uvidende  om,  i  hvilken 
uendelig  langt  dybere  Forstand  et  menneskeligt  Selv  er  Gud  for- 
pligtet i  Lydighed  betræffende  hver  dets  lønligste  Ønske  og  Tanke, 
betræffende   Lydhørethed    til    at    opfatte    og  Villighed    til   at   følge 


uden    Gud    i   Verden]    Pauli  Brev  til  Eph.  2,  12.  pelagiansk-leU 

sindige]  se  IV  Bd.  S.  300.  de  glimrende  Laster]  se  IV  Bd.  S.  220. 

hvert  det  mindste  Guds  Vink  om,  hvad  hans  Villie  er  med  dette 
Selv.  Kjødets  Synder  er  det  lavere  Selvs  Selvraadighed;  men  hvor 
ofte  uddrives  ikke  een  Djævel  ved  Djævelens  Hjælp,  og  det  Sidste 
bliver  værre  end  det  Første.  Thi  saaledes  gaaer  det  jo  just  til  i 
Verden:  først  synder  et  Menneske  af  Skrøbelighed  og  Svaghed;  og 
saa  —  ja  saa  maaskee  lærer  han  at  flye  til  Gud,  og  hjælpes  til 
Troen,  der  frelser  fra  al  Synd;  men  derom  tale  vi  nu  ikke  her  — 
saa  fortvivler  han  over  sin  Svaghed,  og  bliver  enten  en  Pharisæerr 
som  fortvivlet  driver  det  til  en  vis  legal  Retfærdighed,  eller  han 
fortvivlet  styrter  sig  i  Synden  igjen. 

Definitionen  omfatter  derfor  vistnok  enhver  tænkelig  og  enhver 
virkelig  Form  af  Synd;  den  udhæver  dog  vistnok  rigtigt  det  Af- 
gjørende,  at  Synd  er  Fortvivlelse  (thi  Synd  er  ikke  Kjød  og  Blods 
Vildhed,  men  er  Aandens  Samtykke  deri),  og  er:  for  Gud.  Som 
Definition  er  den  Bogstavregning;  det  vilde  i  dette  lille  Skrift  være 
paa  urette  Sted  og  desuden  et  Forsøg,  som  maatte  mislykkes,  hvis 
jeg  vilde  begynde  paa  at  beskrive  de  enkelte  Synder.  Hovedsagen 
er  her  blot,  at  Definitionen  som  et  Net  omfatter  alle  Former.  Og 
det  gjør  den,  hvilket  ogsaa  kan  sees,  naar  man  gjør  Prøve  paa 
den  ved  at  stille  Modsætningen,  Definitionen  paa:  Tro,  efter  hvilken 
jeg  i  hele  dette  Skrift  styrer  som  efter  det  sikkre  Sømærke.  Tro 
er:  at  Selvet  i  at  være  sig  selv  og  i  at  ville  være  sig  selv  gjennem- 
sigtigt  grunder  i  Gud. 

Men  dette  er  ofte  nok  blevet  overseet,  at  Modsætningen  til 
Synd  ingenlunde  er  Dyd.  Dette  er  en  tildeels  hedensk  Betragtning, 
som  nøles  med  en  blot  menneskelig  Maalestok,  som  netop  ikke 
veed,  hvad  Synd  er,  at  al  Synd  er  for  Gud.  Nei,  Modsætningen 
til  Synd  er  Tro,  som  det  derfor  hedder  Rom.  14,  23:  Alt  hvad 
der  ikke  er  af  Tro  er  Synd.  Og  dette  er  en  af  de  for  hele  Chri- 
stendommen meest  afgjørende  Bestemmelser,  at  Modsætningen  til 
Synd  ikke  er  Dyd,  men  Tro. 


Tillæg. 

At  Definitionen  paa  Synd  har  Forargelsens  Mulighed  i  sig; 
en  almindelig  Bemærkning  om  Forargelse. 

Modsætningen:  Synd  —  Tro  er  den  christelige,  der,  christelig^ 
omdanner  alle  ethiske  Begrebsbestemmelser,  giver  dem  eet  Udtræk 

een  Djævel  ved  Djævelens  Hjælp  osv.]  cfr.  Matth.  12,  24. 

mere.  Til  Grund  for  Modsætningen  ligger  det  afgjørende  Christelige: 
for  Gud,  hvilken  Bestemmelse  igjen  har  det  Christeliges  afgjørende 
Criterium:  det  Absurde,  Paradoxet,  Forargelsens  Mulighed.  Og  at 
dette  paavises  ved  enhver  Bestemmelse  af  det  Christelige,  er  af 
yderste  Vigtighed,  da  Forargelsen  er  det  Christeliges  Værge  mod 
al  Speculation.  Hvor  er  da  her  Forargelsens  Mulighed?  Den  er, 
at  et  Menneske  skulde  have  den  Realitet:  som  enkelt  Menneske 
at  være  til  lige  over  for  Gud,  og  altsaa  igjen,  hvad  deraf  følger, 
at  Menneskets  Synd  skulde  beskjæftige  Gud.  Dette  om  det  enkelte 
Menneske  —  for  Gud  faaer  Speculationen  aldrig  i  sit  Hoved;  den 
universaliserer  blot  de  enkelte  Mennesker  phantastisk  i  Slægten. 
Just  derfor  var  det  ogsaa,  at  en  vantro  Christendom  udfandt,  at 
Synd  er  Synd,  om  den  er  lige  over  for  Gud  eller  ikke,  gjør  Jo 
hverken  fra  eller  til.  Det  vil  sige,  man  vilde  have  Bestemmelsen: 
for  Gud  bort,  og  dertil  opfandt  man  en  høiere  Viisdom,  der  dog, 
besynderligt  nok,  hverken  var  mere  eller  mindre  end,  hvad  den 
høiere  Viisdom  rigtignok  oftest  er,  det  gamle  Hedenskab. 

Der  er  nu  saa  ofte  talet  om,  at  man  forargedes  paa  Christen- 
dommen,  fordi  den  er  saa  mørk  og  dunkel,  forargedes  paa  den, 
fordi  den  er  saa  streng  o.  s.  v.;  det  bliver  dog  nok  rigtigst  engang 
at  oplyse,  at  det  hvorfor  Mennesket  egentligen  forarges  paa  Chri- 
stendommen er,  fordi  den  er  for  høi,  fordi  dens  Maal  ikke  er 
Menneskets  Maal,  fordi  den  vil  gjøre  Mennesket  til  noget  saa  Over- 
ordentligt, at  han  ikke  kan  faae  det  i  sit  Hoved.  Dette  vil  ogsaa 
en  ganske  simpel  psychologisk  Udvikling  af,  hvad  Forargelse  er, 
opklare,  og  tillige  vise,  hvor  uendelig  taabelig  man  har  baaret  sig 
ad  med  at  forsvare  Christendommen,  saa  man  tog  Forargelsen 
bort;  hvor  dumt  eller  frækt  man  har  ignoreret  Christi  egen  An- 
viisnlng,  der  ofte  og  saa  bekymret  advarer  mod  Forargelsen,  det 
er,  selv  paapeger,  at  dens  Mulighed  er  der,  og  skal  være  der; 
thi  skal  den  ikke  være  der,  er  den  ikke  et  evig  væsentlig  Med- 
henhørende  til  det  Christelige,  saa  er  det  jo  menneskelig  Nonsens 
af  Christus:  istedetfor  at  tage  den  bort,  at  gaae  bekymret  og  advare 
mod  den. 

Dersom  jeg  tænkte  mig  en  fattig  Dagleier  og  den  mægtigste 
Keiser,  der  nogensinde  har  levet,  og  denne  den  mægtigste  Keiser 
pludselig  fik  det  Indfald  at  sende  Bud  efter  Dagleieren,  der  da 
aldrig  havde  drømt  om,  >og  i  hvis  Hjerte  det  aldrig  var  opkommet,« 
at  Keiseren  vidste,  han  var  til,  der  da  vilde  prise  sig  ubeskrivelig 


>i  hvis  Hjerte  det  aldrig  var  opkommet«]  jvfr.  I  Cor.  2,  9. 

lykkelig  blot  ved  engang  at  faae  Lov  til  at  see  Keiseren,  hvad  han 
i  saa  Fald  vilde  fortælle  Børn  og  Børnebørn  som  den  vigtigste 
Begivenhed  i  sit  Liv  —  dersom  Keiseren  sendte  Bud  efter  ham  og 
lod  ham  vide,  at  han  vilde  have  ham  til  Svigersøn:  hvad  saa? 
Saa  vilde  Dagleieren  paa  menneskelig  Viis  blive  noget  eller  meget 
forlegen,  flau  og  generet  derved,  det  vilde  (og  dette  er  det  Menne- 
skelige), menneskeligt,  forekomme  ham  som  noget  høist  besynder- 
ligt, afsindigt  Noget,  hvorom  han  da  mindst  af  Alt  turde  tale  til 
noget  andet  Menneske,  da  han  selv  allerede  i  sit  stille  Sind  ikke 
var  langt  fra  den  Forklaring,  som  Nabo  og  Gjenbo  snarest  muligt 
vilde  faae  yderst  travlt  med:  at  Keiseren  vilde  gjøre  Nar  af  ham, 
saa  Dagleieren  vilde  blive  til  Latter  for  hele  Byen,  han  aftegnet  i 
Bladet,  Historien  om  hans  Formæling  med  Keiserens  Datter  solgt 
af  Visekjerlingerne.  Dog  det  med  at  blive  Keiserens  Svigersøn, 
det  maatte  da  vel  snart  vorde  en  udvortes  Virkelighed,  saa  Dag- 
leieren paa  sandselig  Maade  kunde  forvisse  sig  om,  hvorvidt  det 
var  Keiserens  Alvor  dermed,  eller  han  blot  vilde  have  det  stakkels 
Menneske  til  Bedste,  gjøre  ham  ulykkelig  for  hele  hans  Levetid, 
og  hjælpe  ham  til  at  ende  i  en  Daarekiste;  thi  det  quid  nimis  er 
tilstede,  som  saa  uendeligt  let  kan  slaae  om  til  sit  Modsatte.  En 
lille  Gunstbeviisning,  det  vilde  Dagleieren  kunde  faae  i  sit  Hoved; 
det  vilde  blive  forstaaet  i  Kjøbstaden,  af  det  høistærede  dannede 
Publicum,  af  alle  Visekjerlinger,  kort  af  de  5  Gange  100,000  Men- 
nesker, som  boede  i  hiin  Kjøbstad,  der  rigtignok  i  Henseende  til 
Folkemængde  var  endog  en  meget  stor  Stad,  derimod  i  Henseende 
til  at  have  Forstand  paa  og  Sands  for  det  Overordentlige,  en 
meget  lille  Kjøbstad  —  men  dette,  med  at  blive  Svigersøn,  ja,  det 
var  meget  for  meget.  Og  sæt  nu,  at  det  ikke  var  en  udvortes 
Virkelighed,  der  var  Tale  om,  men  om  en  indvortes,  saa  altsaa 
Facticiteten  ikke  kunde  hjælpe  Dagleieren  til  Vished,  men  Troen 
selv  var  den  eneste  Facticitet,  og  Alt  altsaa  overladt  til  Troen, 
om  han  havde  ydmygt  Mod  nok  til  at  turde  troe  det  (thi  frækt 
Mod  kan  ikke  hjælpe  til  at  troe):  hvor  mange  Dagleiere  var  der 
saa  vel,  som  havde  dette  Mod?  Men  Den,  der  ikke  havde  dette 
Mod,  han  vilde  forarges;  det  Overordentlige  vilde  for  ham  lyde 
næsten  som  en  Spot  over  ham.  Han  vilde  saa  maaskee  ærligt  og 
ligefrem  tilstaae:  Sligt  er  mig  for  høit,  jeg  kan  ikke  faae  det  i  mit 
Hoved,  det  er,  at  jeg  skal  sige  det  lige  ud,  mig  en  Daarskab. 

Og  nu  Christendommen!     Christendommen  lærer,  at  dette  en- 
kelte Menneske,  og  saaledes  ethvert  enkelt  Menneske,  hvad  han  saa 

forresten  er,  Mand,  Kone,  Tjenestepige,  Minister,  Kjøbmand,  Bar- 
beer, Studiosus  o.  s.  V.,  dette  enkelte  Menneske  er  til  for  Gud  — 
dette  enkelte  Menneske,  som  maaskee  vilde  være  stolt  af  een  Gang 
i  sit  Liv  at  bave  talt  med  Kongen,  dette  Menneske,  som  ikke  bilder 
sig  lidt  ind  af,  at  leve  paa  en  fortrolig  Fod  med  Den  og  Den, 
dette  Menneske  er  til  for  Gud,  kan  tale  med  Gud,  hvad  Øieblik 
ban  vil,  sikker  paa  at  blive  hørt  af  ham,  kort,  dette  Menneske 
tilbydes  det  at  leve  paa  den  fortroligste  Fod  med  Gud!  Videre, 
for  dette  Menneskes,  ogsaa  for  dette  Menneskes  Skyld  kommer 
Gud  til  Verden,  lader  sig  føde,  lider,  døcr;  og  denne  lidende  Gud, 
han  næsten  beder  og  bønfalder  dette  Menneske  om  dog  at  tage 
mod  Hjælpen,  som  tilbydes  ham!  Sandeligen  er  Noget  til  at  tabe 
Forstanden  over,  saa  dog  vel  dette!  Hver  Den,  der  ikke  har  yd- 
mygt Mod  til  at  turde  troe  det,  han  forarges.  Men  hvorfor  for- 
arges han  ?  fordi  det  er  ham  for  høit,  fordi  han  ikke  kan  faae  det 
i  sit  Hoved,  fordi  han  ikke  kan  faae  sin  Frimodighed  lige  over 
for  det,  og  derfor  maa  have  det  bort,  gjort  til  Intet,  til  Galskab 
og  Nonsens,  thi  det  er  som  skulde  det  qvæle  ham. 

Thi  hvad  er  Forargelse?  Forargelse  er  ulykkelig  Beundring. 
Den  er  derfor  i  Slægt  med  Misundelse,  men  den  er  en  Misundelse, 
som  vender  sig  mod  En  selv,  i  endnu  strengere  Forstand,  værst 
mod  sig  selv.  Det  naturlige  Menneskes  Snæverhjertethed  kan  ikke 
onde  sig  selv  det  Overordentlige,  som  Gud  har  tiltænkt  ham;  saa 
forarges  han. 

Forargelsens  Grad  beroer  nu  paa,  hvad  Lidenskab  i  Forhold 
til  Beundring  et  Menneske  har.  Mere  prosaiske  Mennesker  uden 
Phantasi  og  Lidenskab,  som  altsaa  heller  ikke  ere  ret  skikkede  til 
at  beundre,  de  forarges  vel  ogsaa,  men  de  indskrænke  sig  til  at 
sige:  Sligt  kan  jeg  ikke  faae  i  mit  Hoved,  jeg  lader  det  staae. 
Det  er  Skeptikerne.  Men  jo  mere  Lidenskab  og  Phantasi  et  Men- 
neske har,  jo  nærmere  han  altsaa  i  en  vis  Forstand,  i  Muligheden 
nemlig,  er  ved  at  kunne  blive  troende,  NB.  ved  tilbedende  at  yd- 
myge sig  under  det  Overordentlige,  desto  mere  lidenskabelig  For- 
argelse, der  tilsidst  ikke  kan  nøies  med  Mindre  end  at  faae  dette 
udryddet,  tilintetgjort,  traadt  i  Snavset. 

Vil  man  lære  at  forstaae  sig  paa  Forargelse,  saa  studere  man 
den  menneskelige  Misundelse,  et  Studium,  som  jeg  giver  op  uden 
om,  og  indbilder  mig  at  have  gjort  grundigt.  Misundelse  er  skjult 
Beundring.      En    Beundrende,    der    føler,    at    han    ikke    kan    blive 


giver  op  uden  om]  som  et  Examenspeosum  ud  over  det  forlangte. 

lykkelig  ved  at  give  sig  hen,  han  vælger  at  blive  misundelig  paa 
Det,  han  beundrer.  Saa  taler  han  et  andet  Sprog;  i  hans  Sprog 
hedder  det  nu,  at  Det,  som  han  egentlig  beundrer,  er  Ingenting, 
noget  dumt  og  flaut  og  sært  og  overspændt  Noget.  Beundring  er 
lykkelig  Selvfortabelse,  Misundelse  ulykkelig  Selvhævdelse. 

Saaledes  ogsaa  med  Forargelse;  thi  hvad  der  i  Forholdet 
mellem  Menneske  og  Menneske  er:  Beundring  —  Misundelse,  det 
er  i  Forholdet  mellem  Gud  og  Menneske:  Tilbedelse  —  Forargelse. 
Summa  summarum  af  al  menneskelig  Viisdom  er  dette  »gyldne«, 
eller  maaskee  rigtigere  dette  pletterede:  ne  quid  nimis,  for  lidt  og 
for  meget  fordærver  Alt  Dette  tages  og  gives  mellem  Mand  og 
Mand  som  Viisdom,  honoreres  med  Beundring;  dets  Cours  fluctu- 
erer  aldrig,  hele  Menneskeheden  garanterer  dets  Værd.  Saa  lever 
der  engang  imellem  et  Geni,  som  gaaer  en  lille  Smule  ud  derover, 
han  erkteeres  gal  —  af  de  Kloge.  Men  Christendommen  gjør  et 
uhyre  Kjæmpeskridt  ud  over  dette:  ne  quid  nimis,  ind  i  det  Ab> 
surde;  der  begynder  Christendommen    —  og  Forargelsen. 

Man  seer  nu,  hvor  (for  at  der  dog  kunde  blive  noget  Over- 
ordentligt tilbage)  hvor  overordentlig  dumt  det  er  at  forsvare 
Christendommen,  hvor  liden  Menneskekundskab  det  forraader, 
hvorledes  det,  om  end  ubevidst,  spiller  under  Dække  med  For- 
argelsen, ved  at  gjøre  det  Christelige  til  noget  saadant  kummerligt 
Noget,  der  am  Ende  skulde  reddes  ved  et  Forsvar.  Derfor  er  det 
vist  og  sandt,  at  Den,  der  først  opfandt,  i  Christenheden  at  for- 
svare Christendommen,  de  facto  er  en  Judas  No.  2;  ogsaa  han  for- 
raader med  et  Kys,  kun  at  hans  Forræderi  er  Dumhedens.  At 
forsvare  Noget  er  altid  at  disrecommendere  det.  Lad  En  have  et 
Pakhuus  fuldt  af  Guld,  lad  ham  være  villig  til  at  udgive  hver  en 
Dukat  til  de  Fattige  —  men  lad  ham  derhos  være  dum  nok  til  at 
begynde  dette  sit  velgjørende  Foretagende  med  et  Forsvar,  hvori 
han  af  tre  Grunde  beviser  det  Forsvarlige  deri:  og  det  skal  ikke 
være  langt  fra,  at  Menneskene  næsten  finde  det  tvivlsomt,  om  han 
gjør  noget  Godt.  Men  nu  det  Christelige!  Ja  Den,  der  forsvarer 
det,  han  har  aldrig  troet  paa  det.  Troer  han,  saa  er  Troens  Be- 
geistring  —  ikke  et  Forsvar,  nei,  den  er  Angrebet,  og  Seieren;  en 
Troende  er  en  Seierherre. 

Saaledes  med  det  Christelige  og  Forargelsen.  Dens  Mulighed 
er    da    ganske    rigtigt    tilstede    ved   den   christelige  Definition   paa 


•gyldne*]  Hentydning   til  Horats's   Oder   2,  10,  5:    enhver    der    elsker    den 
gyldne  Middelvci  o.  s.  v.  de  facto  efter  sin  Handling,  objeciivt  seet. 

Synden.  Den  er  dette:  for  Gud.  En  Hedning,  det  naturlige  Men- 
neske er  meget  villig  til  at  indrømme,  at  der  er  Synd  til,  men 
•dette  »for  Gud  c,  som  dog  egentlig  gjør  Synden  til  Synd,  det  er 
ham  meget  for  meget.  Det  er  (om  end  paa  en  anden  Maade  end 
•den  her  paaviste)  ham  at  gjøre  Meget  for  Meget  af  det  at  være 
Menneske;  lidt  mindre,  saa  er  han  villig  til  at  gaae  ind  derpaa  — 
>men  for  Meget  er  for  Megetc. 


Andet  Capltel. 

Den  socratiske  Definition  af  Synd. 

Synd  er  Uvidenhed.  Dette  er,  som  bekjendt,  den  socratiske 
Definition,  der  som  alt  Socratlsk  altid  er  en  Instants,  der  er  værd 
^t  agte  paa.  Imidlertid  er  det  gaaet  i  Forhold  til  dette  Socratiske 
som  i  Forhold  til  saa  meget  andet  Socratisk,  man  har  lært  at  føle 
en  Trang  til  at  gaae  videre.  Hvor  utallig  Mange  have  ikke  følt 
Trang  til  at  gaae  videre  end  den  socratiske  Uvidenhed  —  formo- 
dentligen  fordi  de  følte,  det  var  dem  en  Umulighed  at  blive  staa- 
^nde  ved  den;  thi  hvor  mange  ere  vel  i  hver  Generation  De,  som 
vare  istand  til  endog  blot  een  Maaned  at  udholde,  existentielt  at 
udtrykke  Uvidenhed  om  Alt 

Den  socratiske  Definition  vil  jeg  derfor  ingenlunde  affærdige 
med,  at  man  ikke  kan  blive  staaende  ved  den;  men  med  det 
<!)hristelige  in  mente  vil  jeg  benytte  den  til  at  faae  dette  frem  i 
sin  Skarphed  —  just  fordi  den  socratiske  Definition  er  saa  ægte 
græsk;  saa  her  som  altid  enhver  anden  Definition,  der  ikke  i 
strengeste  Forstand  er  streng  christelig,  det  er,  enhver  Mellem- 
Definition  viser  sig  i  sin  Tomhed. 

Misligheden  ved  den  socratiske  Definition  er  nu,  at  den  lader 
•det  ubestemt,  om  hvorledes  Uvidenheden  selv  nærmere  er  at  for- 
staae,  dens  Oprindelse  o.  s.  v.  Dette  vil  sige,  selv  om  Synd  er 
Uvidenhed  (eller  hvad  Christendommen  maaskee  snarere  vilde 
kalde  Dumhed),  hvilket  i  een  Forstand  slet  ikke  lader  sig  negte: 
er  dette  en  oprindelig  Uvidenhed,  er  Tilstanden  altsaa  Dens,  der 
ikke  har  vidst,  og  hidtil  ikke  har  kunnet  vide  Noget  om  Sand- 
heden; eller  er  det  en  frembragt,  en  senere  Uvidenhed?  Er  den 
det  Sidste,  saa  maa  jo  Synden  egentligen  stikke  i  noget  Andet  end 
i  Uvidenheden,    den    maa    stikke    i    den  Virksomhed   i  Mennesket, 

ved  hvilken  han  har  arbeidet  paa  at  fordunkle  sin  Erkjendelse. 
Men  ogsaa  dette  antaget,  kommer  denne  haardnakkede  og  meget 
seiglivede  Mislighed  igjen,  idet  Spørgsmaalet  bliver,  om  Mennesket 
da  i  det  Øieblik,  han  begyndte  paa  at  fordunkle  sin  Erkjendelse^ 
er  sig  dette  tydelig  bevidst.  Er  han  sig  det  ikke  tydeligt  bevidst, 
saa  er  jo  Erkjendelsen  allerede  noget  fordunklet,  førend  hao  be- 
gyndte  derpaa;  og  Spørgsmaalet  kommer  blot  atter  igjen.  Antages 
derimod,  at  han,  da  han  begyndte  at  fordunkle  Erkjendelsen,  er 
sig  dette  tydeligt  bevidst,  saa  ligger  jo  Synden  (om  den  end  er 
Uvidenhed,  forsaavidt  denne  er  Resultatet)  ikke  i  Erkjendelsen 
men  i  Villien,  og  det  Spørgsmaal,  der  maatte  fremkomme,  er  om 
Erkjendelsens  og  Villiens  Forhold  til  hinanden.  Alt  Sligt  (og  her 
kunde  man  da  vedblive  at  spørge  i  mange  Dage)  indlader  den 
socratiske  Definition  sig  egentlig  ikke  paa.  Socrates  var  vistnok  en 
Etbiker  (hvad  Oldtiden  jo  ubetinget  vindicerer  ham,  Ethikens  Op- 
finder), den  første,  som  han  er  og  bliver  den  Første  i  sit  Slags; 
men  han  begynder  med  Uvidenheden.  Intellectuelt  er  det  Uviden- 
heden han  tenderer  til,  det  Intet  at  vide.  Ethisk  forstaaer  haa 
ved  Uvidenhed  noget  ganske  Andet,  og  begynder  saa  med  den. 
Men  derimod  er,  som  naturligt,  Socrates  ingen  væsentlig  religieus 
Ethiker,  endnu  mindre,  hvad  der  er  det  Christelige,  en  Dogmatiker. 
Derfor  kommer  han  egentligen  slet  ikke  ind  i  den  hele  Under- 
søgelse, med  hvilken  Christendommen  begynder,  ikke  ind  i  det 
Prius,  i  hvilket  Synden  forudsætter  sig  selv,  og  som  christeligt  for- 
klares i  Dogmet  om  Arvesynden,  til  hvilket  Dogme  vi  i  denne 
Undersøgelse  dog  blot  komme  som  til  Grændsen. 

Socrates  kommer  derfor  egentligen  ikke  til  Bestemmelsen  Synd, 
hvilket  vistnok  er  en  Mislighed  ved  en  Definition  paa  Synd.  Hvor- 
ledes dette?  Er  nemlig  Synd  Uvidenhed,  saa  er  jo  Synd  egentlig 
ikke  til;  thi  Synd  er  jo  netop  Bevidsthed.  Er  Synden  det  at  være 
uvidende  om  det  Rigtige,  saa  man  derfor  gjør  det  Urigtige, 
saa  er  Synd  ikke  til.  Er  dette  Synd,  saa  antages  jo,  hvad  Socra- 
tes ogsaa  antog,  at  det  Tilfælde  ikke  forekommer,  at  En,  vidende 
det  Rette,  gjør  det  Urette,  eller  vidende,  at  det  er  det  Urette,  gjør 
dette  Urette.  Altsaa,  er  den  socratiske  Definition  rigtig,  saa  er 
Synd  slet  ikke  til.  Men  see,  dette,  just  dette  er  christelig  ganske 
i  sin  Orden,  i  en  dybere  Forstand  ganske  rigtigt,  i  christelig  In- 
teresse quod  erat  demonstrandum.  Netop  det  Begreb,  ved  hvilket 
Christendommen  meest  afgjørende  qvalitativt   differentierer  sig   fra 


quod  erat  demomtrandum  hvad  der  skulde  bevises. 

Hedenskabet,  er:  Synden,  Læren  om  Synden;  og  derfor  antager 
Christendommen  ogsaa  ganske  conseqvent,  at  hverken  Hedenskabet 
eller  det  naturlige  Menneske  veed  hvad  Synd  er,  ja,  den  antager,, 
at  der  maa  en  Aabenbaring  fra  Gud  til  for  at  gjøre  det  aabenbart^ 
hvad  Synd  er.  Ikke  er  det  nemlig  saa,  som  en  overfladisk  Betragt- 
ning  antager,  at  Læren  om  Forsoningen  er  den  qvalitative  DifTe- 
rents  mellem  Hedenskab  og  Christendom.  Nei,  Begyndelsen  maa 
gjøres  langt  dybere,  med  Synden,  med  Læren  om  Synden,  som 
Christehdommen  ogsaa  gjør.  Hvilken  farlig  Indvending  derfor  mod 
Christendommen,  hvis  Hedenskabet  havde  en  Definition  paa  Synd,, 
som  Christendommen  maatte  erkjende  for  rigtig. 

Hvad  er  det  da  for  en  Bestemmelse,  Socrates  i  at  bestemme 
Synden  mangler?  Det  er:  Villien,  Trods.  Den  græske  Intellectu- 
alitet  var  for  lykkelig,  for  naiv,  for  æsthetisk,  for  ironisk,  for  vittig 
—  for  syndig  til  at  kunne  faae  det  i  sit  Hoved,  at  En  med  sit 
Vidende  kunde  lade  være  at  gjøre  det  Gode,  eller  med  sit  Vidende, 
med  Viden  om  det  Rette,  gjøre  det  Urette.  Græciteten  statuerer 
et  intellectuelt  kategorisk  Imperativ. 

Det  Sande  heri  bør  nu  ingenlunde  oversees,  og  gjøres  vel 
fornødent  at  indskjærpes  i  Tider  som  disse,  der  ere  løbne  vild  i 
saa  re  megen  tomt  opblæsende  og  ufrugtbar  Viden,  saa  det  vistnok 
nu,  aldeles  som  paa  Socrates's  Tid,  kun  endnu  mere,  gjordes  Be- 
hov, at  Menneskene  udhungredes  en  lille  Smule  socratisk.  Det  er 
baade  til  at  lee  og  til  at  græde  over,  saavel  alle  disse  Forsikkringer 
om  at  have  forstå  aet  og  begrebet  det  Høieste,  som  ogsaa  den  Vir- 
tuositet, med  hvilken  Mange  in  ahstracio  vide  at  fremstille  det,  i 
en  vis  Forstand  ganske  rigtigt  —  det  er  baade  til  at  lee  og  til  at 
græde  over,  naar  man  saa  seer,  at  al  denne  Viden  og  Forstaaen 
slet  ingen  Magt  udøver  over  Menneskenes  Liv,  at  dette  ikke  i  fjer- 
neste Maade  udtrykker  hvad  de  have  forstaaet,  men  snarere  lige 
det  Modsatte.  Man  udbryder  uvilkaarligt  ved  Synet  af  dette  lige 
saa  sørgelige  som  latterlige  Misforhold:  men  hvor  i  al  Verden  er 
det  dog  muligt  at  de  kunne  have  forstaaet  det,  er  det  ogsaa  sandt 
at  de  have  forstaaet  det?  Her  svarer  hiin  gamle  Ironiker  og 
Ethiker:  o,  Kjere,  tro  aldrig  det;  de  have  ikke  forstaaet  det,  thi 
havde  de  i  Sandhed  forstaaet  det,  saa  udtrykte  deres  Liv  det  og- 
saa, saa  gjorde  de  hvad  de  havde  forstaaet. 


kategorisk  Imperativ]  egentlig  et  Udtryk  fra  Kants  Philosophi ;  Kant 
forstaar  derved  Morallovens  ubetingede  Bud.  Her  maa  Udtrykket  forstaas  i  Be> 
tydningen:  Befaling,  man  ikke  kan  undlade  at  opfylde. 

At  forstaae  og  forstaae  er  altsaa  to  Ting?  Ganske  vist;  og 
den  som  har  forstaaet  dette  —  dog  vel  at  mærke  ikke  i  Bet^'dning 
af  den  første  Art  Forstaaen,  han  er  eo  ipso  indviet  i  alle  Ironiens 
Hemmeligheder.  Det  er  egentligen  denne  Modsigelse,  der  beskjæf* 
tiger  Ironien.  At  opfatte  det  comisk,  at  et  Menneske  virkelig  er 
uvidende  om  Noget,  er  en  meget  lav  Art  Coraik,  og  under  Ironiens 
Værdighed.  Noget  dybere  Comisk  er  der  egentlig  ikke  i,  at  der 
har  levet  Mennesker,  som  antoge  at  Jorden  staaer  stille  —  naar 
de  ikke  vidste  bedre.  Det  vil  formodentlig  paa  en  lignende  Maade 
igjen  gaae  vor  Tid  i  Forhold  til  en  mere  physikalsk  vidende  Tid. 
Modsigelsen  er  mellem  to  forskjellige  Tider,  der  fattes  et  dybere 
Coincidentspunkt,  en  saadan  Modsigelse  er  ikke  væsentlig  og  altsaa 
heller  ei  væsentlig  comisk.  Nei,  men  at  et  Menneske  staaer  og 
siger  det  Rigtige  —  og  altsaa  har  forstaaet  det;  og  naar  han  saa 
skal  handle,  gjør  det  Urigtige  —  og  altsaa  viser,  at  han  ikke  har 
forstaaet  det:  ja  det  er  uendelig  comisk.  Det  er  uendelig  comisk, 
at  et  Menneske  rørt  indtil  Taarer,  saa  altsaa  ikke  blot  Sveden  men 
Taarerne  hagle  ned  af  ham,  kan  sidde  og  læse  eller  høre  Frem- 
stillingen af  Selvfornegtelse,  af  det  Ædle  i  at  oifre  sit  Liv  for 
Sandheden  —  og  saa  i  næste  Øieblik,  ein,  zwei,  drei,  vupti,  næsten 
endnu  med  Taarer  i  Øinene,  er  i  fuld  Gang  med,  i  sit  Ansigts 
Sveed,  efter  fattig  Leilighed,  at  hjælpe  Usandheden  til  at  seire. 
Det  er  uendelig  comisk,  at  en  Taler  med  Sandhed  i  Stemme  og 
Mimik,  dybt  grebet  og  dybt  gribende,  rystende  kan  fremstille  det 
Sande,  træde  alt  det  Onde,  alle  Helvedes-Magter  under  Øinene, 
med  en  Aplomb  i  Skikkelsen,  med  en  Freidighed  i  Blikket,  en 
Rigtighed  i  Pas*ene  som  er  beundringsværdig  >-  det  er  uendelig 
comisk,  at  han,  næsten  i  samme  Øieblik,  næsten  endnu  med 
»Adriennen  paa  c,  kan  feigt  og  frygtagtigt  løbe  af  Veien  for  den 
mindste  Ulempe.  Det  er  uendelig  comisk,  at  En  kan  forstaae  hele 
Sandheden,  om  hvor  ussel  og  smaalig  Verden  er  o.  s.  v.  —  at  han 
kan  forstaae  det,  og  saa  ikke  kan  kjende  Det  igjen,  han  har  for- 
staaet; thi  næsten  i  samme  Øieblik  gaaer  han  selv  hen  og  er  med 
i  den  samme  Smaalighed  og  Usselhed,  tager  Ære  af  den  og  æres 
af  den,  det  er,  anerkjender  den.  O,  naar  man  seer  En,  der  for- 
sikkrer  aldeles  at  have  forstaaet,  hvorledes   Christus    gik    omkring 


eo    ipso    med    det    Samme.  med     tAdriennen    paa«]    jvfr.    Holberg. 

Den  poliUske  Kandestøber   IV  Akt   2.  Scene    og    andre    Steder.      (Adrienne   er   en 
lang,  fortil  aaben  Siæbekjole.) 

i  en  ringe  Tjeners  Skikkelse,  fattig,  foragtet,  bespottet,  som  Skriften 
siger:  bespyttet  —  naar  jeg  da  seer  den  Samme  saa  omhyggeligt 
at  flye  hen,  hvor  der  verdsligt  er  godt  at  være,  indrette  sig  der 
paa  det  tryggeste,  naar  jeg  seer  ham  saa  ængstelig,  som  var  det 
Livet  om  at  gjøre,  at  undflye  ethvert  en  ugunstig  Vinds  Pust  fra 
Høire  eller  Venstre,  saa  lyksalig,  saa  høistlyksalig,  saa  kisteglad  —  ja, 
for  at  gjøre  det  complet,  saa  kisteglad,  at  han  endog  rørt  takker  Gud 
•derfor  —  ved  ubetinget  at  være  æret  og  anseet  af  Alle,  Alle:  da 
har  jeg  ofte  sagt  til  mig  selv  og  ved  mig  selv  »Socrates,  Socrates, 
Socrates,  skulde  det  være  muligt,  at  dette  Menneske  har  forstå  aet 
hvad  han  siger  sig  at  have  forstaaet?c.  Saaledes  har  jeg  sagt,  ja 
jeg  har  tillige  ønsket,  at  Socrates  havde  Ret.  Thi  det  er  mig  dog, 
som  var  Christendommen  for  streng,  jeg  kan  ei  heller  bringe  det 
i  Samklang  med  min  Erfaring,  at  gjøre  en  Saadan  til  en  Hykler. 
Nei,  Socrates,  Dig  kan  jeg  forstaae;  Du  gjør  ham  til  en  Spasmager, 
•en  Slags  lystig  Broder,  Du  gjør  ham  til  en  Prise  for  Latteren,  Du 
har  Intet  mod,  det  har  endog  Dit  Bifald,  at  jeg  serverer  og  an- 
retter ham  comisk  —  det  vil  da  sige,  naar  jeg  gjør  det  godt. 

Socrates,  Socrates,  Socrates!  Ja,  man  maa  nok  nævne  Dit 
Navn  tre  Gange,  det  var  ikke  for  meget  at  nævne  det  ti  Gange, 
•dersom  det  kunde  hjælpe  Noget.  Man  mener.  Verden  behøver  en 
Republik,  og  man  mener  at  behøve  en  ny  Samfunds-Orden,  og  en 
ny  Religion:  men  Ingen  tænker  paa,  at  en  Socrates  er  det  dog 
nok  denne,  just  ved  megen  Viden  forvirrede.  Verden  behøver.  Dog 
det  forstaaer  sig,  tænkte  Nogen  derpaa,  end  sige,  hvis  Mange 
tænkte  derpaa,  da  behøvedes  han  mindre.  Det  en  Vildfarelse  meest 
behøver,  er  altid  Det,  den  mindst  tænker  paa  —  naturligt,  thi 
ellers  var  det  jo  ikke  en  Vildfarelse. 

Altsaa  en  saadan  ironisk-ethisk  Correction  kunde  vor  Tid 
saare  godt  behøve,  er  maaskee  egentligen  det  Eneste,  den  har  Be- 
hov —  thi  det  er  aabenbart  Det  den  mindst  tænker  paa;  det 
gjordes  høiligt  fornødent,  at  vi,  istedetfor  at  gaae  videre  end  So- 
crates, blot  kom  tilbage  til  dette  Socratiske:  at  forstaae  og  forstaae 
er  to  Ting,  —  ikke  som  et  Resultat,  der  tilsidst  hjælper  Menne- 
skene i  den  dybeste  Elendighed,  da  det  just  hæver  Forskjellen 
mellem  at  forstaae  og  forstaae,  men  som  den  ethiske  Opfattelse  af 
Livets  Daglighed. 

Den  socratiske  Definition  hjælper  sig  da  saaledes.  Naar  En 
ikke  gjør  det  Rette,  saa  har   han   heller  ikke    forstaaet    det;    hans 


som  Skriften  siger]  Luc.  18,  32. 


204 

Forstaaen  er  en  Indbildning;  hans  Forsikkring  om  at  have  for- 
staaet  en  feil  Direction;  hans  gjentagne  Forsikkring  om  Fanden 
gale  ham  at  have  forstaaet,  en  uhyre,  uhyre  Fjernhed  ad  den 
størst  mulige  Omvei.  Men  saa  er  jo  Definitionen  rigtig.  Gjør  Ea 
det  Rigtige,  saa  synder  han  dog  vel  ikke;  og  gjør  han  ikke  det 
Rigtige,  saa  har  han'  heller  ikke  forstaaet  det;  havde  han  i  Sand- 
hed forstaaet  det,  vilde  det  snart  bevæge  ham  til  at  gjøre  det, 
snart  gjøre  ham  til  en  Klangfigur  for  hans  Forstaaen:  ergo  er 
^       Synd  Uvidenhed. 

Men  hvor  stikker  da  Misligheden?  Den  stikker  i,  hvad  det 
Socratiske,  men  kun  til  en  vis  Grad,  selv  er  opmærksomt  paa,  og 
afhjælper,  at  der  mangler  en  dialektisk  Bestemmelse  betræffende 
Overgangen  fra  det  at  have  forstaaet  Noget  til  det  at  gjøre  det. 
I  denne  Overgang  begynder  det  Christelige;  ved  saa  at  gaae  ad 
den  Vel,  kommer  det  til  at  vise  Synden  liggende  i  Villien,  til  Be- 
grebet  Trods;  og  for  saa  at  gjøre  Enden  rigtig  fast,  føies  Dogmet 
om  Arvesynden  til  —  ak  thi  Spekulationens  Hemmelighed  med 
det  at  begribe  er  just  Det  at  sye  uden  at  fæste  Ende  og  uden  at 
slaae  Knude  paa  Traaden,  og  derfor  kan  den,  vidunderligt,  blive 
ved  at  sye  og  sye,  3:  at  trække  Traaden  igjennem.  Christendom- 
men derimod  fæster  Ende  ved  Hjælp  af  Paradoxet. 

I  den  rene  Idealitet,  hvor  der  ikke  er  Tale  om  det  enkelte 
virkelige  Menneske,  der  er  Overgangen  nødvendig  (i  Systemet 
gaaer  jo  ogsaa  Alt  for  sig  med  Nødvendighed),  eller  der  er  slet 
ingen  Vanskelighed  forbunden  med  Overgangen  fra  det  at  forstaae 
til  det  at  gjøre.  Dette  er  Græciteten  (dog  ikke  det  Socratiske,  thi 
dertil  er  Socrates  for  meget  Ethiker).  Og  ganske  dette  Samme  er 
egentlig  hele  den  nyere  Philosophis  Hemmelighed;  thi  det  er 
dette:  cogito  ergo  suniy  at  tænke  er  at  være;  (christeligt  derimod 
hedder  det:  Dig  skeer,  som  Du  troer,  eller,  som  Du  troer,  saa  er 
Du,  at  troe  er  at  være).  Man  vil  saaledes  see,  at  d^n  nyere  Phi- 
losophi  hverken  er  mere  eller  mindre  end  Hedenskab.  Dette  er 
nu  endda  ikke  det  Værste;  at  være  i  Slægtskab  med  Socrates  ikke 
det  Ringeste.  Men  det  aldeles  Usocratiske  i  den  nyere  Philosophi 
er,  at  den  vil  bilde  sig  og  os  ind,  at  dette  er  Christendom. 

I  Virkelighedens  Verden  derimod,  hvor  der  er  Tale  om  det 
enkelte  Menneske,  der  er  denne  lille   bitte  Overgang    fra    at    have 


cogito  ergo  sum,  jeg  tænker,   allsan   er  jeg;   Descartes's  Grundsætning. 
Dig  skeer  som  Du  troer]  jvfr.  Matth.  9.  29. 

forstaaet  til  at  gjøre,  den  er  ikke  altid  cito  citissime^  ikke,  at  jeg,  i 
Mangel  af  at  tale  philosophisk,  skal  tale  tydsk,  geschwind  wie  der 
Wind.     Tværtimod,  her  beg^^nder  en  meget  vidtløftig  Historie. 

I  Aands-Livet  er  der  ingen  Stilstand  (egentlig  heller  ingen  Til- 
stand, Alt  er  Actualitet);  dersom  altsaa  et  Menneske  ikke  i  samme 
Secund,  som  han  har  erkjendt  det  Rette,  gjør  det  —  ja  saa  gaaer 
nu  for  det  første  Erkjendelsen  af  Kog.  Og  dernæst  saa  bliver 
Spørgsmaalet,  hvad  synes  Villien  om  det  Erkjendte.  Villien  er  et 
Dialektisk,  og  har  igjen  under  sig  hele  den  lavere  Natur  i  Menne- 
sket. Synes  denne  nu  ikke  om  det  Erkjendte,  saa  følger  deraf  vel 
ikke,  at  Villien  gaaer  hen  og  gjør  det  Modsatte  af  hvad  Erkjen- 
•delsen  forstod,  saa  stærke  Modsætninger  forekomme  vistnok  sjeld- 
nere;  men  saa  lader  Villien  nogen  Tid  gaae  hen,  det  bliver  et 
interim,  det  hedder:  vi  vil  dog  see  det  an  til  imorgen.  Under  alt 
Dette  bliver  Erkjendelsen  dunklere  og  dunklere,  og  det  Lavere 
seirer  mere  og  mere;  ak,  thi  det  Gode  maa  gjøres  strax,  strax  idet 
•det  er  erkjendt  (og  derfor  gaaer  det  i  den  rene  Idealitet  saa  let 
med  Overgangen  fra  at  tænke  til  at  være,  thi  der  er  Alt  strax), 
men  det  Lavere  har  sin  Styrke  i  at  trække  ud.  Saa  smaat  har 
Villien  ikke  noget  mod,  at  dette  skeer,  den  seer  næsten  igjennem 
Fingre  dermed.  Og  naar  saa  Erkjendelsen  er  blevet  behørig 
•dunkel,  saa  kan  Erkjendelsen  og  Villien  bedre  forstaae  hinanden; 
tilsidst  samtykke  de  ganske,  thi  nu  er  Erkjendelsen  gaaet  over  paa 
Villiens  Side,  og  erkjender,  at  det  er  ganske  rigtigt  som  den  vil 
det.  Og  saaledes  lever  maaskee  en  stor  Mængde  Mennesker;  de 
arbeide  saa  smaat  paa  at  fordunkle  deres  ethiske  og  ethisk-religi- 
€use  Erkjenden,  der  vil  føre  dem  ud  i  Afgjørelser  og  Conseqvent- 
ser,  som  det  Lavere  i  dem  ikke  elsker;  derimod  udvide  de  deres 
æsthetiske  og  metaphysiske  Erkjenden,  hvilket,  ethisk,  er  Ad- 
spredelse. 

Dog  med  alt  Dette  ere  vi  endnu  ikke  komne  videre  end  til 
det  Socratiske;  thi,  vilde  Socrates  sige,  skeer  dette,  saa  viser  det 
jo,  at  et  saadant  Menneske  dog  ikke  har  forstaaet  det  Rette.  Dette 
vil  sige,  til  at  udsige,  at  En  med  sit  Vidende  gjør  det  Urette,  med 
Viden  om  det  Rette  gjør  det  Urette,  har  Græciteten  ikke  Mod,  saa 
hjælper  den  og  siger:  naar  En  gjør  det  Urette,  har  han  ikke  for- 
staaet det  Rette. 

Ganske  rigtigt,  og  videre  kan  heller  intet  Menneske  komme; 
intet  Menneske  kan  ved  sig  selv  og  af  sig  selv   udsige,   hyad  Synd 


cito  citissime,  hurtigt,  meget  hurtigt. 

er,  just  fordi  han  er  i  Synden;  al  hans  Talen  om  Synden  er  i 
Grunden  Besmykkelse  for  Synden,  en  Undskyldning,  en  syndig 
Formildelse.  Derfor  begynder  Christendommen  ogsaa  paa  en 
anden  Maade,  med,  at  der  maa  en  Aabenbaring  fra  Gud  til,  for  at 
oplyse  Mennesket  om,  hvad  Synd  er,  at  Synden  dog  ikke  ligger  i, 
at  Mennesket  ikke  har  forstaaet  det  Rette,  men  i  at  han  ikke  viL 
forstaae  det,  og  i  at  han  ikke  vil  det. 

Allerede  med  Hensyn  til  den  Distinktion:  ikke  at  kunne  for> 
staae  og  ikke  at  ville  forstaae,  oplyser  Socrates  egentligen  Intets 
medens  han  derimod  er  Stormesteren  for  alle  Ironikere  i  at  ope- 
rere ved  Hjælp  af  den  Distinktion  mellem  at  forstaae  og  forstaae. 
Socrates  forklarer,  at  Den,  som  ikke  gjør  det  Rette,  heller  ikke 
har  forstaaet  det;  men  Christendommen  gaaer  lidt  længere  tilbage 
og  siger,  det  er  fordi  han  ikke  vil  forstaae  det,  og  dette  igjen, 
fordi  han  ikke  vil  det  Rette.  Og  dernæst  lærer  den,  at  et  Men- 
neske gjør  det  Urette  (den  egentlige  Trods),  uagtet  han  forstaaer 
det  Rette,  eller  lader  være  at  gjøre  det  Rette,  uagtet  han  forstaaer 
det;  kort,  den  christelige  Lære  om  Synden  er  lutter  Nærgaaenhed 
mod  Mennesket,  Beskyldning  paa  Beskyldning,  den  er  den  Paa* 
stand,  hvilken  det  Guddommelige  som  Aktor  tillader  sig  at  ned- 
lægge mod  Mennesket 

Men  kan  noget  Menneske  begribe  dette  Christelige?  Ingen- 
lunde, det  er  jo  ogsaa  det  Christelige,  altsaa  til  Forargelse.  Det 
maa  troes.  At  begribe  er  Menneskets  Omfang  i  Forhold  til  det 
Menneskelige;  men  at  troe  er  Menneskets  Forhold  til  det  Gud- 
dommelige. Hvorledes  forklarer  da  Christendommen  dette  Ube- 
gribelige? Ganske  conseqvent,  paa  en  ligesaa  ubegribelig  Maade» 
ved  Hjælp  af,  at  det  er  aabenba^et. 

Christelig  forstaaet  ligger  Synden  altsaa  i  Villien,  ikke  i  Er- 
kjendelsen;  og  denne  Villiens  Fordærvethed  gaaer  ud  over  den 
Enkeltes  Bevidsthed.  Dette  er  det  ganske  conseqvente;  thi  ellers 
maatte  jo  betræfTende  hver  Enkelt  det  Spørgsmaal  opkomme,  hvor- 
ledes Synden  begyndte. 

Her  er  da  igjen  Forargelsens  Kjendetegn.  Forargelsens  Mulig- 
hed ligger  i:  at  der  skal  en  Aabenbaring  fra  Gud  til  for  at  oplyse 
Mennesket  om,  hvad  Synd  er,  og  hvor  dybt  den  stikker.  Det 
naturlige  Menneske,  Hedningen,  tænker  som  saa:  »lad  gaae,  jeg 
indrømmer,  at  jeg  ikke  har  forstaaet  alle  Ting  i  Himlen  og  paa 
Jorden,  skal  der  en  Aabenbaring,  saa  lad  den  oplyse  os  om  det 
Himnielsfte;  men  at  der  skulde  en  Aabenbaring  til  for  at  oplyse 
hvad  Synd  er,  er  da  det  Urimeligste  af  Alt.  Jeg  udgiver  mig  ikke 
for  at  være  noget  fuldkomment  Menneske,  langt  fra,  men  det  veed 

jeg  dog,  og  jeg  er  jo  villig  til  at  indrømme  det,  hvor  langt  jeg  er 
fra  Fuldkommenhed:  skulde  jeg  saa  ikke  vide,  hvad  Synd  er?< 
Men  Christendommen  svarer:  nei,  det  er  hvad  Du  allermindst 
veed,  hvor  langt  Du  er  fra  Fuldkommenhed,  og  hvad  Synd  er. 
—  See,  i  den  Forstand  er  rigtignok,  christelig.  Synd  Uvidenhed,, 
den  er  Uvidenhed  om  hvad  Synd  er. 

Definitionen  paa  Synd,  som  blev  givet  i  forrige  Capitel,  maa 
derfor  endnu  saaledes  fuldstændiggiøres :  Synd  er,  efter  ved  en 
Aabenbaring  fra  Gud  at  være  oplyst  om  hvad  Synd  er,  for  Gud 
fortvivlet  ikke  at  ville  være  sig  selv,  eller  fortvivlet  at  ville  være 
sig  selv. 


Tredie  Capitel. 

At  Synden  ikke  er  en  Negation,  men  en  Position. 

At  dette  er  saaledes,  er  Noget,  den  orthodoxe  Dogmatik  og: 
Orthodoxien  overhovedet  bestandigt  har  kjæmpet  for,  og  som  pan- 
theistisk  afviist  enhver  Definition  af  Synden,  der  gjorde  denne  til 
noget  blot  Negativt,  Svaghed,  Sandselighed,  Endelighed,  Uvidenhed 
o.  desl.  Orthodoxien  har  meget  rigtigt  seet,  at  her  skal  Slaget 
staae,  eller  for  at  erindre  om  det  Foregaaende,  her  er  det  der 
skal  fæstes  Ende,  her  gjælder  det  om  at  holde  igjen;  Orthodoxien 
har  rigtigt  seet,  at  hele  Christendommen,  naar  Synden  bestemmes^ 
negativ,  er  holdningsløs.  Derfor  indskjærper  Orthodoxien,  at  der 
maa  en  Aabenbaring  fra  Gud  til  for  at  lære  det  faldne  Menneske,, 
hvad  Synd  er,  hvilken  Meddelelse  saa,  ganske  conseqvent,  maa 
troes,  da  den  er  et  Dogma.  Og  det  forstaaer  sig,  Paradoxet,  Troen^ 
Dogmet,  disse  tre  Bestemmelser  danne  en  Alliance  og  Overeens- 
siemmelse,  der  er  det  sikreste  Hold  og  Bolværk  mod  al  hedensk 
Viisdom. 

Saaledes  Orthodoxien.  Ved  en  besynderlig  Misforstaaelse  har 
saa  en  saakaldet  spekulativ  Dogmatik,  der  rigtignok  paa  en  be- 
tænkelig Maade  indlader  sig  med  Philosophien,  meent  at  kunne 
begribe  denne  Bestemmelse,  at  Synden  er  en  Position.  Men  er 
dette  sandt,  saa  er  Synden  en  Negation.  Hemmeligheden  i  al  Be- 
griben  er,  at  selve  dette  at  begribe  er  høiere  end  al  Position,  som 
den  sætter.  Begrebet  sætter  en  Position,  men  det  at  den  begribes, 
er  just,  at  den  negeres.  Selv  dog  til  en  vis  Grad  opmærksom 
herpaa,  har  saa  den  spekulative  Dogmatik  ikke  vidst  anden  Hjælp 

«nd,  hvad  der  rigtignok  kun  lidet  anstaaer  en  philosophisk  Viden- 
skab, at  henkaste  et  Detaschement  af  Forsikkringer  paa  det  Pankt, 
hvor  Bevægelsen  gjøres.  Man  forsikkrer  den  ene  Gang  høitideligere 
«nd  den  anden,  mere  og  mere  sværgende  og  bandende,  at  Synden 
«r  en  Position,  at  det  er  Pantheisme  og  Rationalisme,  og  Gud  veed 
Alt  det  det  er,  men  altsammen  Noget,  som  den  spekulative  Dog* 
matik  abrenuntierer  og  afskyer,  at  sige  at  Synden  blot  er  en  Nega- 
tion —  og  saa  gaaer  man  over  til  at  begribe  det,  at  Synden  er  ea 
Position.  Det  vil  sige,  den  er  dog  kun  til  en  vis  Grad  Position, 
ikke  mere  end  at  man  dog  nok  kan  begribe  det. 

Og  den  samme  Spekulationens  Tvetungethed  viser  sig  da  ogsaa 
paa  et  andet  Punkt,  dog  betræffende  det  Samme.  Bestemmelsen 
Synd,  eller  hvorledes  Synden  bestemmes,  er  afgjørende  for  Bestem- 
melsen :  Anger.  Da  det  nu  er  saa  spekulativt  dette  med  Negationens 
Negation,  saa  er  der  ikke  Andet  for,  saa  maa  Angeren  være  Nega- 
tionens Negation  —  og  saa  bliver  jo  Synden  Negationen.  —  Det 
var  forøvrigt  vistnok  at  ønske,  at  engang  en  ædruelig  Tænker  vilde 
oplyse,  hvorvidt  dette  reent  Logiske,  der  erindrer  om  Logikens 
første  Forhold  til  det  Gramaticalske  (to  Negtelser  bekræfte)  og  om 
•det  Mathematiske,  hvorvidt  dette  Logiske  har  sin  Gyldighed  i  Vir- 
kelighedens Verden,  i  Qvaliteternes  Verden;  om  overhovedet  ikke 
Qvaliteternes  Dialektik  er  en  anden;  om  »Overgangen«  ikke  her 
spiller  en  anden  Rolle.  Sub  specie  æterni,  æterno  modo  o.  s.  v.  er 
jo  det  Spatierende  slet  ikke  til,  derfor  er  Alt,  og  der  er  slet  ingen 
Overgang.  At  sætte  i  dette  abstrakte  Medium  er  derfor  eo  ipso 
det  Samme  som  at  ophæve.  Men  at  betragte  Virkeligheden  paa 
samme  Maade  er  dog  noget  nær  Afsindighed.  Man  kan  ogsaa 
ganske  m  abstracto  sige:  paa  Imperfectum  følger  Perfectam.  Men 
dersom  i  Virkelighedens  Verden  en  Mand  deraf  vilde  slutte,  at  det 
fulgte  af  sig  selv  og  fulgte  strax,  at  et  Værk,  han  ikke  fuldendte 
(imperfectum)  blev  fuldendt:  saa  var  han  dog  vel  gal.  Men  saa- 
ledes  ogsaa  med  Syndens  saakaldte  Position,  naar  det  Medium, 
hvori  den  poneres,  er  den  rene  Tænkning;  det  Medium  er  meget 
for  flygtigt  til  at  det  kan  blive  Alvor  med  Positionen. 

Dog  alt  Sligt  beskjæftiger  mig  ikke  her.  Jeg  holder  bestandigt 
blot  fast  ved  det  Christelige,  at  Synden  er  en  Position  —  dog  ikke 
som    kunde    det    begribes,    men    som   et  Paradox,  der  maa   troes. 


abrenuntierer  afsværger.  Sub  tpecie  æterni,   æterno   modo  (to    Udtryk 

for   det   Samme)   fra    Evighedens    Synspunkt.     Se  1.  Bind   S.  23.  Imperfectum 

ordret :  uflildendt  (Tid),  Perfeclum :  fuldendt  (Tid)  (3 :  de  Tidsformer  af  Verbet,  der 
betegner  henholdsvis  den  ufuldendte  og  den  fuldendte  Handling). 

Dette  er  i  mine  Tanker  det  Rigtige.  Naar  man  blot  kan  faae  alle 
Forsøgene  med  at  begribe  gjorte  aabenbare  som  selvmodsigende, 
-saa  faaer  Sagen  sin  rette  Stilling,  det  bliver  saa  klart,  at  det  maa 
overlades  til  Troen,  om  En  vil  troe  eller  ikke.  —  Jeg  kan  godt 
begribe  (og  dette  er  da  ingenlunde  for  guddommeligt  til  at  begribes), 
■at  En  som  nu  endelig  maa  begribe,  og  kun  kan  synes  om  bvad 
der  udgiver  sig  for  at  begribe,  finder  Dette  meget  fattigt.  Men 
dersom  hele  Christendommen  hænger  i  dette,  at  den  skal  troes, 
og  ikke  begribes,  at  den  enten  skal  troes  eller  man  skal  for- 
arges paa  den:  er  det  saa  saa  fortjenstligt  med  at  ville  begribe? 
Er  det  fortjenstligt,  eller  er  det  ikke  snarere  enten  Uforskammen- 
hed  eller  Tankeløshed  at  ville  begribe  Det,  der  ikke  vil  begribes? 
Naar  en  Konge  faaer  den  Idee  at  ville  være  ganske  incognito, 
aldeles  behandles  som  en  simpel  Mand,  er  det  saa  ogsaa,  fordi 
det  synes  Menneskene  i  Almindelighed  mere  Udmærkelse  at  vise 
ham  kongelig  Hylding,  er  det  saa  ogsaa  det  Rigtige  at  gjøre  det? 
Eller  er  det  ikke  netop  at  hævde  sig  selv  og  sin  Tankegang  lige 
over  for  Kongens  Villie,  at  gjøre  som  man  selv  vil,  istedetfor  at 
bøie  sig?.  Eller  mon  det  vilde  behage  Kongen,  jo  mere  opfind- 
somt et  saadant  Menneske  kunde  være  i  at  vise  ham  undersaatlig 
Ærbødighed,  naar  Kongen  ikke  vil  behandles  saaledes,  det  er,  jo 
mere  opfmdsomt  et  saadant  Menneske  kunde  være  i  at  gjøre  Kon- 
gens Villie  imod?  —  Lad  saa  Andre  beundre  og  prise  Den,  der 
giver  sig  ud  for  at  kunne  begribe  det  Christelige:  jeg  anseer  det  for 
•en  ligefrem  ethisk  Opgave,  der  kræver  maaskee  ikke  saa  lidt  Selvfor- 
negtelse,  i  saa  speculative  Tider,  naar  alle  »de  Andre«  have  travlt 
med  at  begribe,  da  at  tilstaae,  at  man  hverken  kan  eller  skal  be- 
gribe det.  Dog  just  dette  er  vistnok  hvad  Tiden,  hvad  Christen- 
heden behøver:  lidt  socratisk  Uvidenhed  i  Forhold  til  det  Christe- 
lige; men  vel  at  mærke  lidt  »socratisk«  Uyidenhed.  Lad  os  aldrig 
glemme  —  dog  hvor  mange  ere  vel  De,  som  nogensinde  ret  have 
vidst  det,  eller  tænkt  det  —  lad  os  aldrig  glemme,  at  Socrates*s 
Uvidenhed  var  en  Art  Gudsfrygt  og  Gudsdyrkelse,  at  hans  Uviden- 
hed var  paa  Græsk  det  Jødiske:  at  Gudsfrygt  er  Viisdoms  Begyn- 
delse. Lad  os  aldrig  glemme,  at  just  af  Ærbødighed  for  Gud- 
dommen var  han  uvidende,  at  han,  forsaavidt  en  Hedning  kunde 
det,  som  Dommer  holdt  Vagt  ved  Grændseskjellet  mellem  Gud  — 
og  Menneske,  vogtende   paa,  at  Qvalitets-Forskjellighedens  Dyb  be- 


Gudsfrygt    er    Viisdoms    Begyndelse]    Ps.  111,  10   og  andre  Steder  1 
<let  GI.  Testamente. 

XI.  14 

fæstedes  dem  imellem,  mellem  Gud  og  Menneske,  at  Gud  —  og 
Menneske  ikke  saadan  philosophice,  poetice  o.  s.  v.  løb  i  Eet.  See» 
derfor  var  Socrates  den  Uvidende,  og  derfor  kjendte  Guddommen 
ham  at  være  den  meest  Vidende.  —  Men  Christendommen  lærer,, 
at  alt  det  Christelige  kun  er  til  for  Troen;  derfor  vil  det  netop 
være  en  socratisk,  gudfrygtig  Uvidenhed,  der  ved  Uvidenhed  vær- 
ger Troen  mod  Speculationen,  vogtende  paa,  at  Qvalitets-Forskjel- 
lighedens  Dyb  mellem  Gud  —  og  Menneske  maa  være  befæstet 
som  den  er  det  i  Paradoxet  og  Troen,  at  Gud  og  Menneske  ikke 
endnu  forfærdeligere  end  nogensinde  i  Hedenskabet,  saadan  philo- 
sophice,  poetice  o.  s.  v.  løbe  sammen  i  Eet  —  i  Systemet. 

Kun  fra  een  Side  kan  der  da  her  være  Tale  om  at  belyse,, 
at  Synden  er  en  Position.  I  det  foregaaende  Afsnit  er  i  Fremstil- 
lingen af  Fortvivlelse  bestandigt  eflerviist  en  Stigen.  Udtr>'kket 
for  denne  Stigen  var  deels  Potentsation  af  Bevidstheden  om  Selvet, 
deels  Potentsation  fra  Liden  til  bevidst  Handling.  Begge  Udtryk 
ere  igjen  i  Forening  Udtrykket  for,  at  Fortvivlelsen  ikke  kommer 
udvortes  fra,  men  indvortes  fra.  Og  i  samme  Grad  er  den  ja 
ogsaa  mere  og  mere  ponerende.  Men  ifølge  den  opstillede  Defini- 
tion paa  Synd,  hører  til  Synd  det  ved  Forestillingen  om  Gud 
uendelig  potentserede  Selv,  og  saaledes  igjen  den  størst  mulige 
Bevidsthed  om  Synden  som  en  Gjerning.  —  Dette  er  Udtrykket 
for,  at  Synden  er  en  Position,  det  at  den  er  for  Gud  er  just  det 
Positive  i  den. 

Forøvrigt  har  den  Bestemmelse,  at  Synden  er  en  Position,, 
ogsaa  i  en  ganske  anden  Forstand  Forargelsens  Mulighed,  det  Pa- 
radoxe  i  sig.  Det  Paradoxe  er  nemlig  Conseqventsen  i  Forhold 
til  Læren  om  Forsoningen.  Først  gaaer  Christendommen  hen  og 
sætter  Synden  saaledes  fast  som  Position,  at  den  menneskelige 
Forstand  aldrig  kan  begribe  det;  og  saa  er  det  den  samme  chri* 
stelige  Lære,  der  igjen  paatager  sig  at  skaffe  denne  Position  saa- 
ledes bort,  som  den  menneskelige  Forstand  aldrig  kan  begribe  det. 
Spekulationen,  der  snakker  sig  fra  Paradoxerne,  slaaer  lidt  af  paa 
begge  Steder,  saa  gaaer  det  lettere:  den  gjør  ikke  Synden  slet  saa 
positiv  —  og  desuagtet  kan  den  dog  ikke  faae  det  i  sit  Hoved,  at 
Synden  ganske  skulde  være  glemt.  Men  Christendommen,  der  er 
første  Opfinder  af  Paradoxerne,    er    ogsaa    her    saa    paradox    som 


derfor  kjendte  Guddommen  ham  at  være  den  mest  Vidende) 
Sokrates  skal  af  det  Delphiske  Orakel  være  blevet  erklæret  for  det  viseste 
Menneske. 

mulig;  den  ligesom  arbeider  sig  selv  imod,  idet  den  sætter  Synden 
saa  fast  som  Position,  at  det  nu  da  synes  at  blive  en  fuldkommen 
Umulighed  med  at  faae  den  bort  igjen  —  og  saa  er  det  netop 
Christendommen,  der,  ved  Forsoningen,  igjen  vil  skaffe  Synden 
bort  saa  ganske,  at  den  er  som  druknet  i  Havet. 


Tillæg  til  A. 

Men  bliver  saa  ikke  i  en  vis  Forstand  Synd  en  stor 

Sjeldenhed?  (Moralen). 

Der  blev  i  det  første  Afsnit  mindet  om,  at  jo  intensivere  For- 
t  vi  vielsen  bliver,  desto  sjeldnere  er  den  i  Verden.  Men  nu  er  jo 
Synden  den  endnu  engang  qvalitativt  potentserede  Fortvivlelse,  saa 
maa  denne  vel  være  ganske  sjelden?  Forunderlige  Vanskelighed  r 
Christendommen  underlægger  Alt  under  Synd;  vi  have  stræbt  at 
fremstille  det  Christelige  saa  strengt  som  muligt:  og  saa  frem- 
kommer dette  besynderlige  Resultat,  dette  besynderlige  Resultat,  at 
Synd  jo  saa  slet  ikke  findes  i  Hedenskabet,  men  kun  i  Jødedoms 
og  Christendom,  og  der  igjen  vel  meget  sjeldent. 

Dog  er  det,  men  kun  i  een  Forstand,  ganske  rigtigt  saaledes. 
»Efter  ved  en  Aabenbaring  fra  Gud  at  være  oplyst  om  hvad  Synd 
er,  for  Gud  fortvivlet  ikke  at  ville  være  sig  selv,  eller  fortvivlet  at 
ville  være  sig  selve,  er  at  synde  —  og  ganske  vist,  det  er  sjeldent^ 
at  et  Menneske  er  saa  udviklet,  sig  selv  saa  gjennemsigtigt,  at. 
dette  kan  passe  paa  ham.  Men  hvad  følger  saa  deraf?  Ja,  det 
maa  man  vel  agte  paa,  thi  her  er  en  egen  dialektisk  Vending.  Det 
fulgte  jo  ikke  af,  at  et  Menneske  ikke  i  intensivere  Forstand  er 
fortvivlet,  deraf  fulgte  jo  ikke,  at  han  ikke  var  fortvivlet.  Tvært- 
imod; der  blev  just  viist,  at  de  fleste,  langt,  langt  de  fleste  Menne- 
sker ere  fortvivlede,  men  i  en  lavere  Grad  af  Fortvivlelse.  Det  er 
jo  heller  ikke  nogen  Fortjeneste  at  være  fortvivlet  i  en  høiere 
Grad.  Æsthetisk  er  det  et  Fortrin,  thi  æsthetisk  sees  der  blot  paa 
Kraft;  men,  ethisk,  er  den  intensivere  Fortvivlelse  længere  fra 
Frelsen  end  den  lavere. 

Og  saaledes  er  det  ogsaa  med  Synden.  De  fleste  Menneskers- 
Liv  er,  indifferent-dialektisk  bestemmet,  saa  langt  fra  det  Gode 
(Troen),  at  det  næsten  er  for  aandløst  til  at  kaldes  Synd,  ja  næsten 
for  aandløst  til  at  kaldes  Fortvivlelse. 

14* 

At  være  i  strengeste  Forstand  en  Synder  er  nu  vistnok  saare 
langt  fra  at  være  noget  Fortjenstligt.  Men  paa  den  anden  Side, 
hvor  i  al  Verden  skal  der  kunne  findes  en  væsentlig  Syndsbevidst- 
lied  (og  see,  den  vil  Christendommen  nok  have)  i  et  Liv,  der  er 
sunket  saaledes  i  Trivialitet,  pjattet  Efterabeise  af  tde  Andre«,  at 
man  næsten  ikke  kan  kalde  det,  at  det  er  for  aandløst  til  at  kaldes 
Synd,  kun  værd  som  Skriften  siger  >at  udspyttes.« 

Dog  hermed  er  Sagen  ikke  færdig,  thi  Syndens  Dialektik  fanger 
saa  blot  paa  en  anden  Maade.  Hvorledes  gaaer  det  nemlig  til,  at 
et  Menneskes  Liv  bliver  saa  aandløst,  at  det  er,  som  kunde  Chri- 
stendommen  slet  ikke  anbringes  i  Forhold  dertil,  ligesom  naar  en 
Donkraft  (og  som  en  Donkraft  saaledes  er  Christendommens  Op- 
løftelse)  ikke  kan  anbringes,  fordi  der  ingen  Grund  er,  men  kun 
Mose  og  Hengesæk?  Er  det  Noget,  som  hænder  et  Menneske? 
Nei,  det  er  Menneskets  egen  Skyld.  Aandløshed  fødes  intet  Men- 
neske med;  og  hvor  Mange  der  end  i  Døden  bringe  dette  med  sig 
som  det  eneste  Udbytte  af  Livet  —  det  er  ikke  Livets  Skyld. 

Men  siges  maa  det,  og  saa  uforbeholdent  som  muligt,  at  den 
saakaldte  Christenhed  (i  hvilken  saadan  Alle  millionviis  ere  saadan 
uden  videre  Christne,  saa  der  er  lige  saa  mange,  netop  lige  saa 
tnange  Christne  som  der  er  Mennesker)  ikke  blot  er  en  elendig 
Udgave  af  det  Christelige,  fuld  af  meningsforstyrrende  Trykfeil  og 
tankeløse  Udeladelser  og  Tilsætninger,  men  at  den  er  en  Misbrug 
af  det,  den  at  have  taget  Christendommen  forfængelig.  Der  fødes 
t  et  lille  Land  vel  neppe  tre  Digtere  i  hver  Generation,  men  Præ- 
ster er  der  nok  af,  mange  flere  end  der  kan  befordres.  Man  taler 
i  Forhold  til  en  Digter  om  at  have  Kald;  til  at  blive  Præst  er 
det  i  Mængden  af  Menneskers  (altsaa  af  Christnes)  Forestilling  nok 
at  have  Examen.  Og  dog,  dog  er  en  sand  Præst  noget  endnu 
Sjeldnere  end  en  sand  Digter,  og  dog  er  det  Ord  >Kald«  oprinde- 
ligen  tilhørende  det  Gudelige.  Men  i  Forhold  til  det  at  være 
Digter  har  man  dog  i  Christenheden  endnu  bevaret  en  Forestilling 
om,  at  det  er  Noget,  og  at  der  er  Noget  i,  at  det  er  et  Kald.  Det 
at  være  Præst  derimod  er  i  Mængden  af  Menneskers  (altsaa  af 
Christnes)  Øine  forladt  af  enhver  opløftende  Forestilling,  uden  det 
mindste  Mysterieuse  in  paris  naturalibus  en  Levevei.  >Kald«  be- 
tyder et  Embede;  der  tales  om  at  faae  et  Kald;   men   om  at  have 


som  Skriften  siger]  jvfr.  Joh.  Aab.  3,  16:  derfor,   eAerdi   du   er  lunken, 
•og  hverken  kold  eller  varm,  vil  jeg  udspye  dig  af  min  Mund.  in  puris  na/ii> 

ralibus  egtl.  i  den  rene  Naturtilstand    a:    uden   nogen   Paaklædning:    her    snarest: 
uden  Omsvøb. 

et  Kald  —  ja  det  tales  der  ogsaa  om,  om  at  En  har  et  Kald  at 
give  bort. 

Ak,  og  dette  Ords  Skjebne  i  Christenheden  er  som  et  Motto 
paa  hele  det  Christeliges.  Ulykken  er  ikke,  at  det  Christelige  ikke 
siges  (saaledes  er  Ulykken  jo  heller  ikke,  at  der  ikke  er  Præster 
nok);  men  det  siges  saaledes,  at  der  af  Mængden  af  Mennesker 
tilsidst  slet  Intet  tænkes  derved  (ligesom  der  ved  det  at  være  Præst 
af  denne  Mængde  slet  intet  Andet  tænkes  end  ved  det  aldeles 
Søgne  at  være  Kjøbmand,  Prokurator,  Bogbinder,  Veterinair  o.  s.  v.),. 
saa  det  Høieste  og  Helligste  slet  intet  Indtryk  gjør,  men  lyder  og 
høres  som  Noget,  der  nu  saadan  engang,  Gud  veed  hvorfor,  er 
blevet  Skik  og  Brug,  som  saa  meget  Andet.  Hvad  Under  saa,  at 
man  —  i  Mangel  af  at  finde  sin  egen  Adfærd  uforsvarlig  —  finder 
det  fornødent  at  forsvare  Christendommen.  — 

En  Præst  burde  jo  dog  vel  være  en  Troende.  Og  en  Troende T 
En  Troende  er  dog  vel  en  Forelsket;  ja,  den  af  alle  Forelskede 
meest  Forelskede,  han  er  dog  egentlig,  i  Henseende  til  Begeistring, 
kun  som  en  Yngling  i  Sammenligning  med  en  Troende.  Tænk  nvt 
en  Forelsket.  Ikke  sandt,  han  vilde  da  være  istand  til  Dag  ud  og. 
Dag  ind,  saa  lang  Dagen  var,  og  Natten  med,  at  tale  om  sin  For- 
elskelse. Men  troer  Du  det  kunde  falde  ham  ind,  troer  Du  det 
vilde  være  ham  muligt,  troer  Du  ikke,  det  vilde  være  ham  son> 
en  Afskyelighed  at  tale  saaledes,  at  han  af  tre  Grunde  stræbte  at 
bevise,  at  der  dog  var  Noget  i  at  være  forelsket  —  omtrent  som 
naar  Præsten  af  tre  Grunde  beviser,  at  det  at  bede  er  gavnligt, 
saa  altsaa  det  at  bede  er  sunket  saa  dybt  i  Prisen,  at  der  maa 
tre  Grunde  til  for  at  hjælpe  det  en  lille  Smule  til  Anseelse.  Eller 
som  naar  Præsten,  og  dette  er  da  det  Samme,  kun  endnu  latter- 
ligere, af  tre  Grunde  beviser,  at  det  at  bede  er  en  Salighed,  sons 
overgaaer  al  Forstand.  O,  uskateerlige  Anticlimax,  at  Noget  over- 
gaacr  al  Forstand,  bevises  af  tre  —  Grunde,  der,  hvis  de  ellers 
due  Noget,  dog  vel  ikke  overgaae  al  Forstand,  og  lige  tværtimod 
maae  gjøre  Forstanden  det  indlysende,  at  denne  Salighed  ingen- 
lunde overgaaer  al  Forstand;  thi  »Grundet  ligge  jo  dog  vel  inden- 
for Forstandens  Omfang.  Nei,  for  hvad  der  overgaaer  al  Forstand 
—  og  for  Den,  der  troer  paa  det,  betyde  tre  Grunde  ikke  mere 
end  tre  Flasker,  eller  tre  Hjorte!  —  Og  nu  videre,  troer  Du  det 
vilde  falde  en  Forelsket  ind  at  føre  et  Forsvar  for  sin  Forelskelse, 
det  er,  at  indrømme,  at  den  ikke  var  ham  det  Absolute,  ubetinget 
det  Absolute,  men  at  han  tænkte  den  saadan  sammen  med  Ind- 
vendingerne mod  den,  og  deraf  fremgik  Forsvaret,  det  er,  troer 
Du,  han  kunde  eller  vilde   indrømme,    at  han    ikke    var    forelsket^ 

angive  sig  selv,  at  han  ikke  var  forelsket?  Og  dersom  man  vilde 
foreslaae  en  Forelsket  at  tale  saaledes,  troer  Du  ikke,  han  vilde 
ansee  En  for  gal;  og  dersom  han,  foruden  at  være  forelsket,  tillige 
var  lidt  af  en  Iagttager,  troer  Du  ikke,  han  vilde  fatte  en  Mistanke 
om,  at  Den,  der  gjorde  ham  dette  Forslag,  aldrig  havde  vidst, 
hvad  Forelskelse  er,  eller  vilde  have  ham  til  at  forraade  og  for- 
negte  sin  Forelskelse  —  ved  at  forsvare  den.  —  Er  dette  dog  ikke 
indlysende,  at  Den,  der  virkelig  er  forelsket,  ham  kan  det  aldrig 
falde  ind  at  ville  bevise  af  tre  Grunde,  eller  forsvare;  thi  han  er 
Det,  som  er  mere  end  alle  Grunde  og  ethvert  Forsvar:  han  er 
forelsket.  Og  Den,  som  gjør  det,  han  er  ikke  forelsket;  han  ud- 
giver sig  blot  for  at  være  det,  og  uheldigviis  —  eller  heldigviis  — 
saa  dumt,  at  han  blot  angiver  sig  selv,  ikke  at  være  det. 

Men  just  saaledes  tales  der  om  Christendommen  —  af  troende 
Præster,  enten  »forsvarere  man  Christendommen,  eller  man  sætter 
den  over  i  »Grundene«,  forsaavidt  man  da  ikke  tillige  fusker  i 
speculativt  at  »begribec  den;  det  kaldes  at  prædike,  og  man  anseer 
det  i  Christenheden  allerede  for  store  Ting,  at  der  prædikes  saaledes, 
og  at  saa  Nogen  hører  det.  Og  just  derfor  er  Christenheden 
(dette  er  Beviset  derfor)  saa  langt  fra  at  være  hvad  den  kalder 
sig,  at  de  fleste  Menneskers  Liv,  christelig  forstaaet,  endog  er  for 
aandløst  til  i  streng  christelig  Forstand  at  kaldes  Synd. 


B. 


Syndens  Fortsættelse. 


Enhver  Tilstand  i  Synd  er  ny  Synd;  eller  som  del  nøiagtigere 
tnaatte  udtrykkes  og  vil  blive  udtrykt  i  det  Følgende,  Tilstanden  i 
Synd  er  den  nye  Synd,  er  Synden.  Dette  synes  maaskee  Synderen 
'en  Overdrivelse;  han  erkjender  i  det  Høieste  enhver  aktuel  ny 
Synd  for  en  ny  Synd.  Men  Evigheden,  som  fører  hans  Conto, 
maa  opføre  Tilstanden  i  Synd  som  ny  Synd.  Den  har  kun  to 
Rubrikker,  og  »Alt  hvad  der  ikke  er  af  Tro  er  Syndt;  enhver 
uangret  Synd  er  en  ny  Synd,  og  ethvert  Øieblik  den  er  uangret, 
«r  ny  Synd.  Men  hvor  sjeldent  et  Menneske,  som  har  Continueer- 
lighed  i  Forhold  til  sin  Bevidsthed  om  sig  selv!  Som  oftest  ere 
Menneskene  sig  blot  momentviis  bevidste,  bevidste  i  de  større  Af- 
gørelser, men  det  Daglige  anslaaes  slet  ikke;  de  ere  saadan  Aand 
saadan  een  Gang  om  Ugen  en  Tiraestid  —  det  forstaaer  sig,  det 
«r  rigtignok  en  temmelig  bestialsk  Maade,  at  være  Aand  paa.  Dog 
Evigheden  er  den  væsentlige  Continueerlighed,  fordrer  denne  af 
Mennesket,  eller  at  han  skal  være  sig  bevidst  som  Aand  og  have 
Troen.  Synderen  derimod  er  saaledes  i  Syndens  Magt,  at  han 
ingen  Forestilling  har  om  dens  totale  Bestemmelse,  at  han  er  paa 
Fortabelsens  Afvei.  Han  anslaaer  blot  hver  enkelt  ny  Synd,  ved 
hvilken  han  ligesom  faaer  ny  Fart  frem  ad  Fortabelsens  Vei,  ret 
som    gik    han    ikke    i    det    foregaaende  Øieblik  med   alle  de  fore- 


•Alt  hvad  der  ikke  er  af  Tro  osv.]  Paul.  Rom.  14,  23. 

gaaende  Synders  Hastighed  ad  den  Vei.  Saa  naturlig  er  Synden 
blevet  ham,  eller  Synden  er  blevet  ham  den  anden  Natur,  at  han 
finder  det  Daglige  ganske  i  sin  Orden,  og  kun  selv  standser  et 
Øieblik,  hver  Gang  han  ved  ny  Synd  saa  at  sige  faaer  ny  Fart. 
Han  er  i  Fortabelsen  blind  for,  at  hans  Liv,  istedetfor  at  have 
det  Eviges  væsentlige  Continueerlighed,  ved  i  Troen  at  være  for 
Gud,  har  Syndens  Continueerlighed. 

Dog,  »Syndens  Continueerlighed«,  er  Synden  ikke  just  det 
Ikke-Continueerlige?  See,  her  kommer  det  igjen,  dette  om,  at 
Synden  blot  er  en  Negation,  der  aldrig  kan  vindes  Hævd  paa* 
som  der  ikke  kan  vindes  Hævd  paa  stjaalet  Gods,  en  Negation,  et 
afmægtigt  Forsøg  paa  at  constituere  sig,  men  som  dog.  Ildende  al 
Afmagtens  Qval  i  fortvivlet  Trods,  ikke  formaaer  det.  Ja,  saaledes 
er  det  spekulativt;  men  christeligt  er  Synden  (dette  maa  troes,  da 
det  jo  er  det  Paradoxe,  som  intet  Menneske  kan  begribe)  en  Posi- 
tion, der  af  sig  udvikler  en  mere  og  mere  ponerende  Continuer- 
lighed. 

Og  Loven  for  denne  Continueerligheds  Voxen  er  ogsaa  en 
anden  end  den  for  en  Gjelds,  eller  en  Negations.  Thi  en  Gjeld 
voxer  ikke,  fordi  den  ikke  bliver  betalt,  den  voxer  for  hver  Gang. 
den  forøges.  Men  Synden  voxer  med  hvert  Øieblik,  man  ikke 
kommer  ud  af  den.  Det  er  saa  langt  som  muligt  fra,  at  Synderen 
har  Ret  i,  kun  at  ansee  hver  ny  Synd  for  en  Forøgelse  af  Synden, 
at,  christelig  forstaaet,  egentlig  Tilstanden  i  Synden  er  større  Synd,, 
er  den  nye  Synd.  Selv  et  Ordsprog  siger,  at  synde  er  menneske- 
ligt, men  at  blive  i  Synden  er  diævclsk;  men  christelig  maa  dette 
Ordsprog  rigtignok  forstaaes  noget  anderledes.  Den  blot  desul- 
toriske  Betragtning,  der  kun  seer  paa  den  nye  Synd  og  over- 
springer det  Mellemliggende,  det  Mellemliggende  mellem  de  enkelte 
Synder,  er  en  ligesaa  overfladisk  Betragtning,  som  hvis  En  vilde 
antage,  at  et  Jernbanetog  kun  bevægede  sig  hver  Gang  Locomotivet 
snøftede.  Nei,  denne  Snøften,  og  det  Fremstød,  som  derpaa  følger,, 
er  egentligen  ikke  Det,  der  skal  sees  paa,  men  den  jævne  Fart, 
med  hvilken  Locomotivet  gaaer,  og  som  frembringer  hiin  Snøften. 
Og  saaledes  er  det  med  Synden.  Tilstanden  i  Synden  er  i  dybeste 
Forstand  Synden,  de  enkelte  Synder  ikke  Syndens  Fortsættelse,, 
men  Udtrykket  for  Syndens  Fortsættelse;  i  den  enkelte  nye  Synd 
bliver  Syndens  Fart  blot  sandselig  mere  til  at  bemærke. 

Tilstanden  i  Synden  er  den  værre  Synd  end  de  enkelte 
Synder,  er  Synden.  Og  saaledes  forstaaet  gjælder  det,  at  Til- 
standen i  Synden  er  Syndens  Fortsættelse,  er  ny  Synd.  I  Al- 
mindelighed   forstaaer    man    det    anderledes,    man    forstaaer    det 

oin,  at  den  ene  Synd  føder  ny  Synd  af  sig.  Men  det  haf 
en  langt  dybere  Grund,  den,  at  Tilstanden  i  Synden  er  ny 
Synd.  Det  er  psychologisk  mesterligt,  hvad  Shakspeare  lader 
Macbeth  sige  (3dic  Akt,  2den  Scene):  Sundentsprossne  Werke  er- 
langen  nur  durch  Sunde  Kraft  und  Stårke.  Det  vil  sige,  Synden 
er  indenfor  sig  selv  en  Conseqvents,  og  i  denne  det  Ondes  Conse- 
qvents  i  sig  har  den  ogsaa  en  vis  Kraft.  Men  til  en  saadan  Be- 
tragtning kommer  man  aldrig,  naar  man  blot  seer  paa  de  enkelte 
Synder. 

De  fleste  Mennesker  leve  vistnok  med  altfor  liden  Bevidsthed 
om  dem  selv,  til  at  have  en  Forestilling  om  hvad  Conseqvents  er; 
det  vil  sige,  de  existere  ikke  qua  Aand.  Deres  Liv  bestaaer,  enten 
i  en  vis  barnlig,  elskelig  Naivitet  eller  i  Pjattethed,  af  saadan  Noget 
Handling,  Noget  Tildragelse,  Dit  og  Dat;  nu  gjøre  de  noget  Godt, 
og  saa  igjen  noget  Galt,  og  saa  begynde  de  atter  forfra ;  nu  ere  de 
fortvivlede  en  Eftermiddag,  maaskee  tre  Uger,  men  saa  ere  de 
Friskfyr  igjen,  og  saa  igjen  en  Dags  Tid  fortvivlede.  De  lege  saa 
at  sige  med  i  Livet,  men  de  opleve  aldrig  det  at  sætte  Alt  ind  paa 
Eet,  komme  aldrig  til  Forestillingen  om  en  uendelig  Conseqvents  i 
sig.  Derfor  er  der  mellem  dem  bestandigt  kun  Tale  om  det  En- 
kelte, enkelte  gode  Gjerninger,  enkelte  Synder. 

Enhver  Existents,  der  er  under  Bestemmelsen  Aand,  selv  om 
den  og  kun  er  paa  eget  An*  og  Tilsvar,  har  væsentlig  Conseqvents 
i  sig  og  Conseqvents  i  et  Høiere,  idetmindste  i  en  Idee.  Men  en 
saadan  frygter  igjen  uendeligt  enhver  Inconseqvents,  fordi  han  har 
en  uendelig  Forestilling  om  hvad  Følgen  kan  blive,  at  han  kunde 
rives  ud  af  det  Totale,  hvori  han  har  sit  Liv.  Den  mindste  In- 
conseqvents er  et  uhyre  Tab,  thi  han  taber  jo  Conseqventsen;  i 
samme  Øieblik  er  maaskee  Trylleriet  løst,  den  hemmelighedsfulde 
Magt,  der  bandt  alle  Kræfterne  i  Harmoni,  afmattet.  Springfjederen 
afspændt,  det  Hele  maaskee  et  Chaos,  hvor  Kræfterne  kjæmpe  i 
Oprør  mod  hinanden,  til  Selvets  Lidelse,  men  hvori  der  ingen, 
ingen  Overeensstemmelse  er  med  sig  selv,  ingen  Fart,  ingen  impe- 
Ins.  Det  uhyre  Maskineri,  som  i  Conseqventsen  var  saa  føieligt  i 
sin  Jern-Styrke,  saa  smidigt  i  al  sin  Kraft,  er  i  Uorden;  og  jo 
ypperligere,  jo  grandiosere  Maskineriet  var,  desto  frygteligere  er 
Virvarret.  —  Den  Troende,  der  altsaa  hviler  i,  har  sit  Liv  i  det 
Godes  Conseqvents,  har  en   uendelig  Frygt    for    end    den    mindste 


3 die  Akt,  2den  Scene]  i  de  almindelige  Udgaver  3die  Akt.  Sdie  Scene. 
qua  i  Egenskab  af.  iwpetus  Fart. 

Synd;  thi  han  har  uendeligt  at  tabe.  De  umiddelbare,  de  barnlige 
eller  barnagtige  Mennesker  have  intet  Totalt  at  tabe,  de  tabe  og 
vinde  bestandigt  blot  i  det  Enicelte,  eller  det  Enkelte. 

Men  sora  med  den  Troende,  saaledes  ogsaa  med  Modbilledet, 
den  Dæmoniske,  i  Forhold  til  Syndens  Conseqvents  i  sig.  Som 
Drankeren  stadigt  vedligeholder  Rusen  fra  Dag  til  Dag,  af  Frygt 
for  den  Standsning,  den  Mathed,  der  vilde  indtræde,  og  dennes 
mulige  Følger,  hvis  han  een  Dag  blev  ganske  ædru:  saaledes  den 
Dæmoniske.  Ja,  som  den  Gode,  hvis  En  traadte  fristende  til  ham, 
fremstillende  Synden  i  en  eller  anden  lokkende  Skikkelse,  vilde 
bede  ham  »frist  mig  ikke«:  saaledes  har  man  vel  Exempler  paa 
aldeles  det  Samme  hos  en  Dæmonisk.  Lige  overfor  En,  der  er 
ham  stærkere  i  det  Gode,  kan  den  Dæmoniske,  naar  hiin  vil  frem- 
stille ham  det  Gode  i  dets  salige  Ophøiethed,  bede  for  sig,  han 
kan  med  Taarer  bede  for  sig,  at  han  ikke  vil  tale  til  ham,  ikke 
vil,  som  han  udtrykker  det,  gjøre  ham  svag.  Just  fordi  den  Dæ- 
moniske er  conseqvent  i  sig  og  i  det  Ondes  Conseqvents,  just 
derfor  har  han  ogsaa  en  Totalitet  at  tabe.  Et  eneste  Øieblik  uden- 
for sin  Conseqvents,  een  eneste  diætetisk  Uforsigtighed,  eet  eneste 
Sideblik,  eet  Øieblik  det  Hele  eller  blot  en  Deel  deraf  seet  og  for- 
staaet  paa  en  anden  Maade:  og  han  blev  maaskee  aldrig  mere  sig 
selv,  siger  han.  Det  vil  sige,  det  Gode  har  han  fortvivlet  opgivet, 
det  kan  dog  alligevel  ikke  hjælpe  ham;  men  vel  kunde  det  for- 
styrre ham,  gjøre  ham  det  umuligt  nogensinde  igjen  at  faae  Conse- 
qventsens  fulde  Fart,  gjøre  ham  svag.  Kun  i  Syndens  Fortsættelse 
er  han  sig  selv,  kun  i  den  lever  han,  har  han  Indtrykket  af  sig 
selv.  Men  hvad  vil  dette  sige?  Det  vil  sige,  Tilstanden  i  Synden 
er  Det,  der,  dybt  nede  hvor  han  er  sunken,  holder  ham  sammen, 
ugudeligt  styrkende  ham  ved  Conseqventsen;  det  er  ikke  den  en- 
kelte nye  Synd,  der  (ja,  det  er  rædsomt  afsindigt!)  hjælper  ham, 
men  den  enkelte  nye  Synd  er  blot  Udtrykket  for  Tilstanden  i 
Synden,  hvilken  egentlig  er  Synden. 

Ved  »Syndens  Fortsættelse«,  hvorom  vi  nu  skulle  handle, 
tænkes  altsaa  ikke  saa  meget  paa  de  enkelte  nye  Synder,  som  paa 
Tilstanden  i  Synden,  hvilken  igjen  bliver  Syndens  Potentsation  i 
sig  selv,  en  Forbliven  i  Syndens  Tilstand  med  Bevidsthed  derom, 
saa  Loven  for  Bevægelsen  i  Potentsationen  her  som  allevegne  er 
ind  efter,  i  intensivere  og  intensivere  Bevidsthed. 

Å, 

Den  Synd  at  fortvivle  over  sin  Synd. 

Synd  er  Fortvivlelse;  Potentsationen  er  den  nye  Synd  at  for- 
tvivle over  sin  Synd.  Det  sees  ogsaa  let,  at  dette  er  en  Potentsa- 
tions  Bestemmelse;  det  er  iklce  en  ny  Synd,  som  naar  Den,  der 
engang  stjal  100  Rdlr.,  en  anden  Gang  stjæler  1000  Rdlr.  Nei, 
her  tales  ikke  om  de  enkelte  Synder;  Tilstanden  i  Synden  er 
Synden,  og  denne  potentseres  i  en  ny  Bevidsthed. 

At  fortvivle  over  sin  Synd  er  Udtrykket  for,  at  Synden  er 
blevet  eller  vil  være  conseqvent  i  sig  selv.  Den  vil  Intet  have 
med  det  Gode  at  skaffe,  ikke  være  svag  nok  til  engang  imellem  at 
lytte  efter  en  anden  Tale.  Nei,  den  vil  kun  høre  sig  selv,  kun 
have  med  sig  selv  at  skaffe,  slutte  sig  inde  med  sig  selv,  ja,  lukke 
sig  indenfor  eet  Indelukke  mere,  og  ved  Fortvivlelsen  over  Synden 
sikkre  sig  mod  ethvert  Overfald  eller  Efterstræbelse  af  det  Gode. 
Den  er  sig  bevidst  at  have  hugget  Broen  af  efter  sig,  og  saaledes 
at  være  utilgjængelig  for  det  Gode  som  det  Gode  for  den,  saa  om 
den  i  et  svagt  Øieblik  skulde  selv  ville  det,  det  dog  var  umuligt. 
Synden  selv  er  Løsrivelse  fra  det  Gode,  men  Fortvivlelse  over 
Synden  er  Løsrivelse  anden  Gang.  Dette  piner  naturligviis  det 
Dæmoniskes  yderste  Kræfter  ud  af  Synden,  giver  den  ugudelige 
Haardførhed  eller  Forstokkethed,  at  maatte  conseqvent  ansee  Alt, 
hvad  der  hedder  Anger,  og  Alt  hvad  der  hedder  Naade,  ikke  blot 
for  Tomt  og  Intetsigende,  men  for  sin  Fjende,  for  Det,  man  meest 
af  Alt  har  at  værge  sig  mod,  aldeles  som  den  Gode  værger  sig 
mod  Fristelsen.  Saaledes  forstaaet  er  det  en  rigtig  Replik  af  Me- 
phistopheles  (i  Faust),  at  intet  er  Elendigere  end  en  Djævel,  som 
fortvivler;  thi  ved  at  fortvivle  maa  her  forstaaes,  at  ville  være 
svag  nok  til  at  høre  Noget  om  Anger  og  Naade.  For  at  betegne 
Potentsationen  i  Forholdet  mellem  Synd  og  Fortvivlelse  over 
Synden  kunde  man  sige,  det  Første  er  Bruddet  med  det  Gode,  det 
Andet  Bruddet  med  Angeren. 


Mephistopheles  (i  Faust)]  Isle  Del,  Vs.  3116  f.  (i  Slutningen  af  Scenen 
•Wold  und  HOhle*). 


220 

Fortvivlelse  over  Synden  er  et  Forsøg  paa  at  holde  sig  ved 
at  synke  endnu  dybere;  som  Den,  der  stiger  i  en  Aerostrat,  stiger 
ved  at  kaste  Tyngder  af  sig,  saaledes  synker  den  Fortvivlede  ved 
bestemtere  og  bestemtere  at  kaste  alt  det  Gode  fra  sig  (thi  det 
Godes  Tyngde  er  Opløftelse),  han  synker,  selv  mener  han  rigtignok 
at  stige  —  han  bliver  jo  ogsaa  lettere.  Synden  selv  er  Fortvivlel- 
sens Kamp;  men  naar  saa  Kræfterne  ere  udtømte,  maa  der  en  ny 
Potentsation  til,  en  ny  dæmonisk  Sluttethcd  i  sig  selv,  det  er  For- 
tvivlelsen over  Synden.  Det  er  Fremskridt,  en  Stigen  i  det  Dæ- 
moniske, naturligviis  Fordybelse  i  Synden.  Det  er  et  Forsøg  paa 
at  give  Synden  Holdning  og  Interesse  som  en  Magt  derved,  at  det 
nu  skal  være  evig  afgjort,  at  man  Intet  vil  høre  om  Anger  og 
Intet  om  Naade.  Imidlertid  er  dog  Fortvivlelsen  over  Synden  sig 
netop  sin  egen  Tomhed  bevidst,  at  den  ikke  har  det  mindste  at 
leve  af,  ikke  engang  sit  eget  Selv  i  Forestillingen  om  det.  Det  er 
en  psychologisk  mesterlig  Replik  af  Macbeth  (2den  Akt,  2den 
Scene):  von  jetzt  (eflerat  han  har  myrdet  Kongen  —  og  nu  for- 
tvivler over  sin  Synd)  giebt  es  nichts  Ernstes  mehr  im  Leben; 
Alles  ist  Tand,  gestorben  Ruhm  und  Gnade.  Det  som  er  det 
Mesterlige  er  Dobbeltslaget  i  de  sidste  Ord  (Ruhm  und  Gnade). 
Ved  Synden,  det  vil  sige,  ved  at  fortvivle  over  Synden,  har  han 
tabt  ethvert  Forhold  til  Naaden  —  og  tillige  til  sig  selv.  Hans 
selviske  Selv  culminerer  i  Ærgjerrighed.  Nu  er  han  jo  blevet 
Konge,  og  dog,  idet  han  fortvivler  over  sin  Synd  og  om  Angerens 
Realitet,  om  Naaden,  har  han  ogsaa  tabt  sig  selv,  han  kan  end 
ikke  for  sig  selv  holde  det  oppe,  og  han  er  netop  lige  saa  langt 
fra  at  kunne  nyde  sit  Selv  i  Ærgjerrighed,  som  fra  at  gribe  Naaden. 


I  Livet  (forsaavidt  da  Fortvivlelse  over  Synden  forekommer  i 
Livet;  men  i  ethvert  Tilfælde  forekommer  der  Noget,  som  Menne- 
skene kalde  saaledes)  sees  der  som  oftest  feil  af  denne  Fortvivlelse 
over  Synden,  formodentlig  fordi  man  i  Verden  almindeligviis  kun 
har  med  Letsindighed,  Tankeløshed  og  reen  Pjattethed  at  gjøre,  og 
derfor  ordentlig  bliver  ganske  høitidelig,  og  ærbødig  tager  Hatten 
af  for  enhver  Yttring  af  noget  Dybere.    Enten  i  forvirret  Uklarhed 


Aerostrat  9:  Aerostat,  Luflballon.  Macbeth]  jvfr.  IV  Bd.  S.  412. 

over  sig  selv  og  sin  Betydning,  eller  med  et  Anstrøg  af  Hykleri, 
eller  ved  Hjælp  af  den  Underfundighed  og  Sophistik,  som  al  For- 
tvivlelse har  med  sig  selv,  er  Fortvivlelse  over  Synden  ikke  util- 
bøiclig  til  at  give  sig  Skin  af  at  være  noget  Godt.  Den  skal  da 
være  et  Udtryk  for,  at  det  er  en  dyb  Natur,  som  derfor  tager  sig 
sin  Synd  saa  nær.  Jeg  skal  anføre  et  Exempel.  Naar  et  Men- 
neske, der  har  været  hengivet  til  en  eller  anden  Synd,  men  saa  i 
længere  Tid  gjort  Fristelsen  Modstand  og  seiret  —  naar  han  faaer 
et  Tilbagefald  og  atter  synker  i  Fristelsen :  saa  er  den  Forstemthed, 
der  indtræder,  ingenlunde  altid  Sorg  over  Synden.  Det  kan  være 
meget  Andet;  det  kan  for  den  Sags  Skyld  ogsaa  være  en  Forbit- 
treise  paa  Styrelsen,  som  var  det  den,  der  havde  ladet  ham  falde 
i  Fristelsen,  som  burde  den  ikke  have  været  saa  haard  mod  ham, 
da  han  nu  i  længere  Tid  havde  seierrigt  modstaaet  Fristelsen. 
Men  i  ethvert  Tilfælde  er  det  aldeles  Fruentimmeragtigt,  uden 
videre  at  tage  denne  Sorg  for  god,  slet  ikke  at  være  opmærksom 
paa  den  Tvetungethed,  der  er  i  al  Lidenskabelighed,  hvilket  igjen 
er  det  Omineuse,  som  kan  gjøre,  at  den  Lidenskabelige  stundom 
næsten  til  Afsindighed  bag  efter  forstaaer,  at  han  har  sagt  det 
Modsatte  af  hvad  han  meente  at  sige.  Et  saadant  Menneske  for- 
sikkrer  maaskee  i  stærkere  og  stærkere  Udtryk,  hvorledes  det 
piner  og  plager  ham,  dette  Tilbagefald,  hvorledes  det  bringer  ham 
til  Fortvivlelse,  »jeg  tilgiver  mig  det  aldrig  selv«,  siger  han.  Og 
alt  dette  skal  være  Udtrykket  for,  hvor  meget  Godt  der  boer  i 
ham,  hvor  dyb  en  Natur  han  er.  Dette  er  en  Mystilication.  Jeg 
lod  med  Flid  i  Fremstillingen  indløbe  et  Stikord  »jeg  tilgiver  mig 
det  aldrig  selve,  et  Ord,  som  just  almindeligt  høres  i  saadan  For- 
bindelse. Og  netop  paa  dette  Ord  kan  man  ogsaa  straks  kjende 
sig  dialektisk  til  Rette..  Han  tilgiver  sig  det  aldrig  selv  —  men 
dersom  nu  Gud  vilde  tilgive  ham  det,  saa  kunde  han  jo  dog  gjerne 
have  den  Godhed  at  tilgive  sig  selv.  Nei,  hans  Fortvivlelse  over 
Synden,  og  meest  netop  jo  mere  den  raser  i  Udtrykkets  Lidenskab, 
hvorved  han  (hvad  han  mindst  tænker  paa)  angiver  sig  selv,  naar 
han  »aldrig  vil  tilgive  sig  selv«,  at  han  saaledes  kunde  synde  (thi 
denne  Tale  er  noget  nær  det  Modsatte  af  bodfærdig  Sønderknuselse, 
der  beder  Gud  om  at  tilgive),  er  meget  langt  fra  at  være  en  Be- 
stemmelse af  det  Gode,  den  er  en  intensivere  Bestemmelse  af  Synd, 
hvis  Intensitet  er  Fordybelse  i  Synd.  Sagen  er  den,  han  er  i  den 
Tid,  han  seierrigt  har  gjort  Fristelsen  Modstand,  i  egne  Øine  blevet 
sig  selv  bedre  end  han  virkelig  er,  han  er  blevet  stolt  af  sig  selv. 
Denne  Stoltheds  Interesse  er  det  nu,  at  det  Forbigangne  maatte 
være  noget  aldeles  Tilbagelagt.     Men  i  Tilbagefaldet  bliver  pludse- 

lig  det  Forbigangne  atter  ganske  præsentisk.  Denne  Mindelse  kan 
hans  Stolthed  ikke  taale,  og  deraf  denne  dybe  Bedrøvelse  o.  s.  v. 
Men  Bedrøvelsens  Retning  er  aabenbart  bort  fra  Gud,  en  skjult 
Selvkjerlighed  og  Stolthed,  istedetfor  ydmygt  at  begynde  med  yd- 
mygt at  takke  Gud,  at  han  dog  saa  længe  havde  hjulpet  ham  til 
at  modstaae  Fristelsen,  bekjende  for  Gud  og  sig  selv,  at  det  alle- 
rede er  meget  mere  end  han  havde  fortjent,  og  saa  ydmyge  sig 
under  Erindringen  af,  hvorledes  han  har  været. 

Her,  som  allevegne,  er  hvad  de  gamle  Opbyggelsesskrifter  for- 
klare, saa  dybt,  saa  erfaret,  saa  veiledende.  De  lære,  at  Gud 
stundom  tillader,  at  den  Troende  snubler  og  falder  i  en  eller 
anden  Fristelse  —  just  for  at  ydmyge  ham  og  derved  at  befæste 
ham  mere  i  det  Gode;  Modsætningen  mellem  Tilbagefaldet  og  det 
maaskee  betydelige  Fremskridt  i  det  Gode  er  saa  ydmygende, 
Identiteten  med  sig  selv  saa  smertelig.  Jo  bedre  et  Menneske  er, 
desto  dybere  smerter  naturligviis  den  enkelte  Synd,  og  desto  far- 
ligere, dersom  han  ikke  gjør  Svinget  rigtigt,  farligt  blot  den  mindste 
Smule  Utaalmodighed.  Han  kan  maaskee  af  Sorg  synke  i  det 
mørkeste  Tungsind  —  og  en  Nar  af  Sjelesørger  ikke  være  langt 
fra  at  beundre  hans  dybe  Sjel,  og  hvilken  Magt  det  Gode  har  i 
ham  —  som  var  Dette  af  det  Gode.  Og  hans  Kone,  ja  hun  føler 
sig  dybt  ydmyget  i  Sammenligning  med  en  saadan  alvorlig  og 
hellig  Mand,  der  saaledes  kan  sørge  over  Synden.  Maaskee  er 
ogsaa  hans  Tale  endnu  mere  skuffende,  han  siger  maaskee  ikke: 
jeg  kan  aldrig  tilgive  mig  det  selv  (som  havde  han  maaskee  før 
tilgivet  sig  selv  Synder;  en  Gudsbespottelse),  nei,  han  taler  om, 
at  Gud  aldrig  kan  tilgive  ham  det.  Ak,  og  Dette  er  kun  en 
Mystification.  Hans  Sorg,  hans  Bekymring,  hans  Fortvivlelse  er 
selvisk  (ligesom  den  Angest  for  Synden,  der  undertiden  næsten 
ængster  et  Menneske  i  Synd,  fordi  den  er  Selvkjerlighed,  der 
vilde  være  stolt  af  sig  selv,  at  være  uden  Synd)  —  og  Trøst  del 
han  mindst  behøver,  hvorfor  ogsaa  de  uhyre  Qvantiteter  af 
Trøstegrunde,  som  Sjelesørgerne  ordinere,  blot  gjøre  Sygdommen 
værre. 


de  gamle  Opbyggelsesskrifter]  se  f.  Ek.  Taulers  Predigten  (Berlin  1842) 
3.  Bd.  S.  36  f. 

B. 

Den  Synd  at  fortvivle  om*)  Syndernes 
Forladelse.     (Forargelse.) 

Potentsationen  i  Bevidstheden  om  Selvet  er  her  Viden  om 
Christus,  et  Selv  lige  over  for  Christus.  Først  kom  (i  forrige  Af- 
snit) Uvidenhed  om  at  have  et  evigt  Selv;  saa  Viden  om  at  have 
et  Selv,  hvori  der  dog  er  noget  Evigt.  Derpaa  vistes  (ved  Over- 
gangen til  2det  Afsnit)  denne  Forskjel  at  indbefattes  under:  Selvet, 
der  har  en  menneskelig  Forestilling  om  sig  selv,  eller  hvis  Maal 
Mennesket  er.  Modsætningen  hertil  var:  et  Selv  lige  over  for 
Gud,  og  Dette  lagdes  til  Grund  for  Definitionen  paa  Synd. 

Nu  kommer  et  Selv  lige  over  for  Christus,  —  et  Selv,  som 
dog  fortvivlet  ikke  vil  være  sig  selv  eller  fortvivlet  vil  være  sig 
selv.  Thi  Fortvivlelse  om  Syndernes  Forladelse  maa  være  at  hen- 
føre enten  til  den  ene  eller  til  den  anden  Formel  for  Fortvivlelse, 
Svaghedens  eller  Trodsens;  Svaghedens,  som  forarget  ikke  tør  troe, 
Trodsens,  som  forarget  ikfee  vil  troe.  Kun  er  Svaghed  og  Trods 
her  (da  jo  Talen  ikke  er  om  at  være  sig  selv  uden  videre,  men 
om  at  være  sig  selv  i  Bestemmelsen  af  at  være  Synder,  altsaa  sig 
selv  i  Bestemmelsen  af  sin  Ufuldkommenhed)  det  Omvendte  af 
ellers.  Ellers  er  Svaghed:  fortvivlet  ikke  at  ville  være  sig  selv. 
Her  er  dette  Trods;  thi  her  er  det  jo  Trods,  ikke  at  ville  være 
sig  selv,  det  man  er.  Synder,  og  paa  Grund  deraf  at  ville  undvære 
Syndernes  Forladelse.  Ellers  er  Trods:  fortvivlet  at  ville  være  sig 
selv.  Her  er  dette  Svagheden,  fortvivlet  at  ville  være  sig  selv, 
Synder,  saaledes,  at  der  ingen  Tilgivelse  er. 

Et  Selv  lige  over  for  Christus  er  et  Selv  potentseret  ved  den 
uhyre  Indrømmelse  af  Gud,  potentseret  ved  det  uhyre  Eftertryk, 
som  falder  paa  det  derved,  at  Gud  ogsaa  for  dette  Selvs  Skyld  lod 
sig  føde,  blev  Menneske,  leed,  døde.  Som  der  i  det  Foregaaende 
blev  sagt:  jo  mere  Guds-Forestilling  jo  mere  Selv,  saa  gjælder  det 
her:  jo  mere  Forestilling  om  Christus  jo  mere  Selv.  Et  Selv  er 
qvalitativt  hvad  dets  Maalestok  er.  At  Christus  er  Maalestokken, 
er  det  fra  Guds  Side  til  Vitterlighed  bekræftede  Udtryk  for,  hvilken 


*)  Man  bemærke  Forskjellen  at  fortvivle    over   sin  Synd,    og    at    fortvivle  om 
Syndernes  Forladelse. 

uhyre  Realitet  el  Selv  har;  thi  først  i  Christo  er  del  sandl,  at  Gud 
er  Menneskets  Maal  og  Maaleslok,  eller  Maaleslok  og  Maal.  -~  Men 
jo  mere  Selv,  jo  intensivere  Synd. 

Ogsaa  fra  en  anden  Side  kan  Polcnlsalionen  i  Synden  vises. 
Synd  var  Fortvivlelse;  Polenlsalionen  var  Fortvivlelse  over  S3'nden. 
Men  nu  tilbyder  Gud  Forligelsen  i  Syndernes  Forladelse.  Dog 
Synderen  fortvivler,  og  Fortvivlelsen  faaer  et  endnu  dybere  Udtryk; 
den  forholder  sig  nu  paa  en  Maade  til  Gud,  og  dog  er  det  netop 
fordi  den  er  endnu  længere  borte,  endnu  intensivere  fordybet  i 
Synden.  Idet  Synderen  fortvivler  om  Syndernes  Forladelse,  er  det 
jo  næslen  som  gik  han  lige  ind  paa  Livet  af  Gud,  det  l^'der  jo 
dialogisk,  dette:  >nei,  der  er  ingen  S^'ndernes  Forladelse,  det  er  en 
Umulighed«;  det  seer  ud  som  et  Haandgemænge.  Men  dog  niaa 
Mennesket  fjerne  sig  et  qvalilativt  Længere  fra  Gud  for  al  kunne 
sige  del,  og  for  at  det  kan  høres,  og  for  at  siride  saaledes  cominns, 
maa  han  være  eminus;  saa  underlig  er  Aands-Tilværelsen  i  aku- 
stisk Forstand  conslruerel,  saa  underligt  Distance-Forholdene  lagte. 
Saa  langt  som  muligt  maa  el  Menneske  være  fjernet  fra  Gud  for 
at  det  Nei  kan  høres,  som  dog  paa  en  Maade  vil  Gud  tillivs;  den 
størst  mulige  Nærgaaenhed  mod  Gud  er  længst  borte;  for  at  være 
nærgaaendc  mod  Gud  maa  man  gaae  langt  bort;  er  man  ham 
nærmere,  kan  man  ikke  være  nærgaaende,  og  er  man  nærgaaende, 
er  man  eo  ipso,  belyder  delle,  at  man  er  langt  borte.  O,  menne- 
skelig Afmagt  lige  over  for  Gud!  Naar  man  er  nærgaaende  mod 
et  høit  ophøiet  Menneske,  kan  man  maaskee  til  Straf  blive  kastet 
langt  bort  fra  ham;  men  for  al  kunne  være  nærgaaende  mod  Gud, 
maa  man  gaac  langt  bort  fra  ham. 

I  Livet  secs  der  som  oftest  Feil  af  denne  Synd  (at  fortvivle 
om  Syndernes  Forladelse),  især  da  siden  den  Tid  man  har  afskaffet 
det  Elhiske,  saa  der  sjeldent  eller  aldrig  høres  et  sundt  ethisk  Ord. 
Æslhetisk-melaphysisk  honoreres  det  som  et  Tegn  paa  en  dyb 
Natur  at  fortvivle  om  Svndernes  Forladelse,  omtrent  som  hvis 
man  vilde  ansee  det  for  Tegn  paa  en  dyb  Natur  hos  et  Barn,  at 
det  er  uartigt.  Overhovedet  er  det  utroligt,  hvilken  Confusion  der 
er  kommet  ind  i  det  Religieuse  fra  den  Tid  man  har  afskaffet  i 
Menneskets  Forhold  til  Gud  det  >Du  skal«,  som  er  det  eneste  Re* 
gulativ.     Dette  >Du  skal«  skal  være  med  i  enhver  Bestemmelse  af 


cominu$  paa  nært  Hold;  i  Haandgemænge;   eminui  paa  Afstand.     Begge  Ud* 
ttyk  tilhører  det  romerske  Militærsprog.  er    man    ro    ipso    osv.]    o:    er   man 

netop  derved  (langt  borte),  betyder  dette,  nt  man  er  langt  borte. 

det  Rcligieuse;  i  dets  Sted  har  man  eventyrligt  brugt  Guds-Fore- 
stillingen eller  Forestillingen  om  Gud  som  en  Ingredients  i  den 
menneskelige  Vigtighed,  til  at  blive  sig  selv  vigtige  lige  over  for 
Gud.  Som  man  i  Stats-Livet  bliver  sig  selv  vigtig  ved  at  høre  til 
Oppositionen,  og  vel  tilsidst  ønsker  at  der  er  en  Regjering,  for 
dog  at  have  Noget  at  opponere  imod;  saaledes  vil  man  tilsidst 
ikke  afskaffe  Gud  —  blot  for  at  blive  sig  selv  endnu  vigtigere  ved 
at  være  Oppositionen.  Og  alt  Det,  der  i  gamle  Dage  blev  betragtet 
med  Horreur  som  Yttringer  af  ugudelig  Opsætsighed,  det  bliver  nu 
genialt,  Tegn  paa  en  dyb  Natur.  >Du  skal  troe«  heed  det  i 
gamle  Dage,  kort  og  godt,  saa  ædrueligt  som  muligt  —  nu  er  det 
genialt  og  Tegn  paa  en  d^'b  Natur,  ikke  at  kunne.  >Du  skal  troe 
Syndernes  Forladelset,  heed  det,  og  som  den  eneste  Kommentar 
til  denne  Text  heed  det:  >Du  skal  skee  en  Ulykke,  om  Du  ikke 
kan  det;  thi  hvad  man  skal,  det  kan  mane  —  nu  er  det  genialt 
og  Tegn  paa  en  dyb  Natur,  ikke  at  kunne  troe  det.  Fortræffelige 
Resultat  som  Christenheden  har  bragt  det  til!  Hørtes  der  ikke  et 
Ord  om  Christendom,  saa  vilde  Menneskene  dog  ikke,  hvad  heller 
aldrig  nogensinde  Hedenskabet  haj-  været,  være  saa  indbildske; 
men  ved  Hjælp  af  at  de  christelige  Forestillinger  suadan  uchriste- 
ligt  ligge  i  Luften,  benyttes  disse  til  den  meest  potentserede  Næs- 
viished,  forsaavidt  de  da  ikke  misbruges  paa  en  anden,  men  lige 
saa  fræk  Maade.  Thi  er  det  ikke  epigramatisk  nok,  at  det  at 
bande  dog  nok  ikke  var  Skik  i  Hedenskabet,  men  derimod  ret 
egentligen  har  hjemme  i  Christenheden;  at  Hedenskabet  med  en 
vis  Horreur,  med  Sky  for  det  Mysterieuse,  oftest  med  stor  Høi- 
tidelighed  nævnede  Guds  Navn,  medens  i  Christenheden  vel  Guds 
Navn  er  det  Ord,  der  forekommer  meest  i  daglig  Tale,  og  ube- 
tinget det  Ord,  der  tænkes  mindst  ved,  og  bruges  meest  skjødesløst, 
fordi  den  stakkels  aabenbare  Gud  (der  var  uforsigtig  og  uklog  nok 
til  istedetfor  at  holde  sig  skjult,  som  ellers  altid  Fornemhed  gjør, 
at  blive  aabenbar)  er  blevet  en  af  hele  Befolkningen  kun  altfor 
kjendt  Personage,  hvem  man  da  gjør  en  overmaade  stor  Tjeneste 
ved  engang  imellem  at  gaae  i  Kirke,  hvor  man  derfor  ogsaa  bliver 
roest  af  Præsten,  der  paa  Guds  Vegne  takker  En  for  Æren  af  Be- 
søget, beærer  En  med  Titlen  From  og  derimod  stikler  lidt  paa 
dem,  som  aldrig  vise  Gud  den  Ære  at  gaae  i  Kirke. 

Den  Synd    at    fortvivle    om  Syndernes  Forladelse   er   Forar- 
gelse.   Deri  havde  Jøderne  fuldkommen  Ret,  at  de  forargedes  paa 


Deri  havde  Jøderne  fuldkommen  Ret  osv.]  se  MaUh.  9,  2—3. 
XI.  15 

Christus,  fordi  han  vilde  tilgive  Synder.  Der  hører  en  besynder- 
lig høi  Grad  af  Aandløshed  (det  vil  sige  den,  som  ordentligviis 
findes  i  Christenheden)  til,  for,  hvis  man  ikke  er  Troende  (og  i 
saa  Fald  troer  man  jo,  at  Christus  var  Gud)  ikke  at  forarges  over,, 
at  et  Menneske  vil  tilgive  Synder.  Og  dernæst  hører  der  en  lige- 
saa  besynderlig  Aandløshed  til,  for  ikke  at  forarges  over,  at  Synd 
kan  tilgives.  Det  er  for  menneskelig  Forstand  det  umuligste  af 
Alt  ~  uden  at  jeg  derfor  anpriser  det  som  Genialitet,  ikke  at 
kunne  troe  det;  thi  det  skal  troes. 

I  Hedenskabet  kunde  naturligviis  denne  Synd  ikke  findes. 
Kunde  Hedningen  (hvad  han  end  ikke  kunde,  da  han  manglede 
Guds-Forestillingen)  have  den  sande  Forestilling  om  Synd:  længere 
kunde  han  ikke  komme  end  til  at  fortvivle  over  sin  Synd.  Ja,, 
hvad  mere  er  (og  heri  er  al  den  Indrømmelse,  man  kan  gjøre 
menneskelig  Forstand  og  Tænkning),  man  maatte  rose  den  Hed- 
ning, der  virkelig  drev  det  til,  ikke  at  fortvivle  over  Verden,  ikke 
over  sig  selv  i  almindeligere  Forstand,  men  over  sin  Synd*).  Der 
hører,  menneskelig  talt,  baade  Dybsind  og  ethiske  Bestemmelser 
dertil.  Længere  kan  intet  Menneske  som  saadant  komme,  og  sjel- 
dent  nok  at  En  kom  saa  vidt.  Men  christeligt  er  Alt  forandret; 
thi  Du  skal  troe  Syndernes  Forladelse. 

Og  hvor  befinder  Christenheden  sig  i  Henseende  til  Synderoes 
Forladelse?  Ja,  Christenhedens  Tilstand  er  egentlig  Fortvivlelse 
om  Syndernes  Forladelse;  dette  maa  dog  forstaaes  saaledes,  den 
er  saa  langt  tilbage,  at  Tilstanden  ikke  engang  er  aabenbar  at 
være  denne.  Man  er  end  ikke  kommet  til  Bevidstheden  om  Syn- 
den, man  kjender  kun  den  Art  Synder  som  Hedenskabet  ogsaa 
kjendte,  og  lever  lykkelig  og  vel  i  hedensk  Tryghed.  Men  ved  det 
man    lever    i    Christenheden,    gaaer  man  videre   end  Hedenskabet,. 


*)  Man  vil  bemærke,  at  Fortvivlelse  over  Synden  her  saa  er  opfaUet  dlalekUsk 
i  Retning  hen  mod  Troen.  At  dette  Dialektiske  er  (om  end  dette  Skrift  kun 
behandler  Fortvivlelse  som  Sygdommen),  maa  aldrig  glemmes,  det  Ugger  Jo 
i,  at  Fortvivlelse  ogsaa  er  det  første  Moment  i  Troen.  Naar  Retningen  der- 
imod er  bort  fra  Troen,  bort  fra  Guds-Forholdet,  saa  er  Fortvivlelse  over 
Synden  den  nye  Synd.  I  Aands-Livet  er  Alt  dialektisk.  Forargelse  er  Jo 
saaledes,  som  ophævet  Mulighed,  et  Moment  i  Troen;  men  Forargelse,  med 
Retningen  bort  fra  Troen,  er  Synd.  Man  kan  lægge  et  Menneske  det  til 
Last,  at  han  ikke  engang  kan  forarges  paa  Christendommen.  Naar  man 
taler  saaledes,  taler  man  jo  om  det  at  forarges  som  om  noget  Godt.  O^ 
derimod  maa  man  jo  sige,  at  det  at  forarges  er  Synd. 

man  gaaer  hen  og  indbilder  sig,  at  denne  Tryghed  er  —  ja,  det 
kan  ikke  være  Andet  i  Christenheden  —  Bevidstheden  om  Syn* 
dernes  Forladelse,  hvori  Præsterne  bestyrke  Menigheden. 

Christenhedens  Grund-Ulykke  er  egentlig  Christendonimen,  at 
Læren  om  Gud-Mennesket  (christelig  forstaaet  vel  at  mærke  be- 
trygget i  Paradoxet  og  Forargelsens  Mulighed)  ved  idelig  og  idelig 
at  prædikes  er  taget  forfængeligt,  at  Qvalitets-Forskjellem  mellem 
Gud  og  Menneske  pantheistisk  (først  fornemt  speculative,  siden 
pøbelagtigt  paa  Gader  og  Stræder)  er  hævet.  Aldrig  har  nogen- 
sinde nogen  Lære  paa  Jorden  virkeligt  bragt  Gud  og  Menneske 
saa  nær  sammen,  som  Christendommen;  det  kunde  heller  ingen^ 
kun  Gud  selv  kan  gjøre  det,  enhver  menneskelig  Opfindelse  bliver 
dog  en  Drøm,  en  usikker  Indbildning.  Men  aldrig  har  heller 
nogensinde  nogen  Lære  saa  omhyggeligt  værget  sig  mod  den  grue- 
ligste af  alle  Gudsbespottelser,  den,  efterat  Gud  har  gjort  dette 
Skridt,  at  det  saa  skulde  tages  forfængeligt,  som  løb  det  dog  ud 
paa  Eet:  Gud  og  Menneske  —  aldrig  har  nogensinde  nogen  Lære 
værget  sig  saaledes  derimod  som  Christendommen,  der  værger  sig 
ved  Hjælp  af  Forargelsen.  Vee  de  slappe  Talere,  vee  de  løsagtige 
Tænkere,  og  vee,  vee  det  hele  Tilhæng,  som  har  lært  af  dem  og 
priset  dem! 

Skal  der  holdes  Orden  i  Tilværelsen  —  og  det  vil  dog  Gud, 
thi  han  er  ikke  Forvirringens  Gud  —  saa  maa  der  først  og  frem- 
mest passes  paa,  at  ethvert  Menneske  er  et  enkelt  Menneske^ 
bliver  sig  bevidst  at  være  et  enkelt  Menneske.  Faae  Menneskene 
først  Lov  til  at  løbe  sammen  i  hvad  Aristoteles  kalder  Dyre-Be- 
stemmelsen: Mængden;  bliver  derpaa  dette  Abstraktum  (istedetfor 
at  det  er  mindre  end  Intet,  mindre  end  det  ringeste  enkelte  Men- 
neske) anseet  for  at  være  Noget:  saa  varer  det  ikke  længe  indeo 
dette  Abstraktum  bliver  Gud.  Og  saa,  saa  slaaer  det  jo  philoso- 
phice  til  med  Læren  om  Gud-Mennesket.  Som  man  saa  i  Staterne 
har  lært,  at  Mængden  imponerer  Kongen,  og  Bladene  Conferents- 
raader,  saaledes  opdager  man  saa  tilsidst,  at  summa  summarum  af 
alle  Mennesker  imponerer  Gud.     Dette  kaldes  saa  Læren  om  Gud- 


Aristoteles]  maaskee  sigtes  her  Ul  Politiken  III  cap.  11,  hvor  det  hedder^ 
at  det  Ræsoonement,  at  Mseogden  er  bedre  end  de  enkelte  Dygtige,  ikke  kan 
passe  i  alle  Tilfælde;  thi  det  samme  Ræsonnement  vilde  ogsaa  passe  paa  Dyrene. 
—  I  det  Følgende  sigtes  vistnok  til  Strausz's  Lære,  at  Gudmennesket  er  Menneske- 
heden; se  hans  Leben  Jesu  (1ste  Udg.  1836)  II  §  147,  S.  734  ff.;  DogmaUk  II 
S.  214  f. 

15« 

Mennesket,  eller  at  Gud  og  Menneske  er  idem  per  idem.  Det  for- 
staaer  sig,  adskillige  af  de  Philosopher,  som  vare  med  at  udbrede 
denne  Lære,  om  Generationens  Overvægt  over  Individet,  de  vende 
sig  bort  med  Væmmelse,  naar  deres  Lære  er  sunken  saa  dybt,  at 
Pøbelen  er  Gud-Mennesket.  Men  disse  Philosopher  glemme,  at  det 
dog  er  deres  Lære,  de  oversee,  at  den  ikke  var  sandere,  da  de 
Fornemme  antoge  den,  da  Eliten  af  de  Fornemme  eller  en  udvalgt 
Kreds  af  Philosopher  var  Incarnationen. 

Det  vil  sige,  Læren  om  Gud-Mennesket  har  gjort  Christen- 
heden fræk.  Det  seer  næsten  ud,  som  havde  Gud  været  for  svag. 
Det  er  som  var  det  gaaet  ham  Hig  den  Godmodige,  der  gjør  for 
store  Indrømmelser,  og  saa  lønnes  med  Utaknemmelighed.  Det  er 
Gud,  der  opfandt  Læren  om  Gud-Mennesket,  og  nu  har  Christen- 
heden faaet  det  frækt  vendt  om,  og  paadutter  Gud  Slægtskabet, 
-saa  den  Indrømmelse,  Gud  har  gjort,  omtrent  betyder  hvad  det  i 
disse  Tider  betyder,  at  en  Konge  giver  en  friere  Forfatning  —  og 
det  veed  man  nok,  hvad  det  betyder,  >det  var  han  nok  nødt  tiU. 
Det  er,  som  var  Gud  kommet  i  Forlegenhed;  det  er,  som  havde 
den  Kloge  Ret,  hvis  han  sagde  til  Gud:  Du  er  selv  Skyld  i  det, 
hvorfor  har  du  indladt  Dig  saa  meget  med  Mennesket.  Det  var 
jo  dog  aldrig  faldet  noget  Menneske  ind,  aldrig  opkommet  i  noget 
Menneskes  Hjerte,  at  der  skulde  være  den  Lighed  mellem  Gud  og 
Menneske.  Det  var  Dig  selv,  der  lod  det  forkynde,  nu  høster  Du 
Frugten. 

Dog  har  Christendommen  sikkret  sig  fra  Begyndelsen  af.  Den 
begynder  med  Læren  om  Synden.  Syndens  Kategori  er  Enkelt- 
hedens Kategori.  Synden  lader  sig  slet  ikke  tænke  spekulativt 
Det  enkelte  Menneske  ligger  nemlig  under  Begrebet;  man  kan  ikke 
tænke  et  enkelt  Menneske,  men  kun  Begrebet  Menneske.  ~  Derfor 
er  det  at  Spekulationen  strax  kommer  ind  paa  den  Lære  om  Ge- 
nerationens Overmagt  over  Individet;  thi  at  Spekulationen  skulde 
anerkjende  Begrebets  Afmagt  i  Forhold  til  Virkeligheden,  er  ikke 
at  forlange.  —  Men  som  man  ikke  kan  tænke  et  enkelt  Menneske, 
saa  heller  ikke  en  enkelt  Synder;  man  kan  tænke  Synden  (saa 
bliver  den  Negationen),  men  ikke  en  enkelt  Synder.  Dog  just  der- 
for  kan  det  heller  ikke  blive  Alvor  med  Synden,  naar  den  blot 
skal  tænkes.  Thi  Alvoren  er  just,  at  Du  og  jeg  er  Synder;  Alvoren 
er  ikke  Synden  overhovedet,    men    Alvorens    Eftertryk    ligger    paa 


idem  per  idem  det  Samme  i  det  Samme?     (Retyder    ellers:    det    Samme    ved 
<3  :  bevist  ved)  det  Samme,    a:  en  Cirkelslutning.) 

Synderen,  der  er  den  Enkelte.  I  Forhold  til  ^det  enkelte  Men- 
neske« maa  Spekulationen,  hvis  den  er  conseqvent,  egentligen  lade 
meget  haant  om  det  at  være  et  enkelt  Menneske,  eller  at  være 
Det,  som  ikke  kan  tænkes;  den  maa,  hvis  den  vilde  gjøre  Noget 
i  denne  Retning,  sige  til  den  Enkelte:  er  det  Noget  at  spilde  Tiden 
paa,  see  for  Alt  at  glemme  det,  det  at  være  et  enkelt  Menneske 
er  Intet  at  være,  tænk  —  saa  er  Du  hele  Menneskeheden,  cogiio 
ergo  sum.  Maaskee  turde  dog  ogsaa  dette  være  Løgn,  det  enkelte 
Menneske  og  det  at  være  et  enkelt  Menneske  det  Høieste.  Dog 
lad  det  nu  saa  være.  Men  ganske  conseqvent  maatte  Spekula- 
tionen ogsaa  sige :  det  at  være  en  enkelt  Synder,  det  er  ikke  Noget 
at  være,  det  ligger  under  Begrebet,  spild  ikke  Tiden  derpaa  o.  s.  v. 
Og  hvad  saa  videre,  skal  man  saa  maaskee  istedetfor  at  være  en 
enkelt  Synder  (ligesom  man  opfordredes  til,  istedetfor  at  være  et 
enkelt  Menneske,  at  tænke  Begrebet  Menneske)  tænke  Synden?  Og 
hvad  saa  videre,  bliver  man  saa  maaskee  ved  at  tænke  Synden 
selv  »Synden«  —  co^i7o  ergo  sum?  Et  fortræffeligt  Forslag!  Imid- 
lertid behøver  man  endda  ikke  at  frygte  saaledes  at  blive  Synden, 
den  —  rene  Synd;  thi  Synden  lader  sig  netop  ikke  tænke.  Delte 
maatte  dog  vel  Spekulationen  selv  indrømme,  da  Synden  jo  er  Af- 
fald fra  Begrebet.  Men  for  ikke  længere  at  disputere  e  concessis, 
hovedsagelig  er  Vanskeligheden  en  anden.  Spekulationen  tager  sig 
ikke  lagt  for,  at  i  Forhold  til  Synden  er  det  Ethiske  med,  der  al- 
tid pointerer  omvendt  af  Spekulationen  og  gjør  lige  de  modsatte 
Trin;  thi  det  Ethiske  abstraherer  ikke  fra  Virkelighed,  men  for- 
dyber i  Virkelighed,  opererer  væsentlig  ved  Hjælp  af  den  spekula- 
tivt overseete  og  foragtede  Kategori:  Enkeltheden.  Synd  er  en 
Bestemmelse  af  den  Enkelte;  det  er  Letfærdighed  og  ny  Synd,  at 
lade  som  var  det  Ingenting  at  være  en  enkelt  Synder  —  naar 
man  selv  er  denne  enkelte  Synder.  Her  slaaer  Christendom  til, 
slaaer  et  Kors  for  Speculationen;  det  er  Spekulationen  lige  saa 
umuligt  at  komme  ud  af  denne  Vanskelighed,  som  for  et  Seil-Skib 
at  seile  frem  med  stik  Modvind.  Syndens  Alvor  er  dens  Virkelig- 
hed i  den  Enkelte,  om  det  er  Dig  eller  mig;  spekulativt  skal  man 
see  bort  fra  den  Enkelte:  altsaa  kan  man  kun  letsindigt  tale 
spekulativt  om  Synden.  Syndens  Dialektik  gaaer  Spekulationens 
lige  stik  imod. 


e    concessis    ud    fra     Indrømmelser    (jvfr.     ovenfor:     Dog    lad     det    nu    saa 

være.) 

Her  begynder  ChristendommeD,  med  Læren  om  Synden,  og 
derved  med  den  Enkelte^).  Thi  rigtignok  er  det  Christendommen, 
der  har  lært  det  om  Gud-Mennesket,  om  Ligheden  mellem  Gud  og 
Menneske,  men  den  er  en  stor  Hader  af  kaad  eller  næsviis  Nær- 
gaaenhed.  Ved  Hjælp  af  Læren  om  Synden,  og  den  enkelte  Synder, 
har  Gud  og  Christus  een  Gang  for  alle,  ganske  anderledes  end 
nogen  Konge,  sikkret  sig  mod  Folket  og  Folk  og  Mængden,  Publi-. 
kum  o.  s.  V.  o.  s.  V.,  item  mod  enhver  Fordring  paa  en  friere 
Forfatning.  Alle  hine  Abstrakta  ere  for  Gud  slet  ikke  til;  der 
lever  for  Gud  i  Christo  lutter  enkelte  Mennesker  (Syndere)  —  dog 
kan  Gud  godt  overfare  det  Hele,  han  kan  ovenikjøbet  tage  sig  af 
Spurvene.     Gud  er  overhovedet  en  Ven  af  Orden ;  og  til  den  Ende 


^)  Læren  om  Slægteai  Synd  er  ofte  blevet  misbrugt,  fordi  man  ikke  har  været 
opmærksom  paa,  at  Synden,  hvor  fælles  den  er  for  Alle,  ikke  samler  Men- 
neskene i  et  Fællesbegreb,  i  Selskab  eUer  Compagnl  (»saa  lidet  som  ude  paa 
Kirkegaarden  de  Dødes  Mængde  danner  noget  Selskab«),  men  adsplitter  Men* 
neskene  i  Enkelte,  og  holder  hver  Enkelt  fast  som  Synder,  hvilken  Adsplit- 
telse  i  en  anden  Forstand  baade  er  i  Overeensstemmelse  med  og  teleologisk 
i  Retning  af  Tilværelsens  Fuldkommenhed.  Dette  har  man  ikke  været  op- 
mærksom paa,  og  har  sna  ladet  den  faldne  Slægt  een  Gang  for  alle  være 
blevet  god  igjen  ved  Christus.  Og  saaledes  har  man  dog  igjen  bragt  Gud 
«t  Abstraktum  paa  Halsen,  der,  som  Abstraktum,  vil  være  i  nærmere  Slægt- 
skab med  ham.  Men  dette  er  et  Skalkeskjul,  som  blot  gjer  Menneskene 
frække.  Naar  nemlig  >den  Enkelte-  skal  føle  sig  i  Slægtskab  med  Gud  (og 
delte  er  Christendommens  I.ære),  saa  faaer  han  ogsaa  hele  Trykket  deraf  i 
Prygt  og  Bæven,  han  maa,  hvis  det  ikke  var  en  gammel  Opdagelse,  opdage 
Forargelsens  Mulighed.  Men  skal  det  være  gjennem  et  Abstraktum  den  En« 
kelle  kommer  til  denne  Herlighed,  saa  bliver  Sagen  meget  for  let  og  er  i 
Orunden  taget  forfængeligt.  Den  Enkelte  faaer  saa  ikke  det  uhyre  Tryk  af 
Oud,  hvilket  i  Ydmygelse  trykker  lige  saa  dybt  som  det  opløfter,  den  Enkelte 
bilder  sig  ind  at  have  Alt  uden  videre  ved  at  participere  i  hilnt  Abstraktum. 
Det  er  ikke  med  det  at  være  Menneske  som  med  det  at  være  Dyr,  hvor 
Exemplaret  altid  er  mindre  end  Arten.  Mennesket  udmærker  sig  ikke  blot 
ved  de  Fortrin,  som  almindelig  nævnes,  fra  andre  Dyre-Arter,  men  qvalita- 
tivt  derved,  at  Individet,  den  Enkelte  er  mere  end  Arten.  Og  denne  Be- 
stemmelse er  igjen  dialektisk,  betyder,  at  den  Enkelte  er  Synder,  men  saa 
igjen,  at  det  er  Fuldkommenheden  at  være  den  Enkelte. 


lage  sig  af  Spurvene]  jvfr.  Matth.  10.  29. 

er  han  selv  tilstede  paa  ethvert  Punkt,  i  ethvert  Øieblik  (hvad  i 
Lærebogen  opføres  som  en  af  de  Titulaturer,  Gud  nævnes  ved,  og 
som  Menneskene  tænke  lidt  ved  engang  iraellem,  men  vel  aldrig 
gjøre  Forsøg  paa  at  tænke  i  ethvert  Øieblik),  han  er  allestedsnær- 
værende. Hans  Begreb  er  ikke  som  Menneskets,  under  hvilket  det 
Enkelte'  ligger  som  Det,  der  ikke  kan  gaae  op  1  Begrebet,  hans 
Begreb  omfatter  Alt,  og  i  anden  Forstand  har  han  intet  Begreb. 
Oud  hjælper  sig  ikke  med  en  Abbreviatur,  han  begriber  (compre- 
hendil)  selve  Virkeligheden,  alt  det  Enkelte;  for  ham  ligger  den 
Enkelte  ikke  under  Begrebet. 

Læren  om  Synden,  om  at  Du  og  jeg  er  Synder,  hvilken  Lære 
ubetinget  splitter  »Mængden«  ad,  befæster  nu  Qvalitets-Forskjellen 
mellem  Gud  og  Menneske  saa  dybt  som  den  aldrig  nogensinde  er 
blevet  befæstet  —  thi  atter  dette  kan  kun  Gud;  Synden  er  jo:  for 
<jud  o.  s.  V.  I  Intet  er  et  Menneske  saa  forskjellig  fra  Gud,  som 
<ieri,  at  han,  og  det  er  ethvert  Menneske,  er  en  Synder,  og  er  det 
»for  Gud«,  hvorved  jo  Modsætningerne  i  dobbelt  Forstand  holdes 
sammen,  de  holdes  sammen  (continentur)^  de  faae  ikke  Lov  at  gaae 
ud  fra  hinanden,  men  ved  saaledes  at  holdes  sammen  viser  For- 
skjellighcden  sig  desto  stærkere,  som  naar  man  taler  om  at  holde 
to  Farver  sammen,  opposita  Juxia  se  posita  magis  illucescunt.  Synd 
er  det  Eneste  af  hvad  der  ellers  prædiceres  om  et  Menneske,  som 
paa  ingen  Maade,  hverken  uia  negalionis  eller  via  eminentiæ,  kan 
udsiges  om  Gud.  At  udsige  om  Gud  (i  samme  Forstand  som  at 
han  ikke  er  endelig,  altsaa  uia  negationis,  at  han  er  uendelig)  at 
han  ikke  er  en  Synder,  er  Gudsbespottelse. 

Som  Synder  er  Mennesket  adskilt  fra  Gud  ved  Qvalitetens 
fueest  svælgende  Dyb.  Og  selvfølgeligt  er  Gud  atter  adskilt  fra 
Mennesket  ved  det  samme  Qvalitetens  svælgende  Dyb,  naar  han 
forlader  Synder.  Dersom  det  dog  nemlig  ellers  lod  sig  gjøre,  ved 
en  omvendt  Art  Accomodation,  at  overføre  det  Guddommelige  paa 
det  Menneskelige:  i  Eet  kommer  han  evigt  aldrig  til  at  ligne  Gud, 
i  at  tilgive  Synder. 

Her  ligger  saa  Forargelsens  yderste  Concentration,  hvad  den 
Lære  har  fundet  fornødent,  som  netop  har  lært  Ligheden  mellem 
Gud  og  Menneske. 


comprehendit  betyder  baade:  begriber,  og:  omfatter.  opposita  osv.]  Mod- 

sælnioger  fremtræder  tydeligere  ved  at  sættes  ved  Siden  af  hinanden.  uia  ne- 

gationis ad  Negteisens  Vei;  uia  eminentiæ  ad  Forstærkelsens  Vei ;  se  IV  Bd.  S.  212. 

Men  Forargelse  er  den  mcest  mulige  afgjorende  Bestemmelse 
af  Subjektiviteten,  det  enkelte  Menneske.  Vistnok  er  det  at  tænke 
Forargelse  uden  at  tænke  en  Forarget  ikke  ligcsaa  umuligt  som  et 
Fløitespil,  naar  der  ingen  Fløitespiller  er;  men  selv  Tænkningen 
maa  dog  vistnok  indrømme,  at  Forargelse,  endnu  mere  end  For- 
elskelse, er  et  uvirkeligt  Begreb,  som  først  bliver  virkeligt,  hver 
Gang  der  er  En,  en  Enkelt,  som  er  forarget. 

Forargelse  forholder  sig  altsaa  til  den  Enkelte.  Og  dermed 
begynder  Christendommen,  med  at  gjøre  hvert  Menneske  til  en 
Enkelt,  en  enkelt  Synder;  og  nu  concentrerer  den  Alt  hvad  Himmel 
og  Jord  kan  opdrive  af  Forargelses  Mulighed  (kun  derover  raader 
Gud):  og  dette  er  Christendom.  Den  siger  saa  til  hver  Enkelt: 
Du  skal  troe,  o:  Du  skal  enten  forarges,  eller  Du  skal  troc. 
Videre  ikke  eet  Ord;  der  er  ikke  videre  at  tilføie.  >Nu  har  jeg 
talet«,  siger  Gud  i  Himlene  >i  Evigheden  tales  vi  ved  igjen.  Du 
kan  i  den  mellemliggende  Tid  gjøre  hvad  Du  vil,  men  Dommen 
forestaaer.« 

En  Dom!  Ja,  det  har  vi  Mennesker  jo  lært,  det  lærer  jo  Er- 
faring, at  naar  der  er  Mytteri  paa  et  Skib  eller  i  en  Armee,  saa 
ere  de  Skyldige  saa  mange,  at  man  maa  lade  Straffen  fare;  og 
naar  det  er  Publikum,  det  høistærede  dannede  Publikum,  eller 
Folket,  saa  er  det  ikke  blot  ingen  Forbrydelse,  saa  er  det  ifølge 
Avisen,  paa  hvilken  man  kan  stole  som  paa  Evangeliet  og  Aaben- 
baringen.  Guds  Villie.  Hvoraf  kommer  dette?  Det  kommer  deraf, 
at  Begrebet  Dom  svarer  til  den  Enkelte,  man  dømmer  ikke  en 
masse;  man  kan  slaac  Folk  ihjel  en  masse,  sprøite  paa  dem  en 
masse,  smigre  dem  en  masse,  kort  paa  mange  Maader  behandle 
Folk  som  Fæ,  men  dømme  Folk  som  Fæ  kan  man  ikke,  thi  man 
kan  ikke  dømme  Fæ;  om  der  end  dømmes  nok  saa  mange,  naar 
det  at  dømme  skal  have  Alvor  og  Sandhed,  dømmes  hver  Enkelt*). 
Naar  nu  saa  Mange  ere  de  Skyldige,  saa  lader  dette  menneskeligt 
sig  ikke  gjøre;  derfor  opgiver  man  det  ^ele,  man  indseer,  at  der 
ikke  kan  være  Tale  om  nogen  Dom,  de  ere  for  Mange  til  at  blive 


*;  Sec  derfor  er  Gud  •Dommerciit,  fordi  for  ham  ingen  Mængde   er,   men   kun 
Enkelte. 


ligesaa    umuligt   som    et    Floitespil)  jvfr.  Platons  Apologi  p.  27  h:  er 
der  Nogen,  der  ikke  tror  paa  Fløitespillere,   men   vel   paa  Fløitespiller-Gjeminger? 

dømte,  man  kan  ikke  faae  dem  eller  ikke  overkomme  at  faae  dem 
Enkelte,  derfor  maa  man  opgive  at  dømme. 

Og  da  man  nu  i  vor  oplyste  Tid,  hvor  man  finder  alle  anthro- 
pomorphistiske  og  anthropopathiske  Forestillinger  om  Gud  upas- 
sende, dog  ikke  finder  det  upassende  at  tænke  Gud,  som  Dommer, 
i  Lighed  med  en  almindelig  Birkedommer  eller  General-Auditeur, 
der  ikke  kan  overfare  en  saa  vidtløftig  Sag  —  saa  slutter  man: 
det  vil  i  Evigheden  gaae  accurat  ligesaa.  Lader  os  derfor  blot 
holde  sammen,  sikkre  os,  at  Præsterne  præke  paa  den  Maade.  Og 
skulde  der  være  en  Enkelt,  der  vovede  at  tale  anderledes,  en  En- 
kelt, der  var  taabelig  nok  til  at  gjøre  sig  selv  sit  Liv  bekymret  og 
ansvarligt  i  Frygt  og  Bæven,  og  saa  ogsaa  at  ville  plage  Andre:  da 
lader  os  sikkre  os  ved  at  ansec  ham  for  gal,  eller,  hvis  fornødent 
gjøres,  ved  at  slaae  ham  ihjel.  Naar  vi  blot  ere  Mange  om  det, 
saa  er  det  ingen  Uret.  Det  er  Nonsens  og  antiqveret,  at  Mange 
kan  gjøre  Uret;  hvad  de  Mange  gjøre  er  Guds  Villie.  For  denne 
Viisdom,  det  veed  vi  af  Erfaring  —  thi  vi  ere  ikke  uerfarne  Yng- 
linge, vi  henkaste  ikke  løse  Ord,  vi  tale  som  Mænd  af  Erfaring  — ' 
har  hidtil  alle  Mennesker  bøiet  sig,  Konger  og  Keisere  og  Excel- 
lencer; ved  Hjælp  af  denne  Viisdom  ere  hidtil  alle  vore  Kreaturer 
hjulpne  op:  saa  skal  sgu  Gud  ogsaa  lære  at  bøie  sig.  Det  gjælder 
blot  om,  at  vi  blive  Mange,  rigtigt  Mange,  der  holde  sammen,  naar 
vi  gjøre  det,  saa  ere  vi  sikkrede  mod  Evighedens  Dom.  —  Ja, 
vistnok  ere  de  sikkrede,  dersom  det  først  var  i  Evigheden  de 
skulle  blive  Enkelte.  Men  de  vare  og  ere  for  Gud  bestandigt  En- 
kelte; ikke  Den,  der  sidder  i  et  Glasskab,  er  saa  generet  som 
hvert  Menneske  er  for  Gud  Gjennemsigtighed.  Dette  er  Samvittig- 
heds-Forholdet. Ved  Hjælp  af  Samvittigheden  er  det  saaledes  ind- 
rettet, at  Rapporten  strax  følger  med  enhver  Skyld,  og  at  den 
Skyldige  er  Den,  der  selv  maa  skrive  den.  Men  det  skrives  med 
sympathetisk  Blæk,  og  bliver  derfor  først  ret  tydeligt,  naar  det  i 
Evigheden  holdes  op  for  Lyset,  medens  Evigheden  reviderer  Sam- 
vittighederne. I  Grunden  ankommer  Enhver  i  Evigheden  saaljedes, 
at  han  selv  medbringer  og  overleverer  den  nøiagtigste  Anmeldelse 
om  hver  den  mindste  Ubetydelighed,  han  forbrød  eller  efterlod. 
At  holde  Dom  i  Evigheden  kunde  derfor  et  Barn  bestride;  der  er 
egentligen  Intet  at  gjøre  for  Trediemand,  Alt,  indtil  det  ubetyde- 
ligste Ord  der  er  talet,  er  i  Orden.  Det  gaaer  den  Skyldige,  der 
er  paa  Reisen  gjennem  Livet  til  Evigheden,  som  det  gik  hiin 
Morder,  der  paa  Jernbanen  med  dennes  Hurtighed  flygtede  bort 
fra  Gjerningsstedet  —  og  sin  Forbrydelse:  ak,  just  under  den  Vogn, 
hvori    han    sad,    løb    den    elektromagnetiske  Telegraph    med    hans. 

Signalement  og  Ordre  til  at  anholde  ham  paa  første  Station.  Da 
han  ankom  paa  Stationen  og  stod  ud  af  Vognen,  var  han  Arre^ 
stant  —  han  havde  paa  en  Maade  selv  bragt  Angivelsen  med. 

Altsaa  Fortvivlelse  om  Syndernes  Forladelse  er  Forargelse. 
Og  Forargelse  er  Syndens  Potentsation.  Dette  tænker  man  i  Al- 
mindelighed slet  ikke  paa;  man  regner  i  Almindelighed  vel  neppe 
Forargelse  til  Synd,  om  hvilken  man  da  ikke  taler,  men  om  Synder, 
blandt  hvilke  Forargelse  ikke  finder  Plads.  Endnu  mindre  op- 
fatter man  Forargelse  som  Syndens  Potentsation.  Dette  kommer 
af,  at  man  ikke,  christeligt,  danner  Modsætningen  mellem :  Synd  ~ 
Tro,  men  mellem  Synd  —  D^'d. 


C. 

Den  Synd,  at  opgive  Christendommen  modo  ponendo, 

at  erklære  den  for  Usandhed. 

Dette  er  Synd  mod  den  Hellig-Aand.  Selvet  er  her  meest 
fortvivlet  potentseret ;  det  kaster  ikke  blot  hele  Christendommen  af 
sig,  men  gjør  den  til  Løgn  og  Usandhed  —  hvilken  uhyre  for- 
tvivlet Forestilling  om  sig  selv  maa  det  Selv  have! 

Syndens  Potentsation  viser  sig  tydeligt,  naar  man  opfatter  den 
som  en  Krig  mellem  Menneske  og  Gud,  hvor  der  forandres  Tak- 
tik; Potentsationen  er  Stigen  fra  det  Defensive  til  det  Offensive. 
Synd  er  Fortvivlelse;  her  kjæmpes  evilerende.  Saa  kom  Fortviv- 
lelse over  sin  Synd;  her  kjæmpes  endnu  en  Gang  eviterende  eller 
befæstende  sig  indenfor  sin  tilbagetrukne  Stilling,  men  bestandigt 
pedem  referens.  Nu  forandres  Taktiken;  skjøndt  Synden  fordyber 
sig  mere  og  mere  i  sig  selv,  og  saaledes  Qerner  sig,  kommer  den 
dog  i  en  anden  Forstand  nærmere,  bliver  mere  og  mere  afgjort 
sig  selv.  Fortvivlelse  om  Syndernes  Forladelse  er  en  bestemt  Po- 
sition lige  over  for  et  Tilbud  af  Guds  Barmhjertighed;  Synden  er 
ikke  ganske  den  Flygtende,  ikke  blot  defensiv.  Men  den  Synd  at 
opgive  Christendommen  som  Usandhed  og  Løgn  er  offensiv  Krig. 
Alt   det  Foregaaende   gjør    dog    paa    en    Maade    sin    Modpart    den 


modo  ponendo  i  positiv  Form.  evitereode  undvigeade.  pedem  re* 

ferens  Tigende.  idet  man  trælcker  tig  tilbage. 

Indrømmelse,  at  den  er  den  Stærkere.  Men  nu  er  Synden  an- 
gribende. 

Synd  mod  den  Hellig-Aand  er  den  positive  Form  af  For- 
argethed. 

Christendommens  Lære  er  Læren  om  Gud-Mennesket,  om 
Slægtskabet  mellem  Gud  og  Menneske,  men  vel  at  mærke  saaledcs, 
at  Forargelsens  Mulighed  er,  om  jeg  saa  tør  sige,  den  Garanti, 
hvorved  Gud  sikkrer  sig,  at  Mennesket  ikke  kan  komme  ham  for 
nær.  Forargelsens  Mulighed  er  det  dialektiske  Moment  i  alt  det 
Christelige.  Tages  den  bort,  saa  er  det  Chrlstelige  ikke  blot  Heden- 
skab, men  noget  saa  Phantastisk,  at  Hedenskabet  maatte  erklære  det 
for  Vrøvl.  At  være  Gud  saa  nær,  som  Christendommen  lærer,  at  Men- 
nesket kan  komme  ham,  og  tør  komme  ham,  og  skal  komme  ham  i 
Christo,  er  aldrig  faldet  noget  Menneske  ind.  Skal  det  nu  forstaaes 
ligefrem,  saadan  ganske  uden  videre,  uden  den  allermindste  Reserva- 
tion, aldeles  ugeneret,  friskfyragtigt:  saa  er  Christendommen,  hvis  man 
vil  kalde  Hedenskabets  Digt  om  Guderne  menneskelig  Afsindighed, 
en  afsindig  Guds  Opfindelse;  en  saadan  Lære  kunde  kun  en  Gud, 
der  er  gaaet  fra  Forstanden,  falde  paa  —  saaledes  maa  et  Men- 
neske dømme,  der  endnu  har  bevaret  sin  Forstand.  Den  incar- 
nerede  Gud  vilde,  hvis  Mennesket  saadan  uden  videre  skulde  være 
Kammerat  med  ham,  blive  et  Sidestykke  til  Prinds  Henrik  hos 
Shakspeare. 

Gud  og  Menneske  ere  to  Qvaliteter,  mellem  hvilke  der  er  en 
uendelig  Qvalitets-Forskjel.  Enhver  Lære,  der  overseer  denne  For- 
skjel,  er  menneskelig  talt  afsindig,  guddommelig  forstaaet,  Guds- 
Bespottelse.  I  Hedenskabet  gjorde  Mennesket  Gud  til  Menneske 
(Menneske-Guden);  i  Christendommen  gjør  Gud  sig  til  Menneske 
(Gud-Mennesket)  —  men  i  denne  sin  forbarmende  Naades  uendelige 
Kjerlighed  gjør  han  dog  een  Betingelse,  han  kan  det  ikke  ander- 
ledes. Just  dette  er  Sorgen  i  Christo,  »han  kan  det  ikke  anderledes  c; 
han  kan  fornedre  sig  selv,  paatage  sig  en  Tjeners  Skikkelse,  lide, 
døe  for  Menneskene,  indbyde  Alle  at  komme  til  sig,  offre  hver  sit 
Livs  Dag,  og  hver  Dagens  Time,  og  offre  Livet  —  men  Forargel- 
sens Mulighed  kan  han  ikke  borttage.  O,  eneste  Kjerlighedens 
Gjerning,  o,  uudgrundelige  Kjerlighedens  Sorg,  at  selv  Gud  ikke 
kan  —  som  han  da  i  en  anden  Forstand  heller  ikke  vil,  ikke  kan 
ville  —  men  selv  om  han  vilde,  ikke  kan  gjøre  det  umuligt,  at 
denne  Kjerlighedens  Gjerning   kan    blive   et   Menneske   til   lige   det 


hot  Shakspeare]  i  Ilcorik  d.  IV 


I 

Modsatte,  til  den  yderste  Elendighed!  Thi  den  slurst  niuUge  inco- 
neskelige  Elendighod,  større  endnu  end  Synden,  er  al  forarge*  paa 
Christns  og  forblive  i  Forargelsen,  Og  delte  kan  Christus  ikke, 
dette  kan  •  Kjerligheden.  il(ke  g,iøre  umuligt  See,  derfor  siger 
han:  isalig  Den,  som  ikke  forarges  paa  mig.-  Mere  kan  lian  iklie 
^orc.  Altsaa  han  kan.  det  er  muligt,  han  kan  ved  sin  Kjerligliril 
komme  til  at  gjore  et  Menneske  saa  elendigl,  som  et  Menneske 
aldrig  nogensinde  kimde  blive  det.  O.  uudgrundelige  Modsigelse  i 
Kjerlighed!  Men  dog  kan  han  —  af  Kjeriighed  ikke  bringe  del 
over  sit  Hjerte  at  lade  være  at  fuldkomme  Kjerlighedcns  Gjerning, 
ak,  hvis  den  saa  dog  gjorde  et  Menneske  saa  elendig,  som  lian 
ellers  aldrig  vilde  være  hlevel  del! 

Lad  os  tale  ret  menneskeligt  derom.  O,  usselt  et  Menneske, 
sum  aldrig  har  folt  Trang  til  af  Kjeriighed  al  olfre  Alt  af  Kjerlig- 
hed, som  altsaa  ikke  har  kunnet  det!  Men  naar  han  saa  opdagede, 
at  just  denne  hans  Opolfrelse  i  Kjerlighed,  at  det  var  muligt,  at 
den  kunde  blive  del  andel  Menneske,  den  Elskedes.  sUirste  L'lykkt 
hvad  saa?  Saa  enten  tabte  Kjerligheden  i  ham  sin  SpændkraR, 
fra  at  være  et  Magtens  Liv  sank  den  sammen  lil  en  veemodig 
Foleises  indesluttede  Grunden,  han  gik  fra  Kjerligheden,  han  vovede 
ikke  at  gjore  denne  Kjorlighcdens  (ijerning.  selv  segnende,  ikke 
under  <;jerningen.  men  under  Vicglcn  af  liiin  Mulighed,  Thi  lige- 
som en  V.Tgl  bliver  uendelig  meget  InngL-ro,  naar  den  anbringes 
jiiia  l-:;ndcn  af  en  Slang,  og  den  Loftende  skal  holde  i  den  mod- 
satte Ende,  saaledes  bliver  enhver  Gjerning  uendelig  tungere,  naar 
den  bliver  dialektisk,  og  lungest,  naar  den  bliver  synipathelisk- 
dialektisk,  saa  hvad  Kjcriigheden  tilskynder  al  gjore  for  den  Elskede. 
<ict  synes  igjen  i  en  anden  Forslaud  Omsorgen  for  den  l-^lskede  at 
fraraade.  —  Eiler  Kjerlighcden  seirede,  og  han  vovede  det  af  Kjer- 
lighed,  O,  men  i  Kjerlighedens  Ghrdc  som  Kjeriighed  altid  er 
glad.  især  naar  den  olfrcr  Alt;  var  dog  en  dyh  Sorg  —  thi  det 
var  jo  muligt!  See,  derfor  fuldkommede  han  denne  sin  Kjerlig- 
hedens Gjerning,  han  bragte  Olieret  ^som  han  for  sil  Vedkommende 
jublede  ved;  ikke  uden  Taarer:  der  svæver  over  detle.  hvad  skal 
jeg  kalde  <iel,  delte  Inderlighedens  Hislorie-Maleri  hiin  morke 
Mulighed,  Og  dog,  hvis  denne  ikke  havde  sv:evel  over  det, 
havde  hans  (ijerning  ikke  været  den  sande  Kjerligheds.  —  O. 
min  Ven,  hvad  har  l>u  vel  forsogl  i  Livet!  Anstreng  Din 
Hjerne,      riv      enhver     Beilækning     til     Side     og     blot      Foleisens 


237 

oiscera  i  Dit  Br3'st,  sløif  enhver  Befæstning,  som  adskiller  Dig 
fra  Den,  om  hvem  Du  læser,  og  læs  saa  Shakspeare  —  og  Du 
skal  g>'se  for  CoUisioner.  Men  de  egentlige  religieuse  Collisioner 
synes  selv  Shakspeare  at  have  gyset  tilbage  for.  Maaskee  lader 
disse  sig  ogsaa  kun  udtrykke  i  Gudernes  Sprog.  Og  dette  Sprog 
kan  intet  Menneske  tale;  thi  som  allerede  en  Græker  saa  skjønt 
har  sagt:  af  Mennesker  lærer  Mennesket  at  tale,  af  Guderne 
at  tie. 

At  der  er  den  uendelige  Qvalitets-Forskjel  mellem  Gud  og 
Menneske,  det  er  Forargelsens  Mulighed,  som  ikke  kan  borttages. 
Af  Kjerlighed  bliver  Gud  Menneske;  han  siger:  see  her,  hvad  det 
er  at  være  Menneske,  men,  tilføier  han,  o  tag  Dig  iagt,  thi  jeg  er 
tillige  Gud  —  salig  Den,  som  ikke  forarges  paa  mig.  Han  paatager 
sig  som  Menneske  en  ringe  Tjeners  Skikkelse,  han  udtrykker  det 
at  være  et  ringe  Menneske,  paa  det  at  intet  Menneske  skal  mene 
sig  udelukket,  eller  mene,  at  det  er  menneskelig  Anseelse  og  An- 
seelse blandt  Mennesker,  der  bringer  En  nærmere  til  Gud.  Nei, 
han  er  det  ringe  Menneske.  Seer  her  hid,  siger  han,  og  forvis 
Dig  om,  hvad  det  er  at  være  Menneske,  o,  men  tag  Dig  iagt;  thi 
jeg  er  tillige  Gud  —  salig  Den,  som  ikke  forarges  paa  mig.  Eller 
omvendt:  Faderen  og  jeg  er  Eet,  dog  er  jeg  dette  enkelte,  ringe 
Menneske,  fattig,  forladt,  given  i  Menneskenes  Vold  —  salig  Den, 
som  ikke  forarges  paa  mig.  Jeg,  dette  ringe  Menneske,  er  Den 
som  gjør,  at  Døve  høre.  Blinde  see,  Halte  gaae.  Spedalske  renses. 
Døde  staae  op  —  salig  Den,  som  ikke  forarges  paa  mig. 

Under  Ansvar  paa  høieste  Sted  fordrister  jeg  mig  derfor  til 
at  sige,  at  dette  Ord:  salig  Den,  som  ikke  forarges  paa  mig,  hører 
med  til  Forkyndelsen  om  Christo,  om  ikke  paa  samme  Maade 
som  Indstiftelses-Ordene  i  Nadveren,  saa  dog  som  de  Ord:  Enhver 
prøve  sig  selv.  De  ere  Christi  egne  Ord,  og  de  maae,  især  da  i 
Christenheden,  atter  og  atter  indskjærpes,  gjentages,  siges  til  Enhver 
især.     Overalt*)  hvor  disse  Ord  ikke  lyde  med,  eller  i  ethvert  Til- 


*)  Og  det  er  nu  Tilfælde  næsten  overalt  i  Christenheden,  der,   som    det   synes, 
enten   ganske    ignorerer,    at   Christus   selv   er  Den,   der  saa  gjentageht,  saa 


uiscera  Indvolde.  en  Græker]  Plutarch  de  garrulitate  Kap.  8:  i  at  tale  har 

vi  Mennesker,  i  at  tie  Guder  til  Lærere,  idet  vi  Jo  iagttager  Taushed  ved  hellige 
Handlinger  og  Mysterier.  Faderen  og  Jeg  er  Eet]  Joh.  Ev.  10,  30.  Dove 
høre  osv.]  Matth.  11,  5.  Enhver  prøve  sig   selv]  I  Kor.  11,  27.     (Det  er 

ikke  ChrisU  egne  Ord,  men  Paulus's;  K.s  Feiltageise  maa  bero  paa,  at  Paulus 
umiddelbart  forud  har  citeret  Indstiftelsesordene  ved  Nadveren.) 

fælde,  hvor  Fremstillingen  af  det  Christelige  ikke  er  paa  ethvert 
Punkt  gjennemtrængt  af  denne  Tanke:  der  er  Christendommen 
Blasphemi.  Thi  uden  Livvagt  og  uden  Tjenere,  der  kunde  berede 
ham  Veien  og  gjøre  Menneskene  opmærksomme  paa,  hvo  det  var 
der  kom :  gik  Christus  her  paa  Jorden  i  en  Tjeners  ringe  Skikkelse. 
Men  Forargelsens  Mulighed  (o,  som  den  var  i  Hans  Kjerlighed 
Ham  Sorgen!)  værgede  og  værger  om  Ham,  befæster  et  svælgende 
Dyb  mellem  Ham  og  Den,  som  var  Ham  nærmest  og  stod  Ham 
nærmest. 

Den  nemlig,  som  ikke  forarges,  han  tilbeder  troende.  Men 
at  tilbede,  hvilket  er  Troens  Udtryk,  er  at  udtrykke,  at  Qvalitetens 
uendelig  svælgende  Dyb  dem  imellem  er  befæstet.  Thi  i  Troen  er 
igjen  Forargelsens  Mulighed  det  dialektiske  Moment*). 

Men  den  Art  Forargelse,  om  hvilken  her  er  Tale,  er  modo 
ponendo,  den  udsiger  om  Christendommen,  at  den  er  Usandhed  og 
Løgn,  og  derved  igjen  det  Samme  om  Christus. 


inderligt  advarede  mod  Forargelsen,  endnu  mod  Slutaingea  af  sit  Liv  endog 
sine  træ  Apostle,  der  havde  fUlgt  ham  fra  Begyndelsen  og  for  hans  Skyld 
forladt  Alt;  eller  vel  endog  taus  anseer  det  for  en  Slags  overspændt  iEng> 
stelighed  af  Christus,  da  Tusinder  og  Tusinders  Erfaring  godtgjør,  at  man 
kan  have  Troen  paa  Christus  uden  at  have  mørket  det  Mindste  Ul  Forar^ 
gelsens  Mulighed.  Men  dette  turde  være  en  Feiltagelse,  der  vel  skal  blive 
aabenhar,  naar  Forargelsens  Mulighed  kommer  til  at  dømme  Christenheden. 
*)  Her  en  lille  Opgave  for  Iagttagere.  Dersom  man  antager,  at  alle  de 
mange  Præster  her  og  i  Udlandet,  som  holde  og  skrive  Prædikener,  ere 
troende  Christne,  hvorledes  lader  det  sig  saa  forklare^  at  man  aldrig  hører 
eller  læser  den  Bøn,  som  især  i  vore  Tider  laae  saa  nær:  Gud  i  Himlene, 
jeg  takker  Dig,  at  Du  ikke  har  fordret  af  et  Menneske,  at  han  skal  bøgribe 
Christendommen;  thi  hvis  det  fordredes,  da  var  Jeg  den  Elendigste  af  Alle. 
Jo  mere  Jeg  søger  at  begribe  den.  Jo  mere  ubegribelig  forekommer  den  mig, 
jo  mere  opdager  Jeg  blot  Forargelsens  Mulighed.  Derfor  takker  Jeg  Dig,  at 
Du  ene  fordrer  Troen,  og  jeg  beder  Dig,  at  Du  fremdeles  vil  forøge  mig 
den.  Denne  Bøn  vilde  orthodox  være  aldeles  correct,  og  antaget,  at  den 
var  sand  i  den  Bedende,  vilde  den  tillige  være  correct  Ironi  over  hele  Spe- 
kulatloneu.     Men  mon  Troen  findes  paa  Jorden! 


mod  Slutningen  af  sit  Liv]  se  Matth.  26,  31.  mon  Troen  findes 

paa  Jorden]  Jvfr.  Luc.  18,  8:    dog    naar    Menneskens    Son    kommer,    mon    han 
skal  finde  Troen  paa  Jorden? 

For  al  belyse  denne  Art  Forargelse  bliver  det  bedst  al  gjen- 
nemgaae  de  forskjellige  Former  af  Forargelsen,  hvilken  principielt 
forholder  sig  til  Paradoxet  (Christus)  og  saaledes  kommer  igjen 
ved  enhver  Bestemmelse  af  det  Christelige,  fordi  enhver  saadan 
forholder  sig  til  Christus,  har  Christus  in  mente. 

Den  laveste  Form  af  Forargelse,  den,  menneskelig  talt,  uskyl- 
digste, er  at  lade  det  Hele  med  Christus  staae  hen  uafgjort,  at 
dømme  saaledes:  jeg  tillader  mig  Intet  at  dømme  derom;  jeg  troer 
ikke,  men  jeg  dømmer  Intet.  At  dette  er  en  Form  af  Forargelse, 
undgaaer  de  Fleste.  Sagen  er,  man  har  reent  glemt  dette  Christe- 
lige: >Du  skal.«  Deraf  kommer  det,  at  man  ikke  seer,  at  dette 
er  Forargelse,  dette  at  stille  Christus  i  IndifTerents.  Det  at  Chri- 
stendommen er  Dig  forkyndt,  betyder,  Du  skal  have  en  Mening 
om  Christus;  Han  er,  eller  det  at  Han  er  til,  og  at  Han  har  været 
til,  er  hele  Tilværelsens  Afgjørelse.  Er  Christus  Dig  forkyndt,  saa 
er  det  Forargelse  at  sige:  jeg  vil  ingen  Mening  have  derom. 

Dog  maa  dette  forstaaes  med  en  vis  Indskrænkning  i  disse 
Tider,  da  Christendommen  forkyndes  saa  maadeligt,  som  den  gjør. 
Der  leve  vistnok  mange  Tusinder,  som  have  hørt  Christendommen 
forkynde,  og  som  aldrig  have  hørt  Noget  om  dette  »skal.«  Men 
Den,  der  har  hørt  det,  naar  han  saa  siger:  jeg  vil  ingen  Mening 
have  derom,  saa  er  han  forarget.  Han  benegter  nemlig  Christi 
Guddom,  at  den  har  Ret  til  at  fordre  dette  af  et  Menneske,  at  han 
skal  have  en  Mening.  Det  hjælper  ikke,  at  et  saadant  Menneske 
siger:  »jeg  udsiger  jo  Intet,  hverken  Ja  eller  Nei  om  Christus«; 
thi  saa  spørger  man  ham  blot:  har  Du  da  heller  ingen  Mening 
om,  hvorvidt  Du  skal  have  nogen  Mening  om  Ham  eller  ikke? 
Svarer  han  dertil:  jo,  saa  fanger  han  sig  selv;  og  svarer  han:  nei, 
saa  dømmer  Christendommen  ham  alligevel,  at  han  skal  have  en 
Mening  derom,  og  altsaa  igjen  om  Christus,  at  intet  Menneske 
skal  formaste  sig  til  at  lade  Christi  Liv  staae  hen  som  en  Curi- 
ositet.  Naar  Gud  lader  sig  føde  og  bliver  Menneske,  saa  er  dette 
ikke  et  ørkesløst  Indfald,  Noget  han  hitter  paa,  for  dog  at  fore- 
tage sig  Noget,  maaskee  for  at  gjøre  Ende  paa  den  Kjedsommelig- 
lighed,  der,  som  man  frækt  har  sagt,  skal  være  forbundet  med  at 
være  Gud  —  det  er  ikke  for  at  opleve  Eventyr.  Nei,  naar  Gud 
gjør  det,  saa  er  dette  Faktum  Tilværelsens  Alvor.  Og  dette  er 
igjen    Alvoren    i    denne    Alvor:    at   Enhver  skal   have   en  Mening 


som    man    frækt    har    sagt]    jvfr.    Heine,    Buch    der    Lieder,    Die   Heim- 
kehr  LXVI. 

derom.  Naar  en  Konge  besøger  en  Provindsby,  anseer  han  det 
for  en  Fornærmelse,  om  en  Embedsmand,  hvis  han  da  ikke  har 
lovligt  Forfald,  undlader  at  gjøre  ham  sin  Opvartning;  men  hvad 
mon  han  vilde  dømme,  om  en  vilde  ignorere  det  hele  Faktum,  at 
Kongen  var  i  Byen,  vilde  spille  Privatmanden,  der  i  saa  Henseende 
»blæser  af  Hans  Majestæt  og  af  Kongeloven«?  Og  saaledes  ogsaa, 
naar  det  behager  Gud  at  vorde  Menneske  —  at  det  saa  behager 
et  Menneske  (og  hvad  Embedsmanden  er  for  Kongen,  det  er 
ethvert  Menneske  for  Gud)  derom  at  sige:  ja,  det  er  Noget, 
hvorom  jeg  ikke  ønsker  at  have  nogen  Mening.  Saaledes  taler 
man  fornemt  om,  hvad  man  i  Grunden  overseer:  altsaa  overseer 
man  fornemt  Gud. 

Den  næste  Form  af  Forargelse  er  den  negative,  men  lidende. 
Den  føler  vel,  at  ignorere  Christus  formaaer  den  ikke,  at  lade 
Det  med  Christus  staae  hen  og  saa  forresten  have  travlt  i  Livet, 
er  den  ikke  istand  til.  Men  troe  kan  den  heller  ikke;  den  ved- 
bliver saa  at  stirre  paa  det  ene  og  samme  Punkt,  paa  Paradoxet. 
Forsaavidt  ærer  den  dog  Christendommen,  den  udtrykker,  at  dette 
Spørgsmaal:  hvad  tykkes  Dig  om  Christus,  virkelig  er  det  meest 
Afgjørende.  En  saadan  Forarget  lever  da  hen  som  en  Skygge; 
hans  Liv  fortæres,  fordi  han  i  sit  Inderste  bestandigt  er  beskjæf- 
tiget  med  denne  Afgjørelse.  Og  saaledes  udtrykker  han  (som 
ulykkelig  Elskovs  Lidelse  i  Forhold  til  Elskov),  hvilken  Realitet 
Christendommen  har. 

Den  sidste  Form  af  Forargelse  er  den,  om  hvilken  vi  her 
tale,  den  positive.  Den  erklærer  Christendommen  for  Usandbed 
og  Løgn,  den  negter  Christus  (at  han  har  været  til  og  at  han  er 
Den,  han  sagde  sig  at  være)  enten  doketisk  eller  rationalistisk, 
saaledes  at  Christus  enten  ikke  bliver  et  enkelt  Menneske,  men 
kun  tilsyneladende,  eller  at  han  bliver  kun  et  enkelt  Menneske, 
saa  han  enten  doketisk  bliver  Poesi,  Mythologi,  der  ikke  gjør  For- 
dring paa  Virkelighed,  eller  rationalistisk  en  Virkelighed,  der  ikke 
gjør  Fordring  paa  at  være  guddommelig.  I  denne  Negten  af 
Christus  som  Paradoxet  ligger  naturligviis  igjen  Negten  af  alt  det 
Christelige:  Synden,  Syndernes  Forladelse  o.  s.  v. 

Denne  Form  af  Forargelse  er  Synd  mod  den  Hellig-Aand. 
Som  Jøderne  sagde  om  Christus,  han  uddriver  Djævle  ved  Djæve- 


doketisk]  Doketisme  kaldes  den  kjæUerske  Lære,  at  Christi  Menneskelighed 
kun  var  et  Skin,  linns  Legeme   et  Skin- Legeme    osv.  Som   Jøderne   sagde 

om    Clirittus]    Mattli.  12,  24.     Netop   dette    betegnes  Vs.  31    og    32    som    »Synd 
mod  den  Hellig-Aand*. 

lens  Hjælp,  saaledes  gjør  denne  Forargelse  Christus  til  en  Opfin- 
delse af  Djævelen. 

Denne  Forargelse  er  Syndens  høieste  Potentsation,  hvilket  man 
som  oftest  overseer,  da  man  ikke,  christeligt,  danner  Modsætningen 
mellem  Synd  —  Tro. 

Derimod  er  denne  Modsætning  gjort  gjældende  i  hele  dette 
Skrift,  der  strax  i  første  Afsnit  A,  A  opstillede  Formelen  for  den 
Tilstand,  hvori  der  slet  ingen  Fortvivlelse  er:  i  at  forholde  sig  til 
sig  selv  og  i  at  ville  være  sig  selv  grunder  Selvet  gjennemsigtigt  i 
den  Magt,  som  satte  det.  Hvilken  Formel  igjen,  hvorom  oftere  er 
.mindet,  er  Definitionen  paa  Tro. 

Forord. 


.Hi 


iin  Enkelte,  hvem  jeg  med  Glæde  og  Takuemlighed  kalder   miii  Læser«. 

•modtage  Gaven.     Vistnok  er  det  at   give    saligere    end    det    at    modtage;    men    er 

dette    saa,    er   jo  just   den  Givende  i  een  Forstand  den  Trængende,  trængende  til 

den  Salighed   at   give;    og    naar  saa  er,  er  jo  Dens  Velgjerning  den  største,  Dens, 

der  modtager  —  og  saa  er  det  jo  dog  saligere  at  modtage  end  at  give. 

Han  modtage  den!  Hvad  jeg  første  Gang,  da  jeg  udsendte  den  lille  Bog, 
der  (jvf.  To  opbyggelige  Taler  1843  Forordet)  blev  sammenlignet,  og  ogsaa  bedst 
kunde  sammenlignes  med  >en  ubetydelig  lille  Blomst  i  Skjul  af  den  store  Skov«, 
hvad  jeg  den  Gang  troede  at  see,  det  seer  jeg  atter  »hvorledes  hiin  Fugl,  som 
jeg  kalder  min  Læser,  pludselig  faaer  Øie  paa  den,  kaster  sig  ned  paa  sin  Vinge, 
plukker  den  af  og  tager  den  til  sig*;  eller,  fra  den  anden  Side  og  i  et  andet 
Billede,  jeg  seer  atter  hvad  jeg  den  Gang  saae,  hvorledes  den  lille  Bog  »gaaer  sin 

Gang  ad  eensomme  Veie  eller  eensom  ad  de  alfare indtil  den  endelig 

træffer  hiin  Enkelte,  hvem  jeg  kalder  min  Læser,  hiin  Enkelte,  hvem  den  søger, 
efter  hvem  den  ligesom  udstrækker  sine  Arme*:  det  er,  jeg  saae  og  seer,  at  den 
lille  Bog  modtages  af  hiin  Enkelte,  hvem  den  søger,  og  som  søger  den. 

Først  i  September  1849. 

S.  K. 

Hebr.  IV,  lo. 


I. 


Hebr.  IV,  15. 


Bøn. 


H 


vor  skulde  vi  gaae  hen,  hvis  ikke  til  Dig,  Herre  Jesus 
Christus!  Hvor  skulde  den  Lidende  finde  Medlidenhed,  hvis  ikke 
hos  Dig,  og  hvor  den  Angergivne,  ak,  hvis  ikke  hos  Dig,  Herre 
Jesus  Christus! 


Hebr.  IV,  15.  Thi  vi  have  ikke  en  Ypperste-Prafest,  som  ei  kan 
have  Medlidenhed  med  vore  Skrøbeligheder,  men  en  saadan, 
som  er  forsøgt  i  alle  Ting  i  lige  Maade,  dog  uden  Synd. 


Min  Tilliører,  hvad  enten  Du  selv  har  været,  muligt  er,  en 
Lidende,  hvad  eller  Du  har  lært  Lidende  at  kjende,  maaskee  i  den 
skjønne  Hensigt  at  ville  trøste:  dette  har  Du  vistnok  ofte  hørt, 
dette  der  er  Lidendes  almindelige  Klage  »Du  forstaaer  mig  ikke, 
o,  Du  forstaaer  mig  ikke,  Du  sætter  Dig  ikke  i  mit  Sted;  var  Du 
i  mit  Sted,  eller  kunde  Du  sætte  Dig  i  mit  Sted,  kunde  Du  ganske 
sætte  Dig  i  mit  Sted,  og  altsaa  ganske  forstaae  mig,  saa  vilde  Du 
tale  anderledes.«  Du  vilde  tale  anderledes,  dette  vil  efter  den 
Lidendes  Mening  sige,  ogsaa  Du  vilde  indsee  og  forstaae,  at  der 
ingen  Trøst  er. 

Altsaa  dette  er  Klagen;  den  Lidende  klager  næsten  altid  over, 
at  Den,  der  vil  trøste  ham,  ikke  sætter  sig  i  hans  Sted.  Vistnok 
har  ogsaa  den  Lidende  bestandigt  nogen  Ret;  thi  intet  Menneske 
oplever  ganske  det  Samme  som  et  andet  Menneske,  og  selv  om 
saa  var,  det  er  nu  engang  den  almindelige  og  fælles  Grændse  for 
hvert  Menneske  særligen,  ikke  ganske  at  kunne  sætte  sig  i  et  andet 

Menneskes  Sted,  selv  med  sin  bedste  Villie  ikke  ganske  at  kunne 
fornemme,  føle,  tænke  som  et  andet  Menneske.  Men  i  en  anden 
Forstand  beholder  den  Lidende  Uret,  forsaavidt  han  vil,  at  dette 
skal  betyde,  at  der  ingen  Trøst  er  for  Lidende;  thi  det  kunde  jo 
ogsaa  betyde,  at  hver  Lidende  skal  søge  ^t  finde  Trøsten  i  sig 
selv,  det  er  hos  Gud.  Det  var  vel  slet  ikke  Guds  Villie,  at  det 
ene  Menneske  skulde  kunne  finde  fuldstændig  Trøst  hos  det  andet; 
det  er  tvertimod  Guds  velbehagelige  Villie,  at  hvert  Menneske  skal 
søge  den  hos  ham,  at,  naar  de  Trøstegrunde,  som  Andre  byde« 
blite  ham  smagløse,  at  han  saa  søger  til  Gud,  følgende  Skriftens 
Ord:  haver  Salt  i  Eder  selv  og  holder  Fred  med  hverandre.  O, 
Du  Lidende,  o,  og  Du,  som  maaskee  oprigtigt  og  velmeent  ønsker 
at  trøste:  strider  dog  ikke  den  unyttige  Strid  med  hinanden!  Du 
Medlidende,  viis  Du  sand  Medlidenhed,  ved  ikke  at  gjøre  Fordring 
paa  ganske  at  kunne  sætte  Dig  i  den  Åndens  Sted;  og  Du  Lidende, 
viis  sand  Skjønsomhed  ved  ikke  at  fordre  det  Umulige  af  den 
Ånden  —  der  er  jo  dog  Een,  der  ganske  kan  sætte  sig  i  Dit  som 
i  enhver  Lidendes  Sted:  den  Herre  Jesus  Christus. 

Derom  tale  de  forelæste  hellige  Ord.  »Vi  have  ikke  en  Yp- 
perstepræst, som  ei  kan  have  Medlidenhed  med  vore  Skrøbelig- 
heder«, det  er,  vi  have  en  saadan,  som  kan  have  Medlidenhed 
med  vore  Skrøbeligheder;  og  videre  »vi  have  en  saadan,  som  er 
forsøgt  i  alle  Ting  i  lige  Maade«.  Dette  er  nemlig  Betingelsen  for 
at  kunne  have  sand  Medlidenhed  —  thi  den  Uerfarne  og  Ufor- 
søgtes Medlidenhed  er  Misforstaaelse,  oftest  en  for  den  Lidende 
mere  eller  mindre  besværlig  og  saarende  Misforstaaelse  —  dette  er 
Betingelsen,  at  være  forsøgt  i  lige  Maade.  Naar  saa  er,  saa  kan 
man  ogsaa  ganske  sætte  sig  i  den  Lidendes  Sted;  og  naar  man  er 
forsøgt  i  alle  Ting  i  lige  Maade,  saa  kan  man  sætte  sig  ganske  i 
enhver  Lidendes  Sted.  En  saadan  Ypperstepræst  have  vi,  der  kan 
have  Medlidenhed.  Og  at  Han  maa  have  Medlidenhed,  det  seer 
Du  jo  deraf,  at  det  var  af  Medlidenhed,  at  Han  blev  forsøgt  i  alle 
Ting  i  lige  Maade:  Medlidenhed  var  det  jo  der  bestemte  Ham  til 
at  komme  til  Verden;  og  det  var  atter  Medlidenhed,  det  var  for 
at  kunne  have  sand  Medlidenhed,  at  Han,  efter  fri  Beslutning,  blev 
forsøgt  i  alle  Ting  i  lige  Maade,  Han  som  ganske  kan  sætte  sig 
og  ganske  satte  sig  i  Dit,  i  mit,  i  vort  Sted. 

Derom  ville  vi  tale  i  det  foreskrevne  korte  Øieblik. 


haver  Snit  i  Eder  selv  osv.]  Marc.  9,  50. 

Christus  satte  sig  ganske  i  Dit  Sted.  Han  var  Gud  og  blev 
Menneske  —  saaledes  satte  han  sig  i  Dit  Sted.  Det  er  jo  nemlig 
hvad  sand  Medlidenhed  saa  gjerne  vil,  den  vil  saa  gjerne  ganske 
sætte  sig  i  den  Lidendes  Sted  for  ret  at  kunne  trøste.  Men  det 
er  tillige  hvad  menneskelig  Medlidenhed  ikke  formaaer;  kun  gud- 
dommelig Medlidenhed  formaaer  det  —  og  Gud  blev  Menneske. 
Han  blev  Menneske;  og  Han  blev  det  Menneske,  der  af  Alle,  Alle 
ubetinget  har  lidt  meest;  der  var  aldrig  født,  der  skal  eller  kan 
aldrig  fødes  det  Menneske,  der  skal  lide  som  Han.  O,  hvilken 
Betryggelse  for  Hans  Medlidenhed,  o,  hvilken  Medlidenhed  at  give 
en  saadan  Betryggelse!  Medlidende  aabner  Han  sin  Favn  for  alle 
Lidende;  kommer  hid,  siger  Han,  Alle  I,  som  lide  og  ere  besvæ- 
rede; kommer  hid  til  mig,  siger  Han:  og  Han  indestaaer  for  hvad 
Han  siger,  thi  Han  —  dette  er  Indbydelsen  anden  Gang  —  Han 
var  ubetinget  den  meest  Lidende.  Stort  allerede  om  menneskelig 
Medlidenhed  vover  sig  til  at  lide  næsten  lige  saa  meget  som  den 
Lidende:  men  af  Medlidenhed,  for  at  sikkre  Trøsten,  at  lide  uende- 
lig mere  end  den  Lidende,  hvilken  Medlidenhed!  Den  menneske- 
lige Medlidenhed  gyser  dog  gjerne  tilbage,  bliver  helst,  deeltagende, 
paa  den  trygge  Strandbred;  eller  om  den  vover  sig  ud,  den  vil 
dog  ikke  gjerne  gaae  slet  saa  langt  ud  som  der,  hvor  den  Lidende 
er:  men  hvilken  Medlidenhed  at  gaae  længere  ud!  Du  Lidende, 
hvad  fordrer  Du?  Du  fordrer,  at  den  Medlidende  skal  ganske 
sætte  sig  i  Dit  Sted:  og  Han,  Medlidenheden,  Han  satte  sig  ikke 
blot  ganske  i  Dit  Sted,  Han  kom  til  at  lide  uendelig  meget  mere 
end  Du!  O,  for  en  Lidende  seer  dette  maaskee  stundom,  mis- 
modigt, næsten  saa  forrædersk  ud,  at  Medlidenheden  holder  sig 
lidt  tilbage:  men  her,  her  er  Medlidenheden  bag  ved  Dig  i  den 
uendelig  større  Lidelse! 

Han  satte  sig.  Han  kan  sætte  sig  ganske  i  Dit  Sted, 
Du  Lidende,  hvo  Du  end  er.  —  Er  det  timelig  og  jordisk  Be- 
kymring, Armod,  Sorg  for  Udkommet  og  hvad  dertil  hører:  ogsaa 
Han  har  lidt  Hunger  og  Tørst,  og  just  i  de  vanskeligste  Øieblikke 
af  Hans  Liv,  hvor  Han  tillige  kjæmpede  aandeligt,  i  Ørkenen  og 
paa  K6rset;  og  til  daglig  Brug  eiede  Han  ikke  mere  end  Lilien 
paa  Marken  og  Fuglen  under  Himlen  —  saa  meget  eier  dog  vel 
ogsaa  den  Fattigste!  Og  Han,  der  blev  født  i  en  Stald,  svøbt  i 
Klude,  lagt  i  en  Krybbe,  Han  havde  sit  Liv  igjennem  ikke  det, 
hvortil  Han  kunde  hælde  sit  Hoved  —  saa  meget  Huusly  har  dog 


Alle  I,  som  lide  osv.]  Matth.  11,  28. 

vel  ogsaa  den  Huusvilde!  Skulde  Han  saa  ikke  ganske  kunne 
sætte  sig  i  Dit  Sted  og  forstaae  Dig!  —  Eller  er  det  Hjertesorg  1 
ogsaa  Han  havde  engang  Venner,  eller  rettere,  Han  meente  engang 
at  have  dem;  men  da  saa  Afgjørelsen  kom,  da  forlode  de  Ham 
alle,  dog  nei  ikke  alle,  der  blev  to  tilbage,  den  ene  forraadte  Ham, 
den  anden  fornegtede  Ham!  Ogsaa  Han  havde  engang  Venner, 
eller  Han  meente  engang  at  have  dem,  de  sluttede  sig  saa  nær  til 
Ham,  de  stredes  endog  om,  hvo  der  skulde  indtage  Pladsen  paa 
Hans  høire  og  hvo  paa  Hans  venstre  Side,  indtil  saa  Afgjørelsen 
kom,  og  Han,  istedetfor  at  hæves  til  Thronen,  ophøiedes  paa 
Korset:  da  bleve  tvende  Røvere  mod  deres  Villie  tvungne  til  at 
indtage  den  ledige  Plads  ved  Hans  høire  og  den  ledige  Plads  ved 
Hans  venstre  Side!  Mener  Du  ikke,  at  Han  kan  ganske  sætte  sig 
i  Dit  Sted!  —  Eller  er  det  Sorg  over  Verdens  Ondskab,  over  hvad 
Modstand  Du  og  det  Gode  maa  lide,  dersom  det  ellers  blot  er 
ganske  vist,  at  det  i  Sandhed  er  Dig,  der  vil  det  Gode  og  Sande: 
o,  i  denne  Henseende  vilde  Du,  et  Menneske,  dog  vel  ikke  vove 
at  sammenligne  Dig  med  Ham,  Du,  en  Synder,  dog  vel  ikke  vove 
at  sammenligne  Dig  med  Ham,  den  Hellige,  der  først  oplevede 
disse  Lidelser  —  saa  Du  i  det  Høieste  kan  lide  i  Lighed  med  Ham 
--  og  evigt  helligede  disse  Lidelser  ~  altsaa  ogsaa  Dine,  hvis  Du 
ellers  lider  i  Lighed  med  Ham  —  Han,  som  blev  foragtet,  forfulgt, 
forhaanet,  bespottet,  besp3itet,  hudflettet,  mishandlet,  martret,  kors- 
fæstet, forladt  af  Gud  korsfæstet  under  almindelig  Jubel:  hvad  Du 
end  har  lidt,  og  hvo  Du  end  er,  mener  Du  ikke,  at  Han  ganske 
kan  sætte  sig  i  Dit  Sted!  —  Eller  er  det  Sorg  over  Verdens  Synd 
og  Ugudelighed,  Sorg  over,  at  Verden  ligger  i  det  Onde,  Sorg  over, 
hvor  dybt  Mennesket  faldt.  Sorg  over,  at  Guld  er  Dyd,  at  Magt  er 
Ret,  at  Mængde  er  Sandhed,  at  kun  Løgn  har  Fremgang,  og  kun 
det  Onde  seirer,  at  kun  Selvkjerlighed  elskes,  at  kun  Middelmaadig- 
hed  velsignes,  at  kun  Klogskab  agtes,  at  kun  Halvhed  anprises,  og 
kun  Usselhed  lykkes:  o,  i  denne  Henseende  vilde  Du,  et  Menneske, 
dog  vel  ikke  vove  at  sammenligne  Din  Sorg  med  den  Sorg,  der 
var  i  ~  Verdens  Frelser,  som  skulde  Han  ikke  ganske  kunne 
sætte  sig  i  Dit  Sted!  —  Og  saaledes  i  Henseende  til  enhver 
Lidelse. 

Og  derfor  Du  Lidende,  hvo  Du  end  er,  slut  Dig  ikke  fortvivlet 
inde  med  Dine  Lidelser,  som  kunde  Ingen  end   ikke  Han   forstaae 

Dig;    raab    ei    heller    utaalmodig   paa  Dine  Lidelser,   som  vare  de 
saa  frygtelige,  at  end  ikke  Han  formaaede    ganske   at    sætte    sig    i 
Dit  Sted:    formast  Dig    ikke   til   denne  Usandhed,   betænk,   at  Han 
ubetinget   og   uden    al   Sammenligning   ubetinget    var    den    af   alle 
Lidende  meest  Lidende.     Thi  vil  Du  vide,    hvo   der   er  den  meest 
Lidende,    nu    saa    lad   mig  sige  Dig   det.     Ikke  den  tause  Fortviv- 
lelses dulgte  Skrigen,  og  ikke,   hvad  der  forfærder  Andre,   Skrigets 
Høirøstethed    gjør  Udslaget,    nei    lige    det   Modsatte.     Den  er  ube- 
tinget   den    meest    Lidende,    om    hvem    det  —  derved  at  han  gjør 
det  ~  i  Sandhed    er    sandt,    at    han    ubetinget   ingen  anden  Trøst 
har  end  den:  at  trøste  Andre;    thi    dette    og    kun    dette   er   Sand- 
hedens Udtryk  for,  at  i  Sandhed  Ingen  kan  sætte  sig  i  hans  Sted, 
samt  at  det  er  Sandhed  i  ham.  .Og  saaledes  med  Ham,  den  Herre 
Jesus  Christus;    Han  var   ikke    en    Lidende,    der    søgte   Trøst   hos 
Andre,  endnu  mindre,  at  Han  fandt  den  hos  Andre,  endnu  mindre, 
at  Han  kingede  over  ikke  at  finde   den    hos   Andre,    nei    Han    var 
den  Lidende,  hvis  eneste,  ubetinget  hvis  eneste  Trøst  var  at  trøste 
Andre.     Sec  her  er  Du  kommet  til  Lidelsernes  Høicste,  men  ogsaa 
til  Lidelsernes  Grændse,   hvor  Alt   vender  sig    om;    thi    Han,   just 
Han  er  >Trøsteren<.     Du  klager  over,    at   Ingen    kan    sætte    sig    i 
Dit  Sted;  beskjefliget  Dag  og  Nat  med  den  Tanke,   falder   det  Dig, 
kan  jeg  tænke,  maaskee  aldrig  ind,  at  Du  skulde  trøste  Andre:  og. 
Han,  »Trøsteren«,    Han    er    den    Eneste,   om    hvem    det  i  Sandhed 
gjaldt,  at  Ingen  kunde  sætte   sig  i  Hans  Sted  —  hvor   sandt,    hvis 
Han  havde  klaget  saaledes!  —  Han,  »Trøsteren«,  i  hvis  Sted  Ingen 
kunde    sætte    sig.    Han    kan    ganske    sætte    sig   i    Dit   og  i  enhver 
Lidendes  Sted.     Var    det    Sandhed,    at   slet   Ingen   kan   sætte  sig  i 
Dit  Sted,    nu    vel,   saa  beviis  det;   der  er  saa  for  Dig  kun  Eet  til- 
bage, bliv  selv  Den,  der  trøster  Andre.    Dette  er  det  eneste  Beviis, 
der  kan  føres  for,  at  det  er  Sandhed,  at  Ingen  kan  sætte  sig  i  Dit 
Sted.     Saa  længe  Du  taler  om,  at  Ingen  kan    sætte   sig  i  Dit  Sted, 
saa  længe  er  Du  ikke  ubetinget  enig   med  Dig   selv    derom,    ellers 
vilde  Du  idetmindste  tie.     Men  selv   om  Du   taug,    .saa    længe    det 
ikke  virker  til,  at  Du  paatager  Dig  at  trøste  Andre,   saa    længe   er 
Du  ikke  ubetinget  enig  med  Dig  selv  om,  at  Ingen  kan  sætte  sig  i 
Dit  Sted;  Du  sidder  saa  dog  blot  hen  i  taus  Fortvivlelse,  atter  og 
atter    beskjeftiget    med    den    Tanke,    at    Ingen    kan  sætte  sig  i  Dit 
Sted,    det    er.    Du    maa   i    ethvert  Øieblik    gjøre  denne  Tanke  fast, 
det  er,  den  er  ikke  fast,  Du  er  ikke  ubetinget  enig    med    Dig   selv 

-derom,  det  er,  det  er  ikke  ganske  Sandhed  i  Dig.  Dog  sandt  kan 
dette  jo  heller  ikke  være  i  noget  Menneske,  at  Ingen,  ubetinget 
Ingen  kan  sætte  sig  i  hans  Sted;  thi  just  Han,  Jesus  Christus,  i 
•hvis  Sted  Ingen  hverken  ganske  eller  blot  nogenledes  kan  sætte 
-sig,  just  Han  kan  sætte  sig  ganske  i  Dit  Sted. 

Han  satte  sig  ganske  i  Dit  Sted,  hvo  Du  end  er.  Du, 
som  forsøges  i  Fristelse  og  Anfægtelse,  Han  kan  sætte 
sig  ganske  i  Dit  Sted,  »forsøgt  i  alle  Ting  i  lige  Maadec. 

Som  med  den  Lidende,  saaledes  med  den  Fristede  og  Anfæg- 
tede, ogsaa  han  klager  gjerne  over,  at  Den,  der  vil  trøste  eller 
raade  eller  advare  ham,  ikke  forstaaer  ham,  ikke  ganske  kan  sætte 
sig  i  hans  Sted.  »Var  Du  i  mit  Sted«  siger  han  »eller  kunde  Du 
-sætte  Dig  i  mit  Sted,  kunde  Du  forstaae,  med  hvilken  rædsom 
Magt  Fristelsen  'omspænder  mig,  kunde  Du  forstaae,  hvor  frygteligt 
Anfægtelsen  spotter  enhver  min  Anstrengelse:  saa  vilde  Du  dømme 
tinderiedes.  Men  Du,  som  ikke  selv  fornemmer  det.  Du  kan  sag- 
tens tale  roligt  derom,  sagtens  benytte  Leiligheden  til  at  føle  Dig 
selv  bedre,  fordi  Du  ikke  faldt  i  Fristelsen,  ikke  laae  under  for 
Anfægtelsen,  det  er,  fordi  Du  hverken  forsøgtes  i  det  Ene  eller  i 
det  Andet.     Var  Du  i  mit  Sted!« 

O,  min  Ven,  strid  ikke  nogen  unyttig  Strid,  der  kun  yderligere 
forbittrer  Dig  selv  og  en  Anden  Livet:  der  er  dog  Den,  som  ganske 
kan  sætte  sig  i  Dit  Sted,  den  Herre  Jesus  Christus,  der,  »efterdi 
han  leed  og  selv  blev  frislet,  kan  komme  dem  til  Hjælp,  som 
fristes«  (Hebr.  2,  18);  der  er  Den,  der  ganske  kan  sætte  sig  i  Dit 
Sted,  Jesus  Christus,  som  lærte  enhver  Fristelse  i  Sandhed  al 
kjende,  derved,  at  Han  bestod  i  enhver  Fristelse.  —  Er  det  Sorg 
for  Næring,  og  ganske  bogstaveligen  i  strengeste  Forstand  Sorg 
for  Næring,  saa  Hungersdøden  truer:  ogsaa  Han  fristedes  saaledes; 
er  det  den  dumdristige  Voven,  der  frister:  ogsaa  Han  fristedes 
saaledes;  er  det  til  at  affalde  fra  Gud  Du  fristes:  ogsaa  Han 
fristedes  saaledes;  ganske  kan  Han  sætte  sig  i  Dit  Sted,  hvo  Du 
•end  er.  Fristes  Du  i  Eensomheden:  ogsaa  Han,  hvem  den  onde 
Aand  jo  førte  ud  i  Eensomheden  for  at  friste  Ham.  Fristes  Du  i 
Verdens  Forvirring:  ogsaa  Han,  hvis  gode  Aand  forhindrede  Ham 
i,  at  Han  ikke  trak  sig  tilbage  fra  Verden,  før  Han  havde  fuld- 
kommet sin  Kjerligheds  Gjerning.  Fristes  Du  i  Afgjørelsens  store 
Øieblik,  naar  det  gjælder  at  forsage  Alt:  ogsaa  Han;  eller  er  det  i 
-det  næste  Øieblik,  hvor  Du  fristes  til   at   fortryde,    at    Du    olfrede 

Alt:  ogsaa  Han.  Fristes  Du,  segnende  under  Muligheden,  til  at 
-ønske,  at  Farens  Virkelighed  dog  snart  var  forhaanden:  ogsaa 
Han;  fristes  Du,  forsmægtende,  til  at  ønske  Dig  Døden:  ogsaa 
Han.  Er  Fristelsen  den,  at  være  forladt  af  Menneskene:  ogsaa 
Han  fristedes;  er  den  den  —  dog  nei,  den  Anfægtelse  har  dog  vel 
intet  Menneske  oplevet,  den  Anfægtelse  at  være  forladt  af  Gud; 
oien  Han  fristedes  saaledes.     Og  saaledes  paa  enhver  Maade. 

Og  derfor  Du,  der  fristes,  hvo  Du  end  er,  forstum  ikke  i  For- 
tvivlelse, som  var  Fristelsen  overmenneskelig,  og  Ingen  kunde  for- 
«taae  den;  udmal  ei  heller  utaalmodigt  Din  Fristelses  Størrelse, 
«om  kunde  end  ikke  Han  ganske  sætte  sig  i  Dit  Sted!  Thi  vil  Du 
vide,  hvad  der  fordres  for  i  Sandhed  at  kunne  bedømme,  hvor 
«tor  en  Fristelse  i  Sandhed  er,  nu  saa  lad  mig  sige  Dig  det.  Der 
fordres:  at  Du  har  bestaaet  i  Fristelsen.  Først  da  faaer  Du  Sand- 
heden at  vide  om,  hvor  stor  Fristelsen  var;  saa  længe  Du  ikke 
har  bestaaet  i  den,  veed  Du  kun  Usandheden,  kun  hvad  Fristelsen, 
just  for  at  friste, .  indbilder  Dig  om,  hvor  frygtelig  den  er.  At 
fordre  Sandhed  af  Fristelsen,  det  er  for  meget  forlangt;  Fristelsen 
er  en  Bedrager  og  Løgner,  der  vel  vogter  sig  for  at  sige  Sandhed, 
thi  dens  Magt  er  just  Usandheden.  Vil  Du  have  Sandheden  ud  af 
den,  om  hvor  stor  den  virkelig  er,  saa  maa  Du  see  at  blive  den 
Stærkere,  see  at  bestaae  i  Fristelsen:  saa  faaer  Du  Sandheden  at 
vide,  eller  Du  faaer  Sandheden  ud  af  den.  Og  derfor  er  der  kun 
Een,  som  i  Sandhed  ganske  nøiagtigt  kjender  enhver  Fristelses 
Størrelse,  og  ganske  kan  sætte  sig  i  Enhvers  Sted,  der  bliver 
fristet:  Han,  der  selv  blev  forsøgt  i  alle  Ting  i  lige  Maade,  fristet, 
men  som  bestod  i  enhver  Fristelse.  Tag  Dig  da  iagt,  mere  og 
mere  lidenskabeligt  at  skildre  og  klage  over  Fristelsens  Størrelse: 
med  hvert  Skridt  fremad  Du  gjør  ad  den  Vei,  anklager  Du  blot 
mere  og  mere  Dig  selv.  Et  Forsvar  for  Dig,  at  Du  ligger  under 
for  Fristelsen,  lader  sig  heller  ikke  føre  paa  den  Maade,  ved  mere 
og  mere  overdrevent  at  beskrive  Fristelsens  Størrelse;  thi  Alt, 
hvad  Du  saaledes  siger,  er  Usandhed,  da  Du  kun  kan  faae  Sand- 
heden at  vide  ved  at  bestaae  i  Fristelsen.  Maaskee  kunde  et  andet 
Menneske  hjælpe  Dig,  hvis  Du  vil  lade  Dig  hjælpe,  et  andet  Men- 
neske, der  blev  fristet  paa  samme  Maade,  men  bestod  i  Fristelsen; 
thi  han  veed  Sandheden.  Men  selv  om  der  intet  andet  Menneske 
er,  som  kan  sige  Dig  Sandheden:  der  er  dog  Een,  som  ganske 
kan  sætte  sig  i  Dit  Sted,  Han,  der  blev  forsøgt  i  alle  Ting  i  lige 
Maade,  fristet,  men  som  bestod  i  Fristelsen.  Af  Ham  vil  Du  kunne 
faae  Sandheden  at  vide,  dog  kun  paa  det  Vilkaar,  at  Han  seer,  at 
det  er  Dit  redelige  Forsæt  at  ville  bestaae   i    Fristelsen.     Og    naar 

Du  saa  har  bestaaet  i  Fristelsen,  saa  vil  Du  ganske  kunne  for- 
staae  Sandheden.  Saa  længe  Du  ikke  har  bestaaet  i  Fristelsen^ 
klager  Du  over,  at  Ingen  ganske  kan  sætte  sig  i  Dit  Sted  —  thi 
dersom  Du  har  bestaaet  i  Fristelsen,  saa  vilde  det  jo  være  Dig 
det  Samme,  ikke  Noget  at  klage  over,  om  saa  var,  at  Ingen  kunde 
sætte  sig  i  Dit  Sted.  Denne  Klagen  er  en  Opfindelse  af  den 
Usandhed,  som  er  i  Fristelsen;  og  denne  Usandheds  Mening  er,  at 
skulde  Nogen  ganske  forstaae  Dig,  da  maatte  det  være  En,  som 
ogsaa  laae  under  for  Fristelsen,  saa  altsaa  I  Tvende  forstode  hin- 
anden —  i  Usandheden.  Er  dette  at  »forstaae«  hinanden?  Nei^ 
her  er  Grændsen,  hvor  Alt  vender  sig  om:  der  er  kun  Een,  som  i 
Sandhed  kan  sætte  sig  ganske  i  Enhvers  Sted,  der  fristes  —  og 
Han  kan  det  just  fordi  Han  ene  bestod  i  enhver  Fristelse.  Men 
tillige,  o,  glem  det  ikke,  Han  kan  ganske  sætte  sig  i  Dit  Sted. 

Han  satte  sig  ganske  i  Dit  Sted,  blev  forsøgt  i  alle 
Ting  i  lige  Maade  —  dog  uden  Synd.  Altsaa  i  denne  Hen- 
seende satte  Han  sig  ikke  i  Dit  Sted,  kan  Han  ikke  sætte  sig 
ganske  i  Dit  Sted,  Han,  den  Hellige,  hvor  skulde  det  være  muligt! 
Er  Forskjellen  uendelig  mellem  Gud,  som  er  i  Himlen,  og  Dig^ 
som  er  paa  Jorden:  Forskjellen  er  uendelig  større  mellem  dea 
Hellige  og  Synderen. 

O,  og  dog,  ogsaa  i  denne  Henseende,  om  end  paa  en  anden 
Maade,  satte  Han  sig  ganske  i  Dit  Sted.  Thi  naar  Han,  naar  For^ 
sonerens  Lidelse  og  Død  er  Fyldestgjørelsen  for  Din  Synd  og 
Skyld  —  naar  den  er  Fyldestgjørelsen,  saa  træder  den  jo  i  Stedet 
for  Dig,  eller  Han,  Fy Idestgj øreren,  træder  i  Dit  Sted,  i  Dit  Sted 
lidende  Syndens  Straf,  at  Du  maatte  frelses,  i  Dit  Sted  lidende 
Døden  for  Dig,  at  Du  maatte  leve:  satte  og  sætter  Han  sig  saa 
ikke  ganske  i  Dit  Sted?  Her  er  det  jo  endnu  bogstaveligere,  at 
Han  ganske  sætter  sig  i  Dit  Sted,  end  som  vi  talte  derom  i  det 
Foregaaende,  hvor  der  blot  betegnedes,  at  Han  ganske  kunde  for- 
staae Dig,  medens  Du  dog  bliver  paa  Dit  Sted  og  Han  paa  sit 
Sted.  Men  Forsoningens  Fyldestgjørelse  betyder  jo,  at  Du  træder 
til  Side,  og  at  Han  indtager  Dit  Sted:  sætter  Han  sig  saa  ikke 
ganske  i  Dit  Sted? 

Hvad  er  nemlig  »Forsoneren«  Andet  end  en  Stedfortræder, 
som  ganske  sætter  sig  i  Dit  og  i  mit  Sted;  og  hvilken  er  Forso- 
ningens Trøst  anden  end  denne,  at  Stedfortræderen  fyldestgjørende 
sætter  sig  ganske  i  Dit  og  i  mit  Sted!  Saa  naar  den  straflende 
Retfærdighed  her  i  Verden  eller  hisset  i  Dommen  søger  det  Sted, 
hvor  jeg  Synder  staaer  med  al  min  Skyld,  med  mine  mange 
Synder  —  da  træffer  den  ikke  mig;  jeg  staaer  ikke   mere  paa    det 

Sted;  jeg  har  forladt  det;  der  staaer  en  Anden  i  mit  Sted,  en 
Anden,  som  ganske  sætter  sig  i  mit  Sted;  jeg  staaer  frelst  ved 
Siden  af  denne  Anden,  ved  Siden  af  Ham,  min  Forsoner,  der 
ganske  satte  sig  i  mit  Sted:  hav  Tak  derfor.  Herre  Jesus  Christus! 
M.  T.,  en  saadan  Medlidenhedens  Ypperstepræst  have  vi:  hvo 
Du  end  er,  og  hvorledes  Du  end  lider.  Han  kan  ganske  sætte  sig 
i  Dit  Sted;  hvo  Du  end  er,  og  hvorledes  Du  end  fristes.  Han  kan 
ganske  sætte  sig  i  Dit  Sted;  hvo  Du  end  er,  o  Synder,  som  vi 
Alle  ere,  Han  sætter  sig  ganske  i  Dit  Sted!  Du  gaaer  nu  op  til 
Alteret,  Brødet  rækkes  Dig  atter  og  Vinen,  Hans  hellige  Legeme 
og  Blod,  atter  til  evigt  Pant  paa,  at  Han  ved  sin  Lidelse  og  Død 
satte  sig  ogsaa  i  Dit  Sted,  at  Du  bag  Ham  frelst,  Dommen  forbi, 
maa  indgaae  til  Livet,  hvor  igjen  Han  har  beredet  Dig  Sted. 


17^ 


II. 


Luc.  XVIII,  13. 


Bøn. 

Herre  Jesus  Christus,  lad  Du  Din  hellige  Aand  ret  oplyse  og 
overbevise  os  om  vor  Synd,  saa  vi  ydmygede,  med  nedslagent  Blik 
.€rkjende,  at  vi  staae  langt,  langt  borte,  og  sukke:  Gud  vær  mig 
Synder  naadig;  men  da  lade  Du  ved  Din  Naade  ogsaa  os  veder- 
fares efter  Dit  Ord  om  hiin  Tolder,  der  gik  op  til  Templet  for  at 
bede:  han  gik  retfærdiggjort  hjem  til  sit  Huus. 


Luc.  XVIII,  13.  Og  Tolderen  stod  langt  borte,  og  vilde  end  Ikke 
opløfte  Øinene  til  Himmelen,  men  slog  sig  paa  sit  Bryst 
og  sagde:  Gud  vær  mig  Synder  naadig! 


A.  T.,  de  forelæste  hellige  Ord  ere,  som  Du  veed,  af  Evan- 
:geliet  om  Pharisæeren  og  Tolderen:  Pharisæeren  er  Hykleren,  der 
l>edrager  sig  selv  og  vil  bedrage  Gud,  Tolderen  den  Oprigtige, 
hvem  Gud  retfærdiggjør.  Men  der  gives  jo  ogsaa  en  anden  Art 
Hykleri,  Hyklere,  der  ligne  Pharisæeren,  medens  de  dog  have 
■valgt  Tolderen  til  Forbilledet,  Hyklere,  der,  efter  Skriftens  Ord  om 
Pharisæeren,  »stole  paa  sig  selv,  at  de  ere  retfærdige,  og  foragte 
Andre  c,  medens  de  dog  danne  deres  Skikkelse  i  Lighed  med  Tol- 
deren, skinhelligt   staae   langt   borte,    ikke    som    Pharisæeren,    der 

stolt  stod  for  sig  selv,  skinhelligt  slaae  Øiet  til  Jorden,  ikke  sont 
Pharisæeren,  der  stolt  vendte  Blikket  mod  Himlen,  skinhelligt 
sukke  »Gud  vær  mig  Synder  naadig«,  ikke  som  Pharisæeren,  der 
stolt  takkede  Gud,  at  han  var  retfærdig  —  Hyklere,  der,  som  Pha- 
risæeren gudsbespottelig  sagde  i  sin  Bøn  »jeg  takker  Dig  Gud,  at 
jeg  ikke  er  som  denne  Tolder«,  skinhelligt  sige:  jeg  takker  Dig 
Gud,  at  jeg  ikke  er  som  denne  Pharisæer.  Ak  ja,  vistnok  er  dette 
saaledes;  Christendommen  kom  ind  i  Verden  og  lærte  Ydmyghed, 
men  ikke  Alle  lærte  Ydmyghed  af  Christendommen,  Hykleriet  lærte 
at  forandre  Maske  og  blev  det  samme,  eller  rettere  endnu  værre. 
Christendommen  kom  ind  i  Verden  og  lærte,  at  Du  ikke  skal  stolt 
og  forfængeligt  søge  den  øverste  Plads  ved  Gjestebud,  men  sætte 
Dig  nederst  —  og  snart  sad  Stolthed  og  Forfængelighed  forfænge- 
ligt nederst  tilbords,  den  samme  Stolthed  og  Forfængelighed,  o, 
nei  ikke  den  samme,  en  endnu  værre.  Saa  kunde  man  maaskee 
mene,  at  det  var  fornødent  at  vende  dette  og  næsten  alle  Evan- 
gelierne om,  i  Betragtning  af  at  Hykleriet  og  Stoltheden  og  For- 
fængeligheden og  det  verdslige  Sind  kan  ville  vende  Forholdet  om. 
Og  hvad  skulde  saa  vel  det  hjælpe?  Det  kan  dog  kun  være  en 
sygelig  Skarpsindigheds,  en  forfængelig  Kløgts  Mening,  at  ville 
være  saa  kløgtig,  at  den  ved  Kløgt  kan  forhindre  Misbrug.  Nei, 
der  er  kun  Eet,  som  overvinder  og  mere  end  overvinder,  fra  Først 
af  uendelig  har  overvundet  al  Underfnndighed,  evangeliets  Eenfold, 
der  eenfoldigt  ligesom  lader  sig  bedrage,  og  dog  eenfoldigt  ved- 
bliver at  være  det  Eenfoldige.  Og  ogsaa  delte  er  det  Opbyggelige 
ved  Evangeliets  Eenfold,  at  det  Onde  ikke  kunde  faae  Magt  over 
det  til  at  gjøre  det  kløgtigt,  eller  faae  Magt  over  det  til  at  det 
vilde  være  kløgtigt.  Sandeligen,  det  Onde  har  allerede  vundet  een 
og  en  meget  betænkelig  Seier,  naar  det  har  bevæget  Eenfolden  til 
at  ville  være  kløgtig  —  for  at  sikkre  sig.  Thi  sikkret,  evig  sikkret 
er  kun  Eenfolden  ved  eenfoldigt  at  lade  sig  bedrage,  hvor  klart 
den  end  gjennemskuer  Bedraget. 

Saa  lader  os  da  i  de  foreskrevne  korte  Øieblikke  eenfoldigt 
betragte  Tolderen.  Han  er  gjenncm  alle  Tider  blevet  fremstillet 
som  Forbilledet  for  en  oprigtig  og  gudfrygtig  Kirkegjænger.  Og 
dog  synes  det  mig,  at  han  endnu  nærmere  forholder  sig  til  det  at 
gaae  til  Alters,  han  der  sagde  »Gud  vær  mig  Synder  naadig«  — 
er    det    ikke    som    gik    han    nu   op   til  Alteret!  han  om  hvem  der 

siges  than  gik  retfærdiggjort  hjem  i  sit  Huus«  —  er  det  ikke  som 
gik  han  nu  hjem  fra  Alteret! 

Tolderen  stod  langt  borte.  Hvad  vil  det  sige?  Det  vil 
sige,  at  staae  for  sig  selv,  ene  med  sig  selv  for  Gud  —  saa  er  Du 
langt  borte,  langt  borte  fra  Menneskene,  og  langt  borte  fra  Gud, 
med  hvem  Du  dog  er  ene;  thi  i  Forholdet  til  et  Menneske  er  det 
saaledes,  at  naar  Du  er  ene  med  ham,  er  Du  ham  nærmest,  naar 
der  ere  Andre  tilstede,  er  Du  længere  borte,  men  i  Forhold  til 
Gud  er  det  saaledes,  at  naar  der  er  Flere  tilstede,  synes  det  Dig, 
som  er  Du  Gud  nærmere,  og  først  naar  Du  bogstavelig  er  ene 
med  ham,  opdager  Du,  hvor  langt  borte  Du  er.  O,  om  Du  end 
ikke  er  en  saadan  Synder  som  Tolderen,  hvem  ogsaa  den  menne- 
skelige Retfærdighed  dømmer  skyldig:  dersom  Du  er  ene  med  Dig 
selv  for  Gud,  saa  staaer  Du  ogsaa  langt  borte.  Saasnart  der  er 
Nogen  mellem  Gud  og  Dig,  skuffes  Du  let,  som  var  Du  ikke  saa 
langt  borte;  ja  selv  om  saa  var,  at  Den  eller  De,  der  for  Dig  ere 
imellem  Gud  og  Dig,  i  Dine  Tanker  ere  bedre  og  fuldkomnere  end 
Du:  Du  er  dog  ikke  saa  langt  borte,  som  naar  Du  er  ene  for 
Gud.  Saasnart  der  kommer  Nogen  mellem  Gud  og  Dig,  ligegyldigt 
enten  det  er  En,  Du  anseer  for  fuldkomnere  end  Dig,  eller  En, 
Du  anseer  for  ufuldkomnere,  saa  faaer  Du  en  bedragersk  Maale- 
stok,  den  menneskelige  Sammenlignings  Maalestok.  Det  er  da,  som 
kunde  det  dog  udmaales,  hvor  langt  Du  er  borte,  og  saa  er  Du 
ikke  langt  borte. 

Men  Pharisæeren,  som  jo,  efter  Skriftens  Ord,  tstod  for  sig' 
selv,«  stod  han  da  ikke  langt  borte?  Ja,  hvis  han  i  Sandhed 
havde  staaet  for  sig  selv,  saa  havde  han  ogsaa  staaet  langt  borte; 
men  han  stod  ikke  i  Sandhed  for  sig.  Evangeliet  siger,  han  stod 
for  sig  selv  og  takkede  Gud,  >at  han  ikke  var  som  de  andre  Men- 
nesker.« Og  naar  man  har  de  andre  Mennesker  med  sig,  saa  staaer 
man  jo  ikke  for  sig  selv.  Just  deri  laae  Pharisæerens  Stolthed,  at 
han  stolt  brugte  de  andre  Mennesker  til  at  maale  sin  Afstand  fra 
dem,  at  han  ikke  vilde  for  Gud  slippe  Tanken  om  de  andre  Men- 
nesker, men  holde  denne  Tanke  fast,  for  saa  stolt  at  staae  for  sig 
selv  —  i  Modsætning  til  de  andre  Mennesker;  men  det  er  jo  ikke 
at  staae  for  sig  selv,   mindst   er  det  at  staae  for  sig  selv  for  Gud. 

Tolderen  stod  langt  borte.  Sig  sin  Skyld  og  Brøde  bevidst 
var  det  maaskee  gjort  lettere  for  ham  ikke  at  fristes  af  den  Tanke 
om  de  andre  Mennesker,  hvilke  han  jo  maatte  tilstaae  vare  bedre 
end  han.  Dog  derom  ville  vi  Intet  afgjøre;  men  vist  er  det,  han 
havde  glemt  alle  Andre.     Han  var  ene,  ene  med  Bevidstheden  om 

sin  Skyld  og  Brøde,  han  havde  ganske  glemt,  at  der  jo  dog  ogsaa 
vare  mange  andre  Toldere  end  han,  han  var  som  var  han  den 
eneste.  Han  var  ikke  ene  med  sin  Skyld  lige  over  for  et  ret- 
færdigt Menneske,  han  var  ene  for  Gud:  o,  det  er  at  være  langt 
borte.  Thi  hvad  er  længere  borte  fra  Skyld  og  Synd  end  Guds 
Hellighed  —  og  saa,  selv  en  Synder,  at  være  ene  med  den:  er  det 
ikke  at  være  uendelig  langt  borte! 

Og  han  vilde  end  ikke  opløfte  Øinene  til  Himlen,  alt- 
saa  han  slog  Øiet  ned.  Ja,  hvad  Under  vel!  O,  selv  legemligt  er 
der  jo  i  det  Uendelige  Noget,  som  overvælder  et  Menneske,  idet 
hans  Øie  Intet  kan  faae  at  fæste  sig  paa,  man  kalder  dets  Virkning 
Svimmelhed  —  saa  maa  man  lukke  Øinene:  og  Den,  der,  ene  med 
sin  Skyld  og  sin  Synd,  veed,  at  hvis  han  slog  Øiet  op,  seer  han 
Guds  Hellighed,  intet  Andet,  han  lærer  vel  at  slaae  Øiet  ned;  eller 
han  saae  maaskee  op  og  saae  Guds  Hellighed  —  og  han  slog  Øiet 
ned.  Han  saae  ned,  saae  sin  Elendighed;  og  tungere  end  Søvnen 
paa  den  Udmattedes  Øielaag,  tungere  end  Dødens  Søvn  tynger, 
tyngede  Forestillingen  om  Guds  Hellighed  hans  Øie  ned;  som  den 
Udmattede,  ja  som  den  Døende,  saaledes  formaaede  han  ikke  at 
løfte  Øiet  op. 

Han  vilde  end  ikke  opløfte  Øinene  til  Himlen;  men  han  —  der 
med  nedslagent  Blik,  indadvendt,  kun  indsaae  sin  egen  Elendig- 
hed —  saae  heller  ikke  til  Siden,  som  Pharisæeren,  der  saae 
»denne  Tolder«;  thi  vi  læse  jo:  han  takkede  Gud,  at  han  ikke  var 
som  denne  Tolder.  Denne  Tolder,  ja  det  er  just  den  Tolder,  om 
hvem  vi  tale;  det  er  jo  de  to  Mennesker,  der  gik  op  til  Templet 
for  at  bede.  Skriften  siger  ikke:  der  gik  to  Mennesker  sammen 
op  til  Templet  for  at  bede  —  nu,  det  havde  heller  ikke  været 
Selskab  for  Pharisæeren  at  gaae  op  til  Templet  i  Selskab  med  en 
Tolder;  og  i  Templet  synes  de  da  saa  langt  som  muligt  fra  at  være 
i  Selskab,  Pharisæeren  staaer  for  sig  selv.  Tolderen  staaer  langt 
borte:  og  dog,  dog,  Pharisæeren  saae  Tolderen,  denne  Tolder,  men 
Tolderen  —  o,  vel  fortjener  Du  i  udmærket  Forstand  at  kaldes 
denne  Tolder!  —  Tolderen  saae  ikke  Pharisæeren;  da  Pharisæeren 
kom  hjem,  vidste  han  godt,  at  denne  Tolder  havde  været  i  Kirke, 
men  denne  Tolder  vidste  ikke  af,  at  Pharisæeren  havde  været  i 
Kirke.  Stolt  fandt  Pharisæeren  en  Tilfredsstillelse  i  al  see  Tol- 
deren; ydmygt  saae  Tolderen  Ingen,  heller  ikke  denne  Phari- 
sæer,  med  nedslagent,  med  indadvendt  Blik  var  han  i  Sandhed: 
for  Gud. 

Og  han  slog  sig  for  sit  Bryst  og  sagde:  Gud  vær  mig 
Synder    naadig.     O,   m.  T.,   naar  et  Menneske   i   Ørkenens  Een- 

somhed  overfaldes  af  et  glubende  Dyr,  saa  kommer  det  vel  af  sig 
selv  med  Skriget;  og  naar  Du  paa  den  afsides  Vei  falder  mellem 
Røvere,  saa  opGnder  Skrækken  selv  Skriget.  Saaledes  ogsaa  med 
hvad  der  er  uendelig  Forfærdeligere.  Naar  Du  er  ene;  ene  paa  det 
Sted,  som  er  eensommere  end  Ørkenen  —  thi  selv  i  den  eensomste 
Ørken  var  det  dog  muligt  at  der  kunde  komme  et  andet  Menneske; 
ene  paa  det  Sted,  som  er  eensommere  end  den  meest  afsides  Vei, 
hvor  det  dog  var  muligt,  at  der  kunde  komme  en  Anden;  ene  i 
Enkeltheden  eller  som  den  Enkelte  og  lige  over  for  Guds  Hellig- 
hed: saa  kommer  Skriget  af  sig  selv.  Og  naar  Du  ene  for  Guds 
Hellighed  har  lært,  at  det  hjælper  Dig  ikke,  om  Dit  Skrig  vilde 
kalde  nogen  Anden  til  Hjælp,  at  der,  hvor  Du  er  den  Enkelte, 
der  er  bogstaveligen  ingen  Anden  end  Du,  at  det  er  det  umuligste 
af  Alt,  at  der  kunde  være  eller  komme  nogen  Anden  end  Du:  saa 
opfinder  Forfærdelsen,  som  Nød  har  opfundet  Bønnen,  den  opfinder 
dette  Skrig  »Gud  vær  mig  Synder  naadig«.  Og  Skriget,  Sukket  er 
saa  oprigtigt  i  Dig  —  ja,  hvorledes  skulde  det  ikke  være  det! 
Hvad  Hykleri  skulde  der  vel  være  i,  at  Den,  for  hvem  Afgrunden 
aabner  sig  i  Havsnød,  at  han  skriger;  selv  om  han  veed,  at  Stor- 
men spotter  hans  spæde  Stemme,  og  at  Fuglene  derude  høre  lige- 
gyldigt paa  ham,  han  skriger  alligevel,  i  den  Grad  er  Skriget  sandt 
og  Sandhed.  Saaledes  ogsaa  med  hvad  der  i  en  ganske  anden 
Forstand  er  uendelig  Forfærdeligere,  Forestillingen  om  Guds  Hel- 
lighed, naar  man,  selv  Synder,  er  ene  for  den  —  hvad  Hykleri 
skulde  der  vel  være  i  dette  Skrig:  Gud  være  mig  Synder  naadig! 
Naar  blot  Faren  og  Forfærdelsen  er  virkelig,  saa  er  Skriget  altid 
oprigtigt,  dog  derhos.  Gud  være  lovet,  ei  heller  forgjeves. 

Pharisæeren  derimod  var  ikke  i  Fare,  han  stod  stolt  og 
tryg,  selvtilfreds,  af  ham  hørtes  der  intet  Skrig;  hvad  vil  dette 
sige?  det  vil  tillige  sige  noget  ganske  Andet:  han  var  heller  ikke 
for  Gud. 

Og  nu  Slutningen.  Tolderen  gik  retfærdiggjort  hjem  i 
sit  Huus. 

Han  gik  retfærdiggjort  hjem  i  sit  Huus.  Thi  ogsaa  om  denne 
Tolder  gjælder  det  jo  dog,  hvad  Skriften  siger  om  alle  Toldere  og 
Syndere,  at  de  holdt  sig  nær  til  Christum:  just  ved  at  staae  langt 
borte  holdt  han  sig  nær  til  Ham,  medens  Pharisæeren  i  formaste- 
lig Nærgaaenhed  stod  langt,  langt  borte.  Saaledes  vender  Billedet 
sig  om.     Det  begynder  med,  at  Pharisæeren  staaer   nær,   Tolderen 

langt  borte;  det  ender  med  at  Pharisæeren  staaer  langt  borte. 
Tolderen  nær.  —  Han  gik  retfærdiggjort  hjem  i  sit  Huus.  Thi 
han  slog  Øiet  ned;  men  det  nedslagne  Blik  seer  Gud,  og  det  ned- 
slagne Blik  er  Hjertets  Opløftelse.  Intet  Blik  er  jo  saa  skarp- 
synet som  Troens,  og  dog  er  Troen,  menneskelig  talt,  blind;  thi 
Fornuft,  Forstand  er,  menneskelig  talt,  det  Seende,  men  Troen  er 
mod  Forstand.  Saaledes  er  det  nedslagne  Blik  seende,  og  hvad 
det  nedslagne  Blik  betyder:  Ydmygelse,  Ydmygelse  er  Opløftelse. 
Billedet  vender  sig  atter  om,  idet  de  Tvende  gaae  hjem  fra 
Templet:  Den,  der  opløftedes,  det  var  Tolderen,  dermed  endte 
det;  men  Pharisæeren,  der  begyndte  med  stolt  at  opløfte  sit  Øie 
til  Himlen,  ham  staaer  Gud  imod,  og  Guds  Modstand  er  tilintet- 
gjørende  Nedtrykkelse.  I  fordums  Tider  var  det  ikke  som  nu*  at 
den  Stjernekyndige  opfører  den  Bygning  i  Høiden,  fra  hvilken 
han  vil  iagttage  Stjernerne,  i  fordums  Tid  grov  han  ned  i  Jorden 
for  at  flnde  Stedet  til  at  iagttage  Stjernerne:  i  Forholdet  til  Gud 
er  der  ingen  Forandring  skeet,  skeer  der  ingen  —  at  opløftes  til 
Gud  er  kun  muligt  ved  at  stige  ned;  saa  lidet  som  Vandet  for- 
andrer sin  Natur  og  løber  op  ad  Bjergene,  saa  lidet  kan  det 
lykkes  et  Menneske  at  opløfte  sig  til  Gud  —  ved  Stolthed.  —  Han 
gik  retfærdiggjort  hjem  i  sit  Huus.  Thi  Selvanklagen  er  Retfær- 
<iig£[jørelsens  Mulighed.  Og  Tolderen  anklagede  sig  selv.  Der 
var  Ingen,  der  anklagede  ham;  det  var  ikke  den  borgerlige  Ret- 
færdighed, der  greb  ham  i  Brystet  og  sagde  >Du  er  en  Forbryder t; 
det  var  ikke  de  Mennesker,  hvilke  han  maaskee  bedrog,  der  sloge 
ham  for  Brystet  og  sagde  >Du  er  en  Bedrager«  —  men  han  slog 
sig  for  sit  Bryst  og  sagde:  Gud  vær  mig  Synder  naadig;  han  an- 
klagede sig  selv,  at  han  var  en  Synder  for  Gud.  Billedet  vender 
sig  atter  om.  Pharisæeren,  der  langt  fra  at  anklage  sig  selv,  stolt 
roste  sig  selv  —  idet  han  gaaer  bort,  er  han  anklaget  for  Gud; 
han  veed  ikke  af  det,  men  idet  han  gaaer  bort,  anklager  han  sig 
selv  for  Gud:  Tolderen  begyndte  med  at  anklage  sig  selv.  Phari- 
sæeren gaaer  hjem  med  den  nye,  i  strengeste  Forstand  himmel- 
raabende  Synd,  med  een  Synd  mere  foruden  al  sin  tidligere,  som 
han  beholdt:  Tolderen  gik  retfærdiggjort  hjem.  For  Gud  >at  ville 
gjøre  sig  retfærdig«,  det  er  nemlig  just  at  angive  sig  selv  som 
skyldig;  men  for  Gud  >at  slaae  sig  paa  sit  Bryst,  sigende  Gud 
være  mig  Synder  naadig«,  det  er  just  at  retfærdiggjøre  sig,  eller 
det  er  dog  Betingelsen  for,  at  Gud  skal  erklære  Dig  retfærdiggjort. 
Saaledes  med  Tolderen.  Men  nu  Du,  m.  T.!  Ligheden  til- 
byder sig  saa  nær.  Fra  at  have  skriftet  gaaer  Du  til  Alteret. 
Men  at  skrifte  det  er  just  at   staae   langt   borte;  jo  oprigtigere 

Du  skrifter,  jo  længere  borte  staaer  Du  —  og  desto  sandere,  at 
Du  saa  knæler  ved  Alteret,  da  at  knæle  er  som  et  Sindbillede  paa 
det  at  staae  langt  borte,  langt  borte  fra  Den,  der  er  i  Himlene, 
fra  hvem  altsaa  Afstanden  er  den  størst  mulige,  naar  Du  knælende 
synker  til  Jorden  —  og  dog  er  Du  ved  Alteret  Gud  nærmest.  —  At 
skrifte  det  er  just  atslaae  Øiet  ned,  ikke  at  ville  løfte  Blikket 
til  Himlen,  ikke  at  ville  see  nogen  Anden;  jo  oprigtigere  Du 
skrifter,  desto  mere  vil  Du  slaae  Øiet  ned,  desto  mindre  vil  Du 
see  nogen  Anden  —  og  desto  sandere,  at  Du  saa  knæler  ved 
Alteret,  da  det  at  knæle  ned  er  det  end  stærkere  Udtrvk  for  hvad 
det  er  at  slaae  Øiet  ned,  thi  Den,  der  kun  slaaer  Øiet  ned,  staaer 
dog  selv  endnu  noget  opreist  —  og  dog  er  ved  Alteret  Dit  Hjerte 
opløftet  til  Gud.  —  At  skrifte  det  er  just  at  slaae  sig  for  sit 
Bryst,  og,  uden  at  forstyrres  for  meget  af  Tanken  om  de  enkelte 
Synder,  at  samle  Alt,  kortest  og  sandest,  i  Eet:  Gud  vær  mig 
Synder  naadig;  jo  inderligere  Du  skrifter,  desto  mere  vil  al 
Din  Skriften  ende  i  denne  tause  Betegnelse,  at  Du  slaaer  Dig  for 
Dit  Bryst,  og  i  dette  Suk:  Gud  vær  mig  Synder  naadig  —  og  desto 
sandere,  at  Du  saa  knæler  ved  Alteret,  en  Knælende,  der  udtrykker, 
at  han  fordømmende  sig  selv  kun  beder  om  Naade  —  og  dog  er 
ved  Alteret  Retfærdiggjørelsen. 

Han  gik  retfærdiggjort  hjem  i  sit  Huus.  Og  Du,  m.  T.,  naar 
Du  fra  Alteret  vender  hjem  til  dit  Huus,  da  hilser  from  Deellagelse 
Dig  med  dette  Ønske:  til  Lykke  og  Velsignelse,  forvisset  om,  at 
Du  ved  Alteret  fandt  Retfærdiggj øreise,  at  Besøget  blev  Dig  til 
Lykke  og  Velsignelse.  Nu,  førend  Du  gaaer  op  til  Alteret,  det 
samme  Ønske:  at  det  maatte  blive  Dig  til  Lykke  og  Velsignelse. 
O,  det  naturlige  Menneske  finder  meest  Tilfredsstillelse  i  at  staae 
opreist:  Den,  der  i  Sandhed  lærte  Gud  at  kjende,  og  ved  at  lære 
Gud  at  kjende  lærte  sig  selv  at  kjende,  han  finder  kun  Salighed  i 
at  falde  paa  sine  Knæe,  tilbedende  naar  han  tænker  paa  Gud, 
angergiven  naar  han  tænker  paa  sig  selv.  Byd  ham  hvad  Du  vil, 
han  begjerer  kun  Eet,  liig  hiin  Qvinde,  der  dog  valgte  —  ikke  den 
bedste  Deel,  o  nei,  hvor  kan  her  være  Tale  om  Sammenligning! 
—  nei  der,  efter  Skriftens  Ord,  valgte  den  gode  Deel,  da  hun  satte 
sig  ved  Frelserens  Fødder  —  han  begjerer  kun  Eet:  at  knæle  ved 
Hans  Alter. 


III. 

Bøn. 

Herre  Jesus  Christus,  for  retteligen  at  kunne  bede  Dig  om 
Alt,  bede  vi  Dig  først  om  Eet:  hjælp  os,  at  vi  maatte  elske  Dig 
meget,  forøg  Kjerligheden,  opflam  den,  luttre  den.  O,  og  denne 
Bøn  vil  Du  høre,  Du  der  jo  dog  ikke  —  grusomt  —  saaledes  er 
Kjerlighed,  at  Du  kun  er  Gjenstanden,  ligegyldig  ved,  om  Nogen 
elsker  Dig  eller  ikke;  Du  der  jo  ikke  —  i  Vrede  —■  saaledes  er 
Kjerlighed,  at  Du  kun  er  Dommen,  nidkjer,  hvo  der  elsker  Dig  og 
hvo  ikke.  O,  nei  saaledes  er  Du  ikke,  saa  vilde  Du  ogsaa  kun 
indgyde  Frygt  og  Angest,  det  vilde  saa  være  forfærdeligt  >at  komme 
til  Dig«,  frygteligt  >at  blive  i  Dig«,  og  saa  var  Du  jo  ikke  selv  den 
fuldkomne  Kjerlighed,  der  udjager  Frygt.  Nei,  forbarmende,  eller 
kjerligt,  eller  i  Kjerlighed  er  Du  jo  Kjerlighed  saaledes,  at  Du  selv 
elsker  Kjerlighedcn  frem,  der  elsker  Dig,  opelsker  den  til  at  elske 
Dig  meget. 


Luc.  VII,  47.     Derfor,    siger  jeg   Dig,  ere  hendes  mange  Synder 
hende  forladne;  thi  hun  elskede  meget. 


M.  T.,  Du  veed,  om  hvem  Talen  er,  at  den  er  om  hiin  Qvinde, 
hvis  Navn  er:  Synderinden.     >Da  hun  fornam,  at  Christus  sad  til- 


sat komme  til  Dig<]  smlgn.  Matth.  11,  28.  tat  blive  i  Dig«]  smlgn. 

Joh.  15,  4.  den    fuldkomne    Kjerlighed,    der   udjager   Frygt]  smlgn. 

1.  Joh.  4,  18. 

bords  i  en  Pharisæers  Huus,  hentede  hun  en  Alabaster-Krukke 
med  Salve;  og  hun  stod  bag  ved  hos  hans  Fødder,  græd  og  be- 
gyndte at  væde  hans  Fødder  med  Taarer  og  aftørrede  dem  med 
sit  Hovedhaar,  og  kyssede  hans  Fødder,  og  salvede  dem  med 
Salve.« 

Ja,  hun  elskede  meget.  Thi  der  gives  jo  Modsætninger, 
som  ere  hinanden  imod  paa  Liv  og  Død,  eller  det  er  dog  for  den 
ene  af  Modsætningerne  som  den  frygteligste  Tilintetgjørelse  at 
nærme  sig  den  anden.  Saaledes  naar  man  er  en  Synder,  eller  en 
Synderinde  —  at  nærme  sig  den  Hellige,  at  blive  aabenbar  lige 
over  for  Ham,  altsaa  i  Hellighedens  Belysning.  O,  ikke  flyer  Natten 
mere  skrækket  tilbage  for  Dagen,  der  vil  tilintetgjøre  den,  og  hvis 
der  gives  Spøgelser,  ikke  skrækker  et  Gjenfærd  angestfuldere 
sammen,  naar  det  gryer  ad  Dag,  end  Synderen  gyser  tilbage  for 
den  Hellige,  der,  som  Dagen,  gjør  Alt  aabenbart.  Saa  længe  han 
kan,  flyer  Synderen,  unddrager  sig  saa  længe  han  kan  fra  denne 
Gang  til  Døden,  for  dette  Møde  med  Lyset,  opfindsom  i  skulkende 
Undskyldning  og  Udflugt  og  Bedrag  og  Besmykkelse.  Men  hun 
elskede  meget;  og  hvad  er  det  stærkeste  Udtryk  for  at  elske 
meget?  det  er,  at  hade  sig  selv  —  hun  gik  ind  til  den  Hel- 
lige. Hun,  en  Synderinde!  Ak,  en  Qvinde;  i  en  Qvinde  er  dog 
Undseelsens  Magt  den  stærkeste,  stærkere  end  Livet,  hellere  slipper 
hun  Livet,  end  at  hun  slipper  Undseelsen.  Sandt  nok,  denne  Und- 
seelse burde  jo  have  afholdt  hende  fra,  forhindret  hende  i  at 
synde;  men  saa  dog  igjen  vel  ogsaa  sandt:  naar  saa  en  Qvinde 
atter  kommer  til  sig  selv,  saa  er  Undseelsen  kun  desto  mægtigere, 
knusende,  tilintetgjørende.  Maaskee  var  det  Dette,  der  gjorde 
hende  Gangen  til  Tilintetgjørelsen  lettere,  at  hun  var  tilintetgjort. 
Og  dog,  menneskelig  talt,  kunde  der  endnu  være  Tale  om  Skaan- 
sel;  o,  endog  en  Synder,  der  i  Sandhed  har  tilstaaet  sig  selv,  eller 
dog  veed  det  med  sig  selv,  at  han  er  tilintetgjort,  han  skaanede 
dog  maaskee  sig  selv,  hvis  han  Ansigt  til  Ansigt  skulde  blive 
aabenbar  for  den  Hellige;  han  skaanede  sig  selv,  det  vil  sige,  saa 
meget  elskede  han  dog  endnu  sig  selv.  Men  hun  —  er  der  da 
ingen  Skaansel,  slet  ingen?  nei  der  er  ingen  Skaansel!  —  hun 
hadede  sig  selv:  hun  elskede  meget.  —  Hun  gik  ind  til  den  Hellige 
i  Pharisæerens  Huus,  hvor  de  mange  Pharisæer  vare  samlede, 
der  vilde  dømme  hende,  ogsaa  saaledes,  at  det  var  Forfængelighed, 
afskyelig  Forfængelighed  især  af  en  Qvinde,  at  trænge  sig  frem 
med  sin  Synd,  hun  som  skulde  skjule  sig  for  alle  Menneskers 
Øine,  i  en  Afkrog  af  Verden.  Hun  kunde  have  vandret  Verden 
rundt  og  været  vis  paa  intetsteds  at  flnde  saa  streng  en  Dom,  som 

den  der  ventede  hende  i  Pharisæerens  Huus  af  de  stolte  Phari- 
sæer;  og  paa  den  anden  Side,  der  er  maaskee  dog  ingen  Lidelse 
saa  beregnet  paa  at  martre  just  en  Qvinde  som  Spottens  Grusom- 
hed, der  ventede  hende  i  Pharisæerens  Huus  af  de  stolte  Phari- 
sæer.  Men  hun  —  er  der  da  ingen  Medlidenhed,  der  sparer  hende 
for  denne  Grusomhed?  nei,  der  er  ingen  Medlidenhed!  —  hun 
hadede  sig  selv:  hun  elskede  meget.  —  Hun  gik  ind  til  den  Hel- 
lige, i  Pharisæerens  Huus,  til  Gjestebudet.  Til  Gjestebud!  Du 
gyser,  Du  gyser  tilbage  fra  at  følge  hende;  hvor  gysende  det  er, 
overbevises  Du  let  om,  thi  Du  vil  bestandigt  fristes  til  at  glemme, 
at  det  Hele  foregaaer  ved  et  Gjestebud,  at  det  ikke  er  et  »Sorrigs- 
Huus«  men  et  »Gjestebuds-Huus«.  Ved  et  Gjestebud  kommer  der 
en  Qvinde    ind;    hun    medbringer   en  Alabaster-Krukke   med  Salve 

—  ja,  det  svarer  til  Gjestebudet;  hun  sætter  sig  ved  en  af  Gjester- 
nes  Fødder  —  og  græder:  det  svarer  ikke  til  Gjestebudet.  I  Sand- 
hed, hun  forstyrrer  Gjestebudet,  denne  Qvinde!  Ja,  men  det  for- 
styrrede ikke  hende,  denne  Synderinde,  hun  der,  vistnok  ikke  uden 
at  gyse,  ikke  uden  at  gyse  tilbage,  dog  gik   fremad   til  Gjestebudet 

—  og  til  Bekj endelsen ;  hun  hadede  sig  selv:  hun  elskede  meget. 
O,  tungt  som  intet  Andet  hviler  Syndens  tunge  Hemmelighed  paa 
et  Menneske;  der  er  kun  Eet,  som  er  tungere:  at  skulle  gaae  til 
Bekjendelsen.  O,  frygtelig  som.  ingen  anden  Hemmelighed  er 
Syndens  Hemmelighed;  der  er  kun  Eet,  som  er  endnu  frygteligere: 
Tilstaaelsen.  Derfor  har  menneskelig  Medlidenhed  deeltagende  op- 
fundet, hvad  der  kan  lindre  og  understøtte  denne  svære  Fødsel. 
Paa  det  hellige  Sted,  hvor  Alt  er  stille  alvorsfuld  Høitidelighed,  og 
i  et  skjultere  Indelukke  derinde,  hvor  Alt  er  Taushed  som  Gravens, 
og  Skaansomhed  som  Dommen  over  de  Afdøde:  der  tilbydes 
Synderen  Leilighed  at  bekjende  sin  Synd.  Og  menneskelig  Med- 
lidenhed opfandt  Lindring,  at  Den,  der  modtog  Bekjendelsen,  var 
skjult,  at  Synet  af  ham  ikke  skulde  gjøre  det  for  tungt  —  ja,  for 
tungt  for  Synderen  at  lette  sin  Samvittighed.  Tilsidst  opfandt 
menneskelig  Medlidenhed,  at  der  end  ikke  behøvedes  en  saadan 
Bekjendelse,  eller  en  saadan  skjult  Hører;  for  Gud  i  Løndom,  der 
jo  dog  alligevel  veed  Alt,  skulde  Bekjendelsen  kun  være,  og  kunde 
da  forblive  skjult  i  Ens  Inderste.  Men  ved  et  Gjestebud  --  og  en 
Qvinde!  Et  Gjestebud;  det  er  ikke  noget  skjult  afsides  Sted,  ei 
heller  er  Belysningen  et  Halv-Dunkel,  ei  heller  er  Stemningen  som 


•Sorrigs-Huus«  .  .   .   >Gjestebuds-Huus<]  smlgn.  Prædikeren  7,  2. 
skjultere  Indelukke]  Skriftestolen  i  de  romersk-katholske  Kirker. 

18* 


276 

mellem  Gravene,  og  de  Hørende  hverken  tause  eller  usynlige  til- 
stede. Nei,  dersom  Dølgsmaal  og  Skumring  og  Afsideshed  og  Alt 
hvad  dertil  hører  i  Forhold  til  det  at  bekjende  sin  Synd  er  Lin- 
dring: et  Gjestebud  det  var  dog  den  grusomste  Opfindelse.  Hvo 
er  da  denne  Grusomme,  at  vi  med  vore  Bønner  kunne  formilde 
ham  til  at  skaane  hende?  Ingen,  ingen  Grusoms  Opfindelse  var 
saa  grusom,  Sligt  opfandt  kun  hun.  Synderinden;  hun  —  o,  ellers 
er  dog  den  Grusomme  Een,  Den,  der  pines,  en  Anden!  —  hun 
opfandt  selv  Marteren,  var  selv  den  Grusomme,  hun  hadede  sig 
selv:  hun  elskede  meget. 

Ja,  hun  elskede  meget.  »Hun  satte  sig  ved  Christi  Fødder, 
vædede  dem  med  Graad,  aftørrede  dem  med  sit  Hovedhaar<  —  hun 
udtrykker:  jeg  formaaer  bogstaveligen  slet  Intet,  Han  formaaer 
ubetinget  Alt.  Men  dette  er  jo  at  elske  meget.  Naar  man  selv 
mener  at  formaae  Noget,  kan  man  vel  nok  elske,  men  man  elsker 
ikke  meget;  og  i  samme  Grad  som  man  mener  selv  at  formaae 
mere,  i  samme  Grad  elsker  man  mindre.  Hun  derimod  elskede 
meget.  Hun  gjør  ikke  Ord,  ei  heller  at  hun  forsikkrer  —  o,  kun 
altfor  ofte  svigefulde  Udtryk,  der  saa  let  gjør  en  ny  Forsikkring 
fornøden,  at  det  virkelig  er,  som  man  forsikkrer.  Hun  forsikkrer 
ikke,  hun  handler:  hun  græder,  hun  kysser  Hans  Fødder.  Hun 
er  ikke  betænkt  paa  at  standse  sine  Taarer,  nei,  at  græde  er  jo 
hendes  Gjerning.  Hun  græder;  det  er  ikke  hendes  Øine,  men  med 
sit  Hovedhaar  er  det  Hans  Fødder  hun  aftørrer:  hun  formaaer 
bogstaveligen  slet  Intet,  Han  ubetinget  Alt  —  hun  elskede  meget 
O,  evige  Sandhed,  at  Han  formaaer  ubetinget  Alt;  o,  ubeskrivelige 
Sandhed  i  denne  Qvinde,  o,  ubeskrivelige  Sandhedens  Magt  i  denne 
Qvinde,  der  mægtigt  udtrykker  Afmagten,  at  hun  formaaer  bog- 
staveligen Intet:  hun  elskede  meget. 

Ja,  hun  elskede  meget.  Hun  sidder  grædende  ved  Hans 
Fødder:  hun  har  ganske  glemt  sig  selv,  glemt  enhver  forstyrrende 
Tanke  i  hendes  eget  Indre,  er  ganske  stille,  eller  stillet,  som  det 
syge  Barn,  der  stilles  ved  Moderens  Bryst,  hvor  det  græder  ud  og 
glemmer  sig  selv;  thi  ikke  lykkes  det  at  glemme  saadanne  Tanker 
og  dog  huske  paa  sig  selv,  skal  det  lykkes,  maa  man  glemme  sig 
selv  —  derfor  græder  hun,  og  alt  som  hun  græder,  glemmer  hun 
sig  selv.  O,  salige  Graad,  o,  at  der  i  at  græde  ogsaa  er  denne 
Velsignelse:  er  Glemsel!  Hun  har  ganske  glemt  sig  selv,  glemt 
Omgivelsen  med  alt  dens  Forstyrrende;  thi  umuligt  at  glemme  en 
saadan  Omgivelse,  naar  man  ikke  glemmer  sig  selv,  det  var  jo  en 
Omgivelse  som  beregnet  paa  frygteligt  og  qvalfuldt  at  erindre 
hende    om    sig    selv:    men    hun    græder,  og  alt  som  hun  græder. 

glemmer  hun  sig  selv.  O,  salige  Selvforglemmelsens  Taarer,  naar 
det  at  hun  græder,  naar  ikke  engang  det  mere  erindrer  hende  om, 
hvorover  hun  græder:  saaledes  har  hun  ganske  glemt  sig  selv. 
Men  det  sande  Udtryk  for  det  at  elske  meget  er  jo  just  ganske  at 
glemme  sig  selv.  Naar  man  husker  sig  selv,  kan  man  vel  elske, 
men  ikke  elske  meget;  og  i  samme  Grad  som  man  mere  husker 
sig  selv,  i  samme  Grad  elsker  man  mindre.  Dog  hun  har  ganske 
glemt  sig  selv.  Men  jo  større  Tilskyndelsen  i  samme  Øieblik  er 
til  at  erindre  eller  tænke  paa  sig  selv  —  naar  man  dog  glemmer 
sig  selv  og  tænker  paa  den  Anden:  desto  mere  elsker  man.  Saa- 
ledes er  det  jo  Tilfældet  i  Forhold  af  Kjerlighed  mellem  Menneske 
og  Menneske,  om  end  disse  Forhold  ikke  ganske  svare  til  hvad 
her  er  Talen  om,  medens  de  dog  kunne  belyse  det.  Den,  der  i 
det  Øieblik,  da  han  selv  er  meest  beskjeftiget,  i  det  Øieblik,  der 
er  ham  selv  det  kostbareste,  glemmer  sig  selv  og  tænker  paa  en 
Anden,  han  elsker  meget;  Den,  der,  selv  hungrig,  glemmer  sig  selv 
og  giver  den  Anden  det  ringe  Forraad,  som  kun  er  nok  for  Een, 
han  elsker  meget;  Den,  der,  i  Livsfare,  glemmer  sig  selv  og  over- 
lader den  Anden  den  eneste  Redningsplanke,  han  elsker  meget. 
Og  saaledes  ogsaa  Den  der  i  det  Øieblik,  da  Alt  i  hans  eget  Indre 
og  Alt  omkring  ham  ikke  blot  erindrer  ham  om  ham  selv,  men 
vil  tvinge  ham  mod  hans  Villie  til  at  huske  paa  sig  selv  —  naar 
han  dog  glemmer  sig  selv,  han  elsker  meget,  som  hun  gjorde  det. 
»Hun  sidder  ved  hans  Fødder,  salver  dem  med  Salve,  aftørrer 
dem  med  sit  Hovedhaar,  kysser  dem  —  og  græder«.  Hun  siger 
Intet,  er  altsaa  heller  ikke  hvad  hun  siger;  men  hun  er  hvad  hun 
ikke  siger,  eller  hvad  hun  ikke  siger  det  er  hun,  hun  er  Beteg- 
nelsen, som  et  Billede:  hun  har  glemt  Mælet  og  Sproget  og  Tan- 
kernes Uro  og,  hvad  der  end  mere  er  Uro,  glemt  dette  Selv,  glemt 
sig  selv,  hun  den  Fortabte,  der  nu  er  fortabt  i  sin  Frelser,  fortabt 
i  Ham  hviler  ved  Hans  Fødder  —  som  et  Billede.  Og  det  er 
næsten  som  betragtede  Frelseren  selv  et  Øieblik  hende  og  Sagen 
saaledes,  som  var  hun  ikke  et  virkeligt  Menneske,  men  et  Billede. 
Vistnok  for  at  gjøre  Anvendelsen  paa  de  Tilstedeværende  desto 
mere  indtrængende  taler  Han  ikke  til  hende.  Han  siger  ikke  »Dig 
tilgives  dine  mange  Synder,  fordi  Du  elskede  meget«.  Han  taler 
om  hende.  Han  siger:  hende  ere  hendes  mange  Synder  forladne, 
fordi  hun  elskede  meget;  skjøndt  hun  er  nærværende,  er  det 
næsten  som  var  hun  en  Fraværende,  det  er  næsten  som  forvand- 
lede Han  hende  til  et  Billede,  en  Parabel,  næsten  som  sagde  Han: 
Simon,  jeg  haver  Noget  at  sige  Dig.  Der  var  engang  en  Qvinde, 
hun  var  en  Synderinde.     Da  Menneskens  Søn  en  Dag  sad  tilbords 

i  en  Pharisæers  Huus,  kom  ogsaa  hun  derind.  Pharisæerne  spot- 
tede og  dømte  hende,  at  hun  var  en  Synderinde.  Men  hun  satte 
sig  ved  Hans  Fødder,  salvede  dem  med  Salve,  aftørrede  dem  med 
sit  Hoved haar,  kyssede  dem  og  græd  —  Simon,  jeg  vil  sige  Dig 
Noget:  hende  bleve  hendes  mange  Synder  forladne,  fordi  hun 
elskede  meget.  Det  er  næsten  som  en  Fortælling,  en  hellig  For- 
tælling, en  Parabel  —  og  dog  foregaaer  i  samme  Øieblik  paa 
Stedet  det  Samme  virkeligt. 

Men  thende  bleve  jo  ogsaa  hendes  mange  Synder 
forladne«  —  og  hvorledes  kunde  dette  udtrykkes  stærkere,  san- 
dere end  derved,  at  det  er  Alt  glemt,  hun  den  store  Synderinde 
forvandlet  til  et  Billede.  Idet  der  siges:  Dig  forlades  Dine  Synder, 
o  hvor  let  kommer  da  ikke  Erindringen  tilbage  i  hende  om  sig 
selv,  hvis  hun  ikke  først  var  styrket  ved  denne  uendelige  Glemsel: 
hende  bleve  hendes  mange  Synder  forladne.  »Hun  elskede  meget«, 
derfor  glemte  hun  ganske  sig  selv;  hun  glemte  ganske  sig  selv, 
»derfor  bleve  hende  hendes  mange  Synder  forladne«  —  glemte,  ja 
de  ligesom  druknedes  med  hende  i  Glemsel,  hun  forvandles  til  et 
Billede,  hun  bliver  en  Erindring,  dog  ikke  at  den  erindrer  hende 
om  hende  selv,  nei,  som  hun  glemte  det  ved  at  glemme  sig  selv, 
har  ogsaa  den,  ikke  længst  men  strax,  glemt  hvad  hun  hedder, 
hendes  Navn  er:  Synderinden,  hverken  mere  eller  mindre. 

Og  vilde  nu  Nogen  sige:  der  var  dog  noget  Selvkjerligt  i 
denne  Qvindes  Kjerlighed;  Pharisæerne  opholdt  sig  jo  ogsaa  over, 
at  hun  nærmede  sig  til  Christus,  og  sluttede  deraf  noget  Ufordeel- 
agtigt  om  Ham,  at  Han  ingen  Prophet  var  —  dette  udsatte  hun 
Ham  altsaa  for,  hun  med  sin  Kjerlighed,  det  er,  med  sin  Selv- 
kjerlighed.  Vilde  Nogen  sige:  der  var  dog  noget  Selvkjerligt  i 
denne  Qvindes  Kjerlighed,  i  Trangen  elskede  hun  jo  dog  i  Grun- 
den sig  selv.  Vilde  Nogen  tale  saaledes,  da  vilde  jeg  svare:  natur- 
ligviis,  og  derpaa  tilføie:  Gud  bedre  det,  det  er  nu  engang  ikke 
anderledes  —  og  saa  tilføie:  Gud  forbyde,  at  jeg  nogensinde  for- 
dristede mig  til  at  ville  elske  min  Gud  eller  min  Frelser  ander* 
ledes;  thi  var  der  intet  i  den  Forstand  Selvkjerligt  i  denne  min 
Kjerlighed,  saa  vilde  jeg  vel  indbilde  mig,  at  jeg  kunde  elske 
dem  uden  at  trænge  til  dem  —  og  for  denne  Formastelse  bevare 
Gud  mig! 

M.  T.,  denne  Qvinde  var  en  Synderinde.  Pharisæerne  dømte 
hende,  de  dømte  endog  Christum,  at  Han  vilde  indlade  sig  med 
hende,  de  dømte  —  og  just  deraf  —  at  Han  ingen  Prophet  var, 
end  sige  da  Verdens  Frelser,  medens  Han  just  derved  viste  sig 
som  Verdens   Frelser.     Denne   Qvinde    var    en    Synderinde  —  dog 

blev  hun  og  er  et  Forbillede;  salig  Den,  som  ligner  hende  i  at 
elske  meget !  Syndernes  Forladelse,  hvilken  Christus  tilbød  medens 
Han  levede,  vedbliver  fra  Slægt  til  Slægt  at  tilbydes  Alle  i  Christo. 
Det  siges  til  Alle,  hver  især,  Dine  Synder  ere  Dig  forladte;  de 
modtage  Alle,  hver  især,  ved  Alteret  Pantet  paa,  at  Synderne  ere 
dem  forladte:  salig  Den,  der  ligner  Synderinden  i  at  elske  meget! 
Thi  om  det  end  siges  til  Alle,  det  er  dog  kun  sandt,  naar  det 
siges  til  Den,  der,  som  hiin  Qvinde,  elskede  meget!  Det  er  sandt. 
Dine  Synder  ere  Dig  forladte  i  Christo;  men  dette  Sande,  som  og- 
saa  derfor  siges  til  hver  især,  er  dog  i  en  anden  Forstand  endnu 
ikke  sandt,  det  maa  gjøres  til  Sandhed  af  hver  især.  Saaledes  er 
hiin  Qvinde  et  evigt  Billede;  ved  sin  store  Kjerlighed  gjorde  hun 
sig,  om  jeg  saa  tør  sige,  uundværlig  for  Frelseren.  Thi  at  der  er 
Syndernes  Forladelse,  hvad  Han  erhvervede,  det  gjør  hun  til 
Sandhed,  hun  som  elskede  meget.  Du  kan  derfor  vende  det,  hvor- 
ledes Du  vil,  og  siger  dog  i  Grunden  det  Samme.  Du  kan  prise 
hende  salig,  at  hendes  mange  Synder  bleve  hende  forladte,  og  Du 
kan  prise  hende  salig,  at  hun  elskede  meget:  i  Grunden  siger  Du 
det  Samme  —  naar  Du  da  vel  lægger  Mærke  til,  at  Den,  hun 
elskede  meget,  just  var  Christus,  og  naar  Du  da  tillige  ikke  glem- 
mer, at  Christus  er  Naaden  og  Naadens  Giver.  Hvad  er  det  nem- 
lig for  en  Prøve,  i  hvilken  hendes  Rjerlighed  forsøges,  i  Henseende 
til  hvad  er  det  hun  kan  siges  at  elske  meget,  hvad  er  det  hun 
elsker  mindre?  Er  Prøven  den:  at  elske  Christum  høiere  end 
Fader  og  Moder,  Guld  og  Gods,  Ære  og  Anseelse?  Nei,  Prøven, 
hvori  denne  Qvinde  forsøges,  er:  at  elske  sin  Frelser  mere  end  sin 
Synd.  O,  der  var  maaskee  Den,  som  elskede  Christum  mere  end 
Fader  og  Moder  og  Guld  og  Gods  og  Ære  og  Liv,  og  dog  elskede 
sin  Synd  mere  end  sin  Frelser,  elskede  den,  ikke  i  Betydning  af 
at  ville  blive  i  den,  vedblive  at  synde,  men  i  Betydning  af  ikke 
ret  at  ville  bekjende  den.  Frygteligt  er  det  i  en  vis  Forstand, 
men  sandt  er  det,  og  Enhver,  der  har  blot  noget  Kjendskab  til 
det  menneskelige  Hjerte,  vil  sande  det:  der  er  Intet,  som  et  Men- 
neske hænger  saa  fortvivlet  fast  ved,  som  ved  sin  Synd.  Og  der- 
for er  en  fuldkommen  oprigtig,  dyb,  aldeles  sand,  ganske  skaansel- 
løs  Syndsbekjendelse,  det  er  den  fuldkomne  Kjerlighed,  en  saadan 
Syndsbekjendelse  det  er  at  elske  meget. 

Nu  er  Talen  forbi.  Men  ikke  sandt,  m.  T.,  om  end  Phari- 
sæerne  have  dømt,  at  hiin  Qvinde  høist  upassende  trængte  sig  ind 
ved  et  Gjestebud:  idag  er  hun  dog  vel  ikke  kommet  paa  urette 
Sted,  mellem  Skriftestolen  og  Alteret!  O,  glem  Taleren,  som  her 
har    talet,    glem    hans    Kunst,    hvis    han   ellers  har  udviist  nogen, 

glem  hans  Feil,  som  maaskee  vare  mange,  glem  Talen  om  hende 
—  men  glem  ikke  hende;  hun  er  paa  denne  Vel  en  Veileder,  hun 
som  elskede  meget,  og  hvem  derfor  de  mange  Synder  bleve  for- 
ladte. Hun  er  langt  fra  at  være  noget  afskrækkende  Billede,  hun 
er  tvertimod  mere  tilskyndende  end  alle  Talers  Tilskyndelser,  naar 
det  gjælder  om  at  følge  hiin  Indbydelse,  som  fører  til  Alteret 
»kommer  hid  alle  I,  som  arbeide  og  ere  besværede  c;  thi  der  gaaer 
hun  i  Spidsen,  hun  som  elskede  meget,  hun  som  derfor  ogsaa 
fandt  Hvile  for  sin  Sjel  i  at  elske  meget,  ja  eller  i  at  hendes 
mange  Synder  bleve  hende  forladte,  ja,  eller,  hun  som,  fordi  hun 
elskede  meget,  fandt  Hvile  derved,  at  hendes  mange  Synder  bleve 
hende  forladte. 


•^iXi* 


»kommer  hid  alle  I,  ost.]  Matth.  11,  28. 


TEXTKRITISK  ANHANG. 


LILIEN  PAA  MARKEN  OG  FUGLEN  UNDER  HIMLEN. 


Å  =  Originaludgaven;  Å'  =  anden  Udgave;  M  =  S.  Kierke- 
gaards egenhændige  Manuskript. 

S.  15,  6   Ordrigdom.]   AM,   Ordrigdom  A^      31,  7  Tro  Ul]  M, 

Tro  AA«. 


TVENDE  ETHISK-RELIGIEUSE  SMAA-AFHANDLINGER. 


A  =  Originaludgaven;  C  =  Concept;  M  =  Renskriften,  hvor- 
efter A  er  trykt.  Desuden  er  her  bevaret  1ste  Korrektur;  S  =  Sæt- 
teren, K  =  Kierkegaards  Rettelser. 

S.  53,  4  Genie]  M,  Geni  SA.  60,  20  saa]  MK,  som  SA.  63, 
15  nærværende,  eller,  —  deraf  nærværende]  M,  nærværende  SA. 
20  for  ham  har  en  ganske  anden]  har  for  ham  en  ganske  anden 
C^  for  ham  har  ganske  anden  C^MA.  64,  20  Han]  MK,  mangler 
i  1ste  Korr.,  hstn  A.  67,  15  Slægten]  M,  Slægten,  SA.  39  saa  hvad 
der  især  beskjæftiger  ham,  er]  K,  saa  hvad  der  især  besk.  ham,  er 
MS,  saa  hvad,  der  især  besk.  ham,  er  A.  68,  32  skyldige«:]  M, 
skyldige:c  SA.  35  der]  SA,  som  M.  70,  18  gjør:]  M,  gjør;  SA. 
20  alvorligt]  M,  alvorligere  SA.  25  noget  ganske  Andet]  M,  noget 
Andet  SA.     71,  19  Mod  er]  M,  Mod,  er  SA.      31  Samvittighed.  -] 

M,  Samvittighed.  SA.  74,  30  for  at  udtrykke]  M,  for  udtrykke  SA. 
75,  14  Han]  M,  han  SA.  Menneske  og]  M,  Menneske,  SA.  77,  28 
Socrates]  SA,  Socrates'  M.  81,  5  ikke  engang  har]  SA,  ikke  har 
M.  9  Kraft]  SA,  Kraft  nok  M.  82,  32  vilde]  SA,  vil  M.  85,  5 
Sandheden]  SA,  Sandhed  M.  86,  21  Prætention:]  K,  Prætension, 
M,  Prætention  A.  35  Dorskere  og  dorskere]  Dvaskere  og  dvaskere 
C,  Dorskere  og  Dorskere  MA.  87,  2  Dorskhed]  SA,  Dvaskhed  M. 
5  psychologisk-dialektisk,]  M,  philosophisk-dialektisk  SA.  88,  22 
Afstand]  M,  Forskjel  SA.  24  Socrates]  MK  (dette  Stykke  er  glemt 
af  S^X  Sokrates  A.  89,  7  Sandhed]  M,  Sandhed,  SA.  39  Socratisk] 
M,  Sokratisk  SA.  90,  30  >Kjerlighedent]  MK,  >  Kjærligheden  c  SA. 
91,  10  Digter-Magtfuldkommenhed]  SA,  Digter-Magtfuldkommen- 
heden M.  95,  4  Paradox-Religieuses]  M,  Parodox-Religieuses  SA. 
Den  samme  Feil  i  A  findes  flere  Gange  i  det  Flg,  10  mere]  M, 
meer  SA.  96,  9  hverken  før]  M,  før  SA.  97,  23  blive  en  Apostel] 
SA,  blive  til  en  Apostel  M.  98,  11  eller  ved]  M,  eller  SA.  31 
Liv]  M,  sit  Liv  SA.  38  criticere]  M,  critisere  SA.  99,  21  ualmin- 
deligt og  særdeles]  M,  ualmindeligt  SA.  100,  10  istedetderfor]  MK, 
istedenfor  S,  istedet  derfor  A.  102,  11  væsentlig,]  M,  væsentlig 
SA.  103,  2  aandrig,  er  Kunstner]  M,  aandrig,  Kunstner  SA.  21 
siger]  M,  siger:  SA.  104,  11  nicht;]  M,  nicht:  SA.  37  Liv;]  M, 
Liv:  SA.  38  Speculeren]  M,  Speculation  SA.  105,  10  virkelig 
dybsindigt]  M,  virkeligt  Dybsindigt  SA.  106,  4  tilly  ver]  M,  tilegner 
SA.  32  Gud]  Gud,  M  (at  indsætte).  Gud;  SA.  107,  8  absolut  pa- 
radox]  M,  paradox  SA.  108,  15  eengang]  M,  engang  SA.  109,  6 
een]  M,  en  SA. 


SYGDOMMEN  TIL  DØDEN. 


Samme  Betegnelser  som  i  »Tvende  ethisk-religieuse  Smaa- 
Afhandlinger«. 

S.  128,  21  Svimmel,]  C,  Svimmel  MA.  129,  18  Fortrin]  M, 
Fortrin,  SA.  130,  16  hvori]  MS,  hvor  A.  30  Misforholdet  ved- 
bliver,] M,  Misforholdet  vedbliver  S,  Misforholdet,  vedbliver  KA. 
131,  31  strængeste]  SA,  strengeste  M.  132,  20  saa  lidet]  M,  saa- 
lidet  SA.  133,  33  døde,]  M,  døde  SA.  134,  4  Dig  selv,  og  Du] 
M,  dig  selv,  og  du  SA.      10  at  ville  være]  MK,  at  ikke  være  S,  at 

være  A.  137,  32  Indsigtsfulde]  M,  Insigtsfulde  A.  38  kjende]  M, 
kiende  SA.  139,  23-24  Lov  til  at]  SA,  Lov  at  M.  30  Reflexionens] 
M,  ReQectionens  SA.  141,  3  Tanker]  M,  Tanker,  SA.  16  saa 
længe  den  stod]  M,  saalænge  den  stod  SA.  18  Herlighed,  som 
omgav  Dig]  MA,  Herlighed  som  omgav  Dig  C  (at  optage?),  24 
Din]  M,  din  SA.  25  Dit]  M,  dit  SA.  146,  7  man  mærker  det 
maaskee  ikke]  KA,  man  mærker  det  maaskee  ikke  i  MS  (K  burde 
vist  ogsaa  have  slettet  det).  22  æsthetisk]  M,  æsthethisk  SA.  148, 
29  reflekterer]  M,  refleklerer  SA.  149,  31—32  Det,  der  fattes]  MA, 
Det  der  fattes  C  (at  optage?).  151,  20  Richard  II:]  M  (?  rettet  fra 
Richard  II;  ?),  Richard  II;  SA.  152,  17  Forstands-Lidenskab]  M, 
Forstand  i  (?)  Lidenskab  S,  Forstands  Lidenskab  KA.  35  er  for 
ham]  for  ham  er  MS,  er  ham  for  KA.  36  al  Føde]  KA,  alt  M, 
alt  Føde  S.  153,  24  Aandløshed]  C,  Aandsløshed  MA.  157,  9 
Fortvivlelse]  SA,  Fortvivlelsen  M.  158,  25  hvorfra]  M,  hvorfor  SA. 
160,  25  et  andet]  M,  det  andet  SA.  162,  28  instinktmæssigt]  M, 
instinctmæssigt  SA.  171,  9  aandløst]  M,  aandligt  SA.  174,  13 
directe]  M,  direkte  SA.      175,  32  Gudelige.     I]   M,   Gudelige,  i   SA. 

176,  16    om    end    ikke   levede]    SA,   om    end   ikke  ere  levede  CM. 

177,  18  derinde.]  C,  derinde  MA.  178,  5  som]  M,  saa  SA.  180, 
10  skjenke]  M,  skjænke  SA.  181,  16  var  det]  M,  var  dette  SA. 
182,  16  een]  M,  en  SA.  183,  5  Himlene]  M,  Himlen  SA.  30  Selv- 
modsigelse;] M,  Selvmodsigelse,  SA.  184,  30  oprørende  sig  mod] 
MS  (ingen  Rettelse  i  1ste  Korr),  oprørende  sig  A.  185,  7  gjøre] 
M,  giøre  A.  189,  8  dialektisk]  M,  dialectisk  SA.  17  Stilling,]  C, 
Stilling  MA.  25  dialektisk]  M,  dialectisk  SA.  190,  12  overe;]  M, 
over;«  SA.  191,  3  ogj  K,  ja,  og,  M,  ja,  S.  193,  17  Hjælp]  M. 
Hjelp  SA.  27  den  da]  M,  da  den  SA.  195,  17  rigtignok]  M,  vist- 
nok SA.  (196,  21  kunde  CM!).  198,  24  Den]  M,  den  SA.  200, 
23  ind  i]  ind  MA  (C  afvigende).  203,  15  Socrates]  M,  Sokrates 
SA.  204,  28  Philosophis]  Philosophies  MA.  213,  4  Christeliges] 
M  (efter  Christeliges  er  Skjebne  udstreget),  Christelige  SA.  216,  16 
Continuerlighed]  MSA,  Continueerlighed  K  (at  optage).  217,  31—32 
kjæmpe  i  Oprør]  M,  kjæmpe  SA.  (220,  2  Aerostrat  CM!).  222, 
33  Sjelesørgerne  ordinere]  KA,  Sjelesørgeren  ordinerer  M,  Sjeie- 
sørgerne  ordinerer  S.  223,  12  Christus,  — ]  M,  Christus,  SA.  224, 
4  en  anden  Side]  C,  en  Side  MA.  21  bort]  C,  borte  MA.  228, 
16  en  friere]  M,  er  friere  SA.  229,  30  Christendom]  MA,  Xstd.  C. 
Vistnok:  Christendommen  230,  6  een  Gang]  M,  eengang  SA.  231, 
9  Enkelte;]  M,  Enkelte,  SA.  14  thi  atter]  M,  atter  SA.  21  juxta] 
M,  Justa  SA.     233,  19  Excellencer]  M,  Exellencer  SA. 

>Yt>PERSTEPRÆSTENc  -  >TOLDEREN«  -  >SYNDERINDEN« 


A  =  første  Udgave;  M  =  S.  Kierkegaards  egenhændige  Ma- 
nuskript. 

S.  258,  15  Dit]  M,  dit  A.  18  Dit]  M,  dit  A.  27  Dit]  M, 
dit  A.  29  Dit]  M,  dit  A.  268,  18  saa  lidet]  M,  saalidet  A.  273, 
4  Kjerligheden]  M,  Kjærligheden  A. 

